༄༅། །​རྟོག་པ་ལས་གསུངས་པའི་ལྷ་མོ་རིགས་བྱེད་མའི་སྒྲུབ་པའི་ཐབས།༄༅༅། །​རྒྱ་གར་སྐད་དུ། ཀལ་པོཀྟམ་[[1]](#footnote-20)ཀུ་རུ་ཀུལླ་[[2]](#footnote-21)སཱ་དྷ་ནཾ། བོད་སྐད་དུ། རྟོག་[[3]](#footnote-22)པ་ལས་གསུངས་པའི་ལྷ་མོ་རིགས་བྱེད་[[4]](#footnote-23)་མའི་[[5]](#footnote-24)སྒྲུབ་པའི་ཐབས། འཕགས་མ་རིགས་[[6]](#footnote-25)བྱེད་མ་ལ་ཕྱག་འཚལ་ལོ། །​གང་ཞིག་དྲན་པ་ཙམ་གྱིས་ནི། །​ལྷ་དང་ལྷ་མིན་མིར་བཅས་པ། །​ངེས་པར་ཅི་བགྱི་[[7]](#footnote-26)བྱེད་པ་ཡི། །​སྒྲོལ་མ་དེ་ལ་ཕྱག་འཚལ་ནས།[[8]](#footnote-27) །​དང་པོ་[[9]](#footnote-28)རེ་ཞིག་སྔགས་པས་ཡིད་དང་རྗེས་སུ་མཐུན་[[10]](#footnote-29)པའི་གནས་སུ། བུད་མེད་ཀྱི་སྐྱེ་བོ་དང་ཚོགས་པ་ལ་སོགས་པས་དབེན་པར་ནང་པར་སྟན་བདེ་བ་ལ་འདུག་སྟེ། རང་གི་སྙིང་གར་དབྱངས་ཡིག་དང་པོ་ཡོངས་སུ་གྱུར་པའི་ཟླ་བའི་དཀྱིལ་འཁོར་གྱི་སྟེང་དུ་འོད་ཟེར་དང་བཅས་པའི་ཡི་གེ་ཧྲཱིཿ་ས་བོན་ལས་བྱུང་བའི་འོད་ཟེར་དམར་པོའི་ཚོགས་ཀྱིས་འགྲོ་བ་གསལ་བར་བྱས་པའི་སྔོན་དུ་[[11]](#footnote-30)འགྲོ་བའི་རིགས་བྱེད་[[12]](#footnote-31)མའི་རི་ལ་[[13]](#footnote-32)གནས་པའི་རིགས་བྱེད་[[14]](#footnote-33)མ། བཅོམ་ལྡན་འདས་མ་བསྐུལ་ནས་སྤྱན་དྲངས་ནས་མདུན་གྱི་ནམ་མཁའ་ལ་ཡང་དག་པར་བལྟས་ཏེ། སྙིང་གའི་ས་བོན་[[15]](#footnote-34)ལས་སྤྲུལ་པའི་མེ་ཏོག་དང་སྤོས་ལ་སོགས་པའི་མཆོད་པ་སྣ་ཚོགས་ཀྱིས་མཆོད་པར་བྱའོ། །​དེའི་རྗེས་ལ་ཕྱག་བཙལ་བ་[[16]](#footnote-35)དང་། སྡིག་པ་བཤགས་པ་དང་། བསོད་ནམས་ལ་རྗེས་སུ་ཡི་རང་བ་དང་། བསྔོ་བ་དང་། གསུམ་ལ་སྐྱབས་སུ་འགྲོ་བ་དང་། བྱང་ཆུབ་ཏུ་སེམས་བསྐྱེད་པ་སྔོན་དུ་འགྲོ་བས། དཀོན་མཆོག་གསུམ་ལ་སྐྱབས་སུ་མཆི། །​སྡིག་པ་ཐམས་ཅད་སོ་སོར་[[17]](#footnote-36)བཤགས། །​འགྲོ་བའི་བསོད་ནམས་རྗེས་ཡི་རང་། །​སངས་རྒྱས་བྱང་ཆུབ་ཡིད་ཀྱིས་གཟུང་།[[18]](#footnote-37) །​ཞེས་[[19]](#footnote-38)ལན་གསུམ་གྱི་[[20]](#footnote-39)བར་དུ་བརྗོད་དོ། །​དེ་ནས་ཚངས་པའི་གནས་བཞི་བསྒོམ་པ་སྔོན་དུ་འགྲོ་བས་ཆོས་ཐམས་ཅད་སྟོང་པ་ཉིད་[[21]](#footnote-40)རྣམ་པར་བསྒོམ་[[22]](#footnote-41)པར་བྱའོ། །​དེ་ནས་[[23]](#footnote-42)བྱིན་གྱིས་[[24]](#footnote-43)བརླབ་པའི་སྔགས་བརྗོད་པར་བྱའོ། །​ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅[[25]](#footnote-44)ཧཾ་ཞེས་སོ། །​དེ་ནས་འགྲོ་བ་སྡུག་བསྔལ་མཐའ་དག་[[26]](#footnote-45)སྙིང་རྗེ་བསྒོམས་ལ། རང་གི་སེམས་ས་བོན་གྱི་[[27]](#footnote-46)གཟུགས་སུ་བལྟས་ཏེ། དེ་ཡོངས་སུ་གྱུར་པ་ལས་ཨུཏྤ་ལ་དམར་པོའི་སྟེང་དུ་དབྱངས་ཡིག་དང་པོ་[[28]](#footnote-47)ཡོངས་སུ་གྱུར་པའི་ཟླ་བ་ལ་གནས་པའི་ས་བོན་གྱི་[[29]](#footnote-48)འོད་ཟེར་རྣམས་ཀྱིས་སྔོན་བཞིན་དུ་འགྲོ་བ་སྣང་བར་བྱ་སྟེ། དེ་བཞིན་གཤེགས་པ་བྱེ་བ་དཔག་ཏུ་མེད་པ་རྣམས་བསྐུལ་ཏེ། སྤྱན་དྲངས་ལ་[[30]](#footnote-49)བསྟིམ་པར་བྱ་སྟེ། དེ་ལ་ཨུཏྤ་[[31]](#footnote-50)ལ་ལ་སོགས་པ་ཡོངས་སུ་གྱུར་པ་ལས་སྐུ་མདོག་དམར་པོ་པདྨ་དམར་པོ་དང་ཟླ་བའི་དཀྱིལ་འཁོར་ལ་བཞུགས་[[32]](#footnote-51)པ། ན་བཟའ་དམར་པོས་སྟོད་གཡོགས་བྱས་པ། འོད་ཟེར་དམར་པོ་དང་ལྡན་པ། རིན་པོ་ཆེའི་རྣ་རྒྱན་[[33]](#footnote-52)དང་ལྡན་པ། དབུ་རྒྱན་[[34]](#footnote-53)དང་ལྡན་པ། ཕྱག་བཞི་པ། གཡས་པས་མི་འཇིགས་པ་སྦྱིན་པ། གཉིས་པ་[[35]](#footnote-54)མདའ་འགེངས་པ། གཡོན་པས་རིན་པོ་ཆེའི་གཞུ་འཛིན་པ། གཉིས་པས་ཨུཏྤ་ལ་[[36]](#footnote-55)དམར་པོ་འཛིན་པ། འོད་དཔག་[[37]](#footnote-56)མེད་པའི་དབུ་རྒྱན་ཅན། རིགས་[[38]](#footnote-57)བྱེད་མའི་རི་ཕུག་ན་གནས་པའི་སྒྲ་གཅན་གྱི་མགོ་བོ་[[39]](#footnote-58)ལ་གནས་པའི་ཆུང་མ་དང་བཅས་པའི་འདོད་པའི་ལྷའི་སྟེང་ན་གནས་པ། སྒེག་པ་ལ་སོགས་པའི་ཉམས་འཕེལ་བའི་དབང་[[40]](#footnote-59)དང་ལྡན་པ། དང་པོའི་ལང་ཚོ་དང་ལྡན་པའི་རིགས་བྱེད་མར་བསྒོམ་པར་བྱའོ། །​དེ་ལྟར་དམ་ཚིག་[[41]](#footnote-60)སེམས་དཔའ་བསྐྱེད་ནས་སླར་ཡང་སྐད་ཅིག་ཙམ་གྱིས་[[42]](#footnote-61)ཡེ་ཤེས་སེམས་དཔའ་མདུན་དུ་བཀུག་ལ་ཡང་དག་པར་[[43]](#footnote-62)མཆོད་དེ། དམ་ཚིག་གི་[[44]](#footnote-63)ཕྱག་རྒྱས་ཞལ་ནས་གཞུག་[[45]](#footnote-64)པར་བྱའོ། །​དེ་ལ་དམ་ཚིག་གི་ཕྱག་རྒྱ་ནི་འདི་ཡིན་ཏེ། ཐལ་མོ་སྦྱར་ལ་གུང་མོ་གཉིས་རྩེ་མོར་བྱས་ལ་སྲིན་ལག་གཉིས་ནང་དུ་གཞུག །​མཛུབ་[[46]](#footnote-65)མོ་གཉིས་གུང་མོའི་རྒྱབ་ཏུ་སྦྱར་ལ། མཐེབ་ཆེན་[[47]](#footnote-66)གཉིས་[[48]](#footnote-67)འོག་ཏུ་བྱས་པ་[[49]](#footnote-68)དེ་ལྟ་བུའི་རྣམ་པའི་ཨུཏྤ་[[50]](#footnote-69)ལའི་ཕྱག་རྒྱའོ། །​དེའི་རྗེས་སུ། བྱང་ཆུབ་རྡོ་རྗེས་[[51]](#footnote-70)སངས་རྒྱས་ལ། །​མཆོད་ཆེན་ཇི་ལྟར་ཆེར་བྱིན་པ། །​བདག་ལ་བསྲུང་བའི་[[52]](#footnote-71)དོན་གྱི་ཕྱིར། །​ནམ་མཁའ་རྡོ་རྗེ་བདག་ལ་[[53]](#footnote-72)སྩོལ། །​ཞེས་གསོལ་བ་བཏབ་ལ། དབང་བསྐུར་[[54]](#footnote-73)རྡོ་རྗེ་ཆེན་པོ་ནི། །​ཁམས་གསུམ་ཀུན་གྱིས་ཕྱག་བྱས་པ། །​སངས་རྒྱས་ཀུན་གྱི་[[55]](#footnote-74)གསང་གསུམ་གྱི།[[56]](#footnote-75) །​གནས་ལས་བྱུང་བ་སྦྱིན་པར་བྱ། །​འདི་ལྟར་བརྗོད་པ་རྣམས་ཀྱིས་སངས་རྒྱས་ཀྱི་བཀས་སྤྱན་མ་ལ་སོགས་པས་དབང་བསྐུར་བས། དབུ་རྒྱན་དུ་སྣང་བ་མཐའ་ཡས་བསམ་པར་[[57]](#footnote-76)བྱའོ། །​དེ་ལྟར་བསྒོམས་ལ་བཟླས་པ་བྱས་ཏེ། སྐྱེན་པར་མ་ཡིན། བུལ་བར་མ་ཡིན། མི་གསལ་བར་མ་ཡིན། ཕྱི་མོ་དམན་པར་མ་ཡིན། ཡང་དག་པ་མ་ཡིན་པའི་རྟོག་པ་སྤངས་ཏེ། ཨོཾ་ཀུ་རུ་ཀུལླེ་ཧྲཱིཿ་ཧཱུཾ་སྭཱ་ཧཱ། དེ་ལྟར་ཐུན་མཚམས་གསུམ་གྱི་རིམ་[[58]](#footnote-77)པས། ཁུར་བ་དང་། ཤ་ཀ་ར་ལ་སོགས་པའི་གཏོར་མ་སྦྱིན་པ་སྔོན་དུ་འགྲོ་བས། གུས་པས་ཡུན་རིང་པོར་བསམ་པ་[[59]](#footnote-78)བརྟན་པོས་ཟླ་བ་དྲུག་ཏུ་བསྒོམ་པར་[[60]](#footnote-79)བྱས་ན་[[61]](#footnote-80)གྲུབ་པའི་མཚན་མ་འབྱུང་བར་འགྱུར་རོ། །​དེ་ནས་ཟླ་བ་དང་པོ་ལ་ནད་ལ་སོགས་པའི་གནོད་པ་བརྒྱ་ཉེ་བར་འོང་བར་འགྱུར་རོ། །​གཉིས་པ་ལ་སྟོན་མོ་ཡིད་དུ་འོང་བ་མ་བསླངས་པར་རྙེད་པར་འགྱུར་རོ། །​གསུམ་པ་ལ་གོས་སྣ་ཚོགས་རྙེད་པ་དང་། བཞི་པ་ལ་སྣ་ཚོགས་ཀྱི་སོ་རྩི་རྒྱུན་མི་འཆད་པར་རྙེད་པར་འགྱུར་བ་དང་། ལྔ་པ་ལ་རྣམ་པ་སྣ་ཚོགས་པའི་གཟུགས་ལ་སོགས་པའི་ཡོན་ཏན་གྱིས་བརྒྱན་པའི་བུད་མེད་ཀྱི་ཚོགས་དང་ཕྲད་པ་རྙེད་པར་འགྱུར་རོ། །​[[62]](#footnote-81)དྲུག་པ་ལ་ལྷ་དང་[[63]](#footnote-82)ཀླུ་དང་དྲི་ཟ་ལ་སོགས་པ་[[64]](#footnote-83)བུད་མེད་མཛེས་མ་དང་ཕྲད་པར་འགྱུར་རོ། །​ཕལ་ཆེར་བཅོམ་ལྡན་འདས་མ་བསྒོམས་[[65]](#footnote-84)ན་བུད་མེད་རྣམས་ཀྱིས་འཚོ་[[66]](#footnote-85)བར་བྱེད་དོ། །​དེ་ལ་བདུད་ཀྱི་ལས་འདི་རྣམས་སྤངས་ཏེ། བཅོམ་ལྡན་འདས་མ་སྒོམ་[[67]](#footnote-86)པར་བྱེད་པ་ལ་དངོས་སུ་འམ། རྨི་ལམ་དུ་སྟོན་པར་འགྱུར་ཏེ། རལ་གྲི་དང་། མིག་[[68]](#footnote-87)སྨན་དང་། རྐང་པ་བྱུག་པ་དང་། མི་སྣང་བ་དང་། རིལ་བུ་དང་། དངུལ་ཆུ་དང་། བཅུད་ཀྱིས་ལེན་པ་[[69]](#footnote-88)དང་། མཁའ་སྤྱོད་དང་། ས་འོག་ལ་སོགས་པའི་དངོས་གྲུབ་ལ་སོགས་པ་[[70]](#footnote-89)འདོད་པ་རྣམས་གྲུབ་པར་བྱེད་དོ། །​གལ་ཏེ་བསྟན་པར་མ་གྱུར་ན་སྔར་བརྗོད་པའི་ཕྱག་རྒྱ་བཅིང་སྟེ།[[71]](#footnote-90) མཆོད་པ་དང་། གཏོར་མ་སྔོན་དུ་འགྲོ་བས། ཟླ་བ་དྲུག་གི་[[72]](#footnote-91)བར་དུ་ཉའི་ནུབ་མོ་ཐོག་ཐག་ཏུ་བཟླས་པ་བྱའོ། །​དེ་ནས་ཕྱག་རྒྱ་འབར་ཏེ་[[73]](#footnote-92)འགྲུབ་པར་འགྱུར་རོ། །​ཕྱག་རྒྱ་དེས་ཚངས་པ་དང་། དབང་པོ་དང་། ཉེ་བའི་དབང་པོ་དང་། དྲག་པོ་དང་། སྲེད་མེད་ཀྱི་བུ་ལ་སོགས་པ་བཀུག་ནས་འོངས་ཏེ། ཕོ་ཉར་གྱུར་ནས་སྒྲུབ་པ་[[74]](#footnote-93)པོའི་འདོད་པ་རྫོགས་པར་བྱེད་དོ། །​དེ་ནས་བཟུང་སྟེ་སྐྱེ་བ་དང་། རྒས་པ་དང་། ན་བ་དང་། [[75]](#footnote-94)འཆི་བ་དང་བྲལ་ཏེ་འཇིག་རྟེན་གྱི་[[76]](#footnote-95)ཁམས་གཞན་དུ་སོང་[[77]](#footnote-96)ནས་དེ་བཞིན་གཤེགས་པ་རྣམས་མཐོང་སྟེ། ས་དང་གཟུངས་[[78]](#footnote-97)ལ་སོགས་པ་ཐོབ་པར་འགྱུར་རོ། །​འཕགས་མ་སྒྲོལ་མའི་རྟོག་པའི་རིམ་པ། ཀུ་རུ་ཀུལླེའི་སྒྲུབ་ཐབས་སློབ་དཔོན་འཕགས་པ་ཀླུ་སྒྲུབ་[[79]](#footnote-98)ཀྱིས་མཛད་པ་རྫོགས་སོ། །​པཎྜི་ཏ་དོན་ཡོད་རྡོ་རྗེ་དང་། ཁམས་པ་ལོ་ཙཱ་[[80]](#footnote-99)བ་དགེ་སློང་བ་རིས་བསྒྱུར་བའོ།། །​།

1. ཀལ་བ་ཊ་ཀུ་རུ་ སྣར་ཐང་། ཀལྤ་ཌ་ཀུ་མ་ པེ་ཅིན། [↑](#footnote-ref-20)
2. ལེ་ སྣར་ཐང་། ཀུལླེ་ པེ་ཅིན། [↑](#footnote-ref-21)
3. །རྟོགས་ སྣར་ཐང་། [↑](#footnote-ref-22)
4. རིག་བྱེད་ སྣར་ཐང་། [↑](#footnote-ref-23)
5. བྱེད་ པེ་ཅིན། [↑](#footnote-ref-24)
6. རིག་ སྣར་ཐང་། པེ་ཅིན། [↑](#footnote-ref-25)
7. ཅི་གྱིས་ སྣར་ཐང་། [↑](#footnote-ref-26)
8. འཚལ་ལོ། སྣར་ཐང་། [↑](#footnote-ref-27)
9. དང་པོར་ སྣར་ཐང་། པེ་ཅིན། [↑](#footnote-ref-28)
10. འཐུན་ སྣར་ཐང་། [↑](#footnote-ref-29)
11. མངོན་དུ་ སྣར་ཐང་། [↑](#footnote-ref-30)
12. རིག་བྱེད་ སྣར་ཐང་། [↑](#footnote-ref-31)
13. རིག་པ་ སྣར་ཐང་། [↑](#footnote-ref-32)
14. རིག་བྱེད་ སྣར་ཐང་། [↑](#footnote-ref-33)
15. ས་བོན་གྱིས་འོད་ སྣར་ཐང་། [↑](#footnote-ref-34)
16. འཚལ་བ་ པེ་ཅིན། [↑](#footnote-ref-35)
17. སོའི་སོ་ སྣར་ཐང་། [↑](#footnote-ref-36)
18. ཀྱི་བཟུང་། སྣར་ཐང་། [↑](#footnote-ref-37)
19. [↑](#footnote-ref-38)
20. གསུམ་གྱིས་ སྣར་ཐང་། [↑](#footnote-ref-39)
21. སྟོང་པ་ སྣར་ཐང་། [↑](#footnote-ref-40)
22. པར་ཉིད་བསྒོམས་ སྣར་ཐང་། [↑](#footnote-ref-41)
23. དེ་ སྣར་ཐང་། པེ་ཅིན། [↑](#footnote-ref-42)
24. གྱི་ སྣར་ཐང་། [↑](#footnote-ref-43)
25. ཝ་ཨད་མ་ཀོ་ སྣར་ཐང་། ཝ་བ་ཨཱཏྨ་ཀོ་ པེ་ཅིན། [↑](#footnote-ref-44)
26. མཐའ་དག་ལ་ སྣར་ཐང་། [↑](#footnote-ref-45)
27. ས་བོན་གྱིས་ སྣར་ཐང་། [↑](#footnote-ref-46)
28. དབྱངས་ཡིག་ སྣར་ཐང་། པེ་ཅིན། [↑](#footnote-ref-47)
29. ས་བོན་གྱིས་ སྣར་ཐང་། [↑](#footnote-ref-48)
30. དྲངས་ སྣར་ཐང་། [↑](#footnote-ref-49)
31. ཨུཏྤ་ཨུད་པ་ སྣར་ཐང་། [↑](#footnote-ref-50)
32. ཞུགས་ སྣར་ཐང་། [↑](#footnote-ref-51)
33. བརྒྱན་པ་ སྣར་ཐང་། [↑](#footnote-ref-52)
34. བརྒྱན་ སྣར་ཐང་། [↑](#footnote-ref-53)
35. པས་ སྣར་ཐང་། པེ་ཅིན། [↑](#footnote-ref-54)
36. ཨུད་པ་ སྣར་ཐང་། [↑](#footnote-ref-55)
37. དཔག་ཏུ་ སྣར་ཐང་། [↑](#footnote-ref-56)
38. །རིག་ སྣར་ཐང་། [↑](#footnote-ref-57)
39. མགོ་ སྣར་ཐང་། [↑](#footnote-ref-58)
40. འཕེལ་བ་ སྣར་ཐང་། པེ་ཅིན། [↑](#footnote-ref-59)
41. ཚིགས་ སྣར་ཐང་། [↑](#footnote-ref-60)
42. ཙམ་གྱི་ སྣར་ཐང་། [↑](#footnote-ref-61)
43. ལ་ སྣར་ཐང་། པེ་ཅིན། [↑](#footnote-ref-62)
44. དམ་ཚིག་ སྣར་ཐང་། [↑](#footnote-ref-63)
45. གཞུགས་ སྣར་ཐང་། [↑](#footnote-ref-64)
46. འཛུབ་ སྣར་ཐང་། [↑](#footnote-ref-65)
47. མཐེབ་མོ་ སྣར་ཐང་། པེ་ཅིན། [↑](#footnote-ref-66)
48. གཉིས་ཕྱེད་ སྣར་ཐང་། པེ་ཅིན། [↑](#footnote-ref-67)
49. ལ་ སྣར་ཐང་། [↑](#footnote-ref-68)
50. ཨུད་པ་ སྣར་ཐང་། [↑](#footnote-ref-69)
51. རྡོ་རྗེ་ཕྱག་རྒྱ་ སྣར་ཐང་། [↑](#footnote-ref-70)
52. སྲུང་བའི་ སྣར་ཐང་། [↑](#footnote-ref-71)
53. གསོལ་ སྣར་ཐང་། པེ་ཅིན། [↑](#footnote-ref-72)
54. སྐུར་ སྣར་ཐང་། [↑](#footnote-ref-73)
55. ཀུན་གྱིས་ སྣར་ཐང་། པེ་ཅིན། [↑](#footnote-ref-74)
56. གསུམ་གྱིས། སྣར་ཐང་། [↑](#footnote-ref-75)
57. བསམས་པར་ སྣར་ཐང་། [↑](#footnote-ref-76)
58. གོ་རིམས་ སྣར་ཐང་། [↑](#footnote-ref-77)
59. བསམ་གཏན་ སྣར་ཐང་། [↑](#footnote-ref-78)
60. བསྒོམས་པར་ སྣར་ཐང་། [↑](#footnote-ref-79)
61. བྱས་ནས་ སྣར་ཐང་། [↑](#footnote-ref-80)
62. ཟླ་བ་ སྣར་ཐང་། པེ་ཅིན། [↑](#footnote-ref-81)
63. ལ་ སྣར་ཐང་། པེ་ཅིན། [↑](#footnote-ref-82)
64. པའི་ སྣར་ཐང་། པེ་ཅིན། [↑](#footnote-ref-83)
65. བསྒོམ་ སྣར་ཐང་། [↑](#footnote-ref-84)
66. ཀྱིས་འཚེ་ སྣར་ཐང་། ཀྱི་འཚེ་ པེ་ཅིན། [↑](#footnote-ref-85)
67. འདས་མ་བསྒོམ་ སྣར་ཐང་། འདས་བསྒོམ་ པེ་ཅིན། [↑](#footnote-ref-86)
68. །སྨིག་ སྣར་ཐང་། [↑](#footnote-ref-87)
69. ལེན་ སྣར་ཐང་། [↑](#footnote-ref-88)
70. པའི་དངོས་གྲུབ་ སྣར་ཐང་། [↑](#footnote-ref-89)
71. བཅིངས་ཏེ། སྣར་ཐང་། [↑](#footnote-ref-90)
72. དྲུག་གིས་ སྣར་ཐང་། [↑](#footnote-ref-91)
73. འབར་སྟེ་ སྣར་ཐང་། [↑](#footnote-ref-92)
74. གྲུབ་པ་ སྣར་ཐང་། [↑](#footnote-ref-93)
75. ། སྣར་ཐང་། པེ་ཅིན། [↑](#footnote-ref-94)
76. འཇིག་རྟེན་གྱིས་ སྣར་ཐང་། [↑](#footnote-ref-95)
77. སོང་སོང་ སྣར་ཐང་། པེ་ཅིན། [↑](#footnote-ref-96)
78. གཟུགས་ སྣར་ཐང་། [↑](#footnote-ref-97)
79. ཀླུ་གྲུབ་ སྣར་ཐང་། ཀླུའི་སྒྲུབ་ པེ་ཅིན། [↑](#footnote-ref-98)
80. ཁམས་པ་ལོཙྪ་ སྣར་ཐང་། ཁམས་པ་ལོ་ཙ་ པེ་ཅིན། [↑](#footnote-ref-99)