༄༅། །​དབུ་མ་རྩ་བའི་ཚིག་ལེའུར་བྱས་པ་ཤེས་རབ་ཅེས་བྱ་བ་བཞུགས་སོ། །​༄༅༅། །​རྒྱ་གར་སྐད་དུ། པྲཛྙཱ་ནཱ་མ་མཱུ་ལ་མ་དྷྱཱ་[[1]](#footnote-20)མ་ཀ་ཀཱ་རི་ཀ །​[[2]](#footnote-21)བོད་སྐད་དུ། དབུ་མ་རྩ་བའི་ཚིག་ལེའུར་བྱས་པ་ཤེས་རབ་ཅེས་བྱ་བ། [[3]](#footnote-22)འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །​[[4]](#footnote-23)གང་གིས་རྟེན་ཅིང་འབྲེལ་པར་འབྱུང་། །​འགག་པ་མེད་པ་སྐྱེ་མེད་པ། །​ཆད་པ་མེད་པ་རྟག་མེད་པ། །​འོང་བ་མེད་པ་འགྲོ་མེད་པ། །​ཐ་དད་དོན་མིན་དོན་གཅིག་མིན། །​སྤྲོས་པ་ཉེར་ཞི་ཞི་བསྟན་པ། །​རྫོགས་པའི་སངས་རྒྱས་སྨྲ་རྣམས་ཀྱི། །​དམ་པ་དེ་ལ་ཕྱག་འཚལ་ལོ། །​བདག་ལས་མ་ཡིན་གཞན་ལས་མིན། །​གཉིས་ལས་མ་ཡིན་རྒྱུ་མེད་མིན། །​དངོས་པོ་གང་དག་གང་ན་ཡང་། །​སྐྱེ་བ་ནམ་ཡང་ཡོད་མ་ཡིན། །​རྐྱེན་རྣམ་[[5]](#footnote-24)བཞི་སྟེ་རྒྱུ་[[6]](#footnote-25)དང་ནི། །​དམིགས་པ་དང་ནི་དེ་མ་ཐག །​བདག་པོ་ཡང་ནི་དེ་བཞིན་ཏེ། །​རྐྱེན་ལྔ་པ་ནི་ཡོད་མ་ཡིན། །​དངོས་པོ་རྣམས་ཀྱི་རང་བཞིན་ནི། །​རྐྱེན་ལ་སོགས་ལ་ཡོད་མ་ཡིན། །​བདག་གི་དངོས་པོ་ཡོད་མིན་ན། །​གཞན་དངོས་ཡོད་པ་མ་ཡིན་ནོ། །​བྱ་བ་རྐྱེན་དང་ལྡན་པ་ཡིན།[[7]](#footnote-26) །​རྐྱེན་དང་མི་ལྡན་བྱ་བ་མེད། །​བྱ་བ་མི་ལྡན་རྐྱེན་མ་ཡིན། །​བྱ་བ་ལྡན་ཡོད་འོན་ཏེ་ན། །​འདི་དག་ལ་བརྟེན་སྐྱེ་བས་ན། །​དེ་ཕྱིར་འདི་དག་རྐྱེན་ཅེས་གྲག །​ཇི་སྲིད་མི་སྐྱེ་དེ་སྲིད་དུ། །​འདི་དག་རྐྱེན་མིན་ཇི་ལྟར་མིན། །​མེད་དམ་ཡོད་པའི་དོན་ལ་ཡང་། །​རྐྱེན་ནི་རུང་བ་མ་ཡིན་ཏེ། །​མེད་ན་གང་གི་རྐྱེན་དུ་འགྱུར། །​ཡོད་ན་རྐྱེན་གྱིས་ཅི་ཞིག་བྱ། །​གང་ཚེ་ཆོས་ནི་ཡོད་པ་དང་། །​མེད་དང་ཡོད་མེད་མི་འགྲུབ་པ།[[8]](#footnote-27) །​ཇི་ལྟར་སྒྲུབ་བྱེད་རྒྱུ་ཞེས་བྱ། །​དེ་ལྟ་[[9]](#footnote-28)ཡིན་ན་མི་རིགས་སོ། །​ཡོད་པའི་ཆོས་འདི་དམིགས་པ་ནི། །​མེད་པ་ཁོ་ན་[[10]](#footnote-29)ཉེ་བར་བསྟན། །​ཅི་སྟེ་ཆོས་ནི་དམིགས་མེད་ན། །​དམིགས་པ་ཡོད་པར་ག་ལ་འགྱུར། །​ཆོས་རྣམས་སྐྱེས་པ་མ་ཡིན་ན། །​འགག་པ་འཐད་པར་མི་འགྱུར་རོ། །​དེ་ཕྱིར་དེ་མ་ཐག་མི་རིགས། །​འགགས་ན་རྐྱེན་ཡང་གང་ཞིག་ཡིན། །​དངོས་པོ་རང་བཞིན་མེད་རྣམས་ཀྱི། །​ཡོད་པ་གང་ཕྱིར་ཡོད་མིན་ན། །​འདི་ཡོད་པས་ན་འདི་འབྱུང་ཞེས། །​བྱ་བ་འདི་ནི་འཐད་མ་ཡིན། །​རྐྱེན་རྣམས་སོ་སོ་[[11]](#footnote-30)འདུས་པ་ལ། །​འབྲས་བུ་དེ་ནི་མེད་པ་ཉིད། །​རྐྱེན་རྣམས་ལ་ནི་གང་མེད་པ། །​དེ་ནི་རྐྱེན་ལས་ཇི་ལྟར་སྐྱེ། །​ཅི་སྟེ་དེ་ནི་མེད་པར་ཡང་།[[12]](#footnote-31) །​རྐྱེན་དེ་དག་ལས་སྐྱེ་འགྱུར་ན། །​རྐྱེན་མ་ཡིན་པ་དག་ལས་ཀྱང་། །​ཅི་ཡི་ཕྱིར་ན་སྐྱེ་མི་འགྱུར། །​འབྲས་བུ་རྐྱེན་གྱི་[[13]](#footnote-32)རང་བཞིན་ན། །​རྐྱེན་རྣམས་བདག་གི་རང་བཞིན་མིན། །​བདག་དངོས་མིན་ལས་འབྲས་བུ་གང་། །​དེ་ནི་ཇི་ལྟར་རྐྱེན་རང་བཞིན། །​དེ་ཕྱིར་རྐྱེན་གྱི་རང་བཞིན་མིན། །​རྐྱེན་མིན་རང་བཞིན་འབྲས་བུ་ནི། །​ཡོད་མིན་འབྲས་བུ་མེད་པས་ན། །​རྐྱེན་མིན་རྐྱེན་དུ་ག་ལ་འགྱུར། །​རྐྱེན་བརྟག་པ་ཞེས་བྱ་བ་སྟེ། །​རབ་ཏུ་བྱེད་པ་དང་པོའོ།། །​།རེ་ཞིག་སོང་ལ་མི་འགྲོ་སྟེ། །​མ་སོང་བ་ལའང་འགྲོ་བ་མིན། །​སོང་དང་མ་སོང་མ་གཏོགས་པར། །​བགོམ་པ་ཤེས་པར་མི་འགྱུར་རོ། །​གང་ན་གཡོ་བ་དེ་ན་འགྲོ། །​དེ་ཡང་གང་གི་[[14]](#footnote-33)བགོམ་པ་ལ། །​གཡོ་བ་སོང་མིན་མ་སོང་མིན། །​དེ་ཕྱིར་བགོམ་ལ་[[15]](#footnote-34)འགྲོ་བ་ཡོད། །​བགོམ་ལ་འགྲོ་བ་ཡིན་པར་ནི། །​ཇི་ལྟ་བུར་ན་འཐད་པར་འགྱུར། །​གང་ཚེ་འགྲོ་བ་མེད་པ་ཡི། །​བགོམ་པ་འཐད་པ་མེད་ཕྱིར་རོ། །​གང་གི་བགོམ་པ་ལ་འགྲོ་བ། །​དེ་ཡི་བགོམ་ལ་འགྲོ་མེད་པར། །​ཐལ་བར་འགྱུར་ཏེ་གང་གི་ཕྱིར། །​བགོམ་ལ་འགྲོ་བ་ཡིན་ཕྱིར་རོ། །​བགོམ་ལ་འགྲོ་བ་ཡོད་ན་ནི། །​འགྲོ་བ་གཉིས་སུ་ཐལ་འགྱུར་ཏེ། །​གང་གིས་དེ་བགོམ་འགྱུར་བ་[[16]](#footnote-35)དང་། །​དེ་ལ་འགྲོ་བ་གང་ཡིན་པའོ། །​འགྲོ་བ་གཉིས་སུ་ཐལ་འགྱུར་ན། །​འགྲོ་བ་པོ་ཡང་གཉིས་སུ་འགྱུར། །​གང་ཕྱིར་འགྲོ་པོ་[[17]](#footnote-36)མེད་པར་ནི། །​འགྲོ་བ་འཐད་པར་མི་འགྱུར་ཕྱིར། །​གལ་ཏེ་འགྲོ་པོ་མེད་གྱུར་[[18]](#footnote-37)ན། །​འགྲོ་བ་འཐད་པར་མི་འགྱུར་ཏེ། །​འགྲོ་བ་མེད་ན་འགྲོ་བ་པོ། །​ཡོད་པ་ཉིད་དུ་ག་ལ་འགྱུར། །​རེ་ཞིག་འགྲོ་པོ་མི་འགྲོ་སྟེ། །​འགྲོ་བ་པོ་མིན་འགྲོ་བ་མིན། །​འགྲོ་པོ་འགྲོ་པོ་མིན་ལས་གཞན། །​གསུམ་པ་གང་ཞིག་འགྲོ་བར་འགྱུར། །​གང་ཚེ་འགྲོ་བ་མེད་པར་ནི། །​འགྲོ་པོ་འཐད་པར་མི་འགྱུར་ན། །​རེ་ཞིག་འགྲོ་པོ་འགྲོའོ་ཞེས། །​ཇི་ལྟར་འཐད་པ་ཉིད་དུ་འགྱུར། །​གང་གི་ཕྱོགས་ལ་འགྲོ་བ་པོ། །​འགྲོ་བ་དེ་ལ་འགྲོ་མེད་པའི། །​འགྲོ་པོ་ཡིན་པར་ཐལ་འགྱུར་ཏེ། །​འགྲོ་པོ་འགྲོ་བར་འདོད་ཕྱིར་རོ། །​གལ་ཏེ་འགྲོ་པོ་འགྲོ་གྱུར་[[19]](#footnote-38)ན། །​འགྲོ་བ་གཉིས་སུ་ཐལ་འགྱུར་ཏེ། །​གང་གིས་[[20]](#footnote-39)འགྲོ་པོར་མངོན་པ་དང་། །​འགྲོ་པོར་གྱུར་ནས་གང་འགྲོ་བའོ། །​སོང་ལ་འགྲོ་བའི་རྩོམ་མེད་དེ། །​མ་སོང་བ་ལའང་འགྲོ་རྩོམ་མེད། །​བགོམ་ལ་རྩོམ་པ་[[21]](#footnote-40)ཡོད་མིན་ན། །​གང་དུ་འགྲོ་བ་རྩོམ་པར་བྱེད། །​འགྲོ་བ་རྩོམ་པའི་སྔ་རོལ་ན། །​གང་དུ་འགྲོ་བ་རྩོམ་འགྱུར་བ། །​བགོམ་པ་མེད་ཅིང་སོང་བ་མེད། །​མ་སོང་འགྲོ་བ་ག་ལ་ཡོད། །​འགྲོ་རྩོམ་རྣམ་པ་ཐམས་ཅད་དུ། །​སྣང་བ་མེད་པ་ཉིད་ཡིན་ན། །​སོང་བ་ཅི་ཞིག་བགོམ་པ་ཅི། །​མ་སོང་ཅི་ཞིག་རྣམ་པར་བརྟག །​རེ་ཞིག་འགྲོ་པོ་མི་སྡོད་དེ། །​འགྲོ་བ་པོ་མིན་སྡོད་པ་མིན། །​འགྲོ་པོ་འགྲོ་པོ་མིན་ལས་གཞན། །​གསུམ་པ་གང་ཞིག་སྡོད་པར་འགྱུར། །​གང་ཚེ་འགྲོ་བ་མེད་པར་ནི། །​འགྲོ་པོ་འཐད་པར་མི་འགྱུར་ན། །​རེ་ཞིག་འགྲོ་པོ་སྡོད་དོ་ཞེས། །​ཇི་ལྟར་འཐད་པ་ཉིད་དུ་འགྱུར། །​བགོམ་ལམ་[[22]](#footnote-41)ལྡོག་པར་མི་འགྱུར་ཏེ། །​སོང་དང་མ་སོང་ལས་ཀྱང་མིན། །​འགྲོ་བ་དང་ནི་འཇུག་པ་དང་། །​ལྡོག་པ་ཡང་ནི་འགྲོ་དང་མཚུངས། །​འགྲོ་བ་དེ་དང་འགྲོ་བ་པོ། །​དེ་ཉིད་ཅེས་ཀྱང་བྱར་མི་རུང་། །​འགྲོ་བ་དང་ནི་འགྲོ་བ་པོ། །​གཞན་ཉིད་ཅེས་ཀྱང་བྱར་མི་རུང་། །​གལ་ཏེ་འགྲོ་བ་གང་ཡིན་པ། །​དེ་ཉིད་འགྲོ་པོ་ཡིན་གྱུར་[[23]](#footnote-42)ན། །​བྱེད་པ་པོ་དང་ལས་ཉིད་ཀྱང་། །​གཅིག་པ་ཉིད་དུ་ཐལ་བར་འགྱུར། །​གལ་ཏེ་འགྲོ་དང་[[24]](#footnote-43)འགྲོ་བ་པོ། །​གཞན་པ་ཉིད་དུ་རྣམ་བརྟག་[[25]](#footnote-44)ན། །​འགྲོ་པོ་མེད་པའི་འགྲོ་བ་དང་། །​འགྲོ་བ་མེད་པའི་འགྲོ་པོར་འགྱུར། །​གང་དག་དངོས་པོ་གཅིག་པ་དང་། །​དངོས་པོ་གཞན་པ་ཉིད་དུ་ནི། །​གྲུབ་པར་གྱུར་པ་ཡོད་མིན་ན། །​དེ་གཉིས་[[26]](#footnote-45)གྲུབ་པ་ཇི་ལྟར་ཡོད། །​འགྲོ་བ་གང་གིས་འགྲོ་པོར་མངོན། །​འགྲོ་བ་དེ་ནི་དེ་འགྲོ་མིན། །​གང་ཕྱིར་འགྲོ་བའི་སྔ་རོལ་མེད། །​གང་ཞིག་གང་དུ་འགྲོ་བར་འགྱུར། །​འགྲོ་བ་གང་གི་[[27]](#footnote-46)འགྲོ་པོར་མངོན། །​དེ་ལས་གཞན་པ་དེ་འགྲོ་མིན། །​གང་ཕྱིར་འགྲོ་པོ་གཅིག་པུ་ལ། །​འགྲོ་བ་གཉིས་སུ་མི་འཐད་དོ། །​འགྲོ་པོ་[[28]](#footnote-47)ཡིན་པར་གྱུར་པ་ནི། །​འགྲོ་རྣམ་གསུམ་དུ་འགྲོ་མི་བྱེད། །​མ་ཡིན་པར་ནི་གྱུར་དེ་ཡང་། །​འགྲོ་རྣམ་གསུམ་དུ་འགྲོ་མི་བྱེད། །​ཡིན་དང་མ་ཡིན་གྱུར་པ་ཡང་། །​འགྲོ་རྣམ་གསུམ་དུ་འགྲོ་མི་བྱེད། །​དེ་ཕྱིར་འགྲོ་དང་འགྲོ་པོ་དང་། །​བགྲོད་པར་བྱ་བའང་[[29]](#footnote-48)ཡོད་མ་ཡིན། །​འགྲོ་བ་དང་འོང་བ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་གཉིས་པའོ།། །​།ལྟ་དང་ཉན་དང་སྣོམ་པ་[[30]](#footnote-49)དང་།[[31]](#footnote-50) །​མྱོང་བར་[[32]](#footnote-51)བྱེད་དང་རེག་བྱེད་ཡིད། །​དབང་པོ་དྲུག་སྟེ་དེ་དག་གི། །​སྤྱོད་ཡུལ་བལྟ་བར་བྱ་[[33]](#footnote-52)ལ་སོགས། །​ལྟ་དེ་རང་གི་བདག་ཉིད་ནི། །​དེ་ལ་[[34]](#footnote-53)ལྟ་བ་མ་ཡིན་ཉིད། །​གང་ཞིག་བདག་[[35]](#footnote-54)ལ་མི་ལྟ་བ།[[36]](#footnote-55) །​དེ་དག་[[37]](#footnote-56)གཞན་[[38]](#footnote-57)ལ་ཇི་ལྟར་ལྟ། །​ལྟ་བ་རབ་ཏུ་བསྒྲུབ་པའི་ཕྱིར། །​མེ་ཡི་དཔེས་[[39]](#footnote-58)ནི་ནུས་མ་ཡིན། །​སོང་དང་མ་སོང་བསྒོམ་པ་[[40]](#footnote-59)ཡིས། །​དེ་ནི་ལྟ་[[41]](#footnote-60)བཅས་ལན་བཏབ་བོ། །​གང་ཚེ་ཅུང་ཟད་མི་ལྟ་བ། །​ལྟ་བར་བྱེད་པ་མ་ཡིན་ནོ། །​ལྟ་བས་ལྟ་བར་བྱེད་ཅེས་བྱར། །​དེ་ནི་ཇི་ལྟར་རིགས་པར་འགྱུར། །​ལྟ་བ་ལྟ་ཉིད་མ་ཡིན་ཏེ། །​ལྟ་བ་མིན་པ་མི་ལྟ་ཉིད། །​ལྟ་བ་ཉིད་ཀྱིས་ལྟ་བ་པོའང་།[[42]](#footnote-61) །​རྣམ་པར་བཤད་པར་ཤེས་པར་བྱ། །​མ་སྤངས་ལྟ་པོ་ཡོད་མིན་ཏེ། །​ལྟ་བ་སྤངས་པར་གྱུར་ཀྱང་ངོ། །​ལྟ་པོ་མེད་ན་བལྟ་[[43]](#footnote-62)བྱ་དང་། །​ལྟ་བ་དེ་དག་ག་ལ་ཡོད།[[44]](#footnote-63) །​བལྟ་[[45]](#footnote-64)བྱ་ལྟ་བ་[[46]](#footnote-65)མེད་པའི་ཕྱིར། །​རྣམ་པར་ཤེས་པ་[[47]](#footnote-66)ལ་སོགས་[[48]](#footnote-67)བཞི། །​ཡོད་[[49]](#footnote-68)མིན་ཉེ་བར་ལེན་ལ་སོགས། །​ཇི་ལྟ་བུར་ན་ཡོད་པར་འགྱུར། །​ལྟ་བས་[[50]](#footnote-69)ཉན་དང་སྣོམ་པ་དང་། །​མྱོང་བར་[[51]](#footnote-70)བྱེད་དང་རེག་བྱེད་ཡིད། །​ཉན་པ་པོ་དང་མཉན་ལ་སོགས། །​རྣམ་པར་བཤད་པར་ཤེས་པར་བྱ། །​དབང་པོ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་གསུམ་པའོ།། །​།གཟུགས་ཀྱི་རྒྱུ་ནི་མ་གཏོགས་པར། །​གཟུགས་ནི་དམིགས་པར་མི་འགྱུར་རོ། །​གཟུགས་ཞེས་བྱ་བ་མ་གཏོགས་པར། །​གཟུགས་ཀྱི་རྒྱུ་ཡང་མི་སྣང་ངོ། །​གཟུགས་ཀྱི་རྒྱུ་ནི་མ་གཏོགས་པར། །​གཟུགས་ན་གཟུགས་ནི་རྒྱུ་མེད་པར། །​ཐལ་བར་གྱུར་[[52]](#footnote-71)ཏེ་དོན་གང་ཡང་། །​རྒྱུ་མེད་པ་ནི་གང་ནའང་མེད། །​གལ་ཏེ་གཟུགས་ནི་མ་གཏོགས་པར། །​གཟུགས་ཀྱི་རྒྱུ་ཞིག་ཡོད་ན་ནི། །​འབྲས་བུ་མེད་པའི་རྒྱུར་འགྱུར་ཏེ། །​འབྲས་བུ་མེད་པའི་རྒྱུ་མེད་དོ། །​གཟུགས་ཡོད་ན་ཡང་གཟུགས་ཀྱི་ནི། །​རྒྱུ་ཡང་འཐད་པར་མི་འགྱུར་ཉིད། །​གཟུགས་མེད་ན་ཡང་གཟུགས་ཀྱི་ནི། །​རྒྱུ་ཡང་འཐད་པར་མི་འགྱུར་ཉིད། །​རྒྱུ་མེད་པ་ཡི་གཟུགས་དག་ནི། །​འཐད་པར་མི་རུང་རུང་མིན་ཉིད། །​དེ་ཕྱིར་གཟུགས་ཀྱི་རྣམ་པར་རྟོག །​འགའ་[[53]](#footnote-72)ཡང་རྣམ་པར་བརྟག་མི་བྱ། །​འབྲས་བུ་རྒྱུ་དང་འདྲ་བ་ཞེས། །​བྱ་བ་འཐད་པ་མ་ཡིན་ཏེ། །​འབྲས་བུ་རྒྱུ་དང་མི་འདྲ་ཞེས། །​བྱ་བའང་འཐད་པ་མ་ཡིན་ནོ། །​ཚོར་དང་འདུ་ཤེས་འདུ་བྱེད་དང་། །​སེམས་དང་དངོས་པོ་ཐམས་ཅད་ཀྱང་། །​རྣམ་པ་དག་ནི་ཐམས་ཅད་དུ། །​གཟུགས་ཉིད་ཀྱིས་[[54]](#footnote-73)ནི་རིམ་པ་མཚུངས། །​སྟོང་པ་ཉིད་ཀྱིས་བརྩད་བྱས་ཏེ།[[55]](#footnote-74) །​གང་ཞིག་ལན་འདེབས་སྨྲ་བྱེད་པ། །​དེ་ཡིས་[[56]](#footnote-75)ཐམས་ཅད་ལན་བཏབ་མིན། །​བསྒྲུབ་པར་བྱ་དང་མཚུངས་པར་འགྱུར།[[57]](#footnote-76) །​སྟོང་པ་ཉིད་ཀྱིས་བཤད་བྱས་ཚེ། །​གང་ཞིག་སྐྱོན་འདོགས་སྨྲ་བྱེད་པ། །​དེ་ཡིས་[[58]](#footnote-77)ཐམས་ཅད་སྐྱོན་བཏགས་མིན། །​བསྒྲུབ་པར་བྱ་དང་མཚུངས་པར་འགྱུར། །​ཕུང་པོ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་བཞི་པའོ།། །​།ནམ་མཁའི་མཚན་ཉིད་སྔ་རོལ་ན། །​ནམ་མཁའ་ཅུང་ཟད་ཡོད་མ་ཡིན། །​གལ་ཏེ་མཚན་ལས་སྔ་[[59]](#footnote-78)གྱུར་ན། །​མཚན་ཉིད་མེད་པར་ཐལ་བར་འགྱུར། །​མཚན་ཉིད་མེད་པའི་དངོས་པོ་ནི། །​འགའ་ཡང་གང་ནའང་ཡོད་མ་ཡིན། །​མཚན་ཉིད་མེད་པའི་དངོས་མེད་ན། །​མཚན་ཉིད་གང་དུ་འཇུག་པར་འགྱུར། །​མཚན་ཉིད་མེད་ལ་མཚན་ཉིད་ནི། །​མི་འཇུག་མཚན་ཉིད་བཅས་ལ་མིན། །​མཚན་བཅས་མཚན་ཉིད་མེད་པ་ལས། །​གཞན་ལའང་འཇུག་པར་མི་འགྱུར་རོ། །​མཚན་ཉིད་འཇུག་པ་མ་ཡིན་ན། །​མཚན་གཞི་འཐད་པར་མི་འགྱུར་རོ། །​མཚན་གཞི་འཐད་པ་མ་ཡིན་ན། །​མཚན་ཉིད་ཀྱང་ནི་ཡོད་མ་ཡིན། །​དེ་ཕྱིར་མཚན་གཞི་ཡོད་མིན་ཏེ། །​མཚན་ཉིད་ཡོད་པ་ཉིད་མ་ཡིན། །​མཚན་གཞི་མཚན་ཉིད་མ་གཏོགས་པའི།[[60]](#footnote-79) །​དངོས་པོ་ཡང་ནི་ཡོད་མ་ཡིན། །​དངོས་པོ་ཡོད་པ་མ་ཡིན་ན། །​དངོས་མེད་གང་གི་ཡིན་པར་འགྱུར། །​དངོས་དང་དངོས་མེད་མི་མཐུན་ཆོས། །​གང་གིས་དངོས་དང་དངོས་མེད་ཤེས། །​དེ་ཕྱིར་ནམ་མཁའ་དངོས་པོ་མིན། །​དངོས་མེད་མ་ཡིན་མཚན་གཞི་མིན། །​མཚན་ཉིད་མ་ཡིན་ཁམས་ལྔ་པོ། །​གཞན་གང་དག་ཀྱང་ནམ་མཁའ་མཚུངས།[[61]](#footnote-80) །​བློ་ཆུང་གང་དག་དངོས་རྣམས་ལ། །​ཡོད་པ་ཉིད་དང་མེད་ཉིད་དུ། །​ལྟ་བ་དེ་[[62]](#footnote-81)ནི་བལྟ་བྱ་བ། །​ཉེ་བར་ཞི་བ་ཞི་མི་མཐོང་། །​ཁམས་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ལྔ་པའོ།། །​།གལ་ཏེ་འདོད་ཆགས་སྔ་རོལ་ན། །​འདོད་ཆགས་མེད་པའི་ཆགས་ཡོད་ན། །​དེ་ལ་བརྟེན་[[63]](#footnote-82)ནས་འདོད་ཆགས་ཡོད། །​ཆགས་ཡོད་འདོད་ཆགས་ཡོད་པར་འགྱུར། །​ཆགས་པ་ཡོད་པར་མ་གྱུར་ནའང་།[[64]](#footnote-83) །​འདོད་ཆགས་ཡོད་པར་ག་ལ་འགྱུར། །​ཆགས་པ་ལ་ཡང་འདོད་ཆགས་ནི། །​ཡོད་དམ་མེད་ཀྱང་རིམ་པ་མཚུངས། །​འདོད་ཆགས་དང་ནི་ཆགས་པ་དག །​[[65]](#footnote-84)ལྷན་ཅིག་ཉིད་དུ་སྐྱེ་མི་རིགས། །​འདི་ལྟར་འདོད་ཆགས་ཆགས་པ་དག །​ཕན་ཚུན་ལྟོས་པ་[[66]](#footnote-85)མེད་པར་འགྱུར། །​གཅིག་ཉིད་ལྷན་ཅིག་ཉིད་མེད་དེ།[[67]](#footnote-86) །​དེ་ཉིད་དེ་དང་ལྷན་ཅིག་མིན། །​ཅི་སྟེ་ཐ་དད་ཉིད་ཡིན་ན། །​ལྷན་ཅིག་ཉིད་དུ་ཇི་ལྟར་འགྱུར། །​གལ་ཏེ་གཅིག་པུ་ལྷན་ཅིག་ན། །​གྲོགས་མེད་པ་[[68]](#footnote-87)ཡང་དེ་[[69]](#footnote-88)འགྱུར་རོ། །​གལ་ཏེ་ཐ་དད་ལྷན་ཅིག་ན། །​གྲོགས་མེད་པར་ཡང་དེར་འགྱུར་རོ། །​གལ་ཏེ་ཐ་དད་ལྷན་ཅིག་ན། །​ཅི་གོ་འདོད་ཆགས་ཆགས་པ་དག །​ཐ་དད་ཉིད་དུ་གྲུབ་འགྱུར་རམ། །​དེས་ན་[[70]](#footnote-89)དེ་གཉིས་ལྷན་ཅིག་འགྱུར། །​གལ་ཏེ་འདོད་ཆགས་ཆགས་པ་དག །​ཐ་དད་ཉིད་དུ་གྲུབ་གྱུར་[[71]](#footnote-90)ན། །​དེ་དག་ལྷན་ཅིག་ཉིད་དུ་ནི། །​ཅི་ཡི་ཕྱིར་ན་ཡོངས་སུ་རྟོག །​ཐ་དད་གྲུབ་པར་མ་གྱུར་པས། །​དེ་ཕྱིར་ལྷན་ཅིག་འདོད་བྱེད་ན། །​ལྷན་ཅིག་རབ་ཏུ་གྲུབ་པའི་[[72]](#footnote-91)ཕྱིར། །​ཐ་དད་ཉིད་དུ་ཡང་འདོད་དམ། །​ཐ་དད་དངོས་པོ་མ་གྲུབ་པས། །​ལྷན་ཅིག་དངོས་པོ་[[73]](#footnote-92)འགྲུབ་མི་འགྱུར། །​ཐ་དད་དངོས་པོ་གང་ཡོད་ན། །​ལྷན་ཅིག་དངོས་པོར་འདོད་པར་བྱེད། །​དེ་ལྟར་འདོད་ཆགས་ཆགས་པ་དག །​ལྷན་ཅིག་ལྷན་ཅིག་མིན་མི་འགྲུབ། །​འདོད་ཆགས་བཞིན་དུ་ཆོས་རྣམས་ཀུན། །​ལྷན་ཅིག་ལྷན་ཅིག་མིན་མི་འགྲུབ། །​འདོད་ཆགས་དང་ཆགས་པ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་དྲུག་པའོ།། །​།གལ་ཏེ་སྐྱེ་བ་འདུས་བྱས་ན། །​དེ་ལ་མཚན་ཉིད་གསུམ་ལྡན་འགྱུར། །​ཅི་སྟེ་[[74]](#footnote-93)སྐྱེ་བ་འདུས་མ་བྱས། །​ཇི་ལྟར་འདུས་བྱས་མཚན་ཉིད་ཡིན། །​སྐྱེ་[[75]](#footnote-94)ལ་སོགས་གསུམ་[[76]](#footnote-95)སོ་སོ་ཡིས། །​འདུས་བྱས་མཚན་ཉིད་བྱ་བར་ནི། །​ནུས་མིན་གཅིག་ལ་དུས་གཅིག་ཏུ། །​འདུས་པ་ཡང་ནི་ཇི་ལྟར་རུང་། །​སྐྱེ་དང་གནས་དང་འཇིག་རྣམས་ལ། །​འདུས་བྱས་མཚན་ཉིད་གཞན་ཞིག་ནི། །​གལ་ཏེ་ཡོད་ན་ཐུག་མེད་འགྱུར།[[77]](#footnote-96) །​མེད་ན་དེ་དག་འདུས་བྱས་མིན། །​སྐྱེ་བའི་སྐྱེ་བས་རྩ་བ་ཡི།[[78]](#footnote-97) །​སྐྱེ་བ་འབའ་ཞིག་སྐྱེད་པར་བྱེད། །​རྩ་བའི་སྐྱེ་བས་སྐྱེ་བ་ཡི། །​སྐྱེ་བའང་སྐྱེད་པར་བྱེད་པ་ཡིན། །​གལ་ཏེ་ཁྱོད་ཀྱི་སྐྱེ་བའི་སྐྱེས། །​རྩ་བའི་སྐྱེ་བ་སྐྱེད་བྱེད་ན། །​ཁྱོད་ཀྱི་རྩ་བས་མ་བསྐྱེད་དེས། །​དེ་ནི་ཇི་ལྟར་སྐྱེད་པར་བྱེད། །​གལ་ཏེ་ཁྱོད་ཀྱི་རྩ་བ་ཡིས། །​བསྐྱེད་པ་དེ་ཡིས་རྩ་སྐྱེད་[[79]](#footnote-98)ན། །​དེས་མ་བསྐྱེད་པའི་རྩ་བ་དེས། །​དེ་ནི་ཇི་ལྟར་སྐྱེད་པར་བྱེད། །​གལ་ཏེ་མ་སྐྱེས་པ་དེ་ཡིས། །​དེ་སྐྱེད་པར་ནི་བྱེད་ནུས་ན། །​ཁྱོད་ཀྱི་སྐྱེ་བཞིན་པ་དེ་ཡིས། །​དེ་སྐྱེད་པར་[[80]](#footnote-99)ནི་འདོད་ལ་རག །​ཇི་ལྟར་མར་མེ་[[81]](#footnote-100)རང་དང་གཞན། །​སྣང་བར་བྱེད་པ་དེ་བཞིན་དུ། །​སྐྱེ་བའང་རང་དང་གཞན་གྱི་དངོས། །​གཉིས་ཀ་སྐྱེད་པར་བྱེད་ཡིན་ན།[[82]](#footnote-101) །​མར་མེ་དང་ནི་གང་དག་ན།[[83]](#footnote-102) །​དེ་འདུག་པ་ན་མུན་པ་མེད། །​མར་མེས་ཅི་ཞིག་སྣང་བར་བྱེད། །​མུན་པ་སེལ་བས་སྣང་བྱེད་ཡིན། །​གང་ཚེ་མར་མེ་སྐྱེ་བཞིན་པ། །​མུན་པ་དང་ནི་ཕྲད་མེད་ན། །​ཇི་ལྟར་མར་མེ་སྐྱེ་བཞིན་པས། །​མུན་པ་སེལ་བར་བྱེད་པ་ཡིན། །​མར་མེ་ཕྲད་པ་མེད་པར་ཡང་། །​གལ་ཏེ་མུན་པ་སེལ་བྱེད་ན། །​འཇིག་རྟེན་ཀུན་ན་གནས་པའི་མུན། །​འདི་ན་གནས་པ་[[84]](#footnote-103)ངེས་སེལ་[[85]](#footnote-104)འགྱུར། །​མར་མེ་རང་དང་གཞན་གྱི་དངོས། །​གལ་ཏེ་སྣང་བར་བྱེད་འགྱུར་ན། །​མུན་པའང་རང་དང་གཞན་གྱི་དངོས། །​སྒྲིབ་པར་འགྱུར་བར་ཐེ་ཚོམ་མེད། །​སྐྱེ་བ་འདི་ནི་མ་སྐྱེས་པས། །​རང་གི་བདག་ཉིད་ཇི་ལྟར་སྐྱེད།[[86]](#footnote-105) །​ཅི་སྟེ་སྐྱེས་པས་སྐྱེད་བྱེད་ན། །​སྐྱེས་ན་ཅི་ཞིག་བསྐྱེད་དུ་ཡོད། །​སྐྱེས་དང་མ་སྐྱེས་སྐྱེ་བཞིན་པ། །​ཇི་ལྟ་བུར་ཡང་མི་སྐྱེད་པ།[[87]](#footnote-106) །​དེ་[[88]](#footnote-107)ནི་སོང་དང་མ་སོང་དང་། །​བགོམ་པས་རྣམ་པར་བཤད་པ་ཡིན། །​གང་ཚེ་སྐྱེ་བ་ཡོད་པ་ན། །​སྐྱེ་བཞིན་འདི་འབྱུང་མེད་པའི་ཚེ། །​ཇི་ལྟར་སྐྱེ་ལ་བརྟེན་[[89]](#footnote-108)ནས་ནི། །​སྐྱེ་བཞིན་ཞེས་ནི་བརྗོད་པར་བྱ། །​རྟེན་ཅིང་འབྱུང་བ་[[90]](#footnote-109)གང་ཡིན་པ། །​དེ་ནི་ངོ་བོ་ཉིད་ཀྱིས་ཞི། །​དེ་ཕྱིར་སྐྱེ་བཞིན་ཉིད་དང་ནི། །​སྐྱེ་བ་ཡང་ནི་ཞི་བ་ཉིད། །​གལ་ཏེ་དངོས་པོ་མ་སྐྱེས་པ། །​འགའ་ཞིག་གང་ན་ཡོད་གྱུར་ན། །​དེ་ནི་སྐྱེ་འགྱུར་དངོས་པོ་དེ། །​མེད་ན་ཅི་ཞིག་སྐྱེ་བར་འགྱུར། །​གལ་ཏེ་སྐྱེ་བ་དེ་ཡིས་ནི། །​སྐྱེ་བཞིན་པ་ནི་སྐྱེད་བྱེད་ན། །​སྐྱེ་བ་དེ་ནི་སྐྱེ་བ་ལྟ། །​གང་ཞིག་གིས་ནི་སྐྱེད་པར་བྱེད། །​[[91]](#footnote-110)གལ་ཏེ་སྐྱེ་བ་གཞན་ཞིག་གིས། །​དེ་སྐྱེད་[[92]](#footnote-111)ཐུག་པ་མེད་པར་འགྱུར། །​ཅི་སྟེ་སྐྱེ་བ་མེད་སྐྱེ་ན། །​ཐམས་ཅད་དེ་བཞིན་སྐྱེ་བར་འགྱུར། །​རེ་ཤིག་ཡོད་དང་མེད་པ་ཡང་། །​སྐྱེ་བར་རིགས་པ་[[93]](#footnote-112)མ་ཡིན་ཞིང་། །​ཡོད་མེད་ཉིད་ཀྱང་མ་ཡིན་ཞེས། །​གོང་དུ་བསྟན་པ་ཉིད་ཡིན་ནོ། །​དངོས་པོ་འགག་བཞིན་ཉིད་ལ་ནི། །​སྐྱེ་བ་འཐད་པར་མི་འགྱུར་རོ། །​གང་ཞིག་འགག་བཞིན་མ་ཡིན་པ། །​དེ་ནི་དངོས་པོར་མི་འཐད་དོ། །​དངོས་པོ་གནས་པ་མི་གནས་ཏེ། །​དངོས་པོ་མི་གནས་གནས་པ་མིན། །​གནས་བཞིན་པ་ཡང་མི་གནས་ཏེ། །​མ་སྐྱེས་གང་ཞིག་གནས་པར་འགྱུར། །​དངོས་པོ་འགག་བཞིན་ཉིད་ལ་ནི། །​གནས་པ་འཐད་པར་མི་འགྱུར་རོ། །​གང་ཞིག་འགག་བཞིན་མ་ཡིན་པ། །​དེ་ནི་དངོས་པོར་མི་འཐད་དོ། །​དངོས་པོ་ཐམས་ཅད་དུས་ཀུན་དུ། །​རྒ་དང་འཆི་བའི་ཆོས་ཡིན་ན། །​གང་དག་རྒ་དང་འཆི་མེད་པར།[[94]](#footnote-113) །​གནས་པའི་དངོས་པོ་གང་ཞིག་ཡོད།[[95]](#footnote-114) །​གནས་པ་གནས་པ་གཞན་དང་ནི། །​དེ་ཉིད་ཀྱིས་ཀྱང་གནས་མི་རིགས། །​ཇི་ལྟར་སྐྱེ་བ་རང་དང་ནི། །​གཞན་གྱིས་བསྐྱེད་པ་མ་ཡིན་བཞིན། །​འགགས་པ་འགག་པར་[[96]](#footnote-115)མི་འགྱུར་ཏེ། །​མ་འགགས་པ་ཡང་འགག་མི་འགྱུར། །​འགག་བཞིན་པ་ཡང་དེ་བཞིན་མིན། །​མ་སྐྱེས་གང་ཞིག་འགག་པར་འགྱུར། །​རེ་ཞིག་དངོས་པོ་གནས་པ་ལ། །​འགག་པ་འཐད་པར་མི་འགྱུར་རོ། །​དངོས་པོ་མི་གནས་པ་ལ་ཡང་། །​འགག་པ་འཐད་པར་མི་འགྱུར་རོ། །​གནས་སྐབས་དེ་ཡིས་[[97]](#footnote-116)གནས་སྐབས་ནི། །​དེ་ཉིད་འགག་པ་ཉིད་མི་འགྱུར། །​གནས་སྐབས་གཞན་གྱིས་གནས་སྐབས་ནི། །​གཞན་ཡང་འགག་པ་ཉིད་མི་འགྱུར། །​གང་ཚེ་ཆོས་རྣམས་ཐམས་ཅད་ཀྱི། །​སྐྱེ་བ་འཐད་པར་མི་འགྱུར་བ། །​དེ་ཚེ་ཆོས་རྣམས་ཐམས་ཅད་ཀྱི། །​འགག་པ་འཐད་པར་མི་འགྱུར་རོ། །​རེ་ཞིག་དངོས་པོ་ཡོད་པ་ལ། །​འགག་པ་འཐད་པར་མི་འགྱུར་རོ། །​གཅིག་ཉིད་ན་ནི་དངོས་པོ་དང་། །​དངོས་པོ་མེད་པ་འཐད་པ་མེད། །​དངོས་པོ་མེད་པར་གྱུར་པ་ལའང་། །​འགག་པ་འཐད་པར་མི་འགྱུར་རོ། །​མགོ་གཉིས་པ་ལ་ཇི་ལྟར་ནི། །​གཅད་[[98]](#footnote-117)དུ་མེད་པ་དེ་བཞིན་ནོ། །​འགག་པ་[[99]](#footnote-118)རང་གི་བདག་ཉིད་ཀྱིས། །​ཡོད་མིན་འགག་པ་གཞན་གྱིས་མིན། །​ཇི་ལྟར་སྐྱེ་བ་རང་དང་ནི། །​གཞན་གྱིས་སྐྱེད་པ་[[100]](#footnote-119)མ་ཡིན་བཞིན། །​སྐྱེ་དང་གནས་དང་འཇིག་པ་དག །​མ་གྲུབ་ཕྱིར་ན་འདུས་བྱས་མེད། །​འདུས་བྱས་རབ་ཏུ་མ་གྲུབ་པས།[[101]](#footnote-120) །​འདུས་མ་བྱས་ནི་ཇི་ལྟར་འགྲུབ།[[102]](#footnote-121) །​རྨི་ལམ་ཇི་བཞིན་སྒྱུ་མ་བཞིན། །​དྲི་ཟའི་གྲོང་ཁྱེར་ཇི་བཞིན་དུ། །​དེ་བཞིན་སྐྱེ་དང་དེ་བཞིན་གནས། །​དེ་བཞིན་དུ་ནི་འཇིག་པ་གསུངས། །​སྐྱེ་བ་དང་གནས་པ་དང་འཇིག་པ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་བདུན་པའོ།། །​།བྱེད་པོ་ཡིན་པར་གྱུར་པ་དེ། །​ལས་སུ་གྱུར་པ་མི་བྱེད་དོ། །​བྱེད་པོ་མ་ཡིན་གྱུར་པ་ཡང་། །​ལས་སུ་མ་གྱུར་མི་བྱེད་དོ། །​ཡིན་པར་གྱུར་ལ་བྱ་བ་མེད། །​བྱེད་པོ་མེད་པའི་ལས་སུའང་འགྱུར། །​ཡིན་པར་གྱུར་ལ་བྱ་བ་མེད། །​ལས་མེད་བྱེད་པ་པོར་ཡང་འགྱུར། །​གལ་ཏེ་བྱེད་པོར་མ་གྱུར་པ།[[103]](#footnote-122) །​ལས་སུ་མ་གྱུར་བྱེད་ན་ནི། །​ལས་ལ་རྒྱུ་ནི་མེད་པར་འགྱུར། །​བྱེད་པ་པོ་ཡང་རྒྱུ་མེད་འགྱུར། །​རྒྱུ་མེད་ན་ནི་འབྲས་བུ་དང་། །​རྒྱུ་ཡང་འཐད་པར་མི་འགྱུར་རོ། །​དེ་མེད་ན་ནི་བྱ་བ་དང་། །​བྱེད་པ་པོ་དང་བྱེད་མི་རིགས། །​བྱ་བ་ལ་སོགས་མི་རིགས་ན། །​ཆོས་དང་ཆོས་མིན་ཡོད་མ་ཡིན། །​ཆོས་དང་ཆོས་མིན་མེད་ན་ནི། །​དེ་ལས་བྱུང་བའི་འབྲས་བུ་མེད། །​འབྲས་བུ་མེད་ན་ཐར་པ་དང་། །​མཐོ་རིས་འགྱུར་བའི་[[104]](#footnote-123)ལམ་མི་འཐད། །​བྱ་བ་དག་[[105]](#footnote-124)ནི་ཐམས་ཅད་ཀྱང་། །​དོན་མེད་ཉིད་དུ་ཐལ་བར་འགྱུར། །​བྱེད་པ་པོར་གྱུར་མ་གྱུར་པ།[[106]](#footnote-125) །​གྱུར་མ་གྱུར་དེ་མི་བྱེད་དེ།[[107]](#footnote-126) །​ཡིན་དང་མ་ཡིན་གྱུར་ཅིག་ལ། །​ཕན་ཚུན་འགལ་བས་ག་ལ་ཡོད། །​བྱེད་པ་པོར་ནི་གྱུར་པ་ཡིས། །​མ་གྱུར་ལས་ནི་མི་བྱེད་དེ། །​མ་གྱུར་པས་ཀྱང་གྱུར་མི་བྱེད། །​འདིར་ཡང་སྐྱོན་དེར་ཐལ་བར་འགྱུར། །​བྱེད་པ་པོར་ནི་གྱུར་པ་དང་། །​བཅས་པ་[[108]](#footnote-127)ལས་ནི་མ་གྱུར་དང་། །​གྱུར་མ་གྱུར་པ་མི་བྱེད་དེ། །​གཏན་ཚིགས་གོང་དུ་བསྟན་ཕྱིར་རོ། །​བྱེད་པ་པོར་ནི་མ་གྱུར་པས། །​ལས་ནི་གྱུར་དང་བཅས་པ་དང་། །​གྱུར་མ་གྱུར་པ་མི་བྱེད་དེ། །​གཏན་ཚིགས་གོང་དུ་བསྟན་ཕྱིར་རོ། །​བྱེད་པ་པོར་[[109]](#footnote-128)གྱུར་མ་གྱུར་ནི། །​ལས་སུ་གྱུར་དང་མ་གྱུར་པ། །​མི་བྱེད་འདི་[[110]](#footnote-129)ཡང་གཏན་ཚིགས་ནི། །​གོང་དུ་བསྟན་པས་[[111]](#footnote-130)ཤེས་པར་བྱ། །​བྱེད་པ་[[112]](#footnote-131)པོ་ལས་[[113]](#footnote-132)བརྟེན་བྱས་ཤིང་། །​ལས་ཀྱང་བྱེད་པོ་དེ་ཉིད་ལ། །​བརྟེན་ནས་འབྱུང་བ་མ་གཏོགས་པ།[[114]](#footnote-133) །​འགྲུབ་པའི་[[115]](#footnote-134)རྒྱུ་ནི་མ་མཐོང་ངོ། །​དེ་བཞིན་ཉེར་ལེན་ཤེས་པར་བྱ། །​ལས་དང་བྱེད་པོ་བསལ་[[116]](#footnote-135)ཕྱིར་རོ། །​བྱེད་པ་[[117]](#footnote-136)པོ་དང་ལས་དག་གིས། །​དངོས་པོ་ལྷག་མ་[[118]](#footnote-137)ཤེས་པར་བྱ། །​བྱེད་པ་པོ་དང་ལས་བརྟག་པ་ཞེས་བྱ་བ་སྟེ་རབ་ཏུ་བྱེད་པ་བརྒྱད་པའོ།། །​།ལྟ་དང་ཉན་ལ་སོགས་པ་དང་། །​ཚོར་སོགས་དང་ཡང་དབང་བྱས་པ། །​གང་གི་ཡིན་པ་དེ་དག་གི །​སྔ་རོལ་དེ་ཡོད་ཁ་ཅིག་སྨྲ། །​དངོས་པོ་ཡོད་པ་མ་ཡིན་ན། །​ལྟ་བ་ལ་སོགས་ཇི་ལྟར་འགྱུར། །​དེ་ཕྱིར་དེ་དག་སྔ་རོལ་ན། །​དངོས་པོ་གནས་པ་དེ་ཡོད་དོ། །​ལྟ་དང་ཉན་ལ་སོགས་པ་དང་། །​ཚོར་བ་ལ་སོགས་ཉིད་ཀྱི་[[119]](#footnote-138)ནི། །​སྔ་རོལ་དངོས་པོ་གང་གནས་པ། །​དེ་ནི་གང་གིས་གདགས་པར་བྱ། །​ལྟ་བ་ལ་སོགས་མེད་པར་ཡང་། །​གལ་ཏེ་དེ་ནི་གནས་གྱུར་ན། །​དེ་མེད་པར་ཡང་དེ་དག་ནི། །​ཡོད་པར་འགྱུར་བར་ཐེ་ཚོམ་མེད། །​ཅི་ཡིས་གང་ཞིག་གསལ་བར་[[120]](#footnote-139)བྱེད། །​གང་གིས་ཅི་ཞིག་གསལ་བར་[[121]](#footnote-140)བྱེད། །​ཅི་མེད་གང་ཞིག་ག་ལ་ཡོད། །​གང་མེད་ཅི་ཞིག་ག་ལ་ཡོད། །​ལྟ་ལ་སོགས་པ་ཐམས་ཅད་ཀྱི། །​སྔ་རོལ་གང་ཞིག་ཡོད་པ་མིན། །​ལྟ་སོགས་ནང་ནས་གཞན་ཞིག་གིས། །​གཞན་གྱི་ཚེ་ན་གསལ་བར་བྱེད། །​ལྟ་ལ་སོགས་པ་ཐམས་ཅད་ཀྱི། །​སྔ་རོལ་གལ་ཏེ་ཡོད་མིན་ན། །​ལྟ་ལ་སོགས་པ་རེ་རེ་ཡི།[[122]](#footnote-141) །​སྔ་རོལ་དེ་ནི་ཇི་ལྟར་ཡོད། །​ལྟ་པོ་དེ་ཉིད་ཉན་པོ་དེ། །​གལ་ཏེ་ཚོར་པོའང་[[123]](#footnote-142)དེ་ཉིད་ན།[[124]](#footnote-143) །​རེ་རེའི་སྔ་རོལ་ཡོད་གྱུར་ན། །​དེ་ནི་དེ་ལྟར་མི་རིགས་སོ། །​གལ་ཏེ་ལྟ་པོ་གཞན་ཉིད་ལ། །​ཉན་པ་པོ་གཞན་ཚོར་གཞན་ན། །​ལྟ་པོ་ཡོད་ཚེ་ཉན་པོར་འགྱུར། །​བདག་ཀྱང་མང་པོ་ཉིད་དུ་འགྱུར། །​ལྟ་དང་ཉན་ལ་སོགས་པ་དང་། །​ཚོར་བ་དག་ལ་སོགས་པ་ཡང་། །​གང་ལས་འགྱུར་བའི་འབྱུང་དེ་ལང་ལའང་།[[125]](#footnote-144) །​དེ་ནི་ཡོད་པ་མ་ཡིན་ནོ། །​ལྟ་དང་ཉན་ལ་སོགས་པ་དང་། །​ཚོར་བ་དག་ལ་སོགས་པ་ཡང་། །​གང་གི་ཡིན་པ་གལ་ཏེ་མེད། །​དེ་དག་ཀྱང་ནི་ཡོད་མ་ཡིན། །​གང་ཞིག་ལྟ་ལ་སོགས་པ་ཡི། །​སྔ་རོལ་ད་ལྟ་ཕྱི་ན་མེད། །​དེ་ལ་ཡོད་དོ་མེད་དོ་ཞེས། །​རྟོག་པ་དག་ནི་ལྡོག་པར་འགྱུར། །​སྔ་རོལ་ན་གནས་པ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་དགུ་པའོ།། །​།བུད་ཤིང་གང་དེ་མེ་ཡིན་ན། །​བྱེད་པ་པོ་དང་ལས་གཅིག་འགྱུར། །​གལ་ཏེ་ཤིང་ལས་མེ་གཞན་ན། །​ཤིང་མེད་པར་ཡང་འབྱུང་བར་འགྱུར། །​རྟག་ཏུ་འབར་བ་ཉིད་དུ་འགྱུར། །​འབར་བྱེད་རྒྱུ་ལས་མི་འབྱུང་ཞིང་། །​རྩོམ་པ་དོན་མེད་ཉིད་དུ་འགྱུར། །​དེ་ལྟ་ཡིན་ན་ལས་ཀྱང་མེད། །​གཞན་ལ་ལྟོས་པ་མེད་པའི་ཕྱིར། །​འབར་བར་བྱེད་རྒྱུ་ལས་མི་འབྱུང་། །​རྟག་ཏུ་འབར་བ་[[126]](#footnote-145)ཡིན་ན་ནི།[[127]](#footnote-146) །​རྩོམ་པ་དོན་མེད་ཉིད་དུ་འགྱུར། །​དེ་ལ་གལ་ཏེ་འདི་སྙམ་དུ། །​སྲེག་བཞིན་བུད་ཤིང་ཡིན་སེམས་ན། །​གང་ཚེ་དེ་ཙམ་དེ་ཡིན་ན། །​གང་གིས་[[128]](#footnote-147)བུད་ཤིང་དེ་སྲེག་བྱེད། །​གཞན་ཕྱིར་མི་ཕྲད་ཕྲད་མེད་ན། །​སྲེག་པར་[[129]](#footnote-148)མི་འགྱུར་མི་སྲེག་ན། །​འཆི་བར་མི་འགྱུར་མི་འཆི་ན། །​རང་རྟགས་དང་ཡང་ལྡན་པར་གནས། །​ཇི་ལྟར་བུད་མེད་སྐྱེས་པ་དང་། །​སྐྱེས་པའང་བུད་མེད་ཕྲད་པ་བཞིན། །​གལ་ཏེ་ཤིང་ལས་མེ་གཞན་ན། །​ཤིང་དང་ཕྲད་དུ་[[130]](#footnote-149)རུང་བར་འགྱུར། །​གལ་ཏེ་མེ་དང་ཤིང་དག་ནི། །​གཅིག་གིས་གཅིག་ནི་བསལ་གྱུར་[[131]](#footnote-150)ན། །​ཤིང་ལས་མེ་གཞན་ཉིད་ཡིན་ཡང་། །​ཤིང་དང་ཕྲད་པར་འདོད་ལ་རག །​གལ་ཏེ་ཤིང་ལྟོས་མེ་ཡིན་ལ། །​གལ་ཏེ་མེ་ལྟོས་ཤིང་ཡིན་ན། །​གང་ལྟོས་མེད་[[132]](#footnote-151)དང་ཤིང་འགྱུར་བ། །​དང་པོར་གྲུབ་[[133]](#footnote-152)པ་གང་ཞིག་ཡིན། །​གལ་ཏེ་ཤིང་ལྟོས་མེ་ཡིན་ན། །​མེ་གྲུབ་པ་[[134]](#footnote-153)ལ་སྒྲུབ་པར་འགྱུར། །​བུད་པར་བྱ་བའི་ཤིང་ལ་ཡང་། །​མེ་མེད་པར་ནི་[[135]](#footnote-154)འགྱུར་བ་ཡིན། །​གལ་ཏེ་དངོས་པོ་གང་ལྟོས་འགྲུབ།[[136]](#footnote-155) །​དེ་ཉིད་ལ་ཡང་ལྟོས་ནས་ནི། །​ལྟོས་བྱ་གང་ཡིན་དེ་འགྲུབ་ན། །​གང་ལ་ལྟོས་ནས་གང་ཞིག་འགྲུབ། །​དངོས་པོ་ལྟོས་གྲུབ་[[137]](#footnote-156)གང་ཡིན་པ། །​དེ་མ་གྲུབ་ན་ཇི་ལྟར་ལྟོས། །​ཅི་སྟེ་གྲུབ་པ་ལྟོས་ཤེ་ན། །​དེ་ནི་ལྟོས་པར་མི་རིགས་སོ། །​ཤིང་ལ་ལྟོས་པའི་མེ་མེད་དེ། །​ཤིང་ལ་མ་ལྟོས་མེ་ཡང་མེད། །​མེ་ལ་ལྟོས་པའི་ཤིང་མེད་དེ། །​མེ་ལ་མ་ལྟོས་ཤིང་ཡང་མེད། །​མེ་ནི་གཞན་ལས་མི་འོང་སྟེ། །​ཤིང་ལའང་མེ་ནི་ཡོད་མ་ཡིན། །​དེ་བཞིན་ཤིང་གི་ལྷག་མ་ནི། །​སོང་དང་མ་སོང་བགོམ་པས་[[138]](#footnote-157)བསྟན། །​ཤིང་ཉིད་མེ་ནི་མ་ཡིན་ཏེ། །​ཤིང་ལས་གཞན་ལ་[[139]](#footnote-158)མེ་ཡང་མེད། །​མེ་ནི་ཤིང་དང་ལྡན་མ་ཡིན། །​མེ་ལ་ཤིང་མེད་དེར་དེ་མེད། །​མེ་དང་ཤིང་གིས་བདག་དང་ནི། །​ཉེ་བར་ལེན་པའི་[[140]](#footnote-159)རིམ་པ་ཀུན། །​བུམ་སྣམ་སོགས་དང་ལྷན་ཅིག་ཏུ། །​མ་ལུས་པར་ནི་རྣམ་པར་བཤད། །​གང་དག་བདག་དང་དངོས་པོ་རྣམས། །​དེ་བཅས་[[141]](#footnote-160)ཉིད་[[142]](#footnote-161)དང་ཐ་དད་པར། །​སྟོན་པ་དེ་དག་བསྟན་དོན་ལ། །​མཁས་སོ་སྙམ་དུ་མི་སེམས་སོ། །​མེ་དང་བུད་ཤིང་བརྟག་པ་ཞེས་བྱ་བ་སྟེ་རབ་ཏུ་བྱེད་པ་བཅུ་པའོ།། །​།སྔོན་མཐའ་མངོན་[[143]](#footnote-162)ནམ་ཞེས་ཞུས་ཚེ། །​ཐུབ་པ་ཆེན་པོས་མིན་ཞེས་གསུངས། །​འཁོར་བ་ཐོག་མ་མཐའ་མེད་དེ།[[144]](#footnote-163) །​དེ་ལ་སྔོན་མེད་ཕྱི་མ་མེད། །​གང་ལ་ཐོག་མེད་མཐའ་[[145]](#footnote-164)མེད་པར།[[146]](#footnote-165) །​དེ་ལ་དབུས་ནི་ག་ལ་ཡོད། །​དེ་ཕྱིར་དེ་ལ་སྔ་ཕྱི་དང་། །​ལྷན་ཅིག་རིམ་པ་མི་འཐད་དོ། །​གལ་ཏེ་སྐྱེ་བ་སྔ་གྱུར་ལ། །​རྒ་ཤི་ཕྱི་[[147]](#footnote-166)མ་ཡིན་ན་ནི། །​སྐྱེ་བ་རྒ་ཤི་མེད་པ་དང་། །​མ་ཤི་བར་ཡང་སྐྱེ་བར་འགྱུར། །​གལ་ཏེ་སྐྱེ་བ་འཕྱི་འགྱུར་[[148]](#footnote-167)ལ། །​རྒ་ཤི་སྔ་བ་[[149]](#footnote-168)ཡིན་ན་ནི། །​སྐྱེ་བ་མེད་པའི་རྒ་ཤི་ནི། །​རྒྱུ་མེད་པར་ནི་ཇི་ལྟར་འགྱུར། །​སྐྱེ་བ་དང་ནི་རྒ་ཤི་དག །​ལྷན་ཅིག་རུང་བ་མ་ཡིན་ཏེ། །​སྐྱེ་བཞིན་པ་ན་འཆི་འགྱུར་ཞིང་། །​གཉིས་ཀ་རྒྱུ་མེད་ཅན་དུ་འགྱུར། །​གང་ལ་[[150]](#footnote-169)སྔ་ཕྱི་ལྷན་ཅིག་གི། །​རིམ་པ་དེ་དག་མི་སྲིད་པའི། །​སྐྱེ་བ་དེ་དང་རྒ་ཤི་དེ། །​ཅི་ཡི་ཕྱིར་ན་སྤྲོ་བར་བྱེད། །​འཁོར་བ་འབའ་ཞིག་སྔོན་གྱི་མཐའ། །​ཡོད་མ་ཡིན་པར་མ་ཟད་ཀྱི།[[151]](#footnote-170) །​རྒྱུ་དང་འབྲས་བུ་ཉིད་དང་ནི། །​མཚན་ཉིད་དང་ནི་མཚན་གཞི་ཉིད། །​ཚོར་དང་ཚོར་པོ་ཉིད་དང་ནི། །​དོན་ཡོད་གང་དག་ཅི་ཡང་རུང་། །​དངོས་རྣམས་ཐམས་ཅད་ཉིད་ལ་ཡང་། །​སྔོན་གྱི་མཐའ་ནི་ཡོད་མ་ཡིན། །​སྔོན་དང་ཕྱི་མའི་མཐའ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་བཅུ་གཅིག་པའོ།། །​།ཁ་ཅིག་སྡུག་བསྔལ་བདག་གིས་བྱས། །​གཞན་གྱིས་བྱས་དང་གཉི་གས་[[152]](#footnote-171)བྱས། །​རྒྱུ་མེད་པ་ལས་འབྱུང་བར་[[153]](#footnote-172)འདོད། །​དེ་ནི་བྱ་བར་མི་རུང་ངོ། །​གལ་ཏེ་བདག་གིས་བྱས་གྱུར་ན། །​དེ་ཕྱིར་བརྟེན་ནས་འབྱུང་མི་འགྱུར། །​གང་ཕྱིར་ཕུང་པོ་འདི་དག་[[154]](#footnote-173)ལ། །​བརྟེན་ནས་ཕུང་པོ་དེ་དག་འབྱུང་། །​གལ་ཏེ་འདི་ལས་དེ་གཞན་ཞིང་། །​གལ་ཏེ་དེ་[[155]](#footnote-174)ལས་འདི་[[156]](#footnote-175)གཞན་ན། །​སྡུག་བསྔལ་གཞན་གྱིས་བྱས་འགྱུར་ཞིང་། །​གཞན་དེ་དག་གིས་དེ་བྱས་འགྱུར། །​གལ་ཏེ་གང་ཟག་བདག་གིས་ནི། །​སྡུག་བསྔལ་བྱས་ན་གང་བདག་གིས། །​སྡུག་བསྔལ་བྱས་པའི་གང་ཟག་ནི།[[157]](#footnote-176) །​སྡུག་བསྔལ་མ་གཏོགས་གང་ཞིག་ཡིན། །​གལ་ཏེ་གང་ཟག་གཞན་ལས་ནི། །​སྡུག་བསྔལ་འབྱུང་ན་གཞན་ཞིག་གིས། །​སྡུག་བསྔལ་དེ་བྱས་གང་སྦྱིན་དེ།[[158]](#footnote-177) །​སྡུག་བསྔལ་མ་གཏོགས་ཇི་ལྟར་རུང་། །​གལ་ཏེ་གང་ཟག་གཞན་སྡུག་བསྔལ། །​འབྱུང་ན་གང་གིས་དེ་བྱས་ནས། །​གཞན་ལ་སྟེར་བའི་གང་ཟག་གཞན།[[159]](#footnote-178) །​སྡུག་བསྔལ་མ་གཏོགས་གང་ཞིག་ཡིན། །​བདག་གིས་བྱས་པར་མ་གྲུབ་པས། །​སྡུག་བསྔལ་གཞན་གྱིས་ག་ལ་བྱས། །​གཞན་གྱིས་སྡུག་བསྔལ་གང་བྱེད་པ། །​དེ་ནི་དེ་ཡི་བདག་བྱས་འགྱུར། །​རེ་ཞིག་སྡུག་བསྔལ་བདག་བྱས་མིན། །​དེ་ཉིད་ཀྱིས་ནི་དེ་མ་བྱས། །​གལ་ཏེ་གཞན་བདག་མ་བྱས་ན། །​སྡུག་བསྔལ་གཞན་བྱས་ག་ལ་འགྱུར། །​གལ་ཏེ་རེ་རེས་བྱས་གྱུར་[[160]](#footnote-179)ན། །​སྡུག་བསྔལ་གཉིས་ཀས་བྱས་པར་འགྱུར། །​བདག་གིས་མ་བྱས་གཞན་མ་བྱས། །​སྡུག་བསྔལ་རྒྱུ་མེད་ག་ལ་འགྱུར། །​སྡུག་བསྔལ་འབའ་ཞིག་རྣམ་པ་བཞི། །​ཡོད་མ་ཡིན་པར་[[161]](#footnote-180)མ་ཟད་ཀྱི། །​ཕྱི་རོལ་དངོས་པོ་དག་[[162]](#footnote-181)ལ་ཡང་། །​རྣམ་པ་བཞི་པོ་ཡོད་མ་ཡིན། །​བདག་གིས་བྱས་པ་དང་གཞན་གྱིས་བྱས་པ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་བཅུ་གཉིས་པའོ།། །​།བཅོམ་ལྡན་འདས་ཀྱིས་ཆོས་གང་ཞིག །​སླུ་བ་[[163]](#footnote-182)དེ་ནི་རྫུན་ཞེས་གསུངས། །​འདུ་བྱེད་ཐམས་ཅད་སླུ་བའི་[[164]](#footnote-183)ཆོས། །​དེས་ན་དེ་དག་རྫུན་པ་ཡིན། །​གལ་ཏེ་སླུ་[[165]](#footnote-184)ཆོས་གང་ཡིན་པ། །​དེ་རྫུན་དེ་ལ་ཅི་ཞིག་སླུ།[[166]](#footnote-185) །​བཅོམ་ལྡན་འདས་ཀྱིས་དེ་གསུངས་པ། །​སྟོང་ཉིད་ཡོངས་སུ་བསྟན་པ་ཡིན། །​དངོས་རྣམས་ངོ་བོ་ཉིད་མེད་དེ། །​གཞན་དུ་འགྱུར་བ་སྣང་ཕྱིར་རོ། །​དངོས་པོ་ངོ་བོ་ཉིད་མེད་མེད། །​གང་ཕྱིར་དངོས་རྣམས་སྟོང་པ་ཉིད། །​གལ་ཏེ་ངོ་བོ་ཉིད་མེད་ན། །​གཞན་དུ་འགྱུར་བ་གང་གི་ཡིན། །​གལ་ཏེ་ངོ་བོ་ཉིད་ཡོད་ན། །​གཞན་དུ་འགྱུར་བར་ཇི་ལྟར་རུང་།[[167]](#footnote-186) །​དེ་ཉིད་ལ་ནི་གཞན་འགྱུར་མེད། །​གཞན་ཉིད་ལ་ཡང་ཡོད་མ་ཡིན། །​གང་ཕྱིར་གཞོན་ནུ་མི་རྒ་སྟེ། །​གང་ཕྱིར་རྒས་པའང་མི་རྒའོ། །​གལ་ཏེ་དེ་ཉིད་གཞན་འགྱུར་[[168]](#footnote-187)ན། །​འོ་མ་ཉིད་ནི་ཞོར་འགྱུར་རོ། །​འོ་མ་ལས་གཞན་གང་ཞིག་ནི། །​ཞོ་ཡི་དངོས་པོ་ཡིན་པར་འགྱུར། །​གལ་ཏེ་སྟོང་མིན་ཅུང་ཟད་ཡོད། །​སྟོང་པ་[[169]](#footnote-188)ཅུང་ཟད་ཡོད་པར་འགྱུར། །​མི་སྟོང་ཅུང་ཟད་ཡོད་མིན་ན། །​སྟོང་པ་[[170]](#footnote-189)ཡོད་པར་ག་ལ་འགྱུར། །​རྒྱལ་བ་རྣམས་ཀྱིས་སྟོང་པ་ཉིད། །​ལྟ་ཀུན་ངེས་པར་འབྱུང་བར་གསུངས། །​གང་དག་སྟོང་པ་ཉིད་ལྟ་བ། །​དེ་དག་བསྒྲུབ་ཏུ་མེད་པར་གསུངས། །​འདུ་བྱེད་བརྟག་པ་ཞེས་བྱ་བ་སྟེ་རབ་ཏུ་བྱེད་པ་བཅུ་གསུམ་པའོ།། །​།བལྟ་བྱ་ལྟ་བ་ལྟ་བ་པོ། །​གསུམ་པོ་དེ་དག་གཉིས་གཉིས་དང་། །​ཐམས་ཅད་ཀྱང་ནི་ཕན་ཚུན་དུ། །​ཕྲད་པར་འགྱུར་བ་ཡོད་མ་ཡིན། །​དེ་བཞིན་འདོད་ཆགས་ཆགས་པ་དང་། །​ཆགས་པར་བྱ་བ་ཉོན་མོངས་པ། །​ལྷག་མ་རྣམས་དང་སྐྱེ་མཆེད་ཀྱི། །​ལྷག་མའང་རྣམ་པ་གསུམ་ཉིད་ཀྱིས།[[171]](#footnote-190) །​གཞན་དང་གཞན་དུ་ཕྲད་འགྱུར་ན། །​གང་ཕྱིར་བལྟ་བྱ་ལ་སོགས་ལ། །​གཞན་དེ་ཡོད་པ་མ་ཡིན་པ། །​དེ་ཕྱིར་ཕྲད་པར་མི་འགྱུར་རོ། །​བལྟ་བྱ་ལ་སོགས་འབའ་ཞིག་ལ། །​གཞན་ཉིད་མེད་པར་མ་ཟད་ཀྱི། །​གང་ཡང་གང་དང་ལྷན་ཅིག་ཏུ། །​གཞན་པ་ཉིད་དུ་མི་འཐད་དོ། །​གཞན་ནི་གཞན་ལ་བརྟེན་ཏེ་གཞན། །​གཞན་མེད་པར་གཞན་གཞན་མི་འགྱུར། །​གང་ལ་བརྟེན་ཏེ་གང་ཡིན་པ། །​དེ་ནི་དེ་ལས་གཞན་མི་འཐད། །​གལ་ཏེ་གཞན་ནི་གཞན་ལས་གཞན། །​དེ་ཚེ་གཞན་མེད་པར་གཞན་འགྱུར། །​གཞན་མེད་པར་ནི་གཞན་འགྱུར་བ། །​ཡོད་མིན་དེ་ཡི་ཕྱིར་ན་མེད། །​གཞན་ཉིད་གཞན་ལ་ཡོད་མ་ཡིན། །​གཞན་མ་ཡིན་ལའང་ཡོད་མ་ཡིན། །​གཞན་ཉིད་ཡོད་པ་མ་ཡིན་ན། །​གཞན་ནམ་[[172]](#footnote-191)དེ་ཉིད་ཡོད་མ་ཡིན། །​དེ་ནི་དེ་དང་ཕྲད་པ་མེད། །​གཞན་དང་[[173]](#footnote-192)གཞན་ཡང་[[174]](#footnote-193)ཕྲད་མི་འགྱུར། །​ཕྲད་བཞིན་པ་དང་ཕྲད་པ་དང་། །​ཕྲད་པ་པོ་ཡང་ཡོད་མ་ཡིན། །​ཕྲད་པ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་བཅུ་བཞི་པའོ།། །​།རང་བཞིན་རྒྱུ་དང་རྐྱེན་ལས་ནི། །​འབྱུང་བར་[[175]](#footnote-194)རིགས་པ་མ་ཡིན་ནོ། །​རྒྱུ་དང་རྐྱེན་ལས་བྱུང་བ་ཡི། །​རང་བཞིན་བྱས་པ་ཅན་དུ་འགྱུར། །​རང་བཞིན་བྱས་པ་ཅན་ཞེས་བྱར། །​ཇི་ལྟ་བུར་ན་རུང་བར་འགྱུར། །​རང་བཞིན་དག་ནི་བཅོས་མིན་དང་། །​གཞན་ལ་ལྟོས་པ་མེད་པ་ཡིན། །​རང་བཞིན་ཡོད་པ་མ་ཡིན་ན། །​གཞན་གྱི་དངོས་པོ་ག་ལ་ཡོད། །​གཞན་གྱི་དངོས་པོའི་རང་བཞིན་ནི། །​གཞན་གྱི་དངོས་པོ་ཡིན་ཞེས་བརྗོད། །​རང་བཞིན་དང་ནི་གཞན་དངོས་དག །​མ་གཏོགས་དངོས་པོ་ག་ལ་ཡོད། །​རང་བཞིན་དང་ནི་[[176]](#footnote-195)དངོས་པོ་[[177]](#footnote-196)དག །​ཡོད་ན་དངོས་པོ་འགྲུབ་པར་འགྱུར། །​གལ་ཏེ་དངོས་པོ་མ་གྲུབ་ན། །​དངོས་མེད་འགྲུབ་པར་མི་འགྱུར་རོ། །​དངོས་པོ་གཞན་དུ་གྱུར་པ་ནི། །​དངོས་མེད་ཡིན་པར་སྐྱེ་བོ་སྨྲ། །​གང་དག་རང་བཞིན་གཞན་དངོས་དང་། །​དངོས་དང་དངོས་མེད་ཉིད་ལྟ་བ། །​དེ་དག་སངས་རྒྱས་བསྟན་པ་ལ། །​དེ་ཉིད་མཐོང་བ་མ་ཡིན་ནོ། །​བཅོམ་ལྡན་དངོས་དང་དངོས་མེད་པ། །​མཁྱེན་པས་ཀ་ཏ་[[178]](#footnote-197)ཡ་ན་ཡི། །​གདམས་ངག་ལས་ནི་ཡོད་པ་དང་། །​མེད་པ་གཉིས་ཀའང་[[179]](#footnote-198)དགག་པ་མཛད།[[180]](#footnote-199) །​གལ་ཏེ་རང་བཞིན་གྱིས་ཡོད་ན། །​དེ་ནི་མེད་ཉིད་མི་འགྱུར་རོ། །​རང་བཞིན་གཞན་དུ་འགྱུར་བ་ནི། །​ནམ་ཡང་འཐད་པར་མི་འགྱུར་རོ། །​རང་བཞིན་ཡོད་པ་མ་ཡིན་ན། །​གཞན་དུ་འགྱུར་བ་གང་གི་ཡིན། །​རང་བཞིན་ཡོད་པ་[[181]](#footnote-200)ཡིན་ན་[[182]](#footnote-201)ཡང་། །​གཞན་དུ་འགྱུར་བ་ཇི་ལྟར་རུང་། །​ཡོད་[[183]](#footnote-202)ཅེས་བྱ་བ་རྟག་པར་འཛིན། །​མེད་ཅེས་བྱ་བ་ཆད་པར་ལྟ། །​དེ་ཕྱིར་ཡོད་དང་མེད་པ་ལ། །​མཁས་པས་གནས་པར་མི་བྱའོ། །​གང་ཞིག་རང་བཞིན་གྱིས་ཡོད་པ། །​དེ་ནི་མེད་པ་མིན་པས་རྟག །[[184]](#footnote-203)​སྔོན་བྱུང་ད་ལྟར་མེད་ཅེས་པ། །​དེས་ན་ཆད་པར་ཐལ་བར་འགྱུར། །​རང་བཞིན་བརྟག་པ་ཞེས་བྱ་བ་སྟེ་རབ་ཏུ་བྱེད་པ་བཅོ་ལྔ་པའོ།། །​།གལ་ཏེ་འདུ་བྱེད་འཁོར་ཞེ་ན། །​དེ་དག་རྟག་ན་མི་འཁོར་ཏེ། །​མི་རྟག་ན་ཡང་འཁོར་མི་འགྱུར། །​སེམས་ཅན་ལ་ཡང་རིམ་འདི་མཚུངས། །​གལ་ཏེ་གང་ཟག་འཁོར་ཞེ་ན། །​ཕུང་པོ་སྐྱེ་མཆེད་ཁམས་རྣམས་ལ། །​དེ་ནི་རྣམ་པ་ལྔས་བཙལ་ན། །​མེད་ན་གང་ཞིག་འཁོར་བར་འགྱུར། །​ཉེ་བར་ལེན་ནས་ཉེར་ལེན་པར། །​འཁོར་ན་སྲིད་པ་མེད་པར་འགྱུར། །​སྲིད་མེད་ཉེ་བར་ལེན་མེད་ན། །​དེ་གང་ཅི་ཞིག་འཁོར་བར་འགྱུར། །​འདུ་བྱེད་མྱ་ངན་འདའ་བར་ནི། །​ཇི་ལྟ་བུར་ཡང་མི་འཐད་དོ། །​སེམས་ཅན་མྱ་ངན་འདའ་བར་ཡང་། །​ཇི་ལྟ་བུར་ཡང་འཐད་མི་འགྱུར། །​སྐྱེ་འཇིག་ཆོས་ཅན་འདུ་བྱེད་རྣམས། །​མི་འཆིང་གྲོལ་བར་མི་འགྱུར་ཏེ། །​སྔ་མ་བཞིན་དུ་སེམས་ཅན་ཡང་། །​མི་འཆིང་གྲོལ་བར་མི་འགྱུར་རོ། །​གལ་ཏེ་ཉེ་བར་ལེན་འཆིང་ན། །​ཉེ་བར་ལེན་བཅས་འཆིང་མི་འགྱུར། །​ཉེ་བར་ལེན་མེད་མི་འཆིང་སྟེ། །​གནས་སྐབས་གང་ཞིག་འཆིང་བར་འགྱུར། །​གལ་ཏེ་བཅིང་བྱའི་སྔ་རོལ་ན། །​འཆིང་བ་ཡོད་ན་འཆིང་ལ་རག །​དེ་ཡང་མེད་དེ་ལྷག་མ་ནི། །​སོང་དང་མ་སོང་བགོམ་པས་[[185]](#footnote-204)བསྟན། །​རེ་ཞིག་བཅིངས་པ་མི་གྲོལ་ཏེ། །​མ་བཅིངས་པ་ཡང་གྲོལ་མི་འགྱུར། །​བཅིངས་པ་གྲོལ་བཞིན་ཡིན་འགྱུར་ན། །​བཅིངས་དང་གྲོལ་བ་དུས་གཅིག་འགྱུར། །​བདག་ནི་ལེན་མེད་མྱ་ངན་འདའ། །​མྱང་འདས་བདག་གིར་འགྱུར་རོ་ཞེས། །​དེ་ལྟར་གང་དག་འཛིན་དེ་ཡི། །​ཉེར་ལེན་འཛིན་པ་ཆེན་པོ་ཡིན། །​གང་ལ་མྱ་ངན་འདས་བསྐྱེད་མེད། །​འཁོར་བ་བསལ་བའང་ཡོད་མིན་པ། །​དེ་ལ་འཁོར་བ་ཅི་ཞིག་ཡིན། །​མྱ་ངན་འདས་པའང་ཅི་ཞིག་བརྟག །​བཅིངས་པ་དང་ཐར་པ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་བཅུ་དྲུག་པའོ།། །​།བདག་ཉིད་ལེགས་པར་སྡོམ་པ་དང་། །​གཞན་ལ་ཕན་འདོགས་བྱམས་སེམས་གང་། །​དེ་ཆོས་དེ་ནི་འདི་གཞན་དུ། །​འབྲས་བུ་དག་གི་ས་བོན་ཡིན། །​དྲང་སྲོང་མཆོག་གིས་ལས་རྣམས་ནི། །​སེམས་པ་དང་ནི་བསམ་པར་གསུངས། །​ལས་དེ་བདག་[[186]](#footnote-205)གི་བྱེ་བྲག་ནི། །​རྣམ་པ་དུ་མར་ཡོངས་སུ་བསྒྲགས། །​དེ་ལ་ལས་གང་སེམས་པ་ཞེས། །​གསུངས་པ་དེ་ནི་ཡིད་ཀྱིར་འདོད། །​བསམས་པ་ཞེས་ནི་གང་གསུངས་པ། །​དེ་ནི་ལུས་དང་ངག་གིར་[[187]](#footnote-206)ཡིན། །​ངག་དང་བསྐྱོད་[[188]](#footnote-207)དང་མི་སྤོང་བའི། །​རྣམ་རིག་བྱེད་མིན་ཞེས་བྱ་གང་། །​སྤོང་བའི་རྣམ་རིག་བྱེད་མིན་པ། །​གཞན་དག་ཀྱང་ནི་དེ་བཞིན་འདོར།[[189]](#footnote-208) །​ལོངས་སྤྱོད་ལས་བྱུང་བསོད་ནམས་དང་། །​བསོད་ནམས་མ་ཡིན་ཚུལ་དེ་བཞིན། །​སེམས་པ་[[190]](#footnote-209)དང་ནི་ཆོས་དེ་བདུན། །​ལས་སུ་མངོན་པར་འདོད་པ་ཡིན། །​གལ་ཏེ་སྨིན་པའི་དུས་བར་དུ། །​གནས་ན་ལས་དེ་རྟག་པར་འགྱུར། །​གལ་ཏེ་འགགས་ན་འགགས་གྱུར་པ། །​ཇི་ལྟར་འབྲས་བུ་སྐྱེད་པར་[[191]](#footnote-210)འགྱུར། །​མྱུ་གུ་ལ་སོགས་རྒྱུན་གང་ནི། །​ས་བོན་ལས་ནི་མངོན་པར་འབྱུང་། །​དེ་ལས་འབྲས་བུ་ས་བོན་ནི། །​མེད་ན་དེ་ཡང་འབྱུང་མི་འགྱུར། །​གང་ཕྱིར་ས་བོན་ལས་རྒྱུན་དང་། །​རྒྱུན་ལས་འབྲས་བུ་འབྱུང་འགྱུར་ཞིང་། །​ས་བོན་འབྲས་བུའི་[[192]](#footnote-211)སྔོན་འགྲོ་བ། །​དེ་ཕྱིར་ཆད་མིན་རྟག་མ་ཡིན། །​སེམས་ཀྱི་རྒྱུན་ནི་གང་ཡིན་པ། །​སེམས་ལས་མངོན་པར་འབྱུང་བར་འགྱུར། །​དེ་ལས་འབྲས་བུ་སེམས་ལྟ་ཞིག །​མེད་ན་དེ་ཡང་འབྱུང་མི་འགྱུར། །​གང་ཕྱིར་སེམས་ལས་རྒྱུན་དང་ནི། །​རྒྱུན་ལས་[[193]](#footnote-212)འབྲས་བུ་འབྱུང་འགྱུར་ཞིང་། །​ལས་ནི་འབྲས་བུའི་སྔོན་འགྲོ་བ། །​དེ་ཕྱིར་ཆད་མིན་རྟག་མ་ཡིན། །​དཀར་པོའི་ལས་ཀྱི་ལམ་བཅུ་པོ། །​ཆོས་སྒྲུབ་པ་ཡི་ཐབས་ཡིན་ཏེ། །​ཆོས་ཀྱི་འབྲས་བུ་འདི་གཞན་དུ། །​འདོད་པའི་ཡོན་ཏན་རྣམ་ལྔའོ། །​གལ་ཏེ་བརྟག་པ་[[194]](#footnote-213)དེར་འགྱུར་[[195]](#footnote-214)ན། །​ཉེས་པ་ཆེན་པོ་མང་པོར་འགྱུར། །​དེ་ལྟ་བས་ན་བརྟག་པ་[[196]](#footnote-215)དེ། །​འདིར་ནི་འཐད་པ་མ་ཡིན་ནོ། །​སངས་རྒྱས་རྣམས་དང་རང་རྒྱལ་དང་། །​ཉན་ཐོས་རྣམས་ཀྱིས་གང་གསུངས་པའི། །​བརྟག་པ་གང་ཞིག་འདིར་འཐད་པ། །​དེ་ནི་རབ་ཏུ་བརྗོད་པར་བྱ། །​[[197]](#footnote-216)ཇི་ལྟར་དཔང་རྒྱ་[[198]](#footnote-217)དེ་བཞིན་ཆུང་། །​མི་ཟ་ལས་ནི་བུ་ལོན་བཞིན། །​དེ་ནི་ཁམས་ལས་རྣམ་པ་བཞི། །​དེ་ཡང་རང་བཞིན་ལུང་མ་བསྟན། །​སྤོང་བས་སྤང་བ་མ་ཡིན་ཏེ། །​བསྒོམ་པས་[[199]](#footnote-218)སྤང་བ་ཉིད་ཀྱང་ཡིན། །​དེ་ཕྱིར་ཆུད་མི་ཟ་བ་ཡིས། །​ལས་ཀྱི་འབྲས་བུ་སྐྱེད་པར་[[200]](#footnote-219)འགྱུར། །​གལ་ཏེ་སྤོང་བས་[[201]](#footnote-220)སྤང་བ་དང་། །​ལས་འཕོ་བ་[[202]](#footnote-221)ཡིས་འཇིག་འགྱུར་ན། །​དེ་ལ་ལས་འཇིག་ལ་སོགས་པའི། །​སྐྱོན་རྣམས་སུ་ནི་ཐལ་བར་འགྱུར། །​ཁམས་མཚུངས་ལས་ནི་ཆ་མཚུངས་དང་། །​ཆ་མི་མཚུངས་པ་ཐམས་ཅད་ཀྱི། །​དེ་ནི་ཉིང་མཚམས་སྦྱོར་བའི་ཚེ། །​གཅིག་པོ་[[203]](#footnote-222)ཁོ་ན་སྐྱེ་བར་འགྱུར། །​མཐོང་བའི་ཆོས་ལ་རྣམ་གཉིས་པོ། །​ཀུན་གྱི་[[204]](#footnote-223)ལས་དང་ལས་ཀྱི་དེ། །​ཐ་དད་པར་ནི་སྐྱེ་འགྱུར་ཞིང་། །​རྣམ་པར་སྨིན་ཀྱང་གནས་པ་ཡིན། །​དེ་ནི་འབྲས་བུ་འཕོ་བ་དང་། །​ཤི་བར་གྱུར་ན་འགག་པར་འགྱུར། །​དེ་ཡི་རྣམ་དབྱེ་ཟག་མེད་དང་། །​ཟག་དང་བཅས་པར་ཤེས་པར་བྱ། །​སྟོང་པ་ཉིད་དང་ཚད་མེད་དང་། །​འཁོར་བ་དང་ནི་རྟག་པ་མིན། །​ལས་རྣམས་[[205]](#footnote-224)ཆུད་མི་ཟ་བའི་ཆོས། །​སངས་རྒྱས་ཀྱིས་ནི་བསྟན་པ་ཡིན། །​གང་ཕྱིར་ལས་ནི་སྐྱེ་བ་མེད། །​འདི་ལྟར་རང་བཞིན་མེད་དེའི་ཕྱིར། །​གང་ཕྱིར་དེ་ནི་མ་སྐྱེས་པ། །​དེ་ཕྱིར་ཆུད་ཟར་མི་འགྱུར་རོ། །​གལ་ཏེ་ལས་ལ་རང་བཞིན་ཡོད། །​རྟག་པར་འགྱུར་བར་ཐེ་ཚོམ་མེད། །​ལས་ནི་བྱས་པ་མ་ཡིན་འགྱུར། །​རྟག་ལ་[[206]](#footnote-225)བྱ་བ་མེད་ཕྱིར་རོ། །​ཅི་སྟེ་[[207]](#footnote-226)ལས་ནི་མ་བྱས་ན། །​མ་བྱས་པ་དང་ཕྲད་འཇིགས་འགྱུར། །​ཚངས་སྤྱོད་གནས་པ་མ་ཡིན་པའང་། །​དེ་ལ་སྐྱོན་དུ་ཐལ་བར་འགྱུར། །​ཐ་སྙད་ཐམས་ཅད་ཉིད་དང་ཡང་། །​འགལ་བར་འགྱུར་བར་ཐེ་ཚོམ་མེད། །​བསོད་ནམས་དང་ནི་སྡིག་བྱེད་པའི། །​རྣམ་པར་དབྱེ་བའང་འཐད་མི་འགྱུར། །​དེ་ནི་རྣམ་སྨིན་སྨིན་གྱུར་པ། །​ཡང་དང་ཡང་དུ་རྣམ་སྨིན་འགྱུར། །​གལ་ཏེ་རང་བཞིན་ཡོད་ན་ནི། །​གང་ཕྱིར་ལས་གནས་དེ་ཡི་ཕྱིར། །​ལས་འདི་ཉོན་མོངས་བདག་ཉིད་ལ། །​ཉོན་མོངས་དེ་དག་ཡང་དག་མིན། །​གལ་ཏེ་ཉོན་མོངས་ཡང་དག་མིན། །​ལས་ནི་ཡང་དག་ཇི་ལྟར་ཡིན། །​ལས་དང་ཉོན་མོངས་པ་དག་ནི། །​ལུས་རྣམས་ཀྱི་ནི་རྐྱེན་དུ་བསྟན། །​གལ་ཏེ་ལས་དང་ཉོན་མོངས་པ། །​དེ་སྟོང་ལུས་ལ་ཇི་ལྟར་བརྗོད། །​མ་རིག་བསྒྲིབས་པའི་[[208]](#footnote-227)སྐྱེ་བོ་གང་། །​སྲེད་ལྡན་དེ་མི་[[209]](#footnote-228)ཟ་བ་པོ། །​དེ་ཡང་བྱེད་ལས་གཞན་མིན་ཞིང་། །​དེ་ཉིད་དེ་ཡང་[[210]](#footnote-229)མ་ཡིན་ནོ། །​གང་གི་ཕྱིར་ན་ལས་འདི་ནི། །​རྐྱེན་ལས་བྱུང་བ་མ་ཡིན་ཞིང་། །​རྐྱེན་མིན་ལས་བྱུང་ཡོད་མིན་པ། །​དེ་[[211]](#footnote-230)ཕྱིར་བྱེད་པ་པོ་ཡང་མེད། །​གལ་ཏེ་ལས་དང་བྱེད་མེད་ན། །​ལས་སྐྱེས་[[212]](#footnote-231)འབྲས་བུ་ག་ལ་ཡོད། །​ཅི་སྟེ་[[213]](#footnote-232)འབྲས་བུ་ཡོད་མིན་ན། །​ཟ་བ་པོ་ལྟ་ག་ལ་ཡོད། །​ཇི་ལྟར་སྟོན་པས་སྤྲུལ་པ་ནི། །​རྫུ་འཕྲུལ་ཕུན་ཚོགས་ཀྱིས་སྤྲུལ་ཞིང་། །​སྤྲུལ་པ་དེ་ཡང་སྤྲུལ་པ་ན།[[214]](#footnote-233) །​སླར་ཡང་གཞན་ནི་སྤྲུལ་པ་ལྟར། །​དེ་བཞིན་བྱེད་པོ་དེ་ལས་གང་། །​བྱས་པའང་སྤྲུལ་པའི་རྣམ་པ་བཞིན། །​དཔེར་ན་སྤྲུལ་པས་སྤྲུལ་གཞན་ཞིག །​སྤྲུལ་པ་མཛད་པ་དེ་བཞིན་ནོ། །​ཉོན་མོངས་ལས་དང་ལུས་རྣམས་དང་། །​བྱེད་པ་པོ་དང་འབྲས་བུ་དག །​དྲི་ཟའི་གྲོང་ཁྱེར་ལྟ་བུ་དང་། །​སྨིག་རྒྱུ་རྨི་ལམ་འདྲ་བ་ཡིན། །​ལས་[[215]](#footnote-234)བརྟག་པ་ཞེས་བྱ་བ་སྟེ་རབ་ཏུ་བྱེད་པ་བཅུ་བདུན་པའོ།། །​།གལ་ཏེ་ཕུང་པོ་བདག་ཡིན་ན། །​སྐྱེ་དང་འཇིག་པ་ཅན་དུ་འགྱུར། །​གལ་ཏེ་ཕུང་པོ་རྣམས་ལས་གཞན། །​ཕུང་པོའི་མཚན་ཉིད་མེད་པར་འགྱུར། །​བདག་ཉིད་ཡོད་པ་མ་ཡིན་ན། །​བདག་གི་ཡོད་པར་ག་ལ་འགྱུར། །​བདག་དང་བདག་གི་ཞི་བའི་ཕྱིར། །​ངར་འཛིན་ང་ཡིར་འཛིན་མེད་འགྱུར། །​ངར་[[216]](#footnote-235)འཛིན་ང་ཡིར་འཛིན་མེད་གང་། །​དེ་ཡང་ཡོད་པ་མ་ཡིན་ཏེ། །​ངར་འཛིན་ང་ཡིར་འཛིན་མེད་པར། །​གང་གིས་མཐོང་བས་མི་མཐོང་ངོ། །​ནང་དང་ཕྱི་རོལ་ཉིད་དག་ལ། །​བདག་དང་བདག་གི་སྙམ་ཟད་ན། །​ཉེ་བར་ལེན་པ་འགག་འགྱུར་ཞིང་། །​དེ་ཟད་པས་ན་སྐྱེ་བ་ཟད། །​ལས་དང་ཉོན་མོངས་ཟད་པས་ཐར། །​ལས་དང་ཉོན་མོངས་རྣམ་རྟོག་ལས། །​དེ་དག་སྤྲོས་ལས་སྤྲོས་པ་ནི། །​སྟོང་པ་ཉིད་ཀྱིས་འགག་པར་འགྱུར། །​བདག་གོ་ཞེས་ཀྱང་བཏགས་[[217]](#footnote-236)གྱུར་ཅིང་། །​བདག་མེད་ཅེས་ཀྱང་བསྟན་པར་གྱུར། །​སངས་རྒྱས་རྣམས་ཀྱིས་བདག་དང་ནི། །​བདག་མེད་འགའ་མེད་ཅེས་ཀྱང་བསྟན། །​བརྗོད་པར་བྱ་བ་ལྡོག་པ་སྟེ། །​སེམས་ཀྱི་སྤྱོད་ཡུལ་ལྡོག་པས་སོ། །​མ་སྐྱེས་པ་དང་མ་འགགས་པ། །​ཆོས་ཉིད་མྱ་ངན་འདས་དང་མཚུངས། །​ཐམས་ཅད་ཡང་དག་ཡང་དག་མིན། །​ཡང་དག་ཡང་དག་མ་ཡིན་ཉིད། །​ཡང་དག་མིན་མིན་ཡང་དག་མིན། །​དེ་ནི་སངས་རྒྱས་རྗེས་བསྟན་པའོ། །​གཞན་ལས་ཤེས་མིན་ཞི་བ་དང་། །​སྤྲོས་པ་[[218]](#footnote-237)རྣམས་ཀྱིས་མ་སྤྲོས་པ།[[219]](#footnote-238) །​རྣམ་རྟོག་མེད་དོན་ཐ་དད་མེད།[[220]](#footnote-239) །​དེ་ནི་དེ་ཉིད་མཚན་ཉིད་དོ། །​གང་ལ་བརྟེན་ཏེ་གང་འབྱུང་[[221]](#footnote-240)བ། །​དེ་ནི་རེ་ཞིག་དེ་ཉིད་མིན། །​དེ་ལས་གཞན་པའང་མ་ཡིན་ཕྱིར།[[222]](#footnote-241) །​དེ་ཕྱིར་ཆད་མིན་རྟག་མ་ཡིན། །​སངས་རྒྱས་འཇིག་རྟེན་མགོན་རྣམས་ཀྱི། །​བསྟན་པ་བདུད་རྩིར་གྱུར་པ་དེ།[[223]](#footnote-242) །​དོན་གཅིག་མ་ཡིན་ཐ་དད་མིན། །​ཆད་པ་མ་ཡིན་རྟག་མ་ཡིན། །​རྫོགས་སངས་རྒྱས་རྣམས་མ་བྱུང་ཞིང་། །​ཉན་ཐོས་རྣམས་ནི་ཟད་གྱུར་ཀྱང་།[[224]](#footnote-243) །​རང་སངས་རྒྱས་ཀྱི་ཡེ་ཤེས་ནི། །​སྟོན་པ་[[225]](#footnote-244)མེད་ལས་རབ་ཏུ་སྐྱེ། །​བདག་དང་ཆོས་[[226]](#footnote-245)བརྟག་པ་ཞེས་བྱ་བ་སྟེ་རབ་ཏུ་བྱེད་པ་བཅོ་བརྒྱད་པའོ།། །​།ད་ལྟར་བྱུང་དང་མ་འོངས་པ། །​གལ་ཏེ་འདས་ལ་ལྟོས་གྱུར་ན། །​ད་ལྟར་བྱུང་དང་མ་འོངས་པ། །​འདས་པའི་དུས་ན་ཡོད་པར་འགྱུར། །​ད་ལྟར་བྱུང་དང་མ་འོངས་པ། །​གལ་ཏེ་དེ་ན་མེད་གྱུར་ན། །​ད་ལྟར་བྱུང་དང་མ་འོངས་པ། །​ཇི་ལྟར་དེ་ལ་ལྟོས་པར་འགྱུར། །​འདས་པ་ལ་ནི་མ་ལྟོས་པར། །​དེ་གཉིས་གྲུབ་པ་ཡོད་མ་ཡིན། །​དེ་ཕྱིར་ད་ལྟར་བྱུང་བ་དང་། །​མ་འོངས་དུས་ཀྱང་ཡོད་མ་ཡིན། །​རིམ་པའི་ཚུལ་ནི་འདི་ཉིད་ཀྱིས། །​ལྷག་མ་གཉིས་པོ་བསྣོར་བ་དང་། །​མཆོག་དང་ཐ་མ་འབྲིང་ལ་སོགས། །​གཅིག་ལ་སོགས་པའང་ཤེས་པར་བྱ། །​མི་གནས་དུས་ནི་འཛིན་མི་བྱེད། །​གང་ཞིག་གཟུང་བར་བྱ་བའི་དུས། །​གནས་པ་ཡོད་པ་མ་ཡིན་པས། །​མ་བཟུང་[[227]](#footnote-246)དུས་ནི་ཇི་ལྟར་གདགས། །​གལ་ཏེ་དུས་ནི་དངོས་བརྟེན་ཏེ། །​དངོས་མེད་དུས་ནི་ག་ལ་ཡོད། །​དངོས་པོ་འགའ་ཡང་ཡོད་མིན་ན། །​དུས་ལྟ་ཡོད་པར་ག་ལ་འགྱུར། །​དུས་བརྟག་པ་ཞེས་བྱ་བ་སྟེ་རབ་ཏུ་བྱེད་པ་བཅུ་དགུ་པའོ།། །​།གལ་ཏེ་རྒྱུ་དང་རྐྱེན་རྣམས་ཀྱི། །​ཚོགས་པ་ཉིད་ལས་སྐྱེ་འགྱུར་ཞིང་། །​ཚོགས་ལ་འབྲས་བུ་ཡོད་ན་ནི། །​ཇི་ལྟར་ཚོགས་པ་ཉིད་ལས་སྐྱེ། །​གལ་ཏེ་རྒྱུ་དང་རྐྱེན་རྣམས་ཀྱི། །​ཚོགས་པ་ཉིད་ལས་སྐྱེ་འགྱུར་ཞིང་། །​ཚོགས་ལ་འབྲས་བུ་མེད་ན་ནི། །​ཇི་ལྟར་ཚོགས་པ་ཉིད་ལས་སྐྱེ། །​གལ་ཏེ་རྒྱུ་དང་རྐྱེན་རྣམས་ཀྱི། །​ཚོགས་ལ་[[228]](#footnote-247)འབྲས་བུ་ཡོད་ན་ནི། །​ཚོགས་ལ་གཟུང་དུ་ཡོད་རིགས་ན། །​ཚོགས་པ་ཉིད་ལ་གཟུང་དུ་མེད། །​གལ་ཏེ་རྒྱུ་དང་རྐྱེན་རྣམས་ཀྱི། །​ཚོགས་ལ་འབྲས་བུ་མེད་ན་ནི། །​རྒྱུ་རྣམས་དང་ནི་རྐྱེན་དག་ཀྱང་། །​རྒྱུ་རྐྱེན་མ་ཡིན་མཚུངས་པར་འགྱུར། །​གལ་ཏེ་རྒྱུས་ནི་འབྲས་བུ་ལ། །​རྒྱུ་བྱིན་ནས་ནི་འགག་འགྱུར་ན། །​གང་བྱིན་པ་དང་གང་འགགས་པའི། །​རྒྱུ་ཡི་བདག་ཉིད་གཉིས་སུ་འགྱུར། །​གལ་ཏེ་རྒྱུས་ནི་འབྲས་བུ་ལ། །​རྒྱུ་མ་བྱིན་པར་འགག་[[229]](#footnote-248)འགྱུར་ན། །​རྒྱུ་འགགས་ནས་ནི་སྐྱེས་པ་ཡི། །​འབྲས་བུ་དེ་དག་རྒྱུ་མེད་འགྱུར། །​གལ་ཏེ་ཚོགས་དང་ལྷན་ཅིག་ཏུ། །​འབྲས་བུ་ཡང་ནི་སྐྱེ་འགྱུར་ན། །​སྐྱེད་པར་[[230]](#footnote-249)བྱེད་[[231]](#footnote-250)དང་བསྐྱེད་བྱ་གང་། །​དུས་གཅིག་པར་ནི་ཐལ་བར་འགྱུར། །​གལ་ཏེ་ཚོགས་པའི་སྔ་རོལ་དུ། །​འབྲས་བུ་སྐྱེས་པར་གྱུར་ན་ནི། །​རྒྱུ་དང་རྐྱེན་རྣམས་མེད་པ་ཡི། །​འབྲས་བུ་རྒྱུ་མེད་འབྱུང་བར་འགྱུར། །​གལ་ཏེ་རྒྱུ་འགགས་འབྲས་བུ་ན། །​རྒྱུ་ནི་ཀུན་ཏུ་འཕོ་བར་འགྱུར། །​སྔོན་སྐྱེས་པ་ཡི་རྒྱུ་ཡང་ནི། །​ཡང་སྐྱེ་བར་ནི་ཐལ་བར་འགྱུར། །​འགགས་པ་ནུབ་པར་གྱུར་པ་ཡིས། །​འབྲས་བུ་སྐྱེས་པ་ཇི་ལྟར་སྐྱེད།[[232]](#footnote-251) །​འབྲས་བུ་དང་ནི་འབྲེལ་བའི་རྒྱུ། །​གནས་པས་ཀྱང་ནི་ཇི་ལྟར་སྐྱེད། །​ཅི་[[233]](#footnote-252)སྟེ་རྒྱུ་འབྲས་མ་འབྲེལ་ན། །​འབྲས་བུ་གང་ཞིག་སྐྱེད་པར་[[234]](#footnote-253)བྱེད། །​རྒྱུས་ནི་མཐོང་དང་མ་མཐོང་བར། །​འབྲས་བུ་སྐྱེད་པར་མི་བྱེད་དོ། །​འབྲས་བུ་འདས་པ་[[235]](#footnote-254)རྒྱུ་འདས་དང་། །​མ་སྐྱེས་པ་དང་སྐྱེས་པ་དང་། །​ལྷན་ཅིག་ཕྲད་པར་འགྱུར་བ་[[236]](#footnote-255)ནི། །​ནམ་ཡང་ཡོད་པ་མ་ཡིན་ནོ། །​འབྲས་བུ་སྐྱེས་པ་རྒྱུ་མ་སྐྱེས། །​འདས་པ་དང་ནི་སྐྱེས་པ་དང་། །​ལྷན་ཅིག་ཕྲད་པར་འགྱུར་བ་[[237]](#footnote-256)ནི། །​ནམ་ཡང་ཡོད་པ་མ་ཡིན་ནོ། །​འབྲས་བུ་མ་སྐྱེས་རྒྱུ་སྐྱེས་དང་། །​མ་སྐྱེས་པ་དང་འདས་པ་དང་། །​ལྷན་ཅིག་ཕྲད་པར་འགྱུར་བ་[[238]](#footnote-257)ནི། །​ནམ་ཡང་ཡོད་པ་མ་ཡིན་ནོ། །​ཕྲད་པ་ཡོད་པ་མ་ཡིན་ན། །​རྒྱུས་ནི་འབྲས་བུ་ཇི་ལྟར་སྐྱེད།[[239]](#footnote-258) །​ཕྲད་པ་ཡོད་པ་ཡིན་ན་ཡང་། །​རྒྱུས་ནི་འབྲས་བུ་ཇི་ལྟར་སྐྱེད།[[240]](#footnote-259) །​གལ་ཏེ་འབྲས་བུས་སྟོང་པའི་རྒྱུས། །​ཇི་ལྟར་འབྲས་བུ་སྐྱེད་པར་བྱེད། །​གལ་ཏེ་འབྲས་བུས་[[241]](#footnote-260)མི་སྟོང་རྒྱུས། །​ཇི་ལྟར་འབྲས་བུ་སྐྱེད་པར་བྱེད། །​འབྲས་བུ་མི་སྟོང་སྐྱེ་མི་འགྱུར། །​མི་སྟོང་འགག་པར་མི་འགྱུར་རོ། །​མི་སྟོང་དེ་ནི་མ་འགགས་དང་། །​མ་སྐྱེས་པར་ཡང་འགྱུར་བ་ཡིན། །​སྟོང་པ་ཇི་ལྟར་སྐྱེ་འགྱུར་ཞིང་། །​སྟོང་པ་ཇི་ལྟར་འགག་པར་འགྱུར། །​སྟོང་པ་དེ་ཡང་མ་འགགས་དང་། །​མ་སྐྱེས་པར་ཡང་ཐལ་བར་འགྱུར། །​རྒྱུ་དང་འབྲས་བུ་གཅིག་ཉིད་དུ། །​ནམ་ཡང་འཐད་པར་མི་འགྱུར་རོ། །​རྒྱུ་དང་འབྲས་བུ་གཞན་ཉིད་དུ། །​ནམ་ཡང་འཐད་པར་མི་འགྱུར་རོ། །​རྒྱུ་དང་འབྲས་བུ་གཅིག་ཉིད་ན། །​བསྐྱེད་བྱ་སྐྱེད་བྱེད་གཅིག་[[242]](#footnote-261)ཏུ་འགྱུར། །​རྒྱུ་དང་འབྲས་བུ་གཞན་ཉིད་ན། །​རྒྱུ་དང་རྒྱུ་མིན་མཚུངས་པར་འགྱུར། །​འབྲས་བུ་ངོ་བོ་ཉིད་ཡོད་ན། །​རྒྱུས་ནི་ཅི་ཞིག་སྐྱེད་པར་[[243]](#footnote-262)བྱེད།[[244]](#footnote-263) །​འབྲས་བུ་ངོ་བོ་ཉིད་མེད་ན། །​རྒྱུས་ནི་ཅི་ཞིག་སྐྱེད་པར་བྱེད། །​སྐྱེད་པར་བྱེད་པ་མ་ཡིན་ན། །​རྒྱུ་ཉིད་འཐད་པར་མི་འགྱུར་རོ། །​རྒྱུ་ཉིད་འཐད་པ་ཡོད་མིན་ན། །​འབྲས་བུ་གང་གི་ཡིན་པར་འགྱུར། །​རྒྱུ་རྣམས་དང་ནི་རྐྱེན་དག་གི། །​ཚོགས་པ་གང་ཡིན་དེ་ཡིན་[[245]](#footnote-264)ནི། །​བདག་གིས་[[246]](#footnote-265)བདག་ཉིད་མི་སྐྱེད་[[247]](#footnote-266)ན། །​འབྲས་བུ་ཇི་ལྟར་སྐྱེད་པར་བྱེད། །​དེ་ཕྱིར་ཚོགས་པས་བྱས་པ་མེད། །​ཚོགས་མིན་བྱས་པའི་འབྲས་བུ་མེད། །​འབྲས་བུ་ཡོད་པ་མ་ཡིན་ན། །​རྐྱེན་གྱི་ཚོགས་པ་ག་ལ་ཡོད། །​ཚོགས་པ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་པའོ།། །​།འཇིག་པ་འབྱུང་བ་མེད་པར་རམ། །​ལྷན་ཅིག་ཡོད་པ་ཉིད་མ་ཡིན། །​འབྱུང་བ་འཇིག་པ་མེད་པར་རམ། །​ལྷན་ཅིག་ཡོད་པ་ཉིད་མ་ཡིན། །​འཇིག་པ་འབྱུང་བ་མེད་པར་ནི། །​ཇི་ལྟ་བུར་ན་ཡོད་པར་འགྱུར། །​སྐྱེ་བ་མེད་པར་འཆི་བར་འགྱུར། །​འཇིག་པ་འབྱུང་བ་མེད་པར་མེད། །​འཇིག་པ་འབྱུང་དང་ལྷན་ཅིག་ཏུ། །​ཇི་ལྟར་ཡོད་པ་ཉིད་དུ་འགྱུར། །​འཆི་བ་སྐྱེ་དང་དུས་གཅིག་[[248]](#footnote-267)ཏུ། །​ཡོད་པ་ཉིད་ནི་མ་ཡིན་ནོ། །​འབྱུང་བ་འཇིག་པ་མེད་པར་ནི། །​ཇི་ལྟ་བུར་ན་ཡོད་པར་འགྱུར། །​དངོས་པོ་རྣམས་ལ་མི་རྟག་ཉིད། །​ནམ་ཡང་མེད་པ་མ་ཡིན་ནོ། །​འབྱུང་བ་འཇིག་དང་ལྷན་ཅིག་ཏུ། །​ཇི་ལྟར་ཡོད་པ་ཉིད་དུ་འགྱུར། །​སྐྱེ་བ་འཆི་དང་དུས་གཅིག་[[249]](#footnote-268)ཏུ། །​ཡོད་པ་ཉིད་ནི་མ་ཡིན་ནོ། །​གང་དག་ཕན་ཚུན་ལྷན་ཅིག་གམ། །​ཕན་ཚུན་ལྷན་ཅིག་མ་ཡིན་པར། །​གྲུབ་པ་ཡོད་པ་མ་ཡིན་པ། །​དེ་དག་གྲུབ་པ་ཇི་ལྟར་ཡོད། །​ཟད་ལ་[[250]](#footnote-269)འབྱུང་བ་ཡོད་མ་ཡིན། །​མ་ཟད་པ་ལའང་[[251]](#footnote-270)འབྱུང་བ་མེད། །​ཟད་ལ་འཇིག་པ་ཡོད་མ་ཡིན། །​མ་ཟད་པ་ལའང་[[252]](#footnote-271)འཇིག་པ་མེད། །​དངོས་པོ་ཡོད་པ་མ་ཡིན་པར། །​འབྱུང་དང་འཇིག་པ་ཡོད་མ་ཡིན། །​འབྱུང་དང་འཇིག་པ་མེད་པར་ནི། །​དངོས་པོ་ཡོད་པ་མ་ཡིན་ནོ། །​སྟོང་ལ་འབྱུང་དང་འཇིག་པ་དག །​འཐད་པ་ཉིད་ནི་མ་ཡིན་ནོ། །​མི་སྟོང་པ་ལའང་[[253]](#footnote-272)འབྱུང་འཇིག་དག །​འཐད་པ་ཉིད་ནི་མ་ཡིན་ནོ། །​འབྱུང་བ་དང་ནི་འཇིག་པ་དག །​གཅིག་པ་ཉིད་དུ་[[254]](#footnote-273)མི་འཐད་དོ། །​འབྱུང་བ་དང་ནི་འཇིག་པ་དག །​གཞན་ཉིད་དུ་ཡང་མི་འཐད་དོ། །​འབྱུང་བ་དང་ནི་འཇིག་པ་དག །​མཐོང་ངོ་སྙམ་དུ་ཁྱོད་སེམས་ན། །​འབྱུང་བ་དང་ནི་འཇིག་པ་དག །​གཏི་མུག་ཉིད་ཀྱིས་མཐོང་བ་ཡིན། །​དངོས་པོ་དངོས་ལས་མི་སྐྱེ་སྟེ། །​དངོས་པོ་དངོས་མེད་ལས་མི་སྐྱེ། །​དངོས་མེད་དངོས་མེད་མི་སྐྱེ་སྟེ། །​དངོས་མེད་དངོས་ལས་མི་སྐྱེའོ། །​དངོས་པོ་བདག་ལས་མི་སྐྱེ་སྟེ། །​གཞན་ལས་སྐྱེ་བ་ཉིད་མ་ཡིན། །​བདག་དང་གཞན་ལས་སྐྱེ་བ་ནི། །​ཡོད་མིན་ཇི་ལྟར་སྐྱེ་བར་འགྱུར། །​དངོས་པོ་ཡོད་པར་ཁས་བླངས་ན།[[255]](#footnote-274) །​རྟག་དང་ཆད་པར་ལྟ་བར་[[256]](#footnote-275)ནི། །​ཐལ་བར་འགྱུར་ཏེ་དངོས་དེ་ནི། །​རྟག་དང་མི་རྟག་འགྱུར་ཕྱིར་རོ། །​དངོས་པོ་ཡོད་པར་ཁས་བླངས་ཀྱང་། །​ཆད་པར་མི་འགྱུར་རྟག་མི་འགྱུར། །​འབྲས་བུ་རྒྱུ་ཡི་འབྱུང་འཇིག་གི །​[[257]](#footnote-276)རྒྱུན་དེ་སྲིད་པ་ཡིན་ཕྱིར་རོ། །​འབྲས་བུ་རྒྱུ་ཡི་[[258]](#footnote-277)འབྱུང་འཇིག་གི །​རྒྱུན་[[259]](#footnote-278)དེ་སྲིད་པ་ཡིན་འགྱུར་[[260]](#footnote-279)ན། །​འཇིག་ལ་ཡང་སྐྱེ་མེད་པའི་ཕྱིར། །​རྒྱུ་ནི་ཆད་པར་ཐལ་བར་འགྱུར། །​དངོས་པོ་ངོ་བོ་ཉིད་ཡོད་ན། །​དངོས་མེད་འགྱུར་བར་མི་རིགས་སོ། །​མྱ་ངན་འདས་པའི་དུས་ན་ཆད། །​སྲིད་རྒྱུན་རབ་ཏུ་ཞི་ཕྱིར་རོ། །​ཐ་མ་འགགས་པར་གྱུར་པ་ན། །​སྲིད་པ་དང་པོ་རིགས་མི་འགྱུར། །​ཐ་མ་འགགས་པར་མ་གྱུར་ཚེ། །​སྲིད་པ་དང་པོ་རིགས་མི་འགྱུར། །​གལ་ཏེ་ཐ་མ་འགག་[[261]](#footnote-280)བཞིན་ན། །​དང་པོ་སྐྱེ་བར་འགྱུར་ན་ནི། །​འགག་བཞིན་པ་ནི་གཅིག་འགྱུར་ཞིང་། །​སྐྱེ་བཞིན་པ་ཡང་[[262]](#footnote-281)གཞན་དུ་འགྱུར། །​གལ་ཏེ་འགག་[[263]](#footnote-282)བཞིན་སྐྱེ་བཞིན་དག །​ལྷན་ཅིག་ཏུ་ཡང་[[264]](#footnote-283)རིགས་མིན་[[265]](#footnote-284)ན། །​ཕུང་པོ་གང་ལ་འཆི་འགྱུར་བ། །​དེ་ལ་སྐྱེ་བ་[[266]](#footnote-285)འབྱུང་འགྱུར་རམ། །​དེ་ལྟར་དུས་གསུམ་དག་ཏུ་ཡང་། །​སྲིད་པའི་རྒྱུན་[[267]](#footnote-286)ནི་མི་རིགས་ན། །​དུས་གསུམ་དག་ཏུ་གང་མེད་པ། །​དེ་ནི་ཇི་ལྟར་སྲིད་པའི་རྒྱུན། །​འབྱུང་བ་དང་འཇིག་པ་[[268]](#footnote-287)བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་གཅིག་པའོ།། །​།ཕུང་མིན་ཕུང་པོ་ལས་གཞན་མིན། །​དེ་ལ་ཕུང་མེད་དེ་[[269]](#footnote-288)དེར་[[270]](#footnote-289)མེད། །​དེ་བཞིན་གཤེགས་པ་ཕུང་ལྡན་མིན། །​དེ་བཞིན་གཤེགས་པ་གང་ཞིག་ཡིན། །​གལ་ཏེ་སངས་རྒྱས་ཕུང་པོ་ལ། །​བརྟེན་ནས་རང་བཞིན་ལས་ཡོད་མིན། །​རང་བཞིན་ལས་ནི་གང་མེད་པ། །​དེ་གཞན་དངོས་ལས་ག་ལ་ཡོད། །​གང་ཞིག་གཞན་གྱི་དངོས་བརྟེན་ནས། །​དེ་བདག་[[271]](#footnote-290)ཉིད་དུ་མི་འཐད་དོ། །​གང་ཞིག་བདག་ཉིད་མེད་པ་དེ། །​ཇི་ལྟར་དེ་བཞིན་གཤེགས་པར་འགྱུར། །​གལ་ཏེ་རང་བཞིན་ཡོད་མིན་ན། །​གཞན་དངོས་ཡོད་པར་ཇི་ལྟར་འགྱུར། །​རང་བཞིན་དང་ནི་གཞན་དངོས་དག །​མ་གཏོགས་[[272]](#footnote-291)དེ་བཞིན་གཤེགས་དེ་[[273]](#footnote-292)གང་། །​གལ་ཏེ་ཕུང་པོ་མ་བརྟེན་པར། །​དེ་བཞིན་གཤེགས་པ་འགའ་ཡོད་ན། །​དེ་ནི་ད་གདོད་རྟེན་[[274]](#footnote-293)འགྱུར་ཞིང་། །​བརྟེན་ནས་དེ་ནས་འགྱུར་ལ་རག །​ཕུང་པོ་རྣམས་ལ་མ་བརྟེན་པར། །​དེ་བཞིན་གཤེགས་པ་འགའ་ཡང་མེད། །​གང་ཞིག་མ་བརྟེན་ཡོད་མིན་ན།[[275]](#footnote-294) །​དེས་ནི་ཇི་ལྟར་ཉེར་ལེན་འགྱུར། །​ཉེ་བར་བླངས་པ་མ་ཡིན་པ། །​ཉེ་བར་ལེན་པར་[[276]](#footnote-295)ཅིས་མི་འགྱུར། །​ཉེ་བར་[[277]](#footnote-296)ལེན་པ་མེད་པ་ཡི།[[278]](#footnote-297) །​དེ་བཞིན་གཤེགས་པ་ཅི་ཡང་མེད། །​རྣམ་པ་ལྔས་ནི་བཙལ་བྱས་ན། །​གང་ཞིག་དེ་ཉིད་གཞན་ཉིད་དུ། །​མེད་པའི་དེ་བཞིན་གཤེགས་པ་དེ། །​ཉེ་བར་ལེན་པས་ཇི་ལྟར་གདགས། །​གང་ཞིག་ཉེ་བར་བླང་བ་[[279]](#footnote-298)དེ། །​དེ་ནི་རང་བཞིན་ལས་ཡོད་མིན། །​བདག་གི་དངོས་ལས་གང་མེད་པ། །​དེ་གཞན་དངོས་ལས་ཡོད་རེ་སྐན། །​དེ་ལྟར་ཉེར་བླང་ཉེར་ལེན་པོ། །​རྣམ་པ་ཀུན་གྱིས་སྟོང་པ་ཡིན། །​སྟོང་པས་དེ་བཞིན་གཤེགས་སྟོང་པ།[[280]](#footnote-299) །​ཇི་ལྟ་བུར་ན་[[281]](#footnote-300)འདོགས་པར་འགྱུར། །​སྟོང་ངོ་ཞེས་ཀྱང་[[282]](#footnote-301)མི་བརྗོད་དེ། །​མི་སྟོང་ཞེས་ཀྱང་མི་བྱ་ཞིང་། །​གཉིས་དང་གཉིས་མིན་མི་བྱ་སྟེ། །​གདགས་པའི་དོན་དུ་བརྗོད་པར་བྱ། །​རྟག་དང་མི་རྟག་ལ་སོགས་བཞི། །​ཞི་བ་འདི་ལ་ག་ལ་ཡོད། །​མཐའ་དང་མཐའ་མེད་ལ་སོགས་བཞི། །​ཞི་བ་འདི་ལ་ག་ལ་ཡོད། །​གང་གིས་དེ་བཞིན་གཤེགས་ཡོད་ཅེས། །​འཛིན་པ་སྟུག་པོ་བཟུང་[[283]](#footnote-302)གྱུར་པ། །​དེ་ནི་མྱ་ངན་འདས་པ་ལ། །​མེད་ཅེས་རྣམ་རྟོག་རྟོག་པར་བྱེད། །​རང་བཞིན་གྱིས་ནི་སྟོང་དེ་ལ། །​སངས་རྒྱས་མྱ་ངན་འདས་ནས་ནི། །​ཡོད་དོ་ཞེའམ་མེད་དོ་ཞེས། །​བསམ་པ་འཐད་པ་ཉིད་མི་འགྱུར། །​གང་དག་སངས་རྒྱས་སྤྲོས་འདས་ཤིང་། །​ཟད་པ་མེད་ལ་[[284]](#footnote-303)སྤྲོས་བྱེད་པ། །​སྤྲོས་པས་ཉམས་པ་དེ་ཀུན་གྱིས། །​དེ་བཞིན་གཤེགས་པ་མཐོང་མི་འགྱུར། །​དེ་བཞིན་གཤེགས་པའི་རང་བཞིན་གང་། །​དེ་ནི་འགྲོ་འདིའི་རང་བཞིན་ཡིན། །​དེ་བཞིན་གཤེགས་པ་རང་བཞིན་མེད། །​འགྲོ་བ་འདི་ཡི་རང་བཞིན་མེད། །​དེ་བཞིན་གཤེགས་པ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་གཉིས་པའོ།། །​།འདོད་ཆགས་ཞེ་སྡང་གཏི་མུག་རྣམས། །​ཀུན་ཏུ་རྟོག་ལས་འབྱུང་བར་གསུངས། །​སྡུག་དང་མི་སྡུག་ཕྱིན་ཅི་ལོག །​བརྟེན་པ་ཉིད་ལས་ཀུན་ཏུ་འབྱུང་། །​གང་དག་སྡུག་དང་མི་སྡུག་དང་། །​ཕྱིན་ཅི་ལོག་ལས་བརྟེན་འབྱུང་བ། །​དེ་དག་རང་བཞིན་ལས་མེད་དེ། །​དེ་ཕྱིར་ཉོན་མོངས་ཡང་དག་མེད། །​བདག་གི་ཡོད་ཉིད་མེད་ཉིད་ནི། །​ཇི་ལྟ་བུར་ཡང་གྲུབ་པ་མེད། །​དེ་མེད་ཉོན་མོངས་རྣམས་ཀྱི་ནི། །​ཡོད་ཉིད་མེད་ཉིད་ཇི་ལྟར་འགྲུབ། །​ཉོན་མོངས་དེ་དག་གང་གི་ཡིན། །​དེ་ཡང་གྲུབ་པ་ཡོད་མ་ཡིན། །​འགའ་[[285]](#footnote-304)མེད་པར་ནི་གང་གི་ཡང་། །​ཉོན་མོངས་པ་དག་ཡོད་མ་ཡིན། །​རང་ལུས་ལྟ་བཞིན་ཉོན་མོངས་རྣམས། །​ཉོན་མོངས་ཅན་ལ་རྣམ་ལྔར་མེད། །​རང་ལུས་ལྟ་བཞིན་ཉོན་མོངས་ཅན། །​ཉོན་མོངས་པ་ལ་རྣམ་ལྔར་མེད། །​སྡུག་དང་མི་སྡུག་ཕྱིན་ཅི་ལོག །​རང་བཞིན་ལས་ནི་ཡོད་མིན་ན། །​སྡུག་དང་མི་སྡུག་ཕྱིན་ཅི་ལོག །​བརྟེན་ནས་ཉོན་མོངས་གང་དག་ཡིན། །​གཟུགས་སྒྲ་རོ་དང་རེག་པ་དང་། །​དྲི་དང་ཆོས་དག་[[286]](#footnote-305)རྣམ་དྲུག་ནི། །​གཞི་སྟེ་འདོད་ཆགས་ཞེ་སྡང་དང་། །​གཏི་མུག་གི་ནི་ཡིན་པར་བརྟགས། །​གཟུགས་སྒྲ་རོ་དང་རེག་པ་དང་། །​དྲི་དང་ཆོས་དག་འབའ་[[287]](#footnote-306)ཞིག་སྟེ། །​དྲི་ཟའི་གྲོང་ཁྱེར་ལྟ་བུ་དང་། །​སྨིག་རྒྱུ་རྨི་ལམ་འདྲ་བ་ཡིན། །​སྒྱུ་མའི་སྐྱེས་བུ་ལྟ་བུ་དང་། །​གཟུགས་བརྙན་འདྲ་བ་དེ་དག་ལ། །​སྡུག་པ་དང་ནི་མི་སྡུག་པ། །​འབྱུང་བར་ཡང་ནི་ག་ལ་འགྱུར། །​གང་ལ་བརྟེན་ནས་སྡུག་པ་ཞེས། །​གདགས་པར་བྱ་བ་མི་སྡུག་པ། །​སྡུག་ལ་མི་[[288]](#footnote-307)ལྟོས་ཡོད་མིན་པས། །​དེ་ཕྱིར་སྡུག་པ་འཐད་མ་ཡིན། །​གང་ལ་བརྟེན་[[289]](#footnote-308)ནས་མི་སྡུག་པར། །​གདགས་པར་བྱ་བ་སྡུག་པ་ནི། །​མི་སྡུག་མི་[[290]](#footnote-309)ལྟོས་ཡོད་མིན་པས། །​དེ་ཕྱིར་མི་སྡུག་འཐད་མ་ཡིན། །​སྡུག་པ་ཡོད་པ་མ་ཡིན་ན། །​འདོད་ཆགས་ཡོད་པར་ག་ལ་འགྱུར། །​མི་སྡུག་ཡོད་པ་མ་ཡིན་ན། །​ཞེ་སྡང་ཡོད་པར་[[291]](#footnote-310)ག་ལ་འགྱུར། །​གལ་ཏེ་མི་རྟག་རྟག་པ་ཞེས། །​དེ་ལྟར་འཛིན་པ་ལོག་ཡིན་ན། །​སྟོང་ལ་མི་རྟག་ཡོད་མིན་པས། །​འཛིན་པ་ཇི་ལྟར་ལོག་པ་[[292]](#footnote-311)ཡིན། །​གལ་ཏེ་མི་རྟག་རྟག་གོ་ཞེས། །​དེ་ལྟར་འཛིན་པ་ལོག་ཡིན་ན། །​སྟོང་ལ་མི་རྟག་པའོ་ཞེས། །​འཛིན་པའང་ཇི་ལྟར་ལོག་མ་ཡིན། །​གང་གིས་འཛིན་དང་འཛིན་གང་དང་། །​འཛིན་པ་པོ་དང་གང་གཟུང་བ། །​ཐམས་ཅད་ཉེ་བར་ཞི་བ་སྟེ། །​དེ་ཕྱིར་འཛིན་པ་ཡོད་མ་ཡིན། །​ལོག་པའམ་[[293]](#footnote-312)ཡང་དག་ཉིད་དུ་ནི། །​འཛིན་པ་ཡོད་པ་མ་ཡིན་ན། །​གང་ལ་ཕྱིན་ཅི་ལོག་ཡོད་ཅིང་། །​གང་ལ་ཕྱིན་ཅི་མ་[[294]](#footnote-313)ལོག་[[295]](#footnote-314)ཡོད། །​ཕྱིན་ཅི་ལོག་ཏུ་གྱུར་པ་ལ། །​ཕྱིན་ཅི་ལོག་དག་མི་སྲིད་དེ།[[296]](#footnote-315) །​ཕྱིན་ཅི་ལོག་ཏུ་མ་གྱུར་[[297]](#footnote-316)ལ། །​ཕྱིན་ཅི་ལོག་དག་མི་སྲིད་དེ།[[298]](#footnote-317) །​ཕྱིན་ཅི་ལོག་ཏུ་གྱུར་བཞིན་ལ།[[299]](#footnote-318) །​ཕྱིན་ཅི་ལོག་དག་མི་སྲིད་དེ།[[300]](#footnote-319) །​གང་ལ་ཕྱིན་ཅི་ལོག་སྲིད་པ། །​བདག་ཉིད་ཀྱིས་ནི་རྣམ་པར་དཔྱོད། །​ཕྱིན་ཅི་ལོག་རྣམས་མ་སྐྱེས་ན། །​ཇི་ལྟ་བུར་ན་ཡོད་པར་འགྱུར། །​ཕྱིན་ཅི་ལོག་རྣམས་སྐྱེ་མེད་ན། །​ཕྱིན་ཅི་ལོག་ཅན་ག་ལ་ཡོད། །​དངོས་པོ་བདག་ལས་མི་སྐྱེ་སྟེ།[[301]](#footnote-320) །​གཞན་ལས་སྐྱེ་བ་ཉིད་མ་ཡིན། །​བདག་དང་གཞན་ལས་ཀྱང་མིན་ན། །​ཕྱིན་ཅི་ལོག་ཅན་ག་ལ་ཡོད། །​གལ་ཏེ་བདག་དང་གཙང་བ་དང་། །​རྟག་དང་བདེ་བ་ཡོད་ན་ནི། །​བདག་དང་གཙང་དང་རྟག་པ་དང་། །​བདེ་བ་ཕྱིན་ཅི་ལོག་མ་ཡིན། །​གལ་ཏེ་བདག་དང་གཙང་བ་དང་། །​རྟག་དང་བདེ་བ་མེད་ན་ནི། །​བདག་མེད་མི་གཙང་མི་རྟག་དང་། །​སྡུག་བསྔལ་ཡོད་པ་མ་ཡིན་ནོ། །​དེ་ལྟར་ཕྱིན་ཅི་ལོག་འགགས་པས། །​མ་རིག་པ་ནི་འགག་པར་[[302]](#footnote-321)འགྱུར། །​མ་རིག་འགགས་པར་གྱུར་[[303]](#footnote-322)ན་ནི། །​འདུ་བྱེད་ལ་སོགས་འགག་པར་འགྱུར། །​གལ་ཏེ་ལ་ལའི་ཉོན་མོངས་པ། །​གང་དག་[[304]](#footnote-323)རང་བཞིན་གྱིས་ཡོད་ན། །​ཇི་ལྟ་བུར་ན་སྤོང་བར་འགྱུར། །​ཡོད་པ་སུ་ཞིག་སྤོང་བར་བྱེད། །​གལ་ཏེ་ལ་ལའི་ཉོན་མོངས་པ། །​གང་དག་རང་བཞིན་གྱིས་མེད་ན། །​ཇི་ལྟ་བུར་ན་སྤོང་བར་འགྱུར། །​མེད་པ་སུ་ཞིག་སྤོང་བར་བྱེད། །​ཕྱིན་ཅི་ལོག་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་གསུམ་པའོ།། །​།གལ་ཏེ་འདི་དག་ཀུན་སྟོང་ན། །​འབྱུང་བ་མེད་ཅིང་འཇིག་པ་མེད། །​འཕགས་པའི་བདེན་པ་བཞི་པོ་རྣམས། །​ཁྱོད་ལ་མེད་པར་ཐལ་བར་འགྱུར། །​འཕགས་པའི་བདེན་པ་བཞི་མེད་པས། །​ཡོངས་སུ་ཤེས་དང་སྤོང་བ་[[305]](#footnote-324)དང་། །​སྒོམ་[[306]](#footnote-325)དང་མངོན་དུ་བྱ་བ་དག །​འཐད་པར་འགྱུར་བ་མ་ཡིན་ནོ། །​དེ་དག་ཡོད་པ་མ་ཡིན་པས། །​འབྲས་བུ་བཞི་ཡང་ཡོད་མ་ཡིན། །​འབྲས་བུ་མེད་ན་འབྲས་གནས་མེད། །​ཞུགས་པ་དག་ཀྱང་ཡོད་མ་ཡིན། །​གལ་ཏེ་སྐྱེས་བུ་གང་ཟག་བརྒྱད། །​དེ་དག་མེད་ན་དགེ་འདུན་མེད། །​འཕགས་པའི་བདེན་རྣམས་མེད་པའི་ཕྱིར། །​དམ་པའི་ཆོས་ཀྱང་ཡོད་མ་ཡིན། །​ཆོས་དང་དགེ་འདུན་ཡོད་མིན་ན། །​སངས་རྒྱས་ཇི་ལྟར་ཡོད་པར་འགྱུར། །​དེ་སྐད་སྟོང་པ་ཉིད་སྨྲ་ན། །​དཀོན་མཆོག་གསུམ་ལ་གནོད་པ་ནི། །​བྱེད་ཅིང་འབྲས་བུ་ཡོད་པ་དང་། །​ཆོས་མ་ཡིན་པ་[[307]](#footnote-326)ཆོས་ཉིད་དང་། །​འཇིག་རྟེན་པ་ཡི་ཐ་སྙད་ནི། །​ཀུན་ལའང་གནོད་པ་བྱེད་པ་ཡིན། །​དེ་ལ་བཤད་པ་ཁྱོད་ཀྱིས་ནི། །​སྟོང་ཉིད་དགོས་དང་སྟོང་ཉིད་དང་། །​སྟོང་ཉིད་དོན་ནི་མ་རྟོགས་པས། །​དེ་ཕྱིར་དེ་ལྟར་གནོད་པ་ཡིན། །​སངས་རྒྱས་རྣམས་ཀྱིས་ཆོས་བསྟན་པ། །​བདེན་པ་གཉིས་ལ་ཡང་དག་བརྟེན། །​འཇིག་རྟེན་ཀུན་རྫོབ་བདེན་པ་དང་། །​དམ་པའི་དོན་གྱི་[[308]](#footnote-327)བདེན་པའོ། །​གང་དག་བདེན་པ་དེ་གཉིས་ཀྱི།[[309]](#footnote-328) །​རྣམ་དབྱེ་རྣམ་པར་མི་ཤེས་པ། །​དེ་དག་སངས་རྒྱས་བསྟན་པ་ནི། །​ཟབ་མོའི་དེ་ཉིད་རྣམ་[[310]](#footnote-329)མི་ཤེས། །​ཐ་སྙད་ལ་ནི་མ་བརྟེན་པར། །​དམ་པའི་དོན་ནི་བསྟན་མི་ནུས། །​དམ་པའི་དོན་ནི་མ་རྟོགས་པར། །​མྱ་ངན་འདས་པ་ཐོབ་མི་འགྱུར། །​སྟོང་པ་ཉིད་ལ་བལྟ་[[311]](#footnote-330)ཉེས་ན། །​ཤེས་རབ་ཆུང་རྣམས་ཕུང་བར་འགྱུར།[[312]](#footnote-331) །​ཇི་ལྟར་སྦྲུལ་ལ་གཟུང་[[313]](#footnote-332)ཉེས་དང་། །​རིག་[[314]](#footnote-333)སྔགས་ཉེས་པར་བསྒྲུབས་པ་[[315]](#footnote-334)བཞིན། །​དེ་ཕྱིར་ཞན་པས་ཆོས་འདི་ཡི། །​གཏིང་རྟོགས་དཀའ་བར་མཁྱེན་གྱུར་ནས། །​ཐུབ་པའི་ཐུགས་ནི་ཆོས་བསྟན་ལས། །​རབ་ཏུ་ལོག་པར་གྱུར་པ་ཡིན། །​སྐྱོན་དུ་ཐལ་བར་འགྱུར་བ་ནི། །​སྟོང་ལ་འཐད་པ་མ་ཡིན་པས། །​ཁྱོད་ནི་སྟོང་ཉིད་སྤོང་བྱེད་པ།[[316]](#footnote-335) །​གང་དེ་ང་ལ་མི་འཐད་དོ། །​གང་ལ་སྟོང་པ་ཉིད་རུང་བ། །​དེ་ལ་ཐམས་ཅད་རུང་བར་འགྱུར། །​གང་ལ་སྟོང་ཉིད་མི་རུང་བ། །​དེ་ལ་ཐམས་ཅད་རུང་[[317]](#footnote-336)མི་[[318]](#footnote-337)འགྱུར། །​ཁྱོད་ནི་རང་[[319]](#footnote-338)གི་སྐྱོན་རྣམས་ནི། །​ང་ལ་ཡོངས་སུ་སྒྱུར་བྱེད་པ། །​རྟ་ལ་མངོན་པར་ཞོན་བཞིན་དུ། །​རྟ་ཉིད་བརྗེད་པར་གྱུར་པ་བཞིན། །​གལ་ཏེ་དངོས་རྣམས་རང་བཞིན་ལས། །​ཡོད་པར་རྗེས་སུ་ལྟ་[[320]](#footnote-339)བྱེད་ན། །​དེ་ལྟ་ཡིན་ན་དངོས་པོ་རྣམས། །​རྒྱུ་རྐྱེན་མེད་པར་ཁྱོད་ལྟའོ།[[321]](#footnote-340) །​འབྲས་བུ་དང་ནི་རྒྱུ་ཉིད་དང་། །​བྱེད་པ་པོ་དང་བྱེད་དང་བྱ། །​སྐྱེ་བ་དང་ནི་འགག་པ་དང་། །​འབྲས་བུ་ལ་ཡང་གནོད་པ་བྱེད། །​རྟེན་ཅིང་འབྲེལ་བར་འབྱུང་བ་གང་།[[322]](#footnote-341) །​དེ་ནི་སྟོང་པ་ཉིད་དུ་བཤད། །​དེ་ནི་བརྟེན་ནས་གདགས་པ་སྟེ། །​དེ་ཉིད་དབུ་མའི་ལམ་ཡིན་ནོ། །​གང་ཕྱིར་རྟེན་[[323]](#footnote-342)འབྱུང་མ་ཡིན་པའི། །​ཆོས་འགའ་ཡོད་པ་མ་ཡིན་པ། །​དེ་ཕྱིར་སྟོང་པ་མ་ཡིན་པའི། །​ཆོས་འགའ་ཡོད་པ་མ་ཡིན་ནོ། །​གལ་ཏེ་འདི་ཀུན་མི་སྟོང་ན། །​འབྱུང་བ་མེད་ཅིང་འཇིག་པ་མེད། །​འཕགས་པའི་བདེན་པ་བཞི་པོ་རྣམས། །​ཁྱོད་ལ་མེད་པར་ཐལ་བར་འགྱུར། །​རྟེན་ཅིང་འབྲེལ་འབྱུང་མ་ཡིན་ན། །​སྡུག་བསྔལ་ཡོད་པར་ག་ལ་འགྱུར། །​མི་རྟག་སྡུག་བསྔལ་གསུངས་པ་དེ། །​རང་བཞིན་ཉིད་ལ་[[324]](#footnote-343)ཡོད་མ་ཡིན། །​རང་བཞིན་ལས་ནི་ཡོད་ཡིན་ན། །​ཅི་ཞིག་ཀུན་ཏུ་འབྱུང་བར་འགྱུར། །​དེ་ཕྱིར་སྟོང་ཉིད་གནོད་བྱེད་ལ། །​ཀུན་འབྱུང་ཡོད་པ་མ་ཡིན་ནོ། །​སྡུག་བསྔལ་རང་བཞིན་གྱིས་ཡོད་ན།[[325]](#footnote-344) །​འགོག་པ་ཡོད་པ་མ་ཡིན་ནོ། །​རང་བཞིན་གྱིས་[[326]](#footnote-345)ནི་ཡོངས་གནས་ཕྱིར། །​འགོག་ལ་[[327]](#footnote-346)གནོད་པ་བྱེད་པ་ཡིན། །​ལམ་ལ་རང་བཞིན་ཡོད་ན་ནི། །​སྒོམ་པ་[[328]](#footnote-347)འཐད་པར་མི་འགྱུར་རོ། །​ཅི་སྟེ་[[329]](#footnote-348)ལམ་དེ་བསྒོམ་བྱ་ན། །​ཁྱོད་ཀྱི་རང་བཞིན་ཡོད་མ་ཡིན། །​གང་ཚེ་སྡུག་བསྔལ་ཀུན་འབྱུང་དང་། །​འགོག་པ་ཡོད་པ་མ་ཡིན་ན། །​ལམ་གྱི་[[330]](#footnote-349)སྡུག་བསྔལ་འགོག་པ་ནི། །​གང་ཞིག་ཐོབ་པར་[[331]](#footnote-350)འགྱུར་བར་འདོད། །​གལ་ཏེ་རང་བཞིན་ཉིད་ཀྱིས་ནི། །​ཡོངས་སུ་ཤེས་པ་མ་ཡིན་ན། །​དེ་ནི་[[332]](#footnote-351)ཇི་ལྟར་ཡོངས་ཤེས་འགྱུར། །​རང་བཞིན་གནས་པ་མ་ཡིན་ནམ། །​དེ་བཞིན་དུ་ནི་ཁྱོད་ཉིད་ཀྱི།[[333]](#footnote-352) །​སྤང་དང་མངོན་དུ་བྱ་བ་དང་། །​བསྒོམ་དང་འབྲས་བུ་བཞི་དག་ཀྱང་། །​ཡོངས་ཤེས་བཞིན་དུ་མི་རུང་ངོ། །​རང་བཞིན་ཡོངས་སུ་འཛིན་པ་ཡིས། །​འབྲས་བུ་རང་བཞིན་ཉིད་ཀྱིས་ནི། །​ཐོབ་པ་མིན་པ་གང་ཡིན་དེ།[[334]](#footnote-353) །​ཇི་ལྟར་འཐོབ་པར་[[335]](#footnote-354)ནུས་པར་འགྱུར། །​འབྲས་བུ་མེད་ན་འབྲས་གནས་མེད། །​ཞུགས་པ་དག་ཀྱང་ཡོད་མ་ཡིན། །​གལ་ཏེ་སྐྱེས་བུ་གང་ཟག་བརྒྱད། །​དེ་དག་མེད་ན་དགེ་འདུན་མེད། །​འཕགས་པའི་བདེན་རྣམས་མེད་པའི་ཕྱིར། །​དམ་པའི་ཆོས་ཀྱང་ཡོད་མ་ཡིན། །​ཆོས་དང་དགེ་འདུན་ཡོད་མིན་ན། །​སངས་རྒྱས་ཇི་ལྟར་ཡོད་པར་འགྱུར། །​ཁྱོད་ཀྱིས་[[336]](#footnote-355)སངས་རྒྱས་བྱང་ཆུབ་ལ། །​མ་བརྟེན་པར་ཡང་ཐལ་བར་འགྱུར། །​ཁྱོད་ཀྱིས་[[337]](#footnote-356)བྱང་ཆུབ་སངས་རྒྱས་ལ། །​མ་བརྟེན་པར་ཡང་ཐལ་བར་འགྱུར། །​ཁྱོད་ཀྱི་རང་བཞིན་ཉིད་ཀྱིས་ནི། །​སངས་རྒྱས་མིན་པ་གང་ཡིན་དེས། །​བྱང་ཆུབ་སྤྱོད་ལ་བྱང་ཆུབ་ཕྱིར། །​བརྩལ་[[338]](#footnote-357)ཀྱང་བྱང་ཆུབ་ཐོབ་མི་འགྱུར། །​འགའ་ཡང་ཆོས་དང་ཆོས་མིན་པ། །​ནམ་ཡང་བྱེད་པར་མི་འགྱུར་ཏེ།[[339]](#footnote-358) །​མི་སྟོང་པ་ལ་ཅི་ཞིག་བྱ། །​རང་བཞིན་ལ་ནི་བྱ་བ་མེད། །​ཆོས་དང་ཆོས་མིན་མེད་པར་ཡང་། །​འབྲས་བུ་ཁྱོད་ལ་ཡོད་པར་འགྱུར། །​ཆོས་དང་ཆོས་མིན་རྒྱུས་བྱུང་བའི། །​འབྲས་བུ་ཁྱོད་ལ་ཡོད་མ་ཡིན། །​ཆོས་དང་ཆོས་མིན་རྒྱུས་བྱུང་བའི། །​འབྲས་བུ་གལ་ཏེ་ཁྱོད་ལ་ཡོད། །​ཆོས་དང་ཆོས་མིན་ལས་[[340]](#footnote-359)བྱུང་བའི། །​འབྲས་བུ་ཅི་ཕྱིར་སྟོང་མ་ཡིན། །​རྟེན་ཅིང་འབྲེལ་བར་འབྱུང་བ་ཡི། །​སྟོང་པ་ཉིད་ལ་གནོད་བྱེད་གང་། །​འཇིག་རྟེན་པ་ཡི་ཐ་སྙད་ནི། །​ཀུན་ལ་[[341]](#footnote-360)གནོད་པ་བྱེད་པ་ཡིན། །​སྟོང་པ་ཉིད་ལ་གནོད་བྱེད་ན། །​བྱ་བ་ཅི་ཡང་མེད་འགྱུར་ཞིང་། །​རྩོམ་པ་མེད་པ་[[342]](#footnote-361)བྱ་བར་འགྱུར། །​མི་བྱེད་པ་ཡང་བྱེད་པོར་འགྱུར། །​རང་བཞིན་ཡོད་ན་འགྲོ་བ་རྣམས། །​མ་སྐྱེས་པ་དང་མ་འགགས་དང་། །​ཐེར་ཟུག་ཏུ་ནི་གནས་འགྱུར་ཞིང་། །​གནས་སྐབས་སྣ་ཚོགས་བྲལ་བར་འགྱུར། །​གལ་ཏེ་སྟོང་པ་ཡོད་མིན་ན། །​མ་ཐོབ་ཐོབ་པར་བྱ་བ་དང་། །​སྡུག་བསྔལ་མཐར་[[343]](#footnote-362)བྱེད་ལས་དང་ནི། །​ཉོན་མོངས་ཐམས་ཅད་སྤོང་བའང་མེད། །​གང་གིས་རྟེན་ཅིང་འབྲེལ་པར་འབྱུང་། །​མཐོང་བ་དེ་[[344]](#footnote-363)ནི་སྡུག་བསྔལ་དང་། །​ཀུན་འབྱུང་དང་ནི་འགོག་པ་དང་། །​ལམ་ཉིད་དེ་དག་མཐོང་བ་ཡིན། །​འཕགས་པའི་བདེན་པ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་བཞི་པའོ།། །​།གལ་ཏེ་འདི་དག་ཀུན་སྟོང་ན། །​འབྱུང་བ་མེད་ཅིང་འཇིག་པ་མེད། །​གང་ཞིག་སྤོང་དང་འགགས་པ་[[345]](#footnote-364)ལས། །​མྱ་ངན་འདའ་བར་འགྱུར་བར་འདོད། །​གལ་ཏེ་འདི་ཀུན་མི་སྟོང་ན། །​འབྱུང་བ་མེད་ཅིང་འཇིག་པ་མེད། །​གང་ཞིག་སྤོང་དང་འགགས་པ་[[346]](#footnote-365)ལས། །​མྱ་ངན་འདའ་བར་འགྱུར་བར་འདོད། །​སྤངས་པ་མེད་པ་ཐོབ་མེད་པ། །​ཆད་པ་[[347]](#footnote-366)མེད་པ་རྟག་མེད་པ། །​འགག་པ་མེད་པ་སྐྱེ་མེད་པ། །​དེ་ནི་མྱ་ངན་འདས་པར་བརྗོད།[[348]](#footnote-367) །​རེ་ཞིག་མྱ་ངན་འདས་དངོས་མིན། །​རྒ་ཤིའི་མཚན་ཉིད་ཐལ་བར་འགྱུར། །​རྒ་དང་འཆི་བ་མེད་པ་ཡི། །​དངོས་པོ་ཡོད་པ་མ་ཡིན་ནོ། །​གལ་ཏེ་མྱ་ངན་འདས་དངོས་ན། །​མྱ་ངན་འདས་པ་འདུས་བྱས་འགྱུར། །​དངོས་པོ་འདུས་བྱས་མ་ཡིན་པ། །​འགའ་ཡང་གང་ན་ཡོད་མ་ཡིན། །​གལ་ཏེ་མྱ་ངན་འདས་དངོས་ན། །​ཇི་ལྟར་མྱང་འདས་དེ་བརྟེན་[[349]](#footnote-368)མིན། །​དངོས་པོ་བརྟེན་[[350]](#footnote-369)ནས་མ་ཡིན་པ། །​འགའ་ཡང་ཡོད་པ་མ་ཡིན་ནོ། །​གལ་ཏེ་མྱ་ངན་འདས་དངོས་མིན། །​དངོས་མེད་ཇི་ལྟར་རུང་བར་འགྱུར། །​གང་ལ་[[351]](#footnote-370)མྱ་ངན་འདས་དངོས་མིན། །​དེ་ལ་དངོས་མེད་ཡོད་མ་ཡིན། །​གལ་ཏེ་མྱ་ངན་འདས་དངོས་མིན། །​ཇི་ལྟར་མྱང་འདས་དེ་བརྟེན་མིན། །​གང་ཞིག་བརྟེན་ནས་མ་ཡིན་པའི། །​དངོས་མེད་ཡོད་པ་མ་ཡིན་ནོ། །​འོང་བ་དང་ནི་འགྲོ་བའི་དངོས། །​བརྟེན་ཏམ་རྒྱུར་བྱས་གང་ཡིན་པ། །​དེ་ནི་བརྟེན་མིན་རྒྱུར་བྱས་མིན། །​མྱ་ངན་འདས་པ་ཡིན་པར་བསྟན། །​འབྱུང་བ་དང་ནི་འཇིག་པ་དག །​སྤང་བར་སྟོན་པས་བཀའ་སྩལ་ཏོ། །​དེ་ཕྱིར་མྱ་ངན་འདས་པར་[[352]](#footnote-371)ནི། །​དངོས་མིན་དངོས་མེད་མིན་པར་རིགས། །​གལ་ཏེ་མྱ་ངན་འདས་པ་ནི། །​དངོས་དང་དངོས་མེད་གཉིས་ཡིན་ན། །​དངོས་དང་དངོས་པོ་མེད་པ་དག །​ཐལ་བར་[[353]](#footnote-372)འགྱུར་ན་དེ་མི་རིགས། །​གལ་ཏེ་མྱ་ངན་འདས་པ་ནི། །​དངོས་དང་དངོས་མེད་གཉིས་ཡིན་ན། །​མྱ་ངན་འདས་པ་མ་བརྟེན་མིན། །​དེ་གཉིས་བརྟེན་ནས་ཡིན་ཕྱིར་རོ། །​ཇི་ལྟར་མྱ་ངན་འདས་པ་ནི།[[354]](#footnote-373) །​དངོས་དང་དངོས་མེད་གཉིས་ཡིན་ཏེ། །​མྱ་ངན་འདས་པ་འདུས་མ་བྱས། །​དངོས་དང་དངོས་མེད་འདུས་བྱས་ཡིན། །​ཇི་ལྟར་མྱ་ངན་འདས་པ་ལ། །​དངོས་དང་དངོས་མེད་གཉིས་ཡོད་དེ། །​དེ་གཉིས་གཅིག་ལ་ཡོད་མིན་ཏེ། །​སྣང་བ་དང་ནི་མུན་པ་བཞིན། །​དངོས་མིན་དངོས་པོ་མེད་མིན་པ། །​མྱ་ངན་འདས་པར་གང་སྟོན་[[355]](#footnote-374)པ། །​དངོས་པོ་མེད་དང་དངོས་པོ་དག །​གྲུབ་ན་དེ་ནི་གྲུབ་པར་[[356]](#footnote-375)འགྱུར། །​གལ་ཏེ་མྱ་ངན་འདས་པ་ནི། །​དངོས་མིན་དངོས་པོ་མེད་མིན་ན། །​དངོས་མིན་དངོས་པོ་མེད་མིན་ཞེས། །​གང་ཞིག་གིས་ནི་དེ་མངོན་བྱེད། །​བཅོམ་ལྡན་མྱ་ངན་འདས་གྱུར་ནས། །​ཡོད་པར་མི་མངོན་[[357]](#footnote-376)དེ་བཞིན་དུ། །​མེད་དོ་ཞེའམ་གཉིས་ཀ་དང་། །​གཉིས་མིན་ཞེས་ཀྱང་མི་མངོན་ནོ། །​བཅོམ་ལྡན་བཞུགས་པར་གྱུར་ན་ཡང་། །​ཡོད་པར་མི་མངོན་དེ་བཞིན་དུ། །​མེད་དོ་ཞེའམ་གཉིས་ཀ་དང་། །​གཉིས་མིན་ཞེས་ཀྱང་མི་མངོན་ནོ། །​འཁོར་བ་མྱ་ངན་འདས་པ་ལས། །​ཁྱད་པར་ཅུང་ཟད་ཡོད་མ་ཡིན། །​མྱ་ངན་འདས་པ་[[358]](#footnote-377)འཁོར་བ་ལས། །​ཁྱད་པར་ཅུང་ཟད་ཡོད་མ་ཡིན། །​མྱ་ངན་འདས་མཐའ་གང་ཡིན་པ། །​དེ་ནི་འཁོར་བའི་མཐའ་ཡིན་ཏེ། །​དེ་གཉིས་ཁྱད་པར་ཅུང་ཟད་ནི། །​ཤིན་ཏུ་ཕྲ་བའང་ཡོད་མ་ཡིན། །​གང་འདས་ཕན་ཆད་མཐའ་སོགས་དང་། །​རྟག་ལ་སོགས་པར་ལྟ་བ་དག །​མྱ་ངན་འདས་དང་ཕྱི་མཐའ་དང་། །​སྔོན་གྱི་མཐའ་ལ་བརྟེན་པ་ཡིན། །​དངོས་པོ་ཐམས་ཅད་སྟོང་པ་ལ། །​མཐའ་ཡོད་ཅི་ཞིག་མཐའ་མེད་ཅི། །​མཐའ་དང་མཐའ་མེད་ཅི་ཞིག་ཡིན། །​མཐའ་དང་མཐའ་མེད་མིན་པ་ཅི། །​དེ་ཉིད་ཅི་ཞིག་གཞན་ཅི་ཡིན། །​[[359]](#footnote-378)རྟག་པ་ཅི་ཞིག་མི་རྟག་ཅི། །​རྟག་དང་མི་རྟག་གཉིས་ཀ་ཅི། །​གཉིས་ཀ་མིན་པ་[[360]](#footnote-379)ཅི་ཞིག་ཡིན། །​དམིགས་པ་ཐམས་ཅད་ཉེར་ཞི་ཞིང་། །​སྤྲོས་པ་ཉེར་ཞི་ཞི་བ་སྟེ། །​སངས་རྒྱས་ཀྱིས་ནི་གང་དུ་ཡང་། །​སུ་ལའང་ཆོས་འགའ་མ་བསྟན་ཏོ། །​མྱ་ངན་ལས་[[361]](#footnote-380)འདས་པ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་ལྔ་པའོ།། །​།མ་རིག་བསྒྲིབས་[[362]](#footnote-381)པས་ཡང་སྲིད་ཕྱིར། །​འདུ་བྱེད་རྣམ་པ་གསུམ་པོ་དག །​མངོན་པར་འདུ་བྱེད་གང་ཡིན་པའི། །​ལས་དེ་དག་གིས་འགྲོ་བར་[[363]](#footnote-382)འགྲོ། །​འདུ་བྱེད་རྐྱེན་ཅན་རྣམ་པར་ཤེས། །​འགྲོ་བ་རྣམས་སུ་འཇུག་པར་འགྱུར། །​རྣམ་པར་ཤེས་པ་ཞུགས་གྱུར་ན།[[364]](#footnote-383) །​མིང་དང་གཟུགས་ནི་ཆགས་པར་འགྱུར། །​མིང་དང་གཟུགས་ནི་ཆགས་གྱུར་ན། །​སྐྱེ་མཆེད་དྲུག་ནི་འབྱུང་བར་འགྱུར། །​སྐྱེ་མཆེད་དྲུག་ལ་བརྟེན་[[365]](#footnote-384)ནས་ནི། །​རེག་པ་ཡང་དག་འབྱུང་བར་འགྱུར། །​མིང་དང་གཟུགས་དང་དྲན་བྱེད་ལ། །​བརྟེན་ནས་སྐྱེ་བ་ཁོ་ན་སྟེ། །​དེ་ལྟར་མིང་དང་གཟུགས་བརྟེན་ནས། །​རྣམ་པར་ཤེས་པ་སྐྱེ་བར་འགྱུར། །​མིག་[[366]](#footnote-385)དང་གཟུགས་དང་རྣམ་པར་ཤེས། །​གསུམ་པོ་འདུས་པ་གང་ཡིན་པ། །​དེ་ནི་རེག་པའོ་རེག་དེ་ལས། །​ཚོར་བ་ཀུན་ཏུ་འབྱུང་བར་འགྱུར། །​ཚོར་བའི་རྐྱེན་གྱིས་སྲེད་པ་སྟེ། །​ཚོར་བའི་དོན་དུ་སྲེད་པར་འགྱུར། །​སྲེད་པར་གྱུར་ན་ཉེ་བར་ལེན། །​རྣམ་པ་བཞི་པོ་ཉེར་ལེན་འགྱུར། །​ཉེར་ལེན་ཡོད་ན་ལེན་པ་པོའི། །​སྲིད་པ་རབ་ཏུ་འབྱུང་བར་འགྱུར། །​གལ་ཏེ་ཉེ་བར་ལེན་མེད་ན། །​གྲོལ་བར་འགྱུར་ཏེ་སྲིད་མི་འགྱུར། །​སྲིད་པ་དེ་ཡང་ཕུང་པོ་ལྔ། །​སྲིད་པ་ལས་ནི་སྐྱེ་བར་འགྱུར།[[367]](#footnote-386) །​རྒ་ཤི་དང་ནི་མྱ་ངན་དང་། །​སྨྲེ་སྔགས་འདོན་བཅས་སྡུག་བསྔལ་དང་། །​ཡིད་མི་བདེ་དང་འཁྲུག་པ་རྣམས། །​དེ་དག་སྐྱེ་ལས་རབ་ཏུ་འབྱུང་། །​དེ་ལྟར་སྡུག་བསྔལ་ཕུང་པོ་ནི། །​འབའ་ཞིག་[[368]](#footnote-387)པ་[[369]](#footnote-388)འདི་འབྱུང་བར་འགྱུར། །​འཁོར་བའི་རྩ་བ་འདུ་བྱེད་དེ། །​དེ་ཕྱིར་མཁས་རྣམས་འདུ་མི་བྱེད། །​དེ་ཕྱིར་མི་མཁས་བྱེད་པོ་ཡིན། །​མཁས་མིན་[[370]](#footnote-389)དེ་ཉིད་མཐོང་ཕྱིར་རོ། །​མ་རིག་འགགས་པར་གྱུར་ན་ནི། །​འདུ་བྱེད་རྣམས་ཀྱང་འབྱུང་མི་འགྱུར། །​མ་རིག་འགག་པར་འགྱུར་བ་ནི། །​ཤེས་པས་དེ་ཉིད་བསྒོམས་པས་སོ། །​དེ་དང་དེ་ནི་འགགས་གྱུར་པས། །​དེ་དང་དེ་ནི་མངོན་[[371]](#footnote-390)མི་འབྱུང་། །​སྡུག་བསྔལ་ཕུང་པོ་འབའ་ཞིག་[[372]](#footnote-391)པ།[[373]](#footnote-392) །​དེ་ནི་དེ་ལྟར་ཡང་དག་འགག །​སྲིད་པའི་ཡན་ལག་བཅུ་གཉིས་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་དྲུག་པའོ།། །​།འདས་དུས་བྱུང་མ་བྱུང་ཞེས་དང་། །​འཇིག་རྟེན་རྟག་པ་ལ་སོགས་པར། །​ལྟ་བ་གང་ཡིན་དེ་དག་ནི། །​མངོན་[[374]](#footnote-393)གྱི་མཐའ་ལ་བརྟེན་པ་ཡིན། །​མ་འོངས་དུས་གཞན་འབྱུང་འགྱུར་[[375]](#footnote-394)དང་། །​མི་འབྱུང་འཇིག་རྟེན་མཐའ་སོགས་པར། །​ལྟ་བ་གང་ཡིན་དེ་དག་ནི། །​ཕྱི་མའི་མཐའ་ལ་བརྟེན་པ་ཡིན། །​འདས་པའི་དུས་ན་བྱུང་གྱུར་ཞེས། །​བྱ་བ་དེ་ནི་མི་འཐད་དོ། །​སྔོན་ཚེ་རྣམས་སུ་གང་བྱུང་བ། །​དེ་ཉིད་འདི་ནི་མ་ཡིན་ནོ། །​དེ་ཉིད་བདག་ཏུ་འགྱུར་སྙམ་ན། །​ཉེ་བར་ལེན་པ་མ་གཏོགས་པར། །​ཁྱོད་ཀྱི་[[376]](#footnote-395)བདག་ནི་[[377]](#footnote-396)གང་ཞིག་ཡིན། །​ཉེ་བར་ལེན་པ་མ་གཏོགས་པའི། །​བདག་ཡོད་མ་ཡིན་བྱས་པའི་ཚེ། །​ཉེ་བར་ལེན་ཉིད་བདག་ཡིན་ན། །​ཁྱོད་ཀྱི་བདག་ནི་མེད་པ་ཡིན། །​ཉེ་བར་ལེན་ཉིད་བདག་མ་ཡིན། །​དེ་འབྱུང་བ་དང་འཇིག་པ་[[378]](#footnote-397)ཡིན། །​ཉེ་བར་བླང་བ་ཇི་ལྟ་བུར།[[379]](#footnote-398) །​ཉེ་བར་ལེན་པོ་ཡིན་པར་འགྱུར། །​བདག་ནི་ཉེ་བར་ལེན་པ་ལས། །​གཞན་དུ་འཐད་པ་ཉིད་མ་ཡིན། །​གལ་ཏེ་གཞན་ན་[[380]](#footnote-399)ལེན་མེད་པར། །​གཟུང་ཡོད་རིགས་ན་གཟུང་དུ་མེད། །​དེ་ལྟར་ལེན་ལས་གཞན་མ་ཡིན། །​དེ་ནི་ཉེར་ལེན་ཉིད་ཀྱང་མིན། །​བདག་ནི་ཉེ་བར་ལེན་མེད་མིན། །​མེད་པ་ཉིད་དུའང་དེ་མ་ངེས། །​འདས་པའི་དུས་ན་མ་བྱུང་ཞེས། །​བྱ་བ་དེ་ཡང་མི་འཐད་དོ། །​སྔོན་ཚེ་རྣམས་སུ་གང་བྱུང་བ། །​དེ་ལས་འདི་གཞན་མ་ཡིན་ནོ། །​གལ་ཏེ་འདི་ནི་གཞན་གྱུར་ན། །​དེ་མེད་པར་ཡང་འབྱུང་བར་འགྱུར། །​དེ་བཞིན་དེ་ནི་གནས་འགྱུར་ཞིང་། །​དེར་[[381]](#footnote-400)མ་ཤི་བར་སྐྱེ་བར་འགྱུར། །​ཆད་དང་ལས་རྣམས་[[382]](#footnote-401)ཆུད་ཟ་དང་། །​གཞན་གྱིས་བྱས་པའི་ལས་རྣམས་ནི། །​གཞན་གྱིས་སོ་སོར་མྱོང་བ་དང་། །​དེ་ལ་སོགས་པར་ཐལ་བར་འགྱུར། །​མ་བྱུང་བ་ལས་འབྱུང་[[383]](#footnote-402)མིན་ཏེ། །​འདི་ལ་སྐྱོན་དུ་ཐལ་བར་འགྱུར། །​བདག་ནི་བྱས་པར་འགྱུར་བ་དང་། །​འབྱུང་བའམ་རྒྱུ་[[384]](#footnote-403)མེད་ཅན་དུ་འགྱུར། །​དེ་ལྟར་བདག་བྱུང་བདག་མ་བྱུང་། །​གཉིས་ཀ་གཉིས་ཀ་མ་ཡིན་པར། །​འདས་ལ་ལྟ་བ་གང་ཡིན་པ། །​དེ་དག་འཐད་པ་མ་ཡིན་ནོ། །​མ་འོངས་དུས་གཞན་འབྱུང་འགྱུར་དང་། །​འབྱུང་བར་མི་འགྱུར་ཞེས་བྱ་བར། །​ལྟ་བ་གང་ཡིན་དེ་དག་ནི། །​འདས་པའི་དུས་དང་མཚུངས་པ་ཡིན། །​གལ་ཏེ་ལྷ་དེ་མི་དེ་ན། །​དེ་ལྟ་ན་ནི་རྟག་པར་འགྱུར། །​ལྷ་ནི་མ་སྐྱེས་ཉིད་འགྱུར་ཏེ། །​རྟག་ལ་སྐྱེ་བ་མེད་ཕྱིར་རོ། །​གལ་ཏེ་ལྷ་ལས་མི་གཞན་ན། །​དེ་ལྟ་ན་ནི་མི་རྟག་འགྱུར། །​གལ་ཏེ་ལྷ་མི་གཞན་ཡིན་ན། །​རྒྱུད་ནི་འཐད་པར་མི་འགྱུར་རོ། །​གལ་ཏེ་ཕྱོགས་གཅིག་ལྷ་ཡིན་ལ། །​ཕྱོགས་གཅིག་མི་ནི་ཡིན་གྱུར་ན། །​རྟག་དང་མི་རྟག་འགྱུར་བ་ཡིན། །​དེ་ཡང་རིགས་པ་མ་ཡིན་ནོ། །​གལ་ཏེ་རྟག་དང་མི་རྟག་པ། །​གཉིས་ཀ་གྲུབ་པར་གྱུར་ན་ནི། །​རྟག་པ་མ་ཡིན་མི་རྟག་མིན། །​འགྲུབ་པར་འགྱུར་བར་[[385]](#footnote-404)འདོད་ལ་རག །​གལ་ཏེ་གང་ཞིག་གང་ནས་གར།[[386]](#footnote-405) །​འོང་ཞིང་གོང་དུའང་འགྲོ་འགྱུར་ན། །​དེ་ཕྱིར་འཁོར་བ་ཐོག་མེད་པར། །​འགྱུར་ན་དེ་ནི་ཡོད་མ་ཡིན། །​གལ་ཏེ་རྟག་པ་འགའ་མེད་ན། །​མི་རྟག་གང་ཞིག་ཡིན་པར་འགྱུར། །​རྟག་པ་དང་ནི་མི་རྟག་དང་། །​དེ་གཉིས་བསལ་བར་གྱུར་པའོ། །​གལ་ཏེ་འཇིག་རྟེན་མཐའ་ཡོད་ན། །​འཇིག་རྟེན་ཕ་རོལ་ཇི་ལྟར་འགྱུར། །​གལ་ཏེ་འཇིག་རྟེན་མཐའ་མེད་ན། །​འཇིག་རྟེན་ཕ་རོལ་ཇི་ལྟར་འགྱུར། །​གང་ཕྱིར་ཕུང་པོ་རྣམས་ཀྱི་རྒྱུན། །​འདི་ནི་མར་མེའི་འོད་དང་མཚུངས། །​དེ་ཕྱིར་མཐའ་ཡོད་ཉིད་དང་ནི། །​མཐའ་མེད་ཉིད་ཀྱང་མི་རིགས་སོ། །​གལ་ཏེ་སྔ་མ་འཇིག་འགྱུར་ཞིང་། །​ཕུང་པོ་འདི་ལ་བརྟེན་བྱས་ནས། །​ཕུང་པོ་དེ་ནི་མི་འབྱུང་ན། །​དེས་ན་འཇིག་རྟེན་མཐའ་ཡོད་འགྱུར། །​གལ་ཏེ་སྔ་མ་མི་འཇིག་ཅིང་། །​ཕུང་པོ་འདི་ལ་བརྟེན་བྱས་ནས། །​ཕུང་པོ་དེ་ནི་མི་འབྱུང་ན། །​དེས་ན་འཇིག་རྟེན་མཐའ་མེད་འགྱུར། །​གལ་ཏེ་ཕྱོགས་གཅིག་མཐའ་ཡོད་ལ།[[387]](#footnote-406) །​ཕྱོགས་གཅིག་མཐའ་ནི་མེད་འགྱུར་[[388]](#footnote-407)ན། །​འཇིག་རྟེན་མཐའ་ཡོད་[[389]](#footnote-408)མཐའ་མེད་[[390]](#footnote-409)འགྱུར། །​དེ་ཡང་རིགས་པ་མ་ཡིན་ནོ། །​ཇི་ལྟ་བུར་ན་ཉེར་ལེན་པོའི། །​ཕྱོགས་གཅིག་རྣམ་པར་འཇིག་འགྱུར་ལ། །​ཕྱོགས་གཅིག་རྣམ་པར་འཇིག་མི་འགྱུར། །​དེ་ལྟར་དེ་ནི་མི་རིགས་སོ། །​ཇི་ལྟ་བུར་ན་ཉེར་བླང་བ། །​ཕྱོགས་གཅིག་རྣམ་པར་འཇིག་འགྱུར་ལ། །​ཕྱོགས་གཅིག་རྣམ་པར་འཇིག་མི་འགྱུར། །​དེ་ལྟར་དེ་ཡང་མི་རིགས་སོ། །​གལ་ཏེ་མཐའ་ཡོད་མཐའ་མེད་པ། །​གཉིས་ཀ་གྲུབ་པར་གྱུར་ན་ནི། །​མཐའ་ཡོད་མ་ཡིན་མཐའ་མེད་མིན། །​འགྲུབ་པར་འགྱུར་བར་[[391]](#footnote-410)འདོད་ལ་རག །​ཡང་ན་དངོས་པོ་ཐམས་ཅད་དག །​སྟོང་ཕྱིར་རྟག་ལ་སོགས་ལྟ་བ། །​གང་དག་གང་དུ་གང་ལ་ནི། །​ཅི་ལས་ཀུན་ཏུ་འབྱུང་བར་འགྱུར། །​ལྟ་བ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་བདུན་པའོ།། །​།[[392]](#footnote-411)གང་གིས་[[393]](#footnote-412)ཐུགས་བརྩེ་[[394]](#footnote-413)ཉེར་བཟུང་[[395]](#footnote-414)ནས། །​ལྟ་བ་ཐམས་ཅད་སྤང་བའི་ཕྱིར། །​དམ་པའི་ཆོས་ནི་སྟོན་མཛད་པ། །​གཽ་ཏམ་དེ་ལ་ཕྱག་འཚལ་ལོ། །​[[396]](#footnote-415)དབུ་མ་རྩ་བའི་ཚིག་ལེའུར་བྱས་པ་ཤེས་རབ་ཅེས་བྱ་བ་ཐེག་པ་ཆེན་པོའི་ཆོས་མངོན་པ་རྣམ་པར་གཞག་[[397]](#footnote-416)པ། དོན་དམ་པའི་དེ་ཁོ་ན་ཡང་དག་པར་སྟོན་པ། ཤེས་རབ་ཀྱི་ཕ་རོལ་ཏུ་ཕྱིན་པའི་ཚུལ་གསལ་བར་བྱེད་པ། སློབ་དཔོན་བདག་ཉིད་ཆེན་པོ་འཕགས་པ་ཀླུ་སྒྲུབ་མི་འཕྲོགས་པའི་མཁྱེན་རབ་དང་ཐུགས་རྗེར་ལྡན་པ། དེ་བཞིན་གཤེགས་པའི་ཐེག་པ་བླ་ན་མེད་པའི་ཚུལ་གསལ་བར་བྱེད་པ། རབ་ཏུ་དགའ་བའི་ས་བསྒྲུབས་ནས། བདེ་བ་ཅན་གྱི་ཞིང་དུ་གཤེགས་པ། འཇིག་རྟེན་གྱི་ཁམས་དང་བའི་འོད་ཅེས་བྱ་བར། དེ་བཞིན་གཤེགས་པ་ཡེ་ཤེས་འབྱུང་གནས་འོད་ཅེས་བྱ་བར་འགྱུར་བས་མཛད་པ་རྫོགས་སོ།། །​།དབང་ཕྱུག་དམ་པའི་མངའ་བདག་རྒྱལ་པོ་ཆེན་པོ་དཔལ་ལྷ་བཙན་པོའི་བཀའ་ལུང་གིས། རྒྱ་གར་གྱི་མཁན་པོ་[[398]](#footnote-417)ཆེན་པོ་དབུ་མ་པ། ཛྙཱ་ན་གརྦྷ་དང་། ཞུ་ཆེན་གྱི་ལོཙྪ་བ་[[399]](#footnote-418)དགེ་སློང་ཅོག་རོ་ཀླུའི་རྒྱལ་མཚན་གྱིས་བསྒྱུར་ཅིང་ཞུས་ཏེ་གཏན་ལ་ཕབ་པ། འདི་ལ་རབ་ཏུ་བྱེད་པ་ཉི་ཤུ་རྩ་བདུན། ཤླཽཀ་[[400]](#footnote-419)བཞི་བརྒྱ་བཞི་བཅུ་རྩ་དགུ་ཡོད། བམ་པོ་ནི་ཕྱེད་དང་གཉིས་སུ་བྱས་སོ། །​སླད་ཀྱིས་ཁ་ཆེའི་གྲོང་ཁྱེར་དཔེ་མེད་ཀྱི་དཔུང་།[[401]](#footnote-420) གཙུག་ལག་ཁང་རིན་ཆེན་སྦས་པའི་དབུས་སུ། ཁ་ཆེའི་མཁན་པོ་ཧ་སུ་མ་ཏི་དང་། བོད་ཀྱི་སྒྲ་བསྒྱུར་གྱི་ལོཙྪ་བ་[[402]](#footnote-421)པ་ཚབ་ཉི་མ་གྲགས་ཀྱིས་མིའི་བདག་པོ་འཕགས་པ་ལྷའི་སྐུ་རིང་ལ་འགྲེལ་པ་ཚིག་གསལ་བ་དང་བསྟུན་ནས་བཅོས་པའོ།། །​།སླད་ཀྱིས་ར་ས་འཕྲུལ་སྣང་གི་གཙུག་ལག་ཁང་དུ། རྒྱ་གར་གྱི་མཁན་པོ་ཀ་ན་ཀ་དང་། ལོཙྪ་བ་དེ་ཉིད་ཀྱིས་ཞུ་ཆེན་བགྱིས་པའོ།། །​།[[403]](#footnote-422)

1. མཱ་དྷྱ་ སྣར་ཐང་། པེ་ཅིན། [↑](#footnote-ref-20)
2. ཀཱ། །​ སྣར་ཐང་། པེ་ཅིན། [↑](#footnote-ref-21)
3. །དཀོན་མཆོག་གསུམ་ལ་ཕྱག་འཚལ་ལོ། །​ སྣར་ཐང་། པེ་ཅིན། [↑](#footnote-ref-22)
4. སློབ་དཔོན་འཕགས་པ་ཀླུ་སྒྲུབ་ལ་ཕྱག་འཚལ་ལོ།། སྣར་ཐང་། པེ་ཅིན། [↑](#footnote-ref-23)
5. རྣམས་ སྣར་ཐང་། པེ་ཅིན། [↑](#footnote-ref-24)
6. རྒྱུད་ པེ་ཅིན། [↑](#footnote-ref-25)
7. མེད། སྣར་ཐང་། པེ་ཅིན། [↑](#footnote-ref-26)
8. འགྲུབ་པས། སྣར་ཐང་། པེ་ཅིན། [↑](#footnote-ref-27)
9. དེ་ལྟར་ སྣར་ཐང་། པེ་ཅིན། [↑](#footnote-ref-28)
10. ཁོ་ནར་ སྣར་ཐང་། པེ་ཅིན། [↑](#footnote-ref-29)
11. སོ་སོར་ སྣར་ཐང་། པེ་ཅིན། [↑](#footnote-ref-30)
12. འབྲས་བུ་དེ་མེད་ཀྱང་། སྣར་ཐང་། པེ་ཅིན། [↑](#footnote-ref-31)
13. རྐྱེན་གྱིས་ སྣར་ཐང་། [↑](#footnote-ref-32)
14. གང་ཕྱིར་ སྣར་ཐང་། པེ་ཅིན། [↑](#footnote-ref-33)
15. བགོམ་པ་ སྣར་ཐང་། པེ་ཅིན། [↑](#footnote-ref-34)
16. གྱུར་པ་ སྣར་ཐང་། པེ་ཅིན། [↑](#footnote-ref-35)
17. འགྲོ་བ་ སྣར་ཐང་། པེ་ཅིན། [↑](#footnote-ref-36)
18. འགྱུར་ སྣར་ཐང་། པེ་ཅིན། [↑](#footnote-ref-37)
19. འགྱུར་ སྣར་ཐང་། པེ་ཅིན། [↑](#footnote-ref-38)
20. གང་གི་ སྣར་ཐང་། པེ་ཅིན། [↑](#footnote-ref-39)
21. བརྩོམ་པ་ སྣར་ཐང་། པེ་ཅིན། [↑](#footnote-ref-40)
22. བགོམ་ལས་ སྣར་ཐང་། པེ་ཅིན། [↑](#footnote-ref-41)
23. འགྱུར་ པེ་ཅིན། [↑](#footnote-ref-42)
24. འགྲོ་བར་ སྣར་ཐང་། [↑](#footnote-ref-43)
25. རྣམས་བརྟགས་ སྣར་ཐང་། པེ་ཅིན། [↑](#footnote-ref-44)
26. དེ་ཉིད་ སྣར་ཐང་། པེ་ཅིན། [↑](#footnote-ref-45)
27. གང་གིས་ སྣར་ཐང་། པེ་ཅིན། [↑](#footnote-ref-46)
28. འགྲོ་བ་ སྣར་ཐང་། [↑](#footnote-ref-47)
29. བྱ་བ་ པེ་ཅིན། [↑](#footnote-ref-48)
30. སྣམ་པ་ སྣར་ཐང་། [↑](#footnote-ref-49)
31. ལ། སྣར་ཐང་། པེ་ཅིན། [↑](#footnote-ref-50)
32. མྱང་བར་ སྣར་ཐང་། པེ་ཅིན། [↑](#footnote-ref-51)
33. བྱེད་ སྣར་ཐང་། པེ་ཅིན། [↑](#footnote-ref-52)
34. དེ་ལྟ་ སྣར་ཐང་། པེ་ཅིན། [↑](#footnote-ref-53)
35. ལྟར་ སྣར་ཐང་། པེ་ཅིན། [↑](#footnote-ref-54)
36. ལྟ་བར། སྣར་ཐང་། པེ་ཅིན། [↑](#footnote-ref-55)
37. དེ་ སྣར་ཐང་། པེ་ཅིན། [↑](#footnote-ref-56)
38. གཞན་དག་ སྣར་ཐང་། པེ་ཅིན། [↑](#footnote-ref-57)
39. དཔས་ སྣར་ཐང་། [↑](#footnote-ref-58)
40. བགོམ་པ་ སྣར་ཐང་། པེ་ཅིན། [↑](#footnote-ref-59)
41. ལྟར་ སྣར་ཐང་། པེ་ཅིན། [↑](#footnote-ref-60)
42. ལྟ་པོ་ཡང་། སྣར་ཐང་། པེ་ཅིན། [↑](#footnote-ref-61)
43. ལྟ་ སྣར་ཐང་། པེ་ཅིན། [↑](#footnote-ref-62)
44. ཡོདཇི་ལྟར་བ་དང་མ་དག་པ། །​བརྟེན་ནས་བུ་ནི་འབྱུང་བཤད་པ། །​དེ་བཞིན་མིག་དང་གཟུགས་བརྟེན་ནས། །​རྣམ་པར་ཤེས་པ་འབྱུང་བར་བཤད། སྣར་ཐང་། པེ་ཅིན། [↑](#footnote-ref-63)
45. ལྟ་ སྣར་ཐང་། པེ་ཅིན། [↑](#footnote-ref-64)
46. བལྟ་བ་ སྣར་ཐང་། པེ་ཅིན། [↑](#footnote-ref-65)
47. ཤེས་ སྣར་ཐང་། པེ་ཅིན། [↑](#footnote-ref-66)
48. སོགས་པ་ སྣར་ཐང་། པེ་ཅིན། [↑](#footnote-ref-67)
49. །​ཡང་ སྣར་ཐང་། [↑](#footnote-ref-68)
50. སྣ་བས་ སྣར་ཐང་། [↑](#footnote-ref-69)
51. མྱང་བར་ སྣར་ཐང་། པེ་ཅིན། [↑](#footnote-ref-70)
52. འགྱུར་ སྣར་ཐང་། པེ་ཅིན། [↑](#footnote-ref-71)
53. འགལ་ སྣར་ཐང་། [↑](#footnote-ref-72)
54. ཉིད་ཀྱི་ སྣར་ཐང་། པེ་ཅིན། [↑](#footnote-ref-73)
55. བྱས་ཚེ། སྣར་ཐང་། པེ་ཅིན། [↑](#footnote-ref-74)
56. དེ་ཡི་ སྣར་ཐང་། པེ་ཅིན། [↑](#footnote-ref-75)
57. འགྱུར།རོ། སྣར་ཐང་། [↑](#footnote-ref-76)
58. དེ་ཡི་ སྣར་ཐང་། པེ་ཅིན། [↑](#footnote-ref-77)
59. སྔར་ སྣར་ཐང་། པེ་ཅིན། [↑](#footnote-ref-78)
60. མ་གཏོགས་པ། སྣར་ཐང་། པེ་ཅིན། [↑](#footnote-ref-79)
61. མཚུང་། སྣར་ཐང་། [↑](#footnote-ref-80)
62. དེས་ སྣར་ཐང་། པེ་ཅིན། [↑](#footnote-ref-81)
63. བརྟན་ ཅོ་ནེ། སྡེ་དགེ། [↑](#footnote-ref-82)
64. ནའང་ན། སྣར་ཐང་། པེ་ཅིན། [↑](#footnote-ref-83)
65. དང་། །​ པེ་ཅིན། [↑](#footnote-ref-84)
66. བལྟོས་པ་ སྣར་ཐང་། པེ་ཅིན། [↑](#footnote-ref-85)
67. མིན་ཏེ། སྣར་ཐང་། པེ་ཅིན། [↑](#footnote-ref-86)
68. མེད་པར་ སྣར་ཐང་། པེ་ཅིན། [↑](#footnote-ref-87)
69. དེར་ སྣར་ཐང་། པེ་ཅིན། [↑](#footnote-ref-88)
70. ནི་ སྣར་ཐང་། [↑](#footnote-ref-89)
71. འགྱུར་ སྣར་ཐང་། པེ་ཅིན། [↑](#footnote-ref-90)
72. བསྒྲུབ་པའི་ སྣར་ཐང་། པེ་ཅིན། [↑](#footnote-ref-91)
73. དངོས་པོར་ སྣར་ཐང་། པེ་ཅིན། [↑](#footnote-ref-92)
74. ཇི་སྟེ་ སྣར་ཐང་། པེ་ཅིན། [↑](#footnote-ref-93)
75. སྐྱེ་བ་ པེ་ཅིན། [↑](#footnote-ref-94)
76. སོགས་སུ་ སྣར་ཐང་། སོགས་ པེ་ཅིན། [↑](#footnote-ref-95)
77. ཐུག་པ་མེད། སྣར་ཐང་། པེ་ཅིན། [↑](#footnote-ref-96)
78. རྩ་བ་ཡིས། སྣར་ཐང་། པེ་ཅིན། [↑](#footnote-ref-97)
79. བསྐྱེད་ སྣར་ཐང་། པེ་ཅིན། [↑](#footnote-ref-98)
80. བསྐྱེད་པ་ སྣར་ཐང་། པེ་ཅིན། [↑](#footnote-ref-99)
81. མར་མེས་ སྣར་ཐང་། པེ་ཅིན། [↑](#footnote-ref-100)
82. བྱེད་པ་ཡིན། སྣར་ཐང་། པེ་ཅིན། [↑](#footnote-ref-101)
83. ནི། སྣར་ཐང་། [↑](#footnote-ref-102)
84. འདུག་པ་ སྣར་ཐང་། པེ་ཅིན། [↑](#footnote-ref-103)
85. བསལ་ སྣར་ཐང་། པེ་ཅིན། [↑](#footnote-ref-104)
86. བསྐྱེད། སྣར་ཐང་། པེ་ཅིན། [↑](#footnote-ref-105)
87. བསྐྱེད་པ། སྣར་ཐང་། པེ་ཅིན། [↑](#footnote-ref-106)
88. དེས་ སྣར་ཐང་། པེ་ཅིན། [↑](#footnote-ref-107)
89. བརྟན་ ཅོ་ནེ། སྡེ་དགེ། [↑](#footnote-ref-108)
90. འགྱུར་བ་ སྣར་ཐང་། [↑](#footnote-ref-109)
91. [↑](#footnote-ref-110)
92. དེས་བསྐྱེད་ སྣར་ཐང་། པེ་ཅིན། [↑](#footnote-ref-111)
93. རིག་པ་ སྣར་ཐང་། པེ་ཅིན། [↑](#footnote-ref-112)
94. འཆི་མེད་པའི། སྣར་ཐང་། པེ་ཅིན། [↑](#footnote-ref-113)
95. ཡིན། སྣར་ཐང་། པེ་ཅིན། [↑](#footnote-ref-114)
96. བགགས་པར་ སྣར་ཐང་། པེ་ཅིན། [↑](#footnote-ref-115)
97. དེ་ཡི་ སྣར་ཐང་། པེ་ཅིན། [↑](#footnote-ref-116)
98. བཅད་ སྣར་ཐང་། [↑](#footnote-ref-117)
99. འགག་པར་ སྣར་ཐང་། པེ་ཅིན། [↑](#footnote-ref-118)
100. བསྐྱེད་པ་ སྣར་ཐང་། པེ་ཅིན། [↑](#footnote-ref-119)
101. ན། སྣར་ཐང་། པེ་ཅིན། [↑](#footnote-ref-120)
102. གྲུབ། སྣར་ཐང་། པེ་ཅིན། [↑](#footnote-ref-121)
103. གྱུར་པས། སྣར་ཐང་། པེ་ཅིན། [↑](#footnote-ref-122)
104. གྱུར་པའི་ སྣར་ཐང་། པེ་ཅིན། [↑](#footnote-ref-123)
105. དང་ སྣར་ཐང་། [↑](#footnote-ref-124)
106. གྱུར་པས། སྣར་ཐང་། པེ་ཅིན། [↑](#footnote-ref-125)
107. བྱེད་དོ། སྣར་ཐང་། པེ་ཅིན། [↑](#footnote-ref-126)
108. བཅས་པས་ སྣར་ཐང་། པེ་ཅིན། [↑](#footnote-ref-127)
109. པོར་མ་ སྣར་ཐང་། [↑](#footnote-ref-128)
110. འདིར་ སྣར་ཐང་། པེ་ཅིན། [↑](#footnote-ref-129)
111. བསྟན་པར་ སྣར་ཐང་། པེ་ཅིན། [↑](#footnote-ref-130)
112. བྱེད་ སྣར་ཐང་། པེ་ཅིན། [↑](#footnote-ref-131)
113. ལས་ལ་ སྣར་ཐང་། པེ་ཅིན། [↑](#footnote-ref-132)
114. པར། སྣར་ཐང་། པེ་ཅིན། [↑](#footnote-ref-133)
115. གྲུབ་པའི་ སྣར་ཐང་། པེ་ཅིན། [↑](#footnote-ref-134)
116. བྱེད་པོས་གསལ་ སྣར་ཐང་། པེ་ཅིན། [↑](#footnote-ref-135)
117. བྱེད་པོ་ སྣར་ཐང་། [↑](#footnote-ref-136)
118. ལྷག་མའང་ སྣར་ཐང་། པེ་ཅིན། [↑](#footnote-ref-137)
119. ཉིད་ཀྱིས་ སྣར་ཐང་། པེ་ཅིན། [↑](#footnote-ref-138)
120. བསལ་བར་ སྣར་ཐང་། པེ་ཅིན། [↑](#footnote-ref-139)
121. བསལ་བར་ སྣར་ཐང་། པེ་ཅིན། [↑](#footnote-ref-140)
122. རེ་རེ་ཡིས། སྣར་ཐང་། [↑](#footnote-ref-141)
123. ཚོར་པོ་ སྣར་ཐང་། པེ་ཅིན། [↑](#footnote-ref-142)
124. ནི། པེ་ཅིན། [↑](#footnote-ref-143)
125. དེ་ལང་ཡང་ ཅོ་ནེ། དེ་ལང་། སྡེ་དགེ། [↑](#footnote-ref-144)
126. འབར་བ་ཉིད་ སྣར་ཐང་། པེ་ཅིན། [↑](#footnote-ref-145)
127. ན། སྣར་ཐང་། པེ་ཅིན། [↑](#footnote-ref-146)
128. གང་གི་ སྣར་ཐང་། པེ་ཅིན། [↑](#footnote-ref-147)
129. སྲེད་པར་ སྣར་ཐང་། [↑](#footnote-ref-148)
130. ཕྲད་པར་ སྣར་ཐང་། པེ་ཅིན། [↑](#footnote-ref-149)
131. འགྱུར་ སྣར་ཐང་། པེ་ཅིན། [↑](#footnote-ref-150)
132. མེ་ སྣར་ཐང་། པེ་ཅིན། [↑](#footnote-ref-151)
133. དང་པོ་གྲུབ་ སྣར་ཐང་། དང་པོ་དྲུག་ པེ་ཅིན། [↑](#footnote-ref-152)
134. སྒྲུབ་པ་ སྣར་ཐང་། པེ་ཅིན། [↑](#footnote-ref-153)
135. མེད་པར་ཡང་ སྣར་ཐང་། པེ་ཅིན། [↑](#footnote-ref-154)
136. གྲུབ། སྣར་ཐང་། པེ་ཅིན། [↑](#footnote-ref-155)
137. འགྲུབ་ སྣར་ཐང་། པེ་ཅིན། [↑](#footnote-ref-156)
138. བསྒོམས་པས་ སྣར་ཐང་། བསྒོམ་པས་ པེ་ཅིན། [↑](#footnote-ref-157)
139. ལའང་ སྣར་ཐང་། པེ་ཅིན། [↑](#footnote-ref-158)
140. བླང་བའི་ སྣར་ཐང་། པེ་ཅིན། [↑](#footnote-ref-159)
141. དེ་ སྣར་ཐང་། པེ་ཅིན། [↑](#footnote-ref-160)
142. ཉིད་ཅེས་ སྣར་ཐང་། པེ་ཅིན། [↑](#footnote-ref-161)
143. སྔོན་ སྣར་ཐང་། པེ་ཅིན། [↑](#footnote-ref-162)
144. ཐ་མ་མ་མེད། སྣར་ཐང་། པེ་ཅིན། [↑](#footnote-ref-163)
145. ཐོག་མ་ཐ་ སྣར་ཐང་། པེ་ཅིན། [↑](#footnote-ref-164)
146. པ། སྣར་ཐང་། པེ་ཅིན། [↑](#footnote-ref-165)
147. འཕྱི་ སྣར་ཐང་། པེ་ཅིན། [↑](#footnote-ref-166)
148. གྱུར་ སྣར་ཐང་། པེ་ཅིན། [↑](#footnote-ref-167)
149. སྔ་མ་ ཅོ་ནེ། [↑](#footnote-ref-168)
150. ལས་ སྣར་ཐང་། པེ་ཅིན། [↑](#footnote-ref-169)
151. དེ། སྣར་ཐང་། པེ་ཅིན། [↑](#footnote-ref-170)
152. གཉིས་ཀས་ སྣར་ཐང་། པེ་ཅིན། [↑](#footnote-ref-171)
153. བྱུང་བར་ སྣར་ཐང་། པེ་ཅིན། [↑](#footnote-ref-172)
154. དེ་དག་ སྣར་ཐང་། པེ་ཅིན། [↑](#footnote-ref-173)
155. འདི་ སྣར་ཐང་། པེ་ཅིན། [↑](#footnote-ref-174)
156. དེ་ སྣར་ཐང་། པེ་ཅིན། [↑](#footnote-ref-175)
157. དེ། སྣར་ཐང་། པེ་ཅིན། [↑](#footnote-ref-176)
158. དེས། སྣར་ཐང་། པེ་ཅིན། [↑](#footnote-ref-177)
159. བཞན། སྣར་ཐང་། [↑](#footnote-ref-178)
160. འགྱུར་ སྣར་ཐང་། པེ་ཅིན། [↑](#footnote-ref-179)
161. ཡིན་པ་ སྣར་ཐང་། པེ་ཅིན། [↑](#footnote-ref-180)
162. རྣམས་ སྣར་ཐང་། པེ་ཅིན། [↑](#footnote-ref-181)
163. བསླུ་བ་ སྣར་ཐང་། པེ་ཅིན། [↑](#footnote-ref-182)
164. བསླུ་བའི་ སྣར་ཐང་། པེ་ཅིན། [↑](#footnote-ref-183)
165. བསླུ་ སྣར་ཐང་། པེ་ཅིན། [↑](#footnote-ref-184)
166. བསླུ། སྣར་ཐང་། པེ་ཅིན། [↑](#footnote-ref-185)
167. ཇི་ལྟ་བུར་ན་གཞན་དུ་འགྱུར། སྣར་ཐང་། པེ་ཅིན། [↑](#footnote-ref-186)
168. གྱུར་ སྣར་ཐང་། པེ་ཅིན། [↑](#footnote-ref-187)
169. སྟོང་པའང་ སྣར་ཐང་། པེ་ཅིན། [↑](#footnote-ref-188)
170. སྟོང་པའང་ སྣར་ཐང་། པེ་ཅིན། [↑](#footnote-ref-189)
171. གསུམ་གྱིས་སོ། སྣར་ཐང་། པེ་ཅིན། [↑](#footnote-ref-190)
172. གཞན་མ་ སྣར་ཐང་། [↑](#footnote-ref-191)
173. ནི་ སྣར་ཐང་། པེ་ཅིན། [↑](#footnote-ref-192)
174. དང་ སྣར་ཐང་། པེ་ཅིན། [↑](#footnote-ref-193)
175. འབྱུང་བ་ སྣར་ཐང་། པེ་ཅིན། [↑](#footnote-ref-194)
176. ནི་གཞན་ སྣར་ཐང་། པེ་ཅིན། [↑](#footnote-ref-195)
177. དངོས་ སྣར་ཐང་། པེ་ཅིན། [↑](#footnote-ref-196)
178. ཀཱ་ཏྱཱ་ སྣར་ཐང་། པེ་ཅིན། [↑](#footnote-ref-197)
179. གཉིས་ཀ་ སྣར་ཐང་། པེ་ཅིན། [↑](#footnote-ref-198)
180. པར་གསུངས། སྣར་ཐང་། པེ་ཅིན། [↑](#footnote-ref-199)
181. ཡོད་པ་མ་ སྣར་ཐང་། པེ་ཅིན། [↑](#footnote-ref-200)
182. ཡིན་ པེ་ཅིན། [↑](#footnote-ref-201)
183. ཡིད་ སྣར་ཐང་། [↑](#footnote-ref-202)
184. བརྟག ། སྣར་ཐང་། པེ་ཅིན། [↑](#footnote-ref-203)
185. བསྒོམས་པས་ སྣར་ཐང་། བསྒོམ་པས་ པེ་ཅིན། [↑](#footnote-ref-204)
186. དེ་དག་ སྣར་ཐང་། པེ་ཅིན། [↑](#footnote-ref-205)
187. ངག་གི་ སྣར་ཐང་། པེ་ཅིན། [↑](#footnote-ref-206)
188. སྤྱོད་ སྣར་ཐང་། པེ་ཅིན། [↑](#footnote-ref-207)
189. འདོད། སྣར་ཐང་། པེ་ཅིན། [↑](#footnote-ref-208)
190. སེམས་དཔའ་ སྣར་ཐང་། པེ་ཅིན། [↑](#footnote-ref-209)
191. བསྐྱེད་པར་ སྣར་ཐང་། པེ་ཅིན། [↑](#footnote-ref-210)
192. འབྲས་བུ་ སྣར་ཐང་། པེ་ཅིན། [↑](#footnote-ref-211)
193. རྒྱུ་ལས་ སྣར་ཐང་། པེ་ཅིན། [↑](#footnote-ref-212)
194. རྟག་པ་ སྣར་ཐང་། པེ་ཅིན། [↑](#footnote-ref-213)
195. གྱུར་ སྣར་ཐང་། པེ་ཅིན། [↑](#footnote-ref-214)
196. རྟག་པ་ སྣར་ཐང་། པེ་ཅིན། [↑](#footnote-ref-215)
197. དཔང་རྒྱ་ སྣར་ཐང་། པེ་ཅིན། [↑](#footnote-ref-216)
198. ལྟར་ སྣར་ཐང་། པེ་ཅིན། [↑](#footnote-ref-217)
199. བགོམ་པས་ སྣར་ཐང་། པེ་ཅིན། [↑](#footnote-ref-218)
200. བསྐྱེད་པར་ སྣར་ཐང་། པེ་ཅིན། [↑](#footnote-ref-219)
201. སྤོང་བ་ སྣར་ཐང་། པེ་ཅིན། [↑](#footnote-ref-220)
202. འཕོས་པ་ སྣར་ཐང་། པེ་ཅིན། [↑](#footnote-ref-221)
203. གཅིག་པུ་ སྣར་ཐང་། པེ་ཅིན། [↑](#footnote-ref-222)
204. ཐམས་ཅད་ སྣར་ཐང་། པེ་ཅིན། [↑](#footnote-ref-223)
205. རྣམ་ སྣར་ཐང་། པེ་ཅིན། [↑](#footnote-ref-224)
206. རྟག་པར་ སྣར་ཐང་། པེ་ཅིན། [↑](#footnote-ref-225)
207. ཇི་སྟེ་ སྣར་ཐང་། པེ་ཅིན། [↑](#footnote-ref-226)
208. སྒྲིབ་པའི་ སྣར་ཐང་། པེ་ཅིན། [↑](#footnote-ref-227)
209. དེ་ནི་ སྣར་ཐང་། པེ་ཅིན། [↑](#footnote-ref-228)
210. དེ་དང་ སྣར་ཐང་། པེ་ཅིན། [↑](#footnote-ref-229)
211. དེའི་ སྣར་ཐང་། པེ་ཅིན། [↑](#footnote-ref-230)
212. བྱེད་ སྣར་ཐང་། པེ་ཅིན། [↑](#footnote-ref-231)
213. ཇི་སྟེ་ སྣར་ཐང་། པེ་ཅིན། [↑](#footnote-ref-232)
214. ནི། སྣར་ཐང་། པེ་ཅིན། [↑](#footnote-ref-233)
215. ལས་དང་འབྲས་བུ་ སྣར་ཐང་། [↑](#footnote-ref-234)
216. ང་ སྣར་ཐང་། [↑](#footnote-ref-235)
217. བརྟགས་ སྣར་ཐང་། པེ་ཅིན། [↑](#footnote-ref-236)
218. སྤོས་པ་ ཅོ་ནེ། སྡེ་དགེ། [↑](#footnote-ref-237)
219. སྤོས་པ། ཅོ་ནེ། སྡེ་དགེ། [↑](#footnote-ref-238)
220. མིན། སྣར་ཐང་། པེ་ཅིན། [↑](#footnote-ref-239)
221. བྱུང་ སྣར་ཐང་། པེ་ཅིན། [↑](#footnote-ref-240)
222. ཡིན་པ། སྣར་ཐང་། པེ་ཅིན། [↑](#footnote-ref-241)
223. གྱུར་པ་སྟེ། སྣར་ཐང་། པེ་ཅིན། [↑](#footnote-ref-242)
224. ཟད་པ་ན། སྣར་ཐང་། པེ་ཅིན། [↑](#footnote-ref-243)
225. བརྟན་པ་ སྣར་ཐང་། བརྟེན་པ་ པེ་ཅིན། [↑](#footnote-ref-244)
226. བདག་ སྣར་ཐང་། པེ་ཅིན། [↑](#footnote-ref-245)
227. གཟུང་ སྣར་ཐང་། པེ་ཅིན། [↑](#footnote-ref-246)
228. ཚོགས་པ་ སྣར་ཐང་། པེ་ཅིན། [↑](#footnote-ref-247)
229. འགགས་ སྣར་ཐང་། པེ་ཅིན། [↑](#footnote-ref-248)
230. བསྐྱེད་པར་ སྣར་ཐང་། པེ་ཅིན། [↑](#footnote-ref-249)
231. བྱ་ སྣར་ཐང་། པེ་ཅིན། [↑](#footnote-ref-250)
232. སྐྱེ། སྣར་ཐང་། པེ་ཅིན། [↑](#footnote-ref-251)
233. སྐྱེ། ཇི་ སྣར་ཐང་། པེ་ཅིན། [↑](#footnote-ref-252)
234. བསྐྱེད་པར་ སྣར་ཐང་། པེ་ཅིན། [↑](#footnote-ref-253)
235. དང་ སྣར་ཐང་། པེ་ཅིན། [↑](#footnote-ref-254)
236. གྱུར་པ་ སྣར་ཐང་། པེ་ཅིན། [↑](#footnote-ref-255)
237. གྱུར་པ་ སྣར་ཐང་། པེ་ཅིན། [↑](#footnote-ref-256)
238. གྱུར་པ་ སྣར་ཐང་། པེ་ཅིན། [↑](#footnote-ref-257)
239. བསྐྱེད། སྣར་ཐང་། པེ་ཅིན། [↑](#footnote-ref-258)
240. བསྐྱེད། སྣར་ཐང་། པེ་ཅིན། [↑](#footnote-ref-259)
241. འབྲས་བུ་ སྣར་ཐང་། པེ་ཅིན། [↑](#footnote-ref-260)
242. སྐྱེད་བྱེད་ཅིག་ སྣར་ཐང་། པེ་ཅིན། [↑](#footnote-ref-261)
243. བསྐྱེད་པར་ སྣར་ཐང་། པེ་ཅིན། [↑](#footnote-ref-262)
244. འགྱུར། སྣར་ཐང་། པེ་ཅིན། [↑](#footnote-ref-263)
245. དེ་ཡིས་ སྣར་ཐང་། པེ་ཅིན། [↑](#footnote-ref-264)
246. བདག་གི་ སྣར་ཐང་། པེ་ཅིན། [↑](#footnote-ref-265)
247. བསྐྱེད་ སྣར་ཐང་། པེ་ཅིན། [↑](#footnote-ref-266)
248. དུས་ཅིག་ སྣར་ཐང་། པེ་ཅིན། [↑](#footnote-ref-267)
249. ལྷན་ཅིག་ སྣར་ཐང་། པེ་ཅིན། [↑](#footnote-ref-268)
250. ལས་ སྣར་ཐང་། པེ་ཅིན། [↑](#footnote-ref-269)
251. མ་ཟད་པའང་ སྣར་ཐང་། པེ་ཅིན། [↑](#footnote-ref-270)
252. མ་ཟད་པའང་ སྣར་ཐང་། པེ་ཅིན། [↑](#footnote-ref-271)
253. ལ་ སྣར་ཐང་། པེ་ཅིན། [↑](#footnote-ref-272)
254. ཉིད་ནི་ སྣར་ཐང་། པེ་ཅིན། [↑](#footnote-ref-273)
255. བླངས་ནས། སྣར་ཐང་། པེ་ཅིན། [↑](#footnote-ref-274)
256. ལྟ་བ་ སྣར་ཐང་། པེ་ཅིན། [↑](#footnote-ref-275)
257. གིས། །​ སྣར་ཐང་། པེ་ཅིན། [↑](#footnote-ref-276)
258. གལ་ཏེ་འབྲས་རྒྱུ་ སྣར་ཐང་། པེ་ཅིན། [↑](#footnote-ref-277)
259. རྒྱུ་ སྣར་ཐང་། པེ་ཅིན། [↑](#footnote-ref-278)
260. གྱུར་ སྣར་ཐང་། པེ་ཅིན། [↑](#footnote-ref-279)
261. འགགས་ སྣར་ཐང་། པེ་ཅིན། [↑](#footnote-ref-280)
262. བཞིན་པ་དང་ སྣར་ཐང་། པེ་ཅིན། [↑](#footnote-ref-281)
263. འགགས་ སྣར་ཐང་། པེ་ཅིན། [↑](#footnote-ref-282)
264. ཡང་མི་ སྣར་ཐང་། པེ་ཅིན། [↑](#footnote-ref-283)
265. རིགས་ སྣར་ཐང་། པེ་ཅིན། [↑](#footnote-ref-284)
266. སྐྱེ་བའམ་ སྣར་ཐང་། པེ་ཅིན། [↑](#footnote-ref-285)
267. རྒྱུ་ སྣར་ཐང་། པེ་ཅིན། [↑](#footnote-ref-286)
268. འཇིག་ སྣར་ཐང་། པེ་ཅིན། [↑](#footnote-ref-287)
269. མེད་ སྣར་ཐང་། པེ་ཅིན། [↑](#footnote-ref-288)
270. དེར་དེ་ སྣར་ཐང་། པེ་ཅིན། [↑](#footnote-ref-289)
271. དེ་དག་ སྣར་ཐང་། པེ་ཅིན། [↑](#footnote-ref-290)
272. རྟོགས་ སྣར་ཐང་། པེ་ཅིན། [↑](#footnote-ref-291)
273. གཤེགས་པ་ སྣར་ཐང་། པེ་ཅིན། [↑](#footnote-ref-292)
274. བརྟེན་ སྣར་ཐང་། པེ་ཅིན། [↑](#footnote-ref-293)
275. མིན་པ། སྣར་ཐང་། པེ་ཅིན། [↑](#footnote-ref-294)
276. ལེན་པ་ སྣར་ཐང་། པེ་ཅིན། [↑](#footnote-ref-295)
277. ཉེ་བ་ སྣར་ཐང་། [↑](#footnote-ref-296)
278. མེད་པ་ཡིས། སྣར་ཐང་། པེ་ཅིན། [↑](#footnote-ref-297)
279. བླངས་པ་ སྣར་ཐང་། པེ་ཅིན། [↑](#footnote-ref-298)
280. སྟོང་པར། སྣར་ཐང་། པེ་ཅིན། [↑](#footnote-ref-299)
281. ནི་ སྣར་ཐང་། པེ་ཅིན། [↑](#footnote-ref-300)
282. ཞེས་ནི་ སྣར་ཐང་། པེ་ཅིན། [↑](#footnote-ref-301)
283. གཟུང་ སྣར་ཐང་། པེ་ཅིན། [↑](#footnote-ref-302)
284. མེད་པར་ སྣར་ཐང་། པེ་ཅིན། [↑](#footnote-ref-303)
285. གང་ སྣར་ཐང་། པེ་ཅིན། [↑](#footnote-ref-304)
286. དང་ སྣར་ཐང་། པེ་ཅིན། [↑](#footnote-ref-305)
287. དང་འབའ་ སྣར་ཐང་། དང་འགའ་ པེ་ཅིན། [↑](#footnote-ref-306)
288. ལ་མ་ སྣར་ཐང་། པེ་ཅིན། [↑](#footnote-ref-307)
289. རྟེན་ སྣར་ཐང་། པེ་ཅིན། [↑](#footnote-ref-308)
290. སྡུག་མ་ སྣར་ཐང་། པེ་ཅིན། [↑](#footnote-ref-309)
291. འབྱུང་བར་ སྣར་ཐང་། པེ་ཅིན། [↑](#footnote-ref-310)
292. ལོག་མ་ སྣར་ཐང་། པེ་ཅིན། [↑](#footnote-ref-311)
293. ལོག་པའང་ སྣར་ཐང་། པེ་ཅིན། [↑](#footnote-ref-312)
294. ཅི་ སྣར་ཐང་། པེ་ཅིན། [↑](#footnote-ref-313)
295. ལོག་མ་ སྣར་ཐང་། པེ་ཅིན། [↑](#footnote-ref-314)
296. སྲིད་དོ། སྣར་ཐང་། པེ་ཅིན། [↑](#footnote-ref-315)
297. ཏུ་འགྱུར་བཞིན་ སྣར་ཐང་། པེ་ཅིན། [↑](#footnote-ref-316)
298. སྲིད་དོ། སྣར་ཐང་། པེ་ཅིན། [↑](#footnote-ref-317)
299. ལའང་། སྣར་ཐང་། པེ་ཅིན། [↑](#footnote-ref-318)
300. སྲིད་དོ། སྣར་ཐང་། པེ་ཅིན། [↑](#footnote-ref-319)
301. བསྐྱེད་དེ། སྣར་ཐང་། པེ་ཅིན། [↑](#footnote-ref-320)
302. འགགས་པར་ སྣར་ཐང་། པེ་ཅིན། [↑](#footnote-ref-321)
303. འགྱུར་ སྣར་ཐང་། པེ་ཅིན། [↑](#footnote-ref-322)
304. གང་དག་ལ་ལའི་ཉོན་མོངས་པ།།གང་དག་ སྣར་ཐང་། པེ་ཅིན། [↑](#footnote-ref-323)
305. སྤང་བ་ སྣར་ཐང་། པེ་ཅིན། [↑](#footnote-ref-324)
306. བསྒོམ་ སྣར་ཐང་། པེ་ཅིན། [↑](#footnote-ref-325)
307. དང་ སྣར་ཐང་། པེ་ཅིན། [↑](#footnote-ref-326)
308. དོན་གྱིས་ སྣར་ཐང་། པེ་ཅིན། [↑](#footnote-ref-327)
309. དེ་ཉིད་ཀྱིས། སྣར་ཐང་། པེ་ཅིན། [↑](#footnote-ref-328)
310. དེ་དག་རྣམས་ སྣར་ཐང་། པེ་ཅིན། [↑](#footnote-ref-329)
311. ལྟ་ སྣར་ཐང་། པེ་ཅིན། [↑](#footnote-ref-330)
312. བྱེད། སྣར་ཐང་། པེ་ཅིན། [↑](#footnote-ref-331)
313. བཟུང་ སྣར་ཐང་། པེ་ཅིན། [↑](#footnote-ref-332)
314. རིགས་ སྣར་ཐང་། པེ་ཅིན། [↑](#footnote-ref-333)
315. བསྒྲུབ་པ་ སྣར་ཐང་། པེ་ཅིན། [↑](#footnote-ref-334)
316. ན། སྣར་ཐང་། པེ་ཅིན། [↑](#footnote-ref-335)
317. ཐམས་ཅད་ སྣར་ཐང་། པེ་ཅིན། [↑](#footnote-ref-336)
318. མི་རུང་ སྣར་ཐང་། པེ་ཅིན། [↑](#footnote-ref-337)
319. ཉིད་རང་ སྣར་ཐང་། པེ་ཅིན། [↑](#footnote-ref-338)
320. བལྟ་ སྣར་ཐང་། པེ་ཅིན། [↑](#footnote-ref-339)
321. བལྟའོ། སྣར་ཐང་། པེ་ཅིན། [↑](#footnote-ref-340)
322. འབྱུང་གང་ཡིན་པ། སྣར་ཐང་། པེ་ཅིན། [↑](#footnote-ref-341)
323. བརྟེན་ སྣར་ཐང་། པེ་ཅིན། [↑](#footnote-ref-342)
324. ལས་ སྣར་ཐང་། པེ་ཅིན། [↑](#footnote-ref-343)
325. ལ། སྣར་ཐང་། པེ་ཅིན། [↑](#footnote-ref-344)
326. རང་བཞིན་ཉིད་ སྣར་ཐང་། པེ་ཅིན། [↑](#footnote-ref-345)
327. འགོག་པ་ སྣར་ཐང་། པེ་ཅིན། [↑](#footnote-ref-346)
328. བསྒོམ་པ་ སྣར་ཐང་། པེ་ཅིན། [↑](#footnote-ref-347)
329. ཇི་སྟེ་ སྣར་ཐང་། པེ་ཅིན། [↑](#footnote-ref-348)
330. ལམ་གྱིས་ སྣར་ཐང་། པེ་ཅིན། [↑](#footnote-ref-349)
331. འཐོབ་པར་ སྣར་ཐང་། པེ་ཅིན། [↑](#footnote-ref-350)
332. ད་ནི་ སྣར་ཐང་། [↑](#footnote-ref-351)
333. ཉིད་ཀྱིས། སྣར་ཐང་། པེ་ཅིན། [↑](#footnote-ref-352)
334. གང་ཡིན་ཏེ། སྣར་ཐང་། པེ་ཅིན། [↑](#footnote-ref-353)
335. ཐོབ་པར་ སྣར་ཐང་། པེ་ཅིན། [↑](#footnote-ref-354)
336. ཁྱོད་ཀྱི་ སྣར་ཐང་། [↑](#footnote-ref-355)
337. ཁྱོད་ཀྱི་ སྣར་ཐང་། པེ་ཅིན། [↑](#footnote-ref-356)
338. བཙལ་ སྣར་ཐང་། པེ་ཅིན། [↑](#footnote-ref-357)
339. འགྱུར་རོ། སྣར་ཐང་། པེ་ཅིན། [↑](#footnote-ref-358)
340. རྒྱུས་ སྣར་ཐང་། པེ་ཅིན། [↑](#footnote-ref-359)
341. ལའང་ སྣར་ཐང་། པེ་ཅིན། [↑](#footnote-ref-360)
342. མེད་པར་ པེ་ཅིན། [↑](#footnote-ref-361)
343. ཐར་ སྣར་ཐང་། པེ་ཅིན། [↑](#footnote-ref-362)
344. དེས་ སྣར་ཐང་། པེ་ཅིན། [↑](#footnote-ref-363)
345. འགག་པ་ སྣར་ཐང་། པེ་ཅིན། [↑](#footnote-ref-364)
346. འགག་པ་ སྣར་ཐང་། པེ་ཅིན། [↑](#footnote-ref-365)
347. ཆག་པ་ པེ་ཅིན། [↑](#footnote-ref-366)
348. འདོད། སྣར་ཐང་། པེ་ཅིན། [↑](#footnote-ref-367)
349. མྱ་ངན་འདས་བརྟན་ སྣར་ཐང་། མྱ་ངན་འདས་བརྟེན་ པེ་ཅིན། [↑](#footnote-ref-368)
350. བརྟན་ ཅོ་ནེ། [↑](#footnote-ref-369)
351. ལས་ སྣར་ཐང་། པེ་ཅིན། [↑](#footnote-ref-370)
352. འདས་པ་ སྣར་ཐང་། པེ་ཅིན། [↑](#footnote-ref-371)
353. ཐར་བར་ སྣར་ཐང་། པེ་ཅིན། [↑](#footnote-ref-372)
354. ན། སྣར་ཐང་། པེ་ཅིན། [↑](#footnote-ref-373)
355. སྟོང་ སྣར་ཐང་། པེ་ཅིན། [↑](#footnote-ref-374)
356. འགྲུབ་པར་ སྣར་ཐང་། པེ་ཅིན། [↑](#footnote-ref-375)
357. འགྱུར་ སྣར་ཐང་། པེ་ཅིན། [↑](#footnote-ref-376)
358. འདས་པའང་ སྣར་ཐང་། པེ་ཅིན། [↑](#footnote-ref-377)
359. ཞིག །​ སྣར་ཐང་། པེ་ཅིན། [↑](#footnote-ref-378)
360. མིན་པའང་ སྣར་ཐང་། པེ་ཅིན། [↑](#footnote-ref-379)
361. མྱ་ངན་ སྣར་ཐང་། པེ་ཅིན། [↑](#footnote-ref-380)
362. སྒྲིབས་ སྣར་ཐང་། པེ་ཅིན། [↑](#footnote-ref-381)
363. འགྲོ་བ་ སྣར་ཐང་། པེ་ཅིན། [↑](#footnote-ref-382)
364. གྱུར་ནས། སྣར་ཐང་། པེ་ཅིན། [↑](#footnote-ref-383)
365. རྟེན་ སྣར་ཐང་། པེ་ཅིན། [↑](#footnote-ref-384)
366. མིང་ པེ་ཅིན། [↑](#footnote-ref-385)
367. སྐྱེ་བ་འབྱུང་། སྣར་ཐང་། པེ་ཅིན། [↑](#footnote-ref-386)
368. འགའ་ཞིག་ པེ་ཅིན། [↑](#footnote-ref-387)
369. པོ་ སྣར་ཐང་། པེ་ཅིན། [↑](#footnote-ref-388)
370. མཁས་པས་ སྣར་ཐང་། པེ་ཅིན། [↑](#footnote-ref-389)
371. སྔོན་ སྣར་ཐང་། པེ་ཅིན། [↑](#footnote-ref-390)
372. འགའ་ཞིག་ པེ་ཅིན། [↑](#footnote-ref-391)
373. གོ སྣར་ཐང་། པོ། པེ་ཅིན། [↑](#footnote-ref-392)
374. སྔོན་ སྣར་ཐང་། པེ་ཅིན། [↑](#footnote-ref-393)
375. འབྱུང་གྱུར་ སྣར་ཐང་། པེ་ཅིན། [↑](#footnote-ref-394)
376. ཁྱོད་ཀྱིས་ སྣར་ཐང་། པེ་ཅིན། [↑](#footnote-ref-395)
377. ཉིད་ སྣར་ཐང་། པེ་ཅིན། [↑](#footnote-ref-396)
378. འཇིག་མ་ སྣར་ཐང་། པེ་ཅིན། [↑](#footnote-ref-397)
379. ཉིད་དུ་ལྟ། སྣར་ཐང་། པེ་ཅིན། [↑](#footnote-ref-398)
380. ལ་ སྣར་ཐང་། པེ་ཅིན། [↑](#footnote-ref-399)
381. དེ་ སྣར་ཐང་། པེ་ཅིན། [↑](#footnote-ref-400)
382. དང་ སྣར་ཐང་། པེ་ཅིན། [↑](#footnote-ref-401)
383. བྱུང་ སྣར་ཐང་། པེ་ཅིན། [↑](#footnote-ref-402)
384. འབྱུང་བའང་རྒྱུ་ སྣར་ཐང་། འབྱུང་བའང་རྒྱུན་ པེ་ཅིན། [↑](#footnote-ref-403)
385. འགྱུར་བ་ སྣར་ཐང་། པེ་ཅིན། [↑](#footnote-ref-404)
386. གང་། སྣར་ཐང་། པེ་ཅིན། [↑](#footnote-ref-405)
387. ན། སྣར་ཐང་། པེ་ཅིན། [↑](#footnote-ref-406)
388. གྱུར་ སྣར་ཐང་། པེ་ཅིན། [↑](#footnote-ref-407)
389. མཐའ་མེད་ པེ་ཅིན། [↑](#footnote-ref-408)
390. ཡོད་ པེ་ཅིན། [↑](#footnote-ref-409)
391. འགྱུར་བ་ སྣར་ཐང་། [↑](#footnote-ref-410)
392. [↑](#footnote-ref-411)
393. གི་ སྣར་ཐང་། པེ་ཅིན། [↑](#footnote-ref-412)
394. རྩེར་ སྣར་ཐང་། པེ་ཅིན། [↑](#footnote-ref-413)
395. གཟུང་ སྣར་ཐང་། པེ་ཅིན། [↑](#footnote-ref-414)
396. ལྟ་བ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་བདུན་པའོ། །​ །། སྣར་ཐང་། པེ་ཅིན། [↑](#footnote-ref-415)
397. བཞག་ སྣར་ཐང་། པེ་ཅིན། [↑](#footnote-ref-416)
398. མཁན་པོ་ཐེག་པ་ སྣར་ཐང་། པེ་ཅིན། [↑](#footnote-ref-417)
399. ལོ་ཙཱ་བ་ སྣར་ཐང་། པེ་ཅིན། [↑](#footnote-ref-418)
400. །ཤློ་ཀ་ སྣར་ཐང་། པེ་ཅིན། [↑](#footnote-ref-419)
401. དཔུང་དཔུང་། སྣར་ཐང་། པེ་ཅིན། [↑](#footnote-ref-420)
402. ལོ་ཙཱ་བ་ སྣར་ཐང་། པེ་ཅིན། [↑](#footnote-ref-421)
403. །། །​། སྣར་ཐང་། པེ་ཅིན། [↑](#footnote-ref-422)