༄༅། །​ལུགས་ཀྱི་བསྟན་བཅོས་སྐྱེ་བོ་གསོ་བའི་ཐིགས་པ།༄༅༅། །​རྒྱ་གར་སྐད་དུ། །​བྱ་ཤ་སུ་ཛནྟུ་བིནྡུ་[[1]](#footnote-20)པོ་ཤ་[[2]](#footnote-21)ནཱ་མ། བོད་སྐད་དུ། ལུགས་ཀྱི་བསྟན་བཅོས་[[3]](#footnote-22)སྐྱེ་བོ་གསོ་བའི་ཐིགས་པ་ཞེས་བྱ་བ། འཕགས་པ་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །​དཔལ་གྱི་འབྱུང་གནས་འཇམ་དཔལ་ཀུན་གྱི་[[4]](#footnote-23)དཔལ། །​མཐའ་དག་བྱམས་པས་ཁྱབ་པས་[[5]](#footnote-24)འཇམ་པའི་ངང་། །​འཇམ་དང་དཔལ་དུ་[[6]](#footnote-25)གྲགས་པས་ཐུགས་རྗེའི་མགོན། །​འཇམ་དཔལ་ཀུན་གྱི་མགོན་ལ་ཕྱག་འཚལ་ཏེ། །​བློ་དམན་སྐྱེ་བོ་མུན་ནག་ལྟ་བུ་ལ། །​སྙན་ངག་སྒྲོན་མེ་རབ་ཏུ་[[7]](#footnote-26)གསལ་བྱའི་ཕྱིར། །​བདག་ལྟ་དམན་པས་[[8]](#footnote-27)སྙན་ངག་[[9]](#footnote-28)སྒྲོན་མེད་ཀྱང་། །​བླུན་པོ་གསོ་ཕྱིར་ཆུ་ཐིགས་ཙམ་ཞིག་བརྗོད། །​གཞན་གྱི་སྐྱོན་རྣམས་བརྗོད་མི་བྱ། །​གཞན་གྱི་སྐྱོན་རྣམས་ཅི་བརྗོད་པ། །​དེ་བཞིན་བདག་[[10]](#footnote-29)ལའང་ཡོད་པ་སྟེ། །​དཔེར་ན་ཝ་དང་བུད་མེད་བཞིན། །​བདག་ཉིད་ལ་ནི་བསྟོད་མི་བྱ། །​བདག་ཉིད་ལ་ནི་གང་བསྟོད་པ། །​དེ་ནི་བློ་ཆུང་ཤེས་རབ་ཞན། །​དཔེར་ན་ཀ་ལན་ད་ཀ་འདྲ། །​གྲོགས་ངན་བསྟེན་པར་མི་བྱ་སྟེ། །​གྲོགས་པོ་ངན་པ་སུས་[[11]](#footnote-30)བསྟེན་པ། །​མ་[[12]](#footnote-31)གུ་ཏ་ནི་བསྟེན་པ་ཡིས། །​ཤིག་རྣམས་ཕུང་བར་[[13]](#footnote-32)གྱུར་ལ་ལྟོས། །​ངན་པ་རྣམས་ལ་གྲོས་མི་གདབ། །​ངན་པ་རྣམས་ལ་གྲོས་བཏབ་ན། །​ལེགས་པར་སྨྲས་ཀྱང་ཉེས་པར་འགྲོ། །​སྤྲེའུས་ཀ་ལན་ད་[[14]](#footnote-33)ཀ་ཡི། །​ཚང་བཤིག་བ་ཡི་[[15]](#footnote-34)ཚུལ་ལ་ལྟོས། །​སྤྱོད་པ་རྣམས་ལ་བག་ཡོད་བྱ། །​བག་མེད་རྒྱུན་དུ་སྤང་བར་བྱ། །​གླང་ཆེན་མྱོས་པ་ལྟ་བུ་ནི། །​ནམ་ཡང་བྱ་བ་མ་ཡིན་ནོ། །​ཚིག་རྣམས་བརྗོད་འདོད་རྟག་ཏུ་ནི། །​ཇི་ལྟར་བརྟགས་ཤིང་དེ་ལྟར་སྨྲ།[[16]](#footnote-35) །​གང་ཞིག་མ་བརྟགས་པར་སྨྲ་བ།[[17]](#footnote-36) །​དཔེར་ན་སྨྱོན་པའི་བསྙོན་ཚིག་[[18]](#footnote-37)བཞིན། །​དགོས་པ་མེད་པའི་[[19]](#footnote-38)ཚིག་[[20]](#footnote-39)ནི། །​ནམ་ཡང་བརྗོད་པར་མི་བྱའོ།[[21]](#footnote-40) །​བདག་མི་ཕན་པར་གཞན་གནོད་པ། །​དཔེར་ན་ནེ་ཙོའི་རྫུན་ཚིག་བཞིན། །​རྫུན་གྱི་ཚིག་རྣམས་བརྗོད་མི་བྱ། །​རྫུན་གྱི་ཚིག་རྣམས་བརྗོད་བྱས་ན། །​མྱུར་བར་གཞན་གྱིས་ཤེས་འགྱུར་ཏེ། །​དཔེར་ན་བྱི་ལའི་རྫུན་ཚིག་བཞིན། །​ཚུལ་འཆོས་སྤྱོད་པར་[[22]](#footnote-41)བྱ་བ་ཡིས།[[23]](#footnote-42) །​ཚུལ་འཆོས་སྤྱོད་པ་གང་བྱེད་པ། །​དེ་ནི་[[24]](#footnote-43)བཙུན་པར་མི་འགྱུར་ཏེ། །​བྲམ་ཟེ་ན་ཡའི་[[25]](#footnote-44)རྒྱལ་མོ་བཞིན། །​མཛའ་བཤེས་[[26]](#footnote-45)ངན་པའི་ཚིག་མི་མཉན།[[27]](#footnote-46) །​མཛའ་བཤེས་ངན་[[28]](#footnote-47)པའི་ཚིག་ཉན་པ། །​འདོད་དོན་མེད་པར་[[29]](#footnote-48)བསླུས་པར་འགྱུར། །​དཔེར་ན་རུས་སྦལ་སྤྲེའུ་བཞིན། །​གཡོན་ཅན་[[30]](#footnote-49)ངག་འཇམ་ཚིག་མི་མཉན།[[31]](#footnote-50) །​དེ་ཡི་ཚིག་རྣམས་ཉན་བྱེད་པ། །​དཔེར་ན་དབང་པོའི་རྒྱལ་མཚན་གྱིས། །​ལྷ་མིན་[[32]](#footnote-51)ལ་སོགས་བསླུས་ལ་ལྟོས།[[33]](#footnote-52) །​གནོད་སེམས་ཅན་གྱི་ཚིག་མི་མཉན། །​དེ་ཡི་ཚིག་རྣམས་ཉན་བྱེད་པ།[[34]](#footnote-53) །​བདག་ལ་ཕན་པ་མི་འབྱུང་སྟེ། །​ཝ་ནི་སྲེག་པས་ཕུང་བ་བཞིན། །​སྡིག་པའི་གྲོགས་པོ་ཡིད་མཐུན་ཞིང་།[[35]](#footnote-54) །​དགའ་བས་[[36]](#footnote-55)སྣ་ཚོགས་ཚིག་བརྗོད་ཀྱང་། །​སྡིག་ཅན་[[37]](#footnote-56)དེ་ནི་བདུད་ཡིན་ཏེ། །​དཔེར་ན་གླིང་གི་སྲིན་མོ་[[38]](#footnote-57)བཞིན། །​ཕྱུག་པོ་ཀླ་ཀློ་ལ་ཡང་ཡོད། །​དཔའ་བོ་དུད་འགྲོ་ལ་ཡང་ཡོད། །​དོན་དང་མཐུན་པའི་གཏམ་སྨྲ་བ། །​འཇིག་རྟེན་འདི་ན་ཤིན་ཏུ་དཀོན། །​དེ་ཕྱིར་ཡོན་ཏན་དག་ལ་ནི། །​སྲོག་དང་བསྡོས་[[39]](#footnote-58)ཏེ་འབད་པར་བྱ། །​གང་ཞིག་ཡོན་ཏན་མི་སློབ་པ། །​དེ་ནི་བླུན་པོ་ཕྱུགས་ལྟ་བུ། །​ཡོན་ཏན་མེད་པའི་ཁ་ཉིད་ནི། །​ས་ཡི་བུ་ག་དག་དང་མཚུངས། །​ཡོན་ཏན་རབ་ཀྱིས་བརྒྱན་པ་ཡི། །​ཁ་ནི་པད་མོ་[[40]](#footnote-59)ཡིད་འོང་ལྡན། །​གཞོན་པའི་དུས་སུ་རིག་པ་བསླབ། །​ཞོ་འདོད་པ་ནི་དགུན་ནས་གསོ།[[41]](#footnote-60) །​དྲོད་གཤེར་ལྡན་དུས་ས་བོན་གདབ། །​འདི་གསུམ་འཕྲལ་དུ་[[42]](#footnote-61)སྨིན་པའི་རྒྱུ། །​ཡོན་ཏན་དག་ལ་འབད་བྱ་ཡི། །​འགྱིང་ཚུལ་དགོས་པ་ཅི་ཞིག་ཡོད། །​འོ་མ་མེད་པར་གྱུར་པའི་བ། །​དྲིལ་བུ་བཏགས་ཀྱང་ཉོར་མི་འདོད། །​བདག་ལ་ཕུན་སུམ་ཚོགས་བཅས་[[43]](#footnote-62)ཀྱང་། །​གཞན་ལ་བརྙས་པར་མི་བྱ་སྟེ། །​ཞུན་མར་ལྟ་བུའི་སེམས་ཀྱིས་སུ། །​ཡོན་ཏན་མཐའ་དག་ཁོང་དུ་སྦ། །​ཤེས་རབ་ལྡན་པ་ལུས་ཆུང་ཡང་། །​དོར་ཐབས་ཅན་གྱིས་བརྙས་མི་བྱ། །​དཔེར་ན་བློ་གསལ་རི་བོང་གིས། །​སེང་གེ་སྲོག་དང་ཕྲལ་བ་བཞིན། །​ཀུན་ལ་མཐོན་དམན་མེད་པ་ཡིས།[[44]](#footnote-63) །​ཉི་མ་ལྟ་བུའི་ཕན་བྱས་ན། །​ཀུན་གྱི་[[45]](#footnote-64)ལན་རྣམས་ལྡོན་འགྱུར་ཏེ། །​བྱི་བས་གླང་ཆེན་བསླང་བ་[[46]](#footnote-65)བཞིན། །​སེམས་ཅན་ཀུན་ལ་ཕན་སེམས་བསྐྱེད། །​རེས་འགའ་རྩྭ་[[47]](#footnote-66)བཞིན་ཞུམ་པར་བྱ། །​རེས་འགའ་མེ་བཞིན་འབར་བར་[[48]](#footnote-67)གྱིས། །​རེས་འགའ་གངས་རི་ལྟ་བུར་བྱ།[[49]](#footnote-68) །​རེས་འགའ་དམག་ལ་བབ་པ་བཞིན། །​གཞན་གྱི་[[50]](#footnote-69)ཡུལ་ན་གནས་པ་དང་། །​གཞན་གྱི་འཚོ་བས་འཚོ་བའི་ཚེ། །​ཇི་ལྟ་བུར་ནི་བརྙས་གྱུར་ཀྱང་། །​ཁ་རོག་འདུག་པས་བདེ་བ་འཐོབ། །​སྐྱེ་བོ་ངན་པ་ཡུན་རིང་བསྟེན་བྱས་ཤིང་། །​བཟའ་བཏུང་ཞིམ་པ་མང་[[51]](#footnote-70)པོ་བསྟེན་བྱས་ཀྱང་། །​དེས་ནི་ངེས་པར་[[52]](#footnote-71)གྲོགས་པོ་སྤོང་འགྱུར་[[53]](#footnote-72)ཏེ། །​དཔེར་ན་ཁྲོན་པར་ལྷུང་བའི་མི་བཞིན་ནོ། །​མི་གང་བློ་ནི་རྣམ་པར་[[54]](#footnote-73)འགྱུར་བྱེད་པ། །​དེ་ཡི་མཛའ་བཤེས་རྟག་[[55]](#footnote-74)པར་མི་འགྱུར་ཏེ། །​རབ་ཏུ་ཉོན་མོངས་མི་དེ་ཅི་འདྲ་ན། །​ཤིང་ཤུན་ཚོན་གྱིས་[[56]](#footnote-75)རས་དཀར་བཙོས་པ་བཞིན། །​གལ་ཏེ་བློ་ལྡན་མཁས་པ་[[57]](#footnote-76)དགྲ་བོ་དག །​རབ་ཏུ་མི་དགའ་བར་ནི་བྱེད་འདོད་ན། །​ཚིག་རྩུབ་མི་སྨྲ་རབ་ཏུ་ངག་འཇམ་གྱིས། །​དེས་ནི་དེ་ལ་གནོད་པ་ཆེན་པོར་འགྱུར། །​རྒྱ་མཚོ་དང་ནི་རི་རབ་གླིང་ལ་སོགས། །​འཇིག་རྟེན་ས་[[58]](#footnote-77)རྣམས་བདག་གི་ཁུར་མིན་གྱི། །​འཇིག་རྟེན་བྱས་པ་མི་གཟོ་[[59]](#footnote-78)གང་ཡིན་པ། །​དེ་ནི་བདག་གི་ཁུར་ཆེན་དག་ཏུ་འབྱུང་། །​མི་གང་སེམས་ནི་མི་རྒོད་ཅིང་། །​བྱས་པ་གཟོ་[[60]](#footnote-79)དང་བྱས་པ་ཚོར། །​བྱས་པ་ཆུད་གསོན་[[61]](#footnote-80)མི་བྱེད་པ། །​དེ་ནི་[[62]](#footnote-81)མཁས་པས་རབ་ཏུ་བསྔགས། །​ཆོས་བདེ་བྱམས་པ་བདེ་བ་སྟེ། །​འཇུག་ངོགས་བདེ་བའི་ཆུ་ཀླུང་བཞིན། །​གྲོགས་ལ་འཁུ་བ་མེད་པ་དང་། །​ང་སྙེམས་ང་རྒྱལ་ཟད་པ་བདེ། །​ཁེངས་དང་ཟོལ་བྱེད་ང་རྒྱལ་ཆེ། །​སྡིག་པའི་གྲོགས་པོ་བསྟེན་པ་དང་། །​སྟོབས་ལྡན་རྣམས་ལ་རྒོལ་བྱེད་པ། །​དེ་དག་ཡིད་ནི་བདེ་མི་འགྱུར། །​དེ་ཕྱིར་ཁེངས་པར་མི་བྱ་སྟེ། །​ཁྲོ་བ་རྣམ་པར་སྤང་བར་བྱ། །​ཁེངས་དང་ཁྲོ་བ་འོངས་གྱུར་[[63]](#footnote-82)ན། །​དེ་དག་རྣམས་ཀྱི་གྲགས་པ་འཇིག །​གང་ཞིག་རྒན་པོ་[[64]](#footnote-83)བྱིས་པ་ནད་པ་དང་། །​ཉམ་ཆུང་ཐབས་སྟོར་[[65]](#footnote-84)དེ་བཞིན་དམན་པ་དང་། །​རྒྱལ་པོས་སྤངས་དང་སྐྱབས་མེད་པ་དག་ལ། །​སྙིང་རྗེ་མེད་པ་དེ་དག་མིར་མི་རུང་། །​རང་གི་ཡུལ་འཁོར་གནས་སྤངས་[[66]](#footnote-85)ཏེ། །​གཞན་གྱི་[[67]](#footnote-86)ལྗོངས་སུ་ཕྱིན་པ་ན། །​ཚིག་ངན་སོ་སོར་ལྡོག་པ་[[68]](#footnote-87)ལ། །​བཟོད་པ་ཆེན་པོ་བསྐྱེད་པར་བྱ། །​དཀའ་ཐུབ་ཚུལ་ནི་བཟོད་པ་ཡིན། །​གཙོ་བོའི་ཚུལ་ནི་དཀའ་སྤྱོད་ཡིན། །​ཤར་བའི་ཚུལ་ནི་དཀའ་ཟློག་[[69]](#footnote-88)ཡིན། །​བུད་མེད་ཚུལ་ནི་དཀའ་ཐུབ་ཡིན། །​དེ་ལྟར་མ་ཡིན་རང་བཞིན་ངན་པའི་མི། །​བྱམས་ལ་ལན་མེད་གཞན་བགྱིས་[[70]](#footnote-89)ཕན་བྱས་བརྗེད། །​སྡང་བས་གནོད་པ་ཇི་སྙེད་བྱས་གྱུར་ཀྱང་། །​བརྙས་[[71]](#footnote-90)ཐབས་བྱས་པ་དེ་ཡང་ཆུ་བཞིན་འཐུང་། །​ཚེ་དང་ལོངས་སྤྱོད་གཉེན་བཤེས་ཀུན་དར་དཀོན། །​[[72]](#footnote-91)དེ་དག་རྒུད་པ་ཤིན་ཏུ་རྙེད་པར་སླ། །​དེ་ཕྱིར་སེམས་ནི་[[73]](#footnote-92)དམས་པར་གྱུར་པའི་ཚེ། །​ཁྭ་བཞིན་[[74]](#footnote-93)མི་སྨྲ་ཁ་རོག་འདུག་པར་བྱ། །​[[75]](#footnote-94)གལ་ཏེ་ནོར་མེད་བདག་གི་ཕྱོགས་ཉུང་ལ། །​མཛའ་བཤེས་ཕྱོགས་[[76]](#footnote-95)ཀྱི་སྟོབས་[[77]](#footnote-96)ཀྱང་ཆུང་གྱུར་ཅིང་།[[78]](#footnote-97) །​དགྲ་བོའི་ཕྱོགས་ཀྱི་སྟོབས་ཚུལ་ལྡན་པའི་ཚེ། །​ཚིག་ངན་མི་སྨྲ་ཁ་རོག་འདུག་པར་བྱ། །​ཡ་རབས་ཚུལ་མེད་ཁེངས་པས་ཤིན་ཏུ་[[79]](#footnote-98)ང་རྒྱལ་[[80]](#footnote-99)ཆེ། །​གཡོ་སྒྱུ་དད་མེད་ཁྭ་[[81]](#footnote-100)བཞིན་ཤིན་ཏུ་མུ་ཅོར་སྨྲ། །​གཟུ་ལུམས་ཕྲག་དོག་བརྐམ་[[82]](#footnote-101)དང་ཁྲེལ་མེད་[[83]](#footnote-102)ངོ་ཚ་བྲལ། །​མི་དེ་བུར་གྱུར་ཀྱང་ནི་གཞན་བཞིན་[[84]](#footnote-103)སྤང་བར་བྱ། །​དེ་ལྟ་བུ་ཡི་དམན་ཞིང་ངན་པ་དེ། །​མཐོན་པོའི་སར་མི་དྲོང་ཞིང་དེར་མི་བཞག །​ས་དེར་བཞག་ཀྱང་དྲེགས་དང་ཁེངས་མི་ཐུབ། །​དཔེར་ན་པགས་པ་སྔོན་པོའི་ཝ་བཞིན་ནོ།[[85]](#footnote-104) །​སྐྱེ་བོ་རྨོངས་པ་འགའ་ཞིག་ནི། །​ལོག་པའི་ཆོས་ལ་རབ་ཞེན་པས།[[86]](#footnote-105) །​འདོད་པའི་དོན་དེས་བསླུས་འགྱུར་ཏེ། །​རུས་སྦལ་སོ་ཡིས་བྱ་བསླུས་བཞིན། །​རབ་ཏུ་མི་གཟོའི་[[87]](#footnote-106)སྐྱེ་བོ་རྣམས། །​སྡུག་བསྔལ་འབྱུང་བའི་རྒྱུ་དག་ལ། །​དང་བླངས་དོན་དུ་གཉེར་བྱེད་པ། །​གཅན་གཟན་[[88]](#footnote-107)གལ་སྒོར་བཅུག་པ་[[89]](#footnote-108)བཞིན། །​དྲེགས་པ་ལོག་[[90]](#footnote-109)པ་འགའ་ཞིག་ནི། །​རང་གི་སྐྱོན་རྣམས་མ་བསམས་པར།[[91]](#footnote-110) །​ཡོན་ཏན་ཕྲ་མོས་རབ་མགུ་བ།[[92]](#footnote-111) །​ཁྲོན་པའི་སྦལ་པ་ཇི་བཞིན་ནོ། །​རྨོངས་པ་ལོང་[[93]](#footnote-112)བ་འགའ་ཞིག་ནི། །​ཆོས་ཀྱི་དེ་ཉིད་མ་རྟོགས་པར། །​ལོག་པའི་ཆོས་ཀྱིས་རབ་མགུ་བ། །​བླུན་པོ་ནོར་བུ་ལེན་པ་བཞིན། །​ཤིན་ཏུ་བླུན་པོ་ལ་ལ་དག །​འཆི་བའི་རྣམ་པ་རབ་བརྗེད་ནས། །​བྱ་བ་མང་པོ་རྩོམ་བྱེད་དེ། །​བདུད་ཀྱིས་བསླུས་པར་རིག་པར་བྱ། །​འགྲོ་བ་བཟང་པོ་བཟང་མོ་ལ། །​གང་ཞིག་རབ་ཏུ་ཆགས་བྱེད་པ། །​སྲོག་ཆགས་མེ་ལ་མཆོང་བ་བཞིན། །​འདོད་པས་ཕུང་བར་[[94]](#footnote-113)འགྱུར་བ་[[95]](#footnote-114)ཡིན། །​རྟ་དང་མ་ཧེ་གླང་པོ་སོགས། །​འགའ་ཞིག་དེ་ལ་ཆགས་བྱེད་པ། །​འདོད་པ་ཅན་གྱི་སྐྱེས་བུ་ཡིས། །​རྨི་ལམ་ནོར་རྙེད་བསླུས་པ་བཞིན། །​སྡིག་པའི་ལས་ལ་རབ་དགའ་ཞིང་། །​དགེ་བ་དྲན་པར་མི་བྱེད་ལ།[[96]](#footnote-115) །​འཇིག་རྟེན་དག་ལ་རབ་ཏུ་ཆགས། །​དུག་དང་འདྲ་བའི་སྐྱེས་བུ་དེས། །​འདིར་ཡང་སྡུག་བསྔལ་ཆེན་པོ་ཅན། །​ཕྱི་མ་[[97]](#footnote-116)མནར་མེད་རབ་ཏུ་འཇིགས། །​བར་དོའི་[[98]](#footnote-117)སྲིད་པར་[[99]](#footnote-118)ལས་རྣམས་དྲན། །​གསལ་བའི་མེ་ལོང་རབ་འཇིགས་པས། །​ལས་ཀྱི་དགེ་སྡིག་རྣམ་པར་འཕྱེ།[[100]](#footnote-119) །​རང་འདོད་[[101]](#footnote-120)གནས་སུ་གནས་དབང་མེད། །​མི་འདོད་པ་རུ་རྣམ་པར་འཁྲིད།[[102]](#footnote-121) །​ལས་ཀྱི་རྒྱུ་འབྲས་མི་སླུ་བ།[[103]](#footnote-122) །​ཁོ་བོས་[[104]](#footnote-123)མཐོང་གི་[[105]](#footnote-124)རྣམ་པའམ། །​གཞན་ཡང་རབ་ཏུ་གྲངས་མང་ལྟོས། །​དེ་ཕྱིར་དམ་པའི་སྐྱེ་བོ་རྣམས།[[106]](#footnote-125) །​རྒྱུན་དུ་འཆི་བ་དྲན་པར་བྱ། །​རང་གིས་ཅི་བྱས་ལས་རྣམས་བགྲང་། །​ཡུད་ཙམ་པ་ཡི་ཚེ་འདི་ལ། །​ཐང་ཅིག་འདུག་པའི་བློ་ཅན་དེ། །​དེ་ནི་ཤིན་ཏུ་འཁྲུལ་པ་སྟེ།[[107]](#footnote-126) །​མཁའ་འགྲོ་མ་ཡི་རྫུ་འཕྲུལ་བཞིན། །​དེ་ཕྱིར་རྟག་པའི་སེམས་མི་བསྐྱེད། །​ངན་སོང་གསུམ་པོ་དྲན་པར་བྱ། །​སྲོག་གཅོད་ལ་སོགས་ལུས་ཀྱི་ནི། །​ཉེས་པ་རྣམ་པར་བསྡམ་པར་བྱ། །​རྫུན་སོགས་ངག་གི་ཉེས་པ་དང་། །​མ་ལུས་པ་ནི་བསྡམ་པར་བྱ།[[108]](#footnote-127) །​དེ་བཞིན་ཡིད་ཀྱི་ཉེས་པ་ཡང་།[[109]](#footnote-128) །​མ་ལུས་རབ་ཏུ་བསྡམ་པར་བྱ། །​དེ་ནི་སྐྱེས་བུ་དམ་པའི་ཚུལ། །​རབ་ཏུ་ཚ་ཞིང་གྲང་བ་[[110]](#footnote-129)ཡི།[[111]](#footnote-130) །​དམྱལ་བ་ཉི་མ་གཅིག་[[112]](#footnote-131)བཞིན་དྲན། །​བཀྲེས་སྐོམ་དག་གིས་རིད་པ་ཡི། །​ཡི་དྭགས་དག་[[113]](#footnote-132)ཀྱང་དྲན་པར་བྱ། །​རྨོངས་པའི་སྡུག་བསྔལ་རབ་མང་བའི། །​བྱོལ་སོང་བལྟ་[[114]](#footnote-133)ཞིང་དྲན་པར་བྱ། །​དེ་རྒྱུ་རྣམ་[[115]](#footnote-134)སྤང་བདེ་རྒྱུ་སྤྱད། །​ཐོབ་དཀའ་འཛམ་གླིང་མི་ཡི་ལུས། །​དེ་ཐོབ་དུས་སུ་ངན་སོང་རྒྱུ། །​རབ་ཏུ་བསྒྲིམས་ཏེ་གཅད་པར་[[116]](#footnote-135)བྱ། །​འདིར་བདག་མི་ཡི་ལུས་ཐོབ་ནས། །​ཕྱི་མར་[[117]](#footnote-136)སྨོན་ལམ་འདེབས་བྱེད་པ། །​དེ་ནི་བླུན་པོ་ལེ་ལོ་ཅན། །​ངན་སོང་གནས་སུ་རབ་འགྱོད་དེ། །​གྲོ་བཞིན་སྐྱེས་ཀྱིས་རྡོ་[[118]](#footnote-137)འཇོག་གི །​ཡི་དྭགས་མཐོང་བ་ཇི་བཞིན་ནོ། །​འདི་ཡི་ཚེ་ནི་མ་ངེས་པས། །​དེ་རིང་སང་ངམ་ཟླ་བའམ། །​ལོ་ཡི་[[119]](#footnote-138)རྣམ་པས་འཆི་འགྱུར་ཏེ། །​དེ་ཕྱིར་དགེ་ལ་བརྩོན་པར་བྱ། །​དམ་པའི་ཆོས་ལ་རབ་འཇུག་ན། །​རིགས་དང་བྲན་[[120]](#footnote-139)མོ་ལྟ་བུ་དང་། །​འཁོར་ལོས་སྒྱུར་བའི་རྒྱལ་པོ་ཡང་། །​བྲན་མོ་བཙུན་པར་[[121]](#footnote-140)ཐུབ་པས་གསུངས། །​དམ་པའི་ཆོས་ལ་མི་འཇུག་ཅིང་། །​འཇིག་རྟེན་ཁྲེལ་ལ་[[122]](#footnote-141)མི་སྲུང་བ།[[123]](#footnote-142) །​ཤིན་ཏུ་སྨད་ཅིང་བཤུང་[[124]](#footnote-143)འགྱུར་ཏེ། །​བི་[[125]](#footnote-144)ར་ལི་བའི་དཀའ་ཐུབ་བཞིན། །​རི་བྲག་འདོམ་[[126]](#footnote-145)གང་སོགས་ཡོད་ཟབས། །​དེ་ལའང་རབ་ཏུ་སྲུང་བྱེད་ན། །​ཤིན་ཏུ་གཏིང་མེད་གྱུར་པ་ཡི། །​གཡང་སར་ལྟུང་བ་[[127]](#footnote-146)ཅིས་མི་སྲུང་།[[128]](#footnote-147) །​ཡུངས་འབྲུ་ཙམ་གྱི་[[129]](#footnote-148)རྨ་ཁུང་ཡང་། །​ཤིན་ཏུ་བསྒྲིམས་ཏེ་འཆོས་བྱེད་ན། །​འཚོ་མེད་ཚལ་པར་གས་པ་[[130]](#footnote-149)ཡི། །​རྨ་དེ་ཅི་ཕྱིར་འཆོས་མི་བྱེད། །​ཉིན་པར་འགའ་[[131]](#footnote-150)ཟུང་ཙམ་དུ་ཡང་། །​ཟས་སྐོམ་གྱིས་དབུལ་མི་བཟོད་ན། །​བར་གྱི་བསྐལ་པ་[[132]](#footnote-151)ལ་སོགས་སུ། །​ཟས་སྐོམ་[[133]](#footnote-152)མི་མྱོང་[[134]](#footnote-153)ཅི་ཕྱིར་བཟོད། །​རང་ལུས་དག་ལ་ཚེར་མ་ཡི། །​རྩེ་མོའང་བཟོད་པར་མི་འགྱུར་ན། །​གཞན་གྱི་ལུས་ལ་མཚོན་དག་གིས། །​སྲོག་དང་འབྲལ་བ་[[135]](#footnote-154)ཅི་ཕྱིར་བཟོད། །​རྨ་འབུ་[[136]](#footnote-155)དུག་སྲིན་[[137]](#footnote-156)ཤིང་སྲིན་དང་། །​ས་བོན་མྱུ་གུ་སྡོང་སྐྱེས་མེ། །​དེ་བཞིན་ངན་པའི་མི་རྣམས་ནི། །​རང་རྟེན་[[138]](#footnote-157)ཁོ་ན་ཕུང་བ་[[139]](#footnote-158)བསྒྲུབ།[[140]](#footnote-159) །​ཕྱི་མ་ཤེས་པ་མཛངས་པའི་[[141]](#footnote-160)ཚུལ། །​ཉོན་མོངས་དགྲ་ཐུབ་དཔའ་བོའི་ཚུལ། །​ཆགས་པ་མེད་པ་ཆོས་བྱེད་ཚུལ། །​མཁས་པའི་ཚུལ་ནི་རྟོགས་པ་ཡིན། །​རྟོགས་པའི་ཚུལ་ནི་བྱེད་པ་ཡིན། །​སྐྱོ་བ་[[142]](#footnote-161)མེད་པ་སྦྱིན་པའི་ཚུལ། །​ཚུལ་ཁྲིམས་ཚུལ་ནི་མ་དཔྱས་པ། །​བཟོད་པའི་ཚུལ་ནི་ཆོས་ཉིད་ཤེས། །​བརྩོན་འགྲུས་ཚུལ་ནི་འཆི་བ་དྲན། །​བསམ་གཏན་ཚུལ་ནི་གཡེང་[[143]](#footnote-162)མེད་ཡིན། །​རྣམ་པར་འབྱེད་ཤེས་ཤེས་རབ་ཚུལ།[[144]](#footnote-163) །​སངས་རྒྱས་འདོད་པ་དད་པའི་ཚུལ། །​རྟོག་པ་ཆུང་བ་རྣལ་འབྱོར་ཚུལ། །​ཟང་ཟིང་གཉེན་བྲལ་སྒོམ་མཁན་ཚུལ། །​ཕན་སེམས་ཆེ་བ་སྒྲིན་པའི་ཚུལ། །​དྲང་པོའི་ཚུལ་ནི་མི་སླུ་བ།[[145]](#footnote-164) །​བག་ཡོད་ཉམ་ང་མེད་པ་ནི། །​དེ་ནི་རྒྱལ་པོའི་ཚུལ་དུ་བཤད། །​དེ་ལྟའི་[[146]](#footnote-165)ཚུལ་དང་མ་[[147]](#footnote-166)ལྡན་ལ།[[148]](#footnote-167) །​དམན་ཞིང་སྨད་པའི་ཚུལ་བྱེད་པ། །​ལས་ཀྱི་རྒྱུ་འབྲས་མི་སླུའི་[[149]](#footnote-168)ཚུལ། །​འོག་གི་ཚུལ་ནི་འདི་ཡིན་[[150]](#footnote-169)ནོ། །​ཡོན་ཏན་ལྡན་ལ་སེར་སྣས་བཅིངས། །​བསླངས་ན་ཁྲོ་བ་དང་བཅས་པ། །​སྡུག་བསྔལ་ཆེན་པོས་ནོན་འགྱུར་[[151]](#footnote-170)ཏེ། །​ཤུ་མ་ར་[[152]](#footnote-171)ཡི་མི་སྡུག་བཞིན། །​མཉམ་སོགས་དག་ལ་ཕྲག་མ་དོག །​འདིར་ཡང་སྡུག་བསྔལ་ཆེ་འགྱུར་ལ། །​ཕྱི་མར་རྣམ་སྨིན་ཆེ་འགྱུར་ཏེ། །​དཔེར་ན་གཞོན་ནུ་ཝ་དང་འདྲ། །​དྲེགས་མེད་ཤིན་ཏུ་དུལ་བར་བྱ། །​ཀུན་ལ་གསོང་པོར་སྨྲ་བར་བྱ། །​ཁྲོ་མེད་ང་རྒྱལ་སྤང་བར་བྱ། །​ཀུན་ལ་འཛུམ་ཞིང་དྲང་པོར་སྨྲ།[[153]](#footnote-172) །​དོན་མེད་ཅ་ཅོ་[[154]](#footnote-173)སྨྲ་མི་བྱ། །​འདུ་བ་མང་པོའི་སར་མི་འགྲོ། །​ཆང་སོགས་མྱོས་པ་བཏུང་མི་བྱ། །​ཅི་འདོད་སྦྱིན་པ་གཏང་བར་[[155]](#footnote-174)བྱ། །​བཤེས་མེད་མེ་ལ་[[156]](#footnote-175)བྱམས་པར་བྱ། །​དགེ་བའི་ཆོས་ལ་བརྩོན་པར་བྱ། །​ཁྲིམས་སོགས་བླངས་ལ་བསྲུང་བར་བྱ། །​དེ་ལྟར་བྱས་ནས་[[157]](#footnote-176)མང་པོའི་མི། །​ངང་གིས་བདེ་བ་ཐོབ་པར་[[158]](#footnote-177)བྱེད། །​ད་ནི་[[159]](#footnote-178)ཤིན་ཏུ་ངན་པའི་མིས། །​རྒྱལ་བའི་བསྟན་པ་ནུབ་ཏུ་ཉེ། །​ད་ནི་མ་[[160]](#footnote-179)བསྔགས་ངན་སྤྱོད་དང་། །​ལོག་པར་ལྟ་བ་ངན་པའི་མི།[[161]](#footnote-180) །​རྨོངས་པ་དག་གིས་བཅོམ་ལྡན་གྱི། །​བསྟན་པའི་ལྗོན་ཤིང་བཅད་ཀྱིས་མེད། །​ད་ནི་སྙིང་རྗེ་མེད་པ་ཡིས།[[162]](#footnote-181) །​ཆོས་ལུགས་བོར་ཞིང་[[163]](#footnote-182)རང་བཟོ་བྱེད། །​བརྐམ་ཆགས་ཕ་རོལ་མི་[[164]](#footnote-183)མཐོང་བས། །​བསྟན་པའི་རྒྱལ་མཚན་བསྙལ་[[165]](#footnote-184)གྱིས་མེད། །​ད་ནི་གདུལ་དཀའ་[[166]](#footnote-185)ངོ་ཚ་མེད། །​སྡིག་ལ་དགའ་ཞིང་ཚུལ་འཆོས་བྱེད། །​སྡིག་ཅན་རྣམས་ཀྱིས་ཐུབ་པ་ཡི། །​བསྟན་པའི་ཟམ་པ་བཅག་གིས་མེད། །​ད་ནི་མགོ་བྲེགས་ཉམས་མི་ལེན། །​སྤྱོད་འཆལ་སྨད་པ་ལུས་ལ་འཆོས། །​ངན་གཡོ་ཅན་གྱིས་ཐུབ་པ་ཡིས།[[167]](#footnote-186) །​བསྟན་པའི་ཚོང་དུས་[[168]](#footnote-187)བཅོམ་གྱིས་མེད། །​ད་ནི་ཁྲོ་དང་ང་རྒྱལ་དང་། །​རྒྱགས་ཆོས་བྱེད་ཅིང་རྙེད་ལ་ཞེན། །​སྡིག་པ་སྣ་ཚོགས་བྱེད་པའི་མིས། །​ཆོས་ཀྱི་གྲུ་བོ་[[169]](#footnote-188)བཅག་གིས་མེད། །​ད་ནི་ཐུབ་པའི་བསྟན་པ་ཡང་། །​ཅུང་ཟད་ཙམ་ཞིག་ལུས་པར་ཟད། །​ཐུབ་པའི་བསྟན་པ་གང་[[170]](#footnote-189)ཆེན་མཚོ། །​རིང་པོར་མི་ཐོགས་སྐམ་པར་འགྱུར། །​སེང་གེའི་སྒྲ་ཡི་བསྟན་པ་ནི། །​དུས་ཀྱི་འཁོར་ལོས་རབ་བཅོམ་ནས། །​མྱུར་བ་ཉིད་དུ་འཇིག་པར་འགྱུར། །​གང་དག་འདི་འདྲའི་དུས་བབ་ཚེ། །​བདེ་འདོད་རྣམས་ཀྱིས་ཕན་པའི་དོན། །​དེ་ནི་ལེགས་པར་བརྟག་པའི་རིགས། །​དུས་ཀྱི་འཁོར་ལོ་ངན་བྱེད་པ། །​མ་རབས་ཤེས་རབ་འཆལ་བ་དང་། །​ཚུལ་ཅན་དག་དང་སྟེན་[[171]](#footnote-190)མི་ཤེས། །​ཉེས་པ་བསྟེན་ཞིང་[[172]](#footnote-191)ཚུལ་ཁྲིམས་སྤང་།[[173]](#footnote-192) །​དབེན་པས་འཇིགས་ཤིང་འདུ་འཛིན་འདོད། །​མི་མཁས་བསླབ་ཉེས་སློབ་དཔོན་ནོར། །​གདུག་རྩུབ་ང་རྒྱལ་བརྙས་ང་[[174]](#footnote-193)ཆེ། །​ངན་པའི་མི་ལ་ཡིད་རྟོན་པས། །​སངས་རྒྱས་བསྟན་པ་མ་རུང་[[175]](#footnote-194)བྱས། །​ཞི་ཞིང་བདེ་བའི་དུས་ནི་ཟད། །​གདུག་རྩུབ་མི་བཟད་[[176]](#footnote-195)དུས་ནི་བྱུང་། །​ཤེས་རབ་ཅན་གྱི་[[177]](#footnote-196)མི་རྣམས་དང་། །​དབང་གྱུར་སྐྱེ་བོ་རྣམས་ནི་ཟད། །​དེ་ལྟའི་[[178]](#footnote-197)དུས་རྣམས་བྱུང་བའི་ཚེ། །​རང་གི་ཡུལ་འཁོར་གནས་སྤངས་ཏེ། །​གཞན་གྱི་ལྗོངས་སུ་ཕྱིན་ནས་སུ།[[179]](#footnote-198) །​དེར་ཡང་[[180]](#footnote-199)ནགས་འདབ་[[181]](#footnote-200)དབེན་པ་རུ། །​སྨྲ་བ་བསྙུངས་[[182]](#footnote-201)ཏེ་གནས་པར་བྱ། །​དཀར་པོའི་ཆོས་རྣམས་ཡིད་ལ་མི་འཇོག་སྐྱེ་བོ་རྣམས་ལ་ནི། །​མི་ཆོས་ཕུལ་དུ་བྱུང་བ་ཡིད་ལ་འཇོག་པ་[[183]](#footnote-202)ཉིད་ལ་[[184]](#footnote-203)ནི། །​ཅུང་ཞིག་[[185]](#footnote-204)དགེ་བར་འགྱུར་སྙམ་ནས་ནི་འདི་རྣམས་[[186]](#footnote-205)བྲིས་པ་ཡིན། །​དགེ་བས་བླུན་པོ་མ་ལུས་གྲོལ་ཞིང་ཡུན་[[187]](#footnote-206)དུ་གནས་པར་ཤོག །​ལུགས་ཀྱི་བསྟན་བཅོས་[[188]](#footnote-207)སྐྱེ་བོ་གསོ་བའི་ཐིགས་པ་ཞེས་བྱ་བ། །​སློབ་དཔོན་[[189]](#footnote-208)ཀླུ་སྒྲུབ་ཀྱི་ཞལ་སྔ་ནས་མཛད་པ་རྫོགས་སོ།། །​།རྒྱ་གར་གྱི་མཁན་པོ་ཤཱི་ལནྡྲ་[[190]](#footnote-209)བོ་དྷི་དང་། ཞུ་ཆེན་གྱི་ལོ་ཙཱ་[[191]](#footnote-210)བ་བན་དེ་ཡེ་ཤེས་སྡེས་བསྒྱུར་བའོ།། །​།

1. བྱ་ན་པུ་ཛ་ན་ཏུ་བྷི་དྷུ་ སྣར་ཐང་། པེ་ཅིན། [↑](#footnote-ref-20)
2. ཤཱ་ སྣར་ཐང་། [↑](#footnote-ref-21)
3. བསྟན་ཆོས་ སྣར་ཐང་། པེ་ཅིན། [↑](#footnote-ref-22)
4. ཀུན་གྱིས་ སྣར་ཐང་། པེ་ཅིན། [↑](#footnote-ref-23)
5. ཁྱབ་པར་ སྣར་ཐང་། པེ་ཅིན། [↑](#footnote-ref-24)
6. དཔལ་གྱི་ སྣར་ཐང་། དཔལ་གྱིས་ པེ་ཅིན། [↑](#footnote-ref-25)
7. སྒྲོན་མ་ལྟ་བུ་ སྣར་ཐང་། པེ་ཅིན། [↑](#footnote-ref-26)
8. ལ་ སྣར་ཐང་། པེ་ཅིན། [↑](#footnote-ref-27)
9. སྔགས་ སྣར་ཐང་། པེ་ཅིན། [↑](#footnote-ref-28)
10. དུ་དག་ སྣར་ཐང་། [↑](#footnote-ref-29)
11. སུ་ སྣར་ཐང་། པེ་ཅིན། [↑](#footnote-ref-30)
12. །​ན་ སྣར་ཐང་། པེ་ཅིན། [↑](#footnote-ref-31)
13. འཕུང་བར་ སྣར་ཐང་། པེ་ཅིན། [↑](#footnote-ref-32)
14. ཀ་ལན་ སྣར་ཐང་། ཀ་ལནྟ་ པེ་ཅིན། [↑](#footnote-ref-33)
15. བཤིག་བ་མི་ སྣར་ཐང་། [↑](#footnote-ref-34)
16. སྨྲས། སྣར་ཐང་། པེ་ཅིན། [↑](#footnote-ref-35)
17. སྨྲས་བ། སྣར་ཐང་། པེ་ཅིན། [↑](#footnote-ref-36)
18. བསྟན་བཅོས་ སྣར་ཐང་། པེ་ཅིན། [↑](#footnote-ref-37)
19. མེད་པའི་རྫུན་ ཅོ་ནེ། སྡེ་དགེ། [↑](#footnote-ref-38)
20. ཚིག་རྩུབ་ སྣར་ཐང་། པེ་ཅིན། [↑](#footnote-ref-39)
21. བྱ་སྟེ། སྣར་ཐང་། པེ་ཅིན། [↑](#footnote-ref-40)
22. སྤྱོད་པ་ སྣར་ཐང་། པེ་ཅིན། [↑](#footnote-ref-41)
23. མིན། སྣར་ཐང་། པེ་ཅིན། [↑](#footnote-ref-42)
24. དེ་ཡིས་ སྣར་ཐང་། པེ་ཅིན། [↑](#footnote-ref-43)
25. ཡ་ སྣར་ཐང་། པེ་ཅིན། [↑](#footnote-ref-44)
26. ཤེས་ སྣར་ཐང་། པེ་ཅིན། [↑](#footnote-ref-45)
27. སྙན། སྣར་ཐང་། [↑](#footnote-ref-46)
28. ཤེས་ཉན་ སྣར་ཐང་། ཤེས་ངན་ པེ་ཅིན། [↑](#footnote-ref-47)
29. དེ་ སྣར་ཐང་། པེ་ཅིན། [↑](#footnote-ref-48)
30. གཡོ་ཅན་ སྣར་ཐང་། པེ་ཅིན། [↑](#footnote-ref-49)
31. ཉན། སྣར་ཐང་། [↑](#footnote-ref-50)
32. སྤྱང་ཀི་ སྣར་ཐང་། པེ་ཅིན། [↑](#footnote-ref-51)
33. བལྟོས། སྣར་ཐང་། [↑](#footnote-ref-52)
34. ན། སྣར་ཐང་། པེ་ཅིན། [↑](#footnote-ref-53)
35. བཞིན། སྣར་ཐང་། པེ་ཅིན། [↑](#footnote-ref-54)
36. དགའ་བ་ སྣར་ཐང་། པེ་ཅིན། [↑](#footnote-ref-55)
37. སྡིག་ངན་ སྣར་ཐང་། པེ་ཅིན། [↑](#footnote-ref-56)
38. སྲིན་པོ་ སྣར་ཐང་། [↑](#footnote-ref-57)
39. སྡོས་ སྣར་ཐང་། [↑](#footnote-ref-58)
40. ནི་པདྨ་ པེ་ཅིན། [↑](#footnote-ref-59)
41. ནས་པ་ནི་རྒུན་ནས་གསོས སྣར་ཐང་། པས་ནི་རྒུན་ནས་གསོས། པེ་ཅིན། [↑](#footnote-ref-60)
42. འབྲས་བུ་ སྣར་ཐང་། པེ་ཅིན། [↑](#footnote-ref-61)
43. ཡོད་ སྣར་ཐང་། པེ་ཅིན། [↑](#footnote-ref-62)
44. མེད་པ་ཡི། སྣར་ཐང་། པེ་ཅིན། [↑](#footnote-ref-63)
45. ཀུན་གྱིས་ སྣར་ཐང་། [↑](#footnote-ref-64)
46. བསླངས་བ་ སྣར་ཐང་། པེ་ཅིན། [↑](#footnote-ref-65)
47. རྩ་ སྣར་ཐང་། པེ་ཅིན། [↑](#footnote-ref-66)
48. སྤར་བར་ སྣར་ཐང་། པེ་ཅིན། [↑](#footnote-ref-67)
49. བགྱིས སྣར་ཐང་། གྱིས། པེ་ཅིན། [↑](#footnote-ref-68)
50. གཞན་གྱིས་ སྣར་ཐང་། [↑](#footnote-ref-69)
51. ཞིམ་ སྣར་ཐང་། པེ་ཅིན། [↑](#footnote-ref-70)
52. མང་པོས་ཕན་བཏགས་ཀྱང་། །​ཕན་མེད་ སྣར་ཐང་། པེ་ཅིན། [↑](#footnote-ref-71)
53. གྱུར་ སྣར་ཐང་། པེ་ཅིན། [↑](#footnote-ref-72)
54. གཡོ་ཞིང་ སྣར་ཐང་། པེ་ཅིན། [↑](#footnote-ref-73)
55. བརྟག་ སྣར་ཐང་། [↑](#footnote-ref-74)
56. ཚོས་ཀྱིས་ སྣར་ཐང་། ཚོས་ཀྱི་ པེ་ཅིན། [↑](#footnote-ref-75)
57. མཁས་པས་ སྣར་ཐང་། པེ་ཅིན། [↑](#footnote-ref-76)
58. འཇིག་རྟེན་པ་ སྣར་ཐང་། པེ་ཅིན། [↑](#footnote-ref-77)
59. བཟོ་ སྣར་ཐང་། པེ་ཅིན། [↑](#footnote-ref-78)
60. བཟོ་ སྣར་ཐང་། པེ་ཅིན། [↑](#footnote-ref-79)
61. བཟོན་ སྣར་ཐང་། པེ་ཅིན། [↑](#footnote-ref-80)
62. དེ་དག་ སྣར་ཐང་། པེ་ཅིན། [↑](#footnote-ref-81)
63. འོང་འགྱུར་ སྣར་ཐང་། པེ་ཅིན། [↑](#footnote-ref-82)
64. རྒན་དང་ སྣར་ཐང་། པེ་ཅིན། [↑](#footnote-ref-83)
65. དོར་ སྣར་ཐང་། པེ་ཅིན། [↑](#footnote-ref-84)
66. དཔགས་ སྣར་ཐང་། པེ་ཅིན། [↑](#footnote-ref-85)
67. གཞན་གྱིས་ པེ་ཅིན། [↑](#footnote-ref-86)
68. ཟློས་པ་ སྣར་ཐང་། པེ་ཅིན། [↑](#footnote-ref-87)
69. བཟློག་ སྣར་ཐང་། པེ་ཅིན། [↑](#footnote-ref-88)
70. གཞན་གྱིས་ སྣར་ཐང་། པེ་ཅིན། [↑](#footnote-ref-89)
71. སྔང་ སྣར་ཐང་། པེ་ཅིན། [↑](#footnote-ref-90)
72. །སྐོན། སྣར་ཐང་། པེ་ཅིན། [↑](#footnote-ref-91)
73. སེམས་ཅན་ སྣར་ཐང་། པེ་ཅིན། [↑](#footnote-ref-92)
74. བཞིན་མུ་ཅོར་ སྣར་ཐང་། པེ་ཅིན། [↑](#footnote-ref-93)
75. འདུག །​ སྣར་ཐང་། པེ་ཅིན། [↑](#footnote-ref-94)
76. སྟོབས་ སྣར་ཐང་། པེ་ཅིན། [↑](#footnote-ref-95)
77. ཕྱོགས་ སྣར་ཐང་། པེ་ཅིན། [↑](#footnote-ref-96)
78. གྱུར་ཞིང་། སྣར་ཐང་། པེ་ཅིན། [↑](#footnote-ref-97)
79. ཁེངས་པས་ སྣར་ཐང་། པེ་ཅིན། [↑](#footnote-ref-98)
80. རྒྱལ་ཤིན་ཏུ་ སྣར་ཐང་། པེ་ཅིན། [↑](#footnote-ref-99)
81. ཁ་ སྣར་ཐང་། པེ་ཅིན། [↑](#footnote-ref-100)
82. སྐམས་ སྣར་ཐང་། སྐམ་ པེ་ཅིན། [↑](#footnote-ref-101)
83. ཁྲིམས་མེད་ སྣར་ཐང་། པེ་ཅིན། [↑](#footnote-ref-102)
84. བཞིན་ཤིན་ཏུ་ སྣར་ཐང་། པེ་ཅིན། [↑](#footnote-ref-103)
85. དང་འདྲ། སྣར་ཐང་། པེ་ཅིན། [↑](#footnote-ref-104)
86. ཞེན་པ། སྣར་ཐང་། པེ་ཅིན། [↑](#footnote-ref-105)
87. བཟོའི་ སྣར་ཐང་། པེ་ཅིན། [↑](#footnote-ref-106)
88. གཅན་ཟན་ སྣར་ཐང་། [↑](#footnote-ref-107)
89. བྱེད་པ་ སྣར་ཐང་། པེ་ཅིན། [↑](#footnote-ref-108)
90. དྲེགས་པའི་ལོངས་ སྣར་ཐང་། པེ་ཅིན། [↑](#footnote-ref-109)
91. བསམ་པར། སྣར་ཐང་། [↑](#footnote-ref-110)
92. ལ་བ། སྣར་ཐང་། པེ་ཅིན། [↑](#footnote-ref-111)
93. རྨོངས་པ་ཡོང་བ་ ཅོ་ནེ། རྨོངས་པའི་ལོག་པ་ སྣར་ཐང་། རྨོངས་པའི་ལག་པ་ པེ་ཅིན། [↑](#footnote-ref-112)
94. འཕུང་བར་ སྣར་ཐང་། པེ་ཅིན། [↑](#footnote-ref-113)
95. འགྱུར་བར་ སྣར་ཐང་། [↑](#footnote-ref-114)
96. བྱེད་པ། སྣར་ཐང་། པེ་ཅིན། [↑](#footnote-ref-115)
97. ཕྱི་མར་ པེ་ཅིན། [↑](#footnote-ref-116)
98. བར་དོར་ སྣར་ཐང་། བར་དོ་ པེ་ཅིན། [↑](#footnote-ref-117)
99. པའི་ སྣར་ཐང་། པེ་ཅིན། [↑](#footnote-ref-118)
100. ཕྱེ། སྣར་ཐང་། པེ་ཅིན། [↑](#footnote-ref-119)
101. རང་དབང་ སྣར་ཐང་། པེ་ཅིན། [↑](#footnote-ref-120)
102. ཁྲིད། སྣར་ཐང་། པེ་ཅིན། [↑](#footnote-ref-121)
103. བསླུ་བ། སྣར་ཐང་། པེ་ཅིན། [↑](#footnote-ref-122)
104. ཁོ་མོ་ སྣར་ཐང་། པེ་ཅིན། [↑](#footnote-ref-123)
105. བའི་ སྣར་ཐང་། པེ་ཅིན། [↑](#footnote-ref-124)
106. སྐྱེས་རྣམས་ཀྱིས། སྣར་ཐང་། པེ་ཅིན། [↑](#footnote-ref-125)
107. འཁྲུལ་པ་དེ། སྣར་ཐང་། པེ་ཅིན། [↑](#footnote-ref-126)
108. ཉེས་པ་སྤང་། སྣར་ཐང་། པེ་ཅིན། [↑](#footnote-ref-127)
109. ཉེས་པ་སྤང་། སྣར་ཐང་། པེ་ཅིན། [↑](#footnote-ref-128)
110. དྲང་བ་ སྣར་ཐང་། པེ་ཅིན། [↑](#footnote-ref-129)
111. ཡིན། སྣར་ཐང་། [↑](#footnote-ref-130)
112. ཅིག་ག་ སྣར་ཐང་། པེ་ཅིན། [↑](#footnote-ref-131)
113. རྣམས་ སྣར་ཐང་། པེ་ཅིན། [↑](#footnote-ref-132)
114. ལྟ་ སྣར་ཐང་། པེ་ཅིན། [↑](#footnote-ref-133)
115. རྣམས་ པེ་ཅིན། [↑](#footnote-ref-134)
116. བཅད་པར་ སྣར་ཐང་། པེ་ཅིན། [↑](#footnote-ref-135)
117. ཕྱི་ནས་ སྣར་ཐང་། པེ་ཅིན། [↑](#footnote-ref-136)
118. ཀྱི་བརྡོ་ སྣར་ཐང་། པེ་ཅིན། [↑](#footnote-ref-137)
119. ལེ་ལོའི་ སྣར་ཐང་། པེ་ཅིན། [↑](#footnote-ref-138)
120. རིགས་ངན་གཤན་ སྣར་ཐང་། པེ་ཅིན། [↑](#footnote-ref-139)
121. བཙུན་མོར་ སྣར་ཐང་། པེ་ཅིན། [↑](#footnote-ref-140)
122. ལྟས་ སྣར་ཐང་། པེ་ཅིན། [↑](#footnote-ref-141)
123. བསྲུང་བ། པེ་ཅིན། [↑](#footnote-ref-142)
124. གཤུང་ པེ་ཅིན། [↑](#footnote-ref-143)
125. བྷི་ སྣར་ཐང་། པེ་ཅིན། [↑](#footnote-ref-144)
126. མདོམ་ སྣར་ཐང་། པེ་ཅིན། [↑](#footnote-ref-145)
127. ལྷུང་བ་ སྣར་ཐང་། པེ་ཅིན། [↑](#footnote-ref-146)
128. རུང་། སྣར་ཐང་། པེ་ཅིན། [↑](#footnote-ref-147)
129. ཙམ་གྱིས་ སྣར་ཐང་། པེ་ཅིན། [↑](#footnote-ref-148)
130. འགས་པ་ སྣར་ཐང་། པེ་ཅིན། [↑](#footnote-ref-149)
131. དགའ་ སྣར་ཐང་། པེ་ཅིན། [↑](#footnote-ref-150)
132. གྱི་སྐལ་ སྣར་ཐང་། པེ་ཅིན། [↑](#footnote-ref-151)
133. ཟས་གོས་ སྣར་ཐང་། པེ་ཅིན། [↑](#footnote-ref-152)
134. བརྒྱོང་ ཅོ་ནེ། སྡེ་དགེ། [↑](#footnote-ref-153)
135. འབྲེལ་པ་ སྣར་ཐང་། [↑](#footnote-ref-154)
136. དྲེའུ་ སྣར་ཐང་། པེ་ཅིན། [↑](#footnote-ref-155)
137. དང་ སྣར་ཐང་། པེ་ཅིན། [↑](#footnote-ref-156)
138. བརྟེན་ པེ་ཅིན། [↑](#footnote-ref-157)
139. འཕུང་བ་ སྣར་ཐང་། པེ་ཅིན། [↑](#footnote-ref-158)
140. སྒྲུབ། སྣར་ཐང་། པེ་ཅིན། [↑](#footnote-ref-159)
141. མ་འཛངས་མའི་ སྣར་ཐང་། མ་འཛངས་པའི་ པེ་ཅིན། [↑](#footnote-ref-160)
142. སྐྱོ་བོ་ སྣར་ཐང་། པེ་ཅིན། [↑](#footnote-ref-161)
143. གཡེངས་ སྣར་ཐང་། པེ་ཅིན། [↑](#footnote-ref-162)
144. ཡིན། སྣར་ཐང་། པེ་ཅིན། [↑](#footnote-ref-163)
145. བསླུ་བ། སྣར་ཐང་། པེ་ཅིན། [↑](#footnote-ref-164)
146. ཡི་ སྣར་ཐང་། པེ་ཅིན། [↑](#footnote-ref-165)
147. དང་མི་ སྣར་ཐང་། པེ་ཅིན། [↑](#footnote-ref-166)
148. པ། སྣར་ཐང་། པེ་ཅིན། [↑](#footnote-ref-167)
149. བསླུའི་ སྣར་ཐང་། པེ་ཅིན། [↑](#footnote-ref-168)
150. འདི་བཞིན་ སྣར་ཐང་། པེ་ཅིན། [↑](#footnote-ref-169)
151. གྱུར་ སྣར་ཐང་། པེ་ཅིན། [↑](#footnote-ref-170)
152. རི་ སྣར་ཐང་། པེ་ཅིན། [↑](#footnote-ref-171)
153. སྨྲས། སྣར་ཐང་། [↑](#footnote-ref-172)
154. ཅལ་ཅོལ་ སྣར་ཐང་། པེ་ཅིན། [↑](#footnote-ref-173)
155. སྦྱིན་པ་བཏང་བར་ ཅོ་ནེ། ལ་ཡངས་པར་ སྣར་ཐང་། པེ་ཅིན། [↑](#footnote-ref-174)
156. མི་ལ་ སྣར་ཐང་། ལི་ པེ་ཅིན། [↑](#footnote-ref-175)
157. བྱས་ན་ སྣར་ཐང་། པེ་ཅིན། [↑](#footnote-ref-176)
158. འཐོབ་པར་ སྣར་ཐང་། པེ་ཅིན། [↑](#footnote-ref-177)
159. ད་ལྟ་ སྣར་ཐང་། པེ་ཅིན། [↑](#footnote-ref-178)
160. ད་ནི་མན་ སྣར་ཐང་། པེ་ཅིན། [↑](#footnote-ref-179)
161. མང་བ་ཡི། སྣར་ཐང་། པེ་ཅིན། [↑](#footnote-ref-180)
162. མེད་པ་ཡི། སྣར་ཐང་། པེ་ཅིན། [↑](#footnote-ref-181)
163. བོར་ཤིང་ སྣར་ཐང་། པེ་ཅིན། [↑](#footnote-ref-182)
164. ཕ་རོལ་མ་ སྣར་ཐང་། པེ་ཅིན། [↑](#footnote-ref-183)
165. བརྙལ་ སྣར་ཐང་། པེ་ཅིན། [↑](#footnote-ref-184)
166. ཀ་ སྣར་ཐང་། པེ་ཅིན། [↑](#footnote-ref-185)
167. ཐུབ་པ་ཡི། སྣར་ཐང་། པེ་ཅིན། [↑](#footnote-ref-186)
168. ཚོང་འདུས་ སྣར་ཐང་། [↑](#footnote-ref-187)
169. གྲུབ་པོ་ སྣར་ཐང་། པེ་ཅིན། [↑](#footnote-ref-188)
170. གངས་ སྣར་ཐང་། པེ་ཅིན། [↑](#footnote-ref-189)
171. བསྟེན་ སྣར་ཐང་། པེ་ཅིན། [↑](#footnote-ref-190)
172. བསྟེན་ཅིང་ སྣར་ཐང་། པེ་ཅིན། [↑](#footnote-ref-191)
173. སྤངས། སྣར་ཐང་། པེ་ཅིན། [↑](#footnote-ref-192)
174. བརྙས་པ་ སྣར་ཐང་། [↑](#footnote-ref-193)
175. མ་རུངས་ སྣར་ཐང་། པེ་ཅིན། [↑](#footnote-ref-194)
176. མི་ཟད་ སྣར་ཐང་། པེ་ཅིན། [↑](#footnote-ref-195)
177. ཅན་གྱིས་ སྣར་ཐང་། པེ་ཅིན། [↑](#footnote-ref-196)
178. དེ་ལྟ་བུ་ཡི་ སྣར་ཐང་། པེ་ཅིན། [↑](#footnote-ref-197)
179. ཕྱིན་བ་ནི། སྣར་ཐང་། པེ་ཅིན། [↑](#footnote-ref-198)
180. དེ་ཡང་ སྣར་ཐང་། པེ་ཅིན། [↑](#footnote-ref-199)
181. ནགས་འདབས་ སྣར་ཐང་། པེ་ཅིན། [↑](#footnote-ref-200)
182. སྐྱུངས་ སྣར་ཐང་། པེ་ཅིན། [↑](#footnote-ref-201)
183. འཇོག་པ་དེ་ སྣར་ཐང་། པེ་ཅིན། [↑](#footnote-ref-202)
184. ཉིད་ སྣར་ཐང་། པེ་ཅིན། [↑](#footnote-ref-203)
185. ཅུང་ཟད་ སྣར་ཐང་། པེ་ཅིན། [↑](#footnote-ref-204)
186. ནི་ སྣར་ཐང་། པེ་ཅིན། [↑](#footnote-ref-205)
187. བསྟན་ཆོས་ཡུལ་ སྣར་ཐང་། པེ་ཅིན། [↑](#footnote-ref-206)
188. བསྟན་ཆོས་ཀྱི་སྙན་དངགས་ སྣར་ཐང་། པེ་ཅིན། [↑](#footnote-ref-207)
189. སློབ་དཔོན་འཕགས་པ་ སྣར་ཐང་། པེ་ཅིན། [↑](#footnote-ref-208)
190. ཤི་ལེནྡ་ སྣར་ཐང་། པེ་ཅིན། [↑](#footnote-ref-209)
191. ལོཙྪ་ སྣར་ཐང་། པེ་ཅིན། [↑](#footnote-ref-210)