༄༅། །​ཕྱག་ན་རྡོ་རྗེའི་ལམ་ཡན་ལག་བརྒྱད་པ།༄༅༅། །​རྒྱ་གར་སྐད་དུ། བཛྲ་པཱ་ཎི་མཱརྒཱཥྚཱཾ་བ།[[1]](#footnote-20) བོད་སྐད་དུ། ཕྱག་ན་རྡོ་རྗེའི་ལམ་ཡན་ལག་བརྒྱད་པ། འཕགས་པ་ལག་ན་རྡོ་རྗེ་ལ་ཕྱག་འཚལ་ལོ། །​རིགས་ལྔ་ཁྲོ་བོ་རིགས་གཅིག་པས། །​གཉིས་པོ་དབྱེར་མེད་རྣམ་བཞི་འདྲས། །​བཅོམ་ལྡན་དེ་བཏུད་སྒྲུབ་པའི་ཐབས། །​གཏུམ་པོ་ཁྲོས་པའི་གཞུང་བཞིན་བྱ། །​དེ་ལ་དུར་ཁྲོད་ལ་སོགས་པའི་གནས་སུ་གདོང་ལ་སོགས་པ་དག་པར་བྱས་ཏེ་དྲི་ཆུའི་ཆག་ཆག་བཏབ་ལ། རྣལ་འབྱོར་པ་དབང་ཐོབ་པས་སྟན་བདེ་བ་ལ་འདུག་སྟེ་རང་གི་སྙིང་གར་ཧཱུཾ་སྔོན་པོ་བསམ། དེའི་འོད་ཟེར་གྱིས་བླ་མ་དང་ལྷ་དང་རྒྱལ་བ་སྲས་དང་བཅས་པ་རྣམས་ཐུགས་བསྐུལ་ཏེ་བསོད་ནམས་ཀྱི་ཚོགས་བསགས་པ་ནི། སངས་རྒྱས་ཆོས་དང་དགེ་འདུན་དང་། །​བྱང་ཆུབ་སེམས་དཔའི་ཚོགས་རྣམས་དང་། །​བཅོམ་ལྡན་ཕྱག་ན་རྡོ་རྗེ་ལ། །​བདག་ནི་གུས་པས་ཕྱག་འཚལ་ལོ། །​འདོད་ཡོན་ལྔ་དང་རིན་ཆེན་བདུན། །​བཀྲ་ཤིས་རྫས་བརྒྱད་འཁོར་ཡུག་[[2]](#footnote-21)བཅས། །​ཕྱི་ནང་གསང་བའི་མཆོད་པ་རྣམས། །​བླ་ན་ཡོད་མེད་མཆོད་པར་བཞེས། །​བདག་གིས་ཐོག་མཐའ་མེད་པ་ནས། །​སྡིག་པ་བགྱིས་པ་མ་ལུས་ཀུན། །​བཅོམ་ལྡན་ཕྱག་ན་རྡོ་རྗེ་ཡི། །​སྤྱན་སྔར་ད་ལྟ་མཐོལ་ཞིང་བཤགས། །​བླ་མ་དཀོན་མཆོག་གསུམ་པོ་དང་། །​གསང་སྔགས་ཀུན་བདག་རྡོ་རྗེ་ཅན། །​དེ་རིགས་འཛིན་པའི་རྣལ་འབྱོར་ཀུན། །​དགེ་བ་མཛད་ལ་རྗེས་ཡི་རང་། །​བཅོམ་ལྡན་ཕྱག་ན་རྡོ་རྗེ་ནི། །​དུས་གསུམ་བདེ་གཤེགས་ཐམས་ཅད་ཀྱི། །​བྱིན་གྱི་རླབས་[[3]](#footnote-22)ཀྱིས་དབང་བསྐུར་ལ། །​གསང་སྔགས་འཁོར་ལོ་བསྐོར་བར་བསྐུལ། །​སྐྱོན་བྲལ་མཐུ་ལྡན་ཁྱེད་རྣམས་ལ། །​སྐྱེ་རྒ་ན་འཆི་མི་མངའ་ཡང་། །​འགྲོ་བའི་དོན་དུ་སྐུ་སྤྲུལ་ལ།[[4]](#footnote-23) །​མཐུན་འཇུག་མྱ་ངན་མི་འདའ་གསོལ། །​བདག་གིས་དགེ་བ་ཅི་བསགས་ཀུན། །​གཅིག་ཏུ་བསྡུས་ཏེ་བསྡོམས་ནས་སུ། །​བླ་མེད་བྱང་ཆུབ་ཐོབ་བྱའི་ཕྱིར། །​སེམས་ཅན་ཀུན་གྱི་དོན་དུ་བསྔོ། །​དེ་ནས་བྱམས་པ་དང་སྙིང་རྗེ་དང་། དགའ་བ་དང་བཏང་སྙོམས་བསྒོམ་མོ། །​དེ་ནས་ཡེ་ཤེས་ཀྱི་ཚོགས་བསགས་ཏེ། ཨོཾ་སརྦ་དྷརྨཱ་སྭ་བྷཱ་བ་[[5]](#footnote-24)ཨཱཏྨ་ཀོ྅་[[6]](#footnote-25)ཧཾ་ཞེས་བརྗོད་པས་ཆོས་ཐམས་ཅད་སྟོང་པ་ཉིད་དུ་བསྒོམ་མོ། །​དེ་ནས་རང་གི་སྙིང་གར་ཨ་ལས་བྱུང་བའི་ཟླ་དཀྱིལ་དུ་ཧཱུཾ་བསམ་མོ། །​དེའི་འོད་ཀྱིས་དོན་བྱས། བར་ཆད་བསལ། མཆོད་པ་ཕུལ། བྱིན་རླབས་བསྡུས་ས་བོན་ལ་ཐིམ་པས་ཁྲོ་བོའི་རྡོ་རྗེ་རྩེ་ལྔ་པར་བལྟས་ཏེ། དེའི་ལྟེ་བ་ཅན་གྱི་ཡང་དེ་ལྟར་བྱས། །​དེ་ཡོངས་སུ་གྱུར་པ་ལས། ཞལ་གཅིག་པ། ཕྱག་གཉིས་པ་སྐུ་མདོག་མཐིང་ག །​གཡས་རྡོ་རྗེ་བསྣུན་པའི་ཚུལ། གཡོན་སྡིགས་མཛུབ་ཐུགས་ཀར་བཀན་པ། ལྟོ་འགྲོས་བརྒྱན་ཅིང་སྟག་ཤམ་གསོལ་བ། སྤྱན་གསུམ་པ། མཆེ་བ་གཙིགས་པ། སྐྲ་བརྫེས་[[7]](#footnote-26)ཤིང་སྨ་ར་སེར་བ། ཞབས་གྱད་ཀྱི་འདོར་སྟབས་[[8]](#footnote-27)སུ་བགྲད་པ། ཐུགས་ལས་རིགས་བཞི་ཡུམ་དང་འཁྱུད།[[9]](#footnote-28) །​སེང་གེ་སྟག་དང་ཅེ་སྤྱང་ཕག །​སྤྲུལ་པའི་ཁྲོ་ཆུང་བསམ་མི་ཁྱབ། །​མེ་དཔུང་འབར་བའི་བདག་ཉིད་བསམ། །​དེ་རྗེས་ཧཱུཾ་ལས་འོད་འཕྲོས་པས། །​ཡེ་ཤེས་སྤྱན་དྲངས་མཆོད་སོགས་བྱ། །​ཕྱག་རྒྱ་བཞི་ཡིས་རྒྱས་བཏབ་ལ། །​སྐུ་གསུང་ཐུགས་སུ་བྱིན་གྱིས་བརླབ། །​སྤྱན་ལ་སོགས་པས་དབང་བསྐུར་ལ། །​སྤྲོ་བསྡུ་མི་སྐྱོའི་བར་[[10]](#footnote-29)དུ་བསྒོམ། །​དེ་ནས་ཏིང་འཛིན་གསུམ་དང་མ་བྲལ་བར་བཟླས་པ་བྱ་སྟེ། ཨོཾ་བཛྲ་ཙཎྜ་མ་ཧཱ་[[11]](#footnote-30)རོ་ཥ་ཎ་ཧཱུཾ་ཕཊ། [[12]](#footnote-31)གཟུངས་སམ་རིགས་ལྔའི་སྙིང་པོ་གང་ཡང་འདྲའོ། །​དེ་ནས་གཏོར་མ་གཏང་།[[13]](#footnote-32) བསྟོད་པ་བྱ། ཡི་གེ་བརྒྱ་པ་བཀླག །​ཡེ་ཤེས་པ་གཤེགས། དམ་ཚིག་པ་བསྡུ། སྤྱོད་ལམ་བཞི་དགེ་བའི་ཆོས་སུ་སྤྱད་པར་བྱའོ། །​དེ་ནས་རྫོགས་པའི་རིམ་པ་ནི། ས་བོན་རཾ་དུ་འབར་བ་ཡིས། །​ཁ་སྦྱོར་ཉི་ཟླའི་འཕྲོ་འདུ་ལས། །​ཐབས་དང་ཤེས་རབ་སྦྱོར་བ་ཡིས། །​བདེ་བ་ཆེན་པོ་གསོ་མཛད་པ། །​ཐིག་ལེའི་རང་བཞིན་མི་ཤིགས་ཀྱིས། །​བགེགས་རིགས་སྟོང་ཕྲག་འཇོམས་པར་མཛད། །​དེ་ནས་ཡང་དག་བཤད་པར་བྱ། །​གཏོར་མ་ལས་རབ་ཀུན་གྱི་མཆོག །​ལས་རྣམས་ཀུན་གྱི་སྔོན་དུ་འགྲོ །​ཡཾ་རཾ་ཀཾ་དག་ས་བོན་ལས། །​རླུང་དང་མེ་དང་ཐོད་པའི་སྒྱེད། །​ཨ་ལས་ཐོད་པའི་གཞལ་ཡས་སུ། །​ཤུ་[[14]](#footnote-33)དང་བི་མུ་མ་ར་ལས། །​ན་དང་གོ་དང་ཀུ་ད་ཧ། །​མི་འཆི་ལྔ་དང་རབ་གསལ་ལྔ། །​སྟེང་དུ་ས་བོན་དགོད་བྱ་བ། །​ཨོཾ་དང་ཧཱུཾ་དང་ཏྲཱཾ་[[15]](#footnote-34)ལཾ་ཁཾ། །​ལཾ་མཱཾ་[[16]](#footnote-35)པཾ་ཏཱཾ་[[17]](#footnote-36)བཾ་དག་ལས། །​ཡབ་ཡུམ་སྙོམས་འཇུག་བདུད་རྩིའི་ཆུར། །​དཔའ་བོ་གསུམ་གྱིས་བྱིན་བརླབས་ལ། །​བརྗོད་པས་དཀར་དམར་དངུལ་ཆུའི་མདོག །​ཡེ་ཤེས་བདུད་རྩིར་བྱིན་བརླབས་ལ། །​རྡོ་རྗེ་ཁོང་གསེང་[[18]](#footnote-37)ཡེ་ཤེས་ལྗགས།[[19]](#footnote-38) །​ཧཱུཾ་མཛད་སྔགས་འདིས་གསོལ་བར་བསམ། །​ཨོཾ་ཙཎྜ་བཛྲ་པཱ་ཎ་[[20]](#footnote-39)ཡེ་མ་ཧཱ་བ་ལིཾ་ཨི་དཾ། གྲྀཧྞ་གྲིཧྞ། ཁཱ་[[21]](#footnote-40)ཧི་ཁཱ་ཧི།[[22]](#footnote-41) མུཉྫ་[[23]](#footnote-42)ཧོ་ས་མ་ཡེ་སྭཱ་ཧཱ། དེ་ནས་སྨན་གྱི་མཆོད་པ་ནི། ཨ་མྲྀ་ཏ་པཱུ་ཛ་ཧོ། །​[[24]](#footnote-43)རཀྟའི་མཆོད་པ་ནི། རཀྟ་པི་པ་ཏ་ཡོ། ཚོགས་ཀྱི་མཆོད་པ་ནི། ག་ཎ་[[25]](#footnote-44)པཱུ་ཛ་ཧོ། །​[[26]](#footnote-45)དེ་ནས་ལྷག་མ་བསྔོ་[[27]](#footnote-46)བྱ་བ། །​སྔགས་འདི་བརྗོད་པས་ཐིམ་པར་བསམ། །​ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་[[28]](#footnote-47)ཎཱཾ་ཨཱ་དྱ་ནུཏྤནྣ་[[29]](#footnote-48)ཏྭཱཏ། ཨོཾ་ཨཱཿ་ཧཱུཾ་སྭཱ་ཧཱ། ཞེས་པའི་སྔགས་ཀྱིས་འབྱུང་པོ་ཐམས་ཅད་ལ་གཏོར་མ་གཏང་[[30]](#footnote-49)ངོ། །​[[31]](#footnote-50)དེ་ནས། སངས་རྒྱས་ཀུན་གྱིས་གནང་བའི་ལྷ། །​མཆེ་བ་གཙིགས་ཤིང་མེ་མདག་སྤྱན། །​མེ་ལྕེའི་དབུགས་ལ་འཇིགས་པའི་ངར། །​ཕྱག་ཞབས་ནོར་རྒྱས་བུ་ཡིས་བརྒྱན། །​ནག་པོ་གདོལ་བའི་སེ་རལ་ཁ། །​དགའ་བོ་ཉེ་དགས་སྙན་ཆ་མཛད། །​སྦྲུལ་གདུག་འབར་བས་ཕྱག་ཞབས་བརྒྱན། །​སྐུ་ཡི་བཞིན་དང་གཟི་བརྗིད་རྒྱས། །​ཁྲོ་གཉེར་སྨིན་མ་དཔྲལ་བར་བསྡུས། །​ཡ་སོས་མ་མཆུ་དྲག་ཏུ་མནན། །​གཤིན་རྗེའི་ཆ་བྱེད་[[32]](#footnote-51)འཇིགས་བྱེད་སྐུ། །​གློག་ལྟར་འཁྱུག་པའི་ལྗགས་འདྲིལ་ཞིང་། །​གསུས་པ་ཆེ་ཞིང་སྦྲུལ་ཟ་བ། །​ལག་པ་བརྡབས་པའི་སྒྲ་ཡིས་ནི། །​ཁམས་གསུམ་རྣམས་ནི་འཇིགས་པར་བྱེད། །​སྨ་ར་སེར་པོ་གྱེན་དུ་འཁྱིལ། །​ཁྲོ་གཉེར་སྨིན་མ་མེ་ལྕེར་འཁྱུག །​ཁམ་ནག་རལ་པ་གྱེན་དུ་བརྫེས། །​ཕྱག་གཡས་གསེར་གྱི་རྡོ་རྗེ་བསྣམས། །​གཡོན་པ་སྡིགས་མཛུབ་ལོག་འདྲེན་གཟིར། །​སྐུ་ལ་མེ་འབར་སྲིད་གསུམ་འདུལ། །​འདབ་བཟང་རྒྱལ་པོས་སྐ་རགས་[[33]](#footnote-52)མཛད། །​དཔག་ཚད་བརྒྱད་ཁྲི་རྒྱ་མཚོའི་ཟབས། །​ཞབས་ཀྱི་པུས་མོར་ཕྱིན་མཛད་ནས། །​དབང་པོ་ཉི་མ་ཕྲག་ལ་ཁུར། །​ཨཱ་ལིའི་[[34]](#footnote-53)གད་རྒྱངས་ཆེན་པོ་ཡིས།[[35]](#footnote-54) །​ཀུན་དུ་དགོད་[[36]](#footnote-55)ཅིང་འཁྲུག་པར་བྱེད། །​ཧཱུཾ་དང་ཕཊ་གྱི་གད་རྒྱངས་ཀྱིས། །​ཧ་ཧ་བཞད་ཅིང་དྲག་ཤུལ་ཆེ། །​ཀླུ་རྣམས་འདུལ་བར་བྱེད་ལ་བསྟོད། །​དེ་ནས་སྔགས་ཀྱི་བྱེ་བྲག་ནི། །​ཨོཾ་བཛྲ་ཙཎྜ་མ་ཧཱ་རོ་ཥ་ཎ་ཧཱུཾ་ཕཊ། ཨོཾ་ནཱི་ལཱཾ་བ་[[37]](#footnote-56)ར་དྷ་ར་བཛྲ་པཱ་ཎི་ཧཱུཾ་ཕཊ། ཨོཾ་བཛྲ་པཱ་ཎི་[[38]](#footnote-57)ཧཱུཾ་བཛྲ་རོ་ཥ་ཎ་ཧཱུཾ་ཕཊ། ཨོཾ་བཛྲ་ཙཎྜ་སརྦ་དུཥྚཱན་[[39]](#footnote-58)ཏ་ཀ་ཧ་ན་ད་ཧ་[[40]](#footnote-59)པ་ཙ་ཧཱུཾ་ཕཊ། ཨོཾ་བཛྲ་པཱ་ཎི་ས་མནྟ་ཀ་ར་མ་རཀྵ་ཙིཏྟ་བཛྲ་ནཱ་ག་ས་མནྟ་ཧཱུཾ་ཕཊ། རིགས་ལྔ་གཏུམ་པའི་དྲག་སྔགས་ཏེ། །​རིམ་པ་ཡིས་ནི་ཤེས་པར་བྱ། །​ཏདྱ་ཐཱ་ནས་བྷ་ག་བཱན།[[41]](#footnote-60) ར་ཛྙཱ་པ་ཡི་[[42]](#footnote-61)བར་དུ་ནི། །​གཏུམ་པོ་ཁྲོས་པའི་རྒྱུད་བཞིན་ནོ། །​དེ་དག་གདགས་པའི་དྲག་སྔགས་ནི། །​སྦྱོར་བས་ཡང་དག་བསྟན་པར་བྱ། །​ཨོཾ་ཧ་ཡཀྵ་སོད་རྡོ་རྗེ་ཎ་རི་ཐཱ་རྦད། ཛཱ་[[43]](#footnote-62)བུ་རཾ་རྦད། མུཾ་རིག་མུཾ་རིག་མཱ་ར་ཡ་ཤིག །​སོག་ཚིག་ནན་[[44]](#footnote-63)རྦད། ལུས་རུལ་ནཱ་ག་མཱ་ར་ཡ་ཕཊ། རཾ་རཾ་ཛ་ལ་ཛ་ལ། ཤིག་ཤིག་མཱ་ར་ཡ། རྡུལ་བུན་རྦད་སོད། ཨོཾ་བཛྲ་ཙཎྜ་སརྦ་དུཥྚཱན་[[45]](#footnote-64)ཀྲིག་ནན།[[46]](#footnote-65) ཨེ་ཧུར་ཐུཾ་ཛ་[[47]](#footnote-66)མཱ་ར་ཡ་རྦད། ནཱ་ག་ཙིཏྟ་མཱ་ར་ཡ་རྦད། ཡཀྵ་ཙིཏྟ་མཱ་ར་ཡ་རྦད། རུ་ཀྲཾ་ཙིཏྟ་མཱ་ར་ཡ་རྦད། ར་ཛཱ་ཙིཏྟ་མཱ་ར་ཡ་རྦད། རཀྵ་ཙིཏྟ་མཱ་ར་ཡ་རྦད། ཙ་ར་ཙིཏྟ་མཱ་ར་ཡ་རྦད། ཧཾ་ཤཾ་ཙིཏྟ་མཱ་ར་ཡ་རྦད། བ་ར་ས་ཏུ་ཙིཏྟ་མཱ་ར་ཡ་རྦད། མུས་མུན་ཙིཏྟ་མཱ་ར་ཡ་རྦད། རུ་ཀྲི་ཙིཏྟ་མཱ་[[48]](#footnote-67)ར་ཡ་[[49]](#footnote-68)རྦད། ཉི་མ་ས་བླ་ནན།[[50]](#footnote-69) ཀླད་པ་[[51]](#footnote-70)ནན།[[52]](#footnote-71) ཙི་ཏྲ་ཀུ་[[53]](#footnote-72)ལི་ནན།[[54]](#footnote-73) ཀུ་ན་ཤིག །​ཙི་ཏྲ་མུ་ཏྲ་བཟློག་བྱེར། ནཱ་ག་ཤིག །​ནཱ་[[55]](#footnote-74)ག་གློག་ནཱ་ག་[[56]](#footnote-75)གྷོ་ལ་ནན།[[57]](#footnote-76) ཆེ་གེ་ཙིཏྟ་མཱ་[[58]](#footnote-77)ར་ཡ་ཧཱུཾ་ཕཊ། གདུག་པ་རྣམ་གསུམ་གསད་[[59]](#footnote-78)བྱ་བ། །​ཐོག་མར་ཤེ་དང་རྩོ་ལ་སྦྱར། །​དྲེགས་པ་བཅུ་ནི་འདུལ་བྱེད་པ། །​གོང་ལྟར་མཐུན་དང་བར་པ་གཟུང་། །​བསྲུང་ཞིང་ཟློག་[[60]](#footnote-79)པར་བྱེད་པ་ནི། །​འགྲེས་[[61]](#footnote-80)ཀྱིས་ཐ་མར་ཤེས་པར་བྱ། །​གཞན་ཡང་སྔགས་ཀྱི་སྦྱོར་བ་ནི། །​འདི་ལྟར་རབ་ཏུ་བསྟན་པར་བྱ། །​ཨོཾ་ག་རུ་ཌ་ཧཾ་ས་ཡ།[[62]](#footnote-81) ཙ་ལ་ཙ་ལ་སྭཱ་ཧཱ། སེར་བ་བཅད་པའོ། །​ཐལ་ཆེན་དང་ཡུངས་ཀར་གྱིས་བྱའོ། །​ཨོཾ་ཨེ་ཤོང་ཐི་ཏོ། །​ཧུ་ལུ་ཧུ་ལུ། ཛ་ལ་ཛྙི་[[63]](#footnote-82)ཧོ། ཧུ་ལུ་ཧུ་ལུ།[[64]](#footnote-83) ཡང་ཏྲིའི་བ་ཐི་ཏོ། །​ཧུ་[[65]](#footnote-84)ལུ་ཧུ་[[66]](#footnote-85)ལུ། ཏད་ཏྲེ་བ་པྲ་ཏི་ག་ཛ་ཏུ། ཧུ་ལུ་ཧུ་ལུ་སྭཱ་ཧཱ། སྔགས་ཀྱི་རྒྱལ་པོ་འདི་འཐབ་པ་དང་། རྣམ་པར་རྩོད་པ་ཐམས་ཅད་ལ་བཟླས་པས་ཞི་བར་བྱེད་དོ། །​ཨོཾ་མོ་ཙ་ནི་མོ་ཙ་ཡ།[[67]](#footnote-86) མོ་ཀྵ་ནི་མོ་ཀྵ་ཡ།[[68]](#footnote-87) ཛྲི་རྦམ་[[69]](#footnote-88)བ་ར་དེ་སྭཱ་ཧཱ། ཆུ་ལ་བཏབ་སྟེ་[[70]](#footnote-89)གཏོར་ན་བཅིངས་པ་ལས་རྣམ་པར་གྲོལ་ལོ། །​ཨོཾ་ཏ་རི་ནི་ཏ་ར་ཡ། [[71]](#footnote-90)མོ་ཙ་ནི་[[72]](#footnote-91)མོ་ཙ་ཡ།[[73]](#footnote-92) མོ་ཀྵ་ནི་མོ་ཀྵ་ཡ།[[74]](#footnote-93) བཛྲ་བཾ་བ་ར་དེ་སྭཱ་ཧཱ། ཏིལ་མར་ལ་མངོན་པར་བསྔགས་ཏེ། སྐྱེ་བའི་སྒོ་ལ་བསྐུས་ན་སྦྲུམ་མ་བདེ་བར་བཙའ་བར་འགྱུར་རོ། །​ཨོཾ་ཏཱ་རེ་ཏུཏྟཱ་རེ། མོ་ཀྵ་ཡཱ་བཛྲི་པཾ་སྭཱ་ཧཱ། གུར་གུམ་གྱིས་གྲོ་ག་ལ་གང་གི་མིང་སྨོས་པའི་སྔགས་མངོན་པར་བྲིས་ལ། སྤྲ་ཚིལ་གྱིས་གཏུམས་[[75]](#footnote-94)ཏེ་དྲི་ཞིམ་པོས་བཀང་བའི་ཆུའི་བུམ་པར་བླུགས་ཏེ། མེ་ཏོག་དྲི་ཞིམ་པ་ལ་དུས་གསུམ་དུ་མཆོད་པ་བྱས་ན། འཐབ་རྩོད་ཐམས་ཅད་ལས་རྣམ་པར་རྒྱལ་བར་འགྱུར་རོ། །​ཨོཾ་ཨ་མ་ར་ཎི་ཛཱི་བནྟཱི་[[76]](#footnote-95)ཡེ་སྭཱ་ཧཱ། སྔགས་འདི་ལེགས་པར་བཟླས་ན་ལས་ཐམས་ཅད་འགྲུབ་པར་འགྱུར། ཁྱད་པར་དུ་འབྲུམ་བུ་ལ་སོགས་པ་ལ་ཆུ་ལ་བཏབ་ནས་འཐུངས་ན་འབྲུམ་བུ་ཐམས་ཅད་ཞི་བར་འགྱུར་རོ། །​ཨོཾ་ཙཎྜ་མ་ཧཱ་རོ་ཥ་ཎ་ཧཱུཾ་ཕཊ། སྔགས་ཀྱི་རྒྱལ་པོ་འདི་ལན་ཅིག་བཟླས་པས་སྡིག་པ་ཐམས་ཅད་སྲེག་པར་[[77]](#footnote-96)བྱེད་དོ། །​འབྱུང་པོ་ལ་སོགས་པའི་གདོན་ལ་ཡུངས་ཀར་ལ་བསྔགས་ཏེ་གཏོར་བས་འབྱེར་རོ། །​བྱིས་པ་གསར་དུ་བཙའ་བ་ལ་སྐམ་པ་ལ་རྡོ་རྒྱུས་ཀྱིས་བྲིས་ཏེ་སྒོ་གོང་དུ་བཏགས་ན་བསྲུང་བའི་མཆོག་ཏུ་འགྱུར་རོ། །​ཨོཾ་ཛཾ་བྷ་ལ་ཛ་ལེནྡྲ་[[78]](#footnote-97)ཡེ་སྭཱ་ཧཱ། ཨོཾ་མ་ཎི་[[79]](#footnote-98)བྷ་དྲཱ་ཡ་སྭཱ་ཧཱ། ཨོཾ་པུརྞྞ་[[80]](#footnote-99)བྷ་དྲཱ་ཡ་[[81]](#footnote-100)སྭཱ་ཧཱ། ཨོཾ་དཱ་ན་དཱ་[[82]](#footnote-101)ཡ་སྭཱ་ཧཱ། ཨོཾ་བཻ་ཤྲ་བ་[[83]](#footnote-102)ཎཱ་ཡ་སྭཱ་ཧཱ། ཨོཾ་ཀི་ལི་མ་ལི་ནི་སྭཱ་ཧཱ། ཨོཾ་པི་ཙི་ཀུཎྜ་ལི་ནེ་སྭཱ་ཧཱ། ཨོཾ་མུ་ཁེནྡྲཱ་ཡ་སྭཱ་ཧཱ། ཨོཾ་ཙ་ལེནྡཱ་ཡ་སྭཱ་ཧཱ། ཛཾ་བྷ་ལ་ལ་གནོད་སྦྱིན་ཆེན་པོ་བརྒྱད་ཀྱིས་བསྐོར་བའི་ནོར་བསྒྲུབ་པའོ།། །​།དེ་ནས་རབ་གནས་བཤད་པར་བྱ། །​གཟའ་སྐར་དུས་ཚེས་བཟང་པོ་ལ། །​བཀྲ་ཤིས་བུམ་པ་མཚན་ལྡན་དུ། །​འདག་ཆལ་ལ་སོགས་ཆུ་བརྒྱད་ལ། །​སྟོང་རྩ་བརྒྱད་དུ་གཟུངས་བརྗོད་དོ། །​ཁྲུས་ཁང་[[84]](#footnote-103)གསེར་དང་མུ་ཏིག་ཅན། །​རིན་ཆེན་སིལ་མ་སྤུང་[[85]](#footnote-104)བར་བཀྲུ། །​ཇི་ལྟར་བལྟམས་པའི་ཚིགས་བཅད་བརྗོད། །​ལུགས་མ་བཀྲུ་ཞིང་མེ་ལོང་ལ། །​པོ་[[86]](#footnote-105)ཏི་ལྷ་ཁང་བཀྲུ་བྱའོ། །​ཁྲུས་བྱེད་ན་བཀྲ་ཤིས་ཀྱི་ཚིགས་བཅད་དང་རོལ་མོའི་སྒྲ་སྣ་ཚོགས་དགྲོལ་ལོ། །​སྲན་ཕྱེ་དང་འབྲས་ཡོས་དང་ཏིལ་མར་ལ་སོགས་པ་ལ་ཀུ་ཤའི་པིར་གྱིས་[[87]](#footnote-106)ཁྲུས་བྱ་ཞིང་སྔགས་འདི་བརྗོད། ན་མོ་སརྦ་ཏ་ཐཱ་ག་ཏ་དུ་རྞ་[[88]](#footnote-107)དུ་པ་པ་ཀྲ་སྟ་ཡེ་[[89]](#footnote-108)སྭཱ་ཧཱ་ཞེས་བརྗོད་དོ། །​དེ་ནས་རས་ཁ་ཚར་མ་ཉམས་པས་དྲིལ་ཕྱིས་བྱ་ཞིང་སྔགས་དེ་བརྗོད་དོ། །​དེ་ནས་དཀྱིལ་འཁོར་ཆེན་པོ་སྤྱན་དྲངས་ལ་བདག་གིས་དཀྱིལ་འཁོར་བསྒྲུབ་[[90]](#footnote-109)སྟེ། བདག་ཉིད་[[91]](#footnote-110)དཀྱིལ་འཁོར་མཆོད་པ་རྫོགས་པའི་རྗེས་ལ་རབ་གནས་ཀྱི་ལྷ་རྣམས་ཤིན་ཏུ་གསལ་བར་བྱས་ཏེ། ཡེ་ཤེས་ཀྱི་འཁོར་ལོ་བར་སྣང་དུ་བསྡུས་ཏེ་སྤྱན་དྲངས་ལ་གཉིས་སུ་མེད་པར་བསྟིམས་[[92]](#footnote-111)ལ། དབང་བསྐུར་རྒྱས་བཏབ་ལ་མཆོད་པ་ཤིན་ཏུ་རྒྱས་པར་བྱའོ། །​དེ་ཡང་གསེར་གྱི་ཐུར་མས་སྤྱན་དབྱེ་བའི་སྔགས་ནི་འདིའོ། །​ཨོཾ་ཙཀྵུ་ཛྙཱ་ན་ཙཀྵུ་པྲ་བེ་ཤ་ཡ་སྭཱ་ཧཱ། སྙན་དབྱེ་བ་ནི་ཨོཾ་ཀརྞ་[[93]](#footnote-112)ཡེ་སྭཱ་ཧཱ། ཤངས་དབྱེ་བ་ནི་[[94]](#footnote-113)ཨོཾ་ན་ག་གནྡྷེ་སྭཱ་ཧཱ། ཞལ་དབྱེ་བ་ནི་ཨོཾ་མུ་ཁ་ཡེ་སྭཱ་ཧཱ། ན་བཟའ་[[95]](#footnote-114)གསོལ་བ་ནི་ཨོཾ་བ་ཙན་ཙ་ལི་ཀ་ཡེ་སྭཱ་ཧཱ། དུང་གི་སོ་མང་དང་གསེར་གྱི་སྤུ་གྲིས་རབ་ཏུ་བྱུང་བ་དང་། བྱང་ཆུབ་སེམས་དཔའི་བྱ་བ་བྱའོ། །​པུསྟི་[[96]](#footnote-115)གླེགས་བམ་རྣམས་ནི་རྡོ་རྗེ་ཆོས་དང་ཡུམ་ཆེན་མོར་བྱིན་གྱིས་བརླབ་བོ། །​མཆོད་རྟེན་ནི་རྣམ་པར་སྣང་མཛད་དུ་བྱིན་གྱིས་བརླབ་བོ། །​རྡོ་རྗེ་དང་དྲིལ་བུ་ལ་སོགས་པ་ནི་རང་རང་གི་ཕྱག་མཚན་དུ་བྱིན་གྱིས་བརླབ་བོ།[[97]](#footnote-116) །​གཙུག་ལག་ཁང་ལ་སོགས་པ་དེ་དག་ཐམས་ཅད་ལ་ཡེ་ཤེས་སེམས་དཔའ་བཅུག་ལ་རྒྱས་བཏབ་ཅིང་བྱིན་གྱིས་བརླབས་ཏེ་དབང་བསྐུར་ལ་མཆོད་པ་རྒྱ་ཆེན་པོས་མཆོད་ལ་བཀྲ་ཤིས་ཆེན་པོར་མངའ་གསོལ་ལོ། །​ ༄༅། །​[[98]](#footnote-117)དེ་ནས་བདུན་ཚིགས་བྱེད་པར་འདོད་ན། བསྙེན་པ་སྔོན་དུ་སོང་བས་གསོན་པོའི་བསྲུང་བ་བྱས་ཏེ། རུས་བུའམ་མཚན་བྱང་ལ་སོགས་པའི་དྲི་མ་སྦྱངས་ཏེ། འདོད་ལྷའི་[[99]](#footnote-118)ཐུགས་རྗེས་གཤིན་པོ་ངན་སོང་གསུམ་ནས་དྲང་ཞིང་། གཤིན་པོའི་ཤེས་པ་ཨ་ཐུང་གནས་པ་དེ་མཚན་བྱང་ལ་བསྟིམས་ཏེ། [[100]](#footnote-119)དྲག་པོའི་སྦྱིན་སྲེག་གིས་གཤེད་ཕྲལ་ལ། དུག་སྦྱང་ཞིང་འགྲོ་དྲུག་ནས་དྲངས་ཏེ། འདོད་ཆགས་ཞེ་སྡང་གཏི་མུག་གསུམ། །​འདི་གསུམ་འཇིག་རྟེན་དུག་ཡིན་ཏེ། །​སངས་རྒྱས་ཆོས་དང་དགེ་འདུན་གསུམ། །​བཅོམ་ལྡན་ཕྱག་ན་རྡོ་རྗེ་ཉིད། །​དཀོན་མཆོག་བདེན་པས་དུག་མི་མངའ། །​དཀོན་མཆོག་[[101]](#footnote-120)བདེན་པས་དུག་བཅོམ་མོ། །​དུག་ཀ་ཤཱནྟིཾ་[[102]](#footnote-121)ཀུ་རུ་ཡེ་སྭཱ་ཧཱ། ཞེས་བརྗོད་ཅིང་འགྲོ་དྲུག་ནས་དྲངས་ལ་དཀྱིལ་འཁོར་ཆེན་པོར་དབང་བསྐུར་ཏེ། མེ་མར་གྱིས་ལམ་བསྟན་[[103]](#footnote-122)ལ་བདེ་བ་ཅན་གྱི་ཞིང་ཁམས་སུ་གནས་སྤར་རོ། །​ ༄༅། །​[[104]](#footnote-123)དེ་ནས་སྦྱིན་སྲེག་བཤད་པར་བྱ། །​ཞི་བ་དཀར་ཞིང་ཟླུམ་པ་ལ། །​ཀུ་ཤ་འོ་མ་ཅན་གྱིས་བསྲེག །​འབྲས་ཆན་དཀར་གསུམ་མངར་གསུམ་དབུལ། །​ཏ་ལ་[[105]](#footnote-124)ནྱ་གྲོ་དྷ་ཡིས་བསྲེག །​གྲུ་བཞི་རིན་ཆེན་མཛེས་པས་སྤྲས། །​སྨན་[[106]](#footnote-125)དང་རིན་ཆེན་སྣ་ལྔ་དབུལ། །​དབང་ལ་དམར་ཞིང་ཟླ་གམ་ལ། །​ཙནྡན་དམར་དང་སེང་ལྡེང་ཤིང་། །​ཁྲུ་གང་ཚད་ལ་པདྨའི་དབྱིབས། །​དཱུར་བ་[[107]](#footnote-126)ཤིང་ཐོག་[[108]](#footnote-127)ལ་སོགས་དབུལ། །​དྲག་པོ་[[109]](#footnote-128)མཐིང་ནག་གྲུ་གསུམ་ལ། །​ཆུ་ཤིང་ཚེར་མ་ཅན་གྱིས་བསྲེག །​རྡོ་རྗེ་ལྕགས་ཀྱུས་སྤྲས་པ་ལ། །​དུག་དང་ཁྲག་དང་དྲག་པོས་དབུལ། །​མེ་ལྷའི་ཆོ་ག་རྫོགས་བྱས་ལ། །​དེ་ཡི་གཞལ་ཡས་དྲག་པོ་རུ། །​བཅོམ་ལྡན་ཆོ་ག་ལེགས་པ་ཡིས། །​སྦྱིན་སྲེག་སྔགས་ནི་འདི་ལྟར་རོ། །​ཨོཾ་ཨགྣ་ཡེ་[[110]](#footnote-129)ཛྭ་ལ་རཾ། སརྦ་ཤ་ཏྲཱུཾ།[[111]](#footnote-130) ཤཱནྟིཾ་[[112]](#footnote-131)ཀུ་རུ་[[113]](#footnote-132)སྭཱ་ཧཱ། ཞི་བའི་འོ།[[114]](#footnote-133) །​པུཥྚིཾ་ཀུ་རུ་[[115]](#footnote-134)སྭཱ་ཧཱ། རྒྱས་པའིའོ། །​བ་ཤཾ་ཀུ་རུ་[[116]](#footnote-135)སྭཱ་ཧཱ། དབང་གིའོ། །​མཱ་ར་ཡ་ཀུ་རུ་[[117]](#footnote-136)ཧཱུཾ་ཕཊ། དྲག་པོའིའོ། །​ན་མཤྩཎྜ་[[118]](#footnote-137)བཛྲ་པཱ་ཎ་[[119]](#footnote-138)ཡེ། མ་ཧཱ་ཡཀྵ་སེ་ནཱ་པ་[[120]](#footnote-139)ཏ་ཡེ། སརྦ་ཤ་ཏྲཱུཾ་[[121]](#footnote-140)ཞེས་པ་ཕྲིན་ལས་བཞིའི་སྔགས་གདགས་པ་ནི་ཕྱག་ན་རྡོ་རྗེའིའོ།། །​།༄༅། །​[[122]](#footnote-141)དེ་ནས་གདོན་བཤད་པར་བྱ། དབྱིབས་ལེགས་མཛེས་པའི་མཎྜལ་གསུམ། །​བདག་དང་ནད་པའི་བར་དུ་བྱ། །​དང་པོ་གཟུངས་[[123]](#footnote-142)ཀྱི་བུམ་པ་ལ། །​གཉིས་པ་སྨྱག་ཤད་ལྕུག་མས་བྱབ།[[124]](#footnote-143) །​གསུམ་པ་བ་སུ་རིགས་དྲུག་དགོད། །​འཁར་གཞོང་སྨན་གྱིས་བཀང་བ་ནི། །​ལྕུག་མའི་གདན་དེ་ནད་རྣམས་གདབ། །​མཱ་ག་[[125]](#footnote-144)ཡུ་ལུ་ཞེས་བརྗོད་ལ། །​དགང་གཟར་བླུགས་གཟར་དག་གིས་དབུལ། །​ཞི་བ་ཆུ་ཡི་སྦྱིན་སྲེག་གོ། །​གུ་གུལ་དུད་པས་བདུག་པ་དང་། །​བྲ་མའི་ལྕག་གིས་བྲབ་པ་དང་། །​ཁྱུང་དང་མཐུ་ཆེན་བསྡིགས་[[126]](#footnote-145)ཤིང་བྲབ། །​མདོངས་ཀྱིས་[[127]](#footnote-146)དུད་ཁུང་ལྟ་བུར་བྱབ།[[128]](#footnote-147) །​རླུང་གི་དཀྱིལ་འཁོར་བསྐྱོན་བྱས་ལ། །​གདོན་དེ་དཔག་ཚད་བརྒྱད་ཁྲིར་འཕང་། །​གདོན་རིགས་ཉི་ཤུ་རྩ་ལྔ་ལ། །​སྨན་ཡང་རྩ་ལྔས་ནད་རྣམས་འཇོམས།[[129]](#footnote-148) །​མཐོང་བའི་དུག་དང་རེག་པའི་དུག །​ཁ་རླངས་[[130]](#footnote-149)དུག་དང་བསམ་པའི་[[131]](#footnote-150)དུག །​མྱོས་པའི་དུག་དང་དུག་མཚོ་ལྔ། །​གཏུམ་པོ་ཁྲོས་པའི་རྒྱུད་བཞིན་དུ། །​རྟེན་ཅིང་འབྲེལ་པའི་རྫས་རྣམས་དང་། །​ཡེ་ཤེས་ལྷ་ཡི་སྔགས་ཀྱིས་དགྲོལ། །​མཛེ་རིགས་སུམ་བརྒྱ་དྲུག་ཅུ་ལས། །​བསྡུ་[[132]](#footnote-151)ན་བཅོ་བརྒྱད་ཤིན་ཏུ་བརྒྱད།[[133]](#footnote-152) །​རྩ་དང་ཆུ་དང་དབང་པོ་དངས། །​སྐྲ་དང་རུས་པ་སེན་མོ་སྤུ། །​དུག་དང་རྐྱེན་དང་རིགས་དང་གདོན། །​མངལ་དང་སྲིན་བུ་ཆུ་དང་ལྟས། །​དང་པོ་བརྟག་པ་གཅེས་[[134]](#footnote-153)པ་ཡིན། །​གཉིས་པ་གསོ་ཐབས་བསྟན་པར་བྱ། །​བརྟག་པ་བརྒྱད་ལ་གསོ་ཐབས་གཉིས། །​སྨན་དང་ལྷ་རུ་ཤེས་པར་བྱ། །​ལྷ་ནི་སྔོན་དུ་[[135]](#footnote-154)སོང་བ་ཡིས། །​སྨན་ནི་རྟེན་ཅིང་འབྲེལ་པའི་རྫས། །​བཅངས་པ་ཙམ་གྱིས་བསྲུང་བའི་མཆོག །​རྩ་བཤལ་རྩུབ་[[136]](#footnote-155)བཤལ་རྣ་[[137]](#footnote-156)བཤལ་སོགས། །​རྔབས་རུའི་[[138]](#footnote-157)ཐབས་སྦྱོར་དག་དང་ནི། །​གཏར་དང་མེ་ཐུར་ལ་སོགས་པས། །​རིག་པས་[[139]](#footnote-158)དཔྱད་ལ་ཀུན་ནས་དགྲོལ། །​མཛེ་རིགས་བརྒྱད་ལ་གསོ་ཐབས་བརྒྱད། །​བརྟག་[[140]](#footnote-159)ཐབས་བརྒྱད་ལ་མན་ངག་བརྒྱད། །​བླ་མའི་ངག་གིས་བརྒྱན་པར་བྱ། །​དུག་ལ་སྨན་གྱིས་གསོ་བར་བྱ། །​རྐྱེན་ལ་རྟེན་ཅིང་འབྲེལ་པའི་ཐབས། །​རིགས་ལ་རིན་ཆེན་གཏེར་གྱིས་[[141]](#footnote-160)གཟེར། །​གདོན་ལ་བྱབ་བསྲུངས་ལྷ་ཡི་སྔགས། །​མངལ་དང་སྲིན་ལ་རྩ་བཤལ་ལོ། །​ཆུ་ལ་གཏར་དང་དེ་བཞིན་ཏེ། །​ལས་ལ་དགེ་བའི་སྟོབས་ཀྱིས་གསོ། །​ལང་ཀར་གཤེགས་པའི་མདོ་དག་ལས། །​བདག་ཉིད་འཕགས་པས་ལུང་བསྟན་པས། །​བརྩམ་པར་མི་འོས་མ་ཡིན་ཏེ། །​ཡན་ལག་བརྒྱད་དུ་དེ་བཤད་དོ། །​རྒྱུད་ཀྱི་དགོངས་པ་ཡན་ལག་བརྒྱད། །​ལྷག་ཆད་རྒྱལ་པོ་བཀའ་ལས་འགལ། །​ཟབ་མོ་སྒྲུབ་ཐབས་འདི་བྲིས་པས། །​འདིར་འཇུག་གསང་བདག་འགྲུབ་པར་ཤོག །​ཕྱག་ན་རྡོ་རྗེའི་ལམ་ཡན་ལག་བརྒྱད་པ་ཞེས་བྱ་བ། འཕགས་པ་ཀླུ་སྒྲུབ་ཀྱི་ཞལ་སྔ་ནས་མཛད་པ་རྫོགས་སོ། །​

1. ཎྱཾ་ག་མཱརྒཱཥྚ་ཡ སྣར་ཐང་། ཎྱཾ་ག་མཱརྒཱཥྚི་ཡ། པེ་ཅིན། [↑](#footnote-ref-20)
2. ཁོར་ཡུག་ སྣར་ཐང་། པེ་ཅིན། [↑](#footnote-ref-21)
3. གྱིས་བརླབས་ སྣར་ཐང་། པེ་ཅིན། [↑](#footnote-ref-22)
4. སྤྲུལ་པ། སྣར་ཐང་། པེ་ཅིན། [↑](#footnote-ref-23)
5. ཝ་ སྣར་ཐང་། པེ་ཅིན། [↑](#footnote-ref-24)
6. ཀོ་ སྣར་ཐང་། པེ་ཅིན། [↑](#footnote-ref-25)
7. རྫེས་ སྣར་ཐང་། པེ་ཅིན། [↑](#footnote-ref-26)
8. དོར་ཐབས་ སྣར་ཐང་། པེ་ཅིན། [↑](#footnote-ref-27)
9. ཁྱུད། སྣར་ཐང་། པེ་ཅིན། [↑](#footnote-ref-28)
10. སྐྱོ་བར་ སྣར་ཐང་། པེ་ཅིན། [↑](#footnote-ref-29)
11. ཧ་ སྣར་ཐང་། པེ་ཅིན། [↑](#footnote-ref-30)
12. ཧཱུཾ་ སྣར་ཐང་། པེ་ཅིན། [↑](#footnote-ref-31)
13. གཏང་བཏང་། སྣར་ཐང་། པེ་ཅིན། [↑](#footnote-ref-32)
14. ཤ་ སྣར་ཐང་། པེ་ཅིན། [↑](#footnote-ref-33)
15. ཏཾ་ སྣར་ཐང་། པེ་ཅིན། [↑](#footnote-ref-34)
16. མཾ་ སྣར་ཐང་། པེ་ཅིན། [↑](#footnote-ref-35)
17. ཏཾ་ སྣར་ཐང་། པེ་ཅིན། [↑](#footnote-ref-36)
18. ཁོང་སེང་ སྣར་ཐང་། པེ་ཅིན། [↑](#footnote-ref-37)
19. ལྕགས། སྣར་ཐང་། པེ་ཅིན། [↑](#footnote-ref-38)
20. ན་ སྣར་ཐང་། པེ་ཅིན། [↑](#footnote-ref-39)
21. ཁ་ སྣར་ཐང་། པེ་ཅིན། [↑](#footnote-ref-40)
22. ཁ སྣར་ཐང་། ཁ་ཧི། པེ་ཅིན། [↑](#footnote-ref-41)
23. མུཉྩ་ པེ་ཅིན། [↑](#footnote-ref-42)
24. ཛའོ། །​ །​ སྣར་ཐང་། པེ་ཅིན། [↑](#footnote-ref-43)
25. ནི།གྷ་ན་ སྣར་ཐང་། པེ་ཅིན། [↑](#footnote-ref-44)
26. ཛའོ། །​ །​ སྣར་ཐང་། པེ་ཅིན། [↑](#footnote-ref-45)
27. བསྔོ་བ་ སྣར་ཐང་། པེ་ཅིན། [↑](#footnote-ref-46)
28. ཎཾ་ སྣར་ཐང་། པེ་ཅིན། [↑](#footnote-ref-47)
29. མུད་པན་ན་ སྣར་ཐང་། ནུད་པན་ན་ པེ་ཅིན། [↑](#footnote-ref-48)
30. བཏང་ སྣར་ཐང་། པེ་ཅིན། [↑](#footnote-ref-49)
31. ། །​། །​ སྣར་ཐང་། [↑](#footnote-ref-50)
32. ཆ་བྱད་ སྣར་ཐང་། པེ་ཅིན། [↑](#footnote-ref-51)
33. སྐེ་རགས་ སྣར་ཐང་། [↑](#footnote-ref-52)
34. ཨ་ལཱི་ སྣར་ཐང་། པེ་ཅིན། [↑](#footnote-ref-53)
35. ཆེན་པོ་ནི། སྣར་ཐང་། པེ་ཅིན། [↑](#footnote-ref-54)
36. རྒོད་ སྣར་ཐང་། པེ་ཅིན། [↑](#footnote-ref-55)
37. ཡཱཾ་བ་ སྣར་ཐང་། [↑](#footnote-ref-56)
38. ནི་ སྣར་ཐང་། པེ་ཅིན། [↑](#footnote-ref-57)
39. དུཥྚན་ སྣར་ཐང་། པེ་ཅིན། [↑](#footnote-ref-58)
40. ཧ་ སྣར་ཐང་། པེ་ཅིན། [↑](#footnote-ref-59)
41. བན། སྣར་ཐང་། པེ་ཅིན། [↑](#footnote-ref-60)
42. ཡའི་ སྣར་ཐང་། པེ་ཅིན། [↑](#footnote-ref-61)
43. །ཛ་ སྣར་ཐང་། པེ་ཅིན། [↑](#footnote-ref-62)
44. ནཎ་ སྣར་ཐང་། པེ་ཅིན། [↑](#footnote-ref-63)
45. དུཤྚན་ སྣར་ཐང་། པེ་ཅིན། [↑](#footnote-ref-64)
46. ནཎ། སྣར་ཐང་། པེ་ཅིན། [↑](#footnote-ref-65)
47. ཧཱུར་ཐུམས་ཛཱ་ སྣར་ཐང་། པེ་ཅིན། [↑](#footnote-ref-66)
48. ཙིཏྟ་མ་ སྣར་ཐང་། པེ་ཅིན། [↑](#footnote-ref-67)
49. ར་ སྣར་ཐང་། པེ་ཅིན། [↑](#footnote-ref-68)
50. ནཎ། སྣར་ཐང་། པེ་ཅིན། [↑](#footnote-ref-69)
51. གླད་པ་ སྣར་ཐང་། པེ་ཅིན། [↑](#footnote-ref-70)
52. ནཎ། སྣར་ཐང་། པེ་ཅིན། [↑](#footnote-ref-71)
53. གུ་ སྣར་ཐང་། པེ་ཅིན། [↑](#footnote-ref-72)
54. ནཎ། སྣར་ཐང་། པེ་ཅིན། [↑](#footnote-ref-73)
55. ན་ སྣར་ཐང་། པེ་ཅིན། [↑](#footnote-ref-74)
56. གྷ་ སྣར་ཐང་། པེ་ཅིན། [↑](#footnote-ref-75)
57. ནཎ། སྣར་ཐང་། པེ་ཅིན། [↑](#footnote-ref-76)
58. ཙིཏྟ་མ་ སྣར་ཐང་། པེ་ཅིན། [↑](#footnote-ref-77)
59. བསད་ སྣར་ཐང་། པེ་ཅིན། [↑](#footnote-ref-78)
60. བཟློག་ སྣར་ཐང་། པེ་ཅིན། [↑](#footnote-ref-79)
61. འདྲེས་ སྣར་ཐང་། པེ་ཅིན། [↑](#footnote-ref-80)
62. ཡེ། སྣར་ཐང་། པེ་ཅིན། [↑](#footnote-ref-81)
63. ཛྷི་ པེ་ཅིན། [↑](#footnote-ref-82)
64. ཧཱུ་ལུ་ཧཱུ་ལུ། སྣར་ཐང་། པེ་ཅིན། [↑](#footnote-ref-83)
65. །​། ཧཱུ་ སྣར་ཐང་། པེ་ཅིན། [↑](#footnote-ref-84)
66. ཧཱུ་ སྣར་ཐང་། པེ་ཅིན། [↑](#footnote-ref-85)
67. ཡཱ། སྣར་ཐང་། [↑](#footnote-ref-86)
68. ཡཱ། སྣར་ཐང་། པེ་ཅིན། [↑](#footnote-ref-87)
69. ཛྲཱིརྦམ་ སྣར་ཐང་། པེ་ཅིན། [↑](#footnote-ref-88)
70. བཏབ་ཏེ་ སྣར་ཐང་། པེ་ཅིན། [↑](#footnote-ref-89)
71. །ཡཱ་ སྣར་ཐང་། པེ་ཅིན། [↑](#footnote-ref-90)
72. ཙ་ པེ་ཅིན། [↑](#footnote-ref-91)
73. ཡཱ། སྣར་ཐང་། པེ་ཅིན། [↑](#footnote-ref-92)
74. ཡཱ། སྣར་ཐང་། པེ་ཅིན། [↑](#footnote-ref-93)
75. བཏུམས་ སྣར་ཐང་། པེ་ཅིན། [↑](#footnote-ref-94)
76. ཝནྟཱི་ སྣར་ཐང་། པེ་ཅིན། [↑](#footnote-ref-95)
77. བསྲེག་པར་ སྣར་ཐང་། པེ་ཅིན། [↑](#footnote-ref-96)
78. ཛཱ་ལེནྡྲཱ་ སྣར་ཐང་། པེ་ཅིན། [↑](#footnote-ref-97)
79. ནི་ སྣར་ཐང་། པེ་ཅིན། [↑](#footnote-ref-98)
80. པུརྞྣ་ སྣར་ཐང་། པེ་ཅིན། [↑](#footnote-ref-99)
81. དྲཱ་ སྣར་ཐང་། པེ་ཅིན། [↑](#footnote-ref-100)
82. དཏྟཱ་ སྣར་ཐང་། པེ་ཅིན། [↑](#footnote-ref-101)
83. ཤྲ་མ་ སྣར་ཐང་། པེ་ཅིན། [↑](#footnote-ref-102)
84. གང་ སྣར་ཐང་། [↑](#footnote-ref-103)
85. དཔུངས་ སྣར་ཐང་། པེ་ཅིན། [↑](#footnote-ref-104)
86. །​པ་ སྣར་ཐང་། པེ་ཅིན། [↑](#footnote-ref-105)
87. པིར་གྱི་ སྣར་ཐང་། པེ་ཅིན། [↑](#footnote-ref-106)
88. དུརྞྣ་ སྣར་ཐང་། པེ་ཅིན། [↑](#footnote-ref-107)
89. ཀྲ་སྟེ་ སྣར་ཐང་། པེ་ཅིན། [↑](#footnote-ref-108)
90. སྒྲུབ་ སྣར་ཐང་། པེ་ཅིན། [↑](#footnote-ref-109)
91. བདག་ཉིད་ཀྱི་ སྣར་ཐང་། པེ་ཅིན། [↑](#footnote-ref-110)
92. བསྟིམ་ སྣར་ཐང་། པེ་ཅིན། [↑](#footnote-ref-111)
93. ཀརྞྣ་ སྣར་ཐང་། པེ་ཅིན། [↑](#footnote-ref-112)
94. [↑](#footnote-ref-113)
95. གཟའ་ སྣར་ཐང་། [↑](#footnote-ref-114)
96. སེམས་དཔའ་བྱི་བའོ། །​པོ་ཏི་ སྣར་ཐང་། པེ་ཅིན། [↑](#footnote-ref-115)
97. བརླབ་པའོ། སྣར་ཐང་། པེ་ཅིན། [↑](#footnote-ref-116)
98. ། །​༄༅། སྣར་ཐང་། པེ་ཅིན། [↑](#footnote-ref-117)
99. འདོད་པའི་ སྣར་ཐང་། པེ་ཅིན། [↑](#footnote-ref-118)
100. བསྟིམ་སྟེ་ སྣར་ཐང་། པེ་ཅིན། [↑](#footnote-ref-119)
101. དཀོན་མཆོག་ སྣར་ཐང་། པེ་ཅིན། [↑](#footnote-ref-120)
102. ཤནྟིང་ སྣར་ཐང་། ཤིནྟང་ པེ་ཅིན། [↑](#footnote-ref-121)
103. སྟན་ སྣར་ཐང་། པེ་ཅིན། [↑](#footnote-ref-122)
104. ། །​༄༅། སྣར་ཐང་། པེ་ཅིན། [↑](#footnote-ref-123)
105. རྟ་ལ་ སྣར་ཐང་། པེ་ཅིན། [↑](#footnote-ref-124)
106. བསྣན་ སྣར་ཐང་། པེ་ཅིན། [↑](#footnote-ref-125)
107. དུཪྦ་ སྣར་ཐང་། པེ་ཅིན། [↑](#footnote-ref-126)
108. ཏོག་ སྣར་ཐང་། པེ་ཅིན། [↑](#footnote-ref-127)
109. དྲག་པོའི་ སྣར་ཐང་། པེ་ཅིན། [↑](#footnote-ref-128)
110. ཨགྣཱ་ཡ་ སྣར་ཐང་། པེ་ཅིན། [↑](#footnote-ref-129)
111. ཏྲུཾ། སྣར་ཐང་། པེ་ཅིན། [↑](#footnote-ref-130)
112. ཤནྟིང་ སྣར་ཐང་། ཤནྟིཾ་ པེ་ཅིན། [↑](#footnote-ref-131)
113. རུ་ཡེ་ སྣར་ཐང་། པེ་ཅིན། [↑](#footnote-ref-132)
114. ཞི་བའི་བའོ། སྣར་ཐང་། པེ་ཅིན། [↑](#footnote-ref-133)
115. ཀུ་རུ་ཡེ་ སྣར་ཐང་། ཀུ་རུ་ཡ་ པེ་ཅིན། [↑](#footnote-ref-134)
116. ཀུ་རུ་ཡེ་ སྣར་ཐང་། པེ་ཅིན། [↑](#footnote-ref-135)
117. ཀུ་རུ་ཡེ་ སྣར་ཐང་། པེ་ཅིན། [↑](#footnote-ref-136)
118. མཿཙཎྚ་ སྣར་ཐང་། པེ་ཅིན། [↑](#footnote-ref-137)
119. ན་ སྣར་ཐང་། པེ་ཅིན། [↑](#footnote-ref-138)
120. ན་པ་ སྣར་ཐང་། པེ་ཅིན། [↑](#footnote-ref-139)
121. ཏྲུཾ་ སྣར་ཐང་། པེ་ཅིན། [↑](#footnote-ref-140)
122. རྗེའོ།། །​། སྣར་ཐང་། པེ་ཅིན། [↑](#footnote-ref-141)
123. གཟུགས་ སྣར་ཐང་། པེ་ཅིན། [↑](#footnote-ref-142)
124. བྱ། སྣར་ཐང་། པེ་ཅིན། [↑](#footnote-ref-143)
125. ནཱ་ག་ སྣར་ཐང་། པེ་ཅིན། [↑](#footnote-ref-144)
126. སྡིགས་ སྣར་ཐང་། པེ་ཅིན། [↑](#footnote-ref-145)
127. མདོངས་ཀྱི་ སྣར་ཐང་། པེ་ཅིན། [↑](#footnote-ref-146)
128. ལྟར་བྱ་བ། སྣར་ཐང་། པེ་ཅིན། [↑](#footnote-ref-147)
129. འཇིལ། སྣར་ཐང་། པེ་ཅིན། [↑](#footnote-ref-148)
130. བླངས་ སྣར་ཐང་། པེ་ཅིན། [↑](#footnote-ref-149)
131. བསམས་པའི་ སྣར་ཐང་། པེ་ཅིན། [↑](#footnote-ref-150)
132. བསྡུས་ སྣར་ཐང་། པེ་ཅིན། [↑](#footnote-ref-151)
133. རྒྱས། སྣར་ཐང་། པེ་ཅིན། [↑](#footnote-ref-152)
134. བརྟག་པ་ཅེས་ སྣར་ཐང་། པེ་ཅིན། [↑](#footnote-ref-153)
135. མངོན་དུ་ སྣར་ཐང་། པེ་ཅིན། [↑](#footnote-ref-154)
136. བརྩུབ་ སྣར་ཐང་། པེ་ཅིན། [↑](#footnote-ref-155)
137. སྣ་ སྣར་ཐང་། པེ་ཅིན། [↑](#footnote-ref-156)
138. སྔ་སྦྲུལ་ སྣར་ཐང་། པེ་ཅིན། [↑](#footnote-ref-157)
139. རིགས་པས་ སྣར་ཐང་། པེ་ཅིན། [↑](#footnote-ref-158)
140. བརྟག་ཐབས་བརྒྱད་ལ་གསོ་ཐབས་བརྒྱད། །​བརྟག་ སྣར་ཐང་། པེ་ཅིན། [↑](#footnote-ref-159)
141. གཏེར་གྱི་ སྣར་ཐང་། པེ་ཅིན། [↑](#footnote-ref-160)