༄༅། །​ཤེས་རབ་བརྒྱ་པ་ཞེས་བྱ་བའི་རབ་ཏུ་བྱེད་པ།༄༅༅། །​རྒྱ་གར་སྐད་དུ། པྲཛྙཱ་ཤ་ཏི་ཀ་ནཱ་[[1]](#footnote-20)མ་པྲ་ཀ་ར་ཎ། བོད་སྐད་དུ། ཤེས་རབ་བརྒྱ་པ་ཞེས་བྱ་བའི་རབ་ཏུ་བྱེད་པ། འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །​གང་ཞིག་ལེགས་པར་རྟོགས་པ་ཡིས། །​མི་རྣམས་ཤེས་རབ་བརྒྱ་བསྐྱེད་པ།[[2]](#footnote-21) །​དོན་གྱི་བསྟན་བཅོས་ལུགས་དག་གི །​[[3]](#footnote-22)འབྱུང་གནས་ཆེན་པོར་རབ་ཏུ་བཤད། །​མཁས་པས་དོན་གྱི་བསྟན་བཅོས་ལས། །​དངོས་པོ་གང་དག་གཟིགས་གྱུར་པ། །​དེ་དག་ཡི་གེ་མང་པོ་ཡིས། །​འཇིགས་པའི་ཆེད་དུ་འདིར་བསྡུས་བྱས།[[4]](#footnote-23) །​ཡི་གེ་ཉུང་ལ་དོན་མང་བ། །​གཏན་ཚིགས་སྣ་ཚོགས་རྣམས་ཀྱིས་བརྒྱན། །​འདི་ནི་ཚིགས་སུ་བཅད་པ་བརྒྱ། །​ཤེས་རབ་བརྒྱ་པ་ཞེས་བྱའོ། །​མཐོང་དང་མ་མཐོང་ཡོན་ཏན་འདི། །​ཀུན་གྱི་རྩ་བ་ཤེས་རབ་ཡིན། །​དེ་ལྟར་གཉིས་ཀ་བསྒྲུབ་པའི་ཕྱིར། །​ཤེས་རབ་ཡོངས་སུ་གཟུང་བར་[[5]](#footnote-24)བྱ། །​ཆོས་དོན་འདོད་དང་ཐར་པ་ཡི། །​འབྱུང་གནས་ཆེན་པོ་རིག་པ་[[6]](#footnote-25)ཡིན། །​དེ་ལྟར་[[7]](#footnote-26)དང་པོར་[[8]](#footnote-27)གུས་པ་ཡིས། །​ཤེས་རབ་ཡུམ་ཆེན་གཟུང་བར་[[9]](#footnote-28)བྱ། །​ཤེས་རབ་ལྡན་པ་གཅིག་རྐྱ་[[10]](#footnote-29)ཡང་། །​གཞན་གྱིས་[[11]](#footnote-30)འདི་ལ་གནོད་མི་འགྱུར། །​དོར་ཐབས་ལྡན་པའི་ལུས་ཆུང་ཡང་། །​མཚན་[[12]](#footnote-31)དང་ལྡན་པས་ཡོ་[[13]](#footnote-32)མི་བརྙས། །​ཤེས་རབ་ཀྱིས་ནི་ལུས་བསྲུངས་ལ། །​[[14]](#footnote-33)དགྲ་ཡི་ཚོགས་ཀྱིས་[[15]](#footnote-34)ཅི་བྱར་ཡོད། །​ལག་ན་གདུགས་དང་བཅས་པ་[[16]](#footnote-35)ལ། །​ཆར་གྱི་རྒྱུན་གྱིས་རྫི་བ་མེད། །​ཤེས་རབ་རྩལ་དང་བྲལ་བ་[[17]](#footnote-36)ནི། །​གཞན་གྱི་བྲན་བྱེད་ཁོ་ནར་ཟད། །​གླང་ཆེན་རི་བརྩེགས་ལྟ་བུ་ཡི།[[18]](#footnote-37) །​ལུས་དང་ལྡན་པ་སྣང་བ་བཞིན། །​ཤེས་རབ་མིག་ཕྱེ་རྣམས་ལ་ནི། །​རྒུད་པ་རྣམ་པར་འཇིག་[[19]](#footnote-38)འགྱུར་ཏེ། །​ལག་ན་མར་མེ་ཐོགས་པ་ཡི། །​མདུན་ན་མུན་པ་མེད་པ་བཞིན། །​ཤེས་རབ་མེད་པའི་ཕུན་སུམ་ཚོགས། །​གནམ་བབས་[[20]](#footnote-39)བཞིན་དུ་བྱུང་བ་ཡང་། །​སྐད་ཅིག་ཁོ་ནས་དེ་དག་མེད། །​མ་རུངས་པ་རྣམས་བཤེས་པ་བཞིན། །​ལེགས་པར་བརྟགས་ཏེ་བྱེད་པ་ལ། །​མ་རུངས་པ་དག་མི་སྣང་སྟེ། །​འཕྲོད་པ་[[21]](#footnote-40)ཟ་བའི་ལུས་ལ་ནི། །​ནད་ཀྱི་བར་ཆད་མི་འབྱུང་ངོ། །​གང་ལ་རང་དོན་འཕེལ་འགྱུར་བའི། །​ཤེས་ཉེན་[[22]](#footnote-41)ཡོད་པ་དེ་མཁས་པ། །​ཆུ་ཡིས་གང་བའི་མཚོ་ལ་ནི། །​མཁའ་ལ་རྒྱུ་བ་རྣམས་ཀྱང་བརྟེན།[[23]](#footnote-42) །​གང་ཞིག་ཉེན་དང་འབྲེལ་པ་[[24]](#footnote-43)ཡི། །​ནོར་དེ་ཡང་ནི་ཅི་རུ་[[25]](#footnote-44)རུང་། །​སྦྲུལ་གྱི་མགོ་ལ་འདུག་པ་ཡི། །​ནོར་བུ་ལ་ནི་སུ་ཞིག་རེག །​རང་དོན་བསྒྲུབ་པར་བྱ་བ་རྣམས། །​བག་མེད་ལས་ཀྱིས་བསྒྲུབ་མི་བྱ། །​སྦྲུལ་སོ་ཤིན་ཏུ་གདུག་པ་ཡིས། །​དོན་མ་བསྒྲུབས་པར་ཕུང་བར་[[26]](#footnote-45)སྣང་། །​རང་དོན་བསྒྲུབ་པར་བྱ་བ་རྣམས། །​བག་དང་བཅས་པའི་[[27]](#footnote-46)ལས་ཀྱིས་[[28]](#footnote-47)བསྒྲུབ། །​སྲིན་བུ་པད་པ་[[29]](#footnote-48)ཟོན་ཅན་ལུས། །​ཁྲག་འཐུངས་བཞིན་དུ་མི་མཐོང་ངོ། །​རང་གི་གཏིང་[[30]](#footnote-49)འཛུགས་འདོད་པ་ཡིས། །​གཞན་གྱི་ཕན་ལ་བརྩོན་པར་བྱ། །​གཏིང་[[31]](#footnote-50)འཛུགས་སྦྱོར་བ་མ་བྱས་པའི། །​སྒྲུབ་པ་[[32]](#footnote-51)པོ་ཡིས་ཅི་མི་འགྲུབ། །​གཞན་གྱི་[[33]](#footnote-52)ཕྱོགས་གཞོམ་འདོད་པས་ཀྱང་། །​བདག་ཉིད་ཡོན་ཏན་ལྡན་པར་བྱ། །​གཞུ་ནི་རྒྱུད་དང་མི་ལྡན་པའི། །​མདས་[[34]](#footnote-53)ལྟ་གང་དུ་ཕྱིན་པར་འགྱུར། །​དབྲི་མཁྱུད་[[35]](#footnote-54)མེད་པར་སྨྲ་བ་དང་། །​ཇི་སྐད་སྨྲས་བཞིན་སྒྲུབ་པ་[[36]](#footnote-55)དང་། །​ཆས་བཞི་ཉམས་དང་སྦྱོར་བ་[[37]](#footnote-56)ཡི།[[38]](#footnote-57) །​མི་ཕོ་རྣམས་ནི་བདེ་བར་འཚོ། །​ཡ་རབས་རྣམས་ཀྱི་སྤྱོད་པ་ལ། །​སྐྱེ་བོ་ངན་པས་གནོད་མི་འགྱུར། །​རིན་ཆེན་སྒྲོན་མེ་འབར་བའི་ཚེ།[[39]](#footnote-58) །​འཐོར་རླུང་[[40]](#footnote-59)ཚོགས་ཀྱིས་[[41]](#footnote-60)མི་སོད་[[42]](#footnote-61)དོ། །​གྱ་ནོམ་སྐྱེས་བུའང་[[43]](#footnote-62)ཇི་ཞིག་ལྟར། །​ངན་པའི་གནས་སུ་ཕྱིན་འགྱུར་ན། །​དུར་ཁྲོད་ཀྱི་ནི་མེ་བཞིན་དུ། །​གྲོགས་ངན་བསྟན་[[44]](#footnote-63)ལས་འཇིགས་པ་འབྱུང་། །​གཡོན་ཅན་[[45]](#footnote-64)ངག་འཇམ་སྨྲ་བ་ལ། །​མཁས་པས་ནན་ཏན་མ་བརྟགས་པར། །​ཡིད་བརྟན་བྱ་བར་རུང་མ་ཡིན། །​རྨ་བྱ་ཡིད་འོང་སྒྲ་སྒྲོགས་པར།[[46]](#footnote-65) །​ཟས་སུ་དུག་ཆེན་ཟ་བ་བཞིན། །​ཤེས་རབ་ཅན་གང་དགྲ་ལ་ཡང་། །​མཛའ་བཤེས་ལྟ་བུར་སྒྲུབ་བྱེད་པ། །​རྒྱ་མཚོ་བཞིན་དུ་མི་འཁྲུགས་ཏེ། །​སྐྱེ་བོ་ངན་པས་དྲོད་མི་ཟིན། །​ཕྱིར་རྗེས་[[47]](#footnote-66)སུ་ནི་ལྟ་བ་[[48]](#footnote-67)དང་། །​བག་ཡོད་ཁོང་ཁྲོ་མེད་པ་དང་། །​བརྩོན་འགྲུས་བརྟན་ཞིང་[[49]](#footnote-68)མི་གཡེལ་བའི། །​མི་ལ་དཔལ་མགོན་ཉེ་བར་གནས། །​གང་ཞིག་ལན་ལ་མི་རེ་བར། །​སྦྱིན་པ་གཏོང་ལ་སེམས་སྤྲོ་བ། །​དེ་ནི་སྙན་དངགས་[[50]](#footnote-69)མཁས་པ་བཞིན། །​མི་ཡུལ་[[51]](#footnote-70)འདི་ན་[[52]](#footnote-71)གྲགས་པས་མཛེས། །​གང་ཞིག་དབང་པོ་བྲན་ལྟ་བུར།[[53]](#footnote-72) །​བཀའ་བཞིན་རྗེས་སུ་མཐུན་བྱེད་པ། །​རྒྱ་མཚོ་ཆེ་ལ་རིན་ཆེན་བཞིན། །​དེ་ལ་འདོད་དགུ་ཕུན་སུམ་ཚོགས། །​བྱ་བ་མ་ཡིན་མི་བྱེད་ཅིང་། །​བཤམས་པ་མཁོས་སུ་[[54]](#footnote-73)ཕེབས་པ་དང་། །​ཡུལ་ལ་འདོད་པ་ཐག་བསྲིངས་པའི། །​སྐྱེས་བུ་མཁས་པ་སུས་མི་བཀུར། །​མཐུ་རྩལ་ལྡན་པའི་ཁེངས་སེམས་ཀྱིས། །​ལུགས་ཀྱི་གདམས་ངག་ཡོངས་མི་སྤང་། །​རུ་ཤིང་བཟང་པོའི་གཞུ་མཆོག་ཀྱང་། །​རྒྱུད་མེད་གཡུལ་[[55]](#footnote-74)ངོར་ཅི་ཞིག་བྱ། །​གཡོན་ཅན་རྣམས་ཀྱི་གྲོན་ཅན་ཚིག །​མཛངས་པས་ལེགས་པར་མ་བརྟགས་ན། །​ཁོང་གླུའི་དོན་རྣམས་མ་དཔྱད་པའི། །​རི་དྭགས་གཞན་གྱིས་བརླག་པར་སྣང་། །​མཁས་པ་[[56]](#footnote-75)རྟག་ཏུ་དགྲ་ལ་ཡང་། །​མཉེན་དེས་ཅན་དུ་བྱ་དགོས་ཏེ། །​འཁྲི་[[57]](#footnote-76)ཤིང་མཉེན་པོས་ལྗོན་ཤིང་ལ། །​འཁྲིས་[[58]](#footnote-77)ནས་རྩེ་མོར་ཕྱིན་ཏེ་གནས། །​ཁོང་རྒྱུད་དོགས་པ་[[59]](#footnote-78)ཙམ་གྱིས་འདིར། །​དགོས་དགུ་འགྲུབ་པར་མི་འགྱུར་བས། །​ཡིད་ཀྱིས་ལེགས་པར་རྣམ་བརྟགས་ཏེ། །​ངག་གིས་ཀུན་དང་མཐུན་པར་བྱ། །​ངག་གིས་[[60]](#footnote-79)བཞམས་ཏེ་སྨྲ་བྱ་ཞིང་། །​རེས་འགའ་བྱི་ལའི་སྤྱོད་པའང་[[61]](#footnote-80)སྤྱད། །​ཐབས་དང་ལྡན་པའི་སྤྱོད་པ་ལ། །​མཁས་པ་སུ་ཡང་སྨོད་མི་བྱེད། །​རྔོན་པ་པུས་མོ་གཉིས་བཙུགས་ཏེ། །​ཡན་ལག་རྣམས་ཀྱི་གུམ་[[62]](#footnote-81)ཕག་ཏུ། །​བྱས་ཏེ་ཁོང་གླུ་སྙན་ལེན་པས། །​རི་དྭགས་སོད་པར་[[63]](#footnote-82)མི་འགྱུར་རམ། །​རྒྱལ་པོའི་བཞེད་པ་མི་སྦྱོར་བ། །​མཁས་པས་རྟག་ཏུ་འབད་དེ་སྤང་། །​ས་བདག་འཁོར་བཅས་ཐག་རིང་ཞེས། །​ཁྱད་དུ་གསད་པ་[[64]](#footnote-83)རུང་མ་ཡིན། །​ལུགས་ལ་མཁས་པའི་བློན་པོ་ཡིས། །​སྐྱེ་བོ་མ་ལུས་སྐྱོང་བྱེད་པའི། །​རྒྱལ་པོ་གཅིག་པུ་ཁོ་ནས་ཀྱང་། །​ས་རྣམས་མ་ལུས་ཆོམ་དུ་ཕེབས། །​གང་ན་རྒྱལ་པོ་འབངས་རྣམས་ཀྱིས། །​ལེགས་ཉེས་སེམས་པར་བྱེད་པ་ཡི། །​ཡུལ་དེ་[[65]](#footnote-84)རྒྱལ་པོ་ཡོད་ཅེས་བྱ། །​དེ་ལྟར་དེ་དག་གཙོར་བརྟག་གོ། །​གང་[[66]](#footnote-85)ན་རྒྱལ་པོ་འབངས་རྣམས་ཀྱིས། །​ལེགས་ཉེས་སེམས་པར་མི་བྱེད་པ། །​རྒྱལ་པོ་དེ་དག་གཙུག་ལག་ལ། །​མཁས་པ་རྣམས་ཀྱིས་བརྟེན་[[67]](#footnote-86)མི་བྱ། །​ཡོན་ཏན་ལྡན་པ་ཆུང་ཡང་ནི། །​འཇིག་རྟེན་ཐབས་ཆེན་ཐོབ་པར་འགྱུར། །​ཟླ་བ་ཤས་ཙམ་ལུས་པ་ཡང་། །​དྲག་པོ་ཡིས་[[68]](#footnote-87)ནི་སྤྱི་ལ་ཐོགས། །​མཁས་པ་གང་ཞིག་བག་མེད་པའི། །​གནས་ནས་བྱོལ་ཏེ་འབྲོས་པ་དཔའ། །​རི་དྭགས་རྒྱལ་པོ་མི་གཙང་བའི།[[69]](#footnote-88) །​གནས་ནས་འཛུར་བ་[[70]](#footnote-89)ག་ལ་ལྟར།[[71]](#footnote-90) །​ལེགས་ཉེས་དོན་ཆེན་མི་སེམས་པར། །​མུན་སྤྲུལ་བརྟུལ་བ་དཔའ་མ་ཡིན། །​དོན་མེད་དཔག་ཚད་བརྒྱ་ཡོད་པའི། །​གཡང་སར་མཆོང་བ་[[72]](#footnote-91)ཅི་ཆ་ཡོད། །​ཡོན་ཏན་ལྡན་ཡང་ཐམས་ཅད་དུ། །​གྲགས་ཆེན་ཐོབ་པར་འགྱུར་མ་ཡིན། །​ཟླ་བའི་འོད་ཟེར་བསིལ་བ་[[73]](#footnote-92)རྣམས། །​པདྨའི་རྫིང་དང་འཕྲོད་མི་འགྱུར། །​མཇུག་ཏུ་སྐྱོར་འབྱིན་བྱེད་པ་ཡི། །​སྙན་ཚིག་[[74]](#footnote-93)མཁས་པ་སུས་[[75]](#footnote-94)མི་བསྔགས།[[76]](#footnote-95) །​གང་གིས་ཁམས་འཁྲུག་[[77]](#footnote-96)འགྱུར་བ་ཡི། །​ཁ་ཟས་ཞིམ་པོ་[[78]](#footnote-97)དེ་སུ་ཟ། །​མཁས་རྣམས་རྣ་བར་མི་སྙན་ཡང་། །​ཕན་ཚིག་སྨན་བཞིན་བསྟེན་པར་གྱིས། །​རེ་ཞིག་ཅིག་ན་དེ་དག་ཀྱང་། །​ཡང་དག་བདུད་རྩི་ལྟ་བུར་འགྱུར། །​རིགས་པའི་དོན་དང་མི་ལྡན་པའི། །​གཞུང་ལུགས་གང་ཞིག་རྩོམ་བྱེད་པ། །​དེ་ཡང་[[79]](#footnote-98)དགོས་པ་འགྲུབ་མི་འགྱུར། །​སྔགས་དང་བྲལ་བའི་སྦྱིན་སྲེག་[[80]](#footnote-99)བཞིན། སྐྱོན་དང་ཡོན་ཏན་འདི་གཉིས་ལ། །​གཅིག་ཏུ་མཁས་པར་བྱས་ནས་ནི། །​དགོས་པ་རྩོམ་པར་[[81]](#footnote-100)བྱེད་པ་གང་། །​དེ་ལ་ཉེས་པ་རྒྱབ་ཀྱིས་ཕྱོགས། །​སྙིང་ལ་ཁོང་[[82]](#footnote-101)དུ་དམ་བཟུང་ནས། །​བཤེས་[[83]](#footnote-102)པའི་ཚིག་ནི་སྟོན་བྱེད་པ། །​དེ་དག་མཛེས་པ་མ་ཡིན་ཏེ། །​སྲིན་བུས་ཟོས་པའི་སྡོང་རུལ་བཞིན། །​གང་དག་ཚིག་ཏུ་སྙན་སྨྲ་ཞིང་། །​སྙིང་ལ་གཞན་ཞིག་འདོག་བྱེད་པ། །​རི་དྭགས་གཟུགས་ཅན་སྟག་[[84]](#footnote-103)ལྟ་བུར། །​དེ་བས་ཡིད་བརྟན་[[85]](#footnote-104)གནས་མ་ཡིན། །​གསོན་ཚེ་གྲགས་པ་དགའ་བའི་[[86]](#footnote-105)རྒྱུ། །​འཇིག་རྟེན་ཕ་རོལ་ཕན་འགྱུར་[[87]](#footnote-106)བ། །​དེ་གཉིས་གཅིག་ཀྱང་མེད་པ་ནི། །​འཇིག་རྟེན་གཉིས་ན་ཅི་ཞིག་མི། །​གར་སྐྱེས་སུ་ནི་ཟད་ཅེས་ཏེ། །​རང་གི་བརྩོན་པ་དོར་མི་བྱ། །​འབད་པ་མེད་པར་ཏིལ་དག་ལས། །​ཏིལ་མར་ཐོབ་པར་འགྱུར་མ་ཡིན། །​ཀུན་ལ་གཉེན་[[88]](#footnote-107)དེས་མི་བྱ་སྟེ། །​ཧ་ཅང་དེས་པ་[[89]](#footnote-108)གནོད་པར་འགྱུར། །​ཆུ་ཤིང་སྙིང་པོ་མེད་པ་ལ། །​སུ་ཞིག་སྤྱོད་པར་[[90]](#footnote-109)རྩོམ་མི་བྱེད། །​གང་ཞིག་གཏོང་ཕོད་བློ་ལྡན་དཔའ།[[91]](#footnote-110) །​ཚིག་བདེན་གཙང་ལ་བྱས་པ་གཟོ།[[92]](#footnote-111) །​དེ་ལ་རྟག་ཏུ་དཔལ་གྲོགས་རྣམས། །​གྲིབ་མ་བཞིན་དུ་རྗེས་སུ་འབྲང་། །​ནགས་ཀྱི་གླང་ཆེན་ཞགས་པ་ཡིས། །​བཅིངས་ནས་དབང་དུ་བྱེད་པ་ཡང་། །​ཐབས་མཁས་ཚུལ་ལ་གནས་པ་ཡི། །​ཡོན་ཏན་རྣམས་ཀྱི་མཐུ་སྟོབས་ཡིན། །​རྗེ་དཔོན་རང་དོན་ལྷུར་ལེན་པ། །​གཡོག་འཁོར་རྟེན་པར་[[93]](#footnote-112)མི་བྱེད་དེ། །​ཤ་ལ་བརྐམ་[[94]](#footnote-113)པའི་སེང་གེ་ལ། །​ཝ་སྐྱ་རེ་ཐག་ཆད་པ་[[95]](#footnote-114)བཞིན། །​གང་ཞིག་ལེགས་བྱས་མི་ཚོར་བ། །​དེ་ལ་གཡོག་འཁོར་རྟེན་[[96]](#footnote-115)མི་བྱེད། །​ཚ་སྒོ་[[97]](#footnote-116)ཅན་ལ་ལེགས་རྨོས་[[98]](#footnote-117)ཀྱང་། །​ལོ་ཏོག་[[99]](#footnote-118)ཕུན་སུམ་ཚོགས་མི་འགྱུར། །​བདོག་པ་ཧ་ཅང་སྤེལ་བ་ཡང་། །​མཇུག་ཏུ་རྒུད་པས་གདུངས་[[100]](#footnote-119)པར་འགྱུར། །​ཚང་ཚིང་མང་དང་ལྡན་པ་ཡིས།[[101]](#footnote-120) །​ས་ཕྱོགས་[[102]](#footnote-121)ཚིག་པར་འགྱུར་བ་བཞིན། །​གང་ཞིག་སྐྱེ་དགུ་འཚོ་བྱེད་པ། །​དེ་ནི་ལས་ཉིད་སྟོན་པར་བྱེད། །​བྱིས་པ་གནས་ས་[[103]](#footnote-122)མ་བྱེ་བར།[[104]](#footnote-123) །​ནུ་ཞོ་འཐུང་བ་སུ་ཡིས་བསྟེན། །​གང་ལ་ཞེ་འགྲས་[[105]](#footnote-124)ཡོད་པ་ཡི། །​དགྲ་བོ་[[106]](#footnote-125)དེ་དང་གཞར་མི་འགྲོགས། །​ཟ་བས་[[107]](#footnote-126)བག་ཙམ་བརྗོད་པ་ཡིས། །​སྒྲ་གཅན་འཛིན་གྱིས་ཉི་མ་ཟིན། །​བྱ་བ་ཉམས་ཀྱིས་མི་ལྕོགས་པ། །​གཞན་གྱིས་རྦད་[[108]](#footnote-127)ཀྱང་བྱར་མི་རུང་། །​དགེའོ་དགེའོ་ཞེས་སྨྲས་པས།[[109]](#footnote-128) །​མེ་ཡི་ནང་དུ་སུ་ཞིག་མཆོང་། །​ཅི་ནས་བདག་དམུས་མ་བྱུང་བའི།[[110]](#footnote-129) །​ལས་ཀྱིས་[[111]](#footnote-130)སྦྱོར་བ་རྣམས་[[112]](#footnote-131)བྱ་སྟེ། །​གསང་བས་[[113]](#footnote-132)འདི་ནི་སློབ་མ་[[114]](#footnote-133)རྣམས། །​བློན་པོ་[[115]](#footnote-134)ཉིད་དུ་འགྱུར་རམ་ཅི། །​ཕོངས་པ་ལས་གང་བྱེད་པ་སྟེ།[[116]](#footnote-135) །​རྣལ་མར་འདུག་པས་བྱར་མི་རུང་། །​མཛེ་ཅན་མེར་ནི་འཇུག་ཅེས་ཏེ། །​དེ་ཅི་གཞན་གྱི་སྨན་ཡིན་ནམ། །​གང་གིས་འཇིག་རྟེན་འདི་དང་ནི། །​གཞན་དུ་སྡུག་བསྔལ་མི་འགྱུར་བ། །​འདི་འདྲ་བ་ཡི་ཚུལ་དེ་ནི། །​ཤིན་ཏུ་ཡུན་རིང་དུས་སུ་སྤྱད།[[117]](#footnote-136) །​གང་དག་རྒས་རབ་[[118]](#footnote-137)མི་བསྟེན་པ། །​དེ་དག་གཙུག་ལག་མཁས་མི་འགྱུར། །​གཟུ་ལུམས་ཅན་གྱི་སྤྱོད་པ་རྣམས། །​དགོས་པ་མྱུར་དུ་ཉམས་པར་འགྱུར། །​ཧ་ཅང་སོག་[[119]](#footnote-138)ལ་ཞེན་པ་ཡི། །​བདོག་པ་གཞན་གྱི་དོན་[[120]](#footnote-139)དུ་འགྱུར། །​སྦྲང་མས་འབད་དེ་བསགས་པ་ཡི། །​སྦྲང་རྩི་གཞན་དག་སྤྱོད་པར་སྣང་། །​ངན་པ་རྣམས་དང་བཤེས་འདོད་པ།[[121]](#footnote-140) །​ཕུང་བ་[[122]](#footnote-141)ཁོ་ནར་འགྱུར་བར་[[123]](#footnote-142)ཟད། །​ཆུ་བོས་དྲུང་ནས་ཟོས་པ་ཡིས།[[124]](#footnote-143) །​ལྗོན་ཤིང་འགྲེང་ཡང་འགྱེལ་དང་འདྲ། །​ཕན་སྐྱབས་ཆེ་ལ་བརྟེན་[[125]](#footnote-144)ན་ནི། །​ཆུང་ཡང་བཙན་པོ་ཉིད་དུ་འགྱུར། །​རི་རབ་བཙན་[[126]](#footnote-145)ལ་བརྟེན་པའི་བྱ། །​གསེར་གྱི་མདོག་ཏུ་འགྱུར་ཞེས་གྲགས། །​ཁང་བཟང་[[127]](#footnote-146)ཟོ་མདོག་གྱ་གྱུ་[[128]](#footnote-147)མེད། །​ཀླན་ཀ་མི་ཚོལ་འཇར་[[129]](#footnote-148)ལ་ཕན། །​སྒྲུབ་པའི་[[130]](#footnote-149)འབྲས་བུ་ཡོད་པ་ཡི། །​གྲོགས་པོ་རྣམས་ལ་ལྷ་ཡང་དགའ། །​མང་པོ་རྣམས་ནི་འཇིང་དྲིལ་ནས། །​ལོངས་སྤྱོད་ཕྱིར་ནི་དཔུང་འཆང་བ། །​ཆགས་པའི་དབང་གིས་ཕུང་[[131]](#footnote-150)འགྱུར་ཏེ། །​ནས་དང་བྲལ་བའི་སྲིན་བཞིན་ནོ། །​དོན་རྣམས་ཀུན་ལ་མི་གསལ་བའི། །​ངན་པ་རྣམས་ནི་འཛིངས་བསྡོངས་[[132]](#footnote-151)ནས། །​གོ་འཕང་ཐོབ་ཀྱང་རླག་[[133]](#footnote-152)འགྱུར་ཏེ། །​སྲིན་བུར་བའི་ཁར་ཕྱིན་བཞིན། །​ཡུལ་ངན་བཤེས་ནི་ངན་པ་དང་། །​ཆུང་མ་ངན་དང་འཁོར་ངན་དང་། །​རྒྱལ་པོ་སྐྱེ་བོ་ངན་སྤོང་བ། །​དེ་དག་རྟག་ཏུ་བདེ་བ་འཐོབ། །​སྐྱེས་བུ་མཁས་པ་གཅིག་རྐྱ་ཡང་།[[134]](#footnote-153) །​འདོད་པའི་དོན་མཆོག་གྲུབ་པར་[[135]](#footnote-154)འགྱུར། །​རི་དྭགས་རྒྱལ་པོ་གཅིག་པུ་ཡིས། །​གླང་ཆེན་དྲེགས་ཁྱུའི་ཀླད་པ་འགེམས། །​མང་པོ་ཚོགས་པར་[[136]](#footnote-155)གྱུར་པ་ཡི། །​ནང་ན་འདུག་ན་གཞན་དག་གིས། །​དེ་འདིར་ཟད་ཅེས་མི་རྩི་བ། །​སྐྱེས་བུ་ཐ་ཤལ་ཡིན་སྙམ་བྱེད། །​རང་དོན་བསྒྲུབ་པར་འདོད་པ་ཡིས། །​རྟག་ཏུ་སྐྱབས་ཆེན་བཙལ་བར་[[137]](#footnote-156)བྱ། །​གང་དག་[[138]](#footnote-157)རྒྱ་མཚོ་ཆེར་ཕྱིན་ན། །​རང་གི་མིང་ཡང་མི་གླེང་ངོ། །​རང་བཞིན་ངན་པའི་སྐྱེ་བོ་དང་། །​ཤིན་ཏུ་མཛའ་བོར་[[139]](#footnote-158)བྱས་ཀྱང་ནི། །​མར་མེའི་མེ་ལྕེ་ཚ་བ་བཞིན། །​ཉིད་ཀྱི་རང་བཞིན་མི་འདོར་རོ། །​ཁོན་ཆེན་ཞགས་པས་ཕན་ཚུན་དུ། །​གླགས་པའི་[[140]](#footnote-159)སེམས་དང་ལྡན་པ་རྣམས། །​འཆི་འཕོ་སྐྱེས་[[141]](#footnote-160)ནའང་དེ་དག་ལ། །​ཁོན་ཆེན་དེ་བཞིན་རྗེས་སུ་འབྲང་། །​དཔེར་ན་སྦྲུལ་དང་ནེའུ་ལེ་དང་། །​བྱ་རོག་འུག་པ་མ་ཧེ་རྟ། །​ཚེ་རབས་གཞན་ལ་བསྒྲུབས་པ་གང་། །​དེ་ཅི་འདི་ལ་མི་སྣང་ངམ། །​ཁྲོ་བ་ལ་ནི་བརྟེན་རྣམས་ཀྱིས། །​རང་གི་དོན་ཡང་མི་རིགས་པས། །​མཁས་པས་རྣམ་པར་མ་བརྟགས་པར། །​ཁྲོ་བའི་ཡུས་[[142]](#footnote-161)སུ་མི་བྱའོ། །​གང་ལ་བཟོད་པའི་རང་བཞིན་ཆུ། །​ཁྲོ་བའི་[[143]](#footnote-162)མེ་ནི་ཞི་བྱེད་པ། །​གདུལ་བའི་[[144]](#footnote-163)ཐབས་ཀྱི་མཆོག་ཡོད་པ།[[145]](#footnote-164) །​དེ་ལ་དགྲ་རྣམས་ག་ལ་སྡང་། །​གཡུང་དྲུང་ཆོས་ཀྱི་གོ་འཕང་མཆོག །​ལེགས་པའི་གཞི་ལ་མ་འབད་ན། །​མཐོང་དང་མ་མཐོང་ཕུན་སུམ་ཚོགས། །​ཆུ་ཡི་ཆུ་བུར་[[146]](#footnote-165)བཞིན་དུ་གཡོ། །​སྙིང་ལ་ཡོད་པའི་གསང་ཚིག་རྣམས། །​ངན་པ་རྣམས་ལ་སྤེལ་མི་བྱ། །​བྲང་འགྲོ་གདུག་པ་ཁྲོས་པ་བཞིན། །​དེ་ལ་དེ་ཡིས་གནོད་འགྱུར་སྲིད། །​བློ་ལྡན་གང་ཞིག་རྩོམ་པ་ཀུན། །​ཆོས་གཙོར་བྱེད་པའི་དཔལ་ལྡན་པ། །​[[147]](#footnote-166)དེ་ལ་འདི་དང་གཞན་དུ་ཡང་། །​བདེ་བར་འགྱུར་བ་[[148]](#footnote-167)ཐེ་ཚོམ་མེད། །​ཐབས་མཁས་ཆོ་གར་ལྡན་པ་ལ། །​དགྲ་རྣམས་ཀྱིས་ནི་རྫི་མི་འགྱུར། །​ཆོ་ག་རབ་ཏུ་སྦྱར་ལེགས་ན། །​དུག་ཀྱང་བདུད་རྩི་ཉིད་དུ་འགྱུར། །​དགྲ་བཅོམ་[[149]](#footnote-168)ཕྱོགས་དང་བྲལ་བ་ཡིས། །​སེམས་ཀྱི་གནོད་པ་ག་ལ་སྤོང་།[[150]](#footnote-169) །​མཚོན་ཆག་གཡུལ་ངོར་[[151]](#footnote-170)ཆེར་ཞུགས་པ། །​གདོན་མི་ཟ་བར་ཕམ་པར་འགྱུར། །​གྲོགས་མི་བདོག་པ་འགས་ཀྱང་ནི། །​དགྲ་དཔུང་གཞོམ་པར་[[152]](#footnote-171)དཀའ་བར་འགྱུར། །​ཚང་ཚིང་ཉུང་ཟད་བསྲེགས་པ་[[153]](#footnote-172)ཡི། །​མེ་ཡང་རླུང་ལ་ལྟོས་[[154]](#footnote-173)དགོས་སོ། །​བདག་དང་[[155]](#footnote-174)གཞན་ལ་མི་ཕན་པའི། །​ཕྱུག་པོ་བཀྲེན་[[156]](#footnote-175)དང་ཅིས་[[157]](#footnote-176)མི་མཚུངས། །​བུད་ཤིང་རྣམས་དང་ཕྲད་པའི་མེ། །​བུད་ཤིང་བསྲེགས་[[158]](#footnote-177)ནས་ཤི་བ་བཞིན། །​གཞན་གྱིས་བཟུང་བའི་བུད་མེད་དག །​རུམ་དུ་བཅུག་སྟེ་ཉལ་བ་ནི། །​ལྕགས་ཀྱོ་[[159]](#footnote-178)མེད་པར་གླང་པོ་ཆེ། །​མྱོས་པའི་རྒྱབ་ཏུ་ཞོན་པས་ཐུ། །​གང་ཞིག་རྟག་ཏུ་སྨད་འཚོང་མའི། །​བུད་མེད་རྣམས་ལ་གླ་[[160]](#footnote-179)འཇལ་བ། །​སྟོན་ཀའི་ཆུ་བོའི་རྩ་ལག་བཞིན། །​དེ་ཡི་ཕུན་སུམ་ཚོགས་པ་འགྲིབ། །​བློ་ལྡན་སྤྱོད་ལམ་ཞི་བ་ཡི།[[161]](#footnote-180) །​ལུས་ཀྱི་ཕན་པ་འགྲུབ་པར་བྱེད། །​ཆུ་སྐྱར་སྤྱོད་ལམ་ཞི་བ་ཡིས། །​སྤྱོད་པས་ཉ་རྣམས་འབྱིན་པར་བྱེད། །​བདོག་པ་རིགས་པས་ཉེར་བསྒྲུབས་ཤིང་། །​འཇིག་རྟེན་ཀུན་ལ་ཕན་འདོགས་གང་། །​དེ་ནི་འཇིག་རྟེན་ཐམས་ཅད་ཀྱིས། །​སྤྱི་ལ་མེ་ཏོག་ཕྲེང་[[162]](#footnote-181)བཞིན་བཀུར། །​འཇིག་རྟེན་འདི་[[163]](#footnote-182)ན་མཁས་པ་གང་། །​དགྲ་རྣམས་སྙིང་ནར་འཇུག་འདོད་པ། །​ངེས་ཀྱང་བདག་ཉིད་རྟག་པར་ནི། །​ཡོན་ཏན་རྣམས་དང་ལྡན་པར་བྱ། །​གང་ཞིག་གཞན་དག་[[164]](#footnote-183)བརླག་བྱ་ཞེས། །​ཁྲོས་པའི་མེ་ཡིས་རང་རྒྱུད་སྲེག །[[165]](#footnote-184)​ཡོན་ཏན་ལྷུར་ལེན་མི་བྱེད་པ། །​དེ་དག་ནམ་ནམ་ཞར་ཞར་ཕུང་།[[166]](#footnote-185) །​གང་ལ་རང་གི་ཤེས་རབ་མེད། །​དེ་ལ་བསྟན་བཅོས་ཅི་བྱར་ཡོད། །​མིག་གཉིས་དང་ནི་བྲལ་བ་ལ། །​མེ་ལོང་གིས་ནི་ཅི་ཞིག་བྱ། །​སྦྲུལ་ལ་འོ་མ་བླུད་པ་ནི། །​དུག་འཕེལ་འགྱུར་བ་ཁོ་ནར་ཟད། །​ངན་པ་རྣམས་ལ་གདམས་པ་ཡང་། །​ཚིག་པ་ཟ་འགྱུར་ཞི་མི་འགྱུར། །​ཡོན་ཏན་མཆོག་ལྡན་མི་རྣམས་ནི། །​སྙིང་དང་ཡིད་ཀྱང་འདྲེན་པར་བྱེད། །​མཁས་པ་ཡོན་ཏན་ལྕགས་ཀྱོ་[[167]](#footnote-186)ཡིས། །​ལམ་ལོག་གླང་ཆེན་དྲངས་ཏེ་[[168]](#footnote-187)བཀོལ། །​འཇིག་རྟེན་ཀུན་གྱི་དཔལ་འདི་ནི། །​ཡིད་ཀྱིས་ལག་ཏུ་འོངས་དང་འདྲ། །​དཔའ་བོ་ཚམ་ཚོམ་[[169]](#footnote-188)མེད་རྩོམ་པ།[[170]](#footnote-189) །​མཐུ་སྟོབས་ཅན་གྱི་དབང་དུ་འགྱུར། །​དཔལ་གྱི་འགྲོ་བ་བཟང་མོ་འདི། །​འདི་དང་[[171]](#footnote-190)རང་དབང་མེད་པར་འདུག །​མཐུ་རྩལ་ལྡན་པའི་སྐྱེས་མཆོག་གིས། །​ལག་ནས་དྲངས་པ་བཞིན་དུ་སྤྱོད། །​གང་ཞིག་འབྱུང་པོ་ཐམས་ཅད་ལ། །​རྟག་ཏུ་བདག་དང་འདྲར་བྱེད་པ། །​མཛའ་བཤེས་འཕེལ་བ་འདི་ལ་ནི། །​ཕུན་སུམ་ཚོགས་པ་འཚེ་བ་མེད། །​བཙན་[[172]](#footnote-191)ལ་མི་འགྱུར་ཐབས་མཁས་ཤིང་། །​སྐྱེ་དགུ་རྣམས་ཀྱི་གདུང་བ་སེལ། །​ཀུན་ལ་སྙིང་བརྩེར་བཅས་པ་ཡི། །​མི་དབང་རྣམས་ནི་སྤྲིན་དང་འདྲ། །​གནམ་ལ་སྤྲིན་ཆེན་དལ་སྙོམས་པ། །​ས་ལ་ལོ་ཏོག་ཀུན་གྱི་གསོས།[[173]](#footnote-192) །​བཟོད་ཆེན་གྲིབ་མར་ལྡན་པ་ཡི། །​ལྗོན་ཤིང་སྐྱེ་དགུའི་གདུང་བ་སེལ། །​མི་ཡི་ཆོས་ལུགས་ལེགས་སྤྱད་ན། །​ལྷ་ཡུལ་བགྲོད་པ་ཐག་མི་རིང་། །​ལྷ་དང་མི་ཡི་ཐེམ་སྐས་ལས། །​འཛེགས་ན་[[174]](#footnote-193)ཐར་པ་[[175]](#footnote-194)གམ་ན་འདུག །​དོན་གྱི་བསྟན་བཅོས་ལུགས་ཆེན་པོ།[[176]](#footnote-195) །​དོན་མང་ཕྲེང་བ་[[177]](#footnote-196)བརྒྱུས་པ་ལས། །​གཅེས་པའི་སྙིང་པོ་མདོར་བསྡུས་པ། །​ཤེས་རབ་བརྒྱ་པ་འདི་ཡིན་ནོ། །​གང་ཞིག་གཞན་དྲིང་མི་འཇོག་པར། །​ཤེས་རབ་རྩལ་གྱིས་འཚོ་འདོད་པ།[[178]](#footnote-197) །​དེ་ཡིས་[[179]](#footnote-198)ཕྱོགས་འདི་བརྟག་བྱས་པས།[[180]](#footnote-199) །​རང་གཞན་དོན་དུ་སྤྱད་པ་སྤྱོད། །​བྱང་ཆུབ་སེམས་དཔའི་ས་དང་པོ་རབ་ཏུ་དགའ་བ་བརྙེས་[[181]](#footnote-200)ཤིང་། ཆོས་ཀྱི་དབྱིངས་ཀུན་དུ་འགྲོ་བའི་དོན་རྟོགས་པ། དེ་བཞིན་གཤེགས་པ་ཡེ་ཤེས་འབྱུང་གནས་འོད་ཅེས་བྱ་བར་[[182]](#footnote-201)ལུང་བསྟན་པ། སངས་རྒྱས་གཉིས་པར་གྲགས་པ། སློབ་དཔོན་འཕགས་པ་ཀླུ་སྒྲུབ་[[183]](#footnote-202)ཀྱིས་མཛད་པ་ཤེས་རབ་བརྒྱ་པ་ཞེས་བྱ་བའི་རབ་ཏུ་བྱེད་པ་བརྒྱ་པ་རྫོགས་སོ།། །​།རྒྱ་གར་གྱི་མཁན་པོ་སརྦ་[[184]](#footnote-203)ཛྙཱ་དེ་བ་དང་། ཞུ་ཆེན་གྱི་ལོ་ཙཱ་བ་བན་དེ་[[185]](#footnote-204)དཔལ་བརྩེགས་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ། །​

1. ག་ན་ སྣར་ཐང་། པེ་ཅིན། [↑](#footnote-ref-20)
2. སྐྱེ་བ། སྣར་ཐང་། པེ་ཅིན། [↑](#footnote-ref-21)
3. ནི། །​ སྣར་ཐང་། པེ་ཅིན། [↑](#footnote-ref-22)
4. བསྡུ་བྱ། སྣར་ཐང་། པེ་ཅིན། [↑](#footnote-ref-23)
5. བཟུང་བར་ སྣར་ཐང་། པེ་ཅིན། [↑](#footnote-ref-24)
6. རིགས་པ་ སྣར་ཐང་། [↑](#footnote-ref-25)
7. དེ་ལྟས་ ཅོ་ནེ། སྡེ་དགེ། [↑](#footnote-ref-26)
8. པོ་ སྣར་ཐང་། པེ་ཅིན། [↑](#footnote-ref-27)
9. བཟུང་བར་ སྣར་ཐང་། པེ་ཅིན། [↑](#footnote-ref-28)
10. ཅིག་ཀྱང་ སྣར་ཐང་། པེ་ཅིན། [↑](#footnote-ref-29)
11. གཞན་གྱི་ སྣར་ཐང་། པེ་ཅིན། [↑](#footnote-ref-30)
12. ཚན་ སྣར་ཐང་། པེ་ཅིན། [↑](#footnote-ref-31)
13. ཡོང་ སྣར་ཐང་། པེ་ཅིན། [↑](#footnote-ref-32)
14. བསྲུངས་ནབ་ སྣར་ཐང་། བསྲུངས་ན། །​ པེ་ཅིན། [↑](#footnote-ref-33)
15. ཚོགས་ཀྱི་ སྣར་ཐང་། [↑](#footnote-ref-34)
16. ཆས་པ་ སྣར་ཐང་། པེ་ཅིན། [↑](#footnote-ref-35)
17. ན་ སྣར་ཐང་། པེ་ཅིན། [↑](#footnote-ref-36)
18. ལྟ་བུ་ཡིས། སྣར་ཐང་། པེ་ཅིན། [↑](#footnote-ref-37)
19. འཇིགས་ སྣར་ཐང་། [↑](#footnote-ref-38)
20. འབབ་ སྣར་ཐང་། པེ་ཅིན། [↑](#footnote-ref-39)
21. འཕྲོད་པར་ སྣར་ཐང་། པེ་ཅིན། [↑](#footnote-ref-40)
22. བཤེས་གཉེན་ སྣར་ཐང་། པེ་ཅིན། [↑](#footnote-ref-41)
23. བསྟེན། སྣར་ཐང་། པེ་ཅིན། [↑](#footnote-ref-42)
24. འབྲལ་བ་ པེ་ཅིན། [↑](#footnote-ref-43)
25. ཅི་ཞིག་ སྣར་ཐང་། པེ་ཅིན། [↑](#footnote-ref-44)
26. འཕུང་བ་ སྣར་ཐང་། པེ་ཅིན། [↑](#footnote-ref-45)
27. ཆས་པའི་ སྣར་ཐང་། པེ་ཅིན། [↑](#footnote-ref-46)
28. ལས་ཀྱི་ སྣར་ཐང་། པེ་ཅིན། [↑](#footnote-ref-47)
29. སྲིན་བུ་པདྨ་ སྣར་ཐང་། པེ་ཅིན། [↑](#footnote-ref-48)
30. རྟིང་ སྣར་ཐང་། པེ་ཅིན། [↑](#footnote-ref-49)
31. རྟིང་ སྣར་ཐང་། པེ་ཅིན། [↑](#footnote-ref-50)
32. བསྒྲུབ་པ་ སྣར་ཐང་། པེ་ཅིན། [↑](#footnote-ref-51)
33. གཞན་གྱིས་ པེ་ཅིན། [↑](#footnote-ref-52)
34. མདའ་ སྣར་ཐང་། པེ་ཅིན། [↑](#footnote-ref-53)
35. འཁྱུད་ སྣར་ཐང་། པེ་ཅིན། [↑](#footnote-ref-54)
36. བསྒྲུབ་པ་ སྣར་ཐང་། པེ་ཅིན། [↑](#footnote-ref-55)
37. སྦྱར་བ་ སྣར་ཐང་། པེ་ཅིན། [↑](#footnote-ref-56)
38. ཡིས། པེ་ཅིན། [↑](#footnote-ref-57)
39. རྩེ། སྣར་ཐང་། པེ་ཅིན། [↑](#footnote-ref-58)
40. ཐོར་འཐུང་ སྣར་ཐང་། པེ་ཅིན། [↑](#footnote-ref-59)
41. ཀྱི་ སྣར་ཐང་། པེ་ཅིན། [↑](#footnote-ref-60)
42. གསོད་ སྣར་ཐང་། པེ་ཅིན། [↑](#footnote-ref-61)
43. སྐྱེས་བུ་ སྣར་ཐང་། པེ་ཅིན། [↑](#footnote-ref-62)
44. བསྟེན་ སྣར་ཐང་། པེ་ཅིན། [↑](#footnote-ref-63)
45. གཡོ་ཅན་ སྣར་ཐང་། པེ་ཅིན། [↑](#footnote-ref-64)
46. སྒྲ་སྒྲོག་པ། སྣར་ཐང་། པེ་ཅིན། [↑](#footnote-ref-65)
47. ཕྱི་རྗེས་ སྣར་ཐང་། པེ་ཅིན། [↑](#footnote-ref-66)
48. བལྟ་བ་ སྣར་ཐང་། [↑](#footnote-ref-67)
49. བརྟན་པའི་ སྣར་ཐང་། པེ་ཅིན། [↑](#footnote-ref-68)
50. སྙན་ངག་ སྣར་ཐང་། པེ་ཅིན། [↑](#footnote-ref-69)
51. གཡུལ་ སྣར་ཐང་། པེ་ཅིན། [↑](#footnote-ref-70)
52. ནི་ སྣར་ཐང་། པེ་ཅིན། [↑](#footnote-ref-71)
53. ལྟ་བུ། སྣར་ཐང་། པེ་ཅིན། [↑](#footnote-ref-72)
54. འཁོས་ལ་ སྣར་ཐང་། པེ་ཅིན། [↑](#footnote-ref-73)
55. གཞུང་ སྣར་ཐང་། པེ་ཅིན། [↑](#footnote-ref-74)
56. མཁས་པས་ སྣར་ཐང་། པེ་ཅིན། [↑](#footnote-ref-75)
57. མཁྲི་ སྣར་ཐང་། པེ་ཅིན། [↑](#footnote-ref-76)
58. མཁྲིས་ སྣར་ཐང་། པེ་ཅིན། [↑](#footnote-ref-77)
59. དོག་པ་ སྣར་ཐང་། [↑](#footnote-ref-78)
60. ངག་གིས་ སྣར་ཐང་། པེ་ཅིན། [↑](#footnote-ref-79)
61. སྤྱོད་པ་ སྣར་ཐང་། པེ་ཅིན། [↑](#footnote-ref-80)
62. ནི་རྐུམ་ སྣར་ཐང་། ནི་བརྐུམ་ པེ་ཅིན། [↑](#footnote-ref-81)
63. གསོད་པར་ སྣར་ཐང་། པེ་ཅིན། [↑](#footnote-ref-82)
64. གསད་གསོད་པ་ ཅོ་ནེ། གསད་གསད་པར་ སྣར་ཐང་། གསད་སད་པར་ པེ་ཅིན། [↑](#footnote-ref-83)
65. དེར་ སྣར་ཐང་། པེ་ཅིན། [↑](#footnote-ref-84)
66. དེ་དག་བརྩོན་བརྟག །​གང་ སྣར་ཐང་། དེ་དག་བརྩོན་བརྟག་གོ། །​གང་ པེ་ཅིན། [↑](#footnote-ref-85)
67. བསྟེན་ སྣར་ཐང་། པེ་ཅིན། [↑](#footnote-ref-86)
68. དྲག་པོ་ཡི་ སྣར་ཐང་། པེ་ཅིན། [↑](#footnote-ref-87)
69. མི་གཙང་བ། སྣར་ཐང་། པེ་ཅིན། [↑](#footnote-ref-88)
70. བཟུང་བ་ སྣར་ཐང་། པེ་ཅིན། [↑](#footnote-ref-89)
71. སྔར། སྣར་ཐང་། པེ་ཅིན། [↑](#footnote-ref-90)
72. འཕྱོང་བ་ སྣར་ཐང་། པེ་ཅིན། [↑](#footnote-ref-91)
73. བསིལ་བའི་ སྣར་ཐང་། པེ་ཅིན། [↑](#footnote-ref-92)
74. ཚིགས་ སྣར་ཐང་། [↑](#footnote-ref-93)
75. སུ་ སྣར་ཐང་། པེ་ཅིན། [↑](#footnote-ref-94)
76. སྔགས། སྣར་ཐང་། [↑](#footnote-ref-95)
77. འཁམས་འཁྲུགས་ སྣར་ཐང་། པེ་ཅིན། [↑](#footnote-ref-96)
78. ཞིམ་ཡང་ སྣར་ཐང་། པེ་ཅིན། [↑](#footnote-ref-97)
79. དེ་ཡི་ སྣར་ཐང་། པེ་ཅིན། [↑](#footnote-ref-98)
80. བསྲེག་ སྣར་ཐང་། [↑](#footnote-ref-99)
81. བརྩོན་པར་ སྣར་ཐང་། པེ་ཅིན། [↑](#footnote-ref-100)
82. ཁོན་ སྣར་ཐང་། པེ་ཅིན། [↑](#footnote-ref-101)
83. གཤེས་ སྣར་ཐང་། པེ་ཅིན། [↑](#footnote-ref-102)
84. འཆང་རྟག་ སྣར་ཐང་། པེ་ཅིན། [↑](#footnote-ref-103)
85. དེ་དག་གཏན་ སྣར་ཐང་། པེ་ཅིན། [↑](#footnote-ref-104)
86. དག་པའི་ སྣར་ཐང་། པེ་ཅིན། [↑](#footnote-ref-105)
87. ཕམ་གྱུར་ སྣར་ཐང་། ཕན་གྱུར་ པེ་ཅིན། [↑](#footnote-ref-106)
88. མཉེས་ སྣར་ཐང་། པེ་ཅིན། [↑](#footnote-ref-107)
89. དེས་པས་ སྣར་ཐང་། པེ་ཅིན། [↑](#footnote-ref-108)
90. བཅད་པར་ སྣར་ཐང་། པེ་ཅིན། [↑](#footnote-ref-109)
91. བློ་ལྡན་པ། སྣར་ཐང་། པེ་ཅིན། [↑](#footnote-ref-110)
92. བཟོ། སྣར་ཐང་། པེ་ཅིན། [↑](#footnote-ref-111)
93. སྟེན་པར་ སྣར་ཐང་། པེ་ཅིན། [↑](#footnote-ref-112)
94. རྐམ་ སྣར་ཐང་། པེ་ཅིན། [↑](#footnote-ref-113)
95. བཅད་པ་ སྣར་ཐང་། པེ་ཅིན། [↑](#footnote-ref-114)
96. བརྟེན་ སྣར་ཐང་། སྟེན་ པེ་ཅིན། [↑](#footnote-ref-115)
97. རྒོད་ སྣར་ཐང་། པེ་ཅིན། [↑](#footnote-ref-116)
98. སྨོས་ སྣར་ཐང་། པེ་ཅིན། [↑](#footnote-ref-117)
99. ལོ་ཐོག་ སྣར་ཐང་། པེ་ཅིན། [↑](#footnote-ref-118)
100. གདུང་ སྣར་ཐང་། པེ་ཅིན། [↑](#footnote-ref-119)
101. ལྡན་པ་ཡི། སྣར་ཐང་། པེ་ཅིན། [↑](#footnote-ref-120)
102. ས་ཕྱོགས་ཀྱིས་ སྣར་ཐང་། [↑](#footnote-ref-121)
103. མིག་རྣམས་ སྣར་ཐང་། པེ་ཅིན། [↑](#footnote-ref-122)
104. བྱེ་བ། སྣར་ཐང་། པེ་ཅིན། [↑](#footnote-ref-123)
105. འགྲེས་ སྣར་ཐང་། འདྲས་ པེ་ཅིན། [↑](#footnote-ref-124)
106. དགྲ་དགའོ་ སྣར་ཐང་། [↑](#footnote-ref-125)
107. ཟླ་བའི་ སྣར་ཐང་། པེ་ཅིན། [↑](#footnote-ref-126)
108. སྦད་ སྣར་ཐང་། པེ་ཅིན། [↑](#footnote-ref-127)
109. སྨྲས་པ། སྣར་ཐང་། པེ་ཅིན། [↑](#footnote-ref-128)
110. འབྱུང་བའི། སྣར་ཐང་། པེ་ཅིན། [↑](#footnote-ref-129)
111. ལས་ཀྱི་ སྣར་ཐང་། པེ་ཅིན། [↑](#footnote-ref-130)
112. རྣམ་ སྣར་ཐང་། པེ་ཅིན། [↑](#footnote-ref-131)
113. བསངས་པས་ སྣར་ཐང་། པེ་ཅིན། [↑](#footnote-ref-132)
114. སློབ་པ་ སྣར་ཐང་། པེ་ཅིན། [↑](#footnote-ref-133)
115. བླུན་པོ་ སྣར་ཐང་། པེ་ཅིན། [↑](#footnote-ref-134)
116. བྱེད་པ་དེ། སྣར་ཐང་། པེ་ཅིན། [↑](#footnote-ref-135)
117. དབྱེད སྣར་ཐང་། དཔྱད། པེ་ཅིན། [↑](#footnote-ref-136)
118. རྒན་རབས་ སྣར་ཐང་། པེ་ཅིན། [↑](#footnote-ref-137)
119. ལོག་ སྣར་ཐང་། པེ་ཅིན། [↑](#footnote-ref-138)
120. གྱི་ནོར་ སྣར་ཐང་། གྱིས་ནོར་ པེ་ཅིན། [↑](#footnote-ref-139)
121. འདོད་པའི། སྣར་ཐང་། པེ་ཅིན། [↑](#footnote-ref-140)
122. འཕུང་བ་ སྣར་ཐང་། པེ་ཅིན། [↑](#footnote-ref-141)
123. འགྱུར་བ་ པེ་ཅིན། [↑](#footnote-ref-142)
124. ཟོས་པ་ཡི། སྣར་ཐང་། པེ་ཅིན། [↑](#footnote-ref-143)
125. རྟེན་ པེ་ཅིན། [↑](#footnote-ref-144)
126. བརྩན་ སྣར་ཐང་། པེ་ཅིན། [↑](#footnote-ref-145)
127. གྲག །​འཁོར་བཟང་ སྣར་ཐང་། པེ་ཅིན། [↑](#footnote-ref-146)
128. སྒྱུ་ སྣར་ཐང་། པེ་ཅིན། [↑](#footnote-ref-147)
129. འཚལ་གཞན་ སྣར་ཐང་། པེ་ཅིན། [↑](#footnote-ref-148)
130. བསྒྲུབ་པའི་ སྣར་ཐང་། པེ་ཅིན། [↑](#footnote-ref-149)
131. འཕུང་ སྣར་ཐང་། པེ་ཅིན། [↑](#footnote-ref-150)
132. སྟངས་ སྣར་ཐང་། པེ་ཅིན། [↑](#footnote-ref-151)
133. བརླག་ སྣར་ཐང་། པེ་ཅིན། [↑](#footnote-ref-152)
134. གིས་ཀྱང་། སྣར་ཐང་། པེ་ཅིན། [↑](#footnote-ref-153)
135. འགྲུབ་པར་ སྣར་ཐང་། པེ་ཅིན། [↑](#footnote-ref-154)
136. འཚོགས་པར་ སྣར་ཐང་། པེ་ཅིན། [↑](#footnote-ref-155)
137. བརྩལ་བར་ སྣར་ཐང་། པེ་ཅིན། [↑](#footnote-ref-156)
138. གང་གཱ་ སྣར་ཐང་། པེ་ཅིན། [↑](#footnote-ref-157)
139. མཛའ་བོ་ སྣར་ཐང་། པེ་ཅིན། [↑](#footnote-ref-158)
140. ལྟའི་ སྣར་ཐང་། པེ་ཅིན། [↑](#footnote-ref-159)
141. སྐྱེ་ སྣར་ཐང་། པེ་ཅིན། [↑](#footnote-ref-160)
142. ཁྲོ་བའི་ཕུས་ སྣར་ཐང་། ཁྲོ་བོའི་ལུས་ པེ་ཅིན། [↑](#footnote-ref-161)
143. ཁྲོ་བོའི་ པེ་ཅིན། [↑](#footnote-ref-162)
144. གདུང་བའི་ སྣར་ཐང་། པེ་ཅིན། [↑](#footnote-ref-163)
145. ཡངས་པ། སྣར་ཐང་། པེ་ཅིན། [↑](#footnote-ref-164)
146. ཆུ་བུམ་ སྣར་ཐང་། [↑](#footnote-ref-165)
147. པའོ། །​ །​ སྣར་ཐང་། པེ་ཅིན། [↑](#footnote-ref-166)
148. འགྱུར་བར་ སྣར་ཐང་། པེ་ཅིན། [↑](#footnote-ref-167)
149. དྲག་བརྩོན་ སྣར་ཐང་། ངག་བརྩོན་ པེ་ཅིན། [↑](#footnote-ref-168)
150. སྤོངས། སྣར་ཐང་། པེ་ཅིན། [↑](#footnote-ref-169)
151. གཡུལ་ངོ་ སྣར་ཐང་། པེ་ཅིན། [↑](#footnote-ref-170)
152. གཞོམ་པ་ སྣར་ཐང་། པེ་ཅིན། [↑](#footnote-ref-171)
153. བསྲེག་པ་ སྣར་ཐང་། པེ་ཅིན། [↑](#footnote-ref-172)
154. བལྟོས་ སྣར་ཐང་། པེ་ཅིན། [↑](#footnote-ref-173)
155. ལ་ སྣར་ཐང་། [↑](#footnote-ref-174)
156. བཀྲན་ སྣར་ཐང་། [↑](#footnote-ref-175)
157. ཅི་ སྣར་ཐང་། པེ་ཅིན། [↑](#footnote-ref-176)
158. སྲེགས་ སྣར་ཐང་། པེ་ཅིན། [↑](#footnote-ref-177)
159. ལྕགས་ཀྱུ་ སྣར་ཐང་། པེ་ཅིན། [↑](#footnote-ref-178)
160. བལ་ སྣར་ཐང་། པེ་ཅིན། [↑](#footnote-ref-179)
161. ཞི་བ་ཡིས། སྣར་ཐང་། པེ་ཅིན། [↑](#footnote-ref-180)
162. འཕྲེང་ པེ་ཅིན། [↑](#footnote-ref-181)
163. འདིར་ སྣར་ཐང་། པེ་ཅིན། [↑](#footnote-ref-182)
164. གང་དག་ སྣར་ཐང་། པེ་ཅིན། [↑](#footnote-ref-183)
165. བསྲེག ། སྣར་ཐང་། པེ་ཅིན། [↑](#footnote-ref-184)
166. འཕུང་། སྣར་ཐང་། པེ་ཅིན། [↑](#footnote-ref-185)
167. ལྕགས་ཀྱུ་ སྣར་ཐང་། པེ་ཅིན། [↑](#footnote-ref-186)
168. དྲང་དེ་ སྣར་ཐང་། པེ་ཅིན། [↑](#footnote-ref-187)
169. དཔའོ་ཙམ་ཙམ་ སྣར་ཐང་། དཔའོ་ཅིམ་ཅམ་ པེ་ཅིན། [↑](#footnote-ref-188)
170. བརྩོམ་པ། པེ་ཅིན། [↑](#footnote-ref-189)
171. ན་ སྣར་ཐང་། པེ་ཅིན། [↑](#footnote-ref-190)
172. བརྩན་ སྣར་ཐང་། པེ་ཅིན། [↑](#footnote-ref-191)
173. གྱིས་གསོ། སྣར་ཐང་། པེ་ཅིན། [↑](#footnote-ref-192)
174. འཛེགས་ནས་ སྣར་ཐང་། པེ་ཅིན། [↑](#footnote-ref-193)
175. པའང་ སྣར་ཐང་། པེ་ཅིན། [↑](#footnote-ref-194)
176. ལུགས་པོ་ཆེ། སྣར་ཐང་། པེ་ཅིན། [↑](#footnote-ref-195)
177. འཕྲེང་བ་ པེ་ཅིན། [↑](#footnote-ref-196)
178. འདོད་པས། སྣར་ཐང་། པེ་ཅིན། [↑](#footnote-ref-197)
179. དེ་ཡི་ པེ་ཅིན། [↑](#footnote-ref-198)
180. བྱ་སྟེ། སྣར་ཐང་། པེ་ཅིན། [↑](#footnote-ref-199)
181. མཉེས་ སྣར་ཐང་། པེ་ཅིན། [↑](#footnote-ref-200)
182. བྱ་བར་འགྱུར་བར་ སྣར་ཐང་། བྱ་བར་འགྱུར་བ་ པེ་ཅིན། [↑](#footnote-ref-201)
183. སྒྲུབས་ སྣར་ཐང་། [↑](#footnote-ref-202)
184. བྲརྦ་ སྣར་ཐང་། བརྦ་ པེ་ཅིན། [↑](#footnote-ref-203)
185. ལོཙྪ་བ་དགེ་སློང་ སྣར་ཐང་། པེ་ཅིན། [↑](#footnote-ref-204)