༄༅། །​འཕགས་པ་སྤྱན་རས་གཟིགས་དབང་ཕྱུག་ཕྱག་སྟོང་པའི་སྒྲུབ་ཐབས།༄༅༅། །​རྒྱ་གར་སྐད་དུ། ཨཱརྱཱ་[[1]](#footnote-20)བ་ལོ་ཀེ་[[2]](#footnote-21)ཏེ་ཤྭ་རས་ཧ་སྲ་བྷུ་ཛ་སཱ་[[3]](#footnote-22)དྷ་ནཾ། བོད་སྐད་དུ། འཕགས་པ་སྤྱན་རས་གཟིགས་དབང་ཕྱུག་ཕྱག་སྟོང་པའི་སྒྲུབ་ཐབས། འཇིག་རྟེན་དབང་ཕྱུག་ལ་ཕྱག་འཚལ་ལོ། །​སྤྱན་རས་གཟིགས་དབང་འཇིག་རྟེན་གསུམ་གྱི་མགོན། །​འདས་པའི་དུས་སུ་མངོན་པར་སངས་རྒྱས་ཀྱང་། །​ཐུགས་རྗེའི་དབང་གིས་ས་བཅུའི་ཚུལ་སྟོན་པ། །​ཐབས་ཚུལ་དཔག་མེད་རིག་ལ་ཕྱག་འཚལ་ལོ། །​དེ་ལ་དང་པོ་རེ་ཞིག་འཇིག་རྟེན་དབང་ཕྱུག་སྒྲུབ་པར་འདོད་པའི་རྣལ་འབྱོར་པས། འཇིག་རྟེན་གྱི་བྱ་བ་ཐམས་ཅད་སྤངས་ལ་འཇིག་རྟེན་གྱི་ཆོས་བརྒྱད་ཀྱིས་མི་བསྐྱོད་པ་རི་ལྟ་བུའི་རྣལ་འབྱོར་པས་ས་ཕྱོགས་ཤིན་ཏུ་ཉམས་དགའ་བ་མེ་ཏོག་དང་འབབ་ཆུ་དང་ལྗོན་ཤིང་དང་འབྲས་བུ་སྣ་ཚོགས་ཡོད་པའི་སར་གནས་ཁང་ཤིན་ཏུ་ཉམས་དགའ་བར་སྐུ་གསུང་ཐུགས་ཀྱི་རྟེན་ཅི་རིགས་པར་བཀོད་པའི་སར་སྟན་ནང་ཚངས་ཅན་ལ་ཁ་ནུབ་ཕྱོགས་སུ་བལྟས་ནས་ཁྲུས་ཀྱི་རྣལ་འབྱོར་རྣམས་བྱས་ལ། ཨོཾ་ཨཱཿབིགྷྣཱན་[[4]](#footnote-23)ཏ་ཀྲྀཏ་ཧཱུཾ་ཕཊ།ཅེས་བརྗོད་པས་ཕྱོགས་བཅུའི་བགེགས་རྣམས་བསལ་བར་བྱའོ། །​དེ་ནས་རང་གི་དོན་ཡོངས་སུ་དོར་བའི་བསམ་པས་གསུམ་ལ་སྐྱབས་སུ་འགྲོ་བར་བྱའོ། །​ཚངས་པའི་གནས་བཞི་བསྒོམ་པར་བྱའོ། །​དེ་ལ་སེམས་ཅན་ཐམས་ཅད་ལ་བུ་གཅིག་པ་དང་འདྲ་བར་འཛིན་པ་ནི་བྱམས་པའོ། །​ཀྱེ་མའོ་སེམས་ཅན་འདི་དག་ནི་འཁོར་བའི་རྒྱ་མཚོར་ནུབ་ཅིང་ཡུན་རིང་དུ་སྡུག་བསྔལ་ཉམས་སུ་མྱོང་བར་གྱུར་ཏེ་ཞེས་བསམས་[[5]](#footnote-24)ལ། འདི་ནས་ལག་ཚར་དུ་ང་ཡིས་འཁོར་བ་[[6]](#footnote-25)སྡུག་བསྔལ་གྱི་རྒྱ་[[7]](#footnote-26)མཚོ་ལས་གདོན་པར་བྱའོ་སྙམ་པ་ནི་[[8]](#footnote-27)སྙིང་རྗེ་ཆེན་པོའོ། །​སེམས་ཅན་ཐམས་ཅད་ཟག་པ་མེད་པའི་བདེ་བ་རྒྱུན་མི་འཆད་པ་ལ་འཇོག་པར་འདོད་པ་ནི་དགའ་བའོ། །​བདེ་བ་དང་། སྡུག་བསྔལ་བ་དང་། གྲགས་པ་དང་། མ་གྲགས་པ་དང་། རྙེད་པ་དང་། མ་རྙེད་པ་དང་། བསྟོད་པ་དང་། སྨད་པ་སྟེ། འཇིག་རྟེན་གྱི་ཆོས་བརྒྱད་པོ་དེ་དག་ཐམས་ཅད་[[9]](#footnote-28)མགོ་མཉམ་པར་རྟོགས་པ་ནི་བཏང་སྙོམས་སོ། །​དེ་ནས་ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་སྤྱན་རས་གཟིགས་ཀྱི་དབང་པོའི་གོ་འཕང་ཐོབ་པར་བྱས་ལ། མངལ་ནས་སྐྱེས་པ་དང་། སྒོ་ང་ལས་སྐྱེས་པ་དང་། དྲོད་གཤེར་ལས་སྐྱེས་པ་དང་། རྫུས་ཏེ་སྐྱེས་པའི་སེམས་ཅན་འདི་དག་ཐམས་ཅད་སངས་རྒྱས་ཀྱི་ས་ལ་གཞག་པར་བྱའོ་ཞེས་པ་བསམ་པ་བརྟན་པོ་བསྐྱེད་ལ། དེ་ནས་རང་གི་སྙིང་གར་ཆོས་ཀྱི་དབྱིངས་སྐྱེ་མེད་སྟོན་པར་བྱེད་པའི་ཡི་གེ་ལས་ཟླ་བའི་དཀྱིལ་འཁོར་བསམས་ལ་དེའི་སྟེང་དུ་ཧྲཱིཿདཀར་པོ་ཚེག་དྲག་དང་བཅས་པ་ལས་འོད་ཟེར་འཕྲོས་པས་ལུས་ཁྱབ་སྡིག་སྒྲིབ་སྦྱངས་ནས་འཕགས་པ་སྤྱན་རས་གཟིགས་ཀྱི་དབང་པོ་ཕྱག་སྟོང་པར་བསྐྱེད། །​དེའི་སྙིང་ག་ནས་ཧྲཱིཿལས་འོད་ཟེར་འཕྲོས་པས་མདུན་གྱི་ནམ་མཁའ་ལ་འཕགས་པ་སྤྱན་རས་གཟིགས་ཀྱི་དབང་ཕྱུག་ཕྱག་སྟོང་པ་འཁོར་དང་བཅས་པ་[[10]](#footnote-29)བླ་མ་དང་སངས་རྒྱས་དང་བྱང་ཆུབ་སེམས་དཔའ་དཔག་ཏུ་མེད་པ་བསམས་ལ། དེ་རྣམས་ལ་ཕྱག་འཚལ་བའི་སྔགས། ཨོཾ་སརྦ་ཏ་ཐཱ་ག་ཏ་ཀཱ་ཡ་བཱཀ་ཙིཏྟ་པྲ་ཎ་མེ་[[11]](#footnote-30)ན་བཛྲ་པནྡ་ནཾ་ཀ་[[12]](#footnote-31)རོ་མི་[[13]](#footnote-32)ཞེས་བརྗོད་དོ། །​དེ་ནས་གདན་དབུལ་བའི་སྔགས། ཨོཾ་སརྦ་ཏ་ཐཱ་ག་ཏ་པཱུ་[[14]](#footnote-33)ཛ་སྭསྠཱ་ནཱ་ཡ་ཨཱཏྨ་ནཱཾ་[[15]](#footnote-34)ནིརྱཱ་ཏ་ཡཱ་མི། [[16]](#footnote-35)ཞེས་བརྗོད་དོ། །​དེ་ནས་ཧྲཱིཿལས་འོད་ཟེར་འཕྲོས་པས་མེ་ཏོག་ཐོགས་པའི་ལྷ་མོ་དཀར་མོ་དཔག་ཏུ་མེད་པས་མཆོད་པར་བསམས་ལ། ཨོཾ་བཛྲ་པུཥྤེ་ཨཱཿཧཱུཾ་སྭཱ་ཧཱ། དེའི་རྗེས་ལ་ཨོཾ་བཛྲ་དྷཱུ་པེ་ཨཱཿཧཱུཾ་སྭཱ་ཧཱ། ཞེས་བརྗོད་པས་བདུག་སྤོས་ཐོགས་པའི་ལྷ་མོ་གཟུགས་དང་ལང་ཚོར་ལྡན་པ་ནམ་མཁའ་ཁེངས་པས་མཆོད་པར་བྱའོ། །​དེའི་རྗེས་ལ་ཨོཾ་བཛྲ་དཱི་[[17]](#footnote-36)པེ་ཨཱཿཧཱུཾ་སྭཱ་ཧཱ།ཞེས་བརྗོད་པས་རིན་པོ་ཆེའི་སྒྲོན་མ་ཐོགས་པའི་ལྷ་མོ་དཔག་ཏུ་མེད་པས་མཆོད་པར་བྱའོ། །​དེའི་རྗེས་ལ་ཨོཾ་བཛྲ་གནྡྷེ་ཨཱཿཧཱུཾ་སྭཱ་ཧཱ། ཞེས་བརྗོད་པས་དྲི་མཆོག་ཐོགས་པའི་ལྷ་མོ་སེར་མོ་དཔག་ཏུ་མེད་པས་མཆོད་པར་བྱའོ། །​དེ་ནས་ཨོཾ་བཛྲ་ནཻ་[[18]](#footnote-37)བི་ཏྱེ་[[19]](#footnote-38)ཨཱཿཧཱུཾ་སྭཱ་ཧཱ། ཞེས་བརྗོད་པས་ཞལ་ཟས་ཐོགས་པའི་ལྷ་མོ་སེར་སྐྱ་མ་སྤྲིན་གཏིབས་པ་[[20]](#footnote-39)ཙམ་གྱིས་མཆོད་པར་བྱའོ། །​དེ་ནས་ཨོཾ་སརྦ་བི་ཤིསྠཱ་པཱུ་[[21]](#footnote-40)ཛ་མེ་གྷ་པྲ་ས་ར་ས་མུ་དྲ་[[22]](#footnote-41)ཨཱཿཧཱུཾ། ཞེས་བརྗོད་ཅིང་སྙིང་གའི་ས་བོན་ལས་འོད་ཟེར་[[23]](#footnote-42)འཕྲོས་པའི་གདུགས་དང་། རྒྱལ་མཚན་དང་། བ་དན་དང་། བླ་རེ་[[24]](#footnote-43)དང་། འཁོར་ལོས་སྒྱུར་[[25]](#footnote-44)བའི་རིན་པོ་ཆེ་སྣ་བདུན་ལ་སོགས་པས་མཆོད་པར་བྱའོ། །​དེ་ནས་སྡིག་པ་བཤགས་པར་བྱ་སྟེ། །​ཐོག་མེད་[[26]](#footnote-45)འཁོར་བའི་འགྲོ་བར་གཏོགས་པ་ཡིས། །​བྱས་པའི་ཉེས་བྱས་མ་ལུས་མི་བཟང་འདི། །​གང་ཞིག་ཕྱོགས་བཅུའི་འཇིག་རྟེན་ཁམས་རྣམས་ན། །​བཞུགས་པའི་རྒྱལ་བའི་སྤྱན་སྔར་བཤགས་པར་བགྱི། །​ཨོཾ་སརྦ་པཱ་པཾ་ཤོ་དྷ་[[27]](#footnote-46)ད་ཧ་ན་བཛྲ་སྭཱ་ཧཱ། སྡིག་པ་བཤགས་པའོ། །​སངས་རྒྱས་རྣམས་དང་བྱང་ཆུབ་སེམས་དཔའ་ནི། །​སྣ་ཚོགས་ཐབས་མཁས་པ་ཡིས་[[28]](#footnote-47)ཕན་མཛད་དང་། །​ཕྱོགས་བཅུའི་ལོ་ཀ་དག་ལ་[[29]](#footnote-48)གང་དག་གཞན། །​བསོད་ནམས་བྱེད་པ་དེ་ལ་ཡི་རང་ངོ། །​ཨོཾ་སརྦ་ཏ་ཐཱ་ག་ཏ་ཤཱུ་ནྱ་ཏཱ་[[30]](#footnote-49)ཛྙཱ་ན་ཨ་ནུ་མོ་ད་ན་པཱུཛ་མེ་གྷས་མུ་དྲ་སྥ་ར་ཎ་[[31]](#footnote-50)སམ་ཡེ་ཧཱུཾ། རྗེས་སུ་ཡི་རང་བའོ། །​སངས་རྒྱས་ཀུན་དང་བྱང་ཆུབ་སེམས་དཔའ་ནི། །​འགྲོ་བའི་སྐྱབས་གྱུར་པ་ལ་གསོལ་བ་ནི། །​ཕྱོགས་བཅུའི་སེམས་ཅན་ཇི་སྙེད་ཐམས་ཅད་ལ། །​ཆོས་ཀྱི་སྤྲིན་ལས་ཆར་ཆེན་དབབ་ཏུ་གསོལ། །​ཨོཾ་སརྦ་ཏ་ཐཱ་ག་ཏ་ཨ་དྷིཥྛཱ་[[32]](#footnote-51)ན་པཱུ་ཛ་མེ་གྷ་ས་མུ་དྲ་སྥ་ར་ཎ་[[33]](#footnote-52)ས་མ་ཡེ་ཧཱུཾ། བསྐུལ་པའོ། །​སོ་སོའི་སྐྱེ་བོའི་ས་དང་ཉེས་བྱས་རྣམས། །​མ་ལུས་པར་ནི་མྱུར་དུ་སྤངས་ནས་ནི། །​སྐྱོན་[[34]](#footnote-53)མེད་ཆོས་ཀྱི་སྐུ་ནི་རྣམ་དག་པར། །​བཤད་པ་མྱུར་དུ་རྟོགས་པ་ཉིད་མཛོད་ཅིག །​ཨོཾ་སརྦ་ཏ་ཐཱ་ག་ཏ་ན་ཡ་དྷེ་ས་མ་[[35]](#footnote-54)ཡེ། སརྦ་ས་ཏྭ་ཧི་དཱཪྠ་ཡ་དྷརྨ་དྷཱ་ཏུ་སྠི་ཏིརྦྷ་བ་ཏུ།[[36]](#footnote-55) གསོལ་བ་གདབ་པའོ། །​སེམས་ཅན་ཐམས་ཅད་ལ་ནི་ཕན་པའི་ཕྱིར། །​བདག་གིས་[[37]](#footnote-56)དགེ་བ་གང་དག་ཅི་བསགས་པ། །​སྐྱེ་བ་ལ་སོགས་སྡུག་བསྔལ་ཐམས་ཅད་ནི། །​ཉེ་བར་ཞི་ཕྱིར་བདག་གིས་བསྔོ་བར་བགྱི། །​ཨོ་སརྦ་ཏ་ཐཱ་ག་ཏ་པུ་ཎྱ་རྱཱ་ཏ་[[38]](#footnote-57)ན་པཱུ་ཛ་མེ་གྷ་ས་མུ་དྲ་སྥ་ར་ཎ་[[39]](#footnote-58)ས་མ་ཡེ་ཧཱུཾ། བསྔོ་བའོ། །​སྐྱེ་སོགས་སྡུག་བསྔལ་རྣམས་ཀྱིས་ཉེར་གཙེས་ཤིང་། །​མི་ཤེས་ལོག་པས་ཉེར་བཅོམ་བདག་ཉིད་ཅན། །​སྲོག་ཆགས་རྣམས་ལ་ཕན་ཕྱིར་བྱང་ཆུབ་སེམས། །​རིན་ཆེན་མཆོག་གྱུར་བདག་གིས་བསྐྱེད་པར་བགྱི། །​རྟག་ཏུ་སྲོག་ཆགས་རྣམས་ཀྱི་སྐྱབས་དང་ནི། །​གནས་དང་དཔུང་གཉེན་སྐྱོབ་པ་ཉིད་གྱུར་ཅིག །​ཨོཾ་བོ་དྷི་ཙིཏྟཾ་ཨུཏྤཱ་[[40]](#footnote-59)ད་ཡཱ་མི། བོ་དྷི་ཙིཏྟཾ་མུཏྤཱི་ཏ་ཏཾ་ཏ་ཐཱ་ཧ་ས་མ་པི་ཏ་བོ་དྷི་ཙིཏྟ་ཨུཏྤཱ་[[41]](#footnote-60)ད་ཡཱ་[[42]](#footnote-61)མི། བྱང་ཆུབ་མཆོག་ཏུ་སེམས་བསྐྱེད་པའོ། །​དེ་ནས་རང་གི་དགོས་པའི་དོན་ཐམས་ཅད་ལ་གསོལ་བ་གདབ་པར་བྱའོ། །​དེ་ནས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་རིགས་ཀྱི་བུ་ལེགས་སོ་ཞེས་གསུངས་ནས་རང་རང་གི་གནས་སུ་གཤེགས་པར་བསམ་མོ། །​དེ་ནས་ཨོཾ་སྭ་བྷཱ་བ་[[43]](#footnote-62)་ཤུདྡྷཿསརྦ་དྷརྨཱཿསྭ་བྷཱ་བ་བི་ཤུདྡྷོ྅[[44]](#footnote-63)ཧཾ་ཞེས་བརྗོད་པས་ཆོས་ཐམས་ཅད་རང་བཞིན་དེ་བཞིན་[[45]](#footnote-64)ཉིད་ལས་མི་འདའ་བར་སྟོང་པ་ཉིད་དུ་བསྒོམ་པར་བྱའོ། །​དེ་ནས་ཨོཾ་ཤཱུ་ནྱ་ཏཱ་[[46]](#footnote-65)ཛྙཱ་ན་བཛྲ་སྭ་བྷཱ་བ་ཨཱཏྨ་ཀོ྅[[47]](#footnote-66)ཧཾ་ཞེས་བརྗོད་པས་ཆོས་ཐམས་ཅད་སྤྲོས་བྲལ་ནམ་མཁའི་ངོ་བོ་ལྟ་བུར་བསམ་མོ། །​དེ་ནས་སྟོང་པ་ཉིད་དུ་གནས་པས་སེམས་ཅན་ཐམས་ཅད་ཀྱི་དོན་མི་འགྲུབ་པས་སྙིང་རྗེ་ཆེན་པོས་ཀུན་ནས་བསླང་བས་པཾ་ལས་པདྨ་འདབ་མ་བརྒྱད་པ་ཡངས་ཤིང་རྒྱ་ཆེ་བའི་སྟེང་དུ་ཆོས་དབྱིངས་མཐའ་དང་དབུས་མེད་པ་སྟོན་[[48]](#footnote-67)པར་བྱེད་པའི་ཡི་གེ་ཨ་དཀར་པོ་འོད་དུ་ཞུ་བས་ཟླ་བའི་དཀྱིལ་འཁོར་ཡངས་ཤིང་རྒྱ་ཆེ་བ་བསམ། དེའི་སྟེང་དུ་ཧྲཱིཿདཀར་[[49]](#footnote-68)པོ་ལས་འོད་ཟེར་འཕྲོས་པས། ཕྱི་སྣོད་ཀྱི་འཇིག་རྟེན་ཐམས་ཅད་འཇའ་ཚོན་ལྟ་བུར་གྱུར། ནང་བཅུད་ཀྱི་སེམས་ཅན་ཐམས་ཅད་སྤྱན་རས་གཟིགས་ཀྱི་དབང་བོར་གྱུར་ནས། ཧྲཱིཿལ་ཐིམ་པས་གསེར་གྱི་པདྨ་འདབ་མ་སྟོང་དང་ལྡན་པ་ཅིག་ཏུ་བསམ། དེ་ལས་[[50]](#footnote-69)འོད་ཟེར་འཕྲོས་པས་སེམས་ཅན་ཐམས་ཅད་འཕགས་པ་[[51]](#footnote-70)སྤྱན་རས་གཟིགས་སུ་བསྒྲུབས་ནས་ཐིམ་པས་བདག་ཉིད་འཕགས་པ་སྤྱན་རས་གཟིགས་ཕྱག་སྟོང་[[52]](#footnote-71)སྐུ་མདོག་དཀར་ལ་འཚེར་བ། རྒྱན་ཐམས་ཅད་ཀྱིས་བརྒྱན་པ་ལྷའི་པཉྩ་[[53]](#footnote-72)ལི་ཀའི་དར་དམར་པོས་ཤམ་ཐབས་བྱས་[[54]](#footnote-73)པ་རི་དྭགས་ནག་པོའི་པགས་པས་ནུ་མ་གཡོན་པ་བཀབ་པ་རིན་པོ་ཆེའི་རྒྱན་རྣམ་པ་སྣ་ཚོགས་དུ་མས་བརྒྱན་པ་ཁྱད་པར་དུ་ཡང་ལྷའི་རིན་པོ་ཆེ་རྣམ་པ་བདུན་གྱིས་བརྒྱན་པ། [[55]](#footnote-74)རྩ་བའི་ཞལ་ཀུན་ནས་དཀར་བ་སྤྱན་གསུམ་མངའ་བ་གཡས་པ་ལྗང་གུ། གཡོན་པ་དམར་བ། ཞལ་ཐམས་ཅད་ཀུན་ནས་འཛུམ་པའི་ཉམས་ཅན་དེའི་སྟེང་མ་ལྗང་གུ། དེའི་གཡས་དཀར་བ། གཡོན་པ་དམར་བ། དེའི་སྟེང་མ་དམར་པོ། དེའི་གཡས་ལྗང་གུ། གཡོན་དཀར་པོ། དེའི་སྟེང་ན་ཁྲོ་བོའི་ཞལ་མཐིང་ནག་མཆེ་བ་གཙིགས་པ། དབུ་སྐྲ་སེར་པོ་ཞལ་བཅུ་པོ་ནི་ཕ་རོལ་ཏུ་ཕྱིན་པ་བཅུའོ། །​དེའི་སྟེང་མ་བནྡུ་ཀའི་མེ་ཏོག་ལྟར་དམར་བ་མགྲིན་པ་ཡན་ཆོད་འཐོན་པ་ཚངས་པར་སྤྱོད་པའི་ཆ་ལུགས་རྒྱན་སྤངས་པ་དབུའི་ཐོར་ཚུགས་དང་ལྡན་པའོ། །​དེ་[[56]](#footnote-75)ནི་སྐྱེ་བ་རྣམ་པ་བཞིས་སངས་རྒྱས་སྒྲུབ་པར་བྱེད་པའོ། །​རྩ་བའི་ཕྱག་གཉིས་ཐུགས་ཀར་ཐལ་མོ་སྦྱར་བ། དེའི་འོག་མ་གཡོན་པས་[[57]](#footnote-76)གསེར་གྱི་པདྨ་རྩ་བ་དང་བཅས་པ་འཛིན་པ། གཡས་ཀྱི་འོག་མས་བགྲང་[[58]](#footnote-77)ཕྲེང་འཛིན་པ། གཡོན་གྱི་གསུམ་པ་ན་རིལ་བ་སྤྱི་བླུགས་འཛིན་པ། གཡས་ཀྱི་གསུམ་པ་ན་ཡི་དགས་[[59]](#footnote-78)བཀྲེས་སྐོམ་གྱི་གདུང་བ་སེལ་བའི་མཆོག་སྦྱིན་[[60]](#footnote-79)པ། གཡས་ཀྱི་བཞི་པ་ན་འཁོར་ལོ་འཛིན་པ། གཡོན་གྱི་བཞི་པ་ན་མདའ་[[61]](#footnote-80)གཞུ་འཛིན་པའོ། །​དེ་ནས་གཡས་ཀྱི་ཕྱག་རྣམས་སུ་གོ་རིམ་ཇི་ལྟ་བ་བཞིན་དུ་ཡིད་བཞིན་གྱི་ནོར་བུ་རིན་པོ་ཆེ་དང་། སྤྲུལ་པའི་སྐུ་རྒྱལ་བ་ཤཱཀྱ་ཐུབ་པ་དང་། མེ་ལོང་དང་། ཤེལ་གྱི་གདུ་བུ་དང་། དགྲ་སྟ་དང་། ཕུབ་དང་། རིལ་བ་བྷྲྀངྒ་[[62]](#footnote-81)ར་དང་། རྔ་ཡབ་དཀར་པོ་དང་། རིན་པོ་ཆེ་མེ་ཤེལ་[[63]](#footnote-82)དང་། རིན་པོ་ཆེ་ཆུ་ཤེལ་དང་། སྐྱབས་སྦྱིན་པ་དང་། རིན་པོ་ཆེའི་ཁ་ཊྭཱཾ་ག་དང་། རྡོ་རྗེ་དང་། རལ་གྲི་དང་། ལྷུང་བཟེད་དང་། རྡོ་རྗེའི་ཞགས་པ་དང་། རིན་པོ་ཆེ་བསྣམས་པའོ། །​གཡོན་པའི་ཕྱག་རྣམས་སུ་གོ་རིམ་ཇི་ལྟ་བ་བཞིན་དུ་རྒུན་འབྲུམ་གྱི་སྣོད་ཐོགས་པའི་ཕྱག་དང་། པདྨོའི་སྟེང་དུ་འོད་དཔག་ཏུ་མེད་པ་དང་། རིན་པོ་ཆེའི་ཟ་མ་ཏོག་དང་། རིན་པོ་ཆེའི་ཤིང་དང་། རིན་པོ་ཆེའི་གཞལ་མེད་ཁང་དང་། རིན་པོ་ཆེའི་དུང་གཡས་སུ་འཁྱིལ་པ་དང་། ཁར་གསིལ་[[64]](#footnote-83)དང་། རིན་པོ་ཆེའི་མདའ་དང་། རིན་པོ་ཆེའི་དྲིལ་བུ་དང་། ཐོད་པའི་ཁར་བ་[[65]](#footnote-84)དང་། རིན་པོ་ཆེའི་ལྕགས་ཀྱུ་དང་། རིན་པོ་ཆེའི་མདུང་དང་། པདྨ་ལེ་བརྒན་དང་། སྤྲིན་རྣམ་པ་ལྔ་དང་། རིན་པོ་ཆེའི་ཕྱག་རྒྱ་དང་། རིན་པོ་ཆེའི་གླེགས་བམ་དང་། པདྨ་སྔོན་པོ་བསྣམས་པའོ། །​ཕྱག་སྟོང་གིས་ཉེ་བར་མཛེས་པ་དེ་ལས་གཞན་པའི་ཕྱག་ཐམས་ཅད་མཆོག་སྦྱིན་པ་ཕྱག་གི་མཐིལ་ན་སྤྱན་རེ་[[66]](#footnote-85)རེ་མངའ་བའོ། །​འཇིགས་པ་ཐམས་ཅད་སྐྱོབ་པའི་སྤྱན་རས་གཟིགས་དཔག་ཏུ་མེད་པ་འཕྲོས་པས་[[67]](#footnote-86)གཡས་སུ་དོན་ཡོད་ཞགས་པ་དང་། ཚོང་དཔོན་གྱི་བུ་ནོར་བཟང་འདུད་པའོ། །​གཡོན་དུ་རྟ་མགྲིན་དང་སྒྲོལ་མ་འདུད་པའོ། །​ཕྱོགས་བཞིར་རྒྱལ་པོ་ཆེན་པོ་[[68]](#footnote-87)བཞི་རང་རང་གི་འཁོར་[[69]](#footnote-88)དཔག་ཏུ་མེད་པ་དང་བཅས་པའོ། །​སྟེང་གི་ཕྱོགས་སུ་ལྷའི་བུ་དང་དྲང་སྲོང་མཆོད་པ་ཐོགས་པ་དཔག་ཏུ་མེད་པ་ལྷགས་པའོ། །​དེ་ནས་ཐུགས་ཀའི་ཧྲཱིཿལས་འོད་ཟེར་འཕྲོས་པས་ཡེ་ཤེས་པ་སྤྱན་དྲངས་ལ་ཕྱག་དང་མཆོད་པས་མཉེས་པར་བྱས་ལ། ཛཿཧཱུཾ་བཾ་ཧོཿཞེས་[[70]](#footnote-89)བརྗོད་པས།[[71]](#footnote-90) དགུག་པ་དང་། གཞུག་པ་དང་། བཅིང་བ་དང་[[72]](#footnote-91)མཉེས་པར་བྱའོ། །​དེ་ནས་ཐལ་མོ་སྦྱར་ལ་པདྨ་ཁ་ཕྱེ་བའི་ཚུལ་དུ་[[73]](#footnote-92)བྱས་ཏེ་སྙིང་གར་གཞག་པ་འདི་ནི་པདྨ་རིགས་ཀྱི་དམ་ཚིག་གི་ཕྱག་རྒྱའོ། །​ཨོཾ་པདྨོ་བྷ་བཱ་ཡ་སྭཱ་ཧཱ།དེ་ནས་ཧྲཱིཿལས་འོད་ཟེར་[[74]](#footnote-93)འཕྲོས་པས། རིགས་ལྔ་སྤྱན་དྲངས་ལ་སྔ་མ་བཞིན་དུ་མཆོད་དེ། བྱང་ཆུབ་རྡོ་རྗེས་སངས་རྒྱས་ལ། །​ཇི་ལྟར་མཆོད་ཆེན་སྩོལ་[[75]](#footnote-94)མཛད་པ། །​བདག་ཀྱང་རབ་ཏུ་བསྐྱབ་པའི་ཕྱིར། །​ནམ་མཁའི་རྡོ་རྗེ་དེང་བདག་སྩོལ། །​ཞེས་བརྗོད་པས་དེ་བཞིན་གཤེགས་པ་ལྔ་ཡུམ་དང་བཅས་པས་དབང་བསྐུར་བར་བསམ་ཞིང་ཚིག་ཏུ། དབང་བསྐུར་བ་ནི་རྡོ་རྗེ་ཆེ། །​གསང་བ་གསུམ་གྱི་གནས་ལས་བྱུང་། །​ཁམས་གསུམ་པོ་ཡིས་ཕྱག་བྱས་པ། །​དེ་རིང་ཁྱོད་ལ་སྦྱིན་པར་བྱ། །​ཨོཾ་སརྦ་[[76]](#footnote-95)ཏ་ཐཱ་ག་ཏ་ཨ་བྷི་ཥིཉྩནྟུ་[[77]](#footnote-96)མཱཾ་ཞེས་བརྗོད་པས། དེ་བཞིན་གཤེགས་པ་འོད་དཔག་ཏུ་མེད་པ་སྤྱི་བོའི་སྟེང་དུ་གསལ།[[78]](#footnote-97) དེ་ནས་ང་རྒྱལ་བརྟན་པར་བྱ་བའི་ཆེད་དུ། ཨོཾ་ཡོ་ག་དྷརྨ་[[79]](#footnote-98)དྷཱ་ཏུ་སྭ་བྷཱ་བ་སརྦྦ་[[80]](#footnote-99)ཨཱཏྨ་ཀོ་྅ཧཾ། ཞེས་བརྗོད་པས། ང་རྒྱལ་བརྟན་པར་བྱའོ། །​དེ་ནས་སེམས་ཅན་ཐམས་ཅད་ལ་སྙིང་རྗེ་ཆེན་པོ་བསྐྱེད་ནས་གསང་སྔགས་འདི་འབུམ་ཕྲག་གཅིག་བཟླས་པར་བྱའོ། །​ན་མོ་རཏྣ་ཏྲ་ཡཱ་ཡ། ན་མཿཨཱརྱཱ་[[81]](#footnote-100)བ་ལོ་ཀི་ཏེ་ཤྭ་རཱ་ཡ། བོ་དྷི་སཏྭཱ་ཡ། མ་ཧཱ་སཏྭཱ་ཡ། མ་ཧཱ་ཀཱ་རུ་[[82]](#footnote-101)ཎི་ཀཱ་ཡ། སརྦྦ་བནྡྷ་ན་[[83]](#footnote-102)ཙྪེ་ད་ན་ཀ་རཱ་ཡ། སརྦ་བྷ་བ་ས་མུ་དྲོཙྪ་[[84]](#footnote-103)ཥ་ཎ་ཡ་ཀ་[[85]](#footnote-104)རཱ་ཡ། སརྦྦ་བྱཱ་[[86]](#footnote-105)དྷི་པྲ་ཤཱ་མ་[[87]](#footnote-106)ན་ཀ་རཱ་ཡ། སརྦྦེ་ཏྱུ་པ་[[88]](#footnote-107)དྲ་བ་བི་ནཱ་ཤ་[[89]](#footnote-108)ཀ་རཱ་ཡ། སརྦྦ་[[90]](#footnote-109)བྷ་ཡེ་ཥྱ་ཏྲ་ཎཱ་ཡ། ཏ་སྱ་ན་མཿཀྲྀ་ཏྭཾ་ཨི་མཾ། ཨཱརྱ་[[91]](#footnote-110)བ་ལོ་ཀཾ་[[92]](#footnote-111)ཏེ་ཤྭ་ར་ཏ་བ་ནཱི་[[93]](#footnote-112)ལ་ཀཎྛ་ནཱ་[[94]](#footnote-113)མ་ཧཱ་ཧྲྀ་ད་ཡཾ་ཨ་བརྟ་ཡི་ཥྱཱ་[[95]](#footnote-114)མི། སརྦྦ་[[96]](#footnote-115)ཨརྠ་སཱ་[[97]](#footnote-116)དྷ་ནཾ།[[98]](#footnote-117) ཤུ་བྷ་ཙེ་ཏཱ་ནཱཾ། སརྦྦ་སཏྭཱ་[[99]](#footnote-118)ནཱཾ། པཱ་པ་མཱརྒ་[[100]](#footnote-119)བི་ཤོ་དྷ་ཀཾ །​[[101]](#footnote-120)ཏདྱ་ཐཱ། [[102]](#footnote-121)ཨ་བ་ལོ་ཀེ །​ལོ་ཀ་[[103]](#footnote-122)མ་ཏི། ལོ་ཀ་ག་ཏི། ཨཱ་ཏི་བ་ཏི་ལོ་ཀཱ་ཏི་ཀྲནྟེ།[[104]](#footnote-123) ཨེ་ཧྱེ་ཧི། [[105]](#footnote-124)མ་ཧཱ་བོ་དྷི་སཏྭ། ཧེ་བོ་དྷི་སཏྭ།[[106]](#footnote-125) ཧེ་མ་[[107]](#footnote-126)ཧཱ་བོ་དྷི་སཏྭ།[[108]](#footnote-127) ཧེ་པྲཱི་[[109]](#footnote-128)ཡ་པོ་[[110]](#footnote-129)དྷི་སཏྭ། ཧེ་མ་ཧཱ་ཀཱ་[[111]](#footnote-130)རུ་ཎཱི་ཀ་སྨ་[[112]](#footnote-131)ར་ཧྲྀ་[[113]](#footnote-132)ད་ཡ།[[114]](#footnote-133) ཨེ་ཧྱེ་ཧི། [[115]](#footnote-134)ཨཱརྱཱ་བ་ལོ་ཀི་ཏེ་ཤྭ་ར། པ་ར་མ་མཻ་ཏྲཱི་[[116]](#footnote-135)ཙིཏྟ་ཀཱ་རུ་ཎཱི་ཀཱ་ཡ། [[117]](#footnote-136)ཀུ་རུ་ཀུ་རུ་ཀརྨ། [[118]](#footnote-137)སཱ་དྷ་ཡ་བིདྷྱཾ།[[119]](#footnote-138) དེ་ཧི་དེ་ཧི་མེ་ཝ་རཾ། ཀཱ་[[120]](#footnote-139)མཾ་གཱ་མ།[[121]](#footnote-140) བི་ཧཾ་གཱ་[[122]](#footnote-141)མ། སིདྡྷ་སིདྡྷ་[[123]](#footnote-142)ཡོ་གཱི་[[124]](#footnote-143)ཤྭ་ར། དྷུ་ཧུ་དྷུ་ཧུ་བཱིརྻནྟེ། མ་ཧཱ་བཱིཪྻནྟེ། དྷ་ར་དྷ་ར་[[125]](#footnote-144)དྷ་རེནྡྲ་ཤྭ་ར། ཛྭ་ལ་ཛྭ་[[126]](#footnote-145)ལ་ལ་བི་ལཱ་མཱུརྟེ།ཨཱརྱཱ་[[127]](#footnote-146)བ་ལོ་ཀི་[[128]](#footnote-147)ཏེ་ཤྭ་ར། ཀྲྀཥྞཱ་ཛི་ན་ཛ་ཊཱ་[[129]](#footnote-148)མུ་ཀུ་ཊཱ་ལཾ་བ། ཨ་ལཾ་ཀྲྀ་ཏ་ཤཱ་རཱི་ར་ལམྦ་[[130]](#footnote-149)པྲ་ལཾ་བ་[[131]](#footnote-150)བི་ལཾ་བ། [[132]](#footnote-151)མ་ཧཱ་སིདྡྷ། ཤུདྡྷེ་དྷ་ར། བི་དྱཱཾ་དྷ་ར་བ་ལ་བ་ལ། མ་ཧཱ་བ་ལ། མ་ལ་མ་ལ་[[133]](#footnote-152)མ་ཧཱ་མ་[[134]](#footnote-153)ལ། ཙ་ལ་ཙ་ལ། [[135]](#footnote-154)མ་ཧཱ་ཙ་ལ། ཀྲྀཥྞ་བརྞྞ་ཀྲྀཥྞ་པཱ་ཤ་ནིརྒྷཱ་ཏ་ན། ཧེ་པདྨ་ཧསྟ། [[136]](#footnote-155)ཙ་ར་ཙ་ར་ནི་ཤཱ་ཙ་རེ་[[137]](#footnote-156)ཤྭ་ར། [[138]](#footnote-157)ཀྲྀཥྞ་སརྦྦ་[[139]](#footnote-158)ཀྲྀ་ཏ་ཡ་ཛྙོ་པ་བཱི་ཏ། [[140]](#footnote-159)ཨེ་ཧྱེ་ཧི་བཱ་རཱ་ཧཱ་[[141]](#footnote-160)མུ་ཁ། ཏྲི་པུ་ར་ད་[[142]](#footnote-161)ཧ་ནེ་[[143]](#footnote-162)ཤྭ་ར། ནཱ་རཱ་ཡ་ནཱ། བ་ལ་རུ་པ་བེ་ཥ་[[144]](#footnote-163)རཱི། ཧེ་ནཱི་ལ་ཀཎྛ། ཧེ་མ་ཧཱ་ཧ་[[145]](#footnote-164)ལ་ཧ་ལ་[[146]](#footnote-165)བི་ཥ་ནི་ར་ཛི་[[147]](#footnote-166)ཏཱ། ལོ་ཀ་སྱ་[[148]](#footnote-167)རཱ་བ་[[149]](#footnote-168)བི་ཥ་ནཱ་[[150]](#footnote-169)ཤ་ནཾ། དྭེ་[[151]](#footnote-170)ཥ་བི་ཥ་ནཱ་[[152]](#footnote-171)ཤ་ན། [[153]](#footnote-172)མོ་ཧ་བི་ཥ་ནིར་མོ་ཀྵ་[[154]](#footnote-173)ནཾ་ཧུ་ལུ་ཧུ་ལུ་མ་ལ། ཕ་ལ་ཕ་ལ་ཧ་རེ། མ་ཧཱ་པདྨ་ནཱ་[[155]](#footnote-174)བྷ། ས་ར་སར།[[156]](#footnote-175) སི་རི་སི་རི། སུ་རུ་སུ་རུ། བུདྡྷྱ་བུདྡྷྱ། བོ་དྷྱ་བོ་དྷྱ། བོ་དྷ་ཡཱ་མི། མི་ཏི་ནཱི་ལ་ཀཎྠ་ཨེ་ཧྱེ་ཧི། བཱམ་སྠི་ཏི། སིཾ་ཧ་མུ་ཁ་ཧ་ས་[[157]](#footnote-176)ཧ་ས། མུཉྩ་མུཉྩ་མ་ཧཱཊྚ་ཊྚ་ཧཱ་ཧེ་ཧི་རྣཱ་དི་ནི།[[158]](#footnote-177) ཨེ་ཧྱེ་[[159]](#footnote-178)ཧི་བྷོཿབྷོཿམ་ཧཱ་སིདྡྷ་ཡོ་གཱི་ཤྭ་ར། བནྡྷ་བནྡྷ།[[160]](#footnote-179) བ་ཙཾ། སཱ་དྷ་ཡ་སཱ་དྷ་ཡ། བི་དྱཱཾ།[[161]](#footnote-180) སྨ་ར་སྨ་ར་ཏྭཾ། [[162]](#footnote-181)བྷ་ག་བཱནྟི།[[163]](#footnote-182) ལོ་ཀ་བི་ལོ་ཀི་ཏྭཾ།[[164]](#footnote-183) ཏ་ཐཱ་ག་ཏ།[[165]](#footnote-184) ད་དཱ་ཧི་མེ་ད་ཪྴ་[[166]](#footnote-185)ནཾ། ཀ་[[167]](#footnote-186)མ་སྱ་དཪྴ་ནཾ། པྲཧླཱ་ད་[[168]](#footnote-187)ཡ་མ་ན་སྭཱ་[[169]](#footnote-188)ཧཱ། སིདྡྷཱ་[[170]](#footnote-189)ཡ་སྭཱ་ཧཱ། མ་ཧཱ་སིདྡྷཱ་[[171]](#footnote-190)ཡ་སྭཱ་ཧཱ། སིདྡྷི་[[172]](#footnote-191)ཡོ་གཱི་ཤྭ་[[173]](#footnote-192)རཱ་ཡ་སྭཱ་ཧཱ། ནི་[[174]](#footnote-193)ལ་ཀཎྛཱ་ཡ་[[175]](#footnote-194)སྭཱ་ཧཱ། བཱ་རཱ་ཧཱ་[[176]](#footnote-195)མུ་ཁཱ་ཡ་སྭཱ་ཧཱ། སིཾ་ཧ་མུ་ཁཱ་ཡ་སྭཱ་ཧཱ། མ་ཧཱ་ནཱ་རི་སིཾ་ཧ་མུ་ཁཱ་ཡ་སྭཱ་ཧཱ། སིདྡྷ་བིདྱཱ་དྷ་རཱ་ཡ་སྭཱ་ཧཱ། པདྨ་ཧསྟཱ་ཡ་སྭཱ་ཧཱ། མ་ཧཱ་པདྨ་ཧསྟཱ་ཡ་སྭཱ་ཧཱ། བཛྲ་ཧསྟཱ་ཡ་སྭཱ་ཧཱ། ཀྲྀཥྞ་སརྦྦ་ཀྲི་[[177]](#footnote-196)ཏ་ཡ་ཛྙོ་པ་བཱི་ཏཱ་[[178]](#footnote-197)ཡ་སྭཱ་ཧཱ། [[179]](#footnote-198)མ་ཧཱ་ཀཱ་ལ་མུ་[[180]](#footnote-199)ཀུ་ཊ་དྷ་རཱ་ཡ་སྭཱ་ཧཱ། ཙཀྲ་ཨ་ཡུ་དྷ་དྷ་[[181]](#footnote-200)རཱ་ཡ་སྭཱ་ཧཱ། ཤཾ་ཁ་ཤབྡ་ནིརྣཱ་ད་ན་ཀ་རཱ་ཡ་སྭཱ་ཧཱ།[[182]](#footnote-201) ནི་བོ་དྷ་ན་ཀ་རཱ་[[183]](#footnote-202)ཡ་སྭཱ་ཧཱ། བཱ་མ་སྐནྡྷ་དེ་ཤ་སྠི་ཏ་ཀྲྀཥྞ་[[184]](#footnote-203)ཛ་ནཱ་[[185]](#footnote-204)ཡ་སྭཱ་ཧཱ།[[186]](#footnote-205)བཱ་མ་ཧསྟ་བྱཱ་གྷྲ་ཙརྨ་[[187]](#footnote-206)ནི་བ་ས་[[188]](#footnote-207)ནཱ་ཡ་སྭཱ་ཧཱ། ལོ་ཀེ་ཤྭ་རཱ་ཡ་སྭཱ་ཧཱ། མ་ཧཱ་ལོ་ཀ་[[189]](#footnote-208)ཤྭ་རཱ་ཡ་སྭཱ་ཧཱ། [[190]](#footnote-209)སརྦ་སིདྡྷེ་[[191]](#footnote-210)ཤྭ་རཱ་ཡ་[[192]](#footnote-211)སྭཱ་ཧཧཱ།ན་[[193]](#footnote-212)མོ་བྷ་ག་བ་ཏེ། ཨཱརྱཱ་བ་ལོ་ཀི་ཏེ་ཤྭ་རཱ་ཡ། བོ་[[194]](#footnote-213)དྷི་སཏྭཱ་ཡཡ།མ་[[195]](#footnote-214)ཧཱ་སཏྭཱ་ཡ། མ་ཧཱ་ཀཱ་རུ་[[196]](#footnote-215)ཎི་[[197]](#footnote-216)ཀཱ་ཡ། [[198]](#footnote-217)སིདྡྷྱནྟུ་མེ་མནྟྲ་པ་[[199]](#footnote-218)དཻཿསྭཱ་ཧཱ། བཱ་ཨོཾ་ཧྲཱིཿཏྲཻ་ལོཀྱ་བི་[[200]](#footnote-219)ཙ་མ་ཨ་[[201]](#footnote-220)མོ་གྷ་པཱ་ཤ་ཨ་པྲ་ཏི་ཧ་ཏ་ཧྲཱིཿཧ་ཧཱུཾ་[[202]](#footnote-221)ཕཊ་སྭཱ་ཧཱ། ཨོཾ་པདྨོ་ཥྞཱི་ཥ་བི་[[203]](#footnote-222)མ་ལེ་ཧཱུཾ་[[204]](#footnote-223)སྭཱ་ཧཱ། ཨོཾ་ཏཱ་[[205]](#footnote-224)རེ་ཏུཏྟཱ་[[206]](#footnote-225)རེ་ཏུ་རེ་སྭཱ་ཧཱ། གཟུངས་འདི་ལན་ཅིག་བརྗོད་པས་རྩ་བའི་ལྟུང་བ་བཞི་བྱུང་བ་ཡང་མ་ལུས་པར་འབྱང་བར་འགྱུར་རོ། །​འདི་འཛིན་པའི་གང་ཟག་དེ་ལ་འཕགས་པ་སྤྱན་རས་གཟིགས་ཀྱི་དབང་པོ་རྒྱུན་མི་འཆད་པར་མིག་སྟོང་དང་ལྡན་པའི་ཐུགས་རྗེས་གཟིགས་པར་འགྱུར་རོ། །​ཕྱག་སྟོང་གིས་སྐྱོབ་པར་འགྱུར་རོ། །​མཚམས་མེད་པ་ལྔ་དང་། དེ་དང་ཉེ་བ་ལྔ་དང་[[207]](#footnote-226)དགེ་འདུན་གྱི་དཀོར་[[208]](#footnote-227)རྐུ་འཕྲོག་བྱས་པ་རྣམས་ཀྱང་ལན་ཅིག་བརྗོད་པས་མ་ལུས་པར་ཟད་པར་འགྱུར་རོ། །​ཐེ་ཚོམ་ཟ་བ་ནི་མ་གཏོགས་སོ། །​གཤིས་ངན་དུ་འཆི་བའི་འཆི་ལྟས་བཅོ་ལྔ་འབྱུང་བར་མི་འགྱུར་རོ། །​སྐྱེ་བ་བཟང་པོ་བཅོ་ལྔ་ཡོངས་སུ་འཛིན་པར་འགྱུར་རོ། །​སུས་[[209]](#footnote-228)སྙིང་པོ་འདིའི་མིང་ཐོས་པ་དེ་ནི་བསྐལ་པ་དུ་མའི་སྐྱེ་བ་དང་འཆི་བའི་བསགས་པའི་ལས་ལྕི་བ་རྣམས་ཀྱང་བྱང་བར་འགྱུར་ན་བརྗོད་ཅིང་འཛིན་པ་ལྟ་ཅི་སྨོས། རྒྱུན་མི་[[210]](#footnote-229)འཆད་པར་བཟུང་[[211]](#footnote-230)ན་ས་བཅུའི་འབྲས་བུ་ཐོབ་པ་ལ་དཀའ་བ་མེད་ན། འཇིག་རྟེན་པའི་བསོད་ནམས་ཀྱི་འབྲས་བུ་ཐོབ་པ་ལྟ་ཅི་སྨོས། ཡུལ་གང་དུ་ཡམས་ཀྱི་ནད་བྱུང་ལ་ཡུལ་དེར་རྒྱལ་པོས་ཆོས་ཀྱི་[[212]](#footnote-231)ཡུལ་སྲུང་ཞིང་རྒྱ་ཆེ་བ་དང་གཙང་མར་བྱ། སེམས་ཅན་ཐམས་ཅད་གཏམས་ལས་མི་བཅད་[[213]](#footnote-232)དོ། །​ཉེས་པ་བྱུང་བ་རྣམས་ལ་བཟོད་པར་བྱའོ། །​ཞག་བདུན་སྙིང་རྗེ་ཆེན་པོའི་རང་བཞིན་གྱི་སྙིང་པོ་འདི་བཟླས་བརྗོད་བྱས་ན་ཡུལ་དེར་ཡམས་ཀྱི་ནད་ཐམས་ཅད་ཞི་བར་འགྱུར་རོ། །​ཡུལ་དེར་གནས་པའི་མི་མ་ཡིན་པ་རྣམས་ལ་གཏོར་མ་བྱིན་ལ། འཕགས་པ་སྤྱན་རས་གཟིགས་དབང་ཕྱུག་ལག་པ་སྟོང་དང་ལྡན་པའི་སྐུ་གཟུགས་ལ་མཆོད་པ་རྒྱ་ཆེན་པོ་བྱས་ལ། རིག་པ་ལན་ཉི་ཤུ་རྩ་གཅིག་བརྗོད་ནས་རོལ་མོ་སྣ་ཚོགས་ཀྱིས་ལན་གསུམ་དུ་བསྐོར་བ་བྱས་ན་རིམས་ནད་ཐམས་ཅད་ཞི་བར་འགྱུར་རོ། །​ཚོན་སྐུད་སྣ་ལྔ་ལ་ལན་ཉི་ཤུ་རྩ་གཅིག་བཟླས་བརྗོད་བྱས་ལ་མགུལ་དུ་བཏགས་སོ། །​གལ་ཏེ་ས་རིས་སོ་སོར་དགྲ་རྒྱུན་ཏུ་འོང་ཞིང་ཡུལ་དུ་གནས་པའི་སེམས་ཅན་རྣམས་ལ་གནོད་པར་བྱེད་པ་དང་ཡུལ་དེར་ནད་བྱུང་བ་[[214]](#footnote-233)དང་། ཆར་ཆུ་དུས་སུ་མི་འབབ་པ་དང་། ཟླ་བ་དང་ཉི་མ་དྲང་པོར་མི་འགྲོ་བ་དང་། ལྟས་ངན་པ་དེ་སྙེད་བྱུང་ན་རྒྱལ་པོ་དེས་སྤྱན་རས་གཟིགས་དབང་ཕྱུག་ལག་པ་སྟོང་དང་ལྡན་པའི་གཟུགས་བྱས་ལ་གང་དུ་ཡམས་ཀྱི་ནད་བྱུང་བ་དེའི་ངོས་སུ་བཞིན་བསྟན་ལ་གཞག་[[215]](#footnote-234)གོ། །​ཤིན་ཏུ་དུད་པ་བདུག་པ་དང་མེ་ཏོག་དང་གདུགས་དང་། རྒྱལ་མཚན་ལ་སོགས་པ་ཅི་འབྱོར་པས་མཆོད་པར་བྱའོ། །​དེ་ནས་སྒྲུབ་པ་པོས་ཞག་བདུན་དུ་བརྩོན་འགྲུས་བརྟན་པོར་བྱས་ནས་རིས་[[216]](#footnote-235)སོ་སོའི་དགྲ་ཐམས་ཅད་ཕྱག་འཚལ་བར་འགྱུར་རོ། །​སེམས་མཐུན་པར་འགྱུར། [[217]](#footnote-236)ཕན་ཚུན་གྲོགས་པོར་འགྱུར་རོ།[[218]](#footnote-237) །​སྐྱེ་བོ་ཡོངས་དང་རྒྱལ་བུ་རྣམས་ཀྱང་བྱས་བ་[[219]](#footnote-238)གཟོ་ཞིང་ལེགས་པ་[[220]](#footnote-239)བྱེད་པར་འགྱུར་རོ། །​རྒྱལ་པོའི་བཙུན་མོའི་འཁོར་རྣམས་ཀྱང་དེ་ལ་དགའ་བ་བསྐྱེད་པར་[[221]](#footnote-240)འགྱུར་རོ། །​ནད་དང་གནོད་པ་གང་བྱུང་ཡང་འཕགས་པ་སྤྱན་རས་གཟིགས་དབང་ཕྱུག་ལག་པ་སྟོང་དང་མིག་སྟོང་དང་ལྡན་པའི་མདུན་དུ་མཆོད་པ་བྱས་ལ་གཟུངས་སྔགས་སྟོང་རྩ་བརྒྱད་བཟླས་བརྗོད་བྱས་ན་སྡུག་བསྔལ་ཐམས་ཅད་ཞི་བར་འགྱུར་རོ། །​སུ་ཞིག་ཧ་ལ་ཧ་ལའི་དུག་ཟོས་ན་དེ་གུ་གུལ་གྱི་བདུག་པ་དང་། ག་པུར་ཆ་བསྙམས་ཏེ། བྲོན་པ་ཆུ་ལྷག་མར་མ་གྱུར་པ་བསྐོལ་[[222]](#footnote-241)ལ་ཁྱོར་གང་ལུས་པ་དང་། བྱང་ཆུབ་སེམས་དཔའ་མིག་སྟོང་ལྡན་གྱི་མདུན་དུ་བརྒྱ་རྩ་བརྒྱད་བཟླས་བརྗོད་བྱས་ཏེ་འཐུངས་ན་དུག་ཞི་བར་འགྱུར་རོ། །​སུ་ཞིག་མིག་ཉམས་ཏེ་ལོང་བར་[[223]](#footnote-242)གྱུར་པ་དང་། མིག་གི་འབྲས་བུའི་སྟེང་དུ་ལིང་ཏོག་བྱུང་བ་དང་། མིག་ཏུ་རུ་སྐྱེས་ཏེ་མི་མཐོང་བར་གྱུར་པ་དེས་ཨ་རུ་ར་དང་། བ་རུ་ར་གཅིག་དང་། སྐྱུ་རུ་ར་གཅིག་ཞིབ་ཏུ་བཏགས་[[224]](#footnote-243)ལ་སྦྲང་རྩི་དཀར་པོ་དང་། ཁྱེའུའི་ནུ་མའི་འོ་མ་དང་སྦྱར་བར་བྱ་སྟེ། སྦྱོར་བའི་ཚེ་སངས་རྒྱས་ཀྱི་མཚན་ནས་བརྗོད་ཅིང་བྱིས་པ་གསར་པ་བཙས་པའི་བུད་མེད་དང་། ཁྱི་དང་ཕག་གིས་མི་[[225]](#footnote-244)མཐོང་བར་རིལ་བུ་བྱས་ཏེ། བྱང་ཆུབ་སེམས་དཔའ་མིག་སྟོང་ལྡན་གྱི་མདུན་དུ་ལན་སྟོང་རྩ་བརྒྱད་བཟླས་བརྗོད་བྱས་ལ། དབེན་པ་རླུང་མི་འོང་བར་འདུག་སྟེ། ཉི་མ་བདུན་གྱི་བར་དུ་སྨན་འདི་མིའི་འོ་མ་དང་སྦྲང་རྩི་དཀར་པོ་[[226]](#footnote-245)དང་སྦྱར་ཏེ་མིག་གི་ནང་དུ་བླུགས་ན་མིག་གི་འབྲས་བུ་སྐྱེ་བར་འགྱུར་རོ། །​ལིང་ཐོག་མེད་ཅིང་ལེགས་པར་མཐོང་བར་འགྱུར་རོ། །​སུ་ཞིག་འབྱུང་པོའི་གདོན་ནས་[[227]](#footnote-246)མི་མ་ཡིན་པའི་ནད་ཀྱིས་བཏབ་པར་གྱུར་ན་གུ་གུལ་གྱི་དུད་པ་ལ་ལན་ཉི་ཤུ་རྩ་གཅིག་བཟླས་བརྗོད་བྱས་ལ་སྣར་བདུག་གོ། །​ཡང་ན་རི་བོང་གི་རྟུག་པ་[[228]](#footnote-247)ཙམ་གྱི་རིལ་བུ་བྱས་ལ་ལན་ཉི་ཤུ་རྩ་གཅིག་བཟླས་བརྗོད་བྱས་ལ་བཟའོ། །​ཤ་དང་ཆང་དང་སྒོག་པ་དང་འཐབ་མོ་སྤང་ངོ། །​འོན་ཀྱང་སོས་པར་འགྱུར་རོ། །​ཤུ་དག་དཀར་པོ་ལ་ལན་བརྒྱ་རྩ་བརྒྱད་བཟླས་བརྗོད་བྱས་ཏེ། དཔུང་པ་གཡས་པར་བཏགས་[[229]](#footnote-248)ན་འཐབ་མོ་ལས་རྒྱལ་བར་འགྱུར་རོ། །​བ་ལང་དཀར་པོའི་གི་[[230]](#footnote-249)ཝང་ལག་མཐིལ་དུ་བཅུག་ལ་བྱང་ཆུབ་སེམས་དཔའི་དྲུང་དུ་ལན་སྟོང་རྩ་བརྒྱད་བཟླས་བརྗོད་བྱས་ཏེ་ཡན་ལག་རྣམས་ལ་བསྐུས་ཏེ་[[231]](#footnote-250)དཔྲལ་པར་ཐིག་ལེ་བྱས་ན། ལྷ་དང་ཀླུ་དང་འབྱུང་པོ་དང་། མི་ཐམས་ཅད་དགའ་བར་འགྱུར་རོ། །​ཁྱོ་ཤུག་མེ་དང་ཆུ་ལྟར་མི་མཐུན་པར་གྱུར་ན་བྱང་ཆུབ་སེམས་དཔའི་མདུན་དུ་ངུར་པའི་མཇུག་སྒྲོ་ལ་ལན་སྟོང་རྩ་བརྒྱད་བཟླས་བརྗོད་བྱས་ནས་ལུས་ལ་བཏགས་ན་མཛའ་བར་འགྱུར་རོ། །​རིན་པོ་ཆེ་སྣ་ཚོགས་ཕུན་སུམ་ཚོགས་ཤིང་ཕྱུག་པར་འདོད་ན་ཡིད་བཞིན་གྱི་ནོར་བུ་རིན་པོ་ཆེ་[[232]](#footnote-251)ཐོགས་པའི་ཕྱག་ལ་མཆོད་པར་བྱའོ། །​མི་བདེ་བ་རྣམ་པ་སྣ་ཚོགས་ཀྱིས་གཙེས་པར་གྱུར་ན་ཞགས་པ་ཐོགས་པའི་ཕྱག་ལ་མཆོད་དོ། །​ཁོང་པར་ནད་རྣམས་ཡོད་པར་གྱུར་ན་རིན་པོ་ཆེའི་ལྷུང་བཟེད་ཐོགས་པའི་ཕྱག་ལ་མཆོད་དོ། །​འདྲེ་གདོན་ཐམས་ཅད་གདུལ་བར་འདོད་ན་རིན་པོ་ཆེའི་རལ་གྲི་ཐོགས་པའི་ཕྱག་ལ་མཆོད་དོ། །​ལྷའི་བུའི་བདུད་ཐམས་ཅད་གདུལ་བར་འདོད་ན་རྡོ་རྗེ་ཐོགས་པའི་ཕྱག་ལ་མཆོད་དོ། །​ཕས་ཀྱི་[[233]](#footnote-252)རྒོལ་བའི་[[234]](#footnote-253)དགྲ་གཞོམ་པར་འདོད་ན་རྡོ་རྗེའི་ཐོ་བ་ཐོགས་པའི་ཕྱག་ལ་མཆོད་དོ། །​འཇིགས་ཤིང་བག་ཚ་བའི་གནས་ཐམས་ཅད་ལ་ཐར་བར་འདོད་ན་འཇིགས་པ་མེད་པའི་སྦྱིན་པའི་ཕྱག་ལ་མཆོད་དོ། །​མིག་མི་གསལ་ཏེ་འོད་དང་མི་ལྡན་པར་གྱུར་ན་མེ་ཤེལ་གྱི་ནོར་བུ་ཐོགས་པའི་ཕྱག་ལ་མཆོད་དོ། །​ཚ་བའི་རིམས་ཀྱིས་ཐེབས་ཏེ་བསིལ་བར་འདོད་ན་ཆུ་ཤེལ་གྱི་ནོར་བུ་ཐོགས་པའི་ཕྱག་ལ་མཆོད་དོ། །​བློན་ཐབས་མཐོན་པོར་འདོད་ན་རིན་པོ་ཆེའི་གཞུ་ཐོགས་པའི་ཕྱག་ལ་མཆོད་དོ། །​གྲོགས་པོ་མཛའ་བཤེས་དང་མྱུར་དུ་ཕྲད་པར་འདོད་ན་རིན་པོ་ཆེའི་མདའ་ཐོགས་པའི་ཕྱག་ལ་མཆོད་དོ། །​ལུས་ལ་ནད་སྣ་ཚོགས་ཀྱིས་ཐེབས་པར་གྱུར་ན་ལྕུག་མ་ཐོགས་པའི་ཕྱག་ལ་མཆོད་དོ། །​ལུས་ཀྱི་བགེགས་མ་ལུས་པ་བསལ་བར་འདོད་ན་རྔ་ཡབ་དཀར་པོ་ཐོགས་པའི་ཕྱག་ལ་མཆོད་དོ། །​ཐམས་ཅད་མཐུན་པའི་འཁོར་དུ་འགྱུར་བར་འདོད་ན་བུམ་པ་ཐོགས་པའི་ཕྱག་ལ་མཆོད་དོ། །​སྟག་དང་འཕར་སྤྱང་དང་དོམ་དྲེད་དང་གཅན་གཟན་[[235]](#footnote-254)མ་རུངས་པ་ཐམས་ཅད་སྤོང་བར་འདོད་ན་ཕུབ་ཐོགས་པའི་ཕྱག་ལ་མཆོད་དོ། །​གནས་དང་དུས་ཐམས་ཅད་དུ་རྒྱལ་པོའི་བགེགས་ལས་[[236]](#footnote-255)ཐར་བར་འདོད་ན་དགྲ་སྟ་ཐོགས་པའི་ཕྱག་ལ་མཆོད་དོ། །​བུ་དང་བུ་མོ་དང་གཡོག་འཁོར་གྱི་ཕྱིར་ཤེལ་གྱི་གདུབ་འཁོར་ཐོགས་པའི་ཕྱག་ལ་མཆོད་དོ། །​ཡོན་ཏན་རྣམ་པ་སྣ་ཚོགས་ཀྱི་ཕྱིར་ནི་པདྨ་དཀར་པོ་ཐོགས་པའི་ཕྱག་ལ་མཆོད་དོ། །​ཕྱོགས་བཅུའི་ཞིང་ཡོངས་སུ་དག་པར་[[237]](#footnote-256)འདོད་ན། པདྨ་སྔོན་པོ་ཐོགས་པའི་ཕྱག་ལ་མཆོད་དོ། །​ཤེས་རབ་ཆེན་པོ་དང་ལྡན་པར་འདོད་ན་རིན་པོ་ཆེའི་མེ་ལོང་ཐོགས་པའི་ཕྱག་ལ་མཆོད་དོ། །​ཕྱོགས་བཅུའི་དེ་བཞིན་གཤེགས་པ་རྣམས་མངོན་སུམ་དུ་མཐོང་བར་འདོད་ན། པདྨ་ཐོགས་པའི་ཕྱག་ལ་མཆོད་དོ། །​སའི་གཏེར་[[238]](#footnote-257)འབྱིན་པར་འདོད་ན་རིན་པོ་ཆེའི་ཟ་མ་ཏོག་ཐོགས་པའི་ཕྱག་ལ་མཆོད་དོ། །​དྲང་སྲོང་གི་ལམ་མངོན་པར་བསྒྲུབ་པར་[[239]](#footnote-258)འདོད་ན་སྤྲིན་རྣམ་པ་ལྔ་ཐོགས་པའི་ཕྱག་ལ་མཆོད་དོ། །​ཚངས་པར་སྐྱེ་བར་འདོད་ན་རིལ་བ་ཐོགས་པའི་ཕྱག་ལ་མཆོད་དོ། །​ལྷའི་གཞལ་མེད་ཁང་དུ་སྐྱེ་བར་འདོད་ན། པདྨ་ལེ་བརྒན་ཐོགས་པའི་ཕྱག་ལ་མཆོད་དོ། །​ཕྱོགས་གཞན་གྱི་ཕྱིར་རྒོལ་བ་བསལ་བར་[[240]](#footnote-259)འདོད་ན། རལ་གྲི་དང་མདུང་ཐོགས་པའི་ཕྱག་ལ་མཆོད་དོ། །​དགེ་བའི་ལྷ་འདྲེ་ཐམས་ཅད་དགུག་པར་འདོད་ན་རིན་པོ་ཆེའི་དུང་ཐོགས་པའི་ཕྱག་ལ་མཆོད་དོ། །​ལྷ་འདྲེ་ཐམས་ཅད་འཁོལ་བར་[[241]](#footnote-260)འདོད་ན་ཐོད་པའི་ཁར་བ་[[242]](#footnote-261)ཐོགས་པའི་ཕྱག་ལ་མཆོད་དོ། །​ཕྱོགས་བཅུའི་སངས་རྒྱས་མྱུར་དུ་གཤེགས་ནས་ཕྱག་གིས་བྱུག་པར་འདོད་ན་བགྲང་ཕྲེང་འཛིན་པའི་ཕྱག་ལ་མཆོད་དོ། །​ཚངས་པའི་སྒྲ་དབྱངས་མཆོག་ཐམས་ཅད་མངོན་པར་འགྲུབ་པར་[[243]](#footnote-262)འདོད་ན་རིན་པོ་ཆེའི་དྲིལ་བུ་ཐོགས་པའི་ཕྱག་ལ་མཆོད་དོ། །​ཚིག་གི་སྤོབས་པ་གྱ་ནོམ་པ་དང་ལྡན་པར་འདོད་ན་རིན་པོ་ཆེའི་ཕྱག་རྒྱ་ཐོགས་པའི་ཕྱག་ལ་མཆོད་དོ། །​དགེ་བའི་ལྷ་རྣམས་དང་ཀླུ་རྣམས་རྟག་པར་འོངས་ཏེ་བསྲུང་ཞིང་ཡོངས་སུ་སྐྱོབ་པར་འདོད་ན་ལྕགས་ཀྱུ་ཐོགས་པའི་ཕྱག་ལ་མཆོད་དོ། །​བྱམས་[[244]](#footnote-263)དང་སྙིང་རྗེས་སེམས་ཅན་ཐམས་ཅད་སྐྱོབ་པར་འདོད་ན་འཁར་གསིལ་[[245]](#footnote-264)ཐོགས་པའི་ཕྱག་ལ་མཆོད་དོ། །​སེམས་ཅན་ཐམས་ཅད་ཀྱིས་རྟག་པར་ཕན་ཚུན་གུས་པའི་[[246]](#footnote-265)བསྙེན་བཀུར་བརྩེ་བར་སེམས་པར་འདོད་ན་ཐལ་མོ་སྦྱོར་བའི་ཕྱག་ལ་མཆོད་དོ། །​སྐྱེ་བའི་སྐྱེ་གནས་ཐམས་ཅད་དུ་དེ་བཞིན་གཤེགས་པ་རྣམས་དང་མི་འབྲལ་བར་[[247]](#footnote-266)འདོད་ན་སྤྲུལ་པའི་སངས་རྒྱས་ཐོགས་པའི་ཕྱག་ལ་མཆོད་དོ། །​སྐྱེ་བའི་ཚེ་རབས་ཐམས་ཅད་དུ་[[248]](#footnote-267)རྟག་པར་དེ་བཞིན་གཤེགས་པའི་ཕོ་བྲང་དུ་གནས་ནས་མངལ་གྱི་སྙིང་པོར་སྐྱེ་བར་མི་འདོད་པར་གྱུར་ན་གཞལ་མེད་ཁང་ཐོགས་པའི་ཕྱག་ལ་མཆོད་དོ། །​མང་དུ་ཐོས་པའི་ཤེས་རབ་རྒྱ་ཆེན་པོ་དང་ལྡན་པར་འདོད་ན་རིན་པོ་ཆེའི་མདོ་སྡེའི་གླེགས་བམ་ཐོགས་པའི་ཕྱག་ལ་མཆོད་དོ། །​ད་ལྟར་གྱི་ལུས་འདི་ནས་སངས་རྒྱས་ཀྱི་སྐུ་ལ་ཐུག་[[249]](#footnote-268)པའི་བར་དུ་རྟག་ཏུ་བྱང་ཆུབ་ཀྱི་སེམས་ལས་ལྡོག་པར་མི་འགྱུར་བར་འདོད་ན་ཕྱིར་མི་ལྡོག་པའི་གསེར་གྱི་འཁོར་ལོ་ཐོགས་པའི་ཕྱག་ལ་མཆོད་དོ། །​མི་འཇིགས་པ་ལ་སོགས་པའི་[[250]](#footnote-269)སྦྱིན་པ་རྣམ་པ་བཞིས་འགྲོ་བ་ཚིམ་པར་འདོད་ན་མཆོག་སྦྱིན་པའི་ཕྱག་ལ་མཆོད་དོ། །​ཕྱོགས་བཅུའི་དེ་བཞིན་གཤེགས་པ་རྣམས་མྱུར་དུ་གཤེགས་ནས་སྤྱི་བོ་ནས་ཕྱག་གིས་བྱུགས་ཏེ་ལུང་བསྟན་པར་འདོད་ན་སྤྱི་བོ་ན་[[251]](#footnote-270)སྤྲུལ་པའི་སངས་རྒྱས་ཐོགས་པའི་ཕྱག་ལ་མཆོད་དོ། །​ཤིང་ཏོག་དང་འབྲས་བུ་རྣམས་འགྲུབ་པར་འདོད་ན་རྒུན་འབྲུམ་ཐོགས་པའི་ཕྱག་ལ་མཆོད་དོ། །​དེ་ལྟར་མངོན་པར་སྒྲུབ་པའི་མཆོག་རྣམས་སྟོང་ཡོད་ཀྱང་། དེ་མདོར་བསྡུས་ནས་བསྟན་པ་ཡིན་ནོ། །​ལུས་དྲང་པོར་བསྲང་སྟེ་སྙིང་གར་ཐལ་མོ་སྦྱར་ནས་སོར་མོ་ཐམས་ཅད་ཕན་ཚུན་ཐད་ཀར་བསྣོལ་ལ་གཡོན་པའི་སོར་མོ་རྣམས་ཀྱིས་གཡས་པའི་སོར་མོ་རྣམས་ལ་འཁྱུད་དེ་མཛུབ་མོ་གྱེན་དུ་བསྒྲེངས་ལ་རྩེ་མོ་གཉིས་སྤྲད་དོ། །​མཐེ་བོ་གཉིས་མཛུབ་མོ་གཉིས་[[252]](#footnote-271)ཀྱི་ཚིགས་དང་པོར་རེག་པར་བགྱི། ལག་མཐིལ་ལ་མ་འབྱར་བར་བགྱིའོ། །​འདི་ནི་གཟུངས་སྔགས་ཐམས་ཅད་ཀྱི་ཕྱག་རྒྱ་ཡིན་ནོ། །​བསྐལ་པ་དུ་མར་ཚེ་རབས་སུ་བསགས་པའི་ལས་ཀྱི་སྒྲིབ་པ་མི་དགེ་བ་རྣམས་བྱང་བར་འགྱུར་རོ། །​ཚེ་ཕྱི་མ་ལ་སངས་རྒྱས་ཀྱི་ཞིང་རྣམས་སུ་སྐྱེ་བར་འགྱུར་རོ། །​སངས་རྒྱས་བཅོམ་ལྡན་འདས་ཤཱཀྱ་ཐུབ་པས་བྱང་ཆུབ་བརྙེས་པར་མཛད་པའི་ཚེ་བདུད་ཐམས་ཅད་ཀྱིས་མཐོ་བཙམས་པ་[[253]](#footnote-272)ན་ཕྱག་རྒྱ་འདིས་བཏུལ་ཏེ། དེའི་ཚེ་ཞི་བ་དང་བདེ་བ་དང་བསམ་གཏན་དང་སྙོམས་པར་འཇུག་པ་ཡང་བརྙེས་པར་གྱུར་ཏོ། །​དེའི་གསང་སྔགས་ནི་འདི་ཡིན་ནོ། །​ཏདྱ་ཐཱ། སརྦ་དྷརྨཱ་མཎྜ་ལཱ་ཡེ་ཨེ་ཧྱེ་ཧི་སརྦ་ཤུདྡྷ་[[254]](#footnote-273)སཏྭཱ་ཡ་སྭཱ་ཧཱ། འཕགས་པ་སྤྱན་རས་གཟིགས་ཕྱག་སྟོང་པའི་དཀྱིལ་འཁོར་གྱི་ཆོ་ག་བརྗོད་པར་བྱ་སྟེ། ཐོག་མར་རི་རྣམས་དང་ཉེ་བ་མ་གཞི་ས་གཙང་ཞིང་[[255]](#footnote-274)བཀྲ་ཤིས་པའི་ས་ཕྱོགས་བཙལ་བར་བགྱིའོ། །​དེར་ས་བརྐོས་ཏེ་གསེག་མ་དང་གྱོ་མོ་དང་རུས་པ་དང་མི་གཙང་བ་རྣམས་བསལ་ལ་དྲི་ཞིམ་པོ་དག་དང་བའི་ལྕི་བ་དང་འཇིམ་པ་བསྲེས་ཏེ་བྱུག་པར་བྱ། དཀྱིལ་འཁོར་དཔངས་མཐོ་གང་གི་ཚད་དུ་སྒོ་བཞི་གདོད་དོ། །​རིན་པོ་ཆེ་དུ་མས་སྤྲས་པའི་རྟ་བབས་དང་སྒོ་ཁྱུད་དང་བཅས་པ་ཚང་བར་བགྱིའོ། །​ཤར་གྱི་སྒོར་ནི་ཡུལ་འཁོར་སྲུང་། ལྷོའི་སྒོར་ནི་འཕགས་སྐྱེས་པོ། [[256]](#footnote-275)ནུབ་ཀྱི་སྒོར་ནི་སྤྱན་མི་བཟང་། བྱང་གི་སྒོར་ནི་རྣམ་ཐོས་སྲས། དེ་དག་གི་[[257]](#footnote-276)གཡས་གཡོན་དུ་རང་རང་གི་འཁོར་ཐམས་ཅད་བྲིའོ།[[258]](#footnote-277) །​དཀྱིལ་འཁོར་གྱི་དབུས་སུ་འཕགས་པ་སྤྱན་རས་གཟིགས་དབང་ཕྱུག་ཕྱག་སྟོང་པ་གཞག་པར་བགྱིའོ། །​དེའི་མདུན་དུ་[[259]](#footnote-278)སྒྲོལ་མ་དང་ཁྲིའུའི་གཞག་སྟེ་ཁྲིའུའི་སྟེང་དུ་གཟུགས་སྔགས་[[260]](#footnote-279)འདི་གཞག་པར་བགྱིའོ། །​གཡས་ཕྱོགས་སུ་ནི་དོན་ཡོད་པའི་ཞགས་པའོ། །​རྒྱབ་ཏུ་ནི་ནོར་བཟང་ངོ། །​གཡོན་དུ་ནི་རྟ་མགྲིན་ནོ། །​མཚམས་བཞིར་གོ་རིམ་ཇི་ལྟ་བ་བཞིན་དུ་གཟུངས་ཀྱི་དབང་ཕྱུག་རྒྱལ་པོ་དང་། བྱམས་པ་དང་། འཇམ་དཔལ་དང་། ཕྱག་ན་རྡོ་རྗེའོ། །​དཀྱིལ་འཁོར་དེ་ལ་བདུག་པ་སྣ་ཚོགས་ཀྱིས་བདུག་གོ། །​མེ་ཏོག་སྣ་ཚོགས་དགྲམ། མཆོད་པ་རྣམ་པ་སྣ་ཚོགས་གཞག་པར་བྱའོ། །​སྒོག་པ་རྣམ་དགུ་དང་ཤ་ཆང་མི་དབང་ངོ།[[261]](#footnote-280) །​ཞག་ཉི་ཤུ་རྩ་གཅིག་ཏུ་རྒྱུན་མི་འཆད་[[262]](#footnote-281)པར་མཆོད་པ་གསར་པ་རྣམས་བརྗེའོ། །​བསྟོད་པའི་དབྱངས་དང་རོལ་མོ་སྣ་ཚོགས་ཀྱིས་[[263]](#footnote-282)མཆོད་པར་བྱའོ། །​དཀྱིལ་འཁོར་གྱི་མཐའ་མར་ནི་མཆོད་རྟེན་བདུན་བདུན་ལ་ཚོན་སྣ་ལྔའི་བ་དན་བཙུགས་ལ་གཞག་པར་བྱའོ། །​དེའི་ཚེ་རྩ་བའི་སྔགས་སྟོང་བརྒྱ་[[264]](#footnote-283)རྩ་བརྒྱད་བཟླས་བརྗོད་བགྱིའོ། །​དེ་ནས་འཕགས་པ་སྤྱན་རས་གཟིགས་དབང་ཕྱུག་གི་གཟུགས་དང་ཀུན་དགའ་བོའི་གཟུགས་ཀྱིས་དེར་འོངས་ནས་སྒྲུབ་པ་པོ་དེ་ལ་ཅི་འདོད་ཅེས་གཏམ་སྨྲ་བར་འགྱུར་རོ། །​སྒྲུབ་པ་པོ་དེས་མཆོད་པ་སྣ་ཚོགས་ཀྱིས་མཆོད་ལ་[[265]](#footnote-284)ལན་གདབ་པར་བགྱི་སྟེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་དོན་དུ་གཟུགས་སྔགས་ཀྱི་རང་བཞིན་འཚལ་ལོ་ཞེས་བརྗོད་པར་བགྱིའོ། །​ཡང་[[266]](#footnote-285)འདི་སྐད་དུ་འདི་ནི་ལུང་བསྟན་པའི་དུས་ལགས་པ་སྙམ་བགྱིད་ན་ཐུགས་རྗེ་དང་ལྡན་པས་བདག་ལ་ངེས་པར་ཐུགས་རྗེ་ཆེན་པོ་བསྐྱེད་དུ་གསོལ། བདག་ནི་[[267]](#footnote-286)རྙེད་པ་དང་བཀུར་སྟི་དང་གྲགས་པ་མི་འཚལ་གྱི་ནམ་ཞིག་ན་སེམས་ཅན་ཐམས་ཅད་ལ་བུ་གཅིག་པ་བཞིན་དུ་ལྟ་བ་དང་ཡོངས་སུ་སྐྱོབ་པར་འགྱུར་སྙམ་དུ་སེམས་སོ། །​ཡང་འབྱུང་པོ་གཉུག་མར་གནས་པ་ཐམས་ཅད་བདག་གིས་བསྒོ་བ་བཞིན་དུ་གནས་པར་གྱུར་ཅིག་སྙམ་དུ་སེམས་སོ་ཞེས་བརྗོད་པར་བགྱིའོ། །​གལ་ཏེ་ཡིད་ལ་བསམས་པ་འདི་ཐོབ་ཅིང་དངོས་གྲུབ་དེ་ཐོབ་ན་གཞན་ལ་མ་བརྗོད་པར་བདག་ཉིད་ཀྱིས་[[268]](#footnote-287)འཚལ་བར་བགྱིའོ། །​གལ་ཏེ་ཆོས་འདི་གྲུབ་ན་བཟླས་པར་བགྱི་གཅིག་ཏུ་གཟུང་བར་བགྱིའོ། །​འདི་ནི་བསླབ་པ་གཅིག་ཏུ་གསང་བའོ། །​སུ་ཞིག་སྣ་ཚོགས་འཚལ་བ་དེས་ཨ་ཀ་རུ་ནག་པོའི་ཆབ་ཀྱིས་དཀྱིལ་འཁོར་གྲུ་[[269]](#footnote-288)བཞི་པ་བགྱིས་ལ་རྩ་བའི་སྔགས་ལན་བརྒྱ་རྩ་བརྒྱད་བཟླས་བརྗོད་བགྱིའོ། །​ཡིད་ལ་བསམ་པ་[[270]](#footnote-289)ཡོངས་སུ་རྫོགས་པར་བགྱིད་པ་ཕྱག་རྒྱ་བཅིང་བར་བགྱིའོ། །​འོན་ཀྱང་འཚལ་བ་ཡོངས་སུ་རྫོགས་པ་རྙེད་པར་འགྱུར་རོ། །​དེའི་ཚེ་གླེགས་བམ་འདི་བཞིན་དུ་སེམས་ཤིང་སུ་ཞིག་འདི་བཞིན་དུ་མཆོད་པར་བགྱིས་[[271]](#footnote-290)ན་གཞན་དུ་མི་འགྱུར་རོ། །​འཕགས་པ་སྤྱན་རས་གཟིགས་ཀྱི་དབང་པོས་སངས་རྒྱས་རྣམ་པར་གཟིགས་འཇིག་རྟེན་དུ་བྱོན་པའི་ཚེ་འཕགས་པ་སྤྱན་རས་གཟིགས་ཀྱིས་བདུད་བཏུལ་བའི་ཚེ་ལུས་ལས་མིག་སྟོང་སྤྲུལ་ཏེ་མིག་རེ་རེ་ལས་སངས་རྒྱས་རེ་རེ་སྤྲུལ་ཏེ། དེ་དག་ལས་[[272]](#footnote-291)བསྐལ་པ་བཟང་པོའི་སངས་རྒྱས་སྟོང་འབྱུང་ངོ། །​ལག་པ་སྟོང་ལས་ལག་པ་[[273]](#footnote-292)རེ་རེ་ལས་འཁོར་ལོས་སྒྱུར་བའི་[[274]](#footnote-293)རྒྱལ་པོ་རེ་རེ་སྤྲུལ་ཏེ་དེ་དག་ལ་ནི་འཁོར་ལོས་སྒྱུར་བའི་རྒྱལ་པོ་སྟོང་འབྱུང་ངོ། །​བདུད་བཏུལ་བའི་ནང་ན་བྱང་ཆུབ་སེམས་དཔའི་ལུས་ནི་མཆོག་གོ། །​དེ་ནས་རྫོགས་པའི་རིམ་པ་བསྒོམ་པར་བྱ་སྟེ། ཟབ་པ་དང་ཕྲ་བའི་རྫོགས་རིམ་ནི་བླ་མའི་མན་ངག་ལས་ཤེས་པར་བྱའོ། །​དེ་ནས་ཛ་ཧི་ཞེས་བརྗོད་པས་མདུན་གྱི་ནམ་མཁའ་ལ་གཤེགས་ལ་བསྟོད་པ་དང་མཆོད་པས་མཆོད་ལ། མགོན་པོ་ཐུགས་རྗེ་ཆེན་པོ་དང་ལྡན་པ་འཁོར་དང་བཅས་པ་དགོངས་སུ་གསོལ། བདག་ཉིད་གཅིག་པུ་སྡུག་བསྔལ་ལས་ཐར་ནས་བདེ་བ་ལ་གནས་པར་འདོད་པ་མ་ལགས་ཀྱིས་ཕྱོགས་བཅུའི་སེམས་ཅན་ཐམས་ཅད་ཕྱག་རྒྱ་ཆེན་པོའི་དངོས་གྲུབ་ཐོབ་པའི་ཆེད་དུ་འཕགས་པ་སྒྲུབ་པ་ལ་སྐུ་གསུང་ཐུགས་ཀྱི་དངོས་གྲུབ་ཐམས་ཅད་ཐོབ་པར་བྱིན་གྱིས་བརླབ་པ་[[275]](#footnote-294)དམ་པ་མཛད་དུ་གསོལ་ཞེས་བརྗོད་ལ། ཨོཾ་ཁྱེད་ཀྱིས་སེམས་ཅན་དོན་ཀུན་མཛད། །​རྗེས་སུ་མཐུན་པའི་དངོས་གྲུབ་སྩོལ།[[276]](#footnote-295) །​སངས་རྒྱས་ཡུལ་དུ་གཤེགས་ནས་ཀྱང་། །​སླར་ཡང་འབྱོན་པར་མཛད་དུ་གསོལ། །​ཞེས་བརྗོད་ལ། ཨོཾ་བཛྲ་སཏྭ་ས་མ་ཡ། མ་ནུ་པཱ་ལ་ཡ། བཛྲ་སཏྭ་ཏྭེ་ནོ་པ། ཏིཥྛ་དྲྀ་ཌྷོ་མེ་བྷ་བ། སུ་ཏོ་ཥྱོ་མེ་བྷ་བ། སུ་པོ་ཥྱོ་མེ་བྷ་བ། ཨ་ནུ་རཀྟོ་མེ་བྷ་བ། སརྦ་སིདྡྷི་མྨེ་པྲ་ཡཙྪ།[[277]](#footnote-296) སརྦ་ཀརྨ་སུ་ཙ་མེ། ཅིཏྟཾ་ཤྲེ་ཡཿཀུ་[[278]](#footnote-297)རུ་ཧཱུཾ། ཧ་ཧ་ཧ་ཧ་ཧོཿབྷ་[[279]](#footnote-298)ག་བཱན་[[280]](#footnote-299)སརྦ་ཏ་ཐཱ་ག་ཏ་བཛྲ་མཱ་མེ་མུཉྩ་བཛྲཱི་བྷ་བ་མ་ཧཱ་ས་མ་ཡ་སཏྭ་ཨཱཿ། [[281]](#footnote-300)ཞེས་པ་[[282]](#footnote-301)ལན་བདུན་བརྗོད་ལ་གཤེགས་སུ་གསོལ། གཞན་ཡང་དམ་པའི་ཆོས་པདྨ་དཀར་པོ་ནས་གསུངས་པ། སྤྱན་རས་གཟིགས་ཀྱི་དབང་པོ་དྲན་ན་ནི།[[283]](#footnote-302) །​ངན་སོང་སྡུག་བསྔལ་དབུལ་བའི་སྡུག་བསྔལ་དང་། །​ན་བའི་སྡུག་བསྔལ་འཚེ་བའི་སྡུག་བསྔལ་བ། །​ཀུན་ནས་[[284]](#footnote-303)ཐར་བར་སྤྱན་རས་གཟིགས་ཀྱིས་གསུངས། །​གལ་ཏེ་གསོད་པས་མེ་ཡི་དོང་དུ་ཡང་། །​གསད་པར་བྱ་བའི་ཕྱིར་ནི་བོར་བ་ཡིས། །​སྤྱན་རས་གཟིགས་ཀྱི་དབང་པོ་དྲན་ན་[[285]](#footnote-304)ནི། །​ཆུ་བཏབ་བཞིན་དུ་མེ་དག་ཞི་བར་འགྱུར། །​རྒྱ་མཚོ་དང་ནི་མྱ་ངན་རྒལ་ན་ཡང་། །​སྤྱན་རས་གཟིགས་ཀྱི་དབང་པོ་དྲན་ན་[[286]](#footnote-305)ནི། །​ཆུ་ཡི་ནང་དུ་ནམ་ཡང་མི་འཆིའོ། །​རབ་ཏུ་སྡང་བའི་ཡིད་ཀྱིས་གསད་པའི་ཕྱིར། །​རི་རབ་ལྷུན་པོའི་རྩེ་ནས་བོར་ན་ཡང་། །​སྤྱན་རས་གཟིགས་ཀྱི་དབང་པོ་དྲན་ན་ནི། །​ཉི་མ་ལྟ་བུར་བར་སྣང་གནས་པར་འགྱུར། །​གལ་ཏེ་རྡོ་རྗེ་ཡི་ནི་[[287]](#footnote-306)རི་དག་[[288]](#footnote-307)དང་། །​བསད་[[289]](#footnote-308)པའི་ཕྱིར་ནི་སྤྱི་བོར་འོངས་ན་ཡང་། །​སྤྱན་རས་གཟིགས་ཀྱི་དབང་པོ་དྲན་ན་ནི། །​བ་སྤུའི་ཁུང་ཙམ་གཙེས་པར་མི་ནུས་སོ། །​གསད་པའི་སེམས་ཀྱིས་ལག་ན་མཚོན་ཐོགས་ཏེ། །​དགྲ་ཚོགས་མང་པོས་རབ་[[290]](#footnote-309)ཏུ་བསྐོར་ན་ཡང་། །​སྤྱན་རས་གཟིགས་ཀྱི་དབང་པོ་དྲན་ན་ནི། །​དེ་མ་ཐག་ཏུ་བྱམས་པའི་སེམས་སུ་འགྱུར། །​གལ་ཏེ་གསོད་པ་ཉེ་བར་འོངས་ནས་སུ། །​གཤེད་མའི་མི་ཡི་དབང་དུ་གྱུར་ན་ཡང་། །​སྤྱན་རས་གཟིགས་ཀྱི་དབང་པོ་དྲན་ན་ནི། །​དེ་ཡི་མཚོན་ཆ་དུམ་བུ་དུམ་བུར་འགྱུར། །​སྔགས་དང་སྟོབས་དང་སྨན་དང་རིག་[[291]](#footnote-310)སྔགས་དང་། །​རོ་ལངས་པ་དང་འབྱུང་པོ་ལུས་འཇིགས་པ། །​སྤྱན་རས་གཟིགས་ཀྱི་དབང་པོ་དྲན་ན་ནི། །​གང་ནས་རབ་ཏུ་བཏང་བ་དེ་སླར་འགྲོ། །​དྲི་མ་མེད་པ་དྲི་བྲལ་བ་ཡི་འོད། །​འོད་དཔག་མེད་པ་ཡེ་ཤེས་ཉི་མའི་འོད། །​སྤྲིན་གྱིས་ཆོད་པ་མེད་པར་གྱུར་པའི་འོད། །​འཇིག་རྟེན་དག་ན་ལྷང་ངེ་ལྷག་གེར་མཛེས། །​འཕགས་པ་ལྷ་ཡིས་གསོལ་བ་ལེགས་བཏབ་ནས། །​འཕགས་པ་འཇིག་རྟེན་མགོན་པོའི་སྒྲུབ་ཐབས་བྱས། །​མི་དབང་རྒྱལ་པོ་བདེ་སྤྱོད་འཁོར་བཅས་རྣམས། །​ཚེ་འདིར་འཇིག་རྟེན་མགོན་པོ་མཐོང་བར་ཤོག ་[[292]](#footnote-311)སློབ་དཔོན་འཕགས་པ་ཀླུ་སྒྲུབ་བདག་ཉིད་ཆེན་པོ་མི་འཕྲོགས་པའི་མཁྱེན་རབ་དང་ཐུགས་རྗེར་[[293]](#footnote-312)ལྡན་པ་ས་དྲུག་པའི་བྱང་ཆུབ་སེམས་དཔའ་ཡིན་ཡང་ས་དང་པོའི་བྱང་ཆུབ་སེམས་དཔར་བྱིན་གྱིས་བརླབས་པ། དཔེར་ན་ངའི་ཉེ་གནས་ཀུན་དགའ་བོ་ས་བཅུའི་བྱང་ཆུབ་སེམས་དཔའ་ཡིན་ཡང་སོ་སོའི་སྐྱེ་བོར་བྱིན་གྱིས་[[294]](#footnote-313)བརླབས་པ་ལྟ་བུའོ་ཞེས་བཅོམ་ལྡན་འདས་ཀྱིས་གསུངས་པ་ལ་[[295]](#footnote-314)འཇིག་རྟེན་གྱི་ཁམས་བདེ་བ་ཅན་དུ་གཤེགས་ཏེ། ས་བརྒྱད་པ་ལ་གནས་ནས་ལུས་གཉིས་སུ་བྱས་ཏེ། གཅིག་ནི་དེ་བཞིན་གཤེགས་པ་འོད་དཔག་ཏུ་[[296]](#footnote-315)མེད་པ་ལ་མཆོད་པ་བྱེད། གཅིག་ནི་དགའ་ལྡན་དུ་བྱམས་པ་ལ་མདོ་འདི་ཉིད་ཀྱི་དོན་འདྲིའོ་ཞེས་གསུངས་པ། འཇིག་རྟེན་གྱི་ཁམས་དང་བའི་འོད་ཅེས་བྱ་བར་དེ་བཞིན་གཤེགས་པ་ཡེ་ཤེས་འབྱུང་གནས་འོད་ཅེས་བྱ་བར་ལུང་བསྟན་པས་མཛད་པ་རྫོགས་སོ།། །​།རྒྱ་གར་གྱི་མཁན་པོ་པཎྜི་ཏ་ཆེན་པོ་དཱི་པཾ་[[297]](#footnote-316)ཀ་ར་ཤྲཱི་ཛྙཱ་ན་དང་། ཞུ་ཆེན་གྱི་ལོ་ཙཱ་[[298]](#footnote-317)བ་དགེ་སློང་རིན་ཆེན་བཟང་པོས་བསྒྱུར་བའོ། །​[[299]](#footnote-318)

1. །ཨཱརྱ་ སྣར་ཐང་། [↑](#footnote-ref-20)
2. ཀི་ སྣར་ཐང་། པེ་ཅིན། [↑](#footnote-ref-21)
3. ས་ པེ་ཅིན། [↑](#footnote-ref-22)
4. བིགྷྣཱཾ་ སྣར་ཐང་། [↑](#footnote-ref-23)
5. བསམ་ སྣར་ཐང་། [↑](#footnote-ref-24)
6. འཁོར་བའི་ པེ་ཅིན། [↑](#footnote-ref-25)
7. གྱི་ སྣར་ཐང་། [↑](#footnote-ref-26)
8. སྙམ་པ་ སྣར་ཐང་། [↑](#footnote-ref-27)
9. བརྒྱད་པོ་ སྣར་ཐང་། པེ་ཅིན། [↑](#footnote-ref-28)
10. བཅས་པ་དང་ སྣར་ཐང་། པེ་ཅིན། [↑](#footnote-ref-29)
11. ཡ་བཱཀྩིཏྟཔ་ཎཱ་མ་ སྣར་ཐང་། ཡ་བཱག་ཙིདྟཱ་པྲ་ཎཱ་མེ་ པེ་ཅིན། [↑](#footnote-ref-30)
12. ནཱཾ་ཀཱ་ སྣར་ཐང་། [↑](#footnote-ref-31)
13. མི་་ པེ་ཅིན། [↑](#footnote-ref-32)
14. པུ་ པེ་ཅིན། [↑](#footnote-ref-33)
15. ནཾ་ སྣར་ཐང་། [↑](#footnote-ref-34)
16. ་ སྣར་ཐང་། པེ་ཅིན། [↑](#footnote-ref-35)
17. དྷུ་ པེ་ཅིན། [↑](#footnote-ref-36)
18. ནེ་ སྣར་ཐང་། པེ་ཅིན། [↑](#footnote-ref-37)
19. ཏྱ་ སྣར་ཐང་། ཏེ་ པེ་ཅིན། [↑](#footnote-ref-38)
20. བསྟིབས་པ་ སྣར་ཐང་། པེ་ཅིན། [↑](#footnote-ref-39)
21. པུ་ པེ་ཅིན། [↑](#footnote-ref-40)
22. དྲེ་ པེ་ཅིན། [↑](#footnote-ref-41)
23. ལས་ སྣར་ཐང་། པེ་ཅིན། [↑](#footnote-ref-42)
24. བྲེད་ སྣར་ཐང་། བླ་བྲེས་ པེ་ཅིན། [↑](#footnote-ref-43)
25. འཁོར་ལོ་སྒྱུར་ སྣར་ཐང་། འཁོར་ལོ་བསྒྱུར་ པེ་ཅིན། [↑](#footnote-ref-44)
26. ཐོགས་མེད་ སྣར་ཐང་། [↑](#footnote-ref-45)
27. པཱ་པོ་ཏ་ པེ་ཅིན། [↑](#footnote-ref-46)
28. ཡི་ པེ་ཅིན། [↑](#footnote-ref-47)
29. ན་ སྣར་ཐང་། པེ་ཅིན། [↑](#footnote-ref-48)
30. ནྱ་ སྣར་ཐང་། པེ་ཅིན། [↑](#footnote-ref-49)
31. ན་ པེ་ཅིན། [↑](#footnote-ref-50)
32. དྷི་ཤ་ པེ་ཅིན། [↑](#footnote-ref-51)
33. ན་ པེ་ཅིན། [↑](#footnote-ref-52)
34. བསྐྱོན་ སྣར་ཐང་། [↑](#footnote-ref-53)
35. ཤ་མ་ པེ་ཅིན། [↑](#footnote-ref-54)
36. ཏྭ་ཧེ་དཱཪྠ་དྷརྨཱ་དྷཱ་ཏུ་སྠི་ཏི་ཌྦྷ་བ་ཏུཿ སྣར་ཐང་། ཏྭ་ཧེ་དཱཪྠ་ཡ་དྷརྨ་དྷ་ཏོ་སྠཱི་ཏི་ར་བྷ་བ་ཏུཿ། པེ་ཅིན། [↑](#footnote-ref-55)
37. བདག་གི་ སྣར་ཐང་། [↑](#footnote-ref-56)
38. ཏ་པཱུ་ཎྱ་ནིརྱ་ སྣར་ཐང་། ཏ་པཱུནྱ་ནིརྱ་ པེ་ཅིན། [↑](#footnote-ref-57)
39. ན་ པེ་ཅིན། [↑](#footnote-ref-58)
40. ཨུ་པཱ་ སྣར་ཐང་། [↑](#footnote-ref-59)
41. ཏ་བོ་བོ་ཏིཙི་ཏ་ཨུད་ས་ པེ་ཅིན། [↑](#footnote-ref-60)
42. ཡ་ པེ་ཅིན། [↑](#footnote-ref-61)
43. བྷ་བ་ སྣར་ཐང་། [↑](#footnote-ref-62)
44. བ་སརྦ་སྭ་བྷཱ་བ་བི་ཤུདྡྷོ་ སྣར་ཐང་། བ་སརྦ་སྭ་བྷཱ་བ་ཤུདྡྷོ་ པེ་ཅིན། [↑](#footnote-ref-63)
45. དེ་བཞིན་དེ་ སྣར་ཐང་། [↑](#footnote-ref-64)
46. ནྱ་ སྣར་ཐང་། པེ་ཅིན། [↑](#footnote-ref-65)
47. ཨཱཏྨ་ སྣར་ཐང་། པེ་ཅིན། [↑](#footnote-ref-66)
48. མེད་ སྣར་ཐང་། པེ་ཅིན། [↑](#footnote-ref-67)
49. དཀར་ སྣར་ཐང་། [↑](#footnote-ref-68)
50. ལ་ སྣར་ཐང་། [↑](#footnote-ref-69)
51. ཐམས་ཅད་ སྣར་ཐང་། པེ་ཅིན། [↑](#footnote-ref-70)
52. སྟོང་པ་ སྣར་ཐང་། པེ་ཅིན། [↑](#footnote-ref-71)
53. པཎ་ཙ་ པེ་ཅིན། [↑](#footnote-ref-72)
54. ཤམ་ཐབས་ སྣར་ཐང་། [↑](#footnote-ref-73)
55. པ་ པེ་ཅིན། [↑](#footnote-ref-74)
56. དེས་ སྣར་ཐང་། [↑](#footnote-ref-75)
57. གཡོན་པ་ སྣར་ཐང་། པེ་ཅིན། [↑](#footnote-ref-76)
58. འོག་མ་བགྲངས་ སྣར་ཐང་། འོག་མ་བགྲང་ པེ་ཅིན། [↑](#footnote-ref-77)
59. ཡི་དགས་ཀྱི་ སྣར་ཐང་། པེ་ཅིན། [↑](#footnote-ref-78)
60. མཆོག་སྦྱིན་མཛད་ སྣར་ཐང་། པེ་ཅིན། [↑](#footnote-ref-79)
61. ན་ སྣར་ཐང་། [↑](#footnote-ref-80)
62. བྷྲིཾ་ག་ སྣར་ཐང་། འབྲི་ཁ་ པེ་ཅིན། [↑](#footnote-ref-81)
63. མེད་པ་ སྣར་ཐང་། [↑](#footnote-ref-82)
64. འཁར་སིལ་ སྣར་ཐང་། པེ་ཅིན། [↑](#footnote-ref-83)
65. འཁར་བ་ སྣར་ཐང་། པེ་ཅིན། [↑](#footnote-ref-84)
66. སྤྱན་ སྣར་ཐང་། [↑](#footnote-ref-85)
67. འཕྲོས་ སྣར་ཐང་། པེ་ཅིན། [↑](#footnote-ref-86)
68. རྒྱལ་པོ་ སྣར་ཐང་། པེ་ཅིན། [↑](#footnote-ref-87)
69. གཡོག་ པེ་ཅིན། [↑](#footnote-ref-88)
70. ཞེས་ སྣར་ཐང་། པེ་ཅིན། [↑](#footnote-ref-89)
71. པ་དང་། སྣར་ཐང་། པེ་ཅིན། [↑](#footnote-ref-90)
72. བཅིངས་པས་ སྣར་ཐང་། པེ་ཅིན། [↑](#footnote-ref-91)
73. ཁ་ཕྱེ་བའི་ སྣར་ཐང་། [↑](#footnote-ref-92)
74. འོད་ སྣར་ཐང་། [↑](#footnote-ref-93)
75. གསོལ་ སྣར་ཐང་། པེ་ཅིན། [↑](#footnote-ref-94)
76. སརྦྦ་ སྣར་ཐང་། [↑](#footnote-ref-95)
77. ཥིཉྩཾ་ཏུ་ སྣར་ཐང་། ཤིཉྩ་ནྟུ་ པེ་ཅིན། [↑](#footnote-ref-96)
78. བསམ། སྣར་ཐང་། པེ་ཅིན། [↑](#footnote-ref-97)
79. དྷརྨྨཱ་ སྣར་ཐང་། དྷརྨཱ་ པེ་ཅིན། [↑](#footnote-ref-98)
80. སརྦ་ པེ་ཅིན། [↑](#footnote-ref-99)
81. ཨཱརྱཱ་ སྣར་ཐང་། [↑](#footnote-ref-100)
82. ཀ་རུ་ པེ་ཅིན། [↑](#footnote-ref-101)
83. སརྦྦབནྡྷན་ སྣར་ཐང་། སརྦ་བནྡ་དྷ་ན་ པེ་ཅིན། [↑](#footnote-ref-102)
84. མུ་དྲི་ཙྪེ་ སྣར་ཐང་། མུཏྟཱ་ཏྲི་ཙྪེ་ པེ་ཅིན། [↑](#footnote-ref-103)
85. ཀཱ་ པེ་ཅིན། [↑](#footnote-ref-104)
86. སརྦྦེ་བྱཱ་ སྣར་ཐང་། སརྦ་བྱ་ པེ་ཅིན། [↑](#footnote-ref-105)
87. ཤ་མ་ སྣར་ཐང་། པེ་ཅིན། [↑](#footnote-ref-106)
88. སརྦྦེ་ཏྱུ་བ་ སྣར་ཐང་། སརྦ་ཏོ་བ་ པེ་ཅིན། [↑](#footnote-ref-107)
89. ན་ པེ་ཅིན། [↑](#footnote-ref-108)
90. ། །​ སརྦ་ པེ་ཅིན། [↑](#footnote-ref-109)
91. བྷ་ཡེ་ཥཱ་ཏཱ་ཎཱ་ཡ། ཏསྱ་ན་མཿཀྲི་ཏཱ་ཨི་དཾ་ཨཱརྱ་ སྣར་ཐང་། བྷ་ཡཥྱུ་ཏྲཎ་ཡ་ཏ་སྱ་ན་མརྒི་བ་ཏ་ཨི་མཾ་ཨཱརྱཱ་ པེ་ཅིན། [↑](#footnote-ref-110)
92. ཀི་ སྣར་ཐང་། པེ་ཅིན། [↑](#footnote-ref-111)
93. ཤྭ་རཏ་བ་ནི་ སྣར་ཐང་། ཤྭ་ར་ཏ་པ་ནི་ པེ་ཅིན། [↑](#footnote-ref-112)
94. ཀཎ་ནཱ་ སྣར་ཐང་། ཀཎྛནྣ་མ་ པེ་ཅིན། [↑](#footnote-ref-113)
95. པ་ར་མ་ཧྲི་ད་ཡཾ་ཨཱ་བརྟ་ཡི་ཥྚྱ་ སྣར་ཐང་། ཧཱ་ཧྲིད་ཡ་མ་བརྟ་ཏ་ཨི་ཤཱུ་ པེ་ཅིན། [↑](#footnote-ref-114)
96. སརྦ་ པེ་ཅིན། [↑](#footnote-ref-115)
97. ས་ པེ་ཅིན། [↑](#footnote-ref-116)
98. ནཱི། སྣར་ཐང་། [↑](#footnote-ref-117)
99. ཅི་ཎྟྱ་ནཱཾ། སརྦ་སཏྭཱ་ སྣར་ཐང་། ཨ་ཛེ་ཡ་སརྦ་བྷུ་ཏཱ་ པེ་ཅིན། [↑](#footnote-ref-118)
100. པཱ་པ་མཱ་རྒ་ སྣར་ཐང་། བྷ་བ་མཱརྒ་ པེ་ཅིན། [↑](#footnote-ref-119)
101. ཤོ་དྷ་ཀཾ། སྣར་ཐང་། ཤྭ་དྷཱ་ནཾ། པེ་ཅིན། [↑](#footnote-ref-120)
102. ཐཱ་ སྣར་ཐང་། པེ་ཅིན། [↑](#footnote-ref-121)
103. ལོ་ཀི་ལོ་ཀ་ སྣར་ཐང་། ལོ་ཀི་ པེ་ཅིན། [↑](#footnote-ref-122)
104. ལོ་ཀ་ག་ཏི། ཨཱ་དི་བ་ཏི། ལོ་ཀཱ་ཏི་ཀྲནྟེ སྣར་ཐང་། ལོ་ཀ་ཏ་ཀྲ་ན་ཏེ། པེ་ཅིན། [↑](#footnote-ref-123)
105. ཧཱེུ་ཧཱ་རེ། །​ པེ་ཅིན། [↑](#footnote-ref-124)
106. སཏྭཱ། སྣར་ཐང་། [↑](#footnote-ref-125)
107. ཧེ་མ་ཧཱ་བོ་དྷི་སཏྭཱ་ཧེ་མ་ སྣར་ཐང་། [↑](#footnote-ref-126)
108. སཏཱ། སྣར་ཐང་། [↑](#footnote-ref-127)
109. པྲི་ སྣར་ཐང་། པེ་ཅིན། [↑](#footnote-ref-128)
110. བོ་ སྣར་ཐང་། པེ་ཅིན། [↑](#footnote-ref-129)
111. ཧེ་ཀཱ་ སྣར་ཐང་། ཧེ་ཀ་ པེ་ཅིན། [↑](#footnote-ref-130)
112. ཎི་ཀ་སྨ་ སྣར་ཐང་། ཎི་ཀསྨ་ པེ་ཅིན། [↑](#footnote-ref-131)
113. ཧྲི་ པེ་ཅིན། [↑](#footnote-ref-132)
114. ཡཾ། སྣར་ཐང་། པེ་ཅིན། [↑](#footnote-ref-133)
115. ཧཱི་ཧཱི་ཧཱ་རེ། །​ པེ་ཅིན། [↑](#footnote-ref-134)
116. མི་ཏྲི་ སྣར་ཐང་། མཻ་ཏྲི་ པེ་ཅིན། [↑](#footnote-ref-135)
117. ཎི་ཀ་ སྣར་ཐང་། ནི་ཀ། པེ་ཅིན། [↑](#footnote-ref-136)
118. ཀརྨ་ པེ་ཅིན། [↑](#footnote-ref-137)
119. ཡ་བི་དྱཱཾ སྣར་ཐང་། ཡ། །​ སཱ་དྷ་ཡ་བི་དྱཱིཿ། པེ་ཅིན། [↑](#footnote-ref-138)
120. ཧི། མེ་ཨ་རཾ། །​ གཱ་ སྣར་ཐང་། ཧི་བེ་བ་རཾ། གཱ་ པེ་ཅིན། [↑](#footnote-ref-139)
121. ག་བམ། པེ་ཅིན། [↑](#footnote-ref-140)
122. ག་ པེ་ཅིན། [↑](#footnote-ref-141)
123. ། །​ སིདྡྷ་སིདྡྷི་ སྣར་ཐང་། ། སིདྷ་ པེ་ཅིན། [↑](#footnote-ref-142)
124. གེ་ སྣར་ཐང་། [↑](#footnote-ref-143)
125. དུ་ཧུ་དུ་ཧུ་བཱིརྱནྟེ། མ་ཧཱ་བཱིརྱནྟེ། དྷ་ར་དྷ་ར་ སྣར་ཐང་། དྷུ་རུ་དྷུ་རུ་བི་ཡ་དྷི། མ་ཧཱ་བི་ཡ་དྷི། པེ་ཅིན། [↑](#footnote-ref-144)
126. ར་ཎཱི་ཤྭ་ར། ཛཱ་ལ་ཛཱ་ སྣར་ཐང་། ར་དྷ་ར་རེ་ན་ཏེ་ཤྭ་ར། ཙ་ལ་ཙ་ པེ་ཅིན། [↑](#footnote-ref-145)
127. ལཱ་མཱུརྟེ། ཨཱརྱ་ སྣར་ཐང་། བི་མ་ལ་མུར་ཏེ། ཨཱརྱ་ པེ་ཅིན། [↑](#footnote-ref-146)
128. ཤི་ སྣར་ཐང་། [↑](#footnote-ref-147)
129. གྲྀཥྞ་ཛི་ན་ཛི་ཏཱ་ སྣར་ཐང་། ཀྲྀཥཱ་ཛི་ཏ་ཛ་ པེ་ཅིན། [↑](#footnote-ref-148)
130. ཊ་ལ་ཀྲྀ་ཏ་ཤ་རཱི་ར་ལམྦ་ སྣར་ཐང་། ཊ་ལཾ་བ། པེ་ཅིན། [↑](#footnote-ref-149)
131. བ། པེ་ཅིན། [↑](#footnote-ref-150)
132. ། །​ སྣར་ཐང་། ། །​ པེ་ཅིན། [↑](#footnote-ref-151)
133. ཧཱ་སིདྡྷ། བིདྱཱི་དྷ་ར་བ་ལ་བ་ལ་མ་ཧཱ་བ་ལ་མ་ལ་མ་ལ། སྣར་ཐང་། ཧཱ་སིདྷ། བིརྱཾཿདྷ་ར་མཱ་ལ་མཱ་ཡ། པེ་ཅིན། [↑](#footnote-ref-152)
134. ཧཱ་མཱ་ པེ་ཅིན། [↑](#footnote-ref-153)
135. ། །​ པེ་ཅིན། [↑](#footnote-ref-154)
136. ལ་ཀྲྀཥྚ་བཀྵ། ཀྀཥྞ་བརྞྞ་གྲྀཥྞ་པཱ་ཤ་ནིརྒྷ་ཏ་ན། ཡེ་པདྨ་ཡ་སྟ། སྣར་ཐང་། ལ། ཀྲྀཥྞ་བརྞྞ་ཀྲྀཥྞ་པ་ཀྵ་ནི་རེ་ག་ཏ་ན། ཧི་པདྨ་ཡ་སྟེ། །​ པེ་ཅིན། [↑](#footnote-ref-155)
137. ནི་ཤྩ་རེ་ སྣར་ཐང་། ནི་ཤཱ་ཙ་ པེ་ཅིན། [↑](#footnote-ref-156)
138. ། ཅོ་ནེ། སྡེ་དགེ། [↑](#footnote-ref-157)
139. སརྦ་ པེ་ཅིན། [↑](#footnote-ref-158)
140. ། །​ པེ་ཅིན། [↑](#footnote-ref-159)
141. ཨེ་ཧྲེ་ཧི་བཱི་ར་ སྣར་ཐང་། ཨེ་ཧྱེ་ཏི་བཱ་ར་ པེ་ཅིན། [↑](#footnote-ref-160)
142. ཏྲི་བུ་རད་ སྣར་ཐང་། ཏྲི་བུ་ར་ད་ པེ་ཅིན། [↑](#footnote-ref-161)
143. ན་ པེ་ཅིན། [↑](#footnote-ref-162)
144. ཥ་དྷ་ པེ་ཅིན། [↑](#footnote-ref-163)
145. ཀཥྛ། ཧེ་མ་ཧཱ་ཧཱ་ སྣར་ཐང་། ཀན་ཋ། ཧེ། མཧཱ། ཧ་ པེ་ཅིན། [↑](#footnote-ref-164)
146. ཧཱ་ལ་ སྣར་ཐང་། ཧ་ལ། པེ་ཅིན། [↑](#footnote-ref-165)
147. ཥ་ནི་རྫི་ སྣར་ཐང་། ཥ་ནིར་ཛི་ པེ་ཅིན། [↑](#footnote-ref-166)
148. ཙ་ པེ་ཅིན། [↑](#footnote-ref-167)
149. ག་ སྣར་ཐང་། པེ་ཅིན། [↑](#footnote-ref-168)
150. ན་ པེ་ཅིན། [↑](#footnote-ref-169)
151. དེ་ པེ་ཅིན། [↑](#footnote-ref-170)
152. ན་ པེ་ཅིན། [↑](#footnote-ref-171)
153. ནཾ། །​ སྣར་ཐང་། ནཾ། པེ་ཅིན། [↑](#footnote-ref-172)
154. ནིར་མོཀྵ་ སྣར་ཐང་། ནི་ར་མོཀྵ་ པེ་ཅིན། [↑](#footnote-ref-173)
155. ན་ པེ་ཅིན། [↑](#footnote-ref-174)
156. ས་ར་ས་ར། སྣར་ཐང་། པེ་ཅིན། [↑](#footnote-ref-175)
157. བུདྡྷྱ་བུདྡྷྱ། བོ་དྷ་བོ་དྷ། བོ་དྷ་ཡཱ་མི། མི་ཏི་ནཱི་ལ་ཀཎྛ་ཨེ་ཧྱེ་ཧི་ནཱི་ལ་ཀཎྛ། ཨེ་ཧྱེ་ཧི་བཱ་མསྠི་ཏི། སི་ཧ་མུ་ཁ་ཧ་ས་ སྣར་ཐང་། བུདྷྱ་བུདྷྱ། བོདྷྱ་བོདྷྱ། མི་ཏི་ནཱི་ལ་ཀ་ཎ་ཐ་ཨེ་ཧྱེ་ཧི་བཱ་མསྦི་ཏི། སིཾ་ཧ་མུ་ཁ་ པེ་ཅིན། [↑](#footnote-ref-176)
158. ས། མུཉྫ་མུཉྩ་མ་ཧཱ་ཊྚ་ཊྚ་ཧཱ་ས་ནིརྣཱ་དེ་ནི སྣར་ཐང་། ས་ཧ་ས། མུཉྩ་མུཉྩ། མ་ཧཱ་ཊྚ་ཊྚ་ཧཱ་ས། པེ་ཅིན། [↑](#footnote-ref-177)
159. ཧྲེ་ སྣར་ཐང་། ཧེ་ པེ་ཅིན། [↑](#footnote-ref-178)
160. བྷོ་བྷོ་མ་ཧཱ་སིདྡྷ་ཡོ་གི་ཤྭ་ར། བནྡྷ་བནྡྷ སྣར་ཐང་། བྷོ་བྷོ། མ་ཧཱ་སིདྡྷ་ཡོ་གི་ཤྭ་ར། པེ་ཅིན། [↑](#footnote-ref-179)
161. བ་ཙི། །​ སཱ་དྷ་ཡ་སཱ་དྷ་ཡ། བིདྡྷྱཾ སྣར་ཐང་། བྷ་ཎ་བྷ་ཎ། བཱེ་ཙ། སདྷྱ་སངྷྱ། །​ བིདྷྱཾ། པེ་ཅིན། [↑](#footnote-ref-180)
162. ཏྭཾ། ཅོ་ནེ། སྡེ་དགེ། ཏཾ། པེ་ཅིན། [↑](#footnote-ref-181)
163. བནྟི སྣར་ཐང་། བན་ཏི། པེ་ཅིན། [↑](#footnote-ref-182)
164. ཏཱཾ སྣར་ཐང་། ཏཾ། པེ་ཅིན། [↑](#footnote-ref-183)
165. ཏཱ སྣར་ཐང་། ཏཾ། པེ་ཅིན། [↑](#footnote-ref-184)
166. མེ་དརྵ་ སྣར་ཐང་། མེ་དར་ཤཱ་ པེ་ཅིན། [↑](#footnote-ref-185)
167. ཀཱ་ པེ་ཅིན། [↑](#footnote-ref-186)
168. སྱ་དརྵ་ནཾ། པྲ་ཧླཱད་ སྣར་ཐང་། སུ་དར་ཤཱ་ནཾ། པྲ་ཧླཱ་ད་ པེ་ཅིན། [↑](#footnote-ref-187)
169. སཱ་ སྣར་ཐང་། པེ་ཅིན། [↑](#footnote-ref-188)
170. སིད་དྷ་ པེ་ཅིན། [↑](#footnote-ref-189)
171. སིདྷ་ པེ་ཅིན། [↑](#footnote-ref-190)
172. སིདྷ་ སྣར་ཐང་། སིད་དྷ་ པེ་ཅིན། [↑](#footnote-ref-191)
173. གེ་ཤྭོ་ སྣར་ཐང་། [↑](#footnote-ref-192)
174. ནཱི་ སྣར་ཐང་། པེ་ཅིན། [↑](#footnote-ref-193)
175. ཀཥྛཱ་ཡ་ སྣར་ཐང་། ཀཎ་ཋཱཡ་ པེ་ཅིན། [↑](#footnote-ref-194)
176. བ་རུ་ཧ་ སྣར་ཐང་། བྷ་རཱ་ཧ་ པེ་ཅིན། [↑](#footnote-ref-195)
177. ཧཱ། །​སིདྷ་མུ་ཁཱ་ཡ་སྭཱ་ཧཱ། མ་ཧཱ་མ་ནཱ་རི་སི་ཧ་མུ་ཁཱ་ཡ་སྭཱ་ཧཱ། །​སིདྡྷ་བིདྱཱ་དྷ་རཱ་ཡ་སྭཱ་ཧཱ། །​པདྨ་ཧ་སྟཱ་ཡ་སྭཱ་ཧཱ། མ་ཧཱ་པདྨ་ཧ་སྟཱ་ཡ་སྭཱ་ཧཱ། བཛྲ་ཧ་སྟཱ་ཡ་སྭཱ་ཧཱ། ཀྲྀཥྞ་སརྦ་ཀྲྀ་ སྣར་ཐང་། ཧཱ། མ་ཧཱ་སིདྷ་ཡ་སྭཱ་ཧཱ། སིད་དྷཡོ་གཱི་ཤཱ་རཱ་ཡ་སྭཱ་ཧཱ། པདྨ་ཧ་སྟ་ཡ་སཱ་ཧཱ། ཀྲྀཥྚ་སར་ས་སརྦ་ཀྲྀ་ པེ་ཅིན། [↑](#footnote-ref-196)
178. བཱི་ཏ་ སྣར་ཐང་། བི་ཏཱ་ པེ་ཅིན། [↑](#footnote-ref-197)
179. ། །​ སྣར་ཐང་། [↑](#footnote-ref-198)
180. ཧཱ་ཀཱ་བ་མུ་ སྣར་ཐང་། ཧཱ་ལཾ་ པེ་ཅིན། [↑](#footnote-ref-199)
181. དྷ་ པེ་ཅིན། [↑](#footnote-ref-200)
182. ཁ་ཤ་བ་ད། པེ་ཅིན། [↑](#footnote-ref-201)
183. ན་ པེ་ཅིན། [↑](#footnote-ref-202)
184. སྐནྡྷ་དེ་ཤསྠ་ཏ་གིཥྞ་ སྣར་ཐང་། སྐན་དྷ་དེ་ཤན་སྦི་ཏ་ཀྲྀཥྚ་ པེ་ཅིན། [↑](#footnote-ref-203)
185. ན་ པེ་ཅིན། [↑](#footnote-ref-204)
186. ། སྣར་ཐང་། པེ་ཅིན། [↑](#footnote-ref-205)
187. ཧ་སྟ་བྱ་གྷྲ་ཙརྨ་ སྣར་ཐང་། ཧཱ་སྟ་བྱ་གྷྲ་ཙར་མ་ པེ་ཅིན། [↑](#footnote-ref-206)
188. ནི་བས་ སྣར་ཐང་། [↑](#footnote-ref-207)
189. ལོ་ཀི་ པེ་ཅིན། [↑](#footnote-ref-208)
190. ། །​ སྣར་ཐང་། [↑](#footnote-ref-209)
191. སིདྷེ་ པེ་ཅིན། [↑](#footnote-ref-210)
192. ར་ པེ་ཅིན། [↑](#footnote-ref-211)
193. ཧཱ ན་ སྣར་ཐང་། [↑](#footnote-ref-212)
194. ། བྷོ་ སྣར་ཐང་། ། །​ བྷོ་ པེ་ཅིན། [↑](#footnote-ref-213)
195. ཡ་མ་ སྣར་ཐང་། [↑](#footnote-ref-214)
196. ཀ་རུ་ པེ་ཅིན། [↑](#footnote-ref-215)
197. ན་ པེ་ཅིན། [↑](#footnote-ref-216)
198. ། །​ སྣར་ཐང་། [↑](#footnote-ref-217)
199. མནྟ་པ་ སྣར་ཐང་། མན་ཏྲ་ པེ་ཅིན། [↑](#footnote-ref-218)
200. དཱ་ནི་སྭཱ་ཧཱ། ཨོཾ་ཧྲིཿཏྱཻ་ལོཀྱ་པ་ སྣར་ཐང་། དཻཿསྭཱ་ཧཱ། ཨོཾ་ཧྱིཿཏྱཻ་ལོཀྱ་བ་ པེ་ཅིན། [↑](#footnote-ref-219)
201. ཡ་ཨཱ་ པེ་ཅིན། [↑](#footnote-ref-220)
202. ཏ་ཧྲིཿཧཿཧཱུྃ་ སྣར་ཐང་། [↑](#footnote-ref-221)
203. ཨོཾ་པདྨོཥྞཱི་ཥ་བི་ སྣར་ཐང་། ཨོཾ་པདྨོ་ཨུཥྚི་ཤ་པཱི་ པེ་ཅིན། [↑](#footnote-ref-222)
204. ཧཱུཾ་ཕཊ་ པེ་ཅིན། [↑](#footnote-ref-223)
205. ཏ་ པེ་ཅིན། [↑](#footnote-ref-224)
206. ཏུད་ཏཱ་ པེ་ཅིན། [↑](#footnote-ref-225)
207. ལྔ་ སྣར་ཐང་། [↑](#footnote-ref-226)
208. སྐོར་ པེ་ཅིན། [↑](#footnote-ref-227)
209. སུམ་ སྣར་ཐང་། [↑](#footnote-ref-228)
210. རྒྱུན་མ་ སྣར་ཐང་། [↑](#footnote-ref-229)
211. གཟུང་ པེ་ཅིན། [↑](#footnote-ref-230)
212. ཆོས་ཀྱིས་ པེ་ཅིན། [↑](#footnote-ref-231)
213. གཅད་ སྣར་ཐང་། པེ་ཅིན། [↑](#footnote-ref-232)
214. འབྱུང་བ་ པེ་ཅིན། [↑](#footnote-ref-233)
215. བཞག་ པེ་ཅིན། [↑](#footnote-ref-234)
216. བྱས་ནས་ སྣར་ཐང་། [↑](#footnote-ref-235)
217. །རོ། །​ པེ་ཅིན། [↑](#footnote-ref-236)
218. འགྱུར། སྣར་ཐང་། པེ་ཅིན། [↑](#footnote-ref-237)
219. བྱས་པས་ སྣར་ཐང་། [↑](#footnote-ref-238)
220. ལེགས་པར་ སྣར་ཐང་། པེ་ཅིན། [↑](#footnote-ref-239)
221. སྐྱེད་པར་ པེ་ཅིན། [↑](#footnote-ref-240)
222. སྐོལ་ པེ་ཅིན། [↑](#footnote-ref-241)
223. འོང་བར་ སྣར་ཐང་། [↑](#footnote-ref-242)
224. གདགས་ སྣར་ཐང་། པེ་ཅིན། [↑](#footnote-ref-243)
225. གིས་མ་ སྣར་ཐང་། པེ་ཅིན། [↑](#footnote-ref-244)
226. སྦྲང་རྩི་ སྣར་ཐང་། པེ་ཅིན། [↑](#footnote-ref-245)
227. གདོན་ནམ་ སྣར་ཐང་། པེ་ཅིན། [↑](#footnote-ref-246)
228. སྟུག་པ་ སྣར་ཐང་། པེ་ཅིན། [↑](#footnote-ref-247)
229. གཏགས་ སྣར་ཐང་། [↑](#footnote-ref-248)
230. དཀར་པོའི་གིའུ་ སྣར་ཐང་། དཀར་པོའི་གྷི་ པེ་ཅིན། [↑](#footnote-ref-249)
231. རྣམས་བསྐུས་ སྣར་ཐང་། [↑](#footnote-ref-250)
232. ནོར་བུ་ སྣར་ཐང་། པེ་ཅིན། [↑](#footnote-ref-251)
233. ཕས་ཀྱིས་ སྣར་ཐང་། [↑](#footnote-ref-252)
234. བར་ སྣར་ཐང་། [↑](#footnote-ref-253)
235. གཅན་ཟན་ སྣར་ཐང་། པེ་ཅིན། [↑](#footnote-ref-254)
236. ལ་ སྣར་ཐང་། [↑](#footnote-ref-255)
237. དག་པར་སྐྱེ་བར་ པེ་ཅིན། [↑](#footnote-ref-256)
238. ས་གཏེར་ སྣར་ཐང་། པེ་ཅིན། [↑](#footnote-ref-257)
239. སྒྲུབ་པར་ པེ་ཅིན། [↑](#footnote-ref-258)
240. གསལ་བར་ པེ་ཅིན། [↑](#footnote-ref-259)
241. འཁོར་བར་ སྣར་ཐང་། པེ་ཅིན། [↑](#footnote-ref-260)
242. འཁར་བ་ པེ་ཅིན། [↑](#footnote-ref-261)
243. གྲུབ་པར་ པེ་ཅིན། [↑](#footnote-ref-262)
244. བྱམས་པ་ སྣར་ཐང་། པེ་ཅིན། [↑](#footnote-ref-263)
245. བསིལ་ པེ་ཅིན། [↑](#footnote-ref-264)
246. གུས་པར་ སྣར་ཐང་། པེ་ཅིན། [↑](#footnote-ref-265)
247. བྲལ་བར་ སྣར་ཐང་། པེ་ཅིན། [↑](#footnote-ref-266)
248. དུ་རྟག་ཏུ་ སྣར་ཐང་། [↑](#footnote-ref-267)
249. ཐུགས་ སྣར་ཐང་། [↑](#footnote-ref-268)
250. ལ་སོགས་པ་ སྣར་ཐང་། པེ་ཅིན། [↑](#footnote-ref-269)
251. སྤྱི་བོ་ནས་ སྣར་ཐང་། [↑](#footnote-ref-270)
252. གཉིས་ སྣར་ཐང་། [↑](#footnote-ref-271)
253. ཀྱི་མཐུས་བརྩམས་པས་ སྣར་ཐང་། ཀྱི་མཐུས་བརྩམས་པ་ པེ་ཅིན། [↑](#footnote-ref-272)
254. དྷརྨཱ་མཎྡ་ལཱ་ཡ་ཨེ་ཧྱེ་ཧི་སརྦ་ སྣར་ཐང་། དྷ་ར་ནི་མཎྜ་ལཱ་མིན་ན་ཎ་ཌ་ལཱ་ཡེ་ཨཱ་ཧྱེ་ཧི་ས་རམ་ པེ་ཅིན། [↑](#footnote-ref-273)
255. གཅད་ཅིང་ པེ་ཅིན། [↑](#footnote-ref-274)
256. སོ། །​ སྣར་ཐང་། [↑](#footnote-ref-275)
257. དེ་དག་ སྣར་ཐང་། [↑](#footnote-ref-276)
258. དྲིའོ། སྣར་ཐང་། [↑](#footnote-ref-277)
259. མདུན་ སྣར་ཐང་། [↑](#footnote-ref-278)
260. གཟུངས་སྔགས་ སྣར་ཐང་། པེ་ཅིན། [↑](#footnote-ref-279)
261. དབབ་པོ། སྣར་ཐང་། པེ་ཅིན། [↑](#footnote-ref-280)
262. མ་ཆད་ པེ་ཅིན། [↑](#footnote-ref-281)
263. སྣ་ཚོགས་ཀྱི་ སྣར་ཐང་། [↑](#footnote-ref-282)
264. སྟོང་ པེ་ཅིན། [↑](#footnote-ref-283)
265. མཆོད་ སྣར་ཐང་། [↑](#footnote-ref-284)
266. ཡང་ནི་ པེ་ཅིན། [↑](#footnote-ref-285)
267. ནི་ཅི་ སྣར་ཐང་། [↑](#footnote-ref-286)
268. བདག་ཉིད་ སྣར་ཐང་། [↑](#footnote-ref-287)
269. གྲུབ་ སྣར་ཐང་། གྲྭ་ པེ་ཅིན། [↑](#footnote-ref-288)
270. བསམས་པ་ སྣར་ཐང་། པེ་ཅིན། [↑](#footnote-ref-289)
271. བགྱིད་ སྣར་ཐང་། པེ་ཅིན། [↑](#footnote-ref-290)
272. ལ་ སྣར་ཐང་། པེ་ཅིན། [↑](#footnote-ref-291)
273. ལག་ སྣར་ཐང་། [↑](#footnote-ref-292)
274. བསྒྱུར་བའི་ པེ་ཅིན། [↑](#footnote-ref-293)
275. བརླབས་ སྣར་ཐང་། པེ་ཅིན། [↑](#footnote-ref-294)
276. གསོལ། སྣར་ཐང་། པེ་ཅིན། [↑](#footnote-ref-295)
277. སིད་དྷི་མེ་པྲ་ཡཚྪ། པེ་ཅིན། [↑](#footnote-ref-296)
278. ཀུ་ པེ་ཅིན། [↑](#footnote-ref-297)
279. བྷ་ པེ་ཅིན། [↑](#footnote-ref-298)
280. བན་ སྣར་ཐང་། པེ་ཅིན། [↑](#footnote-ref-299)
281. །ཨཱ་ སྣར་ཐང་། །ཨཿ་ པེ་ཅིན། [↑](#footnote-ref-300)
282. ཞེས་ པེ་ཅིན། [↑](#footnote-ref-301)
283. དྲན་པ་ཡིས། སྣར་ཐང་། པེ་ཅིན། [↑](#footnote-ref-302)
284. ཀུན་ལས་ པེ་ཅིན། [↑](#footnote-ref-303)
285. དྲན་ནས་ སྣར་ཐང་། པེ་ཅིན། [↑](#footnote-ref-304)
286. དྲན་ནས་ སྣར་ཐང་། པེ་ཅིན། [↑](#footnote-ref-305)
287. ཡི་ པེ་ཅིན། [↑](#footnote-ref-306)
288. དྭགས་ སྣར་ཐང་། [↑](#footnote-ref-307)
289. །​།གསད་ སྣར་ཐང་། པེ་ཅིན། [↑](#footnote-ref-308)
290. ཀུན་ སྣར་ཐང་། པེ་ཅིན། [↑](#footnote-ref-309)
291. རིགས་ སྣར་ཐང་། པེ་ཅིན། [↑](#footnote-ref-310)
292. མཛོད།། །​། པེ་ཅིན། [↑](#footnote-ref-311)
293. ཐུགས་རྗེ་ སྣར་ཐང་། [↑](#footnote-ref-312)
294. བྱིན་ སྣར་ཐང་། [↑](#footnote-ref-313)
295. གསུངས་པ་ པེ་ཅིན། [↑](#footnote-ref-314)
296. དཔག་ པེ་ཅིན། [↑](#footnote-ref-315)
297. དྲཱི་པ་ སྣར་ཐང་། [↑](#footnote-ref-316)
298. གྱི་ལོ་ཙ་ སྣར་ཐང་། གྱི་ལོཙྪ་ པེ་ཅིན། [↑](#footnote-ref-317)
299. །ཨ་ཏི་ཤ་སྐྱེས་བུ་ཆེན་པོས་ལྷ་བཙུན་པ་བྱང་ཆུབ་འོད་ཟེར་འབྲོམ་སྟོན་པ་དང་རྣལ་འབྱོར་པ་ཤེས་རབ་རྡོ་རྗེ། སུམ་ལ་གསུངས་པའོ། །​འབྲོམ་སྟོན་པས་ཀྱང་རིན་པོ་ཆེ་དང་། དེས་བྱ་ཡུལ་བ་ལ་གསུངས། འཛམ་བུ་གླིང་གི་སྒྲུབ་ཐབས་གཅིག་ལ་འདི་ཟབ་གསུང་ངོ། །​ཇོ་བོས་བོད་དུ་ལོ་བཅུ་བཞི་བཞུགས་ཏེ། བདུན་ཅུ་རྩ་བདུན་ལ་འདས་སོ། །​སྟོན་པས་ལོ་བཅུ་གསུམ་བསྟེན། རྣལ་འབྱོར་པ་དང་དགོན་པ་པ་གཉིས་ཀྱིས་དགུ །​རྣལ་འབྱོར་པ་ཤེས་རབ་རྡོ་རྗེ་དང་། ཕྱག་པ་ཁྲི་མཆོག་ཕྱག་དར་སྟོན་པ་གསུམ་གྱིས་ལོ་ལྔ་ལྔའོ། །​དགེ་ཤེས་གསང་ཕུ་བས་ལོ་བཅུ་བསྟེན་ནོ།། །​། པེ་ཅིན། [↑](#footnote-ref-318)