༄༅། །​ཡེ་ཤེས་དབང་ཕྱུག་མའི་སྒྲུབ་ཐབས།༄༅༅། །​རྒྱ་གར་སྐད་དུ། ཛྙཱ་ན་[[1]](#footnote-20)ཤྭ་རི་སཱ་དྷ་ན་ནཱ་མ།[[2]](#footnote-21) བོད་སྐད་དུ། ཡེ་ཤེས་དབང་ཕྱུག་མའི་སྒྲུབ་ཐབས། དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ། །​ཐབས་དང་ཤེས་རབ་བདག་ཉིད་མཆོག །​ཡེ་ཤེས་དབང་ཕྱུག་ཕྱག་འཚལ་ནས། །​རྩ་བའི་རྒྱུད་ཀྱི་རྗེས་འབྲངས་ཏེ། །​བདག་གིས་དེ་ཡི་སྒྲུབ་[[3]](#footnote-22)ཐབས་བཤད། །​དེ་ལ་ཐོག་མར་གནང་བ་ཐོབ་པའི་རྣལ་འབྱོར་པས། གཡས་པའི་ལག་མཐིལ་ལ་ཨ་རྣམ་པར་བསྒོམ་པར་བྱའོ། །​སྡིགས་མཛུབ་ལ་སོགས་པའི་སོར་མོ་རྣམས་ལ། སུཾ་ཀྵུཾ་ཡུཾ་ཧཱུཾ་ཨ། རིམ་པ་ཇི་ལྟ་བ་བཞིན་དུ་བསྒོམ་པར་བྱས་ལ་རྡོ་རྗེ་རྩེ་ལྔ་པ་བསམ་པར་བྱའོ། །​དེ་བཞིན་དུ་གཡོན་པའི་ལག་མཐིལ་དུ་སའི་རྣམ་པ་སྡིགས་མཛུབ་ལ་སོགས་པའི་སོར་མོ་ལ། སྨྼྻུཾ་ཧྨྼྻུཾཾ་ཡྨྼྻུཾ་ཀྵྨྼྻུཾ་སཾ། ཞེས་པ་རིམ་པ་ཇི་ལྟ་བ་བཞིན་དུ་བསྒོམས་ལ་པདྨ་བསམ་པར་བྱའོ། །​འདི་ནི་ལག་པ་སྦྱང་བར་བྱ་བའོ། །​དེ་ནས་མགྲིན་པར་ཧྲཱིཿལས་པདྨ་འདབ་མ་བརྒྱད་པ་བསྒོམས་[[4]](#footnote-23)ལ། ལྕེའི་འདབ་མར་ཧཱུཾ་ལས་རྡོ་རྗེ་དེའི་དབུས་སུ་ཨོཾ་ཨཱཿཛི་སྭ་[[5]](#footnote-24)སཾ་བརྟ་ནི་ཧཱུཾ་ཕཊ་ཅེས་པས་ལྕེ་དག་པར་བྱའོ། །​ཨོཾ་ཧཱུཾ་སྭཱ་ཧཱ། [[6]](#footnote-25)[[7]](#footnote-26)ཞེས་པས་ཨརྒྷ་[[8]](#footnote-27)དང་གཏོར་མའི་སྣོད་ལ་ཕྱག་རྒྱ་དང་བཅས་པས་ལན་བདུན་མངོན་པར་བསྔགས་[[9]](#footnote-28)ཏེ། གཡོན་ཕྱོགས་སུ་བཞག་ལ། དེའི་ཆུས་ཐམས་ཅད་ཀུན་ལ་བསང་གཏོར་བྱའོ། །​ལག་པ་གཉིས་རྡོ་རྗེ་ཁུ་ཚུར་བཅངས་ཏེ་དབུས་མ་གཉིས་བརྐྱང་[[10]](#footnote-29)སྟེ། ཁབ་ལྟར་བྱས་ལ་ཨོཾ་ཧཱུཾ་ཕཊ། ཞེས་པས་གནས་བསྲུང་བར་[[11]](#footnote-30)བྱའོ། །​ལག་པ་གཉིས་བརྐྱང་སྟེ་མཐེ་བོང་གཉིས་བཅིངས་ལ། གཤོག་པ་བཞིན་དུ་བྱས་ལ་བསྐོར་ནས་སྙིང་གར་བཟློག་སྟེ་བཀོད་པ་ནི་བདག་བསྲུང་བའོ། །​ཨོཾ་ཧཱུཾ་སྭཱ་ཧཱ། ཞེས་པས་སོ། །​རྡོ་རྗེ་བཅིངས་ནས་དབུ་མ་བརྐྱང་བ་ནི་ཁབ་[[12]](#footnote-31)ཀྱི་ཕྱག་རྒྱ་བཞིན་དུ་བཅས་ནས་བསྐོར་བ་བྱས་ལ་དྲ་བ་དང་ར་བ་ལ་སོགས་པར་བྱའོ། །​ཨོཾ་ཌ་ཊུ་སྭཱ་ཧཱ། རྡོ་རྗེ་ཁུ་ཚུར་གཉིས་ཀྱི་སྡིགས་མཛུབ་གཉིས་བཟློག་སྟེ། སྙིང་ག་དང་རྒྱབ་དང་མགོ་པོ་རྣམས་ཀྱི་གོ་ཆ་སྟེ་ལན་གསུམ་བྱའོ། །​ཨོཾ་བཛྲ་ཏུ་ཥྱ་ཧོ། །​ཞེས་པས་མཉམ་པའི་ཐལ་མོ་གྱིས་[[13]](#footnote-32)པར་བྱས་ལ། །​དེའི་མདུན་དུ་འོག་ནས་འབྱུང་བའི་དཀྱིལ་འཁོར་གྱི་འཁོར་ལོ་བསྒོམས་ཏེ་[[14]](#footnote-33)མཆོད་པར་བྱའོ། །​ཨོཾ་ཤྲཱིཾ་[[15]](#footnote-34)སྭཱ་ཧཱ། ལག་པ་བརྐྱང་སྟེ་མཐེ་བོང་[[16]](#footnote-35)མཛུབ་མོ་སྦྱར་བར་བྱས་པ་ནི་མེ་ཏོག་གིའོ། །​ཨོཾ་ཧཱུཾ་སྭཱ་ཧཱ། ལག་པ་བརྐྱང་བ་ནི་དྲིའོ།[[17]](#footnote-36) །​ཨོཾ་ཀཾ་སྭཱ་ཧཱ།ལག་པ་བརྐྱང་སྟེ་དབུ་མ་བསྒྲེང་བ་བདུག་པའི་[[18]](#footnote-37)འོ། །​ཨོཾ་ཀྵུཾ་སྭཱ་ཧཱ། ཁུ་ཚུར་བཅངས་ཏེ་མཐེ་བོང་བསྒྲེང་པ་ནི་མར་མེའོ།[[19]](#footnote-38) །​ཨོཾ་གྷུཾ་སྭཱ་ཧཱ། ལག་པ་གཉིས་བརྐྱང་སྟེ། དབུས་སུ་མཐེ་བོང་རབ་ཏུ་བསྐྱོད་པ་ནི་གཏོར་མ་དབུལ་པའོ། །​དེ་ནས་པདྨ་བསྒྱུར་བ་སྔོན་དུ་འགྲོ་བ་ཐལ་མོ་སྙིང་གར་བཞག་[[20]](#footnote-39)སྟེ། ཨོཾ་ན་མཿཏེ་ཧཱུཾ། ན་མ་མི་ཧཱུཾ། ན་མོ་ན་མཿཧཱུཾ་སྭཱ་ཧཱ། ཨོཾ་པཉྩ་ཌཱ་ཀི་ནཱི་པཱུ་ཛོ་པ་སྠ་[[21]](#footnote-40)ནཱ་ཡ་ཨཱཏྨ་ནཱཾ་[[22]](#footnote-41)ནིརྱཱ་ཏ་ཡཱ་[[23]](#footnote-42)མི། །​ཨོཾ་ཨཱ་ཙརྱཱ་ཛོ་པ་སྠ་[[24]](#footnote-43)ནཱ་ཡ་ཨཱཏྨ་ནཱཾ་[[25]](#footnote-44)ནིརྱཱ་ཏ་ཡཱ་མི། ཨོཾ་ས་ཀ་ལ་སཏྭ་པ་རེ་ཏྲ་[[26]](#footnote-45)ཎཱ་ཡ་ཨཱཏྨ་ནཱཾ་ནི་རྱཱ་[[27]](#footnote-46)ཏ་ཡཱ་མི། ས་མ་ཡ་སྟྭཾ། ས་མ་ཡ་ཧོ་ཧོ་ཧོ་[[28]](#footnote-47)ཞེས་སོ། །​སངས་རྒྱས་ཆོས་དང་དགེ་འདུན་ལ། །​རྟག་པར་བདག་ནི་སྐྱབས་སུ་མཆི། །​ཐམས་ཅད་ཐེག་པ་གསུམ་ལ་ཡང་། །​སྦྱོར་བ་གསང་བ་མཁའ་འགྲོ་དང་། །​དཔའ་བོ་དཔའ་མོ་དབང་ལྷ་མོ། །​བྱང་ཆུབ་སེམས་དཔའ་བདག་ཆེན་དང་། །​ཁྱད་པར་དུ་ནི་སློབ་དཔོན་ལ། །​རྟག་ཏུ་[[29]](#footnote-48)སྐྱབས་སུ་བདག་མཆིའོ། །​བདག་ལ་དགོངས་ཤིག་ཐམས་ཅད་ཀྱིས། །​རྣམ་སྣང་མི་བསྐྱོད་[[30]](#footnote-49)རིན་ཆེན་མཆོག །​སྣང་མཐའ་ཡས་[[31]](#footnote-50)དང་དོན་ཡོད་ཀྱི། །​སངས་རྒྱས་བྱང་ཆུབ་སེམས་དཔའ་ཀུན། །​ཆེ་གེ་མོ་ཞེས་བྱ་བ་བདག །​དུས་འདི་ཉེ་བར་བཟུང་ནས་སུ། །​བྱང་ཆུབ་ཆེན་པོ་ཐོབ་པའི་བར། །​བླ་ན་མེད་པའི་བྱང་ཆུབ་སེམས། །​མཆོག་ཏུ་བདག་གིས་བསྐྱེད་པར་བགྱི། །​ཇི་ལྟར་དུས་གསུམ་མགོན་པོ་ཡི།[[32]](#footnote-51) །​བྱང་ཆུབ་ཉིད་དུ་ངེས་བྱས་བཞིན། །​ཚུལ་ཁྲིམས་རྣམ་གསུམ་བསླབ་པ་དང་། །​དགེ་བའི་ཆོས་ནི་སྡུད་པ་[[33]](#footnote-52)དང་། །​སེམས་ཅན་དོན་བྱེད་[[34]](#footnote-53)ཚུལ་ཁྲིམས་གསུམ། །​སོ་སོར་བདག་གིས་བརྟན་པོར་བཟུང་། །​སངས་རྒྱས་ཆོས་དང་དགེ་འདུན་དང་། །​བླ་མེད་དཀོན་མཆོག་གསུམ་གྱི་མཆོག །​སྡོམ་པ་སངས་རྒྱས་རྣལ་འབྱོར་སྐྱེས། །​དང་པོ་དེ་རིང་གཟུང་བར་བགྱི། །​རྡོ་རྗེ་དྲིལ་བུའི་ཕྱག་རྒྱ་དག །​སོ་སོར་དེ་བཞིན་ཉིད་དུ་གཟུང་། །​རྡོ་རྗེ་ཆེན་པོའི་རིགས་མཆོག་ལ། །​སློབ་དཔོན་ཉིད་དུ་གཟུང་བར་བགྱི། །​དམ་ཚིག་ཡིད་དུ་འོང་བ་ཡི། །​རིན་ཆེན་འབྱུང་བའི་རིགས་མཆོག་ལ། །​ཉིན་རེ་བཞིན་དུ་ལན་དྲུག་ཏུ། །​སྦྱིན་པ་རྣམ་བཞི་སྦྱིན་པར་བགྱི། །​བྱང་ཆུབ་ཆེན་པོ་ལས་བྱུང་བའི། །​པདྨ་ཆེན་པོའི་རིགས་དག་ལ། །​ཕྱི་ནང་གསང་བའི་ཐེག་པ་གསུམ། །​དམ་ཆོས་སོ་སོར་གཟུང་བར་བགྱི། །​སྡོམ་པ་ཐམས་ཅད་ལྡན་པ་ལ། །​ཇི་ལྟར་ནུས་པ་མཆོད་པའི་ལས། །​ལས་ཀྱི་རིགས་མཆོག་ཆེན་པོ་ལ། །​དེ་བཞིན་ཉིད་དུ་སོ་སོར་གཟུང་།[[35]](#footnote-54) །​བླ་ན་མེད་པའི་བྱང་ཆུབ་སེམས། །​མཆོག་ཏུ་བསྐྱེད་པ་བྱས་ནས་སུ། །​སེམས་ཅན་ཐམས་ཅད་དོན་བྱེད་ཕྱིར། །​སྡོམ་པ་མ་ལུས་གཟུང་བར་[[36]](#footnote-55)བགྱི། །​མ་བསྒྲལ་བ་རྣམས་བདག་གིས་བསྒྲལ། །​མ་གྲོལ་བ་རྣམས་བདག་གིས་དགྲོལ། །​དབུགས་མ་ཕྱིན་པ་དབུགས་ཕྱུང་སྟེ། །​སེམས་ཅན་མྱ་ངན་འདས་ལ་དགོད།[[37]](#footnote-56) །​དེ་ནས་རང་གི་སྙིང་གར་ཀྵུཾ་གི་རྣམ་པའི་འོད་ཟེར་གྱི་ཕྲེང་བ་བསྒོམ་པས།[[38]](#footnote-57) །​རང་གི་ལུས་ལ་སོགས་པ་འཇིག་རྟེན་སྟོང་པར་[[39]](#footnote-58)བསྒོམ་པར་བྱས་ལ། ཆོས་རྣམས་ཐམས་ཅད་རང་བཞིན་མེད་པར་བྱའོ། །​ཨོཾ་སྭ་བྷཱ་བ་ཤུདྡྷཿསརྦ་དྷརྨཱཿསྭ་བྷཱ་བ་ཤུདྡྷོ྅[[40]](#footnote-59)ཧཾ་ཞེས་བརྗོད་དོ། །​དེའི་རྗེས་ལ་རྡོ་རྗེ་མཁའ་འགྲོ་མ་ལ་སོགས་པའི་ལྷ་མོ་བཞིས་བསྐུལ་བའི་བདག་ཉིད་དུ་བལྟ་བར་བྱའོ། །​ཛ་ཛ་ཛ་ཛ་རྡོ་རྗེ་སེམས་དཔའ་[[41]](#footnote-60)གཤེགས་པས་བདག་པོ་ལ་ཁྱོད་ཀྱིས་དངོས་གྲུབ་སྟེར་བ། ཧ་ཧ་ཧ་ཧ། ཧཱུཾ་ཡིག་མགོན་པོ་དམ་ཚིག་བདག་པོ་བདག་ཕྱག་འཚལ་ལོ།[[42]](#footnote-61) །​བ་བ་བ་བ་རྡོ་རྗེ་གཤེགས་པའི་གསང་བ་ལས་ཕྱུང་[[43]](#footnote-62)སྐུ་འཛིན་པ། ཨ་ཨ་ཨ་ཨ་ཧོ་གུཧྱ་འི་རྡོ་རྗེ་ཨཱ་ལི་གཅིག་ཏུ་ཐིམ་པའི་ཧཱུཾ། དེ་ནས་ཟླ་བའི་དཀྱིལ་འཁོར་བསྒོམས་ཏེ། ཨོཾ་ཛྙཱ་ན་ཨ་ཧཾ་ཞེས་བརྗོད་པར་བྱ་སྟེ། དེའི་སྟེང་དུ་ཨ་ལ་སོགས་པའི་ཡི་གེ་ལས་བྱུང་པའི་ཟླ་བའི་དཀྱིལ་འཁོར་ཡང་མདུན་དུ་བལྟ་བར་བྱའོ། །​དེའི་དབུས་སུ་ཧཱུཾ་ལས་བྱུང་བའི་རྡོ་རྗེའི་ལྟེ་བ་ལ་ས་བོན་དེ་ཉིད་གནས་པ་བསྒོམ་མོ། །​ཨོཾ་བཛྲ་ཤུདྡྷཿསརྦ་དྷརྨཱ་[[44]](#footnote-63)བཛྲ་ཤུདྡྷོ྅ཧཾ། ཞེས་བརྗོད་པར་བྱའོ། །​དེ་ནས་རྡོ་རྗེའི་འོད་ཟེར་ལས། དེ་བཞིན་གཤེགས་པ་ཐམས་ཅད་ཀྱི་སྐུ་དང་ལྡན་པར་བྱུང་སྟེ། སེམས་ཅན་ཐམས་ཅད་ཀྱི་དོན་བྱས་ཏེ་སླར་ཡང་བཞུགས་[[45]](#footnote-64)ཏེ་སྔགས་ཀྱི་ང་རྒྱལ་བྱའོ། །​ཨོཾ་ཝརྟ་ན་མོ་[[46]](#footnote-65)ཨ་ཧོ་[[47]](#footnote-66)ཧོ། །​ཞེས་པས་ཡེ་ཤེས་མཁའ་འགྲོ་མ་བསྒོམ་པར་བྱའོ། །​རྒྱན་ཐམས་ཅད་དང་ལྡན་པ། ཞལ་གསུམ་པ་དང་། ཕྱག་དྲུག་པ་དང་། སྤྱན་གསུམ་པ། སེང་གེའི་གདན་གྱི་སྟེང་ན། སྣ་ཚོགས་པདྨ་དང་ཉི་མའི་དཀྱིལ་འཁོར་གྱི་སྟེང་ན། སེམས་དཔའི་སྐྱིལ་མོ་ཀྲུང་གིས་བཞུགས་པ། སྐུ་མདོག་སྔོན་པོ། །​སྦྲུལ་གྱི་རྒྱན་[[48]](#footnote-67)གྱིས་བརྒྱན་པ། འཇིགས་པར་བྱེད་པ། སྐྲ་གྲོལ་བ། སྤྱི་བོར་ཐོད་པས་བརྒྱན་པ། དབུ་ལ་སངས་རྒྱས་ལྔ་ཡིས་བརྒྱན་པ། བཞད་པ་དང་། ཁྲོ་བ་དང་། སྒེག་པའི་ཞལ་ཅན། ན་བཟའ་དམར་པོ་བསྣམས་པ། གཙིགས་ཤིང་བཞད་པ། གཡས་པའི་ཕྱག་ན་ཁ་ཊྭཱཾ་ག་དང་དགྲ་སྟ་དང་། རྡོ་རྗེ་འཛིན་པ། གཡོན་པ་ན་[[49]](#footnote-68)དྲིལ་བུ་དང་། ལྷུང་བཟེད་དང་། རལ་གྲི་འཛིན་པ། འོད་ཟེར་འབར་བའི་ཕྲེང་བ་ཅན། རང་བཞིན་གྱི་རྡོ་རྗེ་སེམས་དཔའ་ལ་འཁྱུད་པར་བསྒོམ་མོ། །​དེ་ནས་ཨོཾ་ཨུདྡྷ་པོ་ཨ་ཧཾ་ཨཱ་ཨཱ་ཨཱ་ཨོཾ་[[50]](#footnote-69)ཧཱུཾ་སྭཱ་ཧཱ། ཞེས་བརྗོད་དོ། །​ཨོཾ་ཡོ་ག་ཤུདྡྷཿསརྦ་དྷརྨཱ་[[51]](#footnote-70)ཡོ་ག་ཤུདྡྷོ྅ཧཾ། རྡོ་རྗེ་གསོར་ལ། ཨོཾ་ཛྙཱ་ན་ཀ་ཡོ་ཨ་[[52]](#footnote-71)ཧཾ་ཞེས་ང་རྒྱལ་བྱའོ། །​དེ་ནས་ལག་པ་གཡོན་པའི་མཐེའུ་ཆུང་དང་། མཐེ་བོང་སྦྱར་ཏེ། ལྷག་མ་བརྐྱང་ལ་བ་དན་གསུམ་པའི་ཕྱག་རྒྱས། སུཾ་ཀྵུཾ་ཡུཾ་ཧཱུཾ། ལྕེ་དང་། སྤྱི་བོ་དང་། རྣ་བ་དང་། སྣ་དང་། མིག་ཏུའོ། །​སྨྼྻུཾ་ཧྨྼྻུཾ་ཡྨྼྻུཾ་ཀྵྨྼྻུཾ་མགྲིན་པ་དང་། དཔུང་པ་དང་། སྙིང་ག་དང་། ལྟེ་བ་རུ་ཡི་གེ་བརྗོད་ཅིང་བྱིན་གྱིས་བརླབ་པར་བྱའོ། །​ཨོཾ་བཛྲ་ཀཱ་[[53]](#footnote-72)ཡ་ཧོ། ཨོཾ་བཛྲ་བཱ་ཀྱེ་ཨཱཿ།[[54]](#footnote-73) ཨོཾ་བཛྲ་ཙིཏྟ་ཧཱུཾ་ཞེས་པས་ལུས་ལ་སོགས་པ་བྱིན་གྱིས་བརླབ་པོ། །​ཨོཾ་ས་མ་ཡོ྅ཧཾ། ཧཱུཾ་ཧཱུཾ། ས་མ་ཡ་སྟྭཾ། ཨ་དྷི་ཏིཥྛ་མཾ། ཞེས་པ་ལག་པ་གཉིས་པའི་[[55]](#footnote-74)མཐེ་བོང་དང་། མཐེའུ་ཆུང་སྦྱར་ལ་ལྕགས་སྒྲོག་ལྟར་བྱས་ལ། ལྷག་མ་གསུམ་བརྐྱང་སྟེ་གུང་མོ་ཁབ་ལྟར་བྱས་ལ། སྙིང་ག་དང་། མཛོད་སྤུ་དང་། སྤྱི་བོ་དང་།མགྲིན་པ་རུ་བྱིན་གྱིས་བརླབ་པོ། །​ཨོཾ་ཧཱུཾ་ཨཱཿསྭཱ་ཧཱ། རྡོ་རྗེ་བཅིངས་ཏེ། མཛུབ་མོ་དང་གུང་མོ་གཉིས་ཀ་བརྐྱང་སྟེ། གུང་མོ་ཁབ་ལྟར་བྱས་ལ་མཛུབ་མོ་གཉིས་ཀྱིས་མནན་ཏེ། སྤྱི་བོ་ལ་སོགས་པའི་གནས་ལྔར་གཞག་པར་[[56]](#footnote-75)བྱའོ། །​རྣམ་པར་སྣང་མཛད་དང་། མི་བསྐྱོད་པ་དང་། རིན་ཆེན་འབྱུང་ལྡན་[[57]](#footnote-76)དང་། འོད་དཔག་མེད་དང་། ལས་ཀྱི་མགོན་པོ་རྣམས། དཀར་པོ་དང་། སྔོན་པོ་དང་། སེར་པོ་དང་། དམར་པོ་[[58]](#footnote-77)དང་། [[59]](#footnote-78)ལྗང་གུའི་སྐུ་མདོག་གོ། །​བྱང་ཆུབ་མཆོག་དང་། ས་གནོན་དང་། མཆོག་སྦྱིན་དང་། ཏིང་ངེ་འཛིན་དང་། སྐྱབས་སྦྱིན་གྱི་ཚུལ་གྱིས་མངོན་དུ་བཞུགས་པ་རིམ་པ་[[60]](#footnote-79)ཇི་ལྟ་བ་[[61]](#footnote-80)བཞིན་དུ་བསྒོམ་པར་བྱས་ལ། ཨོཾ་ཧཱུཾ་སྭཱ་ཧཱ། ཞེས་པས་རྡོ་རྗེ་དང་། ཨོཾ་ཧྲཱི་སྭཱ་ཧཱ། ཞེས་པས་དྲིལ་བུ་བཟུང་བས་ང་རྒྱལ་དང་བཅས་པས་དཀྲོལ་བར་བྱའོ། །​ཚངས་པའི་གཙུག་གི་ནོར་བུའི་འོད་ཀྱིས་ཞབས་གཉིས་སྣང་བར་མཛད། །​སྐུ་ལ་ཤིན་ཏུ་དམ་དུ་འཁྱུད་པའི་དྲིལ་བུ་ལས་བྱུང་སྐུ་འཛིན་པ།[[62]](#footnote-81) །​གཡོ་ཞིང་འཕྲོས་པར་བསྐྱོད་པའི་[[63]](#footnote-82)གསང་བ་ལས་བྱུང་པདྨ་གཉིས། །​དེ་འདི་རྡོ་རྗེ་སེམས་དཔའ་མཆོག་གི་དབང་ཕྱུག་དམ་པ་[[64]](#footnote-83)མཆོག་གི་གནས། །​ཞེས་བརྗོད་ལ། མཆོད་པ་ཐམས་ཅད་ཀྱི་བདག་ཉིད་ཀྱིས་མངོན་པར་མཆོད་པར་བྱའོ། །​དེའི་རྗེས་ལ། ཡུཾ་ཀྵུཾ་སུཾ་ཧཱུཾ་གི་ས་བོན་ལས་རླུང་དང་། མེ་དང་། ཆུ་དང་། སའི་དཀྱིལ་འཁོར་ཟླ་བ་ཕྱེད་པ་དང་། གྲུ་གསུམ་པ་དང་། ཟླུམ་པོ་དང་། གྲུ་བཞིའི་རྣམ་པ་རིམ་བཞིན་དུ་བསྒོམ་པར་བྱའོ། །​དེའི་སྟེང་དུ། ཧཱུཾ་སུཾ་ཧཱུཾ། ཞེས་པས་རི་རབ་བསམ་པར་བྱས་ལ། ཨོཾ་ཧཱུཾ་སྭཱ་ཧཱ། ཞེས་པས་རྡོ་རྗེ་ལག་པར་བརྐྱང་སྟེ། གནས་ལྔར་བརྡབས་པས་[[65]](#footnote-84)རིན་ཆེན་བདུན་གྱི་རང་བཞིན་གྱི་གཞལ་ཡས་ཁང་བསྒོམ་པར་བྱའོ། །​དེའི་དབུས་སུ་ཟླ་བའི་དཀྱིལ་འཁོར་སེང་གེའི་གདན་ལྔས་ཉེ་བར་སྤྲས་པ། གདུགས་དཀར་པོ་དང་ཡང་དག་པར་ལྡན་པར་བལྟའོ། །​དབུས་ཀྱི་སེང་གེའི་གདན་ལ་པདྨ་བྱིན་གྱིས་བརླབས་པ་ལ། ཉི་མའི་དཀྱིལ་འཁོར་ལ་ཧཱུཾ་གིས་མཚན་[[66]](#footnote-85)པ། དེ་ལས་རྡོ་རྗེ་དེ་ལ་ཡང་ཧཱུཾ་གི་རྣམ་པ། དེ་ལས་གོང་དུ་གསུངས་པའི་ཡེ་ཤེས་མཁའ་འགྲོ་མའི་གཟུགས་བསམ་པར་བྱའོ། །​དེ་ནས་རང་གི་ཟླ་བའི་དཀྱིལ་འཁོར་ལ་འོག་ནས་འབྱུང་བའི་འཁོར་ལོ་རིམ་པར་བསམ་པར་བྱས་ལ། སོ་སོར་དབུགས་ལས་འབྱུང་བར་[[67]](#footnote-86)བསམ་མོ། །​ཧཱུཾ་ཞེས་པས་ཡེ་ཤེས་མཁའ་འགྲོ་མ་ཕྱུང་[[68]](#footnote-87)སྟེ། སེམས་ཅན་ཐམས་ཅད་ཀྱི་དོན་བྱས་ནས་སླར་འོངས་ཏེ།[[69]](#footnote-88) དབུས་སུ་གནས་པ་བསམ་པར་བྱའོ། །​སུཾ་གྱིས་རྡོ་རྗེ་མཁའ་འགྲོ་མ། །​ཀྵུཾ་གིས་དྲག་མོ་མཁའ་འགྲོ་མ། །​ཡུཾ་གྱིས་རོ་ལངས་མཁའ་འགྲོ་མ། །​ཧཱུཾ་གིས་གཏུམ་[[70]](#footnote-89)མོའི་མཁའ་འགྲོ་མ། དེ་རྣམས་དབུགས་ལས་[[71]](#footnote-90)ཕྱུང་སྟེ། སེམས་ཅན་གྱི་དོན་བྱས་ནས། ཡེ་ཤེས་དབང་ཕྱུག་མའི་མདུན་དང་། གཡོན་དང་། རྒྱབ་དང་། གཡས་ཕྱོགས་སུ་རིམ་པ་བཞིན་དུ་དགོད་པར་བྱའོ། །​དཀར་པོ་དང་། སེར་པོ་དང་། དམར་པོ་དང་། ནག་པོའི་[[72]](#footnote-91)སྐུ་མདོག་གོ། །​ཁ་ཊྭཱཾ་ག་དང་རྣལ་འབྱོར་གྱི་སྣོད་འཛིན་པ། ཉི་མའི་དཀྱིལ་འཁོར་དང་པདྨའི་གདན་ལ་སེམས་དཔའི་སྐྱིལ་ཀྲུང་གིས་ཉེ་བར་བཞུགས་པའོ། །​སྤྱན་གསུམ་པ། སྐྲ་གྲོལ་བ། ན་བཟའ་དམར་པོ་བསྣམས་པ། སྦྲུལ་གྱི་རྒྱན་གྱིས་བརྒྱན་པར་བྱའོ། །​སྨྼྻུཾ་གིས་སེང་གེ་མའོ། །​ཧྨྼྻུཾ་གིས་སྟག་མོ་ལའོ།[[73]](#footnote-92) །​ཡྨྼྻུཾ་གིས་ཅེ་སྤྱང་མའོ། །​ཀྵྨྼྻུཾ་ཞེས་པས་འུག་པ་མའོ། །​རིམ་པ་བཞིན་དུ་དབང་ལྡན་དང་། མེ་དང་། བདེན་བྲལ་དང་། རླུང་དུ་གླང་པོ་ཆེའི་གདན་དང་། མ་ཧེའི་གདན་དང་། ཀླུའི་གདན་ལ་དཀར་ཞིང་སེར་བ་དང་། དཀར་ཞིང་སྔོ་བ་དང་། སྔོ་ཞིང་དམར་བ་དང་། དམར་ཞིང་སེར་བའི་སྐུ་མདོག་དང་གཡོན་སྡིགས་མཛུབ་དང་། ཞགས་པ་གཡས་པའི་ཕྱག་ན་རྡོ་རྗེ་དང་ལྕགས་ཀྱུ། སེམས་དཔའི་སྐྱིལ་མོ་ཀྲུང་གིས་བཞུགས་པའོ། །​མཁའ་འགྲོ་མ་ཕུཾ། འབར་བྱེད་མ་ཕེཾ། འཇིབ་བྱེད་མ་ཕྲོཾ། འཕྲོག་[[74]](#footnote-93)བྱེད་མ་ཕྲིཾ་ཞེས་པ་ཤར་དང་། བྱང་དང་། ནུབ་དང་། ལྷོ་ཕྱོགས་ཀྱི་སྒོ་བཞིར་རོའི་གདན་ལ་བཞུགས་སོ། །​ལག་པ་གཉིས་ཁར་བཅུག་ནས་རབ་ཏུ་དགོད་པ་དང་། ཐལ་མོ་སྤྱི་བོར་འཛིན་པ་དང་། སྐུད་པ་དམར་པོ་ལྟར་སྙིམ་པས་ཁྲག་འཐུང་བ་དང་། སྙིང་གར་གནས་པའི་སྡིགས་མཛུབ་དང་གཏུན་ཤིང་འཛིན་པའོ། །​ཐམས་ཅད་ཀྱང་སྤྱན་གསུམ་པ། འབར་བའི་ཕྲེང་བ་ཅན་དབུ་སྐྲ་གྲོལ་བ། དཀར་པོ་དང་། སེར་པོ་དང་། དམར་པོ་དང་། ལྗང་གུའི་མདོག་ཏུ་འདུག་པའོ། །​དེ་ལྟར་དཀྱིལ་འཁོར་གྱི་འཁོར་ལོ་རྣམས་བསྒོམས་ལ། རྡོ་རྗེ་ཁུ་ཚུར་གཉིས་བཅིངས་ཏེ། །​གཡོན་པ་སྙིང་གར་བཞག་སྟེ། གཡས་པ་ལག་པ་གཡོན་པའི་མཆན་ཁུང་དུ་བཅུག་སྟེ། ཨོཾ་ཧཱུཾ་སྭཱ་ཧཱ། ཞེས་དམ་ཚིག་གི་ཕྱག་རྒྱ་བསྟན་པར་བྱའོ། །​ཨོཾ་ཨ་སྭཱ་ཧཱ། ཨོཾ་ཨཱ་སྭཱ་ཧཱ། ཨོཾ་ཨཱཿསྭཱ་[[75]](#footnote-94)ཧཱ། ཨོཾ་ཨཾ་སྭཱ་ཧཱ། འདི་ནི་རྩ་བའི་སྔགས་སོ། །​རྡོ་རྗེ་ཁུ་ཚུར་གཉིས་བཅིངས་ཏེ། དབུ་མ་བརྐྱང་ནས་རྩེ་སྤྲད་པར་བྱས་པ་ནི་ཡེ་ཤེས་ལྷ་མོའི་རྩ་བའི་ཕྱག་རྒྱའོ། །​རྡོ་རྗེ་བཅིངས་ནས་མཐེ་བོང་དང་དབུ་མ་[[76]](#footnote-95)སྤྲད་པ་ནི་རྡོ་རྗེ་ལྷ་མོའི་ཕྱག་རྒྱའོ། །​དེ་ཉིད་ལས་མཐེ་བོང་ཕྱི་རོལ་དུ་བརྐྱང་བར་བྱས་པ་ནི། དྲག་མོ་ལྷ་མོའི་རྩ་བའི་ཕྱག་རྒྱའོ། །​དེ་ཉིད་ལས་མཐེ་ཆུང་གཉིས་བརྐྱང་བ་ནི་རོ་ལངས་མའི་རྩ་བའི་ཕྱག་རྒྱའོ། །​དེ་ཉིད་ལས་དབུ་མ་བརྐྱང་བ་ནི་[[77]](#footnote-96)གཏུམ་མོའི་རྩ་བའི་[[78]](#footnote-97)ཕྱག་རྒྱའོ། །​དེ་རྣམས་ཀྱི་སྔགས་ནི་རིམ་པ་ཇི་ལྟ་བ་བཞིན་དུ་ཤེས་པར་བྱའོ། །​ཨོཾ་རི་[[79]](#footnote-98)སྭཱ་ཧཱ། ཨོཾ་རཱྀ་སྭཱ་ཧཱ། ཨོཾ་ལི་སྭཱ་ཧཱ། ཨོཾ་ལཱྀ་[[80]](#footnote-99)སྭཱ་ཧཱ། དབང་ལྡན་གྱི་སེང་གེ་མ་ལ་སོགས་པའི་རྩ་བའི་སྔགས་སོ། །​རྡོ་རྗེ་ཁུ་ཚུར་གཉིས་བཅིངས་ཏེ། སྡིགས་མཛུབ་བརྐྱང་བ་[[81]](#footnote-100)རྩེ་མོ་སྤྲད་པར་བྱས་པ་ནི། མཚམས་ཀྱི་ལྷ་མོ་བཞིའི་ཕྱག་རྒྱའོ། །​ཨོཾ་ཕུཾ་སྭཱ་ཧཱ། ཨོཾ་ཕེཾ་[[82]](#footnote-101)སྭཱ་ཧཱ། ཨོཾ་ཕྲོཾ་[[83]](#footnote-102)སྭཱ་ཧཱ། ཨོཾ་ཕྲིཾ་སྭཱ་ཧཱ། སྒོ་སྐྱོང་རྣམས་ཀྱི་རྩ་བའི་སྔགས་སོ། །​རིམ་པ་དེ་བཞིན་དུ་རྩ་བའི་སྔགས་ཀྱི་ཕྱག་རྒྱ་ནི། ལག་པ་གཉིས་ཁར་བཅུག་ནས་ཧ་ཧ་ཞེས་བརྗོད་པ་[[84]](#footnote-103)དང་། སྤྱི་བོར་ཐལ་མོ་སྦྱོར་བ་དང་། ལག་པ་སྦྱར་ཏེ་ཁ་དབྱེ་བར་བྱས་པ་གསང་བའི་གནས་སུ་བཞག་པ་སྟེ། ཧཱུཾ་ཧཱུཾ་ཞེས་བརྗོད་པ་དང་། ལག་པ་བསྐོར་ཞིང་སོར་མོ་སྤྲད་ལ་གསང་བའི་གནས་སུ་བཞག་ལ། སྔོན་དུ་གསུངས་པའི་མཆོད་པ་རྣམ་པ་ལྔའི་སྔགས་དང་། ཕྱག་རྒྱས་ཕྱི་རོལ་དུ་མཆོད་པ་རྒྱས་པས་[[85]](#footnote-104)མཆོད་པར་བྱས་ཏེ། གོང་ནས་གསུངས་པའི་སྔགས་དང་། ཕྱག་རྒྱ་རྡོ་རྗེ་དྲིལ་བུ་བླངས་ལ། རྡོ་རྗེ་གསོར་ཞིང་ཚིགས་བཅད་འདི་བརྗོད་པར་བྱའོ། །​རྡོ་རྗེ་གསོར་བའི་གཟི་བརྗིད་ཀྱིས། །​སེམས་ཅན་ཐམས་ཅད་རྣམ་ཐར་བྱེད། །​ཆོས་ཀྱི་བྱེ་བྲག་གྲོལ་བ་ཡིས། །​རྡོ་རྗེ་སྙིང་པོ་བཟུང་བའོ།[[86]](#footnote-105) །​ཞེས་པས་རྡོ་རྗེ་བླངས་ཏེ། མཐེའུ་[[87]](#footnote-106)ཆུང་ལྕགས་སྒྲོག་ཏུ་བྱས་ཏེ། རྒྱབ་དང་རྒྱབ་ཏུ་སྦྱར་ལ་སྡིགས་མཛུབ་གཉིས་བསྒྲེང་སྟེ། ཨོཾ་བཛྲ་གྷནྜེ་[[88]](#footnote-107)ར་ཎི་ཏ་པྲ་ར་ཎི་ཏ་སརྦ་བུདྡྷ་པྲ་ཙ་ལི་ཏེ་པྲ་ཛྙཱ་པཱ་[[89]](#footnote-108)ར་མི་ཏཱ་ན་[[90]](#footnote-109)ད་སྭ་བྷཱ་ཝེ་[[91]](#footnote-110)ན། སརྦ་བུདྡྷ་ཧྲྀ་[[92]](#footnote-111)ད་ཡཱ་ཨ་ཝ་ཏོ་ཥ་ནི་ཧཱུཾ་ཧཱུཾ་ཧཱུཾ་ཧོ་ཧོ་ཧོ་སྭཱ་ཧཱ། ཞེས་པས་དྲིལ་བུ་བླངས་ཏེ། དེ་ནས་དྲིལ་བུ་གསིལ་[[93]](#footnote-112)ལ།ཧཱུཾ་གི་གླུ་ཡི་རྣམ་པ་ཡི། །​བདེ་བའི་ཐུགས་ལྡན་རྡོ་རྗེ་ཅན། །​བདག་གི་མིག་གིས་དེ་མཐོང་ངོ། །​ཡི་གེ་དངོས་པོའི་རང་བཞིན་ནི། །​སྟོང་པས་རྒྱས་པ་དེ་ཡིན་ནོ། །​དངོས་དང་དངོས་མེད་ལས་གྲོལ་བའི། །​དབུས་ནི་རྣམ་པར་ཤེས་བྱས་ཏེ། །​ཡི་གེ་ཐམས་ཅད་འཇོམས་བྱས་ནས། །​འདིས་ནི་ཤིན་ཏུ་བསམ་པ་ནི། །​ཕན་ཚུན་འཁྱུད་ནས་སྦྱོར་བ་ལས། །​འགྱིང་[[94]](#footnote-113)བག་ཏུ་ནི་འདི་བྱའོ། །​གཉིས་མེད་ཆོས་ནི་རྙེད་གྱུར་ན། །​མྱ་ངན་ལས་འདས་འདི་ཐོབ་བོ། །​འཁོར་བའི་བདེ་བ་མ་རྨོངས་ན། །​དེ་ནི་མྱ་ངན་ལས་འདས་པ། །​རང་བཞིན་ཀུན་གྱི་རྣལ་འབྱོར་མ། །​གར་བྱེད་སྨྱོ་བ་བཞིན་དུ་འདི། །​རྣལ་འབྱོར་མ་ལྔ་སངས་རྒྱས་ཏེ། །​དེ་ནི་དེ་བཞིན་ཉིད་དུ་བརྟག །​སྣ་ཆོགས་མང་དུ་གཟུགས་སྤྲུལ་པ། །​སེམས་ཅན་རྣམ་པར་སྨིན་བྱེད་དེས། །​འཁོར་བ་བདེ་བའི་དོན་བྱེད་དེ། །​ཆོས་ཉིད་འདི་ལ་མ་རྨོངས་ན། །​རྣལ་འབྱོར་མ་ཡི་ཐར་པ་འདི། །​ཆོས་ཀྱི་སྙིང་པོ་ཕྱག་འཚལ་ལོ། །​སེམས་ཅན་གྲོལ་མཛད་རྣལ་འབྱོར་བདག་ལ་བསྟོད་ཕྱག་འཚལ། །​ཀུན་ཏུ་བདག་ཉིད་ངོ་བོ་[[95]](#footnote-114)གཅིག་ལ་བསྟོད་ཕྱག་འཚལ། །​འཁོར་བའི་རྒྱ་མཚོ་རྨོངས་པ་གཅོད་ལ་བསྟོད་ཕྱག་འཚལ། །​བདག་གིས་རྟག་ཏུ་དེ་བཞིན་ཉིད་གཅིག་བསྟོད་ཕྱག་འཚལ། །​དེའི་རྗེས་ལ་གཏོར་མའི་སྣོད་བཟའ་བ་མཐའ་དག་གིས་ལྡན་པར་བྱས་ཏེ། ཉ་ཤ་རློན་པ་དང་། ཤ་ཡང་དག་པར་ལྡན་པའི་བདུད་རྩི་ལྔ་དང་ལྕགས་ཀྱུ་ལྔ་ལྷན་ཅིག་པ་མདུན་དུ་བཞག་སྟེ། རྡོ་རྗེ་ལག་པས་རེག་ལ། ལྷ་མོ་ཀུན་གྱི་རྩ་བའི་སྔགས་ཀྱིས་སོ་སོར་ཞི་བའི་ལས་ལ་སོགས་པ་ལ་བརྒྱ་ཕྲག་གཅིག་ལྷག་པའི་གྲངས་ཀྱིས་བྱིན་གྱིས་བརླབ་པར་བྱའོ། །​དེ་ནས་ཇི་ལྟར་འབྱོར་པའི་མཆོད་པས་མཆོད་པར་བྱ་སྟེ། ཨོཾ་གྷུ་སྭཱ་ཧཱ། ཞེས་པས་རྩ་བའི་སྔགས་དང་ལྡན་པས་གཏོར་མའི་ཕྱག་རྒྱས་གཏོར་མ་དབུལ་བར་བྱའོ། །​དེ་ནས་ཨཱ་ལི་དབུལ་བར་བྱ་[[96]](#footnote-115)སྟེ། དེ་ལ་རིམ་པ་ནི་འདིའོ། །​པདྨའི་ལག་སྐོར་སྔོན་དུ་འགྲོ་བས་གཡས་པར་པདྨ་ལ་གནས་པའི་སྣོད་བསམ་པར་བྱའོ། །​གཡོན་པ་རྡོ་རྗེ་འཕྱར་བ་[[97]](#footnote-116)སྟེང་དུ་བཟུང་ལ། ཨོཾ་ཧ་ཧོཿཧྲཱིཿསྭཱ་[[98]](#footnote-117)ཧཱ། ཞེས་པ་སྔོན་དུ་ཕྱག་རྒྱ་ཆེན་པོ་བསྟན་པར་བྱའོ། །​གཡས་པར་རྣལ་འབྱོར་གྱི་སྣོད་ཨཱ་ལིས་བཀང་བ་བཟུང་ལ།གཡོན་པའི་ལག་མཐིལ་ལ་སཾ་གི་རྣམ་པ་[[99]](#footnote-118)དཀར་པོ་ལ། ཨཱ་ལིའི་རྣམ་པ་བཅུ་དྲུག་གིས་ཡོངས་སུ་བསྐོར་བར་བསམས་[[100]](#footnote-119)ལ། སྣོད་ལ་དགབ་པར་བྱས་ལ་བདུད་རྩིའི་རང་བཞིན་དུ། ཨཱ་ལི་བལྟ་བར་བྱའོ། །​ཧཱུཾ་གི་རྣམ་པས་མཐེ་བོང་ས་གཞིར་བྱས་པ་[[101]](#footnote-120)སྲིན་ལག་ལ་སུཾ་གི་རྣམ་པར་ལྡན་པས་རི་རབ་ཏུ་བསམས་ལ་བསྲུང་བར་བྱའོ། །​མགྲིན་པར་མཆོད་རྟེན་རྣམ་པར་བསྒོམས་ལ། ཐིགས་གཏོར་གསུམ་དབུལ་ལོ། །​སྐུ་དང་གསུང་དང་ཐུགས་ལ་གསུམ་གསུམ་དབུལ་ལོ། །​རྣལ་འབྱོར་མ་རྣམས་ཐམས་ཅད་ལ། ཐིགས་གཏོར་གསུམ་དབུལ་ལོ། །​པི་ཙི་ཨ་སོ་ཧི་ཨ།དྷ་མ་[[102]](#footnote-121)མུ་ན་སྟི་[[103]](#footnote-122)སཾ་བྷ་བ་ན་མེ་ལུ། བྲཧྨ་ན་ཀུཀྐུ་ར་ཙཎྜ་ལུ་ཨེཀྐུ་ས་ཧཱ་[[104]](#footnote-123)བེཧྑ་དྪུ་ཞེས་བརྗོད་ནས། ཨོཾ་ཧ་ཧོཿཧྲཱིཿཞེས་[[105]](#footnote-124)བརྗོད་པས་དབུལ་བར་བྱའོ། །​ཨོཾ་བྷཀྵ་བྷཀྵ་སརྦ་ཡོ་གཱི་[[106]](#footnote-125)ཤྭ་ར་ཧཱུཾ་ཧཱུཾ་ཧཱུཾ་ཛུཾ་སྭཱ་ཧཱ། རྡོ་རྗེ་ཁུ་ཚུར་གཉིས་བྱས་ལ། རྒྱབ་དང་རྒྱབ་ཏུ་སྦྱར་བར་བྱ། །​སྲིན་ལག་གཉིས་དང་ཁྲོ་བོ་གཉིས། །​ལྕགས་སྒྲོག་དག་གི་[[107]](#footnote-126)རྣམ་པར་བྱ། །​གཏོར་མ་དང་། ཨཱ་ལིའི་མཆོད་པ་གཟུང་བར་བྱའོ། །​ཇི་ལྟར་བདེ་བ་ཞེས་བརྗོད་པར་བྱའོ། །​མཆོད་པ་རབ་འབྱམ་ཐམས་ཅད་ཀྱིས་མཆོད་ལ་བསྟོད་པ་ཡང་བྱ་སྟེ། ཨོཾ་སྭ་བྷཱ་བ་ཤུདྡྷཿསརྦ་དྷརྨཱཿསྭ་[[108]](#footnote-127)བྷཱ་བ་ཤུདྡྷོ྅ཧཾ། བཛྲ་ཤུདྡྷཿསརྦ་དྷརྨཱ་བཛྲ་ཤུདྡྷོ྅ཧཾ། ཡོ་ག་ཤུདྡྷཿསརྦ་དྷརྨཱ་ཡོ་ག་ཤུདྡྷོ྅ཧཾ། ཞེས་རྡོ་རྗེ་[[109]](#footnote-128)ཐལ་མོ་སྙིང་གར་བཞག་སྟེ་བཟླས་པར་བྱའོ། །​དེ་ནས་དཀྱིལ་འཁོར་གྱི་ཕྱི་རོལ་དུ་གྲུ་གསུམ་དཀྱིལ་འཁོར་དམར་པོའི་མཐར། ལྔ་པ་ལྔའི་ཕྱི་རོལ་གྱི་ལྷ་ཉིད་ཕྱོགས་བརྒྱད་དུ་བསྒོམ་པར་བྱའོ། །​རོའི་གདན་ལ་གནས་པ་མཁའ་འགྲོ་དང་། གཏུམ་མོ་ལྔ་རྩེ་[[110]](#footnote-129)གསུམ་དང་། ཐོད་པ་འཛིན་པ་ནག་པོ་དྲག་པོ་དྲག་ཆེན་པོ་ལ་སོགས་པ་དང་། ཙ་མུཎྜི་ལ་སོགས་པ་[[111]](#footnote-130)ཡང་གཡས་ཀྱི་ཕྱག་ན་ཐོད་པ་བསྒོམ་པར་བྱའོ། །​རྡོ་རྗེ་ཁུ་ཚུར་གཉིས་བཅིངས་ཏེ། རྒྱབ་དང་རྒྱབ་ཏུ་སྦྱར་བར་བྱ། མཐེ་ཆུང་གཉིས་ཀྱིས་[[112]](#footnote-131)དཀྲི་བར་བྱ། །​སྡིགས་མཛུབ་གཉིས་ནི་བསྒྲེང་བར་བྱ། །​སྡིགས་མཛུབ་གཡས་པར་སྤྱན་དྲང་ངོ། །​ཨོཾ་ཀུ་རུ་ཀུ་རུ་ས་མ་ཡ་ཨ་དྷི་པ་ཏི་ཧཱུཾ་ཛཿསྭཱ་ཧཱ། ཞེས་པ་འདིས་དམར་པོ་ཉེ་བར་སྤྱོད་པས། མཆོད་པར་བྱ་ཞིང་མཆོད་པ་ཉི་ཤུ་པས་མཆོད་དོ། །​ཧཱུཾ་གི་གླུའི་རྣམ་པ་བྱ་ཞིང་པདྨའི་ལག་བསྐོར་བྱ་ཞིང་། སྒེག་མོ་ལ་སོགས་པ་དང་། པི་ཝང་དང་། གླིང་བུ་དང་། སིལ་སྙན་དང་། དུང་འབུད་པའི་ཚུལ་དང་། པ་ཊ་ཧའི་ཚུལ་དང་། རྫ་རྔའི་ཚུལ་དང་། སྦྲང་ཡབ་ཀྱི་ཚུལ་དང་། གར་གྱི་ཚུལ་དང་། རྒྱལ་མཚན་གྱི་ཚུལ་དང་། བླ་རེའི་ཚུལ་དང་། བ་དན་གྱི་ཚུལ་དང་། གདུགས་ཀྱི་ཚུལ་དང་། ཁྲོ་བ་དང་། སྒེག་པ་[[113]](#footnote-132)དང་། [[114]](#footnote-133)འགྱུར་བ་དང་། འཁྱུད་པ་དང་། ཕྱག་འཚལ་བ་དང་། དེ་རྣམས་ཀྱི་རྣམ་པའི་ཚུལ་གྱིས་མཆོད་པར་བྱའོ། །​རྡོ་རྗེ་དྲིལ་བུ་བླངས་ལ་བསྟོད་པ་ཡང་བྱའོ། །​རྣལ་འབྱོར་མ་ཐམས་ཅད་མཚན་མ་ཅི་རིགས་པར་ཀུན་ལ་བསྟན་པར་བྱའོ། །​གཡོན་གྱི་གློར་གཏོར་མའི་སྣོད་བཞག་སྟེ། གཡས་པས་སྡིགས་མཛུབ་བསྒྲེང་[[115]](#footnote-134)ལ། གཡོན་པ་བ་དན་གསུམ་པའི་ཕྱག་རྒྱས་གཏོར་མའི་ཚིགས་བཅད་ལན་གསུམ་བརྗོད་ལ་བརྟན་པར་བསྔོ་བར་བྱའོ། །​ཨོཾ་ཤིང་གཅིག་དང་ནི་དུར་ཁྲོད་དང་། །​རི་དང་བྲག་དང་ཕུག་གི་ས། །​ཡུལ་གྱི་འདབ་དང་ལམ་དང་ཞིང་། །​ཁྱད་པར་དུ་ནི་ཁྱིམ་[[116]](#footnote-135)སྟོང་ལ། །​སྣོད་དང་ཐང་དང་ས་སྟོང་ལ། །​ཁྱད་པར་གདོལ་པའི་ཁྱིམ་གནས་པ། །​ནག་པོ་དྲག་པོ་དྲག་ཆེན་པོ། །​ལྷ་སྦྱིན་[[117]](#footnote-136)མཉམ་དུ་བསྟེན་པ་དང་། །​ནག་པོ་གཙིགས་[[118]](#footnote-137)བྱེད་འཇིགས་བྱེད་པ། །​རྒ་ལས་[[119]](#footnote-138)འདས་པ་བགེགས་རྒྱལ་པོ། །​རྒན་བྱེད་མ་[[120]](#footnote-139)དང་དྲག་མོ་དང་། །​འཇིགས་བྱེད་མ་དང་ཨུ་མས་[[121]](#footnote-140)བསྟོད། །​རྒྱལ་མོ་རྣམ་པར་རྒྱལ་མོ་དང་། །​ཐུབ་ཆེན་གཞན་གྱིས་མི་ཐུབ་མ། །​ནག་མོ་བཟང་མོ་ནག་ཆེན་མོ། །​ནག་སྤོམ་མ་དང་རྣལ་འབྱོར་མ། །​དབང་མོ་དང་ནི་ཟླ་བ་མོ། །​ནག་མོ་སྡང་བ་ལམྦ་ཀི །​འཕྲོག་བྱེད་མ་དང་མར་མེ་མ། །​འཇིགས་[[122]](#footnote-141)བྱེད་ཡུལ་གནས་རྣལ་འབྱོར་མ། །​དྲག་མོའི་གཟུགས་དང་གཟུགས་ཆེན་མ། །​མཆེ་བ་གཙིགས་མ་ཐོད་ཅན་མ། །​ཐོད་ཕྲེང་ཕྲེང་བ་ཁ་ཊྭཱཾ་མ། །​སྦྲུལ་ཆེན་[[123]](#footnote-142)རལ་གྲི་དགྲ་སྟ་ཅན། །​རྡོ་རྗེ་དེ་བཞིན་གཞུ་ལག་དང་། །​ལྷ་ཡི་དབང་ཕྱུག་མ་རྣམས་ནི། །​མཁའ་འགྲོ་ལྔ་ཡི་དེ་ཉིད་དང་། །​ལས་ཀུན་རྗེས་སུ་སྒྲུབ་བྱེད་པའི། །​སྦྱོར་བའི་དཀྱིལ་འཁོར་རྒྱལ་ཆེན་མོ། །​དེ་བཞིན་རྡོ་རྗེ་དབང་ཕྱུག་གཙོ། །​དེ་བཞིན་གཤེགས་པའི་སྐུ་ཆེན་མོ། །​གོས་མེད་སྦྱོར་བ་སྐྱེད་བྱེད་མ། །​རྡོ་རྗེ་དབང་ཕྱུག་མ་བཀའ་ཡིས།[[124]](#footnote-143) །​ཐམས་ཅད་ཐམས་ཅད་འདིར་སྤྱོན་[[125]](#footnote-144)ཅིག །​ཨོཾ་ཀཀྐ་ཌྷ་ན། བབྦནྡྷ་ན།ཁཁྑཱ་ད་ན། སརྦ་དུཥྚཱ་[[126]](#footnote-145)ན་ཧ་ན་ཧ་ན་གྷཱ་[[127]](#footnote-146)ཏ་ཡ་གྷཱ་[[128]](#footnote-147)ཏ་ཡ། ཨ་མུ་ཀ་སྱཱ།[[129]](#footnote-148) ཨི་དཾ་ཀ་ར་ཡ། སཱ་དྷ་ཡ། ཧཱུཾ་ཧཱུཾ་ཧཱུཾ་ཕཊ་ཕཊ་ཕཊ་ཛཿསྭཱ་ཧཱ། ཞེས་བརྗོད་པས་ཇི་ལྟར་ལས་ཀྱི་[[130]](#footnote-149)རྗེས་སུ་འབྲངས་ན་བསྐུལ་བར་བྱའོ། །​དེའི་རྗེས་ལ་བདུད་རྩིས་ཁ་བཀང་སྟེ། འབར་བའི་ཕྱག་རྒྱ་བཅིངས་ལ་མངོན་པར་འདོད་པའི་དངོས་པོ་ཡིད་ལ་བྱ་སྟེ། ཁྱེད་ཀྱིས་ངེས་པར་སྔོན་དུ་དགོས་པར་གྱིས་ཤིག་ཅེས་སྦྱར་བར་བྱའོ། །​ཁ་ཕྲུའི་[[131]](#footnote-150)རྣམ་པས་རྣལ་འབྱོར་མ་དེ་རྣམས་ཀྱིས་[[132]](#footnote-151)ཁ་བཀང་བར་བསྒོམ་པར་བྱའོ། །​གོང་དུ་གསུངས་པའི་སྔགས་དང་ཕྱག་རྒྱས་གཟུང་བར་བྱ་སྟེ། ཨོཾ་སྭ་བྷཱ་བ་[[133]](#footnote-152)ཞེས་པ་ལ་སོགས་པ་བརྗོད་དོ། །​མགོན་པོ་སངས་རྒྱས་ཐམས་ཅད་རྗེས་སུ་ཆགས་པའི་ཨཱ་[[134]](#footnote-153)ལི་ཀཱ་ལིའི་སྦྱོར་བ་བྱས་ཏེ། །​བདེ་བ་ཆེན་པོ་[[135]](#footnote-154)གནས་སྐབས་སུ་གྱུར་པའི་བདུད་རྩི་ལྔས་བདག་ཉིད་མཆོད་པར་བྱའོ། །​ཕན་ཚུན་འཁྱུད་པའི་སྦྱོར་ལྡན་པའི། །​རྫུ་འཕྲུལ་གྱིས་ནི་བརྒྱན་པ་འདི། །​མགོན་པོའི་ལུས་ལ་མཛེས་པའི་སྐུ། །​དངོས་ལས་གྲོལ་ལ་བདག་ཕྱག་འཚལ། །​ཧཱུཾ་ཧཱུཾ་ཧཱུཾ་དེ་ནི་དབྱངས་སོ། །​དེ་ནས་རྡོ་རྗེ་དྲིལ་བུ་བླངས་ཏེ་གསིལ་ལ་བསྟོད་པ་བྱའོ། །​དཔལ་ལྡན་སྐལ་བཟང་ཀུན་དུ་བཟང་པོ་ཆེན་པོ་དང་། །​མཉམ་མེད་ཡེ་ཤེས་ཀྱིས་[[136]](#footnote-155)གནས་དེ་བཞིན་གཤེགས་པ་[[137]](#footnote-156)མགོན་པོ་ཡིས།[[138]](#footnote-157) །​ཕྱག་མཚན་དྲུག་གིས་བརྒྱན་པའི་ཕྱག་ན་དྲི་མེད་སེམས་ཅན་དག །​དཔལ་ལྡན་རྡོ་རྗེ་སེམས་དཔའ་ཁྱོད་ཀྱི་ཞབས་ཀྱི་པདྨར་འདུད། །​དེ་ཡི་ཡན་ལག་དང་འབྲེལ་བདེ་བ་ཆེན་པོ་[[139]](#footnote-158)བྱང་ཆུབ་བརྙེས། །​སྒེག་དང་ཁྲོ་དང་བཞད་པའི་དེ་ཁོ་ན་ཉིད་སྐུ། །​ཨིནྡྲ་ནཱི་ལ་དང་མཚུངས་འབར་བའི་མཛེས་པའི་སྐུ། །​དཔལ་ལྡན་ཡེ་ཤེས་མཁའ་འགྲོ་ཁྱོད་ཀྱི་ཞབས་ཀྱི་པདྨར་འདུད། །​སངས་རྒྱས་ཀུན་གྱི་རིགས་ཉིད་ཆུ་ལས་བྱུང་བ་དག་པའི་སྐུ། །​སྤྱན་དཀྱུས་རི་རབ་གསལ་ཞིང་སྙིང་རྗེ་རྒྱན་གྱིས་བརྒྱན། །​ཁ་ཊྭཱཾ་ག་དང་བདུད་རྩིས་བཀང་བའི་ཐོད་པ་བསྣམས། །​དཔལ་ལྡན་རྡོ་རྗེ་མཁའ་འགྲོ་མ་ཁྱོད་ཞབས་ཀྱི་པདྨར་འདུད། །​འོད་ཀྱི་རང་བཞིན་ས་བོན་ནོར་བུའི་རིགས་ལས་བྱུང་བའི་དྲི་མེད་ལུས། །​ཕྱག་གིས་ཁུ་ཚུར་དྲིས་[[140]](#footnote-159)ནི་ཁ་ཊྭཱཾ་ག་དང་པདྨའི་སྣོད། །​དྲག་པོའི་ཆར་གྱི་རྒྱུན་དང་བྲལ་བས་ས་སྟེང་ཚིམ་མཛད་པའི། །​དཔལ་ལྡན་དྲག་མོའི་མཁའ་འགྲོ་མ་ཁྱོད་ཞབས་ཀྱི་པདྨར་འདུད། །​ཆུ་ལས་སྐྱེས་པ་[[141]](#footnote-160)བཞིན་དུ་དེ་ནི་དབུགས་ཀྱི་ཐིག་ལེའི་ངོ་བོ་ཉིད། །​ཕྱག་མཚན་ཁ་ཊྭཱཾ་གིས་མཚན་པདྨའི་འདབ་མ་འཛིན་མཛད་ཅིང་། །​སྐྱེ་བོ་རྨོངས་པའི་ཐེ་ཚོམ་ངེས་པར་སེལ་མཛད་པའི། །​རོ་ལངས་མཁའ་འགྲོ་མ་ཁྱོད་ཞབས་ཀྱི་པདྨར་འདུད། །​ལས་ཀྱི་རྗེས་སུ་བྱེད་པའི་མེ་ཡི་རང་བཞིན་རྣམ་པར་དག་པའི་ལུས། །​ཁ་ཊྭཱཾ་གས་མཚན་པད་སྣོད་ཕྱག་གཉིས་མཚན། །​ཤ་ཟ་གཏུམ་པོའི་ཚོགས་ཀུན་ཕྱེ་མར་རབ་ཏུ་རློག །​[[142]](#footnote-161)གཏུམ་མོའི་མཁའ་འགྲོ་མ་ཁྱོད་ཞབས་ཀྱི་པདྨར་འདུད། །​དཔལ་ཆེན་སེང་གེ་འུག་པ་མོ་ནི་མང་པོས་ཧཱུཾ་སྒྲོགས་ང་རོ་ཅན། །​དཔལ་ལྡན་སྟག་མོ་ཅེ་སྤྱང་མོ་ཡང་སྐྱེ་བའི་རིམ་ནི་གདུག་པ་འཇོམས། །​ཞགས་པ་ལྕགས་ཀྱུ་སྡིགས་མཛུབ་བསྣམས་པའི་ཕྱག །​ཁྱེད་ཀྱི་པདྨའི་ཞབས་ལ་བདག་ནི་སྐྱབས་སུ་མཆི། །​དཔལ་ལྡན་མཁའ་འགྲོ་རབ་མཆོག་འབར་བྱེད་འཇིབ་བྱེད་མ། །​འཕྲོག་བྱེད་མ་ནི་རྟག་ཏུ་མཉམ་མེད་དངོས་གྲུབ་མི་ལ་སྟེར། །​གདུལ་དཀའ་འདུལ་བར་མཛད་པའི་སེམས་ཀྱི་[[143]](#footnote-162)བདག་ཉིད་རྒྱལ། །​ཁྱོད་ཀྱི་པདྨའི་ཞབས་ལ་ཕྱག་འཚལ་སྐྱབས་སུ་མཆི། །​ཞེས་སོ། །​དེའི་རྗེས་ལ་སྙིང་གར་ཐལ་མོ་བཞག་སྟེ། སྨོན་ལམ་གདབ་པར་བྱ་སྟེ། སེམས་ཅན་ཐམས་ཅད་སྐྱོན་མེད་ཅིང་། །​སེམས་ཅན་ཐམས་ཅད་བདེ་གྱུར་ཅིག །​གང་གིས་ལམ་ལ་འགྲོ་བ་ཡིས།[[144]](#footnote-163) །​སངས་རྒྱས་ཉིད་དུ་འགྲུབ་གྱུར་ཅིག །​མ་བསྒྲལ་བ་[[145]](#footnote-164)རྣམས་བསྒྲལ་བ་དང་། །​མ་གྲོལ་བ་རྣམས་བདག་གིས་དགྲོལ། །​དེ་ལྟར་རྗེས་སུ་བརྩེ་བའི་ཕྱིར། །​རྣལ་འབྱོར་གཙུག་ལ་[[146]](#footnote-165)བདག་གིས་བགྱི། །​ཨོཾ་ཞེས་བརྗོད་ལ། ཨོཾ་ཇི་ལྟར་སངས་རྒྱས་བཅོམ་ལྡན་འདས། །​སེམས་ཅན་ཕན་པར་མཛད་པ་ལྟར། །​སངས་རྒྱས་ཡུལ་དུ་གཤེགས་ནས་ཀྱང་། །​སླར་ཡང་ཡུལ་དུ་གཤེགས་སུ་གསོལ། །​ཞེས་བརྗོད་ཅིང་གཡོན་པའི་རྡོ་རྗེ་ཁུ་ཚུར་བཅིངས་ཏེ། སྙིང་གར་བཞག་ལ་གཡས་པའི་ལག་པ་བརྐྱང་ལ་ས་ལ་བཞག་སྟེ། ཨོཾ་ཨཱཏྨ་ཏིཥྛ་སྭཱ་ཧཱ། ཞེས་པས་[[147]](#footnote-166)གཤེགས་སུ་གསོལ་ལོ། །​རང་གི་དབུགས་ཀྱིས་རང་གི་ལུས་ལ་ཐིམ་པར་བྱའོ། །​ཡེ་ཤེས་མཁའ་འགྲོ་མ་ལ་སོགས་པའི་ལྷ་མོ་ནི། སྙིང་ག་དང་། ལྕེ་དང་། སྤྱི་བོ་དང་། རྣ་བ་དང་། མིག་ཏུ་རིམ་པ་ཇི་ལྟ་བ་བཞིན་དུ་ཞུགས་པར་བྱའོ། །​སེང་གེ་མ་ལ་སོགས་པ་ནི་མགྲིན་པ་དང་། དཔུང་པ་དང་། སྙིང་ག་དང་ལྟེ་བར་རོ། །​སྒོ་སྲུང་[[148]](#footnote-167)བཞི་ནི་གཡས་དང་། གཡོན་གྱི་བརླ་[[149]](#footnote-168)དང་རྗེ་ངར་གཉིས་སུ་རིམ་པ་བཞིན་དུ། ཡི་གེའི་གཟུགས་སུ་བ་དན་གསུམ་པའི་ཕྱག་རྒྱ་དགོད་པར་བྱའོ། །​ཨོཾ་སརྦ་དུཥྚ་གྲྀ་ཧྞཱ་གྲྀཧྞཱ་གཙྪ་ཧཱུཾ་ཕཊ། ཅེས་པས་སེ་གོལ་གསུམ་གྱིས་ཕྱིའི་ལྷ་གཤེགས་སུ་གསོལ། དེ་ནས་ཕྱི་དང་ནང་གི་མཆོད་པའི་བདག་ཉིད་མཆོད་པ་རྒྱས་པས་བདག་ཉིད་མཆོད་པར་བྱ་སྟེ། ལྷག་མའི་གཏོར་མ་ཉིད་དབུལ་བར་བྱའོ། །​ཨོཾ་ཀུ་རུ་ཀུ་རུ་བཏྟཱ་[[150]](#footnote-169)ལི། མཧཱ་བཏྟཱ་[[151]](#footnote-170)ལི།དུར་ཁྲོད་བདག་མོ་དངོས་གྲུབ་ཞལ། །​གཏུམ་མོ་གཙིགས་བྱེད་ཡི་དགས་ཁ།[[152]](#footnote-171) །​དམ་ཚིག་བསྲུང་བ་[[153]](#footnote-172)ཁྲག་དགའ་མོ། །​ཀཱ་ལིའི་སྒྲ་སྒྲོགས་སྦྱོར་ཟིན་མ། །​དུར་ཁྲོད་རོ་ཡི་ཚལ་དབུས་ན། །​ཚོགས་དང་ཕོ་ཉར་བཅས་པ་རུ། །​གཙིགས་བྱེད་གཏུམ་མོ་དུང་སོལ་མ། །​གསོལ་ཅིག་བཞེས་ཤིག་དམ་ཚིག་ལྷ། །​གནས་ནས་གནས་སུ་མཛད་དུ་གསོལ། །​བདག་གི་སེམས་ལ་ཅི་འདོད་པ། །​དེ་ནི་ཁྱོད་ཀྱིས་གྲུབ་པར་གྱིས། །​ཧཱུཾ་གྲྀ་ཧྞ་གྲྀ་ཧྞ་སརྦ་དུཥྚ་ནཱཾ་བྷཀྵ་བྷཀྵ་ཕྲོཾ་ཕྲོཾ་ཕྲིཾ་ཕཊ་སྭཱ་ཧཱ། ཞེས་པས་རྡོ་རྗེ་ཁུ་ཚུར་གཉིས་[[154]](#footnote-173)མཛུབ་མོ་གཉིས་མཆེ་བའི་ཚུལ་གྱིས་ཁའི་གྲྭར་བཞག་ལ་གཤེགས་སུ་གསོལ་ལོ། །​སྲང་ཀའི་དབུས་སུ་ཁས་བླུགས་པར་བྱའོ། །​རྩ་བའི་གཏོར་མ་ལྷོ་ཕྱོགས་སུ་བཞི་མདོར་བླུགས་པར་བྱའོ། །​ལྷའི་ང་རྒྱལ་གྱི་གཟུགས་ཀྱིས་གནས་པར་བྱའོ། །​གཏོར་མའི་ཆོ་གའོ། །​གོང་དུ་གསུངས་པའི་རིམ་པས་བདག་ཉིད་སྦྱོར་བ་ཐམས་ཅད་རྫོགས་པར་བྱ་སྟེ། །​བདག་ཉིད་མཆོད་པར་བྱས་ལ། དང་པོ་བུམ་པའི་སྟ་[[155]](#footnote-174)གོན་དུ་གནས་པའི་རིམ་པ་བཞིན་དུ་བྱའོ། །​གསེར་ལ་སོགས་པའི་བུམ་པར་རིན་པོ་ཆེ་ལྔ་དང་སྨན་དང་འོ་མ་དང་ལྷ་རྟེན་གྱི་ཆུས་བཀང་བ་ལ། པ་ལ་ཤས་ལྡན་པར་བྱའོ། །​ལས་ཀྱི་རྗེས་སུ་འབྲངས་ཏེ་གཅིག་གམ་གསུམ་མམ་ལྔའམ། དགུའི་རིམ་པས་གྲངས་བཞིན་དུ་ཀུ་ཤའི་ཆུན་པོ་ལ་འཁོར་བཞིན་དུ་བྱས་པའི་སྟེང་མདུན་དུ་གཞག་པར་[[156]](#footnote-175)བྱའོ། །​ཡེ་ཤེས་ཀྱི་ལྷ་མོ་ལ་སོགས་པའི་མིང་ལ་སོགས་པ་བསྒོམ་པར་བྱའོ། །​ཇི་ལྟར་རང་གི་ཕྱག་རྒྱ་དང་སྔགས་ཀྱི་མཆོད་པ་ལྔས་ཉེ་བར་མཆོད་དེ། ཕྱག་བྱས་ལ་ཨོཾ་ཧཱུཾ་སྭཱ་ཧཱ། ཞེས་པ་ལ་སོགས་པས་བྱིན་གྱིས་བརླབ་པར་བྱའོ། །​ཇི་ལྟར་གནས་པར་མདུན་དུ་གཞག་པར་[[157]](#footnote-176)བྱའོ། །​དེ་ནས་ཨོཾ་ཧི་ལི་ཧི་ལི་ཀི་ལ་བེཏྟཱ་ལཱི་[[158]](#footnote-177)ཧཱུཾ་ཕཊ། ཞེས་པའི་ཆུས་ཀུན་ནས་བསང་གཏོར་བྱའོ། །​ཨོཾ་ཤྲཱིཾ་སྭཱ་ཧཱ་མར་སྦྱང་བར་བྱའོ། །​ཨོཾ་ཨོཾ་སྭཱ་ཧཱ།སྣོད་ལ་སོགས་པ་སྦྱང་བར་བྱའོ། །​ཨོཾ་ཇིཾ་སྭཱ་ཧཱ་འབྲུ་སྦྱང་བར་བྱའོ། །​ཨོཾ་ཀུ་རུ་ཀུ་རུ་སྭཱ་ཧཱ་འབྲུ་ལ་སོགས་པ་སྦྱངས་པའོ། །​ཨོཾ་ཨ་སྭཱ་ཧཱ་ཡམ་ཤིང་སྦྱང་བའོ། །​སོ་སོར་བརྒྱད་བརྒྱར་བཟླས་པར་བྱའོ། །​རྡོ་རྗེ་ཁུ་ཚུར་བཅིངས་ཏེ། དབུ་མ་ཁབ་ལྟར་བྱས་པའི་ཕྱག་རྒྱས། ཨོཾ་ཧཱུཾ་སྭཱ་ཧཱ། ཞེས་པས་མེ་ཏོག་བླངས་ཏེ་དབུལ་བར་བྱའོ། །​དེ་ནས་སྣོད་རྣམས་སུ་རྫས་བླུགས་ཏེ། གཡས་ཕྱོགས་སུ་སྲེག་རྫས། གཡོན་དུ་རྡོ་རྗེ་དང་དྲིལ་བུ་སྟོན་བཞིན་དུ་བསགས་[[159]](#footnote-178)ཏེ། གཏོར་མའི་སྣོད་དང་ཨརྒྷའི་སྣོད་གཞག་པར་[[160]](#footnote-179)བྱའོ། །​ཀུ་ཤའི་མདུད་པ་[[161]](#footnote-180)དང་ལྷན་ཅིག་པས། བགེགས་ཉེ་བར་ཞི་བར་བྱེད་པའི་ཆུས། ཨོཾ་བཛྲ་ཡཀྵ་ཧཱུཾ་ཕཊ་སྭཱ་ཧཱ། ཞེས་པ་བཟླས་ལ་གཞག་པར་[[162]](#footnote-181)བྱའོ། །​དེ་ནས་མདུན་དུ་ཉི་མའི་དཀྱིལ་འཁོར་དང་། །​སྣ་ཚོགས་པདྨ་ལ་གདུགས་དཀར་པོས་བརྒྱན་པ་དེར་ཧཱུྃ་ལས་རྡོ་རྗེ་རྩེ་ལྔ་པ་འབར་བའི་ཧཱུཾ་དེ་ཉིད་བལྟའོ། །​དེ་[[163]](#footnote-182)ལས་དཔལ་ཡེ་ཤེས་མཁའ་འགྲོ་མ་བསྒོམ་པར་བྱའོ། །​སེང་གེའི་གདན་ལ་པདྨའི་སྟེང་ན་ཉི་མའི་དཀྱིལ་འཁོར་ལ། སེམས་དཔའི་སྐྱིལ་མོ་ཀྲུང་གིས་བཞུགས་པ། ཕྱག་གཉིས་པ་ལས་དང་རྗེས་སུ་མཐུན་པར་ཁ་དོག་རྒྱན་གྱིས་བརྒྱན་པ་གཡས་པ་རྡོ་རྗེ་གཡོན་པར་དྲིལ་བུ་བལྟ་བར་བྱའོ། །​རང་གི་སྙིང་གར་ཧཱུྃ་བསམས་ལ་རང་གི་དབུགས་ལས་ཛྙཱ་ན་ཌཱ་ཀཱི་[[164]](#footnote-183)ཧཱུཾ་ཞེས་པས་ཕྱུང་[[165]](#footnote-184)སྟེ་གཅིག་ཏུ་གྱུར་ནས། ཨོཾ་ཧཱུཾ་སྭཱ་ཧཱ་ཞེས་པས་གཡས་ན་དབྱུག་པ་[[166]](#footnote-185)གཡོན་ན་ཐོད་པ་བསྣམས་[[167]](#footnote-186)པ། རྩ་བའི་ཕྱག་རྒྱ་བསྟན་པར་བྱའོ། །​ཨོཾ་བཛྲ་པྲཱ་ཀ་ར་ཧཱུཾ་ཕཊ་ཅེས་པས་ལག་པ་གཡོན་པ་ཁ་ཕྱིར་བསྟན། གཡས་པ་ཁ་ནང་དུ་བསྟན་ཏེ་བརྐྱང་ལ་དབང་ལྡན་ནས་བསྐོར་བ་བྱ་བ་[[168]](#footnote-187)ནི་ར་བའི་སྔགས་དང་ཕྱག་རྒྱའོ། །​ཨོཾ་ཛུཾ་སྭཱ་ཧཱ། ལག་པ་གཉིས་བརྐྱང་སྟེ། ཕན་ཚུན་བསྣོལ་བ་ནི་དྲ་བའི་སྔགས་དང་ཕྱག་རྒྱའོ། །​ཨོཾ་བྲུཾ་སྭཱ་ཧཱ། ཞེས་གཡོན་པ་ཁུ་ཚུར་བཅངས་[[169]](#footnote-188)ཏེ་མཐེ་བོང་བརྐྱང་ནས་ས་ལ་བཙུགས་པ་ནི་ཕུར་བུའི་སྔགས་དང་ཕྱག་རྒྱའོ། །​དེ་ནས་རིམ་པ་[[170]](#footnote-189)འདིས་མཆོད་པར་བྱ་སྟེ། ཨོཾ་བཛྲ་གནྡྷེ་སྭཱ་ཧཱ། དྲིའོ། །​ཨོཾ་པུཥྤེ་མཱ་[[171]](#footnote-190)ལེ་ཧཱུཾ་སྭཱ་ཧཱ། མེ་ཏོག་གིའོ། །​ཨོཾ་ཏཱི་ཀྵྞ་དཱི་པེ་ཧཱུཾ་སྭཱ་ཧཱ། མར་མེའིའོ།[[172]](#footnote-191) །​ཨོཾ་དྷཱུ་[[173]](#footnote-192)པེ་ཤྭ་རི་ཧཱུཾ་སྭཱ་ཧཱ། བདུག་པ་དབུལ་བར་བྱའོ། །​ཕྱག་རྒྱ་ནི་ལག་པ་གཡས་པ་ཕྱེད་བརྐྱང་བ་ནི་དྲིའི་ཕྱག་རྒྱའོ། །​མཐེ་བོང་དང་མཛུབ་མོ་[[174]](#footnote-193)སྦྱར་བ་ནི་མེ་ཏོག་གི་ཕྱག་རྒྱའོ། །​ཁུ་ཚུར་བཅངས་[[175]](#footnote-194)ལ་མཐེ་བོང་བསྒྲེང་བ་ནི་མར་མེའིའོ། །​དེ་ཉིད་ལ་གུང་མོ་བསྒྲེང་བ་ནི་བདུག་[[176]](#footnote-195)པའིའོ། །​དེ་ནས་བགེགས་བསྐྲད་པར་བྱའོ། །​རྒྱས་པའི་གཏོར་མའི་མདུན་དུ་འབར་བའི་སྣོད་ཀྱི་མེ་བཞག་ལ། བདུད་རྩི་ཐབ་སྦྱོར་གྱི་སྔགས་ཁྲོ་བོ་དང་བཅས་པས་བཟླས་པར་བྱའོ། །​གཡས་པས་སྡིགས་མཛུབ་བྱས་ལ་[[177]](#footnote-196)གཡོན་པས་ཚ་བའི་མར་ཁུ་བྱུག་པའི་ཡུངས་ཀར་ལྔས་ལག་པ་གཡས་པ་སྡིགས་མཛུབ་བཅས་གཡོན་པས་སྦྱིན་སྲེག་བྱའོ། །​ཨོཾ་གྱིས་དབྱུང་ཞིང་བསྐྲད་པར་བྱའོ། །​དེ་ནས་རྡོ་རྗེ་གནོད་སྦྱིན་བཟླས་པས་བགེགས་ཉེ་བར་ཞི་བར་བྱེད་པའི་ཆུས་བསང་གཏོར་བྱའོ། །​སྔོན་བཞིན་དུ་རྡོ་རྗེ་ར་བ་ལ་སོགས་བ་ཡང་བྱས་ལ། དེའི་རྗེས་ལ་ཁྲུས་བརྩམས་པ་ནི་ལྷའི་ལུས་ལ་དྲི་ཞིམ་པའི་བྱེ་བྲག་གིས་ཁྲུས་ཀྱི་ཆོ་ག་བཞིན་དུ་དྲི་ཞིམ་པོ་དབུལ་བར་བྱའོ། །​ཨོཾ་ཧཱུཾ་སུཾ་ཀྵུཾ་ཡུཾ་ཧཱུཾ་ཕཊ་སྭཱ་ཧཱ། ཞེས་པས་ལན་བདུན་དུ་བ་དན་གསུམ་པའི་ཕྱག་རྒྱས་རེག་པར་བྱའོ། །​དུང་དང་རྔའི་སྒྲ་དང་བཀྲ་ཤིས་ཀྱི་གླུ་སྣ་ཚོགས་པའི་དབྱངས་བླངས་[[178]](#footnote-197)ཤིང་དྲིལ་བུ་གསིལ་བར་བྱའོ། །​བཀྲ་ཤིས་ཀྱི་ཚིགས་བཅད་བརྗོད་ཅིང་ཆུའི་རྒྱུན་སྒྲེང་བར་[[179]](#footnote-198)བྱའོ། །​དྲི་ཞིམ་པོའི་མར་ཁུ་དང་དྲི་མ་མེད་པའི་ཆུ་དྲི་ཞིམ་པོ་དང་། [[180]](#footnote-199)སྦྲང་རྩི་དང་། འོ་མ་དང་།མེ་ཏོག་གི་ཆུས་རིམ་པས་ཁྲུས་བྱའོ། །​ཁྲུས་བྱས་ནས་ཁྲུས་རས་[[181]](#footnote-200)བསལ་ལ་ལས་དང་རྗེས་སུ་མཐུན་པའི་རས་ཟུང་གཅིག་[[182]](#footnote-201)དབུལ་བར་བྱའོ། །​རྡོ་རྗེ་ཁུ་ཚུར་གཉིས་བཅིངས་ཏེ་བཟུང་བ་ནི་ཆོས་གོས་ཀྱི་ཕྱག་[[183]](#footnote-202)རྒྱའོ། །​སྔགས་ནི་ཨོཾ་ཧཱུཾ་སྭཱ་ཧཱ། གོས་ཉེ་བར་དབུལ་བ་དང་། རྒྱན་ལ་སོགས་པ་དང་། མཆོད་པའི་ཚོགས་དང་སྒྲ་ཡང་རྣམ་པར་དབུལ་ལོ། །​དེ་ནས་ཨོཾ་ཧ་ན་ཧ་ན་ཀྲོ་དྷ་ཧཱུཾ་ཕཊ། ལག་པ་གཡས་པ་བརྐྱང་སྟེ་ས་ལ་རེག་ནས་བརྡབས་པས་[[184]](#footnote-203)ས་སྦྱང་བར་[[185]](#footnote-204)བྱའོ། །​ཐབ་ཁུང་གི་བྱང་དང་ཤར་དུ་རྩེ་མོ་བསྟན་ཏེ། བུད་ཤིང་བརྩིག་པར་བྱའོ། །​ཨོཾ་བཛྲ་སཏྭ་ཨ།[[186]](#footnote-205)ཞེས་པས་ལན་བདུན་བདུན་[[187]](#footnote-206)དུ་ཀུ་ཤའི་ཆུན་པོ་ལ་བཟླས་ལ་ཐབ་ཁུང་ནས་རྩེ་མོ་ལ་རྩ་བ་སྦྱར་ཏེ་ཀུ་ཤ་དགྲམ་པར་བྱའོ། །​དེ་ནས་གཙུབ་ཤིང་ལ་སོགས་པའི་མེ་སྤར་ལ་ཀུ་ཤའི་ཆུས་ལན་གསུམ་བསང་གཏོར་དང་། མཆོད་པ་བྱས་ཏེ་ཐབ་ཁུང་དུ་གཞུག་པར་[[188]](#footnote-207)བྱའོ། །​ཨོཾ་བཛྲ་ཡཀྵ་ཧཱུཾ་ཞེས་པས་ལན་བདུན་བཟླས་པའི་མར་གྱིས་སྤར་བར་བྱའོ། །​ལྷག་མ་ཀུ་ཤའི་ཆུན་པོས་དགབ་པར་བྱའོ། །​དེ་ནས་ཧཱུཾ་གིས་ཐབ་ཁུང་བསྐྱེད་ལ། ཨོཾ་གྱིས་པདྨ་དེའི་སྟེང་དུ་རཾ་གྱི་[[189]](#footnote-208)རྣམ་པ་ལས་མེའི་ལྷ་བསྒོམ་པ་ནི་པདྨ་ལ་གནས་པ། མདོག་སེར་སྐྱ། རལ་པ་དང་བཅས་པ་ཕྱག་གཉིས་ན་[[190]](#footnote-209)བགྲང་ཕྲེང་དང་གུནྡྷེ་བསྣམས་པ་འབར་བའི་ཕྲེང་བ་ཅན་རྒྱན་ཐམས་ཅད་ཀྱིས་བརྒྱན་པའོ། །​དེ་ནས་མེའི་མཚམས་ནས་དེ་བཞིན་དུ་ཡེ་ཤེས་སེམས་དཔའ་རྣམ་པར་བསྒོམ་པར་བྱའོ། །​ཨོཾ་ཨཱ་གཙྪ་ཨཱ་གཙྪ་ཨགྣེ་[[191]](#footnote-210)ཛཿཧཱུཾ་སྭཱ་ཧཱ། ཞེས་པས་སོ། །​ལག་པ་གཡས་པ་ཁུ་ཚུར་བཅངས་ཏེ་མཛུབ་མོ་དང་དབུ་མ་བསྒྲེང་ལ་དབུ་མའི་ཚིགས་སུ་སྡིགས་མཛུབ་གཉིས་ཀྱི་སོར་མོས་སྤྱན་དྲང་བར་བྱའོ། །​དམ་ཚིག་སེམས་དཔའ་ལ་ཡེ་ཤེས་སེམས་དཔའ་གཞུག་པར་བྱའོ། །​ཨོཾ་ཛུ་ཧུ་ཛུ་ཧུ་སྭཱ་ཧཱ། ཞེས་པས་དབུ་མའི་རྩེ་མོ་[[192]](#footnote-211)འབྲེལ་པར་བྱས། པདྨའི་ཕྱག་རྒྱ་ནི་དམ་ཚིག་གི་ཕྱག་རྒྱའོ། །​ཨོཾ་པྲ་ཝ་ར་སཏྐཱ་ར་སྭཱ་ཧཱ། ཨོཾ་ཞེས་པས་ཞབས་བསིལ་དང་ཞལ་བསིལ་ཕུལ་བས། འདོད་པའི་དངོས་པོ་མཐའ་དག་གི་སཱ་ལི་[[193]](#footnote-212)ལ་སོགས་པས་ཡང་དག་པར་མཆོད་དེ། དྲིལ་བུ་དཀྲོལ་ཞིང་བསྟོད་པར་བྱའོ། །​དེ་ནས་ཨོཾ་ཨིནྡྲཱ་ཡེ་[[194]](#footnote-213)སྭཱ་ཧཱ། ཨོཾ་ཡ་མཱ་ཡེ་[[195]](#footnote-214)སྭཱ་ཧཱ། ཨོཾ་བ་རུ་ཎཱ་ཡེ་སྭཱ་ཧཱ། ཨོཾ་བེ་ཤྲ་བ་ཎཱ་ཡེ་[[196]](#footnote-215)སྭཱ་ཧཱ། ཨོཾ་ཨགྣ་[[197]](#footnote-216)ཡེ་སྭཱ་ཧཱ། ཨོཾ་ནཻ་ཪྼྀ་[[198]](#footnote-217)ཏེ་ཡ་[[199]](#footnote-218)སྭཱ་ཧཱ། ཨོཾ་བ་[[200]](#footnote-219)ཡ་བེ་སྭཱ་ཧཱ། ཨོཾ་ཨཱི་ཤ་ནཱ་ཡ་སྭཱ་ཧཱ། ཨོཾ་ཙནྡྲ་ཨཱ་དི་[[201]](#footnote-220)ཏཱ་བྷྱཿསྭཱ་ཧཱ། ཨོཾ་སུཾ་བྷ་ནི་[[202]](#footnote-221)སུཾ་བྷ་བྷྱཾ་སྭཱ་ཧཱ། ཞེས་པས་ལྷ་བཤོས་ལ་སོགས་པའི་མཆོད་པ་རབ་འབྱམ་གྱིས་འཇིག་རྟེན་སྐྱོང་བ་མཆོད་པར་བྱའོ། །​མེ་ལ་ཞལ་བསིལ་ཕུལ་ལ་མེ་ལྷའི་ལྕེ་དང་། དགང་གཟར་གྱི་ཁར་ཧཱུཾ་གི་རྣམ་པར་བསམས་ལ། རང་གི་རྡོ་རྗེ་དང་དྲིལ་བུ་བླངས་ཏེ་ཇི་ལྟར་འདོད་པ་བཞིན་དུ་ཆུ་བྱིན་ལ་ཨོཾ་ཛུ་ཧུ་ཛུ་ཧུ་ས་སྭཱ་ཧཱ། ཞེས་པའི་རིམ་པ་འདིས་བསྲེག་པར་བྱས་ཏེ། ཡམ་[[203]](#footnote-222)ཤིང་གིས་ནི་རྒྱབ་རྟེན་གྱི་ཚུལ་དུའོ། །​མར་ནི་ཞལ་དུའོ། །​འབྲུ་ནི་ཕྱག་ཏུའོ། །​འབྲས་ནི་ཞལ་དུའོ། །​ཞོ་ཡང་[[204]](#footnote-223)ཞལ་དུའོ། །​དཱུར་བ་[[205]](#footnote-224)དང་། མེ་ཏོག་ནི་སྤྱི་བོར་རོ། །​ཞབས་བསིལ་ཕུལ་ཏེ་མཆོད་པ་ལ་སོགས་པ་བར་བར་[[206]](#footnote-225)དུ་བྱས་ཏེ་ལན་གསུམ་[[207]](#footnote-226)གསུམ་དུ་བསྲེག་པར་བྱའོ། །​དགང་བླུགས་ཀྱང་དབུལ་[[208]](#footnote-227)ལོ། །​དེ་ནས་ཀུ་ཤའི་ཆུས་ལན་གསུམ་བསང་གཏོར་བྱ་སྟེ། འབར་བར་ཐིམ་པར་བྱའོ། །​ཨོཾ་ཧཱུཾ་ཊ་ཊི་ཊ་ཏ་ཞེས་[[209]](#footnote-228)བགེགས་ཉེ་བར་ཞི་བར་བྱེད་པའི་ཆུས་རྡོ་རྗེའི་ལག་པ་དང་བཅས་པས་མེའི་ཐབ་ཁུང་ཀུན་ནས་བསང་བར་[[210]](#footnote-229)བྱའོ། །​དེ་ནས་གོང་དུ་གསུངས་པའི་མདུན་དུ་བསྒོམས་ལ། ཡེ་ཤེས་མཁའ་འགྲོ་མ་མེའི་དབུས་སུ་བསྒོམ་པར་བྱའོ། །​སྟོན་མོ་བྱ་སྟེ། སྒེག་མོ་ལ་སོགས་པས་ཀྱང་མངོན་པར་མཆོད་དེ། ཞལ་བསིལ་བ་དང་། ཞབས་བསིལ་ཕུལ་ཏེ། ཨོཾ་ཧཱུཾ་སྭཱ་ཧཱ། ཞེས་པ་གོང་དུ་གསུངས་པའི་རིམ་པས་སྦྱིན་སྲེག་བྱའོ། །​གོང་དུ་གསུངས་པའི་རིམ་པས་སྦྱིན་སྲེག་དང་། འབྲས་བུ་ལ་སོགས་པས་[[211]](#footnote-230)སྦྱིན་སྲེག་ཏུ་དབུལ་ལོ། །​དགང་གཟར་མར་གྱིས་བཀང་སྟེ་རྩ་བའི་སྔགས་ཀྱིས་ལན་བརྒྱ་རྩ་བརྒྱད་དུ་མངོན་པར་བསྔགས་ཤིང་རྡོ་རྗེ་དྲིལ་བུའི་ལག་པར་བླུགས་གཟར་ལ་ཧཱུཾ་བསམས་ལ། མངོན་པར་འདོད་པའི་དོན་སེམས་ལ་[[212]](#footnote-231)བྱ་སྟེ། དགོང་[[213]](#footnote-232)བླུགས་དབུལ་བར་བྱའོ། །​སྔོན་དུ་ཞལ་བསིལ་ཕུལ་ནས། ཀུ་ཤའི་ཆུས་མེ་ལ་བསང་གཏོར་བྱའོ། །​ཡེ་ཤེས་ཀྱི་ལྷ་མོ་བྲིས་སྐུ་ལ་སོགས་པ་ལ་ཞུགས་པས་བྱ་སྟེ། སླར་ཡང་མེའི་ལྷ་གོང་དུ་གསུངས་པའི་རིམ་པས་བསམས་ལ། མཆོད་པ་སྣ་ཚོགས་པས་མངོན་པར་མཆོད་ནས། མངོན་པར་འདོད་པའི་དངོས་གྲུབ་རྣམ་པར་རིམ་པར་[[214]](#footnote-233)བྱས་ལ། ཨོཾ་ཁྱེད་[[215]](#footnote-234)ཀྱིས་སེམས་ཅན་དོན་ཀུན་མཛད། །​ཅི་ལྟའི་རྗེས་སུ་དངོས་གྲུབ་སྩོལ།[[216]](#footnote-235) །​སངས་རྒྱས་ཡུལ་དུ་གཤེགས་པར་མཛོད། །​སླར་ཡང་འབྱོན་པར་མཛད་དུ་གསོལ། །​ཨོཾ་གཙྪ་གཙྪ་ཨགྣེ་སྭཱ་ཧཱ། ཞེས་སྤྱན་དྲང་བའི་ཕྱག་རྒྱ་ལས་མཛུབ་མོ་རྒྱབ་ཏུ་སྦྱར་བ་ནི་གཤེགས་སུ་གསོལ་བའོ། །​དེ་ནས་སྔོན་དུ་གསུངས་པའི་གཏོར་མའི་[[217]](#footnote-236)དཀྱིལ་འཁོར་གྱི་འཁོར་ལོ་བྱ་སྟེ། ཇི་སྐད་གསུངས་པའི་སྔགས་དང་ཕྱག་རྒྱ་མཐའ་དག་གིས་གཏོར་མ་[[218]](#footnote-237)དབུལ་བར་བྱའོ། །​ཨོཾ་ཀུ་རུ་ཀུ་རུ་མ་ཧཱ་བཏྟཱ་ལི་ཧཱུཾ་སྭཱ་ཧཱ། ཞེས་པས་ལག་པ་གཉིས་བརྐྱང་སྟེ་སོར་མོ་དབུ་མ་གཉིས་སྦྱར་བ་ནི་སྦྱིན་སྲེག་གི་དུས་སུ་གཏོར་མའི་སྔགས་དང་ཕྱག་རྒྱའོ། །​མེའི་བདག་ཉིད་སྦྱིན་སྲེག་གི་དུས་སུ་མེ་བརྟགས་ལ་གལ་ཏེ་མཚན་མ་ངན་པ་མཐོང་ན་དེ་ནས་ཨོཾ་བཛྲ་ཡཀྵ་ཧཱུཾ་སྭཱ་ཧཱ། ཞེས་པ་གོང་[[219]](#footnote-238)དུ་མཚན་མ་ངན་པ་མཐོང་བའི་ཕྱོགས་དེར་མར་བརྒྱ་རྩ་བརྒྱད་དུ་ནི་སྦྱིན་སྲེག་དབུལ་ལོ། །​བགེགས་ཉེ་བར་ཞི་བར་བྱེད་པའི་ཆུས་ལན་གསུམ་དུ་བསང་གཏོར་བྱས་ལ། སྔོན་བཞིན་དུ་སྦྱིན་སྲེག་བྱའོ། །​རྩ་བའི་སྦྱིན་སྲེག་གིས་མཆོད་ནས། གོང་དུ་གསུངས་པའི་རྣམ་པས་རང་གི་དབུགས་ཀྱིས་བཀུག་སྟེ། [[220]](#footnote-239)རང་གི་ལུས་ལ་གཞག་པར་[[221]](#footnote-240)བྱའོ། །​ཕྱིའི་ལྷ་གཤེགས་སུ་གསོལ་ལ་ལངས་པར་བྱའོ། །​སྦྱིན་སྲེག་གི་ཆོ་གའོ། །​དེ་ནས་མཆོད་སྦྱིན་གྱི་ཆོ་ག་བརྗོད་པར་བྱའོ། །​བླ་རེ་བྲེ་བ་དང་། ན་བཟའ་སྣ་ཚོགས་འཕྱང་བ་དང་། དྲི་དཀར་ལ་ཞིམ་པས་དཀྱིལ་འཁོར་གྲུ་བཞི་པར་བྱས་ལ། [[222]](#footnote-241)དཀར་པོས་བུམ་པ་དང་དབུས་ཀྱི་སྣོད་བྱུག་པར་བྱའོ། །​འོ་མ་དང་། དྲི་བཟང་པོའི་ཆུས་དགང་བར་བྱས་ལ་ཤིང་ལོ་ལ་སོགས་པས་བརྒྱན་པར་བྱའོ། །​གོས་དཀར་པོས་དཀྲིས་པ་ལ་འདབ་མ་[[223]](#footnote-242)མིག་གེ་གཟུགས། སེན་རྩི་དང་ཀུ་ཤ་ལ་སོགས་པ་དབུལ་བར་བྱའོ། །​སུཾ་ཀྵུཾ་ཡུཾ་ཧཱུཾ། སྨྼྻུཾ་ཧྨྼྻུཾ་ཡྨྼྻུཾ་ཀྵྨྼྻུཾ། ཞེས་པས་དང་པོར་ཨོཾ་དང་མཐར་སྭཱ་ཧཱ། རེ་རེ་ལ་ཡང་བརྒྱ་རྩ་བརྒྱད་མངོན་པར་བསྔགས་ཏེ། གནས་ཇི་ལྟ་བར་བུམ་པ་བརྒྱད་གཞག་པར་[[224]](#footnote-243)བྱའོ། །​དབུས་སུ་ཡང་སྣོད་ཆེན་པོ་གཞག་པར་[[225]](#footnote-244)བྱའོ། །​གོང་དུ་གསུངས་པའི་རིམ་པས་བདག་ཉིད་རྣལ་འབྱོར་མཐའ་དག་རྫོགས་པར་བྱ་སྟེ། བདག་ཉིད་མཆོད་ལ། དེ་ནས་སྦྱིན་སྲེག་བརྩམ་པར་བྱའོ། །​ཨོཾ་ཀ་མ་ལ་གརྦྷེ་སྭཱ་ཧཱ། ཞེས་པས་པདྨའི་རྣམ་པ་ལ་ལག་པའི་ཐལ་མོ་དབྱེ་བར་[[226]](#footnote-245)བྱས་ལ་དེ་ནས་སྣོད་ཀྱི་དབུས་སུ་པདྨ་དགོད་པར་བྱའོ། །​དེ་ནས་ཟླ་བའི་དཀྱིལ་འཁོར་ལ་གདུགས་དཀར་པོས་གཡོགས་ལ། དེ་ནས་ཧཱུཾ་ལས་རྡོ་རྗེ་ཧཱུཾ་གིས་བྱིན་གྱིས་བརླབ་པའོ།[[227]](#footnote-246) །​དེ་ནས་ཡེ་ཤེས་མཁའ་འགྲོ་མ་བསྒོམ་པར་བྱའོ། །​སྐུ་མདོག་དཀར་པོ་ཕྱག་གཉིས་པ། སེམས་དཔའི་སྐྱིལ་ཀྲུང་གིས་བཞུགས་པ། རྡོ་རྗེ་དང་དབྱིག་པ་དེ་གཡོན་པ་དང་གཡས་པར་བསམ་པར་བྱའོ། །​དེའི་ཤར་དུ་རྡོ་རྗེ་མ། བྱང་དུ་དྲག་མོ། །​ནུབ་ཏུ་རོ་ལངས་མ། ལྷོར་གཏུམ་མོ། །​དབང་ལྡན་དུ་སེང་གེ་མ། མེར་སྟག་མོ། །​བདེན་བྲལ་དུ་ཅེ་སྤྱང་མ། རླུང་དུ་འུག་པ་མ། །​གོང་དུ་གསུངས་པའི་མཚན་མ་དང་རྒྱན་དང་ལྡན་པའི་སྐུ་མདོག་དཀར་མོ་བསམ་པར་བྱའོ། །​ཇི་ལྟར་རང་རང་གི་སྔགས་དང་ཕྱག་རྒྱས་དམ་ཚིག་དབུལ་བར་བྱའོ། །​ཨོཾ་ས་མ་ཡ་ཏིཥྛ་ཧཱུཾ་ཕཊ། རྡོ་རྗེ་བཅིང་བ་[[228]](#footnote-247)བྱས་ནས་མཛུབ་མོ་གཉིས་བརྐྱང་སྟེ། རྩེ་མོ་བཀུག་པར་བྱས་ལ་དམ་ཚིག་གི་ཕྱག་རྒྱ་བསྟན་པར་བྱའོ། །​སྔོན་ལྟར་མཆོད་ལ་[[229]](#footnote-248)ཧཱུཾ་སྭཱ་ཧཱ། རྡོ་རྗེ་ཁུ་ཚུར་གཉིས་བྱས་ནས་གཡོན་པས་[[230]](#footnote-249)སྙིང་གར་བཞག་གཡས་[[231]](#footnote-250)སྤྱི་བོར་བཞག་པ་ནི་རྩ་བའི་སྔགས་དང་ཕྱག་རྒྱའོ། །​རྩ་བའི་སྔགས་ཀྱིས་ཇི་ལྟར་འདོད་པར་ཆུ་དབུལ་བར་བྱས་ནས། དཱུར་བའམ་[[232]](#footnote-251)ཀུ་ཤ་དང་སྦྱར་ཞིང་ཀུན་ད་ལ་སོགས་པའི་མེ་ཏོག་དང་། བསྒོམ་པ་དང་ལྡན་པས་སྔགས་ལན་རེ་རེ་བཟླས་པས་རྡོ་རྗེ་ལྷ་མོའི་ཅོད་པན་དུ་དབུལ་བར་བྱའོ། །​ཁྲི་ཕྲག་གཅིག་ཏུ་སྤྱི་བོར་དབུལ་བར་བྱས་ལ་ཡིད་ལ་ཇི་ལྟར་འདོད་པའི་དངོས་གྲུབ་འཕེལ་ཞིང་ནད་མེད་པར་འགྱུར་རོ། །​སྦྱིན་སྲེག་གི་སྔགས་གོང་དུ་ཇི་ལྟར་གསུངས་པའི་རྗེས་སུ་འབྲངས་ནས། གཏོར་མ་དབུལ་བར་བྱའོ། །​ཞི་བར་[[233]](#footnote-252)བྱ་བ་ལ་ནི་དཀར་པོའི་མཆོད་པ་དང་། ཁ་ཤར་ཕྱོགས་སུ་མངོན་པར་བལྟས་པས་མཆོད་པར་བྱའོ། །​ཚིགས་བཅད་ཀྱི་བར་དུ་མིང་སྦྱར་ཞིང་བསྐུལ་བར་བྱའོ། །​ཕྲེང་བའི་གྲངས་བརྒྱ་ཕྲག་གཅིག་གི་མཛུབ་མོས་བགྲང་ཞིང་ཞི་བའི་ཡིད་ཀྱིས་ཞི་བར་བྱའོ། །​རྒྱས་པ་ལ་ཡང་མཆོད་རྫས་ཐམས་ཅད་སེར་པོ་དང་ཁ་བྱང་དུ་བལྟ་བར་བྱའོ། །​ཕུན་སུམ་ཚོགས་པ་ཐམས་ཅད་དགུག་[[234]](#footnote-253)པའོ། །​བརྒྱ་རྩ་བརྒྱད་ཀྱིས་ལྷག་པའི་ཕྲེང་བ་དབུས་ནས་བགྲང་[[235]](#footnote-254)ཞིང་དགའ་བའི་ང་རྒྱལ་གྱིས་རྒྱས་པའོ། །​དབང་ལ་ནི་མཆོད་རྫས་ཐམས་ཅད་དམར་པོ་དང་ནུབ་ཏུ་བལྟས་པས་བྱའོ། །​དབང་གིས་[[236]](#footnote-255)ཡིད་ཕྱོགས་ནས་འགུགས་པ་ལ་སོགས་པས་བསྐུལ་བར་བྱའོ། །​བགྲང་ཕྲེང་ཉི་ཤུ་རྩ་ལྔ་པས། སྲིན་ལག་ལ་གནས་པར་[[237]](#footnote-256)བྱས་ལ་དབང་གི་ཡིད་ཀྱིས་དབང་དུ་[[238]](#footnote-257)བྱའོ། །​མངོན་སྤྱོད་ལ་མཆོད་རྫས་ཐམས་ཅད་ནག་པོའི་[[239]](#footnote-258)རྫས་ཁ་ལྷོར་བལྟས་པས་བགྲོད་ཅིག་ཅེས་བསྐུལ་ཞིང་བགྲང་ཕྲེང་དྲུག་ཅུའི་གྲངས་ཀྱིས་མཐེའུ་ཆུང་ལ་གནས་པའི་ཁྲོ་བོའི་ཆ་བྱད་ཀྱིས་པདྨའི་[[240]](#footnote-259)གདན་ལ་བཞུགས་པའི་མངོན་པར་སྤྱོད་པ་[[241]](#footnote-260)བྱའོ། །​གཏོར་མ་དང་སྦྱིན་སྲེག་དང་མཆོད་སྦྱིན་མདོར་བསྡུས་པའི་ཆོ་གའོ། །​དཔལ་རྡོ་རྗེ་གདན་བཞི་པའི་མན་ངག་མདོར་བསྡུས་པ། དཔལ་ཡེ་ཤེས་དབང་ཕྱུག་མའི་སྒྲུབ་པའི་ཐབས་འཕགས་པ་ལྷས་མཛད་པ་རྫོགས་སོ།། །​།པཎྜི་ཏ་སྨྲི་ཏི་[[242]](#footnote-261)ཛྙཱ་ན་ཀཱིརྟིས་བསྒྱུར་བའོ། །​ཕྱིས་པཎྜི་ཏ་ས་མ་ཡ་ཤྲཱི་ཛྙཱ་ནས་རྒྱ་དཔེ་ལ་ཞུ་ཏིག་བྱས་སོ། །​[[243]](#footnote-262)

1. ནི་ སྣར་ཐང་། པེ་ཅིན། [↑](#footnote-ref-20)
2. ནཱ་ནཱཾ། སྣར་ཐང་། པེ་ཅིན། [↑](#footnote-ref-21)
3. སྒྲུབས་ སྣར་ཐང་། [↑](#footnote-ref-22)
4. བསྒོམ་ སྣར་ཐང་། པེ་ཅིན། [↑](#footnote-ref-23)
5. ཨཿཛ་ཧྭི་ སྣར་ཐང་། པེ་ཅིན། [↑](#footnote-ref-24)
6. ། སྣར་ཐང་། པེ་ཅིན། [↑](#footnote-ref-25)
7. ། སྣར་ཐང་། པེ་ཅིན། [↑](#footnote-ref-26)
8. ཨརྒྷཾ་ སྣར་ཐང་། [↑](#footnote-ref-27)
9. སྔགས་ སྣར་ཐང་། པེ་ཅིན། [↑](#footnote-ref-28)
10. བརྐྱང་བ་ སྣར་ཐང་། པེ་ཅིན། [↑](#footnote-ref-29)
11. སྲུང་བར་ སྣར་ཐང་། པེ་ཅིན། [↑](#footnote-ref-30)
12. ཁྱབ་ ཅོ་ནེ། [↑](#footnote-ref-31)
13. ཐལ་མོ་དགྱིས་ སྣར་ཐང་། པེ་ཅིན། [↑](#footnote-ref-32)
14. བསྒོམ་སྟེ་ སྣར་ཐང་། པེ་ཅིན། [↑](#footnote-ref-33)
15. ཤྲིཾ་ སྣར་ཐང་། པེ་ཅིན། [↑](#footnote-ref-34)
16. མཐེ་བོང་དང་ སྣར་ཐང་། པེ་ཅིན། [↑](#footnote-ref-35)
17. དྲིའིའོ། སྣར་ཐང་། པེ་ཅིན། [↑](#footnote-ref-36)
18. འདུག་པའི་ སྣར་ཐང་། པེ་ཅིན། [↑](#footnote-ref-37)
19. མར་མེའིའོ། སྣར་ཐང་། པེ་ཅིན། [↑](#footnote-ref-38)
20. གཞག་ སྡེ་དགེ། [↑](#footnote-ref-39)
21. པསྠཱ་ སྣར་ཐང་། པེ་ཅིན། [↑](#footnote-ref-40)
22. ཎཱཾ་ སྣར་ཐང་། པེ་ཅིན། [↑](#footnote-ref-41)
23. ཡ་ སྣར་ཐང་། [↑](#footnote-ref-42)
24. ཅཱུརྱ་པཱུ་ཛོ་པསྠཱ་ སྣར་ཐང་། པེ་ཅིན། [↑](#footnote-ref-43)
25. ཨཱཏྨ་ཨཱཏྨ་ཎཱཾ་ སྣར་ཐང་། པེ་ཅིན། [↑](#footnote-ref-44)
26. སཏྭ་བ་རི་ཏྲཱ་ སྣར་ཐང་། པེ་ཅིན། [↑](#footnote-ref-45)
27. ཡ་ཨཎཱཾ་ནིརྱ་ སྣར་ཐང་། པེ་ཅིན། [↑](#footnote-ref-46)
28. ཧོ་ཧོ་ ཅོ་ནེ། [↑](#footnote-ref-47)
29. རྟག་ ཅོ་ནེ། [↑](#footnote-ref-48)
30. བསྐྱོད་པ་ སྣར་ཐང་། པེ་ཅིན། [↑](#footnote-ref-49)
31. མཐའ་ སྣར་ཐང་། པེ་ཅིན། [↑](#footnote-ref-50)
32. མགོན་པོ་ཡིས། སྣར་ཐང་། པེ་ཅིན། [↑](#footnote-ref-51)
33. བསྡུ་བ་ སྣར་ཐང་། པེ་ཅིན། [↑](#footnote-ref-52)
34. བྱ་ སྣར་ཐང་། པེ་ཅིན། [↑](#footnote-ref-53)
35. གཟུང་བཟུང་། སྣར་ཐང་། པེ་ཅིན། [↑](#footnote-ref-54)
36. བཟུང་བར་ སྣར་ཐང་། པེ་ཅིན། [↑](#footnote-ref-55)
37. མགོད། སྣར་ཐང་། པེ་ཅིན། [↑](#footnote-ref-56)
38. བསྒོམས་པས། སྣར་ཐང་། པེ་ཅིན། [↑](#footnote-ref-57)
39. སྟོངས་པར་ སྣར་ཐང་། པེ་ཅིན། [↑](#footnote-ref-58)
40. བྷཱ་བ་སརྦ་དྷརྨཿ་སྭ་བྷཱ་བ་ སྣར་ཐང་། པེ་ཅིན། [↑](#footnote-ref-59)
41. སེམས་དཔས་ སྣར་ཐང་། པེ་ཅིན། [↑](#footnote-ref-60)
42. འཚལ། སྣར་ཐང་། པེ་ཅིན། [↑](#footnote-ref-61)
43. བྱུང་ སྣར་ཐང་། པེ་ཅིན། [↑](#footnote-ref-62)
44. དྷརྨ་ སྣར་ཐང་། པེ་ཅིན། [↑](#footnote-ref-63)
45. ཞུགས་ སྣར་ཐང་། པེ་ཅིན། [↑](#footnote-ref-64)
46. ཝརྟ་མ་ སྣར་ཐང་། པེ་ཅིན། [↑](#footnote-ref-65)
47. ཧཾ་ སྣར་ཐང་། པེ་ཅིན། [↑](#footnote-ref-66)
48. གྱིས་བརྒྱན་ སྣར་ཐང་། པེ་ཅིན། [↑](#footnote-ref-67)
49. དང་ སྣར་ཐང་། པེ་ཅིན། [↑](#footnote-ref-68)
50. ཨཾ་ སྣར་ཐང་། པེ་ཅིན། [↑](#footnote-ref-69)
51. དྷརྨ་ སྣར་ཐང་། པེ་ཅིན། [↑](#footnote-ref-70)
52. ཡོ་ སྣར་ཐང་། པེ་ཅིན། [↑](#footnote-ref-71)
53. ཀ་ སྣར་ཐང་། པེ་ཅིན། [↑](#footnote-ref-72)
54. བྷ་ཀྵེ་ཨ། སྣར་ཐང་། པེ་ཅིན། [↑](#footnote-ref-73)
55. གཉིས་ཀའི་ སྣར་ཐང་། པེ་ཅིན། [↑](#footnote-ref-74)
56. བཞག་པར་ སྣར་ཐང་། པེ་ཅིན། [↑](#footnote-ref-75)
57. འབྱུང་གནས་ སྣར་ཐང་། པེ་ཅིན། [↑](#footnote-ref-76)
58. སེར་པོ་ སྣར་ཐང་། པེ་ཅིན། [↑](#footnote-ref-77)
59. ། སྣར་ཐང་། པེ་ཅིན། [↑](#footnote-ref-78)
60. བཞུགས་པ་ སྣར་ཐང་། པེ་ཅིན། [↑](#footnote-ref-79)
61. བུ་ སྣར་ཐང་། པེ་ཅིན། [↑](#footnote-ref-80)
62. ལ། སྣར་ཐང་། པེ་ཅིན། [↑](#footnote-ref-81)
63. འཕྲོས་པས་གསང་བའི་ སྣར་ཐང་། པེ་ཅིན། [↑](#footnote-ref-82)
64. དམ་པའི་ སྣར་ཐང་། པེ་ཅིན། [↑](#footnote-ref-83)
65. བརྡབས་ སྣར་ཐང་། པེ་ཅིན། [↑](#footnote-ref-84)
66. གི་རྣམ་ སྣར་ཐང་། པེ་ཅིན། [↑](#footnote-ref-85)
67. བྱུང་བར་ སྣར་ཐང་། པེ་ཅིན། [↑](#footnote-ref-86)
68. བྱུང་ སྣར་ཐང་། པེ་ཅིན། [↑](#footnote-ref-87)
69. འོང་སྟེ། སྣར་ཐང་། པེ་ཅིན། [↑](#footnote-ref-88)
70. གསུམ་ སྣར་ཐང་། པེ་ཅིན། [↑](#footnote-ref-89)
71. དབུགས་ སྣར་ཐང་། པེ་ཅིན། [↑](#footnote-ref-90)
72. ནག་པོའི་དང་ སྣར་ཐང་། པེ་ཅིན། [↑](#footnote-ref-91)
73. སྟག་མོ་མའོ། སྣར་ཐང་། པེ་ཅིན། [↑](#footnote-ref-92)
74. །ཕྲོག་ སྣར་ཐང་། པེ་ཅིན། [↑](#footnote-ref-93)
75. སྭཱ་ སྣར་ཐང་། པེ་ཅིན། [↑](#footnote-ref-94)
76. བཅིངས་ནས་ སྣར་ཐང་། པེ་ཅིན། [↑](#footnote-ref-95)
77. བརྐྱང་བ་ ཅོ་ནེ། [↑](#footnote-ref-96)
78. མོའི་ སྣར་ཐང་། པེ་ཅིན། [↑](#footnote-ref-97)
79. རྀ་ སྣར་ཐང་། པེ་ཅིན། [↑](#footnote-ref-98)
80. ལྀ་ སྣར་ཐང་། པེ་ཅིན། [↑](#footnote-ref-99)
81. བརྐྱང་བ་ནི་ སྣར་ཐང་། པེ་ཅིན། [↑](#footnote-ref-100)
82. ཕྲེཾ་ ཅོ་ནེ། [↑](#footnote-ref-101)
83. ཕོཾ་ པེ་ཅིན། [↑](#footnote-ref-102)
84. རྒོད་པ་ སྣར་ཐང་། པེ་ཅིན། [↑](#footnote-ref-103)
85. རྒྱས་པར་ སྣར་ཐང་། པེ་ཅིན། [↑](#footnote-ref-104)
86. གཟུང་བའོ། སྣར་ཐང་། པེ་ཅིན། [↑](#footnote-ref-105)
87. །མཐེ་ སྣར་ཐང་། པེ་ཅིན། [↑](#footnote-ref-106)
88. གྷཎྚ་ སྣར་ཐང་། པེ་ཅིན། [↑](#footnote-ref-107)
89. ཛྙཱ་པ་ སྣར་ཐང་། པེ་ཅིན། [↑](#footnote-ref-108)
90. ནཱ་ སྣར་ཐང་། པེ་ཅིན། [↑](#footnote-ref-109)
91. བྷ་བེ་ སྣར་ཐང་། པེ་ཅིན། [↑](#footnote-ref-110)
92. ཧྲི་ སྣར་ཐང་། པེ་ཅིན། [↑](#footnote-ref-111)
93. བསིལ་ སྣར་ཐང་། པེ་ཅིན། [↑](#footnote-ref-112)
94. བགྱིང་ སྣར་ཐང་། པེ་ཅིན། [↑](#footnote-ref-113)
95. ངོ་བོར་ སྣར་ཐང་། པེ་ཅིན། [↑](#footnote-ref-114)
96. བྱས་ སྣར་ཐང་། པེ་ཅིན། [↑](#footnote-ref-115)
97. ཕྱར་བ་ སྣར་ཐང་། པེ་ཅིན། [↑](#footnote-ref-116)
98. ཧྲཱིཿསྭཱ་ སྣར་ཐང་། པེ་ཅིན། [↑](#footnote-ref-117)
99. རྣམ་པར་ སྣར་ཐང་། པེ་ཅིན། [↑](#footnote-ref-118)
100. བསྐོར་བ་བསམ་ སྣར་ཐང་། པེ་ཅིན། [↑](#footnote-ref-119)
101. ལ་ སྣར་ཐང་། པེ་ཅིན། [↑](#footnote-ref-120)
102. ཧི་ཨི། དྷརྨ་ སྣར་ཐང་། པེ་ཅིན། [↑](#footnote-ref-121)
103. ཧི་ སྣར་ཐང་། པེ་ཅིན། [↑](#footnote-ref-122)
104. ལུ།བཏྨ་ན་ཀུཀྐ་ཙཎྜ་ཁུ་ཨེཀྐ་སྭཱ་ སྣར་ཐང་། པེ་ཅིན། [↑](#footnote-ref-123)
105. ཧྲཱིཿཞེས་ སྣར་ཐང་། པེ་ཅིན། [↑](#footnote-ref-124)
106. ཡོ་གི་ སྣར་ཐང་། པེ་ཅིན། [↑](#footnote-ref-125)
107. དག་གིས་ སྣར་ཐང་། པེ་ཅིན། [↑](#footnote-ref-126)
108. དྷརྨ་སྭ་ སྣར་ཐང་། པེ་ཅིན། [↑](#footnote-ref-127)
109. ཞེས་ སྣར་ཐང་། པེ་ཅིན། [↑](#footnote-ref-128)
110. རྩེགས་ སྣར་ཐང་། པེ་ཅིན། [↑](#footnote-ref-129)
111. ལ་སོགས་པ་ སྣར་ཐང་། པེ་ཅིན། [↑](#footnote-ref-130)
112. གཉིས་ནི་ སྣར་ཐང་། པེ་ཅིན། [↑](#footnote-ref-131)
113. ཁྲོ་བ་ སྣར་ཐང་། [↑](#footnote-ref-132)
114. ། སྣར་ཐང་། [↑](#footnote-ref-133)
115. བསྒྲེངས་ སྣར་ཐང་། པེ་ཅིན། [↑](#footnote-ref-134)
116. ཁྲིམ་ སྣར་ཐང་། པེ་ཅིན། [↑](#footnote-ref-135)
117. ལྷས་བྱིན་ སྣར་ཐང་། པེ་ཅིན། [↑](#footnote-ref-136)
118. ཙིགས་ སྣར་ཐང་། པེ་ཅིན། [↑](#footnote-ref-137)
119. དགའ་བ་ སྣར་ཐང་། པེ་ཅིན། [↑](#footnote-ref-138)
120. བྱད་མ་ སྣར་ཐང་། པེ་ཅིན། [↑](#footnote-ref-139)
121. དབུ་མས་ སྣར་ཐང་། པེ་ཅིན། [↑](#footnote-ref-140)
122. འཇིབ་ སྣར་ཐང་། པེ་ཅིན། [↑](#footnote-ref-141)
123. སྦྲུལ་གྱི་ སྣར་ཐང་། པེ་ཅིན། [↑](#footnote-ref-142)
124. བཀའ་ཡི། སྣར་ཐང་། པེ་ཅིན། [↑](#footnote-ref-143)
125. སྤྱོད་ ཅོ་ནེ། [↑](#footnote-ref-144)
126. དུཥྚ་ སྣར་ཐང་། པེ་ཅིན། [↑](#footnote-ref-145)
127. གཱ་ ཅོ་ནེ། [↑](#footnote-ref-146)
128. གཱ་ ཅོ་ནེ། [↑](#footnote-ref-147)
129. ས་། སྣར་ཐང་། པེ་ཅིན། [↑](#footnote-ref-148)
130. ལས་ཀྱིས་ སྣར་ཐང་། པེ་ཅིན། [↑](#footnote-ref-149)
131. ཁྲུའི་ སྣར་ཐང་། པེ་ཅིན། [↑](#footnote-ref-150)
132. རྣམས་ཀྱི་ སྣར་ཐང་། པེ་ཅིན། [↑](#footnote-ref-151)
133. བྷཱ་བ་བ་ སྣར་ཐང་། པེ་ཅིན། [↑](#footnote-ref-152)
134. ཨ་ སྣར་ཐང་། པེ་ཅིན། [↑](#footnote-ref-153)
135. ཆེན་པོའི་ སྣར་ཐང་། པེ་ཅིན། [↑](#footnote-ref-154)
136. ཡེ་ཤེས་ཀྱི་ སྣར་ཐང་། པེ་ཅིན། [↑](#footnote-ref-155)
137. གཤེགས་ སྣར་ཐང་། པེ་ཅིན། [↑](#footnote-ref-156)
138. པོ། སྣར་ཐང་། པེ་ཅིན། [↑](#footnote-ref-157)
139. ཆེན་པོའི་ སྣར་ཐང་། པེ་ཅིན། [↑](#footnote-ref-158)
140. ཁུ་ཚུར་གྱིས་ སྣར་ཐང་། པེ་ཅིན། [↑](#footnote-ref-159)
141. སྐྱེས་པའི་ སྣར་ཐང་། པེ་ཅིན། [↑](#footnote-ref-160)
142. རློགས། །​ སྣར་ཐང་། པེ་ཅིན། [↑](#footnote-ref-161)
143. སེམས་ཀྱིས་ སྣར་ཐང་། པེ་ཅིན། [↑](#footnote-ref-162)
144. འགྲོ་བ་ཡི། སྣར་ཐང་། པེ་ཅིན། [↑](#footnote-ref-163)
145. བརྒལ་བ་ སྣར་ཐང་། པེ་ཅིན། [↑](#footnote-ref-164)
146. གཙུག་ལག་ སྣར་ཐང་། པེ་ཅིན། [↑](#footnote-ref-165)
147. ཞེས་པ་ སྣར་ཐང་། པེ་ཅིན། [↑](#footnote-ref-166)
148. བསྲུངས་ སྣར་ཐང་། པེ་ཅིན། [↑](#footnote-ref-167)
149. བླ་ སྣར་ཐང་། པེ་ཅིན། [↑](#footnote-ref-168)
150. བཏྟ་ སྣར་ཐང་། པེ་ཅིན། [↑](#footnote-ref-169)
151. བཏྟ་ སྣར་ཐང་། པེ་ཅིན། [↑](#footnote-ref-170)
152. ལ། སྣར་ཐང་། པེ་ཅིན། [↑](#footnote-ref-171)
153. དམ་ཚིག་བསྲུང་མ་ སྣར་ཐང་། པེ་ཅིན། [↑](#footnote-ref-172)
154. གཉིས་ཀྱི་ སྣར་ཐང་། པེ་ཅིན། [↑](#footnote-ref-173)
155. ལྟ་ སྣར་ཐང་། པེ་ཅིན། [↑](#footnote-ref-174)
156. བཞག་པར་ སྣར་ཐང་། པེ་ཅིན། [↑](#footnote-ref-175)
157. བཞག་པར་ སྣར་ཐང་། པེ་ཅིན། [↑](#footnote-ref-176)
158. ལི་ སྣར་ཐང་། པེ་ཅིན། [↑](#footnote-ref-177)
159. བསྔགས་ སྣར་ཐང་། པེ་ཅིན། [↑](#footnote-ref-178)
160. བཞག་པར་ སྣར་ཐང་། པེ་ཅིན། [↑](#footnote-ref-179)
161. འདུད་པ་ སྣར་ཐང་། པེ་ཅིན། [↑](#footnote-ref-180)
162. བཞག་པར་ སྣར་ཐང་། པེ་ཅིན། [↑](#footnote-ref-181)
163. དེ་ནས་ སྣར་ཐང་། པེ་ཅིན། [↑](#footnote-ref-182)
164. ཌཱ་ཀི་ སྣར་ཐང་། པེ་ཅིན། [↑](#footnote-ref-183)
165. བྱུང་ སྣར་ཐང་། པེ་ཅིན། [↑](#footnote-ref-184)
166. བྱུག་པ་ སྣར་ཐང་། པེ་ཅིན། [↑](#footnote-ref-185)
167. བསྡཾས་ སྣར་ཐང་། པེ་ཅིན། [↑](#footnote-ref-186)
168. བསྐོར་བ་ སྣར་ཐང་། པེ་ཅིན། [↑](#footnote-ref-187)
169. བཅས་ སྣར་ཐང་། པེ་ཅིན། [↑](#footnote-ref-188)
170. རིམ་ སྣར་ཐང་། པེ་ཅིན། [↑](#footnote-ref-189)
171. པུཥྤེ་མ་ སྣར་ཐང་། པེ་ཅིན། [↑](#footnote-ref-190)
172. མར་མེའོ། སྣར་ཐང་། པེ་ཅིན། [↑](#footnote-ref-191)
173. དྷུ་ སྣར་ཐང་། པེ་ཅིན། [↑](#footnote-ref-192)
174. མཛུབ་མོ་མ་ སྣར་ཐང་། པེ་ཅིན། [↑](#footnote-ref-193)
175. བཅིངས་ སྣར་ཐང་། པེ་ཅིན། [↑](#footnote-ref-194)
176. བསྒྲེང་བ་འདུག་ སྣར་ཐང་། པེ་ཅིན། [↑](#footnote-ref-195)
177. བྱས་ སྣར་ཐང་། པེ་ཅིན། [↑](#footnote-ref-196)
178. བླང་ སྣར་ཐང་། པེ་ཅིན། [↑](#footnote-ref-197)
179. སྦྲེང་བར་ སྡེ་དགེ། [↑](#footnote-ref-198)
180. པོ་ སྣར་ཐང་། པེ་ཅིན། [↑](#footnote-ref-199)
181. རབ་ སྣར་ཐང་། པེ་ཅིན། [↑](#footnote-ref-200)
182. ཟུང་ཞིག་ སྣར་ཐང་། པེ་ཅིན། [↑](#footnote-ref-201)
183. ཆོས་གོས་ཀྱི་ སྡེ་དགེ། [↑](#footnote-ref-202)
184. བརྟབས་པས་ སྣར་ཐང་། པེ་ཅིན། [↑](#footnote-ref-203)
185. སྦྱར་བར་ སྣར་ཐང་། པེ་ཅིན། [↑](#footnote-ref-204)
186. ཨཿ། སྣར་ཐང་། པེ་ཅིན། [↑](#footnote-ref-205)
187. བདུན་ སྣར་ཐང་། པེ་ཅིན། [↑](#footnote-ref-206)
188. གཟུགས་པར་ སྣར་ཐང་། པེ་ཅིན། [↑](#footnote-ref-207)
189. རཾ་གྱིས་ སྣར་ཐང་། པེ་ཅིན། [↑](#footnote-ref-208)
190. གཉིས་ནས་ སྣར་ཐང་། པེ་ཅིན། [↑](#footnote-ref-209)
191. ཨཱགྞེ་ སྣར་ཐང་། པེ་ཅིན། [↑](#footnote-ref-210)
192. རྩེ་མོར་ སྣར་ཐང་། པེ་ཅིན། [↑](#footnote-ref-211)
193. མཐའ་དག་གིས་ སྣར་ཐང་། པེ་ཅིན། [↑](#footnote-ref-212)
194. ཨིནྡཱ་ཡ་ སྣར་ཐང་། པེ་ཅིན། [↑](#footnote-ref-213)
195. ཡཻ་ སྣར་ཐང་། [↑](#footnote-ref-214)
196. ཎཱ་ཡ་ སྣར་ཐང་། པེ་ཅིན། [↑](#footnote-ref-215)
197. ཨགྣཱ་ སྣར་ཐང་། པེ་ཅིན། [↑](#footnote-ref-216)
198. ཨོཾ་ནྲཻ་ སྣར་ཐང་། པེ་ཅིན། [↑](#footnote-ref-217)
199. ཡེ་ སྣར་ཐང་། པེ་ཅིན། [↑](#footnote-ref-218)
200. བཱ་ སྣར་ཐང་། པེ་ཅིན། [↑](#footnote-ref-219)
201. རྩནྡྲ་ཨ་ཏི་ སྣར་ཐང་། པེ་ཅིན། [↑](#footnote-ref-220)
202. བྷི་ན་ སྣར་ཐང་། [↑](#footnote-ref-221)
203. །ཡམས་ སྣར་ཐང་། པེ་ཅིན། [↑](#footnote-ref-222)
204. ཞོ་ སྣར་ཐང་། པེ་ཅིན། [↑](#footnote-ref-223)
205. དུར་བ་ སྣར་ཐང་། པེ་ཅིན། [↑](#footnote-ref-224)
206. བར་ སྣར་ཐང་། [↑](#footnote-ref-225)
207. གསུམ་དུ་ སྣར་ཐང་། པེ་ཅིན། [↑](#footnote-ref-226)
208. འབུལ་ སྣར་ཐང་། པེ་ཅིན། [↑](#footnote-ref-227)
209. ཞེས་པས་ སྣར་ཐང་། པེ་ཅིན། [↑](#footnote-ref-228)
210. བསམ་པར་ སྣར་ཐང་། པེ་ཅིན། [↑](#footnote-ref-229)
211. རིམ་པས་ སྣར་ཐང་། པེ་ཅིན། [↑](#footnote-ref-230)
212. སེམས་པར་ སྣར་ཐང་། པེ་ཅིན། [↑](#footnote-ref-231)
213. །དགང་ ཅོ་ནེ། སྣར་ཐང་། [↑](#footnote-ref-232)
214. རིག་པར་ སྣར་ཐང་། པེ་ཅིན། [↑](#footnote-ref-233)
215. ཁྱོད་ སྣར་ཐང་། པེ་ཅིན། [↑](#footnote-ref-234)
216. གསོལ། སྣར་ཐང་། པེ་ཅིན། [↑](#footnote-ref-235)
217. གཏོར་མའི་ཚོགས་ སྣར་ཐང་། པེ་ཅིན། [↑](#footnote-ref-236)
218. གཏོར་མས་ སྣར་ཐང་། པེ་ཅིན། [↑](#footnote-ref-237)
219. གང་ སྣར་ཐང་། པེ་ཅིན། [↑](#footnote-ref-238)
220. དབུགས་ཀྱི་བཀུགས་ཏེ་ སྣར་ཐང་། པེ་ཅིན། [↑](#footnote-ref-239)
221. བཞག་པར་ སྣར་ཐང་། པེ་ཅིན། [↑](#footnote-ref-240)
222. བྱས་ སྣར་ཐང་། པེ་ཅིན། [↑](#footnote-ref-241)
223. འདབ་མ་ལ་ སྣར་ཐང་། པེ་ཅིན། [↑](#footnote-ref-242)
224. བཞག་པར་ སྣར་ཐང་། པེ་ཅིན། [↑](#footnote-ref-243)
225. བཞག་པར་ སྣར་ཐང་། པེ་ཅིན། [↑](#footnote-ref-244)
226. དབྱེ་བས་ སྣར་ཐང་། པེ་ཅིན། [↑](#footnote-ref-245)
227. བརླབས་པའོ། སྣར་ཐང་། པེ་ཅིན། [↑](#footnote-ref-246)
228. བཅིངས་བ་ སྣར་ཐང་། པེ་ཅིན། [↑](#footnote-ref-247)
229. མཆོད་པ་ སྣར་ཐང་། པེ་ཅིན། [↑](#footnote-ref-248)
230. གཡོན་པ་ སྣར་ཐང་། པེ་ཅིན། [↑](#footnote-ref-249)
231. གཡས་པ་ སྣར་ཐང་། པེ་ཅིན། [↑](#footnote-ref-250)
232. དུརྦ་ སྣར་ཐང་། པེ་ཅིན། [↑](#footnote-ref-251)
233. ཞི་བ་ སྣར་ཐང་། པེ་ཅིན། [↑](#footnote-ref-252)
234. དགུགས་ སྣར་ཐང་། པེ་ཅིན། [↑](#footnote-ref-253)
235. གྲང་ སྣར་ཐང་། པེ་ཅིན། [↑](#footnote-ref-254)
236. དབང་གི་ སྣར་ཐང་། པེ་ཅིན། [↑](#footnote-ref-255)
237. གནག་པར་ སྣར་ཐང་། པེ་ཅིན། [↑](#footnote-ref-256)
238. ཡིད་ཀྱི་དབང་ སྣར་ཐང་། པེ་ཅིན། [↑](#footnote-ref-257)
239. ནག་པོ་ སྣར་ཐང་། པེ་ཅིན། [↑](#footnote-ref-258)
240. ཀྱི་པདྨོའི་ སྣར་ཐང་། པེ་ཅིན། [↑](#footnote-ref-259)
241. སྤྱོད་པར་ སྣར་ཐང་། པེ་ཅིན། [↑](#footnote-ref-260)
242. ཏ་ སྣར་ཐང་། པེ་ཅིན། [↑](#footnote-ref-261)
243. བའོ།། །​། སྣར་ཐང་། པེ་ཅིན། [↑](#footnote-ref-262)