༄༅། །​རྣལ་འབྱོར་གྱི་རྒྱུད་དཔལ་གདན་བཞི་པའི་སྒྲུབ་ཐབས།༄༅༅། །​རྒྱ་གར་སྐད་དུ། ཤྲཱི་ཙ་ཏུར་པཱི་ཋ་[[1]](#footnote-20)ཡོ་ག་ཏནྟྲ་སཱ་དྷནོ་པི་[[2]](#footnote-21)ཀ །​བོད་སྐད་དུ། རྣལ་འབྱོར་གྱི་རྒྱུད་དཔལ་གདན་བཞི་པའི་སྒྲུབ་ཐབས། དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ། །​ཡི་གེ་བཞི་དང་ཕྱག་རྒྱ་ནི། །​བཞི་ལ་སོགས་པས་རྣམ་བརྒྱན་དང་། །​སློབ་མ་མན་ངག་འགྱེད་པའི་བླ། །​ཀླུ་སྒྲུབ་ལ་ཡང་ཕྱག་འཚལ་ཏེ། །​ཆོ་ག་རྫོགས་ཤིང་རྣམ་གསལ་བ། །​སྔགས་དང་ཕྱག་རྒྱ་སོགས་པས་བརྒྱན། །​སེམས་ཅན་ཀུན་ལ་ཕན་བསྐྱེད་བ། །​རྣལ་འབྱོར་གྲུབ་པ་བཤད་པར་བྱ། །​སྡེབ་སྦྱོར་དང་ནི་ཚིག་ཕྲད་མེད། །​སྒྲ་ཡི་མཚན་ཉིད་རྣམ་སྤངས་ལ། །​རྣལ་འབྱོར་ཚིག་གིས་[[3]](#footnote-22)རྣལ་འབྱོར་པའི། །​རྣལ་འབྱོར་བསྟན་བཅོས་ཡིན་པར་བཤད། །​འདི་ལ་དང་པོར་དཔལ་གདན་བཞི་པ་ཞེས་བྱ་བའི།རྣལ་འབྱོར་མའི་རྒྱུད་ཆེན་པོའི་ལྷ་རྣམས་མཉེས་པར་བྱེད་འདོད་པས།[[4]](#footnote-23) ཞི་བ་ལ་སོགས་པའི་ཡོན་ཏན་དང་ལྡན་པའི་རྣལ་འབྱོར་པས་ཡིད་དང་རྗེས་སུ་མཐུན་བའི་གནས་གང་ཡང་རུང་པས་[[5]](#footnote-24)སེམས་ཅན་ཐམས་ཅད་ལ་ཕན་པ་དང་བདེ་བར་བྱ་བའི་ཕྱིར་དཔལ་རྣལ་འབྱོར་གྱི་[[6]](#footnote-25)ནམ་མཁར་བདག་ཉིད་གྱུར་ཅིག་སྙམ་པའི་བསམ་པས་ནང་ཚངས་ཅན་གྱི་སྟན་འཇམ་པོ་ལ་སོགས་པ་ལ་སེམས་དཔའི་སྐྱིལ་མོ་ཀྲུང་དུ་འདུག་སྟེ། དྲིའི་དཀྱིལ་འཁོར་ཁྲུ་གང་བ། གྲུ་བཞི་པར་མཉམ་ཞིང་རྣམ་པར་དག་པར་བྱས་ལ་མེ་ཏོག་ཡིད་དུ་འོང་བའི་སིལ་མས་གཏོར་བར་བྱའོ། །​དེ་སྐད་དུ་ཡང་། དྲི་ལ་སོགས་པ་གཡས་སུ་གཞག །[[7]](#footnote-26)​བསང་གཏོར་གཡོན་དུ་གཞག་[[8]](#footnote-27)བྱ་ཞིང་། །​མདུན་དུ་མཆོད་ཡོན་ལ་སོགས་དང་། །​ཡུངས་ཀར་མེ་ཏོག་ཙནྡན་གཞག །[[9]](#footnote-28)​ཅེས་གསུངས་པའི་ཕྱིར་རོ། །​དེ་ནས་[[10]](#footnote-29)ཏིང་ངེ་འཛིན་དང་པོ་ལ་དམིགས་ནས་ལྐོག་མལསོགས་པ་སྦྱང་བར་བྱ་སྟེ། ལག་པ་གཡས་པར་ཉི་མའི་དཀྱིལ་འཁོར་དམིགས་ལ། ཧཱུྃ་ལས་བྱུང་བའི་རྡོ་རྗེ་རྩེ་མོ་ལྔ་པ་ལ། །​ཨོཾ་ཧཱུྃ་སུྃ་ཀྵུྃ་ཡུྃ་ཡོངས་སུ་གྱུར་པ་ལས། ལྷ་མོ་རྣམས་རྩེ་མོ་རྣམས་ལ་བསྒོམ་པར་བྱའོ། །​ལག་པ་གཡོན་པར་ཟླ་བར་རྣམ་པར་བཀོད་ལ། ཧྲཱིཿལས་[[11]](#footnote-30)བྱུང་བའི་པདྨ་འདབ་མ་བརྒྱད་པར་ཨོཾ་ཧྨྼྻུྃ་སྨྼྻུྃ་ཀྵྨྼྻུྃ་ཡྨྼྻུྃ་ཡོངས་སུ་གྱུར་པ་ལས། བྱུང་བའི་ལྷ་མོ་རྣམས་བསམ་པར་བྱའོ། །​དཀར་པོ་དང་དུད་ཀ་དང་དུང་དང་པདྨ་ལ་སོགས་པ་ནི་ལག་པ་[[12]](#footnote-31)གཡས་པའི་སོར་མོ་ལ་དགོད་དོ། །​གི་ཝང་དང་དྲི་མ་གསུམ་དང་འཇིགས་པ་དང་སའི་གདུགས་ནི་གཡོན་པ་ལ་དགོད་དོ། །​ཡེ་ཤེས་དང་རྣམ་པར་ཤེས་པ་གཉིས་ནི་མཐེ་བོང་གཉིས་ལ་[[13]](#footnote-32)སྟེ། ལག་པ་ལ་སོགས་པའི་ལས་ཅན་མ་རྣམས་སོ། །​ལྐོག་མར་ཟླ་བ་ལེགས་པར་བསམས་པ་ལ་གནས་པའི་པདྨའི་འདབ་མ་གཅིག་གིས།[[14]](#footnote-33) རྡོ་རྗེ་བཟང་པོ་ནས་འབྲུ་ཙམ་དབུས་སུ་ཡི་གེ་ཨོཾ་དང་ལྡན་པར་ལྕེ་ལ་བསམས་ཏེ་སྦྱང་ངོ། །​སྙིང་གའི་ཉི་མའི་དཀྱིལ་འཁོར་གྱི་རྡོ་རྗེའི་ལྟེ་བ་ལ་གནས་པའི་ཡི་གེ་ཧཱུྃ་གི་འོད་ཟེར་གྱི་སྤྲིན་གྱི་ཚོགས་ཀྱིས་སེམས་ཅན་རྣམས་འབད་པས་ཡང་དག་པར་སྦྱངས་ནས་འོད་ཟེར་གྱི་ཕྲེང་བ་རྣམས་སྐད་ཅིག་ཙམ་གྱིས་ཡོངས་སུ་གྱུར་པ་ལས། རིན་པོ་ཆེས་བརྒྱན་པའི་གནས་སུ་པདྨ་དང་ཟླ་བའི་གདན་ལ་བཞུགས་པ་དུང་དང་ཀུནྡ་ལྟར་དཀར་ཞིང་འོད་བཟང་བ། ཕྱག་གཉིས་པ་སེམས་དཔའི་སྐྱིལ་མོ་ཀྲུང་དུ་བཞུགས་པ། སངས་རྒྱས་ལྔས་དབང་བསྐུར་པའི་ཅོད་པན་མངའ་བ། ཕྱག་གཡས་པ་རྡོ་རྗེ་ཐུགས་ཀར་གདེངས་ཤིང་འཇོག་པ། གཡོན་པ་དཀུར་བསྟེན་པས་དྲིལ་བུ་བསྣམས་པ། སྐུ་ལ་རྒྱན་ཐམས་ཅད་ཀྱིས་བརྒྱན་པ། །​ན་བཟའ་ཤིན་ཏུ་མཛེས་པས་བརྒྱན་པ། འོད་ཟེར་གྱི་ཕྲེང་བ་དཔག་ཏུ་མེད་པ་འཕྲོ་བར་བསམས་ལ། བཛྲ་སཏྭ་ཧཾ་ཞེས་བརྗོད་དེ། གཡས་པས་རྡོ་རྗེ་གསོར་ནས་འོད་ཟེར་ལྔའི་ཚོགས་ཀྱིས་ས་འོག་རིམ་པ་བདུན་དང་། བགེགས་རྣམས་ཚིག་པར་གྱུར་པར་བསམ་མོ། །​དེ་སྐད་དུ། བཞི་དང་རྣམ་བཞི་ཉིད་དང་ནི། །​གཞི་ཉིད་གཞི་མེད་རོ་ཡིས་བཞི། །​གཞི་བཟངས་དང་ནི་ངེས་པའི་བཞི། །​ས་འོག་བདུན་དུ་བསྒྲགས་པ་ཡིན། །​ཞེས་པས་བཤད་པས་སོ། །​དེ་ལྟར་ཡོངས་སུ་སྦྱངས་ནས་གཟུང་པ་དང་འཛིན་པ་ལས་རྣམ་པར་གྲོལ་ཞིང་། སྦྱིན་པ་རྣམ་པར་དག་པའི་རྡོ་རྗེའི་ར་བ་རིམ་པ་གསུམ་བྱའོ། །​སྟེང་དུ་ཚུལ་ཁྲིམས་རྣམ་པར་དག་པའི་རྡོ་རྗེའི་དྲ་བ་[[15]](#footnote-34)རྣམ་པ་གསུམ་བྱའོ། །​འོག་ཏུ་བཟོད་པ་རྣམ་པར་དག་པའི་ཕུར་བུའི་ར་བ་ལ་གནོད་པར་བྱེད་པ་འགོག་པར་བྱེད་པ་གཞོམ་པའི་ཕྱིར་ཕུར་བུས་གདབ་པོ། །​དེ་ལྟར་སྲུང་བའི་[[16]](#footnote-35)འཁོར་ལོ་བསམས་ནས། ལྕགས་ཀྱུས་ཡེ་ཤེས་ཀྱི་མཁའ་འགྲོ་མ་དང་ལྷན་ཅིག་སྦྱོར་བས་བཀུག་ལ། དམ་ཚིག་གི་ཕྱག་རྒྱ་བསྟན་པར་བྱ་སྟེ། རྡོ་རྗེ་ཁུ་ཚུར་གཉིས་བཅིངས་ལ། །​གཡོན་པ་སྙིང་གར་བཞག་ནས་གཡས་པ་དཀུར་[[17]](#footnote-36)བསྟོད་དེ། འཇོག་པའི་དམ་ཚིག་གི་ཕྱག་རྒྱ་བསྟན་པར་བྱའོ། །​དེ་ནས་གདན་དབུལ་བར་བྱའོ།[[18]](#footnote-37) །​རིན་པོ་ཆེའི་སེང་གེའི་གདན་གྱི་[[19]](#footnote-38)སྟེང་དུ་པདྨ་དང་། ཟླ་བའི་སྟེང་དུ་བཞུགས་ནས། གདུགས་དཀར་པོས་བརྒྱན་པར་བྱས་ལ། མཆོད་ཡོན་དང་ཞལ་བསིལ་དང་། མཆོད་པ་རྣམ་ལྔས་ཡང་དག་པར་མཆོད་དེ། རྡོ་རྗེ་དྲིལ་བུ་བླངས་ལ་ཨོཾ་ཀཱ་ཡ་ཏུ་ཥྱ་ཧོ། བཱ་ཀ་ཏུ་ཥྱ་ཧོ། །​ཙིཏྟ་ཏུ་ཥྱ་ཧོ། །​ཞེས་དྲིལ་བུ་དཀྲོལ་ཞིང་བསྟོད་པའི་མཆོད་པས་བསྟོད་པར་བྱའོ། །​དེ་ནས་ཐ་མ་ལ་པའི་སྦྱོར་བས་དམིགས་ལ། ལྷ་དེ་ཉིད་ཀྱི་སྤྱན་སྔར་བདག་ཉིད་དབུལ་བར་བྱའོ། །​ཨོཾ་པཉྩ་ཌཱ་ཀི་ནཱི་པུ་ཛོ་པསྠཱ་ནཱ་ཡ་ཨཱཏྨ་ནཱཾ་ནིརྱཱ་ཏ་ཡཱ་མི། ཨོཾ་ཨཱ་[[20]](#footnote-39)ཙརྱ་པཱུ་ཛོ་པསྠ་[[21]](#footnote-40)ནཱ་ཡ་ཨཱཏྨ་ནཱཾ་ནིརྱཱ་ཏ་ཡཱ་མི། ཨོཾ་སཏྭཱརྠ་ཨུཏྟ་ར་ཡཱ་ཡ་ཨཱཏྨ་[[22]](#footnote-41)ནཱཾ་ནིརྱཱ་ཏ་ཡཱ་མི། ཁྲོ་དང་ང་རྒྱལ་ལས་ལྡོག་ཅིང་། །​བརྫུན་དང་ཞེ་གཅོད་ཚིག་རྣམས་དང་། །​སྡིག་པའི་གྲོགས་དང་འཚེ་བའི་གཞི། །​མ་བྱིན་ལེན་པས་ལྡོག་པར་བགྱི། །​སངས་རྒྱས་ཆོས་དང་དགེ་འདུན་ལ། །​རྟག་པར་བདག་ཉིད་སྐྱབས་སུ་མཆི། །​ཐེག་པ་གསུམ་ནི་ཐམས་ཅད་དང་། །​རྣལ་འབྱོར་གསང་སོགས་མཁའ་འགྲོ་མ། །​དཔའ་བོ་དཔའ་མོ་དབང་ཕྱུག་མ། །​བྱང་ཆུབ་སེམས་དཔའ་བདག་ཉིད་ཆེ། །​ཁྱད་པར་དུ་ཡང་སློབ་དཔོན་ལ། །​བདག་ནི་རྟག་པར་སྐྱབས་སུ་མཆི། །​རང་ཉིད་ཀྱི་བྱང་ཆུབ་ཀྱི་སེམས་ཚིགས་སུ་བཅད་པ་ཡང་བརྗོད་པར་བྱ་སྟེ། ཕ་དང་མ་ནི་གསད་པ་དང་། །​རྒྱལ་པོ་གཙང་སྦྲར་སྤྱོད་གཉིས་དང་། །​ཕོ་བྲང་འཁོར་བཅས་བཅོམ་པ་ནི། །​དག་པའི་ལུས་ཞེས་བྱ་བར་བཤད། །​དེ་ནས་སྙིང་གི་པདྨ་དཀར་པོ་ལ་ཀྵུྃ་བསམས་ལ།དེ་ལས་བྱུང་བའི་འོད་ཟེར་གྱི་ཚོགས་ཀྱིས་སེམས་ཅན་ཐམས་ཅད་དང་། བདག་ཉིད་ཀྱང་མི་སྣང་བར་བྱ་སྟེ། སྒྲ་ལ་འགགས་བར་བསམས་ལ། །​ཨོཾ་སྭ་བྷཱ་བ་ཤུདྡྷཿསརྦ་དྷརྨཱཿསྭ་བྷཱ་བ་ཤུདྡྷོ྅[[23]](#footnote-42)ཧཾ། ཞེས་བརྗོད་དོ། །​ཡུྃ་ཀྵུྃ་སུྃ་ཧཱུྃ་ལས་རླུང་དང་མེ་དང་ཆུ་དང་སའི་དཀྱིལ་འཁོར་བསམས་[[24]](#footnote-43)ལ། ཀྵུྃ་ལས་འོ་མ་ཅན་གྱི་རྒྱ་མཚོ། །​སུྃ་ལས་རི་རབ་བསམས་པའི་[[25]](#footnote-44)སྟེང་དུ་རྡོ་རྗེའི་བྷྲཱུྃ་གྱི་[[26]](#footnote-45)འོད་ཟེར་གྱི་ཚོགས་ཀྱིས་བགེགས་ཐམས་ཅད་བསྲེགས་ནས། འོད་ཟེར་དེ་རྣམས་ཡོངས་སུ་གྱུར་པ་ལས། རིན་པོ་ཆེ་སྣ་ཚོགས་བཀོད་པའི་ཁང་པ་བརྩེགས་པ་བསམ་པར་[[27]](#footnote-46)བྱ་སྟེ། །​ཟུར་བཞི་པ་ལ་སྒོ་བཞི་པ། །​རྟ་བབས་བཞིས་ནི་རྣམ་པར་བརྒྱན། །​རྡོ་རྗེའི་ཀ་བས་བརྒྱན་པར་ཡང་། །​སྣ་ཚོགས་མཚན་མར་རྣམ་པར་དགོད། །​དྲིལ་བུ་དྲ་བའི་ཕྲེང་བ་དང་། །​དྲ་བ་དྲ་ཕྱེད་བསྐོར་བ་ལ། །​ཟུར་བཞི་དག་ཏུ་རྡོ་རྗེ་དང་། །​རིན་ཆེན་ཟླ་བ་བྱེད་པས་བརྒྱན། །​སྒོ་རྣམས་སུ་ནི་བུམ་པ་ལ། །​གནས་པའི་རྒྱལ་མཚན་བསྒྲེང་བར་བྱ། །​ཤར་གྱི་སྒོར་ནི་པདྨ་ལ། །​སེང་གེ་མཚན་མ་བསྒྲེང་བྱ་སྟེ། །​བྱང་སྒོར་པདྨ་རྨ་བྱ་ཡི།[[28]](#footnote-47) །​མཚན་མ་དག་ནི་བསྒྲེང་བར་བྱ། །​པདྨ་ངང་པས་མཚན་པ་ཡི། །​རྒྱལ་མཚན་ནུབ་ཏུ་གཞག་པར་[[29]](#footnote-48)བྱ། །​པདྨ་ཆུ་སྲིན་གྱིས་མཚན་པ། །​དེ་བཞིན་ལྷོ་ཡི་ཕྱོགས་སུ་གཞག །[[30]](#footnote-49)​དང་པོའི་དཀྱིལ་འཁོར་ཕྱོགས་ཀྱི་མདོག །​གཉིས་པ་ཁྲག་ལྟར་དམར་བའོ། །​གསུམ་པ་མཁའ་ལྟར་སྔོ་བསངས་ཏེ། །​སྣམ་བུ་གསེར་གྱི་མདོག་ཅན་ནོ། །​རྣལ་འབྱོར་དབང་ཕྱུག་ཆེ་རྣམས་ཀྱང་། །​རྟག་ཏུ་ཚུལ་ནི་འདི་བཞིན་བརྟག །​དབུས་སུ་སེང་གེ་ཡི་ནི་གདན། །​ཤར་དུ་གླང་པོ་ཆེ་ཡི་གདན། །​བྱང་ཕྱོགས་སུ་ནི་རྨ་བྱའི་གདན། །​ནུབ་ཏུ་ནམ་མཁའ་ལྡིང་གི་གདན། །​ལྷོ་རུ་ཅི་བགྱི་ཞེས་བྱའི་གདན། །​དབང་ལྡན་ཕྱོགས་སུ་སེང་གེའི་གདན། །​མེ་ཕྱོགས་རྡོ་རྗེ་གདོང་གི་གདན། །​བདེན་བྲལ་ཕྱོགས་སུ་མ་ཧེའི་གདན། །​རླུང་གི་ཕྱོགས་སུ་ཅེ་སྤྱང་གདན། །​སྒོ་བཞི་དག་ཏུ་རོ་ཡི་གདན། །​གཉིས་པའི་འཁོར་ལོ་ཟླུམ་པོ་ལ། །​པདྨ་དང་ནི་ཟླ་བའི་གདན། །​རིམ་པ་གསུམ་པ་ཉིད་ལ་ནི། །​འཇིག་རྟེན་པ་ཡི་རབ་གྲགས་ལྡན། །​དེ་ལྟར་གདན་ཡོངས་སུ་བརྟགས་ནས་དེ་བསྲུང་བར་བྱ་བའི་ཕྱིར། །​རྡོ་རྗེ་ར་བ་ལ་སོགས་པ་དང་། དྲ་བ་དང་ཕུར་བུ་ལ་སོགས་པ་བྱ་[[31]](#footnote-50)ལ། །​གཙོ་བོའི་གདན་པདྨ་དཀར་པོ་ལ་ཨཱ་ལི་ཡོངས་སུ་གྱུར་པ་ལས། ཟླ་བའི་དཀྱིལ་འཁོར། དེའི་སྟེང་དུ་ཀཱ་ལི་ཡོངས་སུ་གྱུར་པ་ལས། ཉི་མའི་དཀྱིལ་འཁོར་ཏེ། གཉིས་པ་དེའི་སྟེང་དུ་ཡི་གེ་ཧཱུྃ་ལ་ཕྱོགས་ཀྱི་འདབ་མ་ལ་གནས་པའི་ལྷ་མོ་བཞིས་བསྐུལ་བར་བསམ་པར་བྱ་སྟེ། ཛ་ཛ་ཛ་ཛ་བཛྲ་ས་ཏྭ་ཨ་[[32]](#footnote-51)པ་ཏྲ་ན་ར་སིདྡྷི། མ་ཧཱ་མ་ཧཱ་ཧ་ཧ་ཧ་ཧ་ཧཱུྃ་ཀ་ར་ནཱ་ཐ། ས་མ་ཡོ་ཧཾ་ན་མ་ཏ་མི་ཏེ། བ་བ་བ་བ་བཛྲ་སྤོ་ཊ་གུ་ཧྱོ་[[33]](#footnote-52)ངྒ་ཏེ་དེ་ཧ་དྷརྨཱ། ཨ་ཨ་ཨ་ཨ་ཨཱ་ཧོ་ཏོ་ཥ་ཊ། བཛྲ་ཨ་ལི་མེ་ཀ་ཤུ་ལོ་ཡ་ན་ཧཱུྃ། བཞི་པོ་དེས་དེ་ལྟར་བསྐུལ་ནས། ཡི་གེ་ཧཱུྃ་དེར་ཐིམ་པར་གྱུར་པར་བསམས་ལ། དེའི་འོད་ཟེར་ཡོངས་སུ་གྱུར་པ་ལས་རྡོ་རྗེ་རྩེ་ལྔ་པ་བསམ་པར་བྱ་སྟེ། མཉམ་པ་ཉིད་ཀྱི་ཡེ་ཤེས་སོ། །​ཨོཾ་བཛྲ་ཤུདྡྷཿསརྦ་དྷརྨཱ་བཛྲ་ཤུདྡྷོ྅[[34]](#footnote-53)ཧོ། །​ཞེས་བརྗོད་ལ་ལྟེ་བའི་ཡི་གེ་ཧཱུྃ་གི་འོད་ཟེར་གྱི་ཚོགས་ཀྱིས་སེམས་ཅན་ཐམས་ཅད་ཡོངས་སུ་སྦྱོངས་ནས། བྱ་བ་སྒྲུབ་པ་ལ་རོ་གཅིག་པར་གྱུར་པ་དང་། སེང་གེའི་གདན་གྱི་སྟེང་དུ་རང་གི་གནས་སུ་སྦྱང་ཞིང་། ཉི་མའི་དཀྱིལ་འཁོར་ཡང་བསམས་ལ། གདུགས་དཀར་པོས་བརྒྱན་ཏེ། དེ་ནས། ཞལ་གསུམ་པ་དང་ཕྱག་དྲུག་པ། །​སེམས་དཔའི་སྐྱིལ་མོ་ཀྲུང་གིས་བཞུགས། །​སྐྲ་ནི་གྲོལ་ཞིང་རྣམ་པར་འཕྲོ། །​ཐོད་པའི་ཕྲེང་བས་རྣམ་པར་བཅིངས། །​རྡོ་རྗེས་བརྒྱན་པའི་རྩེ་བྲན་ཡང་། །​སངས་རྒྱས་ལྔས་ནི་རྣམ་པར་བརྒྱན། །​སྐུ་མདོག་སྔོ་ཞིང་ཤས་ཆེར་གྲགས། །​སྦྲུལ་གྱི་རྒྱན་གྱིས་རྣམ་པར་བརྒྱན། །​ཁྲོ་བོ་སྒེག་པ་རྣམ་པར་བཤད། །​ཞལ་གསུམ་སྤྱན་ནི་རྣམ་པ་གསུམ། །​གད་རྒྱངས་ཧ་ཧས་ཞལ་གདངས་པ། །​ན་བཟའ་དམར་པོས་ཉེ་བར་མཛེས། །​ཁ་ཊྭཱྃ་[[35]](#footnote-54)ག་ནི་གྱེན་དུ་བསྒྲེང་། །​གཉིས་པ་ལ་ནི་དགྲ་སྟ་ཉིད། །​གསུམ་པ་རྟག་ཏུ་རྡོ་རྗེ་ཅན། །​གཡོན་གྱི་དྲིལ་བུ་ངེས་དཀྲོལ་ཞིང་། །​གཉིས་པས་རྣལ་འབྱོར་བ་ཡི་སྣོད། །​དེ་བཞིན་གསུམ་པས་རལ་གྲི་རྣམས། །​འོད་ཟེར་དཔག་མེད་ལྡན་པར་ནི། །​མཁས་པས་དབུས་སུ་བསྒོམ་པར་བྱ། །​སྐུ་མདོག་དཀར་ཞིང་རབ་མཛེས་པའི། །​ཕྱག་གཉིས་མགྲིན་པར་འཁྱུད་ནས་སུ། །​མ་མཆུ་ཚེམས་ཀྱིས་འདས་པར་[[36]](#footnote-55)མཛད། །​ཞབས་ཀྱི་ཚིགས་ཀྱིས་བཀྲེས་ནས་སུ། །​རྡོ་རྗེ་པདྨར་ཐིམ་པར་མཛད། །​ཡན་ལག་རྒྱན་ཀུན་གྱིས་བརྒྱན་ཅིང་། །​ཤིན་ཏུ་མཛེས་པའི་གོས་གསོལ་ནས། །​ཤེས་རབ་དང་ནི་འདུས་ནས་བཞུགས། །​དེ་ནས་བ་དན་གསུམ་པའི་ཕྱག་རྒྱས་ཡི་གེ་བརྒྱད་དགོད་པར་བྱ་སྟེ། ཀྵུྃ་ནི་སྤྱི་བོར་རྣམ་པར་བསམ། །​ཡི་གེ་ཧཱུྃ་ནི་མིག་གཉིས་སུ། །​ཡུྃ་ནི་རྣ་བ་སྣ་གཉིས་སུ། །​སུྃ་ནི་ལྕེ་ལ་ཡང་དག་འབར།[[37]](#footnote-56) །​ལྐོག་མར་སྨྼྻུྃ་བསམ་པར་བྱ། །​ནང་འཚོང་དེ་བཞིན་ཧྨྼྻུྃ་བསམ། །​སྙིང་གི་ཕྱོགས་སུ་ཡྨྼྻུྃ་ངོ། །​ལྟེ་བར་ཀྵྨྼྻུྃ་དགོད་པར་བྱ། དེ་ལྟར་བསམས་ནས་ལྕགས་ཀྱུ་དཀར་པོས་ཡེ་ཤེས་ཀྱི་མཁའ་འགྲོ་མ་བཀུག་ལ། དམ་ཚིག་གི་ཕྱག་རྒྱ་བསྟན་ཅིང་མཆོད་ཡོན་དང་། ཞལ་བསིལ་དང་གདན་བསྟབས་ལ་ཡང་དག་པར་མཆོད་དོ། །​ཨོཾ་བཛྲ་ཨཾ་ཀུ་ཤ་ཛཿཛཿཧཱུྃ་བྃ་ཧོཿ། །​ཞེས་བྱ་བས་རྣལ་འབྱོར་གྱིས་ནི་[[38]](#footnote-57)ནམ་མཁའི་ཐུགས་ཀར་ཉི་མའི་དཀྱིལ་འཁོར་ལ་བཅུག་ལ། བཅིངས་ཏེ་དབང་དུ་བྱས་ནས་མཉེས་པར་བྱའོ། །​ཨོཾ་ཧཱུྃ་ཨཱ་སྭཱ་ཧཱ། ཞེས་བྱ་བའི་སྔགས་འདིས། ཉི་མའི་ལག་བས་སངས་རྒྱས་ལྔའི་དབང་བསྐུར་བ་བརྟག་པར་བྱའོ། །​སྔགས་འདིས་རྒྱན་གྱི་ཕྱག་རྒྱ་དབུལ་བར་བྱའོ། །​བཤད་མ་ཐག་པའི་རིམ་པས་གསང་སྔགས་ཀྱིས་བསྐྱེད་པའི་ལྷའི་སྐུ་ལ་མངོན་པར་ཞེན་པ་གསལ་བར་བྱ་བའི་ཕྱིར་སྔགས་འདིས་བརྗོད་པར་བྱ་སྟེ། ཨོཾ་ཡོ་ག་ཤུདྡྷཿསརྦ་དྷ་རྨཱ་ཡོ་ག་ཤུདྡྷོ྅[[39]](#footnote-58)ཧཾ།དེ་ནས་ཐབས་དང་ཤེས་རབ་ཤིན་ཏུ་ཐིམ་ཞིང་། སྒྱུ་མ་ལྟ་བུར་ལྷག་པར་མོས་པས། བདག་དང་གཞན་གྱི་དོན་རྫོགས་པར་བྱེད་པའི་དཀྱིལ་འཁོར་དབྱུང་བར་བྱ་སྟེ། སུྃ་བཟླས་པ་ལས་ཡང་དག་བྱུང་། །​དུང་དང་ཀུནྡ་ཟླ་འོད་བཅས། །​ཕྱག་གཉིས་སྐྲ་ནི་རྣམ་པར་གྲོལ། །​སངས་རྒྱས་ཕྲེང་བས་རྣམ་པར་བརྒྱན། །​ཡན་ལག་རྒྱན་རྣམས་རྣམ་པར་བརྒྱན། །​རིགས་གསུམ་ཁྲོ་བོ་ཧཱུྃ་མཛད་པ། །​ཁ་ཊྭཱཾ་ག་དང་རྣལ་འབྱོར་སྣོད། །​འོད་ཟེར་དཔག་ཏུ་མེད་པ་འབར། །​ཤམ་ཐབས་གླང་པོའི་པགས་པ་སྟེ། །​ན་རིའི་པགས་པ་གོས་སུ་མནབས། །​དེ་[[40]](#footnote-59)ཡི་དཀྱིལ་འཁོར་འོད་འཁོར་ལོ། །​གླང་ཆེན་རོལ་པའི་སྟབས་ཀྱིས་བཞུགས། །​རྡོ་རྗེ་ལྕགས་ཀྱུས་བཀུག་ནས་ནི། །​རྡོ་རྗེ་མཁའ་འགྲོ་མ་ཤར་དུ། །​ཨོཾ་ཨཱཿསྭཱ་ཧཱ། ས་ཡི་དབུགས་ཕྱིན་ལས་བྱུང་བ། །​ཨཱ་སྐྱེས་མི་བཟད་མཁའ་འགྲོ་མ། །​སྐུ་མདོག་སེར་མོ་ཤིན་ཏུ་མཛེས། །​རྣམ་པར་གཙིགས་པ་ཧ་ཧར་བཞད། །​དབུ་སྐྲ་གྱེན་དུ་རྣམ་པར་འབར། །​སངས་རྒྱས་ལྔ་ཡི་དབུ་རྒྱན་ཅན། །​རྨ་བྱའི་གདན་ནི་རྣམ་མནན་ནས། །​སྐྱིལ་ཀྲུང་དག་ནི་ཕྱེད་པས་བཞུགས། །​རྒྱན་རྣམས་ཀུན་གྱིས་སྐུ་ལ་བརྒྱན། །​ཕྱག་གཉིས་རྣམ་པར་མཛེས་པས་ན། །​ཁ་ཊྭཱཾ་རྣལ་འབྱོར་སྣོད་དག་བསྣམས། །​མེ་ཡི་དཀྱིལ་འཁོར་ལ་བཞུགས་པས། །​ཤམ་ཐབས་གླང་པོའི་པགས་པ་སྟེ། །​ན་རའི་པགས་པ་གོས་སུ་མནབས། །​ལྷ་མོ་དེ་ལྟར་བསྒོམ་བྱ་བ། །​རྟག་ཏུ་བྱང་གི་ཕྱོགས་སུ་བཞུགས། །​ཨོཾ་ཨྸ་སྭཱ་ཧཱ། ཨྸྸ་སྐྱེས་མེ་ཡི་དབུགས་ལས་བྱུང་། །​རོ་ལངས་མ་ནི་ནུབ་ཏུ་དགོད། །​མཁའ་ལྡིང་གདན་ལ་བཞུགས་ནས་ནི། །​ཙོག་བུའི་[[41]](#footnote-60)འདུག་སྟངས་དག་གིས་བཞུགས། །​ཁ་དོག་དམར་ཞིང་ཤིན་ཏུ་མཛེས། །​ཕྱག་གཉིས་འཇིགས་པའི་ཧཱུྃ་མཛད་པས།[[42]](#footnote-61) །​སྐྲ་ནི་འབར་ཞིང་རྣམ་པར་གྱེས།[[43]](#footnote-62) །​སངས་རྒྱས་ལྔ་ཡིས་རྣམ་པར་བརྒྱན། །​ཁ་ཊྭཱྃ་རྣལ་འབྱོར་སྣོད་བསྣམས་ཤིང་། །​རྒྱན་རྣམས་ཀུན་གྱིས་རྣམ་པར་བརྒྱན། །​ཤམ་ཐབས་གླང་པོའི་པགས་པ་སྟེ། །​ན་རའི་པགས་པ་གོས་སུ་མནབས། །​མི་གཡོ་འཚེ་བ་མེད་པ་ཡི། བསམ་པས་ཀུན་ནས་བསྒོམ་པར་བྱ། །​ཨོཾ་ཨྸྸཿསྭཱ་[[44]](#footnote-63)ཧཱ། ཨྸྸ་སྐྱེས་རླུང་གིས་དབུགས་འབྱིན་འབྱུང་། །​གཏུམ་མོ་ལྷ་ཡི་དབང་ཕྱུག་མ། །​མདོག་སྔོན་མི་བཟང་ཆེན་མོ་སྟེ། །​ཧ་ཧའི་གད་རྒྱངས་འཇིགས་པ་སྒྲོགས། །​ཅི་བགྱིའི་གདན་ལ་གནས་ནས་ནི། །​པུས་མོའི་སྐྱིལ་ཀྲུང་དག་གིས་བཞུགས། །​དབུ་སྐྲ་དམར་པོ་རྣམ་པར་འཐོར། །​སངས་རྒྱས་ལྔ་ཡིས་རྣམ་པར་བརྒྱན། །​ཕྱག་གཉིས་རྣལ་འབྱོར་སྣོད་དང་ནི། །​ཁ་ཊྭཱཾ་ག་ནི་རབ་ཏུ་བསྣམས། །​སྐུ་ལ་རྒྱན་རྣམས་ཀུན་གྱིས་བརྒྱན། །​ཤམ་ཐབས་གླང་པོའི་པགས་པ་སྟེ། །​ན་རའི་པགས་པ་གོས་སུ་མནབས། །​ལྷོ་རུ་རྟག་ཏུ་བསྒོམ་པར་བྱ། །​ཨོཾ་ཨྸ་ཨཾ་སྭཱ་ཧཱ། རྀ་ཡི་ས་བོན་ལས་བྱུང་བ། །​ལྷ་མོའི་མིང་ནི་སེང་གེ་ཅན། །​སེང་གེའི་གདན་ལ་རྣམ་པར་བཞུགས། །​རོལ་པའི་སྟང་སྟབས་དག་དང་ལྡན། །​དཀར་དང་སེར་ལ་སོགས་མདོག་ཅན། །​འབར་བའི་འོད་དང་འདྲ་བའི་འོད། །​ཕྱག་གཉིས་ན་བཟའ་དམར་པོ་བསྣམས། །​རྒྱན་རྣམས་ཀུན་གྱིས་རྣམ་པར་བརྒྱན། །​ལག་པ་གྱེན་གདེངས་རལ་གྲི་དང་། །​གཡོན་པ་སྡིགས་མཛུབ་ཞགས་པའོ། །​བདུད་རྣམས་ཐམས་ཅད་སྐྲག་བྱེད་པ། །​དབང་ལྡན་ཕྱོགས་སུ་རྣམ་པར་དགོད། །​ཨོཾ་རྀ་སྭཱ་ཧཱ། རཱྀ་ཡི་ས་བོན་ལས་བྱུང་བ། །​རྡོ་རྗེ་ཆུ་ཅན་ཟླ་བས་བརྒྱན། །​དཀར་དང་གནག་ལ་སོགས་མདོག་ལྡན། །​དཀྱིལ་འཁོར་ཚམ་ངམ་གནས་པས་བཞུགས། །​ཕྱག་གཉིས་ཁྲོ་བོའི་བཤད་པར་ལྡན། །​ན་བཟའ་དམར་པོས་རྣམ་པར་བརྒྱན། །​ལྕགས་ཀྱུ་ཞགས་པ་སྡིགས་མཛུབ་ལྡན། །​སྟག་མོ་མེ་ཡི་ཕྱོགས་སུ་བཀོད། །​ཨོཾ་རཱྀ་སྭཱ་ཧཱ། ལྀ་[[45]](#footnote-64)ཡི་ས་བོན་ལས་བྱུང་བ། །​ཝ་མོ་ནག་མོ་རྣམ་པར་མཛེས། །​མ་ཧེའི་གདན་ལ་རྣམ་གནས་ཤིང་། །​སྐྱིལ་ཀྲུང་ཕྱེད་པར་ཡང་དག་ལྡན། །​ཕྱག་གཉིས་དགྲ་སྟ་ཞགས་པ་བསྣམས། །​མེ་ཡི་དཀྱིལ་འཁོར་དག་གིས་བརྒྱན། །​མཆེ་བའི་གཟུགས་ནི་གཙིགས་པ་དང་། །​ཧ་ཧ་བཞད་ཅིང་ཤིན་ཏུ་འཇིགས། །​ན་བཟའ་དག་ནི་དམར་བོར་མནབས། །​བདེན་བྲལ་ཕྱོགས་ཀྱི་ལྷ་མོ་ཡིན། །​ཨོཾ་ལྀ་སྭཱ་ཧཱ། ལཱྀ་[[46]](#footnote-65)ཡི་ས་བོན་ལས་བྱུང་བའི། །​ལྷ་མོ་འུག་པ་མོ་ནི་དབྱུང་། །​སྐུ་མདོག་དམར་དང་སེར་བར་སྣང་། །​ཅེ་སྤྱང་གི་ནི་གདན་ལ་བཞུགས། །​ཙོག་བུའི་འདུག་སྟངས་ཡང་དག་ལྡན། །​ཕྱག་གཉིས་དབྱིག་པ་སྣོད་བསྣམས་ཤིང་། །​རྒྱན་རྣམས་ཀུན་གྱིས་རྣམ་པར་བརྒྱན། །​ན་བཟའ་དག་ནི་དམར་པོ་གསོལ། །​འབར་བའི་མེ་དང་མཉམ་པའི་འོད། །​ལྷ་མོ་དེ་ལྟར་བསྒོམ་བྱ་བ། །​ཤན་པ་[[47]](#footnote-66)རླུང་གི་ཕྱོགས་སུ་གནས། །​ཨོཾ་ལཱྀ་[[48]](#footnote-67)སྭཱ་ཧཱ། ནང་གི་དཀྱིལ་འཁོར་སྒོ་རྣམས་སུ། །​སྒོ་སྲུང་རྣམ་པ་བཞི་དག་ནི། །​ལྷ་འགུགས་ལ་སོགས་རྣམ་པར་འགྲེལ།[[49]](#footnote-68) །​བསྒོམ་པ་དེ་ཉིད་བདག་གིས་བསྒོམ། །​རང་སྔགས་ལས་བྱུང་མཁའ་འགྲོ་མ། །​རྒྱལ་བའི་དབང་མོ་ཞེས་བྱ་བ། །​མདོག་དཀར་ཕྱག་ནི་གཉིས་དང་ལྡན། །​རྒྱན་རྣམས་ཀུན་གྱིས་སྐུ་ལ་བརྒྱན། །​གཏུམ་མོའི་[[50]](#footnote-69)སྒྲ་ནི་རྣམ་པར་འཐོར། །​དེ་ཡི་ཞལ་དུ་ཕྱག་འཛུད་ཅིང་། །​ཧ་ཧ་ཞེས་བཞད་རབ་འཇིགས་མ། །​ཡི་དགས་ཀྱི་ནི་གདན་ལ་བཞུགས། །​འགུགས་པ་ལ་ནི་རབ་བརྩོན་པའི། །​ལྷ་མོ་ཤར་གྱི་སྒོ་རུ་དགོང་། །​ཨོཾ་ཨིཾ་སྭཱ་ཧཱ། རང་སྔགས་ལས་བྱུང་ལྷ་མོ་ནི། །​གླང་པོའི་དབང་མོ་ཞེས་བྱ་བ། །​དྲག་མོ་[[51]](#footnote-70)ཆེན་མོ་སྐུ་མདོག་སེར། །​ཡི་དགས་གདན་ལ་རྣམ་པར་བཞུགས། །​ཕྱག་གཉིས་ཐལ་མོ་སྦྱར་བ་དང་། །​དབུ་སྐྲ་གྱེན་དུ་མེ་ལྟར་འབར། །​མི་བཟད་གཟུགས་ཀྱིས་བཞད་བྱ་ཞིང་། །​ཤིན་ཏུ་མཛེས་པའི་འོད་ཀྱིས་བརྒྱ་ན། །​འོད་ཟེར་འབར་བས་འཁྲུགས་ཤིང་གསལ། །​བྱང་གི་ཕྱོགས་སུ་རྣམ་པར་དགོད། །​ཨོཾ་ཨཱྃ་[[52]](#footnote-71)སྭཱ་ཧཱ། རང་སྔགས་ལས་བྱུང་འཇིབ་མ་ནི། །​རྒྱལ་བའི་དབང་མོ་ཞེས་བྱ་བ། །​མདོག་དམར་འཇིགས་པའི་སྒྲ་སྒྲོགས་པ། །​ཡི་དགས་ཀྱི་ནི་གདན་ལ་བཞུགས། །​རབ་མཛེས་གོས་ནི་རྣམ་པར་མནབས། །​ཕྱག་མཐིལ་གཉིས་ན་སྲད་བུ་དམར། །​ཐལ་མོ་སྦྱར་བས་[[53]](#footnote-72)ཁྲག་གསོལ་བས། །​མེ་འབར་བ་ཡི་འོད་མངའ་བ། །​དྲག་པོ་འཆིང་བར་བྱེད་པ་ཡི། །​འཇིབ་མ་ནུབ་ཏུ་བསྒོམ་པར་བྱ། །​ཨོཾ་ཧྲིཾ་ཧྃ་སྭཱ་ཧཱ། རང་སྔགས་ལས་བྱུང་ལྷ་མོ་ནི། །​ཀྃ་བུ་ཛི་ནི་ཞེས་བྱ་བ། །​མདོག་གནག་རོ་ཡི་གདན་ལ་བཞུགས། །​ཕྱག་གཉིས་སྐྲ་ནི་རྣམ་པར་འཐོར། །​རབ་མཛེས་ན་བཟའ་དམར་པོ་མནབས། །​སངས་རྒྱས་ཀུན་གྱིས་རྣམ་པར་བརྒྱན། །​ཕྱག་ན་ཐོ་བ་སྡིགས་མཛུབ་ལྡན། །​འགྲོ་བའི་སེམས་ནི་རྨོངས་པར་བྱེད། །​དྲག་ཅིང་མེ་འབར་འདྲ་བའི་འོད། །​ལྷོ་ཕྱོགས་སུ་ནི་བསྒོམ་པར་བྱ། །​རིམ་པ་དག་ནི་གཉིས་པ་ལ། །​རྣལ་འབྱོར་མ་རྣམས་མཁས་པས་དགོད། །​སྤོས་བྱེད་འདུ་[[54]](#footnote-73)བྱེད་གཏུམ་མོ་ནི། །​ཤར་གྱི་ཕྱོགས་གྱི་ལྷ་མོ་ཡིན། །​བདུད་རྩིས་གང་པའི་ཐོད་པ་ལ། །​སྒེག་པའི་ཕྱག་ནི་རྣམ་པར་མཛེས། །​དྲག་པོ་[[55]](#footnote-74)ཁྲག་འཐུང་ཤ་ཟ་མ། །​བྱང་གི་ཕྱོགས་ཀྱི་ལྷ་མོ་ཡིན། །​ལྕགས་ཀྱུ་ལ་སོགས་ལྔ་རྣམས་ཀྱིས། །​བཀང་བའི་ཐོད་པ་ཕྱག་ན་བསྣམས། །​གཏུམ་འབར་འཇིགས་སུ་རུང་བ་ནི། །​ནུབ་ཀྱི་ཕྱོགས་ཀྱི་ལྷ་མོ་ཡིན། །​ལག་པ་གཉིས་ཀྱིས་པདྨའི་སྣོད། །​ཐོགས་པ་རུ་ནི་རྣམ་པར་དགོད། །​ཐོད་ཅན་རྡོ་རྗེ་ཅན་ཀུན་ནི།[[56]](#footnote-75) །​ལྷོ་ཡི་ཕྱོགས་ཀྱི་ལྷ་མོ་ཡིན། །​ཐོད་པ་བཟའ་བཏུང་གིས་ཁེངས་དང་། །​རྡོ་རྗེ་དག་ནི་ཕྱག་ན་བསྣམས། །​སྒེག་མོ་དྲི་ནི་དབང་ལྡན་དུ། །​པི་ཝང་མེ་ཏོག་མེ་ཡི་ཕྱོགས། །​གླུ་མ་བདུག་སྤོས་བདེན་བྲལ་དུ། །​གར་མ་མར་མེ་རླུང་གི་ཕྱོགས། །​འདུག་པའི་[[57]](#footnote-76)ལྷ་མོ་ཉི་ཤུ་ཡང་། །​རྒྱན་རྣམས་ཀུན་གྱིས་རྣམ་པར་བརྒྱན། །​འདི་དག་རྒྱན་སོགས་ཕྱོགས་དང་མཚུངས། །​པདྨ་ཟླ་བའི་སྟེང་ན་གནས། །​གསུམ་པ་གཞན་གྱི་གདན་ལ་ནི། །​ཤར་སྒོར་ཁྱབ་འཇུག་གསོལ་ཀའི་[[58]](#footnote-77)ཚུལ། །​ཚངས་པ་ལག་ན་རྔ་ཡབ་བསྣམས། །​བྱང་གི་སྒོར་ནི་རྣམ་པར་གནས། །​དྲག་པོ་ལ་སོགས་བསྟོད་སྒྲར་ལྡན། །​ནུབ་ཀྱི་སྒོར་ནི་གཞག་པར་བྱ། །​བརྒྱ་བྱིན་རིན་ཆེན་གདུགས་ཐོགས་ལ། །​ལྷོ་ཡི་ཕྱོགས་སུ་གཞག་པར་[[59]](#footnote-78)བྱ། །​རྔ་དག་བརྡུང་ཞིང་རྔ་ཡབ་ཐོགས། །​གར་དང་གླུ་ཡིས་བརྒྱན་པ་དང་། །​སྡེར་བཅས་ཆུང་མར་བཅས་པ་ཡི། །​བརྒྱ་བྱིན་བྱང་ཤར་མཚམས་སུ་གཞག །​ལག་ན་རིན་ཆེན་མྱུ་གུ་ཐོགས། །​མུ་ཏིག་དོ་ཤལ་དག་གིས་བརྒྱན། །​སྡེ་དང་བཅས་ཤིང་ཆུང་མར་བཅས། །​ཀུ་བེ་ར་ནི་ཤར་ལྷོར་གཞག །[[60]](#footnote-79)​རྒྱལ་མཚན་གདུགས་དང་བླ་བྲེར་བཅས། །​སྡེ་དང་བཅས་ཤིང་ཆུང་མར་བཅས། །​འབྱུང་པོའི་ཚོགས་ཀྱི་རྒྱལ་དབང་པོ། །​ལྷོ་ནུབ་ཕྱོགས་སུ་གཞག་པར་[[61]](#footnote-80)བྱ། །​པི་ཝང་གླིང་བུ་དུམ་ཡིས། །​གླུ་དང་གར་ལ་སོགས་པ་མཁས། །​ཆུང་མར་བཅས་པའི་ཀླུ་དབང་ནི། །​ནུབ་བྱང་མཚམས་སུ་གཞག་པར་[[62]](#footnote-81)བྱ། །​དེ་ལྟར་དཀྱིལ་འཁོར་བའི་ལྷའི་འཁོར་ལོའི་གནས་ཇི་ལྟ་བ་བཞིན་དུ་གཞག་[[63]](#footnote-82)ལ། ཡང་ལྕགས་ཀྱུ་དཀར་པོས་ཡེ་ཤེས་ཀྱི་དཀྱིལ་འཁོར་སྤྱན་དྲངས་ནས། དམ་ཚིག་[[64]](#footnote-83)དཀྱིལ་འཁོར་ལ་གཞག་[[65]](#footnote-84)སྟེ། སྔར་བཤད་པའི་སྔགས་དང་ཕྱག་རྒྱ་དང་བཅས་པས་དམ་ཚིག་གི་ཕྱག་རྒྱ་བསྟན་ལ། རང་གི་གཟུགས་རྣམས་ལ་ཡེ་ཤེས་སེམས་དཔའ་གཞུག་པར་བྱའོ། །​དེ་རྣམས་ཀྱི་ཐུགས་ཀར་སྔགས་ཀྱི་ཕྲེང་བ་རབ་ཏུ་འབར་བ་ནི་ཆོས་ཀྱི་ཕྱག་རྒྱའོ། །​སྤྲོ་བ་དང་བསྡུ་བ་ནི་ལས་ཀྱི་ཕྱག་རྒྱའོ། །​དེ་ལྟར་ཕྱག་རྒྱ་བཞི་དང་སྦྱར་ནས་ཐམས་ཅད་ཀྱི་ཅོད་པན་ལ་རྣལ་འབྱོར་ནམ་མཁའི་དབང་བསྐུར་བ་ཉིད་དུ་བསམ་པར་བྱའོ། །​དེ་ནས་ཕྱག་རྒྱ་བསྟན་པར་བྱ་བའི་ཕྱིར་གསུངས་པ། དེ་རྣམས་མིང་གི་གསང་སྔགས་ནི།ཨོཾ་དང་བསྲེགས་པའི་[[66]](#footnote-85)མཐའ་མའོ། །​དྲི་མ་གསུམ་གྱི་ཚིགས་གསུམ་ལ། །​རོ་ཙ་ན་ནི་ལྕགས་ཀྱུར་སྦྱར། །​ཨོཾ་ཨ་ཀཱཪྵཱ་[[67]](#footnote-86)ཎི་ཧཱུྃ་ཕཊ་སྭཱ་ཧཱ། འཇིག་རྟེན་པ་ལ་སོགས་པ་དགུག་པའི་སྔགས་དང་ཕྱག་རྒྱའོ། །​ཁུ་ཚུར་གཉིས་སྦྱར་བརྟན་བཅིངས་ནས། །​དྲི་མ་གསུམ་གྱི་[[68]](#footnote-87)བདུག་སྤོས་བཏང་།[[69]](#footnote-88) །​གཉིས་པོ་རེག་པའི་སྦྱོར་བ་ཡིས། །​རྡོ་རྗེ་མདུང་ཐུང་བསྟན་པར་བྱ། །​ཨོཾ་ཏིཥྛ་ཨཱ་ས་ན་སྭཱ་ཧཱ། གདན་གྱི་སྔགས་དང་ཕྱག་རྒྱའོ། །​པདྨ་ཡེ་ཤེས་དཀྲིས་པ་ཡིས། །​ས་ཡི་གདུགས་དང་རྣམ་ཤེས་མནན། །​གཉིས་པོ་ལྕགས་སྒྲོག་དཀྲིས་ནས་ནི། །​ལྷག་མ་བ་དན་གསུམ་པར་བསྒྲེང་། །​དྲི་མ་གསུམ་ནི་བདུག་སྤོས་རེག །​རྡོ་རྗེ་རྩེ་ནི་ལྔ་པ་ཡིན། །​ཨོཾ་ཧཱུྃ་ཧ་[[70]](#footnote-89)སྭཱ་ཧཱ། རྣལ་འབྱོར་ནམ་མཁའི་སྔགས་དང་ཕྱག་རྒྱའོ། །​ཁུ་ཚུར་གཉིས་ནི་བརྟན་བཅིངས་ལ། །​གུང་མོ་གཉིས་ནི་བརྐྱང་བར་བྱ། །​མཛུབ་མོ་མདུན་[[71]](#footnote-90)དུ་ཁ་སྤྲད་ལ། །​ཡེ་ཤེས་ལྷ་མོ་དག་ལ་བསྟན། །​ཨོཾ་ཨོཾ་ཨ་སྭཱ་ཧཱ། ཡེ་ཤེས་མཁའ་འགྲོ་མའི་སྔགས་དང་ཕྱག་རྒྱའོ། །​ལག་པ་དང་ནི་ལག་པར་སྦྱར། །​མཐེ་བོང་དབུས་སུ་གཞུག་པར་བྱ། །​ཡང་དང་ཡང་དུ་བསྐྱོད་བྱས་ལ། །​ཤར་གྱི་རྡོ་རྗེ་ཅན་ལ་བསྟན། །​ཨོཾ་སུྃ་ས་སྭཱ་ཧཱ། རྡོ་རྗེ་ཅན་མའི་སྔགས་དང་ཕྱག་རྒྱའོ། །​ཁུ་ཚུར་མཉམ་པར་བརྟན་བཅིང་[[72]](#footnote-91)ལ། །​མཐེ་བོང་གཉིས་ནི་རྣམ་པར་བརྐྱང་། །​དྲག་མོ་ལ་ནི་ཕྱག་རྒྱ་བསྟན། །​བྱང་གི་ཕྱོགས་སུ་བརྩམ་པར་བྱ། །​ཨོཾ་ཀྵུྃ་ཀྵ་སྭཱ་ཧཱ། དྲག་མོའི་སྔགས་དང་ཕྱག་རྒྱའོ། །​འདི་ཡི་ཕྱག་རྒྱ་བརྟན་བཅིངས་ལ། །​གུང་མོ་གཉིས་ནི་རྣམ་པར་བརྐྱང་། །​ནུབ་ཀྱི་ཕྱོགས་སུ་རོ་ལངས་མ། །​ཕྱག་རྒྱ་དེ་ལ་སྦྱར་བར་བྱ། །​ཨོཾ་ཡུྃ་ཡ་སྭཱ་ཧཱ།རོ་ལངས་མའི་སྔགས་དང་ཕྱག་རྒྱའོ། །​ཕྱག་རྒྱ་དེ་ཉིད་བརྟན་བཅིངས་ལ། །​མཐེའུ་ཆུང་གཉིས་ནི་རྣམ་པར་བརྐྱང་། །​ལྷོ་ཡི་ཕྱོགས་སུ་གཏུམ་མོ་ལ། །​ཕྱག་རྒྱ་དེ་ནི་རྣམ་པར་བརྐྱང་། །​ཨོཾ་ཧཱུྃ་སྭཱ་ཧཱ། གཏུམ་མོའི་སྔགས་དང་ཕྱག་རྒྱའོ། །​ཕྱག་རྒྱ་ཀུན་གྱི་དང་པོ་རུ། །​པདྨའི་བསྐོར་བ་[[73]](#footnote-92)སྔོན་དུ་བྱ། །​རྡོ་རྗེ་བསྡམས་པ་གཉིས་བྱས་ལ། །​རོ་ཙ་ན་དཀར་པོའི་ལྕགས་སྒྲོག་ཡིན། ཨོཾ་སྨྼྻུྃ་སྭཱ་ཧཱ། སེང་གེ་མའི་སྔགས་དང་ཕྱག་རྒྱའོ། །​དེ་ཡི་ཕྱག་རྒྱ་བརྟན་བཅིངས་ལ། །​དྲི་མ་གསུམ་དང་བདུག་སྤོས་བཏང་། །​ཨོཾ་ཧྨྼྻུྃ་སྭཱ་ཧཱ། སྟག་མོའི་སྔགས་དང་ཕྱག་རྒྱའོ། །​དེ་ཡི་ཕྱག་རྒྱ་བརྟན་[[74]](#footnote-93)བཅིངས་ལ། །​ས་ཡི་གདུགས་དང་པད་ལྕགས་སྒྲོག །​ཨོཾ་ཡྨྼྻུྃ་སྭཱ་ཧཱ། ཝ་མོའི་སྔགས་དང་ཕྱག་རྒྱའོ། །​རྡོ་རྗེ་བཅིངས་བ་གཉིས་ལས་ནི། །​ཕན་ཚུན་དུ་ནི་མངོན་པར་བསྐྱོད། །​ཨོཾ་ཀྵྨྼྻུྃ་[[75]](#footnote-94)སྭཱ་ཧཱ། འུག་པ་མོའི་སྔགས་དང་ཕྱག་རྒྱའོ། །​ལག་པ་གཉིས་ཀ་ཁར་བཅུག་སྟེ། །​དགོད་པ་བླ་ན་མེད་པ་བྱ། །​ཨོཾ་ཧཱུྃ་ཧུ་སྭཱ་ཧཱ། མཁའ་འགྲོ་རྒྱལ་པོའི་དབང་མོའི་སྔགས་དང་ཕྱག་རྒྱའོ། །​ཐལ་མོ་སྤྱི་བོར་སྦྱར་ནས་གཞག །[[76]](#footnote-95)​ཨོཾ་ཕཊ་ཧཱུྃ་སྭཱ་ཧཱ། སྒྲོལ་མའི་སྔགས་དང་ཕྱག་རྒྱའོ། །​ཡི་དགས་ཐལ་མོ་ཁར་བཅུག་སྟེ།[[77]](#footnote-96) །​ཧཱུྃ་ཞེས་བྱ་བ་རབ་ཏུ་སྒྲོགས། །​ཨོཾ་ཕེཾ་ཧཱུྃ་སྭཱ་ཧཱ། འཇིབ་མའི་སྔགས་དང་ཕྱག་རྒྱའོ། །​ཟླ་བའི་ཁུ་ཚུར་བརྟན་བཅིངས་ལ། །​རྣ་བའི་རྩ་རུ་སྦྱར་བར་བྱ། །​ཨོཾ་ཧྲཱི་ཧཱུྃ་སྭཱ་ཧཱ། ཀཾ་པོ་ཛིའི་སྔགས་དང་ཕྱག་རྒྱའོ། །​དཀྱིལ་འཁོར་ནང་གི་ལྷ་མོ་བཅུ་གསུམ་གྱི་སྔགས་དང་ཕྱག་རྒྱའོ། །​ཟླ་བའི་ལག་པ་བརྐྱང་ནས་སུ། །​རྣམ་ཤེས་དག་ནི་དགུག་བར་བྱ། །​མདུན་གྱི་གཉིས་ནི་སྦྱར་བར་བྱ། །​བདུད་རྩིའི་ཆུ་ནི་སྔོན་འགྲོ་བའི། །​ཨོཾ་ཧ་ཧོ་ཧྲིཿསྭཱ་ཧཱ། ཤར་གྱི་ཕྱོགས་ཀྱི་རྣལ་འབྱོར་མ་གསུམ་གྱི་སྔགས་དང་ཕྱག་རྒྱའོ། །​ཉི་མ་ཟླ་བ་སྦྱར་ནས་ནི། །​ཉི་མའི་སྟེང་དུ་སྦྱར་བར་བྱ། །​ཨོཾ་གྷྲིཾ་གྷྲ་སྭཱ་ཧཱ། བྱང་གི་ཕྱོགས་ཀྱི་རྣལ་འབྱོར་མ། །​གསུམ་གྱི་སྔགས་དང་ཕྱག་རྒྱའོ། །​རྡོ་རྗེ་ཐལ་མོ་བརྟན་བཅིངས་ལ།[[78]](#footnote-97) །​ཉི་མ་དང་ནི་ཟླ་བ་སྤྲོ། །​ཨོཾ་ཀུ་རུ་ཀུ་རུ་[[79]](#footnote-98)སྭཱ་ཧཱ། ནུབ་ཀྱི་ཕྱོགས་ཀྱི་རྣལ་འབྱོར་མ་གསུམ་གྱི་སྔགས་དང་ཕྱག་རྒྱའོ། །​ཟླ་བ་ཉི་མ་གཉིས་བརྐྱང་ནས། །​རྒྱབ་ཀྱི་རྒྱབ་ཏུ་སྦྱར་བར་བྱ། །​སོར་མོའི་རྩེ་མོ་[[80]](#footnote-99)སྤྲད་པ་ནི། །​ལྷོ་ཡི་རྣལ་འབྱོར་མ་གསུམ་རྒྱ།[[81]](#footnote-100) །​ཨོཾ་བེཏྟཱ་[[82]](#footnote-101)ལཱི་ཧཱུྃ་སྭཱ་ཧཱ། རྡོ་རྗེ་ཁུ་ཚུར་གཉིས་བཅིངས་ལ། །​རྐེད་པ་[[83]](#footnote-102)གཉིས་ཀྱི་མཚམས་སུ་གཞག །[[84]](#footnote-103)​ཨོཾ་ཧཱུཾ་ཧོ་སྭཱ་ཧཱ། སྒེག་མོའི་སྔགས་དང་ཕྱག་རྒྱའོ། །​ཟླ་བའི་ཁུ་ཚུར་བརྒྱང་ནས་སུ། །​མཐོ་བོང་བསྒྲེང་བར་ཤེས་བྱས་ལ། །​བཟུང་ནས་ཉི་མའི་ལག་པ་ནི། །​དུང་ལྟར་སྦྱར་བ་དྲི་ཡི་རྒྱ། །​ཨོཾ་སུ་པྲི་[[85]](#footnote-104)ཡ་གནྡྷེ་ཧཱུྃ་སྭཱ་ཧཱ། དྲིའི་སྔགས་དང་ཕྱག་རྒྱའོ། །​པི་ཝང་འདྲ་བའི་པི་ཝང་གིས། །​ཨོཾ་ཧཱུྃ་སྭཱ་ཧཱ། པི་ཝང་གི་སྔགས་དང་ཕྱག་རྒྱའོ། །​ཐལ་མོ་གཉིས་ཀ་སྦྱར་ནས་ནི། །​སྤྱི་བོར་བསྐོར་ནས་དབྱེ་བར་བྱ། །​ཨོཾ་ཤྲཱིཾ་[[86]](#footnote-105)སྭཱ་ཧཱ། མེ་ཏོག་གི་སྔགས་དང་ཕྱག་རྒྱའོ། །​རྡོ་རྗེ་ཁུ་ཚུར་གཉིས་བཅིངས་ཏེ། །​དཀར་པོ་བཏེག་ནས་མདུན་དུ་སྦྱར། །​གླུ་ལེན་པ་ལྟར་བྱ་བ་ནི། །​གླུ་ཡི་ཕྱག་རྒྱ་ཡིན་པར་བཤད། །​ཨོཾ་ཧཱུྃ་ཨྃ་སྭཱ་ཧཱ། གླུའི་སྔགས་དང་ཕྱག་རྒྱའོ། །​རྡོ་རྗེ་ཁུ་ཚུར་བརྟན་བཅིངས་ལ།[[87]](#footnote-106) །​ཟླ་བས་མཚན་ནི་གཟུང་བར་བྱ། །​ཨོཾ་ཨི་སྭཱ་ཧཱ། བདུག་པའི་སྔགས་དང་ཕྱག་རྒྱའོ། །​ཟླ་བའི་ལག་པ་གཡས་པ་ཡི།[[88]](#footnote-107) །​ཕྲག་པ་དག་ཏུ་རྣམ་པར་གཞག །[[89]](#footnote-108)​ཨོཾ་སུ་ནྲི་ཏྱེ་སྭཱ་ཧཱ། གར་གྱི་སྔགས་དང་ཕྱག་རྒྱའོ། །​ཐལ་མོ་བཅིངས་ནས་སྤྱི་བོར་གཞག །[[90]](#footnote-109)​ཨོཾ་ཀྵུྃ་སྭཱ་ཧཱ། མར་མེའི་སྔགས་དང་ཕྱག་རྒྱའོ། །​རིམ་པ་གཉིས་པའི་ལྷ་མོ་ཉི་ཤུའི་སྔགས་དང་ཕྱག་རྒྱ་བཤད་ཟིན་ཏོ། །​ཉི་མའི་ཁུ་ཚུར་བཅིངས་ནས་སུ། །​གྱེན་དུ་རྣམ་པར་དགྲོལ་བར་བྱ། །​ཨོཾ་ཀྵུྃ་སྭཱ་ཧཱ། ཁྱབ་འཇུག་གི་སྔགས་དང་ཕྱག་རྒྱའོ། །​རྡོ་རྗེ་ཁུ་ཚུར་བཅིངས་ནས་ནི། །​སྙིང་ག་དག་ཏུ་རྣམ་པར་བསྐྱོད། །​ཨོཾ་ས་སྭཱ་ཧཱ། ཚངས་པའི་སྔགས་དང་ཕྱག་རྒྱའོ། །​བ་དན་གསུམ་པ་གྱེན་དུ་བསྒྲེང་།[[91]](#footnote-110) །​ཨོཾ་ཧཱུྃ་ཧཱུྃསྭཱ་[[92]](#footnote-111)ཧཱ། དྲག་པོའི་སྔགས་དང་ཕྱག་རྒྱའོ། །​ཟླ་བའི་ཁུ་ཚུར་བརྟན་བཅིངས་ལ། །​དེ་ནས་ཉི་མའི་ལག་པ་བརྐྱང་། །​རོ་ཙ་ན་ནི་གཞུག་པར་བྱ། །​ཨོཾ་མྃ་མུ་ཧཱུྃ་སྭཱ་ཧཱ། བརྒྱ་བྱིན་གྱི་སྔགས་དང་ཕྱག་རྒྱའོ། །​ཉི་མའི་ཁུ་ཚུར་བརྟན་བཅིངས་ལ། །​དཀར་པོ་དུང་པ་བསྒྲེང་བར་བྱ། །​དཔྲལ་བའི་སྟེང་གི་ཐད་སོར་བྱུག །​དབང་པོ་ཡི་ནི་དམ་ཚིག་འདོད། །​ཨོཾ་མུ་མུ་སྭཱ་ཧཱ། དབང་པོའི་སྔགས་དང་ཕྱག་རྒྱའོ། །​རྡོ་རྗེ་ཁུ་ཚུར་བརྟན་བཅིངས་ལ། །​རོ་ཙ་ན་ནི་དཀར་པོ་བརྐྱང་། །​སྔོན་མ་གཉིས་ནི་ཁ་སྤྲད་ལ། །​རིན་ཆེན་ལྟ་བུར་སྦྱར་བར་བྱ། །​ཨོཾ་དྷ་ནཱ་གྲེ་ཧཱུྃ་སྭཱ་ཧཱ། ཀུ་བེ་རའི་སྔགས་དང་ཕྱག་རྒྱའོ། །​ལག་པ་གཉིས་ནི་བརྐྱང་ནས་ནི།[[93]](#footnote-112) །​ཨོཾ་གྷཱ་དྷ་ནི་ཧཱུཾ་ཕཊ་སྭཱ་ཧཱ། འབྱུང་པོའི་སྔགས་དང་ཕྱག་རྒྱའོ། །​ཁུ་ཚུར་བྱས་ནས་དཀར་པོ་བསྒྲེང་། །​ཨོཾ་བྷུར་བྷུ་བ་སྭཱ་ཧཱ། ཀླུའི་བདག་པོའི་སྔགས་དང་ཕྱག་རྒྱའོ། །​ལག་པ་གཡོན་པ་རྒྱབ་བསྟན་ཅིང་། །​ལག་པ་གཡས་པ་མདུན་བསྟན་ལ། །​དབང་ལྡན་གྱི་[[94]](#footnote-113)ནི་ཕྱོགས་དག་ཏུ། །​ལན་གསུམ་བར་དུ་བསྐྱོད་པར་བྱ། །​ཨོཾ་བཛྲ་པྲཱ་ཀ་ར་ཧཱུྃ་ཕཊ། རྡོ་རྗེ་ར་བའི་སྔགས་དང་ཕྱག་རྒྱའོ། །​ལག་པ་གཉིས་ནི་བརྐྱང་ནས་སུ། །​རྩེ་མོ་དག་ཏུ་རེག་པར་བྱ། །​ཨོཾ་ཛུྃ་སྭཱ་ཧཱ། རྡོ་རྗེ་ར་བའི་སྔགས་དང་ཕྱག་རྒྱའོ། །​ལག་གཡོན་ཁུ་ཚུར་བྱས་ནས་སུ།[[95]](#footnote-114) །​མཐེ་བོང་བརྐྱང་ནས་སྨད་པར་བྱ། །​ཨོཾ་བྲུྃ་སྭཱ་ཧཱ། ཕུར་བུའི་སྔགས་དང་ཕྱག་རྒྱའོ། །​ཉི་མའི་ལག་པ་བརྐྱང་ནས་ནི། །​རྣལ་འབྱོར་མ་རྣམས་ཀུན་ལ་བསྟན། །​ཨོཾ་པྲ་ཏཱི་ཙྪ་སུ་གནྡྷེ་ཧཱུྃ་སྭཱ་ཧཱ། དྲིའི་སྔགས་དང་ཕྱག་རྒྱའོ། །​དེ་ཉིད་ལེགས་པར་བཅིངས་ནས་ནི། །​རྐེད་པའི་འོག་ཏུ་སྦྱར་བར་བྱ། །​ཨོཾ་པུཥྤེ་སྭཱ་ཧཱ། མེ་ཏོག་གིའོ། །​དེ་ཉིད་བཅིང་[[96]](#footnote-115)ལ་བདུག་སྤོས་དབུལ། །​ཨོཾ་དྷཱུ་པེ་མཱ་[[97]](#footnote-116)ལི་ནི་ཧཱུྃ་སྭཱ་ཧཱ། བདུག་པའིའོ། །​ཉི་མའི་ཁུ་ཚུར་མཐེ་བོང་བརྐྱང་། ཨོཾ་ན་དྲི་[[98]](#footnote-117)ཏཱི་ཀྵྞ་དཱི་[[99]](#footnote-118)པེ་ཧཱུཾ་སྭཱ་ཧཱ། མར་མེའོ།[[100]](#footnote-119) །​ལག་པ་གཉིས་ནི་བརྐྱང་ནས་ཀྱང་། །​དབུས་སུ་མཐེ་བོང་བསྐྱོད་པར་བྱ། །​ཨོཾ་ཀུ་རུ་ཀུ་རུ་མ་ཧཱ་བྷཀྵ་ཤྲཱི་ཤྲཱི་[[101]](#footnote-120)ཧཱུཾ་སྭཱ་ཧཱ། ལྷ་བཤོས་ཀྱིའོ། །​དེ་ལྟར་སྔགས་དང་ཕྱག་རྒྱ་དང་བཅས་པའི་མཆོད་པ་རྣམ་པ་ཉི་ཤུ་ཧཱུྃ་དང་སྦྱར་བས་ལྷ་མོ་རྣམས་ཀྱིས་མཆོད་ཅིང་བསྟོད་བཞིན་པའི་བདག་ཉིད་ཡེ་ཤེས་མཁའ་འགྲོ་མའི་གཟུགས་སུ་བསམ་པར་བྱའོ། །​དེ་ནས་བདག་དང་གཞན་མཆོད་བར་བྱ་བའི་ཕྱིར། བདུད་རྩིས་བཀང་པའི་དུང་ཆོས་བླང་[[102]](#footnote-121)ལ། །​རྣལ་འབྱོར་མ་ཐམས་ཅད་ཀྱི་མདུན་དུ། སྔགས་འདིས་སེ་གོལ་གསུམ་གཏོགས་[[103]](#footnote-122)པར་བྱའོ། །​ཨོཾ་ཧ་ཧོ་ཧྲཱི་སྭཱ་ཧཱ། བདུད་རྩི་ལྔ་སྦྱིན་པའི་སྔགས་དང་ཕྱག་རྒྱའོ། །​སྔར་བཤད་པའི་རྣམ་པར་དག་པའི་རྡོ་རྗེ་དང་དྲིལ་བུ་བླངས་ལ། །​ཡི་གེ་ཧཱུྃ་གི་དབྱངས་དང་བཅས་པའི་སྔགས་འདི་འདོན་པར་[[104]](#footnote-123)བྱའོ། །​ཨོཾ་ཧཱུྃ་ཧཱུྃ། ཨོཾ་པྲཛྙཱ་ཧཱུྃ་ཧཱུྃ་ཧཱུྃ། ཨོཾ་ཕཻཾ་གྷེ། ཨོཾ་[[105]](#footnote-124)ཕཻཾ་གྷེ། ཨོཾ་ཕཻཾ་གྷེ།[[106]](#footnote-125) ཨོཾ་གྷྲྃ་གྷྲྃ་གྷྲྃ་ཧཱུྃ་སྭཱ་ཧཱ། མཉེས་པ་ཆེན་པོར་བྱ་བའི་སྔགས་སོ། །​དེ་ནས་རྡོ་རྗེ་དྲིལ་བུ་དཀྲོལ། །​འབད་པ་[[107]](#footnote-126)ཡིས་ནི་གསང་སྔགས་འདོན། །​རྡོ་རྗེ་ཁུ་ཚུར་གཉིས་བཅིངས་ལ། །​རྒྱབ་ཀྱི་རྒྱབ་ཏུ་སྦྱར་བར་བྱ། །​ས་གདུགས་པདྨ་བཅིངས་པ་དང་། །​ཧཱུྃ་ལ་སོགས་པས་བསྐྱོད་པར་བྱ། །​[[108]](#footnote-127)ཨོཾ་བཛྲ་གྷཎྚ་ཧོ། །​ཨོཾ་བཛྲ་གྷཎྜ་ར་ནི་[[109]](#footnote-128)ཏ་པྲ་ར་ཎི་ཏ། སརྦ་བུདྡྷ་ཀྵེ་ཏྲ་པྲ་ཙ་[[110]](#footnote-129)ལི་ཏེ། པྲཛྙཱ་པཱ་[[111]](#footnote-130)ར་མི་ཏཱ་ནཱ་ད་སྭ་བྷཱ་བེ་བཛྲ་དྷརྨཱ་ཧྲྀ་[[112]](#footnote-131)ད་ཡ་སཾ་ཏོ་ཥ་ཎི་[[113]](#footnote-132)ཧཱུྃ་ཧཱུྃ་ཧཱུྃ་སྭཱ་ཧཱ། རྡོ་རྗེ་དྲིལ་བུའི་སྔགས་སོ། །​རྡོ་རྗེ་ཁུ་ཚུར་གཉིས་བཅིངས་ནས། །​རྐད་པའི་མཚམས་སུ་གཞག་པར་[[114]](#footnote-133)བྱ། །​ཁྲོ་བོའི་བགེགས་[[115]](#footnote-134)དང་བཞད་པ་དང་། །​ལུས་ནི་དགུག་[[116]](#footnote-135)གསུམ་ལྟར་གཞག་[[117]](#footnote-136)སྟེ། །​སྒེག་མོའི་ཚུལ་གྱིས་སྒེག་པ་དང་། །​པི་ཝང་ཚུལ་གྱིས་པི་ཝང་དང་། །​གླིང་བུའི་ཚུལ་གྱིས་འབུད་པ་དང་། །​སིལ་སྙན་ཚུལ་གྱིས་དཀྲོལ་བ་དང་། །​བརྡབས་[[118]](#footnote-137)པའི་ཚུལ་གྱིས་བརྡེབས་པ་དང་། །​གར་གྱི་ཚུལ་གྱིས་ཡན་ལག་བསྐྱོད། །​རླུང་ཡབ་ཚུལ་གྱིས་གཡོབ་བ་དང་། །​རྒྱལ་མཚན་ཚུལ་གྱིས་བསྒྲེང་པ་དང་། །​བླ་བྲེའི་ཚུལ་གྱིས་བྲེ་བ་དང་། །​བ་དན་ཚུལ་གྱིས་འཕྱར་བ་དང་། །​གདུགས་ཀྱི་ཚུལ་གྱིས་དགབ་བ་དང་། །​ཅང་ཧེའུའི་[[119]](#footnote-138)ཚུལ་གྱིས་བརྡེགས་པ་[[120]](#footnote-139)དང་། །​རྔ་ཡི་ཚུལ་གྱིས་བརྡུང་བ་དང་། །​བཞད་པའི་ཚུལ་དུ་འཛུམ་པ་དང་། །​གར་གྱི་ཚུལ་གྱིས་གར་བྱེད་པ། །​ཁྲོ་བོའི་ཚུལ་གྱིས་ཁྲོ་བ་དང་། །​སྒེག་པའི་ཚུལ་གྱིས་སྒེག་པ་དང་། །​འགྱིང་པའི་ཚུལ་གྱིས་བསྒྱིངས་པ་དང་། །​མདའ་འདྲེན་ནུ་མ་འཁྱུད་པ་དང་། །​རྡོ་རྗེ་གསོར་ཞིང་ཕྱག་འཚལ་བའི། །​ཚུལ་གྱིས་འདུད་པར་བྱེད་པ་སྟེ། །​མཆོད་པ་ཉི་ཤུ་དེ་ཉིད་ཀྱིས། །​ཧཱུྃ་གི་གླུ་དང་སྦྱར་བར་བྱ། །​དེ་ནས་བསྟོད་པས་མཆོད་བྱ་སྟེ། །​སེམས་དཔའ་ཆེན་པོ་དང་པོའི་མཆོག །​དགྱེས་ཆེན་རྣམས་ཀྱི་དགའ་བ་ཆེ། །​ཀུན་དུ་བཟང་པོ་ཀུན་གཟིགས་པའི། །​རྡོ་རྗེ་སྙེམས་པ་[[121]](#footnote-140)བདག་པོའི་བདག །​ཐུགས་ཀྱི་སེམས་དཔའི་[[122]](#footnote-141)ཏིང་འཛིན་མཆོག །​རྡོ་རྗེ་ཆེན་པོ་སྟོབས་པོ་ཆེ། །​ཀུན་དུ་བཟང་པོ་སྤྱོད་པའི་མཆོག །​སྙིང་པོར་གྱུར་ཅིང་བདུད་འཇོམས་པའི།[[123]](#footnote-142) །​སངས་རྒྱས་ཀུན་གྱི་བྱང་ཆུབ་ཆེ། །​སངས་རྒྱས་བྱང་ཆུབ་རྫོགས་པའི་མཆོག །​ཧཱུྃ་མཛད་ཧཱུྃ་སྟེ་[[124]](#footnote-143)འཇིག་རྟེན་གྱི། །​བདག་པོ་ཐུགས་ཀྱི་གཙོ་བོ་ཉིད། །​འདོད་ཆགས་ཆེན་པོ་བདེ་བ་ཆེ། །​འདོད་དང་ཐར་པའི་ནོར་ཆེ་བ། །​དུས་གསུམ་སྲིད་གསུམ་མཆོག་གསུམ་སྟེ། །​འཇིག་རྟེན་གསུམ་མཆོག་ཁམས་གསུམ་པ། །​མི་རྒྱུ་བ་ན་མཆོག་ཏུ་གསལ། །​ཤིན་ཏུ་ཕྲ་དང་སྦོམ་པའི་ཚོགས། །​རྒྱུ་བ་རྣམས་ཀྱི་རབ་མཆོག་བསྙམས།[[125]](#footnote-144) །​སྲིད་པའི་འཁོར་ལོ་སྦྱོང་མཛད་པ། །​ཐོག་མཐའ་མེད་ཅིང་གསལ་བ་མིན། །​སྔོན་དུ་སྡུག་པ་རྣམ་པར་གནས། །​ཐུགས་ཀྱི་ཕྱག་རྒྱ་སྦྱོར་བ་ཆེ། །​དམ་ཚིག་དེ་ཉིད་བློ་གྲོས་ཆེ། །​རྡོ་རྗེ་ཁྲོ་བོ་ཁྲོ་བོ་ཆེ། །​འབར་ཞིང་འཇིགས་པ་འདུལ་བ་པོ། །​གདུག་པ་མཆོག་ནི་གདུག་པ་ཆེ། །​དྲག་ཅིང་ཁྲོ་ལ་འཇིགས་པར་བྱེད། །​དེ་བཞིན་གཤེགས་པའི་དངོས་གྲུབ་ཆེ། །​མཆོག་གི་ལས་ཅན་ལས་ཆེན་པོ། །​དམ་ཚིག་ལས་ནི་བཟང་པོའི་ལམ། །​བྱང་ཆུབ་སེམས་ནི་རྟོགས་མཛད་པ། །​ཐམས་ཅད་དག་བྱས་པདྨ་ཆེ། །​ཤེས་རབ་ཐབས་ཀྱི་ནོར་ཆེ་བ། །​འདོད་ཆགས་དག་པའི་ཏིང་འཛིན་མཆོག །​སྣ་ཚོགས་པ་ཡི་དབང་ཕྱུག་ཆེ། །​ནམ་མཁའ་མཐའ་ཡས་རྟག་པའི་ནོར།[[126]](#footnote-145) །​སེམས་ཅན་ཀུན་གྱི་གནས་ཆེན་པོ། །​དཔལ་གྱི་འབྱོར་པ་འབྱོར་པའི་དཔལ།[[127]](#footnote-146) །​བསམ་པ་ཐམས་ཅད་རྫོགས་མཛད་པ། །​ཕྱག་འཚལ་བདུད་རྩི་[[128]](#footnote-147)ཕྱག་འཚལ་འདུད། །​ཕྱག་འཚལ་བདུད་རྩི་ཕྱག་འཚལ་ལོ། །​དད་པས་ཁྱོད་ལ་འཇུག་བགྱིད་པས། །​དེང་བདག་རྡོ་རྗེ་སེམས་གྲུབ་མཛོད། །​རྡོ་རྗེ་དྲིལ་བུའི་སྒྲ་དང་ནི། །​བསྟོད་པ་འདི་ཡིས་བསྟོད་པར་བྱ། །​དེ་ནས་རྡོ་རྗེ་གླུ་ལ་སོགས་པ་བླང་བར་བྱ་སྟེ། ཧཱུྃ་ཧཱུྃ་ཧཱུྃ། དེ་པའུ་པའུ་ན་ར་ས། བ་རུ་དོ་ནཱ་ད་ལིང་ག་ན་ཛོ་ཡ་བ་ཡུ། །​ཧ་བད་ཛའུ་སྟེ་[[129]](#footnote-148)ཎ་ཎ་ཧཱུྃ། ཏེ་ཏེ་ཧཱུྃ། བྷ་བཱ་བྷ་བཱ། བི་མུད་ཏི་དེ་སེ་སུ་བྷུ་ཛ་ན། ཀུ་ཏི་མ་ར་ར་ཧོ། །​བུ་ཛི་ནི་བོ་ཏི་ཀཛྫ་ཏི་ཧི། དེ་ན་ཎ་ཧཱུྃ་ཧཱུྃ། ཏེ་ན་ན་ཏེ་ཏེ་ཧཱུྃ། ཨ་མ་ཏི། ཨ་ན་ག་གྷ། ཨ་སད་ཏི། བི་མུད་ཏི། སུན་ན་བི་སུན་ན། ནཾ་ས་ན་ས་ར། བཱི་ད་ནི་[[130]](#footnote-149)བཱི། ཏེ་ན་ན་ཧཱུྃ་ཧཱུྃ་ཏེ་ན་ན་ཧཱུྃ། ཏེ་ཏེ་ཧཱུྃ་མ་ར་པ་པ་ན་ཙེ་བ་[[131]](#footnote-150)ཧཱུྃ་བ་ཧ་དེ་ཧཱུྃ། སུ་ན་སན་ས་རེ་ཀཛྫུ་ཏུ་ཧཱུྃ་ཧའུ་ཛ་ན་པ་ཏེ་ཏེ་ན་ན་ཧཱུྃ། དེ་ནས་ཕྱི་རོལ་གྱི་རྣལ་འབྱོར་མ་དཔག་ཏུ་མེད་པས་ཀྱང་། བའུ་ན་གོ་ན་དམ་ཧཱུྃ་ལི་ནི་ཤན་[[132]](#footnote-151)ན་མ། དྷ་བ་ལ་སང་ས་ག །​ཀ་མ་ནི་ཏི་ན་མ། ཨ་མི་ཏ་བི་བི་ཤུདྡྷ་སི་ཧི་དྷ་ནུ་ཀན་ཙ་ཀན་ཙ།[[133]](#footnote-152) ན་བ་ར་ཏ་དྷ་ཎུཾ་ཀ་ཎ་ཏི་མ་ཧཱུྃ། ཨ་ཏི་བ་ས་གྷོ་རེ་མ་ཎ་ཌི་[[134]](#footnote-153)ན་ཡི། སཛྫ་ཀ་བ་ལེ་སོ་ནི་བཀྵ་ཁེ། ཛཱ་ཡ་ཛཱ་ཡ།ཨུད་དྷ་རི་ཏེ་བྷ་བ་ཧཱུྃ། མ་ར་ག་ཡ་ར་ཡ། སོ་རུ་[[135]](#footnote-154)ཧི་ཧཱུྃ། ཀིན་ཏུ་བ་ར་བྷི་ས་ན་གྷོ་རུ་དན་ཌ།[[136]](#footnote-155) ས་ཛ་བ་ཀ་ལ་མ། བ་སྱ་མི་ཏེ་བ་ཎ་[[137]](#footnote-156)མི་པ་ཧཱུྃ། སོ་ཧི་ལི་ལུ་ཎི་ཚ་བིཛྫ་ལུ། [[138]](#footnote-157)མུ་ཏྲ་ཏྲི་པ། ད་པ་ཧཱུྃ། མཱ་ར་བི་[[139]](#footnote-158)དྷ་ར་རུ་[[140]](#footnote-159)ན་ཀོ་ཏ་ཡྃ་ན་མ་ཧཱ་མ་ཧཱ་ཧཱུྃ། རྔ་ཡི་ནི་པ་ཧཱུཾ། རྡོ་རྗེའི་གླུ་ནི་དེ་ཉིད་དང་། །​རྡོ་རྗེ་དྲིལ་བུའི་[[141]](#footnote-160)རབ་མཆོད་ཅིང་། །​པཉྩ་མ་དང་ཀོ་ཤི་ཀ །​[[142]](#footnote-161)བསྲེས་པའི་མཚན་ཉིད་བཟང་པོས་བླང་། །​དེ་ནས་རིམ་པ་གསུམ་པ་འཇིག་རྟེན་པ་ལ་སོགས་པ་བསྟོད་པར་བྱེད་པ། །​དཔལ་ལྡན་དེ་ཉིད་རྒྱལ་པོའི་དབང་ཕྱུག་དམ་པ་ཅོད་པན་མཛེས། །​གསང་བའི་གདན་ལ་སྐུ་མཆོག་འོད་འབར་དང་ལྡན་ཞིང་། །​དཔལ་ལྡན་རྡོ་རྗེ་དྲིལ་བུ་བསྐྱོད་སྒྲས་རྣལ་འབྱོར་མཉེས། །​དཔལ་གྱི་ཡེ་ཤེས་དམ་པའི་དབང་ཕྱུག་ལོངས་སྤྱོད་རྣམས་ལ་སྤྱོད། །​དེ་ལ་སོགས་པའི་བསྟོད་པ་རྣམ་པ་སྣ་ཚོགས་པས་བསྟོད་པར་བྱའོ། །​རྡོ་རྗེ་ཐལ་མོ་སྦྱར་ནས་ནི། །​སྙིང་གའི་ཕྱོགས་སུ་གཞག་པར་བྱ། །​ཨོཾ་ཤུདྡྷ་དྷ་རྨཱ་ཧཱུཾ། ཨོཾ་[[143]](#footnote-162)ཨ་ཨོཾ་ཨ་སྭཱ་ཧཱ། དེ་ལྟར་མཉེས་པར་བྱས་ནས། ཇི་སྐད་བཤད་པའི་ལྷ་མོའི་[[144]](#footnote-163)འཁོར་ལོ་ཐུན་བཞིའི་རིམ་[[145]](#footnote-164)པ་ཇི་ལྟ་བ་བཞིན་དུ་བསྒོམ་པར་བྱའོ། །​བསྒོམ་པས་སྐྱོན་གསང་སྔགས་བཟླས་བྱ་སྟེ། ཧ་ཅང་མྱུར་མིན་དལ་བ་མིན། །​གསལ་བ་མ་ཡིན་གསང་སྔགས་ནི། །​མ་ཚང་བ་ཡང་མ་ཡིན་པས། །​ཀུན་རྟོག་ཐམས་ཅད་སྤངས་ཏེ་བཟླ། །​དེ་ནས་ཀྱང་ནི་སྐྱོ་གྱུར་ན། །​བསྟོད་དེ་རྡོ་རྗེ་བཟུང་[[146]](#footnote-165)ནས་ནི། །​རྡོ་རྗེ་དྲིལ་བུས་རབ་བསྐུལ་ལ། །​འཁོར་ལོ་ཅན་རྣམས་གླུ་ཡིས་བསྟོད། །​གུས་པས་ལེགས་པར་མཆོད་ནས་ནི། །​དགེ་བ་རྣམས་ནི་ཡོངས་སུ་བསྔོ། །​མཉེས་པར་བྱས་ནས་གཤེགས་སུ་གསོལ། །​སླར་ཡང་གཤེགས་པ་མཛད་པར་གསོལ། །​གཤེགས་སུ་གསོལ་བའི་སྦྱོར་བ་ཡི། །​རྡོ་རྗེ་ཐལ་མོ་སྙིང་གར་བསྡམ། །​ཨོཾ་ན་མ་སྟེ་ཧཱུྃ། ན་མ་མི་ཧཱུྃ། ན་མོ་ན་མ་ཧཱུྃ་[[147]](#footnote-166)སྭཱ་ཧཱ། རྡོ་རྗེ་ཁུ་ཚུར་གཉིས་བཅིངས་ལ། །​སྙིང་ག་རུ་ནི་ཟླ་བ་བསྡམས། །​ཉི་མ་ས་ལ་བཞག་ནས་ནི། །​གསང་སྔགས་འབད་ད་བརྗོད་པར་བྱ། །​ཨོཾ་གཙྪ་གཙྪ་སྭ་བྷཱ་བ་[[148]](#footnote-167)ནཾ་[[149]](#footnote-168)ཧཱུྃ་སྭཱ་ཧཱ། འཇིག་རྟེན་ལས་འདས་པའི་ཡེ་ཤེས་ཀྱི་ལྷ་རྣམས་གཤེགས་སུ་གསོལ་བའོ། །​ཨོཾ་གཙྪ་གཙྪ་པུ་ན་རཱ་ག་མ་ན་ཡ་ཧཱུྃ་ཕཊ་སྭཱ་ཧཱ། སེ་གོལ་ལན་གསུམ་བརྡེབ་པ་[[150]](#footnote-169)དང་བཅས་པ་ནི་འཇིག་རྟེན་པའི་ལྷ་རྣམས་གཏང་བའི་སྔགས་སོ། །​དེ་ལྟར་དཀྱིལ་འཁོར་བའི་ཡེ་ཤེས་ཀྱི་དཀྱིལ་འཁོར་གྱི་ལྷ་རྣམས་གཤེགས་སུ་གསོལ་ནས། དམ་ཚིག་གི་ལྷ་རྣམས་སྙིང་གའི་པདྨ་དཀར་པོ་ལ་ཐིམ་པར་གྱུར་པར་བསམས་ལ། གོ་ཆ་ཆེན་པོ་དང་། ངང་པའི་གཤོག་པ་ལ་སོགས་པ་བྱས་ལ། ཡི་གེ་བརྒྱ་བས་བརྟན་པ་ཉིད་དུ་བྱའོ། །​དེ་ལ་ཡི་གེ་བརྒྱ་པ་ནི་འདི་ཡིན་ཏེ། ཨོཾ་ཛྙཱ་ན་ཌཱ་ཀི་ནཱི་ས་མ་ཡ། མ་ནུ་པཱ་ལ་ཡ། ཛྙཱ་ན་[[151]](#footnote-170)ཌཱ་ཀི་ནཱི་ཏྭེ་ནོ་པ་ཏིཥྛ། དྲྀ་[[152]](#footnote-171)ཌྷོ་མེ་བྷ་བ། སུ་ཏོ་ཥྱོ་མེ་བྷ་བ། ཨ་ནུ་རཀྟོ་མེ་བྷ་བ། སུ་པོ་ཥྱོ་མེ་བྷ་བ། སརྦ་སིདྡྷི་མྨེ་པྲ་ཡཙྪ། སརྦ་ཀརྨ་སུ་ཙ་མེ། ཙིཏྟཾ་ཤྲེ་ཡཿཀུ་[[153]](#footnote-172)རུ་ཧཱུྃ། ཧ་ཧ་ཧ་ཧ་ཧོཿབྷ་[[154]](#footnote-173)ག་ཝ་ཏཱི་ཛྙཱ་ན་ཌཱ་ཀི་ནཱི། མཱ་མེ་མུཉྩ་བཛྲཱི་[[155]](#footnote-174)བྷ་བ་མ་ཧཱ་ས་མ་ཡ་ས་ཏྭ་ཨཿཞེས་[[156]](#footnote-175)པས་ཕྱག་རྒྱ་ཆེན་པོར་དབང་བསྐུར་ལ། བ་ར་ཀ་བ་ཙེ་ན་ཨོཾ་ཊུ་ཞེས་བྱ་བ་དང་། སྔར་བཤད་པའི་[[157]](#footnote-176)ཕྱག་རྒྱ་ཉིད་ཀྱི་གོ་ཆ་བཅིངས་ནས་ཕྱོགས་བཅུ་ན་བཞུགས་པའི་དེ་བཞིན་གཤེགས་པ་ཐམས་ཅད་ལ་བཅོམ་ལྡན་འདས་ཇི་ལྟར་བདེ་བར་མཛོད་ཅིག །​ཅེས་གསོལ་བ་བཏབ་སྟེ་ལྡང་བར་བྱའོ། །​རིམ་པ་འདིས་ལྷའི་ཡིད་ལ་བྱ་བ་ཉིད་ཀྱིས། ཇི་སྲིད་མཆོག་དམ་པ་མ་ཐོབ་པའི་བར་དུ་རྟག་ཏུ་གནས་པར་བྱའོ། །​དེ་ནས་རྒྱུད་ལས་གསུངས་པ་ཡི། །​སྤྲུལ་པའི་ཆོ་གའི་མན་ངག་གིས། །​ངེས་པར་བདག་གིས་བསྒྲུབ་པར་བྱ། །​ཨོཾ་ཧཱུྃ་ཧཱུྃ་གྷྲི།[[158]](#footnote-177) ཛྲཱིཾ་མིཾ་པཱིཾ་ཧཱུྃ། ཁྲུྃ་ཧོྃ་ཧོ། །​དམ་ཚིག་བཅུ་པའི་ས་བོན་ནི་དེ་དག་གོ། །​སྦྱང་ཞིང་རྟོག་[[159]](#footnote-178)དང་དེ་བཞིན་སྦྱར། །​[[160]](#footnote-179)མི་རྟོག་པ་[[161]](#footnote-180)ཡི་སེམས་ཀྱིས་ནི། །​དགའ་བའི་སེམས་དང་བཟའ་བྱ་ཞིང་། །​དེ་བཞིན་གཤེགས་ཀུན་ཚིམ་པར་བྱ། །​དཔལ་གདན་བཞི་པ་ཞེས་བྱ་བའི་རྣལ་འབྱོར་ཆེན་པོའི་རྒྱུད་ཀྱི་སྒྲུབ་པའི་ཐབས་སློབ་དཔོན་རྗེ་བཙུན་ཨཱརྱ་དེ་བའི་ཞལ་སྔ་ནས་ཀྱིས་མཛད་པ་རྫོགས་སོ།། །​།རྒྱ་གར་གྱི་མཁན་པོ་ཀ་[[162]](#footnote-181)མ་ལ་གུཔྟ་དང་། ཞུ་ཆེན་གྱི་ལོ་ཙཱ་བ་དགེ་སློང་རིན་ཆེན་བཟང་པོས་བསྒྱུར་ཅིང་ཞུས་ཏེ་གཏན་ལ་ཕབ་པའོ།། །​།

1. ཙ་ཏུརྣཱ་ཐཱི་ སྣར་ཐང་། པེ་ཅིན། [↑](#footnote-ref-20)
2. ཕི་ སྣར་ཐང་། པེ་ཅིན། [↑](#footnote-ref-21)
3. ཚིག་གི་ སྣར་ཐང་། པེ་ཅིན། [↑](#footnote-ref-22)
4. པའི། འདོད་པ། སྣར་ཐང་། པེ་ཅིན། [↑](#footnote-ref-23)
5. རུང་བར་ སྣར་ཐང་། པེ་ཅིན། [↑](#footnote-ref-24)
6. རྣལ་འབྱོར་ སྣར་ཐང་། པེ་ཅིན། [↑](#footnote-ref-25)
7. བཞག ། སྣར་ཐང་། པེ་ཅིན། [↑](#footnote-ref-26)
8. བཞག་ སྣར་ཐང་། པེ་ཅིན། [↑](#footnote-ref-27)
9. བཞག ། སྣར་ཐང་། པེ་ཅིན། [↑](#footnote-ref-28)
10. དེ་ལྟར་ སྣར་ཐང་། པེ་ཅིན། [↑](#footnote-ref-29)
11. ཧྲཱིཿ།ཧྲི་ལས་ སྣར་ཐང་། པེ་ཅིན། [↑](#footnote-ref-30)
12. ནི་ སྣར་ཐང་། པེ་ཅིན། [↑](#footnote-ref-31)
13. གཉིས་པ་ སྣར་ཐང་། པེ་ཅིན། [↑](#footnote-ref-32)
14. གཅིག་ལ། སྣར་ཐང་། པེ་ཅིན། [↑](#footnote-ref-33)
15. ར་བ་ སྣར་ཐང་། པེ་ཅིན། [↑](#footnote-ref-34)
16. བསྲུང་བའི་ སྣར་ཐང་། པེ་ཅིན། [↑](#footnote-ref-35)
17. བཀུག་ནས་ སྣར་ཐང་། པེ་ཅིན། [↑](#footnote-ref-36)
18. བྱ་སྟེ། སྣར་ཐང་། པེ་ཅིན། [↑](#footnote-ref-37)
19. གདན་ ཅོ་ནེ། [↑](#footnote-ref-38)
20. ཨ་ སྣར་ཐང་། པེ་ཅིན། [↑](#footnote-ref-39)
21. པུ་ཛོསྠཱ་ སྣར་ཐང་། པེ་ཅིན། [↑](#footnote-ref-40)
22. ཨོཾ་སཏྭཪྠོཏྟ་རཱ་ལཱཏྨ་ སྣར་ཐང་། པེ་ཅིན། [↑](#footnote-ref-41)
23. བྷཱ་བ་སརྦ་སྭ་བྷཱ་བ་ སྣར་ཐང་། པེ་ཅིན། [↑](#footnote-ref-42)
24. བསམ་ སྣར་ཐང་། པེ་ཅིན། [↑](#footnote-ref-43)
25. བསམ་པའི་ སྣར་ཐང་། པེ་ཅིན། [↑](#footnote-ref-44)
26. བུཾ་གི་ སྣར་ཐང་། པེ་ཅིན། [↑](#footnote-ref-45)
27. བསམས་པར་ སྣར་ཐང་། པེ་ཅིན། [↑](#footnote-ref-46)
28. རྨ་བྱ་ཡིས། སྣར་ཐང་། པེ་ཅིན། [↑](#footnote-ref-47)
29. བཞག་པར་ སྣར་ཐང་། པེ་ཅིན། [↑](#footnote-ref-48)
30. བཞག ། སྣར་ཐང་། པེ་ཅིན། [↑](#footnote-ref-49)
31. བྱས་ སྣར་ཐང་། པེ་ཅིན། [↑](#footnote-ref-50)
32. ཏྭ་ སྣར་ཐང་། པེ་ཅིན། [↑](#footnote-ref-51)
33. ཧྱ་ སྣར་ཐང་། པེ་ཅིན། [↑](#footnote-ref-52)
34. བཛྲ་ སྣར་ཐང་། པེ་ཅིན། [↑](#footnote-ref-53)
35. ཊྭཾ་ སྣར་ཐང་། པེ་ཅིན། [↑](#footnote-ref-54)
36. འདེབས་པར་ སྣར་ཐང་། པེ་ཅིན། [↑](#footnote-ref-55)
37. དགའ་བར། སྣར་ཐང་། པེ་ཅིན། [↑](#footnote-ref-56)
38. རྣལ་འབྱོར་ སྣར་ཐང་། པེ་ཅིན། [↑](#footnote-ref-57)
39. ཡོ་ག་ སྣར་ཐང་། པེ་ཅིན། [↑](#footnote-ref-58)
40. མེ་ སྣར་ཐང་། པེ་ཅིན། [↑](#footnote-ref-59)
41. ཅོག་བུའི་ སྣར་ཐང་། པེ་ཅིན། [↑](#footnote-ref-60)
42. མཛད་པ། སྣར་ཐང་། པེ་ཅིན། [↑](#footnote-ref-61)
43. དགྱེས། སྣར་ཐང་། པེ་ཅིན། [↑](#footnote-ref-62)
44. སྭཱ་ སྣར་ཐང་། པེ་ཅིན། [↑](#footnote-ref-63)
45. །རཱི་ པེ་ཅིན། [↑](#footnote-ref-64)
46. །ལཱི་ སྣར་ཐང་། པེ་ཅིན། [↑](#footnote-ref-65)
47. ཤེན་པ་ སྣར་ཐང་། པེ་ཅིན། [↑](#footnote-ref-66)
48. ལཱི་ པེ་ཅིན། [↑](#footnote-ref-67)
49. འབྲེལ། སྣར་ཐང་། པེ་ཅིན། [↑](#footnote-ref-68)
50. གཏུམ་མོ་ སྣར་ཐང་། པེ་ཅིན། [↑](#footnote-ref-69)
51. དྲག་པོ་ སྣར་ཐང་། པེ་ཅིན། [↑](#footnote-ref-70)
52. ཨིཾ་ སྣར་ཐང་། པེ་ཅིན། [↑](#footnote-ref-71)
53. ཁྱེར་བས་ སྣར་ཐང་། པེ་ཅིན། [↑](#footnote-ref-72)
54. འཛུ་ སྣར་ཐང་། པེ་ཅིན། [↑](#footnote-ref-73)
55. དྲག་མོ་ སྣར་ཐང་། པེ་ཅིན། [↑](#footnote-ref-74)
56. དྷྱེ། སྣར་ཐང་། པེ་ཅིན། [↑](#footnote-ref-75)
57. སྡུག་པའི་ སྣར་ཐང་། པེ་ཅིན། [↑](#footnote-ref-76)
58. བཀའི་ སྣར་ཐང་། པེ་ཅིན། [↑](#footnote-ref-77)
59. བཞག་པར་ སྣར་ཐང་། པེ་ཅིན། [↑](#footnote-ref-78)
60. བཞག ། སྣར་ཐང་། པེ་ཅིན། [↑](#footnote-ref-79)
61. བཞག་པར་ སྣར་ཐང་། པེ་ཅིན། [↑](#footnote-ref-80)
62. བཞག་པར་ སྣར་ཐང་། པེ་ཅིན། [↑](#footnote-ref-81)
63. བཞག་ སྣར་ཐང་། པེ་ཅིན། [↑](#footnote-ref-82)
64. དམ་ཚིག་གི་ སྣར་ཐང་། པེ་ཅིན། [↑](#footnote-ref-83)
65. བཞག་ སྣར་ཐང་། པེ་ཅིན། [↑](#footnote-ref-84)
66. བསྲེག་པའི་ སྣར་ཐང་། པེ་ཅིན། [↑](#footnote-ref-85)
67. ཨཱ་ཀརྵཱ་ སྣར་ཐང་། པེ་ཅིན། [↑](#footnote-ref-86)
68. གསུམ་གྱིས་ སྣར་ཐང་། པེ་ཅིན། [↑](#footnote-ref-87)
69. གཏང་། སྣར་ཐང་། པེ་ཅིན། [↑](#footnote-ref-88)
70. ཧ་་ སྣར་ཐང་། པེ་ཅིན། [↑](#footnote-ref-89)
71. བདུན་ སྣར་ཐང་། པེ་ཅིན། [↑](#footnote-ref-90)
72. བཅིངས་ སྣར་ཐང་། པེ་ཅིན། [↑](#footnote-ref-91)
73. སྐོར་བ་ སྣར་ཐང་། པེ་ཅིན། [↑](#footnote-ref-92)
74. བསྟན་ སྣར་ཐང་། སྙན་ པེ་ཅིན། [↑](#footnote-ref-93)
75. ཕཊ་ཧཱུཾ་ སྣར་ཐང་། པེ་ཅིན། [↑](#footnote-ref-94)
76. བཞག ། སྣར་ཐང་། པེ་ཅིན། [↑](#footnote-ref-95)
77. བཅུག་ནས། སྣར་ཐང་། པེ་ཅིན། [↑](#footnote-ref-96)
78. བཅིངས་ནས། སྣར་ཐང་། པེ་ཅིན། [↑](#footnote-ref-97)
79. ཀུ་རུ་ཀུ་རུ་ སྣར་ཐང་། པེ་ཅིན། [↑](#footnote-ref-98)
80. རྩེ་མོའི་ སྣར་ཐང་། པེ་ཅིན། [↑](#footnote-ref-99)
81. བརྒྱ། པེ་ཅིན། [↑](#footnote-ref-100)
82. བཏྟ་ སྣར་ཐང་། པེ་ཅིན། [↑](#footnote-ref-101)
83. རྐང་པ་ སྣར་ཐང་། [↑](#footnote-ref-102)
84. བཞག ། སྣར་ཐང་། པེ་ཅིན། [↑](#footnote-ref-103)
85. པྲ་ ཅོ་ནེ། པྲྀ་ སྣར་ཐང་། པེ་ཅིན། [↑](#footnote-ref-104)
86. ཏྠཱ་ སྣར་ཐང་། པེ་ཅིན། [↑](#footnote-ref-105)
87. བཅིངས་ཏེ། སྣར་ཐང་། པེ་ཅིན། [↑](#footnote-ref-106)
88. གཡས་པ་ཡིས། སྣར་ཐང་། པེ་ཅིན། [↑](#footnote-ref-107)
89. བཞག ། སྣར་ཐང་། པེ་ཅིན། [↑](#footnote-ref-108)
90. བཞག ། སྣར་ཐང་། པེ་ཅིན། [↑](#footnote-ref-109)
91. བསྒྲེང་འགྲེང་། སྣར་ཐང་། པེ་ཅིན། [↑](#footnote-ref-110)
92. ཧཱུྃ་སྭཱ་ སྣར་ཐང་། པེ་ཅིན། [↑](#footnote-ref-111)
93. ཁུ་ཚུར་བྱས་ནས་དཀར་པོ་བསྒྲེང་། སྣར་ཐང་། པེ་ཅིན། [↑](#footnote-ref-112)
94. དབང་ལྡན་གྱིས་ སྣར་ཐང་། པེ་ཅིན། [↑](#footnote-ref-113)
95. ནི། སྣར་ཐང་། པེ་ཅིན། [↑](#footnote-ref-114)
96. བཅིངས་ སྣར་ཐང་། པེ་ཅིན། [↑](#footnote-ref-115)
97. པེ་མ་ སྣར་ཐང་། པེ་ཅིན། [↑](#footnote-ref-116)
98. དི་ སྣར་ཐང་། པེ་ཅིན། [↑](#footnote-ref-117)
99. དཱཾ་ སྣར་ཐང་། པེ་ཅིན། [↑](#footnote-ref-118)
100. མར་མེའི། སྣར་ཐང་། པེ་ཅིན། [↑](#footnote-ref-119)
101. ཤྲི་ཤྲི་ སྣར་ཐང་། པེ་ཅིན། [↑](#footnote-ref-120)
102. བླས་ སྣར་ཐང་། བླངས་ པེ་ཅིན། [↑](#footnote-ref-121)
103. གཏོག་ སྣར་ཐང་། པེ་ཅིན། [↑](#footnote-ref-122)
104. གདོན་པར་ སྣར་ཐང་། པེ་ཅིན། [↑](#footnote-ref-123)
105. [↑](#footnote-ref-124)
106. ཕཻཾ། སྣར་ཐང་། པེ་ཅིན། [↑](#footnote-ref-125)
107. འབོད་པ་ ཅོ་ནེ། [↑](#footnote-ref-126)
108. [↑](#footnote-ref-127)
109. ཎི་ སྣར་ཐང་། པེ་ཅིན། [↑](#footnote-ref-128)
110. ཙཱ་ སྣར་ཐང་། པེ་ཅིན། [↑](#footnote-ref-129)
111. པྲཛྙཱ་པ་ སྣར་ཐང་། པེ་ཅིན། [↑](#footnote-ref-130)
112. ཧྲི་ སྣར་ཐང་། [↑](#footnote-ref-131)
113. ནི་ སྣར་ཐང་། པེ་ཅིན། [↑](#footnote-ref-132)
114. བཞག་པར་ སྣར་ཐང་། པེ་ཅིན། [↑](#footnote-ref-133)
115. སྒེག་ སྣར་ཐང་། པེ་ཅིན། [↑](#footnote-ref-134)
116. དགས་ སྣར་ཐང་། [↑](#footnote-ref-135)
117. བཞག་ སྣར་ཐང་། པེ་ཅིན། [↑](#footnote-ref-136)
118. བརྡེབ་ སྣར་ཐང་། པེ་ཅིན། [↑](#footnote-ref-137)
119. ཅང་ཏེའུའི་ ཅོ་ནེ། ཅང་ཏེའུ་ སྣར་ཐང་། པེ་ཅིན། [↑](#footnote-ref-138)
120. བརྡེག་པ་ སྣར་ཐང་། པེ་ཅིན། [↑](#footnote-ref-139)
121. བསྙེམས་པ་ སྣར་ཐང་། པེ་ཅིན། [↑](#footnote-ref-140)
122. སེམས་དཔའ་ སྣར་ཐང་། པེ་ཅིན། [↑](#footnote-ref-141)
123. འཇོམས་པ། སྣར་ཐང་། པེ་ཅིན། [↑](#footnote-ref-142)
124. ཧཱུྃ་ད་ སྣར་ཐང་། པེ་ཅིན། [↑](#footnote-ref-143)
125. བརྙེས། སྣར་ཐང་། པེ་ཅིན། [↑](#footnote-ref-144)
126. དོན། སྣར་ཐང་། པེ་ཅིན། [↑](#footnote-ref-145)
127. རྒྱལ། སྣར་ཐང་། པེ་ཅིན། [↑](#footnote-ref-146)
128. འདུད་ཅིང་ སྣར་ཐང་། པེ་ཅིན། [↑](#footnote-ref-147)
129. བཏྫ་ཧཱུཾ་ཏེ་ སྣར་ཐང་། པེ་ཅིན། [↑](#footnote-ref-148)
130. ད་ སྣར་ཐང་། པེ་ཅིན། [↑](#footnote-ref-149)
131. ར་པ་པཉྩཱ་ སྣར་ཐང་། པེ་ཅིན། [↑](#footnote-ref-150)
132. ཥི་ སྣར་ཐང་། པེ་ཅིན། [↑](#footnote-ref-151)
133. ནུ་ཀཉྩ་ཀཉྩ། སྣར་ཐང་། པེ་ཅིན། [↑](#footnote-ref-152)
134. ཊི་ སྣར་ཐང་། པེ་ཅིན། [↑](#footnote-ref-153)
135. སོ་སུ་ སྣར་ཐང་། པེ་ཅིན། [↑](#footnote-ref-154)
136. རུ་དཎྜ། སྣར་ཐང་། པེ་ཅིན། [↑](#footnote-ref-155)
137. ན་ སྣར་ཐང་། པེ་ཅིན། [↑](#footnote-ref-156)
138. ཧ་རི་ཧ་ར་ སྣར་ཐང་། པེ་ཅིན། [↑](#footnote-ref-157)
139. ཡི་ ཅོ་ནེ། [↑](#footnote-ref-158)
140. ར་ སྣར་ཐང་། པེ་ཅིན། [↑](#footnote-ref-159)
141. དྲིལ་བུར་ སྣར་ཐང་། པེ་ཅིན། [↑](#footnote-ref-160)
142. གི། །​ སྣར་ཐང་། པེ་ཅིན། [↑](#footnote-ref-161)
143. །ཨ་ སྣར་ཐང་། པེ་ཅིན། [↑](#footnote-ref-162)
144. ལྷའི་ སྣར་ཐང་། པེ་ཅིན། [↑](#footnote-ref-163)
145. རིམ་གྱིས་རིམ་ སྣར་ཐང་། པེ་ཅིན། [↑](#footnote-ref-164)
146. གཟུང་ སྣར་ཐང་། པེ་ཅིན། [↑](#footnote-ref-165)
147. ན་མ་ སྣར་ཐང་། པེ་ཅིན། [↑](#footnote-ref-166)
148. བྷ་བ་ སྣར་ཐང་། པེ་ཅིན། [↑](#footnote-ref-167)
149. ནི་ སྣར་ཐང་། [↑](#footnote-ref-168)
150. བརྡབ་པ་ སྣར་ཐང་། པེ་ཅིན། [↑](#footnote-ref-169)
151. ནཱ་ སྣར་ཐང་། པེ་ཅིན། [↑](#footnote-ref-170)
152. །དྲི་ སྣར་ཐང་། པེ་ཅིན། [↑](#footnote-ref-171)
153. ཡེཿ་ཀུ་ སྣར་ཐང་། པེ་ཅིན། [↑](#footnote-ref-172)
154. བྷ་ སྣར་ཐང་། པེ་ཅིན། [↑](#footnote-ref-173)
155. བཛྲི་ སྣར་ཐང་། པེ་ཅིན། [↑](#footnote-ref-174)
156. ཨཱ་ཞེས་ སྣར་ཐང་། [↑](#footnote-ref-175)
157. བཤད་པ་ཉིད་ཀྱི་ སྣར་ཐང་། པེ་ཅིན། [↑](#footnote-ref-176)
158. གྷི། སྣར་ཐང་། པེ་ཅིན། [↑](#footnote-ref-177)
159. རྟོགས་ སྣར་ཐང་། པེ་ཅིན། [↑](#footnote-ref-178)
160. དེ་བཞིན་སྦར་ སྣར་ཐང་། པེ་ཅིན། [↑](#footnote-ref-179)
161. རྟོགས་པ་ སྣར་ཐང་། པེ་ཅིན། [↑](#footnote-ref-180)
162. ཀཱ་ སྣར་ཐང་། པེ་ཅིན། [↑](#footnote-ref-181)