༄༅། །​ལྷན་ཅིག་སྐྱེས་པའི་གླུ།༄༅༅། །​རྒྱ་གར་སྐད་དུ། ས་ཧཱ་ཛ་གཱི་ཏི། བོད་སྐད་དུ། ལྷན་ཅིག་སྐྱེས་པའི་གླུ། བླ་མ་དམ་པ་ལ་ཕྱག་འཚལ་ལོ། །​སྟོང་པའི་ནགས་ལས་མེ་ཏོག་རབ་རྒྱས་པ། །​མེ་ཏོག་གཅིག་ལ་ཁ་དོག་སྣ་ཚོགས་ཏེ། །​དཔེ་མེད་མེ་ཏོག་སྐྱེས་ན་ཕྱོགས་ལས་རྒྱལ། །​རིན་ཐང་མེད་པའི་མེ་ཏོག་ལོངས་ཤིག་[[1]](#footnote-20)དང་། །​དེ་ལ་རྩ་བ་མེད་ཅིང་ཡལ་འདབ་མེད། །​གྲོགས་དག་སེར་ཁ་བཟང་པོའི་ཕྱོགས་རྒྱལ་ལྟོས། །​དཔེ་མེད་མེ་ཏོག་སྐྱེས་ན་ཕྱོགས་ལས་རྒྱལ། །​རིན་ཐང་མེད་པའི་མེ་ཏོག་ལོངས་ཤིག་[[2]](#footnote-21)དང་། །​གེ་སར་བླངས་པས་སྒྱུ་འཕྲུལ་མཁན་པོ་ཡིན། །​རྡོ་རྗེ་དབང་ཕྱུག་ཆོས་ཀྱི་དབྱིངས་ལ་མཆོད། །​དཔེ་མེད་མེ་ཏོག་སྐྱེས་ན་ཕྱོགས་ལས་རྒྱལ། །​རིན་ཐང་མེད་པའི་མེ་ཏོག་ལོངས་ཤིག་[[3]](#footnote-22)དང་། །​མཆོག་དང་དགའ་བྲལ་རྣམ་པར་བརྟགས་ཏེ་ཟུང་། །​བླ་མ་དམ་པའི་ཞབས་ལ་གུས་པས་མཆོད། །​དཔེ་མེད་མེ་ཏོག་སྐྱེས་ན་ཕྱོགས་ལས་རྒྱལ། །​རིན་ཐང་མེད་པའི་མེ་ཏོག་ལོངས་ཤིག་[[4]](#footnote-23)དང་། །​རྣལ་འབྱོར་གྱི་དབང་ཕྱུག་ཤཱནྟ་དེ་བས་མཛད་པ་རྫོགས། །​ །​[[5]](#footnote-24)བླ་མ་དྷི་རི་ཤྲཱི་ཛྙཱ་ནའི་ཞབས་དང་། ལོ་ཙཱ་བ་རྨ་བན་ཆོས་འབར་གྱིས་བསྒྱུར།

1. ལོང་ཞིག་ སྣར་ཐང་། པེ་ཅིན། [↑](#footnote-ref-20)
2. ལོང་ཞིག་ སྣར་ཐང་། པེ་ཅིན། [↑](#footnote-ref-21)
3. ལོང་ཞིག་ སྣར་ཐང་། པེ་ཅིན། [↑](#footnote-ref-22)
4. ལོང་ཞིག་ སྣར་ཐང་། པེ་ཅིན། [↑](#footnote-ref-23)
5. རྫོགས་སོ།བའོ། །​ །​ སྣར་ཐང་། པེ་ཅིན། [↑](#footnote-ref-24)