༄༅། །​དབུ་མའི་རྒྱན་གྱི་འགྲེལ་པ།༄༅། །​རྒྱ་གར་སྐད་དུ། མ་དྷྱཱ་[[1]](#footnote-20)མ་ཀ་ཨ་[[2]](#footnote-21)ལཾ་ཀ་[[3]](#footnote-22)ར་བྲྀཏྟི། བོད་སྐད་དུ། དབུ་མའི་རྒྱན་གྱི་འགྲེལ་པ། འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །​གང་དག་སུ་རྣམས་དག་བརྟེན་[[4]](#footnote-23)བློ་མངའ་ས་ལ་བཞུགས། །​ཆོས་ཚུལ་ཟབ་མོ་རྒྱ་མཚོ་ལྟ་བུའི་ཕ་རོལ་གཟིགས། །​ལྷག་པར་མོས་པ་ཡོངས་བསྒོམས་ཐུགས་མངའ་ཆེ་རྣམས་ཀྱི། །​བླ་བཞུགས་དེ་དག་རྣམས་ལ་རྟག་ཏུ་ཕྱག་འཚལ་ལོ། །​བདག་དང་གཞན་གྱི་དོན་ཕུན་སུམ་ཚོགས་པ་བསྒྲུབ་པར་[[5]](#footnote-24)ཅི་ལ་ཡང་[[6]](#footnote-25)མ་རག་པར་ཆས་པ། དངོས་པོའི་རྣམ་པ་[[7]](#footnote-26)མ་བརྟགས་[[8]](#footnote-27)གཅིག་པུ་ན་དགའ་བ་མ་ལུས་པ་གཟུགས་བརྙན་ལ་སོགས་པ་ལྟ་བུར། ཡང་དག་པར་ན་རང་བཞིན་མེད་པར་རྟོགས་ན་ཉོན་མོངས་པ་དང་། ཤེས་བྱའི་སྒྲིབ་པ་མཐའ་དག་སྤོང་བར་འགྱུར་ཏེ། དེ་བས་ན་རིགས་པ་དང་ལུང་གི། ཆོས་ཐམས་ཅད་རང་བཞིན་མེད་པར་ཁོང་དུ་ཆུད་པར་བྱ་བའི་ཕྱིར་རབ་ཏུ་འབད་དོ། །​དེ་ལ་ལུང་དངོས་པོའི་སྟོབས་ཀྱིས་ཞུགས་པའི་རྗེས་སུ་དཔག་པ་དང་བྲལ་བ་ནི་དད་པས་རྗེས་སུ་འབྲང་བ་རྣམས་ཀྱང་ཤིན་ཏུ་ཡོངས་སུ་ཚིམ་པར་མི་འགྱུར་བས་རིགས་པ་ཇེ་བརྗོད་པར་བྱའོ། །​བདག་དང་གཞན་སྨྲས་དངོས་འདི་དག །​ཡང་དག་ཏུ་ན་གཅིག་པ་དང་། །​དུ་མའི་རང་བཞིན་བྲལ་བའི་ཕྱིར། །​རང་བཞིན་མེད་དེ་གཟུགས་བརྙན་བཞིན། །​རང་བཞིན་[[9]](#footnote-28)ཡོད་པར་གྱུར་ན་ནི་གཅིག་པའམ་ཅིག་ཤོས་ལས་མི་འདའོ། །​དེ་དག་ནི་ཕན་ཚུན་སྤངས་ཏེ་གནས་པའི་མཚན་ཉིད་ཡིན་པས་ཕུང་པོ་གཞན་སེལ་བར་བྱེད་དོ། །​རང་གི་སྡེ་པ་དང་། ཕྱི་རོལ་པ་དག་གིས་སྨྲས་པའི་ཕུང་པོ་དང་། གཙོ་བོ་ལ་སོགས་པ་དེ་དག་ཡང་དག་པར་ན་མེད་དེ། རང་བཞིན་མེད་པར་གསལ་བར་ཤེས་སོ། །​གཏན་ཚིགས་འདི་མ་གྲུབ་བོ་སྙམ་དུ་མ་སེམས་ཤིག །​འབྲས་བུ་རིམ་ཅན་ཉེར་སྦྱོར་བས། །​རྟག་རྣམས་གཅིག་པུའི་བདག་ཉིད་མིན། །​འབྲས་བུ་རེ་རེའི་ཐ་དད་ན། །​དེ་དག་རྟག་ལས་ཉམས་པར་འགྱུར། །​རང་གི་སྡེ་པ་དང་། གཞན་གྱིས་[[10]](#footnote-29)ཁས་བླངས་པའི་དངོས་པོ་དེ་དག་ནི་རྟག་པའམ་ཅིག་ཤོས་དང་། ཕུང་པོ་གཉིས་སུ་རྣམ་པར་གནས་གྲང་ན། དེ་ལ་དང་པོ་ནི་འབྲས་བུ་རིམ་ཅན་དགའ་བ་དང་། གདུང་བ་ལ་སོགས་པ་སྐྱེད་པས་[[11]](#footnote-30)རིམ་ཅན་མ་ཡིན་པ་དང་། གཅིག་པུའི་བདག་ཉིད་དུ་མི་རིགས་ཏེ། དེ་དག་གི་འབྲས་བུ་རྣམས་ཀྱང་ཅིག་ཅར་དུ་འབྱུང་བར་འགྱུར་བའི་ཕྱིར་རོ། །​འབྲས་བུ་རྣམས་ནི་རྒྱུ་མ་ཚང་ན་ཤོལ་གྱི། གང་གི་ཚེ་རྒྱུའི་ནུས་པ་ཐོགས་པ་མེད་པར་གྱུར་པ་དེའི་ཚེ། དེ་དག་ལ་ཤོལ་བ་སྲིད་པར་ག་ལ་འགྱུར། ཤོལ་ན་ནི་དེ་ལ་ཡོད་པའི་རྗེས་སུ་འགྲོ་བ་དང་། ལྡོག་པའི་རྗེས་སུ་མི་བྱེད་པའི་ཕྱིར། འདི་དག་དེའི་འབྲས་བུར་ག་ལ་འགྱུར། བྱེ་བྲག་ཏུ་བསྒྱུར་དུ་མི་རུང་བ་རྣམས་ནི་ལྷན་ཅིག་བྱེད་པའི་རྒྱུ་ལ་ལྟོས་པར་མི་འཐད་པར་ཤིན་ཏུ་གསལ་ལོ། །​གཞན་ཡང་འབྲས་བུ་བྱེད་པའི་དུས་ན་ལྷན་ཅིག་བྱེད་པའི་རྐྱེན་དང་འདུག་པའི་དངོས་པོ་གང་ཡིན་པ་དེ་ཉིད་ལྷན་ཅིག་བྱེད་པའི་རྒྱུ་དང་བྲལ་བའི་[[12]](#footnote-31)དུས་ན་ཡང་འདོད་ན་ནི་དེའི་རྗེས་སུ་འཇུག་པ་ཉིད་ཀྱི་ཕྱིར་དེའི་ཚེ་ལྷན་ཅིག་བྱེད་པའི་རྐྱེན་རྣམས་ཀྱང་མགུལ་ནས་བཏགས་པ་བཞིན་དུ་སྟོབས་ཀྱིས་དྲངས་ནས་གནས་ཏེ། འབྲས་བུ་རྒྱུན་མི་འཆད་པ་བཟློག་པ་མེད་པ་ཉིད་དུ་འགྱུར་རོ། །​འདིས་ནི་གང་དག་ལྷན་ཅིག་བྱེད་པའི་རྒྱུ་དེ་ཉིད་ནུས་པའི་སྒྲར་བརྗོད་དེ། དེའི་རིམ་གྱིས་འབྲས་བུའི་རིམ་བྱས་སོ་ཞེས་སྨྲ་བ་དེ་དག་ལ་ལན་བཏབ་པར་གྱུར་ཏོ། །​ཇི་སྟེ་ཉེས་པ་འདིར་འགྱུར་དུ་འོང་ཞེས་ཏེ། འབྲས་བུ་རིམ་ཅན་རྣམས་ལ་དེ་དག་གི་རང་བཞིན་གཞན་དང་གཞན་དུ་རིམ་ཅན་ཉིད་དོ་ཞེ་ན་ནི་དེ་དག་ལ་རྟག་པར་འདོད་པ་དོར་བར་བྱ་སྟེ། འབྲས་བུ་སོ་སོ་བས་སྔ་མ་དང་ཕྱི་མའི་རང་བཞིན་འཇིག་པ་དང་འབྱུང་བར་འགྱུར་བའི་ཕྱིར་རོ། །​རང་གི་སྡེ་པ་གང་དག་བསྒོམས་པའི་སྟོབས་ཙམ་གྱིས་འབྱུང་བའི་ཤེས་པའི་དམིགས་པ་འདུས་བྱས་ཀྱི་འཇུག་པ་ཐམས་ཅད་དང་མི་མཐུན་པ་རང་ལ་དམིགས་པའི་ཡིད་ཙམ་ལ་ཡང་དགོས་པ་མེད་པའི་འདུས་མ་བྱས་[[13]](#footnote-32)ནི་དེ་ཁོ་ན་ཤེས་པའི་ཡུལ་ཡིན་པའི་ཕྱིར་དོན་དམ་པར་ཡོད་དོ་ཞེས་སྨྲ་བ་དེ་དག་གི་ལུགས་ལྟར་ན་རང་བཞིན་གཅིག་པུ་[[14]](#footnote-33)ཉིད་དུ་འགལ་བ་མེད་དོ་ཞེ་ན། འགལ་ཏེ་འདི་ལྟར། བསྒོམས་[[15]](#footnote-34)ལས་བྱུང་བའི་ཤེས་པ་ཡིས། །​ཤེས་བྱ་འདུས་མ་བྱས་སྨྲ་བའི། །​ལུགས་ལའང་གཅིག་མིན་དེ་དག་ནི། །​རིམ་ཅན་ཤེས་དང་འབྲེལ་ཕྱིར་རོ། །​ཡུལ་དང་ཡུལ་ཅན་ཡིན་པའི་ཕྱིར་རྣམ་པར་ཤེས་པ་རིམ་ཅན་དང་འབྲེལ་པ་ཅན་དག་ཀྱང་ཅི་གཅིག་[[16]](#footnote-35)པུའི་རང་བཞིན་དུ་མི་འགྱུར་རམ་ཞེ་ན་མི་འགྱུར་ཏེ། འདི་ལྟར། རྣམ་ཤེས་སྔ་མས་ཤེས་བྱ་བའི། །​རང་བཞིན་རྗེས་སུ་འབྲང་ན་ནི། །​ཤེས་པ་སྔ་མའང་ཕྱི་མར་འགྱུར། །​ཕྱི་མའང་དེ་བཞིན་སྔ་མར་འགྱུར། །​དེ་ལྟ་མ་ཡིན་ན་རྣམ་པར་ཤེས་པ་སྔ་མས་ཤེས་པར་བྱ་བ་འདུས་མ་བྱས་ཀྱི་རང་བཞིན་ནི་ཕྱི་མའི་དུས་ནའང་ཡོད་ལ། རྣམ་པར་ཤེས་པ་སྔ་མ་ནི་མེད་པ་དང་། དེ་བཞིན་དུ་ཤེས་པ་ཕྱི་མས་ཤེས་པར་བྱ་བ་ནི་སྔ་ན་ཡོད་ལ། ཤེས་པ་ཕྱི་མ་ནི་མེད་དོ་ཞེས་བྱ་བ་ཉམས་པར་འགྱུར་རོ། །​ཇི་སྟེ་ཤེས་པ་ཕྱི་མ་དང་སྔ་མས་ཤེས་པར་བྱ་བ་དེའི་ངོ་བོ་སྔོན་དང་ཕྱི་མའི་གནས་དག་ན་མེད་ན། གལ་ཏེ་དེ་ལྟ་ན་ནི། སྔོན་དང་ཕྱི་མའི་གནས་རྣམས་སུ། །​དེ་ཡི་ངོ་བོ་མི་འབྱུང་ན། །​འདུས་མ་བྱས་ཏེ་ཤེས་པ་བཞིན། །​སྐད་ཅིག་འབྱུང་བར་[[17]](#footnote-36)ཤེས་པར་བྱ། །​བསམ་གཏན་གྱི་[[18]](#footnote-37)ཐུར་མས་བློ་གྲོས་ཀྱི་མིག་ཕྱེ་བ་རྣམས་ཀྱིས་[[19]](#footnote-38)རྣམ་པར་ཤེས་པ་བྱུང་མ་ཐག་ཏུ་འཇིག་པ་རྒྱུན་དུ་འབབ་པ། ཡུལ་དེ་ལ་འཇུག་པ་གཞན་གྱི་དུས་ན་མེད་པའི་རང་བཞིན་ལྟར་དེ་ཡང་སྐད་ཅིག་རེ་རེ་ལ་འཇིག་པ་ལས་མི་འདའ་བར་འགྱུར་རོ། །​དེ་ལྟར་ན། དེའི་མིང་དོན་དང་མཐུན་པ་ཡང་རིགས་པ་མ་ཡིན་པ་ཉིད་དུ་བསྟན་པ། སྔ་མ་སྔ་མའི་སྐད་ཅིག་གི། །​མཐུ་ཡིས་འབྱུང་བར་འགྱུར་བས་ན། །​འདུས་མ་བྱས་སུ་འདི་མི་འགྱུར། །​སེམས་དང་སེམས་ལས་བྱུང་བ་བཞིན། །​ཅི་སྟེ་སྐད་ཅིག་ཕྱི་མ་ཕྱི་མ་རྣམས་རང་དབང་དུ་འབྱུང་ངོ་ཞེ་ན། དེ་ལྟར་འགྱུར་བར་[[20]](#footnote-39)ནི་མི་ནུས་ཏེ། སྐད་ཅིག་པ་རྣམས་འདི་དག་ཏུ། །​རང་དབང་འབྱུང་བར་འདོད་ན་ནི། །​གཞན་ལ་ལྟོས་པ་མེད་པའི་ཕྱིར། །​རྟག་ཏུ་ཡོད་པའམ་མེད་པར་འགྱུར། །​རེས་འགའ་འབྱུང་བའི་ཕྱིར་དེ་དག་ཀྱང་སེམས་དང་སེམས་ལས་བྱུང་བ་དེ་[[21]](#footnote-40)བཞིན་དུ་རྟེན་ཅིང་འབྲེལ་བར་འབྱུང་བ་ཉིད་དུ་གསལ་བར་ཤེས་པར་བྱའོ།[[22]](#footnote-41) །​འདི་དག་ཐམས་ཅད་ནི་བདག་གིས་[[23]](#footnote-42)རློམས་ཏེ་སྨྲས་སུ་ཟད་ཀྱི། དོན་བྱ་བ་ཐམས་ཅད་ཀྱི་ནུས་པ་དང་བྲལ་བ་ལ་ནི་རྟོག་པ་དང་ལྡན་པ་རྣམས་ཀྱིས་རྣམ་པར་དཔྱད་པའི་དོན་ཅི་ཡང་མེད་དེ། དོན་བྱ་བར་ནུས་པ་རྣམ་པར་བརྟག་པའི་ཡུལ་ཡིན་པའི་ཕྱིར་རོ། །​གཞན་དུ་ན། དོན་བྱེད་ནུས་པ་མ་ཡིན་ལ། །​དེ་འདོད་བརྟགས་པས་ཅི་ཞིག་བྱ། །​མ་ནིང་གཟུགས་བཟང་མི་བཟང་ཞེས། །​འདོད་ལྡན་རྣམས་ཀྱིས་བརྟགས་ཅི་ཕན། །​དེ་བས་ན་མཁས་པ་རྣམས་ཀྱིས་[[24]](#footnote-43)ནི་དོན་བྱེད་ནུས་པ་ལ་དངོས་པོའི་མཚན་ཉིད་ཅེས་སྨྲའོ། །​དངོས་པོ་རྣམ་པ་དེ་ལྟ་བུ་ལ། གང་ཟག་དང་ཆོས་ལ་བདག་མེད་པ་ལ་སོགས་པ་སྟོན་ཅིང་དེ་ལས་བཟློག་པ་སྒྲོ་བཏགས་པའི་ངོ་བོ་ནི་དགག་པར་བྱེད་དེ། སྐྱེས་བུའི་དོན་ཅེས་བརྗོད་པ་འབྲས་བུ་འབྱུང་བ་ནི་འདི་ཉིད་ལ་རག་ལས་པའི་ཕྱིར་རོ། །​གཞན་ནི་སྒྲུབ་པ་ཡང་མེད་འགག་[[25]](#footnote-44)པ་ཡང་མེད་དེ། དེ་ནི་བཏང་སྙོམས་སུ་བྱ་བ་ཉིད་དུ་གནས་པའི་ཕྱིར་རོ། །​དེ་ལྟར་ན་དངོས་པོ་ཡུལ་ཐམས་ཅད་བདག་མེད་པ་ལ་སོགས་པར་མ་བསྟན་ཏོ་སྙམ་དུ་མ་སེམས་ཤིག །​ཐམས་ཅད་ཅེས་བྱ་བའི་སྒྲ་ནི་བརྗོད་པར་འདོད་པའི་དོན་མ་ལུས་པ་ལ་བརྗོད་པའི་ཕྱིར་ཏེ། བརྗོད་པར་འདོད་པ་ནི་དོན་བྱེད་ནུས་པའི་དངོས་པོ་ཐམས་ཅད་དོ། །​དེ་ལྟ་བས་ན་དོན་བྱེད་ནུས་པ་ནི་སྐད་ཅིག་པ་ཉིད་དུ་ངེས་སོ། །​གཞན་ནི་རིམ་དང་ཅིག་ཤོས་ཀྱི་དོན་བྱེད་པར་མི་འཐད་པའི་ཕྱིར་རོ། །​གང་ཟག་སྐད་ཅིག་པའམ། སྐད་ཅིག་མ་ཡིན་པར་བརྗོད་དུ་མེད་པ་ནི་རང་བཞིན་མེད་པ་ཉིད་དེ། ནམ་མཁའི་མེ་ཏོག་ལ་སོགས་པ་ལྟར་བསྒྲིམ་མི་དགོས་པར་གྲུབ་བོ། །​གཞན་ཡང་། སྐད་ཅིག་སྐད་ཅིག་མ་ཡིན་པར། །​གང་ཟག་བསྟན་དུ་མི་རུང་བས། །​གཅིག་དང་དུ་མའི་རང་བཞིན་དང་། །​བྲལ་བར་གསལ་བར་རབ་ཏུ་ཤེས། །​ཕ་རོལ་གྱིས་ཁས་བླངས་པའི་གང་ཟག་ཆོས་ཅན་ལ། གཏན་ཚིགས་ཀྱི་རྩ་བ་གཅིག་དང་དུ་མའི་རང་བཞིན་དང་བྲལ་བ་ཉིད་ཚེགས་མེད་པ་ཉིད་དུ་འགྲུབ་བོ། །​སྐད་ཅིག་པར་གྱུར་ན་ནི་དུ་མའི་རང་བཞིན་དུ་འགྱུར་ཏེ། སྐད་ཅིག་རེ་རེ་ལ་ཡང་རང་བཞིན་གཞན་དང་གཞན་འབྱུང་བའི་ཕྱིར་རོ། །​སྐད་ཅིག་མ་ཡིན་ན་ནི་རྟག་ཏུ་བསྟན་པ་གཅིག་པུའི་ངོ་བོ་ཡིན་པའི་ཕྱིར་གཅིག་པུའི་རང་བཞིན་དུ་འགྱུར་རོ། །​གཉི་ག་ལྟར་ཡང་བརྗོད་དུ་མེད་ན་ནི་ཚེགས་མེད་པར་གཅིག་དང་དུ་མའི་རང་བཞིན་གྱིས་སྟོང་པ་ཉིད་དུ་གྲུབ་བོ།[[26]](#footnote-45) །​གཞན་ཡང་གཞན་དག་གིས་གཞན་དུ་དངོས་པོ་རྣམས་ལ་ཁྱབ་པ་དང་མ་ཁྱབ་པའི་ཕུང་པོ་གཉིས་སུ་ཁས་བླངས་ཏེ། དེ་ལ་ཁྱབ་པ་ནི་ནམ་མཁའ་ལ་སོགས་པའོ། །​མ་ཁྱབ་པ་ནི་རགས་པ་དང་རྡུལ་ཕྲ་རབ་རྣམས་སོ། །​དེ་དག་ཐམས་ཅད་ཀྱང་གཅིག་པུའི་རང་བཞིན་དང་འགལ་བར་བསྟན་པ། ཐ་དད་ཕྱོགས་དང་འབྲེལ་པས་ན། །​ཁྱབ་རྣམས་གཅིག་པུར་ག་ལ་འགྱུར། བསྒྲིབས་དང་མ་བསྒྲིབས་[[27]](#footnote-46)དངོས་སོགས་ཕྱིར། །​རགས་པ་རྣམས་ཀྱང་གཅིག་པུ་མིན། ནམ་མཁའ་ལ་སོགས་པ་ཕྱོགས་ཐ་དད་པའི་ཤིང་ལ་སོགས་པ་དང་འབྲེལ་པ་དེ་དག་གི་གཅིག་དང་འབྲེལ་[[28]](#footnote-47)བའི་རང་བཞིན་གང་ཡིན་པ་དེ་ཉིད་གཞན་དང་འབྲེལ་པ་ཅན་ཡང་ཡིན་ན་ནི་དེས་ན་དེ་དང་འབྲེལ་བའི་ཕྱིར་དེ་གཅིག་པུའི་བདག་ཉིད་ཡིན་པ་བཞིན་དུ་གཞན་ཡང་དེ་དང་ཐ་དད་མ་ཡིན་པར་འགྱུར་རོ། །​འོན་ཏེ་དེ་[[29]](#footnote-48)ཕྱོགས་ཐ་དད་ན་ནི་རང་བཞིན་དེ་ཉིད་གཞན་དང་འབྲེལ་པ་ཅན་མ་ཡིན་པར་འགྱུར་རོ། །​རགས་པར་འདོད་པ་ལུས་ལ་[[30]](#footnote-49)སོགས་པ་ཡང་བསྒྲིབས་པ་དང་། མ་བསྒྲིབས་པ་དང་། གཡོ་བ་དང་། མི་གཡོ་བ་དང་། ཚོན་གྱིས་བསྒྱུར་བ་དང་། མ་བསྒྱུར་བ་དང་། ཚིག་པ་དང་མ་ཚིག་པ་ལ་སོགས་པ་མི་མཐུན་པའི་ཕྱོགས་གནས་པའི་རང་བཞིན་འཛིན་ན་གཅིག་པུའི་རང་བཞིན་དུ་རིགས་པར་[[31]](#footnote-50)འགྱུར། གལ་ཏེ་བསྒྲིབས་པ་ལ་སོགས་པ་དག་ཡན་ལག་རྣམས་ཀྱི་ཡིན་གྱི་ཡན་ལག་ཅན་གྱི་ནི་མ་ཡིན་ནོ་ཞེ་ན། ཅི་ཡན་ལག་ཅན་འདི་དག་དེ་དག་དང་འདུ་བ་མ་ཡིན་ནམ། འདི་དག་མ་ཡིན་ནོ། །​གལ་ཏེ་དེ་བདེན་དུ་གཞུག་ན་འོ་ན་བསྒྲིབས་པ་དང་། མ་བསྒྲིབས་པ་ཞེས་བྱ་བ་ལ་སོགས་པ་ཕན་ཚུན་མི་མཐུན་པ་རྐང་པ་དང་ལུས་ལ་སོགས་པའི་དངོས་པོའི་གཉིས་སུ་ཅིའི་ཕྱིར་མིག་གི་སྤྱོད་ཡུལ་དུ་མི་འགྱུར། གལ་ཏེ་དེ་དག་ཀྱང་དེའི་ཡིན་ནོ་ཞེ་ན། ཅི་ཡན་ལག་གཞན་དང་ལྡན་པ་[[32]](#footnote-51)ཉིད་དམ་དེ་ཉིད་དོ། །​གཞན་དུ་ན་རགས་པ་གཅིག་[[33]](#footnote-52)པུར་མི་འགྱུར་རོ། །​འདི་ནི་དེ་བས་ཀྱང་ཆེས་རགས་ཏེ། ཡན་ལག་ལྷག་མ་རྣམས་དང་ལྡན་[[34]](#footnote-53)ན་ནི། དེ་རྣམ་པ་དེ་ལྟ་བུའི་ཆོས་ཁོ་ནར་དམིགས་པར་འགྱུར་རོ། །​འོན་ཀྱང་གང་ཐོག་མར་དེ་རྩོམ་པའམ། རགས་[[35]](#footnote-54)པ་གདགས་པའི་[[36]](#footnote-55)རྒྱུ་རྡུལ་ཕྲ་རབ་དོན་དམ་པ་གཅིག་པུའི་རང་བཞིན་དུ་འགྱུར་རོ། །​དེ་ཡང་དེ་ལྟར་འགྱུར་བར་མི་རིགས་ཏེ། དེ་ཡང་འབྱར་བར་འགྱུར་ན་ནི་ཇི་ལྟར་གཟེགས་ཟན་པ་དག་ན་རེ། ཕྲད་དེ་ཚོགས་[[37]](#footnote-56)ནས་དགོས་པ་རྩོམ་མོ་ཞེས་ཟེར་བ་ལྟ་བུའམ། ཡང་ན་ཕན་ཚུན་མཐུས་འཛིན་གྱིས་མ་འབྱར་བའི་རང་བཞིན་པར་ཡོད་ཅིང་བསྐོར་བ་སྟེ། ཅི་ལྟར་ཁ་ཅིག་ན་རེ། ཐ་དད་ཕྱོགས་ནས་མང་པོ་དག །​འགའ་ལ་ཀུན་ནས་བསྐོར་ཙམ་དུ། །​བརྗོད་པར་ཟད་ཀྱི་རྡུལ་དེ་ནི། །​ཆ་ཤས་བཅས་པའི་བདག་ཉིད་མིན། །​ཞེས་ཟེར་བ་ལྟ་བུའམ། ཡང་ན་མང་པོ་དག་པར་མེད་དེ། ཇི་ལྟར་རྡུལ་ཕྲ་རབ་རྣམས་མི་རེག་ཀྱང་བར་མེད་པས་རེག་པར་འདུ་ཤེས་སོ་ཞེས་[[38]](#footnote-57)བྱ་བ་ལྟ་བུ་[[39]](#footnote-58)ཡང་མི་[[40]](#footnote-59)རུང་སྟེ། རྣམ་པར་གཞག་པ་འདི་དག་ཐམས་ཅད་ནི་བརྟགས་པ་ཙམ་ཁོ་ནའི་སྙིང་པོར་ཟད་དོ། །​བདག་ཉིད་ཐམས་ཅད་ཀྱིས་འབྱར་ན་ནི་རྫས་རྣམས་འདྲེས་པར་འགྱུར་ཏེ། རྡུལ་གྱི་རང་བཞིན་གཅིག་པུ་གང་གིས་འབྱར་བ་དེ་ཉིད་གཞན་དང་ཡང་འབྱར་བའི་ཕྱིར་རོ། །​ཕྱོགས་གཅིག་གིས་འབྱར་ན་ནི་ཆ་ཤས་ཡོད་པར་འགྱུར་ཏེ། རང་བཞིན་གཞན་དང་གཞན་དག་གིས་རྡུལ་གཞན་དང་འབྱར་བའི་ཕྱིར་རོ། །​བར་ཡོད་པ་ཡང་བར་དག་ཏུ་སྣང་བ་དང་མུན་པའི་རྡུལ་ཕྲ་རབ་རྣམས་ཀྱི་གོ་སྐབས་ཡོད་པར་འགྱུར་ཏེ། ཕྲག་ནི་མུན་པ་དང་སྣང་བའི་བདག་ཉིད་ཡིན་པའི་ཕྱིར་དེ་དག་དང་འབྱར་བར་འགྱུར་རོ། །​བར་མེད་པའི་ཕྱོགས་ཀྱང་འབྱར་བའི་ཕྱོགས་དང་ཐ་དད་པ་མེད་པ་ཉིད་དེ། བར་མེད་པ་ནི་ཕྲག་མེད་པའོ། །​ཕྲད་པ་དང་འབྱར་བ་ཞེས་བྱ་བ་ནི་དོན་ཐ་དད་པ་མ་ཡིན་ཏེ། ཤིང་རྟ་ཆེན་པོ་རྣམས་ཀྱིས་ལམ་པོ་ཆེ་བཏོད་[[41]](#footnote-60)ཟིན་ཏོ། །​དེ་ལྟ་ཡིན་ཡང་མདོར་བསྡུས་ཏེ་རྣམ་པར་བརྟག་པར་བྱའོ། །​འབྱར་བ་དང་ནི་བསྐོར་བའམ། །​བར་མེད་རྣམ་པར་གནས་ཀྱང་རུང་། །​དབུས་གནས་རྡུལ་ཕྲན་རྡུལ་གཅིག་ལ། །​བལྟས་པའི་རང་བཞིན་གང་ཡིན་པ། །​རྡུལ་ཕྲན་གཞན་ལ་ལྟ་བ་ཡང་། །​དེ་ཉིད་གལ་ཏེ་ཡིན་བརྗོད་ན། །​དེ་ལྟ་ཡིན་ན་ས་ཆུ་སོགས། །​ཇི་ལྟར་རྒྱས་འགྱུར་མ་ཡིན་ནམ། །​ཕྱོགས་གསུམ་ཆར་ཡང་ཕྱོགས་བཅུ་ན་རྣམ་པར་གནས་པའི་རྡུལ་ཕྲ་མོ་རྣམས་ཀྱི་དབུས་ན་གནས་པའི་རྡུལ་ཕྲ་རབ་གང་ཡིན་པ་དེ་ཤར་ཕྱོགས་ན་གནས་པའི་རྡུལ་ཕྲ་རབ་ལ་བལྟས་པའི་རང་བཞིན་གང་ཡིན་པ་དེ་ཉིད་གལ་ཏེ་ཕྱོགས་ལྷག་མ་ན་རྣམ་པར་གནས་པའི་རྡུལ་ཕྲ་རབ་རྣམས་ལ་བལྟས་པ་ཡང་ཡིན་ན་ནི་དེའི་ཚེ་དེའི་རང་བཞིན་ལ་བལྟས་པ་ཉིད་ཀྱི་ཕྱིར་ཤར་ཕྱོགས་ན་གནས་པར་འདོད་པའི་རྡུལ་ཕྲ་མོ་ལྟ་བུའམ། ཤར་ཕྱོགས་ཀྱི་ཁང་པ་ལ་ཁང་པ་གཅིག་བལྟས་པ་ལྟ་བུར་ཕྱོགས་ལྷག་མ་གཞན་ན་གནས་པ་རྣམས་དོན་ཇི་ལྟ་བ་བཞིན་མི་འགྱུར་རོ། །​དེ་ལྟ་བས་ན་ཤར་དང་ནུབ་ལ་སོགས་པའི་[[42]](#footnote-61)ཆ་ཅན་མི་གནས་པས་སའི་དཀྱིལ་འཁོར་ལ་སོགས་པ་གནས་པར་མི་འགྱུར་རོ། །​ཅི་སྟེ་ཉེས་པ་འདིར་འགྱུར་དུ་འོང་ཞེས་ཏེ། རྡུལ་ཕྲན་གཞན་ལ་ལྟ་བའི་ངོས། །​གལ་ཏེ་གཞན་དུ་འདོད་ན་ནི། །​གལ་ཏེ་དེ་ལྟ་[[43]](#footnote-62)ཡིན་ན། རབ་ཏུ་ཕྲ་རྡུལ་ཇི་ལྟ་བུ། །​གཅིག་པུ་ཆ་ཤས་མེད་པར་འགྱུར། །​ཕྱོགས་བཅུ་ན་རྣམ་པར་གནས་པའི་རྡུལ་ཕྲ་རབ་ཏུ་གྱུར་པའི་གྲངས་ཀྱི་རང་བཞིན་དང་ལྡན་པའི་ཕྱིར། འདི་ལྟར་གཅིག་པུ་རྣམ་པར་གཞག་པ་སྨྲོས་ཤིག །​རང་བཞིན་ཐ་དད་པའི་མཚན་ཉིད་ཡིན་པས་དངོས་པོ་ཐ་དད་དེ། རྡུལ་ཕྲ་རབ་དེ་དག་ཀྱང་དེ་སྙེད་དུ་འགྱུར་རོ། །​གང་གི་ཕྱིར་དེ་དག་ཀྱང་དེ་ལྟར། རྡུལ་ཕྲན་རང་བཞིན་མེད་གྲུབ་པ། །​དེ་ཕྱིར་དམིགས་[[44]](#footnote-63)དང་རྫས་ལ་སོགས། །​བདག་དང་གཞན་སྨྲས་མང་པོ་དག །​རང་བཞིན་མེད་པར་མངོན་པ་ཡིན། །​རྡུལ་ཕྲ་རབ་རྣམས་མེད་པ་ཉིད་དུ་ངེས་ན་རང་གི་སྡེ་པ་དག་མིག་དང་གཟུགས་དང་དེའི་རྣམ་པར་ཤེས་པ་ལ་སོགས་པ་དེ་ཁོ་ན་ཉིད་དུ་འདོད་པ་དང་། གཟེགས་ཟན་པ་ལ་སོགས་པས་སྨྲས་པའི་[[45]](#footnote-64)རྫས་དང་ཡོན་ཏན་ལ་སོགས་པ་བསྒྲིམ་[[46]](#footnote-65)མི་དགོས་པར་རང་བཞིན་གྱིས་སྟོང་པར་ངེས་སོ། །​ཅི་འདི་རྒྱལ་པོའི་བཀའ་འམ་ཞེ་ན། མ་ཡིན་ཏེ། དེ་ཡི་རང་བཞིན་དེས་བརྩམས་དང་། །​དེ་ཡི་ཡོན་ཏན་དེ་ལས་བདག །​དེ་ཡི་སྤྱི་དང་ཁྱད་པར་ཡང་། །​དེ་དག་དེ་དང་ལྡན་པ་ཅན། །​རང་གི་སྡེ་པ་དག་ནི་གཟུགས་ཅན་གྱི་ཁམས་བཅུ་པོ་དེ་དག་རྡུལ་ཕྲ་རབ་ལ་སོགས་[[47]](#footnote-66)པ་ཡིན་པར་བརྗོད་དེ། དེ་དག་དེ་མེད་ན་མི་རུང་ངོ། །​འདི་ལྟར་མིག་དང་གཟུགས་རྣམས་ལ་བརྟེན་ནས་མིག་གི་རྣམ་པར་ཤེས་པ་འབྱུང་ངོ་ཞེས་བྱ་བ་ལ་སོགས་པ་དེ་ལ་བརྟེན་པ་དང་དམིགས་པ་རྣམ་པར་ཤེས་པའི་ཁམས་ལྔ་ཡང་དེ་མེད་ན་ཅི་ལ་[[48]](#footnote-67)བརྟེན་ཏེ་སྐྱེ་བར་འགྱུར། རྣམ་པར་ཤེས་པའི་ཁམས་ལྔ་མེད་ན་དེ་མ་ཐག་པའི་རྐྱེན་དེས་མངོན་པར་བསྒྲུབས་པའི་[[49]](#footnote-68)ཡིད་ཀྱི་རྣམ་པར་ཤེས་པ་ཡང་མི་འཐད་པའི་རང་བཞིན་ཉིད་དོ། །​དེ་ལྟར་རྣམ་པར་ཤེས་པ་དྲུག་གི་ཚོགས་མ་གྲུབ་ན། རྣམ་པར་ཤེས་པ་དེ་འདས་མ་ཐག་པའི་ཡིད་ཀྱང་ཡང་དག་པར་རྣམ་པར་གཞག་པར་མི་རིགས་སོ། །​དེ་ལྟར་སེམས་རང་བཞིན་མེད་པར་གྱུར་ན་དེ་དང་གྲུབ་པ་དང་བདེ་བ་གཅིག་པ་དང་ཚོར་བ་དང་འདུ་ཤེས་དང་སེམས་པ་ལ་སོགས་[[50]](#footnote-69)སེམས་ལས་བྱུང་བ་རྣམས་ཀྱང་རང་བཞིན་མེད་པར་བདེ་བླག་ཏུ་ཤེས་སོ། །​ལྡན་པ་མ་ཡིན་པའི་འདུ་བྱེད་རྣམས་ཀྱང་རྣམ་པར་རྟོག་པ་ལ་དཔའ་བ་མཁས་པ་རྣམས་ཀྱིས་ལན་བརྒྱར་དུམ་བུ་དུམ་བུར་བཤིག་[[51]](#footnote-70)ཟིན་པས་ཤི་ཟིན་པ་དེ་དག་ལ་བསྣན་[[52]](#footnote-71)མི་དགོས་སོ། །​ཡང་ན་གཟུགས་ལ་སོགས་པ་དེ་དག་དང་དངོས་སུ་འམ་བརྒྱུད་པས་[[53]](#footnote-72)འབྲེལ་པ་ཅན་དེ་དག་ཀྱང་དེ་མེད་པས་གཟོད་མ་ནས་མ་སྐྱེས་པ་ཉིད་དོ། །​རྣམ་པར་རིག་བྱེད་མ་ཡིན་པ་འབྱུང་བ་ཆེན་པོ་རྣམས་རྒྱུར་བྱས་པས་གྲུབ་པར་བརྗོད་པ་དེ་ཡང་དེ་དག་མེད་ན་མེད་པ་ཉིད་དོ། །​ནམ་མཁའ་ལ་སོགས་པ་འདུས་མ་བྱས་མཐའ་དག་ཀྱང་སྔར་བསལ་[[54]](#footnote-73)ཟིན་ཏེ། ཁམས་བཅོ་བརྒྱད་པོ་དེ་དག་ནི་རང་བཞིན་མེད་པ་ཉིད་དུ་གསལ་ལོ། །​རྡུལ་གཉིས་པ་ལ་སོགས་པའི་ཡན་ལག་ཅན། རྡུལ་ཕྲ་རབ་དེ་[[55]](#footnote-74)དག་གིས་དངོས་དང་གཅིག་ནས་གཅིག་ཏུ་བརྒྱུད་དེ་བརྩམས་པར་འདོད་པ་དེ་དག་ཀྱང་དེ་མེད་ན་མེད་དོ། །​གཟུགས་དང་རོ་དང་དྲི་ལ་སོགས་པ་ཡོན་ཏན་རྣམས་ཀྱང་ཕལ་ཆེར་འབྲས་བུ་དང་བཅས་པ་དེ་དག་ཉིད་ཀྱི་ཡིན་ནོ། །​འདེགས་པ་ལ་སོགས་པ་ལས་ཀྱི་དངོས་པོ་རྣམས་ཀྱང་དེའི་ལས་ཀྱི་ངོ་བོ་ཉིད་ཁོ་ནའོ། །​སྤྱི་དང་སྤྱིའི་ཁྱད་པར་དང་ཁྱད་པར་[[56]](#footnote-75)ཡང་ཡོད་པ་དང་། ས་ལ་སོགས་པ་ཕལ་ཆེར་བརྟེན་པ་དང་ཉེ་བར་བརྟེན་པ་དང་བཅས་པ་དེ་དག་ཉིད་ཀྱི་ཡིན་ཏེ། དེ་དག་ཀྱང་དེ་དག་འདུ་བ་ཅན་དུ་འདོད་དོ། །​དེ་བས་ན་འབྲེལ་པ་[[57]](#footnote-76)ཅན་མེད་པའི་ཕྱིར་འདུ་བ་ཡང་རང་བཞིན་མེད་པ་ཁོ་ནའོ། །​རྟག་པའི་དངོས་པོ་ནམ་མཁའ་དང་། དུས་དང་། ཕྱོགས་དང་། བདག་དང་། ཕྲ་རབ་དག་ཀྱང་བསལ་ཏེ། རང་བཞིན་མེད་པར་སྔར་བསྟན་ཟིན་ཏོ། །​གཟུགས་ཀྱི་ཕུང་པོ་དཔྱད་པའི་ཞར་ལ་རྣམ་པར་ཤེས་པའི་ཕུང་པོ་མཚུངས་པར་ལྡན་པ་དང་བཅས་པ་ཡང་རང་བཞིན་མེད་པར་བསྟན་ཏོ། །​ད་ནི་རང་གི་སྡེ་པ་དང་གཞན་གྱིས་གཉིས་དང་གཉིས་མ་ཡིན་པའི་ཚུལ་དུ་བརྗོད་པ་དངོས་སུ་བསྟན་པར་བྱའོ། །​དེ་ལ་གཉིས་ཀྱི་ཚུལ་ནི་གང་དག་གཟུང་བ་[[58]](#footnote-77)དང་འཛིན་པ་གཉིས་ཡང་དག་པར་ཡོད་པར་འདོད་ལ། རྣམ་པར་ཤེས་པ་ནི་ཤེལ་སྒོང་དག་པ་ལྟ་བུ་ཡུལ་གྱི་རྣམ་པ་མི་འཛིན་པར་བརྗོད་པ་སྟེ། དེ་དག་གི་དཔྱད་པར་བྱའོ། །​ །​[[59]](#footnote-78)རྣམ་ཤེས་བེམས་པོའི་[[60]](#footnote-79)རང་བཞིན་ལས། །​བཟློག་པ་རབ་ཏུ་སྐྱེ་བ་སྟེ། །​བེམས་[[61]](#footnote-80)མིན་རང་བཞིན་གང་ཡིན་པ། །​དེ་འདིའི་བདག་ཉིད་ཤེས་པ་[[62]](#footnote-81)ཡིན། །​དེ་ལ་རེ་ཞིག་གཉིས་ཀྱི་ཚུལ་རྣམ་པ་མེད་པའི་རྣམ་པར་ཤེས་པའི་ཕྱོགས་ནི། རྣམ་པར་ཤེས་པ་ཡུལ་གྱི་སྣང་བ་དང་མ་ཕྲད་པ། བདག་ཙམ་རིག་པ་ཙམ་ལ་གཞོལ་བ་ཁོ་ནར་ཟད་པས། །​བདག་དང་ཐ་དད་པའི་དོན་མྱོང་བའི་བདག་ཉིད་དུ་མི་རུང་ངོ། །​འདི་རང་རིག་པའི་རང་བཞིན་དུ་རྣམ་པར་གཞག་པ་ནི་རང་བཞིན་གྱིས་གསལ་བའི་བདག་ཉིད་ཡིན་པའི་ཕྱིར་ཏེ། ཤིང་རྟ་ལ་སོགས་པ་ལ་རིག་པ་མེད་པའི་རང་བཞིན་ལས་བཟློག་པའི་ཕྱིར་རོ། །​དེ་ནི་རང་གི་ངོ་བོ་རིག་པར་བྱ་བའི་ཕྱིར་སྔོན་པོ་ལ་སོགས་པ་བཞིན་དུ་རིག་པར་བྱེད་པ་གཞན་ལ་མི་ལྟོས་པས་ཏེ། རིག་པ་མེད་པ་མ་ཡིན་[[63]](#footnote-82)ཞེས་བྱ་བའི་དོན་འདི་ནི་རང་རིག་པ་ཞེས་བྱ་བར་བརྗོད་དོ། །​གཅིག་པ་ཆ་མེད་རང་བཞིན་ལ། །​གསུམ་གྱི་རང་བཞིན་མི་འཐད་ཕྱིར། །​དེ་ཡི་རང་གི་[[64]](#footnote-83)རིག་པ་ནི། །​བྱ་དང་བྱེད་པའི་དངོས་པོར་མིན། །​ཇི་སྐད་དུ་ཡུལ་རང་གི་རྣམ་པ་འཇོག་ནུས་པ་ནི་རྒྱུ་ཉིད་དེ་རིག་པར་བྱ་བ་ཉིད་ཡིན་པ་དང་། རྣམ་པར་ཤེས་པ་ཡུལ་གྱི་ངོ་བོར་གཞག་པ་ནི་བསྐྱེད་པར་བྱ་བ་ཉིད་དེ་རིག་པ་པོ་ཉིད་དོ་ཞེས་རྣམ་པ་དང་བཅས་པའི་ཤེས་པའི་ཚུལ་ལས་རྗོད་པ་[[65]](#footnote-84)ལྟ་བུར་རང་རིག་པ་ལ་ནི་དེ་ལྟར་རྣམ་པར་གཞག་པར་མི་འཐད་དེ། རྣམ་པར་ཤེས་པ་ཆ་མེད་པའི་བདག་ཉིད་ལས་བསྐྱེད་པར་བྱ་བ་དང་། སྐྱེད་པ་པོ་དང་། བསྐྱེད་པའི་བྱ་བའི་ཚུལ་དུའམ། རིག་པར་བྱ་བ་དང་རིག་པ་པོ་དང་། རིག་པའི་བྱེ་བྲག་གིས་གསུམ་གྱི་ཚུལ་དུ་མི་དམིགས་[[66]](#footnote-85)པའི་ཕྱིར་ཏེ། འདི་ལྟར་སྐྱེ་བའི་སྔ་ལོགས་ན་ནི་མེད་པས་ནུས་པ་མེད་ལ། ནུས་པའི་དུས་ན་ནི་སྐྱེད་པ་པོར་འདོད་པའི་ངོ་བོ་བཞིན་དུ་དེ་དང་ཐ་མི་དད་པ་བསྐྱེད་པར་བྱ་བར་འདོད་པའི་ངོ་བོ་ཡང་ཡོངས་སུ་གྲུབ་སྟེ། བདག་ཉིད་ལ་བྱེད་པ་ནི་འགལ་ལོ། །​དེ་ལྟ་བས་ན་གསལ་བར་བྱེད་པ་གཞན་ལ་མི་ལྟོས་པར་རང་གསལ་བའི་བདག་ཉིད་ནི་རྣམ་པར་ཤེས་པའི་རང་རིག་པ་ཞེས་བྱའོ། །​དེའི་ཕྱིར་འདི་ནི་ཤེས་པ་ཡི། །​རང་བཞིན་ཡིན་པས་བདག་ཤེས་རུང་། །​དོན་གྱི་རང་བཞིན་གཞན་དག་ལ། །​དེ་ཡིས་ཇི་ལྟར་ཤེས་པར་འགྱུར། །​དཔེར་ན་བདག་ཉིད་གསལ་བའི་ངོ་བོ་ཡིན་པས་རང་གི་ངོ་བོ་གསལ་བར་བྱེད་པ་ལ་གསལ་བར་འདོད་པ་དེ་བཞིན་དུ་རྣམ་པར་ཤེས་པ་ཡང་མྱོང་བའི་བདག་ཉིད་ཡིན་པའི་ཕྱིར་རང་རིག་པར་འདོད་དོ། །​ཅི་སྟེ་རྣམ་པར་ཤེས་པ་ནི་ཡུལ་སོ་སོར་[[67]](#footnote-86)རྣམ་པར་རིག་པའི་མཚན་ཉིད་ཡིན་པས་དེ་ནི་[[68]](#footnote-87)དོན་ཡོངས་སུ་དཔྱོད་པའི་ངོ་བོ་ཉིད་ཀྱང་ཡིན་ཏེ། དེའི་ཕྱིར་རང་གི་ངོ་བོ་བཞིན་དུ་དོན་ཀྱང་མྱོང་བར་འདོད་དོ་ཞེ་ན། དེ་ནི་མི་རུང་སྟེ། དེ་ཡི་རང་བཞིན་གཞན་ལ་མེད། །​གང་གིས་དེ་ཤེས་གཞན་ཡང་ཤེས། །​ཤེས་དང་ཤེས་པར་བྱ་བའི་དོན། །​ཐ་དད་པར་ནི་འདོད་ཕྱིར་རོ། །​ཡོངས་སུ་གཅོད་ཅེས་བྱ་བའི་ངོ་བོ་དེ་ནི་ཤེས་པའི་ཐུན་མོང་མ་ཡིན་པ་སྟེ། བདེ་བ་ལ་སོགས་པའི་བདེ་བ་ཉིད་ལ་སོགས་པ་ལྟ་བུ་ཡིན་ན། དེ་འདྲ་བ་དེ་གཞན་ལ་ཇི་ལྟར་ཡོད། འབྲེལ་པ་གང་གིས་ན། འདིའི་འདི་ཞེས་བསྙད་པ་མྱོང་བར་འགྱུར། །​དེ་ལས་བྱུང་བ་དེ་ཙམ་གྱིས་ནི་དོན་མྱོང་བར་མི་འགྲུབ་སྟེ། མིག་ལ་སོགས་པ་ལ་ཡང་ཐལ་བར་འགྱུར་བའི་ཕྱིར་རོ། །​གལ་ཏེ་དོན་ཀྱང་ཡོངས་སུ་གཅོད་པའི་བདག་ཉིད་དུ་འགྱུར་ལ། རྣམ་པར་ཤེས་པ་ཡང་དེའི་བདག་ཉིད་[[69]](#footnote-88)ཡིན་ན་ནི། དེ་ལྟ་བས་ན་དེའི་ཚེ་ཤེས་པའི་དོན་ཡོངས་སུ་གཅོད་པའི་ངོ་བོ་ཡིན་པས་མྱོང་བའི་ངོ་བོར་ཐ་མི་དད་པའི་ཕྱིར། ཤེས་པ་རིག་པས་དོན་རིག་པར་ཡང་འགྱུར་བ་ཞིག་ན། ཕྱི་རོལ་གྱི་དོན་ལ་མངོན་པར་ཞེན་པའི་དུག་གིས་[[70]](#footnote-89)མ་རུངས་པར་བྱས་པའི་བསམ་པ་ཅན་གྱི་ལུགས་ལ་ནི་དེ་མི་སྲིད་དོ། །​དོན་དང་ཤེས་པ་གཉིས་ཐ་དད་པའི་ཕྱིར་རོ། །​གང་རྣམ་པ་བཞིན་དུ་ཤེས་པ་ཡང་རིག་པ་མེད་པར་འདོད་པ་དེའི་ལྟར་ན་གཉི་ག་ལ་རིག་པ་མེད་དེ་དོན་དང་ཤེས་པ་ཞེས་བྱ་བར་འགྲུབ་པར་བསྙད་དུ་མེད་དོ། །​ཤེས་པ་ནི་གསལ་བ་ཡིན་ན་གསལ་བ་ནི་གསལ་བར་མ་གྱུར་ཏེ། གསལ་བ་གསལ་བ་མ་ཡིན་པའི་ཕྱིར་མི་གཞན་གྱི་མངོན་སུམ་དུ་འདོད་པའི་དོན་བཞིན་དུ་འདོད་པའི་དོན་ཀྱང་མངོན་སུམ་དུ་མི་འགྱུར་ལ་རབ་ཏུ་[[71]](#footnote-90)འབྲེལ་པའི་རྒྱུ་ཡང་མེད་པའི་ཕྱིར་རོ། །​གཞན་ཡང་ཤེས་པ་རྣམ་པ་མེད་པའི་ཕྱོགས་འདི་ནི་ཤེས་པ་རྣམ་པ་དང་བཅས་པའི་ཕྱོགས་ཤིན་ཏུ་འབྲེལ་པ་མེད་པས་ཀྱང་ཆེས་དམན་པར་བསྟན་པ། ཤེས་པ་རྣམ་བཅས་ཕྱོགས་ལ་ནི། །​དངོས་སུ་དེ་གཉིས་ཐ་དད་ཀྱང་། །​དེ་དང་གཟུགས་བརྙན་འདྲ་བས་ན། །​གདགས་པ་ཙམ་གྱི་ཚོར་བར་རུང་། །​དེས་གཞག་པ་ཤེས་པའི་བདག་ཉིད་དུ་གྱུར་པའི་གཟུགས་བརྙན་རིགས་པ་གང་ཡིན་པ་དེ་ཉིད་དོན་ཤེས་པའོ། །​དེའི་ཕྱིར་ན་དོན་གྱི་འབྲས་བུ་གཟུགས་བརྙན་མྱོང་བ་ལ་དོན་ཀྱང་མྱོང་ངོ་ཞེས་གདགས་སོ། །​དོན་གྱི་རྣམ་པས་བསྒྱུར་ལྡན་པའི། །​རྣམ་ཤེས་སུ་ཞིག་མི་འདོད་པ། །​དེ་ལ་ཕྱི་རོལ་རིག་པ་ཡི། །​རྣམ་པ་འདི་ཡང་ཡོད་མ་ཡིན། །​རིག་པ་[[72]](#footnote-91)མེད་པའི་རང་བཞིན་ཡིན་པས་རིག་པའི་དོན་གྱི་དངོས་པོ་ནི་དོན་ལས་རིང་དུ་གྱུར་པ་ཉིད་དོ།[[73]](#footnote-92) །​འབྲེལ་པའི་རྒྱུ་གཟུགས་བརྙན་ཡང་ཁས་མི་ལེན་པས་གདགས་པ་ཡང་མི་སྲིད་དོ། །​གལ་ཏེ་དེ་ལྟ་ན་ཤེས་པ་རྣམ་པ་དང་བཅས་པ་ཉིད་དུ་[[74]](#footnote-93)ནི་རུང་ངོ། །​དེ་ཡང་དེ་ལྟ་མ་ཡིན་ཏེ། འདི་ལ་ཡང་། ཤེས་གཅིག་ཐ་དད་མ་ཡིན་པས། །​རྣམ་པ་མང་པོར་མི་འགྱུར་ཏེ། །​དེ་ཕྱིར་དེ་ཡི་མཐུ་ཡིས་ནི། །​དོན་ཤེས་འགྱུར་བར་གཞག་པ་མེད། །​རི་མོ་རྐྱང་པ་ལ་སོགས་པ་ལ་དམིགས་པའི་རྣམ་པར་ཤེས་པ་ལ་ནི་སྔོན་པོ་དང་། སེར་པོ་ལ་སོགས་པ་སྤྱོད་ཡུལ་གྱི་བྱེ་བྲག་ཇི་སྙེད་པ་དེ་སྙེད་ཀྱི་གྲངས་ཀྱི་བྱེ་བྲག་གི་རྣམ་པ་གདོན་མི་ཟ་བར་འབྱུང་ངོ། །​དེ་ལྟ་མ་[[75]](#footnote-94)ཡིན་ན་ཤེས་པ་དེ་དང་མཐུན་པར་མི་འགྱུར་རོ། །​རྣམ་པ་དེ་དག་གི་སྣ་ཚོགས་པ་འདི་ནི་རིག་པ་[[76]](#footnote-95)མ་ཡིན་ཏེ། རྣམ་པར་ཤེས་པ་གཅིག་དང་ཐ་དད་པ་མ་ཡིན་པའི་ཕྱིར་ཤེས་པ་དེའི་རང་གི་ངོ་བོ་བཞིན་ནོ། །​དེའི་ཕྱིར་རྣམ་པ་སྣ་ཚོགས་ཀྱི་རྒྱུས་[[77]](#footnote-96)དེ་ལ་[[78]](#footnote-97)འདི་ནི་སྔོན་པོའོ། །​འདི་ནི་སེར་པོའོ་ཞེས་བྱ་བ་ལ་སོགས་པ་དོན་སྣ་ཚོགས་རིག་པའི་[[79]](#footnote-98)རྒྱུ་རྣམ་པ་སྣ་ཚོགས་སུ་རྣམ་པར་གཞག་པ་མེད་པར་འགྱུར་རོ། །​ཅི་སྟེ་ཡང་གསལ་བར་མངོན་སུམ་དུ་བྱས་པ་རྣམ་པ་སྣ་ཚོགས་ཡོད་པར་ངེས་པར་ཁས་བླང་དུ་ངེས་སོ་ཞེ་ན། དེ་ལྟ་ན་ཡང་། རྣམ་པ་རྣམས་དང་མ་བྲལ་བས། །​རྣམ་ཤེས་གཅིག་ཏུ་མི་འགྱུར་རོ། །​དེ་ལྟ་ཡིན་[[80]](#footnote-99)ན་འདི་གཉིས་ལ། །​གཅིག་ཅེས་ཇི་སྐད་བརྗོད་པར་བྱ། །​རྣམ་པར་ཤེས་པ་དེ་རྣམ་པ་དུ་མ་དང་ཐ་དད་པ་མ་ཡིན་པའི་ལུས་ཡིན་ན་ནི། རྣམ་པ་དེ་དག་གི་བྱེ་བྲག་བཞིན་དུ་དུ་མར་འགྱུར་རོ། །​གལ་ཏེ་རྣམ་པར་ཤེས་པ་ནི་གཅིག་པུ་ཁོ་ནའི་རང་བཞིན་ཡིན་ལ། རྣམ་པ་ནི་དུ་མ་ཡིན་ན་དེའི་ཚེ་འགལ་བའི་ཆོས་སུ་གནས་པས་རྣམ་[[81]](#footnote-100)པར་ཤེས་པ་གཉིས་[[82]](#footnote-101)ཐ་དད་པ་མ་ཡིན་པར་ནི་འགལ་ལོ། །​འདི་ལྟར་འདོད་དེ། དཀར་པོ་དག་ལ་སོགས་པ་ལ། །​ཤེས་པ་དེ་ནི་རིམ་འབྱུང་སྟེ། །​མགྱོགས་པར་འབྱུང་ཕྱིར་བླུན་པོ་དག །​ཅིག་ཅར་[[83]](#footnote-102)སྙམ་དུ་ཤེས་པ་ནི། །​མེ་ཏོག་ཨུཏྤལའི་འདབ་མ་བརྒྱ་འབིགས་པ་བཞིན་དུ། ཤིན་ཏུ་མྱུར་བའི་ཕྱིར་རིམ་གྱིས་དངོས་པོ་ལ་ཡང་ཅིག་ཅའོ་[[84]](#footnote-103)སྙམ་དུ་ཤེས་སོ་ཞེས་འཛེར་ཏེ། དཔེར་ན་མགལ་མེའི་འཁོར་ལོ་མཐོང་བ་བཞིན་ཏེ། མཐོང་བ་དེ་ནི་མྱུར་དུ་བསྐོར་བའི་ཕྱིར་རོ་ཞེས་ཟེར་རོ། །​གལ་ཏེ་དེ་ལྟ་ན། ལྕུག་མའི་སྒྲ་ལ་སོགས་པའི་བློ། །​རབ་ཏུ་མགྱོགས་པར་འབྱུང་ཡིན་ན། །​དེ་ཕྱིར་ཅིག་ཅར་[[85]](#footnote-104)འབྱུང་བ་ཡི། །​འདིར་ཡང་ཅི་ཕྱིར་འབྱུང་མི་འགྱུར། །​ལྕུག་མ་དང་། ཏ་ལ་དང་། མཚོ་དང་། རོ་བྲོ་བ་དང་ཞེས་བྱ་བ་ལ་སོགས་པ་ཡི་གེའི་འབྲུའི་ཡུལ་རྣམས་ཀྱི་བློ་དག་ཀྱང་རབ་ཏུ་མགྱོགས་པར་འབྱུང་དུ་འདྲ་སྟེ། དེ་བས་ན་མགྱོགས་པར་འབྱུང་བའི་ཕྱིར་རི་མོ་བརྐྱང་བ་ལ་སོགས་པ་བཞིན་དུ་ཅིག་ཅར་དུ་ཅིའི་ཕྱིར་མི་ཤེས། རྒྱུ་འདྲ་བའི་འབྲས་བུ་ནི་ཐ་དད་པར་མི་རིགས་ཏེ། རྒྱུ་མ་ཡིན་པར་འགྱུར་བའི་ཕྱིར་རོ། །​ཡིད་ཀྱི་རྟོག་པ་འབའ་ཞིག་ལའང་། །​རིམ་དུ་ཤེས་པར་མི་འགྱུར་རོ། །​རིང་དུ་གནས་པ་མ་ཡིན་པས། །​བློ་རྣམས་ཀུན་ཀྱང་མགྱོགས་འབྱུང་འདྲ། །​སེམས་པ་དང་དཔྱོད་པ་ལ་སོགས་པའི་དུས་ན་འབྱུང་བ་ཅན་རིགས་མི་འདྲ་བ་མིག་ལ་སོགས་པའི་ཤེས་པ་དང་མ་འདྲེས་པ་བར་ཆད་མེད་པ་འབྱུང་བ་ཡང་གསལ་བར་མགྱོགས་པར་འབྱུང་ན་ཅིའི་ཕྱིར་ཅིག་ཅར་དུ་མི་ཤེས། གཅིག་ཏུ་ན་འདིའི་ཕྱིར་མྱུར་དུ་འབྱུང་བའི་ཕྱིར་རོ་ཞེས་བྱ་བ་འདི་ནི་ལེན་[[86]](#footnote-105)དུ་མི་རུང་སྟེ། ཕ་རོལ་གྱི་ལུགས་ལས་ཀྱང་རབ་ཏུ་མྱུར་དུ་འཇིག་པ་དང་ལྡན་པའི་བློ་རྣམས་ནི་གང་ཡང་ཡུན་རིང་དུ་གནས་པ་མེད་དོ་ཞེས་འབྱུང་སྟེ། དེ་ཕྱིར་ཡུལ་རྣམས་ཐམས་ཅད་ལ། །​རིམ་གྱིས་འཛིན་པར་མི་འགྱུར་གྱི། །​རྣམ་པ་དག་ནི་ཐ་དད་ལྟར། །​ཅིག་ཅར་འཛིན་པར་སྣང་བར་འགྱུར། །​དེའི་ཕྱིར་མགྱོགས་པར་བྱེ་བྲག་མེད་པའི་ཕྱིར། དོན་ཐམས་ཅད་འཛིན་པ་ལ་[[87]](#footnote-106)རྣམ་པའི་བྱེ་བྲག་བཞིན་དུ་རིམ་པ་[[88]](#footnote-107)མ་ཡིན་པར་འགྱུར་བ་བཟློག་པར་དཀའོ། །​རྒྱུ་རྣམ་པ་ཐམས་ཅད་དུ་འདྲ་བའི་འབྲས་བུ་མི་འདྲ་བ་ནི་མི་རིགས་ཏེ། རྒྱུ་མ་ཡིན་པ་ཉིད་དུ་འགྱུར་བར་སྔར་བཤད་ཟིན་ཏོ། །​མགལ་མེའི་འཁོར་ལོ་མཐོང་བའི་དཔེ་ཡང་རུང་བ་མ་ཡིན་ཏེ། འདི་ལྟར་མགལ་མེ་ལ་ཡང་ཅིག་ཅར་དུ། །​འཁོར་ལོར་སྣང་བའི་འཁྲུལ་པ་འབྱུང་། །​གསལ་བར་རབ་ཏུ་སྣང་བའི་ཕྱིར། །​མཐོང་བས་མཚམས་སྦྱོར་མ་ཡིན་ནོ། །​ཅི་གསལ་བར་སྣང་བ་དང་མཚམས་སྦྱོར་བ་འགལ་ལམ། འགལ་[[89]](#footnote-108)ཏེ། འདི་ལྟར་མཚམས་རྣམས་[[90]](#footnote-109)སྦྱོར་བ་ནི། །​དྲན་པས་བྱེད་པ་ཉིད་ཡིན་གྱི། །​མཐོང་བས་མ་ཡིན་འདས་པ་ཡི། །​ཡུལ་ལ་འཛིན་པ་མིན་ཕྱིར་རོ། །​དྲན་པ་ནི་ཡུལ་དུ་བྱས་པ་ཉིང་མཚམས་སྦྱོར་ཏེ། མ་[[91]](#footnote-110)ཟིན་པ་ལ་ནི་མཚམས་སྦྱོར་བར་[[92]](#footnote-111)མི་ནུས་པའི་ཕྱིར་རོ། །​དེས་ཅིར་འགྱུར་སྨྲས་པ། དེ་ཡི་ཡུལ་དུ་གང་འགྱུར་བ། །​དེ་ནི་ཞིག་པས་[[93]](#footnote-112)གསལ་མ་ཡིན། །​དེ་ཕྱིར་འཁོར་ལོར་སྣང་བ་འདི། །​གསལ་བ་མ་ཡིན་འགྱུར་བའི་རིགས། །​དྲན་པ་ནི་མདུན་ན་འདུག་པའི་དངོས་པོ་ལ་ཡང་ཤིན་ཏུ་གསལ་བར་རྟོགས་པ་མ་ཡིན་ནོ། །​དེའི་བདག་ཉིད་དུ་གྱུར་པ་མགལ་མེའི་འཁོར་ལོ་མཐོང་བ་ཡང་དེ་བཞིན་དུ་འགྱུར་བའི་རིགས་ན། མགལ་མེ་ལ་ནི་འཁོར་ལོར་གསལ་བར་སྣང་བ་འདི་ཡང་སྣང་ངོ། །​ཨུཏྤལའི་འདབ་མ་བརྒྱ་ཅིག་ཅར་ཕིགས་པར་ཤེས་པ་གང་ཡིན་པ་དེ་ཡང་གསལ་བར་སྣང་བ་མ་ཡིན་ནོ། །​ཅིག་ཅར་དུ་ཕིགས་སོ་སྙམ་པ་ལ་ནི་ཚད་མའི་གནོད་པ་ཡང་ཡོད་པའི་ཕྱིར་དེ་ལ་ཅིག་ཅར་ཡང་[[94]](#footnote-113)མ་ཡིན་པར་གནས་པར་རིགས་ཏེ། ཞིབ་པ་རྩེ་གཅིག་པ་ཤེས་རབ་ཀྱི་མིག་དང་ལྡན་པ་དག་ནི་དེ་ལ་རིམ་དུ་ངེས་པར་བྱེད་དོ། །​མང་པོ་དག་བྱེད་པ་གཅིག་པ་གཅིག་གིས་འབིགས་པ་གང་ཡིན་པ་དེ་ནི་རིམ་གྱིས་འགྱུར་ཏེ། དཔེར་ན་ཟངས་ཀྱི་གླེགས་མ་ལ་སོགས་ལྟ་བུ་སྟེ། ཨུཏྤལའི་འདབ་མ་མང་པོ་འབིགས་པ་འདི་ཡང་མིའི་བྱེད་པ་གཅིག་གིས་བྱས་པས་རྗེས་སུ་དཔོག་གོ། །​གང་དག་རིགས་མཐུན་པའི་ཤེས་པ་རྣམས་ཀྱང་རྣམ་པའི་གྲངས་བཞིན་དུ་རི་མོའི་གཞི་ལ་སོགས་པ་ལ་ལྷན་ཅིག་ཏུ་མང་དུ་འབྱུང་སྟེ། གཟུགས་དང་སྒྲ་[[95]](#footnote-114)ལ་སོགས་པའི་ཤེས་པ་རིགས་མི་མཐུན་པ་བཞིན་ནོ་སྙམ་དུ་སེམས་པ་དེ་དག་གི་ལུགས་བསྟན་པར་བྱའོ། །​རི་མོའི་གཞི་རྣམས་མཐོང་བའི་ཚེ། །​དེ་ལ་དེ་བཞིན་སེམས་མང་པོ། །​ཅི་སྟེ་ཅིག་ཅའི་[[96]](#footnote-115)ཚུལ་གྱིས་སུ། །​འབྱུང་བར་འགྱུར་བར་འདོད་ན་གོ། །​གལ་ཏེ་དེ་ལྟ་ན། དེ་ལྟ་ཡིན་ན་དཀར་ལ་སོགས། །​རྣམ་པ་སྣ་གཅིག་ཤེས་པ་ཡང་། །​ཐོག་མ་དབུས་མཐའ་ཐ་དད་པས། །​དམིགས་པ་སྣ་ཚོགས་ཉིད་དུ་འགྱུར། །​ཇི་ལྟར་སྔོན་པོ་དང་དཀར་པོ་ལ་སོགས་པ་རྣམ་པ་མང་པོ་དེ་བཞིན་དུ་གཅིག་པུར་འདོད་པ་དཀར་པོ་ལ་སོགས་པ་ལ་ཡང་ཚུ་རོལ་དང་། ཕ་རོལ་དང་དཔུང་གི་ཆའི་ངོ་བོའི་རྣམ་པ་མང་པོ་ཉིད་དེ། དེ་ལ་ཡང་དེའི་བདག་ཉིད་ཀྱི་ཤེས་པ་[[97]](#footnote-116)དུ་མ་ཉིད་དུ་འགྱུར་རོ། །​དུ་མར་འདོད་དོ་ཞེ་ན། འོ་ན་གཅིག་པུར་གྱུར་པ་གང་ཡིན། གང་ཡན་ལག་མེད་པའི་རྡུལ་གྱི་ཡུལ་འཛིན་པ་སྟེ། ཡུལ་དེའི་ཡན་ལག་རྣམ་པར་དབྱེ་བར་ངེས་པར་[[98]](#footnote-117)བྱེད་པ་ནི། ཤིན་ཏུ་ཞིབ་པའི་ཤེས་རབ་ཅན་རྣམས་ཀྱིས་ཀྱང་མི་ནུས་སོ། །​ལྟ་བ་དེ་ཡང་མྱོང་བར་བྱེད་པ་མ་ཡིན་པར་བརྗོད་པ། རྡུལ་ཕྲན་བདག་ཉིད་དཀར་ལ་སོགས། །​གཅིག་པུའི་བདག་ཉིད་ཆ་མེད་པ། །​ཤེས་པ་གང་ལའང་སྣང་གྱུར་པར། །​བདག་གིས་རབ་ཏུ་ཚོར་བ་མེད། །​བདག་གིས་རབ་ཏུ་སེམས་བཏུད་ཀྱང་། །​ཆ་ཤས་ཐམས་ཅད་ཀྱིས་[[99]](#footnote-118)སྟོང་པའི་རྡུལ་མ་མཐོང་སྟེ། མ་མཐོང་བཞིན་དུ་དེ་ཁས་བླངས་ཤིང་བདག་ལ་ཇི་ལྟར་བསླུ། རྟོག་པ་དང་ལྡན་པ་རྣམས་ཀྱིས་ཡོད་པར་ཁས་ལེན་པའི་རྒྱུ་ནི་དམིགས་པ་ཡིན་ན། དེ་ནི་དེ་མེད་པས་རུང་བ་མ་ཡིན་ནོ། །​གཞན་ཡང་བཅོས་མ་དང་བཅོས་མ་མ་ཡིན་པའི་ཕྱེ་མ་ལེབ་ཁྲ་བོ་ལ་སོགས་ཇི་ལྟར་གཅིག་པུའི་བདག་ཉིད་མ་ཡིན་པ་དེ་བཞིན་དུ་རྣམ་པ་སྣ་ཚོགས་པའི་རྣམ་པར་ཤེས་པ་དེ་[[100]](#footnote-119)ཡང་གཅིག་པུའི་རང་བཞིན་དུ་གདགས་པ་མ་ཡིན་པར་འཐད་པ་མེད་དོ། །​འོ་ན་སྣ་ཚོགས་མ་ཡིན་པའི་རྣམ་པར་ཤེས་པ་གང་ཡིན་པ་དེ་གཅིག་པུའི་རང་བཞིན་དུ་འགྱུར་རོ། །​དེ་ཡང་དེ་ལྟར་མི་རུང་སྟེ། ཐམས་ཅད་ཀྱི་ལྟ་བ་རྣམས་ལ་ཡང་། དེ་ལ་སྣ་ཚོགས་སྣང་བས་ཡུལ་དུ་མ་ཡོད་དེ་འདི་ལྟར་རེ་ཞིག་རང་གི་སྡེ་པའི་ལུགས་ལས། རྣམ་ཤེས་ལྔ་ཡི་ཁམས་རྣམས་ནི། །​བསགས་ལ་དམིགས་པའི་རྣམ་པ་ཡིན། །​སེམས་དང་སེམས་བྱུང་དམིགས་པ་ནི། །​དྲུག་པར་གཞག་པར་བྱས་པ་ཡིན། །​དབང་པོ་གཟུགས་ཅན་ལ་བརྟེན་པ་རྣམ་པར་ཤེས་པའི་ཁམས་ལྔའི་ཡུལ་ནི་རྡུལ་ཕྲ་རབ་དུ་མ་འདུས་པ་ཡིན་པས། རྣམ་པ་དེ་སྙེད་ཀྱི་རྗེས་སུ་འབྲེལ་པའི་ཕྱིར་སྣ་ཚོགས་ཉིད་ལས་མི་འདའོ། །​ཡིད་ཀྱི་རྣམ་པར་ཤེས་པ་ཡང་དེ་དང་དོན་མཐུན་ཏེ། དེ་དང་གྲུབ་པ་དང་བདེ་བ་གཅིག་པའོ། །​ཆོས་ཀྱི་ཁམས་རྣམ་པར་རིག་བྱེད་མ་ཡིན་པ་དང་། འདུས་མ་བྱས་ཀྱང་མི་རིགས་[[101]](#footnote-120)པའི་ཕྱིར་ཚོར་བ་ལ་སོགས་པ་ཕུང་པོ་གསུམ་ཙམ་གྱི་བདག་ཉིད་དེ། དེ་ལ་དམིགས་པའི་ཡིད་ཀྱི་རྣམ་པར་ཤེས་པ་ཡང་སེམས་ལས་བྱུང་བ་འབའ་ཞིག་ལ་མི་འཛིན་གྱི། སེམས་དང་སེམས་ལས་བྱུང་བའི་ཚོགས་ལ་དམིགས་ཏེ། དེའི་གྲངས་སྙེད་ཀྱི་རྣམ་པ་དང་ལྡན་པའི་ཕྱིར་སྣ་ཚོགས་ཉིད་ལས་མི་འདའོ། །​གང་དག་བདེ་བར་གཤེགས་པའི་གསུང་རབ་ལེགས་པར་གསུངས་པ་འདི་ལས་ཕྱི་རོལ་དུ་གནས་པ་གཟེགས་ཟན་དང་སེར་སྐྱ་ལ་སོགས་པའི་ལུགས་ལ་འཆེལ་ལ། འབྲས་བུའི་རྫས་ལ་སོགས་པ་དོན་གཅིག་གི་ཡུལ་ཤེས་པར་སྨྲ་བ་དེ་དག་གི་ལུགས་ལྟར་ན། དོན་གཅིག་པུ་དེའི་རྣམ་པར་ཤེས་པ་གཅིག་པུའི་བདག་ཉིད་དུ་འགལ་བ་མེད་དོ་ཞེ་ན། མི་རུང་སྟེ་འདི་ལྟར། ཕྱི་གཞུང་རྣམས་ལའང་རྣམ་ཤེས་ནི། །​གཅིག་ཏུ་སྣང་བར་མི་རིགས་ཏེ། །​ཡོན་ཏན་ལ་སོགས་ལྡན་པ་ཡིས། རྫས་ལ་སོགས་པ་དམིགས་ཕྱིར་རོ། །​དེ་དག་ནི་གཟུགས་ལ་སོགས་པ་ཡོན་ཏན་རྣམས་དང་། བསྐྱོད་པ་ལ་སོགས་པ་ལས་རྣམས་དང་། ལག་པ་ལ་སོགས་པ་རང་གི་ཡན་ལག་རྣམས་དང་། སྤྱི་ལ་སོགས་པ་དང་ལྡན་པའི་ལུས་ལ་སོགས་པའི་རྫས་ལ་དམིགས་སོ་ཞེས་སྨྲ་སྟེ། ཡོན་ཏན་ལ་སོགས་པ་ཡང་རྫས་ལ་སོགས་པ་དང་ལྡན་ནོ་ཞེའོ། །​དེ་དག་གི་ལུགས་ལྟར་ན་ཡང་རྣམ་པར་ཤེས་པ་ལ་དོན་དུ་མ་སྣང་བ་ཉིད་དོ། །​རྒྱལ་བ་པ་དང་། རྒྱལ་དཔོག་པ་རྣམས་ཀྱི་ལྟར་ན་ཡང་། ནོར་བུ་གཟི་ཡི་བདག་ཉིད་ལྟར། །​དངོས་པོ་ཀུན་ཤེས་ལྟ་བ་ལ། །​དེ་ལ་འཛིན་པའི་སེམས་ཀྱང་ནི། གཅིག་པུའི་ངོ་བོར་སྣང་མི་རིགས། །​དེ་དག་སྨྲ་བ་ནི། [[102]](#footnote-121)དུ་མའི་ངོ་བོའི་དངོས་པོ་ལ། །​བརྗོད་པར་འདོད་པ་ངོ་བོར་འདོད། །​ཅིག་ཅའམ་[[103]](#footnote-122)རིམ་གྱིས་ཚུལ་གཉིས་ལས། །​ཚིག་གི་བྱ་བ་གཞན་མེད་དོ། །​དཔེར་ན་ཁྲ་བོའི་ཁ་དོག་ལས། །​ཇི་ལྟར་འདོད་བཞིན་ཁ་དོག་འཛིན། །​དེ་བཞིན་དངོས་ལ་སྣ་ཚོགས་ཕྱིར། །​ཐ་དད་ཐ་དད་མིན་པར་རྟོག །​ཅེས་ཟེར་རོ། །​ཡུལ་སྣ་ཚོགས་ལ་རྣམ་པར་ཤེས་པ་སྣ་ཚོགས་མ་ཡིན་པ་སྣང་བ་[[104]](#footnote-123)ནི་མི་རིགས་ཏེ། དེ་དག་དང་མཐུན་པར་མི་འཇུག་པས་མི་འཛིན་པར་འགྱུར་བའི་ཕྱིར་རོ། །​ལྷའི་བླ་མའི་ལྟ་བའི་རྗེས་སུ་འབྲང་བ་ལ་སྨྲས་པ། ས་ལ་སོགས་པ་འདུས་པ་ལ། །​ཡུལ་དང་དབང་པོར་ཀུན་འཇོག་པར། །​སུ་འདོད་དེ་ཡི་ལུགས་ལ་ཡང་། །​དངོས་པོ་གཅིག་དང་མཐུན་འཇུག་མེད། །​འདུས་པར་[[105]](#footnote-124)རྣམ་པར་གཞག་པའི་རྒྱུ་ནི་འདུས་པ་ཅན་དུ་མ་ཡིན་པས་འདུས་པ་ལ་འཛིན་པའི་ཤེས་པ་ནི་གཅིག་དང་མཐུན་པར་འཇུག་པར་མི་རིགས་སོ། །​སེར་སྐྱའི་དབང་དུ་བྱས་ནས་སྨྲས་པ། སྙིང་སྟོབས་ལ་སོགས་བདག་སྒྲ་སོགས། །​ཕྱོགས་ལའང་དོན་[[106]](#footnote-125)གཅིག་[[107]](#footnote-126)སྣང་བ་ཅན། །​ཤེས་པ་རིགས་པ་མ་ཡིན་ཏེ། །​གསུམ་གྱི་བདག་ཉིད་ཡུལ་སྣང་ཕྱིར། །​ཅི་སྟེ་གསུམ་གྱི་བདག་ཉིད་ཁོ་ནར་ཡུལ་སྣང་བ་མ་ཡིན་གྱི། སྙིང་སྟོབས་ལ་སོགས་པ་གང་གི་[[108]](#footnote-127)ཤས་ཆེ་བ་དེ་དམིགས་ཏེ་གཞན་ནི་མ་ཡིན་ནོ་ཞེ་ན། དེ་ཡང་དེ་ལྟར་མི་རུང་སྟེ། རིགས་དང་བསྒོམས་པའི་བྱེ་བྲག་གིས་སྒྲ་ལ་སོགས་པ་ཅིག་[[109]](#footnote-128)ཁོ་ན་ལ་མང་པོ་དག་གི་གདུང་བ་དང་ཞུམ་པ་དང་རྒ་བ་ལ་སོགས་པ་མྱོང་ངོ། །​ཡོན་ཏན་གཉིས་ཀྱི་ཤས་ཆུང་ན་མྱོང་བ་འདི་ཇི་ལྟར་མངོན་སུམ་དུ་རབ་ཏུ་འགྲུབ། མི་སྣང་བ་ལ་སོགས་པའི་དབང་གིས་[[110]](#footnote-129)ལྷག་མའི་ངོ་བོ་མི་མཐོང་བར་འདོད་དོ་ཞེ་ན། འདི་ཡང་ཤིན་ཏུ་མི་རིགས་པར་བརྗོད་པ། དངོས་པོའི་ངོ་བོ་རྣམ་གསུམ་ལ། །​དེ་ནི་གལ་ཏེ་རྣམ་གཅིག་སྟེ། །​དེ་དང་མི་མཐུན་སྣང་ན་གོ །​དེ་ནི་དེ་འཛིན་ཇི་ལྟར་འདོད། །​ཡུལ་ཇི་ལྟར་གནས་པའི་རང་བཞིན་དང་མཐུན་པར་འཇུག་ན་རྣམ་པར་ཤེས་པ་དམིགས་པ་འཛིན་པར་འགྱུར་གྱི་གཞན་དུ་ན་དོན་གཞན་བཞིན་དུ་ཡུལ་དུ་འདོད་པ་ཡང་ཡུལ་དུ་མི་འགྱུར་ཏེ། སྒྲ་ལ་སོགས་པ་ནི་གསུམ་གྱི་རང་བཞིན་ཡིན་ལ་རྣམ་པར་ཤེས་པ་ནི་གཅིག་གི་ངོ་བོ་དང་མཐུན་པར་འཇུག་སྟེ་དེ་དང་མཐུན་པར་མི་འཇུག་པའི་ཕྱིར་རོ། །​གསང་བ་པ་གང་དག །​ཕྱི་རོལ་ཡུལ་རྣམས་མེད་པར་ཡང་། །​སྣ་ཚོགས་སྣང་ལ་རྟག་པ་སྟེ། །​ཅིག་ཅའམ་[[111]](#footnote-130)ཇི་སྟེ་རིམ་འབྱུང་བའི། །​རྣམ་ཤེས་རུང་བ་ཤིན་ཏུ་དཀའ། །​ཅི་སྐད་བརྗོད་པ་དེ་དག་གི་ཕྱོགས་ལ་ཡང་སྣ་ཚོགས་སུ་སླ་བ་ཉིད་དེ། འདི་ལྟར་སྔོན་པོ་དང་སེར་པོའི་རྣམ་པ་དུ་མ་ཅིག་ཅར་སྣང་བའི་རྣམ་པར་ཤེས་པ་ནི་རྣམ་པ་དུ་མ་དག་དང་ཐ་དད་པ་མ་ཡིན་པའི་ཕྱིར་རྣམ་པ་དེའི་རང་གི་ངོ་བོ་བཞིན་དུ་དུ་མར་འགྱུར་རོ། །​རིམ་པ་ཡང་གཟུགས་དང་སྒྲ་ལ་སོགས་པར་[[112]](#footnote-131)སྣང་བ་ནི་གཏན་ཚིགས་དང་དཔེ་གཉིས་པོ་འདི་དག་ཉིད་ཀྱིས་དུ་མར་འགྱུར་བ་ལས་མི་འདའ་བ་ཉིད་དོ། །​གཞན་དུ་ན་འདི་གཉིས་གཅིག་ཏུ་ཇི་ལྟར་བརྗོད་དེ་ཉེས་པ་སྔ་མ་བཞིན་ནོ། །​རིམ་གྱི་ཕྱོགས་ལ་ཉེས་པ་གཞན་འདི་ཡང་ཡོད་དེ། རྣམ་པ་གཅིག་རིག་པར་འདོད་པ་ན་དེ་དང་རྣམ་པར་ཤེས་པ་ཐ་མི་དད་པའི་ཕྱིར་རྣམ་པར་ཤེས་པ་དེའི་རང་གི་ངོ་བོ་ལྟ་བུའམ། འདོད་པའི་རྣམ་པ་ལྟ་བུར་སྔ་མ་དང་ཕྱི་མའི་རྣམ་པ་ཡང་རིག་པར་འགྱུར་ཏེ། དེ་གཉིས་ཀྱང་འདུག་པའི་ཕྱིར་རོ། །​ནམ་མཁའ་དང་སོ་སོར་བརྟགས་པས་འགོག་པ་ལ་སོགས་པ་གང་དག་ཀུན་རྫོབ་ཏུ་ཡོད་པར་བརྗོད་པ་དེ་དག་འཛིན་པའི་ཤེས་པ་ནི་སྣ་ཚོགས་སུ་སྣང་བ་མ་ཡིན་པར་འགྱུར་རོ་ཞེ་ན། དེ་ལྟར་ཡང་མ་ཡིན་པར་བརྗོད་པ། ནམ་མཁའ་ལ་སོགས་ཤེས་པ་དག །​མིང་ཙམ་དུ་ནི་སྣང་བ་རྣམས། །​ཡི་གེ་དུ་མ་སྣང་བའི་ཕྱིར། །​སྣ་ཚོགས་སྣང་བར་གསལ་བ་ཡིན། །​མིང་དང་འབྲེལ་པའི་རྣམ་པར་རྟོག་པའི་གཟུགས་བརྙན་མ་གཏོགས་པར་དེ་ལ་ཆ་མེད་པའི་ངོ་བོ་ཕྲ་རབ་ཙམ་གང་ཡང་མི་དམིགས་སོ། །​ཁས་བླངས་དེ་ཡང་བརྗོད་པར་བྱའོ། །​རྣམ་ཤེས་སྣ་ཚོགས་མིན་སྣང་བ། །​འགའ་ཞིག་ཡོད་པར་བཞུགས་ན་ཡང་། །​འོན་ཀྱང་ཡང་དག་གཞག་མི་རུང་། །​མཚན་ཉིད་བཅས་ལ་གནོད་མཐོང་ཕྱིར། །​མཚན་ཉིད་དང་ལྡན་པ་ལ་ནི་གནོད་པ་དམིགས་ཏེ། དེའི་མཚན་ཉིད་སུན་ཕྱུང་བའི་ཕྱིར་ཐམས་ཅད་དུ་དབུགས་མི་ཕྱིན་ཏོ། །​དེ་ལྟར་ཐམས་ཅད་ཀྱི་ཕྱོགས་རྣམས་ལ་ཡང་། དེའི་ཕྱིར་སྣ་ཚོགས་སྣང་བ་ཡི། །​རྣམ་ཤེས་རྣམ་པ་ཀུན་ཏུ་གནས། །​དེ་ནི་རྣམ་པ་ཐ་དད་ལྟར། །​གཅིག་པུའི་རང་བཞིན་མི་རིགས་སོ། །​སྐབས་ཀྱི་མཇུག་སྡུད་དོ། །​ཡང་འདིར་གསུངས་པ། སོར་མོ་ཚིགས་རྣམས་ལས་གཞན་མིན། །​གཞན་མ་ཡིན་པ་ཡོད་མ་ཡིན། །​དེ་ལྟར་མ་གྲུབ་ཚིགས་སོགས་མེད། །​དེ་ཕྱིར་ཚོགས་པ་ཙམ་ཡང་མེད། །​ཚོགས་པ་དང་ནི་བཅས་པ་ཡི།[[113]](#footnote-132) །​སོར་མོ་ལ་སོགས་རྣམས་ཀྱིས་ནི། །​དངོས་པོ་ཐམས་ཅད་མེད་པར་བསྟན། །​ཚོགས་མ་གཏོགས་པའི་དངོས་ཕྲ་མེད། །​དེ་ལྟར་དོན་གཅིག་ཤེས་བྱེད་པ། །​བློ་ནི་གང་དུ་བརྟག་པར་བྱ། །​སེམས་བྱུང་ཚོགས་དང་བཅས་སེམས་ཀྱི། །​དམིགས་པ་གཅིག་འདིར་ཇི་ལྟར་འགྱུར། །​རང་གི་སྡེ་པ་སེམས་ཙམ་གྱི་ཚུལ་ལ་བརྟེན་པ་བློ་གྲོས་དཀར་བ་གང་དག་རྣམ་པར་ཤེས་པ་ནི་མཐུན་པའི་བག་ཆགས་ཡོངས་སུ་སྨིན་པ་ལ་རག་ལས་ནས་འབྱུང་སྟེ། བྱུང་མ་ཐག་ཏུ་འཇིག་པ་དང་དོན་དུ་ཚོར་བར་བྱ་བ་དང་ཚོར་བ་པོའི་རྣམ་པ་མེད་དོ་ཞེས་སྨྲ་བ་དེ་དག་གི་ལུགས་ལ་དོགས་པ་བསུ་སྟེ། ཇི་སྟེ་ཐོག་མ་མེད་རྒྱུད་ཀྱི། །​བག་ཆགས་སྨིན་པས་སྤྲུལ་པ་ཡི། །​རྣམ་པ་དག་ནི་སྣང་བ་ཡང་། །​ནོར་བས་སྒྱུ་མའི་རང་བཞིན་འདྲ། །​གཟུགས་ལ་སོགས་པའི་སྐྱེ་མཆེད་ཀྱི་རྡུལ་ཕྲ་རབ་རྣམས་དང་རྫས་དང་ཡོན་ཏན་ལ་སོགས་པ་མཆོག་དང་མཆོག་མ་ཡིན་པའི་ལྟ་བའི་རྗེས་སུ་འབྲང་བ་རྣམས་ཀྱིས་བརྗོད་པ་དག་མི་རིགས་པ་དང་ཚོར་བར་བྱ་བ་[[114]](#footnote-133)དང་ཚོར་བ་པོའི་མཚན་ཉིད་དང་ཡང་བྲལ་བའི་ཕྱིར་དྲི་ཟའི་གྲོང་ཁྱེར་དང་། མགལ་མེའི་འཁོར་ལོ་དང་། སྤྲུལ་པ་དང་། རྨི་ལམ་དང་། སྒྱུ་མ་དང་། ཆུ་ཟླ་ལྟ་བུ་ཁོ་ན་སྟེ། དམིགས་པ་བདེན་པར་འདོད་པའི་ཤེས་པ་ལ་སྣང་བའི་རྣམ་པ་འདི་དག་ཀྱང་ཐོག་མ་མེད་པའི་སྲིད་པར་འབྱུང་བ་ཅན་དངོས་པོ་ལ་མངོན་པར་ཞེན་པའི་བག་ཆགས་ཡོངས་སུ་སྨིན་པའི་མཐུས་སྣང་ངོ། །​དེ་དག་འོན་ཀྱང་དེ་དག་གི །​[[115]](#footnote-134)དངོས་དེ་ཡང་དག་ཉིད་དམ་ཅི། །​འོན་ཏེ་མ་བརྟགས་གཅིག་པུ་ན། །​དགའ་བར་ཁས་ལེན་འདི་བསམ་མོ། །​ལུགས་འདི་ནི་ཚད་མ་དང་ལུང་ཤིན་ཏུ་གསལ་བས་ཤེས་པར་བྱ་བ་དང་། དམིགས་པ་ཅན་མཐའ་ཡས་པ་དག་གི་མངོན་པར་ཞེན་པ་ངན་པའི་གཉེན་པོ་ཡང་ཡིན་པས་ཤིན་ཏུ་དཀར་བ་སྟེ་འདི་ལྟར་རྡུལ་ཕྲ་རབ་ལ་སོགས་པ་ཡོད་པ་དག་དགག་པར་བྱེད་པ་དང་ཚོར་བར་བྱ་བ་དང་ཚོར་བ་པོའི་མཚན་ཉིད་དང་འགལ་བ་ཡང་སྟོན་པ་སྔར་བཤད་པའི་ཚད་མ་ནི་ཚུལ་འདི་རབ་ཏུ་གསལ་བར་བྱེད་པའོ། །​ཚུལ་འདི་ནི་ལུང་དང་ལྡན་པ་ཡང་ཡིན་ཏེ། ལང་ཀར་གཤེགས་པའི་མདོ་ལས། ཐོག་མ་མེད་པའི་བློས་བསྒོས་པས། །​སེམས་ནི་གཟུགས་བརྙན་ལྟ་བུ་སྟེ། །​དོན་གྱི་རྣམ་པར་སྣང་ཡང་ནི། །​ཡང་དག་ཇི་བཞིན་དོན་མཐོང་མེད། །​གང་ཟག་རྒྱུ་[[116]](#footnote-135)དང་ཕུང་པོ་དང་། །​རྐྱེན་དང་དེ་བཞིན་རྡུལ་རྣམས་དང་། །​གཙོ་བོ་དབང་ཕྱུག་བྱེད་པ་དག །​སེམས་ཙམ་པོ་ལས་[[117]](#footnote-136)རྣམ་པར་བརྟགས། །​དོན་ཡོད་མ་ཡིན་སེམས་ཉིད་དེ། །​ཕྱི་རོལ་དོན་མཐོང་ལོག་པ་ཡིན། །​རིགས་པས་[[118]](#footnote-137)རྣམ་པར་བལྟས་ན་[[119]](#footnote-138)ནི། །​གཟུང་དང་འཛིན་པ་འགག་པར་འགྱུར། །​ཞེས་གསུངས་སོ། །​མཁས་པ་དག་ཚུལ་འདི་ལ་བརྟེན་ནས་བདག་དང་བདག་གི་དང་གཟུང་བ་དང་འཛིན་པ་རབ་ཏུ་དབྱེ་བ་དང་[[120]](#footnote-139)བཅས་པ་རྣམས་ལ་ཕྱིན་ཅི་ལོག་ཏུ་གྱུར་པ་རྣམས་[[121]](#footnote-140)སེལ་ཏོ། །​འོན་ཀྱང་འདི་ལ་དཔྱད་པར་བྱ་བ་ཅུང་ཟད་ཙམ་འདི་ཡོད་དེ། ཅི་རྣམ་པ་དེ་དག་དེ་ཁོ་ན་ཉིད་ཡིན་ནམ་འོན་ཏེ་ཅི་གཟུགས་བརྙན་ལ་སོགས་པ་ལྟར་མ་བརྟགས་པ་གཅིག་པུ་ན་དགའ་བ་ཞིག་ཡིན། འདིས་ཅིར་འགྱུར། གལ་ཏེ་ཡང་དག་རྣམ་པར་ཤེས། །​དུ་མར་འགྱུར་རོ་ཡང་ན་ནི། །​དེ་དག་གཅིག་འགྱུར་འགལ་ལྡན་པས། །​གདོན་མི་ཟ་བར་སོ་སོར་འགྱུར། །​ཡང་དག་པའི་རྣམ་པ་དང་ཐ་དད་པ་མ་ཡིན་པས་རྣམ་པའི་རང་གི་ངོ་བོ་བཞིན་དུ་རྣམ་པར་ཤེས་པ་དུ་མར་འགྱུར་བའམ་[[122]](#footnote-141)ཡང་ན་རྣམ་པར་ཤེས་པ་གཅིག་པུ་དང་ཐ་མི་དད་པས་རྣམ་པ་རྣམས་ཀྱང་རྣམ་པར་ཤེས་པའི་རང་གི་ངོ་བོ་བཞིན་དུ་གཅིག་པུ་ཉིད་དུ་འགྱུར་བ་བཟློག་པར་དཀའོ། །​འགལ་བའི་ཆོས་གནས་པ་ཉིད་པས་དོན་དམ་པར་ན་རྣམ་པ་དང་རྣམ་པར་ཤེས་པ་ཉིད་ཐ་དད་ཉིད་དུ་འགྱུར་རོ། །​ཉེས་པ་གཞན་ཡང་བརྗོད་པ། རྣམ་པ་ཐ་དད་མ་ཡིན་ན། །​གཡོ་དང་མི་གཡོ་ལ་སོགས་པ།[[123]](#footnote-142) །​གཅིག་གིས་[[124]](#footnote-143)ཐམས་ཅད་གཡོ་ལ་སོགས། །​ཐལ་བར་འགྱུར་ཏེ་ལེན་གདབ་དཀའ། །​ཐ་དད་པ་མ་ཡིན་ཞེས་བྱ་བ་ནི་དེ་ཉིད་ཡིན་ནོ་ཞེས་བསྟན་པར་འགྱུར་རོ། །​དེ་བས་ན་གལ་ཏེ་རྣམ་པ་གཅིག་གཡོ་བ་ལ་སོགས་པའི་བྱེད་པ་ཟིན་ཏམ། སེར་པོ་ལ་སོགས་པའི་བདག་ཉིད་དུ་གྱུར་ན་ལྷག་མ་རྣམས་ཀྱང་རྣམ་པ་དེ་ལྟ་བུར་འགྱུར་རོ། །​དེ་ལྟ་མ་ཡིན་ན་གདོན་མི་ཟ་བར་སྣ་ཚོགས་ཉིད་དུ་འགྱུར་རོ། །​ཐལ་བ་འདི་ནི་ཕྱི་རོལ་གྱི་དོན་གྱི་ཕྱོགས་ལ་ཡང་རྣམ་པ་དང་བཅས་པའི་ཤེས་པ་ཁས་ལེན་ན་མཚུངས་པ་རབ་ཏུ་སྟོན་ཏེ། ཕྱི་རོལ་དོན་གྱི་ཚུལ་ལ་ཡང་། །​དེ་ལྟར་རྣམ་པར་མ་བྲལ་ན། །​གཅིག་གི་ཆོས་སུ་ཐམས་ཅད་ཀྱང་། །​འཇུག་པར་འགྱུར་ཏེ་བཟློག་པ་མེད། །​མི་མཐུན་པའི་ཆོས་སུ་གནས་ན་ནི་དེ་ཉིད་ངེས་པར་ཐ་དད་པར་འགྱུར་རོ། །​གང་དག་[[125]](#footnote-144)བདེ་བ་ལ་སོགས་པ་ལྟར་སྔོན་པོ་ལ་སོགས་པའི་རྣམ་པ་རྣམས་ཀྱང་མྱོང་བའི་བདག་ཉིད་ཁོ་ན་སྟེ་ཤེས་པ་དེ་དག་ནི་མང་ལ་དེ་དག་ཀྱང་རིགས་མཐུན་པ་ཤ་སྟག་སྟེ། རིགས་མི་མཐུན་པའི་ཤེས་པ་བཞིན་དུ་འབྱུང་ངོ་ཞེས་སྨྲ་བ་དེ་དག་གི་ནི་གང་སྔ་ཕྱི་མེད་པར་སེམས་གཉིས་འབྱུང་བ་འདི་ནི་གནས་མ་ཡིན་ཏེ་གོ་སྐབས་མེད་དོ་ཞེས་བྱ་བ་དང་། དེ་བཞིན་དུ་སེམས་ཅན་ཐམས་ཅད་ནི་རྣམ་པར་ཤེས་པ་རྒྱུད་གཅིག་[[126]](#footnote-145)པའོ་ཞེས་བྱ་བའི་ལུང་དང་འགལ་བ་བཟློག་པ་དཀའོ། །​རྣམ་པར་སྨིན་པའི་རྣམ་པར་ཤེས་པའི་དབང་དུ་མཛད་དེ། དེ་སྐད་གསུངས་པར་འདོད་དོ་ཞེ་ན། གལ་ཏེ་དེ་ལྟར་ན་འདི་ནི་སྔོན་གྱི་སློབ་དཔོན་གྱི་ཚུལ། དེ་དག་རྣམས་ལ་རིགས་མཐུན་པའི། །​རྣམ་པར་ཤེས་པ་[[127]](#footnote-146)ངེས་པར་འགྱུར། །​འདི་ལྟར་རྣམ་པར་རྟོག་པ་རྣམས། །​རིམ་གྱིས་[[128]](#footnote-147)འབྱུང་བར་ཡང་དག་རྟོགས། །​ཞེས་བྱ་བ་དང་འགལ་ལོ། །​དེའི་ཚེ་མི་མཐུན་པའི་ཕྱོགས་དང་གཉེན་པོའི་སེམས་ཀྱི་དབང་དུ་མཛད་ནས་སེམས་གཉིས་ལྷན་ཅིག་ཏུ་འབྱུང་བ་བཀག་པ་སྟེ། རིགས་པས་ཤིན་ཏུ་གསལ་བར་ཁོ་བོ་དེ་སྐད་དུ་སྨྲའོ། །​ཅིག་[[129]](#footnote-148)ཅེས་བྱ་བའི་སྒྲ་ནི་འབའ་ཞིག་ཅེས་བྱ་བའི་རྣམ་གྲངས་སུ་གཏོགས་པ་ཡིན་གྱི་[[130]](#footnote-149)བྱེ་བྲག་གི་ཚིག་ནི་མ་ཡིན་ཏེ། དེ་དག་ལ་བདག་དང་བདག་གི་དང་གཟུང་བ་དང་འཛིན་པ་ལ་སོགས་པ་དང་བྲལ་བའི་སེམས་ཉིད་ཡོད་ཀྱི་གཞན་ནི་ཅི་ཡང་མེད་དོ་ཞེས་བསྟན་པར་འགྱུར་རོ། །​དེ་བས་ན་རྣམ་པར་སྨིན་པའི་རྣམ་པར་ཤེས་པ་ལུས་དང་ལོངས་སྤྱོད་དང་གནས་སུ་སྣང་བའི་རྣམ་པ་ཐ་དད་པས་ཐ་དད་པར་ཐལ་བར་འགྱུར་གྱི་གནོད་པ་ནི་ཅི་ཡང་མི་སྐྱེད་དོ། །​ཅི་ལུགས་འདི་རྨ་མེད་པ་[[131]](#footnote-150)ཡིན་ནམ་ཞེ་ན། མ་ཡིན་པར་བརྗོད་པ། ཅི་སྟེ་རྣམ་པའི་གྲངས་བཞིན་དུ། །​རྣམ་པར་ཤེས་པ་ཁས་ལེན་ན། །​དེ་ཚེ་རྡུལ་ཕྲན་འདྲར་[[132]](#footnote-151)འགྱུར་བ།[[133]](#footnote-152) །​དཔྱད་པ་འདི་ལ་བཟློག་པར་དཀའ། །​གལ་ཏེ་བར་མེད་པར་གནས་པའི་རྡུལ་ཕྲ་རབ་ཀྱི་ངོ་བོ་རྣམས་ལྟར་རིགས་མཐུན་པའི་རྣམ་པར་ཤེས་པ་མང་པོ་འདི་དག་ཀྱང་འབྱུང་ན། དེའི་ཚེ་རྡུལ་ཕྲ་རབ་ལ་དཔྱད་པ་ཅི་འདྲ་བ་[[134]](#footnote-153)སྔར་བྱས་པ་དེ་འདྲ་བ་ཉིད་རྣམ་པར་ཤེས་པ་རྣམས་ལ་ཡང་བཟློག་པར་དཀའ་བར་འགྱུར་ཏེ། འདི་ལྟར་དབུས་སུ་འདོད་པའི་རྣམ་པར་ཤེས་པ་རྡུལ་གྱིས་བསྐོར་བ་ལྟ་བུར་འདོད་པ་གང་ཡིན་པ་དེའི་རང་བཞིན་གང་གིས་གཅིག་ལ་མངོན་དུ་ཕྱོགས་པ་དེ་ཉིད་ཀྱིས་ཅི་གཞན་ལ་ཡང་ཕྱོགས་སམ་འོན་ཏེ་གཞན་གྱི་[[135]](#footnote-154)ཕྱོགས་ཞེས་རྣམ་པར་རྟོག་པའི་ཉེས་པ་དེ་ཉིད་དོ། །​བར་[[136]](#footnote-155)མེད་པར་རིགས་གཅིག་པའི་རྡུལ་དུ་མ་འཛིན་པ་ན་རགས་པ་གོང་བུ་གཅིག་ཏུ་འཁྲུལ་པ་དང་བར་[[137]](#footnote-156)མེད་པར་དུ་མ་མྱོང་བའི་བདག་ཉིད་སྔོན་པོ་ལ་སོགས་པ་རིག་པ་[[138]](#footnote-157)ལ་གཅིག་ཏུ་འཁྲུལ་ཞེས་བྱ་བ་འདི་ལ་བྱེ་བྲག་ཅི་ཡོད་དེ། སྔོན་པོ་ལ་སོགས་པ་བར་མེད་པར་སྣང་བ་དེ་ཉིད་ཁ་ཅིག་ནི་རྡུལ་ཕྲ་རབ་ཀྱི་བདག་ཉིད་དུ་ཁས་ལེན། གཞན་ནི་རིག་པའི་ངོ་བོ་[[139]](#footnote-158)ཞེས་ཟེར་བ་སྐྱོན་མཚུངས་པ་ཉིད་ལས་མི་འདའོ། །​གང་དུ་ནོར་བུ་གཟི་བཞིན་དུ་རྣམ་པར་ཤེས་པ་གཅིག་ཁོ་ནས་སྣ་ཚོགས་ཀྱི་ངོ་བོ་བླངས་སོ་ཞེས་བྱ་བ་དེ་དག་གི་ལུགས་ལ་དོགས་པ་བརྗོད་པ། གལ་ཏེ་སྣ་ཚོགས་དེ་གཅིག་ན། །​ནམ་མཁའི་གོས་ཅན་ལུས་སམ་ཅི། །​འདི་ནི་ནམ་མཁའི་གོས་འཆང་བའི་ལྟ་བ། དུ་མའི་ངོ་བོ་དངོས་པོ་ལ། །​བརྗོད་པར་འདོད་པས་ངོ་བོར་འདོད། །​ཅིག་ཅའམ་[[140]](#footnote-159)རིམ་གྱིས་ཚུལ་གཉིས་ལས། །​ཚིག་གི་བྱ་བ་གཞན་མེད་དོ། །​ཞེས་བྱ་བ་ལ་དེ་ལ་བརྟེན་ཏམ་དེ་ལྟའོ་ཞེ་[[141]](#footnote-160)ན། དེ་ཡང་རིགས་པ་མ་ཡིན་ཏེ། །​སྣ་ཚོགས་གཅིག་པའི་རང་བཞིན་མིན། །​རིན་ཆེན་སྣ་ཚོགས་ལ་སོགས་འདྲ། །​སྣ་ཚོགས་ཞེས་བྱ་བ་ནི་རྣམ་པ་ཐ་དད་པ་ལ་བྱ་སྟེ། དེ་ནི་ཡང་དག་པར་ན་གཅིག་གི་རང་བཞིན་དང་འགལ་ལོ། །​རྣམ་པ་དེ་དག་ཇི་སྙེད་པར་རང་བཞིན་ཡང་དེ་སྙེད་དེ། རང་བཞིན་ཐ་དད་པའི་མཚན་ཉིད་ནི་དངོས་པོ་ཐ་དད་པའོ། །​གཞན་ཡང་། སྣ་ཚོགས་གཅིག་པུའི་རང་བཞིན་ན། །​སྣ་ཚོགས་ངོ་བོར་སྣང་བ་དང་། །​བསྒྲིབས་དང་མ་བསྒྲིབས་ལ་སོགས་པ། །​ཐ་དད་འདི་ནི་ཇི་ལྟར་འགྱུར། །​རིན་པོ་ཆེ་གཟི་ལ་སོགས་པ་ལ་སྣ་ཚོགས་ཀྱི་ངོ་བོ་གཅིག་པུའི་བདག་ཉིད་དུ་གྱུར་ན་རྣམ་པ་ཐ་དད་པའི་རྣམ་པ་སྣང་བ་དང་འགལ་ལོ། །​དེ་ནི། རྣམ་པ་[[142]](#footnote-161)ཐ་དད་པའི་བདག་ཉིད་དུ་འཁྲུལ་པ་མེད་དེ། རིན་པོ་ཆེའི་རྣམ་པ་ཐ་དད་པ་དང་མཚུངས་སོ། །​ཐ་དད་པ་མེད་པའི་ཕྱིར་གཅིག་བསྒྲིབས་པས་[[143]](#footnote-162)ཐམས་ཅད་བསྒྲིབས་པར་ཡང་འགྱུར་རོ། །​དེ་བཞིན་དུ་གཅིག་རྟོགས་པས་ཐམས་ཅད་རྟོགས་པ་ལ་སོགས་པར་འགྱུར་རོ། །​ཇི་སྟེ་ངོ་བོ་ཉིད་དུ་དེའི། །​རྣམ་པ་འདི་དག་མེད་པ་སྟེ། །​ཡང་དག་ཏུ་ན་རྣམ་མེད་པའི། །​རྣམ་པར་ཤེས་པས་ནོར་པས་[[144]](#footnote-163)སྣང་། །​རྣམ་པར་ཤེས་པ་དེ་ནི་དོན་དམ་པར་ན་ཤེལ་སྒོང་དག་པ་ལྟ་བུ་སྟེ། སྔོན་པོ་ལ་སོགས་པའི་རྣམ་པའི་བྱེ་བྲག་ཏུ་གྱུར་པ་མ་ཡིན་ན། དེ་ལྟ་བུ་དེ་ལ་ཡང་ཐོག་མ་མེད་པའི་དུས་ཀྱི་ཕྱིན་ཅི་ལོག་གི་བག་ཆགས་སྨིན་པའི་མཐུས་རྣམ་པ་རྣམས་སྣང་སྟེ་སྔགས་ལ་སོགས་པས་དཀྲུགས་[[145]](#footnote-164)པའི་མིག་ཅན་རྣམས་ལ་འཇིམ་པའི་དུམ་བུ་ལ་སོགས་པ་རྟ་དང་གླང་པོ་ཆེ་ལ་སོགས་པར་སྣང་བ་བཞིན་ནོ་ཞེའོ། །​གལ་ཏེ་མེད་ན་ཇི་ལྟ་བུར། །​དེ་དག་འདི་ལྟར་གསལ་བར་ཚོར། །​དེ་ཡི་[[146]](#footnote-165)དངོས་ལས་ཐ་དད་པའི། །​ཤེས་པ་དེ་འདྲ་མ་ཡིན་ནོ། །​དེ་ཁོ་ན་ཉིད་དུ་དེ་དག་མེད་ཀྱང་ཤིན་ཏུ་གསལ་བར་ཤེས་པར་མི་འཐད་པ་ཅི་ཡོད་ཅེ་ན། སྨྲས་པ། འདི་ལྟར་གང་ལ་དངོས་གང་མེད།[[147]](#footnote-166) །​དེ་ལ་དེ་ཤེས་ཡོད་མ་ཡིན། །​བདེ་བ་མིན་ལ་བདེ་སོགས་དང་། །​དཀར་བ་[[148]](#footnote-167)རྣམས་ལའང་མི་དཀར་བཞིན། །​འདི་ལ་བསྒྲུབ་པར་བྱ་བའི་ཆོས་ལས་བཟློག་པ་དང་སྒྲུབ་པའི་ཆོས་འགལ་བ་ཅི་ཞིག་ཡོད་ན། འདི་ལྟར་མི་མཐུན་པའི་ཕྱོགས་ལས་ལྡོག་པ་ལ་སོམ་ཉིའི་སྐབས་མེད་པར་འགྱུར་རོ་ཞེ་ན་སྨྲས་པ། རྣམ་པ་འདི་ལ་ཤེས་པའི་དོན། །​དངོས་སུ་འཐད་པ་མ་ཡིན་ཏེ། །​ཤེས་པའི་བདག་དང་བྲལ་བའི་ཕྱིར། །​ནམ་མཁའི་མེ་ཏོག་ལ་སོགས་བཞིན། །​གང་[[149]](#footnote-168)རྣམ་པར་ཤེས་པ་བེམས་པོའི་ངོ་བོ་མ་ཡིན་པའི་རང་བཞིན་དུ་གནས་པ་གང་ཡིན་པ་ནི་བཏགས་པ་མ་ཡིན་པར་རིག་པའི་ཚིག་གི་དོན་ཡིན་ན། ནམ་མཁའི་མེ་ཏོག་ལྟ་བུ་སྔོན་པོ་ལ་སོགས་པའི་རྣམ་པ་དེ་ལྟ་བུ་ནི་རྣམ་པར་ཤེས་པའི་ངོ་བོ་དང་བྲལ་བའི་ཕྱིར་མི་སྲིད་དོ། །​མེད་པ་ནུས་པ་མེད་པས་ན། །​གདགས་པའང་[[150]](#footnote-169)མི་རུང་རྟ་རུ་བཞིན། །​བདག་སྣང་ཤེས་པ་མི་སྐྱེད་ལ། །​ནུས་པ་རུང་བ་མ་ཡིན་ནོ། །​རང་སྣང་བའི་རྣམ་པར་ཤེས་པ་བསྐྱེད་པའི་མཐུ་མེད་པའི་རྣམ་པ་ལ་ནི་གདགས་པ་ཙམ་དུ་[[151]](#footnote-170)ཡང་རིག་པའི་[[152]](#footnote-171)དོན་མི་སྲིད་པ་ཉིད་དོ། །​རྟ་རུ་མེད་པ་ནི་རང་སྣང་བའི་ཤེས་པ་བསྐྱེད་པར་མི་འགྱུར་ཏེ་རིག་པ་གདགས་པའི་རྒྱུར་མི་འགྱུར་རོ། །​འདི་གཞན་དུ་ཡང་འདིར་དཔྱད་པར་[[153]](#footnote-172)བྱ་སྟེ་རྣམ་པ་དེ། གང་ཕྱིར་དེ་ཡོད་ངེས་ཚོར་བ། །​ཤེས་དང་འབྲེལ་བ་ཅི་ཞིག་ཡོད། །​བདག་མེད་དེ་ཡི་བདག་ཉིད་དང་། །​དེ་ལས་བྱུང་བ་མ་ཡིན་ནོ། །​དེ་ནི་ཤེས་པའི་བདག་ཉིད་མ་ཡིན་ཏེ། ཤེས་པ་བཞིན་དུ་ཡོད་པའི་སྐྱོན་དུ་འགྱུར་བའམ་རྣམ་པ་བཞིན་དུ་རྣམ་པར་ཤེས་པ་ཡང་མེད་པའི་སྐྱོན་དུ་འགྱུར་བའི་ཕྱིར་རོ། །​མེད་པའི་ངོ་བོ་དེ་ཤེས་པ་ལས་བྱུང་བ་ཡང་མ་ཡིན་ཏེ། བསྐྱེད་པར་བྱ་བའི་ངོ་བོ་ཉིད་མེད་པའི་ཕྱིར་རོ། །​དེ་ལས་བྱུང་ན་ཡང་སྔ་ཕྱི་ཡོད་པས་ཅིག་ཅར་དུ་རིག་པ་མེད་པའི་སྐྱོན་དུ་འགྱུར་ཏེ་འདི་ནི་རེ་ཞིག་འདིར་[[154]](#footnote-173)བཏང་སྙོམས་སུ་བོར་རོ། །​ཤེས་པ་དང་དུས་མཉམ་དུ་དམིགས་པའི་རྣམ་པ། རྒྱུ་མེད་ན་ནི་གང་ཞིག་གིས། །​རེས་འགའ་འབྱུང་བ་འདི་རུང་[[155]](#footnote-174)འགྱུར། །​རྒྱུ་དང་ལྡན་ན་གང་ཞིག་གིས། །​གཞན་གྱི་དབང་ལས་[[156]](#footnote-175)བཟློག་པར་འགྱུར། །​རྣམ་པ་ནི་མེད་པ་ཉིད་ཀྱི་[[157]](#footnote-176)ཕྱིར་རྒྱུ་མེད་པ་ཉིད་དོ། །​རྒྱུ་མེད་ན་རེས་འགའ་འབྱུང་བར་མི་སྲིད་དེ། ལྟོས་པ་མེད་པའི་ཕྱིར་རོ། །​ཅི་སྟེ་ཉེས་པ་འདི་འབྱུང་དུ་འོང་ཞེས་རྒྱུ་དང་ལྡན་པར་ཁས་ལེན་ན་གལ་ཏེ་དེ་ལྟ་ན་ཡོད་པར་ཁས་བླངས་མ་ཐག་པ་མེད་ན་མི་འབྱུང་བའི་གཞན་གྱི་དབང་ཉིད་དུ་དེ་འགྱུར་བ་ལ་ཇི་ལྟར་ལན་གདབ་པར་ནུས། རྟེན་ཅིང་འབྲེལ་པར་འབྱུང་བ་ལས་གཞན་གྱི་དབང་དུ་ནི་གུད་ན་མེད་དོ། །​རྐྱེན་ལས་བྱུང་བའི་རང་བཞིན་ལས་ཀྱང་ཡོད་པ་གཞན་མ་ཡིན་ནོ། །​རྣམ་པ་མེད་པར་ཁས་ལེན་ན་ཉེས་པ་གཞན་ཡང་སྨྲས་པ། དེ་མེད་ན་ནི་ཤེས་དེ་ཡང་། །​རྣམ་པ་མེད་པ་ཉིད་ཀྱིས་འགྱུར། །​ཤེལ་སྒོང་དག་པ་འདྲ་བ་ཡི། །​ཤེས་པ་རབ་ཏུ་ཚོར་བ་མེད། །​མིག་ལ་སོགས་པའི་རྣམ་པར་ཤེས་པའི་རང་བཞིན་སྔོན་པོ་ལ་སོགས་པའི་རྣམ་པ་དང་བྲལ་བ་ཉེ་བར་བཞག་[[158]](#footnote-177)པས་ཁ་སྒྱུར་བ་[[159]](#footnote-178)མེད་པའི་ཤེལ་སྒོང་ལྟ་བུ་ནི་མི་དམིགས་སོ། །​ནང་དང་ཕྱི་རོལ་དུ་གྱུར་པའི་རྣམ་པ་མེད་ན་སྟོབས་ཀྱིས་འདི་འབའ་ཞིག་དམིགས་པར་འགྱུར་རོ། །​སྨིག་རྒྱུ་ལ་སོགས་པས་ངེས་པ་མ་ཡིན་པར་ཡང་མི་འགྱུར་ཏེ། བརྒལ་ཞིང་བརྟག་པ་[[160]](#footnote-179)མཐུན་པའི་ཕྱིར་རོ། །​འདི་ནི་འཁྲུལ་པས་ཤེས་ཤེ་ན། །​དེ་ཅི་འཁྲུལ་ལ་རག་ལས་སམ། །​དེ་ཡི་མཐུ་ཡིས་བྱུང་[[161]](#footnote-180)ན་ནི། །​དེ་ཡང་གཞན་གྱི་དབང་ཉིད་དོ། །​དཔེར་ན་མིག་སེར་གྱི་ནད་ཀྱིས་བཏབ་པའི་མིག་ཅན་གྱིས་མེད་བཞིན་དུ་དུང་ལ་གསེར་གྱི་རྣམ་པ་ལྟ་བུར་རིག་པ་དེ་བཞིན་དུ་འཁྲུལ་པའི་བག་ཆགས་ཀྱི་དབང་གིས་མེད་ཀྱང་སེར་པོ་ལ་སོགས་པའི་རྣམ་པ་བདེན་པར་མངོན་པར་འདོད་ཅེའོ། །​འདིར་ཡང་འདི་འཁྲུལ་པའི་བག་ཆགས་ལ་རག་ལས་པ་ཡིན་ནོ། །​ཅི་ཞེས་བསམ་པར་[[162]](#footnote-181)བྱའོ། །​དེ་ལས་བྱུང་བའི་མཚན་ཉིད་ཀྱིས་[[163]](#footnote-182)འབྲེལ་པ་ཡིན་ན་ནི་དེ་ཉིད་རྟེན་ཅིང་འབྲེལ་པར་འབྱུང་བའི་ཕྱིར་གཞན་གྱི་དབང་[[164]](#footnote-183)དུ་འགྱུར་རོ། །​བག་ཆགས་ཀྱི་འབྲས་བུའི་བདག་ཉིད་འཁྲུལ་པ་ལ་དེའི་བདག་ཉིད་ཀྱི་མཚན་ཉིད་ཀྱིས་འབྲེལ་པ་ཡིན་ན་ནི་འཁྲུལ་པ་བཞིན་དུ་གཞན་གྱི་དབང་ཉིད་དུ་འགྱུར་བ་བཟློག་པར་དཀའ་བར་འགྱུར་རོ། །​འདིས་ནི། དཔེར་ན་ཐག་རིང་མྱ་ངམ་[[165]](#footnote-184)ན། །​ཆུང་ངུ་ཆེན་པོར་སྣང་བ་བཞིན། །​ཞེས་བྱ་བ་ལ་སོགས་པས་ཕྱི་རོལ་གྱི་དོན་ལ་མངོན་པར་ཞེན་པས་དབང་མེད་པར་གྱུར་པའི་བློ་ཅན་ལ་རྣམ་པ་མེད་ཀྱང་སྣང་ངོ་ཞེས་སྨྲས་པའི་ལན་ཀྱང་བཏབ་ཟིན་ཏོ། །​དེ་བས་ན་དངོས་དང་ཅིག་ཤོས་ཀྱིས་རིག་པའི་དོན་མ་གྲུབ་པ་དང་འཁྲུལ་པའི་བག་ཆགས་ལ་སྔོན་པོ་ལ་སོགས་པའི་རྣམ་པ་མེད་པའི་འབྲེལ་པ་མ་གྲུབ་པས་ཁ་ཅིག་ན་རེ། རྣམ་ཤེས་རིག་པ་ཙམ་ཉིད་དེ། །​བག་ཆགས་ཉེས་པས་དཀྲུགས་པས་ན། །​སྔོན་པོ་ལ་སོགས་ཚོར་བ་ཡི།[[166]](#footnote-185) །​རྣམ་པ་འབའ་ཞིག་འབྱུང་བར་འགྱུར། །​དེ་ནི་སྔོ་[[167]](#footnote-186)སོགས་རྟོགས་པ་སྟེ། །​སྔོ་[[168]](#footnote-187)ལ་སོགས་པའི་མཚན་ཉིད་མིན། །​དེ་ཡི་འཇུག་པ་[[169]](#footnote-188)རྨོངས་པའི་བདག །​ཕྱི་རོལ་སྔོ་ལ་སོགས་པའི་[[170]](#footnote-189)སེམས། །​ཞེས་སྨྲ་བ་དེ་དག་གི་ལེནཡང་[[171]](#footnote-190)བཏབ་ཟིན་ཏོ། །​དེ་བས་ན་[[172]](#footnote-191)སྔོན་པོ་ལ་སོགས་པའི་རྣམ་པ་ནི་འཁྲུལ་པ་དང་དེའི་བག་ཆགས་དང་ཡང་འབྲེལ་པར་མ་གྲུབ་པས། དེ་ལོག་སྟེ་ཤིན་ཏུ་རྣམ་པར་དག་པའི་དུས་ན་ཡང་རྣམ་པ་ཐམས་ཅད་ལྡོག་པར་[[173]](#footnote-192)མི་རིགས་ཏེ། འབྲེལ་པ་མེད་ན་གཅིག་ལོག་པས་གཞན་ཡང་ལྡོག་པར་ངེས་པ་མེད་དེ། བ་ལང་དང་རྟ་ལ་སོགས་པ་[[174]](#footnote-193)བཞིན་ནོ། །​དཔེར་[[175]](#footnote-194)ན། དངོས་པོ་གང་དང་གང་དཔྱད་པ། །​དེ་དང་དེ་ལ་གཅིག་ཉིད་མེད། །​གང་ལ་གཅིག་ཉིད་ཡོད་མིན་པ། །​དེ་ལ་དུ་མ་ཉིད་ཀྱང་མེད། །​ཕ་རོལ་དང་བདག་གི་ལྟ་བའི་རྗེས་སུ་འབྲང་བ་དག་གིས་ཁས་བླངས་པ་རྟག་པ་དང་། མི་རྟག་པ་དང་། ཁྱབ་པ་དང་། ཅིག་ཤོས་དང་། རྡུལ་དང་། རགས་[[176]](#footnote-195)པ་དང་། ཤེས་བྱ་དང་། ཤེས་པ་ལ་སོགས་པ་སོ་སོར་ཐ་དད་པའི་དངོས་པོ་གང་ལ་གཅིག་པུར་བརྟགས་ན་དེ་ལ་དེ་ལྟར་བརྟགས་པ་དེའི་ཚེ། བརྟག་པའི་ཁུར་ལྕི་བ་བཟོད་པ་ཕྲ་རབ་ཙམ་ཡང་མེད་དོ། །​གང་གཅིག་པའི་རང་བཞིན་དུ་མི་འཐད་པ་དེ་དུ་མའི་བདག་ཉིད་དུ་ཁས་བླངས་པ་ནི་རིགས་པ་མ་ཡིན་པ་ཉིད་དེ། འདི་ལྟར་དུ་མ་ནི་གཅིག་བསགས་པའི་མཚན་ཉིད་དོ། །​གཅིག་མེད་ན་དེ་ཡང་མེད་དེ། ཤིང་ལ་སོགས་པ་མེད་ན་ནགས་ཚལ་ལ་སོགས་པ་མེད་པ་བཞིན་ནོ། །​དེའི་ཕྱིར། དངོས་པོ་གང་དང་གང་བརྟགས་པ། །​དེ་དང་དེ་ལ་གཅིག་པ་མེད། །​གང་ལ་གཅིག་པ་ཡོད་མིན་པ། །​དེ་ལ་དུ་མའང་མེད་པ་ཡིན། །​ཞེས་གསུངས་སོ། །​མདོ་དེ་ཉིད་ལས་ཀྱང་། བློ་ཡིས་རྣམ་པར་གཞིགས་[[177]](#footnote-196)ན་ནི། །​ངོ་བོ་ཉིད་ནི་གཟུང་དུ་མེད། །​དེ་ཕྱིར་དེ་དག་བརྗོད་མེད་དང་། །​ངོ་བོ་ཉིད་ཀྱང་མེད་པར་བཤད། །​བློ་ཡིས་[[178]](#footnote-197)རྣམ་པར་གཞིགས་[[179]](#footnote-198)ན་ནི། །​གཞན་དབང་མེད་ཅིང་བརྟགས་པ་མེད། །​གྲུབ་པའི་དངོས་པོ་ཡོད་མེད་ན། །​བློ་ཡིས་ཇི་ལྟར་རྣམ་པར་བརྟགས། །​རང་བཞིན་མེད་ཅིང་རྣམ་རིག་མེད། །​དངོས་པོ་མེད་ཅིང་ཀུན་གཞི་མེད། །​རོ་མཚུངས་བྱིས་པའི་རྟོག་གེ་པ། །​ངན་པ་རྣམས་ཀྱིས་འདི་དག་བརྟགས། །​མཚན་མ་དངོས་པོ་རྣམ་རིག་དང་། །​ཡིད་ཀྱི་གཡོ་བ་གང་ཡིན་ལས། །​ང་ཡི་སྲས་རྣམས་རབ་འདས་ནས། །​དེ་དག་རྣམ་པར་མི་རྟོག་སྤྱོད། །​ཅེས་གསུངས་སོ། །​དེ་བས་ན་བློ་གྲོས་དཀར་པོ་རྣམས་ཀྱིས་དོན་འདི་དེ་དང་དེར་སྨོས་ཏེ། གང་གིས་དངོས་རྣམས་ངེས་བརྟགས་ནས། །​ཡང་དག་ཏུ་ན་དངོས་དེ་མེད། །​འདི་ལྟར་དེ་དག་གཅིག་པུ་དང་། །​དུ་མའི་རང་བཞིན་ཡོད་མ་ཡིན། །​སྣ་ཚོགས་དངོས་པོ་དོན་རྣམས་ལ། །​གལ་ཏེ་གཅིག་ཉིད་མི་རིགས་ན། །​དེ་བློ་སྣ་ཚོགས་སྣང་བ་ཡང་། །​ཇི་ལྟ་བུར་ན་གཅིག་པུར་འགྱུར། །​ཇི་ལྟ་[[180]](#footnote-199)ཇི་ལྟར་དོན་བསམས་པ། །​དེ་ལྟ་དེ་ལྟར་རྣམ་པར་འབྲལ།[[181]](#footnote-200) །​དེ་བས་མཚན་ཉིད་སྟོང་པའི་ཕྱིར། །​རང་བཞིན་མེད་པར་རབ་བཤད་ཅེས། །​མཁས་པ་རྣམས་ཀྱིས་གང་གསུངས་པ། །​དེ་ནི་གསལ་བར་འོས་པ་[[182]](#footnote-201)ཡིན། །​ཞེའོ། །​དེ་ལྟར་རིགས་པ་དང་ལུང་དང་ལྡན་པའི་ཤེས་རབ་ཀྱིས་བརྟགས་ན། དངོས་པོ་མ་ལུས་པ་བརྒྱ་ཚལ་དུ་གཞིགས་[[183]](#footnote-202)ཏེ་གཅིག་པ་[[184]](#footnote-203)དང་དུ་མའི་རང་བཞིན་དང་བྲལ་བའི་གཏན་ཚིགས་གྲུབ་བོ། །​གཏན་ཚིགས་གྲུབ་ཏུ་ཟིན་ཀྱང་ཆོས་གཉིས་ཀ་དང་ལྡན་པའི་དཔེ་མ་གྲུབ་པ་མ་ཡིན་ནམ། ཇི་ལྟ་[[185]](#footnote-204)ཞེ་ན། མེ་ལོང་གི་ངོས་ལ་མིག་གི་འོད་ཟེར་ཕོག་ནས་སླར་ལོག་པས་རང་གི་བཞིན་ལ་སོགས་པ་དེ་ལྟར་དམིགས་པའི་ཕྱིར་རོ། །​ཡང་ན་མེ་ལོང་ལ་སོགས་པའི་ནང་དུ་[[186]](#footnote-205)ཤིན་ཏུ་དང་བའི་གཟུགས་གཞན་ཞིག་འབྱུང་བའི་ཕྱིར་རོ། །​ཡང་ན་དངོས་པོའི་ནུས་པ་བསམ་གྱིས་མི་ཁྱབ་པའི་མཐུས་དེ་ལྟར་སྣང་བའི་རྣམ་པར་ཤེས་པ་ཙམ་འབྱུང་བའི་ཕྱིར་རོ། །​གལ་ཏེ་དེ་ལྟ་ན་ཡང་དེ་མ་ལུས་པར་དཔྱད་ཟིན་པས་[[187]](#footnote-206)ཡང་དབྱུང་བ་མི་རིགས་སོ། །​གཞན་ཡང་གལ་ཏེ་མེ་ལོང་གི་ངོས་ལ་སོགས་པ་ལ་མིག་གི་འོད་ཟེར་ཕོག་ནས་སླར་ལོག་པ་རང་གི་བཞིན་ལ་སོགས་པ་དང་འབྲེལ་པ་དེ་འཛིན་པའི་རྒྱུར་འགྱུར་ན། དེ་ལྟ་ན་[[188]](#footnote-207)མེ་ལོང་གི་ངོས་བྱང་ཕྱོགས་སུ་བལྟས་ན་གཟུགས་བརྙན་ལྷོ་ཕྱོགས་སུ་བལྟས་པ་མཐོང་བ་དང་། མེ་ལོང་གི་ངོས་ཆུང་དུ་ལ་རང་གི་བཞིན་ཆེན་པོའི་གཟུགས་བརྙན་ཆུང་ངུར་སྣང་བ་ཡང་མི་རིགས་པ་དང་། མེ་ལོང་གི་ངོས་ཀྱི་ནང་དུ་སོང་བར་སྣང་བ་ཡང་མི་རིགས་པ་དང་། ཆུ་དངས་པའི་མཚོ་དེའི་འགྲམ་ན་འདུག་པའི་རི་དང་ཤིང་གི་[[189]](#footnote-208)རྩེ་མོ་དང་ཡལ་ག་གྱེན་དུ་བལྟས་པ་མང་པོའི་གཟུགས་བརྙན་ཡལ་ག་དང་རྩེ་མོ་ཐུར་དུ་བལྟས་པར་དམིགས་པར་ཡང་མི་འགྱུར་ཏེ། དེ་བས་ན་གཟུགས་བརྙན་ཤེས་པ་དེ་[[190]](#footnote-209)དང་མི་འདྲ་བར་སྣང་བའི་ཕྱིར་རང་གི་[[191]](#footnote-210)བཞིན་ལ་སོགས་པ་འཛིན་པ་མ་ཡིན་ཏེ། སྒྲ་ལ་སོགས་པའི་ཤེས་པ་བཞིན་དུ་རྗེས་སུ་དཔག་པར་ནུས་སོ། །​གཟུགས་གཞན་འབྱུང་བ་ཡང་རིགས་པ་[[192]](#footnote-211)མ་ཡིན་པ་ཉིད་དེ། གཟུགས་རྣམས་ལྷན་ཅིག་མི་གནས་པའི་ཕྱིར་ཏེ་གཟུགས་བརྙན་རྣམས་ནི་མེ་ལོང་གི་ངོས་ཀྱི་ཕྱོགས་དེ་ཉིད་ན་དམིགས་ལ། ལུས་ཅན་གྱི་དངོས་པོ་རྣམས་ནི་ཕྱོགས་མཚུངས་པར་ནམ་ཡང་མི་འགྱུར་ཏེ། དེ་དག་གཅིག་པུའི་བདག་ཉིད་དུ་འགྱུར་བའི་ཕྱིར་རོ།[[193]](#footnote-212) །​དེར་སྣང་བའི་ཤེས་པ་ཙམ་འབྱུང་བར་ཟད་དེ། བྱེ་བྲག་མེད་ན་དེ་ལྷག་མ་རྣམས་ཀྱང་ཅིའི་ཕྱིར་མི་འདོད། འདི་ལྟར་རྡུལ་ཕྲ་རབ་རྣམས་དང་ཡན་ལག་ཅན་རྣམས་མི་རིགས་པ་དང་། གཟུང་བའི་མཚན་ཉིད་དང་[[194]](#footnote-213)འགལ་བར་ཐམས་ཅད་ཉེ་བར་སྦྱར་བས་ཁྱབ་པ་གྲུབ་པའི་ཕྱིར་རོ། །​འདིས་སྒྱུ་མ་དང་། རྨི་ལམ་དང་། སྨིག་རྒྱུ་དང་། དྲི་ཟའི་གོང་ཁྱེར་དང་། མགལ་མེའི་འཁོར་ལོ་ལ་སོགས་པའི་དཔེ་ཡང་བཤད་དོ། །​དེ་ལ་ཡང་འཇིམ་པའི་དུམ་བུ་ལ་སོགས་པ་ཡོད་དུ་ཟིན་ཀྱང་། དེ་སྒྱུ་མ་ལ་སོགས་པར་མི་བརྗོད་དེ། གང་གླང་པོ་ཆེ་ལ་སོགས་པ་དེ་ལྟར་དམིགས་པ་དེ་ཉིད་དེ་ལྟར་དཔེ་བྱེད་ཀྱི། འཇིམ་པའི་དུམ་བུ་ལ་སོགས་པ་ནི་དེ་ལྟར་དམིགས་པ་མ་ཡིན་ནོ། །​ཤེས་པ་རྣམ་པ་དང་བཅས་པ་དང་། རྣམ་པ་མེད་པའི་ཕྱོགས་གཉི་ག་[[195]](#footnote-214)ལ་ཡང་གང་གི་ངོ་བོར་སྣང་བ་དང་། རིག་པ་དེ་ཉིད་དམིགས་པ་ཡིན་གྱི་[[196]](#footnote-215)རྒྱུ་ཙམ་ནི་མ་ཡིན་ཏེ། མིག་ལ་སོགས་པ་ལ་ཡང་ཐལ་བར་འགྱུར་བའི་ཕྱིར་རོ། །​དེ་བས་ན། སྐྱེ་བ་དེ་དང་གཞན་དང་ནི།[[197]](#footnote-216) །​དུས་དེ་དང་ནི་དུས་གཞན་ན། །​ཐམས་ཅད་དུ་ནི་ཕྱི་རོལ་དམིགས། །​ཡུལ་དང་དུས་གཞན་བདག་ཉིད་དོ། །​རྨི་ལམ་ཤེས་པའི་སྤྱོད་ཡུལ་ནི། །​ཡུལ་དེ་དང་ནི་ཡུལ་གཞན་ནོ། །​མགལ་མེའི་འཁོར་ལོ་[[198]](#footnote-217)འགལ་བ་ནི། །​མྱུར་དུ་བསྐོར་བར་བྱས་པ་ཡིན། །​དྲི་ཟའི་གྲོང་ཁྱེར་སྤྲིན་རྣམས་དང་། །​སྔོན་ཤེས་ཁྱིམ་ལ་སོགས་པ་ཡིན། །​སྨིག་རྒྱུ་ཆུ་ཡི་རྣམ་ཤེས་ལ། །​དགོན་དུང་འོད་ཟེར་གདུངས་དེ་བཞིན། །​ཞེས་བྱ་བ་དེ་གནས་མེད་དོ། །​དེ་དག་རྒྱུ་ཉིད་དུ་ཡོད་ཀྱང་དམིགས་པ་ཉིད་དུ་མི་རིགས་ཏེ། རྒྱུའི་དོན་ཀྱང་[[199]](#footnote-218)གཞན་དམིགས་པའི་དོན་ཀྱང་གཞན་ཏེ། བཤད་མ་ཐག་པས་རྒྱ་ཆེར་ནི་མི་དགོས་སོ། །​འདི་ཕྱོགས་དང་མཐུན་པའི་ཕྱོགས་ལ་ཡོད་པར་གྱུར་དུ་ཟིན་ཀྱང་མི་མཐུན་པའི་ཕྱོགས་ལས་ལྡོག་པར་ཇི་ལྟར་ངེས་ཏེ། གང་གིས་ན་ལྡོག་པ་ལ་[[200]](#footnote-219)ཐེ་ཚོམ་གྱི་སྐྱོན་དུ་མི་འགྱུར་སྙམ་པའི་རེ་བ་འདི་ནི་བརྫུན་པའོ། །​དེ་བས་ན་འདི་བརྗོད་དེ། གཅིག་དང་དུ་མ་མ་གཏོགས་པར། །​རྣམ་པ་གཞན་དང་ལྡན་པ་ཡི།[[201]](#footnote-220) །​དངོས་པོ་མི་རུང་འདི་གཉིས་ནི། །​ཕན་ཚུན་སྤངས་ཏེ་གནས་ཕྱིར་རོ། །​གཅིག་པུའི་བདག་ཉིད་དང་། དུ་མའི་བདག་ཉིད་ནི་ཕན་ཚུན་སྤངས་ཏེ་གནས་པའི་མཚན་ཉིད་ཡིན་པས་ཕུང་པོ་གཞན་སེལ་ཏོ། །​དེ་བས་ན་རྣམ་པ་གཞན་དུ་གཞག་པའི་དངོས་པོ་མེད་པའི་ཕྱིར་འདི་ལ་ལྡོག་པ་མི་ལྡོག་པ་མེད་དོ། །​གཏན་ཚིགས་འདི་ལ་ནི་དམ་བཅས་པའི་དོན་གྱི་ཕྱོགས་གཅིག་པ་ཡང་མེད་དེ། གྲུབ་པའི་ཡུལ་གྱིས་ཡུལ་ཅན་ཤེས་པ་དང་། སྒྲ་དང་ཐ་སྙད་རྣམས་གྲུབ་པའི་ཕྱིར་ཏེ། དཔེར་ན་འདི་ནི་བ་[[202]](#footnote-221)གླང་སྟེ་ལྐོག་[[203]](#footnote-222)ཤལ་ལ་སོགས་པ་འདུས་པའི་བདག་ཉིད་ཀྱི་ཕྱིར་རོ་ཞེས་བྱ་བ་དང་འདྲ་བར་ཇི་སྐད་སྨྲས་པའི་འཐད་པ་རྣམས་ཀྱིས། གཅིག་དང་དུ་མའི་རང་བཞིན་དང་བྲལ་བར་[[204]](#footnote-223)བསྟན་དུ་ཟིན་ཀྱང་། གང་དག་ཐོག་མ་མེད་པའི་འཁོར་བ་ནས་ཕྱིན་ཅི་ལོག་གཅིག་ནས་གཅིག་ཏུ་བརྒྱུད་དེ། དངོས་པོ་ལ་མངོན་པར་ཞེན་པས་[[205]](#footnote-224)ཡོངས་སུ་འཕེལ་བ་སྤང་བར་དཀའ་བ་དང་། [[206]](#footnote-225)ཚུལ་བཞིན་ཡིད་ལ་བྱེད་པས་གོམས་པར་[[207]](#footnote-226)བྱེད་པའི་ཕྱིར་སྤང་དཀའ་བས་ཡང་དག་པར་ན་དངོས་པོ་མཐའ་དག་ལ་ཁྱབ་པའི་རང་བཞིན་མེད་པ་ངེས་པར་མི་སེམས་མི་བརྗོད་ཅིང་། གཞན་དག་ལ་ཡང་ངེས་པར་བསྐྱེད་པར་འདོད་པས་ཐ་སྙད་འདོགས་པར་མི་བྱེད་པ་འདི་[[208]](#footnote-227)དེ་[[209]](#footnote-228)ལྟར་ཤེས་པ་དང་སྒྲ་དང་ཐ་སྙད་ཀྱི་ཡུལ་ཉིད་དུ་བསྒྲུབ་སྟེ། དམིགས་སུ་ཡོད་པའི་མཚན་ཉིད་དུ་གྱུར་པ་ལས་མི་དམིགས་པས་མེད་ཅེས་བྱ་བ་ལྟ་བུའོ། །​འདི་ཐམས་ཅད་ནི་བཅོམ་ལྡན་འདས་ཉིད་ཀྱིས་ཀྱང་[[210]](#footnote-229)གསུངས་ཏེ། ཡབ་དང་སྲས་མཇལ་བའི་མདོ་ལས་ཀྱང་། འདི་སྐད་དུ། མེ་ལོང་ཤིན་ཏུ་ཡོངས་དག་ལ། །​ཇི་ལྟར་རང་བཞིན་མེད་པ་ཡི། །​གཟུགས་བརྙན་སྣང་བ་དེ་བཞིན་དུ། །​ལྗོན་པ་ཆོས་འདི་ཤེས་པར་གྱིས། །​ང་ཡིས་རང་བཞིན་སྟོང་པ་ཞེས། །​གང་བཤད་སྟོང་པར་[[211]](#footnote-230)ལྟ་བར་གྱིས། །​བྱིས་པ་ལོག་པའི་བློ་ཅན་རྣམས། །​རང་བཞིན་སྟོང་པར་མི་ཤེས་པ། །​དེ་དག་རྣམས་ལ་བསྟན་པའི་ཕྱིར། །​རང་བཞིན་སྟོང་ཞེས་བདེ་གཤེགས་སྟོན། །​ཀུན་ཏུ་རྟོག་པའི་རྟོག་པས་བསྐྱེད། །​ཡང་དག་མ་ཡིན་རྟོག་པས་བཅིངས། །​ཞེས་གསུངས་པ་ལྟ་བུའོ། །​ལང་ཀར་གཤེགས་པའི་མདོ་ལས་ཀྱང་། གཅིག་དང་གཞན་ཉིད་སྤངས་པ་ཡི།[[212]](#footnote-231) །​གཟུགས་ནི་ཇི་ལྟར་མེ་ལོང་ལ། །​སྣང་ཡང་དེ་ན་ཡོད་མ་ཡིན། །​དེ་བཞིན་དངོས་པོའི་ངོ་བོ་ཉིད། །​ཅེས་བསྟན་ཏོ། །​གང་གི་ཕྱིར་དེ་དེ་ལྟར་གྱུར་པ། དེ་ཕྱིར་དངོས་པོ་འདི་དག་ནི། །​ཀུན་རྫོབ་ཁོ་ནའི་མཚན་ཉིད་འཛིན། །​གལ་ཏེ་འདི་དག་དོན་འདོད་ན། །​དེ་ལ་ཁོ་བོས་ཅི་ཞིག་བྱ། །​ཇི་སྐད་བཤད་པའི་རིགས་པ་དག་གིས།[[213]](#footnote-232) དངོས་པོ་ཐམས་ཅད་ནི་བརྟག་མི་བཟོད་པའི་ཕྱིར་མ་བརྟགས་ན་ཉམས་[[214]](#footnote-233)དགའ་བ་ཁོ་ནའི་བདག་ཉིད་ཀྱི་ངོ་བོ་འཛིན་ཏེ། སྒྱུ་མའི་གླང་པོ་ཆེ་དང་རྟ་དང་མི་ལ་སོགས་པ་བཞིན་ནོ། །​གལ་ཏེ་རྣམ་པ་དེ་ལྟར་གཞན་གྱིས་མ་བཅོས་པའི་དངོས་པོ་ཐམས་ཅད་ངོ་བོ་ངེས་པར་འཛིན་པར་འདོད་ན་དེ་ལ་ཁོ་བོས་དགག་ཏུ་ཅི་ཡོད། དེ་དག་གིས་དངོས་པོའི་ངོ་བོ་འདི་བདག་ཉིད་ཀྱིས་རང་གིར་བྱས་ཀྱི། འདི་ནི་སུ་དག་གིས་ཀྱང་ལྕགས་ཀྱུ་མེད་པའི་འདོད་པས་འདི་དག་ལ་གཞག་པ་མེད་དོ། །​ཇི་ལྟར་གནས་པའི་དངོས་པོའི་དེ་ཁོ་ན་ལ་མཁས་པའི་དེ་བཞིན་གཤེགས་པ་རྣམས་ཀྱིས་དེ་དང་དེ་དག་ཏུ་རབ་ཏུ་བཤད་དེ། ཆོས་ཐམས་ཅད་[[215]](#footnote-234)ཡང་དག་པར་སྡུད་པ་ལས་ཇི་སྐད་དུ། བྱང་ཆུབ་སེམས་དཔའ་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རྣམས་ཀྱིས་ཐ་སྙད་དུ་[[216]](#footnote-235)སྟོན་པ་རྣམ་པ་བཅུར་[[217]](#footnote-236)ཁོང་དུ་ཆུད་པར་བྱ་སྟེ། བཅུ་གང་ཞེ་ན། འདི་ལྟ་སྟེ་ཕུང་པོ་སྟོན་པ་དང་། ཁམས་སྟོན་པ་དང་། སྐྱེ་མཆེད་སྟོན་པ་དང་། སེམས་ཅན་སྟོན་པ་དང་། [[218]](#footnote-237)ལས་སྟོན་པ་དང་། སྐྱེ་བ་སྟོན་པ་དང་། རྒ་བ་སྟོན་པ་དང་། འཆི་བ་སྟོན་པ་དང་། འཆི་བའི་ཉིང་མཚམས་སྦྱོར་བསྟོན་པ་དང་། དེ་རབ་ཏུ་ཞི་བར་[[219]](#footnote-238)འགྱུར་བའི་མྱ་ངན་ལས་འདས་པ་སྟོན་པ་ཞེས་གསུངས་པ་ལྟ་བུའོ། །​དེ་བས་ན་དཀོན་མཆོག་སྤྲིན་ལས་ཀྱང་། རིགས་ཀྱི་བུ་ཆོས་བཅུ་དང་ལྡན་ན། བྱང་ཆུབ་སེམས་དཔའ་ཀུན་རྫོབ་ལ་མཁས་པ་རྣམས་ཡིན་ནོ། །​བཅུ་གང་ཞེ་ན། འདི་ལྟ་སྟེ། གཟུགས་སུ་ཡང་འདོགས་ལ། དོན་དམ་པར་གཟུགས་སུ་ཡང་མི་དམིགས་ཤིང་མངོན་པར་ཞེན་པ་མེད་དོ། །​དེ་བཞིན་དུ་ཚོར་བ་དང་། འདུ་ཤེས་དང་། འདུ་བྱེད་རྣམས་དང་། རྣམ་པར་ཤེས་པ་ཞེས་[[220]](#footnote-239)རྒྱ་ཆེར་གསུངས་སོ། །​དེ་བས་ན་འཕགས་པ་བློ་གྲོས་མི་ཟད་པས་བསྟན་པ་ལས་ཀྱང་། ཚུལ་བཞིན་ཞེས་བྱ་བ་ནི་ཆོས་ཐམས་ཅད་བདག་མེད་པ་སྟེ། དེ་བཞིན་དུ་ཆོས་ཐམས་ཅད་རིགས་པས་མཐོང་བའོ། །​ཅི་ལྟར་སེམས་ཅན་བདག་མེད་པ་དེ་བཞིན་དུ་ཆོས་ཐམས་ཅད་རིགས་པས་མཐོང་བའོ་ཞེས་བྱ་བ་[[221]](#footnote-240)གསུངས་སོ། །​རྒྱལ་བ་བསྐྱེད་པ་ལས་ཀྱང་རྒྱལ་བས་ཇི་སྐད་དུ། མཚན་ཉིད་སྟོང་པ་ཉིད་ཀྱི་ཕྱིར་རྣམ་པར་ཤེས་པའི་བར་དུ་རྣམ་པར་ཤེས་པའི་ངོ་བོ་ཉིད་ཀྱིས་སྟོང་ངོ་ཞེས་གསུངས་པ་ལྟ་བུའོ། །​གལ་ཏེ་འདི་ནི་བརྟགས་པའི་ངོ་བོ་ཉིད་ཀྱིས་སྟོང་པ་ཉིད་དོ་ཞེས་གསུངས་སོ་ཞེ་ན། དེ་བདེན་ཏེ་ཡང་དག་པར་རང་བཞིན་དང་བཅས་པ་ཡང་[[222]](#footnote-241)ཡོད་དོ་ཞེས་བྱ་བ་དེ་ཡང་བརྟགས་པའི་ངོ་བོ་ཉིད་ཁོ་ནའོ། །​གཞན་གྱི་དབང་གི་ངོ་བོ་ཡང་དག་པར་ཡོད་པ་ཉིད་དུ་གྲུབ་ན་ནི་གཉིས་ལ་སོགས་པ་བརྟགས་པའོ་ཞེས་བྱ་བ་དེ་གྲུབ་ན་སྔར་སྨོས་པའི་ཚད་མའི་གནོད་པ་ཡོད་པས་དེ་ནི་མ་གྲུབ་བོ། །​གླང་པོ་ཆེའི་[[223]](#footnote-242)རྩལ་གྱི་མདོ་ལས་ཀྱང་། ཤཱ་རིའི་བུ་འདི་ཇི་སྙམ་དུ་སེམས། གང་ཆོས་རྣམས་ཀྱི་ངོ་བོ་ཉིད་ཤེས་པ་དེ་ཡོད་པ་ཡིན་ནམ། འོན་ཏེ་མེད་པ་ཡིན། གསོལ་པ། བཅོམ་ལྡན་འདས་གང་ཆོས་ཐམས་ཅད་ཀྱི་ངོ་བོ་ཉིད་འཚལ་བ་དེ་ནི་སྒྱུ་མའི་ངོ་བོ་ཉིད་འཚལ་བ་[[224]](#footnote-243)སྟེ། བཅོམ་ལྡན་འདས་དེ་ནི་མ་མཆིས་ཤིང་། མཆིས་པ་མ་ལགས་སོ། །​དེ་ཅིའི་སླད་དུ་ཞེ་ན། བཅོམ་ལྡན་འདས་ཀྱིས་ཆོས་ཐམས་ཅད་ནི་སྒྱུ་མའི་ངོ་བོ་ཉིད་དོ་ཞེས་བསྟན་པའི་སླད་དུ་སྟེ། སྒྱུ་མ་ལྟ་བུ་གང་ལགས་པ་དེ་ནི་མ་མཆིས་པའོ། །​འདི་ལྟ་སྟེ། ཆོས་ཐམས་ཅད་ཀྱི་ངོ་བོ་ཉིད་འཚལ་བ་དེ་ནི་འཚལ་བ་མ་མཆིས་པའོ། །​དེ་ཅིའི་སླད་དུ་ཞེ་ན། འདི་ལ་གང་ཡང་ཡང་དག་པར་ཆོས་གང་ཡང་མི་དམིགས་པའི་སླད་དུའོ་[[225]](#footnote-244)ཞེས་བྱ་བ་ལ་སོགས་པ་གསུངས་སོ། །​འོ་ན་[[226]](#footnote-245)ཅི་སྟེ་ཀུན་རྫོབ་ཀྱི་ངོ་བོ་འདི་གལ་ཏེ་ཅི་དངོས་པོ་མེད་པ་ཡིན་ནམ། འདི་དངོས་པོ་མེད་པ་ཡིན་[[227]](#footnote-246)ན་ནི་མཐོང་བ་དང་འདོད་པའི་དོན་བྱེད་པ་དང་འགལ་ལོ་ཞེ་ན། དེ་ནི་དེ་ལྟ་མ་ཡིན་པར་བསྟན་པ། མ་བརྟགས་གཅིག་པུའི་ཉམས་དགའ་ཞིང་། །​སྐྱེ་དང་འཇིག་པའི་ཆོས་ཅན་པ། །​དོན་བྱེད་པ་དག་ནུས་རྣམས་ཀྱིས།[[228]](#footnote-247) །​རང་བཞིན་ཀུན་རྫོབ་པ་ཡིན་རྟོགས། །​ཀུན་རྫོབ་[[229]](#footnote-248)ནི་སྒྲའི་ཐ་སྙད་ཙམ་གྱིས་[[230]](#footnote-249)བདག་ཉིད་མ་ཡིན་གྱི། མཐོང་བ་དང་འདོད་པའི་དངོས་པོ་རྟེན་ཅིང་འབྲེལ་པར་འབྱུང་བ་རྣམས་ནི་བརྟག་མི་བཟོད་པས་ཡང་དག་པའི་ཀུན་རྫོབ་སྟེ། གདགས་པ་ཞེས་བྱ་བ་ལ་སོགས་པ་ཐ་སྙད་དེ་ལྟ་བུར་བྱས་པའི་བརྡ་དག་གིས་[[231]](#footnote-250)ཐ་སྙད་འདོགས་པར་བྱེད་པ་ན་དེའི་ཕྱིར་དོན་བྱེད་པ་དང་ཅིའི་ཕྱིར་འགལ་ཏེ། འདི་སྐད་དུ། རྟེན་ཅིང་འབྲེལ་པར་གང་འབྱུང་བ། །​དེ་ནི་སྟོང་པ་ཉིད་དུ་བཤད། །​དེ་ནི་རྒྱུར་[[232]](#footnote-251)བྱས་གདགས་པ་སྟེ། །​དེ་ཉིད་དབུ་མའི་ལམ་ཡིན་ནོ། །​ཞེས་གསུངས་པ་ལྟ་བུའོ། །​འཕགས་པ་བློ་གྲོས་མི་ཟད་པས་བསྟན་པ་ལས། དེ་ལ་ཀུན་རྫོབ་ཀྱི་བདེན་པ་གང་ཞེ་ན། འཇིག་རྟེན་གྱི་ཐ་སྙད་ཇི་སྙེད་པ་དང་། ཡི་གེ་དང་སྐད་དང་བརྡ་བསྟན་པ་དག་གོ། །​དོན་དམ་པའི་བདེན་པ་ནི་གང་ལ་སེམས་ཀྱི་རྒྱུ་བ་ཡང་མེད་ན་ཡི་གེ་རྣམས་ལྟ་ཅི་སྨོས་ཞེས་གང་གསུངས་པ་དེ་ལ་དོན་ནི་འདི་ཡིན་ཏེ། སེམས་ཅན་དང་སྣོད་ཀྱི་བདག་ཉིད་ཀྱི་འཇིག་རྟེན་མྱོང་བར་བྱ་བ་དང་། མྱོང་བའི་ངོ་བོའི་ཚུལ་འདིར་འཇིག་རྟེན་གྱི་ཐ་སྙད་དུ་དགོངས་པ་སྟེ། བྱེད་པའི་སྒྲུབ་པ་ཡོངས་སུ་བཟུང་བའི་ཕྱིར་རོ། །​བརྗོད་པའི་ངོ་བོ་ནི་མ་ཡིན་ཏེ། དེ་ནི་ཡི་གེ་ལ་སོགས་པས་བརྗོད་པའི་ཕྱིར་རོ། །​ཇི་སྙེད་པ་ཞེས་བྱ་བ་ནི་མ་ལུས་པའི་དོན་ཡིན་པར་བསྟན་ཏེ། དེའི་ཕྱིར་རྣམ་པར་མི་རྟོག་པའི་ཤེས་པས་རྟོགས་པའི་བདག་ཉིད་གཟུགས་ལ་སོགས་པ་དང་། བདེ་བ་ལ་སོགས་པ་ནི་ཀུན་རྫོབ་ཀྱི་བདེན་པ་ཉིད་ལས་མི་འདའོ། །​དེའི་རྗེས་སུ་འབྲེལ་པའི་ཕྱིར་ཡི་གེ་ལ་སོགས་པ་ཡང་སྦྱར་རོ། །​དེའི་ཕྱིར་ལུང་ལས་བྱུང་བ་དང་། འཇིག་རྟེན་པ་ཡང་བསྡུ་སྟེ། དེ་ནི་ཡིད་ཀྱི་དང་ངག་གིའོ། །​དཔེར་ན་ཡིད་ཀྱིས་བརྒྱ་བྱིན་ལ་ཆོས་མངོན་པར་བཤད་པ་དང་། ཡིད་ཀྱིས་ཚིགས་སུ་བཅད་པའི་ལན་བཏབ་པར་དེ་དང་དེ་དག་ནས་འབྱུང་བ་ལྟ་བུའོ། །​དེ་བས་ན་སྤྲོས་པའི་ཚོགས་ཐམས་ཅད་དང་བྲལ་བའི་དོན་དམ་པའི་བདེན་པ་ལ་ནི་སེམས་རྒྱུ་བ་ཡང་མེད་པར་བསྟན་ཏོ། །​ཀུན་རྫོབ་འདི་ནི་རྒྱུ་མེད་པར་མི་རུང་སྟེ། ཤིང་རྟ་དང་སེམས་ཅན་ལ་སོགས་པ་བཏགས་པ་བཞིན་མ་ཡིན་ནམ། སྐྱོབ་པས་ཀྱང་། །​དཔེར་ན་ཡན་ལག་ཚོགས་རྣམས་ལ། །​ཤིང་རྟ་ཞེས་ནི་བྱ་བར་འདོད། །​དེ་བཞིན་ཕུང་པོ་རྒྱུར་བྱས་ནས། །​ཀུན་རྫོབ་ཏུ་ནི་སེམས་ཅན་བརྗོད། །​ཅེས་གསུངས་སོ། །​གལ་ཏེ་དེ་[[233]](#footnote-252)ལྟ་ན་འདི་ལ་ཡང་། བརྟག་[[234]](#footnote-253)པ་མ་བྱས་ཉམས་དགའ་བའང་། །​བདག་རྒྱུ་སྔ་མ་སྔ་མ་ལ། །​བརྟེན་ནས་ཕྱི་མ་ཕྱི་མ་ཡི། །​འབྲས་བུ་དེ་འདྲ་འབྱུང་བ་ཡིན། །​དེ་ཕྱིར་ཀུན་རྫོབ་རྒྱུ་མེད་ན། །​རུང་མིན་ཞེས་པའང་ལེགས་མ་ཡིན། །​གལ་ཏེ་འདི་ཡི་ཉེར་ལེན་པ། །​ཡང་དག་ཡིན་ན་དེ་སྨྲོས་ཤིག །​དེ་ནི་བཤད་ཟིན་ཏེ། བརྟག་མི་བཟོད་ལ་དོན་བྱེད་ནུས་པའི་དངོས་པོ་ཉིད་ནི་ཡང་དག་པའི་ཀུན་རྫོབ་ཅེས་བྱ་སྟེ། གང་ཟག་ལ་སོགས་པ་ལྟར་སྒྲ་ཙམ་ནི་མ་ཡིན་ནོ་ཞེས་བྱ་བའོ། །​དེ་ལྟ་བུ་དེ་ལ་ཡང་བརྗོད་པའི་ཚུལ་གྱིས་བརྟགས་པས་དཔྱད་[[235]](#footnote-254)མི་བཟོད་པའི་རང་གི་རྒྱུ་ལ་བརྟེན་ནས་འབྱུང་ན་རྒྱུ་མེད་པར་ཇི་ལྟར་འགྱུར། ཤེས་རབ་དང་ཡེ་ཤེས་ཀྱིས་[[236]](#footnote-255)དཔྱད་ན་གང་གི་རྒྱུའི་རང་བཞིན་ཡོད་པ་དེ་བློ་གྲོས་དང་ལྡན་པས་སྨྲོས་ཤིག །​ཤིང་རྟ་ལ་སོགས་པ་ཡང་ཆོས་ཉིད་འདི་ལས་མི་འདའ་བ་ཉིད་དོ་ཞེས་ཐམས་ཅད་དང་ཉེ་བར་[[237]](#footnote-256)སྦྱར་བར་བཤད་ཟིན་ཏོ། །​འདིར་ཡང་གསུངས་པ། ཡི་གེ་གཅིག་སྔགས་གང་ཡང་མེད། །​ཡི་གེ་མང་པོ་གཞན་ཡང་མེད། །​ཡི་གེ་འགགས་པ་རྣམས་མིན་ལ། །​བརྟེན་[[238]](#footnote-257)ནས་དེ་ནི་མེད་པ་ཡིན། །​དེ་བཞིན་རང་གི་ཡན་ལག་ལས། །​སྨན་ནི་གུད་ན་[[239]](#footnote-258)མི་སྣང་ངོ། །​སྒྱུ་མའི་གླང་པོ་སྣང་བ་དེ། །​དེ་དག་ལས་མིན་གཞན་ཡང་མིན། །​རྟེན་ཅིང་འབྲེལ་པར་འབྱུང་བ་དེ། །​ཡོད་དམ་མེད་པར་སུ་ཞིག་འདོད། །​དེ་ལ་དམིགས་པར་བྱེད་པ་ཡི། །​མིག་གི་རྣམ་ཤེས་བྱུང་བ་[[240]](#footnote-259)ལྟར། །​ལས་དང་ཉོན་མོངས་དབང་འཕགས་པ།[[241]](#footnote-260) །​ལེན་བཅས་སྲིད་ལས་འབྱུང་བ་དང་། །​དེ་བཞིན་དུ་ནི་གཟུགས་འབྱུང་བ། །​ཡོད་དམ་མེད་པར་སུ་ཞིག་འདོད། །​དེ་ལྟར་སྲིད་པའི་ཡན་ལག་ཀུན། །​ཐ་སྙད་ཀྱིས་ནི་གདགས་པ་སྟེ། །​འདི་ལྟར་འགོག་ལ་སོགས་པ་ཡི། །​ཆོས་ཀུན་དགོངས་ཏེ་གསུངས་པ་ཡིན། །​ཇི་ལྟར་སྔགས་དེ་[[242]](#footnote-261)སྔགས་མིན་དང་། །​ཇི་ལྟར་སྨན་ཡང་སྨན་མིན་ལ།[[243]](#footnote-262) །​དེ་ལྟར་བརྟེན་[[244]](#footnote-263)ནས་གསུངས་པ་སྟེ། །​གཉིས་ཀ་འགྲུབ་པར་འགྱུར་མ་ཡིན། །​ཆོས་ཐམས་ཅད་རང་བཞིན་མེད་པ་ཡིན་དུ་ཟིན་ན། འཇིག་རྟེན་མཐའ་དག་ནམ་མཁའི་མེ་ཏོག་བཞིན་དུ་འགྱུར་ཏེ། དེའི་[[245]](#footnote-264)ཕྱིར་མཐོང་བ་དང་། ཐོས་པ་དང་། བྱེ་བྲག་ཕྱེད་པ་[[246]](#footnote-265)དང་། རྣམ་པར་ཤེས་པ་ལ་སོགས་པ་མེད་པས་འཕགས་པ་དང་འཕགས་པ་མ་ཡིན་པའི་ཐ་སྙད་ལ་སོགས་པ་རྣམ་པར་གཞག་པ་གྲུབ་པའི་མཐའ་དང་མི་འགལ་བ་ཇི་ལྟར་སྦྱར་ཞེ་ན། ཀླན་ཀ་འདི་ནི་སྙིང་པོ་ཡོད་པ་མ་ཡིན་ཏེ། དངོས་པོ་ཀུན་གྱི་རང་བཞིན་ནི། །​རིག་པའི་ལམ་གྱི་རྗེས་འབྲང་བར། །​གཞན་དག་འདོད་པ་སེལ་བར་བྱེད། །​དེ་ཕྱིར་རྒོལ་བའི་གནས་མེད་དོ། །​ཡོད་དང་མེད་དང་ཡོད་མེད་ཅེས། །​ཁས་མི་ལེན་པ་གང་ཡིན་པ། །​དེ་ལ་ནན་ཏན་ལྡན་པས་ཀྱང་། །​ཅིར་ཡང་ཀླན་ཀ་བྱ་མི་ནུས། །​བྱིས་པའི་གནས་སྐབས་ནས་བཟུང་སྟེ། །​ཐམས་ཅད་མཁྱེན་པའི་ཡེ་ཤེས་ཀྱི་བར་དུ་མྱོང་བ་གང་མ་བརྟགས་གཅིག་པུ་ན་ཡིད་དུ་འོང་བའི་རང་བཞིན་ལ་ནི་ཁོ་བོས་བཀག་པ་མེད་དེ། ཡང་དག་པར་ན་[[247]](#footnote-266)འབྲས་བུ་སྔ་ན་ཡོད་པ་དང་། མེད་པ་དང་། གཉིས་ཀ་དང་། གཉིས་ཀ་མ་ཡིན་པར་སྨྲ་བ་སེར་སྐྱ་པ་ལ་སོགས་པར་བརྟགས་པ་གང་ཡིན་པ་དེ་མེད་དོ། །​དེའི་ཕྱིར་ཆོས་ཐམས་ཅད་རང་བཞིན་མེད་པར་སྨྲ་བ་འདི་ནི་སྟོང་པ་ཉིད་ཀྱི་དོན་ལོག་པར་མཐོང་བ་མ་ཡིན་ནོ། །​གང་གི་ཕྱོགས་ལ་ཡོད་པ་དང་། །​མེད་དང་ཡོད་མེད་ཡོད་མིན་པ། །​དེ་ལ་ཀླན་ཀ་བྱ་བར་ནི། །​ཡུན་རིང་[[248]](#footnote-267)དུ་ཡང་བརྗོད་མི་ནུས། །​དེ་ཕྱིར་ཡང་དག་ཉིད་དུ་ན། །​དངོས་པོ་གང་ཡང་གྲུབ་པ་མེད། །​དེ་ཕྱིར་དེ་བཞིན་གཤེགས་རྣམས་ཀྱིས། །​ཆོས་རྣམས་ཐམས་ཅད་མ་སྐྱེས་གསུངས། །​ཡང་དག་པར་ན་དངོས་པོ་ཕྲ་རབ་ཀྱང་ཡོངས་སུ་གྲུབ་པར་མི་འཐད་དེ། །​ཇི་ལྟར་བསྟན་པའི་ཚུལ་གྱིས་གཅིག་དང་དུ་མའི་རང་བཞིན་དང་བྲལ་བའི་ཕྱིར་རོ། །​དེའི་ཕྱིར་ཡང་དག་པར་ན་གང་གི་སྐྱེ་བ་དང་། [[249]](#footnote-268)སྔོན་དུ་འགྲོ་བའི་གནས་པ་དང་། མི་རྟག་པ་དང་། དེ་ལ་བརྟེན་པའི་དངོས་པོའི་ཆོས་གཞན་ཡང་ཡོད་པར་འགྱུར་རམ། དེ་ལྟ་བས་ན་བློ་གྲོས་རྒྱ་མཚོས་བསྟན་པ་ལས་འདི་སྐད་གསུངས་ཏེ། གང་དག་རྟེན་ཅིང་འབྲེལ་འབྱུང་བ། །​དེ་དག་དངོས་ཉིད་ཅི་ཡང་མིན། །​གང་དག་ངོ་བོ་ཉིད་མེད་པས། །​དེ་དག་གང་དུ་འབྱུང་བ་མེད། །​ཅེའོ། །​གླང་པོའི་རྩལ་གྱི་མདོ་ལས་ཀྱང་། གང་ཞིག་སྐྱེ་བར་འགྱུར་བ་ཡི།[[250]](#footnote-269) །​ཆོས་དེ་གང་ཡང་མི་དམིགས་ན། །​འབྱུང་བ་མེད་པའི་ཆོས་རྣམས་ལ། །​བྱིས་པ་དག་ནི་འབྱུང་བར་འདོད། །​ཅེས་གསུངས་སོ། །​དཀོན་མཆོག་འབྱུང་གནས་ཀྱི་མདོ་ལས་ཀྱང་། [[251]](#footnote-270)གང་ལ་རང་བཞིན་ཡོད་པ་མ་ཡིན་ཏེ། །​རང་བཞིན་མེད་པས་གཞན་རྐྱེན་[[252]](#footnote-271)ཇི་ལྟར་འགྱུར། །​རང་བཞིན་མེད་པས་[[253]](#footnote-272)གཞན་གྱིས་ཇི་ལྟར་བསྐྱེད།[[254]](#footnote-273) །​རྒྱུ་འདི་བདེ་བར་གཤེགས་པས་བསྟན་པ་ཡིན། །​ཞེས་གསུངས་སོ། །​དེའི་ཕྱིར་ཡབ་དང་སྲས་མཇལ་བའི་མདོ་ལས་ཀྱང་། རྟེན་ཅིང་འབྲེལ་པར་འབྱུང་བ་ལ་[[255]](#footnote-274)འཇུག་པས་ཆོས་ཀྱི་དབྱིངས་ལ་འཇུག་པ་སྟོན་པ་བསྟན་ཏེ། བཅོམ་ལྡན་འདས་དེ་ལ་མ་རིག་པ་ནི་མ་རིག་པ་ཉིད་ཀྱིས་མ་མཆིས་སོ། །​དེ་ཅིའི་སླད་དུ་ཞེ་ན། འདི་ལྟར་མ་རིག་པ་ནི་རང་བཞིན་དང་བྲལ་བ་སྟེ། ཆོས་གང་ལ་ཡང་རང་བཞིན་མ་མཆིས་པ་དེ་ནི་དངོས་པོ་མ་མཆིས་པའོ། །​གང་ལ་དངོས་པོ་མ་མཆིས་པ་དེ་ནི་ཡོངས་སུ་མ་གྲུབ་པའོ། །​གང་ཡོངས་སུ་མ་གྲུབ་པ་དེ་ནི་མི་སྐྱེ་བའོ། །​གང་མི་སྐྱེ་བ་དེ་ནི་མི་འགག་པའོ། །​གང་མ་སྐྱེས་མ་འགགས་པ་དེ་ནི་འདས་པ་ཞེས་གདགས་པར་[[256]](#footnote-275)བགྱི་བ་མ་ལགས། མ་འོངས་པ་དང་། ད་ལྟར་བྱུང་བ་ཞེས་གདགས་པར་བགྱི་བ་མ་ལགས་སོ། །​གང་དུས་གསུམ་དུ་མི་དམིགས་པ་དེ་ནི་མིང་མ་མཆིས་པ། མཚན་ཉིད་མ་མཆིས་པ་མཚན་མ་མ་མཆིས་པ། གདགས་སུ་མ་མཆིས་པ་སྟེ། གཞན་དུ་མ་ལགས་ཀྱི་མིང་ཙམ་དང་། བརྡ་ཙམ་དང་། ཐ་སྙད་ཙམ་དང་། ཀུན་རྫོབ་ཙམ་དང་། བརྗོད་པ་ཙམ་དང་། གདགས་པ་ཙམ་དུ་སེམས་ཅན་རྣམས་གཟུད་པའི་དོན་དུ་བགྱི་བ་མ་གཏོགས་པར་[[257]](#footnote-276)མ་རིག་པ་དེ་ནི་དོན་དམ་པར་དམིགས་སུ་མ་མཆིས་སོ། །​ཆོས་གང་དོན་དམ་པར་དམིགས་སུ་མ་མཆིས་པ་དེ་ནི་གདགས་སུ་མ་མཆིས་པ་ཐ་སྙད་དུ་བགྱིར་མ་མཆིས་པ་བརྗོད་དུ་མ་མཆིས་པ་སྟེ་བཅོམ་ལྡན་འདས་གང་མིང་ཙམ་ཞེས་བགྱི་བ་ནས་གདགས་པ་ཙམ་གྱི་བར་དེ་དག་ཀྱང་ཡང་དག་པར་མ་ལགས་པ་ཞེས་རྒྱ་ཆེར་འབྱུང་ངོ། །​དེ་ལྟར་[[258]](#footnote-277)བྱས་ན། ཆོས་ཀྱི་འཁོར་ལོ་བསྐོར་བ་ན། །​གཟོད་ནས་ཞི་ཞིང་མ་སྐྱེས་དང་། །​རང་བཞིན་མྱ་ངན་འདས་པ་ཞེས། །​ཆོས་རྣམས་མགོན་པོ་ཁྱོད་ཀྱིས་བསྟན། །​ཅེས་བྱ་བའི་ཚིགས་སུ་བཅད་པ་འདི་ལེགས་པར་བཤད་པར་འགྱུར་ཏེ། །​འདིས་ནི་ཆོས་ཐམས་ཅད་དུས་གསུམ་དུ་མཉམ་པ་ཉིད་དུ་ཡོངས་སུ་བསྟན་ཏོ། །​གཟོད་མ་ནི་མ་འོངས་པའི་དུས་ཏེ་རང་བཞིན་དང་བྲལ་བའི་ཕྱིར་དེར་ཞི་བའོ། །​ད་ལྟར་བྱུང་བའི་དུས་ན་ཡང་མ་སྐྱེས་ཏེ། རང་བཞིན་དང་བྲལ་བ་ཉིད་ཀྱི་ཕྱིར་རོ། །​འདས་པའི་དུས་ན་ཡང་[[259]](#footnote-278)རང་བཞིན་གྱི་ངོ་བོ་ཉིད་ཀྱིས་མྱ་ངན་ལས་འདས་པ་སྟེ། རང་བཞིན་དང་བྲལ་བ་ཉིད་ཀྱི་ཕྱིར་རོ། །​ཡབ་དང་སྲས་མཇལ་བའི་མདོ་ལས། ཇི་སྐད་དུ། ཆོས་འདི་དག་ཐམས་ཅད་ནི་དུས་གསུམ་དུ་མཉམ་པ་ཉིད་ཀྱིས་མཉམ་པ་སྟེ། འདས་པའི་དུས་ན་ཡང་ཆོས་ཐམས་ཅད་རང་བཞིན་དང་བྲལ་བའོ། །​མ་འོངས་པ་དང་། ད་ལྟར་བྱུང་བའི་དུས་ན་ཡང་ཆོས་ཐམས་ཅད་རང་བཞིན་དང་བྲལ་བའོ་ཞེས་གསུངས་པ་ལྟ་བུའོ། །​ཡང་དེ་ཉིད་ལས་གསལ་བར་མཛད་དེ། ཆོས་ཐམས་ཅད་ནི་རང་བཞིན་གྱིས་སྟོང་པའོ། །​ཆོས་གང་ལ་རང་བཞིན་མ་མཆིས་པ་དེ་ནི་འདས་པ་མ་ལགས། མ་འོངས་པ་མ་ལགས། ད་ལྟར་བྱུང་བ་མ་ལགས་སོ། །​དེ་ཅིའི་སླད་དུ་ཞེ་ན། རང་བཞིན་མ་མཆིས་པ་ནི་འདས་པ་ཞེས་གདགས་པར་བགྱི་བ་མ་ལགས། མ་འོངས་པ་དང་ད་ལྟར་བྱུང་བ་ཞེས་གདགས་པར་བགྱི་བ་མ་ལགས་སོ་ཞེས་འབྱུང་ངོ། །​སྐྱེ་བ་མེད་པ་ལ་སོགས་པ་ཡང་། ཡང་དག་པའི་ཀུན་རྫོབ་ཏུ་གཏོགས་པ་ཡིན་དུ་ཟིན་ཀྱང་། དམ་པའི་དོན་དང་མཐུན་པའི་ཕྱིར། །​འདི་ནི་དམ་པའི་དོན་ཞེས་བྱ། །​ཡང་དག་ཏུ་ན་སྤྲོས་པ་ཡི།[[260]](#footnote-279) །​ཚོགས་རྣམས་ཀུན་ལས་དེ་གྲོལ་ཡིན། །​དོན་དམ་པ་ནི་དངོས་པོ་དང་དངོས་པོ་མེད་པ་དང་། སྐྱེ་བ་དང་མི་སྐྱེ་བོ་དང་། སྟོང་པ་དང་མི་སྟོང་པ་ལ་སོགས་པ་སྤྲོས་པའི་དྲ་བ་མཐའ་དག་སྤངས་པའོ། །​སྐྱེ་བ་མེད་པ་ལ་སོགས་པ་ནི་དེ་ལ་འཇུག་པ་དང་མཐུན་པའི་ཕྱིར་དོན་དམ་པ་[[261]](#footnote-280)ཞེས་ཉེ་བར་འདོགས་སོ། །​ཡང་དག་ཀུན་རྫོབ་རྣམས་ཀྱི་སྐས། །​མེད་པར་ཡང་དག་ཁང་པ་[[262]](#footnote-281)ཡི། །​སྟེང་དུ་འགྲོ་བར་བྱ་བ་ནི། །​མཁས་ལ་རུང་བ་མ་ཡིན་ནོ། །​ཅིའི་ཕྱིར་དངོས་སུ་དོན་དམ་པ་མ་[[263]](#footnote-282)ཡིན་པ་བསྟན་པ། སྐྱེ་བ་ལ་སོགས་མེད་པའི་ཕྱིར། །​སྐྱེ་བ་མེད་ལ་སོགས་མི་སྲིད། །​དེ་ཡི་ངོ་བོ་བཀག་པའི་ཕྱིར། །​དེ་ཡི་ཚིག་གི་སྒྲ་མི་སྲིད། །​ཡུལ་མེད་པ་ལ་དགག་པ་ཡི། །​སྦྱོར་བ་ལེགས་པ་ཡོད་མ་ཡིན། །​རྣམ་པར་རྟོག་ལ་བརྟེན་[[264]](#footnote-283)ན་ཡང་། །​ཀུན་རྫོབ་པར་འགྱུར་ཡང་དག་མིན། །​སྐྱེ་བ་ལ་སོགས་མེད་ན་དེ་བརྗོད་པའི་[[265]](#footnote-284)སྒྲའི་སྦྱོར་བ་མི་འཐད་དོ། །​དེ་བས་ན་ཡུལ་མེད་པ་ལ་དགག་པའི་ཕྱིར་སྐྱེ་བ་ཡང་མེད་པས་སྐྱེ་བ་མེད་པ་ལ་སོགས་པ་མི་སྲིད་དོ། །​ཇི་སྟེ་རང་གི་མཚན་ཉིད་ནི་སྒྲ་འདི་དག་གི་ཡུལ་མ་ཡིན་མོད་ཀྱི། འོན་ཀྱང་ཐོག་མ་མེད་པའི་དུས་ཀྱི་བག་ཆགས་ལས་བྱུང་བའི་རྣམ་པར་རྟོག་པ་ལ་སྣང་བའི་ངང་ཅན་གྱི་དོན་ཡུལ་ཉིད་དུ་བདག་གིར་བྱས་ཏེ། ཆོས་ཅན་འདི་ཉིད་ལ་བརྟེན་ནས་སྐྱེ་བ་ལ་སོགས་པ་རྣམ་པར་རྟོག་པ་ལ་སྣང་བའི་དོན་འདི་ཅི་གཞན་དག་འདོད་པའི་དོན་ལ་བརྟེན་ནམ། འོན་ཏེ་མ་ཡིན་ཞེས་ཡོད་དམ་མེད་པ་སེམས་[[266]](#footnote-285)པར་བྱེད་ཀྱི། སྐྱེ་བ་ལ་སོགས་པ་རྣམ་པར་རྟོག་པ་ལ་སྣང་བའི་དོན་[[267]](#footnote-286)ནི་སྤོང་བར་མི་བྱེད་དེ། དེ་ཉིད་བློ་ལ་བསྐྱེད་པར་[[268]](#footnote-287)བྱ་བའི་ཕྱིར་སྒྲ་སྦྱོར་བའི་ཕྱིར་རོ་ཞེ་ན། རྣམ་པར་རྟོག་པ་ཡང་རྣམ་པར་ཤེས་པའི་ངོ་བོ་ཉིད་ཡིན་པས་དེ་དཔྱད་པ་ཉིད་ཀྱིས་བསལ་ཟིན་པ་[[269]](#footnote-288)མ་ཡིན་ནམ། གཞན་ཡང་དེ་ལྟ་ན་ཀུན་རྫོབ་ཅེས་བྱ་བའི་རྣམ་པར་རྟོག་པའི་བློ་ལ་བརྟེན་པའི་ཕྱིར་མ་སྐྱེས་པ་ལ་སོགས་པ་ནི་ཀུན་རྫོབ་པར་འགྱུར་གྱི། དོན་དམ་པར་མ་ཡིན་ཏེ། ཤིང་ལ་སོགས་པ་སྒྲའི་དོན་བཞིན་ནོ། །​གཞན་ཡང་དངོས་པོ་མ་གྲུབ་ན་དེ་ལ་ལྟོས་ནས་རབ་ཏུ་བརྟགས་པ་བདག་གི་དངོས་པོ་[[270]](#footnote-289)དེ་ཁོ་ན་ལ་[[271]](#footnote-290)དངོས་པོ་མེད་པ་ལ་སོགས་པ་ཡང་མེད་པ་ཉིད་དོ། །​འདི་སྐད་གསུངས་ཏེ། གལ་ཏེ་དངོས་པོ་མ་གྲུབ་ན། །​དངོས་པོ་མེད་པར་འགྲུབ་མི་འགྱུར། །​དངོས་པོ་གཞན་དུ་གྱུར་ན་ནི། །​དངོས་པོ་མེད་ཅེས་སྐྱེ་བོ་[[272]](#footnote-291)སྨྲ། །​ཞེའོ། །​དེ་སྐད་དུ། འོ་མར་ཞོ་ལ་སོགས་མེད་པ། །​དེ་ན་སྔ་ན་མེད་ཅེས་བྱ། །​ཞོ་ལ་འོ་མ་མེད་པ་ནི། །​ཞིག་ནས་མེད་པའི་མཚན་ཉིད་ཡིན། །​མགོ་ཡི་[[273]](#footnote-292)ཡན་ལག་ལྕོང་བ་དང་། །​སྐྱེ་དང་སྲ་བ་རྣམ་སྤངས་པ། །​རི་བོང་རྭ་ལ་སོགས་དངོས་སུ། །​དེ་ནི་གཏན་མེད་བརྗོད་པ་ཡིན། །​བ་ལང་ལ་ནི་རྟ་སོགས་མེད། །​དེ་ནི་གཅིག་ལ་གཅིག་མེད་བརྗོད། །​ཅེའོ། །​གསོག་ཏུ་གྱུར་པ་དངོས་པོ་མེད་པར་གྱུར་པ་ཡང་། དངོས་པོ་ཡོད་པ་ཉིད་དུ་ངེས་པའི་ཟླས་དྲངས་ནས་རྣམ་པར་གཞག་སྟེ། མོ་གཤམ་ལ་སོགས་པ་དང་། བུ་ལ་སོགས་པ་ཡོད་པར་མ་ངེས་ན་མོ་གཤམ་གྱི་བུ་ལ་སོགས་པར་རྣམ་པར་རྟོག་པར་མི་འགྱུར་རོ། །​དེ་བས་ན་བློ་གྲོས་རྒྱ་མཚོའི་མདོ་ལས་བསྟན་པ། ཚངས་པ་ཆོས་གང་ཡོངས་སུ་མ་གྲུབ་པ་དེ་ཡོད་པ་ཉིད་དུ་ཞེའམ། མེད་པ་ཉིད་དོ་ཞེས་ཁས་མི་ལེན་ཏོ་[[274]](#footnote-293)ཞེས་འབྱུང་བ་འདི་ལེགས་པར་བཤད་པ་ཡིན་[[275]](#footnote-294)པར་འགྱུར་རོ། །​ལང་ཀར་གཤེགས་པ་ལས་ཀྱང་། ཡོད་པའི་ཟླས་དྲངས་མེད་པ་སྟེ། །​མེད་པའང་[[276]](#footnote-295)ཡོད་པའི་[[277]](#footnote-296)ཟླས་དྲངས་སོ། །​དེ་བས་མེད་པར་[[278]](#footnote-297)བསམ་མི་བྱ། །​ཡོད་པ་ཉིད་དུའང་མི་བརྟག་[[279]](#footnote-298)གོ། །​གང་ལ་ཅི་ཡང་མི་སྐྱེ་བ། །​ཅི་ཡང་འགག་པར་མི་འགྱུར་ཏེ། །​འཇིག་རྟེན་རྣམ་པར་དབེན་མཐོང་བ། །​དེ་ལ་ཡོད་དང་མེད་པ་མེད། །​ཅེས་གསུངས་སོ། །​དེ་ལ་དོན་ནི་དེ་[[280]](#footnote-299)ཡིན་ཏེ། །​ཡོད་པའི་ཟླས་དྲངས་ནས་མེད་པ་[[281]](#footnote-300)རྣམ་པར་གཞག་སྟེ། དཔེར་ན་ཞི་གནས་མེད་པ་ལ་སོགས་པ་མེད་[[282]](#footnote-301)པ་རྣམ་པ་གསུམ་ལྟ་བུའོ། །​མེད་པའི་ཟླས་དྲངས་ནས་ཡོད་པ་སྟེ། དཔེར་ན་སྐྱེ་བ་སྔ་ན་མེད་པ་ལྟ་བུའོ། །​སྔ་ན་ཡོད་པ་སྐྱེ་འགྱུར་ན། །​སྐྱེས་པ་ཡང་ནི་སྐྱེ་བར་འགྱུར། །​ཞེའོ། །​དེ་ལྟ་བས་ན། བློ་གྲོས་བཟང་པོས་གང་གསུངས་པ། གང་དག་བདག་དངོས་གཞན་དངོས་དང་། །​དངོས་དང་དངོས་པོ་མེད་མཐོང་བ། །​དེ་དག་སངས་རྒྱས་བསྟན་པ་ལ། །​ཡང་དག་མཐོང་བ་མ་ཡིན་ནོ། །​ཡང་དག་དངོས་རྣམས་རྟེན་[[283]](#footnote-302)བྱས་ནས། །​ཆུ་ཡི་ཟླ་བ་ལྟ་བུར་ནི། །​ཡང་དག་མ་ཡིན་ལོག་མིན་པར། །​འདོད་པ་དེ་དག་ལྟས་མི་འཕྲོགས། །​ཐམས་ཅད་རྟག་མིན་མི་རྟག་པའང་། །​ཅི་ཡང་མེད་དེ་རྟག་དེ་བཞིན། །​དངོས་ཡོད་རྟག་དང་མི་རྟག་པར། །​འགྱུར་ན་དེ་ནི་ག་ལ་ཡོད། །​གང་ཅི་བརྗོད་པ་ཐམས་ཅད་ནི། །​ངོ་བོ་ཉིད་ཀྱིས་སྟོང་རིག་བྱ། །​སྟོང་ཞེས་བྱ་བ་དེ་ཡང་སྟོང་། །​འདི་ལྟར་མི་སྟོང་ཡོད་མ་ཡིན། །​སུ་ལ་སྟོང་ཉིད་འདི་འབྱུང་བ། །​དེ་ལ་དོན་རྣམས་ཐམས་ཅད་འབྱུང་། །​སུ་ལ་སྟོང་ཉིད་མི་འབྱུང་བ། །​དེ་ལ་ཅི་ཡང་འབྱུང་བ་མེད། །​ཅེས་བྱ་བ་འདི་ནི་ལེགས་པར་གསུངས་པའོ། །​དེ་བས་ན་ཀླུའི་རྒྱལ་པོ་རྒྱ་མཚོས་ཞུས་པ་ཆེན་པོ་ལས། སྔོན་མཐའ་སྟོང་ཞིང་ཕྱི་མའི་མཐའ་ཡང་སྟོང་། །​སྐྱེ་དང་འཇིག་དང་གནས་པའི་དངོས་པོ་སྟོང་། །​འདི་ནི་དངོས་པོ་ཡོད་མིན་དངོས་མེད་མིན། །​ཆོས་རྣམས་ཐམས་ཅད་ངོ་བོ་ཉིད་ཀྱིས་སྟོང་། །​ཞེས་གསུངས་སོ། །​འོ་ན་དེ་ནི་རྟོགས་གྱུར་པས། །​དེ་ཡི་རང་བཞིན་མངོན་སུམ་ཕྱིར། །​མི་མཁས་རྣམས་ཀྱང་དངོས་རྣམས་ཀྱི། །​དངོས་པོ་འདི་འདྲ་ཅིས་མི་རྟོགས། །​དེ་རྟོགས་ན་དེའི་རང་གི་ངོ་བོ་མི་རྟོགས་པ་ནི་མི་རིགས་ཏེ། བུམ་པས་དབེན་པའི་ས་གཞི་དམིགས་ན། དེའི་བདག་ཉིད་དུ་གྱུར་པ་བུམ་པས་དབེན་པ་རྟོགས་པ་བཞིན་ནོ། །​དངོས་པོ་རྣམས་ནི་སོ་སོའི་སྐྱེ་བོའི་ལྟ་བ་དཀར་པོ་མ་ཡིན་པ་ཐ་ཤལ་རྣམས་ཀྱིས་ཀྱང་དངོས་པོ་ལ་སོགས་པའི་རྣམ་པ་མེད་པ་ལས་སྒྲོ་བཏགས་པས། སྒྲོ་བཏགས་པ་ཡང་དག་པ་ཇི་སྐད་དུ་སྨོས་པ་མཐའ་དག་དང་བྲལ་བ་ཁོ་ན་ཡིན་པར་རྟོགས་ན། ཅིའི་ཕྱིར་དེ་ལྟར་[[284]](#footnote-303)ཡིན་པར་མི་རྟོགས་ཤེ་ན། མ་ཡིན་ཐོག་མེད་རྒྱུད་ལྕི་བར། །​དངོས་པོར་སྒྲོ་བཏགས་དབང་བྱས་པས། །​དེ་ཕྱིར་སྲོག་ཆགས་ཐམས་ཅད་ཀྱིས། །​མངོན་སུམ་རྟོགས་པར་མི་འགྱུར་རོ། །​ཐོག་མ་མེད་པའི་སྲིད་པར་སྐྱེས་པ་དངོས་པོ་ལ་མངོན་པར་ཞེན་པའི་དུག་གིས་དཀྲུགས་པའི་བློ་ཅན་དག་གིས་མངོན་སུམ་ཙམ་དུ་རྟོགས་པས་[[285]](#footnote-304)རྣམ་པ་ཁོང་དུ་ཆུད་པར་མི་ནུས་ཏེ། འདྲ་བ་གཅིག་ནས་གཅིག་ཏུ་བརྒྱུད་པ་[[286]](#footnote-305)དམིགས་པས་བློ་སྣད་པ་དག་གིས་སྐད་ཅིག་[[287]](#footnote-306)པ་ཉིད་མི་རྟོགས་པ་བཞིན་ནོ། །​གཞན་ཡང་འདི་ནི་ངོ་མཚར་མི་ཆེ་སྟེ། འདི་ལྟར་བུམ་པ་དང་བ་ལང་ཉིད་ལ་སོགས་པས་དབེན་པའི་བ་ལང་ལ་སོགས་པའི་དབྱིབས་གསལ་བར་མ་[[288]](#footnote-307)མཐོང་ཡང་། སེར་སྐྱ་དང་གཟེགས་མ་ལ་སྤྱོད་པའི་ལུགས་ཀྱིས་བློ་གྲོས་ཤིན་ཏུ་ཕྱིན་ཅི་[[289]](#footnote-308)ལོག་ཏུ་གྱུར་པ་དག་དེ་ལྟར་རྟོགས་པར་མི་བྱེད་དོ། །​འོ་ན་སུ་དག་གིས་དེ་རྟོགས་ཤེ་ན། བཤད་པ། དེ་ལ་སྒྲོ་འདོགས་གཅོད་བྱེད་པ། །​ཤེས་པར་བྱེད་པའི་གཏན་ཚིགས་ཀྱིས། །​རྗེས་སུ་དཔོག་པ་[[290]](#footnote-309)རྣམ་ཤེས་བྱེད། །​རྣལ་འབྱོར་དབང་རྣམས་མངོན་སུམ་གསལ། །​དངོས་པོ་ལ་སོགས་པར་སྒྲོ་འདོགས་པ་བསལ་བ་བསྒྲུབ་པ་ཕྱོགས་ཙམ་ཞིག་ཇི་སྐད་བསྟན་པ་དག་གི་[[291]](#footnote-310)ཐོས་པ་བས་མཐོ་བ། བསམས་[[292]](#footnote-311)པ་ལས་བྱུང་བའི་ཆོས་རབ་ཏུ་རྣམ་པར་འབྱེད་པ་བསགས་པ་དག་སྤྲོས་པ་དང་བྲལ་བ་[[293]](#footnote-312)ངེས་པར་བརྟག་པར་[[294]](#footnote-313)བྱེད་དོ། །​རྣལ་འབྱོར་པའི་དབང་ཕྱུག་རྣམས་ནི་ཆོས་ཐམས་ཅད་ཀྱི་རང་བཞིན་མཉམ་པ་ཉིད་དུ་རྣམ་པར་ཕྱེ་བའི་ཏིང་ངེ་འཛིན་ལ་སོགས་པ་ལས་བྱུང་བའི་ཡེ་ཤེས་རྣམ་པར་རྟོག་པའི་དྲི་མ་དང་བྲལ་བ་ཉིད་ཀྱིས་ནང་དང་ཕྱིའི་དངོས་པོ་མ་བརྟགས་ན་[[295]](#footnote-314)དགའ་བ་སྙིང་པོ་མེད་པ། ཆུ་ཤིང་གི་སྡོང་པོ་ལྟ་བུ་ཐམས་ཅད་ཇི་ལྟར་སྒྲོ་འདོགས་པའི་ས་བོན་ཡང་ཕྱིས་མི་སྐྱེ་བ་དེ་ལྟར་ཐུགས་སུ་ཆུད་དེ། སྙིང་རྗེ་ཆེན་པོ་ལ་འཇུག་པའི་མདོ་ལས། ཇི་ལྟར་ཆུ་ཤིང་རློན་པའི་སྡོང་པོ་ལ། །​ཞེས་བྱ་བ་ལ་སོགས་པ་ཇི་སྐད་གསུངས་པ་ལྟ་བུའོ། །​ཆེད་དུ་བརྗོད་པ་ལས་ཀྱང་། གང་ཞིག་ཨུ་དུམ་བཱ་[[296]](#footnote-315)ར་དག་ལ་མེ་ཏོག་ལྟར། །​སྲིད་པ་དག་ལ་སྙིང་པོ་མེད་པར་སེམས་བྱེད་པ། །​དགེ་སློང་འདི་ནི་ཕ་རོལ་མིན་པའི་ཕ་རོལ་སོན།[[297]](#footnote-316) །​སྦྲུལ་རྒས་པ་ཡི་པགས་པ་རྙིང་པ་བརྗེ་[[298]](#footnote-317)བ་བཞིན། །​ཞེས་གསུངས་སོ། །​ཆོས་ཐམས་ཅད་རང་བཞིན་མེད་པར་ཁས་བླངས་ན། ཕྱོགས་ཀྱི་ཆོས་ལ་སོགས་པ་རང་ལས་མ་[[299]](#footnote-318)གྲུབ་པའི་ཕྱིར་རྗེས་སུ་དཔག་པ་དང་། རྗེས་སུ་དཔག་པར་བྱ་བའི་ཐ་སྙད་མི་འགྲུབ་པ་མ་ཡིན་ནམ། དེའི་ཕྱིར་རྗེས་སུ་དཔོག་པ་པོས་ཇི་ལྟར་གཏན་ལ་དབབ། གལ་ཏེ་ཡང་ཆོས་ཐམས་ཅད་རང་བཞིན་མེད་པར་སྒྲུབ་པའི་གཏན་ཚིགས་མ་བརྗོད་ན། དེའི་ཚེ་[[300]](#footnote-319)གཏན་ཚིགས་མེད་པར་མི་འགྲུབ་པའི་ཕྱིར་འདོད་པའི་དོན་མི་འགྲུབ་བོ། །​ཅི་སྟེ་བརྗོད་ན་ནི་གཏན་ཚིགས་ཡོད་དེ། དེ་ལྟ་ན་ཡང་ཆོས་ཐམས་ཅད་རང་བཞིན་མེད་པར་མི་འགྲུབ་པས་འདོད་པའི་དོན་མི་འགྲུབ་པོ། །​འདི་ནི་ཇི་[[301]](#footnote-320)ན་སྟེ། འདི་ལྟར། གཞུང་གིས་བསྐྱེད་པའི་[[302]](#footnote-321)བྱེ་བྲག་གིས།[[303]](#footnote-322) །​ཆོས་ཅན་སྤངས་ནས་མཁས་པ་དང་། །​བུད་མེད་བྱིས་པའི་བར་དག་ལ། །​གྲགས་པར་གྱུར་པའི་དངོས་རྣམས་ལ། །​བསྒྲུབ་དང་སྒྲུབ་པའི་དངོས་པོ་འདི། །​མ་ལུས་ཡང་དག་འཇུག་པར་འགྱུར། །​དེ་ལྟ་མིན་ན་གཞི་མ་གྲུབ། །​ལ་སོགས་ལན་ནི་ཇི་སྐད་གདབ། །​བདག་ནི་སྣང་བའི་ངང་ཅན་གྱི།[[304]](#footnote-323) །​དངོས་པོ་དགག་པར་མི་བྱེད་དེ། །​དེ་ལྟ་བས་ན་སྒྲུབ་པ་དང་། །​བསྒྲུབ་བྱ་གཞག་པ་འཁྲུགས་པ་མེད། །​རྗེས་སུ་དཔག་པ་དང་རྗེས་སུ་དཔག་པར་བྱ་བའི་ཐ་སྙད་ཐམས་ཅད་ནི་ཕན་ཚུན་[[305]](#footnote-324)མི་མཐུན་པས་གྲུབ་[[306]](#footnote-325)པའི་མཐས་བསྐྱེད་པ་ཆོས་ཅན་ཐ་དད་པ་[[307]](#footnote-326)ཡོངས་སུ་བཏང་སྟེ། མཁས་པ་དང་བུད་མེད་དང་བྱིས་པའི་བར་གྱི་མིག་དང་རྣ་བ་ལ་སོགས་པའི་ཤེས་པ་ལ་སྣང་བའི་ངང་ཅན་གྱི་ཕྱོགས་སྒྲ་ལ་སོགས་པའི་ཆོས་ཅན་ལ་བརྟེན་ནས་འཇུག་གོ། །​དེ་ལྟ་མིན་ན་དུ་བ་དང་། ཡོད་པ་ལ་སོགས་པའི་མེ་དང་མི་རྟག་པ་ཉིད་ལ་སོགས་པ་བསྒྲུབ་པར་འདོད་པ་ཐམས་ཅད་ཀྱི་གཏན་ཚིགས་ཀྱི་གཞི་འགྲུབ་པར་མི་འགྱུར་ཏེ། སྒྲུབ་[[308]](#footnote-327)པའི་ཆོས་ཅན་ཡན་ལག་ཅན་དང་། ནམ་མཁའི་ཡོན་ཏན་ལ་སོགས་པའི་ངོ་བོ་རྣམས་མ་གྲུབ་པའི་ཕྱིར་རོ། །​དེ་ལྟ་ན་ཆོས་གཉི་ག་དང་ལྡན་པའི་དཔེའི་ཆོས་ཅན་ཡང་མི་འགྲུབ་པ་ཉིད་དོ། །​གལ་ཏེ་བསྒྲུབ་པ་[[309]](#footnote-328)དང་སྒྲུབ་པའི་ཐ་སྙད་འདི་ལྟ་བུ་འདི་གཞན་དག་ཀྱང་ཁས་ལེན་ན་ནི་དེ་ལྟ་ན་མཁས་པ་བརྒལ་བའི་གྲགས་པ་འདི་ཅི་དགོས་ཏེ། འདི་ལྟར་རང་གི་ཕྱོགས་ལ་མི་ལྟ་བར་[[310]](#footnote-329)གཞན་གྱི་ཕྱོགས་ཀྱི་ཉེས་པ་འདི་ཉིད་བརྗོད་དུ་ཟད་དོ། །​ཁོ་བོ་ཡང་མིག་ལ་སོགས་པའི་ཤེས་པ་ལ་སྣང་བའི་ངང་ཅན་གྱི་དངོས་པོ་ནི་མི་སེལ་མོད་ཀྱི།[[311]](#footnote-330) ཤེས་རབ་དང་ཡེ་ཤེས་ཀྱིས་དཔྱད་ན་ཆུ་ཤིང་གི་སྡོང་པོ་བཞིན་དུ་སྙིང་པོ་བག་ཙམ་ཡང་མི་སྣང་བས་དོན་དམ་པར་མི་འདོད་དོ། །​དེ་ལྟ་བས་ན་སྣང་བའི་དོན་མ་བཀག་པ་ཉིད་ཀྱིས་མངོན་པར་ཞེན་པ་མེད་པའི་བསྒྲུབ་པ་[[312]](#footnote-331)དང་། སྒྲུབ་པའི་ཐ་སྙད་འཇུག་པས་ཆོས་ཐམས་ཅད་རང་བཞིན་མེད་པར་སྨྲ་བ་ལ་གནོད་པ་ཅི་ཡང་མེད་དོ། །​ཇི་སྐད་དུ། འཛིན་པ་སྟུག་ལ་མི་བརྟེན་[[313]](#footnote-332)ན། །​ཐ་སྙད་རབ་ཏུ་འགྲུབ་འགྱུར་ལ། །​ཐ་སྙད་རྣམས་ལ་མཁས་གྱུར་ན། །​བསྟན་བཅོས་དོན་ལ་རྨོངས་པ་མེད། །​ཅེས་གསུངས་པ་ལྟ་བུའོ། །​དོན་དམ་པའི་ཚུལ་ལ་སྡང་བས་དབང་སྒྱུར་བ་གང་དག་འདི་ལྟ་སྟེ། ཆོས་ཐམས་ཅད་རང་བཞིན་མེད་པར་ལྟ་བ་ཉིད་ནི་མེད་པ་ཉིད་དུ་ལྟ་བར་སྤྱི་བོ་ནས་དབང་བསྐུར་བ་ཉིད་[[314]](#footnote-333)ཡིན་ནོ་ཞེས་སྨྲ་བ་དང་། དེ་ལྟས་རྒྱུ་དང་འབྲས་བུ་སྐུར་འདེབས་པ། །​ལོག་ལྟས་དཀར་ཕྱོགས་དྲུངས་འབྱིན་དམ་ཆོས་ཀྱི། །​ལོ་ཏོག་སེར་བ་ནམ་མཁའི་མེ་ཏོག་འདི། །​ལེགས་འདོད་རྣམས་ཀྱིས་རྒྱང་རིང་སྤང་བར་བྱ། །​ཞེས་སྨྲ་བ་དེ་དག་གི་ཕྱིར་འདི་བརྗོད་དེ། དེ་ཕྱིར་ཐོག་མེད་སྲིད་རྒྱུད་ནས། །​དངོས་དང་དངོས་མེད་རྟོགས་[[315]](#footnote-334)སོགས་ཀྱི། །​རིགས་མཐུན་ས་བོན་ཡོད་པར་ནི། །​རྗེས་སུ་དཔག་པར་བྱ་བ་ཡིན། །​འདི་ནི་དངོས་པོའི་མཐུ་སྟོབས་ཀྱིས།[[316]](#footnote-335) །​འབྱུང་བ་མ་ཡིན་དེ་མེད་ཕྱིར། །​དངོས་པོ་རྣམས་ཀྱི་བདག་ཉིད་དེ། །​རྒྱ་ཆེར་རབ་ཏུ་བཀག་པ་ཡིན། །​རིམ་གྱིས་འབྱུང་ཕྱིར་གློ་བུར་མིན། །​རྟག་འབྱུང་མ་ཡིན་རྟག་པ་[[317]](#footnote-336)མིན། །​དེ་བས་གོམས་འདྲ་དེ་ཉིད་ཕྱིར། །​དང་པོ་རང་གི་རིགས་ལས་སྐྱེས། །​འདི་ལྟར་དོན་དམ་པར་ན་དངོས་པོ་འདི་དག་ཐམས་ཅད་ནི་སྤྲོས་པ་ཐམས་ཅད་དང་བྲལ་བ་ཡིན་ན། དེ་ལྟ་བུ་དེ་དག་ལ་བློ་དཀར་པོ་མ་ཡིན་པ་རྣམས་ཀྱིས་[[318]](#footnote-337)དངོས་པོ་དང་དངོས་པོ་མེད་པ་ལ་སོགས་པ་[[319]](#footnote-338)རྣམ་པར་རྟོག་པ་དག་འབྱུང་སྟེ། དེ་དག་ཀྱང་ཐོག་མ་མེད་པའི་ལས་དང་སྲིད་པ་ལ་སོགས་པའི་རྒྱུན་ནས་རིགས་མཐུན་པའི་ས་བོན་བོར་[[320]](#footnote-339)ན་རྒྱུ་གཞན་མེད་དོ། །​དེ་དག་ནི་དམིགས་པའི་སྟོབས་ཀྱིས་འབྱུང་བ་ཡང་མ་ཡིན་ཏེ། དངོས་པོ་དང་དངོས་པོ་མེད་པ་ལ་སོགས་པའི་བདག་ཉིད་ཀྱི་དངོས་པོ་རྣམས་རྒྱ་ཆེར་བཀག་པའི་ཕྱིར་རོ། །​དེ་ལ་གལ་ཏེ་རང་གི་རིགས་མཐུན་པའི་ས་བོན་གྱི་རྒྱུ་མེད་དུ་ཟིན་ན། དེ་ལས་ལྷག་མ་གཞན་ཅི་ཞིག་ཡོད། འོ་ན་སྐྱེ་བའི་རྒྱུ་མེད་པའམ། རྒྱུ་རྟག་པ་སྐྱེས་པའམ། བདག་ཉིད་རྟག་པ་དེ་ཡོད་དེ། ཇི་ལྟར་གློ་བུར་འབྱུང་བར་སྨྲ་བ་དང་། དབང་ཕྱུག་ལ་སོགས་པའི་རྒྱུ་ལ་འཆེལ་པ་དང་། ཤེས་པ་ཡོད་པ་རྟག་ཅེས་ཁས་ལེན་པ་ལྟ་བུའོ་ཞེ་ན། དེ་ལྟ་ན་[[321]](#footnote-340)ཡང་མ་ཡིན་ཏེ། དེ་དག་རིམ་གྱིས་འབྱུང་བའི་ཕྱིར་རོ། །​རྒྱུ་ལ་མི་ལྟོས་པ་དང་རྟག་ཏུ་ཉེ་བར་[[322]](#footnote-341)གནས་པའི་རྒྱུ་དང་། རང་བཞིན་རྣམས་ནི་རིམ་གྱིས་འབྱུང་བ་དང་འགལ་ལོ། །​དེ་བས་ན་དངོས་པོ་ལ་སོགས་པར་རྣམ་པར་རྟོག་པའི་ཕྱིར་ཚེ་འདི་ལ་དང་པོ་བྱུང་བ་དག་ཀྱང་འདྲ་བ་ལ་གོམས་པའི་བག་ཆགས་ལས་སྐྱེ་བར་རྗེས་སུ་དཔག་སྟེ། སྐྱེས་པ་རྣམས་གོང་ནས་གོང་དུ་ཆུང་ངུ་དང་འབྲིང་དང་ཆེན་པོ་ལ་སོགས་པའི་བྱེ་བྲག་གིས་[[323]](#footnote-342)ཐ་དད་པ་གོམས་པའི་སྟོབས་ལས་འབྱུང་བ་དངོས་པོ་ལ་སོགས་པ་རྣམ་པར་རྟོག་པ་བཞིན་ནོ། །​དེའི་ཕྱིར་ཐོག་མ་མེད་པའི་སྲིད་པ་གཞན་གྲུབ་བོ། །​འདིས་ནི་མ་འོངས་པའི་སྲིད་པ་རྗེས་སུ་དཔག་པ་ཡང་བཤད་ཟིན་ཏེ། འདི་ལྟར་འདོད་ཆགས་དང་མ་བྲལ་བའི་འཆི་བའི་སེམས་ལ་[[324]](#footnote-343)ནི་བདག་དང་བདག་གི་ལ་ཆགས་པའི་ཕྱིན་ཅི་ལོག་གི་བག་ཆགས་དང་འབྲེལ་པའི་ཕྱིར་སེམས་གཞན་གྱིས་མཚམས་སྦྱོར་ནུས་ཏེ། དེ་སྔོན་གྱི་སེམས་སྐྱེས་པ་དང་འདྲ་བས་སྒྲུབ་པ་གསལ་ལོ། །​དེ་ཕྱིར་རྟག་ཆད་ལྟ་བ་རྣམས། །​གཞུང་འདི་ལ་ནི་རིང་དུ་གནས། །​ལྡོག་དང་རྗེས་སུ་འཇུག་པ་ཡང་། །​ས་བོན་མྱུ་གུ་ལྕུག་སོགས་བཞིན། །​དོན་དམ་པར་རྟག་པ་དང་ཆད་པ་དག་གི་སྐབས་མེད་པ་ཉིད་དེ། དེ་གཉིས་[[325]](#footnote-344)ནི་དངོས་པོ་ལ་བརྟེན་པ་ཡིན་པས་དངོས་པོ་ཡོད་[[326]](#footnote-345)ན་དེ་དག་ལྟག་ལ་ཡོད། ཀུན་རྫོབ་ཀྱི་བདེན་པ་ལ་བརྟེན་ནས་ནི་སྔ་མ་སྔ་མའི་སྐད་ཅིག་ལོག་ན་སྐད་ཅིག་གཞན་དང་གཞན་འབྱུང་བས་དངོས་པོ་རྣམས་ལ་ཐོག་མ་དང་ཐ་མ་མེད་དེ། ཕྱི་རོལ་པ་དག་འདོད་པ་དང་འདྲ་བས་དེ་གཉིས་ཤིན་ཏུ་ཡོད་པར་མི་འགྱུར་རོ། །​འདིར་གསུངས་པ། ཡོད་ན་དངོས་པོ་རྟག་འགྱུར་ལ། །​མེད་ན་ངེས་པར་ཆད་འགྱུར་ཏེ། །​དངོས་ཡོད་གཉི་གར་འགྱུར་བས་ན། །​དེ་ཕྱིར་དངོས་པོ་ཁས་མི་བླང་། །​གང་ཕྱིར་དངོས་པོར་རང་[[327]](#footnote-346)འབྱུང་བ། །​དེ་ཕྱིར་ཆད་པར་འགྱུར་མ་ཡིན། །​གང་ཕྱིར་དངོས་པོ་ལྡོག་འགྱུར་བ། །​དེ་ཕྱིར་རྟག་པར་འགྱུར་མ་ཡིན། །​གང་དག་བྱང་ཆུབ་བརྟེན་པའི་[[328]](#footnote-347)ཕྱིར། །​དོན་དུ་མེད་པར་ཁས་མི་འཆེ། །​མི་སེམས་སྤྱོད་པར་མི་བྱེད་པ། །​དེ་དག་ཇི་ལྟར་མེད་པར་འདོད། །​ཅེའོ། །​དཀོན་མཆོག་སྤྲིན་ལས་ཀྱང་། ཇི་ལྟར་ན་བྱང་ཆུབ་སེམས་དཔའ་ཐེག་པ་ཆེན་པོ་ལ་མཁས་པ་ཡིན་ཞེ་ན། འདི་ལ་བྱང་ཆུབ་སེམས་དཔའ་བསླབ་པ་ཐམས་ཅད་ལ་ཡང་སློབ་ལ། སློབ་པ་ཡང་མི་དམིགས། བསླབ་པའི་ལམ་ལ་ཡང་མི་དམིགས་གང་སློབ་པ་དེ་ཡང་མི་དམིགས་ཏེ། རྒྱུ་དེ་དང་རྐྱེན་དེ་དང་གཞི་དེས་ཆད་པར་ལྟ་བར་མ་འགྱུར་ཞེས་གསུངས་སོ། །​ཡང་དེ་ཉིད་ལས། རིགས་ཀྱི་བུ་འདི་ལ་བྱང་ཆུབ་སེམས་དཔའ་ཡང་དག་པའི་ཤེས་རབ་ཀྱིས་གཟུགས་ལ་རྟོག །​ཚོར་བ་དང་། འདུ་ཤེས་དང་། འདུ་བྱེད་རྣམས་དང་། རྣམ་པར་ཤེས་པ་ལ་རྣམ་པར་རྟོག་སྟེ། དེ་གཟུགས་ལ་རྟོག་པ་ན་གཟུགས་ཀྱི་སྐྱེ་བ་མི་དམིགས། [[329]](#footnote-348)ཀུན་འབྱུང་བ་མི་དམིགས། འགག་པ་མི་དམིགས་སོ། །​ཚོར་བ་དང་། འདུ་ཤེས་དང་། འདུ་བྱེད་རྣམས་[[330]](#footnote-349)དང་། རྣམ་པར་ཤེས་པའི་སྐྱེ་བ་མི་དམིགས། ཀུན་འབྱུང་བ་མི་དམིགས། འགག་པ་མི་དམིགས་སོ། །​དེ་ཡང་དོན་དམ་པར་སྐྱེ་བ་མེད་པར་དཔྱོད་པའི་ཤེས་རབ་ཀྱིས་ཡིན་གྱི། ཐ་སྙད་ཀྱི་རང་བཞིན་དུ་ནི་མ་ཡིན་ནོ་ཞེས་ཡོངས་སུ་བསྟན་པ་ཡིན་ནོ། །​རྣམ་པར་གྲོལ་བ་ཡང་གཞུང་འདི་ལ་སླ་བ་ཉིད་དེ། འདི་ལྟར། ཆོས་ལ་བདག་མེད་མཁས་པ་ནི། །​རང་བཞིན་མེད་པ་[[331]](#footnote-350)གོམས་བྱས་པས། །​ཕྱིན་ཅི་ལོག་ལས་བྱུང་བ་ཡི། །​ཉོན་མོངས་སྒྲིམ་པ་[[332]](#footnote-351)མེད་པར་སྤོང་། །​ཟླ་བའི་སྒྲོན་མའི་ཏིང་ངེ་འཛིན་ལས་འདི་སྐད་[[333]](#footnote-352)དུ། དེས་གང་ཆགས་པ་དང་། གང་ལ་ཆགས་པ་དང་། གང་གིས་[[334]](#footnote-353)ཆགས་པའི་ཆོས་དེ་ཡང་དག་པར་རྗེས་སུ་མི་[[335]](#footnote-354)མཐོང་ངོ་ཞེས་རྒྱ་ཆེར་གསུངས་སོ། །​འདིར་ཡང་གསུངས་པ། དངོས་པོར་ཁས་ལེན་ཡོད་ན་ནི། །​འདོད་ཆགས་ཞེ་སྡང་མི་བཟད་[[336]](#footnote-355)འབྱུང་། །​ལྟ་བ་མ་རུངས་ཡོངས་སུ་འཛིན། །​དེ་ལས་བྱུང་བའི་རྩོད་པར་འགྱུར། །​དེ་ནི་ལྟ་བ་ཀུན་གྱི་རྒྱུ། །​དེ་མེད་ཉོན་མོངས་མི་འབྱུང་སྟེ། །​དེ་བས་དེ་ནི་ཡོངས་ཤེས་ན། །​ལྟ་དང་ཉོན་མོངས་ཡོངས་སུ་འབྱང་། །​གང་གིས་དེ་ཤེས་འགྱུར་ཞེ་ན། །​རྟེན་ཅིང་འབྱུང་བ་མཐོང་བས་ཏེ། །​བརྟེན་ནས་སྐྱེས་པ་མ་སྐྱེས་ཞེས། །​ཡང་དག་མཁྱེན་པ་མཆོག་གིས་གསུངས། །​ཤེའོ། །​གཞན་ཡང་རང་བཞིན་མེད་པའི་ཚུལ་ལ་གང་མི་འཐད་དོ་ཞེས་རྒོལ་བའི་ཉོན་མོངས་པ་དང་། ལས་དང་། སྐྱེ་བའི་ཀུན་ནས་ཉོན་མོངས་པ་ནི་གང་ཡིན། རྣམ་པར་བྱང་བ་ནི་གང་ཡིན། ལས་དང་འབྲས་བུར་འབྲེལ་པ་དང་། རྗེས་སུ་དཔག་པ་དང་། རྗེས་སུ་དཔག་པར་བྱ་བའི་ཐ་སྙད་ལ་སོགས་པ་ནི་གང་ཡིན། མ་རིག་པ་དང་འདུ་བྱེད་ལ་སོགས་པ་སྲིད་པའི་ཡན་ལག་རྣམས་ཀྱི་རྒྱུ་དང་འབྲས་བུའི་དངོས་པོ་དང་། གཉེན་པོ་གོམས་པར་བྱས་པ་ཤིན་ཏུ་ཉམས་སུ་ལེན་པས་ཉོན་མོངས་པ་དང་མི་མཐུན་པའི་གནས་འབྱུང་བ་དང་། དགེ་བ་དང་མི་དགེ་བའི་ལས་ཀྱི་རྣམ་པར་སྨིན་པ་སྡུག་པ་དང་མི་སྡུག་པ་འབྱུང་བ་དང་། དངོས་གང་ཡང་དག་ཇི་བཞིན་པ། །​དེ་ནི་དེ་འདྲའི་རྟགས་[[337]](#footnote-356)སེམས་ཀྱི། །​རྒྱུ་ཡིན་དེ་ལས་དེ་ལྟའི་དངོས། །​དེ་བས་དེས་བསྐྱེད་རྟགས་ཅན་བློ། །​ཞེས་བྱ་བ་དེ་ལྟ་བུ་ནི་བསྐྱེད་པར་བྱ་བ་དང་སྐྱེད་པའི་དངོས་པོ་མ་ཡིན་ནམ་གལ་ཏེ་དེ་ལྟ་ན་ཡང་པོ་མ་བུ་ཅིག་ཅར་ཀླན་ཀ་ངན་པ་ཐམས་ཅད་ཀྱི་ལན་གདབ་པ་འདི་ངེས་པར་ཟུང་ཤིག །[[338]](#footnote-357)​རྒྱུ་དང་འབྲས་བུའི་དངོས་པོ་ནི། །​ཀུན་རྫོབ་ཏུ་ནི་མ་བཟློག་པས། །​ཀུན་ནས་ཉོན་མོངས་རྣམ་བྱང་སོགས། །​རྣམ་པར་གཞག་པ་འཁྲུགས་པ་མེད། །​གལ་ཏེ་རྣམ་པར་གཞག་པ་འདི་དོན་དམ་པར་ཁས་ལེན་ཅིང་རབ་ཏུ་འབད་ན་དེའི་ཚེ་རྡུལ་ཕྲ་མོ་ལ་སོགས་པ་ནས་རྣམ་པར་ཤེས་པ་ལ་ཐུག་པའི་བར་དག་གཅིག་པའམ་དུ་མའི་རང་བཞིན་དུ་སྒྲུབས་ཤིག །​སྦྱོར་བ་སྔར་བརྗོད་པ་རྣམས་ཀྱི་ལན་ཡང་ཐོབ་ཤིག །[[339]](#footnote-358)​འདི་ལྟར་འདི་མ་ལུས་བར་བདེན་ཞིང་བརྫུན་པ་[[340]](#footnote-359)མ་ཡིན་ཏེ། མི་[[341]](#footnote-360)སླུ་བའི་ཆོས་ཅན་ནོ་ཞེས་ངེས་པར་ཁས་ལེན་ཏོ། །​འདི་སྐད་ཅེས་ཀྱང་གསུངས་ཏེ། རྣམ་པར་དབེན་དོན་མི་ཤེས་ལ། །​ཐོས་པ་ཙམ་ལ་འཇུག་[[342]](#footnote-361)བྱེད་ཅིང་། །​གང་དག་བསོད་ནམས་མི་བྱེད་པ།[[343]](#footnote-362) །​སྐྱེས་བུ་ཐ་ཤལ་དེ་དག་བརླག །​ལས་ཀྱི་འབྲས་བུ་ཡོད་པ་དང་། །​འགྲོ་བ་དག་ཀྱང་ཤིན་ཏུ་བརྗོད། །​དེ་ཡི་རང་བཞིན་ཡོངས་ཤེས་དང་། །​སྐྱེ་བ་མེད་པ་དག་ཀྱང་བསྟན། །​འཇིག་རྟེན་དབང་དུ་རྒྱལ་བ་རྣམས། །​ང་དང་ང་ཡི་ཞེས་གསུངས་ལྟར། །​ཕུང་པོ་ཁམས་དང་སྐྱེ་མཆེད་རྣམས། །​དེ་བཞིན་དགོངས་པའི་དབང་གིས་གསུངས། །​ཤེའོ། །​ཡང་དམིགས་པ་ཅན་གང་དག་ན་རེ་ལྟ་བ་འདི་ལ་ནི་བསོད་ནམས་དང་ཡེ་ཤེས་ཀྱི་ཚོགས་ཡོངས་སུ་བཀང་བ་འཐད་པར་ཇི་ལྟར་འགྱུར་བ་[[344]](#footnote-363)ཡིན་ནམ། གལ་ཏེ་འཁོར་གསུམ་ཡོངས་སུ་དག་པར་འགྱུར་རོ་ཞེ་ན། དེ་ཡང་རིགས་པ་མ་ཡིན་ཏེ། འདི་ལྟར་མཆོད་པ་དང་ཕན་གདགས་པར་འདོད་པས་གང་བྱིན་པ་དེས་ནི་དད་པ་ཤིན་ཏུ་བསྐྱེད་[[345]](#footnote-364)ཀྱི། གང་གིས་སྦྱིན་པར་བྱ་བ་དང་། སྦྱིན་པ་པོ་དང་། ལེན་པ་པོ་མི་དམིགས་པ་ལ་གནས་པས་ནི་མ་ཡིན་ནོ། །​འདི་ལྟར་ཅི་ཡང་མེད་པའི་ཕྱིར་སྦྱིན་པར་བྱ་བ་ལ་སོགས་མི་དམིགས་[[346]](#footnote-365)སམ། འོན་ཏེ་ཡུལ་མ་ཡིན་པའི་ཕྱིར་མི་དམིགས། ཕྱོགས་དང་པོ་ལ་ནི་གང་ལ་གང་[[347]](#footnote-366)གིས་ཅི་ལ་ཡང་བྱིན་པ་མེད་པས་བསོད་ནམས་མེད་པར་འགྱུར་རོ། །​བྱང་ཆུབ་སེམས་དཔའ་རྣམས་ཀྱིས་སེམས་ཅན་གྱི་དོན་གྱི་ཕྱིར་ངལ་བ་གང་ཡིན་པ་དེ་ཡང་སེམས་ཅན་རྣམས་མེད་པའི་ཕྱིར་དོན་མེད་པར་འགྱུར་རོ། །​སྦྱིན་པར་བྱ་བ་དང་སྦྱིན་པ་པོ་དང་། ལེན་པ་པོ་རྣམས་ནི་དེ་བཞིན་གཤེགས་པ་རྣམས་ཀྱིས་གཟིགས་ཏེ། དེ་བས་ན་ཡུལ་མ་ཡིན་པའི་ཕྱིར་མི་དམིགས་སོ་ཞེས་བྱ་བ་ཡང་མི་འགྲུབ་བོ། །​གཞན་སྦྱིན་པར་བྱ་བ་བུ་ལ་སོགས་པ་དང་། ལེན་པ་པོ་དང་སྦྱིན་པ་པོ་རང་གི་སེམས་དང་སེམས་ལས་བྱུང་བ་དེ་དག་རང་གིས་རིག་པར་བྱེད་ན་དེ་ཇི་ལྟར་ཡུལ་མ་ཡིན་ཡང་སྨྲས་པ། སྦྱིན་པ་གང་ཞིག་ཕན་གདགས་དང་། །​མཆོད་པའི་ཕྱིར་ཡང་སྦྱིན་བྱེད་པ། །​དེ་ནི་ཤིན་ཏུ་དད་པར་བྱེད། །​མཐོང་མེད་གནས་པས་མ་ཡིན་ནོ། །​མེད་པའི་ཕྱིར་ནི་མི་དམིགས་སམ། །​འོན་ཏེ་ཡུལ་མིན་ཕྱིར་རམ་ཅི། །​མེད་ན་བསོད་ནམས་འཇིག་པར་འགྱུར། །​ངལ་བའི་དོན་ཡང་མེད་པར་འགྱུར། །​གསུམ་ཆར་རྒྱལ་བས་གཟིགས་པས་ན། །​དེ་བས་ཡུལ་མིན་མ་ཡིན་ནོ། །​རང་གི་སེམས་དང་སེམས་བྱུང་གང་། །​དེ་དག་རང་གིས་རིག་པར་[[348]](#footnote-367)བྱེད། །​ཅེས་རྒོལ་བ་དེ་ལ་སོགས་པ་ཐམས་ཅད་ཀྱང་། དེ་ཁོ་ན་མཐོང་བ་ལྟར་མངོན་པར་ཤེས་པ་མ་ཡིན་པས། རྒལ་[[349]](#footnote-368)བར་བསྟན་པ། འདི་ལྟར་རྒྱུ་དང་འབྲས་བུ་ཡི། །​ཆོས་འདི་རྣམ་པར་གཞག་པས་ན། །​ཚོགས་རྣམས་དྲི་མ་མེད་པ་ཡང་། །​གཞུང་འདི་ཉིད་ལ་རུང་བ་ཡིན། །​རྣམ་པར་དག་པའི་རྒྱུ་ལས་ནི། །​འབྲས་བུ་རྣམ་པར་དག་པ་འབྱུང་། །​ཡང་དག་ལྟས་བྱུང་ཚུལ་ཁྲིམས་ཀྱིས། །​ཡན་ལག་ལ་སོགས་རྣམ་དག་བཞིན། །​དེ་བཞིན་རྣམ་དག་མ་ཡིན་ལས། །​འབྲས་བུ་རྣམ་དག་མ་ཡིན་འབྱུང་། །​ལོག་ལྟའི་སྟོབས་ལས་བྱུང་བ་ཡི། །​ལོག་པར་གཡེམ་པ་[[350]](#footnote-369)སོགས་པ་བཞིན། །​འབྲས་བུ་ཐམས་ཅད་ནི་རྒྱུའི་རྗེས་སུ་འགྲོ་བ་དང་། ལྡོག་པ་དང་མཐུན་པར་བྱེད་པས་དེ་རྣམ་པར་དག་པ་དང་། རྣམ་པར་མ་དག་པ་གཉིས་ཀྱིས་རྣམ་པར་དག་[[351]](#footnote-370)པ་དང་རྣམ་པར་[[352]](#footnote-371)མ་དག་པར་འགྱུར་ཏེ། དཔེར་ན། ལེགས་པར་སྤྱད་པ་དང་ཉེས་པར་སྤྱད་པའི་[[353]](#footnote-372)ལས་རྣམས་ཀྱི་[[354]](#footnote-373)འབྲས་བུ་རྣམ་པར་སྨིན་པ་ཡོད་པ་དང་མེད་ཅེས་ཟེར་བ་ལྟ་བུ་སྟེ། ཡང་དག་པ་དང་ལོག་པར་ལྟ་བས་སྔོན་དུ་[[355]](#footnote-374)དྲངས་པའི་ཚུལ་ཁྲིམས་ཀྱི་ཡན་ལག་དང་། བག་ཡོད་པའི་ཡན་ལག་ལ་སོགས་པ་དང་། འདོད་པ་ལ་ལོག་པར་གཡེམ་པ་ལ་སོགས་པ་དེ་[[356]](#footnote-375)བཞིན་ནོ། །​འདིས་ཅི་ཞིག་འགྲུབ་ཅ་ན། བསྟན་པ། ཚད་མའི་གནོད་པ་ཡོད་པས་ན། །​དངོས་པོར་དམིགས་པ་ཡོད་པ་ནི། །​སྨིག་རྒྱུ་ལ་སོགས་ཤེས་པ་བཞིན། །​ཕྱིན་ཅི་ལོག་པར་ཡོངས་སུ་རྟོགས། །​ཡང་དག་པར་ན་དངོས་པོ་ཐམས་ཅད་ནི་གཅིག་དང་དུ་མའི་རང་བཞིན་དུ་མི་འཐད་པས་ཡོད་པ་ལ་གནོད་པའི་ཚད་མ་ནི་སྔར་བཤད་ཟིན་ཏོ། །​རིག་པར་བྱ་བ་དང་རིག་པར་བྱེད་པའི་མཚན་ཉིད་དང་། ཡུལ་ཉིད་ལ་གནོད་པའི་ཚད་མ་ཡང་སྔར་བཤད་ཟིན་ཏོ། །​དེ་ལྟ་བས་ན་འདི་ཡང་དག་པར་ཡོད་དོ་ཞེས་མངོན་པར་ཞེན་ཏེ། སྦྱིན་པར་བྱ་བ་ལ་སོགས་པ་དངོས་པོ་ཐམས་ཅད་ལ་དམིགས་པ་ནི་ཚད་མའི་གནོད་པ་ཡོད་པའི་ཕྱིར་ཕྱིན་ཅི་ལོག་ཡིན་ཏེ། སྨིག་རྒྱུའི་ཚོགས་ལ་ཆུར་ཤེས་པ་བཞིན་ནོ། །​གང་གི་ཕྱིར་དེ་ལྟར་གྱུར་པ། །​དེ་ཕྱིར་དེ་མཐུས་[[357]](#footnote-376)བྱུང་བ་ཡི། །​ཕ་རོལ་ཕྱིན་པ་སྒྲུབ་པ་ཀུན། །​བདག་དང་བདག་གིར་ལོག་པ་ལས། །​བྱུང་བ་བཞིན་དུ་སྟོབས་ཆུང་ངོ། །​ཇི་ལྟར་ཕྱི་དང་ནང་གི་མུ་སྟེགས་ཅན་རྣམས་ཀྱིས་[[358]](#footnote-377)སྦྱིན་པ་དང་། ཚུལ་ཁྲིམས་ལ་སོགས་པ་ལ་[[359]](#footnote-378)ནན་ཏན་བྱེད་པ། འཇིག་ཚོགས་ལ་ལྟ་བ་ལས་བྱུང་བ་ནི་དེ་མ་ཐག་ཏུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་ཡན་ལག་ཏུ་མི་འགྱུར་ཏེ། སྟོབས་ཆུང་བ་དེ་བཞིན་དུ་དམིགས་པ་ཅན་རྣམས་ཀྱི་ཡང་སྟོབས་ཆུང་སྟེ། ཕྱིན་ཅི་ལོག་ལས་བྱུང་བར་བྱེ་བྲག་མེད་པའི་ཕྱིར་རོ། །​དངོས་པོར་དམིགས་པ་མེད་པ་ལས། །​བྱུང་བ་འབྲས་བུ་ཆེན་པོ་སྟེ། །​རྒྱས་པའི་རྒྱུ་ལས་བྱུང་བའི་ཕྱིར། །​ས་བོན་གྲུང་པོའི་མྱུག་སོགས་བཞིན། །​ཡོད་པ་དང་རིག་པར་བྱ་བ་མི་འཐད་པའི་ཕྱིར། ཡང་དག་པར་ན་རིག་པར་བྱ་བ་ལ་སོགས་པ་མི་དམིགས་སོ། །​རྒྱས་པའི་རྒྱུ་ནི་ཕྱིན་ཅི་མ་ལོག་པའི་ཕྱིར་ཏེ། གང་ཟག་ལ་བདག་མེད་པར་ལྟ་བ་བཞིན་ནོ། །​དེ་ལས་བྱུང་བ་སྦྱིན་པ་ལ་སོགས་པ་ནི་སྟོབས་དང་ལྡན་པའི་རྒྱུས་སྔོན་དུ་དྲངས་པའི་ཕྱིར། འབྲས་བུ་ཤིན་ཏུ་རྒྱ་ཆེ་བ་མངོན་པར་སྒྲུབ་ནུས་པར་འགྱུར་ཏེ། ས་བོན་གྲུང་པོ་ལས་བྱུང་བའི་མྱུ་གུ་ལ་སོགས་པ་བཞིན་ནོ། །​འདི་ནི་ཆོས་ཡང་དག་པར་སྡུད་པ་ལས་གསུངས་ཏེ། ཆོས་ཐམས་ཅད་ནི་དམིགས་པ་མེད་པ་སྟེ། དེ་ལ་རྣམ་པར་ཤེས་པ་མི་འཇུག་གོ་ཞེའོ། །​ཡང་དེ་ཉིད་ལས། བཅོམ་ལྡན་འདས་ཆོས་ཐམས་ཅད་མི་མཐོང་བ་ནི་ཡང་དག་པར་མཐོང་བའོ་ཞེས་གསུངས་སོ། །​རྒྱལ་བ་བསྐྱེད་མ་ལས་ཀྱང་། རབ་འབྱོར་འདི་ཇི་སྙམ་དུ་སེམས། ཤར་ཕྱོགས་ཀྱི་ནམ་མཁའི་ཚད་གཟུང་བར་[[360]](#footnote-379)སླ་འམ། རབ་འབྱོར་གྱིས་གསོལ་པ། བཅོམ་ལྡན་འདས་དེ་ནི་མ་ལགས་སོ་ཞེས་བྱ་བ་ནས། རབ་འབྱོར་དེ་བཞིན་དུ་བྱང་ཆུབ་སེམས་དཔའ་གང་མི་གནས་པར་སྦྱིན་པ་ཡོངས་སུ་གཏོང་བ་དེའི་བསོད་ནམས་ཀྱི་ཕུང་པོ་ཡང་ཚད་གཟུང་བར་སླ་བ་མ་ཡིན་ནོ་ཞེས་བྱ་བའི་བར་དུ་གསུངས་སོ། །​ཡང་དེ་ཉིད་ལས། རབ་འབྱོར་འདི་ལྟ་སྟེ། དཔེར་ན་མིག་དང་ལྡན་པའི་མི་ཞིག་མུན་པར་ཞུགས་ནས། །​ཅི་ཡང་མི་མཐོང་བ་དེ་བཞིན་དུ་གང་དངོས་པོར་ལྷུང་བ་ལས་[[361]](#footnote-380)སྦྱིན་པ་ཡོངས་སུ་གཏོང་བ་[[362]](#footnote-381)བྱང་ཆུབ་སེམས་དཔར་བལྟའོ།[[363]](#footnote-382) །​རབ་འབྱོར་འདི་ལྟ་སྟེ། དཔེར་ན། ནམ་ལངས་ཏེ་[[364]](#footnote-383)ཉི་མ་ཤར་ནས་མིག་དང་ལྡན་པའི་མིས་གཟུགས་རྣམ་པ་སྣ་ཚོགས་དག་མཐོང་བ་དེ་བཞིན་དུ་གང་དངོས་པོར་མ་ལྷུང་བས་སྦྱིན་པ་ཡོངས་སུ་གཏོང་[[365]](#footnote-384)བའི་བྱང་ཆུབ་སེམས་དཔར་བལྟའོ་[[366]](#footnote-385)ཞེས་གསུངས་སོ། །​མཆོད་པ་དང་ཕན་འདོགས་པར་འདོད་བས་གང་སྦྱིན་པ་དེ་འཁོར་གསུམ་ཡོངས་སུ་[[367]](#footnote-386)དག་པར་བྱིན་ན་དེ་ཉིད་བློ་གྲོས་དང་ལྡན་པ་རྣམས་ལ་ཤིན་ཏུ་དད་པའི་གནས་སུ་འགྱུར་ཏེ། འདི་ལྟར་དམིགས་པ་མེད་པ་འདི་ནི་ཕྱིན་ཅི་མ་[[368]](#footnote-387)ལོག་པ་སྟེ། དེ་ཡང་[[369]](#footnote-388)གཏི་མུག་མེད་པའི་དགེ་བའི་རྩ་བའོ། །​བསོད་ནམས་དང་འཇིག་པ་དང་ངལ་བ་དོན་མེད་པར་ཐལ་བར་ཡང་མི་འགྱུར་བ་ནི་རྒྱུ་དང་འབྲས་བུའི་དངོས་པོ་ནི། ཀུན་རྫོབ་ཏུ་ནམ་བཟློག་པས་ཞེས་པས་བསྟན་ཟིན་ཏོ། །​གསུམ་ཆར་ཡང་གཟིགས་ཞེས་བྱ་བ་ཡང་ཀུན་རྫོབ་པ་ཉིད་དོ། །​རང་གི་རིག་པ་ཡང་ཀུན་རྫོབ་ཀྱི་བདེན་པར་གཏོགས་པ་ཉིད་དེ་གཅིག་དང་དུ་མའི་རང་བཞིན་དུ་བརྟག་[[370]](#footnote-389)མི་བཟོད་པའི་ཕྱིར་རོ་ཞེས་བྱ་བས་གཏན་ལ་ཕབ་ཟིན་ཏོ། །​དེའི་ཕྱིར་འཆོས་ཟིན་པ་ཡང་[[371]](#footnote-390)མི་འཆའོ། །​གང་དག་གིས་རྒྱུ་དང་འབྲས་བུའི་དངོས་པོར་དམ་བཅས་པས་རྒོལ་བ་ངན་པ་ཐམས་ཅད་ཀྱི་ལན་བཏབ་པར་འདོད་པའི་ཀུན་རྫོབ་ཀྱི་དངོས་པོ་དེ་དག་གང་ཡིན་པ་དེ་དཔྱད་པར་བྱའོ། །​ཅི་སེམས་དང་སེམས་ལས་བྱུང་བ་ཙམ་གྱི་བདག་ཉིད་ཁོ་ནའང་།[[372]](#footnote-391) ཅིའི་ཕྱིར་བདག་ཉིད་ཀྱང་ཡིན་ཞེ་ན། དེ་ལ་ཁ་ཅིག་ནི་ཕྱོགས་ཕྱི་མ་ལ་བརྟེན་ཏེ་བསྟན་བཅོས་ལས་སེམས་ཙམ་མོ་ཞེས་གསུངས་པ་ནི་བྱེད་པ་པོ་དང་ཟ་བ་པོ་དགག་པའི་ཕྱིར་རོ་ཞེས་ཇི་སྐད་དུ་སྨྲ་བ་ལྟ་བུའོ། །​གཞན་དག་སེམས་པ་[[373]](#footnote-392)ནི། རྒྱུ་དང་འབྲས་བུར་གྱུར་པ་ཡང་། །​ཤེས་པ་འབའ་ཞིག་ཁོ་ན་སྟེ། །​རང་གིས་གྲུབ་པ་གང་ཡིན་པ། །​དེ་ནི་ཤེས་པར་གནས་པ་ཡིན། །​རང་གིས་གྲུབ་པའི་ངོ་བོར་ན་[[374]](#footnote-393)ཤེས་པའི་ངོ་བོ་གཞན་རྟོག་པ་མེད་དོ། །​རང་གིས་གྲུབ་པའི་རང་བཞིན་ཡང་རྨི་ལམ་དང་སྒྱུ་མ་ལ་སོགས་པའི་གཟུགས་བཞིན་ནོ། །​གཟུགས་ལ་སོགས་པ་ཕྱི་རོལ་དུ་འདོད་པ་རྣམས་ཤེས་པ་ལས་གུད་ན་ཡོད་པར་བཞུགས་ན་ཡང་མིག་ལ་སོགས་པ་བཞིན་དུ་[[375]](#footnote-394)དུས་མཉམ་པ་དང་མི་མཉམ་པའི་ཚེ་ན་[[376]](#footnote-395)རབ་ཏུ་ཉེ་བའི་རྒྱུ་མེད་པས་རིག་པར་མི་འགྲུབ་བོ། །​དེ་ལྟ་བས་ན་དེ་དག་མྱོང་བ་ནི་ཐ་དད་པ་མ་ཡིན་པའི་སྔོན་པོ་ལ་སྔོན་པོ་ལ་[[377]](#footnote-396)སོགས་པའི་རྣམ་པ་མྱོང་བ་སྟེ། མྱོང་བའི་ངོ་བོ་ཡིན་པས་རྨི་ལམ་དང་སྒྱུ་མ་ལ་སོགས་པའི་གཟུགས་[[378]](#footnote-397)མྱོང་བ་བཞིན་ནོ། །​གལ་ཏེ་ཤེས་པའི་རྣམ་པ་བསྐྱེད་པའི་དོན་གཞན་ཞིག་འབྲས་བུ་ལས་གུད་ན་ཡོད་པར་རྗེས་སུ་དཔོག་ན། དེ་ལྟ་ན་ཡང་མངོན་སུམ་དུ་གྲུབ་པར་མ་གྱུར་གྱི་རྗེས་སུ་དཔག་པར་ཟད་དོ། །​དེ་ལྟ་ན་ཡང་འདི་མེད་པར་གྲུབ་སྟེ། དེ་མ་ཐག་པའི་རྐྱེན་ངེས་པར་ཡོད་པ་དང་། རྡུལ་ཕྲ་མོ་ལ་སོགས་པ་བཀག་པའི་ཕྱིར་རོ། །​དེ་ལྟར་བྱས་ན་སྟུག་པོ་བཀོད་པ་དང་། དགོངས་པ་ངེས་པར་འགྲེལ་པ་ལ་སོགས་པ་ལས་འབྱུང་བ་ཐམས་ཅད་དང་མཐུན་པ་ཡིན་ནོ། །​ལང་ཀར་གཤེགས་པ་ལས། ཕྱི་རོལ་གཟུགས་ནི་ཡོད་མ་ཡིན། །​རང་གི་སེམས་ནི་ཕྱི་རོལ་སྣང་། །​ཞེས་བསྟན་པ་འདི་ཡང་ལེགས་པར་བཤད་པ་ཡིན་ནོ་སྙམ་དུ་སེམས་སོ།[[379]](#footnote-398) །​བློའི་མཐུ་མི་ཆུང་བ་དང་ལྷག་པར་མངོན་དུ་བརྩོན་པ་དག་གིས་ཀྱང་སེམས་དེ་ལ་གཅིག་དང་དུ་མའི་རང་བཞིན་དུ་བརྟགས་ན། དོན་དམ་པར་སྙིང་པོ་མི་མཐོང་བས། ཡང་དག་པར་འདོད་པ་མ་ཡིན་ནོ། །​དེའི་ཕྱིར། སེམས་ཙམ་ལ་ནི་བརྟེན་ནས་སུ། །​ཕྱི་རོལ་དངོས་མེད་ཤེས་པར་བྱ། །​ཚུལ་འདིར་བརྟེན་ནས་དེ་ལ་ཡང་། །​ཤིན་ཏུ་བདག་མེད་ཤེས་པར་བྱ། །​སེམས་ཙམ་གྱི་ཚུལ་ལ་བརྟེན་ནས། མཚུངས་པར་ལྡན་པ་དང་བཅས་པའི་སེམས་ལས་ཕྱི་རོལ་དུ་འདོད་པ་བདག་[[380]](#footnote-399)དང་བདག་གི་དཔེ། [[381]](#footnote-400)གཟུང་བ་དང་འཛིན་པ་ལ་སོགས་པ་རང་བཞིན་མེད་པར་ཚེགས་མེད་པ་ཁོ་ནར་རྟོགས་སོ། །​ཚུལ་འདི་ནི་རང་འབྱུང་བ་མེད་པས་སེམས་དེ་རང་བཞིན་མེད་པར་རྟོགས་སུ་ཟིན་ཀྱང་། མཐའ་ཐམས་ཅད་སྤངས་པ་དབུ་མའི་ལམ་འདི་རྟོགས་ན། གཅིག་དང་དུ་མའི་རང་བཞིན་དང་བྲལ་བས་རང་བཞིན་མེད་པར་ཤིན་ཏུ་རྟོགས་སོ། །​དེའི་ཕྱིར་[[382]](#footnote-401)འཇིག་རྟེན་ལས་འདས་པའི་ལེའུ་ལས། ཀྱེ་རྒྱལ་བའི་སྲས་དག་གཞན་ཡང་ཁམས་གསུམ་པ་ནི་སེམས་ཙམ་དུ་རྟོགས་ཏེ། དུས་གསུམ་ཡང་སེམས་དང་མཚུངས་པར་རྟོགས་སོ། །​སེམས་དེ་ཡང་མཐའ་དང་དབུས་མེད་པར་ཁོང་དུ་ཆུད་དོ་ཞེས་བསྟན་པ་འདི་ལེགས་པར་བཤད་པར་འགྱུར་ཏེ། སྐྱེ་བ་དང་འཇིག་པའི་མཐའ་དང་གནས་པའི་མཚན་ཉིད་ཀྱི་དབུས་མེད་པའི་ཕྱིར་མཐའ་དང་དབུས་མེད་པའོ། །​ཆོས་ཡང་དག་པར་སྡུད་པ་ལས་ཀྱང་། [[383]](#footnote-402)བཅོམ་ལྡན་འདས་ཆོས་ཐམས་ཅད་ནི་ཀུན་བརྟགས་པའི་སྙིང་པོ་སྟེ། སེམས་ཙམ་དུ་བས་པ་རྫས་མ་མཆིས་པ་[[384]](#footnote-403)སྒྱུ་མ་ལྟར་རྩ་བ་མ་མཆིས་པའོ་ཞེས་འབྱུང་ངོ། །​ལང་ཀར་གཤེགས་པ་ལས་ཀྱང་། སེམས་ཙམ་ལ་ནི་བརྟེན་ནས་སུ། །​ཕྱི་རོལ་དོན་ལ་མི་རྟོག་གོ། །​ཡང་དག་དམིགས་པར་གནས་ནས་སུ། །​སེམས་ཙམ་ལས་ཀྱང་ཤིན་ཏུ་བཟླ། །​སེམས་ཙམ་ལས་ནི་བཟླས་ནས་ཀྱང་། །​སྣང་བ་མེད་ལས་ཤིན་ཏུ་བཟླ། །​སྣང་མེད་གནས་པའི་རྣལ་འབྱོར་པ། །​དེ་ཡིས་ཐེག་པ་ཆེན་པོར་མཐོང་། །​འཇུག་པ་ལྷུན་གྱིས་གྲུབ་ཅིང་ཞི། །​སྨོན་ལམ་དག་གིས་རྣམ་པར་སྦྱངས། །​ཡེ་ཤེས་དམ་པ་བདག་མེད་པ། །​སྣང་བ་མེད་ལ་མི་མཐོང་ངོ། །​ཞེས་གསུངས་སོ། །​ཡང་། རྒྱུ་དང་རྐྱེན་ནི་རྣམ་ལོག་དང་། །​རྒྱུ་ཡང་ངེས་པར་བཀག་པ་དང་། །​སེམས་ཙམ་རྣམ་པར་གཞག་པ་ནི། །​སྐྱེ་བ་མེད་པར་ངས་བསྟན་ཏོ། །​དངོས་པོ་རྣམས་ཀྱི་ཕྱི་དངོས་མེད། །​སེམས་ཀྱང་ཡོངས་སུ་གཟུང་མ་ཡིན། །​ལྟ་བ་ཐམས་ཅད་སྤང་བའི་[[385]](#footnote-404)ཕྱིར། །​སྐྱེ་བ་མེད་པའི་མཚན་ཉིད་དོ། །​ཞེས་གསུངས་སོ། །​འདིར་ཡང་གསུངས་པ། འདི་ལ་སྐྱེ་བ་ཅི་ཡང་མེད། །​འགག་པར་འགྱུར་བ་ཅི་ཡང་མེད། །​སྐྱེ་བ་དང་ནི་འགག་པ་དག །​ཤེས་པ་འབའ་ཞིག་ཁོ་ནའོ། །​འབྱུང་བ་ཆེ་ལ་སོགས་བཤད་པ། །​རྣམ་པར་ཤེས་སུ་ཡང་དག་འདུ། །​དེ་ཤེས་པས་ནི་འབྲལ་འགྱུར་ན། །​ལོག་པར་རྣམ་བརྟགས་མ་ཡིན་ནམ། །​ཞེའོ། །​ཚུལ་གཉིས་ཤིང་རྟ་ཞོན་ནས་སུ། །​རིག་པའི་སྲབ་སྐྱོགས་འཇུ་བྱེད་[[386]](#footnote-405)པ། །​དེ་དག་དེ་ཕྱིར་ཇི་བཞིན་ནོ། །​ཐེག་པ་ཆེན་པོ་པ་ཉིད་ཐོབ། །​དངོས་པོའི་སྟོབས་ཀྱིས་ཞུགས་པའི་རྗེས་སུ་དཔག་པ་ལ་འཇུག་པ་རྣམས། ཚུལ་གཉིས་བརྗོད་པས་བསྡུས་པ། དེ་བཞིན་གཤེགས་པ་རྣམས་གཤེགས་ཤིང་རྗེས་སུ་[[387]](#footnote-406)གཤེགས་པའི་ཐེག་པ་ཆེན་པོས་དངོས་པོ་མཐའ་དག་རང་བཞིན་མེད་པར་ཁོང་དུ་ཆུད་པར་བྱེད་དེ། ཤིང་རྟ་ཆེན་པོ་ལ་ཞོན་པ་དག་ཁ་བསྡམས་པའི་སྲབ་སྐྱོགས་ལེགས་པར་བཟུང་བ་བཞིན་དུ་དོན་དང་ལྡན་པའི་ཐེག་པ་ཆེན་པོ་ཞེས་བྱ་བ་ཡང་དག་པར་འཐོབ་[[388]](#footnote-407)པར་བྱེད་དོ། །​ལང་ཀར་གཤེགས་པ་ལས། ཚུལ་གཉིས་ཀྱིས་བསྡུས་པའི་ཐེག་པ་ཆེན་པོ་དེ་མདོར་བསྟན་པ་ནི་འདི་སྙེད་དེ། ཆོས་ལྔ་དག་དང་རང་བཞིན་གསུམ།[[389]](#footnote-408) །​རྣམ་པར་ཤེས་པ་བརྒྱད་ཉིད་དང་། །​བདག་མེད་གཉིས་ཀྱི་དངོས་པོར་ནི། །​ཐེག་པ་ཆེན་པོ་ཐམས་ཅད་འདུས། །​ཞེས་འབྱུང་ངོ། །​ཚུལ་རྣམ་པ་འདི་གཉིས་ནི་རྣམ་འདོར་དང་། ཁྱབ་འཇུག་དང་མིག་མི་བཟང་ལ་སོགས་པས་རྣམ་པ་མང་དུ་བཤད་ལ། ཐེག་པ་ཆེན་པོ་འདི་ལ་བྱེ་བྲག་ཏུ་གྱུར་པ་ཅི་[[390]](#footnote-409)ཡོད་དམ། འདི་ལྟ་སྟེ། བདུད་རྩིའི་[[391]](#footnote-410)ཐིགས་པ་གསང་བ་ལས་བསྟན་པ། རྣམ་རིག་ཙམ་ནི་རྟག་ཏུ་རྣམ་པར་དག །​འདི་ལྟར་སངས་རྒྱས་རྟག་ཏུ་གྲོལ་པ་ཡིན། །​བླང་དང་དོར་བ་མེད་ཅེས་རབ་བརྟགས་པ། །​ཚངས་པ་མྱ་ངན་མེད་པར་རྟག་[[392]](#footnote-411)གནས་བྱོས། །​ཤེའོ། །​ཞག་ལྔ་པ་ནས་འབྱུང་བ། མིང་ཙམ་ལས་ནི་རབ་འདས་ཤིང་། །​དངོས་དང་དངོས་མེད་རྣམ་སྤངས་པ། །​དབྱུང་དང་བསྡུ་ལས་ངེས་གྲོལ་བ། །​དེ་ནི་ནོར་ལྷའི་བུ་ཞེས་བྱ། །​དངོས་ལ་དངོས་ཉིད་ཡོད་མ་ཡིན། །​དངོས་མེད་ལ་ཡང་དངོས་ཉིད་མིན། །​དངོས་དང་དངོས་མེད་རྣམ་གྲོལ་བར། །​གང་དེ་ཤེས་དེ་རིག་བྱེད་རིག །​ཅེའོ། །​ཞི་བའི་མཛེས་སྦྱར་ལས་བྱུང་བ། །​བུ་གཅིག་[[393]](#footnote-412)ཚངས་པ་མཆོག་ཏུ་བདེན། །​རིག་པའི་དབང་ཕྱུག་མུ་མཐའ་ཡས། །​འབའ་ཞིག་ཡོད་པ་ཉིད་སྨྲ་བ། །​དེ་ཡང་ཞིག་པར་རབ་ཏུ་བརྗོད། །​ཅེའོ། །​ཕ་དང་བུའི་སྦྱོར་བ་[[394]](#footnote-413)ལས་བརྗོད་དོ། །​དྲང་སྲོང་ཆེན་པོ་སེར་སྐྱས་སྨྲས་པ། ཡོན་ཏན་རྣམས་ཀྱི་རང་བཞིན་མཆོག །​མཐོང་བའི་ལམ་དུ་འགྲོ་བ་[[395]](#footnote-414)ཡིན། །​མཐོང་བའི་ལམ་དུ་གང་འགྱུར་དེ། །​སྒྱུ་མ་ལྟ་བུར་ཤིན་ཏུ་གསོག །​ཅེའོ། །​དེ་བས་ན་འདི་ལ་དེ་བཞིན་གཤེགས་པའི་སྐྱེས་བུ་བྱེད་པ་ཐུན་མོང་ཡིན་པ་ཅི་ཡོད། དེ་ནི་དེ་ལྟ་མ་ཡིན་ཏེ། ཆོས་ཐམས་ཅད་རང་བཞིན་སྟོང་པར་བསྟན་པ་ནི། དེ་བཞིན་གཤེགས་པ་ཉིད་ཀྱིས་[[396]](#footnote-415)སེང་གེའི་སྒྲ་མུ་སྟེགས་བྱེད་ཀྱི་གླང་པོ་ཆེ་དང་། རི་དགས་ཀྱི་ཚོགས་སྐྲག་པར་བྱེད་པའོ། །​འདི་ལྟར་ཕ་རོལ་མུ་སྟེགས་བྱེད་པ་[[397]](#footnote-416)བདག་ལ་སོགས་པ་ལྟ་བ་ལ་མངོན་པར་ཞེན་པ་ཐམས་ཅད་ནི་ཉི་ཚེ་བ་ཁོ་ནའི་སྟོང་པ་ཉིད་བརྗོད་དེ། འདི་ལྟ་སྟེ། གསང་བ་པའི་རྗེས་སུ་འབྲང་བ་དག་ནི་བདག་དམ་པ་ནི་གཅིག་པུ་ཁོ་ན་རྣམ་པར་ཤེས་པ་ཙམ་གྱི་རང་བཞིན་ཡིན་ཏེ། ནམ་མཁའ་ཆེན་པོ་དང་འདྲ་ཞེས་བརྗོད་དེ། དེ་ལ་རྣལ་འབྱོར་པ་[[398]](#footnote-417)གོམས་པས་གཉུག་མ་དང་གཉུག་མ་མ་ཡིན་པའི་མ་རིག་པ་དང་བྲལ་ནས་བུམ་པ་ལ་སོགས་པ་ཆག་ན་དེའི་ནམ་མཁའ་ནམ་མཁའ་ཆེན་པོར་འདུ་བ་བཞིན་དུ་སྲོག་ཀྱང་དེར་འདུ་ན་རབ་ཏུ་སྨྲ་བ་དག་གིས་དེ་སྲོག་དང་ཡོན་ཏན་དང་འབྱུང་བ་ཉིད་ལ་སོགས་པ་དངོས་པོ་མཐའ་ཡས་པར་རྣམ་པར་བརྟགས་སོ། །​འཇིག་རྟེན་འདི་ནི་སྒྱུ་མའི་རང་བཞིན་ཏེ་གཉིས་སུ་མེད་ཀྱང་རྨི་ལམ་རྨིས་པ་བཞིན་དུ་སྣ་ཚོགས་ཀྱི་ངོ་བོར་སྣང་ངོ། །​འདིར་སྨྲས་པ། བུམ་པ་ལ་སོགས་ཞིག་པ་ན། །​བུམ་པའི་ནམ་མཁའ་ལ་སོགས་པ།[[399]](#footnote-418) །​ཇི་ལྟར་ནམ་མཁའ་འདུ་འགྱུར་བ། །​དེ་བཞིན་སྲོག་ཀྱང་བདག་འདིར་འདུ། །​གཟུགས་དང་འབྲས་བུ་རབ་ཏུ་བརྗོད། །​དེ་དང་དེར་[[400]](#footnote-419)ནི་ཐ་དད་ཀྱང་། །​ནམ་མཁའ་ལ་ནི་ཐ་དད་མེད། །​དེ་བཞིན་སྲོག་ཀྱང་ངེས་པ་ཡིན། །​ཇི་ལྟར་བྱིས་པ་རྣམས་ལ་ནི། །​ནམ་མཁའ་དྲི་མས་དྲི་ཅན་འགྱུར། །​དེ་བཞིན་མི་མཁས་རྣམས་ལ་ཡང་། །​བདག་ནི་དྲི་མས་དྲི་ཅན་འགྱུར། །​ཇི་ལྟར་མུན་ཁུང་མ་རྟོགས་ཏེ། །​ཐག་པ་སྦྲུལ་གྱི་རྒྱུན་ལ་སོགས། །​དངོས་པོར་རྣམ་པར་བརྟགས་པ་ལྟར། །​དེ་བཞིན་བདག་ཀྱང་རྣམ་པར་བརྟགས། །​ཇི་ལྟར་ཐག་པ་ངེས་རྟོགས་ན། །​རྣམ་པར་རྟོག་པ་ལྡོག་[[401]](#footnote-420)འགྱུར་ཏེ། །​ཐག་པ་གཅིག་ཉིད་གཉིས་མིན་པ། །​དེ་ལྟར་བདག་ཀྱང་ངེས་པ་ཡིན། །​སྲོག་ལ་སོགས་པ་མཐའ་ཡས་པའི། །​དངོས་པོ་དེ་དག་རྣམ་པར་བརྟགས། །​གང་གིས་དེ་དག་ཉིད་རྨོངས་པ། །​དེ་ནི་ལྷ་དེའི་སྒྱུ་མ་ཡིན། །​སྲོག་ཏུ་རིགས་པས་སྲོག་ཅེས་བརྗོད། །​འབྱུང་བ་ཡིན་ཞེས་དེ་རིགས་[[402]](#footnote-421)རྣམས། །​ཡོན་ཏན་རིགས་རྣམས་ཡོན་ཏན་སྙམ། །​ཡང་དག་ཡིན་ཞེས་དེ་རིགས་རྣམས། །​གཉིས་མིན་ཡིད་ནི་རྨི་ལམ་ན། །​གཉིས་སུ་སྣང་སྟེ་ཐེ་ཚོམ་མེད། །​དེ་བཞིན་གཉིད་ཀྱིས་མ་ལོག་ཚེ། །​གཉིས་མིན་གཉིས་སྣང་ཐེ་ཚོམ་མེད། །​རྒྱུ་དང་མི་རྒྱུ་གང་ཅིའང་རུང་། །​གཉིས་སུ་སྣང་བ་འདི་ཡིད་ཡིན། །​ཡིད་ནི་མེད་པར་གྱུར་པ་ན། །​གཉིས་སུ་དམིགས་པར་མི་འགྱུར་རོ། །​བདག་ནི་བདེན་པ་རྟོགས་གྱུར་པས། །​གང་ཚེ་ཀུན་ཏུ་མི་རྟོག་པ། །​དེ་ཚེ་ཡིད་ནི་མི་འགྱུར་ཏེ། །​གཟུང་བ་མེད་པས་དེ་འཛིན་མེད། །​ཅེའོ། །​བདག་རྟག་པ་ལྟ་བ་གཉིས་སུ་མེད་པར་བརྗོད་པའི་ཚུལ་འདི་ཐམས་ཅད་ཀྱང་སྔར་སྤངས་ཟིན་ཏོ། །​གཞན་ཡང་གཅིག་གྲོལ་ན་ཐམས་ཅད་གྲོལ་བར་འགྱུར་རོ། །​འོན་ཏེ་མ་གྲོལ་ན་གྲོལ་བར་འདོད་པ་ཡང་མ་གྲོལ་བར་འགྱུར་ཏེ། ཐ་དད་པ་མེད་པའི་ཕྱིར་རོ། །​གཞན་དུ་ན་མི་མཐུན་པའི་ཕྱོགས་[[403]](#footnote-422)གནས་པས་ཐ་དད་པ་ཉིད་དུ་འགྱུར་རོ། །​རྣལ་འབྱོར་གོམས་པའི་རྣལ་འབྱོར་པས། །​ཅི་ཞིག་བཟློག་ཅིང་ཅི་ཞིག་སྒྲུབ། །​དེ་ཡི་བདག་ཉིད་ཕྱིན་ཅི་ལོག །​སྤང་བར་ནུས་པ་མ་ཡིན་ནོ། །​ཤེས་པ་ཡང་དག་བསྐྱེད་བྱ་མིན། །​དེ་ཉིད་རྟག་ཏུ་གནས་ཕྱིར་རོ། །​དེ་ཕྱིར་རྣལ་འབྱོར་བསྒོམས་པ་འདི། །​འབྲས་བུ་མེད་པར་འགྱུར་བ་ཡིན། །​བར་སྐབས་ཀྱི་ཚིགས་སུ་བཅད་པ་དག་གོ། །​ཡེ་སྲིད་པའི་[[404]](#footnote-423)དངོས་པོ་རྟག་པ་དང་གཅིག་པུ་དགག་པ་སྔར་བརྗོད་པ་ཉིད་ཀྱིས་བུམ་པ་དང་ནམ་མཁའི་དཔེ་ཡང་མ་གྲུབ་པོ། །​གཅིག་འདུ་ན་ཐམས་ཅད་ཀྱང་འདུ་བར་འགྱུར་བ་དང་། འོན་ཏེ་[[405]](#footnote-424)མ་ཡིན་ན་འདོད་པར་ཡང་མི་འགྱུར་ཏེ། ཐ་དད་པ་མེད་པའི་ཕྱིར་རོ་ཞེས་བྱ་བ་དེར་ཡང་བརྒལ་ཞིང་བརྟག་པ་དང་མཐུན་པ་ཉིད་དོ། །​དེ་ཁོ་ན་མཐོང་བ་གོམས་པས་[[406]](#footnote-425)གློ་བུར་གྱི་ཉོན་མོངས་པ་དང་བྲལ་བ་ཡང་རང་བཞིན་གྱིས་འོད་གསལ་བའི་སེམས་སྐད་ཅིག་གིས་འཇིག་པའི་ཆོས་ཅན་ལ་འཐད་དོ། །​གཞན་དུ་ན་སྔ་ཕྱིའི་གནས་སྐབས་སུ་དག་པ་དང་མ་དག་པར་འགྱུར་ཏེ། ཐ་དད་པ་མེད་པའི་ཕྱིར་རོ། །​ངེས་པ་དང་མ་ངེས་པ་དང་འཁྲུལ་པ་དང་མ་འཁྲུལ་པ་རྣམ་པར་གཞག་པ་[[407]](#footnote-426)ཐ་དད་པར་བརྗོད་པ་ཡང་སྐད་ཅིག་པ་ལ་རྟེན་པ་[[408]](#footnote-427)ཉིད་ལ་རིགས་ཏེ། སྐྱེས་བུ་རྟག་པ་གཅིག་པུའི་ངོ་བོ་ལ་འཆོལ་བར་གྱུར་པའི་གནས་སྐབས་འདི་དག་གི་ལན་གདབ་པར་མི་ནུས་པའི་ཕྱིར་རོ། །​ཤེས་པའི་སྐྱེས་བུ་རྟག་པ་དང་གཅིག་པུའི་རང་བཞིན་ལ་གཉིད་ཀྱིས་ལོག་པ་དང་། གཉིད་ཀྱིས་མ་ལོག་པའི་གནས་སྐབས་འཇོག་པ་ལ་ཡང་གནས་མེད་པ་ཉིད་དེ། གནས་[[409]](#footnote-428)སྐབས་ཐ་དད་པ་མི་རིགས་པའི་ཕྱིར་རོ། །​དེ་བས་ན། རིག་བྱེད་མཐའ་ལ་ངེས་རྣམས་ཀྱིས། །​རྨི་ལམ་སྒྱུ་མ་ཅི་འདྲ་དང་། །​དྲི་ཟའི་གྲོང་ཁྱེར་ཅི་འདྲར་[[410]](#footnote-429)མཐོང་། །​དེ་ལྟར་འཇིག་རྟེན་འདི་དག་མཐོང་། །​འགོག་པ་མེད་ཅིང་སྐྱེ་བ་མེད། །​བཅིངས་པ་མེད་ཅིང་སྒྲུབ་པ་མེད། །​ཐར་འདོད་མེད་ཅིང་ཐར་པ་མེད། །​འདི་ནི་དོན་དམ་ཉིད་ཡིན་ནོ། །​ཆགས་དང་འཇིགས་དང་ཁྲོ་བྲལ་བ། །​རིག་[[411]](#footnote-430)བྱེད་མཐར་ཕྱིན་ཐུབ་རྣམས་ཀྱིས། །​སྤྲོས་པ་ཉེར་ཞི་གཉིས་མེད་པའི། །​རྣམ་པར་མི་རྟོག་འདི་མཐོང་ངོ། །​ཞེས་དེ་དག་གིས་གང་བརྗོད་པ་དེ་ནི་བདེ་བར་གཤེགས་པས་གསུངས་པ་སྤྲོས་པའི་ཚོགས་ཐམས་ཅད་ལས་གྲོལ་བ། དོན་དམ་པའི་བདེན་པ་ལ་བརྟེན་ན་[[412]](#footnote-431)མཛེས་སོ། །​རྟག་པ་དང་གཅིག་པུའི་བདག་བཀག་པ་འདིས་ཉེ་དབང་གི་ལུགས་ཀྱང་བསལ་ཟིན་ཏོ། །​ཡེ་སྲིད་པའི་ལྟ་བ་ཡང་ཁྱབ་པ་དང་། རྟག་པའི་བདག་དང་ནམ་མཁའ་ལ་སོགས་པ་བསལ་བས་བསལ་ཟིན་ཏོ། །​ཡེ་སྲིད་པའི་དེར་ཡང་རྟག་པ་ཉིད་དང་། ཁྱབ་པ་ཉིད་དང་། བྱེད་པ་པོ་ལ་སོགས་པ་ཡང་དག་པ་ཉིད་དུ་བརྗོད་པའི་ཕྱིར་རོ། །​སེར་སྐྱས་བརྗོད་པ་སྙིང་སྟོབས་དང་། །​རྡུལ་དང་མུན་པ་མཉམ་པའི་གནས་སྐབས་ཀྱི་མཚན་ཉིད་གཙོ་བོ་དང་[[413]](#footnote-432)དམ་པའི་རང་བཞིན་དུ་བརྗོད་པ་ཡང་སྔར་སྨོས་པའི་ཁྱབ་པ་དང་རྟག་པའི་དངོས་པོ་བསལ་བ་ཉིད་ཀྱིས་བསལ་ཟིན་ཏོ། །​རང་གི་སྡེ་པ་གང་དག་ཆོས་ཐམས་ཅད་དངོས་པོ་མེད་པ་[[414]](#footnote-433)ལ་སོགས་པའི་མདོའི་ཚིག་འཆད་པ་ན་སྨད་པ་དང་། ཉུང་བའི་དོན་ལ་སོགས་པ་འཆད་དེ། དངོས་པོ་རྣམས་ངན་པ་ཡིན་པས་དངོས་པོ་མེད་པ་སྟེ། དབུས་དང་ད་ལྟར་གྱི་གནས་སྐབས་ན་མི་བརྟེན་པའི་[[415]](#footnote-434)ཕྱིར་རོ། །​ཡང་ན་དངོས་པོ་དག་ནི་དངོས་པོ་མེད་པ་མང་བས་དངོས་པོ་མེད་པ་སྟེ། སྔོན་དང་ཕྱི་མའི་མཐར་མ་སྐྱེས་པ་དང་། འདས་པར་རང་བཞིན་མེད་པའི་ཕྱིར་རོ། །​བཤད་པ་འདི་ཡང་གལ་ཏེ་སྔར་དཔྱད་པར་[[416]](#footnote-435)བྱས་པའི་སྤངས་པས་གཞན་གྱི་དབང་ཡང་དག་པར་ཡོད་པར་གྲུབ་ན་ནི་ཁོ་བོའི་སེམས་རངས་པར་འགྱུར་རོ། །​གཞན་དུ་ནི་བྱེ་བྲག་ཏུ་སྨྲ་བ་དང་། གནས་མ་བུའི་ཚུལ་གྱི་རྗེས་སུ་འབྲངས་ནས། འདི་ནི་ལྷུར་གྲངས་ཅན་ལ་སོགས་པའི་ལུགས་ཀྱི་དངོས་པོ་དགག་པ་ཡིན་ནོ་ཞེས་འདི་བཤད་མི་ནུས་པ་ཅི་ཡོད། ཡང་ན་བཤད་པ་འདི་ནི་འདུལ་བའི་སྐྱེ་བོ་བློ་མི་ཞིབ་པའི་སྐྲག་པ་བསལ་བའི་ཕྱིར་ཏེ། དེ་དག་ཏུ་ཟད་དོ་ཞེས་བྱ་བ་ནི་མི་སེམས་སོ། །​དེ་ལྟ་བས་ན་ཐུབ་པའི་རྒྱལ་པོས་ཉི་ཚེ་བ་མ་ཡིན་པའི་སྟོང་པ་ཉིད་བསྟན་པ་ཁོ་ན་མུ་སྟེགས་བྱེད་ཀྱི་ཚོགས་ཐམས་ཅད་དང་[[417]](#footnote-436)ཐུན་མོང་མ་ཡིན་པ་འདི་ནི་མཛེས་པ་ཁོ་ན་ཡིན་ཏེ། ཟླ་བ་སྒྲོན་མའི་ཏིང་ངེ་འཛིན་ལས་འདི་སྐད་དུ། ཆོས་རྣམས་ཐམས་ཅད་རྟག་ཏུ་རང་བཞིན་སྟོང་། །​ཞེས་བྱ་བ་ལ་སོགས་པ་གསུངས་པ་ལྟ་བུའོ། །​འདིར་ཡང་བརྗོད་པ། ཤིན་ཏུ་ཕྲ་བའི་དངོས་ལ་ཡང་། །​གང་གིས་སྐྱེ་བར་རྣམ་བརྟགས་པ། །​མཁས་པ་མ་ཡིན་དེ་ཡིས་ནི། །​རྐྱེན་ལས་བྱུང་བའི་དོན་མ་མཐོང་། །​གལ་ཏེ་དོན་གཅིག་[[418]](#footnote-437)ཡོད་གྱུར་ན། །​ཅི་ཡི་ཕྱིར་ན་རང་བཞིན་མེད། །​མདོ་སྡེ་མང་དང་འགལ་བར་འགྱུར། །​འཇིག་རྟེན་མི་མཐུན་ཉིད་དུ་[[419]](#footnote-438)འགྱུར། །​ཞེའོ། །​དེའི་ཕྱིར། ཁྱབ་དང་དབང་ལ་སོགས་མ་མྱོང་། །​དཔག་ཏུ་མེད་པར་གནས་པའི་རྒྱུ། །​འཇིག་རྟེན་སྤྱི་བོར་གྱུར་པས་ཀྱང་། །​ཤིན་ཏུ་མྱོང་པ་མ་ཡིན་པ། །​ཡང་དག་བདུད་རྩི་དག་པ་འདི། །​ཐུགས་རྗེ་དག་པའི་རྒྱུ་རྐྱེན་[[420]](#footnote-439)གྱི། །​དེ་བཞིན་གཤེགས་པ་མ་གཏོགས་པར། །​གཞན་གྱི་ལོངས་སྤྱོད་མ་ཡིན་ནོ། །​ཟླ་བའི་འོད་ཟེར་ལྟར་དག་པ་གང་ཟག་དང་ཆོས་ལ་བདག་མེད་པའི་རང་བཞིན་ཉི་ཚེ་བ་མ་ཡིན་པའི་བདུད་རྩི་འདི་ནི་སྐྱོབ་པ་[[421]](#footnote-440)ཤིན་ཏུ་གསོལ་ཏེ། དེས་ན་རྣམ་པ་ཐམས་ཅད་ཀྱི་མཆོག་དང་ལྡན་པའི་ཤེས་རབ་དང་། ཐུགས་རྗེའི་རྡུལ་ཕྲ་རབ་འདུས་པའི་སྐུ། ཉོན་མོངས་པ་དང་། ཤེས་བྱའི་སྒྲིབ་པའི་ཕུང་པོ་མ་ལུས་པ་དང་བྲལ་བ། ཐམས་ཅད་ཀྱི་མཆོག་འཁོར་བ་ཇི་སྲིད་པར་བཞུགས་སོ། །​འདི་ལྟར་དེ་ནི་བདག་མེད་པ་དང་པོ་རྟོགས་པས་བློ་རྣམ་པར་དག་པ་ཉན་ཐོས་དང་། རང་སངས་རྒྱས་རྣམས་ཀྱི་ས་ཡང་མ་ཡིན་ན། ལོག་པ་བདག་ཏུ་ལྟ་བ་ལ་ཞེན་པ་ལྷ་ཆེན་པོ་[[422]](#footnote-441)ཁྱབ་འཇུག་དང་། ཚངས་པ་ལ་སོགས་པའི་ས་མ་ཡིན་པར་ལྟ་ཅི་སྨོས། དེ་ཕྱིར་ལོག་པར་བསྟན་པ་ཡི། །​གྲུབ་མཐར་འཆེལ་བའི་བློ་ཅན་ལ། །​དེ་ལུགས་རྗེས་འཇུག་བློ་ཅན་རྣམས། །​སྙིང་རྗེ་ཉིད་ནི་རབ་ཏུ་སྐྱེ།[[423]](#footnote-442) །​བདག་དང་གཞན་གྱི་ལུས་ལ་སྡུག་བསྔལ་གྱི་རྒྱུན་བསྐལ་པ་མི་ཉུང་བར་རྗེས་སུ་འབྲེལ་བའི་རྒྱུར་འགྱུར་བ། ལོག་པར་བསྟན་པའི་ཆོས་འདུལ་བ་[[424]](#footnote-443)བྱེད་པ་རྣམས་དང་དེའི་རྗེས་སུ་འགྲོ་བ་རྣམས་ལ་དེ་ཁོ་ན་ཤེས་པ་འདི་ལྟ་བུ་ཚོལ་བས་དེ་ཁོ་ན་མཆོག་གཏན་ལ་ཕེབས་ནས་བདེ་བར་གཤེགས་པའི་བསྟན་པ་སྙིང་རྗེའི་རིགས་ཀྱི་ཁྱིམ་ཁས་ལེན་པ། སྐྱེས་བུ་ལྕིད་ཁྱེར་བ། རྟོགས་[[425]](#footnote-444)པ་དང་ལྡན་པ་རྣམས་ཀྱི་སྙིང་རྗེ་ཆེན་པོ། མི་མཐུན་པའི་ཕྱོགས་ཆུང་ངུ་དང་ཡང་མ་འདྲེས་པ་སྐྱེ་སྟེ། གཞན་སྡུག་བསྔལ་དང་བྲལ་བར་འདོད་པ་ནི་སྙིང་རྗེ་ཆེན་པོ་ཡིན་ནོ། །​དེ་དག་གི་སྡུག་བསྔལ་དང་། དེའི་རྒྱུ་རབ་ཏུ་འཕེལ་ན་སྐྱེ་བར་འགྱུར་ཏེ། བུད་ཤིང་བསྣན་ན་མེ་ལྕེ་འབར་བ་བཞིན་ནོ། །​དོན་དམ་པ་ལ་རྣམ་པར་སྡང་བ་དག་ནི་སྡུག་བསྔལ་གྱི་རྒྱུའི་མཆོག་ལ་གནས་པ་[[426]](#footnote-445)ཡིན་ཏེ། འདི་དག་ཇི་ལྟ་བར་བྱ་བ་དག་ནི་དེ་ལྟར་བདག་དང་གཞན་གྱི་དག་མ་ཡིན་ཏེ། དེ་དག་ནི་རླུང་གིས་བསྐྱོད་ནས་ཆུའི་ཆུ་བུར་བྱུང་བ་ལྟ་བུར་ཤིན་ཏུ་མི་རྟག་པ། བདག་ལ་ཕན་པ་ཅུང་ཟད་ཀྱང་མི་ནུས་པའི་ལུས་རྣག་ཅན་གྲངས་ཡོད་པ་གཅིག་གསོད་པར་ཟད་ཀྱི། འདི་དག་ནི་འཁོར་བ་ཇི་སྲིད་པར་བཞུགས་པ། བདག་དང་གཞན་གྱི་དོན་ཕུན་སུམ་ཚོགས་པས་མཛེས་པ། གྲངས་ལས་འདས་པའི་རྒྱལ་བ་དང་འབྲེལ་པའི་ཆོས་ཀྱི་སྐུ་ལ་གནོད་པ་སྟེ། དེའི་ས་བོན་ཆོས་ཀྱི་དེ་ཁོ་ན་ལ་མོས་པ་ལ་གནོད་པ་བྱེད་པར་ཞུགས་པའི་ཕྱིར་རོ། །​དེ་ཉིད་ཀྱི་ཕྱིར་དམ་པའི་ཆོས་སྤོང་བའི་རྣམ་པར་སྨིན་པ་ཤིན་ཏུ་མི་བཟད་[[427]](#footnote-446)པ་རྣམ་པ་མང་པོ་མདོ་སྡེ་ལས་བརྗོད་དོ། །​ཡང་གསུངས་པ། ཤིན་ཏུ་རྒྱ་ཆེར་རབ་ཟབ་ལ། །​སྒྱིད་ལུག་ཤིན་ཏུ་མ་སྦྱངས་པ། །​བདག་གཞན་དགྲ་དག་གཏི་མུག་གིས། །​ད་ལྟར་ཐེག་པ་ཆེ་ལ་སྨོད། །​ཚུལ་ཁྲིམས་ལས་ནི་ཉམས་བླ་ཡི། །​ལྟ་བས་ཅིས་ཀྱང་མ་ཡིན་ཏེ། །​ཚུལ་ཁྲིམས་ཀྱིས་ནི་མཐོ་རིས་འགྲོ། །​ལྟ་བས་གོ་འཕང་མཆོག་ཏུ་འགྱུར། །​གཏི་མུག་དབང་གིས་བསྒྲིབས་གྱུར་ཏེ། །​གང་ཞིག་ཡང་དག་བགེགས་བྱེད་[[428]](#footnote-447)པ། །​དེ་ལ་དགེ་བའི་འགྲོ་བ་མེད། །​ཐར་པ་མེད་པ་སྨོས་ཅི་དགོས། །​གནོད་པའི་ས་བོན་གྱུར་པ་ཡི། །​མུ་སྟེགས་བྱེད་མང་མཐོང་ནས་ནི། །​ཆོས་འདོད་སྐྱེ་བ་པོ་[[429]](#footnote-448)རྣམས་ལ། །​སྙིང་རྗེར་མི་འགྱུར་སུ་ཞིག་ཡོད། །​ཅེའོ། །​ཟླ་བ་སྒྲོན་མའི་ཏིང་ངེ་འཛིན་ལས། དང་པོ་བཟོད་པའི་ཁྱད་པར་ལས་ཇི་སྐད་དུ་གསུངས་པ་བཞིན་ནོ། །​འདི་ལྟར་གཞན་གྱི་ལུགས་འདི་ལ་བརྟགས་ན་ཉི་མའི་འོད་ཟེར་ཤིན་ཏུ་འཇེབས་པ། གངས་རི་[[430]](#footnote-449)ཁ་བའི་དུམ་གྲུགས་ལ་བབ་ན་འཇུ་བར་[[431]](#footnote-450)འགྱུར་བ་ལྟ་བུར་གཏིང་མི་ཚུགས་པས་བདག་ལེགས་སུ་འདོད་པ་རྣམས་འདི་ལ་མ་ཞེན་པར་བྱ་བ་ཆེད་དུ་ཆེད་[[432]](#footnote-451)ཆེར་འཛིན་ཏོ། །​གཞན་ཡང་ཁོ་བོ་བདག་ཅག་དང་། གཞན་གྱི་གཞུང་ལུགས་རྒྱ་ཆེར་དཔྱད་པས་རྟེན་ཅིང་འབྲེལ་བར་འབྱུང་བ་སྤྲོས་པའི་ཚོགས་ཐམས་ཅད་དང་བྲལ་བ་འདི་དེ་ཁོ་ན་བསྡུས་པ་དང་། དོན་དམ་པ་གཏན་ལ་དབབ་པ་ལ་སོགས་པར་དཔྱད་ཟིན་གྱིས། ཤིན་ཏུ་རྒྱས་པར་འདོད་པ་དག་གིས་དེ་དག་ལས་ཁོང་དུ་ཆུད་པར་གྱིས་ཤིག །​དེའི་ཕྱིར། བློ་ནོར་ལྡན་པས་ལུགས་གཞན་ལ། །​ཇི་ལྟར་སྙིང་པོ་མེད་མཐོང་བ། །​དེ་ལྟར་དེ་དག་སྐྱོབ་པ་ལ། །​གུས་པ་[[433]](#footnote-452)ཤིན་ཏུ་སྐྱེ་བར་འགྱུར། །​བདག་ཤེས་པ་སུ་ཞིག་[[434]](#footnote-453)གཞན་གྱི་ལུགས་ནི་རིགས་ངན་བླུན་པོའི་སྐྱེ་བོ་ལ་ཡང་གྲགས་པའི་ཡུལ་རགས་པ་ལ་ཡང་འཁྲུལ་པར་མཐོང་ལ། དེ་བཞིན་གཤེགས་པའི་གསུང་རབ་ཐོག་མ་དང་། བར་དང་། ཐ་མར་དགེ་བ། གསེར་བཟང་པོ་ལྟ་བུར་བསྲེག་པ་དང་། གཅད་[[435]](#footnote-454)པ་དང་། བརྡར་བ་དང་། འདྲ་བའི་མངོན་སུམ་དང་། རྗེས་སུ་དཔག་པ་དང་། རང་གི་ཚིག་རྣམས་ཀྱིས་[[436]](#footnote-455)གནོད་པར་མ་གྱུར་པ་ནི་འཁོར་བ་རྣམས་དང་མ་འདྲེས་པའི་ཡེ་ཤེས་ཀྱི་དེ་ཁོ་ན་ཤིན་ཏུ་འཐིབས་པོ་[[437]](#footnote-456)ལ་འཁྲུགས་པ་[[438]](#footnote-457)མེད་པར་མཐོང་ནས་མི་དང་ལྷ་ཡུལ་པའི་འདྲེན་པ་མཐའ་དག་གི་ཅོད་པན་གྱི་ཕྲེང་བས་ཞབས་པད་མ་གཉིས་མཛེས་པར་བྱས་པ་དང་ལྡན་པའི་འཇིག་རྟེན་གྱི་བླ་མ་བདག་ཤེས་པ་སུ་ཞིག་མངོན་པར་མ་ཞེན་པའི་ཚུལ་གྱིས་སྒྲུབ་པ་སྙིང་པོར་བྱེད་པའི་དད་པ་མི་སྐྱེད། དེའི་ཕྱིར་དེ་ལྟར། ཡང་དག་ཤེས་ཚོལ་སྔོན་བཏང་སྟེ། །​དོན་དེ་རྣམ་པར་ངེས་བྱས་ནས། །​ལྟ་ངན་འཐིབས་གནས་འཇིག་རྟེན་ལ། །​སྙིང་རྗེ་ཀུན་ཏུ་བསྐྱེད་ནས་སུ། །​འགྲོ་དོན་བྱེད་པ་[[439]](#footnote-458)པར་[[440]](#footnote-459)གྱུར་པ། །​བྱང་ཆུབ་བློ་རྒྱས་མཁས་པ་ནི། །​བློ་དང་སྙིང་རྗེས་བརྒྱན་པ་ཡི། །​ཐུབ་པའི་བརྟུལ་ཞུགས་ཡང་དག་སྤྱོད། །​ཡང་དག་དད་པས་རྗེས་འབྲངས་པ།[[441]](#footnote-460) །​རྫོགས་པའི་བྱང་ཆུབ་སེམས་བསྐྱེད་ནས། །​ཐུབ་པའི་བརྟུལ་ཞུགས་བླང་བྱས་ཏེ། །​དེ་ནི་ཡང་དག་ཤེས་ཚོལ་བརྩོན། །​བློ་མིག་ཞིབ་པའི་བློ་ལྡན་དག །​ལམ་གང་ནས་ནི་འཇུག་འགྱུར་བ། །​ལུང་དང་རིགས་པ་གསལ་ལྡན་པ། །​དེ་ལྟར་ཕྱོགས་ཙམ་བསྟན་པ་ཡིན། །​འདིར་ནི་ཟླ་བ་དག་འདྲའི་བསོད་ནམས་བདག་གིས་གང་ཐོབ་པ། །​དེས་ནི་ཐུབ་མཆོག་ལུགས་ཀྱི་ཡང་དག་དགའ་ལྡན་འཇིག་རྟེན་ཀུན། །​ལྟ་ངན་མུན་པའི་དྲ་བ་རབ་ཏུ་མང་པོ་རྣམ་བསལ་ནས། །​སྲིད་པའི་འདོད་ཆགས་རབ་ཏུ་བསལ་ཏེ་བྱང་ཆུབ་ཐོབ་པར་ཤོག །​བདག་ཀྱང་ཡུལ་གྱི་ལོངས་སྤྱོད་མྱང་བས་བརྒྱལ་བའི་མུན་བསལ་ཅིང་། །​ཡང་དག་དམ་པར་རིག་ཅིང་ཡང་དག་རིག་[[442]](#footnote-461)དང་འགྲོགས་པ་དང་། །​གཞན་གྱི་དོན་ལ་གཅིག་ཏུ་གཞོལ་ཞིང་འཇམ་པའི་དབྱངས་ཀྱི་ཞབས། །​གཙང་མ་པདྨར་བརྟེན་ཅིང་ཤིན་ཏུ་བརྟན་པས་གུས་པར་ཤོག །​གསལ་བའི་ལུང་དང་རིགས་པ་དག་གིས་གང་ཞིག་འདིར་བརྗོད་པ། །​རྒྱལ་བ་ཁྱུ་མཆོག་དམ་པའི་གསུང་རབ་སྒྲོན་ཆེན་ཡང་དག་པར། །​གསལ་བྱེད་འདི་ནི་ས་ལ་དངོས་རྣམས་དངོས་[[443]](#footnote-462)པོའི་ངོ་བོ་ཡང་དག་པ། །​ཇི་སྲིད་མི་འདོར་དེ་སྲིད་རྣམ་པ་ཀུན་ཏུ་གནས་གྱུར་ཅིག །​རྒྱལ་བ་གང་དག་རྟེན་འབྲེལ་འབྱུང་། །​རྟོག་པ་མི་བཟད་ད་[[444]](#footnote-463)བ་ཀུན། །​རྣམ་གྲོལ་གསུངས་པ་དེ་དག་ལ། །​རྟག་པར་རྒྱུན་དུ་ཕྱག་འཚལ་ལོ། །​དེ་ལྟའི་ཚུལ་དུ་དབུ་མ་ཡི། །​རྒྱན་[[445]](#footnote-464)འདི་བདག་གིས་བྱས་པ་ནི། །​རིགས་དང་མདོ་སྡེ་སྣ་ཚོགས་ཀྱིས།[[446]](#footnote-465) །​རིན་ཆེན་བཀོད་པས་མཛེས་པར་བྱས། །​ཞིབ་པའི་བློ་ཡིས་འདི་རྟོགས་ནས། །​ཟླ་སྒྲོན་ལ་སོགས་བློ་ཟབ་རྣམས། །​སྐྱེ་བོ་བློ་ཡི་ནོར་ལྡན་ཞིང་། །​བརྟན་རྣམས་འཇིགས་[[447]](#footnote-466)མེད་བསྒོམ་པར་[[448]](#footnote-467)ཤོག །​བརྟན་རྣམས་འདི་འཛིན་བྱེད་པ་དང་། །​མཁས་ལ་སྟོན་པར་[[449]](#footnote-468)བྱེད་པ་ནི། །​བདག་དང་གཞན་ལ་ཁྱབ་མཆོག་གི། །​ཡོངས་སུ་མགུ་[[450]](#footnote-469)བར་རབ་ཏུ་བྱེད། །​དམིགས་པ་ཅན་ཀུན་སྤྱི་བརྟོལ་[[451]](#footnote-470)གྱིས། །​རློམ་པ་རྣམ་པར་བསལ་བྱས་ནས། །​སྤོབས་པ་སོ་སོར་རིག་པ་ཡིས། །​ཤིན་ཏུ་མཐོ་བར་[[452]](#footnote-471)འགྱིང་བར་བྱེད། །​ཟབ་མོའི་ཆོས་ཀྱི་ཡང་དག་ཉིད། །​སྟོན་པ་མཛད་པའི་ཐུབ་ཆེན་གྱི། །​གྲགས་པ་དག་ནི་ཕྱོགས་རྣམས་ཀྱི། །​རབ་འབྱམ་[[453]](#footnote-472)ཀུན་ཏུ་རྒྱས་པར་བྱེད། །​ཆོས་ལ་བདག་མེད་སྒྲུབ་པའི་ཕྱིར། །​སློབ་དཔོན་སྔ་མ་སྟོང་སྙེད་ཀྱིས། །​སྒྲུབ་པ་རྣམས་ནི་སྦྱར་མཛད་པ། །​མ་ཁྱབ་འདྲ་བ་གང་ཡིན་རྣམས། །​མཁས་རྣམས་ཡང་དག་དག་པ་འདི། །​ཤེས་ནས་ད་ནི་དེ་དག་ལ། །​འདོད་པས་དྲི་མེད་རབ་འབྲེལ་པ། །​རྣམ་པར་ངེས་པར་བྱེད་པར་ཤོག །​གང་དག་དེ་ལ་འཕྱས་བྱེད་པ། །​འཕྱ་བའི་བདག་ཉིད་དེ་དག་ཀྱང་། །​དོགས་མེད་རྗེས་འགྲོ་ལྡོག་ལྡན་གྱིས། །​ཚེགས་མེད་ཚར་གཅོད་བྱེད་གྱུར་ཅིག ་[[454]](#footnote-473)དབུ་མའི་རྒྱན་འདི་ནི་སློབ་དཔོན་ཞི་བ་འཚོ་བདག་དང་གཞན་གྱི་གྲུབ་པའི་མཐའི་རྒྱ་མཚོའི་ཕ་རོལ་ཏུ་སོན་པ། འཕགས་པ་ངག་གི་དབང་ཕྱུག་གི་ཞབས་ཀྱི་པདྨ་རྙོག་པ་མེད་པའི་ཟེའུ་འབྲུ་སྤྱི་བོས་ལེན་པས་མཛད་པ་རྫོགས་སོ།། །​།རྒྱ་གར་གྱི་མཁན་པོ་ཤཱི་ལེནྡྲ་བོ་དྷི་དང་། ཞུ་ཆེན་གྱི་ལོ་ཙཱ་བ་བནྡེ་ཡེ་ཤེས་སྡེས་བསྒྱུར་ཅིང་ཞུས་ཏེ་གཏན་ལ་ཕབ། [[455]](#footnote-474)

1. མདྷྱ་ སྣར་ཐང་། པེ་ཅིན། [↑](#footnote-ref-20)
2. ཀཱ་ སྣར་ཐང་། པེ་ཅིན། [↑](#footnote-ref-21)
3. ཀཱ་ སྣར་ཐང་། པེ་ཅིན། [↑](#footnote-ref-22)
4. བསྟན་ སྣར་ཐང་། པེ་ཅིན། [↑](#footnote-ref-23)
5. སྒྲུབ་པར་ སྣར་ཐང་། པེ་ཅིན། [↑](#footnote-ref-24)
6. ལའང་ སྣར་ཐང་། པེ་ཅིན། [↑](#footnote-ref-25)
7. དངོས་པོའི་ སྣར་ཐང་། པེ་ཅིན། [↑](#footnote-ref-26)
8. བརྟག་ སྣར་ཐང་། པེ་ཅིན། [↑](#footnote-ref-27)
9. རང་བཞིན་ཞིག་ སྣར་ཐང་། པེ་ཅིན། [↑](#footnote-ref-28)
10. གཞན་གྱི་ སྣར་ཐང་། པེ་ཅིན། [↑](#footnote-ref-29)
11. བསྐྱེད་པས་ སྣར་ཐང་། པེ་ཅིན། [↑](#footnote-ref-30)
12. འབྲས་བུའི་ སྣར་ཐང་། པེ་ཅིན། [↑](#footnote-ref-31)
13. མེད་པ་ པེ་ཅིན། [↑](#footnote-ref-32)
14. རང་བཞིན་ཅིག་པ་ སྣར་ཐང་། པེ་ཅིན། [↑](#footnote-ref-33)
15. །སྒོམ་པ་ སྣར་ཐང་། པེ་ཅིན། [↑](#footnote-ref-34)
16. ཀྱང་ཅིག་ཅིག་ ཅོ་ནེ། ཀྱང་ཅིག་ སྣར་ཐང་། པེ་ཅིན། [↑](#footnote-ref-35)
17. འགྱུར་བར་ སྣར་ཐང་། པེ་ཅིན། [↑](#footnote-ref-36)
18. བསམ་གཏན་གྱིས་ སྣར་ཐང་། པེ་ཅིན། [↑](#footnote-ref-37)
19. རྣམས་ཀྱི་ སྣར་ཐང་། པེ་ཅིན། [↑](#footnote-ref-38)
20. འགྱུར་བ་ སྣར་ཐང་། པེ་ཅིན། [↑](#footnote-ref-39)
21. བྱུང་བ་ སྣར་ཐང་། པེ་ཅིན། [↑](#footnote-ref-40)
22. ཤེས་སོ། སྣར་ཐང་། པེ་ཅིན། [↑](#footnote-ref-41)
23. བདག་གི་ སྣར་ཐང་། པེ་ཅིན། [↑](#footnote-ref-42)
24. རྣམས་ སྣར་ཐང་། པེ་ཅིན། [↑](#footnote-ref-43)
25. དགག་ སྣར་ཐང་། པེ་ཅིན། [↑](#footnote-ref-44)
26. འགྲུབ་བོ། སྣར་ཐང་། པེ་ཅིན། [↑](#footnote-ref-45)
27. བསྒྲིབ་ སྣར་ཐང་། པེ་ཅིན། [↑](#footnote-ref-46)
28. འབྲེལ་ སྣར་ཐང་། པེ་ཅིན། [↑](#footnote-ref-47)
29. འོན་ཏེ་ པེ་ཅིན། [↑](#footnote-ref-48)
30. ལ་ཇི་ལྟར་ སྣར་ཐང་། པེ་ཅིན། [↑](#footnote-ref-49)
31. རིགས་པར་ཇི་ལྟར་ སྣར་ཐང་། པེ་ཅིན། [↑](#footnote-ref-50)
32. འདུ་བ་དེ་དག་ སྣར་ཐང་། པེ་ཅིན། [↑](#footnote-ref-51)
33. རགས་པ་ཅིག་ སྣར་ཐང་། པེ་ཅིན། [↑](#footnote-ref-52)
34. འདུ་ སྣར་ཐང་། པེ་ཅིན། [↑](#footnote-ref-53)
35. །རག་ སྣར་ཐང་། པེ་ཅིན། [↑](#footnote-ref-54)
36. གདགས་པ་ སྣར་ཐང་། པེ་ཅིན། [↑](#footnote-ref-55)
37. འཚོགས་ སྣར་ཐང་། པེ་ཅིན། [↑](#footnote-ref-56)
38. འདུ་ཤེས་སོ་ སྣར་ཐང་། པེ་ཅིན། [↑](#footnote-ref-57)
39. ལྟ་བུ་ལ་ སྣར་ཐང་། པེ་ཅིན། [↑](#footnote-ref-58)
40. ཡང་ སྣར་ཐང་། པེ་ཅིན། [↑](#footnote-ref-59)
41. གཏོད་ སྣར་ཐང་། [↑](#footnote-ref-60)
42. པའི་ཕྱོགས་ སྣར་ཐང་། པེ་ཅིན། [↑](#footnote-ref-61)
43. དེ་ལྟ་མ་ སྣར་ཐང་། [↑](#footnote-ref-62)
44. མིག་ སྣར་ཐང་། པེ་ཅིན། [↑](#footnote-ref-63)
45. སྨྲས་པ་དང་ སྣར་ཐང་། པེ་ཅིན། [↑](#footnote-ref-64)
46. སྒྲིམ་ སྣར་ཐང་། པེ་ཅིན། [↑](#footnote-ref-65)
47. ཕྲ་རབ་བསགས་ སྣར་ཐང་། པེ་ཅིན། [↑](#footnote-ref-66)
48. ལས་ སྣར་ཐང་། པེ་ཅིན། [↑](#footnote-ref-67)
49. བསྒྲུབ་པའི་ སྣར་ཐང་། པེ་ཅིན། [↑](#footnote-ref-68)
50. ལ་སོགས་པ་ སྣར་ཐང་། པེ་ཅིན། [↑](#footnote-ref-69)
51. གཤིག་ སྣར་ཐང་། པེ་ཅིན། [↑](#footnote-ref-70)
52. བརྣན་ སྣར་ཐང་། པེ་ཅིན། [↑](#footnote-ref-71)
53. སུ་ལམ་བརྒྱུད་པ་ སྣར་ཐང་། པེ་ཅིན། [↑](#footnote-ref-72)
54. བསྟན་ སྡེ་དགེ། [↑](#footnote-ref-73)
55. ཕྲ་རབ་ སྣར་ཐང་། པེ་ཅིན། [↑](#footnote-ref-74)
56. ཁྱད་པར་ སྣར་ཐང་། པེ་ཅིན། [↑](#footnote-ref-75)
57. འགྲེལ་པ་ སྣར་ཐང་། [↑](#footnote-ref-76)
58. བཟུང་བ་ སྣར་ཐང་། པེ་ཅིན། [↑](#footnote-ref-77)
59. བྱ་བ། །​ སྡེ་དགེ། [↑](#footnote-ref-78)
60. བེམ་པོའི་ སྣར་ཐང་། པེ་ཅིན། [↑](#footnote-ref-79)
61. བེམ་ སྣར་ཐང་། པེ་ཅིན། [↑](#footnote-ref-80)
62. རིགས་པ་ སྣར་ཐང་། པེ་ཅིན། [↑](#footnote-ref-81)
63. ཡིན་པ་ སྣར་ཐང་། པེ་ཅིན། [↑](#footnote-ref-82)
64. རང་གིས་ སྣར་ཐང་། པེ་ཅིན། [↑](#footnote-ref-83)
65. བརྗོད་པ་ སྣར་ཐང་། པེ་ཅིན། [↑](#footnote-ref-84)
66. རིགས་ སྣར་ཐང་། པེ་ཅིན། [↑](#footnote-ref-85)
67. སོ་སོ་ སྣར་ཐང་། པེ་ཅིན། [↑](#footnote-ref-86)
68. ཡིན་པས་ སྣར་ཐང་། པེ་ཅིན། [↑](#footnote-ref-87)
69. བདག་ སྣར་ཐང་། པེ་ཅིན། [↑](#footnote-ref-88)
70. དུག་གི་ སྣར་ཐང་། པེ་ཅིན། [↑](#footnote-ref-89)
71. ལ་ སྣར་ཐང་། པེ་ཅིན། [↑](#footnote-ref-90)
72. རིགས་པ་ སྣར་ཐང་། པེ་ཅིན། [↑](#footnote-ref-91)
73. ཉིད་དེ། སྣར་ཐང་། [↑](#footnote-ref-92)
74. ཉིད་ སྣར་ཐང་། པེ་ཅིན། [↑](#footnote-ref-93)
75. དེ་ལྟ་ སྣར་ཐང་། པེ་ཅིན། [↑](#footnote-ref-94)
76. རིགས་པ་ སྣར་ཐང་། པེ་ཅིན། [↑](#footnote-ref-95)
77. ཕྱིར་ སྣར་ཐང་། པེ་ཅིན། [↑](#footnote-ref-96)
78. ལ་དེ་ སྣར་ཐང་། པེ་ཅིན། [↑](#footnote-ref-97)
79. རིགས་པའི་ སྣར་ཐང་། པེ་ཅིན། [↑](#footnote-ref-98)
80. མིན་ སྣར་ཐང་། པེ་ཅིན། [↑](#footnote-ref-99)
81. རྣམ་པ་དང་རྣམ་ སྣར་ཐང་། པེ་ཅིན། [↑](#footnote-ref-100)
82. ཉིད་ སྣར་ཐང་། པེ་ཅིན། [↑](#footnote-ref-101)
83. ཆར་ སྣར་ཐང་། པེ་ཅིན། [↑](#footnote-ref-102)
84. ཆར་རོ་ སྣར་ཐང་། ཆའོ། །​ པེ་ཅིན། [↑](#footnote-ref-103)
85. གཅིག་ཆར་ སྣར་ཐང་། པེ་ཅིན། [↑](#footnote-ref-104)
86. ལན་ སྣར་ཐང་། པེ་ཅིན། [↑](#footnote-ref-105)
87. འཛིན་པ་ སྣར་ཐང་། པེ་ཅིན། [↑](#footnote-ref-106)
88. རིམ་ སྣར་ཐང་། པེ་ཅིན། [↑](#footnote-ref-107)
89. །གལ་ སྣར་ཐང་། [↑](#footnote-ref-108)
90. མཚམས་ སྣར་ཐང་། པེ་ཅིན། [↑](#footnote-ref-109)
91. །མི་ སྣར་ཐང་། པེ་ཅིན། [↑](#footnote-ref-110)
92. སྦྱོར་ སྣར་ཐང་། པེ་ཅིན། [↑](#footnote-ref-111)
93. ཞིག་པ་ སྣར་ཐང་། པེ་ཅིན། [↑](#footnote-ref-112)
94. ཅིག་ཅར་ སྣར་ཐང་། པེ་ཅིན། [↑](#footnote-ref-113)
95. སྒྲ་དང་ སྣར་ཐང་། པེ་ཅིན། [↑](#footnote-ref-114)
96. གཅིག་ཆའི་ སྣར་ཐང་། པེ་ཅིན། [↑](#footnote-ref-115)
97. ཤེས་པ་ཉིད་ སྣར་ཐང་། པེ་ཅིན། [↑](#footnote-ref-116)
98. ངེས་པ་ སྣར་ཐང་། [↑](#footnote-ref-117)
99. ཐམས་ཅད་ སྣར་ཐང་། པེ་ཅིན། [↑](#footnote-ref-118)
100. ཤེས་པ་ སྣར་ཐང་། པེ་ཅིན། [↑](#footnote-ref-119)
101. མ་རིག་ སྣར་ཐང་། པེ་ཅིན། [↑](#footnote-ref-120)
102. [↑](#footnote-ref-121)
103. གཅིག་ཆའམ་ སྣར་ཐང་། པེ་ཅིན། [↑](#footnote-ref-122)
104. ཡིན་པ་ སྣར་ཐང་། པེ་ཅིན། [↑](#footnote-ref-123)
105. འདུས་པ་ སྣར་ཐང་། པེ་ཅིན། [↑](#footnote-ref-124)
106. ལ་དོན་ སྣར་ཐང་། པེ་ཅིན། [↑](#footnote-ref-125)
107. ཅིག་ སྣར་ཐང་། པེ་ཅིན། [↑](#footnote-ref-126)
108. གང་གིས་ སྣར་ཐང་། པེ་ཅིན། [↑](#footnote-ref-127)
109. གཅིག་ སྣར་ཐང་། པེ་ཅིན། [↑](#footnote-ref-128)
110. དབང་གི་ སྣར་ཐང་། པེ་ཅིན། [↑](#footnote-ref-129)
111. གཅིག་ཆའམ་ སྣར་ཐང་། པེ་ཅིན། [↑](#footnote-ref-130)
112. ལ་སོགས་པ་ སྣར་ཐང་། པེ་ཅིན། [↑](#footnote-ref-131)
113. ཡིན། སྣར་ཐང་། པེ་ཅིན། [↑](#footnote-ref-132)
114. བྱ་ སྣར་ཐང་། པེ་ཅིན། [↑](#footnote-ref-133)
115. གིས། །​ སྣར་ཐང་། པེ་ཅིན། [↑](#footnote-ref-134)
116. རྒྱུན་ སྣར་ཐང་། པེ་ཅིན། [↑](#footnote-ref-135)
117. ལ་ སྣར་ཐང་། པེ་ཅིན། [↑](#footnote-ref-136)
118. རིགས་པ་ སྣར་ཐང་། པེ་ཅིན། [↑](#footnote-ref-137)
119. བལྟས་ནས་ སྣར་ཐང་། པེ་ཅིན། [↑](#footnote-ref-138)
120. དབྱེ་བ་ སྣར་ཐང་། པེ་ཅིན། [↑](#footnote-ref-139)
121. རྣམས་རྣམས་ སྣར་ཐང་། པེ་ཅིན། [↑](#footnote-ref-140)
122. འབྱུང་བའམ་ སྣར་ཐང་། [↑](#footnote-ref-141)
123. ལ། སྣར་ཐང་། པེ་ཅིན། [↑](#footnote-ref-142)
124. གཅིག་གི་ སྣར་ཐང་། པེ་ཅིན། [↑](#footnote-ref-143)
125. གང་ སྣར་ཐང་། པེ་ཅིན། [↑](#footnote-ref-144)
126. རྒྱུད་ཅིག་ སྣར་ཐང་། པེ་ཅིན། [↑](#footnote-ref-145)
127. ལ་ སྣར་ཐང་། པེ་ཅིན། [↑](#footnote-ref-146)
128. རིམས་ཀྱིས་ སྣར་ཐང་། པེ་ཅིན། [↑](#footnote-ref-147)
129. །​གཅིག་ སྣར་ཐང་། པེ་ཅིན། [↑](#footnote-ref-148)
130. གྱི་གྲངས་ཀྱི་ སྣར་ཐང་། པེ་ཅིན། [↑](#footnote-ref-149)
131. མེད་ སྣར་ཐང་། པེ་ཅིན། [↑](#footnote-ref-150)
132. འདྲ་ སྣར་ཐང་། པེ་ཅིན། [↑](#footnote-ref-151)
133. བར། སྣར་ཐང་། པེ་ཅིན། [↑](#footnote-ref-152)
134. ཅི་འདྲ་བས་ སྣར་ཐང་། པེ་ཅིན། [↑](#footnote-ref-153)
135. གཞན་གྱིས་ སྣར་ཐང་། པེ་ཅིན། [↑](#footnote-ref-154)
136. བར་ཆད་ སྣར་ཐང་། པེ་ཅིན། [↑](#footnote-ref-155)
137. དང་བར་ཆད་ སྣར་ཐང་། པེ་ཅིན། [↑](#footnote-ref-156)
138. རིགས་པ་ སྣར་ཐང་། པེ་ཅིན། [↑](#footnote-ref-157)
139. རིག་པའི་ངོ་ སྣར་ཐང་། པེ་ཅིན། [↑](#footnote-ref-158)
140. ཅིག་ཅར་རམ་ སྣར་ཐང་། པེ་ཅིན། [↑](#footnote-ref-159)
141. དེ་ལྟའོ་ཞེས་ སྣར་ཐང་། པེ་ཅིན། [↑](#footnote-ref-160)
142. [↑](#footnote-ref-161)
143. བསྒྲིབས་པ་ སྣར་ཐང་། པེ་ཅིན། [↑](#footnote-ref-162)
144. བར་ སྣར་ཐང་། པེ་ཅིན། [↑](#footnote-ref-163)
145. དགུགས་ སྣར་ཐང་། པེ་ཅིན། [↑](#footnote-ref-164)
146. དེ་ཡིས་ སྣར་ཐང་། པེ་ཅིན། [↑](#footnote-ref-165)
147. མེད།ན། སྣར་ཐང་། [↑](#footnote-ref-166)
148. དཀར་བའི་ སྣར་ཐང་། པེ་ཅིན། [↑](#footnote-ref-167)
149. [↑](#footnote-ref-168)
150. གདགས་པ་ སྣར་ཐང་། པེ་ཅིན། [↑](#footnote-ref-169)
151. ཙམ་ སྣར་ཐང་། པེ་ཅིན། [↑](#footnote-ref-170)
152. རིགས་པའི་ སྣར་ཐང་། པེ་ཅིན། [↑](#footnote-ref-171)
153. སྤྱད་པར་ སྣར་ཐང་། པེ་ཅིན། [↑](#footnote-ref-172)
154. རེ་ཞིག་ སྣར་ཐང་། པེ་ཅིན། [↑](#footnote-ref-173)
155. འདི་རུ་ སྣར་ཐང་། པེ་ཅིན། [↑](#footnote-ref-174)
156. ལ་ སྣར་ཐང་། པེ་ཅིན། [↑](#footnote-ref-175)
157. ཉིད་ སྣར་ཐང་། པེ་ཅིན། [↑](#footnote-ref-176)
158. གཞག་ སྣར་ཐང་། པེ་ཅིན། [↑](#footnote-ref-177)
159. བསྒྱུར་བ་ སྣར་ཐང་། པེ་ཅིན། [↑](#footnote-ref-178)
160. རྟག་པ་ སྣར་ཐང་། པེ་ཅིན། [↑](#footnote-ref-179)
161. འབྱུང་ སྣར་ཐང་། པེ་ཅིན། [↑](#footnote-ref-180)
162. བསམས་པར་ སྣར་ཐང་། པེ་ཅིན། [↑](#footnote-ref-181)
163. མཚན་ཉིད་ཀྱི་ སྣར་ཐང་། པེ་ཅིན། [↑](#footnote-ref-182)
164. དབང་ཉིད་ སྣར་ཐང་། པེ་ཅིན། [↑](#footnote-ref-183)
165. མྱ་ངན་ སྣར་ཐང་། པེ་ཅིན། [↑](#footnote-ref-184)
166. ཚོར་བ་ཡིས། སྣར་ཐང་། པེ་ཅིན། [↑](#footnote-ref-185)
167. སྔོན་ སྣར་ཐང་། པེ་ཅིན། [↑](#footnote-ref-186)
168. སྔོན་ སྣར་ཐང་། པེ་ཅིན། [↑](#footnote-ref-187)
169. ལ་ སྣར་ཐང་། པེ་ཅིན། [↑](#footnote-ref-188)
170. ལ་སོགས་པ་ སྣར་ཐང་། པེ་ཅིན། [↑](#footnote-ref-189)
171. གི་ཀྱང་ སྣར་ཐང་། པེ་ཅིན། [↑](#footnote-ref-190)
172. དེ་བས་ སྣར་ཐང་། པེ་ཅིན། [↑](#footnote-ref-191)
173. ལྡོག་པ་ སྣར་ཐང་། པེ་ཅིན། [↑](#footnote-ref-192)
174. རྟ་ལ་སོགས་ སྣར་ཐང་། པེ་ཅིན། [↑](#footnote-ref-193)
175. དེ་ལྟར་ སྣར་ཐང་། པེ་ཅིན། [↑](#footnote-ref-194)
176. །རག་ པེ་ཅིན། [↑](#footnote-ref-195)
177. གཞིབས་ སྣར་ཐང་། པེ་ཅིན། [↑](#footnote-ref-196)
178. བློ་ཡི་ སྣར་ཐང་། པེ་ཅིན། [↑](#footnote-ref-197)
179. གཞིབས་ སྣར་ཐང་། པེ་ཅིན། [↑](#footnote-ref-198)
180. ཇི་ལྟར་ སྣར་ཐང་། [↑](#footnote-ref-199)
181. འབྲེལ། སྣར་ཐང་། པེ་ཅིན། [↑](#footnote-ref-200)
182. འོངས་པ་ སྣར་ཐང་། པེ་ཅིན། [↑](#footnote-ref-201)
183. གཞིབས་ སྣར་ཐང་། པེ་ཅིན། [↑](#footnote-ref-202)
184. གཅིག་ སྣར་ཐང་། པེ་ཅིན། [↑](#footnote-ref-203)
185. ཇི་ལྟར་ སྣར་ཐང་། པེ་ཅིན། [↑](#footnote-ref-204)
186. ནང་ལན་ སྣར་ཐང་། པེ་ཅིན། [↑](#footnote-ref-205)
187. ཟིན་པ་ སྣར་ཐང་། པེ་ཅིན། [↑](#footnote-ref-206)
188. ན་གོ་ སྣར་ཐང་། པེ་ཅིན། [↑](#footnote-ref-207)
189. དང་ཤིང་ སྣར་ཐང་། པེ་ཅིན། [↑](#footnote-ref-208)
190. དེ་དེ་ སྣར་ཐང་། པེ་ཅིན། [↑](#footnote-ref-209)
191. གི་རང་ སྣར་ཐང་། པེ་ཅིན། [↑](#footnote-ref-210)
192. འབྱུང་བ་ཡང་ སྣར་ཐང་། པེ་ཅིན། [↑](#footnote-ref-211)
193. ཕྱིར། སྣར་ཐང་། པེ་ཅིན། [↑](#footnote-ref-212)
194. མཚན་ཉིད་ཀྱང་ སྣར་ཐང་། པེ་ཅིན། [↑](#footnote-ref-213)
195. གཉིས་ཀ་ སྣར་ཐང་། པེ་ཅིན། [↑](#footnote-ref-214)
196. ཡིན་ སྣར་ཐང་། པེ་ཅིན། [↑](#footnote-ref-215)
197. དང་། སྣར་ཐང་། པེ་ཅིན། [↑](#footnote-ref-216)
198. འཁོར་ལོར་ སྣར་ཐང་། པེ་ཅིན། [↑](#footnote-ref-217)
199. དོན་ཡང་ སྣར་ཐང་། [↑](#footnote-ref-218)
200. ལྡོག་པ་ སྣར་ཐང་། པེ་ཅིན། [↑](#footnote-ref-219)
201. ལྡན་པ་ཡིས། སྣར་ཐང་། པེ་ཅིན། [↑](#footnote-ref-220)
202. ནི་ པེ་ཅིན། [↑](#footnote-ref-221)
203. ལོག་ པེ་ཅིན། [↑](#footnote-ref-222)
204. བྲལ་བར་བའི་ སྣར་ཐང་། པེ་ཅིན། [↑](#footnote-ref-223)
205. ཞེན་པ་ སྣར་ཐང་། པེ་ཅིན། [↑](#footnote-ref-224)
206. བ་ སྣར་ཐང་། པེ་ཅིན། [↑](#footnote-ref-225)
207. གོམས་པར་མི་ སྣར་ཐང་། པེ་ཅིན། [↑](#footnote-ref-226)
208. བྱེད་པ་ སྣར་ཐང་། པེ་ཅིན། [↑](#footnote-ref-227)
209. དེ་དག་ལ་འདི་ སྣར་ཐང་། པེ་ཅིན། [↑](#footnote-ref-228)
210. ཉིད་ཀྱིས་ པེ་ཅིན། [↑](#footnote-ref-229)
211. སྟོང་པ་ སྣར་ཐང་། པེ་ཅིན། [↑](#footnote-ref-230)
212. སྤངས་པ་ཡིས། སྣར་ཐང་། པེ་ཅིན། [↑](#footnote-ref-231)
213. དག་གི། སྣར་ཐང་། པེ་ཅིན། [↑](#footnote-ref-232)
214. ན་ སྣར་ཐང་། པེ་ཅིན། [↑](#footnote-ref-233)
215. ཆོས་ སྣར་ཐང་། པེ་ཅིན། [↑](#footnote-ref-234)
216. ཐ་སྙད་ སྣར་ཐང་། པེ་ཅིན། [↑](#footnote-ref-235)
217. བཅུ་ སྣར་ཐང་། པེ་ཅིན། [↑](#footnote-ref-236)
218. ། སྣར་ཐང་། པེ་ཅིན། [↑](#footnote-ref-237)
219. ཞི་བ་ པེ་ཅིན། [↑](#footnote-ref-238)
220. ཤེས་པ་ སྣར་ཐང་། པེ་ཅིན། [↑](#footnote-ref-239)
221. མཐོང་བའོ་ཞེས་ སྣར་ཐང་། པེ་ཅིན། [↑](#footnote-ref-240)
222. རང་བཞིན་ སྣར་ཐང་། པེ་ཅིན། [↑](#footnote-ref-241)
223. གླང་པོའི་ སྣར་ཐང་། པེ་ཅིན། [↑](#footnote-ref-242)
224. འགལ་བ་ སྣར་ཐང་། པེ་ཅིན། [↑](#footnote-ref-243)
225. སླད་དུ་ སྣར་ཐང་། པེ་ཅིན། [↑](#footnote-ref-244)
226. [↑](#footnote-ref-245)
227. མེད་ སྣར་ཐང་། པེ་ཅིན། [↑](#footnote-ref-246)
228. རྣམས་ཀྱི། སྣར་ཐང་། པེ་ཅིན། [↑](#footnote-ref-247)
229. ཀུན་རྫོབ་འདི་ སྣར་ཐང་། པེ་ཅིན། [↑](#footnote-ref-248)
230. ཙམ་གྱི་ སྣར་ཐང་། པེ་ཅིན། [↑](#footnote-ref-249)
231. བརྡ་དག་གི་ སྣར་ཐང་། པེ་ཅིན། [↑](#footnote-ref-250)
232. བསྒྱུར་ སྣར་ཐང་། པེ་ཅིན། [↑](#footnote-ref-251)
233. འདི་ སྣར་ཐང་། པེ་ཅིན། [↑](#footnote-ref-252)
234. །བརྟགས་ སྣར་ཐང་། པེ་ཅིན། [↑](#footnote-ref-253)
235. སྤྱད་ སྣར་ཐང་། པེ་ཅིན། [↑](#footnote-ref-254)
236. ཡེ་ཤེས་ཀྱི་ སྣར་ཐང་། པེ་ཅིན། [↑](#footnote-ref-255)
237. ཐམས་ཅད་ སྣར་ཐང་། པེ་ཅིན། [↑](#footnote-ref-256)
238. རྟེན་ སྣར་ཐང་། པེ་ཅིན། [↑](#footnote-ref-257)
239. གུད་ནས་ སྣར་ཐང་། པེ་ཅིན། [↑](#footnote-ref-258)
240. འབྱུང་བ་ སྣར་ཐང་། པེ་ཅིན། [↑](#footnote-ref-259)
241. འཕངས་པ། སྣར་ཐང་། པེ་ཅིན། [↑](#footnote-ref-260)
242. སྔགས་ཏེ་ སྣར་ཐང་། པེ་ཅིན། [↑](#footnote-ref-261)
243. མིན་པ། སྣར་ཐང་། པེ་ཅིན། [↑](#footnote-ref-262)
244. རྟེན་ སྣར་ཐང་། པེ་ཅིན། [↑](#footnote-ref-263)
245. །དེ་ སྣར་ཐང་། པེ་ཅིན། [↑](#footnote-ref-264)
246. བྱེད་པ་ སྣར་ཐང་། པེ་ཅིན། [↑](#footnote-ref-265)
247. ཡང་དག་པར་ སྣར་ཐང་། པེ་ཅིན། [↑](#footnote-ref-266)
248. ཡུན་རིངས་ སྣར་ཐང་། པེ་ཅིན། [↑](#footnote-ref-267)
249. དེ་ སྣར་ཐང་། པེ་ཅིན། [↑](#footnote-ref-268)
250. འགྱུར་བ་ཡིས། སྣར་ཐང་། པེ་ཅིན། [↑](#footnote-ref-269)
251. ལས་ སྣར་ཐང་། པེ་ཅིན། [↑](#footnote-ref-270)
252. སྐྱེ་ སྣར་ཐང་། སྐྱེན་ པེ་ཅིན། [↑](#footnote-ref-271)
253. མེད་པར་ སྣར་ཐང་། པེ་ཅིན། [↑](#footnote-ref-272)
254. སྐྱེ། སྣར་ཐང་། པེ་ཅིན། [↑](#footnote-ref-273)
255. ལས་ སྣར་ཐང་། པེ་ཅིན། [↑](#footnote-ref-274)
256. འགགས་པར་ སྣར་ཐང་། [↑](#footnote-ref-275)
257. རྟོགས་པར་ སྣར་ཐང་། པེ་ཅིན། [↑](#footnote-ref-276)
258. དེ་ལྟ་ སྣར་ཐང་། པེ་ཅིན། [↑](#footnote-ref-277)
259. ན་ སྣར་ཐང་། པེ་ཅིན། [↑](#footnote-ref-278)
260. སྤྲོས་པ་ཡིས། སྣར་ཐང་། པེ་ཅིན། [↑](#footnote-ref-279)
261. དོན་དམ་པར་ སྣར་ཐང་། པེ་ཅིན། [↑](#footnote-ref-280)
262. ཁོང་པ་ སྡེ་དགེ། [↑](#footnote-ref-281)
263. དོན་དམ་པ་ པེ་ཅིན། [↑](#footnote-ref-282)
264. རྟེན་ སྣར་ཐང་། པེ་ཅིན། [↑](#footnote-ref-283)
265. རྗོད་པའི་ སྣར་ཐང་། པེ་ཅིན། [↑](#footnote-ref-284)
266. སེམས་པ་སེམས་ སྣར་ཐང་། པེ་ཅིན། [↑](#footnote-ref-285)
267. དོན་འདི་ སྣར་ཐང་། པེ་ཅིན། [↑](#footnote-ref-286)
268. སྐྱེད་པར་ སྣར་ཐང་། པེ་ཅིན། [↑](#footnote-ref-287)
269. ཟིན་ སྣར་ཐང་། པེ་ཅིན། [↑](#footnote-ref-288)
270. བདག་གི་ སྣར་ཐང་། པེ་ཅིན། [↑](#footnote-ref-289)
271. ཁོ་ན་ སྣར་ཐང་། པེ་ཅིན། [↑](#footnote-ref-290)
272. སྐྱེའོ་ སྣར་ཐང་། པེ་ཅིན། [↑](#footnote-ref-291)
273. མགོ་ཡིས་ སྣར་ཐང་། པེ་ཅིན། [↑](#footnote-ref-292)
274. ཉིད་དོ་ སྣར་ཐང་། པེ་ཅིན། [↑](#footnote-ref-293)
275. བཤད་ སྣར་ཐང་། པེ་ཅིན། [↑](#footnote-ref-294)
276. ཡོད་པའང་ སྣར་ཐང་། པེ་ཅིན། [↑](#footnote-ref-295)
277. མེད་པའི་ སྣར་ཐང་། པེ་ཅིན། [↑](#footnote-ref-296)
278. མེད་པས་ སྣར་ཐང་། པེ་ཅིན། [↑](#footnote-ref-297)
279. མི་རྟག་ སྣར་ཐང་། པེ་ཅིན། [↑](#footnote-ref-298)
280. འདི་ སྣར་ཐང་། པེ་ཅིན། [↑](#footnote-ref-299)
281. མེད་པར་ སྣར་ཐང་། པེ་ཅིན། [↑](#footnote-ref-300)
282. མེད་ སྣར་ཐང་། པེ་ཅིན། [↑](#footnote-ref-301)
283. བསྟེན་ སྣར་ཐང་། པེ་ཅིན། [↑](#footnote-ref-302)
284. དེ་ལྟ་ སྣར་ཐང་། པེ་ཅིན། [↑](#footnote-ref-303)
285. རྟོགས་པ་ སྣར་ཐང་། པེ་ཅིན། [↑](#footnote-ref-304)
286. རྒྱུད་པ་ སྣར་ཐང་། པེ་ཅིན། [↑](#footnote-ref-305)
287. སྐད་གཅིག་ སྣར་ཐང་། པེ་ཅིན། [↑](#footnote-ref-306)
288. གསལ་བར་ སྣར་ཐང་། པེ་ཅིན། [↑](#footnote-ref-307)
289. ཅི་མ་ སྣར་ཐང་། [↑](#footnote-ref-308)
290. དཔོགས་པ་ སྣར་ཐང་། པེ་ཅིན། [↑](#footnote-ref-309)
291. དག་གིས་ སྣར་ཐང་། པེ་ཅིན། [↑](#footnote-ref-310)
292. །བསམ་ སྣར་ཐང་། [↑](#footnote-ref-311)
293. བྲལ་ སྣར་ཐང་། པེ་ཅིན། [↑](#footnote-ref-312)
294. པར་ སྣར་ཐང་། པེ་ཅིན། [↑](#footnote-ref-313)
295. བརྟགས་པ་ སྣར་ཐང་། པེ་ཅིན། [↑](#footnote-ref-314)
296. དུམྺ་ སྣར་ཐང་། པེ་ཅིན། [↑](#footnote-ref-315)
297. སྤྲོད། སྣར་ཐང་། པེ་ཅིན། [↑](#footnote-ref-316)
298. པགས་པ་རྗེ་ སྣར་ཐང་། པེ་ཅིན། [↑](#footnote-ref-317)
299. ལ་མ་ སྣར་ཐང་། པེ་ཅིན། [↑](#footnote-ref-318)
300. དེའི་ སྣར་ཐང་། པེ་ཅིན། [↑](#footnote-ref-319)
301. ནི་གྱི་ སྣར་ཐང་། པེ་ཅིན། [↑](#footnote-ref-320)
302. སྐྱེད་པའི་ སྣར་ཐང་། པེ་ཅིན། [↑](#footnote-ref-321)
303. བྱེ་བྲག་གི། སྣར་ཐང་། པེ་ཅིན། [↑](#footnote-ref-322)
304. ཅན་གྱིས། སྣར་ཐང་། པེ་ཅིན། [↑](#footnote-ref-323)
305. ཕན་ཚུན་ནི་ སྣར་ཐང་། པེ་ཅིན། [↑](#footnote-ref-324)
306. མཐུན་ སྣར་ཐང་། པེ་ཅིན། [↑](#footnote-ref-325)
307. ཐ་དད་པའི་ སྣར་ཐང་། པེ་ཅིན། [↑](#footnote-ref-326)
308. །བསྒྲུབ་ སྣར་ཐང་། པེ་ཅིན། [↑](#footnote-ref-327)
309. སྒྲུབ་པ་ སྣར་ཐང་། པེ་ཅིན། [↑](#footnote-ref-328)
310. བལྟ་བར་ སྣར་ཐང་། པེ་ཅིན། [↑](#footnote-ref-329)
311. སེལ་གྱི། སྣར་ཐང་། པེ་ཅིན། [↑](#footnote-ref-330)
312. སྒྲུབ་པ་ སྣར་ཐང་། པེ་ཅིན། [↑](#footnote-ref-331)
313. རྟེན་ སྣར་ཐང་། པེ་ཅིན། [↑](#footnote-ref-332)
314. བསྐུར་བ་ སྣར་ཐང་། པེ་ཅིན། [↑](#footnote-ref-333)
315. རྟོག་ སྣར་ཐང་། པེ་ཅིན། [↑](#footnote-ref-334)
316. མཐུ་སྟོབས་ཀྱི། སྣར་ཐང་། པེ་ཅིན། [↑](#footnote-ref-335)
317. རྟག་པར་ སྣར་ཐང་། [↑](#footnote-ref-336)
318. རྣམས་ཀྱི་ སྣར་ཐང་། པེ་ཅིན། [↑](#footnote-ref-337)
319. པར་ སྣར་ཐང་། པེ་ཅིན། [↑](#footnote-ref-338)
320. ས་བོན་ སྣར་ཐང་། པེ་ཅིན། [↑](#footnote-ref-339)
321. དེ་ལྟ་ སྣར་ཐང་། པེ་ཅིན། [↑](#footnote-ref-340)
322. ཉེ་ པེ་ཅིན། [↑](#footnote-ref-341)
323. བྱེ་བྲག་གི་ སྣར་ཐང་། པེ་ཅིན། [↑](#footnote-ref-342)
324. སེམས་ སྣར་ཐང་། པེ་ཅིན། [↑](#footnote-ref-343)
325. དེ་ཉིད་ སྣར་ཐང་། པེ་ཅིན། [↑](#footnote-ref-344)
326. མེད་ སྣར་ཐང་། པེ་ཅིན། [↑](#footnote-ref-345)
327. རབ་ སྣར་ཐང་། པེ་ཅིན། [↑](#footnote-ref-346)
328. བསྟེན་པའི་ སྣར་ཐང་། [↑](#footnote-ref-347)
329. །སོ། །​ སྣར་ཐང་། པེ་ཅིན། [↑](#footnote-ref-348)
330. འདུ་བྱེད་ སྣར་ཐང་། པེ་ཅིན། [↑](#footnote-ref-349)
331. ལ་ སྣར་ཐང་། པེ་ཅིན། [↑](#footnote-ref-350)
332. སྒྲིབ་པ་ སྣར་ཐང་། [↑](#footnote-ref-351)
333. ཇི་སྐད་ སྣར་ཐང་། པེ་ཅིན། [↑](#footnote-ref-352)
334. གང་གི་ སྣར་ཐང་། པེ་ཅིན། [↑](#footnote-ref-353)
335. རྗེས་སུ་མ་ སྣར་ཐང་། པེ་ཅིན། [↑](#footnote-ref-354)
336. མི་ཟད་ སྣར་ཐང་། པེ་ཅིན། [↑](#footnote-ref-355)
337. རྟག་ སྣར་ཐང་། པེ་ཅིན། [↑](#footnote-ref-356)
338. ཞིག ། སྣར་ཐང་། པེ་ཅིན། [↑](#footnote-ref-357)
339. ཅིག ། སྣར་ཐང་། པེ་ཅིན། [↑](#footnote-ref-358)
340. རྫུན་པ་ སྣར་ཐང་། པེ་ཅིན། [↑](#footnote-ref-359)
341. མི་མ་ སྣར་ཐང་། པེ་ཅིན། [↑](#footnote-ref-360)
342. འཇུ་ སྣར་ཐང་། པེ་ཅིན། [↑](#footnote-ref-361)
343. བྱེད་ཅིང་། སྣར་ཐང་། པེ་ཅིན། [↑](#footnote-ref-362)
344. འགྱུར་མ་ སྣར་ཐང་། པེ་ཅིན། [↑](#footnote-ref-363)
345. སྐྱེད་ སྣར་ཐང་། པེ་ཅིན། [↑](#footnote-ref-364)
346. ལ་སོགས་ པེ་ཅིན། [↑](#footnote-ref-365)
347. གང་ སྣར་ཐང་། པེ་ཅིན། [↑](#footnote-ref-366)
348. རིགས་པར་ སྣར་ཐང་། པེ་ཅིན། [↑](#footnote-ref-367)
349. །བརྒལ་ སྣར་ཐང་། པེ་ཅིན། [↑](#footnote-ref-368)
350. གཡེམས་ལ་ སྣར་ཐང་། པེ་ཅིན། [↑](#footnote-ref-369)
351. དག་དང་ སྣར་ཐང་། པེ་ཅིན། [↑](#footnote-ref-370)
352. པ་ སྣར་ཐང་། པེ་ཅིན། [↑](#footnote-ref-371)
353. དཔྱད་པའི་ སྣར་ཐང་། པེ་ཅིན། [↑](#footnote-ref-372)
354. རྣམས་ཀྱིས་ སྣར་ཐང་། པེ་ཅིན། [↑](#footnote-ref-373)
355. མངོན་དུ་ སྣར་ཐང་། པེ་ཅིན། [↑](#footnote-ref-374)
356. ལ་སོགས་པ་ སྣར་ཐང་། པེ་ཅིན། [↑](#footnote-ref-375)
357. མཐུ་ སྣར་ཐང་། པེ་ཅིན། [↑](#footnote-ref-376)
358. རྣམས་ཀྱི་ སྣར་ཐང་། པེ་ཅིན། [↑](#footnote-ref-377)
359. ལ་སོགས་པ་ སྣར་ཐང་། པེ་ཅིན། [↑](#footnote-ref-378)
360. བཟུང་བར་ སྣར་ཐང་། པེ་ཅིན། [↑](#footnote-ref-379)
361. ལྷུང་བས་ སྣར་ཐང་། པེ་ཅིན། [↑](#footnote-ref-380)
362. གཏོང་བས་ སྣར་ཐང་། པེ་ཅིན། [↑](#footnote-ref-381)
363. ལྟའོ། སྣར་ཐང་། པེ་ཅིན། [↑](#footnote-ref-382)
364. ནམ་ལངས་ སྣར་ཐང་། པེ་ཅིན། [↑](#footnote-ref-383)
365. བཏོང་ སྣར་ཐང་། [↑](#footnote-ref-384)
366. ལྟའོ་ སྣར་ཐང་། པེ་ཅིན། [↑](#footnote-ref-385)
367. འཁོར་གསུམ་ སྣར་ཐང་། པེ་ཅིན། [↑](#footnote-ref-386)
368. ཅི་ སྣར་ཐང་། པེ་ཅིན། [↑](#footnote-ref-387)
369. དེ་འདི་ སྣར་ཐང་། པེ་ཅིན། [↑](#footnote-ref-388)
370. རྟག་ སྣར་ཐང་། པེ་ཅིན། [↑](#footnote-ref-389)
371. ཟིན་པ་ སྣར་ཐང་། པེ་ཅིན། [↑](#footnote-ref-390)
372. ཁོ་ནའང་ནའམ། སྣར་ཐང་། པེ་ཅིན། [↑](#footnote-ref-391)
373. སེམས་དཔའ་ སྣར་ཐང་། པེ་ཅིན། [↑](#footnote-ref-392)
374. ངོ་བོ་བོར་ནས་ སྣར་ཐང་། པེ་ཅིན། [↑](#footnote-ref-393)
375. བཞིན་ སྣར་ཐང་། པེ་ཅིན། [↑](#footnote-ref-394)
376. ཚེ་ སྣར་ཐང་། པེ་ཅིན། [↑](#footnote-ref-395)
377. ལ་ སྣར་ཐང་། པེ་ཅིན། [↑](#footnote-ref-396)
378. པའི་ སྣར་ཐང་། པེ་ཅིན། [↑](#footnote-ref-397)
379. སེམ་མོ། པེ་ཅིན། [↑](#footnote-ref-398)
380. དག་ སྣར་ཐང་། པེ་ཅིན། [↑](#footnote-ref-399)
381. །དང་ སྣར་ཐང་། པེ་ཅིན། [↑](#footnote-ref-400)
382. དེའི་ སྣར་ཐང་། པེ་ཅིན། [↑](#footnote-ref-401)
383. ལས་ པེ་ཅིན། [↑](#footnote-ref-402)
384. མཆིས་པར་ སྣར་ཐང་། པེ་ཅིན། [↑](#footnote-ref-403)
385. སྤངས་པའི་ སྣར་ཐང་། པེ་ཅིན། [↑](#footnote-ref-404)
386. འཇུག་བྱེད་ པེ་ཅིན། [↑](#footnote-ref-405)
387. གཤེགས་ཤིང་ སྣར་ཐང་། པེ་ཅིན། [↑](#footnote-ref-406)
388. ཡང་དག་པ་ཐོབ་ སྣར་ཐང་། པེ་ཅིན། [↑](#footnote-ref-407)
389. དང་། སྣར་ཐང་། པེ་ཅིན། [↑](#footnote-ref-408)
390. གྱུར་པ་ཅིག་ སྣར་ཐང་། པེ་ཅིན། [↑](#footnote-ref-409)
391. བདུད་རྩི་ སྣར་ཐང་། པེ་ཅིན། [↑](#footnote-ref-410)
392. བརྟག་ སྣར་ཐང་། པེ་ཅིན། [↑](#footnote-ref-411)
393. བུ་ཅིག་ སྣར་ཐང་། པེ་ཅིན། [↑](#footnote-ref-412)
394. སྦྱར་བ་ སྣར་ཐང་། པེ་ཅིན། [↑](#footnote-ref-413)
395. འགྲོ་མ་ སྣར་ཐང་། པེ་ཅིན། [↑](#footnote-ref-414)
396. ཉིད་ཀྱི་ སྣར་ཐང་། པེ་ཅིན། [↑](#footnote-ref-415)
397. བྱེད་ལོག་པ་ སྣར་ཐང་། པེ་ཅིན། [↑](#footnote-ref-416)
398. ལ་ སྣར་ཐང་། པེ་ཅིན། [↑](#footnote-ref-417)
399. ཞིག་པ་ནི། སྣར་ཐང་། པེ་ཅིན། [↑](#footnote-ref-418)
400. དེ་ ཅོ་ནེ། སྣར་ཐང་། [↑](#footnote-ref-419)
401. རྟོག་ སྣར་ཐང་། པེ་ཅིན། [↑](#footnote-ref-420)
402. རིག་ སྣར་ཐང་། པེ་ཅིན། [↑](#footnote-ref-421)
403. ཆོས་ སྣར་ཐང་། པེ་ཅིན། [↑](#footnote-ref-422)
404. [↑](#footnote-ref-423)
405. འོན་ཏེ་ན་ སྣར་ཐང་། པེ་ཅིན། [↑](#footnote-ref-424)
406. བསྒོམས་པས་ སྣར་ཐང་། པེ་ཅིན། [↑](#footnote-ref-425)
407. བཞག་པ་ སྣར་ཐང་། པེ་ཅིན། [↑](#footnote-ref-426)
408. བརྟེན་པ་ སྣར་ཐང་། པེ་ཅིན། [↑](#footnote-ref-427)
409. གནས་ སྣར་ཐང་། པེ་ཅིན། [↑](#footnote-ref-428)
410. ཅི་འདྲ་ སྣར་ཐང་། པེ་ཅིན། [↑](#footnote-ref-429)
411. རིགས་ སྣར་ཐང་། པེ་ཅིན། [↑](#footnote-ref-430)
412. བརྟེན་པ་ལ་ སྣར་ཐང་། པེ་ཅིན། [↑](#footnote-ref-431)
413. གཙོ་བོ་ སྣར་ཐང་། པེ་ཅིན། [↑](#footnote-ref-432)
414. དངོས་པོ་ སྣར་ཐང་། པེ་ཅིན། [↑](#footnote-ref-433)
415. བསྟན་པའི་ སྣར་ཐང་། པེ་ཅིན། [↑](#footnote-ref-434)
416. དཔྱད་པ་ སྣར་ཐང་། པེ་ཅིན། [↑](#footnote-ref-435)
417. ཐམས་ཅད་ སྣར་ཐང་། པེ་ཅིན། [↑](#footnote-ref-436)
418. དོན་ཅིག་ སྣར་ཐང་། པེ་ཅིན། [↑](#footnote-ref-437)
419. ཉིད་དུའང་ སྣར་ཐང་། པེ་ཅིན། [↑](#footnote-ref-438)
420. རྒྱུད་ཅན་ སྣར་ཐང་། པེ་ཅིན། [↑](#footnote-ref-439)
421. སྐྱོབས་པ་ སྣར་ཐང་། པེ་ཅིན། [↑](#footnote-ref-440)
422. ལྷ་ཆེན་པོ་དང་ སྣར་ཐང་། པེ་ཅིན། [↑](#footnote-ref-441)
423. བསྐྱེད། སྣར་ཐང་། པེ་ཅིན། [↑](#footnote-ref-442)
424. འདུལ་བ་རྣམས་ སྣར་ཐང་། པེ་ཅིན། [↑](#footnote-ref-443)
425. །རྟོག་ སྣར་ཐང་། པེ་ཅིན། [↑](#footnote-ref-444)
426. གནས་པར་ སྣར་ཐང་། པེ་ཅིན། [↑](#footnote-ref-445)
427. ཟད་ སྣར་ཐང་། པེ་ཅིན། [↑](#footnote-ref-446)
428. གེགས་བྱེད་ སྣར་ཐང་། པེ་ཅིན། [↑](#footnote-ref-447)
429. སྐྱེ་བོ་པ་ སྣར་ཐང་། པེ་ཅིན། [↑](#footnote-ref-448)
430. གངས་རིས་ སྣར་ཐང་། པེ་ཅིན། [↑](#footnote-ref-449)
431. བསྡུ་བར་ སྣར་ཐང་། [↑](#footnote-ref-450)
432. ཆེད་ སྣར་ཐང་། པེ་ཅིན། [↑](#footnote-ref-451)
433. གུ་པས་ སྣར་ཐང་། གུས་པས་ པེ་ཅིན། [↑](#footnote-ref-452)
434. [↑](#footnote-ref-453)
435. །བཅད་ སྣར་ཐང་། པེ་ཅིན། [↑](#footnote-ref-454)
436. རྣམས་ཀྱི་ སྣར་ཐང་། པེ་ཅིན། [↑](#footnote-ref-455)
437. ཐིབ་པོ་ སྣར་ཐང་། པེ་ཅིན། [↑](#footnote-ref-456)
438. འཁྲུག་པ་ སྣར་ཐང་། པེ་ཅིན། [↑](#footnote-ref-457)
439. བྱེད་ སྣར་ཐང་། [↑](#footnote-ref-458)
440. པར་དཔའ་ སྣར་ཐང་། [↑](#footnote-ref-459)
441. འབྲང་བ། སྣར་ཐང་། པེ་ཅིན། [↑](#footnote-ref-460)
442. རིགས་ སྣར་ཐང་། པེ་ཅིན། [↑](#footnote-ref-461)
443. དངོས་ པེ་ཅིན། [↑](#footnote-ref-462)
444. མི་ཟད་ད་ སྣར་ཐང་། པེ་ཅིན། [↑](#footnote-ref-463)
445. རྒྱལ་ པེ་ཅིན། [↑](#footnote-ref-464)
446. སྣ་ཚོགས་ཀྱི། སྣར་ཐང་། པེ་ཅིན། [↑](#footnote-ref-465)
447. འཇིག་ སྣར་ཐང་། པེ་ཅིན། [↑](#footnote-ref-466)
448. སྒོམ་པར་ སྣར་ཐང་། པེ་ཅིན། [↑](#footnote-ref-467)
449. རྟོན་པར་ སྣར་ཐང་། པེ་ཅིན། [↑](#footnote-ref-468)
450. འགུ་ སྣར་ཐང་། པེ་ཅིན། [↑](#footnote-ref-469)
451. རྟོལ་ སྣར་ཐང་། པེ་ཅིན། [↑](#footnote-ref-470)
452. མཐོང་བར་ སྣར་ཐང་། པེ་ཅིན། [↑](#footnote-ref-471)
453. རབ་འབྱམས་ སྣར་ཐང་། པེ་ཅིན། [↑](#footnote-ref-472)
454. གྱུར།། །​། སྣར་ཐང་། པེ་ཅིན། [↑](#footnote-ref-473)
455. ཕབ་པའོ། སྣར་ཐང་། པེ་ཅིན། [↑](#footnote-ref-474)