༄༅། །​བསྒོམ་རིམ་བར་མ།༄༅། །​རྒྱ་གར་སྐད་དུ། བྷཱ་བ་ན་[[1]](#footnote-20)ཀྲ་མ། བོད་སྐད་དུ། བསྒོམ་[[2]](#footnote-21)པའི་རིམ་པ། འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །​ཐེག་པ་ཆེན་པོ་[[3]](#footnote-22)མདོ་སྡེའི་ཚུལ་གྱི་[[4]](#footnote-23)རྗེས་སུ་འཇུག་པ་རྣམས་ཀྱིས་བསྒོམ་[[5]](#footnote-24)པའི་རིམ་པ་མདོར་བཤད་དོ། །​འདི་ལ་ཐམས་ཅད་མཁྱེན་པ་ཉིད་ཤིན་ཏུ་མྱུར་དུ་ཐོབ་པར་འདོད་པ་རྟོགས་པ་[[6]](#footnote-25)དང་ལྡན་པས་དེ་ཐོབ་པར་བྱེད་པའི་རྒྱུ་རྣམས་དང་རྐྱེན་རྣམས་ལ་མངོན་པར་བརྩོན་པར་བྱའོ། །​འདི་ལྟར་ཐམས་ཅད་མཁྱེན་པ་ཉིད་འདི་ནི་རྒྱུ་མེད་པ་ལས་འབྱུང་བར་མི་རུང་སྟེ། ཐམས་ཅད་ཀྱང་དུས་ཐམས་ཅད་དུ་ཐམས་ཅད་མཁྱེན་པ་ཉིད་དུ་འབྱུང་བར་ཐལ་བར་འགྱུར་བའི་ཕྱིར་རོ། །​ལྟོས་པ་མེད་པར་འབྱུང་ན་ནི་གང་དུ་ཡང་ཐོགས་པར་མི་རུང་སྟེ། གང་གིས་ན་ཐམས་ཅད་ཀྱང་ཐམས་ཅད་མཁྱེན་པ་ཉིད་དུ་མི་འགྱུར་རོ། །​དེ་ལྟ་བས་ན་ལ་ལར་བརྒྱ་ལམ་ན་འགའ་ཞིག་འབྱུང་དུ་ཟད་པས་དངོས་པོ་ཐམས་ཅད་ནི་རྒྱུ་ལ་ལྟོས་པ་ཁོ་ན་ཡིན་ནོ། །​ཐམས་ཅད་མཁྱེན་པ་ཉིད་དུ་ཡང་ལ་ལར་བརྒྱ་ལམ་ན་འགའ་ཞིག་འགྱུར་ཏེ། དུས་ཐམས་ཅད་དུ་ཡང་མ་ཡིན། གནས་ཐམས་ཅད་དུ་མ་ཡིན། ཐམས་ཅད་ཀྱང་མ་ཡིན་པས་དེའི་ཕྱིར་དེ་ནི་རྒྱུ་དང་རྐྱེན་ལ་ལྟོས་པར་ངེས་སོ། །​རྒྱུ་དང་རྐྱེན་དེ་དག་གི་ནང་ནས་ཀྱང་མ་ནོར་ཅིང་མ་ཚང་བ་མེད་པ་རྣམས་བསྟེན་པར་བྱའོ། །​རྒྱུ་ནོར་བ་ལ་ནན་ཏན་བྱས་ན་ནི་ཡུན་ཤིན་ཏུ་རིང་པོ་[[7]](#footnote-26)ཞིག་གིས་ཀྱང་འདོད་པའི་འབྲས་བུ་འཐོབ་པ་མེད་དོ། །​དཔེར་ན་རྭ་ལས་འོ་མ་བཞོ་བ་བཞིན་ནོ། །​རྒྱུ་མཐའ་དག་མ་སྤྱད་པ་[[8]](#footnote-27)ལས་ཀྱང་འབྲས་བུ་འབྱུང་བ་མེད་དེ། ས་བོན་ལ་སོགས་པ་གང་ཡང་རུང་བ་ཞིག་མེད་ན་མྱུ་གུ་ལ་སོགས་པ་འབྲས་བུ་མི་འབྱུང་བའི་ཕྱིར་རོ། །​དེ་ལྟ་བས་ན་འབྲས་བུ་དེ་འདོད་པས་རྒྱུ་དང་རྐྱེན་མ་ནོར་བ་དང་མཐའ་དག་ལ་བསྟེན་པར་བྱའོ། །​འབྲས་བུ་ཐམས་ཅད་མཁྱེན་པ་ཉིད་ཀྱི་རྒྱུ་དང་རྐྱེན་དེ་དག་གང་ཞེ་ན། སྨྲས་པ། བདག་ལྟ་བུ་དམུས་ལོང་དང་འདྲ་བས་དེ་དག་བསྟན་པར་[[9]](#footnote-28)མི་ནུས་མོད་ཀྱི། འོན་ཀྱང་བཅོམ་ལྡན་འདས་ཉིད་ཀྱིས་མངོན་པར་རྫོགས་པར་སངས་རྒྱས་ནས་གདུལ་བྱ་རྣམས་ལ་ཇི་སྐད་བཤད་པ་དེ་བཞིན་དུ་བདག་གིས་བཅོམ་ལྡན་འདས་ཀྱིས་བཀའ་ཉིད་[[10]](#footnote-29)ཀྱིས་བཤད་དོ། །​བཅོམ་ལྡན་འདས་ཀྱིས་དེར་བཀའ་སྩལ་པ། གསང་བ་པའི་བདག་པོ་ཐམས་ཅད་མཁྱེན་པའི་ཡེ་ཤེས་དེ་ནི་སྙིང་རྗེའི་རྩ་བ་ལས་བྱུང་བ་ཡིན། བྱང་ཆུབ་ཀྱི་སེམས་ཀྱི་རྒྱུ་ལས་བྱུང་བ་ཡིན། ཐབས་ཀྱིས་མཐར་ཕྱིན་པ་ཡིན་ནོ་ཞེས་འབྱུང་ངོ། །​དེ་ལྟ་བས་ན་ཐམས་ཅད་མཁྱེན་པ་ཉིད་ཐོབ་པར་འདོད་པས་སྙིང་རྗེ་དང་། བྱང་ཆུབ་ཀྱི་སེམས་དང་། ཐབས་དང་གསུམ་པོ་འདི་དག་ལ་བསླབ་པར་བྱའོ། །​སྙིང་རྗེས་བསྐྱོད་ན་བྱང་ཆུབ་སེམས་དཔའ་རྣམས་སེམས་ཅན་ཐམས་ཅད་མངོན་པར་གདོན་པའི་ཕྱིར་ངེས་པར་དམ་འཆའ་བར་འགྱུར་རོ། །​དེ་ནས་བདག་ཉིད་ལ་ལྟ་བ་བསལ་ནས་ཤིན་ཏུ་བྱ་དཀའ་ཞིང་རྒྱུན་མི་འཆད་ལ་ཡུན་རིང་པོར་བསྒྲུབས་པའི་[[11]](#footnote-30)བསོད་ནམས་དང་ཡེ་ཤེས་ཀྱི་ཚོགས་ལ་གུས་པར་འཇུག་གོ། །​དེ་ཞུགས་ནས་ངེས་པར་བསོད་ནམས་དང་ཡེ་ཤེས་ཀྱི་ཚོགས་ཡོངས་སུ་རྫོགས་པར་སྒྲུབ་བོ།[[12]](#footnote-31) །​ཚོགས་རྣམས་ཡོངས་སུ་རྫོགས་ན་ཐམས་ཅད་མཁྱེན་པ་ཉིད་ལག་ཏུ་[[13]](#footnote-32)ཐོབ་པ་དང་འདྲ་བར་འགྱུར་རོ། །​དེ་བས་ན་ཐམས་ཅད་མཁྱེན་པ་ཉིད་ཀྱི་རྩ་བ་ནི་སྙིང་རྗེ་ཁོ་ན་ཡིན་པས་དེ་ནི་ཐོག་མ་ཁོ་ནར་གོམས་པར་བྱའོ། །​ཆོས་ཡང་དག་པར་སྡུད་པ་ལས་ཀྱང་བཀའ་སྩལ་ཏེ། བཅོམ་ལྡན་འདས་བྱང་ཆུབ་སེམས་དཔས་[[14]](#footnote-33)ཆོས་རབ་ཏུ་མང་པོ་ལ་བསླབ་པར་མི་བགྱིའོ། །​བཅོམ་ལྡན་འདས་བྱང་ཆུབ་སེམས་དཔས་[[15]](#footnote-34)ཆོས་གཅིག་རབ་ཏུ་གཟུང་[[16]](#footnote-35)ཞིང་རབ་ཏུ་རྟོགས་པར་བགྱིས་ན་[[17]](#footnote-36)སངས་རྒྱས་ཀྱི་ཆོས་ཐམས་ཅད་དེའི་ལག་མཐིལ་དུ་མཆིས་པ་ལགས་སོ། །​ཆོས་གཅིག་པོ་གང་ཞེ་ན། འདི་ལྟ་སྟེ་སྙིང་རྗེ་ཆེན་པོའོ་ཞེས་འབྱུང་ངོ། །​སྙིང་རྗེ་ཆེན་པོས་ཡོངས་སུ་ཟིན་པས་ན་སངས་རྒྱས་བཅོམ་ལྡན་འདས་རྣམས་རང་གི་དོན་ཕུན་སུམ་ཚོགས་པ་མཐའ་དག་བརྙེས་ཀྱང་སེམས་ཅན་གྱི་ཁམས་མཐར་ཐུག་པའི་བར་དུ་བཞུགས་པར་མཛད་དོ། །​ཉན་ཐོས་བཞིན་དུ་མྱ་ངན་ལས་འདས་པའི་གྲོང་ཁྱེར་ཤིན་ཏུ་ཞི་བར་ཡང་འཇུག་པར་མི་མཛད་དེ། སེམས་ཅན་ལ་གཟིགས་ནས་མྱ་ངན་ལས་འདས་པའི་གྲོང་ཁྱེར་ཞི་བ་དེ་ལྕགས་ཀྱི་ཁང་པ་འབར་བ་བཞིན་དུ་ཐག་རིང་དུ་སྤོང་བས་[[18]](#footnote-37)བཅོམ་ལྡན་འདས་རྣམས་ཀྱི་[[19]](#footnote-38)མི་གནས་པའི་མྱ་ངན་ལས་འདས་པའི་རྒྱུ་ནི་སྙིང་རྗེ་ཆེན་པོ་[[20]](#footnote-39)དེ་ཉིད་ཡིན་ནོ། །​དེ་ལ་སྙིང་རྗེ་བསྒོམ་པའི་རིམ་པ་དེ་དང་པོ་འཇུག་པ་ནས་བརྩམས་ཏེ་བརྗོད་པར་བྱའོ། །​ཐོག་མར་རེ་ཞིག་བཏང་སྙོམས་བསྒོམས་པས་[[21]](#footnote-40)སེམས་ཅན་ཐམས་ཅད་ལ་རྗེས་སུ་ཆགས་པ་དང་། ཁོང་ཁྲོ་བ་བསལ་ཏེ་སྙོམས་པའི་སེམས་ཉིད་བསྒྲུབ་པར་བྱའོ། །​སེམས་ཅན་ཐམས་ཅད་བདེ་བ་ནི་འདོད་སྡུག་བསྔལ་བ་ནི་མི་འདོད་ལ། ཐོག་མ་མེད་པ་ཅན་གྱི་འཁོར་བ་ན་[[22]](#footnote-41)སེམས་ཅན་གང་ལན་བརྒྱར་བདག་གི་གཉེན་དུ་མ་གྱུར་པ་དེ་གང་ཡང་མེད་དོ་སྙམ་དུ་ཡོངས་སུ་བསམ་ཞིང་། འདི་ལ་བྱེ་བྲག་ཅི་ཞིག་ཡོད་ན་ལ་ལ་ལ་ནི་རྗེས་སུ་ཆགས། ལ་ལ་ལ་ནི་ཁོང་ཁྲོ་བར་གྱུར་པས་[[23]](#footnote-42)དེ་ལྟ་བས་ན་བདག་གིས་སེམས་ཅན་ཐམས་ཅད་ལ་སེམས་སྙོམས་པ་ཉིད་དུ་བྱའོ་སྙམ་དུ་དེ་ལྟར་ཡིད་ལ་བྱ་ཞིང་བར་མའི་ཕྱོགས་ནས་བརྩམས་ཏེ། མཛའ་བཤེས་དང་དགྲ་ལ་ཡང་སེམས་སྙོམས་པ་ཉིད་དུ་བསྒོམ་མོ། །​དེ་ནས་སེམས་ཅན་ཐམས་ཅད་ལ་སེམས་སྙོམས་པ་ཉིད་དུ་བསྒྲུབས་ནས་བྱམས་པ་བསྒོམ་མོ། །​བྱམས་པའི་ཆུས་[[24]](#footnote-43)སེམས་ཀྱི་[[25]](#footnote-44)རྒྱུད་བརླན་ཏེ་གསེར་ཡོད་པའི་ས་གཞི་བཞིན་དུ་བྱས་ལ་སྙིང་རྗེའི་ས་བོན་བཏབ་ན་བདེ་བླག་ཏུ་ཤིན་ཏུ་ཡོངས་སུ་རྒྱས་པར་འགྱུར་རོ། །​དེ་ནས་སེམས་ཀྱི་རྒྱུད་བྱམས་པས་བསྒོས་ནས་སྙིང་རྗེ་བསྒོམ་པར་བྱའོ། །​སྙིང་རྗེ་དེ་ནི་སེམས་ཅན་སྡུག་བསྔལ་བ་ཐམས་ཅད་[[26]](#footnote-45)སྡུག་བསྔལ་དེ་དང་བྲལ་བར་འདོད་པའི་རྣམ་པ་ཡིན་ནོ། །​ཁམས་གསུམ་པའི་[[27]](#footnote-46)སེམས་ཅན་ཐམས་ཅད་ནི་སྡུག་བསྔལ་ཉིད་རྣམ་པ་གསུམ་གྱིས་ཅི་རིགས་པར་ཤིན་ཏུ་སྡུག་བསྔལ་བ་དག་ཡིན་པས་དེའི་ཕྱིར་སེམས་ཅན་ཐམས་ཅད་ལ་དེ་བསྒོམ་པར་བྱ་སྟེ། འདི་ལྟར་རེ་ཞིག་སེམས་ཅན་དམྱལ་བ་པའི་སེམས་ཅན་གང་དག་ཡིན་པ་དེ་[[28]](#footnote-47)དག་ནི་རྒྱུན་མི་འཆད་ཅིང་ཡུན་རིང་ལ་ཚ་བ་ལ་སོགས་པའི་སྡུག་བསྔལ་སྣ་ཚོགས་ཀྱི་ཆུ་བོར་བྱིང་བ་ཁོ་ན་ཡིན་ནོ་ཞེས་བཅོམ་ལྡན་འདས་ཀྱིས་བཀའ་སྩལ་ཏོ། །​དེ་བཞིན་དུ་ཡི་དགས་རྣམས་ཀྱང་ཕལ་ཆེར་ཤིན་ཏུ་མི་བཟད་པའི་བཀྲེས་པ་དང་སྐོམ་པའི་སྡུག་བསྔལ་གྱི་སེམས་བསྐམས་[[29]](#footnote-48)པའི་ལུས་ཤིན་ཏུ་སྡུག་བསྔལ་མང་པོ་མྱང་ངོ་ཞེས་བཀའ་སྩལ་ཏོ། །​དུད་འགྲོ་རྣམས་ཀྱང་གཅིག་ལ་གཅིག་ཟ་བ་དང་། ཁྲོ་བ་དང་། གསོད་པ་དང་། རྣམ་པར་འཚེ་བ་ལ་སོགས་པའི་སྡུག་བསྔལ་རྣམ་པ་མང་པོ་མྱོང་བ་ཁོ་ནར་སྣང་ངོ། །​མི་རྣམས་ཀྱང་འདོད་པ་ཡོངས་སུ་ཚོལ་བས་ཕོངས་ནས་[[30]](#footnote-49)གཅིག་ལ་གཅིག་འཁུ་བ་དང་། གནོད་པ་བྱེད་པ་[[31]](#footnote-50)དང་། སྡུག་པ་དང་བྲལ་བ་དང་། མི་སྡུག་པ་དང་ཕྲད་པ་དང་། དབུལ་ཕོངས་ལས་གྱུར་པ་ལ་སོགས་པའི་སྡུག་བསྔལ་དཔག་ཏུ་མེད་པ་ཉམས་སུ་མྱོང་བར་སྣང་ངོ། །​གང་དག་འདོད་ཆགས་ལ་སོགས་པའི་ཉོན་མོངས་པས་[[32]](#footnote-51)ཀུན་ནས་དཀྲིས་པ་སྣ་ཚོགས་ཀྱིས་སེམས་དཀྲིས་པ་དག་དང་། གང་དག་ལྟ་བ་ངན་པ་རྣམ་པ་སྣ་ཚོགས་གཟིང་གཟིང་བར་གྱུར་པ་དེ་[[33]](#footnote-52)ཐམས་ཅད་ཀྱང་སྡུག་བསྔལ་གྱི་རྒྱུ་ཡིན་པས་གད་ཀ་ན་འདུག་པ་བཞིན་དུ་ཤིན་ཏུ་སྡུག་བསྔལ་[[34]](#footnote-53)ཁོ་ན་ཡིན་ནོ། །​ལྷ་རྣམས་ཀྱང་ཐམས་ཅད་འགྱུར་བའི་སྡུག་བསྔལ་ཉིད་ཀྱིས་སྡུག་བསྔལ་བ་དག་སྟེ། འདོད་པ་ན་སྤྱོད་པའི་ལྷ་གང་དག་[[35]](#footnote-54)ཡིན་པ་དེ་དག་ནི་རྟག་ཏུ་འཆི་འཕོ་བ་དང་ལྟུང་བ་ལ་སོགས་པའི་འཇིགས་པའི་མྱ་ངན་གྱིས་སེམས་ལ་གནོད་ན་ཇི་ལྟར་བདེ། འདུ་བྱེད་ཀྱི་སྡུག་བསྔལ་ཉིད་ནི་ལས་དང་ཉོན་མོངས་པའི་མཚན་ཉིད་ཀྱི་རྒྱུའི་གཞན་གྱི་དབང་གི་ངོ་བོ་ཉིད་དང་། སྐད་ཅིག་རེ་རེ་ལ་འཇིག་པའི་ངང་ཅན་གྱི་མཚན་ཉིད་དེ། འགྲོ་བ་ཐམས་ཅད་ལ་ཁྱབ་པ་ཡིན་ནོ། །​དེ་བས་ན་འགྲོ་བ་མཐའ་དག་ནི་སྡུག་བསྔལ་གྱི་མེ་ལྕེ་འབར་བའི་ནང་དུ་ཞུགས་པ་ཡིན་པར་བལྟས་ལ། ཇི་ལྟར་བདག་སྡུག་བསྔལ་མི་འདོད་པ་ལྟར་གཞན་ཐམས་ཅད་ཀྱང་དེ་དང་འདྲའོ་སྙམ་དུ་བསམ་ཞིང་། ཀྱེ་མ་ཀྱི་ཧུད་བདག་ལ་སྡུག་པའི་སེམས་ཅན་འདི་དག་སྡུག་བསྔལ་ན་སྡུག་བསྔལ་དེ་ལས་ཇི་ལྟར་ཐར་བར་བྱ་ཞེས་བདག་ཉིད་སྡུག་བསྔལ་བ་བཞིན་དུ་བྱེད་ཅིང་དེ་དང་བྲལ་བར་འདོད་པའི་རྣམ་པའི་སྙིང་རྗེ་དེ་[[36]](#footnote-55)ཏིང་ངེ་འཛིན་ལ་[[37]](#footnote-56)འདུག་ཀྱང་རུང་། སྤྱོད་ལམ་ཐམས་ཅད་དུ་ཡང་རུང་སྟེ། དུས་ཐམས་ཅད་དུ་[[38]](#footnote-57)སེམས་ཅན་ཐམས་ཅད་ལ་བསྒོམ་པར་བྱ་སྟེ། ཐོག་མ་ཁོ་ནར་མཛའ་བཤེས་ཀྱི་ཕྱོགས་རྣམས་ལ་ཇི་སྐད་སྨོས་པའི་སྡུག་བསྔལ་སྣ་ཚོགས་ཉམས་སུ་མྱོང་བར་མཐོང་བས་[[39]](#footnote-58)བསྒོམ་པར་བྱའོ། །​དེ་ནས་སེམས་ཅན་མཉམ་པ་ཉིད་ཀྱིས་[[40]](#footnote-59)བྱེ་བྲག་མེད་པར་མཐོང་ནས་སེམས་ཅན་ཐམས་ཅད་ནི་བདག་གི་གཉེན་དུ་གྱུར་པ་ཁོ་ནའོ་སྙམ་དུ་ཡོངས་སུ་བསམ་ཞིང་བར་མའི་ཕྱོགས་རྣམས་ལ་བསྒོམ་པར་བྱའོ། །​གང་གི་ཚེ་དེ་ལ་མཛའ་བཤེས་ཀྱི་ཕྱོགས་བཞིན་དུ་སྙིང་རྗེ་དེ་མཉམ་པར་ཞུགས་པར་གྱུར་པ་དེའི་ཚེ་ཕྱོགས་བཅུའི་སེམས་ཅན་ཐམས་ཅད་ལ་བསྒོམ་པར་བྱའོ། །​གང་གི་ཚེ་བུ་ཆུང་ངུ་སྙིང་དུ་སྡུག་པ་སྡུག་བསྔལ་བར་གྱུར་པའི་མ་བཞིན་དུ་བདག་ཉིད་ཀྱིས་[[41]](#footnote-60)ཤིན་ཏུ་སྡུག་[[42]](#footnote-61)བསྔལ་བ་ལས་འདོན་པར་འདོད་པའི་རྣམ་པ་རང་གི་ངང་གིས་འཇུག་པའི་སྙིང་རྗེ་དེ་སེམས་ཅན་ཐམས་ཅད་ལ་མཉམ་པར་ཞུགས་པར་གྱུར་པ་དེའི་ཚེ་རྫོགས་པ་ཞེས་བྱ་སྟེ། [[43]](#footnote-62)སྙིང་རྗེ་ཆེན་པོའི་མིང་ཡང་འཐོབ་པོ། །​བྱམས་པ་བསྒོམ་པ་ནི་མཛའ་བཤེས་ཀྱི་ཕྱོགས་ལ་[[44]](#footnote-63)ཐོག་མར་བྱས་ནས་བདེ་བ་དང་ཕྲད་པར་འདོད་པའི་རྣམ་པ་སྟེ། རིམ་གྱིས་ཐ་མལ་པ་དང་དགྲ་ལ་ཡང་བསྒོམ་པར་བྱའོ། །​དེ་ལྟར་དེ་སྙིང་རྗེ་གོམས་པར་བྱས་ནས། རིམ་གྱིས་སེམས་ཅན་མཐའ་དག་མངོན་པར་འདོན་པར་འདོད་པ་རང་གི་ངང་གིས་འབྱུང་བ་ཉིད་དུ་འགྱུར་རོ། །​དེས་ན་རྩ་བའི་[[45]](#footnote-64)སྙིང་རྗེ་གོམས་པར་བྱས་ནས་བྱང་ཆུབ་ཀྱི་སེམས་བསྒོམ་པར་བྱའོ། །​བྱང་ཆུབ་ཀྱི་སེམས་དེ་ནི་རྣམ་པ་གཉིས་ཏེ། ཀུན་རྫོབ་དང་། དོན་དམ་པའོ། །​དེ་ལ་ཀུན་རྫོབ་པ་ནི་སྙིང་རྗེས་སེམས་ཅན་མཐའ་དག་མངོན་པར་འདོན་པར་དམ་བཅས་ནས་འགྲོ་བ་ལ་ཕན་གདགས་པའི་ཕྱིར་སངས་རྒྱས་སུ་གྱུར་ཅིག་སྙམ་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་[[46]](#footnote-65)འདོད་པའི་རྣམ་པས་[[47]](#footnote-66)སེམས་དང་པོ་བསྐྱེད་པའོ། །​དེ་ཡང་ཚུལ་ཁྲིམས་ཀྱི་ལེའུ་ལས་བསྟན་པའི་ཆོ་ག་བཞིན་དུ་བྱང་ཆུབ་སེམས་དཔའི་སྡོམ་པ་ལ་གནས་པ་མཁས་པ་ཕ་རོལ་པོ་ལས་སེམས་[[48]](#footnote-67)བསྐྱེད་པར་བྱའོ། །​དེ་ལྟར་ཀུན་རྫོབ་པའི་[[49]](#footnote-68)བྱང་ཆུབ་ཀྱི་སེམས་བསྐྱེད་[[50]](#footnote-69)ནས་དོན་དམ་པའི་བྱང་ཆུབ་ཀྱི་སེམས་བསྐྱེད་པའི་ཕྱིར་འབད་པར་བྱའོ། །​དོན་དམ་པའི་བྱང་ཆུབ་ཀྱི་སེམས་དེ་ནི་འཇིག་རྟེན་ལས་འདས་པ་སྤྲོས་པ་མཐའ་དག་དང་བྲལ་བ། ཤིན་ཏུ་གསལ་བ། དོན་དམ་པའི་སྤྱོད་ཡུལ། དྲི་མ་མེད་པ། མི་གཡོ་བ། རླུང་མེད་པའི་མར་མེའི་རྒྱུན་ལྟར་མི་གཡོ་བའོ།[[51]](#footnote-70) །​དེ་འགྲུབ་པ་[[52]](#footnote-71)ནི་རྟག་ཏུ་གུས་པར་ཡུན་རིང་དུ་ཞི་གནས་དང་ལྷག་མཐོང་གི་རྣལ་འབྱོར་གོམས་པར་བྱས་པ་[[53]](#footnote-72)ལས་འགྱུར་ཏེ། འཕགས་པ་དགོངས་པ་ངེས་པར་འགྲེལ་པ་ལས་ཇི་སྐད་དུ། བྱམས་པ་གང་ཡང་ཉན་ཐོས་རྣམས་ཀྱི་འམ། བྱང་ཆུབ་སེམས་དཔའ་རྣམས་ཀྱི་འམ། དེ་བཞིན་གཤེགས་པ་རྣམས་ཀྱི་[[54]](#footnote-73)དགེ་བའི་ཆོས་འཇིག་རྟེན་པ་དང་འཇིག་རྟེན་ལས་འདས་པ་ཐམས་ཅད་ཀྱང་ཞི་གནས་དང་ལྷག་མཐོང་གི་འབྲས་བུ་ཡིན་པར་རིག་པར་བྱའོ་ཞེས་གསུངས་པ་ལྟ་བུའོ། །​དེ་གཉིས་ཀྱིས་ཏིང་ངེ་འཛིན་ཐམས་ཅད་བསྡུས་པའི་ཕྱིར་རྣལ་འབྱོར་པ་ཐམས་ཅད་ཀྱིས་[[55]](#footnote-74)དུས་ཐམས་ཅད་དུ་ངེས་པར་ཞི་གནས་དང་ལྷག་མཐོང་བསྟེན་པར་བྱ་སྟེ། འཕགས་པ་དགོངས་པ་ངེས་པར་འགྲེལ་པ་དེ་ཉིད་ལས་བཅོམ་ལྡན་འདས་ཀྱིས་ཇི་སྐད་དུ་ངས་ཉན་ཐོས་རྣམས་དང་། བྱང་ཆུབ་སེམས་དཔའ་རྣམས་དང་། དེ་བཞིན་གཤེགས་པ་རྣམས་ཀྱི་[[56]](#footnote-75)ཏིང་ངེ་འཛིན་རྣམ་པ་དུ་མ་བསྟན་པ་གང་དག་ཡིན་པ་དེ་དག་ཐམས་ཅད་ཞི་གནས་དང་ལྷག་མཐོང་གིས་བསྡུས་པར་རིག་པར་བྱའོ་ཞེས་གསུངས་པ་ལྟ་བུའོ། །​ཞི་གནས་ཙམ་འབའ་ཞིག་གོམས་པར་བྱས་པས་ནི་རྣལ་འབྱོར་པ་རྣམས་ཀྱི་སྒྲིབ་པ་མི་སྤོང་གི །​[[57]](#footnote-76)རེ་ཞིག་ཉོན་མོངས་པ་རྣམ་པར་གནོན་པ་ཙམ་དུ་ཟད་དེ།[[58]](#footnote-77) ཤེས་རབ་ཀྱི་སྣང་བ་བྱུང་བ་[[59]](#footnote-78)མེད་པར་བག་ལ་ཉལ་ལེགས་པར་ཆོམས་མི་སྲིད་པའི་ཕྱིར་བག་ལ་ཉལ་ལེགས་པར་ཆོམས་པར་མི་འགྱུར་རོ། །​དེ་བས་ན་འཕགས་པ་དགོངས་པ་ངེས་པར་འགྲེལ་པ་དེ་ཉིད་ལས་བསམ་གཏན་གྱིས་ནི་ཉོན་མོངས་པ་རྣམས་རྣམ་པར་གནོན་ཏོ། །​ཤེས་རབ་ཀྱིས་ནི་བག་ལ་ཉལ་ལེགས་པར་འཇོམས་པར་བྱེད་དོ་ཞེས་བཀའ་སྩལ་ཏོ། །​འཕགས་པ་ཏིང་ངེ་འཛིན་[[60]](#footnote-79)རྒྱལ་པོ་ལས་ཀྱང་། ཏིང་ངེ་འཛིན་དེ་སྒོམ་པར་[[61]](#footnote-80)བྱེད་མོད་ཀྱི། །​དེ་ནི་རྟག་[[62]](#footnote-81)ཏུ་འདུ་ཤེས་འཇིག་མི་བྱེད། །​དེ་ནི་ཉོན་མོངས་ཕྱིར་ཞིང་རབ་ཏུ་འཁྲུགས། །​ལྷག་སྤྱོད་འདི་ན་[[63]](#footnote-82)ཏིང་འཛིན་བསྒོམ་པ་བཞིན། །​གལ་ཏེ་ཆོས་ལ་བདག་མེད་སོ་སོར་རྟོག །​སོ་སོར་དེ་བརྟགས་གལ་ཏེ་བསྒོམ་པ་ནི། །​དེ་ཉིད་མྱ་ངན་འདས་ཐོབ་འབྲས་བུའི་རྒྱུ། །​རྒྱུ་གཞན་གང་ཡིན་དེས་ནི་ཞི་མི་འགྱུར། །​ཞེས་གསུངས་སོ། །​བྱང་ཆུབ་སེམས་དཔའི་སྡེ་སྣོད་ལས་ཀྱང་། གང་དག་བྱང་ཆུབ་སེམས་དཔའི་སྡེ་སྣོད་ཀྱི་ཆོས་ཀྱི་རྣམ་གྲངས་འདི་མ་ཐོས། འཕགས་པའི་ཆོས་འདུལ་བ་མ་ཐོས་པར་ཏིང་ངེ་འཛིན་ཙམ་གྱིས་ཆོག་པར་འཛིན་པ་ནི་ང་རྒྱལ་གྱི་[[64]](#footnote-83)དབང་གིས་མངོན་པའི་ང་རྒྱལ་དུ་ལྟུང་ཞིང་། སྐྱེ་བ་དང་། རྒ་བ་དང་། ན་བ་དང་། འཆི་བ་དང་། མྱ་ངན་དང་། སྨྲེ་སྔགས་འདོན་པ་དང་། སྡུག་བསྔལ་བ་དང་། ཡིད་མི་བདེ་བ་དང་། འཁྲུག་པ་ལས་ཡོངས་སུ་མི་གྲོལ། འགྲོ་བ་དྲུག་གི་[[65]](#footnote-84)འཁོར་བ་ལས་ཡོངས་སུ་མི་གྲོལ། སྡུག་བསྔལ་གྱི་ཕུང་པོ་ལས་ཀྱང་ཡོངས་སུ་མི་གྲོལ་ཏེ། དེ་ལ་དགོངས་ནས་དེ་བཞིན་གཤེགས་པས་འདི་སྐད་ཅེས། གཞན་ལ་རྗེས་སུ་མཐུན་པ་ཐོས་པ་ནི་རྒ་ཤི་ལས་གྲོལ་བར་འགྱུར་རོ་ཞེས་བཀའ་སྩལ་ཏོ་ཞེས་གསུངས་སོ། །​དེ་ལྟ་བས་ན་སྒྲིབ་པ་མཐའ་དག་སྤངས་ནས་ཡོངས་སུ་དག་པའི་ཡེ་ཤེས་འབྱུང་བར་འདོད་པས་[[66]](#footnote-85)ཞི་གནས་ལ་གནས་ཤིང་ཤེས་རབ་བསྒོམ་པར་བྱའོ། །​དེ་སྐད་དུ། འཕགས་པ་དཀོན་མཆོག་བརྩེགས་པ་ལས་ཀྱང་བཀའ་སྩལ་ཏེ། ཚུལ་ཁྲིམས་ལ་ནི་གནས་ནས་ཏིང་ངེ་འཛིན་ཐོབ་སྟེ། །​ཏིང་ངེ་འཛིན་ཐོབ་ནས་ཀྱང་ཤེས་རབ་སྒོམ་པར་[[67]](#footnote-86)བྱེད། །​ཤེས་རབ་ཀྱིས་ནི་ཡེ་ཤེས་རྣམ་པར་དག་པ་འཐོབ།[[68]](#footnote-87) །​ཡེ་ཤེས་རྣམ་པར་དག་པས་ཚུལ་ཁྲིམས་ཕུན་སུམ་ཚོགས། །​ཞེས་བཀའ་སྩལ་ཏོ། །​འཕགས་པ་ཐེག་པ་ཆེན་པོ་ལ་དད་པ་བསྒོམ་པའི་མདོ་ལས་ཀྱང་། རིགས་ཀྱི་བུ་ཤེས་རབ་ལ་ཉེ་བར་མི་གནས་ན་བྱང་ཆུབ་སེམས་དཔའ་[[69]](#footnote-88)རྣམས་ཀྱི་ཐེག་པ་ཆེན་པོ་ལ་དད་པ་ཐེག་པ་ཆེན་པོ་ལ་ཇི་ལྟར་ཡང་འབྱུང་བར་ང་མི་སྨྲའོ། །​རིགས་ཀྱི་བུ་རྣམ་གྲངས་འདིས་ཀྱང་འདི་ལྟར་བྱང་ཆུབ་སེམས་དཔའ་རྣམས་ཀྱི་ཐེག་པ་ཆེན་པོ་ལ་དད་པ་ཐེག་པ་ཆེན་པོ་ལ་འབྱུང་བ་གང་ཅི་ཡང་རུང་། དེ་[[70]](#footnote-89)ཐམས་ཅད་ནི་རྣམ་པར་མ་གཡེངས་པའི་[[71]](#footnote-90)སེམས་ཀྱི་[[72]](#footnote-91)དོན་དང་ཆོས་ཡང་དག་པར་བསམས་པ་[[73]](#footnote-92)ལས་བྱུང་བར་རིག་པར་བྱའོ་ཞེས་བཀའ་སྩལ་ཏོ། །​ཞི་གནས་དང་བྲལ་བའི་ལྷག་མཐོང་འབའ་ཞིག་གིས་ནི་རྣལ་འབྱོར་པའི་སེམས་ཡུལ་རྣམས་ལ་རྣམ་པར་གཡེང་བར་[[74]](#footnote-93)འགྱུར་གྱི།[[75]](#footnote-94) རླུང་གི་ནང་ན་འདུག་པའི་མར་མེ་བཞིན་དུ་བརྟན་པར་[[76]](#footnote-95)མི་འགྱུར་རོ། །​དེ་བས་ན་ཡེ་ཤེས་ཀྱི་སྣང་བ་ཤིན་ཏུ་གསལ་བར་མི་འབྱུང་སྟེ། དེ་ལྟ་བས་ན་གཉིས་ཀ་དང་འདྲ་བར་བསྟེན་པར་བྱའོ། །​དེའི་ཕྱིར་འཕགས་པ་ཡོངས་སུ་མྱ་ངན་ལས་འདས་པ་ཆེན་པོའི་མདོ་ལས་ཀྱང་། ཉན་ཐོས་རྣམས་ཀྱིས་ནི་དེ་བཞིན་གཤེགས་པའི་རིགས་མི་མཐོང་སྟེ། ཏིང་ངེ་འཛིན་གྱི་ཤས་ཆེ་བའི་ཕྱིར་དང་། ཤེས་རབ་ཆུང་བའི་ཕྱིར་རོ། །​བྱང་ཆུབ་སེམས་དཔའ་རྣམས་ཀྱིས་ནི་མཐོང་མོད་ཀྱི་མི་གསལ་ཏེ། ཤེས་རབ་ཀྱི་ཤས་ཆེ་བའི་ཕྱིར་དང་། ཏིང་ངེ་འཛིན་ཆུང་བའི་ཕྱིར་རོ།[[77]](#footnote-96) །​དེ་བཞིན་གཤེགས་པས་ནི་ཐམས་ཅད་གཟིགས་ཏེ། ཞི་གནས་དང་ལྷག་མཐོང་མཚུངས་པར་ལྡན་པའི་ཕྱིར་རོ་ཞེས་བཀའ་སྩལ་ཏེ། །​ཞི་གནས་ཀྱི་སྟོབས་ཀྱིས་ནི་མར་མེ་རླུང་གིས་[[78]](#footnote-97)མ་བསྐྱོད་པ་[[79]](#footnote-98)བཞིན་དུ་རྣམ་པར་རྟོག་པའི་རླུང་རྣམས་ཀྱིས་[[80]](#footnote-99)སེམས་གཡོ་བར་མི་འགྱུར་རོ། །​ལྷག་མཐོང་གིས་ནི་ལྟ་བ་ངན་པའི་དྲི་མ་མཐའ་དག་སྤངས་པས་གཞན་དག་གིས་མི་ཕྱེད་དེ། ཟླ་བ་སྒྲོན་མའི་མདོ་ལས་ཇི་སྐད་དུ། ཞི་གནས་སྟོབས་ཀྱིས་གཡོ་བ་མེད་པར་འགྱུར། །​ལྷག་མཐོང་གིས་ནི་རི་དང་འདྲ་བར་འགྱུར། །​ཞེས་གསུངས་པ་ལྟ་བུའོ། །​དེ་ལྟ་བས་ན་གཉིས་ཀ་ལ་རྣལ་འབྱོར་དུ་བྱས་པར་གནས་སོ། །​དེ་ལ་ཐོག་མར་རེ་ཞིག་རྣལ་འབྱོར་པས་གང་གིས་[[81]](#footnote-100)བདེ་བར་མྱུར་དུ་ཞི་གནས་དང་ལྷག་མཐོང་འགྲུབ་པར་འགྱུར་བ་ཞི་གནས་དང་ལྷག་མཐོང་གི་ཚོགས་ལ་ཇི་བསྟེན་པར་བྱའོ། །​དེ་ལ་ཞི་གནས་ཀྱི་ཚོགས་གང་ཞེ་ན། མཐུན་པའི་ཡུལ་ན་གནས་པ་དང་། འདོད་པ་ཆུང་བ་དང་། ཆོག་ཤེས་པ་དང་། བྱ་བ་མང་པོ་ཡོངས་སུ་སྤངས་པ་དང་། ཚུལ་ཁྲིམས་རྣམ་པར་དག་པ་དང་། འདོད་པ་ལ་སོགས་པའི་རྣམ་པར་རྟོག་པ་ཡོངས་སུ་སྤངས་པའོ། །​དེ་ལ་ཡོན་ཏན་ལྔ་དག་དང་ལྡན་པ་ནི་མཐུན་པའི་ཡུལ་ཡིན་པར་ཤེས་པར་བྱ་སྟེ། གོས་དང་ཟས་ལ་སོགས་པ་ཚེགས་མེད་པར་རྙེད་པའི་ཕྱིར་རྙེད་སླ་བ་དང་། སྐྱེ་བོ་མི་སྲུན་པ་དང་དགྲ་ལ་སོགས་པ་མི་གནས་པའི་ཕྱིར་[[82]](#footnote-101)གནས་བཟང་བ་དང་། ནད་མེད་པའི་ས་ཡིན་པས་ས་བཟང་བ་དང་། གྲོགས་ཚུལ་ཁྲིམས་དང་ལྡན་པ་ལྟ་བ་[[83]](#footnote-102)མཚུངས་པ་ཡིན་པས་གྲོགས་བཟང་བ་དང་། ཉིན་མོ་སྐྱེ་བོ་མང་པོ་དག་གིས་མ་གང་བའི་ཕྱིར་དང་། མཚན་མོ་སྒྲ་ཆུང་བའི་ཕྱིར་ལེགས་པར་ལྡན་པའོ། །​འདོད་པ་ཆུང་བ་གང་ཞེ་ན། ཆོས་གོས་ལ་སོགས་པ་[[84]](#footnote-103)བཟང་པོ་འམ་མང་པོ་ལ་ལྷག་པར་ཆགས་པ་མེད་པའོ། །​ཆོག་ཤེས་པ་གང་ཞེ་ན། ཆོས་གོས་ལ་སོགས་པ་ངན་ངོན་ཙམ་རྙེད་པས་རྟག་ཏུ་ཆོག་ཤེས་པ་གང་ཡིན་པའོ། །​བྱ་བ་མང་པོ་ཡོངས་སུ་སྤངས་པ་གང་ཞེ་ན། ཉོ་ཚོང་ལ་སོགས་པ་ལས་ངན་པ་ཡོངས་སུ་སྤང་བ་[[85]](#footnote-104)དང་། ཁྱིམ་པ་དང་རབ་ཏུ་བྱུང་བ་གང་དག་ཧ་ཅང་སྨོས་འདྲིན་བྱེད་པ་ཡོངས་སུ་སྤང་བ་དང་། སྨན་བྱེད་པ་སྐར་མ་རྩི་བ་ལ་སོགས་པ་ཡོངས་སུ་སྤངས་པ་གང་[[86]](#footnote-105)ཡིན་པའོ། །​ཚུལ་ཁྲིམས་རྣམ་པར་དག་པ་གང་ཞེ་ན། སྡོམ་པ་གཉིས་ཀ་ལ་ཡང་རང་བཞིན་དང་བཅས་པའི་ཁ་ན་མ་ཐོ་བ་དང་བཅས་པའི་བསླབ་པའི་གཞི་མི་འདྲལ་བ་དང་། བག་མེད་པར་རལ་ན་ཡང་སྐྱེན་པ་སྐྱེན་པ་[[87]](#footnote-106)འགྱོད་པས་ཆོས་བཞིན་དུ་[[88]](#footnote-107)བྱེད་པ་དང་། ཉན་ཐོས་ཀྱི་སྡོམ་པ་ལ་ཕམ་པ་[[89]](#footnote-108)བཅོས་སུ་མི་རུང་བར་གསུངས་པ་གང་ཡིན་པ་དེ་ལ་ཡང་འགྱོད་པ་དང་ལྡན་པ་དང་། ཕྱིས་མི་བྱ་བའི་སེམས་དང་ལྡན་པ་དང་། སེམས་གང་གིས་ལས་དེ་བྱས་པའི་སེམས་དེ་ལ་ངོ་བོ་ཉིད་མེད་པར་སོ་སོར་རྟོག་པའི་ཕྱིར་རམ། ཆོས་ཐམས་ཅད་ངོ་བོ་ཉིད་མེད་པར་གོམས་པའི་ཕྱིར་དེའི་ཚུལ་ཁྲིམས་རྣམ་པར་དག་པ་ཁོ་ན་ཡིན་པར་བརྗོད་པར་བྱའོ། །​དེ་ནི་འཕགས་པ་མ་སྐྱེས་དགྲའི་འགྱོད་པ་བསལ་བ་[[90]](#footnote-109)ལས་ཁོང་དུ་ཆུད་པར་རིག་པར་བྱའོ། །​དེ་བས་ན་དེ་[[91]](#footnote-110)འགྱོད་པ་མེད་པར་བྱས་ལ་སྒོམ་པ་ལ་མངོན་པར་བརྩོན་པར་བྱའོ། །​འདོད་པ་རྣམས་ལ་ཡང་ཚེ་འདི་དང་ཚེ་ཕྱི་མ་ལ་ཉེས་དམིགས་རྣམ་པ་མང་པོར་འགྱུར་བར་ཡིད་ལ་བྱས་ལ་དེ་དག་ལ་རྣམ་པར་རྟོག་པ་[[92]](#footnote-111)སྤང་བར་བྱའོ། །​རྣམ་པ་གཅིག་ཏུ་ན་འཁོར་བ་པའི་[[93]](#footnote-112)དངོས་པོ་སྡུག་པའམ་མི་སྡུག་པ་ཡང་རུང་སྟེ། དེ་དག་[[94]](#footnote-113)ཐམས་ཅད་ནི་རྣམ་པར་འཇིག་པའི་ཆོས་ཅན་མི་བརྟན་པ་སྟེ། གདོན་མི་ཟ་བར་དེ་དག་ཐམས་ཅད་དང་བདག་[[95]](#footnote-114)རིང་པོར་མི་ཐོགས་པར་འབྲལ་བར་གྱུར་ན། བདག་དེ་ལ་ཅི་ཞིག་ལྷག་པར་ཆགས་པ་ལ་སོགས་པར་འགྱུར་སྙམ་དུ་བསྒོམས་པས་[[96]](#footnote-115)རྣམ་པར་རྟོག་པ་ཐམས་ཅད་སྤང་བར་བྱའོ། །​ལྷག་མཐོང་གི་ཚོགས་གང་ཞིག།[[97]](#footnote-116) སྐྱེས་བུ་དམ་པ་ལ་བརྟེན་པ་དང་། མང་དུ་ཐོས་པ་ཡོངས་སུ་བཙལ་བ་དང་། ཚུལ་བཞིན་སེམས་པའོ། །​དེ་ལ་སྐྱེས་བུ་དམ་པ་ཇི་ལྟ་བུ་[[98]](#footnote-117)བརྟེན་པར་བྱ་ཞེ་ན། གང་མང་དུ་ཐོས་པ་དང་། ཚིག་གསལ་བ་དང་། སྙིང་རྗེ་དང་ལྡན་པ་དང་། སྐྱོ་བ་བཟོད་པའོ། །​དེ་ལ་མང་དུ་ཐོས་པ་ཡོངས་སུ་བཙལ་བ་གང་ཞེ་ན། གང་བཅོམ་ལྡན་འདས་ཀྱི་གསུང་རབ་ཡན་ལག་བཅུ་གཉིས་པོ་ངེས་པའི་དོན་དང་དྲང་[[99]](#footnote-118)དོན་ལ་གུས་པར་བྱས་ཤིང་ཤིན་ཏུ་ཉན་པ་སྟེ། འདི་ལྟར་འཕགས་པ་དགོངས་པ་ངེས་པར་འགྲེལ་པ་ལས། འཕགས་པའི་གཏམ་འདོད་པ་བཞིན་དུ་མ་ཐོས་པ་ནི་ལྷག་མཐོང་གི་གེགས་ཡིན་ནོ་ཞེས་བཀའ་སྩལ་ཏོ། །​དེ་ཉིད་ལས་ལྷག་མཐོང་ནི་ཐོས་པ་དང་བསམ་པ་[[100]](#footnote-119)ལས་བྱུང་བའི་ལྟ་བ་རྣམ་པར་དག་པའི་རྒྱུ་ལས་བྱུང་བ་ཡིན་[[101]](#footnote-120)ཞེས་གསུངས་སོ། །​འཕགས་པ་སྲེད་མེད་ཀྱི་བུས་སུ་[[102]](#footnote-121)ཞུས་པ་ལས་ཀྱང་། ཐོས་པ་དང་ལྡན་པ་ནི་ཤེས་རབ་འབྱུང་བར་འགྱུར་རོ། །​ཤས་རབ་དང་ལྡན་པ་ནི་ཉོན་མོངས་པ་རབ་ཏུ་ཞི་བར་འགྱུར་[[103]](#footnote-122)ཞེས་བཀའ་སྩལ་ཏོ། །​ཚུལ་བཞིན་བསམ་པ་གང་ཞེ་ན། གང་ངེས་པའི་དོན་གྱི་མདོ་སྡེ་དང་དྲང་བའི་དོན་གྱི་མདོ་སྡེ་ལ་སོགས་པ་ལེགས་པར་གཏན་ལ་འབེབས་པ་སྟེ། དེ་ལྟར་བྱང་ཆུབ་སེམས་དཔའ་ཐེ་ཚོམ་མེད་ན་སྒོམ་པ་[[104]](#footnote-123)ལ་གཅིག་ཏུ་ངེས་པར་འགྱུར་རོ། །​དེ་ལྟ་མ་ཡིན་ན་ཐེ་ཚོམ་གྱིས་[[105]](#footnote-124)འཕྱང་མོ་ཉུག་པའི་ཐེག་པ་[[106]](#footnote-125)ལ་འདུག་པ་ནི་ལམ་ཁ་བྲག་གི་མདོར་ཕྱིན་པའི་མི་ལྟར་གང་དུ་ཡང་གཅིག་ཏུ་ངེས་པར་མི་འགྱུར་རོ། །​རྣལ་འབྱོར་པས་སྒོམ་པའི་[[107]](#footnote-126)དུས་ཐམས་ཅད་དུ་ཉ་དང་ཤ་ལ་སོགས་[[108]](#footnote-127)སྤང་ཞིང་མི་མཐུན་པ་མ་ཡིན་པ་དང་། ཟས་ཚོད་ཟིན་པར་བཟའ་བར་བྱའོ། །​དེ་ལྟར་བྱང་ཆུབ་སེམས་དཔའ་ཞི་གནས་དང་ལྷག་མཐོང་གི་ཚོགས་མཐའ་དག་བསགས་པ་དེས་སྒོམ་པ་[[109]](#footnote-128)ལ་འཇུག་པར་བྱའོ། །​དེ་ལ་རྣལ་འབྱོར་པས་སྒོམ་པའི་[[110]](#footnote-129)དུས་ན་ཐོག་མར་བྱ་བ་ཅི་ཡོད་པ་ཐམས་ཅད་ཡོངས་སུ་རྫོགས་པར་བྱས་ལ། བཤང་གཅི་བྱས་ནས་སྒྲའི་ཚེར་མ་མེད་པ་ཡིད་དུ་འོང་བའི་ཕྱོགས་སུ་བདག་གི་[[111]](#footnote-130)སེམས་ཅན་ཐམས་ཅད་བྱང་ཆུབ་ཀྱི་སྙིང་པོ་ལ་དགོད་པར་བྱའོ་སྙམ་དུ་བསམ་ཞིང་། འགྲོ་བ་མཐའ་དག་མངོན་པར་གདོན་པའི་བསམ་པ་ཅན་གྱི་[[112]](#footnote-131)སྙིང་རྗེ་ཆེན་པོ་མངོན་དུ་བྱས་ལ། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཡན་ལག་ལྔས་ཕྱག་བྱས་ནས། སངས་རྒྱས་དང་བྱང་ཆུབ་སེམས་དཔའི་སྐུ་གཟུགས་རི་མོ་ལ་སོགས་པ་མདུན་དུ་གཞག་གམ་གཞན་དུ་ཡང་རུང་སྟེ། དེ་དག་ལ་ཅི་ནུས་ཀྱིས་མཆོད་པ་དང་བསྟོད་པ་བྱས་ལ་རང་གི་སྡིག་པ་བཤགས་ནས་འགྲོ་བ་མཐའ་དག་གི་བསོད་ནམས་ལ་རྗེས་སུ་ཡི་རང་བར་བྱས་ལ། སྟན་ཤིན་ཏུ་འཇམ་པ་[[113]](#footnote-132)བདེ་བ་ལ་རྗེ་བཙུན་རྣམ་པར་སྣང་མཛད་ཀྱི་སྐྱིལ་མོ་ཀྲུང་ལྟ་བུའོ། །​ [[114]](#footnote-133)སྐྱིལ་མོ་ཀྲུང་ཕྱེད་དུ་ཡང་རུང་སྟེ། མིག་ཧ་ཅང་ཡང་མི་དབྱེ། ཧ་ཅང་ཡང་མི་ཟུམ་[[115]](#footnote-134)པར་སྣའི་རྩེ་མོར་བསྟད་[[116]](#footnote-135)ཅིང་། ལུས་ཧ་ཅང་ཡང་མི་དགུ།[[117]](#footnote-136) ཧ་ཅང་ཡང་མི་དགྱེ་བར་དྲང་པོར་བསྲངས་ལ་དྲན་པ་ནང་དུ་གཞག་སྟེ་འདུག་པར་བྱའོ། །​དེ་ནས་ཕྲག་པ་མཉམ་པར་གཞག་ལ་མགོ་མི་མཐོ་མི་དམའ་ཞིང་ཕྱོགས་གཅིག་ཏུ་མ་ཡོ་བར་གཞག་སྟེ་སྣ་ནས་ལྟེ་བའི་བར་དྲང་པོར་གཞག་གོ། །​སོ་དང་མཆུ་ཡང་ཐ་མལ་པར་གཞག་གོ། །​ལྕེ་ཡང་ཡས་སོའི་[[118]](#footnote-137)དྲུང་དུ་གཞག་གོ།[[119]](#footnote-138) །​དབུགས་ཕྱི་ནང་དུ་རྒྱུ་བ་ཡང་སྒྲ་ཅན་དང་།སྔམ་[[120]](#footnote-139)པ་ཅན་དང་། དབུགས་རྒོད་པ་ཅན་དུ་མི་བཏང་གི། །​ཅི་ནས་ཀྱང་མི་ཚོར་བར་དལ་བུས་[[121]](#footnote-140)དལ་བུས་ལྷུན་གྱིས་གྲུབ་པའི་ཚུལ་གྱིས་དབུགས་ནང་དུ་རྔུབ་པ་དང་ཕྱིར་འབྱུང་བ་དེ་ལྟར་བྱའོ། །​དེ་ལ་ཐོག་མ་[[122]](#footnote-141)རེ་ཞིག་ཞི་གནས་བསྒྲུབ་པར་བྱ་སྟེ། ཕྱི་རོལ་གྱི་ཡུལ་ལ་རྣམ་པར་གཡེང་བ་ཞི་ནས་[[123]](#footnote-142)ནང་དུ་དམིགས་པ་ལ་རྒྱུན་དུ་རང་གི་ངང་གིས་འཇུག་པ་[[124]](#footnote-143)དགའ་བ་དང་ཤིན་ཏུ་སྦྱངས་པ་དང་ལྡན་པའི་སེམས་ཉིད་ལ་གནས་པ་ནི་ཞི་གནས་ཞེས་བྱའོ། །​ཞི་གནས་དེ་ཉིད་ལ་དམིགས་པའི་ཚེ་དེ་ཁོ་ན་ལ་རྣམ་པར་དཔྱོད་པ་གང་ཡིན་པ་དེ་ནི་ལྷག་མཐོང་ཡིན་ཏེ། འཕགས་པ་དཀོན་མཆོག་སྤྲིན་ལས་ཇི་སྐད་དུ། ཞི་གནས་ནི་སེམས་རྩེ་གཅིག་པ་ཉིད་དོ། །​ལྷག་མཐོང་ནི་ཡང་དག་པར་སོ་སོར་རྟོག་པའོ་ཞེས་གསུངས་པ་ལྟ་བུའོ། །​འཕགས་པ་དགོངས་པ་ངེས་པར་འགྲེལ་པ་ལས་ཀྱང་། བཅོམ་ལྡན་འདས་ཇི་ལྟར་ཞི་གནས་ཡོངས་སུ་ཚོལ་བར་བགྱིད་པ་དང་། ལྷག་མཐོང་ལ་མཁས་པ་ལགས། བཀའ་སྩལ་པ། བྱམས་པ་ངས་ཆོས་གདགས་པ་རྣམ་པར་གཞག་པ་འདི་ལྟ་སྟེ། མདོའི་སྡེ་དང་། དབྱངས་ཀྱིས་བསྙད་[[125]](#footnote-144)པའི་སྡེ་དང་། ལུང་དུ་བསྟན་པའི་སྡེ་དང་། [[126]](#footnote-145)ཆེད་དུ་བརྗོད་པའི་སྡེ་དང་། གླེང་གཞིའི་[[127]](#footnote-146)སྡེ་དང་། རྟོགས་པ་བརྗོད་པའི་སྡེ་དང་། དེ་ལྟ་བུ་བྱུང་བའི་སྡེ་དང་། སྐྱེས་པ་རབས་ཀྱི་སྡེ་དང་། ཤིན་ཏུ་རྒྱས་པའི་སྡེ་དང་། རྨད་དུ་བྱུང་བའི་ཆོས་ཀྱི་[[128]](#footnote-147)སྡེ་དང་། གཏན་ལ་ཕབ་པར་བསྟན་པའི་སྡེ་གང་དག་བྱང་ཆུབ་སེམས་དཔའ་རྣམས་ལ་བཤད་པ་དེ་དག་བྱང་ཆུབ་སེམས་དཔས་ལེགས་པར་ཐོས། ལེགས་པར་གཟུང་། ཁ་ཏོན་བྱང་བར་བྱས། ཡིད་ཀྱིས་ལེགས་པར་བརྟགས། མཐོང་བས་ཤིན་ཏུ་རྟོགས་པར་བྱས་ནས་དེ་གཅིག་པུ་དབེན་པར་འདུག་སྟེ་ནང་དུ་ཡང་དག་བཞག་ནས་ཇི་ལྟར་ལེགས་པར་བསམས་པའི་ཆོས་དེ་དག་ཉིད་ཡིད་ལ་བྱེད་ཅིང་སེམས་གང་གིས་ཡིད་ལ་བྱེད་པའི་སེམས་དེ་[[129]](#footnote-148)ནང་དུ་རྒྱུན་ཆགས་སུ་ཡིད་ལ་བྱེད་པས་ཡིད་ལ་བྱེད་དོ། །​དེ་ལྟར་ཞུགས་ཤིང་དེ་ལ་ལན་མང་དུ་གནས་པ་དེ་ལ་ལུས་ཤིན་ཏུ་སྦྱངས་པ་དང་སེམས་[[130]](#footnote-149)ཤིན་ཏུ་སྦྱངས་པ་འབྱུང་བ་གང་ཡིན་པ་དེ་ནི་ཞི་གནས་ཞེས་བྱ་སྟེ། དེ་ལྟར་ན་བྱང་ཆུབ་སེམས་དཔའ་ཞི་གནས་ཡོངས་སུ་ཚོལ་བར་བྱེད་པ་ཡིན་ནོ། །​དེ་[[131]](#footnote-150)ལུས་ཤིན་ཏུ་སྦྱངས་པ་དང་། སེམས་ཤིན་ཏུ་[[132]](#footnote-151)སྦྱངས་པ་དེ་ཐོབ་ནས་དེ་ཉིད་ལ་གནས་ཏེ། སེམས་ཀྱི་[[133]](#footnote-152)རྣམ་པར་གཡེང་བ་སྤངས་ནས་ཇི་ལྟར་བསམས་པའི་[[134]](#footnote-153)ཆོས་དེ་དག་ཉིད་ནང་དུ་ཏིང་ངེ་འཛིན་གྱི་སྤྱོད་ཡུལ་གཟུགས་བརྙན་དུ་སོ་སོར་རྟོག་པར་བྱེད། [[135]](#footnote-154)མོས་པར་བྱེད་དོ། །​དེ་ལྟར་ཏིང་ངེ་འཛིན་གྱི་སྤྱོད་ཡུལ་གཟུགས་བརྙན་[[136]](#footnote-155)དེ་དག་ལ་ཤེས་བྱའི་དོན་དེ་རྣམ་པར་འབྱེད་པ་དང་། རབ་ཏུ་རྣམ་པར་འབྱེད་པ་དང་། ཡོངས་སུ་རྟོག་པ་[[137]](#footnote-156)དང་། ཡོངས་སུ་དཔྱོད་པ་[[138]](#footnote-157)དང་། བཟོད་པ་དང་། འདོད་པ་དང་། བྱེ་བྲག་འབྱེད་པ་དང་། ལྟ་བ་དང་། རྟོག་[[139]](#footnote-158)པ་གང་ཡིན་པ་དེ་ནི་ལྷག་མཐོང་ཞེས་བྱ་སྟེ། དེ་ལྟར་ན་བྱང་ཆུབ་སེམས་དཔའ་[[140]](#footnote-159)ལྷག་མཐོང་ལ་མཁས་པ་ཡིན་ནོ་ཞེས་གསུངས་སོ། །​དེ་ལ་རྣལ་འབྱོར་པ་ཞི་གནས་མངོན་པར་བསྒྲུབ་པར་[[141]](#footnote-160)འདོད་པས་ཐོག་མར་[[142]](#footnote-161)རེ་ཞིག་མདོའི་སྡེ་དང་། དབྱངས་ཀྱིས་བསྙད་པའི་སྡེ་ལ་སོགས་པ་[[143]](#footnote-162)གསུང་རབ་མཐའ་དག་ནི་དེ་བཞིན་ཉིད་ལ་གཞོལ་པ། དེ་བཞིན་ཉིད་ལ་བབ་པ། དེ་བཞིན་ཉིད་ལ་འབབ་པའོ་[[144]](#footnote-163)ཞེས་ཐམས་ཅད་བསྡུས་ཏེ་དེ་ལ་སེམས་ཉེ་བར་གཞག་པར་བྱའོ། །​རྣམ་པ་གཅིག་ཏུ་ན་རྣམ་པ་ཇི་ཙམ་གྱིས་ཆོས་ཐམས་ཅད་བསྡུས་པར་གྱུར་པ་[[145]](#footnote-164)ཕུང་པོ་ལ་སོགས་པ་དེ་ལ་སེམས་ཉེ་བར་གཞག་པར་བྱའོ། །​རྣམ་པ་གཅིག་ཏུ་ན་ཇི་ལྟར་མཐོང་བ་དང་། ཇི་ལྟར་ཐོས་པའི་སངས་རྒྱས་ཀྱི་སྐུ་གཟུགས་ལ་སེམས་གཞག་པར་བྱ་སྟེ། འཕགས་པ་ཏིང་ངེ་འཛིན་གྱི་རྒྱལ་པོ་ལས་ཇི་སྐད་དུ། གསེར་གྱི་ཁ་དོག་ལྟ་བུའི་སྐུ་ལུས་ཀྱིས།[[146]](#footnote-165) །​འཇིག་རྟེན་མགོན་པོ་ཀུན་དུ་མཛེས་པ་སྟེ། །​དམིགས་པ་དེ་ལ་གང་གིས་[[147]](#footnote-166)སེམས་འཇུག་པ། །​བྱང་ཆུབ་སེམས་དཔའ་དེ་མཉམ་གཞག་ཅེས་བྱ། །​ཞེས་གསུངས་པ་ལྟ་བུའོ། །​དེ་ལྟར་གང་ལ་འདོད་པའི་དམིགས་པ་དེ་ལ་སེམས་བཞག་ནས་དེ་ཉིད་ལ་ཕྱིར་ཞིང་རྒྱུན་དུ་སེམས་[[148]](#footnote-167)གཞག་པར་བྱའོ། །​དེ་ལ་ཉེ་བར་གཞག་ནས་སེམས་ལ་འདི་ལྟར་དཔྱད་པར་[[149]](#footnote-168)བྱ་སྟེ། ཅི་དམིགས་པ་ལེགས་པར་འཛིན་ཏམ། འོན་ཏེ་བྱིང་ངམ། འོན་ཏེ་ཕྱི་རོལ་གྱི་ཡུལ་ལ་རྣམ་པར་འཕྱར་བས་རྣམ་པར་གཡེངས་སམ་སྙམ་དུ་བརྟག་པར་བྱའོ། །​དེ་ལ་གལ་ཏེ་རྨུགས་པ་དང་གཉིད་ཀྱིས་ནོན་ནས་སེམས་བྱིང་ངམ། བྱིང་དུ་དོགས་པ་མཐོང་བ་དེའི་ཚེ། མཆོག་ཏུ་དགའ་བའི་དངོས་པོ་[[150]](#footnote-169)སངས་རྒྱས་ཀྱི་སྐུ་གཟུགས་ལ་སོགས་པའམ། སྣང་བའི་འདུ་ཤེས་ཡིད་ལ་བྱའོ། །​དེ་ནས་བྱིང་བ་ཞི་བར་བྱས་ནས་ཅི་ནས་ཀྱང་དམིགས་པ་དེ་ཉིད་ལ་[[151]](#footnote-170)སེམས་ཀྱིས་དམིགས་པ་[[152]](#footnote-171)ཤིན་ཏུ་གསལ་བར་མཐོང་བར་གྱུར་པ་དེ་ལྟར་བྱའོ། །​གང་གི་ཚེ་དམུས་ལོང་ལྟ་བུའམ། མི་མུན་པར་ཞུགས་པ་ལྟ་བུའམ་མིག་བཙུམས་པ་ལྟ་བུར་[[153]](#footnote-172)སེམས་ཀྱིས་དམིགས་པ་ཤིན་ཏུ་གསལ་བར་མི་མཐོང་བ་དེའི་ཚེ་བྱིང་བར་གྱུར་པར་རིག་པར་བྱའོ། །​གང་གི་ཚེ་ཕྱི་རོལ་གྱི་གཟུགས་ལ་སོགས་པ་ལ་དེ་དག་གི་ཡོན་ཏན་རྟོག་པས་རྒྱུག་[[154]](#footnote-173)པའི་ཕྱིར་རམ། གཞན་ཡིད་ལ་བྱེད་པས་སམ། སྔོན་མྱོང་བའི་ཡུལ་ལ་འདོད་པས་སེམས་རྒོད་པའམ་རྒོད་དུ་[[155]](#footnote-174)དོགས་པར་མཐོང་བ་དེའི་ཚེ་འདུ་བྱེད་ཐམས་ཅད་མི་རྟག་པ་དང་། སྡུག་བསྔལ་བ་ལ་སོགས་པ་ཡིད་འབྱུང་བར་འགྱུར་བའི་དངོས་པོ་ཉིད་[[156]](#footnote-175)ལ་བྱའོ། །​དེ་ནས་རྣམ་པར་གཡེང་བ་ཞི་བར་བྱས་ནས་དྲན་པ་[[157]](#footnote-176)དང་ཤེས་བཞིན་གྱི་ཐག་པས་ཡིད་ཀྱི་[[158]](#footnote-177)གླང་པོ་ཆེ་དམིགས་པའི་སྡོང་པོ་དེ་ཉིད་ལ་གདགས་པར་བྱའོ། །​གང་གི་ཚེ་བྱིང་བ་དང་རྒོད་པ་མེད་པར་གྱུར་[[159]](#footnote-178)ཏེ། དམིགས་པ་དེ་ལ་སེམས་[[160]](#footnote-179)རྣལ་དུ་འཇུག་པར་མཐོང་བ་དེའི་ཚེ་ནི་རྩོལ་བ་གློད་ལ་བཏང་སྙོམས་སུ་བྱ་ཞིང་། དེའི་ཚེ་ཇི་སྲིད་འདོད་[[161]](#footnote-180)ཀྱི་བར་དུ་འདུག་པར་བྱའོ། །​དེ་ལྟར་ཞི་གནས་གོམས་པར་བྱས་པ་དེའི་ལུས་ལ་སེམས་ཤིན་ཏུ་སྦྱངས་པར་གྱུར་པ་དང་། ཇི་ལྟར་འདོད་པ་བཞིན་དུ་དམིགས་པ་[[162]](#footnote-181)ལ་སེམས་རང་[[163]](#footnote-182)དབང་དུ་གྱུར་པ་དེའི་ཚེ་དེའི་ཞི་གནས་གྲུབ་པ་ཡིན་པར་རིག་པར་བྱའོ། །​དེ་ནས་ཞི་གནས་གྲུབ་ནས་ལྷག་མཐོང་བསྒོམ་པར་བྱ་སྟེ་འདི་སྙམ་དུ་བསམ་པར་བྱའོ། །​བཅོམ་ལྡན་འདས་ཀྱི་བཀའ་ཐམས་ཅད་ནི་ལེགས་པར་གསུངས་པ་སྟེ། མངོན་སུམ་མམ་བརྒྱུད་[[164]](#footnote-183)པས་དེ་ཁོ་ན་མངོན་སུམ་དུ་[[165]](#footnote-184)གསལ་བར་བྱེད་པ་དང་། དེ་ཁོ་ན་ལ་གཞོལ་བ་ཉིད་དོ། །​དེ་ཁོ་ན་ཤེས་ན་སྣང་བ་བྱུང་བས་མུན་པ་བསལ་བ་བཞིན་དུ་ལྟ་བའི་དྲ་བ་ཐམས་ཅད་དང་[[166]](#footnote-185)བྲལ་བར་འགྱུར་རོ། །​ཞི་གནས་ཙམ་གྱིས་[[167]](#footnote-186)ནི་ཡེ་ཤེས་དག་པར་མི་འགྱུར་ཞིང་སྒྲིབ་པའི་མུན་པ་ཡང་སེལ་བར་མི་འགྱུར་གྱི། ཤེས་རབ་ཀྱིས་[[168]](#footnote-187)ནི་དེ་ཁོ་ན་ལེགས་པར་བསྒོམས་ན་ཡེ་ཤེས་རྣམ་པར་དག་པར་འགྱུར། ཤེས་རབ་ཁོ་ནས་དེ་ཁོ་ན་ཉིད་རྟོགས་པར་འགྱུར། ཤེས་རབ་ཁོ་ནས་སྒྲིབ་པ་ཡང་དག་པར་སྤོང་བར་འགྱུར་ཏེ། །​དེ་ལྟ་བས་ན་བདག་གི་[[169]](#footnote-188)ཞི་གནས་ལ་གནས་ཏེ་ཤེས་རབ་ཀྱིས་[[170]](#footnote-189)དེ་ཁོ་ན་ཡོངས་སུ་བཙལ་བར་བྱའི། ཞི་གནས་ཙམ་གྱིས་ནི་[[171]](#footnote-190)ཆོག་པར་འཛིན་པར་མི་བྱའོ་སྙམ་དུ་བསམ་[[172]](#footnote-191)མོ། །​དེ་ཁོ་ན་ཇི་ལྟ་བུ་ཞེ་ན། གང་དོན་དམ་པར་དངོས་པོ་ཐམས་ཅད་གང་ཟག་དང་ཆོས་ཀྱི་བདག་ཉིད་ཀྱིས་[[173]](#footnote-192)སྟོང་པ་ཉིད་དེ། དེ་ཡང་ཤེས་རབ་ཀྱི་ཕ་རོལ་ཏུ་ཕྱིན་པས་རྟོགས་པར་འགྱུར་གྱི། གཞན་གྱིས་ནི་མ་ཡིན་ཏེ། འཕགས་པ་དགོངས་པ་ངེས་པར་འགྲེལ་པ་ལས། བཅོམ་ལྡན་འདས་བྱང་ཆུབ་སེམས་དཔས་ཆོས་རྣམས་ཀྱི་ངོ་བོ་ཉིད་མ་མཆིས་པ་ཉིད་ཕ་རོལ་ཏུ་ཕྱིན་པ་གང་གིས་[[174]](#footnote-193)འཛིན་པ་ལགས། སྤྱན་རས་གཟིགས་དབང་ཕྱུག་ཤེས་རབ་ཀྱི་ཕ་རོལ་ཏུ་ཕྱིན་པས་འཛིན་ཏོ་ཞེས་ཇི་སྐད་གསུངས་པ་ལྟ་བུའོ། །​དེ་ལྟ་[[175]](#footnote-194)བས་ན་ཞི་གནས་ལ་གནས་ཏེ་ཤེས་རབ་བསྒོམ་པར་བྱའོ། །​དེ་ལ་རྣལ་འབྱོར་པས་འདི་ལྟར་རྣམ་པར་སྤྱད་པར་བྱ་སྟེ། གང་ཟག་ནི་ཕུང་པོ་དང་ཁམས་དང་སྐྱེ་མཆེད་ལས་གུད་ན་མི་དམིགས་སོ། །​གང་ཟག་ནི་ཕུང་པོ་ལ་སོགས་པའི་ངོ་བོ་ཉིད་ཀྱང་མ་ཡིན་ཏེ། ཕུང་པོ་ལ་སོགས་པ་དེ་དག་ནི་མི་རྟག་པ་དང་དུ་མའི་ངོ་བོ་ཡིན་པའི་ཕྱིར་དང་། གང་ཟག་ནི་རྟག་པ་དང་། གཅིག་པུའི་ངོ་བོ་ཡིན་པར་གཞན་དག་གིས་བརྟགས་པའི་ཕྱིར་རོ། །​དེ་ཉིད་དམ་གཞན་དུ་བརྗོད་དུ་མི་རུང་བའི་གང་ཟག་གི་དངོས་པོ་ཡོད་པར་མི་རུང་སྟེ། དངོས་པོ་ཡོད་པའི་རྣམ་པ་གཞན་མེད་པའི་ཕྱིར་རོ། །​དེ་ལྟ་བས་ན་འདི་ལྟ་སྟེ། འཇིག་རྟེན་གྱི་ང་དང་ངའི་ཞེས་བྱ་བ་འདི་ནི་འཁྲུལ་པ་ཁོ་ནའོ་ཞེས་དཔྱད་པར་བྱའོ། །​[[176]](#footnote-195)ཆོས་ལ་[[177]](#footnote-196)བདག་མེད་པ་ཡང་འདི་ལྟར་བསྒོམ་པར་བྱ་སྟེ། ཆོས་ཞེས་བྱ་བ་ནི་མདོར་བསྡུ་[[178]](#footnote-197)ན་ཕུང་པོ་ལྔ་དང་། སྐྱེ་མཆེད་བཅུ་གཉིས་དང་། ཁམས་བཅོ་བརྒྱད་དོ། །​དེ་ལ་ཕུང་པོ་དང་། སྐྱེ་མཆེད་དང་། ཁམས་དང་[[179]](#footnote-198)གཟུགས་ཅན་གང་དག་ཡིན་པ་དེ་དག་ནི་དོན་དམ་པར་ན་སེམས་ཀྱི་རྣམ་པ་ལས་གུད་ན་མེད་དེ། [[180]](#footnote-199)དེ་དག་རྡུལ་ཕྲ་རབ་ཏུ་བཤིག་ལ་རྡུལ་ཕྲ་རབ་རྣམས་ཀྱང་ཆ་ཤས་ཀྱི་ངོ་བོ་ཉིད་སོ་སོར་བརྟགས་[[181]](#footnote-200)ན་ངོ་བོ་ཉིད་ངེས་པར་གཟུང་[[182]](#footnote-201)དུ་མེད་པའི་ཕྱིར་རོ། །​དེ་ལྟ་བས་ན་ཐོག་མ་མེད་པའི་དུས་ནས་གཟུགས་ལ་སོགས་པ་[[183]](#footnote-202)ཡང་དག་པ་མ་ཡིན་པ་ལ་མངོན་པར་ཞེན་པའི་དབང་གིས་རྨི་ལམ་ན་དམིགས་པའི་གཟུགས་ལ་སོགས་པ་སྣང་བ་བཞིན་དུ་བྱིས་པ་རྣམས་ལ་སེམས་ཉིད་གཟུགས་ལ་སོགས་པ་ཕྱི་རོལ་དུ་ཆད་པ་བཞིན་དུ་སྣང་གི །​དོན་དམ་པར་ན་འདི་ལ་གཟུགས་ལ་སོགས་པ་ནི་སེམས་ཀྱི་རྣམ་པ་ལས་གུད་ན་མེད་དོ་ཞེས་དཔྱད་པར་བྱའོ། །​དེ་འདི་སྙམ་དུ་ཁམས་གསུམ་པ་འདི་[[184]](#footnote-203)ནི་སེམས་ཙམ་མོ་སྙམ་དུ་སེམས་ཤིང་། དེས་[[185]](#footnote-204)དེ་ལྟར་ཆོས་བརྟགས་པ་མཐའ་དག་ནི་སེམས་ཁོ་ན་ཡིན་པར་རྟོགས་ནས་[[186]](#footnote-205)དེ་ལ་སོ་སོར་བརྟགས་ན་ཆོས་ཐམས་ཅད་ཀྱི་ངོ་བོ་ཉིད་ལ་སོ་སོར་བརྟགས་པ་ཡིན་ནོ་ཞེས་སེམས་ཀྱི་ངོ་བོ་ཉིད་ལ་སོ་སོར་རྟོག་གོ། །​དེ་འདི་ལྟར་དཔྱོད་དོ། །​དོན་དམ་པར་ན་སེམས་ཀྱང་བདེན་པར་མི་རུང་སྟེ། གང་གི་ཚེ་བརྫུན་པའི་[[187]](#footnote-206)ངོ་བོ་ཉིད་གཟུགས་ལ་སོགས་པའི་རྣམ་པ་འཛིན་པའི་སེམས་ཉིད་སྣ་ཚོགས་ཀྱི་[[188]](#footnote-207)རྣམ་པར་སྣང་བ་དེའི་ཚེ་དེ་བདེན་པ་ཉིད་དུ་ག་ལ་འགྱུར། ཇི་ལྟར་གཟུགས་ལ་སོགས་པ་བརྫུན་པ་དེ་བཞིན་དུ་སེམས་ཀྱང་དེ་ལས་གུད་ན་མེད་པས་བརྫུན་པ་ཉིད་དོ། །​ཇི་ལྟར་གཟུགས་ལ་སོགས་པ་སྣ་ཚོགས་ཀྱི་རྣམ་པ་ཡིན་པས་གཅིག་དང་དུ་མའི་ངོ་བོ་ཉིད་མ་ཡིན་པ་དེ་བཞིན་དུ་སེམས་ཀྱང་དེ་ལས་གུད་ན་མེད་པའི་ཕྱིར་གཅིག་དང་དུ་མའི་ངོ་བོ་ཉིད་མ་ཡིན་ནོ། །​དེ་ལྟ་བས་ན་སེམས་ནི་སྒྱུ་མ་ལ་སོགས་པའི་ངོ་བོ་ཉིད་ལྟ་བུ་ཁོ་ནའོ། །​སེམས་ཇི་ལྟ་བ་དེ་[[189]](#footnote-208)བཞིན་དུ་ཆོས་ཐམས་ཅད་ཀྱང་[[190]](#footnote-209)སྒྱུ་མ་ལ་སོགས་པའི་ངོ་བོ་ཉིད་ལྟ་བུ་ཁོ་ནའོ་ཞེས་དཔྱོད་དོ། །​དེས་དེ་ལྟར་ཤེས་རབ་ཀྱིས་[[191]](#footnote-210)སེམས་ཀྱི་ངོ་བོ་ཉིད་ལ་སོ་སོར་བརྟགས་ན་དོན་དམ་པར་སེམས་ནི་ནང་དུ་ཡང་མི་དམིགས། ཕྱི་རོལ་དུ་ཡང་མི་དམིགས། གཉིས་ཀ་མེད་པར་ཡང་མི་དམིགས། འདས་པའི་སེམས་ཀྱང་མི་དམིགས། མ་འོངས་པ་ཡང་མི་དམིགས། ད་ལྟར་བྱུང་བ་ཡང་མི་དམིགས་སོ། །​སེམས་སྐྱེ་བའི་ཚེ་ཡང་[[192]](#footnote-211)གང་ནས་ཀྱང་མི་འོང་། འགག་པའི་ཚེ་ཡང་[[193]](#footnote-212)གང་དུ་ཡང་མི་འགྲོ་སྟེ། སེམས་ནི་གཟུང་[[194]](#footnote-213)དུ་མེད་པ།བསྟན་[[195]](#footnote-214)དུ་མེད་པ། གཟུགས་ཅན་མ་ཡིན་པའོ། །​བསྟན་[[196]](#footnote-215)དུ་མེད་ཅིང་གཟུང་[[197]](#footnote-216)དུ་མེད་ལ་གཟུགས་ཅན་མ་ཡིན་པ་གང་ཡིན་པ་དེའི་ངོ་བོ་ཉིད་ཅི་འདྲ་ཞེ་ན། འཕགས་པ་དཀོན་མཆོག་བརྩེགས་པ་ལས་ཇི་སྐད་གསུངས་པ་ལྟ་བུ་སྟེ། འོད་སྲུངས་སེམས་ནི་ཡོངས་སུ་བཙལ་ན་མི་རྙེད་དོ། །​གང་མ་[[198]](#footnote-217)རྙེད་པ་དེ་མི་དམིགས་སོ། །​གང་མི་དམིགས་པ་དེ་འདས་པ་ཡང་མ་ཡིན། མ་འོངས་པ་ཡང་མ་ཡིན། ད་ལྟར་བྱུང་བ་ཡང་མ་ཡིན་ནོ་ཞེས་རྒྱ་ཆེར་འབྱུང་ངོ། །​དེས་དེ་[[199]](#footnote-218)ལྟར་བརྟགས་ན་སེམས་ཀྱི་དང་པོ་ཡང་དག་པར་རྗེས་སུ་མི་མཐོང་། ཐ་མ་ཡང་དག་པར་རྗེས་སུ་མི་མཐོང་། བར་མ་ཡང་དག་པར་རྗེས་སུ་མི་མཐོང་ངོ། །​ཇི་ལྟར་སེམས་ལ་མཐའ་དང་དབུས་མེད་པ་དེ་བཞིན་དུ་ཆོས་ཐམས་ཅད་ཀྱང་མཐའ་དང་དབུས་མེད་པར་ཁོང་དུ་ཆུད་དོ། །​དེས་དེ་ལྟར་སེམས་[[200]](#footnote-219)མཐའ་དང་དབུས་མེད་པར་ཁོང་དུ་ཆུད་ནས་སེམས་ཀྱི་ངོ་བོ་ཉིད་གང་ཡང་མི་དམིགས་སོ། །​སེམས་གང་གི་ཡོངས་སུ་རྟོག་པ་དེ་ཡང་སྟོང་པར་རྟོགས་སོ། །​དེ་རྟོགས་པས་སེམས་ཀྱིས་[[201]](#footnote-220)རྣམ་པར་བསྒྲུབས་པའི་[[202]](#footnote-221)ངོ་བོ་ཉིད་གཟུགས་ལ་སོགས་པའི་ངོ་བོ་ཉིད་ཀྱང་ཡང་དག་པར་རྗེས་སུ་མི་མཐོང་ངོ། །​དེས་དེ་ལྟར་ཤེས་རབ་ཀྱིས་[[203]](#footnote-222)ཆོས་ཐམས་ཅད་ཀྱི་ངོ་བོ་ཉིད་ཡང་དག་པར་རྗེས་སུ་མ་མཐོང་བས་གཟུགས་རྟག་གོ་ཞེའམ། མི་རྟག་གོ་ཞེའམ། སྟོང་ངོ་ཞེའམ། མི་སྟོང་ངོ་ཞེའམ། ཟག་པ་དང་བཅས་པའོ་ཞེའམ། ཟག་པ་མེད་པའོ་ཞེའམ། བྱུང་བའོ་ཞེའམ། །​མ་བྱུང་བའོ་ཞེའམ། ཡོད་པའོ་ཞེའམ། མེད་པའོ་ཞེས་[[204]](#footnote-223)རྟོག་པར་མི་བྱེད་དོ།[[205]](#footnote-224) །​ཇི་ལྟར་གཟུགས་ལ་རྟོག་པར་མི་བྱེད་པ་དེ་བཞིན་དུ་ཚོར་བ་དང་། འདུ་ཤེས་དང་། འདུ་བྱེད་དང་། རྣམ་པར་ཤེས་པ་རྣམས་ལ་ཡང་རྟོག་པར་མི་བྱེད་དེ། ཆོས་ཅན་མ་གྲུབ་ན་དེའི་[[206]](#footnote-225)བྱེ་བྲག་རྣམས་ཀྱང་མི་འགྲུབ་པས་དེ་ལ་རྟོག་པར་ག་ལ་འགྱུར། དེས་དེ་ལྟར་ཤེས་རབ་ཀྱིས་[[207]](#footnote-226)རྣམ་པར་དཔྱད་དེ་དངོས་པོ་[[208]](#footnote-227)གང་གི་ཚེ་རྣལ་འབྱོར་པས་དངོས་པོ་གང་གི་ངོ་བོ་ཉིད་དོན་དམ་པར་ངེས་པར་མི་འཛིན་པ་དེའི་ཚེ་རྣམ་པར་མི་རྟོག་པའི་ཏིང་ངེ་འཛིན་ལ་འཇུག་གོ། །​ཆོས་ཐམས་ཅད་ཀྱི་ངོ་བོ་ཉིད་མེད་པ་ཉིད་ཀྱང་རྟོགས་སོ། །​གང་ཤེས་རབ་ཀྱིས་དངོས་པོའི་ངོ་བོ་ཉིད་སོ་སོར་བརྟགས་ནས་མི་བསྒོམ་གྱི། ཡིད་ལ་བྱེད་པ་ཡོངས་སུ་སྤོང་བ་ཙམ་འབའ་ཞིག་སྒོམ་པར་བྱེད་པ་དེའི་རྣམ་པར་རྟོག་པ་ནམ་ཡང་མི་ལྡོག་[[209]](#footnote-228)ཅིང་ངོ་བོ་ཉིད་མེད་པ་ཉིད་རྟོགས་[[210]](#footnote-229)པར་ཡང་མི་འགྱུར་ཏེ། ཤེས་རབ་ཀྱི་སྣང་བ་མེད་པའི་ཕྱིར་རོ། །​འདི་ལྟར་ཡང་དག་པར་སོ་སོར་རྟོག་པ་ཉིད་ལས་ཡང་དག་པ་ཇི་ལྟ་བ་བཞིན་དུ་ཤེས་པའི་མེ་བྱུང་ན་གཙུབ་[[211]](#footnote-230)ཤིང་གཙུབས་པའི་མེ་བཞིན་དུ་རྟོག་པའི་ཤིང་སྲེག་གོ་ཞེས་བཅོམ་ལྡན་འདས་ཀྱིས་བཀའ་སྩལ་ཏོ།[[212]](#footnote-231) །​འཕགས་པ་དཀོན་མཆོག་སྤྲིན་ལས་ཀྱང་བཀའ་སྩལ་ཏོ།[[213]](#footnote-232) །​དེ་ལྟར་སྐྱོན་ལ་མཁས་པ་དེ་སྤྲོས་པ་ཐམས་ཅད་དང་བྲལ་བར་བྱ་བའི་ཕྱིར་སྟོང་པ་ཉིད་བསྒོམ་པ་ལ་རྣལ་འབྱོར་དུ་བྱེད་དོ། །​དེ་སྟོང་པ་ཉིད་ལ་[[214]](#footnote-233)བསྒོམ་པ་མང་བས་གནས་གང་དང་གང་དུ། སེམས་འཕྲོ་ཞིང་སེམས་མངོན་པར་དགའ་བའི་གནས་དེ་དང་དེ་དག་གི་ངོ་བོ་ཉིད་ཡོངས་སུ་བཙལ་ན་སྟོང་པར་རྟོགས་སོ། །​སེམས་གང་ཡིན་པ་དེ་ཡང་བརྟགས་ན་སྟོང་པར་རྟོགས་སོ། །​སེམས་གང་གིས་[[215]](#footnote-234)རྟོགས་པ་དེ་ཡང་ངོ་བོ་ཉིད་ཀུན་ཏུ་བཙལ་ན་སྟོང་པར་རྟོགས་ཏེ། དེ་དེ་ལྟར་རྟོགས་པས་[[216]](#footnote-235)མཚན་མ་མེད་པའི་རྣལ་འབྱོར་ལ་འཇུག་གོ་ཞེས་འབྱུང་ངོ། །​འདིས་[[217]](#footnote-236)ནི་ཡོངས་སུ་རྟོག་པ་[[218]](#footnote-237)སྔོན་དུ་[[219]](#footnote-238)གཏོང་བ་[[220]](#footnote-239)ཉིད་མཚན་མ་མེད་པ་ཉིད་ལ་འཇུག་པར་བསྟན་ཏོ།[[221]](#footnote-240) །​ཡིད་ལ་བྱེད་པ་ཡོངས་སུ་སྤོང་བ་ཙམ་དང་། ཤེས་རབ་ཀྱི་དངོས་པོའི་ངོ་བོ་ཉིད་མི་དཔྱོད་པར་རྣམ་[[222]](#footnote-241)པར་མི་རྟོག་པ་ཉིད་དུ་འཇུག་པ་མི་སྲིད་པར་ཤིན་ཏུ་གསལ་བར་བསྟན་པ་ཡིན་ནོ། །​དེ་ལྟར་[[223]](#footnote-242)དེ་[[224]](#footnote-243)ཤེས་རབ་ཀྱིས་གཟུགས་ལ་སོགས་པའི་དངོས་པོའི་ངོ་བོ་ཉིད་ཡང་དག་པ་ཇི་ལྟ་བ་བཞིན་དུ་བརྟགས་[[225]](#footnote-244)ནས་བསམ་གཏན་བྱེད་ཀྱི། གཟུགས་ལ་སོགས་པ་ལ་གནས་ནས་བསམ་གཏན་མི་བྱེད་ཅིང་། འཇིག་རྟེན་འདི་དང་འཇིག་རྟེན་[[226]](#footnote-245)ཕ་རོལ་གྱི་བར་ལ་གནས་ནས་བསམ་གཏན་མི་བྱེད་དེ།[[227]](#footnote-246) གཟུགས་ལ་སོགས་པ་དེ་དག་མི་དམིགས་པའི་ཕྱིར་རོ། །​དེ་ལྟ་བས་ན་མི་གནས་པའི་བསམ་གཏན་པ་ཞེས་བྱའོ། །​ཤེས་རབ་ཀྱི་དངོས་པོ་མཐའ་དག་གི་ངོ་བོ་ཉིད་ལ་སོ་སོར་བརྟགས་ནས་གང་གི་ཕྱིར་མི་དམིགས་པར་བསམ་གཏན་བྱེད་པ་དེའི་ཕྱིར་ཤེས་རབ་མཆོག་གི་བསམ་གཏན་པ་ཞེས་བྱ་སྟེ། འཕགས་པ་ནམ་མཁའ་མཛོད་དང་། འཕགས་པ་གཙུག་ན་རིན་པོ་ཆེ་ལ་སོགས་པ་ལས་བསྟན་པ་བཞིན་ནོ། །​དེ་ལྟར་གང་ཟག་དང་ཆོས་ལ་བདག་མེད་པ་[[228]](#footnote-247)དེ་ལྟར་[[229]](#footnote-248)ཁོ་ན་ལ་ཞུགས་པ་དེ་ཡོངས་སུ་བརྟག་པར་བྱ་བ་བལྟ་བར་[[230]](#footnote-249)བྱ་བ་གཞན་མེད་པས་རྟོག་པ་དང་དཔྱོད་པ་དང་བྲལ་བ། བརྗོད་པ་མེད་པ་དང་གཅིག་ཏུ་གྱུར་པའི་ཡིད་ལ་བྱེད་པ་རང་གི་ངང་གིས་[[231]](#footnote-250)འཇུག་པ་མངོན་པར་འདུ་བྱེད་པ་མེད་པས་[[232]](#footnote-251)དེ་ཁོ་ན་ཉིད་ལ་ཤིན་ཏུ་གསལ་བར་བསྒོམ་ཞིང་འདུག་པར་བྱའོ། །​དེར་གནས་ནས་སེམས་ཀྱི་རྒྱུན་རྣམ་པར་མི་གཡེང་བར་བྱའོ། །​གང་གི་ཚེ་བར་སྐབས་སུ་འདོད་ཆགས་ལ་སོགས་པས་སེམས་ཕྱི་རོལ་དུ་རྣམ་པར་གཡེང་བ་དེའི་ཚེ་རྣམ་པར་གཡེངས་པ་[[233]](#footnote-252)ཚོར་བར་བྱས་ལ་མྱུར་དུ་མི་སྡུག་པ་བསྒོམ་པ་ལ་སོགས་པས་[[234]](#footnote-253)རྣམ་པར་གཡེང་བ་ཞི་བར་བྱས་ནས་མྱུར་དུ་དེ་བཞིན་ཉིད་ལ་སེམས་ཕྱིར་ཞིང་འཇུག་པར་བྱའོ། །​གང་གི་ཚེ་དེ་ལ་སེམས་མངོན་པར་མི་དགའ་བར་[[235]](#footnote-254)མཐོང་བ་དེའི་ཚེ་ཏིང་ངེ་འཛིན་གྱི་[[236]](#footnote-255)ཡོན་ཏན་མཐོང་བས་དེ་ལ་མངོན་པར་དགའ་བ་བསྒོམ་པར་བྱའོ། །​རྣམ་པར་གཡེང་བ་ལ་ཉེས་པར་[[237]](#footnote-256)མཐོང་བས་ཀྱང་མི་དགའ་བ་རབ་ཏུ་ཞི་བར་བྱའོ། །​ཇི་སྟེ་རྨུགས་པ་དང་གཉིད་ཀྱིས་ནོན་[[238]](#footnote-257)ཏེ་རྒྱུ་བ་མི་གསལ་བས་སེམས་བྱིང་ངམ་བྱིང་དུ་དོགས་པར་མཐོང་བ་[[239]](#footnote-258)དེའི་ཚེ་གོང་མ་བཞིན་དུ་མཆོག་ཏུ་དགའ་བའི་དངོས་པོ་ཡིད་ལ་བྱེད་པས་མྱུར་དུ་བྱིང་བ་ཞི་བར་བྱས་ལ། ཡང་དམིགས་པ་དེ་ཁོ་ན་དེ་ཉིད་ཤིན་ཏུ་དམ་པོར་གཟུང་བར་བྱའོ། །​ཇི་སྟེ་གང་གི་ཚེ་སྔོན་བགད་པ་དང་། རྩེས་པ་རྗེས་སུ་དྲན་པས་བར་སྐབས་སུ་སེམས་འཕྱར་བའམ་རྒོད་དུ་དོགས་པར་མཐོང་བ་དེའི་ཚེ་གོང་མ་བཞིན་དུ་མི་རྟག་པ་ལ་སོགས་པ་ཡིད་[[240]](#footnote-259)འབྱུང་བར་འགྱུར་བའི་དངོས་པོ་ཡིད་ལ་བྱས་[[241]](#footnote-260)ལ་གཡེང་བ་ཞི་བར་བྱ་ཞིང་། དེ་ནས་ཡང་དེ་[[242]](#footnote-261)ཁོ་ན་ཉིད་ལ་སེམས་མངོན་པར་འདུ་བྱེད་པ་མེད་པར་འཇུག་པར་འབད་པར་བྱའོ། །​ཇི་སྟེ་གང་གི་ཚེ་བྱིང་བ་དང་རྒོད་པ་དང་བྲལ་བར་གྱུར་ནས་མཉམ་པར་ཞུགས་ཏེ་དེ་ཁོ་ན་ཉིད་ལ་སེམས་རང་གི་ངང་གིས་འཇུག་པར་འགྱུར་བ་དེའི་ཚེ་རྩོལ་བ་གློད་[[243]](#footnote-262)དེ་བཏང་སྙོམས་སུ་བྱའོ། །​གལ་ཏེ་སེམས་མཉམ་པར་ཞུགས་པ་ལ་བརྩལ་བ་[[244]](#footnote-263)བྱས་ན་དེའི་ཚེ་སེམས་རྣམ་པར་གཡེང་བར་འགྱུར་རོ། །​གལ་ཏེ་སེམས་བྱིང་བར་གྱུར་པ་ལ་བརྩལ་བར་[[245]](#footnote-264)མ་བྱས་ན་དེའི་ཚེ་[[246]](#footnote-265)ཤིན་ཏུ་བྱིང་བས་ལྷག་མཐོང་མེད་དེ། སེམས་དམུས་ལོང་བཞིན་དུ་འགྱུར་རོ། །​དེ་ལྟ་བས་ན་སེམས་བྱིང་བར་གྱུར་ན་བརྩལ་བར་[[247]](#footnote-266)བྱའོ། །​མཉམ་པར་གྱུར་ན་བརྩལ་བར་[[248]](#footnote-267)མི་བྱའོ། །​གང་གི་ཚེ་ལྷག་མཐོང་བསྒོམས་པས་[[249]](#footnote-268)ཤེས་རབ་ཤིན་ཏུ་ཤས་ཆེ་བར་གྱུར་པ་[[250]](#footnote-269)དེའི་ཚེ་ཞི་གནས་ཆུང་བས་མར་མེ་རླུང་ལ་བཞག་པ་[[251]](#footnote-270)བཞིན་དུ་སེམས་གཡོ་བར་འགྱུར་ཏེ། དེའི་ཕྱིར་དེ་ཁོ་ན་ཤིན་ཏུ་གསལ་བར་མཐོང་བར་མི་འགྱུར་ཏེ། དེ་བས་ན་དེའི་ཚེ་ཞི་གནས་བསྒོམ་པར་བྱའོ། །​ཞི་གནས་ཀྱི་[[252]](#footnote-271)ཤས་ཆེ་བར་གྱུར་ན་ཡང་ཤེས་རབ་བསྒོམ་པར་བྱའོ། །​གང་གི་ཚེ་གཉིས་ཀ་མཉམ་དུ་[[253]](#footnote-272)འཇུག་པའི་ཚེ་ལུས་དང་སེམས་ལ་གནོད་པར་[[254]](#footnote-273)མ་གྱུར་གྱི་བར་དུ་མངོན་པར་འདུ་བྱེད་པ་མེད་པར་གནས་པར་བྱའོ། །​ལུས་ལ་སོགས་པ་ལ་[[255]](#footnote-274)གནོད་པར་གྱུར་ན་དེའི་བར་སྐབས་སུ་འཇིག་རྟེན་མཐའ་དག་སྒྱུ་མ་དང་། སྨིག་རྒྱུ་དང་། རྨི་ལམ་དང་། ཆུ་ཟླ་དང་། མིག་ཡོར་[[256]](#footnote-275)ལྟ་བུར་ལྟ་ཞིང་འདི་སྙམ་དུ་བསམ་པར་བྱ་སྟེ། སེམས་ཅན་འདི་དག་ནི་ཆོས་ཟབ་མོ་འདི་ལྟ་བུ་ཁོང་དུ་མ་ཆུད་པས་འཁོར་བ་ན་ཀུན་དུ་ཉོན་མོངས་པར་གྱུར་གྱིས།[[257]](#footnote-276) བདག་གིས་ཅི་ནས་ཀྱང་དེ་དག་ཆོས་ཉིད་དེ་ཁོང་དུ་ཆུད་པར་འགྱུར་བ་[[258]](#footnote-277)དེ་ལྟར་བྱའོ་སྙམ་དུ་བསམ་ཞིང་། སྙིང་རྗེ་ཆེན་པོ་དང་[[259]](#footnote-278)བྱང་ཆུབ་ཀྱི་སེམས་མངོན་དུ་བྱའོ། །​དེ་ནས་ངལ་བསོ་ལ། ཡང་དེ་བཞིན་དུ་ཆོས་ཐམས་ཅད་སྣང་བ་མེད་པའི་ཏིང་ངེ་འཛིན་ལ་འཇུག་པར་བྱའོ། །​ཡང་སེམས་ཤིན་ཏུ་སྐྱོ་བར་གྱུར་ན་དེ་བཞིན་དུ་ངལ་གསོ་བར་[[260]](#footnote-279)བྱའོ། །​འདི་ནི་ཞི་གནས་དང་ལྷག་མཐོང་ཟུང་དུ་འབྲེལ་པར་[[261]](#footnote-280)འཇུག་པའི་ལམ་སྟེ་རྣམ་པར་རྟོག་པ་དང་བཅས་པ་དང་། [[262]](#footnote-281)རྣམ་པར་མི་རྟོག་པའི་གཟུགས་བརྙན་ལ་དམིགས་པའོ། །​དེ་ལྟར་རྣལ་འབྱོར་པས་རིམ་པ་འདིས་[[263]](#footnote-282)ཆུ་ཚོད་གཅིག་གམ། མེལ་ཚེ་ཐུན་ཕྱེད་དམ། ཐུན་གཅིག་[[264]](#footnote-283)གམ། ཇི་སྲིད་འདོད་ཀྱི་བར་དུ་དེ་ཁོ་ན་བསྒོམ་ཞིང་འདུག་པར་བྱའོ། །​འདི་ནི་དོན་རབ་ཏུ་རྣམ་པར་འབྱེད་པའི་[[265]](#footnote-284)བསམ་གཏན་ཏེ། འཕགས་པ་ལང་ཀར་གཤེགས་པ་ལས་བསྟན་ཏོ། །​དེ་ནས་འདོད་ན་ཏིང་ངེ་འཛིན་ལས་ལངས་ཏེ་སྐྱིལ་མོ་ཀྲུང་མ་[[266]](#footnote-285)བཤིག་པར་འདི་སྙམ་དུ་ཆོས་འདི་དག་ཐམས་ཅད་དོན་དམ་པར་ངོ་བོ་ཉིད་མེད་པ་ཉིད་ཡིན་དུ་ཟིན་ཀྱང་། ཀུན་རྫོབ་ཏུ་རྣམ་པར་གནས་པ་ཉིད་དོ། །​དེ་ལྟ་མ་ཡིན་ན་ལས་དང་འབྲས་བུ་འབྲེལ་པ་ལ་སོགས་པ་ཇི་ལྟར་རྣམ་པར་གནས་པར་འགྱུར། བཅོམ་ལྡན་འདས་ཀྱིས་ཀྱང་། དངོས་པོ་སྐྱེ་བ་ཀུན་རྫོབ་ཏུ། །​དམ་པའི་དོན་དུ་རང་བཞིན་[[267]](#footnote-286)མེད། །​ཅེས་བཀའ་སྩལ་ཏོ། །​སེམས་ཅན་བྱིས་པའི་བློ་ཅན་འདི་དག་ནི་ངོ་བོ་ཉིད་མེད་པའི་དངོས་པོ་རྣམས་ལ་ཡོད་པ་ལ་སོགས་པ་སྒྲོ་འདོགས་པས་བློ་ཕྱིན་ཅི་ལོག་ཏུ་གྱུར་ཏེ། ཡུན་རིང་པོར་འཁོར་བའི་འཁོར་ལོ་ན་ཡོངས་སུ་འཁྱམས་པས་བདག་གིས་ཅི་ནས་ཀྱང་བསོད་ནམས་དང་ཡེ་ཤེས་ཀྱི་ཚོགས་བླ་ན་མེད་པ་ཡོངས་སུ་རྫོགས་པར་བྱ་སྟེ། དེ་ནས་ཐམས་ཅད་མཁྱེན་པའི་གོ་འཕང་ཐོབ་པར་བྱ་[[268]](#footnote-287)ལ། དེ་དག་ཆོས་ཉིད་ཁོང་དུ་ཆུད་པར་བྱའོ་སྙམ་དུ་བསམས་[[269]](#footnote-288)ལ། དེ་ནས་དལ་བུས་སྐྱིལ་མོ་ཀྲུང་བཤིག་སྟེ་[[270]](#footnote-289)ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་བྱས་ལ། དེ་དག་ལ་མཆོད་པ་དང་བསྟོད་པ་བྱས་ནས། འཕགས་པ་བཟང་པོ་སྤྱོད་པ་ལ་སོགས་པའི་སྨོན་ལམ་རྒྱ་ཆེན་པོ་གདབ་བོ། །​དེ་ནས་[[271]](#footnote-290)སྟོང་པ་ཉིད་དང་སྙིང་རྗེ་ཆེན་པོའི་སྙིང་པོ་ཅན་སྦྱིན་པ་ལ་སོགས་པ་[[272]](#footnote-291)བསོད་ནམས་དང་ཡེ་ཤེས་ཀྱི་ཚོགས་མཐའ་དག་བསྒྲུབ་པ་ལ་མངོན་པར་བརྩོན་པར་བྱའོ། །​དེ་ལྟར་གྱུར་ན་བསམ་གཏན་དེ་རྣམ་པ་[[273]](#footnote-292)ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་མངོན་པར་བསྒྲུབས་པ་[[274]](#footnote-293)ཡིན་ཏེ། འཕགས་པ་གཙུག་ན་རིན་པོ་ཆེ་ལས་ཇི་སྐད་དུ། དེ་བྱམས་པའི་གོ་ཆ་བགོས་ཤིང་སྙིང་རྗེ་ཆེན་པོའི་གནས་ལ་གནས་ནས་རྣམ་པ་ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་མངོན་པར་བསྒྲུབ་པའི་[[275]](#footnote-294)བསམ་གཏན་བྱེད་དོ། །​དེ་ལ་རྣམ་པ་ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་གང་ཞེ་ན། གང་སྦྱིན་པ་དང་མ་བྲལ་བ། ཚུལ་ཁྲིམས་དང་མ་བྲལ་བ། བཟོད་པ་དང་མ་བྲལ་བ། བརྩོན་འགྲུས་དང་མ་བྲལ་བ། བསམ་གཏན་དང་མ་བྲལ་བ། ཤེས་རབ་དང་མ་བྲལ་བ། ཐབས་དང་མ་བྲལ་བ་ཞེས་བྱ་བ་ལ་སོགས་པ་རྒྱ་ཆེར་བཀའ་སྩལ་པ་ལྟ་བུའོ། །​བྱང་ཆུབ་སེམས་དཔའ་ནི་སེམས་ཅན་ཐམས་ཅད་ཡོངས་སུ་སྨིན་པར་བྱེད་པ་དང་། ཞིང་[[276]](#footnote-295)དང་། ལུས་དང་། གཡོག་འཁོར་མང་པོ་ལ་སོགས་པ་ཕུན་སུམ་ཚོགས་པར་གྱུར་པའི་ཐབས་སྦྱིན་པ་ལ་སོགས་པའི་དགེ་བ་ངེས་པར་བསྟེན་པར་བྱ་དགོས་སོ། །​དེ་ལྟ་མ་ཡིན་ན་སངས་རྒྱས་རྣམས་[[277]](#footnote-296)ཀྱི་ཞིང་ལ་སོགས་པ་ཕུན་སུམ་ཚོགས་པ་གང་བཀའ་སྩལ་པ་དེ་གང་གི་འབྲས་བུ་ཡིན་པར་འགྱུར། དེ་ལྟ་བས་ན་རྣམ་པ་ཐམས་ཅད་ཀྱི་མཆོག་དང་ལྡན་པ་ཐམས་ཅད་མཁྱེན་པའི་ཡེ་ཤེས་དེ་ནི་སྦྱིན་པ་ལ་སོགས་པ་ཐབས་ཀྱིས་ཡོངས་སུ་རྫོགས་པར་འགྱུར་བས་བཅོམ་ལྡན་འདས་ཀྱིས་ཐམས་ཅད་མཁྱེན་པའི་ཡེ་ཤེས་དེ་ནི་ཐབས་ཀྱིས་[[278]](#footnote-297)མཐར་ཕྱིན་པ་ཡིན་ནོ་ཞེས་བཀའ་སྩལ་ཏོ། །​དེའི་ཕྱིར་བྱང་ཆུབ་སེམས་དཔས་སྦྱིན་པ་ལ་སོགས་པ་ཐབས་ལ་ཡང་བསྟེན་པར་བྱའི། སྟོང་པ་ཉིད་འབའ་ཞིག་ནི་མ་ཡིན་ནོ། །​དེ་སྐད་དུ་འཕགས་པ་ཆོས་ཐམས་ཅད་ཤིན་ཏུ་རྒྱས་པ་བསྡུས་པ་ལས་ཀྱང་བཀའ་སྩལ་ཏེ། བྱམས་པ་བྱང་ཆུབ་སེམས་དཔའ་རྣམས་ཀྱི་ཕ་རོལ་ཏུ་ཕྱིན་པ་དྲུག་ཡང་དག་པར་བསྒྲུབས་པ་[[279]](#footnote-298)འདི་ནི་རྫོགས་པའི་བྱང་ཆུབ་ཀྱི་ཕྱིར་ཡིན་ན། དེ་ལ་མི་བླུན་པོ་དེ་དག་འདི་སྐད་དུ། བྱང་ཆུབ་སེམས་དཔའ་ཤེས་རབ་ཀྱི་ཕ་རོལ་ཏུ་[[280]](#footnote-299)ཕྱིན་པ་ཁོ་ན་ལ་བསླབ་པར་བྱའི།[[281]](#footnote-300) ཕ་རོལ་ཏུ་ཕྱིན་པ་ལྷག་མ་རྣམས་ཀྱིས་[[282]](#footnote-301)ཅི་ཞིག་བྱ་ཞེས་[[283]](#footnote-302)ཟེར་ཞིང་། དེ་དག་ཕ་རོལ་ཏུ་ཕྱིན་པ་གཞན་དག་ལ་ཡང་སུན་འབྱིན་པར་སེམས་སོ། །​མ་ཕམ་པ་འདི་ཇི་སྙམ་དུ་སེམས། ཀ་ཤི་ཀའི་རྒྱལ་པོར་གྱུར་པ་གང་ཡིན་པ་དེས་[[284]](#footnote-303)ཕུག་རོན་གྱི་ཕྱིར་རང་གི་ཤ་ཁྲ་ལ་བྱིན་པ་[[285]](#footnote-304)དེ་ཤེས་རབ་འཆལ་བ་ཡིན་ནམ། བྱམས་པས་གསོལ་པ། བཅོམ་ལྡན་འདས་དེ་ནི་མ་ལགས་སོ། །​བཅོམ་ལྡན་འདས་ཀྱིས་[[286]](#footnote-305)བཀའ་སྩལ་པ། བྱམས་པ་ང་[[287]](#footnote-306)བྱང་ཆུབ་སེམས་དཔའི་སྤྱད་པ་སྤྱོད་པ་ན་ཕ་རོལ་ཏུ་ཕྱིན་པ་དྲུག་དང་ལྡན་པའི་དགེ་བའི་རྩ་བ་གང་དག་བསགས་པའི་དགེ་བའི་རྩ་བ་དེ་དག་གིས་གནོད་པར་གྱུར་ཏམ། བྱམས་པས་གསོལ་པ། བཅོམ་ལྡན་འདས་དེ་ནི་མ་ལགས་སོ། །​བཅོམ་ལྡན་འདས་ཀྱིས་བཀའ་སྩལ་པ། མ་ཕམ་པ་ཁྱོད་ཀྱིས་ཀྱང་བསྐལ་པ་དྲུག་ཅུར་སྦྱིན་པའི་ཕ་རོལ་ཏུ་ཕྱིན་པ་ཡང་དག་པར་བསྒྲུབས། བསྐལ་པ་དྲུག་ཅུར་ཚུལ་ཁྲིམས་ཀྱི་ཕ་རོལ་ཏུ་ཕྱིན་པ། བསྐལ་པ་དྲུག་ཅུར་བཟོད་པའི་ཕ་རོལ་ཏུ་ཕྱིན་པ། བསྐལ་པ་དྲུག་ཅུར་བརྩོན་འགྲུས་ཀྱི་ཕ་རོལ་ཏུ་ཕྱིན་པ། བསྐལ་པ་དྲུག་ཅུར་བསམ་གཏན་གྱི་ཕ་རོལ་ཏུ་ཕྱིན་པ། བསྐལ་པ་དྲུག་ཅུར་ཤེས་རབ་ཀྱི་ཕ་རོལ་ཏུ་ཕྱིན་པ་ཡང་དག་པར་བསྒྲུབས་ན། དེ་ལ་མི་བླུན་པོ་དེ་དག་འདི་སྐད་དུ་[[288]](#footnote-307)ཚུལ་གཅིག་ཁོ་ནས་བྱང་ཆུབ་སྟེ། འདི་ལྟ་སྟེ། སྟོང་པ་ཉིད་ཀྱི་[[289]](#footnote-308)ཚུལ་གྱིས་སོ་ཞེས་ཟེར་ཏེ། དེ་དག་ནི་སྤྱོད་པ་ཡོངས་སུ་མ་དག་པར་འགྱུར་རོ་ཞེས་བྱ་བ་ལ་སོགས་པ་འབྱུང་ངོ། །​ཐབས་དང་བྲལ་ན་བྱང་ཆུབ་སེམས་དཔའི་ཤེས་རབ་འབའ་ཞིག་གིས་ནི་ཉན་ཐོས་[[290]](#footnote-309)བཞིན་དུ་སངས་རྒྱས་ཀྱི་མཛད་པ་བྱེད་མི་ནུས་ཀྱི། ཐབས་ཀྱིས་[[291]](#footnote-310)བསྟངས་ན་ནུས་པར་[[292]](#footnote-311)འགྱུར་ཏེ། འཕགས་པ་དཀོན་མཆོག་བརྩེགས་པ་ལས་ཇི་སྐད་དུ། འོད་སྲུངས་འདི་ལྟ་སྟེ་དཔེར་ན་བློན་པོས་ཟིན་པའི་རྒྱལ་པོ་རྣམས་དགོས་པ་ཐམས་ཅད་བྱེད་པ་དེ་བཞིན་དུ་བྱང་ཆུབ་སེམས་དཔའི་ཤེས་རབ་ཐབས་མཁས་པས་ཡོངས་སུ་[[293]](#footnote-312)ཟིན་པ་དེ་[[294]](#footnote-313)ཡང་སངས་རྒྱས་ཀྱི་མཛད་པ་ཐམས་ཅད་བྱེད་དོ་ཞེས་གསུངས་པ་ལྟ་བུའོ། །​བྱང་ཆུབ་སེམས་དཔའ་རྣམས་ཀྱི་ལམ་གྱི་ལྟ་བ་ཡང་གཞན། མུ་སྟེགས་ཅན་དང་། ཉན་ཐོས་རྣམས་ཀྱི་ལམ་གྱི་ལྟ་བ་ཡང་གཞན་ཏེ། འདི་ལྟར་མུ་སྟེགས་ཅན་རྣམས་ཀྱི་[[295]](#footnote-314)ལམ་གྱི་ལྟ་བ་ནི་བདག་ལ་སོགས་པར་[[296]](#footnote-315)ཕྱིན་ཅི་ལོག་དང་ལྡན་པའི་ཕྱིར་ཐམས་ཅད་ཀྱི་ཐམས་ཅད་དུ་ཤེས་རབ་དང་བྲལ་བའི་ལམ་ཡིན་ཏེ། དེ་བས་ན་དེ་དག་ཐར་པ་མི་ཐོབ་བོ། །​ཉན་ཐོས་རྣམས་ཀྱིས་ནི་སྙིང་རྗེ་ཆེན་པོ་དང་བྲལ་བས་ཐབས་དང་མི་ལྡན་པ་ཡིན་ཏེ། དེ་བས་ན་དེ་དག་གཅིག་ཏུ་མྱ་ངན་ལས་འདས་པ་ལ་གཞོལ་བར་འགྱུར་རོ། །​བྱང་ཆུབ་སེམས་དཔའ་རྣམས་ཀྱི་ལམ་ནི་[[297]](#footnote-316)ཤེས་རབ་དང་ཐབས་དང་[[298]](#footnote-317)ལྡན་པར་འདོད་དེ། དེ་བས་ན་དེ་དག་[[299]](#footnote-318)མི་གནས་པའི་མྱ་ངན་ལས་འདས་པ་ལ་གཞོལ་བར་འགྱུར་རོ། །​བྱང་ཆུབ་སེམས་དཔའ་རྣམས་ཀྱི་ལམ་ནི་ཤེས་རབ་དང་ཐབས་དང་ལྡན་པར་འདོད་དེ། དེས་ན་མི་གནས་པའི་མྱ་ངན་ལས་འདས་པ་ཐོབ་སྟེ། ཤེས་རབ་ཀྱི་སྟོབས་ཀྱིས་ནི་[[300]](#footnote-319)འཁོར་བར་མི་ལྟུང་ལ། ཐབས་ཀྱི་སྟོབས་ཀྱིས་ནི་[[301]](#footnote-320)མྱ་ངན་ལས་འདས་པར་མི་ལྟུང་བའི་ཕྱིར་རོ། །​དེ་བས་ན་འཕགས་པ་ག་ཡ་གོའི་རི་ལས། བྱང་ཆུབ་སེམས་དཔའ་རྣམས་ཀྱི་ལམ་ནི་མདོར་བསྡུ་[[302]](#footnote-321)ན་འདི་གཉིས་ཏེ། གཉིས་གང་ཞེ་ན། འདི་ལྟ་སྟེ། ཐབས་དང་ཤེས་རབ་བོ་ཞེས་བཀའ་སྩལ་ཏོ། །​འཕགས་པ་དཔལ་མཆོག་དང་པོ་ལས་ཀྱང་། ཤེས་རབ་ཀྱི་ཕ་རོལ་ཏུ་ཕྱིན་པ་ནི་མ་ཡིན་ནོ། །​ཐབས་ལ་[[303]](#footnote-322)མཁས་པ་ནི་ཕ་ཡིན་ནོ་ཞེས་བཀའ་སྩལ་ཏོ། །​འཕགས་པ་དྲི་མ་མེད་པར་གྲགས་པས་བསྟན་པ་ལས་ཀྱང་། བྱང་ཆུབ་སེམས་དཔའ་རྣམས་ཀྱི་འཆིང་བ་ནི་གང་། ཐར་པ་ནི་གང་ཞེ་ན། ཐབས་མེད་པར་སྲིད་པར་འགྲོ་བ་ཡོངས་སུ་འཛིན་པ་ནི་བྱང་ཆུབ་སེམས་དཔའི་འཆིང་བའོ། །​ཐབས་ཀྱིས་སྲིད་པའི་འགྲོ་བར་འགྲོ་བ་ནི་ཐར་པའོ། །​ཤེས་རབ་མེད་པར་སྲིད་པར་འགྲོ་བ་ཡོངས་སུ་འཛིན་པ་ནི་བྱང་ཆུབ་སེམས་དཔའི་འཆིང་བའོ། །​ཤེས་རབ་ཀྱིས་སྲིད་པའི་འགྲོ་བར་འགྲོ་བ་[[304]](#footnote-323)ནི་ཐར་པའོ། །​ཐབས་ཀྱིས་མ་[[305]](#footnote-324)ཟིན་པའི་ཤེས་རབ་ནི་འཆིང་བའོ། །​ཐབས་ཀྱིས་ཟིན་པའི་ཤེས་རབ་ནི་ཐར་པའོ། །​ཤེས་རབ་ཀྱིས་[[306]](#footnote-325)མ་ཟིན་པའི་ཐབས་ནི་འཆིང་བའོ། །​ཤེས་རབ་ཀྱིས་ཟིན་པའི་ཐབས་ནི་ཐར་པའོ་ཞེས་རྒྱ་ཆེར་བཀའ་སྩལ་ཏོ། །​བྱང་ཆུབ་སེམས་དཔས་ཤེས་རབ་ཙམ་བསྟེན་ན་ནི་ཉན་ཐོས་ཀྱིས་[[307]](#footnote-326)འདོད་པའི་མྱ་ངན་ལས་འདས་པར་ལྟུང་བས་འཆིང་བ་བཞིན་དུ་འགྱུར་ཏེ། མི་གནས་པའི་མྱ་ངན་ལས་འདས་པས་གྲོལ་བར་མི་འགྱུར་རོ། །​དེ་ལྟ་བས་ན་ཐབས་དང་བྲལ་བའི་ཤེས་རབ་ནི་བྱང་ཆུབ་སེམས་དཔའ་རྣམས་ཀྱི་འཆིང་བའོ་ཞེས་བྱའོ། །​དེ་ལྟ་བས་ན་ལྷགས་པས་[[308]](#footnote-327)ཉེན་པ་ལ་མེ་བསྟེན་[[309]](#footnote-328)པ་བཞིན་དུ་བྱང་ཆུབ་སེམས་དཔས་ཕྱིན་ཅི་ལོག་གི་ལྷག་པ་[[310]](#footnote-329)ཙམ་སྤང་བའི་ཕྱིར་ཐབས་དང་བཅས་པའི་ཤེས་རབ་ཀྱིས་[[311]](#footnote-330)སྟོང་པ་ཉིད་བསྟེན་པར་བྱའི། ཉན་ཐོས་བཞིན་དུ་མངོན་དུ་ནི་མི་བྱ་སྟེ། འཕགས་པ་ཆོས་བཅུ་པའི་མདོ་ལས་ཇི་སྐད་དུ། རིགས་ཀྱི་བུ་འདི་ལྟ་སྟེ། དཔེར་ན་མི་ལ་ལ་ཞིག་[[312]](#footnote-331)མེ་ཡོངས་སུ་སྤྱོད་པར་གྱུར་ཏོ།[[313]](#footnote-332) །​དེ་མེ་དེ་ལ་བསྟི་སྟང་བྱེད། བླ་མར་བྱེད་ཀྱང་དེ་འདི་སྙམ་དུ་བདག་གིས་མེ་དེ་ལ་བསྟི་སྟང་བྱས། བླ་མར་བྱས། རི་མོར་བྱས་ཀྱང་འདི་ལ་ལག་པ་གཉིས་ཀྱིས་ཡོངས་སུ་གཟུང་བར་[[314]](#footnote-333)བྱའོ་སྙམ་དུ་མི་[[315]](#footnote-334)སེམས་སོ། །​དེ་ཅིའི་ཕྱིར་ཞེ་ན། གཞི་དེ་ལས་བདག་ལ་ལུས་ཀྱི་སྡུག་བསྔལ་བའམ། སེམས་ཀྱི་ཡིད་མི་བདེ་བར་འགྱུར་དུ་འོང་སྙམ་པའི་ཕྱིར་རོ། །​དེ་བཞིན་དུ་བྱང་ཆུབ་སེམས་དཔའ་[[316]](#footnote-335)ཡང་མྱ་ངན་ལས་འདས་པའི་བསམ་པ་ཅན་ཡང་ཡིན་ལ་མྱ་ངན་ལས་འདས་པ་མངོན་སུམ་དུ་ཡང་མི་བྱེད་དོ། །​དེ་ཅིའི་ཕྱིར་ཞེ་ན། གཞི་དེ་ལས་བདག་བྱང་ཆུབ་ལས་ཕྱིར་ལྡོག་པར་འགྱུར་དུ་འོང་སྙམ་པའི་ཕྱིར་རོ་ཞེས་བཀའ་སྩལ་པ་ལྟ་བུའོ། །​ཐབས་ཙམ་འབའ་ཞིག་བསྟེན་ན་ཡང་བྱང་ཆུབ་སེམས་དཔའ་[[317]](#footnote-336)སོ་སོའི་སྐྱེ་བོའི་ས་ལས་མི་འདའ་བས་ཤིན་ཏུ་བཅིངས་པ་ཁོ་ནར་འགྱུར་རོ། །​དེ་ལྟ་བས་ན་ཤེས་རབ་དང་བཅས་པའི་ཐབས་བསྟེན་པར་བྱ་སྟེ། འདི་ལྟར་སྔགས་ཀྱིས་ཡོངས་སུ་ཟིན་པའི་དུག་བཞིན་དུ་བྱང་ཆུབ་སེམས་དཔའ་རྣམས་ཀྱིས་[[318]](#footnote-337)ཉོན་མོངས་པ་ཡང་ཤེས་རབ་ཀྱིས་ཡོངས་སུ་ཟིན་པའི་སྟོབས་ཀྱིས་བསྒོམས་ན་བདུད་རྩིར་འགྱུར་ན། རང་བཞིན་གྱིས་[[319]](#footnote-338)མངོན་པར་མཐོ་བའི་འབྲས་བུ་ཅན་སྦྱིན་པ་ལ་སོགས་པ་གང་ཡིན་པ་ལྟ་སྨོས་ཀྱང་ཅི་དགོས་ཏེ། འཕགས་པ་དཀོན་མཆོག་བརྩེགས་པ་ལས་ཇི་སྐད་དུ། འོད་སྲུངས་འདི་ལྟ་སྟེ། དཔེར་ན་སྔགས་དང་སྨན་གྱིས་ཡོངས་སུ་ཟིན་པའི་དུག་གིས་ནི་འཆི་བར་བྱེད་མི་ནུས་སོ། །​དེ་བཞིན་དུ་བྱང་ཆུབ་སེམས་དཔའ་རྣམས་ཀྱི་[[320]](#footnote-339)ཉོན་མོངས་པ་ཤེས་རབ་ཀྱིས་ཡོངས་སུ་ཟིན་པས་ཀྱང་ལོག་པར་ལྟུང་བར་བྱེད་མི་ནུས་སོ་ཞེས་བཀའ་སྩལ་ཏོ། །​དེ་ལྟ་[[321]](#footnote-340)བས་ན་གང་གི་ཕྱིར་བྱང་ཆུབ་སེམས་དཔའ་ཐབས་ཀྱི་སྟོབས་ཀྱིས་འཁོར་བ་མི་འདོར་བ་དེའི་ཕྱིར་མྱ་ངན་ལས་འདས་པར་མི་ལྟུང་ངོ། །​གང་གི་ཕྱིར་ཤེས་རབ་ཀྱི་སྟོབས་ཀྱིས་དམིགས་པ་མཐའ་དག་སྤོང་བ་དེའི་ཕྱིར་འཁོར་བར་མི་ལྟུང་སྟེ། དེ་བས་ན་མི་གནས་པའི་མྱ་ངན་ལས་འདས་པ་ཡང་[[322]](#footnote-341)སངས་རྒྱས་ཉིད་འཐོབ་བོ།[[323]](#footnote-342) །​དེ་བས་ན་འཕགས་པ་ནམ་མཁའ་མཛོད་ལས་ཀྱང་། དེ་ཤེས་རབ་ཀྱི་ཤེས་པས་ནི་ཉོན་མོངས་པ་ཐམས་ཅད་ཡོངས་སུ་འདོར་རོ། །​ཐབས་ཀྱི་ཤེས་པས་ནི་སེམས་ཅན་ཐམས་ཅད་ཡོངས་སུ་མི་གཏོང་ངོ་ཞེས་བཀའ་སྩལ་ཏོ། །​འཕགས་པ་དགོངས་པ་ངེས་པར་འགྲེལ་པ་ལས་ཀྱང་། སེམས་ཅན་གྱི་དོན་ལ་ཤིན་ཏུ་མི་ཕྱོགས་པ་དང་། འདུ་བྱེད་མངོན་པར་འདུ་བྱ་བ་ཐམས་ཅད་ལ་ཤིན་ཏུ་མི་ཕྱོགས་པ་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ངས་མ་[[324]](#footnote-343)བསྟན་ཏོ་ཞེས་བཀའ་སྩལ་ཏོ། །​དེ་ལྟ་[[325]](#footnote-344)བས་ན་སངས་རྒྱས་ཉིད་ཐོབ་པར་འདོད་པས་ཤེས་རབ་དང་ཐབས་གཉིས་ཀ་བསྟེན་པར་བྱའོ། །​དེ་ལ་འཇིག་རྟེན་ལས་འདས་པའི་ཤེས་རབ་བསྒོམ་པའི་གནས་སྐབས་སམ། ཤིན་ཏུ་མཉམ་པར་གཞག་པའི་གནས་སྐབས་ན་སྦྱིན་པ་ལ་སོགས་པ་ཐབས་ལ་བརྟེན་པ་[[326]](#footnote-345)མི་འབྱུང་དུ་ཟིན་ཀྱང་། དེ་ལ་སྦྱོར་བ་དང་དེའི་རྗེས་ལས་བྱུང་བའི་ཤེས་རབ་གང་ཡང་བྱུང་[[327]](#footnote-346)བ་དེའི་ཚེ་ཐབས་ལ་བརྟེན་པ་[[328]](#footnote-347)འབྱུང་བ་[[329]](#footnote-348)ཉིད་དེ། དེའི་ཕྱིར་ཤེས་རབ་དང་ཐབས་གཉིས་ཅིག་ཅར་འཇུག་གོ། །​གཞན་ཡང་བྱང་ཆུབ་སེམས་དཔའ་རྣམས་ཀྱི་ཤེས་རབ་དང་ཐབས་ཟུང་དུ་འབྲེལ་པར་འཇུག་པའི་ལམ་ནི་འདི་ཡིན་ཏེ། སེམས་ཅན་ཐམས་ཅད་ལ་ལྟ་བའི་སྙིང་རྗེ་ཆེན་པོས་ཡོངས་སུ་ཟིན་པས་འཇིག་རྟེན་ལས་འདས་པའི་ལམ་བསྟེན་པ་དང་། ལངས་པའི་ཐབས་ཀྱི་དུས་ན་ཡང་སྒྱུ་མ་མཁན་བཞིན་དུ་ཕྱིན་ཅི་མ་ལོག་པ་ཁོ་ནའི་སྦྱིན་པ་ལ་སོགས་པ་ལ་བརྟེན་པ་[[330]](#footnote-349)སྟེ། འཕགས་པ་བློ་གྲོས་མི་ཟད་པས་བསྟན་པ་ལས་ཇི་སྐད་དུ། དེ་ལ་བྱང་ཆུབ་སེམས་དཔའི་ཐབས་ནི་གང་། ཤེས་རབ་མངོན་པར་སྒྲུབ་པ་ནི་གང་ཞེ་ན། གང་གི་ཕྱིར་མཉམ་པར་གཞག་པ་ན་སེམས་ཅན་ལ་[[331]](#footnote-350)ལྟ་བས་ན་[[332]](#footnote-351)སྙིང་རྗེ་ཆེན་པོའི་དམིགས་པ་ལ་སེམས་ཉེ་བར་འཇོག་པ་དེ་ནི་དེའི་ཐབས་སོ། །​གང་གི་ཕྱིར་ཞི་བ་དང་རབ་ཏུ་ཞི་བར་སྙོམས་པར་འཇུག་པ་དེ་ནི་དེའི་ཤེས་རབ་བོ་ཞེས་རྒྱ་ཆེར་བཀའ་སྩལ་པ་ལྟ་བུའོ། །​བདུད་བཏུལ་བའི་ལེའུ་ལས་ཀྱང་བཀའ་སྩལ་ཏེ། །​གཞན་ཡང་བྱང་ཆུབ་སེམས་དཔའ་རྣམས་ཀྱི་སྦྱོར་བ་ཡང་དག་ཕུལ་ནི་ཤེས་རབ་ཀྱི་ཤེས་པས་མངོན་པར་བརྩོན་པར་ཡང་མི་བྱེད་ལ། ཐབས་ཀྱི་[[333]](#footnote-352)ཤེས་པས་དགེ་བའི་ཆོས་ཐམས་ཅད་སྡུད་པར་ཡང་སྦྱོར་བ་དང་། ཤེས་རབ་ཀྱི་ཤེས་པས་བདག་མེད་པ་དང་། སེམས་ཅན་མེད་པ་དང་། སྲོག་མེད་པ་དང་། གསོ་བ་མེད་པ་དང་། གང་ཟག་མེད་པར་ཡང་སྦྱོར་ལ། ཐབས་ཀྱི་ཤེས་པས་སེམས་ཅན་ཐམས་ཅད་ཡོངས་སུ་སྨིན་པར་བྱེད་པ་[[334]](#footnote-353)ཡང་སྦྱོར་བ་གང་ཡིན་པའོ་ཞེས་རྒྱ་ཆེར་འབྱུང་ངོ། །​འཕགས་པ་ཆོས་ཐམས་ཅད་ཡང་དག་པར་སྡུད་པའི་མདོ་ལས་ཀྱང་། དཔེར་ན་སྒྱུ་མའི་མཁན་པོ་ཞིག །​སྤྲུལ་པ་ཐར་བར་བྱ་ཕྱིར་བརྩོན། །​དེས་[[335]](#footnote-354)ནི་སྔ་ནས་དེ་ཤེས་པས། །​སྤྲུལ་པ་དེ་ལ་ཆགས་པ་མེད། །​སྲིད་གསུམ་སྤྲུལ་པ་འདྲ་བར་ནི། །​རྫོགས་པའི་བྱང་ཆུབ་མཁས་པས་ཤེས། །​འགྲོ་བའི་ཆེད་དུ་གོ་བགོས་ཏེ། །​འགྲོ་བ་དེ་ལྟར་སྔ་ནས་ཤེས། །​ཞེས་འབྱུང་ངོ། །​བྱང་ཆུབ་སེམས་དཔའ་རྣམས་ཀྱི་ཤེས་རབ་དང་། ཐབས་ཀྱི་ཚུལ་ཁོ་ན་སྒྲུབ་པའི་དབང་དུ་མཛད་ནས། དེའི་སྦྱོར་བ་འཁོར་བ་ན་གནས་པ་ཡང་ཡིན་པ་ལ། བསམ་པ་མྱ་ངན་ལས་འདས་པ་ལ་གནས་པ་[[336]](#footnote-355)ཡང་ཡིན་ནོ་ཞེས་བཀའ་སྩལ་ཏོ། །​དེ་ལྟར་སྟོང་པ་ཉིད་དང་སྙིང་རྗེ་ཆེན་པོའི་སྙིང་པོ་ཅན་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཡོངས་སུ་བསྔོས་པའི་སྦྱིན་པ་ལ་སོགས་པའི་ཐབས་གོམས་པར་བྱས་ལ། དོན་དམ་པའི་བྱང་ཆུབ་ཀྱི་སེམས་བསྐྱེད་པའི་ཕྱིར་[[337]](#footnote-356)སྔ་མ་བཞིན་དུ་རྟག་པར་དུས་དུས་སུ་ཞི་གནས་དང་ལྷག་མཐོང་གི་སྦྱོར་བ་ལ་ཅི་ནུས་སུ་བསྒོམ་པར་བྱ་སྟེ། འཕགས་པ་སྤྱོད་ཡུལ་ཡོངས་སུ་དག་པའི་མདོ་ལས། གནས་སྐབས་ཐམས་ཅད་དུ་སེམས་ཅན་གྱི་དོན་བྱེད་པའི་བྱང་ཆུབ་སེམས་དཔའ་རྣམས་ཀྱི་ཕན་ཡོན་ཇི་སྐད་དུ་བསྟན་པ་དེ་བཞིན་དུ་ཉེ་བར་གནས་པའི་དྲན་པས་དུས་ཐམས་ཅད་དུ་ཐབས་ལ་མཁས་པ་གོམས་པར་བྱའོ། །​དེ་ལྟར་སྙིང་རྗེ་དང་། ཐབས་དང་། བྱང་ཆུབ་ཀྱི་སེམས་གོམས་པར་བྱས་པ་དེ་[[338]](#footnote-357)ཚེ་འདི་ལ་གདོན་མི་ཟ་བར་ཁྱད་པར་དུ་འགྱུར་ཏེ། དེས་ན་རྨི་ལམ་ན་རྟག་ཏུ་སངས་རྒྱས་དང་བྱང་ཆུབ་སེམས་དཔའ་མཐོང་བར་འགྱུར། རྨི་ལམ་བཟང་པོ་གཞན་དག་ཀྱང་རྨི་བར་འགྱུར། ལྷ་རྣམས་ཀྱང་ཡི་རངས་[[339]](#footnote-358)ནས་སྲུང་བ་བྱེད་པར་འགྱུར། སྐད་ཅིག་རེ་རེ་ལ་ཡང་བསོད་ནམས་དང་ཡེ་ཤེས་ཀྱི་ཚོགས་རྒྱ་ཆེན་པོ་སོགས་པར་འགྱུར། ཉོན་མོངས་པའི་སྒྲིབ་པ་དང་། གནས་ངན་ལེན་ཀྱང་བྱང་བར་[[340]](#footnote-359)འགྱུར། དུས་ཐམས་ཅད་དུ་ཡང་བདེ་བ་དང་ཡིད་བདེ་བ་མང་བར་འགྱུར། སྐྱེ་བོ་མང་པོ་ལ་སྡུག་པར་འགྱུར། ལུས་ལ་ཡང་ནད་ཀྱིས་མི་ཐེབས་པར་འགྱུར། སེམས་ལས་སུ་རུང་བ་ཉིད་ཀྱི་མཆོག་ཀྱང་ཐོབ་པར་འགྱུར་ཏེ། དེས་ན་མངོན་པར་ཤེས་པ་ལ་སོགས་པ་ཡོན་ཏན་ཁྱད་པར་ཅན་ཐོབ་བོ། །​དེ་ནས་རྫུ་འཕྲུལ་གྱི་སྟོབས་ཀྱིས་[[341]](#footnote-360)འཇིག་རྟེན་གྱི་ཁམས་མཐའ་ཡས་པ་དག་ཏུ་སོང་ནས་སངས་རྒྱས་བཅོམ་ལྡན་འདས་རྣམས་[[342]](#footnote-361)ལ་མཆོད་པ་བྱེད་དོ། །​དེ་དག་ལ་ཆོས་ཀྱང་ཉན་ཏོ། །​འཆི་བའི་དུས་ཀྱི་ཚེ་ན་ཡང་གདོན་མི་ཟ་བར་སངས་རྒྱས་དང་བྱང་ཆུབ་སེམས་དཔའ་རྣམས་མཐོང་བར་འགྱུར་རོ། །​ཚེ་རབས་གཞན་ན་ཡང་སངས་རྒྱས་དང་བྱང་ཆུབ་སེམས་དཔའ་དང་མི་འབྲལ་བའི་ཡུལ་དང་ཁྱད་པར་དུ་འཕགས་པའི་ཁྱིམ་དུ་ཡང་[[343]](#footnote-362)སྐྱེ་བར་འགྱུར་ཏེ། དེས་ན་འབད་མི་དགོས་པར་བསོད་ནམས་དང་ཡེ་ཤེས་ཀྱི་ཚོགས་ཡོངས་སུ་རྫོགས་པར་བྱེད་དོ། །​ལོངས་སྤྱོད་ཆེ་བ་དང་། གཡོག་འཁོར་མང་བར་འགྱུར་རོ། །​ཤེས་རབ་རྣོ་བས་སྐྱེ་བོ་མང་པོ་ཡོངས་སུ་སྨིན་པར་ཡང་[[344]](#footnote-363)བྱེད་པར་འགྱུར་རོ། །​ཚེ་རབས་ཐམས་ཅད་དུ་ཚེ་རབས་དྲན་པར་འགྱུར་ཏེ། དེ་ལྟར་ཕན་ཡོན་ཚད་མེད་པ་མདོ་གཞན་དག་ལས་བྱུང་བ་[[345]](#footnote-364)ཁོང་དུ་ཆུད་པར་བྱའོ། །​དེས་དེ་ལྟར་སྙིང་རྗེ་དང་། ཐབས་དང་། བྱང་ཆུབ་ཀྱི་སེམས་རྟག་ཏུ་གུས་པར་ཡུན་རིང་དུ་བསྒོམས་ན་རིམ་གྱིས་སེམས་ཀྱི་[[346]](#footnote-365)རྒྱུད་ཤིན་ཏུ་ཡོངས་སུ་དག་པའི་སྐད་ཅིག་འབྱུང་བས་ཡོངས་སུ་སྨིན་པར་འགྱུར་བའི་ཕྱིར་གཙུབ་[[347]](#footnote-366)ཤིང་གཙུབས་པའི་མེ་བཞིན་དུ་ཡང་དག་པའི་དོན་ལ་བསྒོམ་པ་རབ་ཀྱི་མཐར་ཕྱིན་པར་གྱུར་ནས་འཇིག་རྟེན་ལས་འདས་པའི་ཡེ་ཤེས་རྟོག་པའི་དྲ་བ་མཐའ་དག་དང་བྲལ་བ། ཆོས་ཀྱི་དབྱིངས་སྤྲོས་པ་མེད་པ་ཤིན་ཏུ་གསལ་བར་རྟོགས་པ། དྲི་མ་མེད་ཅིང་མི་གཡོ་ལ་མར་མེ་རླུང་མེད་པར་བཞག་པ་བཞིན་དུ་མི་གཡོ་བ་ཚད་མར་[[348]](#footnote-367)གྱུར་པ། ཆོས་ཐམས་ཅད་བདག་མེད་པའི་ངོ་བོ་[[349]](#footnote-368)དེ་ཁོ་ན་མངོན་དུ་བྱེད་པ་མཐོང་བའི་ལམ་གྱིས་[[350]](#footnote-369)བསྡུས་པ་དོན་དམ་པའི་བྱང་ཆུབ་ཀྱི་སེམས་ཀྱི་ངོ་བོ་ཉིད་དབྱུང་[[351]](#footnote-370)ངོ། །​དེ་བྱུང་ནས་དངོས་པོའི་མཐའ་ལ་དམིགས་པ་ལ་ཞུགས་པ་ཡིན་ཏེ། དེ་བཞིན་གཤེགས་པའི་རིགས་སུ་སྐྱེས་པ་ཡིན། བྱང་ཆུབ་སེམས་དཔའི་སྐྱོན་མེད་པ་ལ་ཞུགས་པ་ཡིན། འཇིག་རྟེན་གྱི་འགྲོ་བ་ཐམས་ཅད་ལས་ལོག་པ་ཡིན། བྱང་ཆུབ་སེམས་དཔའི་ཆོས་ཉིད་དང་ཆོས་ཀྱི་དབྱིངས་རྟོགས་པ་[[352]](#footnote-371)ལ་གནས་པ་ཡིན། བྱང་ཆུབ་སེམས་དཔའི་ས་དང་པོ་ཐོབ་པ་ཡིན་ནོ་ཞེས་ཕན་ཡོན་དེ་རྒྱས་པར་ས་བཅུ་པ་ལ་སོགས་པ་ལས་ཁོང་དུ་ཆུད་པར་བྱའོ། །​འདི་ནི་དེ་བཞིན་ཉིད་ལ་དམིགས་པའི་བསམ་གཏན་དེ་[[353]](#footnote-372)འཕགས་པ་ལང་ཀར་གཤེགས་པ་ལས་བསྟན་ཏེ། འདི་ནི་བྱང་ཆུབ་སེམས་དཔའ་རྣམས་ཀྱི་སྤྲོས་པ་མེད་པ་རྣམ་པར་མི་རྟོག་པ་ཉིད་ལ་འཇུག་པའོ། །​མོས་པས་སྤྱོད་པའི་ས་ལ་ནི་མོས་པའི་དབང་གིས་[[354]](#footnote-373)འཇུག་པར་རྣམ་པར་གཞག་གི །​མངོན་པར་འདུ་བྱེད་པས་ནི་མ་ཡིན་ནོ། །​ཡེ་ཤེས་དེ་བྱུང་བར་གྱུར་ན་ནི་མངོན་དུ་ཞུགས་པ་ཡིན་ཏེ། དེ་ལྟར་ས་དང་པོར་ཞུགས་པ་དེ་[[355]](#footnote-374)ཕྱིས་བསྒོམ་པའི་ལམ་ལ་འཇིག་རྟེན་ལས་འདས་པ་དང་། དེའི་རྗེས་ལ་ཐོབ་པའི་ཡེ་ཤེས་གཉིས་ཀྱིས་ཤེས་རབ་དང་། ཐབས་བསྒོམས་པས་[[356]](#footnote-375)རིམ་གྱིས་བསྒོམ་པས་སྤང་བར་བྱ་བའི་སྒྲིབ་པ་བསགས་པ་ཕྲ་བ་བས་ཀྱང་ཆེས་ཕྲ་བ་བྱང་བའི་ཕྱིར་དང་། ཡོན་ཏན་ཁྱད་པར་ཅན་གོང་མ་གོང་མ་ཐོབ་པའི་ཕྱིར་ས་འོག་[[357]](#footnote-376)མ་རྣམས་ཡོངས་སུ་སྦྱོང་བས་དེ་བཞིན་གཤེགས་པའི་ཡེ་ཤེས་ཀྱི་བར་ལ་ཞུགས་ནས་ཐམས་ཅད་མཁྱེན་པ་ཉིད་ཀྱི་རྒྱ་མཚོར་འཇུག་ཅིང་དགོས་པ་ཡོངས་སུ་འགྲུབ་པའི་དམིགས་པ་ཡང་འཐོབ་སྟེ། འདི་ལྟར་རིམ་པ་ཁོ་ནར་སེམས་ཀྱི་རྒྱུད་ཡོངས་སུ་དག་པར་འཕགས་པ་ལང་ཀར་གཤེགས་པ་ལས་ཀྱང་བཀའ་སྩལ་ཏོ། །​འཕགས་པ་དགོངས་པ་ངེས་པར་འགྲེལ་པ་ལས་ཀྱང་། རིམ་གྱིས་ས་[[358]](#footnote-377)གོང་མ་གོང་མ་རྣམས་སུ་གསེར་ལྟ་བུར་སེམས་རྣམ་པར་སྦྱོང་ལ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་བར་དུ་མངོན་པར་རྫོགས་པར་འཚང་རྒྱའོ་ཞེས་གསུངས་སོ། །​ཐམས་ཅད་མཁྱེན་པ་ཉིད་ཀྱི་རྒྱ་མཚོར་ཞུགས་པ་ན་ཡིད་བཞིན་གྱི་ནོར་བུ་ལྟ་བུར་སེམས་ཅན་མཐའ་དག་ཉེ་བར་འཚོ་བའི་ཡོན་ཏན་གྱི་ཕུང་པོ་དང་ནི་ལྡན། སྔོན་གྱི་སྨོན་ལམ་གྱི་འབྲས་བུ་ཡོད་པར་ནི་མཛད། ཐུགས་རྗེ་ཆེན་པོའི་རང་བཞིན་དུ་ནི་འགྱུར། ལྷུན་གྱིས་གྲུབ་པའི་ཐབས་སྣ་ཚོགས་དག་དང་ལྡན། སྤྲུལ་པ་དཔག་ཏུ་མེད་པ་དག་གིས་འགྲོ་བ་མ་ལུས་པའི་དོན་རྣམ་པ་ཐམས་ཅད་ནི་མཛད། ཡོན་ཏན་ཕུན་སུམ་ཚོགས་པ་མ་ལུས་པ་རབ་ཀྱི་[[359]](#footnote-378)མཐར་ཕྱིན་པར་ནི་གྱུར།[[360]](#footnote-379) བག་ཆགས་དང་བཅས་པའི་ཉེས་པའི་དྲི་མ་མཐའ་དག་བསལ་ནས། སེམས་ཅན་གྱི་ཁམས་ཀྱི་མཐས་[[361]](#footnote-380)གཏུགས་པར་བཞུགས་པ་[[362]](#footnote-381)ཡིན་པར་རྟོགས་པ་དང་ལྡན་པས་སངས་རྒྱས་བཅོམ་ལྡན་འདས་ཡོན་ཏན་མཐའ་དག་གི་འབྱུང་གནས་ལ་དད་པ་བསྐྱེད་ལ་ཡོན་ཏན་དེ་ཡོངས་སུ་བསྒྲུབ་པའི་ཕྱིར་བདག་ཉིད་ཐམས་ཅད་ཀྱིས་འབད་པར་བྱའོ། །​དེ་བས་ན་བཅོམ་ལྡན་འདས་ཀྱིས་འདི་སྐད་དུ། ཐམས་ཅད་མཁྱེན་པའི་ཡེ་ཤེས་དེ་ནི་སྙིང་རྗེའི་རྩ་བ་ལས་བྱུང་བ་ཡིན། བྱང་ཆུབ་ཀྱི་སེམས་ཀྱི་རྒྱུ་ལས་བྱུང་བ་ཡིན། ཐབས་ཀྱིས་མཐར་ཕྱིན་པ་ཡིན་ནོ་ཞེས་བཀའ་སྩལ་ཏོ། །​དམ་པ་ཕྲག་དོག་ལ་སོགས་[[363]](#footnote-382)དྲི་མ་ཐག་བསྲིངས་པ། །​ཡོན་ཏན་རྣམས་ཀྱིས་མི་ངོམས་ཆུ་ཡི་མཚོ་འདྲ་དག །​རྣམ་པར་ཕྱེ་ནས་ལེགས་པར་བཤད་རྣམས་འཛིན་བྱེད་དེ། །​ངང་པ་རབ་དགའ་ཆུ་ལས་འོ་མ་ལེན་པ་བཞིན། །​དེ་ལྟ་བས་ན་མཁས་རྣམས་ཀྱིས། །​ཕྱོགས་ལྷུང་དཀྲུགས་ཡིད་རིང་སྤོངས་ལ། །​བྱིས་པ་ལས་ཀྱང་ལེགས་བཤད་པ། །​ཐམས་ཅད་བླང་པ་ཁོ་ནར་བྱ། །​དེ་ལྟར་དབུ་མའི་ལམ་བཤད་པས། །​བདག་གིས་བསོད་ནམས་གར་ཐོབ་པ། །​དེ་ཡིས་[[364]](#footnote-383)སྐྱེ་བོ་མ་ལུས་པ། །​དབུ་མའི་ལམ་ནི་ཐོབ་པར་ཤོག །​བསྒོམ་པའི་རིམ་པ་ཨཱ་ཙཱརྱ་ཀ་མ་ལ་ཤཱི་ལས་བར་དུ་མཛད་པ་རྫོགས་སོ།། །​།རྒྱ་གར་གྱི་མཁན་པོ་པྲཛྙཱ་ཝརྨ་དང་། ལོ་ཙཱ་[[365]](#footnote-384)བ་བནྡེ་ཡེ་ཤེས་སྡེས་བསྒྱུར་ཅིང་ཞུས་ཏེ་གཏན་ལ་ཕབ་པའོ།། །​།

1. ནཱ་ སྣར་ཐང་། པེ་ཅིན། [↑](#footnote-ref-20)
2. །སྒོམ་ སྣར་ཐང་། པེ་ཅིན། [↑](#footnote-ref-21)
3. ཆེན་པོའི་ སྣར་ཐང་། པེ་ཅིན། [↑](#footnote-ref-22)
4. ཚུལ་གྱིས་ སྣར་ཐང་། པེ་ཅིན། [↑](#footnote-ref-23)
5. ཀྱི་སྒོམ་ སྣར་ཐང་། པེ་ཅིན། [↑](#footnote-ref-24)
6. རྟོག་པ་ སྣར་ཐང་། པེ་ཅིན། [↑](#footnote-ref-25)
7. རིང་མོ་ སྣར་ཐང་། པེ་ཅིན། [↑](#footnote-ref-26)
8. དཔྱད་པ་ སྣར་ཐང་། པེ་ཅིན། [↑](#footnote-ref-27)
9. བསྟེན་པར་ སྡེ་དགེ། [↑](#footnote-ref-28)
10. བདག་ཉིད་ སྡེ་དགེ། [↑](#footnote-ref-29)
11. བསྒྲུབ་པའི་ སྣར་ཐང་། པེ་ཅིན། [↑](#footnote-ref-30)
12. བསྒྲུབ་བོ། སྣར་ཐང་། པེ་ཅིན། [↑](#footnote-ref-31)
13. ལག་མཐིལ་དུ་ སྣར་ཐང་། པེ་ཅིན། [↑](#footnote-ref-32)
14. དཔལ་ སྣར་ཐང་། པེ་ཅིན། [↑](#footnote-ref-33)
15. སེམས་ སྣར་ཐང་། སེམས་དཔའ་ པེ་ཅིན། [↑](#footnote-ref-34)
16. བཟུང་ སྣར་ཐང་། པེ་ཅིན། [↑](#footnote-ref-35)
17. བགྱིས་ནས་ སྣར་ཐང་། པེ་ཅིན། [↑](#footnote-ref-36)
18. སོང་བས་ སྣར་ཐང་། པེ་ཅིན། [↑](#footnote-ref-37)
19. རྣམས་ཀྱིས་ སྣར་ཐང་། པེ་ཅིན། [↑](#footnote-ref-38)
20. ཆེན་པོའི་ སྣར་ཐང་། པེ་ཅིན། [↑](#footnote-ref-39)
21. བསྒོམ་པས་ སྣར་ཐང་། པེ་ཅིན། [↑](#footnote-ref-40)
22. འཁོར་བ་ནས་ སྣར་ཐང་། པེ་ཅིན། [↑](#footnote-ref-41)
23. གྱུར་ སྣར་ཐང་། པེ་ཅིན། [↑](#footnote-ref-42)
24. བྱམས་པའི་ སྣར་ཐང་། པེ་ཅིན། [↑](#footnote-ref-43)
25. ཀྱིས་ སྣར་ཐང་། པེ་ཅིན། [↑](#footnote-ref-44)
26. རྣམས་ལ་ སྣར་ཐང་། པེ་ཅིན། [↑](#footnote-ref-45)
27. གསུམ་ སྣར་ཐང་། པེ་ཅིན། [↑](#footnote-ref-46)
28. ཡིན་པ་ སྣར་ཐང་། པེ་ཅིན། [↑](#footnote-ref-47)
29. མེས་སྐམས་ སྣར་ཐང་། པེ་ཅིན། [↑](#footnote-ref-48)
30. ཕོངས་པས་ སྣར་ཐང་། པེ་ཅིན། [↑](#footnote-ref-49)
31. གནོད་པ་ སྣར་ཐང་། པེ་ཅིན། [↑](#footnote-ref-50)
32. པའི་ སྣར་ཐང་། པེ་ཅིན། [↑](#footnote-ref-51)
33. དེ་དག་ སྣར་ཐང་། པེ་ཅིན། [↑](#footnote-ref-52)
34. སྡུག་བསྔལ་བ་ སྣར་ཐང་། པེ་ཅིན། [↑](#footnote-ref-53)
35. གང་ སྣར་ཐང་། པེ་ཅིན། [↑](#footnote-ref-54)
36. དེས་ སྡེ་དགེ། [↑](#footnote-ref-55)
37. ལས་ཀྱང་ སྣར་ཐང་། པེ་ཅིན། [↑](#footnote-ref-56)
38. དུ་ཡང་རུང་སྟེ་དུས་ཐམས་ཅད་དུ་ སྣར་ཐང་། པེ་ཅིན། [↑](#footnote-ref-57)
39. མཐོང་བར་ སྣར་ཐང་། པེ་ཅིན། [↑](#footnote-ref-58)
40. ཉིད་ཀྱི་ སྣར་ཐང་། པེ་ཅིན། [↑](#footnote-ref-59)
41. བདག་ཉིད་ཀྱི་ སྣར་ཐང་། པེ་ཅིན། [↑](#footnote-ref-60)
42. སྡུག་པ་སྡུག་ སྣར་ཐང་། པེ་ཅིན། [↑](#footnote-ref-61)
43. ཚེ་ སྣར་ཐང་། པེ་ཅིན། [↑](#footnote-ref-62)
44. ཕྱོགས་ སྣར་ཐང་། པེ་ཅིན། [↑](#footnote-ref-63)
45. རྩ་བ་ སྣར་ཐང་། པེ་ཅིན། [↑](#footnote-ref-64)
46. བྱང་ཆུབ་ཏུ་ སྣར་ཐང་། པེ་ཅིན། [↑](#footnote-ref-65)
47. པའི་ སྣར་ཐང་། པེ་ཅིན། [↑](#footnote-ref-66)
48. ལས་ སྣར་ཐང་། པེ་ཅིན། [↑](#footnote-ref-67)
49. ཀུན་རྫོབ་ཀྱི་ སྣར་ཐང་། པེ་ཅིན། [↑](#footnote-ref-68)
50. སྐྱེད་ པེ་ཅིན། [↑](#footnote-ref-69)
51. གཡོས་པའོ། སྣར་ཐང་། པེ་ཅིན། [↑](#footnote-ref-70)
52. གྲུབ་པ་ སྣར་ཐང་། པེ་ཅིན། [↑](#footnote-ref-71)
53. བྱ་བ་ སྣར་ཐང་། པེ་ཅིན། [↑](#footnote-ref-72)
54. རྣམས་ཀྱིས་ སྣར་ཐང་། པེ་ཅིན། [↑](#footnote-ref-73)
55. ཐམས་ཅད་ཀྱི་ སྣར་ཐང་། པེ་ཅིན། [↑](#footnote-ref-74)
56. རྣམས་ཀྱིས་ སྣར་ཐང་། པེ་ཅིན། [↑](#footnote-ref-75)
57. སྒྲིབ་པ་རྣམས་མི་སྤོངས་ཀྱི། །​ སྣར་ཐང་། སྒྲིབ་པ་མ་རྣམས་སྤོངས་ཀྱི། །​ པེ་ཅིན། [↑](#footnote-ref-76)
58. ཟད། སྣར་ཐང་། པེ་ཅིན། [↑](#footnote-ref-77)
59. འབྱུང་བ་ སྣར་ཐང་། པེ་ཅིན། [↑](#footnote-ref-78)
60. འཛིན་གྱི་ སྣར་ཐང་། པེ་ཅིན། [↑](#footnote-ref-79)
61. བསྒོམ་པར་ སྣར་ཐང་། [↑](#footnote-ref-80)
62. བདག་ སྣར་ཐང་། པེ་ཅིན། [↑](#footnote-ref-81)
63. ནི་ སྣར་ཐང་། པེ་ཅིན། [↑](#footnote-ref-82)
64. ང་རྒྱལ་ སྣར་ཐང་། པེ་ཅིན། [↑](#footnote-ref-83)
65. དྲུག་ཏུ་ སྣར་ཐང་། པེ་ཅིན། [↑](#footnote-ref-84)
66. འདོད་པ་ སྣར་ཐང་། པེ་ཅིན། [↑](#footnote-ref-85)
67. བསྒོམ་པར་ ཅོ་ནེ། [↑](#footnote-ref-86)
68. ཐོབ། པེ་ཅིན། [↑](#footnote-ref-87)
69. སེམས་དཔའི་ཐེག་པ་པ་ སྣར་ཐང་། པེ་ཅིན། [↑](#footnote-ref-88)
70. གང་ཅི་ཡང་རུངསྟེ་ སྣར་ཐང་། པེ་ཅིན། [↑](#footnote-ref-89)
71. ཡེངས་པའི་ སྣར་ཐང་། པེ་ཅིན། [↑](#footnote-ref-90)
72. སེམས་ཀྱིས་ སྡེ་དགེ། [↑](#footnote-ref-91)
73. བསམ་པ་ སྣར་ཐང་། པེ་ཅིན། [↑](#footnote-ref-92)
74. གཡེངས་པར་ སྣར་ཐང་། པེ་ཅིན། [↑](#footnote-ref-93)
75. གྱིས། སྣར་ཐང་། པེ་ཅིན། [↑](#footnote-ref-94)
76. གནས་པར་ སྣར་ཐང་། པེ་ཅིན། [↑](#footnote-ref-95)
77. དང་། སྣར་ཐང་། པེ་ཅིན། [↑](#footnote-ref-96)
78. རླུང་གི་ སྣར་ཐང་། པེ་ཅིན། [↑](#footnote-ref-97)
79. སྐྱོད་པ་ པེ་ཅིན། [↑](#footnote-ref-98)
80. རྣམས་ཀྱི་ སྣར་ཐང་། པེ་ཅིན། [↑](#footnote-ref-99)
81. གང་གི་ སྣར་ཐང་། པེ་ཅིན། [↑](#footnote-ref-100)
82. གནས་པའི་ སྣར་ཐང་། པེ་ཅིན། [↑](#footnote-ref-101)
83. ལྡན་པ་ སྣར་ཐང་། པེ་ཅིན། [↑](#footnote-ref-102)
84. ལ་སོགས་ སྣར་ཐང་། པེ་ཅིན། [↑](#footnote-ref-103)
85. སྤངས་བ་ སྣར་ཐང་། པེ་ཅིན། [↑](#footnote-ref-104)
86. སྤངས་པ་ སྣར་ཐང་། པེ་ཅིན། [↑](#footnote-ref-105)
87. སྐྱེན་པར་ ཅོ་ནེ། སྐྱེན་པས་ སྣར་ཐང་། པེ་ཅིན། [↑](#footnote-ref-106)
88. ཆོས་བཞིན་ སྣར་ཐང་། པེ་ཅིན། [↑](#footnote-ref-107)
89. ཕན་པ་ པེ་ཅིན། [↑](#footnote-ref-108)
90. གསལ་བ་ སྣར་ཐང་། པེ་ཅིན། [↑](#footnote-ref-109)
91. ན་ སྣར་ཐང་། པེ་ཅིན། [↑](#footnote-ref-110)
92. རྟག་པ་ སྣར་ཐང་། [↑](#footnote-ref-111)
93. འཁོར་བའི་ སྣར་ཐང་། པེ་ཅིན། [↑](#footnote-ref-112)
94. དེ་ སྣར་ཐང་། པེ་ཅིན། [↑](#footnote-ref-113)
95. ཐམས་ཅད་ སྣར་ཐང་། པེ་ཅིན། [↑](#footnote-ref-114)
96. བསྒོམ་པས་ པེ་ཅིན། [↑](#footnote-ref-115)
97. གང་ཞེ་ན། ཅོ་ནེ། སྡེ་དགེ། [↑](#footnote-ref-116)
98. ཇི་ལྟ་བུ་ལ་ ཅོ་ནེ། སྡེ་དགེ། [↑](#footnote-ref-117)
99. དྲང་བའི་ ཅོ་ནེ། སྡེ་དགེ། [↑](#footnote-ref-118)
100. བསམས་པ་ ཅོ་ནེ། སྡེ་དགེ། [↑](#footnote-ref-119)
101. ཡིན་ནོ་ ཅོ་ནེ། སྡེ་དགེ། [↑](#footnote-ref-120)
102. བུས་ ཅོ་ནེ། སྡེ་དགེ། [↑](#footnote-ref-121)
103. འགྱུར་རོ་ ཅོ་ནེ། སྡེ་དགེ། [↑](#footnote-ref-122)
104. བསྒོམ་པ་ ཅོ་ནེ། སྡེ་དགེ། [↑](#footnote-ref-123)
105. ཐེ་ཚོམ་གྱི་ ཅོ་ནེ། སྡེ་དགེ། [↑](#footnote-ref-124)
106. ཐག་པ་ ཅོ་ནེ། སྡེ་དགེ། [↑](#footnote-ref-125)
107. རྣལ་འབྱོར་པས་ནི་ ཅོ་ནེ། སྡེ་དགེ། [↑](#footnote-ref-126)
108. ཤ་ལ་སོགས་པ་ ཅོ་ནེ། སྡེ་དགེ། [↑](#footnote-ref-127)
109. བསྒོམ་པ་ ཅོ་ནེ། སྡེ་དགེ། [↑](#footnote-ref-128)
110. བསྒོམ་པའི་ ཅོ་ནེ། སྡེ་དགེ། [↑](#footnote-ref-129)
111. བདག་གིས་ ཅོ་ནེ། སྡེ་དགེ། [↑](#footnote-ref-130)
112. ཅན་གྱིས་ ཅོ་ནེ། སྡེ་དགེ། [↑](#footnote-ref-131)
113. འཇམ་པོ་ ཅོ་ནེ། སྡེ་དགེ། [↑](#footnote-ref-132)
114. བུའམ། ཅོ་ནེ། སྡེ་དགེ། [↑](#footnote-ref-133)
115. གཟུམ་ ཅོ་ནེ། སྡེ་དགེ། [↑](#footnote-ref-134)
116. གཏད་ ཅོ་ནེ། སྡེ་དགེ། [↑](#footnote-ref-135)
117. སྒུ། ཅོ་ནེ། སྡེ་དགེ། [↑](#footnote-ref-136)
118. ཡ་སོའི་ ཅོ་ནེ། སྡེ་དགེ། [↑](#footnote-ref-137)
119. གཞར་རོ། ཅོ་ནེ། སྡེ་དགེ། [↑](#footnote-ref-138)
120. ། རྔམས་ ཅོ་ནེ། སྡེ་དགེ། [↑](#footnote-ref-139)
121. དལ་བུ་ ཅོ་ནེ། སྡེ་དགེ། [↑](#footnote-ref-140)
122. ཐོག་མར་ ཅོ་ནེ། སྡེ་དགེ། [↑](#footnote-ref-141)
123. ཞི་གནས་ སྡེ་དགེ། [↑](#footnote-ref-142)
124. ལ་ ཅོ་ནེ། སྡེ་དགེ། [↑](#footnote-ref-143)
125. བསྙེད་ ཅོ་ནེ། [↑](#footnote-ref-144)
126. དང་། ཚིགས་སུ་བཅད་པའི་སྡེ་དང་། ཅོ་ནེ། སྡེ་དགེ། [↑](#footnote-ref-145)
127. བཞིའི་ ཅོ་ནེ། [↑](#footnote-ref-146)
128. བྱུང་བའི་ སྣར་ཐང་། པེ་ཅིན། [↑](#footnote-ref-147)
129. སེམས་ སྣར་ཐང་། པེ་ཅིན། [↑](#footnote-ref-148)
130. ལུས་ནི་ སྣར་ཐང་། པེ་ཅིན། [↑](#footnote-ref-149)
131. དེས་ སྡེ་དགེ། [↑](#footnote-ref-150)
132. ཡོངས་སུ་ སྣར་ཐང་། པེ་ཅིན། [↑](#footnote-ref-151)
133. སེམས་ཀྱིས་ སྣར་ཐང་། པེ་ཅིན། [↑](#footnote-ref-152)
134. བསམ་པའི་ སྣར་ཐང་། པེ་ཅིན། [↑](#footnote-ref-153)
135. །དོ། །​ སྣར་ཐང་། པེ་ཅིན། [↑](#footnote-ref-154)
136. གཟུགས་ སྣར་ཐང་། པེ་ཅིན། [↑](#footnote-ref-155)
137. རྟོགས་པ་ ཅོ་ནེ། [↑](#footnote-ref-156)
138. སྤྱོད་པ་ སྣར་ཐང་། པེ་ཅིན། [↑](#footnote-ref-157)
139. །རྟོགས་ སྣར་ཐང་། པེ་ཅིན། [↑](#footnote-ref-158)
140. སེམས་དཔའི་ སྣར་ཐང་། པེ་ཅིན། [↑](#footnote-ref-159)
141. སྒྲུབ་པར་ སྣར་ཐང་། པེ་ཅིན། [↑](#footnote-ref-160)
142. ཐོག་མ་ སྣར་ཐང་། པེ་ཅིན། [↑](#footnote-ref-161)
143. ལ་སོགས་ སྣར་ཐང་། པེ་ཅིན། [↑](#footnote-ref-162)
144. བབ་པའོ་ སྣར་ཐང་། པེ་ཅིན། [↑](#footnote-ref-163)
145. འགྱུར་བ་ སྣར་ཐང་། པེ་ཅིན། [↑](#footnote-ref-164)
146. སྐུ་ལུས་ཀྱི། སྣར་ཐང་། པེ་ཅིན། [↑](#footnote-ref-165)
147. གང་གི་ སྣར་ཐང་། པེ་ཅིན། [↑](#footnote-ref-166)
148. རྒྱུན་ཏུ་ སྣར་ཐང་། པེ་ཅིན། [↑](#footnote-ref-167)
149. སྤྱད་པར་ སྣར་ཐང་། པེ་ཅིན། [↑](#footnote-ref-168)
150. དངོས་པོས་ སྣར་ཐང་། པེ་ཅིན། [↑](#footnote-ref-169)
151. དེ་ཉིད་ སྣར་ཐང་། པེ་ཅིན། [↑](#footnote-ref-170)
152. ཀྱིས་ སྣར་ཐང་། པེ་ཅིན། [↑](#footnote-ref-171)
153. ལྟ་བུའི་ སྣར་ཐང་། པེ་ཅིན། [↑](#footnote-ref-172)
154. བརྒྱུག་ སྣར་ཐང་། པེ་ཅིན། [↑](#footnote-ref-173)
155. དུ་འཇུག་ སྣར་ཐང་། པེ་ཅིན། [↑](#footnote-ref-174)
156. ཡིད་ སྣར་ཐང་། པེ་ཅིན། [↑](#footnote-ref-175)
157. རྣམ་པ་ སྣར་ཐང་། པེ་ཅིན། [↑](#footnote-ref-176)
158. ཡིད་ལ་ སྣར་ཐང་། པེ་ཅིན། [↑](#footnote-ref-177)
159. འགྱུར་ སྣར་ཐང་། པེ་ཅིན། [↑](#footnote-ref-178)
160. ལ་ སྣར་ཐང་། པེ་ཅིན། [↑](#footnote-ref-179)
161. ཚེ་ནམ་སྡོད་ སྣར་ཐང་། པེ་ཅིན། [↑](#footnote-ref-180)
162. དམིགས་པ་དེ་ སྣར་ཐང་། པེ་ཅིན། [↑](#footnote-ref-181)
163. སེམས་ སྣར་ཐང་། པེ་ཅིན། [↑](#footnote-ref-182)
164. མངོན་སུམ་རྒྱུད་ སྣར་ཐང་། པེ་ཅིན། [↑](#footnote-ref-183)
165. མངོན་པར་ སྣར་ཐང་། པེ་ཅིན། [↑](#footnote-ref-184)
166. ཐམས་ཅད་ སྣར་ཐང་། པེ་ཅིན། [↑](#footnote-ref-185)
167. ཙམ་གྱི་ སྣར་ཐང་། པེ་ཅིན། [↑](#footnote-ref-186)
168. ཤེས་རབ་ཀྱི་ སྣར་ཐང་། པེ་ཅིན། [↑](#footnote-ref-187)
169. བདག་གིས་ སྡེ་དགེ། [↑](#footnote-ref-188)
170. ཤེས་རབ་ཀྱི་ སྣར་ཐང་། པེ་ཅིན། [↑](#footnote-ref-189)
171. ཙམ་གྱི་ སྣར་ཐང་། པེ་ཅིན། [↑](#footnote-ref-190)
172. སྙམ་ སྣར་ཐང་། པེ་ཅིན། [↑](#footnote-ref-191)
173. གཉིས་ཀྱི་ སྣར་ཐང་། པེ་ཅིན། [↑](#footnote-ref-192)
174. གང་གི་ སྣར་ཐང་། པེ་ཅིན། [↑](#footnote-ref-193)
175. དེ་ སྣར་ཐང་། པེ་ཅིན། [↑](#footnote-ref-194)
176. །། །​། ཅོ་ནེ། [↑](#footnote-ref-195)
177. ཆོས་ སྣར་ཐང་། པེ་ཅིན། [↑](#footnote-ref-196)
178. མདོར་བསྡུས་ སྣར་ཐང་། པེ་ཅིན། [↑](#footnote-ref-197)
179. ཁམས་ སྣར་ཐང་། པེ་ཅིན། [↑](#footnote-ref-198)
180. དོ། །​ སྣར་ཐང་། པེ་ཅིན། [↑](#footnote-ref-199)
181. རྟོག་ སྣར་ཐང་། པེ་ཅིན། [↑](#footnote-ref-200)
182. བཟུང་ སྣར་ཐང་། པེ་ཅིན། [↑](#footnote-ref-201)
183. ལ་སོགས་པ་ནི་ སྣར་ཐང་། པེ་ཅིན། [↑](#footnote-ref-202)
184. དེ་ སྣར་ཐང་། པེ་ཅིན། [↑](#footnote-ref-203)
185. །དེ་ སྣར་ཐང་། པེ་ཅིན། [↑](#footnote-ref-204)
186. རྟོགས་ན་ སྣར་ཐང་། [↑](#footnote-ref-205)
187. རྫུན་པའི་ སྣར་ཐང་། པེ་ཅིན། [↑](#footnote-ref-206)
188. སྣ་ཚོགས་ཀྱིས་ སྣར་ཐང་། པེ་ཅིན། [↑](#footnote-ref-207)
189. ཇི་ལྟ་བ་ སྣར་ཐང་། པེ་ཅིན། [↑](#footnote-ref-208)
190. ཐམས་ཅད་ སྣར་ཐང་། པེ་ཅིན། [↑](#footnote-ref-209)
191. ཤེས་རབ་ཀྱི་ སྣར་ཐང་། པེ་ཅིན། [↑](#footnote-ref-210)
192. ཚེ་ སྣར་ཐང་། པེ་ཅིན། [↑](#footnote-ref-211)
193. ཚེ་ སྣར་ཐང་། པེ་ཅིན། [↑](#footnote-ref-212)
194. བཟུང་ སྣར་ཐང་། པེ་ཅིན། [↑](#footnote-ref-213)
195. ། བརྟན་ སྡེ་དགེ། [↑](#footnote-ref-214)
196. བརྟན་ སྡེ་དགེ། [↑](#footnote-ref-215)
197. བཟུང་ སྣར་ཐང་། པེ་ཅིན། [↑](#footnote-ref-216)
198. གང་མི་ སྣར་ཐང་། པེ་ཅིན། [↑](#footnote-ref-217)
199. དེ་དེ་ སྣར་ཐང་། པེ་ཅིན། [↑](#footnote-ref-218)
200. དེ་ལྟར་ སྣར་ཐང་། པེ་ཅིན། [↑](#footnote-ref-219)
201. སེམས་ཀྱི་ སྣར་ཐང་། པེ་ཅིན། [↑](#footnote-ref-220)
202. བསྒྲུབ་པའི་ སྣར་ཐང་། པེ་ཅིན། [↑](#footnote-ref-221)
203. ཤེས་རབ་ཀྱི་ སྣར་ཐང་། པེ་ཅིན། [↑](#footnote-ref-222)
204. མེད་པའོ་ཞེའམ་ སྣར་ཐང་། པེ་ཅིན། [↑](#footnote-ref-223)
205. བྱེད་དམ། སྣར་ཐང་། པེ་ཅིན། [↑](#footnote-ref-224)
206. དེའི་ཕྱིར་ སྣར་ཐང་། པེ་ཅིན། [↑](#footnote-ref-225)
207. ཤེས་རབ་ཀྱི་ སྣར་ཐང་། པེ་ཅིན། [↑](#footnote-ref-226)
208. དེ་ སྣར་ཐང་། པེ་ཅིན། [↑](#footnote-ref-227)
209. རྟོག་ སྣར་ཐང་། པེ་ཅིན། [↑](#footnote-ref-228)
210. མེད་པ་རྟོག་ སྣར་ཐང་། པེ་ཅིན། [↑](#footnote-ref-229)
211. གཙུགས་ སྣར་ཐང་། པེ་ཅིན། [↑](#footnote-ref-230)
212. སྩལ་པ། སྣར་ཐང་། པེ་ཅིན། [↑](#footnote-ref-231)
213. སྩལ་ཏེ། སྣར་ཐང་། པེ་ཅིན། [↑](#footnote-ref-232)
214. ཉིད་ སྣར་ཐང་། པེ་ཅིན། [↑](#footnote-ref-233)
215. གང་གི་ སྣར་ཐང་། པེ་ཅིན། [↑](#footnote-ref-234)
216. རྟོག་པས་ སྣར་ཐང་། པེ་ཅིན། [↑](#footnote-ref-235)
217. འདི་ སྣར་ཐང་། པེ་ཅིན། [↑](#footnote-ref-236)
218. རྟོགས་པ་ སྣར་ཐང་། པེ་ཅིན། [↑](#footnote-ref-237)
219. མངོན་དུ་ སྣར་ཐང་། པེ་ཅིན། [↑](#footnote-ref-238)
220. སྟོང་པ་ སྣར་ཐང་། པེ་ཅིན། [↑](#footnote-ref-239)
221. བསྟན་ཏེ། སྣར་ཐང་། པེ་ཅིན། [↑](#footnote-ref-240)
222. མི་སྤྱོད་ སྣར་ཐང་། པེ་ཅིན། [↑](#footnote-ref-241)
223. དེ་ སྣར་ཐང་། པེ་ཅིན། [↑](#footnote-ref-242)
224. དེ་ལྟར་ སྣར་ཐང་། པེ་ཅིན། [↑](#footnote-ref-243)
225. བརྟག་ པེ་ཅིན། [↑](#footnote-ref-244)
226. དང་ སྣར་ཐང་། པེ་ཅིན། [↑](#footnote-ref-245)
227. བྱེད། སྣར་ཐང་། པེ་ཅིན། [↑](#footnote-ref-246)
228. བདག་མེད་པའི་ སྣར་ཐང་། པེ་ཅིན། [↑](#footnote-ref-247)
229. དེ་ སྣར་ཐང་། པེ་ཅིན། [↑](#footnote-ref-248)
230. པར་ སྣར་ཐང་། པེ་ཅིན། [↑](#footnote-ref-249)
231. ངང་གི་ སྣར་ཐང་། པེ་ཅིན། [↑](#footnote-ref-250)
232. མེད་པ་ སྣར་ཐང་། པེ་ཅིན། [↑](#footnote-ref-251)
233. གཡེང་བ་ སྣར་ཐང་། པེ་ཅིན། [↑](#footnote-ref-252)
234. ལ་སོགས་པ་ སྣར་ཐང་། པེ་ཅིན། [↑](#footnote-ref-253)
235. དགའ་བ་ སྣར་ཐང་། པེ་ཅིན། [↑](#footnote-ref-254)
236. འཛིན་གྱིས་ སྣར་ཐང་། པེ་ཅིན། [↑](#footnote-ref-255)
237. ལ་ཉེས་པ་ སྣར་ཐང་། པེ་ཅིན། [↑](#footnote-ref-256)
238. གནོན་ སྣར་ཐང་། པེ་ཅིན། [↑](#footnote-ref-257)
239. དོགས་པ་ སྣར་ཐང་། པེ་ཅིན། [↑](#footnote-ref-258)
240. ཡིད་དུ་ སྣར་ཐང་། པེ་ཅིན། [↑](#footnote-ref-259)
241. བྱས་པ་ སྣར་ཐང་། པེ་ཅིན། [↑](#footnote-ref-260)
242. དེ་ སྣར་ཐང་། པེ་ཅིན། [↑](#footnote-ref-261)
243. གློ་ སྣར་ཐང་། པེ་ཅིན། [↑](#footnote-ref-262)
244. བཙལ་བ་ སྣར་ཐང་། པེ་ཅིན། [↑](#footnote-ref-263)
245. བཙལ་བར་ སྣར་ཐང་། པེ་ཅིན། [↑](#footnote-ref-264)
246. བྱས་ནས་དེའི་ སྣར་ཐང་། པེ་ཅིན། [↑](#footnote-ref-265)
247. བཙལ་བར་ སྣར་ཐང་། པེ་ཅིན། [↑](#footnote-ref-266)
248. བཙལ་བར་ སྣར་ཐང་། པེ་ཅིན། [↑](#footnote-ref-267)
249. བསྒོམ་པས་ སྣར་ཐང་། པེ་ཅིན། [↑](#footnote-ref-268)
250. འགྱུར་བ་ སྣར་ཐང་། པེ་ཅིན། [↑](#footnote-ref-269)
251. བཞག་པ་དེ་ སྣར་ཐང་། པེ་ཅིན། [↑](#footnote-ref-270)
252. ཞི་གནས་ སྣར་ཐང་། པེ་ཅིན། [↑](#footnote-ref-271)
253. མཉམ་པར་ སྣར་ཐང་། པེ་ཅིན། [↑](#footnote-ref-272)
254. གནོད་པ་ སྣར་ཐང་། པེ་ཅིན། [↑](#footnote-ref-273)
255. ལ་སོགས་པ་ སྣར་ཐང་། པེ་ཅིན། [↑](#footnote-ref-274)
256. མིག་གཡོར་ སྣར་ཐང་། པེ་ཅིན། [↑](#footnote-ref-275)
257. འགྱུར་གྱི། སྣར་ཐང་། པེ་ཅིན། [↑](#footnote-ref-276)
258. གྱུར་པ་ སྣར་ཐང་། པེ་ཅིན། [↑](#footnote-ref-277)
259. དེ་ སྣར་ཐང་། པེ་ཅིན། [↑](#footnote-ref-278)
260. ངལ་གསོལ་ ཅོ་ནེ། ངལ་བསོ་བར་ སྣར་ཐང་། པེ་ཅིན། [↑](#footnote-ref-279)
261. འབྲེལ་པ་ སྣར་ཐང་། པེ་ཅིན། [↑](#footnote-ref-280)
262. པ་ སྣར་ཐང་། པེ་ཅིན། [↑](#footnote-ref-281)
263. འདི་ སྣར་ཐང་། པེ་ཅིན། [↑](#footnote-ref-282)
264. ཚོད་ཅིག་ སྣར་ཐང་། པེ་ཅིན། [↑](#footnote-ref-283)
265. རབ་ཏུ་དབྱེ་བའི་ སྣར་ཐང་། པེ་ཅིན། [↑](#footnote-ref-284)
266. ཀྲུང་མི་ སྣར་ཐང་། པེ་ཅིན། [↑](#footnote-ref-285)
267. ནི་ སྣར་ཐང་། པེ་ཅིན། [↑](#footnote-ref-286)
268. བྱས་ སྣར་ཐང་། པེ་ཅིན། [↑](#footnote-ref-287)
269. སྙམ་པ་སེམས་ སྣར་ཐང་། སྙམ་བསམས་ པེ་ཅིན། [↑](#footnote-ref-288)
270. བཤིག་ཏེ་ སྣར་ཐང་། པེ་ཅིན། [↑](#footnote-ref-289)
271. དེ་ན་ སྣར་ཐང་། པེ་ཅིན། [↑](#footnote-ref-290)
272. ལ་སོགས་ སྣར་ཐང་། པེ་ཅིན། [↑](#footnote-ref-291)
273. དེ་རྣམས་ སྣར་ཐང་། པེ་ཅིན། [↑](#footnote-ref-292)
274. བསྒྲུབ་པ་ སྣར་ཐང་། པེ་ཅིན། [↑](#footnote-ref-293)
275. སྒྲུབ་པའི་ སྣར་ཐང་། པེ་ཅིན། [↑](#footnote-ref-294)
276. །ཞི་ སྣར་ཐང་། པེ་ཅིན། [↑](#footnote-ref-295)
277. སངས་རྒྱས་ སྣར་ཐང་། པེ་ཅིན། [↑](#footnote-ref-296)
278. ཡེ་ཤེས་ཀྱི་ སྣར་ཐང་། པེ་ཅིན། [↑](#footnote-ref-297)
279. བསྒྲུབ་པ་ སྣར་ཐང་། པེ་ཅིན། [↑](#footnote-ref-298)
280. ཕ་རོལ་ སྣར་ཐང་། [↑](#footnote-ref-299)
281. བྱའོ། སྣར་ཐང་། པེ་ཅིན། [↑](#footnote-ref-300)
282. རྣམས་ སྣར་ཐང་། པེ་ཅིན། [↑](#footnote-ref-301)
283. བྱ་ སྣར་ཐང་། པེ་ཅིན། [↑](#footnote-ref-302)
284. དེ་ སྣར་ཐང་། པེ་ཅིན། [↑](#footnote-ref-303)
285. སྦྱིན་པ་ སྣར་ཐང་། པེ་ཅིན། [↑](#footnote-ref-304)
286. འདས་ཀྱི་ ཅོ་ནེ། [↑](#footnote-ref-305)
287. བྱམས་པ་ སྣར་ཐང་། པེ་ཅིན། [↑](#footnote-ref-306)
288. དེ་དག་ སྣར་ཐང་། པེ་ཅིན། [↑](#footnote-ref-307)
289. ཉིད་ཀྱིས་ སྣར་ཐང་། པེ་ཅིན། [↑](#footnote-ref-308)
290. ཉན་ཐོས་ཀྱི་ སྣར་ཐང་། པེ་ཅིན། [↑](#footnote-ref-309)
291. ཐབས་ཀྱི་ སྣར་ཐང་། པེ་ཅིན། [↑](#footnote-ref-310)
292. ནུས་པ་ སྣར་ཐང་། པེ་ཅིན། [↑](#footnote-ref-311)
293. ཐབས་མཁས་པས་ སྣར་ཐང་། པེ་ཅིན། [↑](#footnote-ref-312)
294. པ་ སྣར་ཐང་། པེ་ཅིན། [↑](#footnote-ref-313)
295. རྣམས་ཀྱིས་ སྣར་ཐང་། པེ་ཅིན། [↑](#footnote-ref-314)
296. ལ་སོགས་པ་ལ་ སྣར་ཐང་། པེ་ཅིན། [↑](#footnote-ref-315)
297. ཀྱི་ལམ་ སྣར་ཐང་། པེ་ཅིན། [↑](#footnote-ref-316)
298. དང་ སྣར་ཐང་། པེ་ཅིན། [↑](#footnote-ref-317)
299. དེས་ན་ སྣར་ཐང་། པེ་ཅིན། [↑](#footnote-ref-318)
300. སྟོབས་ཀྱིས་ སྣར་ཐང་། པེ་ཅིན། [↑](#footnote-ref-319)
301. སྟོབས་ཀྱིས་ སྣར་ཐང་། པེ་ཅིན། [↑](#footnote-ref-320)
302. མདོར་བསྡུས་ སྣར་ཐང་། པེ་ཅིན། [↑](#footnote-ref-321)
303. ཐབས་ སྣར་ཐང་། པེ་ཅིན། [↑](#footnote-ref-322)
304. སྲིད་པར་འགྲོ་བ་ཡོངས་སུ་འཛིན་པ་ སྣར་ཐང་། པེ་ཅིན། [↑](#footnote-ref-323)
305. ཀྱིས་མི་ སྣར་ཐང་། པེ་ཅིན། [↑](#footnote-ref-324)
306. ཤེས་རབ་ཀྱི་ སྣར་ཐང་། པེ་ཅིན། [↑](#footnote-ref-325)
307. ཉན་ཐོས་ཀྱི་ སྣར་ཐང་། པེ་ཅིན། [↑](#footnote-ref-326)
308. ལྷག་པས་ སྣར་ཐང་། [↑](#footnote-ref-327)
309. མེ་ལ་བརྟེན་ སྣར་ཐང་། པེ་ཅིན། [↑](#footnote-ref-328)
310. ལྷགས་པ་ སྣར་ཐང་། པེ་ཅིན། [↑](#footnote-ref-329)
311. ཤེས་རབ་ཀྱི་ སྣར་ཐང་། པེ་ཅིན། [↑](#footnote-ref-330)
312. དག་ སྣར་ཐང་། པེ་ཅིན། [↑](#footnote-ref-331)
313. གྱུར་ཏེ། སྣར་ཐང་། པེ་ཅིན། [↑](#footnote-ref-332)
314. བཟུང་བར་ སྣར་ཐང་། པེ་ཅིན། [↑](#footnote-ref-333)
315. སྙམ་དུ་ སྣར་ཐང་། པེ་ཅིན། [↑](#footnote-ref-334)
316. སེམས་དཔའི་ སྣར་ཐང་། པེ་ཅིན། [↑](#footnote-ref-335)
317. སེམས་དཔའི་ སྣར་ཐང་། པེ་ཅིན། [↑](#footnote-ref-336)
318. རྣམས་ཀྱི་ སྣར་ཐང་། པེ་ཅིན། [↑](#footnote-ref-337)
319. རང་བཞིན་ སྣར་ཐང་། པེ་ཅིན། [↑](#footnote-ref-338)
320. རྣམས་ སྣར་ཐང་། པེ་ཅིན། [↑](#footnote-ref-339)
321. དེ་ སྣར་ཐང་། པེ་ཅིན། [↑](#footnote-ref-340)
322. འདས་པ་ སྣར་ཐང་། པེ་ཅིན། [↑](#footnote-ref-341)
323. ཐོབ་བོ། སྣར་ཐང་། པེ་ཅིན། [↑](#footnote-ref-342)
324. ངས་ སྣར་ཐང་། པེ་ཅིན། [↑](#footnote-ref-343)
325. དེ་ སྣར་ཐང་། པེ་ཅིན། [↑](#footnote-ref-344)
326. བསྟེན་པ་ སྣར་ཐང་། པེ་ཅིན། [↑](#footnote-ref-345)
327. ཤེས་རབ་འབྱུང་ སྣར་ཐང་། པེ་ཅིན། [↑](#footnote-ref-346)
328. བསྟེན་པ་ སྣར་ཐང་། པེ་ཅིན། [↑](#footnote-ref-347)
329. འབྱུང་བ་དེ་ སྣར་ཐང་། པེ་ཅིན། [↑](#footnote-ref-348)
330. བསྟེན་པ་ སྣར་ཐང་། པེ་ཅིན། [↑](#footnote-ref-349)
331. སེམས་ཅན་ སྣར་ཐང་། པེ་ཅིན། [↑](#footnote-ref-350)
332. བས་ སྣར་ཐང་། པེ་ཅིན། [↑](#footnote-ref-351)
333. ཐབས་ཀྱིས་ སྣར་ཐང་། [↑](#footnote-ref-352)
334. བྱེད་པར་ སྣར་ཐང་། པེ་ཅིན། [↑](#footnote-ref-353)
335. དེ་ སྣར་ཐང་། པེ་ཅིན། [↑](#footnote-ref-354)
336. གནས་པ་ལ་གནས་པ་ པེ་ཅིན། [↑](#footnote-ref-355)
337. སེམས་སྐྱེད་པ་ སྣར་ཐང་། པེ་ཅིན། [↑](#footnote-ref-356)
338. བྱས་པ་སྟེ་ སྣར་ཐང་། པེ་ཅིན། [↑](#footnote-ref-357)
339. རང་ སྣར་ཐང་། པེ་ཅིན། [↑](#footnote-ref-358)
340. འབྱང་བར་ སྣར་ཐང་། པེ་ཅིན། [↑](#footnote-ref-359)
341. སྟོབས་ཀྱི་ སྣར་ཐང་། པེ་ཅིན། [↑](#footnote-ref-360)
342. འདས་ སྣར་ཐང་། པེ་ཅིན། [↑](#footnote-ref-361)
343. ཁྱིམ་དུ་ སྣར་ཐང་། པེ་ཅིན། [↑](#footnote-ref-362)
344. སྨིན་པར་ སྣར་ཐང་། པེ་ཅིན། [↑](#footnote-ref-363)
345. འབྱུང་བ་ སྣར་ཐང་། པེ་ཅིན། [↑](#footnote-ref-364)
346. སེམས་འདི་ སྣར་ཐང་། པེ་ཅིན། [↑](#footnote-ref-365)
347. གཙུབས་ སྣར་ཐང་། པེ་ཅིན། [↑](#footnote-ref-366)
348. མེད་པར་ སྣར་ཐང་། པེ་ཅིན། [↑](#footnote-ref-367)
349. བདག་མེད་པའི་ སྣར་ཐང་། པེ་ཅིན། [↑](#footnote-ref-368)
350. ལམ་གྱི་ སྣར་ཐང་། པེ་ཅིན། [↑](#footnote-ref-369)
351. འབྱུང་ སྣར་ཐང་། པེ་ཅིན། [↑](#footnote-ref-370)
352. རྟོག་པ་ སྣར་ཐང་། པེ་ཅིན། [↑](#footnote-ref-371)
353. བསམ་གཏན་ཏེ་ སྣར་ཐང་། པེ་ཅིན། [↑](#footnote-ref-372)
354. དབང་གི་ སྣར་ཐང་། པེ་ཅིན། [↑](#footnote-ref-373)
355. དེས་ སྣར་ཐང་། པེ་ཅིན། [↑](#footnote-ref-374)
356. སྒོམ་པས་ སྣར་ཐང་། པེ་ཅིན། [↑](#footnote-ref-375)
357. གོང་མ་ཐོ་བའི་ཕྱིར་གོང་ སྣར་ཐང་། པེ་ཅིན། [↑](#footnote-ref-376)
358. རིམ་གྱི་ སྣར་ཐང་། པེ་ཅིན། [↑](#footnote-ref-377)
359. ལུས་པ་ སྣར་ཐང་། པེ་ཅིན། [↑](#footnote-ref-378)
360. འགྱུར། སྣར་ཐང་། པེ་ཅིན། [↑](#footnote-ref-379)
361. ཁམས་མཐའ་ སྣར་ཐང་། པེ་ཅིན། [↑](#footnote-ref-380)
362. ཞུགས་པ་ སྣར་ཐང་། པེ་ཅིན། [↑](#footnote-ref-381)
363. སྭོ་ སྣར་ཐང་། [↑](#footnote-ref-382)
364. དེ་ཡི་ སྣར་ཐང་། པེ་ཅིན། [↑](#footnote-ref-383)
365. ལོཙྪ་ སྣར་ཐང་། པེ་ཅིན། [↑](#footnote-ref-384)