༄༅། །​གཏན་ཚིགས་ཀྱི་ཐིགས་པ་ཞེས་བྱ་བའི་རབ་ཏུ་བྱེད་པ།༄༅༅། །​རྒྱ་གར་སྐད་དུ། ཧེ་ཏུ་བིན་དུ་[[1]](#footnote-20)ནཱ་མ་པྲ་ཀ་ར་ཎ། བོད་སྐད་དུ། གཏན་ཚིགས་ཀྱི་ཐིགས་པ་ཞེས་བྱ་བའི་རབ་ཏུ་བྱེད་པ། འཇམ་དཔལ་གཞོན་ནུར་གྱུར་པ་[[2]](#footnote-21)ལ་ཕྱག་འཚལ་ལོ། །​དོན་ལྐོག་ཏུ་གྱུར་པ་སྒྲུབ་པའི་རྟེན་ནི། རྗེས་སུ་དཔག་པ་ཉིད་ཡིན་པས། དེ་བྱེ་བྲག་ཏུ་རྟོགས་པར་བྱ་བའི་ཕྱིར། མདོར་བསྡུས་ནས་འདི་བརྩམ་མོ། །​ཕྱོགས་ཆོས་དེའི་ཆས་ཁྱབ་པ་ནི།[[3]](#footnote-22) །​གཏན་ཚིགས་དེ་ནི་རྣམ་གསུམ་ཉིད། །​མེད་ན་མི་འབྱུང་ངེས་ཕྱིར་རོ། །​གཏན་ཚིགས་ལྟར་སྣང་དེ་ལས་གཞན། །​ཕྱོགས་ནི་ཆོས་ཅན་ཏེ། ཡན་ལག་ལ་སྤྱི་ཉེ་བར་བརྟགས་པའི་[[4]](#footnote-23)ཕྱིར་རོ། །​གལ་ཏེ་དགོས་པ་མེད་པའི་ཕྱིར་ཉེ་བར་གདགས་[[5]](#footnote-24)པར་མི་བྱའོ་ཞེ་ན། མ་ཡིན་ཏེ་ཉེ་བར་གདགས་པ་[[6]](#footnote-25)ནི་ཆོས་ཅན་གྱི་ཆོས་ཐམས་ཅད་དགག་པའི་ཕྱིར་ཏེ། དེ་ལྟར་ན་མིག་གིས་གཟུང་བར་བྱ་བ་ཡིན་པའི་ཕྱིར་རོ་ཞེས་བྱ་བ་[[7]](#footnote-26)ལ་སོགས་པ་ཡོངས་སུ་སྤངས་པ་ཡིན་ནོ། །​གལ་ཏེ་ཆོས་ནི་གཞན་ལ་བརྟེན་པ་[[8]](#footnote-27)ཡིན་པས་ཀྱང་། རྟེན་ཆོས་[[9]](#footnote-28)ཅན་འགྲུབ་ལ། ཆོས་ཅན་སྨོས་པས་ཀྱང་ཉེ་བ་ཡིན་པའི་ཕྱིར། བསྒྲུབ་པར་བྱ་བའི་ཆོས་ཅན་ཡིན་པར་འགྲུབ་པོ་ཞེ་ན། དཔེའི་ཆོས་ཅན་ཡང་ཉེ་བ་ཡིན་པའི་ཕྱིར་རོ། །​དེའི་ཆོས་[[10]](#footnote-29)ཁྱབ་པས་དཔེའི་ཆོས་ཅན་ལ་ཡོད་པར་གྲུབ་པའི་[[11]](#footnote-30)ཕྱིར། ཆོས་ཅན་གྱི་ཆོས་སྨོས་པས་ནི། བསྒྲུབ་པར་བྱ་བའི་ཆོས་ཅན་[[12]](#footnote-31)ཡོངས་སུ་བསྡུས་སོ། །​གྲུབ་ཀྱང་ངེས་པར་བྱ་བའི་ཕྱིར་ཡང་སྨོས་སུ་དོགས་པར་འགྱུར་ཏེ། མཐུན་པ་ལ་ཡོད་པ་ཁོ་ནས་ལྡོག་པ་ལ་དེ་མེད་པར་གྲུབ་མོད་ཀྱི། བསྒྲུབ་པར་བྱ་བ་མེད་པ་ལ་མེད་པ་[[13]](#footnote-32)ཞེས་སྨོས་པ་བཞིན་དུ། དེའི་ཆོས་[[14]](#footnote-33)ཁྱབ་པ་སྨོས་པས། དཔེའི་ཆོས་ཅན་[[15]](#footnote-34)ལ་ཡང་ཡོད་པར་གྲུབ་མོད་ཀྱི། དེ་ཉིད་ལ་ཡོད་པར་ངེས་པར་བྱ་བའི་ཕྱིར། ཆོས་ཅན་[[16]](#footnote-35)སྨོས་སུ་དོགས་པར་འགྱུར་རོ། །​དེ་བས་ན་[[17]](#footnote-36)ཤུགས་ཀྱིས་དོན་གོ་ཡང་ཉེ་བར་བརྟགས་པ་[[18]](#footnote-37)ཙམ་ཡི་གེ་མཉམ་པས་སྒྲུབ་དཀའ་བ་ཡང་ཡོངས་སུ་སྤངས་པ་ཡིན་ནོ། །​གལ་ཏེ་ཕྱོགས་ཀྱི་ཆོས་ཉིད་ཡིན་ན། དེའི་ཁྱད་པར་ལ་ལྟོས་པ་[[19]](#footnote-38)གཞན་དུ་མི་འཇུག་གོ་ཞེ་ན། མ་ཡིན་ཏེ་མ་འབྲེལ་པ་རྣམ་པར་བཅད་པས་བྱེ་བྲག་ཏུ་བྱས་པའི་ཕྱིར་དཔེར་ན་ནག་པ་གཞུ་ཐོགས་སོ་ཞེས་བྱ་བ་ལྟ་བུ་ཡིན་གྱི། དཔེར་ན་སྲིད་སྒྲུབ་གཞུ་ཐོགས་པ་ལྟ་བུའོ། ཞེས་གཞན་དང་འབྲེལ་པ་རྣམ་པར་བཅད་པས་ནི་མ་ཡིན་ནོ། །​དེའི་ཆ་[[20]](#footnote-39)ནི་དེའི་ཆོས་སོ། །​ཁྱབ་པ་ནི་དེ་ལ་ཁྱབ་པར་བྱེད་པ་ཡོད་པ་[[21]](#footnote-40)ཁོ་ནའམ། ཡང་ན་དེ་ཁོ་ན་[[22]](#footnote-41)ལ་ཁྱབ་པར་བྱ་བ་ཡོད་པའོ། །​འདིས་རྗེས་སུ་འགྲོ་བའམ། ལྡོག་པ་དང་ཕྱོགས་ཀྱི་ཆོས་རང་གི་ཚད་མ་ཇི་ལྟ་བ་དག་གིས་ངེས་པར་བཤད་པ་ཡིན་ཏེ། གཏན་ཚིགས་ཐམས་ཅད་ལ་བསྒྲུབ་པར་བྱ་བའི་ཆོས་མེད་ན། ཁྱབ་པ་[[23]](#footnote-42)མི་འགྲུབ་པའི་ཕྱིར་རམ། ཡང་ན་ཁྱབ་པར་བྱེད་པ་ལོག་[[24]](#footnote-43)ན་ལྡོག་པ་མེད་པའི་ཕྱིར་རོ། །​རྗེས་སུ་འགྲོ་བ་དང་། ལྡོག་པ་ངེས་པ་དག་གིས་ནི། དེའི་ཆོས་ཁྱབ་པ་ངེས་པ་ཡིན་ནོ། །​དེ་ལ་བསྒྲུབ་པར་བྱ་བའི་ཆོས་ཅན་ལ། ཕྱོགས་ཀྱི་ཆོས་མངོན་སུམ་མམ། རྗེས་སུ་དཔག་པའི་སྒོ་ནས་རབ་ཏུ་གྲུབ་པ་ནི་ངེས་པ་སྟེ། དཔེར་ན་ཕྱོགས་ན་དུ་བའམ། སྒྲ་ལ་བྱས་པ་ཉིད་ལྟ་བུའོ། །​དུ་བ་དང་བཅས་པའི་ཕྱོགས་དོན་གཞན་གྱིས་[[25]](#footnote-44)དབེན་པའི་ངོ་བོ་ཅན་ཐུན་མོང་མ་ཡིན་པའི་བདག་ཉིད་དུ་མངོན་སུམ་གྱིས་མཐོང་བ་ལ། ཇི་ལྟར་མཐོང་བ་ཐ་དད་པའི་ཡུལ་ཅན་དྲན་པ་རྟགས་ཤེས་པ་སྐྱེའོ། །​དེ་ལ་དང་པོ་ཡུལ་ཐུན་མོང་མ་ཡིན་པ་མཐོང་བ་གང་ཡིན་པ་དེ་ཁོ་ན་ཚད་མ་ཡིན་ནོ། །​དེ་དེ་ལྟར་མཐོང་ནས་མངོན་སུམ་གྱི་སྟོབས་ཀྱིས་དེ་གང་དང་གང་གིས་ཐུན་མོང་མ་ཡིན་པ་དེའི་ཐུན་མོང་མ་ཡིན་པ་ཉིད་དེ་ལས་ཐ་དད་[[26]](#footnote-45)པ་མངོན་པར་[[27]](#footnote-46)བརྗོད་པ་དེ་མ་ཡིན་པ་ལས་ལོག་པའི་ཡུལ་ཅན་གྱི་དྲན་པ་སྐྱེས་པ་ནི། ཇི་ལྟར་ཡོངས་སུ་མཐོང་བའི་རྣམ་པ་འཛིན་པའི་ཕྱིར་ཚད་མ་མ་ཡིན་ཏེ། སྔར་ཐུན་མོང་མ་ཡིན་པ་མཐོང་ནས། ཐུན་མོང་མ་ཡིན་པའོ་ཞེས་མངོན་པར་བརྗོད་པས་ནི། སྔོན་མ་རྟོགས་པའི་དོན་རྟོགས་པ་མེད་པའི་ཕྱིར་རོ།[[28]](#footnote-47) །​དོན་བྱེད་པ་སྒྲུབ་པ་མཐོང་ཟིན་པའི་ཕྱིར། རྣམ་པར་རྟོག་པས་ནི་རྗེས་སུ་དཔག་པ་ནི་དེ་[[29]](#footnote-48)སྒྲུབ་པའི་རང་གི་ངོ་བོ་མ་མཐོང་བ་ཡང་རྟོགས་པ་མེད་པའི་ཕྱིར་རོ། །​དོན་བྱེད་པ་དོན་དུ་གཉེར་བ་རྟོགས་པ་དང་ལྡན་པ་ཐམས་ཅད་ནི་ཚད་མའམ། ཚད་མ་མ་ཡིན་པ་ཚོལ་ན།[[30]](#footnote-49) སྤྱི་[[31]](#footnote-50)ནི་དོན་བྱེད་ཅུང་ཟད་ཀྱང་མི་ནུས་ཏེ། རང་གི་མཚན་ཉིད་རྟོགས་པའི་འོག་ཏུ་དེའི་མཐུ་ལས་སྐྱེས་པ་རྣམ་པར་རྟོག་པ་ཅན་གྱི་རྣམ་པར་ཤེས་པའི་གཟུང་བ་ཡིན་པས། དཔེར་ན་སྔོན་པོ་མཐོང་ནས་སྔོན་པོའོ་སྙམ་པའི་རྣམ་པར་ཤེས་པ་ལ་སྣང་བ་བཞིན་ཏེ། སྔོན་པོའི་རང་གི་མཚན་ཉིད་དེ་ཉིད་དེ་ལྟ་བུས་བསྒྲུབ་པར་བྱ་བ། དོན་བྱ་བ་བྱེད་པ་ཡིན་ལ། དེ་ཡང་དེའི་བདག་ཉིད་དུ་མངོན་སུམ་གྱིས་མཐོང་བ་ཁོ་ན་ཡིན་ནོ། །​དེའི་རང་གི་མཚན་ཉིད་གཟུང་བའི་འོག་ཏུ་འབྱུང་བ་སྔོན་པོར་རྣམ་པར་རྟོག་པའི་ཡུལ་གྱིས་ནི། སྔོན་པོ་[[32]](#footnote-51)དོན་གྱིས་བསྒྲུབ་པར་བྱ་བའི་དོན་བྱ་བ་སྒྲུབ་པར་མི་བྱེད་དེ། དེ་ལྟ་བས་ན་[[33]](#footnote-52)དོན་མ་རྟོགས་པའི་ཡུལ་ཅན་ཚད་མ་ཡིན་ཞེས་བྱ་བ་ཡང་རང་གི་མཚན་ཉིད་མ་རྟོགས་པ་ཞེས་ཁྱད་པར་དུ་བྱའོ། །​རང་གི་མཚན་ཉིད་རྟོགས་ནས་དེའི་མཐུ་ལས་སྐྱེས་པ་ཅན་རྣམ་པར་རྟོག་པ་དེ་དང་མཐུན་པར་བྱེད་པ་ནི་བྱ་བའི་སྒོ་ནས་དེའི་ཡུལ་ཅན་ཡིན་པའི་ཕྱིར་དྲན་པ་ཁོ་ན་ཡིན་གྱི། ཚད་མ་ནི་[[34]](#footnote-53)མ་ཡིན་ཏེ། དངོས་པོའི་ངོ་བོ་མ་[[35]](#footnote-54)རྟོགས་པ་མེད་པའི་ཕྱིར་རོ། །​ཚད་མ་རྣམ་པར་གཞག་པ་ནི་དངོས་པོ་ལ་བརྟེན་པ་[[36]](#footnote-55)ཅན་ཉིད་[[37]](#footnote-56)ཡིན་པའི་ཕྱིར་རོ། །​དེའི་དོན་དུ་འཇུག་པ་ནི་དོན་བྱེད་པར་རུང་བའི་ཡུལ་ཅན་ཡིན་པའི་ཕྱིར་རོ། །​དངོས་པོ་ནི་དོན་བྱེད་པར་རུང་བའི་མཚན་ཉིད་ཅན་[[38]](#footnote-57)ཡིན་པའི་ཕྱིར་རོ། །​རྣམ་པར་རྟོག་པ་[[39]](#footnote-58)དེ་ལས་ཀྱང་དེ་ལ་ལྷག་པར་ཆགས་པས། དངོས་པོ་ཁོ་ན་ལ་འཇུག་པའི་ཕྱིར་རོ། །​ཞུགས་ནས་མངོན་[[40]](#footnote-59)དང་རྣམ་པར་རྟོག་པ་[[41]](#footnote-60)གྲུབ་པ་དང་བདེ་བ་[[42]](#footnote-61)མི་དད་པའི་ཕྱིར་རོ། །​གལ་ཏེ་མངོན་སུམ་སྔ་མ་དང་ཕྱི་མ་རྣམས་སུ་འགའ་ཞིག་ལ་ཉེ་བར་སྦྱོར་བ་ཐ་མི་དད་པའི་ཕྱིར་རོ།[[43]](#footnote-62) །​ཚད་མ་ཉིད་མ་ཡིན་པར་ཐལ་བར་འགྱུར་རོ་ཞེ་ན། མ་ཡིན་ཏེ་སྐད་ཅིག་མའི་བྱེ་བྲག་གིས་བསྒྲུབ་པར་བྱ་བའི་དོན་དུ་འདོད་པ་ལ་གྲུབ་པ་དང་། བདེ་བ་ཐ་དད་པའི་ཕྱིར་རོ། །​འབྲས་བུ་ཐུན་མོང་བ་ལ་ནི་དེ་དག་གི་མཐུ་ཐ་དད་པ་མེད་དོ། །​མེ་ཙམ་གྱི་བསྒྲུབ་པར་བྱ་བའི་དོན་ལ་དུ་བ་གཞན་དང་གཞན་གྱིས་གཞལ་བའི་མེ་ཉེ་བ་བཞིན་ནོ། །​འདིས་[[44]](#footnote-63)ནི་ཆོས་དང་ཆོས་ཅན་དང་རྟགས་ལ་སོགས་པའི་རྣམ་པར་རྟོག་པ་[[45]](#footnote-64)ཚད་མའི་རྗེས་ལ་འབྱུང་བ་[[46]](#footnote-65)ཚད་མ་ཉིད་དུ་བསལ་བ་ཡིན་ནོ། །​རྗེས་སུ་འགྲོ་བ་ངེས་པ་ཡང་རང་བཞིན་གྱི་གཏན་ཚིགས་ཀྱི་ནི་[[47]](#footnote-66)བསྒྲུབ་པར་བྱ་བའི་ཆོས་དངོས་སུ་ན་དེའི་ངོ་བོ་ཅན་ཉིད་ཡིན་པས། སྒྲུབ་པའི་ཆོས་ཀྱི་ངོ་བོ་ཙམ་དང་རྗེས་སུ་འབྲེལ་པར་[[48]](#footnote-67)གྲུབ་པ་[[49]](#footnote-68)ཡིན་ནོ། །​དེ་ནི་བསྒྲུབ་པར་བྱ་བ་ལས་བཟློག་པ་ལ་གཏན་ཚིགས་ཀྱི་གནོད་པ་ཅན་གྱི་[[50]](#footnote-69)ཚད་མ་འཇུག་པ་ཡིན་ཏེ། དཔེར་ན་གང་ཡོད་པ་དེ་ནི་སྐད་ཅིག་མ་ཁོ་ན་ཡིན་ནོ། །​སྐད་ཅིག་མ་ཉིད་མ་ཡིན་ན་དོན་བྱེད་པ་དང་འགལ་བའི་ཕྱིར་དེའི་མཚན་ཉིད་དངོས་པོ་ཉིད་ཉམས་པར་འགྱུར་བ་ལྟ་བུའོ། །​འབྲས་བུའི་གཏན་ཚིགས་ཀྱི་རྒྱུ་དང་འབྲས་བུའི་ངོ་བོ་གྲུབ་པ་ཡིན་ཏེ། འདི་ལྟ་སྟེ་འདི་དམིགས་ན་དམིགས་པའི་རིག་བྱར་གྱུར་པ་སྔོན་པོ་[[51]](#footnote-70)མི་དམིགས་པ་འདི་དམིགས་པ་ཡིན་ནོ། །​རྒྱུ་གཞན་དག་ཡོད་ཀྱང་འདི་མེད་ན་མེད་པའི་ཕྱིར། དེ་ཡོད་ན་ནི་ཡོད་མེད་ན་ནི་མེད་པས། རྒྱུ་དང་འབྲས་བུའི་ངོ་བོ་ནི་མངོན་སུམ་དང་མི་དམིགས་པའི་གྲུབ་པ་ཅན་ཡིན་ཏེ། དེ་གྲུབ་པའོ། །​དེ་ལྟར་ན་རྒྱུ་དང་འབྲས་བུའི་ངོ་བོ་ནི་དོན་ཐ་དད་པ་ཁོ་ནར་འགྱུར་ལ། གང་ན་དུ་བ་ཡོད་པ་དེ་ན་གདོན་མི་ཟ་བར་མེ་ཡོད་དེ། [[52]](#footnote-71)མེ་ཡོད་ན་ཡོད་པ་ཁོ་ན་དེའི་འབྲས་བུ་ཉིད་དུ་བ་ཡིན་པའི་ཕྱིར་རོ། །​མི་[[53]](#footnote-72)དམིགས་པའི་རྗེས་སུ་འགྲོ་བ་ངེས་པ་ཡང་མེད་པའི་ཐ་སྙད་དམིགས་པའི་རིག་བྱར་གྱུར་པ་མི་དམིགས་པ་ཙམ་འཇུག་པའི་སྒྲུབ་པ་ཅན་ཡིན་ཏེ། རྒྱུ་མཚན་གཞན་མེད་པར་མཐོང་བའི་ཕྱིར་རོ། །​ལྡོག་པ་ངེས་པ་ཡང་འབྲས་བུ་དང་རང་བཞིན་གྱི་གཏན་ཚིགས་དག་གིས་[[54]](#footnote-73)ནི་རྒྱུ་དང་འབྲས་བུ་དང་ཁྱབ་པར་བྱ་བ་དང་། ཁྱབ་པར་བྱེད་པའི་ངོ་བོ་གྲུབ་ན་[[55]](#footnote-74)ཡུལ་བལྟར་རུང་བ་རྒྱུ་དང་ཁྱབ་པར་བྱེད་པ་དག་མི་དམིགས་པས། བསྒྲུབ་པར་བྱ་བ་མེད་ན་གཏན་ཚིགས་འགྲུབ་པའོ།[[56]](#footnote-75) །​ཡུལ་བསྟན་པ་ཅན་མེད་པར་ཉེ་བར་སྟོན་པ་ལ། དེ་ལྟ་མ་ཡིན་ན་དམིགས་པའི་རིག་བྱར་མ་གྱུར་པ་གང་དུ་ཡང་མེད་པར་མི་འགྲུབ་པའི་ཕྱིར་རོ། །​ཡུལ་མ་[[57]](#footnote-76)བསྟན་པ་ཅན་ནི་[[58]](#footnote-77)བསྒྲུབ་པར་བྱ་བ་མེད་ན་མེད་པར་སྟོན་པ་ཡིན་ཏེ།[[59]](#footnote-78) འབྲེལ་པ་ཙམ་གྲུབ་ན་འགྲུབ་པས་དེ་ལས་[[60]](#footnote-79)ནི་ལྡོག་པ་བསྒྲུབ་པར་བྱ་བ་ལ་མི་དམིགས་པ་ཡུལ་ལྟར་རུང་བ་ལྟོས་པ་མ་ཡིན་ནོ། །​མི་དམིགས་པའི་ལྡོག་པ་ངེས་པ་ནི་དམིགས་པའི་རིག་བྱར་གྱུར་པ་མི་[[61]](#footnote-80)དམིགས་པ་མེད་པ་ཉེ་བར་སྟོན་པའོ། །​མཚན་ཉིད་དེ་ལྟ་བུ་ཅན་དེ་[[62]](#footnote-81)ནི་རྣམ་པ་གསུམ། གཏན་ཚིགས་ནི་རྣམ་པ་གསུམ་[[63]](#footnote-82)ཁོ་ན་སྟེ། རང་བཞིན་དང་འབྲས་བུ་དང་། མི་དམིགས་པ་ཡིན་ཏེ། དཔེར་ན་འགའ་ཞིག་མི་རྟག་པ་བསྒྲུབ་པར་བྱ་བ་ལ་ཡོད་པ་ལྟ་བུ་དང་། མེ་དང་ལྡན་པའི་ཕྱོགས་ལ་དུ་བ་ལྟ་བུ་དང་། མེད་པ་ལ་དམིགས་པའི་རིག་བྱར་གྱུར་པ་མི་དམིགས་པ་ཞེས་བྱ་བ་ལྟ་བུའོ། །​རྣམ་པ་གསུམ་པོ་འདི་ཁོ་ནར། མེད་ན་མི་འབྱུང་ངེས་ཕྱིར་རོ། །​ཕྱོགས་ཀྱི་ཆོས་ཀྱི་ཁྱབ་པ་ཇི་སྐད་དུ། བཤད་པ་ནི་མེད་ན་མི་འབྱུང་བ་ཡིན་ཏེ། དེ་ནི་གཏན་ཚིགས་རྣམ་པ་གསུམ་ལས་[[64]](#footnote-83)མེད་པས་འདི་ཉིད་དུ་ངེས་པ་ཞེས་བྱའོ། །​དེ་ལ་སྒྲུབ་པའི་ཆོས་ཀྱི་ངོ་བོ་ཙམ་དང་ལྡན་པ་ཅན་ནི་[[65]](#footnote-84)བསྒྲུབ་པར་བྱ་བའི་ཆོས་ཀྱི་རང་བཞིན་གྱི་གཏན་ཚིགས་ཡིན་ནོ། །​ཕན་ཚུན་ལྡོག་པའི་བྱེ་བྲག་གིས་ཆོས་ཐ་དད་པ་ཡིན་ཡང་། དངོས་སུ་ན་གཏན་ཚིགས་ནི་རྟགས་ཅན་གྱི་རང་བཞིན་ཁོ་ན་[[66]](#footnote-85)ཡིན་ནོ། །​རང་བཞིན་ལ་རྗེས་སུ་འགྲོ་བ་འཁྲུལ་པ་མེད་པ་ལས་མཚན་ཉིད་ལ་གཞན་གྱི་ལུགས་ལ་ལྟོས་ནས། དེ་ཙམ་དང་ལྡན་པ་ཅན་གྱིས་[[67]](#footnote-86)ཁྱད་པར་དུ་བྱས་སོ། །​གཞན་དག་ནི་དོན་གཞན་གྱི་རྒྱུ་མཚན་ཅན་[[68]](#footnote-87)དེའི་ངོ་བོ་ཙམ་དང་ལྡན་པ་[[69]](#footnote-88)མ་ཡིན་པའི་ཆོས་ཀྱང་རང་བཞིན་དུ་འདོད་པས། ཁྱད་པར་གྱིས་དེ་ལྟ་བུ་རང་བཞིན་མ་ཡིན་པ་ཉིད་[[70]](#footnote-89)དང་། བསྒྲུབ་པར་བྱ་བ་དེ་ལ་གཏན་ཚིགས་འཁྲུལ་པར་བསྟན་དེ།[[71]](#footnote-90) དཔེར་ན་འཇིག་པ་རྒྱུ་དང་ལྡན་པ་ལ་བྱས་པ་ལྟ་བུའོ། །​དེའི་སྦྱོར་བ་ནི་རྣམ་པ་གཉིས་ཏེ། ཆོས་མཐུན་པ་ཉིད་[[72]](#footnote-91)ཅན་[[73]](#footnote-92)དང་། །​ཆོས་མི་མཐུན་པ་ཅན་གཉིས་[[74]](#footnote-93)ཀྱིས་སོ། །​དཔེར་ན་གང་ཡོད་པ་དེ་ཐམས་ཅད་ནི་སྐད་ཅིག་མ་སྟེ། དཔེར་ན་བུམ་པ་ལ་སོགས་པ་ལྟ་བུའོ། །​སྒྲ་ཡང་ཡོད་པ་ཡིན་པས་ཞེས་བྱ་བ་དང་། དེ་བཞིན་དུ་སྐད་ཅིག་མ་ཉིད་མེད་ན་ཡོད་པ་ཡང་མེད་པ་ཡིན་ན། སྒྲ་ནི་ཡོད་པས་ཞེས་བྱ་བ་ལྟ་བུ་སྟེ། རྗེས་སུ་འགྲོ་བའམ།[[75]](#footnote-94) ལྡོག་པས་ཐམས་ཅད་ཉེ་བར་བསྡུས་ནས། ཁྱབ་པ་རབ་ཏུ་སྟོན་པའི་མཚན་ཉིད་ཅན་གྱིས་[[76]](#footnote-95)ཆོས་མཐུན་པ་ཅན་དང་། ཆོས་མི་མཐུན་པ་ཅན་གྱི་སྦྱོར་བ་དག་ཡིན་ནོ། །​འདིར་ནི་ཤུགས་ཁོ་ནས་དམ་བཅས་པའི་དོན་རྟོགས་པའི་ཕྱིར་དམ་བཅས་པའི་སྦྱོར་བ་མི་བྱའོ། །​གལ་ཏེ་གཞལ་བྱའི་དོན་རབ་ཏུ་མ་བསྟན་ན། དེ་ཅི་ལྟར་རྟོགས་ཤེ་ན། བདག་ཉིད་ཀྱིས་རྟོགས་པ་ལ་གཞལ་བྱ་ཉེ་བར་སྟོན་པར་བྱེད་པ་སུ་ཞིག་ཡོད་དེ། ཕྱོགས་ན་ཡོད་པའི་དུ་བ་ཉེ་བར་དམིགས་པས་དེ་ལ་མེས་ཁྱབ་པ་དྲན་ན། དེའི་མཐུ་ཁོ་ནས་འདི་ན་མེ་ཡོད་དོ་སྙམ་དུ་ཤེས་སོ། །​དེ་ན་འདི་ལ་འགའ་ཡང་འདི་ན་མེ་ཡོད་དོ་ཞེས་སྟོན་པར་ཡང་མི་བྱེད་ལ། བདག་ཉིད་ཀྱིས་ཀྱང་[[77]](#footnote-96)ཅུང་ཟད་ཀྱང་མི་རྟོགས་ཏེ། ཚད་མ་མ་རྟོགས་པར་[[78]](#footnote-97)དེ་ལྟར་རྟོགས་པའི་རྒྱུ་མཚན་མེད་པའི་ཕྱིར་རོ། །​རྟོགས་ན་ནི་[[79]](#footnote-98)རྟགས་དོན་མེད་པ་ཉིད་དུ་འགྱུར་རོ། །​བདག་ཉིད་ཀྱིས་བབ་ཅོལ་དུ་འདི་ན་[[80]](#footnote-99)མེ་ཡོད་དོ་སྙམ་དུ་གཞལ་བྱ་རྣམ་པར་བཞག་[[81]](#footnote-100)ནས། ཕྱིས་དེ་རབ་ཏུ་སྒྲུབ་པའི་ཡན་ལག་གི་རྗེས་སུ་འབྲང་ངོ་སྙམ་ན། རྟོགས་པའི་རིམ་པ་འདི་ནི་ཅི་ཞིག་ཡིན། དེ་གཞན་གྱིས་བརྗོད་ན་ཡང་དགོས་པ་མེད་པའི་ཕྱིར་ཆ་ཆུང་ངོ། །​གལ་ཏེ་དགོས་པ་ཡུལ་བསྟན་པ་ཡིན་ནོ་ཞེ་ན། རེ་ཞིག་བསྟན་པ་[[82]](#footnote-101)དེ་ཉིད་ཀྱིས་ཅི་ཞིག་ཕན། གལ་ཏེ་གཞན་དུ་ན་[[83]](#footnote-102)རྟོགས་པར་མི་འགྱུར་ན་ནི། ཐམས་ཅད་ལེགས་པར་འགྱུར་རོ། །​དེ་ལྟ་བས་ན་འདིས་བདག་ཉིད་ཀྱིས་[[84]](#footnote-103)རྟོགས་པ་ན། ཡུལ་ཉེ་བར་འགོད་པ་འགའ་[[85]](#footnote-104)ཡང་མེད་པར་རྟོགས་ལ། ཁོ་བོ་དོན་དུ་གཉེར་བ་མཐོང་ནས། དུས་སྟོན་གྱི་བྲམ་ཟེ་བཞིན་དུ། གསལ་བར་རྔན་པ་སྒུགས་[[86]](#footnote-105)པར་བྱེད་པ་ཡིན་ནོ། །​ཁོ་བོས་བརྗོད་ཀྱང་བདག་ཉིད་གྲུབ་ཟིན་པའི་རྟགས་ཁོ་ནའི་རྗེས་སུ་འབྲངས་ན་[[87]](#footnote-106)རྟོགས་པར་འགྱུར་བས་གནས་སྐབས་འདི་གཉིས་ལ་ཁྱད་པར་ཅི་ཞིག་ཡོད། དམ་བཅའ་བ་སྨོས་པ་མེད་པར་ཡང་ཕྱོགས་ཀྱི་ཆོས་དང་འབྲེལ་པ་སྨོས་པ་ཙམ་གྱི་[[88]](#footnote-107)རྟོགས་པ་ཡང་མཐོང་བའི་ཕྱིར་དེ་དགོས་པ་ཅི་ཞིག་ཡོད། རང་ལ་ངེས་པ་བཞིན་དུ་གཞན་དག་ལ་ངེས་པ་བསྐྱེད་པར་འདོད་པའི་ཕྱིར་སྒྲུབ་པ་ཞེས་[[89]](#footnote-108)བྱའོ། །​དེ་ལ་འདི་དག་ཉིད་ཀྱིས་གཞལ་བྱ་ཉེ་བར་བསྟན་པ་མེད་པར་ཡང་རྟོགས་ལ། གཞན་ཁོང་དུ་ཆུད་པར་བྱེད་པ་ན། དོན་གྱི་རིམ་པ་སྔོན་མ་བྱུང་བ་མ་བསྟན་[[90]](#footnote-109)ཏོ་ཞེས་བྱ་བ་འདི་ལ་རྒྱུ་ཅི་ཞིག་ཡོད། དེ་ལྟ་བས་ན་གཞན་དུ་ན་ཡང་རྟོགས་པ་སྐྱེ་བའི་[[91]](#footnote-110)ཕྱིར། གཞལ་བྱ་སྨོས་པ་ནི་ཅུང་ཟད་ཀྱང་མི་དགོས་སོ། །​འདིས་ནི་ཉེ་བར་གཏོད་པ་དང་། མཇུག་སྡུད་པ་ལ་སོགས་པ་ཡང་སྤངས་པ་ཡིན་ཏེ། སྦྱོར་བ་འདི་ཙམ་ཁོ་ནས་རྟོགས་པར་བཏུབ་པའི་ཕྱིར་རོ། །​རེ་ཞིག་ཁ་བྱའི་ཆགས་པ་ཡོངས་སུ་བོར་ལ་མིག་ཚུམས་ཏེ། ཅི་[[92]](#footnote-111)འདི་ཙམ་གྱིས་རྟོགས་པར་བཏུབ་བམ། འོན་ཏེ་མི་བཏུབ་ཅེས་སོམས་ཤིག །​བཏུབ་པ་ལྟར་ན་ནི་སྤྲོས་པའི་ཕྲེང་པས་ཅི་ཞིག་བྱ། སྒྲུབ་པའི་ཚིག་ལ་སྦྱོར་བ་འདི་ཙམ་ཁོ་ན་ཞིག་སྦྱར་བར་བྱའོ། །​འདི་ལ་ཡང་ཕྱོགས་ཀྱི་ཆོས་དང་འབྲེལ་པ་སྨོས་པ་དག་གི་རིམ་པ་[[93]](#footnote-112)ངེས་པ་ནི་འགའ་ཡང་མེད་དེ་ཇི་ལྟར་ཡང་རྟོགས་པར་བྱེད་པའི་ཕྱིར་རོ། །​འབྲེལ་པ་སྨོས་པ་ལ་ཡང་སྦྱོར་བ་འབའ་ཞིག་ཐ་དད་པར་ཟད་དེ། གཉི་ག་ལྟར་ཡང་ཆོས་ཐ་དད་ཀྱང་དེའི་ངོ་བོ་ཁོ་ན་སྟོན་པའི་ཕྱིར་རོ། །​དེའི་རང་བཞིན་མ་ཡིན་པ་ཡོད་ན་གཞན་ཡོད་པར་ངེས་པ་མེད་དེ། བྱས་པ་ཉིད་ཡོད་ན་བརྩལ་ནས་འབྱུང་བའི་ཆོས་ཉིད་བཞིན་[[94]](#footnote-113)ནོ། །​དེའི་རང་བཞིན་མ་ཡིན་པ་ལོག་ན་ཡང་འབྲས་བུ་མ་ཡིན་པ་[[95]](#footnote-114)དེ་ལྡོག་པ་མེད་དེ། དཔེར་ན་ཆོས་འདི་གཉིས་ཁོ་ན་བཟློག་པ་བཞིན་ནོ། །​དེ་ལྟ་བས་ན་རྗེས་སུ་འགྲོ་བ་དང་ལྡོག་པ་དག་[[96]](#footnote-115)ལས་མཚན་ཉིད་ཇི་ལྟ་བ་[[97]](#footnote-116)གཅིག་རབ་ཏུ་སྦྱར་བས་ཀྱང་གཉིས་པ་འཕེན་པས་སྒྲུབ་པའི་ཚིག་གཅིག་ལ་གཉི་ག་[[98]](#footnote-117)སྦྱོར་བར་མི་འདོད་དེ། དོན་མེད་པའི་ཕྱིར་རོ། །​དེའི་རང་བཞིན་ཡིན་པ་ཉིད་ཀྱིས་[[99]](#footnote-118)རྗེས་སུ་འགྲོ་བ་གྲུབ་ན། དེ་མེད་ན་མེད་པ་འགྲུབ་པའི་ཕྱིར་ལ། དེ་མེད་ན་མེད་པ་གྲུབ་ན་དེའི་[[100]](#footnote-119)རྗེས་སུ་འགྲོ་བ་གྲུབ་པའི་[[101]](#footnote-120)ཕྱིར་རོ། །​ལྡོག་པ་སྦྱོར་བ་ནི། ཇི་ལྟར་ན་དེ་མེད་པ་ཁོ་ན་ལ་མེད་པ་ཡིན་པར་སྟོན་པར་འགྱུར་བ་སྟེ། གཞན་ལ་ཡང་མ་ཡིན་ལ་[[102]](#footnote-121)འགལ་བ་ལ་ཡང་མ་ཡིན་ནོ་ཞེས་[[103]](#footnote-122)ངེས་པར་བསྟན་པའི་དོན་དུ་ཡང་ངེས་པ་[[104]](#footnote-123)མ་ཡིན་ཏེ། གཞན་དང་འགལ་བ་དག་ཀྱང་མི་མཐུན་པའི་ཕྱོགས་ཡིན་པའི་ཕྱིར་རོ། །​གང་གིས་ན་རྗེས་སུ་འགྲོ་བ་དང་ལྡོག་པ་དག་ཏུ་འགྱུར་བ་ཡོད་པ་གདོན་མི་ཟ་བར་འཇིག་པའི་རང་བཞིན་ཡིན་ན་[[105]](#footnote-124)ཞེས་བྱ་བ་འདི་ཇི་ལྟར་ཁོང་དུ་ཆུད་ཅེ་ན། འཇིག་པའི་རྒྱུ་མི་རུང་བའི་ཕྱིར་རོ། །​དངོས་པོ་རྣམས་ནི་རང་གི་ངོ་བོ་ཁོ་ནས་འཇིག་པ་ཡིན་གྱི་གྲུབ་པ་རྣམས་གཞན་ལས་འཇིག་པ་འབྱུང་བ་འདི་ནི་མེད་དེ། དེ་ལ་ནུས་པ་མེད་པའི་ཕྱིར་རོ། །​འཇིག་པའི་རྒྱུས་དངོས་པོའི་རང་གི་ངོ་བོ་ཁོ་ན་བྱེད་པ་ནི་མ་ཡིན་ཏེ། དེ་[[106]](#footnote-125)གྲུབ་ཟིན་པའི་ཕྱིར་རོ། །​ངོ་བོ་ཉིད་གཞན་ཞིག་བྱེད་ན་ཡང་དངོས་པོ་དེའི་སོ་ན་འདུག་པ་ལ་ཅུང་ཟད་ཀྱང་མི་བྱེད་པས། དེ་བཞིན་དུ་དམིགས་པ་ལ་སོགས་པར་ཐལ་བར་འགྱུར་རོ། །​ངོ་བོ་ཉིད་གཞན་ནི་འདིའི་སྒྲིབ་པ་[[107]](#footnote-126)ཡིན་ཏེ། དེའི་སོ་ན་འདུག་ན་དེ་ལ་སྒྲིབ་པར་ཡང་མི་རུང་བའི་ཕྱིར་རོ། །​འཇིག་པའི་རྒྱུས་དངོས་པོ་མེད་པར་བྱེད་པར་[[108]](#footnote-127)ཡང་མ་ཡིན་ཏེ། མེད་པའི་ཚུལ་དུ་ཁས་ལེན་ན་ཐ་དད་པ་དང་། ཐ་དད་པ་མ་ཡིན་པར་རྣམ་པར་རྟོག་པ་ལས་མ་འདས་པའི་ཕྱིར་རོ། །​དངོས་པོ་དགག་པའི་ངོ་བོ་ཉིད་གཅིག་ཡིན་ན་ནི། དངོས་པོ་མི་བྱེད་ཅེས་བྱ་བར་འགྱུར་རོ། །​དེ་ལྟ་ན་བྱེད་པ་པོ་མ་ཡིན་པ་ནི་རྒྱུ་ཉིད་མ་ཡིན་པས་འཇིག་པའི་རྒྱུ་འགའ་ཡང་མེད་དོ། །​དོན་མེད་པའི་ཡང་ཕྱིར་ཏེ། གལ་ཏེ་དངོས་པོ་རང་གི་ངོ་བོས་འཇིག་པ་[[109]](#footnote-128)ཡིན་ན། དེ་ལ་འཇིག་པའི་རྒྱུ་ཅུང་ཟད་ཀྱང་མི་དགོས་ཏེ། དེའི་ངོ་བོ་ཉིད་ཡིན་པ་ཁོ་ནས་བདག་ཉིད་འཇིག་པའི་ཕྱིར་རོ། །​གང་ཞིག་གང་གི་ངོ་བོ་ཉིད་ཡིན་པ་དེ་ནི་རང་གི་རྒྱུ་ཁོ་ན་ལས་[[110]](#footnote-129)སྐྱེ་བ་ན་དེ་ལྟ་བུར་[[111]](#footnote-130)འགྱུར་གྱི། དེ་[[112]](#footnote-131)ངོ་བོར་བྱ་བ་ལ་རྒྱུ་གཞན་ལ་ནི་མི་ལྟོས་ཏེ། གསལ་བ་དང་། གཤེར་བ་དང་། དྲོ་བ་དང་། སྲ་བ་ལ་སོགས་པའི་རྫས་དང་འདྲའོ། །​གསལ་བ་[[113]](#footnote-132)ལ་སོགས་པ་དེ་དག་གི་བདག་ཉིད་དུ་བྱུང་བ་རྣམས་ནི་ཡང་གསལ་བ་ལས་ངོ་བོར་བྱ་བའི་ཕྱིར། རྒྱུ་གཞན་ལ་མི་ལྟོས་ཏེ། དེའི་བདག་ཉིད་ལ་དེའི་བདག་ཉིད་མེད་ན་བདག་ཉིད་མེད་པར་ཐལ་བར་འགྱུར་རོ། །​དེ་དང་འདྲ་བར་གལ་ཏེ་མི་གནས་པའི་ཆོས་ཅན་ཞིག་ཡིན་ན་ནི། ངོ་བོ་ཉིད་ཀྱིས་གྲུབ་པ་ཡང་དེའི་བདག་ཉིད་དུ་བྱ་བའི་ཕྱིར་རྒྱུ་གཞན་ལ་མི་ལྟོས་སོ། །​གལ་ཏེ་ས་བོན་ལ་སོགས་པ་བཞིན་དུ་མ་ངེས་པ་ཡིན་ནོ་སྙམ་སྟེ། འདི་སྙམ་དུ་ས་བོན་ལ་སོགས་པ་མྱུ་གུ་ལ་སོགས་པ་བསྐྱེད་[[114]](#footnote-133)པའི་རང་བཞིན་ཡང་། ཆུ་ལ་སོགས་པ་རྒྱུ་གཞན་ལ་ལྟོས་པའི་ཕྱིར་འབའ་ཞིག་[[115]](#footnote-134)གིས་ནི་[[116]](#footnote-135)སྐྱེད་པར་མི་བྱེད་དོ། །​དངོས་པོ་འཇིག་པ་ཡང་དེ་དང་འདྲ་བར་འགྱུར་རོ་སྙམ་དུ་སེམས་ན་མ་ཡིན་ཏེ། དེའི་[[117]](#footnote-136)ངོ་བོ་[[118]](#footnote-137)ཉིད་སྐྱེ་བའི་ཕྱིར་ལ། སྐྱེད་པར་བྱེད་པ་མ་ཡིན་པ་ཡང་དེའི་ངོ་བོ་ཉིད་མ་ཡིན་པའི་ཕྱིར་རོ། །​དེ་ཉིད་ཀྱི་ཕྱིར་གནས་སྐབས་[[119]](#footnote-138)དེ་གཉིས་པོ་ཐ་དད་པར་ངེས་ཏེ། དངོས་པོ་རྣམས་ཀྱི་ངོ་བོ་ཉིད་གཞན་དུ་འགྱུར་བ་ཉིད་མེད་པས། དེའི་ངོ་བོ་ཉིད་ནི་ཕྱིས་བཞིན་དུ་སྔོན་པོ་[[120]](#footnote-139)ཡང་སྐྱེད་པར་[[121]](#footnote-140)ཐལ་བར་འགྱུར་བའི་ཕྱིར་རོ། །​དེ་ལྟ་བས་ན་གནས་སྐབས་ཀྱི་བྱེ་བྲག་ཐ་མ་གང་ཡིན་པ་དེ་ཉིད་མྱུ་གུ་ལ་སོགས་པ་སྐྱེད་པའི་[[122]](#footnote-141)ངོ་བོ་ཉིད་ཡིན་ནོ། །​སྔོན་གྱི་གནས་སྐབས་[[123]](#footnote-142)ན་ཡོད་པའི་བྱེ་བྲག་རྣམས་ནི་རྒྱུའི་རྒྱུད་ཉིད་ཡིན་པས་མ་ངེས་པ་ཉིད་ཡིན་ནོ། །​དེ་ལྟ་བས་ན་[[124]](#footnote-143)དངོས་པོ་སྐད་ཅིག་མ་རྣམས་ལ་གཞན་དང་གཞན་སྐྱེ་བས་གཅིག་པ་[[125]](#footnote-144)ཉིད་མེད་པའི་ཕྱིར་རོ། །​གལ་ཏེ་ཐ་མ་དག་ནུས་པ་ཡིན་ན་ཅིའི་ཕྱིར་སྐྱེད་པར་མི་བྱེད་ཅེ་ན། སྐྱེད་པར་བྱེད་པ་ཁོ་ནའོ། །​འདི་ལ་གཞན་དུ་འགྱུར་བ་མེད་དེ་ངོ་བོ་ཉིད་བཟློག་པ་མེད་པའི་ཕྱིར་རོ། །​གལ་ཏེ་ལྷན་ཅིག་བྱེད་པ་དེ་དག་ཐམས་ཅད་ནུས་པའི་ངོ་བོ་ཉིད་[[126]](#footnote-145)ཡིན་པ་ལ། གཞན་གྱི་ཉེ་བར་སྦྱོར་བ་ཅི་ཞིག་དགོས་ཤེ་ན། དངོས་པོ་རྣམས་ལ་ནི་གང་གིས་ན་འདི་གཅིག་པུས་ཀྱང་ནུས་ན་བདག་[[127]](#footnote-146)གིས་ཅི་ཞིག་བྱ་ཞེས་གཞན་དག་ལྡོག་པར་འགྱུར་བ་རྟོག་པ་[[128]](#footnote-147)སྔོན་དུ་གཏོང་ཞིང་བྱེད་པ་ཅན་དག་ནི་འགའ་ཡང་མེད་པ་ཁོ་ན་སྟེ། སེམས་པ་མེད་པར་བྱེད་པ་ཅན་རང་གི་རྒྱུ་ཡོངས་སུ་གྱུར་པས་འདུ་བའི་ཆོས་ཅན་དག་ཡིན་ལ། དེའི་རང་བཞིན་ལས་དེ་ལྟ་བུར་[[129]](#footnote-148)འགྱུར་བ་ལ་ཀླན་ཀ་བཙལ་[[130]](#footnote-149)བར་འོས་པ་མ་ཡིན་ནོ། །​གལ་ཏེ་ནུས་པ་དག་[[131]](#footnote-150)ཅིའི་ཕྱིར་གཞན་དང་གཞན་སྐྱེད་པར་མི་བྱེད་ཅེ་ན། མ་ཡིན་ཏེ་དེ་ཁོ་ན་ལ་[[132]](#footnote-151)ནུས་པའི་ཕྱིར་རོ། །​གཅིག་པུ་དེ་ཉིད་བསྐྱེད་པར་བྱ་བར་ནུས་ཀྱི། གཞན་ལ་ནི་མ་ཡིན་པས། གཞན་དང་གཞན་སྐྱེད་པ་མ་ཡིན་ནོ། །​གལ་ཏེ་མིག་ལ་སོགས་པ་ལྷན་ཅིག་བྱེད་པ་ངོ་བོ་ཉིད་ཐ་དད་པ་དག་ལས་འབྲས་བུ་གཅིག་སྐྱེ་ན་རྒྱུའི་བྱེ་བྲག་ལས་འབྲས་བུའི་བྱེ་བྲག་ཏུ་མི་འགྱུར་རོ་ཞེ་ན། མ་ཡིན་ཏེ་བདག་ཉིད་ཇི་ལྟ་བའི་ངོ་བོ་ཉིད་ཀྱི་བྱེ་བྲག་གིས་དེའི་ཁྱད་པར་ལ་ཉེ་བར་སྦྱོར་བའི་ཕྱིར། དེའི་ཉེ་བར་སྦྱོར་བས་བྱ་བའི་ཁྱད་པར་འཆོལ་བ་མེད་པའི་ཕྱིར་རོ། །​དཔེར་ན་འཇི་བའི་གོང་བུ་དང་། རྫ་མཁན་དང་སྐུད་པ་ལ་སོགས་པ་དག་ལས་བུམ་པར་འགྱུར་བ་ལ། འཇི་བའི་གོང་བུ་ལས་ནི་འཇི་བའི་ངོ་བོ་ཉིད་མ་ཡིན་པ་ཤིང་ལ་སོགས་པ་ལས་གཞན་པའི་ངོ་བོ་ཉིད། རྫ་མཁན་ལས་ནི་འཇི་བའི་བདག་ཉིད་ཡིན་པ་དེ་ཉིད་དབྱིབས་ཀྱི་བྱེ་བྲག་གི་བདག་ཉིད་ཀྱིས་དེ་ལས་[[133]](#footnote-152)གཞན་པ་དག་ལས་ཐ་དད་པ། སྐུད་པ་ལས་ནི་འཇི་བ་དང་དབྱིབས་ཀྱི་བྱེ་བྲག་གི་བདག་ཉིད་ཅན་དེ་ཉིད་འཁོར་ལོ་ལ་སོགས་པ་ལས་རྣམ་པར་ཕྱེ་བའི་ངོ་བོ་[[134]](#footnote-153)ཉིད་དུ་འགྱུར་བ་ལྟ་བུ་སྟེ། [[135]](#footnote-154)དེ་ལྟར་ན་རྫ་མཁན་ལས་ནི་འཇི་བའི་ངོ་བོ་ཉིད་མ་ཡིན་ལ། འཇི་བ་ལས་ཀྱང་དབྱིབས་[[136]](#footnote-155)ཀྱི་བྱེ་བྲག་མ་ཡིན་ནོ། །​དེ་གཉིས་ཀྱི་ནུས་པའི་བྱེ་བྲག་གི་ཡུལ་ཐ་དད་ཀྱང་དེས་བསྐྱེད་པའི་ཁྱད་པར་གྱི་བྱེ་བྲག་གི་[[137]](#footnote-156)འབྲས་བུའི་ངོ་བོ་ཉིད་ནི་ཐ་དད་པ་མ་ཡིན་ཏེ། འཇི་བ་དང་དབྱིབས་དག་ཕན་ཚུན་གྱི་བདག་ཉིད་ཅན་མ་ཡིན་པ་ཉིད་ཀྱིས།[[138]](#footnote-157) དེ་གཉིས་དབྱིབས་དང་འཇི་བའི་ངོ་བོ་དག་ཏུ་མི་སྣང་བར་ཐལ་བར་འགྱུར་བའི་ཕྱིར་[[139]](#footnote-158)རོ། །​གལ་ཏེ་ཡོན་ཏན་དབྱིབས་ནི་རྫས་ལས་གཞན་པ་ཁོ་ན་ཡིན་ཏེ། དེས་ན་རྫ་མཁན་དང་། འཇི་བའི་ཉེ་བར་སྦྱོར་བའི་ཡུལ་ངོ་བོ་ཉིད་ཐ་དད་པ་ཡིན་ནོ་ཞེ་ན་འདི་ལས་བཤད་ཟིན་ཏོ། །​གཞན་ཡང་འཇི་བ་ལ་དབྱིབས་ཐ་དད་པ་ཞིག་ཡིན་ན། རྫ་མཁན་གྱིས་ཅིའི་ཕྱིར་ལོགས་ཤིག་ཏུ་མི་བྱེད། གལ་ཏེ་ཡོན་ཏན་ནི་རྫས་ཀྱིས་གཞན་གྱི་དབང་ཡིན་པས་ལོགས་ཤིག་ཏུ་མི་བྱེད་དོ། །​གལ་ཏེ་རང་བཞིན་གྱི་རྫས་དེ་དབྱིབས་དེའི་རྟེན་གྱི་བདག་ཉིད་ཅན་ཡིན་པའམ། དབྱིབས་དེ་དེ་ལ་[[140]](#footnote-159)རག་ལས་པའི་བདག་ཉིད་ཅན་ཞིག་ཡིན་ན། རྫ་མཁན་ལ་ལྟོས་ཅི་དགོས་ཤེ་ན་མ་ཡིན་ཏེ། དེ་ལས་[[141]](#footnote-160)ཕན་ཚུན་འབྲེལ་དུ་རུང་པ་ཉིད་ཐོབ་པའི་ཕྱིར་རོ། །​དེ་ལྟ་མ་ཡིན་ཏེ་དངོས་པོའི་ཆོས་ཉིད་རུང་བ་ཁོ་ནས། སྔོན་ཡང་འཇི་བའི་གོང་བུ་དབྱིབས་ཀྱི་ཁྱད་པར་དང་འབྲེལ་དུ་རུང་བ་ཉིད་གཅིག་ཡིན་ན་ནི་དབྱིབས་[[142]](#footnote-161)ཀྱི་ཁྱབ་པ་[[143]](#footnote-162)དང་འབྲེལ་པའི་ཁྱད་པར་དུ་ཐལ་བར་འགྱུར་རོ། །​དེ་ལྟ་ཡིན་ན་ནི་འོ་ན་རྫས་འཇི་བའི་རུང་བ་དེ་རྫ་མཁན་ལས་འགྱུར་བས་འདི་གཉིས་ངོ་བོ་ཉིད་ཐ་དད་པ་ཡང་མ་ཡིན་ནོ། །​ཐ་དད་པ་ཡིན་ན་ནི། སྔ་མ་བཞིན་དུ་ཐལ་བར་འགྱུར་བའི་ཕྱིར་རོ། །​རེ་ཞིག་ངོ་བོ་ཉིད་གཅིག་པ་ཉིད་ལ་ཡང་རྐྱེན་དུ་མས་ཁྱད་པར་དུ་བྱ་བ་འགའ་ཡོད་པས། འཇི་བ་དང་དབྱིབས་དག་ངོ་བོ་ཉིད་གཅིག་ཏུ་བསྒྲུབ་པར་མི་འདོད་དོ།[[144]](#footnote-163) །​དེས་ན་དངོས་སུ་འབྲས་བུ་ངོ་བོ་ཉིད་གཅིག་པ་ཉིད་ཡིན་ཡང་། [[145]](#footnote-164)ལྷན་ཅིག་བྱེད་པའི་རྐྱེན་དག་ཉེ་བར་སྦྱོར་བའི་ཡུལ་གཅིག་པ་ཅན་མ་ཡིན་ན། ཇི་ལྟར་འདིར་རྒྱུ་ཐ་དད་པའི་ཉེ་བར་སྦྱོར་བའི་ཡུལ་གཅིག་པ་ཅན་[[146]](#footnote-165)མ་ཡིན་ནོ། །​ཇི་ལྟར་འདིར་རྒྱུ་ཐ་དད་པའི་ཉེ་བར་སྦྱོར་བའི་ཡུལ་ཐ་དད་པའི་ཕྱིར་འབྲས་བུ་གཅིག་པ་མ་ཡིན་པ་དེ་བཞིན་དུ། མིག་ལ་སོགས་པ་ལ་མིག་གི་རྣམ་པར་ཤེས་པ་སྐྱེ་བ་ལ་ཡང་[[147]](#footnote-166)རིག་པར་བྱ་སྟེ། འདི་ལྟར་མཚུངས་པ་དེ་མ་ཐག་པའི་རྐྱེན་ལས་ནི་[[148]](#footnote-167)མིག་གི་རྣམ་པར་ཤེས་པ་དམིགས་པའི་[[149]](#footnote-168)བདག་ཉིད་ཡིན་ལ་དམིགས་པའི་བདག་ཉིད་[[150]](#footnote-169)མིག་གི་དབང་པོ་ལས་ནི་གཟུགས་འཛིན་དུ་རུང་བ་ཉིད་དུ་སོ་སོར་ངེས་པ་ཡིན། ཡུལ་ལས་ནི་དེ་དང་འདྲ་བའི་[[151]](#footnote-170)ངོ་བོ་ཅན་ཉིད་ཅེས་བྱ་བ་ཡིན་ནོ།[[152]](#footnote-171) །​དངོས་སུ་འབྲས་བུ་ཐ་དད་པའི་ངོ་བོ་[[153]](#footnote-172)ཉིད་མ་ཡིན་ཡང་། རྒྱུའི་ངོ་བོ་ཉིད་ཐ་དད་པ་དག་ལས་ཁྱད་པར་ཐ་དད་པ་ཁོ་ན་དག་ཏུ་འགྱུར་བས། རྒྱུ་ཐ་དད་པ་ཡིན་ཡང་དེས་བྱ་བའི་ཁྱད་པར་ཐ་མི་དད་པ་ཡིན་ནོ། །​རྒྱུའི་ནུས་པ་ཐ་དད་པ་དེ་དག་[[154]](#footnote-173)ཁོ་ན་སྐད་ཅིག་པ་[[155]](#footnote-174)ཡིན་པའི་ཕྱིར། བདག་ཉིད་ཇི་ལྟ་བ་བཞིན་སོ་སོའི་ཁྱད་པར་ཅན་གྱི་འབྲས་བུ་སྐྱེད་པར་ནུས་པ་ཆོད་པ་[[156]](#footnote-175)མེད་པ་ཉིད་དུ་ཉེ་བར་གནས་པ་ནི་ཚོགས་པའི་འབྲས་བུའི་ངོ་བོ་ཉིད་གནས་པའི་གཞི་དག་ཡིན་ཞེས་བྱ་སྟེ། འདི་ལྟར་དེ་ནི་དེ་མཐའ་དག་ལས་དམིགས་པའི་བདག་ཉིད་དང་། གཟུགས་འཛིན་པར་སོ་སོར་ངེས་པ་དང་། ཡུལ་དང་[[157]](#footnote-176)ངོ་བོ་ཅན་ཞེས་བྱ་བ་སོ་སོའི་ཁྱད་པར་ཅན་གྱི་ངོ་བོ་ཉིད་གཅིག་སྐྱེས་སོ། །​གལ་ཏེ་ནུས་པ་འགོག་པ་མེད་པ་[[158]](#footnote-177)འབྲས་བུ་མཇུག་ཐོགས་པ་སྐད་ཅིག་པ་[[159]](#footnote-178)ཁྱད་པར་དུ་བོགས་དབྱུང་དུ་མེད་པ་དག་གི་རྐྱེན་རྣམས་ལ། ཕན་ཚུན་ལྷན་ཅིག་བྱེད་པའི་དོན་གཅིག་[[160]](#footnote-179)པའི་དོན་ཅི་ཞིག་ཡིན་ཞེ་ན། ལྷན་ཅིག་བྱེད་པ་ནི་ཐམས་ཅད་དུ་བོགས་འབྱིན་པ་སྐྱེད་པ་འབའ་ཞིག་ཀྱང་མ་ཡིན་ནོ། །​འོ་ན་ཅི་ཞེ་ན། མང་པོ་དག་དོན་གཅིག་བྱེད་པ་གང་ཡིན་པ་ཡིན་ཏེ། དཔེར་ན་ཚོགས་ཐ་མ་ལྟ་བུའོ། །​འདི་ཉིད་དངོས་སུ་ལྷན་ཅིག་བྱེད་པ་རྣམས་ཀྱི་ལྷན་ཅིག་བྱེད་པ་ཡིན་ཏེ། ཐ་མ་དེ་ཉིད་རྒྱུ་ཡིན་པའི་ཕྱིར་རོ། །​སྐད་ཅིག་མ་དེ་ལ་ངོ་བོ་ཉིད་གཅིག་ལ་དབྱེ་བ་མེད་པས་ཁྱད་པར་དུ་བྱ་བར་མི་ནུས་པའི་ཕྱིར་ཏེ། ཁྱད་པར་འབྱུང་བའི་མཚན་ཉིད་ནི། ངོ་བོ་ཉིད་གཞན་འབྱུང་བའི་ཕྱིར་རོ། །​ངོ་བོ་ཉིད་གཞན་འབྱུང་ན་ནི་ཐ་མར་མི་འགྱུར་ཏེ། དེའི་ཕྱིར་མངོན་སུམ་གྱི་རྒྱུར་མི་འགྱུར་རོ། །​དེ་ལྟ་བས་ན་ལྷན་ཅིག་བྱེད་པ་རྣམས་ལས་རྒྱུའི་ཁྱད་པར་འབྱུང་བ་མ་ཡིན་ནོ། །​གང་དག་ལ་སྔོན་དང་ཕྱིས་དང་ཐ་དད་པའི་ངོ་བོ་མེད་པ། གང་གི་མཇུག་ཐོགས་སུ་འབྲས་བུ་འབྱུང་བའི་རྐྱེན་ཐ་མ་ངོ་བོ་ཉིད་ཀྱིས་ནུས་པར་སྐད་ཅིག་པ་[[161]](#footnote-180)དེ་དག་ལྷན་ཅིག་སྐྱེ་སྟེ། དེ་ལ་བྱ་བ་གཅིག་པ་ཁོ་ན་ལྷན་ཅིག་བྱེད་པ་ཉིད་ཡིན་ནོ། །​གལ་ཏེ་ནུས་པ་དེ་དག་ག་[[162]](#footnote-181)ལས་བྱུང་ཞེ་ན། རང་གི་རྒྱུ་དག་ལས་སོ། །​གལ་ཏེ་དེ་དག་གིས་འདི་རྐྱེན་གཞན་དང་ཉེ་བ་[[163]](#footnote-182)མེད་པ་ཁོ་ནར་ཅི་སྟེ་མི་སྐྱེད་དེ་[[164]](#footnote-183)རེས་འགའ་གཞན་དུ་ཡང་འགྱུར་རོ། །​དེའི་ཕྱིར་ལ་ལར་གཅིག་པུས་ཀྱང་སྐྱེ་བར་འགྱུར་རོ་ཞེ་ན། འདུ་བྱེད་རྒྱུད་མ་[[165]](#footnote-184)གཞན་དང་གཞན་གྱི་རྐྱེན་དང་ལྡན་པས། སྐད་ཅིག་མ་རེ་རེ་ལ་ནུས་པ་ཐ་དད་པ་ཅན་དག་འགའ་ཞིག་གིས་[[166]](#footnote-185)མཚུངས་པས་ངོ་བོ་འདྲ་བར་ཤེས་མོད་ཀྱི། དེ་ལ་[[167]](#footnote-186)འདི་དག་གི་[[168]](#footnote-187)ངོ་བོ་ཉིད་ཐ་དད་པ་ཁོ་ན་ཡིན་ཏེ། དེས་ན་འགའ་ཞིག་ཁོ་ན་འགའ་ཞིག་གི་རྒྱུ་ཡིན་ནོ། །​དེ་ལ་གཟུགས་དང་དབང་པོ་ལ་སོགས་པའི་ཚོགས་[[169]](#footnote-188)ཡུལ་ཆོད་པ་མེད་པ་ལ་སོགས་པ་དང་ལྡན་པ་ཅན་གང་ཡིན་པ་དེ་ནི། རྣམ་པར་ཤེས་པ་སྐྱེད་པར་ནུས་པའི་རྒྱུ་ཡིན་ནོ། །​དེ་དག་ཕན་ཚུན་ཉེ་བར་འགྲོ་བ་ལ་སོགས་པའི་རྟེན་རྐྱེན་གྱི་ཁྱད་པར་གང་ཡིན་པ་དེ་ནི་དེའི་རྒྱུ་སྐྱེད་པར་ནུས་པ་ཡིན་ནོ། །​དེ་དག་ཀྱང་སྔོན་ཡང་མེད། ཕྱིས་ཀྱང་མེད། སོ་སོ་ན་ཡང་མེད་པས་ནུས་ཀྱང་སྔོན་དང་ཕྱིས་ཀྱང་སོ་སོ་ན་ཡོད་པ་ལས་[[170]](#footnote-189)འབྱུང་བའི་ཉེས་པ་དག་གིས་མི་གོས་སོ། །​དེ་དག་[[171]](#footnote-190)ན་འདི་དག་[[172]](#footnote-191)ཕན་ཚུན་ཉེ་བར་འགྲོ་བ་ལ་སོགས་པའི་རྒྱུ་གང་ཡིན་པ་དེ་ནུས་པའི་རྒྱུ་ཡིན་པས། དེ་ལ་ནམ་ཡང་གཞན་དུ་འགྱུར་བ་མེད་དོ། །​ཚུལ་འདིས་ཐམས་ཅད་ལ་རྒྱུ་དང་འབྲས་བུའི་ངོ་བོ་སོ་སོར་ངེས་པ་ཁོང་དུ་ཆུད་པར་བྱའོ། །​དངོས་པོའི་ནུས་པ་སྐད་ཅིག་མ་རེ་རེ་ལ་ངོ་བོ་ཉིད་ཀྱི་བྱེ་བྲག་གཞན་དང་གཞན་གྱི་[[173]](#footnote-192)རྗེས་སུ་འགྲོ་བ་ཅན་དག་ལ་ཡིན་གྱི་དངོས་པོ་བསྟན་པ་[[174]](#footnote-193)གཅིག་པུའི་ངོ་བོ་ཉིད་ཅན་དག་ལ་ནི་མ་ཡིན་ཏེ། ངོ་བོ་ཉིད་གཞན་དུ་འགྱུར་བ་མེད་པས་ནུས་པ་དང་མི་ནུས་པའི་ངོ་བོ་ཉིད་དག་ལ་བྱེད་པ་དང་མི་བྱེད་པ་མི་རུང་བའི་ཕྱིར་རོ། །​གལ་ཏེ་ལྷན་ཅིག་བྱེད་ཀྱི་འགའ་ཞིག་[[175]](#footnote-194)ནི་མ་ཡིན་ནོ་ཞེ་ན། ཅི་འབའ་ཞིག་གིས་འབྲས་བུ་བསྐྱེད་པར་ནུས་སམ། མི་ནུས་སོ། །​ཅིའི་ཕྱིར་མི་བསྐྱེད། མི་བསྐྱེད་ན་ཇི་ལྟར་ནུས། གལ་ཏེ་ཐ་ག་པ་ལ་སོགས་པ་རས་ཡུག་ལ་སོགས་པ་བྱ་བར་ནུས་མོད་ཀྱི། ཐམས་ཅད་དུ་ནི་མི་བྱེད་དོ་ཞེ་ན། བརྩེ་བའི་ངང་ཚུལ་ཅན་བླུན་པོ་[[176]](#footnote-195)རྣམས་དགའ་བ་སྐྱིད་དེ་བར་བསྐྱེད་[[177]](#footnote-196)པ་ནི་བྱས་ཤིང་བྱས་པ་ལ་ཡང་དང་ཡང་བྱེད་དུ་གཞུག་སྟེ། འདི་ལྟར་འདི་ནི་ས་བོན་ལ་སོགས་པ་ཉེ་བར་འགོད་པར་དཔྱད་ཟིན་ཏོ། །​དེ་ལྟ་བས་ན་ངོ་བོ་ཉིད་གཞན་དུ་འགྱུར་བ་མེད་པའི་ཕྱིར་རོ། །​དེའི་ཆོས་ཅན་གྱི་ངོ་བོ་ཉིད་དེ་ལྟ་བུ་ནི་ཐ་མའི་གནས་སྐབས་བཞིན་དུ་བཟློག་ཏུ་མི་རུང་ངོ། །​ཐ་མའི་གནས་སྐབས་ན་སྔོན་[[178]](#footnote-197)ནུས་པ་མེད་པ་ལས་ནུས་པ་སྐྱེ་ན། ནུས་པ་དེའི་ངོ་བོ་ཉིད་ཡིན་ན་ནི། སྔོན་མེད་པ་སྐྱེ་བ་ཁོ་ན་ཡིན་ནོ། །​དེའི་ངོ་བོ་ཉིད་མ་ཡིན་ན་ནི་བྱེད་པ་པོ་[[179]](#footnote-198)མ་ཡིན་པ་ཉིད་དེ། ནུས་པ་ཞེས་བྱ་བའི་དངོས་པོ་ལས་འབྲས་བུ་[[180]](#footnote-199)སྐྱེ་བའི་ཕྱིར་རོ། །​གཞན་ཡང་རེ་ཞིག་དེ་ཉིད་ལྷན་ཅིག་བྱེད་པ་མཐའ་དག་དང་ལྡན་པ་འབྲས་བུ་ཇི་སྟེ་སྐྱེད། བསྐྱེད་པ་མཐོང་སྟེ། དེས་ན་བསྐྱེད་དོ་ཞེས་སྨྲའོ། །​མཐུ་ཆེན་པོ་ཅན་གྱི་མཐོང་བ་དངོས་པོ་དེའི་ངོ་བོ་ཉིད་མ་ཡིན་པ་དག་ཀྱང་། རང་གི་ངོ་བོ་ཙམ་གྱིས་བྱ་བ་སྣ་ཚོགས་པ་རྣམས་ལ་སྦྱོར་བ་[[181]](#footnote-200)ནི་ནུས་པ་ཆེན་པོ་ཅན་ཡིན་ནོ། །​བརྒྱ་ཞིག་ལ་འགའ་ཞིག་ཇི་ཞིག་ལྟར་འདིར་ཁྱོད་ཀྱི་མཐོང་བའི་ལམ་ལས་[[182]](#footnote-201)འདས་ན། ཀྱེ་མ་མི་སྐྱེད་པའི་ཆོས་ཅན་ཡིན་ཏེ། རྒྱུ་[[183]](#footnote-202)མེད་པ་ཅན་དུ་འགྱུར་བས་བསམ་པ་འདི་ནི་སེམས་ལ་གདུང་ངོ། །​ཁོ་བོ་ནི་དེའི་ངོ་བོ་ཉིད་མ་ཡིན་པ་ལས་བདག་གིས་མཐོང་བས་འབྲས་བུ་བསྐྱེད་དོ་ཞེས་མི་ཟེར་རོ། །​འོ་ན་ཅི་ཞེ་ན་དེ་དག་ནི་ངོ་བོ་ཉིད་ཀྱིས་དེ་སྐྱེད་པའི་ཆོས་ཅན་ཡིན་ལ། དེ་དག་མཐོང་ན་འདི་དག་ནི་[[184]](#footnote-203)སྐྱེད་པ་པོ་ཡིན་ནོ་ཞེས་བྱ་བར་[[185]](#footnote-204)ཤེས་པར་ཟད་དོ། །​འདི་ཡང་ཡོད་པར་བདེན་ན་དེ་དག་འབྲས་བུ་བསྐྱེད་པའི་ཆོས་ཀྱི་ངོ་བོ་ཉིད་ཡིན་པ་དེས་ན། རྐྱེན་མཐའ་དག་དང་ལྡན་པ་རྣམས་མ་བསྐྱེད་པར་བཏང་སྙོམས་སུ་འཁོད་དོ་ཞེས་བྱ་བ་ནི་མ་ཡིན་ནོ། །​ཅི་དེ་དག་གི་མི་སྡོད་པར་བསྐྱེད་པའི་ཆོས་ཅན་གྱི་ངོ་བོ་ཉིད་དེ། ཐ་མའི་གནས་སྐབས་དེ་ཁོ་ནའི་ཚེ་འབྱུང་[[186]](#footnote-205)ངམ། འོན་ཏེ་སྔོན་ཡང་ཡོད་དེ་མ་ཉམས་མ་བྱུང་བ་བརྟན་པ་གཅིག་པུའི་ངོ་བོ་ཉིད་ཅན་རྣམས་ལ་[[187]](#footnote-206)ངོ་བོ་ཉིད་འགའ་མེད་པ་འགལ་བའི་ཕྱིར་རོ། །​དེ་ནི་ཅི་དེ་[[188]](#footnote-207)མ་ཡང་[[189]](#footnote-208)ཡིན་[[190]](#footnote-209)མོ་གཤམ་ཡང་ཡིན་ནམ། མི་སྡོད་པར་སྐྱེད་པའི་ཆོས་ཀྱི་ངོ་བོ་ཉིད་ཀྱང་ཡིན་ལ། མི་སྐྱེད་པ་ཡང་ཡིན་ནོ་ཞེས་སྨྲས་པ་འདིའི་དོན་ཅི་ཡིན། གལ་ཏེ་དེའི་ངོ་བོ་ནི་ལྷན་ཅིག་པ་ཡིན་གྱི། འབའ་ཞིག་ནི་མ་ཡིན་ནོ་ཞེ་ན། འོ་ན་ནི་འབའ་ཞིག་ཀྱང་གཞན་ལ་ལྷན་ཅིག་པ་ཡང་གཞན་ཡིན་ཏེ། དངོས་པོ་ཐ་དད་པའི་མཚན་ཉིད་ནི། ངོ་བོ་ཉིད་ཐ་དད་པ་ཡིན་པའི་ཕྱིར་རོ། །​ལྷན་ཅིག་པ་ཉིད་ཡིན་ཡང་གཞན་གྱི་ངོ་བོས་བྱེད་པ་པོ་[[191]](#footnote-210)ནི་མ་ཡིན་ལ། འདིའི་རང་གི་ངོ་བོ་ནི་སྔོན་ཡང་དེ་ཁོ་ནར་ཟད་ན། ཇི་ལྟར་རེས་འགའ་སྐྱེད་པ་[[192]](#footnote-211)དང་འབྲལ། གང་གི་[[193]](#footnote-212)དངོས་པོ་སྐད་ཅིག་པ་ཡིན་པ་དེའི་ལྟར་ན་ཡང་ཇི་སྟེ་འབའ་ཞིག་གིས་མི་སྐྱེད། གལ་ཏེ་ཡིན་ན་ནི་སྐྱེད་པ་ཁོ་ནའོ། །​[[194]](#footnote-213)མ་ཡིན་ན་[[195]](#footnote-214)སྐད་ཅིག་མ་[[196]](#footnote-215)ཡིན་པའི་ཕྱིར་རོ། །​ཇི་ལྟ་བུ་ཞིག་བསྐྱེད་པ་ནི་བཤད་ཟིན་ཏེ། སྐད་ཅིག་མ་[[197]](#footnote-216)འབྱུང་བ་ཅན་དེ་ཇི་ལྟར་གཞན་དུ་འགྱུར། གང་ཞིག་འགྱུར་བ་དེ་ནི་དེ་[[198]](#footnote-217)ཉིད་མ་ཡིན་པས་ཐལ་བ་འདིར་མི་འགྱུར་ཏེ། བྱེད་པ་པོ་དང་། བྱེད་པ་པོ་མ་ཡིན་པ་དག་གི་ངོ་བོ་ཉིད་དང་དེའི་རྒྱུ་དག་འགལ་བའི་ཕྱིར་རོ། །​གང་ཞིག་དེའི་ངོ་བོ་ཉིད་དེ་ནི་མི་སྡོད་པར་སྐྱེ་བའི་[[199]](#footnote-218)ཆོས་ཅན་ཁོ་ན་ཡིན་པས། དེ་ནི་ལྷན་ཅིག་པ་ཉིད་[[200]](#footnote-219)ལ་མི་ལྟོས་སོ། །​འབྲས་བུ་ནི་རྐྱེན་གཞན་ལ་ལྟོས་པས། ལྷན་ཅིག་པ་ཁོ་ན་ལས་སྤྱིའི་[[201]](#footnote-220)འབའ་ཞིག་ལས་ནི་མ་ཡིན་ནོ་སྙམ་དུ་སེམས་ན། དེ་[[202]](#footnote-221)ལྟར་ན་ཡང་ཅི་ལྟར་དེ་འབའ་ཞིག་གིས་ཀྱང་སྐྱེད་[[203]](#footnote-222)པ་ཁོ་ན་[[204]](#footnote-223)ཡིན་ལ་འབྲས་བུ་ཡང་དེ་ལས་མི་སྐྱེ་ཞེས་བྱ་སྟེ། གནས་སྐབས་དེ་ནི་འགལ་ལོ། །​གལ་ཏེ་འབའ་ཞིག་གིས་སྐྱེད་པ་ཁོ་ན་ནི་མ་ཡིན་ནོ་ཞེ་ན། ད་ནི་ཇི་ལྟར་ན་མི་འདོད་པར་[[205]](#footnote-224)སྐྱེད་པའི་ངོ་བོ་ཉིད་ཡིན་ཏེ། འདི་སྐད་དུ་སྐྱེད་པ་ཁོ་ནའོ་ཞེས་ཡོངས་སུ་བསྟན་པ་མ་ཡིན་ནམ། འདི་འབའ་ཞིག་ཀྱང་ནུས་པ་ཡིན་ན།[[206]](#footnote-225) འབྲས་བུ་གཞན་ལ་ལྟོས་ན་ཡང་[[207]](#footnote-226)ཇི་ལྟར་བཏང་སྙོམས་སུ་འཇོག་སྟེ། གཞན་ལ་མི་འཆོལ་བར་འདི་གསལ་བར་[[208]](#footnote-227)སྐྱེད་པར་[[209]](#footnote-228)འགྱུར་རོ། །​དེ་ལྟ་ན་འདིས་བདག་ཉིད་ཀྱི་ནུས་པ་བསྟན་པ་ཡིན་ནོ། །​འབྲས་བུ་གཞན་ལ་ལྟོས་སོ་ཞེས་བྱ་བ་ནི་དེ་འབའ་ཞིག་ལས་མི་སྐྱེ་བར་སྨྲ་བ་ཡིན་ལ། དེ་འབའ་ཞིག་[[210]](#footnote-229)ཀྱང་ནུས་པའི་ངོ་བོ་ཉིད་ཡིན་ནོ་ཞེས་བྱ་བ་ནི། དེ་ལས་སྐྱེ་བར་སྨྲས་པ་ཡིན་ན། འདི་དག་གཅིག་ལ་ཇི་ལྟར་འགྱུར་ཏེ། དེ་ལྟ་བས་ན་ཕྲག་དོག་གི་ཟུག་རྔུས་གནད་དུ་བརྒྱབ་པ་ཅན་འདི་འཆལ་ཞིང་འཁང་བར་[[211]](#footnote-230)ཟད་པས། བཏང་སྙོམས་སུ་དོར་བར་འོས་སོ། །​དེ་ལྟ་བས་ན་གཅིག་སྐྱེད་པའི་མཚན་ཉིད་ཀྱི་ལྷན་ཅིག་བྱེད་པ་ཉིད་ནི། དངོས་པོ་སྐད་ཅིག་པ་རྣམས་ཁོ་ནའི་ཡིན་གྱི་སྐད་ཅིག་པ་མ་ཡིན་པ་སོ་སོ་ན་ཡོད་པ་སྲིད་པ་ཅན་རྣམས་ཀྱི་ནི་[[212]](#footnote-231)མ་ཡིན་ཏེ། སོ་སོར་སྐྱེད་པར་སྲིད་པས་ལྷན་ཅིག་བྱེད་པ་ཉིད་དུ་ངེས་པ་མི་རུང་པའི་ཕྱིར་རོ། །​གང་དུ་རྒྱུན་གྱིས་ཕན་འདོགས་པས་དངོས་པོ་རྣམས་རྐྱེན་ཉིད་དུ་སྟོན་པ་དཔེར་ན་འབྲས་ཐུག་པོ་ཆེ་དང་ས་བོན་ལ་སོགས་པ་ལས་འབྲས་ཆན་དང་མྱུ་གུ་ལ་སོགས་པ་[[213]](#footnote-232)འབྱུང་བ་ལས།[[214]](#footnote-233) མེ་དང་ཆུ་དང་ས་ལ་སོགས་པ་ལྟ་བུ་དེ་ལ་ནི། རྒྱུ་[[215]](#footnote-234)ལ་བརྟེན་ནས་ཁྱད་པར་འབྱུང་བ་ལ། རྐྱེན་རྣམས་ཀྱི་ལྷན་ཅིག་བྱེད་པར་བཤད་ཀྱི། རྫས་ལ་བརྟེན་ནས་ནི་མ་ཡིན་ཏེ། རྫས་སྐད་ཅིག་པ་ལ་ཁྱད་པར་འབྱུང་བ་མེད་པའི་ཕྱིར་རོ། །​འབྲས་ཐུག་པོ་ཆེ་ལ་སོགས་པ་མེ་ལ་སོགས་པ་ལ་རིམ་གྱིས་ངོ་བོ་ཉིད་ཁྱད་པར་གྱུར་པ་མི་འབྱུང་ན། འབྲས་ཆན་[[216]](#footnote-235)ལ་སོགས་པ་འགྲུབ་པའམ། སྣང་བ་ནས་[[217]](#footnote-236)མུན་ཁང་དུ་ཞུགས་པའི་དབང་པོ་ལ་[[218]](#footnote-237)རང་གིས་[[219]](#footnote-238)ཕན་འདོགས་པ་དག་ལས་རྒྱུན་[[220]](#footnote-239)གྱི་ཁྱད་པར་མི་འབྱུང་ན་དོན་རྟོགས་པ་སྐྱེ་བ་མེད་དོ། །​ཐོགས་པ་མེད་པར་སྐྱེད་པའི་དབང་པོ་ལ་སོགས་པ་ལ་ནི། ཕན་ཚུན་ལས་ཁྱད་པར་འབྱུང་བ་མེད་དེ། དེར་ནི་ཕན་ཚུན་ཉེ་བར་འགྲོ་བ་ལ་སོགས་པའི་རྟེན་བདག་ཉིད་ཇི་ལྟ་བའི་རྐྱེན་རྣམས་ཀྱིས་རུང་བའི་ཡུལ་ལ་སོགས་པར་གནས་པ་ཅན་སྐྱེས་པ་དེ་དག་ལྷན་ཅིག་ངོ་བོ་ཉིད་གྲུབ་པས། ཤེས་པའི་རྐྱེན་ཉིད་དུ་ཤེས་པས་དོན་གཅིག་བྱེད་པ་ཁོ་ན་ལྷན་ཅིག་བྱེད་པ་ཉིད་ཡིན་ནོ། །​གང་དུ་ཁྱད་པར་བསྐྱེད་པས་ལྷན་ཅིག་བྱེད་པ་རྣམས་རྐྱེན་ཉིད་པ་[[221]](#footnote-240)དེར་ནི། རྒྱུའི་རྒྱུན་[[222]](#footnote-241)རྐྱེན་ལ་ལྟོས་པ་ཡིན་པས། དེ་ལས་ངོ་བོ་ཉིད་གཞན་ཐོབ་བོ་ཞེས་བྱའོ། །​དེ་ལ་རྒྱུ་དང་རྐྱེན་རྣམས་ཀྱི་སྐད་ཅིག་མ་སྔ་མ་[[223]](#footnote-242)རང་གི་ངང་གིས་ལོག་ན། དེ་དག་ཁོ་ན་ལས་སྐད་ཅིག་མ་[[224]](#footnote-243)ཁྱད་པར་ཅན་འབྱུང་བའི་ཕྱིར། རིམ་གྱིས་ཁྱད་པར་དུ་གྱུར་པ་དང་ལྡན་པ་རྒྱུའི་ཚོགས་ཐ་མ་ལས་འབྲས་བུའི་བར་དུ་འབྱུང་ངོ། །​ལྷན་ཅིག་བྱེད་པ་ལས་[[225]](#footnote-244)ཡང་དག་པར་བྱུང་བའི་རྒྱུ་ལས་འབྲས་བུ་སྐྱེན་[[226]](#footnote-245)ནི། ཁྱད་པར་ཉིད་དུ་འབྱུང་བར་མི་རུང་ངོ། །​ཁྱད་པར་ཅན་མ་ཡིན་པ་ལས་ཁྱད་པར་སྐྱེ་ན་ནི། འབྲས་བུ་ཡང་འགྱུར་ཏེ། ལྷན་ཅིག་བྱེད་པ་ཁྱད་པར་[[227]](#footnote-246)ཕན་ཚུན་[[228]](#footnote-247)འབྱུང་བ་ལ་མི་ལྟོས་པས་[[229]](#footnote-248)ཀྱང་འབྲས་བུ་སྐྱེད་པར་འགྱུར་རོ། །​དེས་ན་སྐད་ཅིག་པ་མ་ཡིན་པ་ལྷན་ཅིག་བྱེད་པ་ལ་མི་ལྟོས་པ་རྣམས་ཀྱང་རྒྱུ་ཉིད་དུ་འགྱུར་ལ། ལྟོས་པར་བྱ་བ་རྣམས་ལས་ངོ་བོ་ཉིད་ཁྱད་པར་དུ་གྱུར་པ་[[230]](#footnote-249)འབྱུང་བ་ནི་[[231]](#footnote-250)མེད་དོ། །​འོན་ཏེ་ཁྱད་པར་འབྱུང་ན་ཡང་ལྷན་ཅིག་བྱེད་པས་བྱས་པའི་ཁྱད་པར་ཁོ་ན་ཉེ་བར་གནས་པར་འགྱུར་ཏེ། དེ་ལྟ་ན། ཐུག་པ་མེད་པར་འགྱུར་རོ། །​ལྷན་ཅིག་བྱེད་པ་རྣམས་ནི་[[232]](#footnote-251)གང་གིས་ན་འདི་དག་ཕན་ཚུན་[[233]](#footnote-252)བྱས་པའི་ཁྱད་པར་དང་རྟག་ཏུ་རྗེས་སུ་འབྲེལ་བར་འགྱུར་བ་ཕན་ཚུན་ནས་འབྲས་བུ་སྐྱེ་བ་དང་། མཐུན་པའི་ཁྱད་པར་སྐྱེད་པར་རུང་བར་རྟག་ཏུ་གནས་པ་ཅན་ཡང་མ་ཡིན་ཏེ། དེ་ཡོད་པ་དང་མེད་པ་དག་གི་འབྲས་བུ་གསལ་བ་[[234]](#footnote-253)དང་། བྲལ་བ་མཐོང་བའི་ཕྱིར་རོ། །​དེས་ན་ཁྱད་པར་དང་པོ་ནི་ལྷན་ཅིག་བྱེད་པ་དག་གིས་ཕན་མ་བཏགས་པ་[[235]](#footnote-254)ཡིན་པར་མི་འཐད་དོ་ཞེ་ན།[[236]](#footnote-255) ཁོ་བོ་ནི་ཡང་དང་ཡང་དུ་སྨྲ་བ་ལ་སྐྱོ་བ་འགའ་ཡང་མེད་དེ། གལ་ཏེ་དེ་ལྟ་ན་ཡང་འཇིག་རྟེན་གྱིས་རིགས་པ་གོ་བར་འགྱུར་བ་ལྟར་ན་ད་དུང་ཡང་སྨྲ་བར་བྱའོ། །​ལྷན་ཅིག་བྱེད་པ་རྣམས་ནི་གང་གིས་ན་དེ་མེད་པའི་ཕྱིར། ཁྱད་པར་སྐྱེད་པ་ལ་ལྷན་ཅིག་བྱེད་པ་དག་ཏུ་མི་འགྱུར་བ་ཁྱད་པར་སྐྱེད་པ་ཁོ་ནས་ལྷན་ཅིག་སྐྱེད་པ་ཉིད་ཡིན་པ་ཡང་མ་ཡིན་ནོ། །​འོ་ན་ཅི་ཞེ་ན་དོན་གཅིག་བྱེད་པས་ཀྱང་ཡིན་ནོ། །​གལ་ཏེ་ཕན་ཚུན་ནས་ཁྱད་པར་མེད་པ་རྣམས་ལ་དེ་ཡང་མེད་དོ། །​འོན་ཏེ་ཡོད་ན་ནི་སོ་སོ་ལ་ཡང་འགྱུར་རོ། །​དེ་ལྟ་ན་ནི་[[237]](#footnote-256)ཁྱད་པར་དེ་ལས་འབྱུང་བ་ཅན་གྱི་འབྲས་བུ་ཡང་འབའ་ཞིག་ལས་འབྱུང་བར་འགྱུར་རོ་ཞེ་ན། སྐད་ཅིག་རེ་རེ་ལ་རྐྱེན་གཞན་དང་གཞན་དག་གིས་ཇི་ལྟར་དངོས་པོའི་རྒྱུན་ལ་ཁྱད་པར་སྐྱེ་བ་དང་། ཡུལ་རུང་བ་ཅན་ཉིད་ལ་སོགས་པའི་གནས་སྐབས་ཀྱི་བྱེ་བྲག་པ་དག་འབྲས་བུ་སྐྱེད་པ་དང་། དེ་དག་ཀྱང་གང་ལས་སྐྱེ་བ་དང་། སོ་སོར་ནུས་ཀྱང་ཇི་ལྟར་འབའ་ཞིག་གིས་མི་སྐྱེད་དེ། བྱེད་པ་པོའི་ཁྱད་པར་སོ་སོ་ན་[[238]](#footnote-257)ཡོད་པ་མེད་པའི་ཕྱིར་དང་། འབྲས་བུ་རྣམ་པ་གཉིས་པོ་ལྷན་ཅིག་བྱེད་པས་སྐྱེད་པའི་ཁྱད་པར་བརྒྱུད་པ་ལས་བྱུང་བའི་[[239]](#footnote-258)ཆོས་ཅན་[[240]](#footnote-259)དང་། གཞན་ཏེ་མྱུ་གུ་ལ་སོགས་པ་ལྟ་བུ་དང་། མི་སྡོད་པར་སྐྱེད་པའི་དབང་པོའི་རྣམ་པར་ཤེས་པ་ལྟ་བུ་སྟེ། འབྲས་བུ་དང་། རྒྱུའི་ངོ་བོ་ཉིད་ཐ་དད་པའི་ཕྱིར་རོ་ཞེས་བྱ་བ་ཐམས་ཅད་བཤད་ཟིན་ཏོ། །​དེ་ལ་ལྷན་ཅིག་བྱེད་པ་དག་[[241]](#footnote-260)ལས་རྒྱུན་གྱིས་ཕན་འདོགས་པ་ལ་ལྟོས་པའི་འབྲས་བུའི་རྒྱུ་སྐྱེ་བ་ལ་ལྷན་ཅིག་བྱེད་པའི་ཁྱད་པར་དང་པོ་ནི་ལྷན་ཅིག་བྱེད་པས་ཁྱབ་པའི་ཁྱད་པར་ལས་སྐྱེ་བ་ཅན་མ་ཡིན་ཏེ། འབྲས་བུ་མཇུག་ཐོགས་ཅན་ལྟ་བུའོ། །​དེ་ཕན་ཆད་ཀྱི་ཁྱད་པར་གང་ཡིན་པ་དེ་དག་ནི་དེ་ལས་སྐྱེ་བ་ཅན་ཡིན་ཏེ། དེ་དང་དེ་དག་ནི་དེའི་རང་བཞིན་ཅན་ཡིན་པའི་ཕྱིར། ཐུག་[[242]](#footnote-261)པ་མེད་པ་མ་ཡིན་ནོ། །​གལ་ཏེ་[[243]](#footnote-262)ཁྱད་པར་དང་པོའི་རྒྱུ་བཞིན་དུ་སྐད་ཅིག་པ་[[244]](#footnote-263)མ་ཡིན་པའི་དངོས་པོ་ཁྱད་པར་དུ་གྱུར་པ་མ་བསྐྱེད་པས་ཀྱང་འབྲས་བུ་བསྐྱེད་པར་འགྱུར་རོ་ཞེ་ན། བསྐྱེད་ལ་ནི་རག་[[245]](#footnote-264)སྟེ། གལ་ཏེ་འདིའི་ངོ་བོ་ཉིད་དེ་མི་སྡོད་པར་སྐྱེད་པར་[[246]](#footnote-265)བྱེད་པའི་ཆོས་ཅན་ཞིག་ཡིན་ན་ནི། སོ་སོ་ན་ཡོད་པ་སྲིད་པས་འབའ་ཞིག་གིས་ཀྱང་དེ་ལྟར་འགྱུར་རོ་ཞེས་བཤད་ཟིན་ཏོ། །​དེའི་ངོ་བོ་ཉིད་མ་ཡིན་ན་ནི་དེའི་ཚེ་ཡང་སྐྱེད་པར་བྱེད་པ་མ་ཡིན་པ་ཉིད་དོ། །​དེ་ལྟ་བས་ན་སྐད་ཅིག་པ་མ་ཡིན་པའི་རྒྱུ་དག་ལས། དོན་གཅིག་བྱེད་པས་འགའ་ཡང་ལྷན་ཅིག་བྱེད་པ་ཉིད་དུ་ངེས་པ་མེད་དོ། །​རྒྱུན་གྱིས་ཕན་འདོགས་པས་ཀྱང་མ་ཡིན་པས། དེའི་ལྷན་ཅིག་བྱེད་པ་འགའ་ཡང་མེད་དེ། དེའི་ཕྱིར་འབའ་ཞིག་གིས་ཀྱང་བསྐྱེད་པར་འགྱུར་རོ། །​དངོས་པོའི་རྒྱུན་ཚོགས་པ་ལ་གནས་པ་ཅན་ནི། ཕལ་ཆེར་ལྷན་ཅིག་བྱེད་པའི་རྐྱེན་གྱི་[[247]](#footnote-266)ཁྱད་པར་བསྐྱེད་པས་རང་གི་འབྲས་བུ་སྐྱེད་པ་མཐོང་སྟེ། ས་བོན་ལ་སོགས་པ་བཞིན་ནོ། །​རྒྱུ་རྟག་པར་སྨྲ་བའི་ལྟར་ན་རྐྱེན་ལ་ལྟོས་པ་ཡིན་ན་ནི། སྐྱེད་པར་བྱེད་པའི་[[248]](#footnote-267)ངོ་བོ་ཉིད་གཞན་ཞིག་འབྱུང་ངོ་ཞེས་བྱ་བར་གསལ་བ་ཡིན་ཏེ། འབྲས་བུ་ལ་[[249]](#footnote-268)ལྟོས་པ་ཞེས་བྱའོ། །​སྐྱེད་པར་བྱེད་པའི་ངོ་བོ་ཉིད་སྔོན་ཡང་ཡོད་ན་ནི། མི་བསྐྱེད་པ་མི་རུང་ངོ། །​དེ་ལྟ་བས་[[250]](#footnote-269)ན་གང་གི་[[251]](#footnote-270)བདག་ཉིད་གང་ཡིན་པ་དེ་ནི། ཡོད་པ་ཙམ་གྱིས་དེ་ལྟ་བུར་འགྱུར་གྱི། གྱུར་ནས་ཡང་དེའི་དངོས་པོར་བྱ་བའི་ཕྱིར་གཞན་གྱིས་མངོན་པར་འདུ་བྱ་བ་ལ་ལྟོས་པ་ནི་མ་ཡིན་ནོ། །​དངོས་པོ་ངོ་བོ་ཉིད་ཀྱིས་མི་གནས་པའི་ཆོས་ཅན་ལ་ནི། འཇིག་པའི་རྒྱུ་དག་ཅུང་ཟད་ཀྱང་མི་དགོས་སོ། །​དངོས་པོ་གནས་པའི་ཆོས་ཅན་ལ་ཡང་སུས་ཀྱང་ངོ་བོ་ཉིད་གཞན་དུ་བྱ་བར་མི་ནུས་པའི་ཕྱིར། འཇིག་པའི་རྒྱུ་དག་གིས་ཅི་ཞིག་བྱ། འོན་ཏེ་གཞན་ཉིད་དུ་འགྱུར་ན་ནི་[[252]](#footnote-271)དེའི་ངོ་བོ་ཉིད་ཁོ་ནར་མི་འགྱུར་བས་བརྟག་པ་སྔ་མར་ཟད་དེ་དེ་[[253]](#footnote-272)ལ་ཡང་བཤད་ཟིན་ཏོ། །​ཕ་རོལ་ལས་གཞན་དུ་འགྱུར་བ་གང་ཡིན་པ་དེ་ནི། གཞན་གྱི་ངོ་བོ་ཉིད་ཡིན་ལ། གང་ཞིག་གཞན་ཡིན་པ་དེ་[[254]](#footnote-273)ཇི་ལྟར་དེའི་ཡིན་ཏེ། དངོས་པོ་ཐ་དད་པ་ནི་ངོ་བོ་ཉིད་ཐ་དད་པའི་མཚན་ཉིད་ཡིན་པའི་ཕྱིར་རོ། །​དེ་ལྟ་ན་དངོས་པོ་སྔ་མ་འཕོ་བ་མེད་པའི་ཆོས་ལ་གནས་པས་དེས་གཞན་[[255]](#footnote-274)དུ་འགྱུར་བ་མེད་དོ། །​འདིས་ནི་ཟངས་ལ་སོགས་པའི་སྲ་བ་ལ་སོགས་པ་མེ་ལ་[[256]](#footnote-275)སོགས་པ་ལས་[[257]](#footnote-276)སྙི་བ་ལ་སོགས་པའི་ངོ་བོ་ཉིད་གཞན་དུ་འགྱུར་བ་བསལ་བ་ཡིན་ཏེ། དེ་ལ་ཡང་སྔ་མ་རང་གི་ངང་གིས་འཇིག་པ་ཅན་ཡིན་པའི་ཕྱིར་ཞིག་ན། མེ་ལ་སོགས་པ་དང་། ཉེ་བར་ལེན་པ་ལས་སྙི་བ་ལ་སོགས་པའི་ངོ་བོ་ཉིད་གཞན་ཁོ་ན་ཞིག་འབྱུང་[[258]](#footnote-277)བ་ཡིན་ནོ། །​དེ་ནི་རང་གིས་གནས་པའི་ཆོས་ཅན་ཁོ་ན་ཡིན་ཏེ། འཇིག་པའི་རྒྱུ་མི་སྲིད་ན་གནས་པའི་ཕྱིར་རོ། །​དེ་ནི་གཞན་གྱིས་འཇིག་ལ་[[259]](#footnote-278)འཇིག་པ་ཞེས་བྱ་བ་ངོ་བོ་ཉིད་གཞན་ཡང་མེད་དེ། [[260]](#footnote-279)དངོས་པོ་འཕོ་བ་ཁོ་ན་འཇིག་པ་ཡིན་ནོ་ཞེ་ན། [[261]](#footnote-280)ལན་འདི་ནི་རྣམ་པར་བརྟག་པ་གཉིས་ལས་མི་འདའོ། །​ཅི་དངོས་པོ་ངོ་བོ་ཉིད་ཀྱིས་བརྟག་པ་ཞིག་གམ་[[262]](#footnote-281)མི་རྟག་པ་ཞིག་ཅེས་བརྟག་པར་བྱ་བ་ལ། སྔར་རྟག་པར་གྱུར་ནས་ཕྱིས་མི་རྟག་པར་འགྱུར་རོ་ཞེས་སྨྲ་ན་ནི། རྟག་པར་འདོད་པ་སྔ་མ་ཐམས་ཅད་དུ་རྟག་པ་དང་མི་རྟག་པའི་ངོ་བོ་ཉིད་ཐ་དད་པ་ཅན་གྱི་དངོས་པོ་གཉིས་དང་། རང་གིས་འཇིག་པ་དང་། མི་འཇིག་པར་རབ་ཏུ་སྨྲ་བ་[[263]](#footnote-282)ཡིན་ཏེ། དེ་ལྟར་ན་སྔ་མ་ལ་འཇིག་པའི་རྒྱུ་ནུས་པ་མེད་དོ། །​སྔར་རྟག་པར་གྱུར་ནས་ཕྱིས་མི་རྟག་པར་འགྱུར་བ་ནི་[[264]](#footnote-283)མ་ཡིན་ནོ། །​འོ་ན་ཅི་ཞེ་ན། ཕྱིས་ཀྱང་རྟག་པ་ཁོ་ན་ཡིན་ཏེ། ངོ་བོ་ཉིད་གཅིག་པའི་ཕྱིར་རོ། །​འོ་ན་དངོས་པོ་དེ་ངོ་བོ་ཉིད་ཀྱིས་འཇིག་པ་དང་མ་འབྲེལ་ན་འཇིག་པ་ཞེས་བྱ་བ་ཇི་ལྟ་བུ་ཡིན་ཏེ། དེའི་[[265]](#footnote-284)ངོ་བོ་ཉིད་དང་འཇིག་པ་དག་ནི་ཕན་ཚུན་གྱི་ངོ་བོ་ཅན་མ་ཡིན་པ་ཉིད་ཀྱི་ཕྱིར་རོ། །​དེ་ལྟ་བས་ན་འདི་ལ་འཇིག་པ་ཡོད་པ་[[266]](#footnote-285)དང་། འདི་འཇིག་པའི་ངོ་བོ་ཉིད་དུ་འགྱུར་དགོས་ཏེ། དེ་ལྟ་ན་ཡང་འཇིག་པའི་རྒྱུ་དོན་མེད་དོ་ཞེས་བཤད་ཟིན་ཏོ། །​དེས་ན་དངོས་པོའི་ངོ་བོ་ཉིད་ཀྱིས་འཇིག་པ་ཡིན་ཡང་རུང་། མི་འཇིག་པ་ཡིན་ཡང་རུང་སྟེ། འཇིག་པའི་རྒྱུ་དགོས་པ་མེད་དོ། །​དེ་ལྟ་བས་ན་དངོས་པོ་འཇིག་པ་ལ་ལྟོས་པ་མེད་པས་དེའི་ངོ་བོར་ངེས་པ་ཡིན་ནོ། །​ཡོད་པ་གང་ཡིན་པ་དེ་ནི་འཇིག་པ་ཡིན་ལ། འཇིག་པ་ལོག་ན་ཡོད་པ་ལྡོག་པས་རྗེས་སུ་འགྲོ་བ་དང་ལྡོག་པ་གྲུབ་པའོ། །​གལ་ཏེ་ངོ་བོ་ཉིད་ཀྱིས་འཇིག་པ་ཉིད་ཡིན་ན་[[267]](#footnote-286)ཡང་། ལ་ལ་དེའི་ངོ་བོ་ཉིད་མ་ཡིན་པར་ཡང་འགྱུར་ཏེ། ཐམས་ཅད་ཀྱི་ངོ་བོ་ཉིད་ཐམས་ཅད་ཡིན་པ་ནི་མེད་པས་རྗེས་སུ་འགྲོ་བ་དང་། ལྡོག་པ་[[268]](#footnote-287)མ་གྲུབ་པོ་ཞེ་ན། མ་ཡིན་ཏེ། སྐད་ཅིག་པ་ཉིད་མ་ཡིན་ན་དངོས་པོ་མེད་པ་ཉིད་དུ་ཐལ་བར་འགྱུར་བའི་ཕྱིར་རོ། །​དངོས་པོའི་[[269]](#footnote-288)མཚན་ཉིད་ནི་ནུས་པ་ཡིན་ནོ། །​ནུས་པ་ཐམས་ཅད་བྲལ་བ་ནི་དངོས་པོ་མེད་པའི་མཚན་ཉིད་ཡིན་ནོ། །​སྐད་ཅིག་པ་མ་ཡིན་པ་ནི་འགའ་ཡང་གང་དུ་ནུས་པ་མེད་དེ་རིམ་དང་ཅིག་ཅར་དག་གིས་དོན་བྱེད་པར་[[270]](#footnote-289)འགལ་བའི་ཕྱིར་རོ། །​དེ་ལྟ་བས་ན་གང་ཡོད་པ་དེ་ནི་སྐད་ཅིག་པ་ཁོ་ན་ཡིན་པས་ཁྱབ་པ་[[271]](#footnote-290)གྲུབ་བོ། །​དོན་གཞན་ཤེས་པར་བྱ་བ་ལ་འབྲས་བུ་གཏན་ཚིགས་ཡིན་ཏེ་འཁྲུལ་པ་མེད་པའི་ཕྱིར་རོ། །​གལ་ཏེ་རྒྱུ་དང་འབྲས་བུའི་དངོས་པོ་རྟགས་ཤེས་པར་བྱེད་པ་ཉིད་ཡིན་ན། རྣམ་པ་ཐམས་ཅད་དུ་ཤེས་པར་བྱ་བ་དང་། ཤེས་པར་བྱེད་པའི་དངོས་པོ་ཡིན་ཏེ། རྣམ་པ་ཐམས་ཅད་དུ་བསྐྱེད་པར་བྱ་བ་[[272]](#footnote-291)དང་། སྐྱེད་པར་བྱེད་པའི་དངོས་པོ་ཡིན་པའི་ཕྱིར་རོ་ཞེ་ན། མ་ཡིན་ཏེ་དེ་མེད་པར་འབྱུང་བ་ནི་དེ་ལས་འབྱུང་བ་ངེས་པ་མེད་པའི་ཕྱིར་རོ། །​དེ་ལྟ་བས་ན་རྒྱུའི་ངོ་བོ་ཉིད་ཇི་སྙེད་གཅིག་མེད་པར་འབྲས་བུ་མི་འབྱུང་བ་དེ་དག་རྒྱུ་ཡིན་ཏེ། དེའི་འབྲས་བུ་ཉིད་དུ་ངེས་པའི་ཕྱིར་རོ།[[273]](#footnote-292) །​གང་དག་དེ་དག་མེད་ན་མི་འབྱུང་བའི་ཆོས་དེ་དག་ཉིད་ཀྱིས་སོ། །​གལ་ཏེ་ཆ་ཤས་ཀྱིས་བསྐྱེད་པར་བྱ་བ་དང་། སྐྱེད་པར་བྱེད་པ་ཉིད་དུ་ཐལ་བར་འགྱུར་རོ་ཞེ་ན། མ་ཡིན་ཏེ་དེས་བསྐྱེད་པར་བྱ་བའི་ཁྱད་པར་དང་། རྟགས་ཀྱི་[[274]](#footnote-293)ཁྱད་པར་གྱི་བྱེ་བྲག་ཅན་གྱི་སྤྱི་རྣམས་འཛིན་ན། འདོད་པའི་ཕྱིར་རོ། །​ཁྱད་པར་ཅན་མ་ཡིན་པའི་སྤྱིའི་བརྗོད་པར་འདོད་ན། འཁྲུལ་པའི་ཕྱིར་མི་འདོད་དོ། །​གལ་ཏེ་འགའ་ཞིག་རེས་འགའ་[[275]](#footnote-294)ཞིག་ལས་འབྱུང་ཡང་དེ་དང་འདྲ་བ་ཐམས་ཅད་དེ་ལས་སྐྱེའོ་ཞེས་བྱ་བ་གོ་ག་ལས། དེ་ལྟ་ན་རྗེས་སུ་འགྲོ་བ་དང་། ལྡོག་པ་ནི་མ་ཡིན་ནོ་ཞེ་ན། མ་ཡིན་ཏེ། དེ་ལས་འབྱུང་བ་ཅན་མ་ཡིན་པ་དེ་ནི། ལན་འགའ་ཡང་དེ་ལས་མི་འབྱུང་བའི་ཕྱིར་ཏེ། ཕན་ཚུན་ལྟོས་པས་བསྐྱེད་པར་བྱ་བ་དང་། སྐྱེད་པར་བྱེད་པའི་ངོ་བོ་ཉིད་ཀྱི་[[276]](#footnote-295)མཚན་ཉིད་ཅན་གྱི་[[277]](#footnote-296)འབྲས་བུ་དག་ཡིན་ནོ། །​དེ་ལ་གལ་ཏེ་དུ་བ་མེ་ལ་སོགས་པའི་ཚོགས་པ་ལས་གཞན་པ་ལས་ཀྱང་འབྱུང་བར་འགྱུར་ན། དེ་ནི་དེས་བསྐྱེད་པར་བྱ་བའི་ངོ་བོ་ཉིད་མ་ཡིན་པས། ལན་འགའ་ཡང་འབྱུང་བར་མི་འགྱུར་ཏེ། དོན་གཞན་བཞིན་ནོ། །​ཚོགས་པས་ཀྱང་དེ་སྐྱེད་པར་མི་འགྱུར་ཏེ། དེ་སྐྱེད་པའི་ངོ་བོ་ཉིད་མ་ཡིན་པའི་ཕྱིར་[[278]](#footnote-297)ཚོགས་པ་གཞན་བཞིན་ནོ། །​[[279]](#footnote-298)དུ་བ་ནི་དེ་དང་དེ་མ་ཡིན་པས་བསྐྱེད་པར་བྱ་བའི་ངོ་བོ་ཉིད་དུ་ཡང་རིགས་པ་མ་ཡིན་ཏེ། ངོ་བོ་ཉིད་གཅིག་པའི་ཕྱིར་རོ། །​དུ་བ་དང་དུ་བ་མ་ཡིན་པ་བསྐྱེད་པའི་ངོ་བོ་ཉིད་ལས་འབྱུང་ན་ནི། དུ་བ་དང་དུ་བ་མ་ཡིན་པའི་ངོ་བོ་ཉིད་དུ་འགྱུར་ཏེ། འབྲས་བུའི་ངོ་བོ་ཉིད་རྣམས་ནི་རྒྱུའི་ངོ་བོ་ཉིད་ཀྱིས་བྱས་པའི་ཕྱིར་རོ། །​རྒྱུ་ལ་མི་ལྟོས་ན་ཡང་རྒྱུ་མེད་པ་ཉིད་དུ་ཐལ་བར་འགྱུར་བའི་ཕྱིར་རོ། །​དེ་ལྟ་བས་ན་དུ་བ་སྐྱེད་པར་བྱེད་པ་གང་ཡིན་པ་དེ་ནི། མེ་ལ་སོགས་པའི་ཚོགས་པའི་ཁྱད་པར་ཡིན་ལ་མེ་ལ་སོགས་པའི་ཚོགས་པའི་[[280]](#footnote-299)ཁྱད་པར་གྱིས་བསྐྱེད་པ་གང་ཡིན་པ་དེ་ནི་དུ་བ་ཡིན་ཏེ། དེ་ལྟར་ན་རྒྱུ་དང་འབྲས་བུ་དག་གི་[[281]](#footnote-300)ངོ་བོ་ཉིད་ངེས་པའི་ཕྱིར་རིགས་མི་མཐུན་པ་ལས་བྱུང་བ་མ་ཡིན་ནོ། །​དེ་ལྟ་བས་ན་འབྲས་བུས་རྒྱུ་[[282]](#footnote-301)འཁྲུལ་པ་མེད་དོ། །​དེས་རྒྱུ་དང་འབྲས་བུའི་དངོས་པོ་གྲུབ་ན་འབྲས་བུ་ལ་རྒྱུས་ཁྱབ་པར་གྲུབ་པ་ཡིན་ནོ། །​རིགས་མི་མཐུན་པ་[[283]](#footnote-302)ལས་ཀྱང་ཅུང་ཟད་འབྱུང་བ་མཐོང་སྟེ། དཔེར་ན་བ་ལང་གི་ལྕི་བ་ལ་སོགས་པ་ལས་ཤ་ལཱུ་ཀ་ལ་སོགས་པ་ལྟ་བུ་མ་ཡིན་ནམ་ཞེ་ན། རིགས་མི་མཐུན་པ་ལས་འབྱུང་བ་[[284]](#footnote-303)བ་ནི་མ་[[285]](#footnote-304)ཡིན་ཏེ། [[286]](#footnote-305)དེ་ལྟ་བུ་ཁོ་ན་དེ་འདྲ་བའི་དང་པོའི་[[287]](#footnote-306)རྒྱུ་མཚན་ཡིན་པས། རྒྱུ་ཐ་དད་པ་མ་ཡིན་ནོ། །​རྒྱུན་གྱིས་འབྱུང་[[288]](#footnote-307)ན་ནི། འདམ་བུ་ལས་འབྱུང་[[289]](#footnote-308)ངོ། །​ཡང་ན་བ་ལང་གི་ལྕི་བ་དང་། ཅིག་ཤོས་སྐྱེ་བ་ཅན་དག་གཟུགས་ཐ་མི་དད་ཀྱང་ངོ་བོ་ཐ་དད་པ་ཡོད་དོ། །​དངོས་པོ་རྣམས་ཀྱི་རྣམ་པ་མཚུངས་པ་ཁོ་ན་ནི་དེ་ཉིད་ཀྱི་རྒྱུ་མ་ཡིན་ཏེ། རྣམ་པ་ཐ་དད་པ་མ་ཡིན་པ་རྣམས་ཀྱང་ཁ་ཅིག་ཁྱད་པར་གཞན་གྱི་སྒོ་ནས་རིགས་ཐ་དད་པ་མཐོང་བའི་ཕྱིར་རོ། །​དེ་ལྟ་མ་ཡིན་ཏེ། ཚོགས་པ་མཚན་ཉིད་མི་འདྲ་བ་ལས་ཀྱང་མཚན་ཉིད་མི་འདྲ་བ་མ་ཡིན་པ་འབྱུང་[[290]](#footnote-309)ན་ནི། རྒྱུའི་ཐ་དད་པ་དང་ཐ་དད་པ་མ་ཡིན་པ་དག་ལས་འབྲས་བུའི་ཐ་དད་པ་དང་། ཐ་དད་པ་མ་ཡིན་པ་དག་མ་ཡིན་པས། ཐམས་ཅད་ཀྱི་ཐ་དད་པ་དང་། ཐ་དད་པ་མ་ཡིན་པ་དག་རྒྱུ་མེད་པར་འགྱུར་ཏེ། འདི་ལྟར་[[291]](#footnote-310)ཐ་དད་པ་ལས་ཐ་དད་པ་མ་ཡིན་པ་ལས་ཀྱང་ཐ་དད་པ་མ་[[292]](#footnote-311)ཡིན་ནོ། །​དེ་[[293]](#footnote-312)མ་གཏོགས་པའི་དངོས་པོའི་ངོ་བོ་ཉིད་ཀྱང་འགའ་ཡང་མེད་པས། དངོས་པོ་རྣམས་རྒྱུ་མེད་པ་ཅན་མ་ཡིན་པའི་ཕྱིར་རྟག་ཏུ་ཡོད་པའམ། མེད་པ་ཞིག་ཏུ་འགྱུར་ཏེ། ལྟོས་པར་བྱ་བ་མེད་པའི་ཕྱིར་རོ། །​དངོས་པོ་རྣམས་ནི་ལྟོས་པའི་ཕྱིར་རེས་འགའ་བ་ཡིན་ནོ། །​བསྒྲུབ་པར་བྱ་བ་དག་ལ་སྒྲུབ་པ་[[294]](#footnote-313)ཉེ་བར་སྦྱོར་བ་རྣམ་པར་གནས་པ་དང་ལྡན་པར་ཡང་མི་འགྱུར་ཏེ། རྒྱུའི་ནུས་པ་སོ་སོར་ངེས་ན་འགའ་ཞིག་འགའ་སྒྲུབ་པར་བྱེད་པར་གཟུང་གི་གཞན་ནི་མ་ཡིན་ནོ། །​དེ་ཁོ་ན་དེ་ལ་ནུས་པའི་ཕྱིར་ལ།[[295]](#footnote-314) གཞན་ནི་མི་ནུས་པའི་ཕྱིར་ཏེ། དེ་གཉིས་ནི་བསྐྱེད་པ་དང་ཅིག་ཤོས་ཀྱི་ངོ་བོ་ཉིད་ཀྱིས་[[296]](#footnote-315)ཐ་དད་པའི་[[297]](#footnote-316)ཕྱིར་རོ། །​དེ་བསྐྱེད་པའི་ངོ་བོ་ཉིད་དང་མཚན་ཉིད་མི་འདྲ་བ་ལས་ཀྱང་དེ་འབྱུང་ན་ནི་དེ་བསྐྱེད་པར་ནུས་ན་ངེས་པ་མེད་པས་ཅི་ཡང་རུང་སྟེ། གང་ཡང་རུང་བ་ལས་འབྱུང་བར་འགྱུར་རོ། །​དེ་བསྐྱེད་[[298]](#footnote-317)ནུས་པར་མཚུངས་ན་ནི་དེ་ཉིད་ཡིན་པས་འབྲས་བུ་རྒྱུ་འཁྲུལ་པ་མ་མཐོང་ངོ། །​དམིགས་པའི་རིག་བྱར་གྱུར་པ་[[299]](#footnote-318)མི་དམིགས་པ་ནི།[[300]](#footnote-319) [[301]](#footnote-320)དངོས་པོ་[[302]](#footnote-321)མེད་པར་ཐ་སྙད་གདགས་པའི་གཏན་ཚིགས་ཡིན་ནོ། །​དེ་ལ་དམིགས་པ་དམིགས་པར་བྱེད་པའི་ཆོས་ཉིད་ཡིན་ན་ནི། དེའི་ཤེས་པ་དམིགས་པ་ཡིན་ནོ། །​བརྗོད་པར་འདོད་པའི་དམིགས་པ་ལས་གཞན་ཡིན་པའི་ཕྱིར། དེ་ལས་གཞན་པའི་དམིགས་པ་ནི་མི་དམིགས་པ་ཡིན་ཏེ། མ་ཡིན་པར་འཇུག་པས་[[303]](#footnote-322)བཟར་མི་རུང་བ་དང་རེག་ཏུ་མི་རུང་བ་བཞིན་ནོ། །​དམིགས་པར་བྱ་བའི་ཆོས་ཉིད་ཡིན་ན་ནི། དམིགས་པ་ཡུལ་གྱི་ངོ་བོ་ཉིད་རང་གི་ཡུལ་ཅན་གྱི་[[304]](#footnote-323)ཤེས་པ་སྐྱེད་པར་རུང་བ་ཉིད་ཀྱི་མཚན་ཉིད་ཅན་ཡིན་ཏེ། རུང་བ་ཉིད་ནི་དངོས་པོའི་ངོ་བོ་ཡིན་པའི་ཕྱིར་རོ། །​དེ་ལས་གཞན་པའི་དམིགས་པར་རུང་པ་ཁོ་ན་ཉིད་མི་དམིགས་པ་སྟེ། སྔ་མ་བཞིན་ནོ། །​རུང་བ་[[305]](#footnote-324)ཉིད་དུ་ཁྱད་པར་མེད་པའི་ཕྱིར།[[306]](#footnote-325) གང་དུ་གང་ཞིག་དམིགས་ན། གང་ཞིག་ངེས་པར་དམིགས་པར་འགྱུར་བ་དེ་ནི་དེ་དང་འབྲེལ་པ་ཡིན་ཏེ། ཤེས་པ་གཅིག་དང་འབྲེལ་པའི་ཕྱིར་རོ། །​དེ་གཉིས་ཡོད་ན་ངོ་བོ་གཅིག་ངེས་པར་གཏོགས་པ་མ་[[307]](#footnote-326)ཡིན་ཏེ། མི་སྲིད་པའི་ཕྱིར་རོ། །​དེ་ལྟ་བས་ན་འདིར་གཞན་ཉིད་ནི་རུང་བ་ཉིད་ཀྱི་ངོ་བོ་[[308]](#footnote-327)ཁྱད་པར་མེད་པ་ཅན་ཤེས་པ་དང་འབྲེལ་པ་ཅན་དག་ཕན་ཚུན་ལྟོས་པ་ཁོ་ན་ཡིན་པར་འདོད་དོ། །​དེ་[[309]](#footnote-328)འབའ་ཞིག་དེ་ལ་ལྟོས་ནས་གཞན་ཡིན་པས། [[310]](#footnote-329)དེའི་ངོ་བོ་ཉིད་དེ་ཤེས་པར་བྱེད་པའམ། ཤེས་པར་བྱ་བའི་[[311]](#footnote-330)ཆོས་ཀྱི་མཚན་ཉིད་ནི་མི་དམིགས་པ་ཡིན་ཏེ། དེ་ནི་ཟླ་བོ་དངོས་པོ་མེད་པའམ། དངོས་པོ་མེད་པར་ཐ་སྙད་གདགས་པར་སྒྲུབ་པ་ཡིན་ནོ།[[312]](#footnote-331) །​ཇི་ལྟར་ན་གཞན་ཡོད་པ་དེ་མེད་པ་ཡིན། གང་གིས་ན་དངོས་པོ་མེད་པའི་ངོ་བོའི་མི་དམིགས་པས་དངོས་པོ་མེད་པར་ཐ་སྙད་གདགས་པ་[[313]](#footnote-332)སྒྲུབ་པར་བྱེད་ཅེ་ན། འདིར་ཅི་ལྟར་མ་ཡིན་པར་འཇུག་པ་ལ་[[314]](#footnote-333)ལྟོས་པའི་སྒོ་ནས་དངོས་པོ་མེད་པ་དང་མི་དམིགས་པ་དག་མི་དམིགས་པ་ཡིན་པར་བཤད་ཟིན་ཏེ། [[315]](#footnote-334)དེ་སྒྲུབ་པར་མ་གྲུབ་པའི་ཕྱིར་རོ། །​དངོས་པོ་མེད་པར་ཐ་སྙད་གདགས་པ་མི་འགྲུབ་པར་ཐལ་བར་འགྱུར་བའི་ཕྱིར་རོ། །​འབྲེལ་པ་མེད་པའི་ངོ་བོ་དེ་ཡོད་པར་གྲུབ་པ་[[316]](#footnote-335)ཉིད་གཞན་མེད་པར་གྲུབ་པ་ཡིན་པས། གཞན་ཡོད་པ་ཡང་དེ་མེད་པ་མ་[[317]](#footnote-336)ཡིན་ནོ་ཞེས་ཐ་སྙད་གདགས་སོ། །​གཞན་ཡོད་པའི་མཚན་ཉིད་ཀྱི་དངོས་པོ་མེད་པར་[[318]](#footnote-337)རང་གི་[[319]](#footnote-338)ཚད་མས་འགྲུབ་པའམ། དེ་གྲུབ་པས་དེ་མེད་པར་གྲུབ་པ་[[320]](#footnote-339)དེ་དངོས་པོ་མེད་པར་ཐ་སྙད་གདགས་པ་སྒྲུབ་པར་བྱེད་པ་ལ་ཁྱད་པར་འགའ་ཡང་མེད་ན་གང་གིས་ན་མི་དམིགས་པས་དངོས་པོ་མེད་པར་ཐ་སྙད་གདགས་པར་[[321]](#footnote-340)འགྲུབ་པ་འགལ་བར་འགྱུར། གཞན་ཡོད་པ་[[322]](#footnote-341)དེ་ཉིད་དང་དེའི་ཡུལ་ཅན་གྱི་ཤེས་པ་དངོས་པོ་མེད་པའི་སྒྲུབ་པ་ཅི་[[323]](#footnote-342)སྟེ་མ་ཡིན། ཅིའི་ཕྱིར་གཞན་ཡོད་པར་གྲུབ་པ་ཉིད་དེ་མེད་པར་གྲུབ་པ་ཡིན་ཞེས་བྱ་ཞེ་ན། སོ་སོར་[[324]](#footnote-343)མ་གྲུབ་པའི་ཕྱིར་དང་། འབྲེལ་པ་མེད་པའི་ཕྱིར་ཏེ། རེ་ཞིག་གཞན་ཡོད་པ་ནི་སྒྲུབ་པ་མ་ཡིན་ནོ། །​གང་ཞིག་གྲུབ་པ་ན་གང་མི་[[325]](#footnote-344)འགྲུབ་པ་[[326]](#footnote-345)ནི་དེའི་རྟགས་ཡིན་ཏེ། མེ་དང་དུ་བ་ལྟ་བུ་ཡིན་ནོ། །​གཞན་ཡོད་པར་གྲུབ་པ་ཉིད་ཀྱིས། དེ་མེད་པར་གྲུབ་[[327]](#footnote-346)སྟེ་དེ་ལས་གཞན་པ་དང་འབྲེལ་པ་མེད་པའི་ངོ་བོ་ཅན་དེའི་དེ་ཉིད་རྣམ་པར་འཇོག་པར་བྱེད་པའི་ཚད་མ་ཁོ་ནས་གཞན་རྣམ་པར་བཅད་པ་འགྲུབ་པའི་ཕྱིར་རོ། །​འབྲེལ་པ་མེད་པའི་ཕྱིར་དང་། དེ་དེའི་རྟགས་ཡིན་ན་དེ་དང་དེར་འབྲེལ་པ་འགའ་ཞིག་ཏུ་འགྱུར་ཏེ། དཔེར་ན་བྱས་པ་ཉིད་དང་། མི་རྟག་པ་ཉིད་དག་དོན་གཅིག་ལ་འདུ་བ་ལྟ་བུའམ། དུ་བ་དང་རྟགས་ཅན་དོན་གཅིག་ལ་འདུ་བའམ། རྟེན་དང་བརྟེན་པའི་དངོས་པོའམ་བསྐྱེད་པར་བྱ་བ་དང་། སྐྱེད་པར་བྱེད་པའི་དངོས་པོ་ལྟ་བུ་ཞིག་ཡིན་གྲང་ན། དངོས་པོ་ཡོད་པ་དང་། མེད་པ་དག་ལ་ནི་གང་གིས་ན་འདིའི་བསྒྲུབ་པར་འགྱུར་བའི་འབྲེལ་པ་དེ་ལྟ་བུ་འགའ་ཡང་མེད་དོ། །​གལ་ཏེ་ཡུལ་དང་ཡུལ་ཅན་གྱི་དངོས་པོ་ཡོད་དེ། སྒྲ་དང་དོན་འབྲེལ་པ་བཞིན་ནོ་ཞེ་ན། སྒྲ་དང་དོན་དག་ནི་[[328]](#footnote-347)དེ་སྟོན་ན་སྦྱོར་བས་དེ་དང་ལྷན་ཅིག་གི་རྒྱུ་དང་འབྲས་བུའི་མཚན་ཉིད་དམ་[[329]](#footnote-348)མེད་ན་མི་འབྱུང་བའི་མཚན་ཉིད་ཀྱི་འབྲེལ་བར་འགྱུར་ན། རྣམ་པ་འདི་ཡང་འདི་ལ་[[330]](#footnote-349)མེད་པས་ཇི་ལྟར་ཡུལ་དང་ཡུལ་ཅན་གྱི་དངོས་པོ་ཡིན། དེ་གཉིས་བསྒྲུབ་པར་བྱ་བ་དང་། སྒྲུབ་པའི་དངོས་པོར་གྲུབ་ན་ནི། དེའི་སྒོ་ནས་ཡུལ་དང་ཡུལ་ཅན་གྱི་དངོས་པོར་འགྱུར་ན། དེ་ཉིད་ནི་འབྲེལ་པ་མེད་ན་མི་འགྲུབ་པོ། །​དེ་མ་གྲུབ་ན་ཡུལ་དང་ཡུལ་ཅན་[[331]](#footnote-350)གྱི་དངོས་པོ་ཡང་མ་ཡིན་ནོ། །​དེ་ལྟ་མ་ཡིན་ན་འདི་གཅིག་ལ་གཅིག་བརྟེན་པ་[[332]](#footnote-351)ཡིན་པར་འགྱུར་རོ། །​གཞན་ཡོད་པ་ལས་མེད་པ་གྲུབ་ན་སྤྱི་བསྒྲུབ་པར་བྱ་བ་མ་ཡིན་པར་འགྱུར་རོ། །​དེ་ལྟ་ན་ནི་དེ་ལས་གཞན་པ་ཡོད་པའི་ཕྱིར་བུམ་པ་མེད་དོ་ཞེས་བྱ་བ་ལས་བུམ་པ་ཐམས་ཅད་ན་ཐམས་ཅད་[[333]](#footnote-352)དུ་མེད་པར་འགྱུར་རོ། །​གལ་ཏེ་མ་ཡིན་ཏེ་ཕྱོགས་ལ་སོགས་པ་ཆོས་ཅན་མེད་པར་སྒྲུབ་པར་བྱེད་པའི་ཕྱིར་རོ་སྙམ་སྟེ། འདི་སྙམ་དུ་ཕྱོགས་ལ་སོགས་པ་ཆོས་ཅན་ཁྱད་པར་དུ་གྱུར་པའི་མེད་པ་སྒྲུབ་[[334]](#footnote-353)པར་བྱེད་ཀྱི། འབའ་ཞིག་ནི་མ་ཡིན་ནོ། །​དེས་ན་སྤྱི་མི་སྒྲུབ་པ་ཡང་མ་ཡིན་ལ། ཡོད་པ་དང་ཕྱོགས་ལ་སོགས་པ་ཆོས་ཅན་དུ་འབྲེལ་པའི་ཕྱིར་རྟགས་དང་རྟགས་ཅན་འབྲེལ་པ་མེད་པ་ཡང་མ་ཡིན་ནོ་སྙམ་དུ་སེམས་ན་མ་ཡིན་ཏེ། ཕྱོགས་ལ་སོགས་པ་ཉིད་དེ་ལས་གཞན་པ་ཡོད་པའི་ཕྱིར་རོ། །​ཕྱོགས་གང་ཁོ་ན་ན་གང་ཞིག་མེད་དོ་ཞེས་བྱ་བ་དེ་ཉིད་དེ་དང་འབྲེལ་པ་[[335]](#footnote-354)མེད་པའི་གཞན་ཡོད་པ་ཡིན་ཏེ། དེ་མཐོང་བ་ཁོ་ནས་འདི་བུམ་པ་མེད་དོ་སྙམ་དུ་སེམས་ན། ཇི་ལྟར་དེ་ཁོ་ན་རྟགས་དང་རྟགས་ཅན་གྱི་དངོས་པོ་ཡིན། འདིར་གང་གིས་ན་སྤྱི་ནི་གཏན་ཚིགས་སུ་འགྱུར་ལ་ཁྱད་པར་ནི་ཆོས་ཅན་དུ་འགྱུར་[[336]](#footnote-355)ཞེས་བྱ་བ་སྤྱི་དང་ཁྱད་པར་གྱི་དངོས་པོ་[[337]](#footnote-356)རྣམ་པར་བརྟག་པ་[[338]](#footnote-357)ཡང་མི་སྲིད་དེ། དེའི་ཁྱད་པར་རྟོགས་པ་ཁོ་ནས་དེ་མེད་པར་རྟོགས་པའི་ཕྱིར་ལ། དེ་ལ་རྗེས་སུ་[[339]](#footnote-358)འགྲོ་བ་ཡང་མེད་པའི་ཕྱིར་རོ། །​དམ་བཅས་པའི་[[340]](#footnote-359)ཕྱོགས་གཅིག་ཡིན་པའི་ཕྱིར་ཡང་རྟགས་ཉིད་མ་ཡིན་ནོ། །​གང་ན་ཕྱོགས་ཙམ་ཡོད་པ་དེ་ན་བུམ་པ་མེད་པ་ཡང་མ་ཡིན་ནོ། །​གལ་ཏེ་ཕྱོགས་འབའ་ཞིག་ཡིན་པ་དེ་ལྟ་བུ་[[341]](#footnote-360)ནི་མེད་པ་ཁོ་ན་ཡིན་ནོ་ཞེ་ན། དེ་འབའ་ཞིག་ཅེས་བྱ་བ་བུམ་པ་དང་བྲལ་བ་ཞེས་བྱ་བ་[[342]](#footnote-361)མ་ཡིན་ནམ། འདིར་རྟགས་སུ་གྱུར་པ་དེ་ཡང་ཕྱོགས་རྟོགས་པ་ཁོ་ནར་གྲུབ་པ་ཡིན་ན། དེ་དེ་[[343]](#footnote-362)གང་གི་རྟགས་ཡིན། རྗེས་སུ་འགྲོ་བ་སྨོས་པ་ཡང་དོན་མེད་པ་ཡིན་ནོ། །​དེ་ལྟ་བས་ན་གཞན་ཡོད་པ་ནི་དངོས་པོ་མེད་པའི་སྒྲུབ་པ་མ་ཡིན་ནོ། །​གལ་ཏེ་འགལ་བའི་འབྲེལ་པ་ཡོད་དེ་དེའི་ཕྱིར་གཞན་ཡོད་པ་ལས་དངོས་པོ་མེད་པ་འགྲུབ་བོ་ཞེ་ན། གང་ཞིག་གང་དང་འགལ། གཞན་ཡོད་པ་དང་ཟླ་བོར་རོ། །​ཅི་གང་གིས་ན་རྟགས་དང་རྟགས་ཅན་འགལ་བའི་[[344]](#footnote-363)འབྲེལ་པར་འགྱུར་བ་ཟླ་བོ་གཞལ་བར་འདོད་དམ། དངོས་པོ་མེད་པ་ནི་ཟླ་བོ་བུམ་པ་ཡོད་པ་དང་འགལ་བ་མེད་དེ། ལྷན་ཅིག་གནས་པའི་ཕྱིར་རོ། །​གཞལ་བྱ་དེ་ལ་རྟགས་དང་རྟགས་ཅན་དག་ཇི་ལྟར་འགལ། དེ་བས་ན་འབྲེལ་པ་མེད་དོ། །​འདི་ལ་ཡང་སྤྱི་བསྒྲུབ་པར་བྱ་བ་ཉིད་མ་ཡིན་པ་དེའི་སོ་ན་འདུག་གོ། །​དེ་མེད་པ་དང་། གཞན་ཡོད་པ་དག་འབྲེལ་པ་མེད་ན། གཞན་ཡོད་པར་རྟོགས་ཀྱང་དེ་རྟོགས་[[345]](#footnote-364)པར་མི་འགྱུར་བ་ཡིན་ནམ་ཞེ་ན། འབྲེལ་པ་གང་ལས་ཀྱང་གཞན་ཡོད་པ་དེ་མེད་པའི་ཤེས་པར་བྱེད་པ་ཡིན་པར་མི་འདོད་ཀྱི།[[346]](#footnote-365) འོན་ཀྱང་གཞན་ཡོད་པ་ཉིད་དེ་མེད་པ་ཡིན་ཏེ། ཇི་སྐད་སྔར་བཤད་པ་[[347]](#footnote-366)ཡིན་ནོ། །​གཞན་དང་འབྲེལ་པ་མེད་པའི་ངོ་བོ་འབའ་ཞིག་པ་བདག་ཉིད་གཅིག་པུ་[[348]](#footnote-367)རྣམ་པར་གནས་པ་དེ། དེའི་བདག་ཉིད་དུ་ཡོངས་སུ་གཅོད་པ་ཉིད་གཞན་རྣམ་པར་གཅོད་པ་ཡིན་པའི་ཕྱིར། [[349]](#footnote-368)འབའ་ཞིག་ཉིད་གཞན་དང་བྲལ་བ་[[350]](#footnote-369)ཡིན་པས། དེ་ལས་གཞན་པ་ཡོད་པ་ཉིད་དེ་མེད་པ་ཡིན་ལ། དེ་ལས་གཞན་པ་རྟོགས་པ་ཉིད་དེ་མེད་པར་རྟོགས་པ་ཞེས་བྱའོ། །​དེ་ལྟ་མ་ཡིན་ཏེ་[[351]](#footnote-370)ཡོངས་སུ་བཅད་པས་དེ་ལས་གཞན་པ་རྣམས་[[352]](#footnote-371)མི་གཅོད་ན། [[353]](#footnote-372)དེ་ཡོངས་སུ་བཅད་པ་ཉིད་དུ་མི་འགྱུར་ཏེ། དེ་དང་དེ་མ་ཡིན་པའི་ངོ་བོ་དག་རྣམ་པར་མ་[[354]](#footnote-373)ཕྱེ་བའི་ཕྱིར་རོ། །​ལ་ལར་འགའ་ཞིག་མཐོང་ནས་ཐོབ་པ་དང་། ཡོངས་སུ་སྤང་བར་[[355]](#footnote-374)བྱ་བའི་དོན་གྱི་ཐ་སྙད་གང་ཡིན་པ་དེར་མི་འགྱུར་ཏེ། མེ་མཐོང་ཡང་གང་གིས་ན་ཆུ་དོན་དུ་གཉེར་བ་འཇུག་པར་[[356]](#footnote-375)འགྱུར་བ་མེ་འབའ་ཞིག་ཁོ་ན་[[357]](#footnote-376)ནི་མ་ཡིན་ནོ། །​གལ་ཏེ་མི་དམིགས་པས་ཆུ་མེད་པར་རྟོགས་པར་འགྱུར་རོ་ཞེ་ན། མི་དམིགས་པ་ཞེས་བྱ་བ་འདི་ཅི་ཡིན། གལ་ཏེ་ཆུ་དམིགས་པ་མེད་པ་[[358]](#footnote-377)ཡིན་ནོ་ཞེ་ན་ནི། མེད་པ་དེ་ཇི་ལྟར་འགའ་ཞིག་རྟོགས་པའམ། རྟོགས་པའི་རྒྱུ་ཡིན།[[359]](#footnote-378) དེ་ཡང་ཇི་ལྟར་རྟོགས། དེའམ་དེ་ལས་གཞན་པ་ཡང་རུང་འགའ་ཡང་མ་རྟོགས་པར་ཡང་[[360]](#footnote-379)ཡིན་ན་ནི། གཉིད་ལོག་པ་དང་མྱོས་པ་དང་བརྒྱལ་བ་དང་། ཆོད་པ་དང་། རྒྱབ་ཀྱིས་ཕྱོགས་པ་ལ་སོགས་པའི་གནས་སྐབས་དག་ཏུ་ཡང་ཅི་སྟེ། དངོས་པོ་མེད་པ་མ་[[361]](#footnote-380)རྟོགས། གཞན་ཡང་ཚད་མ་རྣམ་པར་གཏན་ལ་དབབ་པར་དཔྱད་ཟིན་ཏོ། །​དེ་ལྟ་བས་ན་འདིས་མི་[[362]](#footnote-381)མཐོང་ཡང་འདི་ནི་མེ་ཡིན་གྱི། [[363]](#footnote-382)ཆུ་མ་ཡིན་ནོ་ཞེས་བྱ་བར་མི་ཤེས་པས། འདུག་པར་ཡང་མི་བྱ། འགྲོ་བར་ཡང་མི་བྱ་བའི་ཕྱིར། བརྒལ་[[364]](#footnote-383)དཀའ་བའི་སྐབས་སུ་ཆུད་པར་གྱུར་ཏོ། །​གལ་ཏེ་གཅིག་མཐོང་བ་དེ་ཁོ་ནས་གཞན་མེད་པར་[[365]](#footnote-384)རྟོགས་པར་འགྱུར་རོ་ཞེ་ན། ཇི་ལྟར་གཅིག་མཐོང་བས་གཞན་མེད་དོ་ཞེས་བྱ་བར་རྟོགས་པར་འགྱུར། [[366]](#footnote-385)གལ་ཏེ་འབའ་ཞིག་མཐོང་བའི་ཕྱིར་རོ་ཞེ་ན། འདི་ཉིད་ཁོ་བོས་བཤད་པ་ན། ཅི་སྟེ་ཁྱོད་འདི་ལ་མ་རངས་པ་ལྟར་སྟོན། དེ་ལྟ་བས་ན་འགྲམ་མ་[[367]](#footnote-386)མཐོང་བའི་བྱ་བཞིན་དུ་རིང་དུ་སོང་ཡང་ཕྱིར་འོང་དགོས་པས། གཏིང་[[368]](#footnote-387)མི་ཚུགས་པ་ཅན་གྱི་ཕྱོགས་སྒྲུབ་པས་ནི་ཆོག་གོ། །​གལ་ཏེ་དེ་ལྟར་གཅིག་ཡོངས་སུ་བཅད་པ་ཁོ་ནས་གཞན་རྣམ་པར་བཅད་པ་འགྲུབ་[[369]](#footnote-388)ན། དེ་ན་ཁྱད་པར་མེད་པར་གཞན་ཐམས་ཅད་མེད་པར་འགྲུབ་པར་འགྱུར་བས། དམིགས་པའི་རིག་བྱར་གྱུར་པ་རུང་བར་མཚུངས་པར་གནས་པ་ཁོ་ན་མི་དམིགས་པ་དངོས་པོ་མེད་པའི་སྒྲུབ་པ་ཡིན་ནོ་ཞེས་བྱ་བའི་ཁྱད་པར་ཡང་བརྗོད་མི་དགོས་ཏེ། དེར་དམིགས་པའི་རིག་བྱར་མ་གྲུབ་[[370]](#footnote-389)པ་རྣམས་ཀྱང་རྣམ་པར་བཅད་པའི་[[371]](#footnote-390)ཕྱིར་རོ། །​དེའི་བདག་ཉིད་གཅིག་ཡོངས་སུ་བཅད་པས་དེ་ལས་གཞན་པའི་བདག་ཉིད་རྣམ་པར་བཅད་པ་ཡིན་ཏེ། དེའི་བདག་ཉིད་དུ་ངེས་པར་སྣང་བ་ཤེས་པའི་ཕྱིར་རོ། །​དེའི་བདག་ཉིད་ནི་དེ་ལས་གཞན་པའི་བདག་ཉིད་མ་ཡིན་ནོ། །​གཞན་གྱི་བདག་ཉིད་རྣམ་པར་མ་བཅད་ན། འཇུག་པ་དང་ལྡོག་པ་དག་མེད་པས་ཐལ་བ་སྔ་མར་[[372]](#footnote-391)འགྱུར་རོ། །​ཡུལ་དང་དུས་དང་ངོ་བོ་ཉིད་དང་གནས་སྐབས་སུ་ངེས་པ་དེ་བློས་དེའི་བདག་ཉིད་དུ་དམིགས་པ་ན་འདིའི་དེ་ཁོ་ན་ཉིད་མེད་པར་རྣམ་པར་གཅོད་[[373]](#footnote-392)དོ། །​གལ་ཏེ་གཞན་གྱི་དངོས་པོ་རྣམ་པར་བཅད་པར་གྱུར་ན། དེ་ལྟར་ན་གདོང་དེ་དེས་ཡོངས་སུ་བཅད་པ་དང་།[[374]](#footnote-393) དེ་ཁོ་ན་ཉིད་ཀྱང་དེ་དེ་ཁོ་ནའི་ཡིན་གྱི་གཞན་གྱི་མ་ཡིན་ནོ་ཞེས་བྱ་བ་ཡིན་ཏེ། གཞན་དུ་གྱུར་པ་རྣམ་པར་གཅོད་པ་ཉིད་དེ་ཡོངས་སུ་གཅོད་པ་ཡིན་ནོ། །​དེ་བས་ན་ཚད་མ་གཅིག་འཇུག་པ་ནི་དངོས་པོ་ཐམས་ཅད་ཕུང་པོ་གཉིས་སུ་རྣམ་པར་འཇོག་པར་བྱེད་དེ། དེ་ནི་རྗེས་སུ་འགྲོ་བ་དང་ལྡོག་པའི་བློའི་རྒྱུ་[[375]](#footnote-394)ཉིད་ཁོ་ནས་འབྲས་བུ་དང་བཅས་པ་ཉིད་ཡིན་པའི་ཕྱིར་རོ། །​དེ་ལས་མ་[[376]](#footnote-395)གཏོགས་པ་མ་[[377]](#footnote-396)ལུས་པ་རྣམ་པར་བཅད་པས་ཁྱབ་པ་སྒྲུབ་པ་ཁོ་ནས་རྣམ་པ་གཞན་མེད་པར་གྲུབ་པོ། །​དེ་དེ་ལས་གཞན་པ་ཉིད་ཀྱིས་མ་ཁྱབ་པར།[[378]](#footnote-397) དེས་དོན་དེ་རྣམ་པར་མ་བཅད་པའི་ཕྱིར་ཡང་དངོས་པོ་ཡོངས་སུ་མ་བཅད་པར་ཐལ་བར་འགྱུར་རོ། །​དེ་ལྟ་བས་ན། ཚད་མའི་བྱེད་པ་ནི་འགའ་ཞིག་ལ་ཚད་མ་འཇུག་པ་དེ་ནི། ཡོངས་སུ་གཅོད་ཅིང་དེ་ལས་གཞན་པ་ནི་རྣམ་པར་གཅོད་ལ། རྣམ་པ་གསུམ་པ་གཞན་ནི་མེད་པར་སྒྲུབ་པར་བྱེད་པ་ཞེས་བྱ་བ་འདི་[[379]](#footnote-398)ཡིན་ནོ། །​འདི་ལྟར་འགའ་[[380]](#footnote-399)ཞིག་ལ་ཚད་མར་འཇུག་པ་ནི། དེ་ལས་གཞན་པ་ལས་རྣམ་པར་གཅོད་དེ། དེ་ཉིད་ཡོངས་སུ་གཅོད་པ་དང་[[381]](#footnote-400)དེ་ལས་གཞན་པ་ཉིད་དེ་ལས་རྣམ་པར་གཅོད་པ་དང་དེ་ལས་ཡོངས་སུ་མི་གཅོད་པའི་ཕྱིར་རོ། །​དེའི་ཕྱིར་ཚད་མ་དེ་ཉིད་རྣམ་པ་གཞན་མེད་པར་སྒྲུབ་པར་བྱེད་དེ། དེ་སྣང་ན་མི་སྣང་བ་ཐམས་ཅད་ནི་དེ་ལས་གཞན་པ་ཉིད་དུ་རྣམ་པར་འཇོག་པའི་ཕྱིར་ལ། དེ་ལས་གཞན་པ་མ་ཡིན་པ་ཉིད་ནི་དེ་ཉིད་དུ་རྣམ་པར་འཇོག་པའི་ཕྱིར་རོ། །​འདིས་ནི་རིམ་དང་རིམ་མ་ཡིན་པ་ལ་སོགས་པ་ཕན་ཚུན་རྣམ་པར་གཅོད་པའི་ངོ་བོ་ཅན་དག་[[382]](#footnote-401)ཀྱང་རྣམ་པར་བཅད་པ་[[383]](#footnote-402)ཡིན་ནོ། །​དེ་ལྟ་བས་ན་དེ་[[384]](#footnote-403)ལྟར་གཅིག་དམིགས་པས་དེའི་དེ་ལས་གཞན་པའི་བདག་ཉིད་རྣམ་པར་གཅོད་པ་ཡིན་གྱི། དེའི་ཡུལ་དང་དུས་དག་ཏུ་གཞན་ཡོད་པ་ཐམས་ཅད་རྣམ་པར་གཅོད་པ་ནི་མ་ཡིན་ནོ། །​དེ་ལྟ་བས་ན་དེའི་བདག་ཉིད་མ་ཡིན་པར་ཡང་འགྱུར་ལ། དེའི་ཡུལ་དང་དུས་དག་ཏུའང་འགྱུར་ཏེ། རོ་དང་གཟུགས་ལ་སོགས་པ་བཞིན་[[385]](#footnote-404)ནོ། །​དེ་ལྟ་བས་ན་ཇི་སྐད་བཤད་པའི་མི་དམིགས་པ་ཁོ་ན་ལས་རེས་འགའ་ལ་ལ་[[386]](#footnote-405)ཞིག་ཏུ་འགའ་ཞིག་དངོས་པོ་མེད་པར་འགྲུབ་བོ། །​གཞན་ཡོད་པའི་ཡུལ་ཅན་གྱི་དམིགས་པ་ཡང་དེ་མེད་པའི་སྒྲུབ་པར་བྱེད་པར་འདོད་པ་ཁོ་ན་ཡིན་གྱི་རྟགས་ཉིད་དུ་ནི་[[387]](#footnote-406)མ་ཡིན་ཏེ། དེར་ཡང་དངོས་པོ་མེད་པ་ལོགས་[[388]](#footnote-407)ཤིག་ཏུ་སྒྲུབ་པར་བྱེད་པ་ཉིད་ཡིན་ལ། འབྲེལ་པ་མེད་པར་མཚུངས་པའི་ཕྱིར་རོ། །​རྟགས་འབྱུང་བའི་དུས་སུ་[[389]](#footnote-408)ཁོ་ན་ན་དེ་མེད་པར་འགྲུབ་པའི་ཕྱིར་ཏེ། གཞན་ཡོད་པ་རྟོགས་ནས་འདོད་དེ་རྟོགས་པའི་རྗེས་སུ་འགྲོ་བ་དང་ལྡོག་པ་དག་རབ་ཏུ་བསྒྲུབས་ནས་དེ་མེད་པར་རྟོགས་པ་མ་ཡིན་ནོ། །​འོ་ན་ཅི་ཞེ་ན། དེ་ལས་གཞན་པ་རྟོགས་པ་ཁོ་ན་ནི་[[390]](#footnote-409)དེ་མེད་པ་རྟོགས་ཏེ། མཐོང་མ་ཐག་ཏུ་ཆོད་པ་མེད་པར་འདི་ནི་ཡོད་དོ། །​འདི་ནི་མེད་དོ་ཞེས་བྱ་བར་ཤེས་པའི་ཕྱིར་རོ། །​དེ་ནི་གང་ཞིག་གང་གིས་རྗེས་སུ་འགྲོ་བ་དང་ལྡོག་པ་དེའི་རྟགས་ཡིན་པའི་དཔེ་མ་གྲུབ་པའི་ཕྱིར་རོ། །​འདི་སྐད་དུ། གང་ན་གཞན་ཡོད་པའི་དམིགས་པ་ཡོད་པ་དེ་ན་དེ་མེད་དོ་ཞེས་བསྟན་པར་[[391]](#footnote-410)ནི་མི་ནུས་ཏེ། དམིགས་པ་གཅིག་པུ་དེ་ནི་གང་ན་ཡང་མེད་པའི་ཕྱིར་རོ། །​སྤྱིར་[[392]](#footnote-411)རབ་ཏུ་བསྟན་པའི་དཔེ་ལ་ཡང་ཚད་མ་གཞན་མེད་པའི་ཕྱིར་དེ་ལས་གཞན་པ་ཡོད་པ་དམིགས་པ་དེ་ཉིད་བསྒྲུབ་པར་བྱ་བའི་ཆོས་ཀྱི་སྒྲུབ་པར་བྱེད་པ་ཡིན་པས། དཔེ་ཐུག་པ་མེད་པ་ཉིད་ཀྱི་ཕྱིར་རྟོགས་པ་མ་ཡིན་ནོ། །​དེ་ལྟ་བས་ན་རྟགས་གང་ལས་ཀྱང་དངོས་པོ་མེད་པ་མི་འགྲུབ་བོ། །​མངོན་སུམ་གྱི་མཚན་ཉིད་ཀྱི་མི་དམིགས་པས་གྲུབ་པ་གཞན་ཡོད་པ་དེ་ནི་རྟོགས་པ་ལ་དངོས་པོ་མེད་པར་ཐ་སྙད་གདགས་པ་སྒྲུབ་པར་བྱེད་པ་ཡིན་པས་[[393]](#footnote-412)ཞར་ལ་འོངས་པས་ཆོག་གོ། །​མི་དམིགས་པ་དེ་ནི་རྣམ་པ་གསུམ་སྟེ། རྒྱུ་དང་འབྲས་བུའི་དངོས་པོ་གྲུབ་ལ།[[394]](#footnote-413) དངོས་པོ་མེད་པར་གྲུབ་པའི་རྒྱུ་མི་དམིགས་པ་དང་། ཁྱད་[[395]](#footnote-414)པར་བྱ་བ་དང་། ཁྱད་[[396]](#footnote-415)པར་བྱེད་པ་གྲུབ་ལ། དངོས་པོ་མེད་པར་གྲུབ་པའི་ཁྱད་པར་[[397]](#footnote-416)བྱེད་པའི་མི་དམིགས་པ་དང་། རང་བཞིན་མི་དམིགས་པའོ། །​དེ་ལ་རྒྱུ་དང་ཁྱབ་པར་བྱེད་པ་དག་གི་ངོ་བོ་ཉིད་དངོས་པོ་མེད་པར་ཐ་སྙད་གདགས་པ་འགྲུབ་པ་ཡང་གཞན་ཡོད་པ་གྲུབ་པ་ཁོ་ན་ལས་ཡིན་ནོ། །​དེ་ལྟར་གྲུབ་པ་དེ་[[398]](#footnote-417)ནི་འབྲས་བུ་དང་། ཁྱབ་པར་བྱ་བ་དག་[[399]](#footnote-418)དངོས་པོ་མེད་པའམ། དངོས་པོ་མེད་པར་ཐ་སྙད་གདགས་པ་གྲུབ་པར་བྱེད་པ་ཡིན་ནོ། །​རང་བཞིན་མི་དམིགས་པ་ལ་ནི་མི་དམིགས་པ་རྟགས་སུ་གྱུར་པས་ཐ་སྙད་གདགས་པ་[[400]](#footnote-419)ཁོ་ན་སྒྲུབ་པར་བྱེད་པ་[[401]](#footnote-420)ཡིན་ནོ། །​གལ་ཏེ་རྒྱུ་དང་ཁྱབ་པར་[[402]](#footnote-421)བྱེད་པ་དེ་ལས་གཞན་[[403]](#footnote-422)ཡོད་པར་གྲུབ་པའི་ངོ་བོ་[[404]](#footnote-423)མི་དམིགས་པས་གྲུབ་པ་དག །​གཞན་དངོས་པོ་མེད་པའམ་[[405]](#footnote-424)དངོས་པོ་མེད་པར་ཐ་སྙད་གདགས་པ་སྒྲུབ་པར་བྱེད་ལ།[[406]](#footnote-425) དེ་ཡང་མི་དམིགས་པའི་རིག་བྱར་གྱུར་པ་དེ་[[407]](#footnote-426)གཉིས་ཁོ་ནའི་མེད་པར་ཐ་སྙད་གདགས་པའི་སྒྲུབ་པར་བྱེད་པ་ཡིན་ན། དེ་གཉིས་ཇི་ལྟར་ལྐོག་ཏུ་སྦྱོར་བ་ཡིན། རྟགས་མ་ངེས་པའི་ཕྱིར་ཚད་མ་ཉིད་ཀྱིས་ནི། སྦྱོར་བ་མ་ཡིན་པ་ཁོ་ནའི་རྒྱུ་དང་ཁྱབ་པར་བྱེད་པ་འབྲེལ་པ་གྲུབ་པ་དག་གལ་ཏེ་མེད་ན་གཞན་གདོན་མི་ཟ་བར་མེད་པར་[[408]](#footnote-427)ངེས་སོ་ཞེས་བསྟན་པར་བྱ་བའི་ཕྱིར་འདི་དག་སྦྱོར་བ་འབའ་ཞིག་[[409]](#footnote-428)ཏུ་ཟད་དོ། །​དེ་ལྟ་བས་ན་ཕྱོགས་ཀྱི་ཆོས་འདི་རྗེས་སུ་འགྲོ་བ་དང་། ལྡོག་པ་དང་ལྡན་པ་ཡིན་པས། དེའི་ཆས་ཁྱབ་པ་མཚན་ཉིད་གསུམ་པའི་གཏན་ཚིགས་རྣམ་པ་གསུམ་ཁོ་ན་ཤེས་པར་བྱེད་པ་ཡིན་ཏེ། རང་གི་བསྒྲུབ་པར་བྱ་བའི་ཆོས་ལ་འཁྲུལ་པ་མེད་པའི་ཕྱིར་རོ། །​གཞན་དག་ནི་གཏན་ཚིགས་མཚན་ཉིད་དྲུག་པའོ་ཞེས་ཟེར་ཏེ། གསུམ་པོ་དེ་དག་དང་། གནོད་པར་མ་བྱས་པའི་ཡུལ་ཅན་ཉིད་དང་། གྲངས་གཅིག་པ་བརྗོད་པར་[[410]](#footnote-429)འདོད་པ་ཅན་ཉིད་དང་། ཤེས་པ་ཉིད་ཅེས་བྱ་བ་ཡིན་ནོ། །​དེ་ལ་རེ་ཞིག་གནོད་པར་མ་བྱས་པའི་ཡུལ་ཅན་ཉིད་ནི་མཚན་ཉིད་ཐ་དད་པ་ཉིད་མ་ཡིན་ཏེ། གནོད་པ་དང་མེད་ན་མི་འབྱུང་བ་དག་འགལ་བའི་ཕྱིར་རོ། །​མེད་ན་མི་འབྱུང་བ་ནི་བསྒྲུབ་པར་བྱ་བའི་ཆོས་ཡོད་པ་ཁོ་ན་གཏན་ཚིགས་ཡོད་པ་ཡིན་ནོ། །​[[411]](#footnote-430)ཇི་ལྟར་ཆོས་ཅན་ལ་དེ་ལྟ་བུའི་མཚན་ཉིད་ཀྱི་གཏན་ཚིགས་ཀྱང་ཡོད་པར་འགྱུར་ལ། འདི་ལ་བསྒྲུབ་པར་བྱ་བའི་ཆོས་ཀྱང་མེད་པར་འགྱུར། མངོན་སུམ་དང་། རྗེས་སུ་དཔག་པ་[[412]](#footnote-431)བསྒྲུབ་པར་བྱ་བའི་ཆོས་ལ་[[413]](#footnote-432)གནོད་པར་ཞུགས་པ་དག་ནི། དེ་ཆོས་ཅན་དེ་ལས་ཟློག་པར་བྱེད་ལ། དེ་ཡོད་པ་ཁོ་ནས་གཏན་ཚིགས་ཡོད་པ་ནི། དེ་[[414]](#footnote-433)ཆོས་ཅན་དེ་ལ་འཇུག་པར་བྱེད་[[415]](#footnote-434)པས། ཀྱེ་མ་དངོས་པོ་རྣམས་རབ་ཏུ་ཉམ་[[416]](#footnote-435)ང་བར་གྱུར་ཏོ། །​གལ་ཏེ་གཞན་ལ་གཏན་ཚིགས་བསྒྲུབ་པར་བྱ་བའི་ཆོས་མེད་ན་ནི་མི་འབྱུང་བ་ཡིན་གྱི། ཆོས་ཅན་ཁོ་ན་ལ་ནི་མ་ཡིན་ནོ་ཞེ་ན། དེ་ཅི་སྟེ་ཉོན་མོངས་འདི་མ་ནིང་བཅིབས་ནས་དུ་ཚོལ་བར་བྱེད་དམ། གང་ཞིག་ཆོས་ཅན་ལ་བསྒྲུབ་པར་བྱ་བ་མེད་ཀྱང་[[417]](#footnote-436)ཡོད་པ་དེ་ཉེ་བར་བསྟན་ནས། ཆོས་ཅན་དེ་བསྒྲུབ་པར་བྱ་བའི་ཆོས་དང་ལྡན་པ་ཞེས་ཇི་སྐད་དུ་བྱ། གལ་ཏེ་དེ་ཉིད་ཀྱི་ཕྱིར་གནོད་པ་མེད་པ་[[418]](#footnote-437)སྨོས་ཏེ། འདི་སྙམ་དུ་གང་གི་ཕྱིར། ཁོ་ནར་གཏན་ཚིགས་གཞན་དུ་ཡང་ཡོད་པར་འགྱུར་བ་དེ་ཁོ་ནའི་ཕྱིར་ཚད་མ་དག་གིས་གནོད་པར་མ་བྱས་པའི་ཆོས་དང་ལྡན་པའི་ཆོས་ཅན་ཞེས་བྱའོ་སྙམ་དུ་སེམས་ན། དེ་དག་གནོད་པ་མེད་པ་ཁོ་ནས་བསྒྲུབ་པར་བྱ་བ་གྲུབ་པའི་ཕྱིར་གཏན་ཚིགས་ལ་ནུས་པ་ཅི་ཞིག་ཡོད། བསྒྲུབ་པར་བྱ་བ་མེད་པས་[[419]](#footnote-438)གནོད་པར་བྱེད་པའི་ཚད་མ་འཇུག་པར་ངེས་པ་ཞིག་ཡིན་ན་ནི་གནོད་པ་མེད་ན་བསྒྲུབ་པར་བྱ་བ་འགྲུབ་པས་གཏན་ཚིགས་དོན་མེད་དོ། །​གནོད་པ་ཡོད་ན་ཡང་སྒྲུབ་པ་ནུས་པ་མེད་པའི་ཕྱིར་རོ། །​མ་ངེས་པ་ཞིག་ཡིན་ན་ནི། གནོད་པར་བྱེད་པའི་ཚད་མ་ཡང་མེད་པར་འགྱུར་ལ། བསྒྲུབ་པར་བྱ་བ་མེད་པ་ཡང་སྲིད་པས་གནོད་པ་མེད་པ་ལ་ནུས་པ་མེད་པ་ཡིན་ནོ། །​གནོད་པ་མེད་པ་ནི་གནོད་པ་མེད་པ་ཡིན་ནོ། །​འོ་ན་ཅི་ཞེ་ན། གནོད་པ་མི་དམིགས་པ་[[420]](#footnote-439)ཡིན་ཏེ། དེ་ཡང་ལ་ལར་གནོད་པ་སྲིད་ཀྱང་སྐྱེས་བུ་ལ་ཡོད་པར་འགྱུར་བས། དེ་ནི་གཏན་ཚིགས་སྦྱོར་བའི་ཡུལ་ཡིན་ནོ། །​གཏན་ཚིགས་གནོད་པ་དམིགས་པ་ལའང་འཇིགས་ཀྱི། གནོད་པ་ལ་མི་འཇིགས་སམ་ཅི་ན་གང་གིས་ན་གནོད་པ་ཚོད་ཡོད་པར་བྱས་ཏེ་མི་དམིགས་པ་ལའང་སྦྱོར་བར་འདོད། གཏན་ཚིགས་དེ་ནི་དོན་དམ་པར་གནོད་པ་ཡོད་དམ་མེད་ཀྱང་རུང་སྟེ། མི་ལྟོས་པར་གནོད་པ་མི་དམིགས་པ་ལ་སྦྱར་བར་བྱ་བའམ། ཅིའི་ཕྱིར་སྦྱར་བར་བྱ། [[421]](#footnote-440)བསྒྲུབ་པར་བྱ་བ་བསྒྲུབ་པར་བྱ་བའི་ཕྱིར་རོ། །​དེས་ལ་ལར་གནོད་པ་ཡིན་བཞིན་དུ་ཡང་བསྒྲུབ་པར་བྱ་བསྒྲུབ་པར་[[422]](#footnote-441)བྱེད་དམ་ཅི་གང་གིས་ན་འདི་མེད་པར་ངེས་པར་བྱ་བ་ལ་འབད་པར་ཡང་མི་བྱེད་ལ། གཏན་ཚིགས་ཀྱང་སྦྱོར། དེ་ལྟ་ན་ཡང་གནོད་པར་[[423]](#footnote-442)བྱས་པའི་ཡུལ་ཅན་ཉིད། གཏན་ཚིགས་ཀྱི་མཚན་ཉིད་མ་ཡིན་ཏེ། གནོད་པ་ཡོད་བཞིན་དུ་ཡང་འདིས་ནུས་པའི་ཕྱིར་རོ། །​དེ་ལྟ་ན་ཡང་ཐེ་ཚོམ་ཅན་ལ་ཁས་མ་བླངས་ན། འཇུག་པ་མི་རུང་བའི་ཕྱིར། ཇི་ལྟར་མི་དམིགས་པ་ལ་གནོད་པ་ཡོད་པ་སྲིད་ན་ཡང་ཁས་བླངས་ནས། སྦྱོར་བ་དེ་བཞིན་དུ། གནོད་པ་མི་[[424]](#footnote-443)དམིགས་པ་ལ་ཡང་སྦྱོར་བར་འགྱུར་རོ། །​ཁས་ལེན་ན་ཁྱད་པར་མེད་པའི་ཕྱིར་རོ། །​གལ་ཏེ་གནོད་པ་[[425]](#footnote-444)ཡོད་ན་མི་ནུས་སོ་ཞེ་ན། གལ་ཏེ་དེ་ལྟ་[[426]](#footnote-445)ན་སྦྱར་ཀྱང་མི་ནུས་པར་འགྱུར་དུ་འོང་བས།[[427]](#footnote-446) གནོད་པ་མི་སྲིད་པར་གཏན་ལ་མ་བབ་པར་སྦྱོར་བར་འོས་པ་མ་ཡིན་ནོ། །​གལ་ཏེ་གནོད་པ་མི་དམིགས་ན། ནུས་སོ་སྙམ་ན། དམིགས་པས་[[428]](#footnote-447)གནོད་པ་ལ་[[429]](#footnote-448)ཁྱབ་བམ་ཅི་ན། གང་གིས་ན་འདི་ལྟར་གཏན་ཚིགས་གནོད་པ་སྲིད་པས་བྱས་པའི་ནུས་པ་མེད་པར་མི་འགྱུར་བ་དེ་ལོག་ན། གནོད་པ་ལྡོག །​དེ་ལྟ་ན་ཡང་གནོད་པ་མི་དམིགས་པ་ཁོ་ན་ལས་བསྒྲུབ་པར་བྱ་བ་འགྲུབ་པའི་ཕྱིར། གཏན་ཚིགས་དོན་མེད་པ་ཡིན་ཏེ། མི་དམིགས་ན་གནོད་པ་མི་སྲིད་པའི་ཕྱིར་རོ། །​དམིགས་པ་ལོག་[[430]](#footnote-449)ཀྱང་གནོད་པ་མི་ལྡོག་ན་ནི། གཏན་ཚིགས་ནུས་པ་མེད་པ་དེའི་སོ་ན་འདུག་པས་སྦྱོར་བ་མ་ཡིན་ནོ། །​དེ་ལྟ་བས་ན་ཆོས་ཅན་ལ་རང་གིས་བསྒྲུབ་པར་བྱ་བ་ཡོད་པ་དང་། མེད་པ་དག་ལས་གཞན་དུ་ཡང་[[431]](#footnote-450)ཡོད་པ་ནི་ཅུང་ཟད་ཀྱང་སྒྲུབ་པར་མི་བྱེད་འཇིག་པར་ཡང་མི་བྱེད་པས། དེ་ཉེ་བར་བཀོད་པ་ནི་[[432]](#footnote-451)ནུས་པ་མ་ཡིན་ནོ། །​དེ་ལྟ་བས་ན་གནོད་པ་དང་མེད་ན་མི་འབྱུང་བ་དག་ནི་ལྷན་ཅིག་ཡོད་པ་མ་ཡིན་ཏེ། དེས་ན་གནོད་པ་མེད་པའི་[[433]](#footnote-452)ངོ་བོ་གཞན་མ་ཡིན་ནོ། །​དེ་དེ་ལས་ཁྱད་པར་[[434]](#footnote-453)གཞན་ནམ་མཚན་ཉིད་གཅིག་ཏུ་སྨོས་པར་འོས་པར་འགྱུར་ན། གང་ཞིག་ཡོད་བཞིན་[[435]](#footnote-454)དུ་ཡང་གང་ཞིག་གཞན་དུ་འགྱུར་བ་སྟེ། དཔེར་ན་ཕྱོགས་ཀྱི་ཆོས་ཉིད་དང་མཐུན་པའི་ཕྱོགས་ལ་ཡོད་པ་ཞེས་བྱ་བ་ལྟ་བུ་ཞིག་ཡིན་གྲང་ན། མེད་ན་མི་འབྱུང་བ་ཡོད་བཞིན་དུ་གནོད་པ་སྲིད་པ་འདི་ནི་[[436]](#footnote-455)མེད་པས་བསྒྲུབ་པར་བྱ་བ་དང་། བཟློག་པ་མེད་ན་མི་འབྱུང་བ་གཏན་ཚིགས་དང་འགལ་བ་དག་གི་ཡུལ་ལ་གནོད་པ་མི་སྲིད་པའི་ཕྱིར། དེ་མེད་པ་ནི། ལོགས་ཤིག་ཏུ་འདི་གཉིས་ཀྱི་མཚན་ཉིད་ཉིད་[[437]](#footnote-456)དུ་བརྗོད་པར་[[438]](#footnote-457)བྱའོ། །​དེ་ལྟ་བས་ན་གཏན་ཚིགས་སྦྱོར་བ་ལ་དམ་བཅས་པའི་ཉེས་པ་རྣམས་མི་སྲིད་དོ། །​དམ་བཅས་པ་འབའ་ཞིག་སྦྱོར་བ་ཡང་མེད་པས་དམ་བཅས་པའི་ཉེས་པ་བརྗོད་པར་མི་བྱའོ། །​འདིས་ནི་གྲངས་གཅིག་བརྗོད་པར་འདོད་པ་ཅན་ཡང་[[439]](#footnote-458)བསལ་བ་ཡིན་ནོ། །​ཅི་ལྟ་བུ་གཅིག་ནི་རང་གིས་བསྒྲུབ་པར་བྱ་བ་ཡོད་པ་ཁོ་ནས་ཡོད་པའི་ཕྱིར། དེར་འཁྲུལ་པ་མེད་པ་ཅན་ཡིན་ནོ། །​དེ་ཉིད་ལ་དེ་ལས་གཞན་པ་དེ་གནོད་པར་བྱེད་པ་ཁོ་ན་ཡང་[[440]](#footnote-459)ཡོད་པའི་ཕྱིར་དེ་དང་འགལ་བས་འདིར་གནོད་པ་དང་མཚུངས་སོ། །​གཞན་ཡང་ཅི་དངོས་སུ་གཏན་ཚིགས་ཀྱི་ཟླ་བོ་མི་སྲིད་པ་དེ་ཡང་དག་པའི་ཤེས་པའམ། བཟློག་པའི་རྒྱུ་ཡིན་ནམ། འོན་ཏེ་གཏན་ཚིགས་ཀྱི་ཟླ་བོ་རབ་ཏུ་མ་བསྟན་པ་ཞིག་ཡིན། [[441]](#footnote-460)ཅིར་འགྱུར། གལ་ཏེ་གཏན་ཚིགས་ཀྱི་ཟླ་བོ་མ་བསྟན་པ་ཞིག་ཡིན་ནོ་ཞེ་ན་ནི། ངེས་པར་བྱ་བར་མི་ནུས་པའི་ཕྱིར། འདི་མཚན་ཉིད་མ་ཡིན་ནོ། །​གཏན་ཚིགས་མེད་པ་ཡང་མ་ཡིན་ཏེ། སྒྲུབ་པར་བྱེད་པའི་ཆོས་མ་ངེས་པའི་བདག་ཉིད་ནི། དེའི་མཚན་ཉིད་མ་ཡིན་ཏེ། ཕྱོགས་ཀྱི་ཆོས་ཐེ་ཚོམ་ཅན་བཞིན་ནོ། །​ཐེ་ཚོམ་ཅན་གྱི་མཚན་ཉིད་ནི། གཏན་ཚིགས་ཀྱང་མ་ཡིན་པས། འགའ་ཡང་གཏན་ཚིགས་སུ་མི་འགྱུར་ཏེ། མཚན་ཉིད་མཚུངས་པ་[[442]](#footnote-461)ལ་ཟླ་བོ་སྲིད་པ་མཐོང་ན། ཟླ་བོ་མ་མཐོང་བ་ལ་ཡང་དོགས་པ་སྐྱེད་པར་བྱེད་དེ་ཁྱད་པར་མེད་པའི་ཕྱིར་རོ། །​ཁྱད་པར་ཡོད་ན་ནི་གཏན་ཚིགས་ཀྱི་མཚན་ཉིད་ཡིན་ཏེ། དེས་[[443]](#footnote-462)གཉེན་པོ་གཅིག་ཏུ་བསལ་བའི་[[444]](#footnote-463)གཏན་ཚིགས་ཀྱིས་རང་གི་བསྒྲུབ་པར་བྱ་བ་ངེས་པར་བྱེད་པས་དེའི་མཚན་ཉིད་ཅན་མ་ཡིན་པ་གཏན་ཚིགས་སུ་མི་འགྱུར་རོ། །​དེ་ལྟ་ན་གྲངས་གཅིག་བརྗོད་པར་འདོད་པ་ཅན་དོན་མེད་པ་ཡིན་ནོ། །​འདིའི་ཕྱིར་འགལ་བར་འཁྲུལ་པ་མེད་པའི་མཚན་ཉིད་ཉམས་པར་འགྱུར་ཏེ། [[445]](#footnote-464)རང་གི་མཚན་ཉིད་དང་ལྡན་པའི་གཏན་ཚིགས་དག་ཆོས་ཅན་གཅིག་ལ་འགལ་བར་འདུ་ན་འགལ་བ་འཁྲུལ་པ་མེད་པ་ཞེས་བྱའོ། །​གང་ཞིག་རྟོགས་ནས་ཟླ་བོ་སྲིད་དམ་མི་སྲིད་པ་དག་བལྟ་བར་བྱ་བ་ཁྱད་པར་དེའི་ངོ་བོ་ཡང་མི་སྟོན་ཏམ། དེ་ལྟ་བས་ན་ཁྱད་པར་མེད་པ་ཁོ་ན་ཡིན་པས།[[446]](#footnote-465) ཐམས་ཅད་དུ་[[447]](#footnote-466)དོགས་པར་འགྱུར་རོ། །​ཟླ་བོའི་གཏན་ཚིགས་མཐོང་བའི་གཏན་ཚིགས་ཀྱང་། དང་[[448]](#footnote-467)པོར་ཅིག་ཤོས་དང་། ཁྱད་པར་ཅུང་ཟད་ཀྱང་མི་དམིགས་སོ། །​ཟླ་བོའི་གཏན་ཚིགས་སྲིད་པ་རྣམས་ཀྱི་ཡང་དེ་ཐམས་ཅད་དུ་མི་དམིགས་པ་ནི་མ་ཡིན་ནོ། །​ཤེས་རབ་ཕུལ་དུ་བྱུང་བ་དང་ལྡན་པས་བརྟགས་ན་མཐོང་སྟེ། དེས་[[449]](#footnote-468)ན་སྲིད་པ་དང་མི་སྲིད་པ་དག་མ་ངེས་པས་མཚན་ཉིད་མ་ངེས་པའི་ཕྱིར། [[450]](#footnote-469)འགའ་ཡང་གཏན་ཚིགས་སུ་[[451]](#footnote-470)འགྱུར་རོ། །​འོན་ཏེ་ཟླ་བོའི་གཏན་ཚིགས་རབ་ཏུ་མ་བསྟན་པ་ཞིག་ཡིན་ཏེ། ཇི་སྐད་དུ་འོ་ན་ནི་གང་གི་ཚེ་སྒྲ་ཉིད་རྟག་པར་ཁས་ལེན་པ་དེའི་ཚེ་འདིའི་[[452]](#footnote-471)གཏན་ཚིགས་ཁོ་ནར་འགྱུར་རོ། །​[[453]](#footnote-472)གལ་ཏེ་འདི་ལ་མི་རྟག་པ་ཉིད་ཀྱི་གཏན་ཚིགས་བྱས་པ་ཉིད་ལ་སོགས་པ་འགའ་ཞིག་[[454]](#footnote-473)ཀྱང་བསྟན་པར་མ་གྱུར་ནའོ་ཞེས་བཤད་པ་ལྟ་བུའོ་ཞེ་ན། འདི་ནི་བསྒྲགས་སུ་ཡང་མི་རུང་ལ། བཅབ་ཏུ་ཡང་མི་རུང་བས་མི་བཟད་པའི་སྐབས་སུ་ཆུད་པ་ཡིན་ན། ཇི་ལྟ་ཞིག་ཏུ་བརྒལ་བར་[[455]](#footnote-474)ནུས། གཏན་ཚིགས་འདིས་ཇེ་དངོས་པོ་རྣམས་ཀྱང་རང་གིས་[[456]](#footnote-475)བསྒྲུབ་པར་བྱ་བའི་དེ་ཉིད་ཀྱི་རང་བཞིན་དུ་བྱས་ཤིང་། དེའི་ཚད་མ་ཅན་གྱི་སྐྱེས་བུ་རྣམས་ཀྱང་། མངོན་པར་མཐོ་བ་[[457]](#footnote-476)དང་། ངེས་པར་ལེགས་པ་དག་ལ་ཡང་དག་པར་སྦྱར་ནས། ཡང་ཕྱིར་ཁྱོད་ཀྱིས་སྐྱེས་བུས་གཏན་ཚིགས་གཞན་བསྟན་པས་སྒྲུབ་པར་བྱེད་པའི་ནུས་པ་མེད་པར་བྱས་ཏེ། དངོས་པོ་དེ་དག་དང་། སྐྱེས་བུ་དེ་དག་ཀྱང་དེའི་དངོས་པོ་དང་ཕུན་སུམ་ཚོགས་པ་ལས་ཉམས་པར་བྱས་ནས། རྒྱལ་པོ་རྒྱལ་སྲིད་ཤོར་བ་ལྟར་དཀའ་ཐུབ་ཀྱི་ནགས་ཚལ་དུ་འགྲོ་བས་འདིར་ཇི་སྐད་སྨྲ་བར་བྱ། སྒྲུབ་པ་ཉིད་སྐྱེས་བུའི་སྤོབས་པས་[[458]](#footnote-477)བྱས་པ་ཡང་ཡིན་ཏེ། དེ་ནི་དངོས་སུ་སྨྲ་བའམ། སྒྲུབ་པ་མ་ཡིན་པ་ཅི་ཞིག་ཡོད། གཏན་ཚིགས་ཀྱི་ངོ་བོ་ཉིད་ཀྱིས་ཆོས་དེ་ཡོད་པ་ཅན་ཞིག་ཡིན་ན་ནི། ཇི་ལྟར་གཞན་དུ་བྱེད་པར་འགྱུར་ཏེ། དངོས་པོ་རྣམས་ཀྱི་ངོ་བོ་ཉིད་གཞན་དུ་འགྱུར་བ་དང་། ངོ་བོ་ཉིད་འགལ་བ་གཉིས་ཀྱང་མེད་པའི་ཕྱིར་རོ། །​ཆོས་དེའི་ཡོད་པ་ཅན་མ་ཡིན་པ་ཞིག་ཡིན་[[459]](#footnote-478)ན་ཡང་གཞན་དུ་ཡང་ཇི་ལྟར་འགའ་ཞིག་གིས་[[460]](#footnote-479)སྒྲུབ་པ་ཡིན། དེ་ལྟ་བས་ན་ངོ་བོ་ཉིད་ཀྱིས་རང་གིས་[[461]](#footnote-480)བསྒྲུབ་པར་བྱ་བ་[[462]](#footnote-481)མེད་ན་མི་འབྱུང་བར་[[463]](#footnote-482)བཤད་པའི་མཚན་ཉིད་ཅན་འབྲས་བུ་དང་རང་བཞིན་དག་གི་དེའི་མཚན་ཉིད་ལ་ཟླ་བོའི་གཏན་ཚིགས་མི་སྲིད་པའི་ཕྱིར་རོ།[[464]](#footnote-483) །​གྲངས་གཅིག་བརྗོད་པར་འདོད་པ་ཅན་ནི་མཚན་ཉིད་[[465]](#footnote-484)མ་ཡིན་ཏེ། རྣམ་པར་གཅད་པར་བྱ་བ་མེད་པའི་ཕྱིར་རོ། །​ཤེས་པ་ཉིད་ནི་རྟགས་ཀྱི་ཆོས་མ་ཡིན་ན་ཇི་ལྟར་རྟགས་ཀྱི་མཚན་ཉིད་དུ་འགྱུར། [[466]](#footnote-485)རྟགས་ངོ་བོ་ཇི་ལྟ་བུ་ཞིག་ལས་དོན་རྟོགས་པར་བྱ་ཞེས་བསམ་པར་བྱ་བ་ལ། རྟོགས་པར་བྱེད་པ་ལ་སླུ་བར་[[467]](#footnote-486)མི་བྱེད་པའི་ངོ་བོ་ལ་བྱ་སྟེ། གང་ཞིག་མཐོང་ནས་འདིས་སྒྲུབ་པ་དང་། སྒྲུབ་པ་མ་ཡིན་པ་དག་རྣམ་པར་ཕྱེ་ནས། དེ་ལ་འདོད་པའི་དོན་ཉེ་བར་འཇོག་པར་བྱེད་པ་ལ་ཡིད་ཆེས་ནས་འཇུག་པར་འགྱུར་བ་ཡིན་ནོ། །​དེ་ལ་འདིའི་བདག་གི་ངོ་བོ་[[468]](#footnote-487)གང་ཡིན་པ་དེ་ནི་མཚན་ཉིད་ཡིན་གྱི་གཞན་གྱི་ངོ་བོ་ནི་མ་ཡིན་ནོ། །​རྟོགས་པ་སྐྱེ་བ་ལ་ཉེ་བར་སྦྱོར་བ་[[469]](#footnote-488)ཙམ་གྱིས་དེའི་མཚན་ཉིད་[[470]](#footnote-489)ཡིན་ན་ནི། ཧ་ཅང་ཐལ་བར་འགྱུར་རོ། །​དེ་ལྟ་ན་ནི་གཞལ་བྱ་དང་སྐྱེས་བུ་ལ་སོགས་པ་ཡང་དེའི་མཚན་ཉིད་དུ་འགྱུར་ཏེ། དེ་དག་མེད་པར་ནི་རྟགས་ཅན་ལ་ཤེས་པ་མི་སྐྱེའོ། །​འོ་ན་ནི་ངེས་པ་སྨོས་པར་མི་བྱའོ་ཞེ་ན། མི་བྱ་བ་མ་ཡིན་ཏེ། [[471]](#footnote-490)དེ་ནི་གཞན་གྱི་དོན་དུ་ཡིན་པའི་ཕྱིར་རོ། །​མཐོང་བ་དང་མ་མཐོང་བ་དག་གིས་གཏན་ཚིགས་ཤེས་[[472]](#footnote-491)པར་བྱེད་པ་ཡིན་པར་འདོད་པ་[[473]](#footnote-492)དག་གིས་[[474]](#footnote-493)གཏན་ཚིགས་ནུས་པར་མི་འགྱུར་བ་ཁོ་ན་སྟེ། མཐོང་བ་དང་། མ་མཐོང་བ་དག་ཡོད་བཞིན་དུ་ཡང་ཤེས་པར་བྱེད་པ་ཉིད་མ་ཡིན་པ་མཐོང་བའི་ཕྱིར་རོ། །​དེས་ན་ཡོད་པ་དང་མེད་པ་དག་གིས་ཤེས་པར་བྱེད་པ་ཡིན་ནོ་ཞེས་ཤེས་པར་བྱ་བའི་ཕྱིར་ངེས་པ་སྨོས་སོ། །​དེས་ན་གཞན་གྱི་ངོ་བོ་ནི་མཚན་ཉིད་མ་ཡིན་ཏེ། དེས་རྟགས་ཀྱི་ངོ་བོའི་ཁྱད་པར་[[475]](#footnote-494)མི་སྟོན་པའི་ཕྱིར་རོ། །​ཡོད་པ་དང་མེད་པ་དེ་[[476]](#footnote-495)དག་ནི་དེའི་ངོ་བོ་སྒྲུབ་པ་འཇུག་པས་ཁོང་དུ་ཆུད་པར་བྱ་སྟེ། ཐབས་གཞན་མེད་པའི་ཕྱིར་རོ། །​དེས་ན་ཡོད་པ་དང་། མེད་པ་སྨོས་པ་ཙམ་གྱིས་ཀྱང་དེ་བསྒྲུབ་པའི་[[477]](#footnote-496)ཚད་མ་འཕེན་མོད་ཀྱི། འདི་གཉིས་གསལ་བར་བྱ་བའི་ཕྱིར། མཚན་ཉིད་ལ་[[478]](#footnote-497)ལས་ངེས་པ་ཞེས་བྱ་བའི་སྒྲ་རབ་ཏུ་སྦྱོར་བ་ཡིན་ནོ། །​དེ་ལྟ་མ་ཡིན་ན་ཤེས་བྱ་ཡོད་པར་རྣམ་པར་གཞག་པ་ནི་ཤེས་པ་ཡོད་པའི་[[479]](#footnote-498)རྒྱུ་རྐྱེན་[[480]](#footnote-499)ཡིན་པའི་ཕྱིར། དེ་གཉིས་ཉིད་ཡོད་པར་རབ་ཏུ་མི་འགྲུབ་པས་ཐམས་ཅད་ལ་ཡོད་པ་རྣམ་པར་གཞག་པ་ཉིད་དེ་སྒྲུབ་པ་དང་ལྡན་པའི་ཚད་མ་འདྲེན་པ་ཡིན་ནོ། །​བསྟན་བཅོས་བྱེད་པ་ནི་གཞན་གྱི་དོན་ཡིན་པའི་ཡང་ཕྱིར་ཏེ། ཚུལ་གསུམ་པའི་རྟགས་ཡོད་པ་ནི། དོན་འདོམས་པར་བྱེད་པ་ཡིན་ནོ་ཞེས་བྱ་བ་ལ། གང་དག་ཚུལ་དེ་མི་[[481]](#footnote-500)ཤེས་པ་དེ་དག་[[482]](#footnote-501)ནི། དེས་མི་འཇུག་པས་གཞན་ཤས་པར་བྱེད་པ་ཡིན་པའི་ཕྱིར་ཤེས་པ་གྲུབ་མོད་ཀྱི། འོན་ཀྱང་ཁ་ཅིག་ཡོད་པ་དང་། མེད་པ་དེ་[[483]](#footnote-502)དག་ཁོ་ན་མཐོང་བ་དང་། མ་མཐོང་བ་[[484]](#footnote-503)ཙམ་གྱིས་རྣམ་པར་འཇོག་པར་བྱེད་པས། དེ་དགག་པའི་ཕྱིར་ངེས་པའི་སྒྲ་སྨོས་སོ། །​ཡོད་པ་དང་མེད་པ་དག་ཡོད་ཀྱང་རྗེས་སུ་འགྲོ་བ་དང་། ལྡོག་པ་དག་ཡོད་པ་ལ་ཐེ་ཚོམ་ཟ་བའི་ཕྱིར། ཡོད་པར་རབ་ཏུ་འགྲུབ་པ་ནི་ཚད་མ་གང་ལས་འདི་གཉིས་ངེས་པ་དེ་ལ་རག་ལུས་པ་ཡིན་ནོ་ཞེས་ཤེས་པར་བྱ་བའི་ཕྱིར། ཁོ་བོས་སྨོས་པར་བྱས་པ་ཡིན་ནོ། །​གང་གི་ཕྱིར་ཡོད་པ་དང་མེད་པ་སྨོས་པ་ཙམ་གྱིས་དེ་སྒྲུབ་པའི་[[485]](#footnote-504)ཚད་མ་འཕེན་པར་འགྲུབ་པ་དེའི་ཕྱིར་ཡང་ཤེས་པ་ནི་མཚན་ཉིད་ཐ་དད་པར་གྱུར་པ་མ་ཡིན་ཏེ། དེ་ཉིད་ཀྱི་[[486]](#footnote-505)དོན་རྟོགས་པའི་ཕྱིར། ཕྱོགས་ཀྱི་ཆོས་ཉིད་ལས་ཉེ་བར་གཏོད་པའི་དོན་བཞིན་[[487]](#footnote-506)ནོ། །​འོ་ན་ནི་རྗེས་སུ་འགྲོ་བ་དང་ལྡོག་པ་དག་ཀྱང་སོ་སོ་ཉིད་མ་ཡིན་ཏེ། གཅིག་སྦྱར་བས་གཉི་ག་[[488]](#footnote-507)རྟོགས་པའི་ཕྱིར་རོ་ཞེ་ན་མ་ཡིན་ཏེ། མཐུན་པའི་ཕྱོགས་དང་མི་མཐུན་པའི་ཕྱོགས་དག་ལ་གཏན་ཚིགས་ཡོད་པ་དང་། མེད་པ་དག་ནི་ཕན་ཚུན་ལྟོས་ནས་[[489]](#footnote-508)ཚིག་གཅིག་གིས་གཉི་ག་གོ་བར་བྱེད་དོ་ཞེས་བྱའི། གཉིས་པ་དང་དོན་གཅིག་པ་ནི་མ་ཡིན་ནོ། །​དེ་ཁོ་ན་ལ་ཡོད་པ་དང་[[490]](#footnote-509)མེད་པ་ལ་མེད་པ་ཞེས་བྱ་བའི་ཚིག་ཕན་ཚུན་འཕེན་པ་མ་ཡིན་ནམ་ཞེ་ན། ངེས་པ་སྟོན་པ་[[491]](#footnote-510)གཅིག་ཀྱང་འཕེན་པ་གཉིས་པ་མེད་ན་མེད་པའི་ཕྱིར་ཚིག་[[492]](#footnote-511)འདིས་ནི་ཤུགས་ཀྱིས་གཉི་ག་[[493]](#footnote-512)འཕེན་པར་བྱེད་ཀྱི། ཡོད་པ་དང་མེད་པ་འབའ་ཞིག་འཕེན་པར་བྱེད་པ་ནི་མ་ཡིན་ནོ། །​ངེས་པ་དང་ལྡན་པ་དག་ནི་[[494]](#footnote-513)འབའ་ཞིག་པ་དག་མ་ཡིན་ཏེ། ངེས་པ་ནི་གཉི་གའི་ངོ་བོ་ཡིན་པའི་ཕྱིར་རོ། །​དེ་ལྟ་བས་ན་གང་གིས་ན་ཡོད་པའམ། མེད་པ་གཉིས་པ་འཕེན་པར་འགྱུར་བ་དེ་ལ་ཡོད་པ་ཉིད་ཅེས་བྱ་བ་ཡང་ཡོད་པ་[[495]](#footnote-514)འབའ་ཞིག་ལ་མི་བྱ་ལ། ཅིག་ཤོས་ཀྱིས་ཀྱང་མེད་པ་འབའ་ཞིག་མ་ཡིན་ནོ། །​ཤེས་པ་ནི་དེ་ལྟར་གཞན་ཤེས་པར་བྱེད་པའི་མཚན་ཉིད་གསུམ་པ་ལས་ཐ་དད་པ་མ་ཡིན་པས། མཚན་ཉིད་གཞན་མ་ཡིན་ནོ། །​དེ་ལྟ་བས་ན་གཏན་ཚིགས་ནི་མཚན་ཉིད་དྲུག་པ་མ་ཡིན་ནོ། །​གཏན་ཚིགས་ཀྱི་ཐིགས་པ་སློབ་དཔོན་ཆོས་ཀྱི་གྲགས་པས་མཛད་པ་རྫོགས་སོ།། །​།རྒྱ་གར་གྱི་མཁན་པོ་པྲཛྙཱ་ཝར་མ་དང་ཞུ་ཆེན་གྱི་ལོ་ཙཱ་བ་དགེ་སློང་དཔལ་བརྩེགས་རཀྵི་ཏས་བསྒྱུར་ཅིང་ཞུས་ཏེ་གཏན་ལ་ཕབ་པ།[[496]](#footnote-515)། །​།

1. ཏུ་བིནྟུ་ པེ་ཅིན། [↑](#footnote-ref-20)
2. སངས་རྒྱས་ སྣར་ཐང་། པེ་ཅིན། [↑](#footnote-ref-21)
3. ཡི། སྣར་ཐང་། པེ་ཅིན། [↑](#footnote-ref-22)
4. བཏགས་པའི་ སྣར་ཐང་། པེ་ཅིན། [↑](#footnote-ref-23)
5. གཏགས་ པེ་ཅིན། [↑](#footnote-ref-24)
6. གཏགས་པ་ པེ་ཅིན། [↑](#footnote-ref-25)
7. བྱ་བ་ སྣར་ཐང་། པེ་ཅིན། [↑](#footnote-ref-26)
8. རྟེན་པ་ སྣར་ཐང་། པེ་ཅིན། [↑](#footnote-ref-27)
9. ཆོས་བརྗོད་པས་ཀྱང་རྟེན་ སྣར་ཐང་། པེ་ཅིན། [↑](#footnote-ref-28)
10. ཆས་ སྣར་ཐང་། པེ་ཅིན། [↑](#footnote-ref-29)
11. འགྲུབ་པའི་ སྣར་ཐང་། པེ་ཅིན། [↑](#footnote-ref-30)
12. ཆོས་ སྣར་ཐང་། པེ་ཅིན། [↑](#footnote-ref-31)
13. མེད་པ་ སྣར་ཐང་། པེ་ཅིན། [↑](#footnote-ref-32)
14. ཆས་ སྣར་ཐང་། པེ་ཅིན། [↑](#footnote-ref-33)
15. ཆོས་ སྣར་ཐང་། པེ་ཅིན། [↑](#footnote-ref-34)
16. ཆོས་ཅན་གྱི་ཆོས་ སྣར་ཐང་། པེ་ཅིན། [↑](#footnote-ref-35)
17. དེ་ལྟ་བས་ན་ སྣར་ཐང་། པེ་ཅིན། [↑](#footnote-ref-36)
18. བཏགས་པ་ སྣར་ཐང་། པེ་ཅིན། [↑](#footnote-ref-37)
19. ལྟོག་པ་ སྣར་ཐང་། པེ་ཅིན། [↑](#footnote-ref-38)
20. ཆས་ སྣར་ཐང་། པེ་ཅིན། [↑](#footnote-ref-39)
21. ཡོད་པའི་ སྣར་ཐང་། པེ་ཅིན། [↑](#footnote-ref-40)
22. དེ་ སྣར་ཐང་། པེ་ཅིན། [↑](#footnote-ref-41)
23. ཁྱབ་པར་ སྣར་ཐང་། [↑](#footnote-ref-42)
24. ལྡོག་པ་ སྣར་ཐང་། པེ་ཅིན། [↑](#footnote-ref-43)
25. དོན་གཞན་གྱི་ སྣར་ཐང་། པེ་ཅིན། [↑](#footnote-ref-44)
26. དེ་ལས་ཐག་ སྣར་ཐང་། དེ་ལས་ཐར་ པེ་ཅིན། [↑](#footnote-ref-45)
27. མངོན་པ་ སྣར་ཐང་། [↑](#footnote-ref-46)
28. དང་། སྣར་ཐང་། པེ་ཅིན། [↑](#footnote-ref-47)
29. བཞིན་དུ་ སྣར་ཐང་། པེ་ཅིན། [↑](#footnote-ref-48)
30. ཚོལ་བ། སྣར་ཐང་། པེ་ཅིན། [↑](#footnote-ref-49)
31. སྤྱིའི་ སྣར་ཐང་། པེ་ཅིན། [↑](#footnote-ref-50)
32. སྔོན་པོའི་ སྣར་ཐང་། པེ་ཅིན། [↑](#footnote-ref-51)
33. དེ་ལྟ་བས་ སྣར་ཐང་། [↑](#footnote-ref-52)
34. ཚད་མ་ སྣར་ཐང་། པེ་ཅིན། [↑](#footnote-ref-53)
35. མ་རྟོགས་པ་ སྣར་ཐང་། [↑](#footnote-ref-54)
36. རྟེན་པ་ སྣར་ཐང་། [↑](#footnote-ref-55)
37. ཅན་ སྣར་ཐང་། པེ་ཅིན། [↑](#footnote-ref-56)
38. ཅན་ཉིད་ པེ་ཅིན། [↑](#footnote-ref-57)
39. རྟོགས་པ་ སྣར་ཐང་། [↑](#footnote-ref-58)
40. མངོན་སུམ་ སྣར་ཐང་། པེ་ཅིན། [↑](#footnote-ref-59)
41. རྟོག་པར་ སྣར་ཐང་། པེ་ཅིན། [↑](#footnote-ref-60)
42. བདེ་བ་ཐ་ སྣར་ཐང་། པེ་ཅིན། [↑](#footnote-ref-61)
43. དད་དོ། སྣར་ཐང་། པེ་ཅིན། [↑](#footnote-ref-62)
44. འདི་ སྣར་ཐང་། པེ་ཅིན། [↑](#footnote-ref-63)
45. རྟོགས་པ་ སྣར་ཐང་། [↑](#footnote-ref-64)
46. བྱུང་བ་ སྣར་ཐང་། པེ་ཅིན། [↑](#footnote-ref-65)
47. གཏན་ཚིགས་ཀྱི་ སྣར་ཐང་། པེ་ཅིན། [↑](#footnote-ref-66)
48. འགྲེལ་པར་ སྣར་ཐང་། [↑](#footnote-ref-67)
49. འགྲུབ་པ་ པེ་ཅིན། [↑](#footnote-ref-68)
50. ཅན་གྱིས་ པེ་ཅིན། [↑](#footnote-ref-69)
51. སྔོན་ སྣར་ཐང་། པེ་ཅིན། [↑](#footnote-ref-70)
52. །དོ། །​ སྣར་ཐང་། པེ་ཅིན། [↑](#footnote-ref-71)
53. །​མ་ པེ་ཅིན། [↑](#footnote-ref-72)
54. དག་གི་ སྣར་ཐང་། པེ་ཅིན། [↑](#footnote-ref-73)
55. ན་ནི་ སྣར་ཐང་། པེ་ཅིན། [↑](#footnote-ref-74)
56. གཏན་ཚིགས་མེད་པར་གྲུབ་པོའོ སྣར་ཐང་། གཏན་ཚིགས་མེད་པར་གྲུབ་པའི། པེ་ཅིན། [↑](#footnote-ref-75)
57. ཡུལ་ སྣར་ཐང་། པེ་ཅིན། [↑](#footnote-ref-76)
58. ས་ སྣར་ཐང་། [↑](#footnote-ref-77)
59. ཡིན། སྣར་ཐང་། པེ་ཅིན། [↑](#footnote-ref-78)
60. ལ་ སྣར་ཐང་། པེ་ཅིན། [↑](#footnote-ref-79)
61. གྱུར་པ་མ་ སྣར་ཐང་། [↑](#footnote-ref-80)
62. ཅན་ སྣར་ཐང་། པེ་ཅིན། [↑](#footnote-ref-81)
63. གསུམ་པོ་ སྣར་ཐང་། པེ་ཅིན། [↑](#footnote-ref-82)
64. གཞན་ལ་ སྣར་ཐང་། པེ་ཅིན། [↑](#footnote-ref-83)
65. ཅན་ན་ སྣར་ཐང་། ཙམ་ནི་ པེ་ཅིན། [↑](#footnote-ref-84)
66. ཁོ་ནར་ སྣར་ཐང་། པེ་ཅིན། [↑](#footnote-ref-85)
67. ཅན་གྱི་ སྣར་ཐང་། [↑](#footnote-ref-86)
68. ཅན་གྱི་ སྣར་ཐང་། པེ་ཅིན། [↑](#footnote-ref-87)
69. ལྡན་པ་དང་ སྣར་ཐང་། པེ་ཅིན། [↑](#footnote-ref-88)
70. ཡིན་པ་ སྣར་ཐང་། པེ་ཅིན། [↑](#footnote-ref-89)
71. བསྟན་ཏེ། ཅོ་ནེ། སྡེ་དགེ། [↑](#footnote-ref-90)
72. མཐུན་པ་ སྣར་ཐང་། པེ་ཅིན། [↑](#footnote-ref-91)
73. ཅན་ཉིད་ སྣར་ཐང་། པེ་ཅིན། [↑](#footnote-ref-92)
74. ཉིད་ སྣར་ཐང་། པེ་ཅིན། [↑](#footnote-ref-93)
75. འགྲོ་བ་དང་། སྣར་ཐང་། པེ་ཅིན། [↑](#footnote-ref-94)
76. ཅན་གྱི་ སྣར་ཐང་། པེ་ཅིན། [↑](#footnote-ref-95)
77. ཀྱིས་སྔར་ སྣར་ཐང་། པེ་ཅིན། [↑](#footnote-ref-96)
78. གཏོགས་པར་ སྣར་ཐང་། པེ་ཅིན། [↑](#footnote-ref-97)
79. ན་ སྣར་ཐང་། པེ་ཅིན། [↑](#footnote-ref-98)
80. ནི་ སྣར་ཐང་། པེ་ཅིན། [↑](#footnote-ref-99)
81. གཞག་ སྣར་ཐང་། པེ་ཅིན། [↑](#footnote-ref-100)
82. ལ་ སྣར་ཐང་། [↑](#footnote-ref-101)
83. གཞན་དུ་ སྣར་ཐང་། པེ་ཅིན། [↑](#footnote-ref-102)
84. བདག་ཉིད་ སྣར་ཐང་། པེ་ཅིན། [↑](#footnote-ref-103)
85. འགའ་ཞིག་ སྣར་ཐང་། པེ་ཅིན། [↑](#footnote-ref-104)
86. སྐུགས་ སྣར་ཐང་། པེ་ཅིན། [↑](#footnote-ref-105)
87. འབྲུངས་ནས་ སྣར་ཐང་། འབྲུང་ནས་ པེ་ཅིན། [↑](#footnote-ref-106)
88. ཙམ་གྱིས་ སྡེ་དགེ། [↑](#footnote-ref-107)
89. ཕྱིར་གྲུབ་ཅེས་ སྣར་ཐང་། པེ་ཅིན། [↑](#footnote-ref-108)
90. ལ་བརྟེན་ སྣར་ཐང་། པེ་ཅིན། [↑](#footnote-ref-109)
91. སྐྱེད་པའི་ སྣར་ཐང་། པེ་ཅིན། [↑](#footnote-ref-110)
92. [↑](#footnote-ref-111)
93. རིམ་པ་ནི་ སྣར་ཐང་། པེ་ཅིན། [↑](#footnote-ref-112)
94. ཡིན་ སྣར་ཐང་། པེ་ཅིན། [↑](#footnote-ref-113)
95. ཡིན་པར་ སྣར་ཐང་། པེ་ཅིན། [↑](#footnote-ref-114)
96. ལྡོག་པ་ སྣར་ཐང་། པེ་ཅིན། [↑](#footnote-ref-115)
97. ཇི་ལྟར་བུ་ སྣར་ཐང་། ཇི་ལྟ་བུ་ པེ་ཅིན། [↑](#footnote-ref-116)
98. ལ་གཉིས་ པེ་ཅིན། [↑](#footnote-ref-117)
99. ཉིད་ཀྱི་ སྣར་ཐང་། པེ་ཅིན། [↑](#footnote-ref-118)
100. ན་ སྣར་ཐང་། པེ་ཅིན། [↑](#footnote-ref-119)
101. མེད་པའི་ པེ་ཅིན། [↑](#footnote-ref-120)
102. ཡིན་པ་ སྣར་ཐང་། པེ་ཅིན། [↑](#footnote-ref-121)
103. ཡིན་ནོ་ སྣར་ཐང་། པེ་ཅིན། [↑](#footnote-ref-122)
104. རིགས་པ་ སྣར་ཐང་། པེ་ཅིན། [↑](#footnote-ref-123)
105. ཡིན་ནོ་ སྣར་ཐང་། པེ་ཅིན། [↑](#footnote-ref-124)
106. [↑](#footnote-ref-125)
107. སྒྲིབ་པ་ཡང་མ་ སྣར་ཐང་། པེ་ཅིན། [↑](#footnote-ref-126)
108. བྱེད་པ་ སྣར་ཐང་། པེ་ཅིན། [↑](#footnote-ref-127)
109. འཇིག་པར་ སྣར་ཐང་། པེ་ཅིན། [↑](#footnote-ref-128)
110. ཁོ་ནས་ སྣར་ཐང་། པེ་ཅིན། [↑](#footnote-ref-129)
111. དེ་ལྟར་ སྣར་ཐང་། པེ་ཅིན། [↑](#footnote-ref-130)
112. །དེའི་ སྣར་ཐང་། པེ་ཅིན། [↑](#footnote-ref-131)
113. བསལ་བ་ སྣར་ཐང་། པེ་ཅིན། [↑](#footnote-ref-132)
114. ལ་སོགས་སྐྱེད་ སྣར་ཐང་། པེ་ཅིན། [↑](#footnote-ref-133)
115. འགའ་ཞིག་ པེ་ཅིན། [↑](#footnote-ref-134)
116. གིས་ སྣར་ཐང་། པེ་ཅིན། [↑](#footnote-ref-135)
117. དེ་ སྣར་ཐང་། པེ་ཅིན། [↑](#footnote-ref-136)
118. བོས་ སྣར་ཐང་། པེ་ཅིན། [↑](#footnote-ref-137)
119. གནས་ སྣར་ཐང་། པེ་ཅིན། [↑](#footnote-ref-138)
120. སྔོན་ སྣར་ཐང་། པེ་ཅིན། [↑](#footnote-ref-139)
121. བསྐྱེད་པར་ སྣར་ཐང་། པེ་ཅིན། [↑](#footnote-ref-140)
122. བསྐྱེད་པའི་ སྣར་ཐང་། པེ་ཅིན། [↑](#footnote-ref-141)
123. གནས་ སྣར་ཐང་། པེ་ཅིན། [↑](#footnote-ref-142)
124. [↑](#footnote-ref-143)
125. གཅིག་ སྣར་ཐང་། པེ་ཅིན། [↑](#footnote-ref-144)
126. ངོ་བོ་ སྣར་ཐང་། པེ་ཅིན། [↑](#footnote-ref-145)
127. བདག་ཅག་ སྣར་ཐང་། པེ་ཅིན། [↑](#footnote-ref-146)
128. རྟོགས་པ་ སྣར་ཐང་། པེ་ཅིན། [↑](#footnote-ref-147)
129. དེ་ལྟ་བུ་ སྣར་ཐང་། པེ་ཅིན། [↑](#footnote-ref-148)
130. ག་བསྩལ་ སྣར་ཐང་། ཀླན་ཀ་བརྩིལ་ པེ་ཅིན། [↑](#footnote-ref-149)
131. བདག་ སྣར་ཐང་། པེ་ཅིན། [↑](#footnote-ref-150)
132. ཁོ་ན་ སྣར་ཐང་། པེ་ཅིན། [↑](#footnote-ref-151)
133. ལ་ སྣར་ཐང་། པེ་ཅིན། [↑](#footnote-ref-152)
134. ཕྱེ་བའི་བདག་ སྣར་ཐང་། པེ་ཅིན། [↑](#footnote-ref-153)
135. བུའོ། །​ སྣར་ཐང་། པེ་ཅིན། [↑](#footnote-ref-154)
136. འཇག་པ་ལས་ སྣར་ཐང་། འཇི་བ་ལས་ པེ་ཅིན། [↑](#footnote-ref-155)
137. བྱེ་བྲག་ སྣར་ཐང་། པེ་ཅིན། [↑](#footnote-ref-156)
138. ཉིད་ཀྱི། ཅོ་ནེ། [↑](#footnote-ref-157)
139. འགྱུར་ སྣར་ཐང་། པེ་ཅིན། [↑](#footnote-ref-158)
140. དེ་དེ་ལས་ སྣར་ཐང་། པེ་ཅིན། [↑](#footnote-ref-159)
141. ལ་ པེ་ཅིན། [↑](#footnote-ref-160)
142. དབྱིངས་ པེ་ཅིན། [↑](#footnote-ref-161)
143. ཁྱད་པར་ སྣར་ཐང་། པེ་ཅིན། [↑](#footnote-ref-162)
144. མི་བྱའོ། སྣར་ཐང་། པེ་ཅིན། [↑](#footnote-ref-163)
145. །རིག། སྣར་ཐང་། [↑](#footnote-ref-164)
146. གཅིག་པ་ སྣར་ཐང་། པེ་ཅིན། [↑](#footnote-ref-165)
147. སྐྱེ་བར་ སྣར་ཐང་། པེ་ཅིན། [↑](#footnote-ref-166)
148. ལས་ སྣར་ཐང་། པེ་ཅིན། [↑](#footnote-ref-167)
149. ཤེས་པའི་ སྣར་ཐང་། པེ་ཅིན། [↑](#footnote-ref-168)
150. བདག་ཉིད་དེ་ཉིད་ སྣར་ཐང་། [↑](#footnote-ref-169)
151. འདྲ་ སྣར་ཐང་། པེ་ཅིན། [↑](#footnote-ref-170)
152. ཡིན། སྣར་ཐང་། པེ་ཅིན། [↑](#footnote-ref-171)
153. ཐ་དད་པ་ སྣར་ཐང་། པེ་ཅིན། [↑](#footnote-ref-172)
154. དེ་ སྣར་ཐང་། པེ་ཅིན། [↑](#footnote-ref-173)
155. སྐད་ཅིག་མ་ སྣར་ཐང་། པེ་ཅིན། [↑](#footnote-ref-174)
156. མཆོད་པ་ སྣར་ཐང་། པེ་ཅིན། [↑](#footnote-ref-175)
157. ཡུལ་གྱི་ སྣར་ཐང་། པེ་ཅིན། [↑](#footnote-ref-176)
158. མེད་པ་འགོག་པ་ སྣར་ཐང་། པེ་ཅིན། [↑](#footnote-ref-177)
159. མཇུག་ཐོགས་པ་ སྣར་ཐང་། པེ་ཅིན། [↑](#footnote-ref-178)
160. ལྷན་ཅིག་ སྣར་ཐང་། པེ་ཅིན། [↑](#footnote-ref-179)
161. སྐད་ཅིག་མ་ སྣར་ཐང་། པེ་ཅིན། [↑](#footnote-ref-180)
162. དེ་ སྣར་ཐང་། པེ་ཅིན། [↑](#footnote-ref-181)
163. ཉེ་བར་ སྣར་ཐང་། པེ་ཅིན། [↑](#footnote-ref-182)
164. དེ་དེ་ སྣར་ཐང་། པེ་ཅིན། [↑](#footnote-ref-183)
165. རོ་འདུ་བྱེད་རྒྱུ་ སྣར་ཐང་། པེ་ཅིན། [↑](#footnote-ref-184)
166. འགའ་ཞིག་ སྣར་ཐང་། པེ་ཅིན། [↑](#footnote-ref-185)
167. དེ་ལས་ སྣར་ཐང་། པེ་ཅིན། [↑](#footnote-ref-186)
168. གིས་ སྣར་ཐང་། པེ་ཅིན། [↑](#footnote-ref-187)
169. ཚོགས་སུ་ སྣར་ཐང་། པེ་ཅིན། [↑](#footnote-ref-188)
170. ལ་ སྣར་ཐང་། པེ་ཅིན། [↑](#footnote-ref-189)
171. དེས་ སྣར་ཐང་། པེ་ཅིན། [↑](#footnote-ref-190)
172. འདི་དག་ལ་ སྣར་ཐང་། པེ་ཅིན། [↑](#footnote-ref-191)
173. གཞན་གྱིས་ པེ་ཅིན། [↑](#footnote-ref-192)
174. བརྟན་པ་ སྣར་ཐང་། པེ་ཅིན། [↑](#footnote-ref-193)
175. འབའ་ཞིག་ སྣར་ཐང་། པེ་ཅིན། [↑](#footnote-ref-194)
176. བླུན་པོ་ལྷ་ སྣར་ཐང་། པེ་ཅིན། [↑](#footnote-ref-195)
177. བསྐྱེད་བསྐྱེད་ སྣར་ཐང་། པེ་ཅིན། [↑](#footnote-ref-196)
178. སྔོན་དུ་ སྣར་ཐང་། པེ་ཅིན། [↑](#footnote-ref-197)
179. བྱེད་པ་པོའི་ སྣར་ཐང་། པེ་ཅིན། [↑](#footnote-ref-198)
180. དངོས་པོ་ སྣར་ཐང་། པེ་ཅིན། [↑](#footnote-ref-199)
181. སྦྱར་བ་ སྣར་ཐང་། [↑](#footnote-ref-200)
182. ལ་ སྣར་ཐང་། པེ་ཅིན། [↑](#footnote-ref-201)
183. །རྒྱུད་ སྣར་ཐང་། པེ་ཅིན། [↑](#footnote-ref-202)
184. འདི་དག་ སྣར་ཐང་། པེ་ཅིན། [↑](#footnote-ref-203)
185. བ་ སྣར་ཐང་། པེ་ཅིན། [↑](#footnote-ref-204)
186. བྱུང་ སྣར་ཐང་། པེ་ཅིན། [↑](#footnote-ref-205)
187. ལ་ནམས་ཀྱང་ སྣར་ཐང་། པེ་ཅིན། [↑](#footnote-ref-206)
188. ཅི་སྟེ་ སྣར་ཐང་། པེ་ཅིན། [↑](#footnote-ref-207)
189. མ་ སྣར་ཐང་། པེ་ཅིན། [↑](#footnote-ref-208)
190. ཡིན་ཡང་ སྣར་ཐང་། པེ་ཅིན། [↑](#footnote-ref-209)
191. བྱེད་པ་པོའི་ སྣར་ཐང་། པེ་ཅིན། [↑](#footnote-ref-210)
192. སྐྱེད་པར་ སྣར་ཐང་། [↑](#footnote-ref-211)
193. གང་གིས་ སྣར་ཐང་། པེ་ཅིན། [↑](#footnote-ref-212)
194. ཇི་ལྟར་ སྣར་ཐང་། པེ་ཅིན། [↑](#footnote-ref-213)
195. ཡིན། སྣར་ཐང་། པེ་ཅིན། [↑](#footnote-ref-214)
196. པ་ སྣར་ཐང་། པེ་ཅིན། [↑](#footnote-ref-215)
197. མ་དེ་ལ་ སྣར་ཐང་། པེ་ཅིན། [↑](#footnote-ref-216)
198. དེ་ སྣར་ཐང་། པེ་ཅིན། [↑](#footnote-ref-217)
199. སྐྱེད་པའི་ ཅོ་ནེ། བསྐྱེད་པའི་ སྣར་ཐང་། པེ་ཅིན། [↑](#footnote-ref-218)
200. ལྷན་ཅིག་ སྣར་ཐང་། པེ་ཅིན། [↑](#footnote-ref-219)
201. སྐྱེས་ སྣར་ཐང་། པེ་ཅིན། [↑](#footnote-ref-220)
202. །དེའི་ སྣར་ཐང་། པེ་ཅིན། [↑](#footnote-ref-221)
203. གིས་བསྐྱེད་ སྣར་ཐང་། པེ་ཅིན། [↑](#footnote-ref-222)
204. ཁོ་ན་ནི་ སྣར་ཐང་། པེ་ཅིན། [↑](#footnote-ref-223)
205. སྡོད་པར་ སྣར་ཐང་། པེ་ཅིན། [↑](#footnote-ref-224)
206. ནམ། སྣར་ཐང་། པེ་ཅིན། [↑](#footnote-ref-225)
207. ན་ སྣར་ཐང་། པེ་ཅིན། [↑](#footnote-ref-226)
208. བསལ་བར་ སྣར་ཐང་། པེ་ཅིན། [↑](#footnote-ref-227)
209. བསྐྱེད་པར་ སྣར་ཐང་། པེ་ཅིན། [↑](#footnote-ref-228)
210. འབའ་ཞིག་གིས་ སྣར་ཐང་། པེ་ཅིན། [↑](#footnote-ref-229)
211. འཁངས་པར་ སྣར་ཐང་། པེ་ཅིན། [↑](#footnote-ref-230)
212. རྣམས་ཀྱི་ སྣར་ཐང་། པེ་ཅིན། [↑](#footnote-ref-231)
213. ལ་སོགས་པ་ལ་ སྣར་ཐང་། པེ་ཅིན། [↑](#footnote-ref-232)
214. ལ། སྣར་ཐང་། པེ་ཅིན། [↑](#footnote-ref-233)
215. །རྒྱུན་ སྣར་ཐང་། པེ་ཅིན། [↑](#footnote-ref-234)
216. འབྲས་ སྣར་ཐང་། པེ་ཅིན། [↑](#footnote-ref-235)
217. སྣང་བས་ སྣར་ཐང་། པེ་ཅིན། [↑](#footnote-ref-236)
218. པའི་ སྣར་ཐང་། པེ་ཅིན། [↑](#footnote-ref-237)
219. གི་ སྣར་ཐང་། པེ་ཅིན། [↑](#footnote-ref-238)
220. རྒྱུད་ པེ་ཅིན། [↑](#footnote-ref-239)
221. ཡིན་པ་ སྣར་ཐང་། པེ་ཅིན། [↑](#footnote-ref-240)
222. རྒྱུའི་ སྣར་ཐང་། པེ་ཅིན། [↑](#footnote-ref-241)
223. སྐད་ཅིག་མ་ སྣར་ཐང་། པེ་ཅིན། [↑](#footnote-ref-242)
224. སྐད་ཅིག་ སྣར་ཐང་། པེ་ཅིན། [↑](#footnote-ref-243)
225. ལས་ཁྱད་པར་ སྣར་ཐང་། པེ་ཅིན། [↑](#footnote-ref-244)
226. སྐྱེར་ སྣར་ཐང་། པེ་ཅིན། [↑](#footnote-ref-245)
227. བྱེད་པ་ སྣར་ཐང་། པེ་ཅིན། [↑](#footnote-ref-246)
228. ཚུན་ཁྱད་པར་ སྣར་ཐང་། པེ་ཅིན། [↑](#footnote-ref-247)
229. ལྟོས་ པེ་ཅིན། [↑](#footnote-ref-248)
230. ཁྱད་དུ་ སྣར་ཐང་། པེ་ཅིན། [↑](#footnote-ref-249)
231. བ་ སྣར་ཐང་། པེ་ཅིན། [↑](#footnote-ref-250)
232. ན་ སྣར་ཐང་། པེ་ཅིན། [↑](#footnote-ref-251)
233. ཕན་ཚུན་ནས་ སྣར་ཐང་། པེ་ཅིན། [↑](#footnote-ref-252)
234. བསལ་བ་ སྣར་ཐང་། པེ་ཅིན། [↑](#footnote-ref-253)
235. གཏགས་པ་ སྣར་ཐང་། པེ་ཅིན། [↑](#footnote-ref-254)
236. འཐད་དོ། སྣར་ཐང་། པེ་ཅིན། [↑](#footnote-ref-255)
237. ན་ སྣར་ཐང་། པེ་ཅིན། [↑](#footnote-ref-256)
238. སོ་སོ་ནས་ སྣར་ཐང་། པེ་ཅིན། [↑](#footnote-ref-257)
239. འབྱུང་བའི་ སྣར་ཐང་། པེ་ཅིན། [↑](#footnote-ref-258)
240. ཆོས་ སྣར་ཐང་། པེ་ཅིན། [↑](#footnote-ref-259)
241. བྱེད་པ་ སྣར་ཐང་། པེ་ཅིན། [↑](#footnote-ref-260)
242. །ཐུགས་ སྣར་ཐང་། པེ་ཅིན། [↑](#footnote-ref-261)
243. གལ་ཏེ་འདིའི་ངོ་བོ་ཉིད་དེ་མི་སྡོད་པར་བྱེད་པའི་ཆོས་ཅན་ཞིག་ཡིན་ན་ནི།སོ་སོ་ན་ཡོད་པ་སྲིད་པས་འབའ་ཞིག་གིས་ཀྱང་དེ་ལྟར་འགྱུར་གལ་ཏེ་ སྣར་ཐང་། པེ་ཅིན། [↑](#footnote-ref-262)
244. སྐད་ཅིག་ སྣར་ཐང་། [↑](#footnote-ref-263)
245. རབ་ སྣར་ཐང་། [↑](#footnote-ref-264)
246. སྡོད་པར་ སྣར་ཐང་། པེ་ཅིན། [↑](#footnote-ref-265)
247. རྐྱེན་གྱིས་ སྣར་ཐང་། པེ་ཅིན། [↑](#footnote-ref-266)
248. བྱེད་པར་ སྣར་ཐང་། པེ་ཅིན། [↑](#footnote-ref-267)
249. འབྲས་བུ་ སྣར་ཐང་། པེ་ཅིན། [↑](#footnote-ref-268)
250. བལྟ་བས་ པེ་ཅིན། [↑](#footnote-ref-269)
251. གང་ཞིག་གིས་ སྣར་ཐང་། པེ་ཅིན། [↑](#footnote-ref-270)
252. ན་ སྣར་ཐང་། པེ་ཅིན། [↑](#footnote-ref-271)
253. དེ་ སྣར་ཐང་། པེ་ཅིན། [↑](#footnote-ref-272)
254. ཡིན་པ་ སྣར་ཐང་། པེ་ཅིན། [↑](#footnote-ref-273)
255. དེ་བཞིན་ སྣར་ཐང་། པེ་ཅིན། [↑](#footnote-ref-274)
256. གཞན་ཁོ་ན་ སྣར་ཐང་། གཞན་ཁོ་ན་ཞིག་བྱུང་བ་ཡིན་ནོ། །​མི་ལ་ པེ་ཅིན། [↑](#footnote-ref-275)
257. ཡིས་ སྣར་ཐང་། ཡིན་ པེ་ཅིན། [↑](#footnote-ref-276)
258. གཞན་བྱུང་ པེ་ཅིན། [↑](#footnote-ref-277)
259. འཇིག་པར་ སྣར་ཐང་། པེ་ཅིན། [↑](#footnote-ref-278)
260. དོ། །​ པེ་ཅིན། [↑](#footnote-ref-279)
261. ནོ་ སྣར་ཐང་། པེ་ཅིན། [↑](#footnote-ref-280)
262. གམ་འོན་ཏེ་ སྣར་ཐང་། པེ་ཅིན། [↑](#footnote-ref-281)
263. སྨས་པ་ སྣར་ཐང་། [↑](#footnote-ref-282)
264. འགྱུར་བ་ སྣར་ཐང་། པེ་ཅིན། [↑](#footnote-ref-283)
265. [↑](#footnote-ref-284)
266. འཇིག་པ་ སྣར་ཐང་། པེ་ཅིན། [↑](#footnote-ref-285)
267. ཡིན་ སྣར་ཐང་། པེ་ཅིན། [↑](#footnote-ref-286)
268. ལྡོགས་ པེ་ཅིན། [↑](#footnote-ref-287)
269. དངོས་པོ་ སྣར་ཐང་། པེ་ཅིན། [↑](#footnote-ref-288)
270. བྱེད་པ་ སྣར་ཐང་། པེ་ཅིན། [↑](#footnote-ref-289)
271. ཁྱབ་པས་ སྣར་ཐང་། པེ་ཅིན། [↑](#footnote-ref-290)
272. བྱེད་པ་ སྣར་ཐང་། པེ་ཅིན། [↑](#footnote-ref-291)
273. ངེས་པར་བྱའོ། སྣར་ཐང་། པེ་ཅིན། [↑](#footnote-ref-292)
274. རྟགས་ཀྱིས་ སྣར་ཐང་། [↑](#footnote-ref-293)
275. རེས་འགའ་འགའ་ སྣར་ཐང་། པེ་ཅིན། [↑](#footnote-ref-294)
276. ཉིད་ཀྱིས་ ཅོ་ནེ། [↑](#footnote-ref-295)
277. གྱི་རྒྱུ་དང་ སྣར་ཐང་། པེ་ཅིན། [↑](#footnote-ref-296)
278. ཕྱིར་རོ། །​ སྣར་ཐང་། པེ་ཅིན། [↑](#footnote-ref-297)
279. བཞིན་ སྣར་ཐང་། པེ་ཅིན། [↑](#footnote-ref-298)
280. ཚོགས་ སྣར་ཐང་། པེ་ཅིན། [↑](#footnote-ref-299)
281. ཉིད་ཀྱི་ སྣར་ཐང་། པེ་ཅིན། [↑](#footnote-ref-300)
282. རྒྱུར་ སྣར་ཐང་། [↑](#footnote-ref-301)
283. མཐུན་པས་ སྣར་ཐང་། [↑](#footnote-ref-302)
284. བྱུང་བ་ སྣར་ཐང་། པེ་ཅིན། [↑](#footnote-ref-303)
285. བ་མ་ སྣར་ཐང་། པེ་ཅིན། [↑](#footnote-ref-304)
286. ནོ། །​ སྣར་ཐང་། པེ་ཅིན། [↑](#footnote-ref-305)
287. དང་པོ་ སྣར་ཐང་། པེ་ཅིན། [↑](#footnote-ref-306)
288. གྱི་བྱུང་ སྣར་ཐང་། པེ་ཅིན། [↑](#footnote-ref-307)
289. བྱུང་ སྣར་ཐང་། པེ་ཅིན། [↑](#footnote-ref-308)
290. བྱུང་ སྣར་ཐང་། པེ་ཅིན། [↑](#footnote-ref-309)
291. འདི་ལྟར་རྒྱུ་ སྣར་ཐང་། པེ་ཅིན། [↑](#footnote-ref-310)
292. མ་ཡིན་པ་མ་ སྣར་ཐང་། པེ་ཅིན། [↑](#footnote-ref-311)
293. དེ་ལས་ སྣར་ཐང་། པེ་ཅིན། [↑](#footnote-ref-312)
294. སྒྲུབ་པར་ སྣར་ཐང་། པེ་ཅིན། [↑](#footnote-ref-313)
295. ཕྱིར་ཏེ། སྣར་ཐང་། པེ་ཅིན། [↑](#footnote-ref-314)
296. ཉིད་ཀྱི་ སྣར་ཐང་། པེ་ཅིན། [↑](#footnote-ref-315)
297. པར་ སྣར་ཐང་། པེ་ཅིན། [↑](#footnote-ref-316)
298. བསྐྱེད་པར་ སྣར་ཐང་། པེ་ཅིན། [↑](#footnote-ref-317)
299. ནི་ སྣར་ཐང་། ན་ པེ་ཅིན། [↑](#footnote-ref-318)
300. ན། སྣར་ཐང་། [↑](#footnote-ref-319)
301. དངོས་པོ་མེད་པའམ་ སྣར་ཐང་། [↑](#footnote-ref-320)
302. པོ་མེད་པའམ་དངོས་པོ་ པེ་ཅིན། [↑](#footnote-ref-321)
303. འཇུག་པར་ སྣར་ཐང་། པེ་ཅིན། [↑](#footnote-ref-322)
304. གྱི་རྣམ་པར་ སྣར་ཐང་། པེ་ཅིན། [↑](#footnote-ref-323)
305. རུང་བར་ སྣར་ཐང་། པེ་ཅིན། [↑](#footnote-ref-324)
306. ཁྱད་པར། སྣར་ཐང་། པེ་ཅིན། [↑](#footnote-ref-325)
307. གཏོགས་པ་ སྣར་ཐང་། པེ་ཅིན། [↑](#footnote-ref-326)
308. ངོ་བོར་ སྣར་ཐང་། པེ་ཅིན། [↑](#footnote-ref-327)
309. དེའི་ པེ་ཅིན། [↑](#footnote-ref-328)
310. ལས་བལྟོས་ནས། དེ་ལས་གཞན་ཡིན་པས་དེ་ཤེས་པའམ་ སྣར་ཐང་། པེ་ཅིན། [↑](#footnote-ref-329)
311. ཤེས་བྱའི་ སྣར་ཐང་། པེ་ཅིན། [↑](#footnote-ref-330)
312. སྒྲུབ་པར་བྱེད་དོ། སྣར་ཐང་། པེ་ཅིན། [↑](#footnote-ref-331)
313. གཏགས་པ་ པེ་ཅིན། [↑](#footnote-ref-332)
314. འཇུག་པ་ སྣར་ཐང་། པེ་ཅིན། [↑](#footnote-ref-333)
315. ཏོ། །​ སྣར་ཐང་། པེ་ཅིན། [↑](#footnote-ref-334)
316. གྲུབ་པར་ སྣར་ཐང་། འགྲུབ་པར་ པེ་ཅིན། [↑](#footnote-ref-335)
317. མེད་པ་ སྣར་ཐང་། པེ་ཅིན། [↑](#footnote-ref-336)
318. མེད་པ་ སྣར་ཐང་། པེ་ཅིན། [↑](#footnote-ref-337)
319. བཞིན་ སྣར་ཐང་། པེ་ཅིན། [↑](#footnote-ref-338)
320. གྲུབ་པས་ སྣར་ཐང་། པེ་ཅིན། [↑](#footnote-ref-339)
321. གདགས་པ་ སྣར་ཐང་། པེ་ཅིན། [↑](#footnote-ref-340)
322. ཡོད་པར་ སྣར་ཐང་། པེ་ཅིན། [↑](#footnote-ref-341)
323. སྒྲུབ་ཅེ་ སྣར་ཐང་། པེ་ཅིན། [↑](#footnote-ref-342)
324. སོ་སོ་ སྣར་ཐང་། པེ་ཅིན། [↑](#footnote-ref-343)
325. གང་མ་ སྣར་ཐང་། པེ་ཅིན། [↑](#footnote-ref-344)
326. པ་དེ་ སྣར་ཐང་། པེ་ཅིན། [↑](#footnote-ref-345)
327. འགྲུབ་ སྣར་ཐང་། པེ་ཅིན། [↑](#footnote-ref-346)
328. དོན་དག་གི་ སྣར་ཐང་། པེ་ཅིན། [↑](#footnote-ref-347)
329. མཚན་མ་ སྣར་ཐང་། པེ་ཅིན། [↑](#footnote-ref-348)
330. འདི་ སྣར་ཐང་། པེ་ཅིན། [↑](#footnote-ref-349)
331. ཡུལ་ཅན་མ་ཡིན་ སྣར་ཐང་། པེ་ཅིན། [↑](#footnote-ref-350)
332. བརྟེན་ སྣར་ཐང་། པེ་ཅིན། [↑](#footnote-ref-351)
333. ཐམས་ཅད་ སྣར་ཐང་། པེ་ཅིན། [↑](#footnote-ref-352)
334. སྒྲུབ་པ་སྒྲུབ་ སྣར་ཐང་། པེ་ཅིན། [↑](#footnote-ref-353)
335. པར་ སྣར་ཐང་། པེ་ཅིན། [↑](#footnote-ref-354)
336. འགྱུར་བ་ སྣར་ཐང་། པེ་ཅིན། [↑](#footnote-ref-355)
337. ཁྱད་པར་གྱི་ སྣར་ཐང་། པེ་ཅིན། [↑](#footnote-ref-356)
338. བརྟགས་པ་ སྣར་ཐང་། པེ་ཅིན། [↑](#footnote-ref-357)
339. རྗེས་ སྣར་ཐང་། པེ་ཅིན། [↑](#footnote-ref-358)
340. དམ་བཅའ་བའི་ སྣར་ཐང་། པེ་ཅིན། [↑](#footnote-ref-359)
341. དེ་ལྟ་བུ་ན་ སྣར་ཐང་། པེ་ཅིན། [↑](#footnote-ref-360)
342. བྲལ་བ་ སྣར་ཐང་། པེ་ཅིན། [↑](#footnote-ref-361)
343. དེ་དག་ སྣར་ཐང་། པེ་ཅིན། [↑](#footnote-ref-362)
344. རྟགས་ཅན་ སྣར་ཐང་། པེ་ཅིན། [↑](#footnote-ref-363)
345. རྟོགས་ སྣར་ཐང་། པེ་ཅིན། [↑](#footnote-ref-364)
346. འདོད་ཀྱང་། སྣར་ཐང་། པེ་ཅིན། [↑](#footnote-ref-365)
347. བཤད་པར་ པེ་ཅིན། [↑](#footnote-ref-366)
348. གཅིག་ཏུ་ སྣར་ཐང་། པེ་ཅིན། [↑](#footnote-ref-367)
349. དེ་ སྣར་ཐང་། པེ་ཅིན། [↑](#footnote-ref-368)
350. བྲལ་བ་མ་ སྣར་ཐང་། པེ་ཅིན། [↑](#footnote-ref-369)
351. ཏེ་ད་ སྣར་ཐང་། ཏེ་དེ་ པེ་ཅིན། [↑](#footnote-ref-370)
352. རྣམ་པར་ སྣར་ཐང་། པེ་ཅིན། [↑](#footnote-ref-371)
353. ཉིད་གཞན་དང་བྲལ་བ་ སྣར་ཐང་། པེ་ཅིན། [↑](#footnote-ref-372)
354. རྣམ་པར་ སྣར་ཐང་། པེ་ཅིན། [↑](#footnote-ref-373)
355. སྤོངས་པར་ སྣར་ཐང་། པེ་ཅིན། [↑](#footnote-ref-374)
356. འཇུག་པར་མི་ སྣར་ཐང་། པེ་ཅིན། [↑](#footnote-ref-375)
357. ཁོ་ན་མཐོང་བ་ན་ སྣར་ཐང་། ཁོ་ན་མཐོང་བ་ནི་ པེ་ཅིན། [↑](#footnote-ref-376)
358. ཟ་བ་ སྣར་ཐང་། པེ་ཅིན། [↑](#footnote-ref-377)
359. ཡིནཏེ། སྣར་ཐང་། པེ་ཅིན། [↑](#footnote-ref-378)
360. རྟོགས་པར་ སྣར་ཐང་། པེ་ཅིན། [↑](#footnote-ref-379)
361. མེད་པའི་མི་ སྣར་ཐང་། པེ་ཅིན། [↑](#footnote-ref-380)
362. འདིས་མེ་ སྣར་ཐང་། པེ་ཅིན། [↑](#footnote-ref-381)
363. ཁ་ སྣར་ཐང་། [↑](#footnote-ref-382)
364. །རྒལ་ སྣར་ཐང་། པེ་ཅིན། [↑](#footnote-ref-383)
365. མེད་པ་ སྣར་ཐང་། པེ་ཅིན། [↑](#footnote-ref-384)
366. །རོ། །​ སྣར་ཐང་། པེ་ཅིན། [↑](#footnote-ref-385)
367. འགྲམ་ སྣར་ཐང་། [↑](#footnote-ref-386)
368. །རྟིང་ སྣར་ཐང་། པེ་ཅིན། [↑](#footnote-ref-387)
369. རྣམ་པར་གྲུབ་ སྣར་ཐང་། པེ་ཅིན། [↑](#footnote-ref-388)
370. བྱར་གྱུར་ སྣར་ཐང་། པེ་ཅིན། [↑](#footnote-ref-389)
371. གཅད་པའི་ སྣར་ཐང་། པེ་ཅིན། [↑](#footnote-ref-390)
372. མེད་པར་ཐལ་བར་ སྣར་ཐང་། པེ་ཅིན། [↑](#footnote-ref-391)
373. བཅད་ སྣར་ཐང་། པེ་ཅིན། [↑](#footnote-ref-392)
374. དང་དག། སྣར་ཐང་། པེ་ཅིན། [↑](#footnote-ref-393)
375. རྒྱུད་ པེ་ཅིན། [↑](#footnote-ref-394)
376. ལ་མ་ སྣར་ཐང་། པེ་ཅིན། [↑](#footnote-ref-395)
377. པར་མ་ སྣར་ཐང་། [↑](#footnote-ref-396)
378. ཁྱབ་པ་ན། སྣར་ཐང་། པེ་ཅིན། [↑](#footnote-ref-397)
379. བྱ་བ་ སྣར་ཐང་། པེ་ཅིན། [↑](#footnote-ref-398)
380. འདི་ལྟར་ སྣར་ཐང་། པེ་ཅིན། [↑](#footnote-ref-399)
381. གཅོད་པ་ཡང་ སྣར་ཐང་། པེ་ཅིན། [↑](#footnote-ref-400)
382. ངོ་བོ་ཅན་ སྣར་ཐང་། པེ་ཅིན། [↑](#footnote-ref-401)
383. བཤད་པ་ སྣར་ཐང་། པེ་ཅིན། [↑](#footnote-ref-402)
384. དེ་དེ་ སྣར་ཐང་། པེ་ཅིན། [↑](#footnote-ref-403)
385. དེ་ཞིན་ སྣར་ཐང་། [↑](#footnote-ref-404)
386. ལ་ སྣར་ཐང་། [↑](#footnote-ref-405)
387. ཉིད་དུ་ སྣར་ཐང་། པེ་ཅིན། [↑](#footnote-ref-406)
388. ལྡོགས་ ཅོ་ནེ། ལོག་ པེ་ཅིན། [↑](#footnote-ref-407)
389. ས་ སྣར་ཐང་། པེ་ཅིན། [↑](#footnote-ref-408)
390. ན་ སྣར་ཐང་། པེ་ཅིན། [↑](#footnote-ref-409)
391. བརྟན་པར་ སྣར་ཐང་། པེ་ཅིན། [↑](#footnote-ref-410)
392. སྤྱི་ སྣར་ཐང་། པེ་ཅིན། [↑](#footnote-ref-411)
393. [↑](#footnote-ref-412)
394. གྲུབ་པ། པེ་ཅིན། [↑](#footnote-ref-413)
395. །ཁྱབ་ སྣར་ཐང་། པེ་ཅིན། [↑](#footnote-ref-414)
396. །ཁྱབ་ སྣར་ཐང་། པེ་ཅིན། [↑](#footnote-ref-415)
397. ཁྱབ་པར་ སྣར་ཐང་། པེ་ཅིན། [↑](#footnote-ref-416)
398. གྲུབ་པ་ སྣར་ཐང་། པེ་ཅིན། [↑](#footnote-ref-417)
399. བྱ་བ་ སྣར་ཐང་། པེ་ཅིན། [↑](#footnote-ref-418)
400. ཐ་སྙད་ སྣར་ཐང་། པེ་ཅིན། [↑](#footnote-ref-419)
401. བྱེད་པ་ཁོ་ན་ སྣར་ཐང་། པེ་ཅིན། [↑](#footnote-ref-420)
402. ཁྱད་པར་ སྣར་ཐང་། [↑](#footnote-ref-421)
403. གཞན་པ་ སྣར་ཐང་། པེ་ཅིན། [↑](#footnote-ref-422)
404. ངོ་བོའི་ སྣར་ཐང་། པེ་ཅིན། [↑](#footnote-ref-423)
405. མེད་པ་དེ་ སྣར་ཐང་། པེ་ཅིན། [↑](#footnote-ref-424)
406. བྱེད་པ། སྣར་ཐང་། པེ་ཅིན། [↑](#footnote-ref-425)
407. དེ་མི་ སྣར་ཐང་། པེ་ཅིན། [↑](#footnote-ref-426)
408. བྱེད་པར་ སྣར་ཐང་། པེ་ཅིན། [↑](#footnote-ref-427)
409. འགའ་ཞིག་ སྣར་ཐང་། པེ་ཅིན། [↑](#footnote-ref-428)
410. བརྗོད་པས་ པེ་ཅིན། [↑](#footnote-ref-429)
411. ཁོ་ན་ སྣར་ཐང་། པེ་ཅིན། [↑](#footnote-ref-430)
412. དཔག་པར་ སྣར་ཐང་། པེ་ཅིན། [↑](#footnote-ref-431)
413. ཆོས་ སྣར་ཐང་། པེ་ཅིན། [↑](#footnote-ref-432)
414. དེ་ནི་ སྣར་ཐང་། པེ་ཅིན། [↑](#footnote-ref-433)
415. འཇུག་ སྣར་ཐང་། པེ་ཅིན། [↑](#footnote-ref-434)
416. ཉམས་ སྣར་ཐང་། པེ་ཅིན། [↑](#footnote-ref-435)
417. མེད་དམ་ སྣར་ཐང་། པེ་ཅིན། [↑](#footnote-ref-436)
418. མེད་པར་ སྣར་ཐང་། པེ་ཅིན། [↑](#footnote-ref-437)
419. མེད་པ་ སྣར་ཐང་། པེ་ཅིན། [↑](#footnote-ref-438)
420. མེད་པ་མ་ སྣར་ཐང་། པེ་ཅིན། [↑](#footnote-ref-439)
421. །བའམ། སྣར་ཐང་། པེ་ཅིན། [↑](#footnote-ref-440)
422. སྒྲུབ་པར་ སྣར་ཐང་། པེ་ཅིན། [↑](#footnote-ref-441)
423. གནོད་པར་མ་ སྣར་ཐང་། པེ་ཅིན། [↑](#footnote-ref-442)
424. གནོད་པ་ སྣར་ཐང་། པེ་ཅིན། [↑](#footnote-ref-443)
425. གནོད་པར་ སྣར་ཐང་། པེ་ཅིན། [↑](#footnote-ref-444)
426. དེ་ལྟར་ པེ་ཅིན། [↑](#footnote-ref-445)
427. འོངས་པས། སྣར་ཐང་། པེ་ཅིན། [↑](#footnote-ref-446)
428. དམིགས་པ་ སྣར་ཐང་། པེ་ཅིན། [↑](#footnote-ref-447)
429. ཡོད་ན་ སྣར་ཐང་། པེ་ཅིན། [↑](#footnote-ref-448)
430. ལོགས་ སྣར་ཐང་། པེ་ཅིན། [↑](#footnote-ref-449)
431. གཞན་དུ་ སྣར་ཐང་། པེ་ཅིན། [↑](#footnote-ref-450)
432. བཀོད་པས་ སྣར་ཐང་། པེ་ཅིན། [↑](#footnote-ref-451)
433. བྱེད་པ་ སྣར་ཐང་། པེ་ཅིན། [↑](#footnote-ref-452)
434. ཁྱབ་པར་ སྣར་ཐང་། པེ་ཅིན། [↑](#footnote-ref-453)
435. གང་ཞིག་གཞན་ སྣར་ཐང་། པེ་ཅིན། [↑](#footnote-ref-454)
436. འདི་ སྣར་ཐང་། པེ་ཅིན། [↑](#footnote-ref-455)
437. མཚན་ཉིད་ སྣར་ཐང་། པེ་ཅིན། [↑](#footnote-ref-456)
438. བརྗོད་པར་མི་ སྣར་ཐང་། བརྗོད་པ་མི་ པེ་ཅིན། [↑](#footnote-ref-457)
439. འདོད་པ་ཅན་ སྣར་ཐང་། པེ་ཅིན། [↑](#footnote-ref-458)
440. ཁོ་ན་ སྣར་ཐང་། པེ་ཅིན། [↑](#footnote-ref-459)
441. ཞིག་ སྣར་ཐང་། པེ་ཅིན། [↑](#footnote-ref-460)
442. ཚུངས་པ་ སྣར་ཐང་། པེ་ཅིན། [↑](#footnote-ref-461)
443. །དེའི་ སྣར་ཐང་། པེ་ཅིན། [↑](#footnote-ref-462)
444. གསལ་བའི་ སྣར་ཐང་། པེ་ཅིན། [↑](#footnote-ref-463)
445. རོ། །​ སྣར་ཐང་། པེ་ཅིན། [↑](#footnote-ref-464)
446. ཡིན་པར། སྣར་ཐང་། པེ་ཅིན། [↑](#footnote-ref-465)
447. ཐམས་ཅད་ སྣར་ཐང་། པེ་ཅིན། [↑](#footnote-ref-466)
448. །དངོས་ སྣར་ཐང་། པེ་ཅིན། [↑](#footnote-ref-467)
449. །དེ་ པེ་ཅིན། [↑](#footnote-ref-468)
450. །རོ། །​ སྣར་ཐང་། [↑](#footnote-ref-469)
451. སུ་མི་ སྣར་ཐང་། པེ་ཅིན། [↑](#footnote-ref-470)
452. དེའི་འདི་ སྣར་ཐང་། པེ་ཅིན། [↑](#footnote-ref-471)
453. འོན་ཏེ་ཟླ་བོ་ སྣར་ཐང་། པེ་ཅིན། [↑](#footnote-ref-472)
454. འབའ་ཞིག་ སྣར་ཐང་། [↑](#footnote-ref-473)
455. འགལ་བར་ སྣར་ཐང་། པེ་ཅིན། [↑](#footnote-ref-474)
456. རྣམས་ཀྱང་ སྣར་ཐང་། པེ་ཅིན། [↑](#footnote-ref-475)
457. མཐོང་བ་ སྣར་ཐང་། [↑](#footnote-ref-476)
458. སྐྱེས་བུ་ནི་སྤོབས་པས་ སྣར་ཐང་། སྐྱེས་བུ་ནི་སྤོབས་པར་ པེ་ཅིན། [↑](#footnote-ref-477)
459. ཡིན་ སྣར་ཐང་། པེ་ཅིན། [↑](#footnote-ref-478)
460. འགའ་ཞིག་གི་ སྣར་ཐང་། པེ་ཅིན། [↑](#footnote-ref-479)
461. རང་གི་ སྣར་ཐང་། པེ་ཅིན། [↑](#footnote-ref-480)
462. བྱ་བ་ན་ སྣར་ཐང་། པེ་ཅིན། [↑](#footnote-ref-481)
463. འབྱུང་བ་ སྣར་ཐང་། པེ་ཅིན། [↑](#footnote-ref-482)
464. ཕྱིར། སྣར་ཐང་། པེ་ཅིན། [↑](#footnote-ref-483)
465. མཚན་ཉིད་མཚན་ཉིད་ ཅོ་ནེ། [↑](#footnote-ref-484)
466. རོ། །​ སྣར་ཐང་། པེ་ཅིན། [↑](#footnote-ref-485)
467. བསླུ་བར་ སྣར་ཐང་། པེ་ཅིན། [↑](#footnote-ref-486)
468. བདག་ སྣར་ཐང་། པེ་ཅིན། [↑](#footnote-ref-487)
469. སྦྱོར་བ་ལ་ སྣར་ཐང་། པེ་ཅིན། [↑](#footnote-ref-488)
470. མཚན་ཉིད་ཉིད་ སྣར་ཐང་། པེ་ཅིན། [↑](#footnote-ref-489)
471. པར་མི་བྱ་བ་མ་ཡིན་ཏེ།ཞེ་ན། སྣར་ཐང་། པར་མི་བྱ་བ་ཆ་མ་ཡིན་ཏེ།ཞེ་ན། པེ་ཅིན། [↑](#footnote-ref-490)
472. གཏན་ཚིགས་ཞེས་ སྣར་ཐང་། པེ་ཅིན། [↑](#footnote-ref-491)
473. འདོད་པར་ སྣར་ཐང་། པེ་ཅིན། [↑](#footnote-ref-492)
474. གི་ སྣར་ཐང་། པེ་ཅིན། [↑](#footnote-ref-493)
475. ཁྱབ་པར་ སྣར་ཐང་། པེ་ཅིན། [↑](#footnote-ref-494)
476. མེད་པ་ སྣར་ཐང་། པེ་ཅིན། [↑](#footnote-ref-495)
477. སྒྲུབ་པའི་ སྣར་ཐང་། པེ་ཅིན། [↑](#footnote-ref-496)
478. མཚན་ཉིད་ སྣར་ཐང་། པེ་ཅིན། [↑](#footnote-ref-497)
479. ཤེས་པའི་ སྣར་ཐང་། པེ་ཅིན། [↑](#footnote-ref-498)
480. ཅན་ སྣར་ཐང་། པེ་ཅིན། [↑](#footnote-ref-499)
481. དེ་ནི་ སྣར་ཐང་། པེ་ཅིན། [↑](#footnote-ref-500)
482. དེ་ སྣར་ཐང་། པེ་ཅིན། [↑](#footnote-ref-501)
483. མེད་པ་ སྣར་ཐང་། པེ་ཅིན། [↑](#footnote-ref-502)
484. མཐོང་བ་དག་ སྣར་ཐང་། པེ་ཅིན། [↑](#footnote-ref-503)
485. ཙམ་གྱིས་ སྣར་ཐང་། པེ་ཅིན། [↑](#footnote-ref-504)
486. དེ་ཉིད་ཀྱིས་ སྣར་ཐང་། པེ་ཅིན། [↑](#footnote-ref-505)
487. དོན་གཞན་ སྣར་ཐང་། པེ་ཅིན། [↑](#footnote-ref-506)
488. སྦྱར་བས་གཉིས་ སྣར་ཐང་། པེ་ཅིན། [↑](#footnote-ref-507)
489. ལྟོས་པས་ སྣར་ཐང་། པེ་ཅིན། [↑](#footnote-ref-508)
490. དང་དེ་ སྣར་ཐང་། པེ་ཅིན། [↑](#footnote-ref-509)
491. སྔོན་པ་ སྣར་ཐང་། པེ་ཅིན། [↑](#footnote-ref-510)
492. ཚིགས་ སྣར་ཐང་། པེ་ཅིན། [↑](#footnote-ref-511)
493. ཤུགས་ཀྱིས་ སྣར་ཐང་། པེ་ཅིན། [↑](#footnote-ref-512)
494. ན་ སྣར་ཐང་། [↑](#footnote-ref-513)
495. བྱ་བ་ལང་ སྣར་ཐང་། བྱ་བ་ཡང་ པེ་ཅིན། [↑](#footnote-ref-514)
496. གཏན་ཚིགས་ཐིགས་པ་ཞེས་བྱ་བའི་རབ་ཏུ་བྱེད་པ་སློབ་དཔོན་ཆོས་ཀྱི་གྲགས་པས་མཛད་པའོ། སྣར་ཐང་། པེ་ཅིན། [↑](#footnote-ref-515)