༄༅། །​རིགས་པའི་ཐིགས་པ་ཞེས་བྱ་བའི་རབ་ཏུ་བྱེད་པ།༄༅༅། །​རྒྱ་གར་སྐད་དུ། ནྱཱ་[[1]](#footnote-20)ཡ་བིན་དུ་ན་ནཱ་མ་པྲ་ཀ་ར་ཎ། བོད་སྐད་དུ། རིགས་པའི་ཐིགས་པ་ཞེས་བྱ་བའི་རབ་ཏུ་བྱེད་པ། འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །​ཡང་དག་པའི་ཤེས་པ་ནི། སྐྱེས་བུའི་དོན་ཐམས་ཅད་འགྲུབ་པའི་སྔོན་དུ་འགྲོ་བ་ཅན་ཡིན་པས་ན་དེ་བསྟན་ཏོ། །​ཡང་དག་པའི་ཤེས་པ་ནི་རྣམ་པ་གཉིས་ཏེ། མངོན་སུམ་དང་རྗེས་སུ་དཔག་པའོ། །​དེ་ལ་མངོན་སུམ་ནི་རྟོག་པ་དང་བྲལ་ཞིང་མ་འཁྲུལ་པའོ། །​རྟོག་པ་ནི། ཤེས་པ་ལ་བརྗོད་པ་དང་འདྲེར་རུང་བ་སྣང་བ་སྟེ་དེ་དང་བྲལ་བའོ། །​རབ་རིབ་དང་། མྱུར་དུ་བསྐོར་བ་དང་། གྲུར་ཞུགས་པ་དང་། འཁྲུག་[[2]](#footnote-21)པ་ལ་སོགས་པས་འཁྲུལ་པ་མ་སྐྱེས་པའི་[[3]](#footnote-22)ཤེས་པ་ནི་མངོན་སུམ་མོ། །​དེ་ནི་རྣམ་པ་བཞི་སྟེ། དབང་པོའི་ཤེས་པ་དང་། རང་གི་ཡུལ་གྱི་དེ་མ་ཐག་པ་ཡུལ་ལྷན་ཅིག་བྱེད་པ་ཅན། དབང་པོའི་ཤེས་པ་མཚུངས་པ་དེ་མ་ཐག་པའི་རྐྱེན་གྱིས་བསྐྱེད་པའི་ཡིད་ཀྱི་རྣམ་པར་ཤེས་པ་དང་། སེམས་དང་སེམས་ལས་བྱུང་བ་ཐམས་ཅད་ཀྱི་རང་རིག་པ་དང་། ཡང་དག་པའི་དོན་བསྒོམ་པའི་[[4]](#footnote-23)རབ་ཀྱི་མཐའ་ལས་བྱུང་བ་[[5]](#footnote-24)རྣལ་འབྱོར་པའི་ཤེས་པའོ། །​དེའི་ཡུལ་ནི་རང་གི་མཚན་ཉིད་དེ། དོན་གང་ཉེ་བ་དང་མི་ཉེ་བ་དག་ལས་ཤེས་པ་ལ་སྣང་བ་ཐ་དད་པ་དེ་ནི་རང་གི་མཚན་ཉིད་དོ། །​དེ་ཉིད་དོན་དམ་པར་ཡོད་པ་སྟེ་དངོས་པོའི་མཚན་ཉིད་ནི་དོན་བྱེད་མཚན་ཉིད་[[6]](#footnote-25)ཁོ་ན་ཡིན་པའི་ཕྱིར་རོ། །​གཞན་ནི་སྤྱིའི་མཚན་ཉིད་དེ། དེ་ནི་རྗེས་སུ་དཔག་པའི་ཡུལ་ཡིན་ནོ། །​མངོན་སུམ་གྱི་ཤེས་པ་དེ་ཉིད་ཚད་མའི་འབྲས་བུ་སྟེ། དོན་རྟོགས་པའི་ངོ་བོ་ཁོ་ན་ཡིན་པའི་ཕྱིར་རོ། །​དོན་དང་འདྲ་བ་ཉིད་དེའི་ཚད་མ་སྟེ། དེའི་དབང་གིས་དོན་རྟོགས་པ་འགྲུབ་པའི་ཕྱིར་རོ། །​རིགས་པའི་ཐིགས་པ་ཞེས་བྱ་བའི་རབ་ཏུ་བྱེད་པ་ལས། མངོན་སུམ་གྱི་ལེའུ་སྟེ་དང་པོའོ།། །​།རྗེས་སུ་དཔག་པ་ནི་རྣམ་པ་གཉིས་ཏེ། རང་གི་དོན་དང་གཞན་གྱི་དོན་ནོ། །​དེ་ལ་རང་གི་དོན་གྱི་རྗེས་སུ་དཔག་པར་བྱ་བ་ལ་ཚུལ་གསུམ་པའི་རྟགས་ལས་ཤེས་པ་གང་ཡིན་པའོ། །​འདིར་ཡང་ཚད་མའི་འབྲས་བུ་རྣམ་པར་གཞག་པ་ནི་མངོན་སུམ་དང་འདྲའོ། །​ཚུལ་གསུམ་པ་ཉིད་ཀྱི་རྟགས་ནི་རྗེས་སུ་དཔག་པར་བྱ་བ་ལ་ཡོད་པ་ཉིད་དང་། མཐུན་པའི་ཕྱོགས་ཉིད་ལ་ཡོད་པ་དང་། མི་མཐུན་པའི་ཕྱོགས་ལ་མེད་པ་ཉིད་དུ་ངེས་པའོ། །​རྗེས་སུ་དཔག་པར་བྱ་བ་ནི་འདིར་ཤེས་པར་འདོད་པའི་བྱེ་བྲག་དང་ལྡན་པའི་ཆོས་ཅན་ནོ། །​མཐུན་པའི་ཕྱོགས་ནི་བསྒྲུབ་པར་བྱ་བའི་ཆོས་ཀྱི་སྤྱི་དང་དོན་མཐུན་པའོ། །​མི་མཐུན་པའི་ཕྱོགས་ནི་མཐུན་པའི་ཕྱོགས་མ་ཡིན་པ་སྟེ།[[7]](#footnote-26) དེ་ལས་གཞན་པ་དང་། དེ་དང་འགལ་བ་དང་། དེ་མེད་པའོ། །​ཚུལ་གསུམ་པོ་དག་ནི་རྟགས་གསུམ་[[8]](#footnote-27)ཁོ་ན་དང་ལྡན་པ་སྟེ། མི་དམིགས་པ་དང་། རང་བཞིན་དང་། འབྲས་བུའོ། །​དེ་ལ་མི་དམིགས་པ་ནི་དཔེར་ན་ཕྱོགས་ཀྱི་བྱེ་བྲག་འགའ་ཞིག་ན་བུམ་པ་མེད་དེ། དམིགས་པའི་རིག་བྱར་གྱུར་པ་ལས་མི་དམིགས་པའི་ཕྱིར་རོ་ཞེས་བྱ་བ་ལྟ་བུའོ། །​དམིགས་པའི་རིག་བྱར་གྱུར་པ་ནི་དམིགས་པའི་རྐྱེན་གཞན་ཚང་བ་ཉིད་དང་རང་བཞིན་ཁྱད་པར་ཅན་ཏེ། རང་བཞིན་གང་ཡོད་ལ་དམིགས་པའི་རྐྱེན་གཞན་དག་ཀྱང་ཡོད་ན་མངོན་སུམ་ཁོ་ནར་འགྱུར་བའོ། །​རང་བཞིན་ནི་རང་ཡོད་པ་ཙམ་དུ་གྱུར་པ། བསྒྲུབ་པར་བྱ་བའི་ཆོས་ཀྱི་[[9]](#footnote-28)གཏན་ཚིགས་ཏེ། དཔེར་ན་ཤིང་ཤ་པ་ཡིན་པའི་ཕྱིར། འདི་ནི་ཤིང་ངོ་ཞེས་བྱ་བ་ལྟ་བུའོ། །​འབྲས་བུ་ནི་དཔེར་ན་དུ་བ་ཡོད་པའི་ཕྱིར། དེ་ན་མེ་ཡོད་དོ་ཞེས་བྱ་བ་[[10]](#footnote-29)ལྟ་བུའོ། །​འདི་ལ་གཉིས་ནི་དངོས་པོ་སྒྲུབ་པའོ། །​གཅིག་ནི་དགག་པའི་གཏན་ཚིགས་སོ། །​རང་བཞིན་འབྲེལ་པ་ཡོད་ན། དོན་གྱིས་དོན་གོ་བར་བྱེད་དེ། དེ་དང་མ་འབྲེལ་ན་དེར་མི་འཁྲུལ་བར་ངེས་པ་མེད་པའི་ཕྱིར་རོ། །​བསྒྲུབ་པར་བྱ་བའི་དོན་ལ་རྟགས་འབྲེལ་པ་དེ་ཡང་། དངོས་སུ་ན་བསྒྲུབ་པར་[[11]](#footnote-30)བྱ་བའི་དོན་གྱི་རང་བཞིན་ཡིན་པའི་ཕྱིར་དང་།[[12]](#footnote-31) བསྒྲུབ་པར་བྱ་བའི་དོན་ལས་འབྱུང་བའི་[[13]](#footnote-32)ཕྱིར་ཏེ།[[14]](#footnote-33) དེའི་རང་བཞིན་མ་ཡིན་པ་དང་། དེ་ལས་བྱུང་བ་མ་ཡིན་པ་ནི་དེ་དང་འབྲེལ་པ་མེད་པའི་རང་བཞིན་ཡིན་[[15]](#footnote-34)པའི་ཕྱིར་རོ། །​དེའི་བདག་ཉིད་དང་དེ་ལས་བྱུང་བ་དེ་གཉིས་ཀྱང་། རང་བཞིན་དང་འབྲས་བུ་ཁོ་ན་ཡིན་ཏེ། དེ་གཉིས་ཁོ་ནས་དངོས་པོ་གྲུབ་པོ།[[16]](#footnote-35) །​དགག་པ་སྒྲུབ་ཀྱང་[[17]](#footnote-36)མི་དམིགས་པ་ཇི་སྐད་སྨོས་པ་ཁོ་ན་ལས་འགྱུར་ཏེ། དངོས་པོ་ཡོད་ན་ནི་དེ་མི་སྲིད་པའི་ཕྱིར་རོ། །​གཞན་དུ་ནི་ཡུལ་དང་། དུས་དང་། རང་བཞིན་གྱིས་བསྐལ་པའི་དོན་དམིགས་པའི་རིག་བྱར་མ་གྱུར་པ་རྣམས་ལ། རང་གི་མངོན་སུམ་ལོག་[[18]](#footnote-37)ཀྱང་དངོས་པོ་མེད་པར་ངེས་པ་མེད་པའི་ཕྱིར་རོ། །​མི་རྨོངས་པར་དྲན་པའི་འདུ་བྱེད་སྒྲུབ་པ་པོའི་མངོན་སུམ་འདས་པ་དང་། ད་ལྟར་གྱི་ལོག་ན་དངོས་པོ་མེད་པའི་ཐ་སྙད་འཇུག་སྟེ། དེ་ཉིད་ཀྱི་[[19]](#footnote-38)དངོས་པོ་མེད་པར་ངེས་པའི་ཕྱིར་རོ། །​དེ་ནི་སྦྱོར་བའི་བྱེ་བྲག་གིས་རྣམ་པ་བཅུ་གཅིག་སྟེ། རང་བཞིན་མི་དམིགས་པ་ནི་དཔེར་ན་འདི་ན་དུ་བ་མེད་དེ་[[20]](#footnote-39)དམིགས་པའི་རིག་བྱར་གྱུར་པ་ལས་མི་དམིགས་པའི་ཕྱིར་རོ། །​ཞེས་བྱ་བ་ལྟ་བུའོ། །​འབྲས་བུ་མི་དམིགས་པ་ནི། དཔེར་ན་འདི་ན་དུ་བའི་རྒྱུ་ནུས་པ་ཐོགས་པ་མེད་པ་དག་མེད་དེ། དུ་བ་མེད་པའི་ཕྱིར་རོ་ཞེས་བྱ་བ་ལྟ་བུའོ། །​ཁྱབ་པར་བྱེད་པ་མི་[[21]](#footnote-40)དམིགས་པ་ནི། དཔེར་ན་འདི་ན་ཤིང་མེད་པའི་ཕྱིར་ཤིང་ཤ་པ་མེད་དོ། །​ཞེས་བྱ་བ་ལྟ་བུའོ། །​རང་བཞིན་འགལ་བ་དམིགས་པ་ནི་དཔེར་ན་འདི་ན་མེ་ཡོད་པའི་ཕྱིར་གྲང་བའི་རེག་པ་མེད་དོ་ཞེས་པ་ལྟ་བུའོ། །​འགལ་བའི་འབྲས་བུ་དམིགས་པ་ནི་དཔེར་ན་འདི་ན་དུ་བ་ཡོད་པའི་ཕྱིར། གྲང་བའི་རེག་པ་མེད་དོ་ཞེས་བྱ་བ་ལྟ་བུའོ། །​འགལ་བ་[[22]](#footnote-41)ཁྱབ་པ་དམིགས་པ་ནི་དཔེར་ན་དངོས་པོ་བྱུང་བ་[[23]](#footnote-42)ཡང་འཇིག་པར་ངེས་པར་འགྱུར་བ་[[24]](#footnote-43)མེད་དེ། རྒྱུ་གཞན་ལ་ལྟོས་པའི་ཕྱིར་རོ་ཞེས་བྱ་བ་ལྟ་བུའོ། །​འབྲས་བུ་འགལ་བ་དམིགས་པ་ནི་དཔེར་ན་འདི་ན་མེ་ཡོད་པའི་ཕྱིར་གྲང་བའི་རྒྱུའི་[[25]](#footnote-44)ནུས་པ་ཐོགས་པ་མེད་པ་དག་མེད་དོ་ཞེས་བྱ་བ་ལྟ་བུའོ། །​ཁྱབ་པར་བྱེད་པ་འགལ་བ་དམིགས་པ་ནི་དཔེར་ན་འདི་ན་མེ་ཡོད་པའི་ཕྱིར་བ་མོའི་རེག་པ་མེད་དོ་ཞེས་བྱ་བ་ལྟ་བུའོ། །​རྒྱུ་མི་དམིགས་པ་ནི་དཔེར་ན་འདི་ན་མེ་མེད་པའི་ཕྱིར་དུ་བ་མེད་དོ་ཞེས་བྱ་བ་ལྟ་བུའོ། །​རྒྱུ་འགལ་བ་དམིགས་པ་ནི་དཔེར་ན་འདི་ན་སྤུ་ལོང་ཞེས་བྱ་བ་ལ་སོགས་པའི་བྱེ་བྲག་[[26]](#footnote-45)མེད་དེ། གདུང་བར་བྱེད་པའི་བྱེ་བྲག་ཉེ་བ་ཉིད་ཀྱི་ཕྱིར་རོ་ཞེས་བྱ་བ་ལྟ་བུའོ། །​རྒྱུ་འགལ་བའི་འབྲས་བུ་དམིགས་པ་ནི་དཔེར་ན་ཕྱོགས་འདི་ན་དུ་བ་ཡོད་པའི་ཕྱིར། སྤུ་ལོང་ཞེས་བྱེད་པ་ལ་སོགས་པའི་བྱེ་བྲག་དང་ལྡན་པའི་མི་དང་ལྡན་པ་མ་ཡིན་ནོ་ཞེས་བྱ་བ་ལྟ་བུའོ། །​དོན་གཞན་ཡོད་པ་དང་[[27]](#footnote-46)དགག་པ་དག་གིས་སྦྱོར་བ་ཐ་དད་ཀྱང་། བརྒྱུད་པའི་སྒོ་ནས་འབྲས་བུ་མི་དམིགས་པ་ལ་སོགས་པ་མི་དམིགས་པའི་སྦྱོར་བ་བཅུ་པོ་དེ་[[28]](#footnote-47)དག་ཐམས་ཅད་ནི་རང་བཞིན་མི་དམིགས་པའི་ནང་དུ་བསྡུ་བར་[[29]](#footnote-48)འགྱུར་རོ། །​སྦྱོར་བ་མཐོང་བ་གོམས་པ་ལས་བདག་ཉིད་ཀྱང་དེ་བཞིན་དུ་རྣམ་པར་གཅོད་པ་[[30]](#footnote-49)རྟོགས་པར་འགྱུར་བས། བདག་གི་དོན་གྱི་རྗེས་སུ་དཔག་པ་ལ་ཡང་བྱེ་བྲག་བསྟན་ཏོ། །​མེད་པའི་ཐ་སྙད་སྒྲུབ་པའི་མི་དམིགས་པ་དེ་དག་ཐམས་ཅད་ལ་ཡང་རང་བཞིན་འགལ་བ་ལ་སོགས་པ་དམིགས་པ་དང་། རྒྱུ་ལ་སོགས་པ་མི་དམིགས་པས། དགག་པ་བཤད་པ་གང་ཡིན་པ་དེ་དག་ནི་དམིགས་པའི་རིག་[[31]](#footnote-50)བྱར་གྱུར་པ་ཁོ་ན་དག་ལས་དམིགས་པ་དང་། མི་དམིགས་པར་ཡང་རིག་པར་བྱའོ། །​གཞན་དག་ལ་ནི་འགལ་བ་དང་། །​རྒྱུ་དང་འབྲས་བུ་ཡོད་པ་དང་། མེད་པ་མི་འགྲུབ་པའི་ཕྱིར་རོ། །​བསྐལ་པའི་ཡུལ་མི་དམིགས་པའི་མངོན་སུམ་དང་རྗེས་སུ་དཔག་པའི་[[32]](#footnote-51)མཚན་ཉིད་ནི་ཐེ་ཚོམ་གྱི་རྒྱུ་ཡིན་ཏེ། ཚད་མ་ལོག་ཀྱང་དོན་མེད་པར་མི་འགྲུབ་པའི་ཕྱིར་རོ། །​རིགས་པའི་ཐིག་པ་[[33]](#footnote-52)ཞེས་བྱ་བའི་རབ་ཏུ་བྱེད་པ་ལས། བདག་གི་དོན་[[34]](#footnote-53)རྗེས་སུ་དཔག་པའི་ལེའུ་སྟེ་གཉིས་པའོ།། །​།གཞན་གྱི་དོན་གྱི་རྗེས་སུ་དཔག་པ་ནི་ཚུལ་གསུམ་པའི་རྟགས་བརྗོད་པ་སྟེ། རྒྱུ་ལ་འབྲས་བུ་བཏགས་པའི་ཕྱིར་རོ། །​སྦྱོར་བའི་བྱེ་བྲག་གིས་དེ་ནི་རྣམ་པ་གཉིས་ཏེ། ཆོས་མཐུན་པ་ཉིད་ཅན་དང་། ཆོས་མི་མཐུན་པ་ཉིད་ཅན་ནོ། །​སྦྱོར་བའི་བྱེ་བྲག་མ་གཏོགས་པར་འདི་གཉིས་དོན་དུ་ནི་བྱེ་བྲག་ཅི་ཡང་མེད་དོ། །​དེ་ལ་ཆོས་མཐུན་པ་ཉིད་ཅན་ནི་དམིགས་པའི་རིག་བྱར་གྱུར་པ་[[35]](#footnote-54)གང་མ་དམིགས་པ་དེ་ནི་མེད་པའི་ཐ་སྙད་ཀྱི་ཡུལ་དུ་གྲུབ་སྟེ། དཔེར་ན་རི་བོང་གི་རྭ་ལ་སོགས་པ་གཞན་འགའ་ཞིག་མཐོང་བ་བཞིན་ཏེ། ཕྱོགས་ཀྱི་བྱེ་བྲག་གང་ན་དམིགས་པའི་རིག་བྱར་གྱུར་པ་བུམ་པ་མི་དམིགས་སོ་ཞེས་བྱ་བ་ལྟ་བུའོ། །​དེ་བཞིན་དུ་རང་བཞིན་གྱི་གཏན་ཚིགས་ཀྱི་སྦྱོར་བ་ནི་[[36]](#footnote-55)གང་ཡོད་པ་དེ་ཐམས་ཅད་ནི་མི་རྟག་སྟེ། དཔེར་ན་བུམ་པ་ལ་སོགས་པ་ལྟ་བུའོ་ཞེས་བྱ་བ་ནི་རང་བཞིན་དག་པའི་སྦྱོར་བའོ། །​གང་སྐྱེ་བ་དང་ལྡན་པ་དེ་ནི་མི་རྟག་པའོ་ཞེས་བྱ་བ་ནི་རང་བཞིན་དུ་གྱུར་པའི་ཆོས་ཀྱི་བྱེ་བྲག་གིས་[[37]](#footnote-56)རང་བཞིན་གྱི་སྦྱོར་བའོ། །​གང་བྱས་པ་དེ་ནི་མི་རྟག་པའོ་ཞེས་བྱ་བ་དེ་[[38]](#footnote-57)ནི་ཁྱད་པར་གྱི་བྱེ་བྲག་གིས་ཏེ། རང་གི་ངོ་བོ་འགྲུབ་པར་བྱ་བའི་[[39]](#footnote-58)ཕྱིར་གཞན་གྱི་བྱེད་པ་ལ་ལྟོས་པའི་ངོ་བོ་ནི་བྱས་པའོ་[[40]](#footnote-59)ཞེས་བྱའོ། །​བརྩལ་[[41]](#footnote-60)མ་ཐག་ཏུ་བྱུང་བ་དང་། རྐྱེན་གྱི་བྱེ་བྲག་གིས་ཐ་དད་པ་ཅན་ཉིད་ལ་སོགས་པ་ལ་ཡང་དེ་བཞིན་དུ་བལྟ་བར་[[42]](#footnote-61)བྱའོ། །​ཡོད་པའམ་སྐྱེ་བ་དང་ལྡན་པའམ་བྱས་པ་ཞེས་བྱ་བའི་སྒྲ་ནི་ཕྱོགས་ཀྱི་ཆོས་ཉེ་བར་སྟོན་པའོ། །​སྒྲུབ་པའི་ཆོས་དེ་དག་ཐམས་ཅད་ནི་རང་གི་ངོ་བོ་[[43]](#footnote-62)སྒྲུབ་པ་ཅི་ལྟ་བུ་དག་གིས་སྒྲུབ་པའི་ཆོས་ཙམ་དང་བསྒྲུབ་པར་བྱ་བའི་ཆོས་རྗེས་སུ་འབྲེལ་པར་གྲུབ་པ་ཁོ་ནར་ཁོང་དུ་ཆུད་པར་བྱ་སྟེ། དངོས་སུ་ན་དེ་ཉིད་དེའི་རང་བཞིན་ཡིན་པའི་ཕྱིར་དང་། རང་བཞིན་ཡང་གཏན་ཚིགས་ཡིན་པའི་ཕྱིར་ཏེ། དེ་[[44]](#footnote-63)གྲུབ་ལ་དེ་མ་གྲུབ་ན་ནི་[[45]](#footnote-64)དེའི་རང་བཞིན་ཉིད་མེད་པའི་ཕྱིར་དང་། འཁྲུལ་པ་ཡང་སྲིད་པའི་ཕྱིར་རོ། །​འབྲས་བུའི་གཏན་ཚིགས་ཀྱི་སྦྱོར་བ་ནི་གང་ན་དུ་བ་ཡོད་པ་[[46]](#footnote-65)དེ་ན་མེ་ཡོད་དེ། དཔེར་ན་ཚང་བང་[[47]](#footnote-66)ལ་སོགས་པ་བཞིན་ཏེ། འདི་ན་ཡང་དུ་བ་ཡོད་དོ་ཞེས་བྱ་བ་ལྟ་བུའོ། །​འདིར་ཡང་རྒྱུ་དང་འབྲས་བུའི་[[48]](#footnote-67)དངོས་པོར་གྲུབ་པ་ཁོ་ན་ལ་རྒྱུ་བསྒྲུབ་པར་བྱ་བ་ལ་འབྲས་བུའི་གཏན་ཚིགས་སུ་བརྗོད་པར་བྱའོ། །​ཆོས་མི་མཐུན་པ་ཉིད་ཅན་གྱི་སྦྱོར་བ་ནི་གང་ཡོད་ལ་དམིགས་པའི་རིག་བྱར་གྱུར་པ་དེ་ནི་དམིགས་པ་[[49]](#footnote-68)ཁོ་ནར་འགྱུར་ཏེ། དཔེར་ན་སྔོན་པོ་ལ་སོགས་པའི་བྱེ་བྲག་ལྟ་བུ་ཡིན་[[50]](#footnote-69)ན་འདི་ན་ནི་[[51]](#footnote-70)དམིགས་པའི་རིག་བྱར་གྱུར་པ་བུམ་པ་དེ་ལྟར་མི་དམིགས་སོ་ཞེས་བྱ་བ་ནི་མི་དམིགས་པའི་སྦྱོར་བའོ། །​མི་རྟག་པ་ཉིད་མེད་ན་ཡོད་པའམ་སྐྱེ་བ་དང་ལྡན་པའམ་བྱས་པ་མེད་པ་ཉིད་ཡིན་ན། སྒྲ་ནི་ཡོད་པའམ་སྐྱེ་བ་དང་ལྡན་པའམ། བྱས་པའོ། །​ཞེས་བྱ་བ་ནི་རང་བཞིན་གྱིས་སྦྱོར་བའོ། །​མེ་མེད་ན་དུ་བ་མི་འབྱུང་བ་ཉིད་ལ། འདི་ན་ནི་དུ་བ་ཡོད་དོ་ཞེས་བྱ་བ་ནི་འབྲས་བུའི་གཏན་ཚིགས་ཀྱི་སྦྱོར་བའོ། །​དོན་གྱིས་ན་ཆོས་མཐུན་པས་ཀྱང་སྦྱོར་བ་ལ་ཆོས་མི་མཐུན་པ་[[52]](#footnote-71)ཉིད་རྟོགས་ཏེ། དེ་མེད་ན་ནི་བསྒྲུབ་པར་བྱ་བ་[[53]](#footnote-72)གཏན་ཚིགས་ཀྱི་རྗེས་སུ་འགྲོ་བ་མེད་པའི་ཕྱིར་རོ། །​དེ་བཞིན་དུ་ཆོས་མི་མཐུན་པས་ཀྱང་རྗེས་སུ་འགྲོ་བ་རྟོགས་ཏེ། དེ་མེད་ན་ནི་བསྒྲུབ་པར་བྱ་བ་མེད་ན་གཏན་ཚིགས་མེད་པར་མི་འགྲུབ་པའི་ཕྱིར་རོ། །​རང་བཞིན་འབྲེལ་པ་མེད་ན་ནི་ཅིག་ལོག་པས་གཞན་ངེས་པར་ལྡོག་པ་མ་ཡིན་ནོ། །​དེ་ཡང་ཐམས་ཅད་ཀྱི་རྣམ་པ་གཉིས་ཏེ། དེའི་བདག་ཉིད་དང་དེ་ལས་བྱུང་བ་ཞེས་སྨོས་པ་ཡིན་ནོ། །​དེས་ན་[[54]](#footnote-73)ལྡོག་པ་བརྗོད་པས་འབྲེལ་པ་བསྟན་པར་བྱའོ། །​དེ་ལྟ་བས་ན་ལྡོག་པའི་ཚིག་[[55]](#footnote-74)གིས་ནི་འབྲེལ་པ་བསྡུས་པ་ཁོ་ན་ཡིན་ལ། འབྲེལ་པ་བསྟན་པ་གང་ཡིན་པ་དེ་ཡང་རྗེས་སུ་འགྲོ་བ་ཞེས་བྱ་སྟེ། དེ་ལྟ་བས་ན་རྗེས་སུ་འགྲོ་བའི་སྒོ་ཡང་རུང་ལྡོག་པའི་སྒོ་ཡང་[[56]](#footnote-75)རུང་སྟེ། ཚིག་གཅིག་བརྗོད་པས་ཀྱང་། མཐུན་པའི་ཕྱོགས་དང་མི་མཐུན་པའི་ཕྱོགས་ལ་རྟགས་ཡོད་པ་དང་མེད་པ་བསྟན་པར་འགྱུར་བས་དེ་ལྟར་ན་ཚིག་གཉིས་ཀྱིས་སྦྱོར་བ་བསྟན་པར་ངེས་པ་མེད་དོ། །​མི་དམིགས་པ་ལ་ཡང་གང་ཡོད་[[57]](#footnote-76)ལ་དམིགས་པའི་རིག་བྱར་གྱུར་པ་དེ་ནི། དམིགས་པ་ཁོ་ནར་འགྱུར་རོ་ཞེས་བསྟན་པར་མི་དམིགས་ན། དེ་ལྟ་[[58]](#footnote-77)བུ་མེད་དོ་ཞེས་བྱ་བར་རྟོགས་པའི་ཕྱིར་རྗེས་སུ་འགྲོ་བ་གྲུབ་པོ། །​སྦྱོར་བ་འདི་གཉི་ག་ལ་ཡང་ཕྱོགས་བསྟན་པར་ངེས་པ་མེད་དེ། འདིར་ཆོས་མཐུན་པ་ཉིད་ཅན་གྱི་སྦྱོར་བ་ལ་ཡང་དམིགས་པའི་རིག་བྱར་གྱུར་པ་གང་[[59]](#footnote-78)དམིགས་པ་དེ་ནི་མེད་པའི་ཐ་སྙད་ཀྱི་ཡུལ་ཡིན་ལ། འདི་ན་ཡང་དམིགས་པའི་རིག་བྱར་གྱུར་པ་བུམ་པ་མི་[[60]](#footnote-79)དམིགས་སོ་ཞེས་བསྟན་པར་ཤུགས་ཀྱིས་འདི་ན་བུམ་པ་མེད་དོ་ཞེས་བྱ་བར་འགྱུར་རོ། །​དེ་བཞིན་དུ་ཆོས་མི་མཐུན་པ་ཉིད་ཅན་[[61]](#footnote-80)གྱི་སྦྱོར་བ་ལ་ཡང་ཡོད་པའི་ཐ་སྙད་ཀྱི་ཡུལ་གང་ཡོད་ལ། དམིགས་པའི་རིག་བྱར་གྱུར་པ་དེ་ནི་དམིགས་པ་ཁོ་ནར་འགྱུར་ན། འདི་ན་དེ་འདྲ་བའི་བུམ་པ་དེ་ནི་མི་དམིགས་སོ་ཞེས་བསྟན་པས་ཤུགས་ཉིད་ཀྱིས་འདིར་ཡོད་པའི་ཐ་སྙད་ཀྱི་ཡུལ་མེད་དོ་ཞེས་བྱ་བར་འགྱུར་རོ། །​ཕྱོགས་ཇི་ལྟ་བུ་ཞིག་བསྟན་པར་བྱ་ཞེ་ན། རང་གི་ངོ་བོ་ཁོ་ན་དང་། བདག་ཉིད་དང་། འདོད་པ་དང་། མ་བསྩལ་བར་[[62]](#footnote-81)བསྟན་པར་བྱ་བ་ནི་ཕྱོགས་སོ་ཞེས་བསྟན་པར་བྱ་བ་[[63]](#footnote-82)ཡིན་ཏེ། རང་གི་ངོ་བོ་ཞེས་བྱ་བ་ནི་བསྒྲུབ་པར་བྱ་བ་ཁོ་ནར་འདོད་པའོ། །​རང་གི་ངོ་བོ་ཁོ་ན་ཞེས་བྱ་བ་ནི་བསྒྲུབ་པར་བྱ་བ་ཁོ་ན་[[64]](#footnote-83)འདོད་པ་ཡིན་གྱི་སྒྲུབ་པ་ཉིད་ཡིན་[[65]](#footnote-84)ཡང་རུང་བ་མ་ཡིན་ཏེ། དཔེར་ན་སྒྲ་མི་རྟག་པ་ཉིད་དུ་བསྒྲུབ་པར་བྱ་བ་ལ་གཏན་ཚིགས་མིག་གིས་གཟུང་བ་ཉིད་ནི་སྒྲ་ལ་མ་གྲུབ་པའི་ཕྱིར་བསྒྲུབ་པར་བྱ་བ་ཡིན་ན། དེ་འདིར་ནི་སྒྲུབ་པ་ཁོ་ནར་བརྗོད་པའི་ཕྱིར་བསྒྲུབ་པར་[[66]](#footnote-85)བྱ་བ་ཉིད་[[67]](#footnote-86)ཁོ་ནར་ནི་མི་འདོད་དོ། །​བདག་ཉིད་ཅེས་བྱ་བ་ནི་[[68]](#footnote-87)དེའི་ཚེ་རྒོལ་བས་བསྒྲུབ་པ་སྨྲས་པ་གང་ཡིན་པའོ། །​དེས་ན་གལ་ཏེ་བསྟན་བཅོས་འགའ་ཞིག་ལ་བརྟེན་ཏེ་སྒྲུབ་པ་སྨྲས་ན་ཡང་། བསྟན་བཅོས་དེ་བྱེད་པས་[[69]](#footnote-88)ཆོས་ཅན་དེ་ལ་ཆོས་མང་ཞིག་ཁས་ལེན་དུ་ཟིན་ཀྱང་དེའི་ཚེ་རྒོལ་བ་དེས་ཆོས་གང་སྒྲུབ་པར་འདོད་པ་དེ་ཉིད་བསྒྲུབ་པར་བྱ་བ་ཡིན་གྱི། ཅིག་ཤོས་ན་[[70]](#footnote-89)མ་ཡིན་ནོ་ཞེས་བསྟན་པར་འགྱུར་རོ། །​འདོད་པ་ཞེས་བྱ་བ་[[71]](#footnote-90)དོན་གང་ལ་རྩོད་པས་སྒྲུབ་པ་བཀོད་པ་[[72]](#footnote-91)དེ་སྒྲུབ་པར་འདོད་པའོ། །​[[73]](#footnote-92)དེ་ནི་ཚིག་[[74]](#footnote-93)ཏུ་མ་སྨྲས་ཀྱང་བསྒྲུབ་པར་བྱ་བ་ཡིན་ཏེ། དེ་ནི་རྩོད་པའི་གཞི་[[75]](#footnote-94)ཡིན་པའི་ཕྱིར་རོ། །​དཔེར་ན་འདུས་པ་ཡིན་པའི་ཕྱིར། མིག་ལ་སོགས་པ་ནི་གཞན་གྱི་[[76]](#footnote-95)དོན་བྱེད་དེ། མལ་ཆ་དང་སྟན་ལ་སོགས་པའི་ཡན་ལག་བཞིན་ནོ་ཞེས་བྱ་བ་ལྟ་བུའོ། །​འདིར་བདག་གི་དོན་ཞེས་མ་བརྗོད་ཀྱང་བདག་གི་དོན་ཉིད་དུ་བསྒྲུབ་པར་བྱ་བ་ཡིན་ཏེ། དེས་ན་སྨྲས་པ་ཙམ་ཁོ་ན་ནི་བསྒྲུབ་པར་བྱ་བ་མ་ཡིན་ནོ་ཞེས་བསྟན་པར་འགྱུར་རོ། །​མ་བསལ་བ་[[77]](#footnote-96)ཞེས་བྱ་བ་ནི་མཚན་ཉིད་དེ་དག་[[78]](#footnote-97)དང་ལྡན་དུ་ཟིན་ཀྱང་སྒྲུབ་པར་འདོད་པའི་དོན་གང་ཞིག་ལ་མངོན་སུམ་དང་། རྗེས་སུ་དཔག་པ་དང་། གྲགས་པ་དང་། རང་གི་ཚིག་རྣམས་ཀྱིས་བསལ་བ་གང་ཡིན་པ་དེ་ནི་ཕྱོགས་མ་ཡིན་ནོ་ཞེས་[[79]](#footnote-98)བསྟན་པའི་ཕྱིར་ཏེ། དེ་ལ་མངོན་སུམ་གྱིས་བསལ་[[80]](#footnote-99)བ་ནི། དཔེར་ན་སྒྲ་ནི་མཉན་དུ་མི་རུང་ངོ་ཞེས་བྱ་བ་ལྟ་བུའོ། །​རྗེས་སུ་དཔག་པས་བསལ་བ་ནི་དཔེར་ན་བུམ་པ་ནི་[[81]](#footnote-100)རྟག་པའོ་ཞེས་བྱ་བ་ལྟ་བུའོ། །​གྲགས་པས་བསལ་བ་ནི། དཔེར་ན་རི་བོང་ཅན་ནི་ཟླ་བ་མ་ཡིན་ནོ་ཞེས་བྱ་བ་ལྟ་བུའོ། །​རང་གི་ཚིག་གིས་བསལ་བ་ནི། དཔེར་ན་རྗེས་སུ་དཔག་པ་ནི་ཚད་མ་མ་ཡིན་ནོ་ཞེས་བྱ་བ་ལྟ་བུ་སྟེ།[[82]](#footnote-101) ཕྱོགས་ལྟར་སྣང་བ་བཞི་བསལ་བ་ཡིན་ནོ། །​དེ་ལྟར་ན་གྲུབ་པ་དང་མ་གྲུབ་ཀྱང་སྒྲུབ་པ་ཉིད་དུ་འདོད་པ་དང་། དེའི་ཚེ་རྒོལ་བ་བདག་ཉིད་ཀྱིས་སྒྲུབ་པར་མི་འདོད་པ་དང་། སྨྲས་པ་ཙམ་དང་བསལ་བ་ལས་བཟློག་པ་ནི་བསྒྲུབ་པར་བྱ་བ་ཡིན་ནོ། །​དེ་ཉིད་ཀྱི་ངོ་བོ་དང་། རྒོལ་བའི་འདོད་པ་དང་། [[83]](#footnote-102)མ་བསལ་བ་ནི་ཕྱོགས་ཡིན་ཏེ། དེ་ལྟར་ན་ཕྱོགས་ཀྱི་མཚན་ཉིད་ཁ་ན་མ་ཐོ་བ་མེད་པར་བསྟན་པ་ཡིན་ནོ། །​གཞན་གྱི་དོན་གྱི་རྗེས་སུ་དཔག་པ་ནི་ཚུལ་གསུམ་པའི་རྟགས་བརྗོད་པ་སྟེ་ཞེས་སྨྲས་པ་[[84]](#footnote-103)དེ་ལས།[[85]](#footnote-104) ཚུལ་གསུམ་ལས་གཅིག་མ་སྨྲས་ན་ཡང་སྒྲུབ་པ་ལྟར་སྣང་བ་ཡིན་ནོ། །​སྨྲས་ཀྱང་གོ་བར་བྱ་བ་དང་གོ་བར་བྱེད་པ་གཉིས་ལས་[[86]](#footnote-105)མ་གྲུབ་པའམ། ཐེ་ཚོམ་ཟ་ན་ཡང་ངོ། །​ཆོས་ཅན་དང་འབྲེལ་པའི་ཚུལ་གཅིག་མ་གྲུབ་པའམ།[[87]](#footnote-106) ཐེ་ཚོམ་ཟ་ན་མ་གྲུབ་པའི་གཏན་ཚིགས་ལྟར་སྣང་བ་ཡིན་ཏེ། དཔེར་ན་སྒྲ་མི་རྟག་པའོ་ཞེས་[[88]](#footnote-107)སྒྲུབ་པ་ལ། མིག་གིས་གཟུང་བ་ཉིད་ནི་གཉི་ག་ལ་མ་གྲུབ་པ་ལྟ་བུའོ། །​ཤིང་རྣམས་ལ་[[89]](#footnote-108)སེམས་ཡོད་པར་སྒྲུབ་པ་ལ། ཤུན་པ་ཐམས་ཅད་བཤུས་ནས་[[90]](#footnote-109)འཆི་བ་ནི་ཕྱིར་རྒོལ་བ་ལ་[[91]](#footnote-110)མ་གྲུབ་སྟེ། དེ་ནི་རྣམ་པར་ཤེས་པ་དང་། དབང་པོ་དང་། ཚེ་འགགས་པའི་མཚན་ཉིད་ལ་འཆི་བ་ཡིན་པར་ཁས་ལེན་པའི་ཕྱིར་རོ། །​དེ་ཡང་ཤིང་དག་ལ་མི་སྲིད་པའི་ཕྱིར་རོ། །​བདེ་བ་ལ་སོགས་པ་སེམས་པ་མེད་པར་སྒྲུབ་པ་ལ་སྐྱེ་བ་ཅན་ནམ། མི་རྟག་པ་ཉིད་ནི་གྲངས་ཅན་རྒོལ་བ་བདག་ཉིད་ལ་མ་གྲུབ་པའོ། །​དེ་བཞིན་དུ་བདག་ཉིད་དང་དེའི་གཞི་ལ་ཐེ་ཚོམ་ཟ་ན་ཡང་མ་གྲུབ་པ་ཡིན་ཏེ། དཔེར་ན་མེ་བསྒྲུབ་པར་བྱ་བ་ལ་རླངས་པ་[[92]](#footnote-111)ལ་སོགས་པའི་དངོས་པོར་ཐེ་ཚོམ་ཟ་བའི་འབྱུང་བ་འདུས་པ་ལྟ་བུ་དང་། དཔེར་ན་རྨ་བྱའི་སྒྲ་གྲག་པའི་[[93]](#footnote-112)ཕྱིར་རི་སུལ་འདི་ན་[[94]](#footnote-113)རྨ་བྱ་ཡོད་དོ་ཞེས་བྱ་བ་ལ། དེ་གྲག་པའི་[[95]](#footnote-114)ཡུལ་མི་རྟོགས་པ་ལྟ་བུའོ། །​ཆོས་ཅན་མ་གྲུབ་ན་ཡང་མ་གྲུབ་པ་ཡིན་ཏེ། དཔེར་ན་བདག་ཐམས་ཅད་ན་གནས་པར་སྒྲུབ་པ་[[96]](#footnote-115)ལ་ཐམས་ཅད་ན་དམིགས་པའི་ཡོན་ཏན་ཉིད་ལྟ་བུའོ། །​དེ་བཞིན་དུ་མི་མཐུན་པའི་ཕྱོགས་ལ་མེད་པའི་ཚུལ་གཅིག་མ་གྲུབ་ན་ཡང་མ་ངེས་པའི་གཏན་ཚིགས་ལྟར་སྣང་བ་ཡིན་ཏེ། དཔེར་ན་སྒྲ་རྟག་པ་ཉིད་ལ་སོགས་པའི་ཆོས་སུ་སྒྲུབ་པ་ལ། གཞལ་[[97]](#footnote-116)བྱ་ཉིད་ལ་སོགས་པའི་ཆོས་ནི་མཐུན་པའི་ཕྱོགས་[[98]](#footnote-117)དང་མི་མཐུན་པའི་ཕྱོགས་ཐམས་ཅད་ལའམ། ཕྱོགས་གཅིག་ལ་ཡོད་པ་ལྟ་བུའོ། །​དེ་བཞིན་དུ་ཚུལ་དེ་ཉིད་ལ་ཐེ་ཚོམ་ཟ་ན་ཡང་མ་ངེས་པ་ཁོ་ན་སྟེ། དཔེར་ན་བརྗོད་པར་འདོད་པའི་མི་ལ་ལ་ཞིག་ཐམས་ཅད་མཁྱེན་པ་མ་ཡིན་པའམ། འདོད་ཆགས་ལ་སོགས་པ་དང་ལྡན་པ་[[99]](#footnote-118)སྒྲུབ་པ་ལ་སྨྲ་བ་ལ་སོགས་པའི་ཆོས་ལྟ་བུ་སྟེ། [[100]](#footnote-119)མི་མཐུན་པའི་ཕྱོགས་ལས་ལྡོག་པ་ལ་ཐེ་ཚོམ་ཟ་བ་ཡིན་ནོ། །​ཐམས་ཅད་མཁྱེན་པ་ལ་སྨྲ་བ་མ་དམིགས་སོ་[[101]](#footnote-120)ཞེས་བྱ་བའི་མི་དམིགས་པའི་རྣམ་པ་དེ་ལྟ་བུ་ནི་ཡུལ་ལྟར་མི་སྣང་བ་ཉིད་ཀྱིས་ཐེ་ཚོམ་གྱི་རྒྱུ་ཡིན་པའི་ཕྱིར་རོ། །​དེ་བས་[[102]](#footnote-121)ན་ཐམས་ཅད་མཁྱེན་པ་མ་ཡིན་པ་ལས་[[103]](#footnote-122)ལྡོག་པ་ལ་སྨྲ་བ་ལ་སོགས་པ་ལྡོག་པ་ནི་ཐེ་ཚོམ་དུ་འགྱུར་བ་[[104]](#footnote-123)ཡིན་ཏེ། སྨྲ་བ་ཉིད་དང་། ཐམས་ཅད་མཁྱེན་པ་ཉིད་གཉིས་[[105]](#footnote-124)ལ་འགལ་བ་མེད་པའི་ཕྱིར་རོ། །​མ་མཐོང་དུ་ཟིན་ཀྱང་ཐམས་ཅད་མཁྱེན་པ་[[106]](#footnote-125)གང་ཡིན་པ་དེ་སྨྲ་བ་མ་[[107]](#footnote-126)ཡིན་ནོ་ཞེས་བྱ་བའི་ལྡོག་[[108]](#footnote-127)པ་ནི་མི་འགྲུབ་[[109]](#footnote-128)སྟེ། ཐེ་ཚོམ་ཟ་བའི་ཕྱིར་རོ། །​དངོས་པོ་རྣམས་ཀྱི་འགལ་བ་ནི་རྣམ་པ་གཉིས་ཏེ། རྒྱུ་མ་ཚང་བ་མེད་པར་འབྱུང་བ་ལ་གཞན་ཡོད་ན་མེད་པའི་ཕྱིར་འགལ་བ་སྟེ། གྲང་བ་དང་ཚ་བའི་རེག་པ་ལྟ་བུའོ། །​གཅིག་གིས་གཅིག་སྤངས་ཏེ་གནས་པའི་མཚན་ཉིད་ཁོ་ན་སྟེ་ཡོད་པ་དང་མེད་པ་ལྟ་བུའོ། །​འགལ་བ་རྣམ་པ་དེ་གཉི་ག་ཡང་སྨྲ་བ་ཉིད་དང་ཐམས་ཅད་མཁྱེན་པ་ཉིད་ལ་མི་སྲིད་པའི་ཕྱིར་མི་འགལ་བ་ཡོད་པའི་ཕྱིར་[[110]](#footnote-129)དམིགས་ཀྱང་མེད་པར་རྟོགས་པ་[[111]](#footnote-130)མ་ཡིན་ནོ། །​འདོད་ཆགས་ལ་སོགས་པ་དང་ཚིགས་[[112]](#footnote-131)ལ་སོགས་པ་ཡང་རྒྱུ་དང་འབྲས་བུའི་དངོས་པོར་མ་གྲུབ་པའི་ཕྱིར། དོན་གཞན་རྒྱུ་མ་ཡིན་པ་ལོག་པས་ཚིག་ལ་སོགས་པ་ལྡོག་པ་ནི་མ་ཡིན་ཏེ། དེ་ལྟར་ཚིག་[[113]](#footnote-132)ལ་སོགས་པ་ལྡོག་པ་ལ་ཐེ་ཚོམ་ཟ་བ་དང་ལྡན་པའི་མ་ངེས་པ་ཡིན་ནོ། །​ཚུལ་གཉིས་ཀྱི་[[114]](#footnote-133)ཕྱིན་ཅི་ལོག་ཏུ་གྲུབ་པ་ནི་འགལ་བ་ཡིན་ནོ། །​གཉིས་པོ་གང་ཞེ་ན། མཐུན་པའི་ཕྱོགས་ལ་ཡོད་པ་དང་། མི་མཐུན་པའི་ཕྱོགས་ལ་མེད་པའོ།[[115]](#footnote-134) །​བྱས་པ་ཉིད་དང་བརྩལ་[[116]](#footnote-135)མ་ཐག་ཏུ་འབྱུང་བ་[[117]](#footnote-136)ཉིད་ནི་རྟག་པ་ཉིད་[[118]](#footnote-137)སྒྲུབ་པ་ལ་[[119]](#footnote-138)འགལ་བའི་གཏན་ཚིགས་ལྟར་སྣང་བ་ཡིན་ཏེ། [[120]](#footnote-139)འདི་གཉིས་ཀྱི་[[121]](#footnote-140)མཐུན་པའི་ཕྱོགས་ལ་མེད་པ་དང་། མི་མཐུན་པའི་ཕྱོགས་ལ་ཡོད་པས་[[122]](#footnote-141)ཕྱིན་ཅི་ལོག་ཏུ་གྲུབ་པ་ཡིན་ལ། དེ་གཉིས་ནི་བསྒྲུབ་པར་[[123]](#footnote-142)བྱ་བ་ཕྱིན་ཅི་ལོག་ཏུ་སྒྲུབ་པའི་ཕྱིར་[[124]](#footnote-143)འགལ་བ་དག་ཡིན་ནོ། །​འདོད་པ་ལ་གནོད་པ་བྱེད་པའི་ཕྱིར་འགལ་བ་གསུམ་[[125]](#footnote-144)པ་ཡང་བ་[[126]](#footnote-145)མ་ཡིན་ནམ། དཔེར་ན་འདུས་པ་ཡིན་པའི་ཕྱིར་[[127]](#footnote-146)མིག་ལ་སོགས་[[128]](#footnote-147)པ་ནི་གཞན་གྱི་དོན་བྱེད་པ་ཉིད་[[129]](#footnote-148)དེ་མལ་ཆ་དང་སྟན་ལ་སོགས་པའི་ཡན་ལག་བཞིན་ནོ་ཞེས་པ་ལྟ་བུའོ། །​དེ་ནི་འདུས་པ་མ་ཡིན་པ་གཞན་གྱི་དོན་བྱེད་པར་འདོད་དེ། ཕྱིན་ཅི་ལོག་ཏུ་སྒྲུབ་པའི་ཕྱིར་འགལ་བའོ། །​དེ་ཅིའི་ཕྱིར་མ་སྨྲས་ཤེ་ན། འདི་གཉིས་ཁོ་ནའི་ནང་དུ་འདུས་པའི་ཕྱིར།[[130]](#footnote-149) དེ་ནི་བསྒྲུབ་པར་བྱ་བ་[[131]](#footnote-150)ལོག་པར་བསྒྲུབས་པས་[[132]](#footnote-151)འདི་གཉིས་དང་ཐ་དད་པ་མ་ཡིན་ནོ། །​འདོད་པ་དང་སྨྲས་པ་གཉིས་ལ་བསྒྲུབ་པར་བྱ་བ་ཉིད་དུ་ནི་བྱེ་བྲག་ཅི་ཡང་མེད་དོ། །​ཚུལ་གཉིས་ལས་གཅིག་ནི་མ་གྲུབ་ལ། ཅིག་ཤོས་ལ་ནི་ཐེ་ཚོམ་ཟ་བ་[[133]](#footnote-152)ཡང་མ་ངེས་པ་ཡིན་ཏེ།[[134]](#footnote-153) དཔེར་ན་སྨྲ་བའི་ཕྱིར་འདོད་ཆགས་དང་བྲལ་བའམ། ཐམས་ཅད་མཁྱེན་པ་ཡིན་ནོ་ཞེས་བྱ་བ་ལྟ་བུ་སྟེ།[[135]](#footnote-154) འདི་ལ་[[136]](#footnote-155)ལྡོག་པ་ནི་མ་གྲུབ་ལ། རྗེས་སུ་འགྲོ་བ་ལ་ནི་[[137]](#footnote-156)ཐེ་ཚོམ་ཟ་བ་ཡིན་ཏེ། ཐམས་ཅད་མཁྱེན་པ་དང་འདོད་ཆགས་དང་བྲལ་བ་[[138]](#footnote-157)ནི་བསྐལ་པ་ཡིན་པའི་ཕྱིར། དེ་ལ་ཚིག་ལ་སོགས་པ་ཡོད་དམ་མེད་པར་[[139]](#footnote-158)ཐེ་ཚོམ་ཟ་བའི་ཕྱིར་རོ། །​ཚུལ་དེ་ཉིད་[[140]](#footnote-159)ལ་ཐེ་ཚོམ་ཟ་ན་མ་ངེས་པ་ཡིན་ཏེ། དཔེར་ན་སྲོག་ལ་སོགས་པ་དང་ལྡན་པའི་ཕྱིར། གསོན་པོའི་ལུས་ནི་བདག་དང་བཅས་པ་ཡིན་ནོ་ཞེས་བྱ་བ་ལྟ་བུ་སྟེ།[[141]](#footnote-160) བདག་དང་བཅས་པ་དང་བདག་མེད་པ་ལས་[[142]](#footnote-161)གང་ལ་སྲོག་ལ་སོགས་པ་གནས་པར་འགྱུར་བའི་ཕུང་པོ་གཞན་ནི་མེད་དེ། བདག་གནས་པ་དང་རྣམ་པར་གཅོད་པ་དག་གིས་ཐམས་ཅད་བསྡུས་པའི་ཕྱིར་རོ། །​འདི་གཉིས་ལས་གཅིག་ལ་གནས་པར་ཡང་ངེས་པ་མེད་དེ། བདག་དང་བཅས་པའམ་བདག་མེད་པར་སྒྲུབ་པ་ལ་སྲོག་ལ་སོགས་པ་[[143]](#footnote-162)མ་གྲུབ་པའི་ཕྱིར་རོ།[[144]](#footnote-163) །​དེ་བས་ན་གསོན་པོའི་ལུས་དང་འབྲེལ་བ་ཅན་གྱི་སྲོག་[[145]](#footnote-164)ལ་སོགས་པ་ནི་བདག་དང་བཅས་པ་དང་བདག་མེད་པ་ཐམས་ཅད་ལས་ལྡོག་པ་ཉིད་དུ་མ་གྲུབ་པའི་ཕྱིར་དེ་གཉིས་དང་མ་བྲལ་བའོ། །​བདག་[[146]](#footnote-165)གཅིག་ལ་ཡང་མ་གྲུབ་པའི་ཕྱིར་དེ་ལ་རྗེས་སུ་འགྲོ་བ་མེད་དོ། །​བདག་དང་བཅས་པ་དང་བདག་མེད་པ་[[147]](#footnote-166)དེའི་རྗེས་སུ་འགྲོ་བ་དང་། ལྡོག་པ་གཉིས་མེད་པར་ངེས་པ་མེད་དེ། རྗེས་སུ་འགྲོ་བ་དང་ལྡོག་པ་གཉིས་ནི་ཕན་ཚུན་གཅོད་[[148]](#footnote-167)པའི་ངོ་བོ་ཁོ་ན་ཡིན་པའི་ཕྱིར་རོ། །​གཅིག་མེད་པར་ངེས་པ་ནི་[[149]](#footnote-168)ཅིག་ཤོས་ཡོད་པར་གདོན་མི་ཟ་བའི་ཕྱིར་རོ། །​དེ་ཉིད་ཀྱི་ཕྱིར་རྗེས་སུ་འགྲོ་བ་དང་ལྡོག་པ་གཉིས་ལ་ཐེ་ཚོམ་ཟ་བའི་མ་ངེས་པ་ཡིན་ཏེ། བསྒྲུབ་པར་བྱ་བ་དང་ཅིག་ཤོས་ལ་ངེས་པ་མེད་པའི་ཕྱིར་རོ། །​དེ་ལྟར་ན་[[150]](#footnote-169)ཚུལ་གསུམ་པོ་དེ་[[151]](#footnote-170)དག་ལས་ཚུལ་རེ་རེ་ཡང་གཉིས་གཉིས་ལ་མ་གྲུབ་པའམ། ཐེ་ཚོམ་ཟ་བ་ཡིན་ཏེ། ཅི་རིགས་པར་གཏན་ཚིགས་ལྟར་སྣང་བ་གསུམ་པོ་[[152]](#footnote-171)མ་གྲུབ་པ་དང་འགལ་བ་དང་། མ་ངེས་པ་དག་ཡིན་ནོ། །​འགལ་བ་མི་འཁྲུལ་པ་ཅན་ཡང་ཐེ་ཚོམ་གྱི་རྒྱུར་བཤད་ན། དེ་འདིར་མ་སྨོས་ཏེ། རྗེས་སུ་དཔག་པའི་ཡུལ་ལ་མི་སྲིད་པའི་ཕྱིར་རོ། །​འབྲས་བུའམ་[[153]](#footnote-172)རང་བཞིན་ནམ་མི་དམིགས་པའི་མཚན་ཉིད་སྨོས་པ་ལ་[[154]](#footnote-173)འགལ་བ་མི་འཁྲུལ་པ་ཅན་མི་[[155]](#footnote-174)སྲིད་ལ། མི་འཁྲུལ་པ་ཅན་གཞན་ནི་མེད་དོ། །​དེ་ལྟ་བས་ན་དངོས་པོ་མ་མཐོང་པའི་སྟོབས་ཀྱིས་ཞུགས་པ་ཡིན་པས་ན་ལུང་ལ་བརྟེན་པའི་རྗེས་སུ་དཔག་པ་ལ་བརྟེན་ཏེ། དེའི་དོན་དཔྱད་པ་དག་ལ་འགལ་བ་མི་འཁྲུལ་པ་ཅན་ནི་སྒྲུབ་པའི་སྐྱོན་དུ་བཤད་དོ། །​བསྟན་བཅོས་བྱེད་པ་རྣམས་ནི་དོན་རྣམས་[[156]](#footnote-175)ལ་འཁྲུལ་པས་རང་བཞིན་ལོག་[[157]](#footnote-176)པར་སྟོན་པ་སྲིད་པའི་ཕྱིར་རོ། །​དངོས་པོ་ཅི་ལྟ་བ་བཞིན་དུ་གནས་པར་འདུག་པ་བདག་དང་འབྲས་བུ་དང་མི་དམིགས་པ་དག་ལ་མི་སྲིད་པའི་ཕྱིར་རོ། །​འདིར་དཔེ་ནི་གང་ཞིག་ཡུལ་ཐམས་ཅད་ན་གནས་པ་རང་དང་འབྲེལ་བ་ཅན་དག་དང་། གཅིག་པུར་[[158]](#footnote-177)མངོན་པར་འབྲེལ་བ་དེ་ནི་ཐམས་ཅད་ལ་[[159]](#footnote-178)གནས་པ་ཡིན་ཏེ། དཔེར་ན་ནམ་མཁའ་ལ་སོགས་པ་[[160]](#footnote-179)བཞིན་ནོ། །​སྤྱི་ཡང་[[161]](#footnote-180)ཡུལ་ཐམས་ཅད་[[162]](#footnote-181)པ་རང་དང་འབྲེལ་བ་ཅན་དག་དང་ཅིག་ཅར་དུ་མངོན་པར་འབྲེལ་ཏོ། །​དེ་དང་འབྲེལ་བ་ཅན་གྱི་རང་བཞིན་ཙམ་གྱི་རྗེས་སུ་འཇུག་པའི་རང་བཞིན་ཅན་དེའི་ཡུལ་ན་འདུག་པའི་རང་བཞིན་ཉིད་ཡིན་ནོ། །​གང་ན་གང་མེད་པ་དེ་ནི་དེའི་ཡུལ་བདག་ཉིད་[[163]](#footnote-182)ཁྱབ་པར་བྱེད་པ་མ་ཡིན་ནོ་ཞེས་བྱ་བ་ནི་[[164]](#footnote-183)རང་བཞིན་གྱི་གཏན་ཚིགས་ཀྱི་[[165]](#footnote-184)སྦྱོར་བ་ཡིན་ནོ། །​སྦྱོར་བ་གཉིས་པ་ཡང་[[166]](#footnote-185)དམིགས་པའི་རིག་བྱར་གྱུར་པ་གང་ཞིག་གང་ན་མི་དམིགས་པ་དེ་ནི་དེ་ན་མེད་དེ། དཔེར་ན་འགའ་ཞིག་ན་བུམ་པ་མེད་དོ་ཞེས་བྱ་བ་ལྟ་བུ་ཡིན་ལ་གསལ་བའི་[[167]](#footnote-186)བར་རྣམས་ལ་ཡང་དམིགས་པའི་རིག་བྱར་གྱུར་པ་སྤྱི་མི་དམིགས་སོ་ཞེས་བྱ་བའོ།[[168]](#footnote-187) །​མི་དམིགས་པ་འདི་དང་རང་བཞིན་དེ་ནི་ཕན་ཚུན་འགལ་བའི་དོན་དུ་བསྒྲུབས་པ་[[169]](#footnote-188)ཡིན་པས་གཅིག་ལ་ཐེ་ཚོམ་སྐྱེད་པར་བྱེད་དོ། །​གཏན་ཚིགས་ཀྱི་མཚན་ཉིད་གསུམ་སྨོས་པ་དེ་ཙམ་གྱིས་དོན་རྟོགས་པས་དཔེ་ཞེས་བྱ་བ་སྒྲུབ་པའི་ཡན་ལག་ནི་ལོགས་ཤིག་ཏུ་ཅི་ཡང་མེད་དོ། །​དེས་ན་དེའི་མཚན་ཉིད་ལོགས་ཤིག་ཏུ་མ་བརྗོད་དེ་དོན་གོ་བའི་ཕྱིར་རོ།[[170]](#footnote-189) །​གཏན་ཚིགས་ནི་མཐུན་པའི་ཕྱོགས་ཉིད་ལ་ཡོད་པ་དང་། མི་མཐུན་པའི་ཕྱོགས་ཐམས་ཅད་ལས་ལྡོག་པའི་ཚུལ་དུ་[[171]](#footnote-190)བྱེ་བྲག་མེད་པར་བཤད་པ་ལ། ཡང་བྱེ་བྲག་ཏུ་ནི་འབྲས་བུ་དང་རང་བཞིན་གཉིས་ཀྱི་[[172]](#footnote-191)སྐྱེ་བ་དང་དེ་ཙམ་གྱི་རྗེས་སུ་འཇུག་པ་ཡིན་པར་བསྟན་པ་[[173]](#footnote-192)ཤེས་པར་བྱ་བར་བཤད་དེ། དེ་ཡང་སྟོན་པར་བྱེད་པས་གང་ན་དུ་བ་ཡོད་པ་དེ་ན་མེ་ཡོད་ལ། མེ་མེད་ན་དུ་བ་ཡང་མེད་དེ། དཔེར་ན་ཚང་བང་[[174]](#footnote-193)དང་གཞན་པ་ལྟ་བུའོ། །​གང་ན་[[175]](#footnote-194)བྱས་པ་ཉིད་ཡོད་པ་དེ་ན་མི་རྟག་པ་ཉིད་ཡོད་ལ། མི་རྟག་པ་ཉིད་མེད་ན་བྱས་པ་ཡང་མི་སྲིད་དེ། དཔེར་ན་བུམ་པ་དང་ནམ་མཁའ་དག་[[176]](#footnote-195)ལྟ་བུའོ་ཞེས་བཤད་པར་བྱའོ། །​གཞན་དུ་ན་མཐུན་པའི་ཕྱོགས་དང་མི་མཐུན་པའི་ཕྱོགས་དག་ལ་ཡོད་པ་དང་མེད་པ་ཇི་སྐད་སྨོས་པའི་རྣམ་པ་དག་བསྟན་པར་མི་ནུས་སོ། །​འབྲས་བུའི་རྟགས་ནི་དེའི་འབྲས་བུ་ཉིད་དུ་ངེས་པའམ་རང་བཞིན་གྱི་རྟགས་ནི་རང་བཞིན་གྱིས་ཁྱབ་པ་ཡིན་ལ། དེའི་ཚུལ་ནི་དེ་ཙམ་དུ་ཟད་པའི་ཕྱིར་རོ། །​འདིས་ནི་དཔེའི་ཉེས་པ་རྣམས་ཀྱང་བསལ་བ་ཡིན་ཏེ། དཔེར་ན་སྒྲ་ནི་རྟག་པ་ཡིན་ཏེ་[[177]](#footnote-196)ལུས་ཅན་མ་ཡིན་པའི་ཕྱིར། ལས་དང་རྡུལ་ཕྲ་རབ་དང་། བུམ་པ་བཞིན་ནོ་ཞེས་བྱ་བ་ནི། བསྒྲུབ་པར་བྱ་བ་དང་། སྒྲུབ་པར་བྱེད་[[178]](#footnote-197)པའི་ཆོས་དག་[[179]](#footnote-198)གཉིས་ཀ་མེད་པ་ཡིན་ནོ། །​དེ་བཞིན་དུ་བསྒྲུབ་པར་བྱ་བའི་ཆོས་ལ་ཐེ་ཚོམ་ཟ་བ་ལ་སོགས་པ་ཡང་། དཔེར་ན་སྨྲ་བའི་ཕྱིར་ན། འདོད་ཆགས་ལ་སོགས་པ་དང་ལྡན་པ་ཡིན་ཏེ། ལམ་པོ་ཆེའི་མི་བཞིན་ནོ་ཞེས་བྱ་བ་དང་། མི་འདི་ནི་འདོད་ཆགས་ལ་སོགས་པ་དང་ལྡན་པའི་ཕྱིར། འཆི་བའི་ཆོས་ཅན་ཡིན་ཏེ་ལམ་པོ་ཆེའི་མི་བཞིན་ནོ་ཞེས་བྱ་བ་དང་། འདོད་ཆགས་ལ་སོགས་པ་དང་ལྡན་པའི་ཕྱིར་ཐམས་ཅད་མཁྱེན་པ་མ་ཡིན་ཏེ། [[180]](#footnote-199)ལམ་པོ་ཆེའི་མི་བཞིན་ནོ། །​ཞེས་བྱ་བ་ལྟ་བུའོ། །​རྗེས་སུ་འགྲོ་བ་མེད་པ་དང་། རྗེས་སུ་འགྲོ་བ་རབ་ཏུ་མ་བསྟན་པ་ནི་དཔེར་ན་གང་སྨྲ་བ་དེ་ནི་འདོད་ཆགས་ལ་སོགས་པ་[[181]](#footnote-200)དང་ལྡན་པ་སྟེ། འདོད་པའི་མི་བཞིན་ནོ་ཞེས་བྱ་བ་དང་། བྱས་པའི་ཕྱིར་སྒྲ་ནི་མི་རྟག་པ་སྟེ། བུམ་པ་བཞིན་ནོ་ཞེས་བྱ་བ་ལྟ་བུའོ། །​དེ་བཞིན་དུ་རྗེས་སུ་འགྲོ་བ་ཕྱིན་ཅི་ལོག་ནི་གང་མི་རྟག་པ་དེ་ནི་བྱས་པའོ་ཞེས་བྱ་བ་ལྟ་བུ་སྟེ།[[182]](#footnote-201) ཆོས་མཐུན་པས་ཡིན་ནོ། །​ཆོས་མི་མཐུན་པས་ཀྱང་རྡུལ་ཕྲ་རབ་དང་ལས་དང་ནམ་མཁའ་བཞིན་ནོ་ཞེས་བྱ་བ་ནི། བསྒྲུབ་པར་བྱ་བ་ལ་སོགས་པ་[[183]](#footnote-202)ལས་མི་ལྡོག་པ་ཅན་དག་ཡིན་ནོ། །​དེ་བཞིན་དུ་[[184]](#footnote-203)བསྒྲུབ་པར་བྱ་བ་ལས། ལྡོག་པ་ལ་ཐེ་ཚོམ་ཟ་བ་ལ་སོགས་པ་ནི། དཔེར་ན་སེར་སྐྱ་ལ་སོགས་པ་[[185]](#footnote-204)ནི་ཐམས་ཅད་མཁྱེན་པའམ་ཡིད་ཆེས་པ་མ་ཡིན་ཏེ། ཐམས་ཅད་མཁྱེན་པ་དང་འདོད་ཆགས་དང་བྲལ་བའི་རྟགས་སུ་གྱུར་པ་ཚད་མ་ཕུལ་དུ་ཕྱིན་པ་བསྟན་པ་མེད་པ་ཉིད་ཀྱི་ཕྱིར་རོ་ཞེས་བྱ་བ་ལྟ་བུའོ། །​འདིར་ཆོས་མི་མཐུན་པའི་དཔེ་ནི་གང་ཞིག་ཐམས་ཅད་མཁྱེན་པའམ། འདོད་ཆགས་དང་བྲལ་བ་ཡིན་པ་དེས་ནི་སྐར་མའི་[[186]](#footnote-205)ཤེས་པ་ལ་སོགས་པ་བསྟན་ཏེ། དཔེར་ན་ཁྱུ་མཆོག་དང་སྡོང་རིས་ལ་སོགས་པ་ལྟ་བུའོ།[[187]](#footnote-206) །​ཆོས་མི་མཐུན་པའི་དཔེ་ལས་[[188]](#footnote-207)བསྒྲུབ་པར་བྱ་བའི་ཆོས་ཐམས་ཅད་མཁྱེན་པ་ཉིད་[[189]](#footnote-208)མ་ཡིན་པ་དང་། ཡིད་ཆེས་པ་མ་ཡིན་པ་གཉིས་ལྡོག་པ་ལ་ཐེ་ཚོམ་ཟ་བ་ཡིན་ནོ། །​སྒྲུབ་པ་ལས་ལྡོག་པ་ལ་ཐེ་ཚོམ་ཟ་བ་ནི། དཔེར་ན་གསུམ་རིག་པའི་བྲམ་ཟེས་[[190]](#footnote-209)ནི་མི་འགའ་ཞིག་གི་བརྗོད་པར་འདོད་པའི་ཚིག་གཟུང་བར་མི་བྱ་སྟེ། འདོད་ཆགས་ལ་སོགས་པ་དང་ལྡན་པའི་ཕྱིར་རོ་ཞེས་བྱ་བ་ལྟ་བུའོ། །​འདིར་ཆོས་མི་མཐུན་པའི་དཔེ་ནི་ཚིག་གཟུང་བར་བྱ་བ་གང་དག་ཡིན་པ་དེ་ནི་འདོད་ཆགས་ལ་སོགས་པ་དང་མི་ལྡན་པ་སྟེ། དཔེར་ན་གོ་ཏ་མ་ལ་སོགས་པ་ཆོས་ཀྱི་བསྟན་བཅོས་རྣམས་བྱེད་པ་ལྟ་བུ་སྟེ། གཽ་ཏ་མ་ལ་སོགས་པ་ལས་སྒྲུབ་པའི་ཆོས་འདོད་ཆགས་ལ་སོགས་པ་དང་ལྡན་པ་ལྡོག་པ་ལ་ཐེ་ཚོམ་ཟ་བ་ཡིན་ནོ། །​གཉིས་ཀ་ལས་[[191]](#footnote-210)ལྡོག་པ་ལ་ཐེ་ཚོམ་ཟ་བ་ནི། དཔེར་ན་སེར་སྐྱ་ལ་སོགས་པ་ནི་ཡོངས་སུ་འཛིན་པ་དང་ཀུན་ཏུ་འཛིན་པ་དང་ལྡན་པའི་ཕྱིར་འདོད་ཆགས་དང་བྲལ་བ་མ་ཡིན་ནོ་ཞེས་བྱ་བ་ལྟ་བུའོ། །​འདིར་ཆོས་མི་མཐུན་པའི་དཔེ་ནི། གང་ཞིག་འདོད་ཆགས་དང་བྲལ་བ་[[192]](#footnote-211)དེ་ལ་ནི། ཡོངས་སུ་འཛིན་པ་དང་། ཀུན་དུ་འཛིན་པ་མེད་དེ། དཔེར་ན་ཁྱུ་མཆོག་ལ་སོགས་པ་ལྟ་བུ་སྟེ། བསྒྲུབ་པར་[[193]](#footnote-212)བྱ་བ་[[194]](#footnote-213)དང་སྒྲུབ་པའི་ཆོས་འདོད་ཆགས་དང་བྲལ་བ་ཉིད་དང་། ཡོངས་སུ་འཛིན་པ་དང་ཀུན་དུ་འཛིན་པ་ཁྱུ་མཆོག་ལ་སོགས་པ་ལས་ལྡོག་པ་ལ་ཐེ་ཚོམ་ཟ་བ་ཡིན་ནོ། །​ལྡོག་པ་མེད་པ་ནི་དཔེར་ན་སྨྲ་བའི་ཕྱིར་འདོད་ཆགས་དང་བྲལ་བ་[[195]](#footnote-214)མ་ཡིན་ནོ་ཞེས་བྱ་བ་ལྟ་བུའོ། །​གང་ལ་འདོད་ཆགས་དང་མ་བྲལ་བ་ཉིད་མེད་པ་[[196]](#footnote-215)དེ་ནི་སྨྲ་བ་མ་ཡིན་ཏེ། དཔེར་ན་རྡོའི་དུམ་བུ་བཞིན་ནོ་ཞེས་བྱ་བ་ལྟ་བུ་སྟེ། [[197]](#footnote-216)གལ་ཏེ་རྡོའི་དུམ་བུ་ལས་གཉི་ག་ལྡོག་པ་ཡོད་མོད་ཀྱི། འོན་ཀྱང་འདོད་ཆགས་དང་བྲལ་བ་ཐམས་ཅད་སྨྲ་བ་མ་ཡིན་ནོ་ཞེས་བྱ་བར་ཁྱབ་པར་ལྡོག་པ་མ་གྲུབ་པའི་ཕྱིར་ལྡོག་པ་མེད་པ་ཡིན་ནོ། །​ལྡོག་པ་རབ་ཏུ་མ་བསྟན་པ་ནི། ཆོས་མི་མཐུན་པ་དཔེར་ན་སྒྲ་ནི་བྱས་པའི་[[198]](#footnote-217)མི་རྟག་པ་སྟེ། དཔེར་ན་ནམ་མཁའ་བཞིན་ནོ་ཞེས་བྱ་བ་ལྟ་བུའོ། །​ལྡོག་པ་ཕྱིན་ཅི་ལོག་ནི། དཔེར་ན་གང་མ་བྱས་པ་དེ་ནི་རྟག་པ་ཡིན་ནོ་ཞེས་བྱ་བ་ལྟ་བུའོ། །​དཔེ་ལྟར་སྣང་བ་དེ་དག་གིས་ནི་གཏན་ཚིགས་ཀྱི་སྤྱིའི་མཚན་ཉིད་མཐུན་པའི་ཕྱོགས་ཉིད་ལ་ཡོད་པ་དང་། མི་མཐུན་པའི་ཕྱོགས་ཐམས་ཅད་ལ་[[199]](#footnote-218)མེད་པ་ཉིད་དམ། བྱེ་བྲག་གི་མཚན་ཉིད་བསྟན་པར་མི་ནུས་ཏེ། དེའི་ཕྱིར་དོན་གྱི་དབང་གིས་དེ་དག་བསལ་བར་རིག་པར་བྱའོ། །​མ་ཚང་བ་ཉིད་ལ་སོགས་པ་སྨྲས་པ་ནི། སུན་འབྱིན་པ་དག་ཡིན་ནོ། །​སྔར་བསྒྲུབ་པའི་[[200]](#footnote-219)རྐྱེན་[[201]](#footnote-220)མ་ཚང་བ་ལ་སོགས་པ་སྨོས་པ་གང་ཡིན་པ་དེ་དག་བརྗོད་པ་ནི་སུན་འབྱིན་པ་ཡིན་ཏེ། དེས་ཕ་རོལ་པོ་[[202]](#footnote-221)འདོད་པའི་དོན་འགྲུབ་པ་ལ་གེགས་བྱེད་པའི་ཕྱིར་རོ། །​སུན་འབྱིན་པ་ལྟར་སྣང་བ་དག་ནི་ལྟག་ཆོད་[[203]](#footnote-222)རྣམས་ཏེ། ཡང་དག་པ་མ་ཡིན་པའི་སྐྱོན་བརྗོད་པ་དག་ནི་ལྟག་ཆོད་[[204]](#footnote-223)རྣམས་ཡིན་ནོ། །​གཞན་གྱི་དོན་གྱི་[[205]](#footnote-224)རྗེས་སུ་དཔག་པའི་ལེའུ་སྟེ་གསུམ་པའོ།། །​།རིགས་པའི་[[206]](#footnote-225)ཐིགས་པ་ཞེས་བྱ་བའི་རབ་ཏུ་བྱེད་པ་རྫོགས་སོ།། །​།པཎྜི་ཏ་གཞན་ལ་ཕན་པ་བཟང་པོ་ལ་སོགས་པ་དང་། བོད་ཀྱི་ལོ་ཙཱ་བ་བློ་ལྡན་ཤེས་རབ་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ།། །​།[[207]](#footnote-226)

1. །ན་ སྣར་ཐང་། པེ་ཅིན། [↑](#footnote-ref-20)
2. །འཁྲུགས་ སྣར་ཐང་། །འཁྲུལ་ པེ་ཅིན། [↑](#footnote-ref-21)
3. བསྐྱེད་པའི་ སྣར་ཐང་། པེ་ཅིན། [↑](#footnote-ref-22)
4. བསྒོམས་པའི་ སྣར་ཐང་། པེ་ཅིན། [↑](#footnote-ref-23)
5. བྱུང་བའི་ སྣར་ཐང་། པེ་ཅིན། [↑](#footnote-ref-24)
6. ནུས་པ་ སྣར་ཐང་། པེ་ཅིན། [↑](#footnote-ref-25)
7. ཡིན་ཏེ། པེ་ཅིན། [↑](#footnote-ref-26)
8. གསུམ་པོ་ སྣར་ཐང་། པེ་ཅིན། [↑](#footnote-ref-27)
9. ཆོས་ སྣར་ཐང་། པེ་ཅིན། [↑](#footnote-ref-28)
10. དོ་ཞེས་པ་ སྣར་ཐང་། པེ་ཅིན། [↑](#footnote-ref-29)
11. བསྒྲུབ་པར་བྱ་བར་ པེ་ཅིན། [↑](#footnote-ref-30)
12. བྱ་ཏེ སྣར་ཐང་། ཕྱིར་ཏེ། པེ་ཅིན། [↑](#footnote-ref-31)
13. བྱུང་བའི་ སྣར་ཐང་། པེ་ཅིན། [↑](#footnote-ref-32)
14. ཕྱིར་དང་། སྣར་ཐང་། པེ་ཅིན། [↑](#footnote-ref-33)
15. རང་བཞིན་ སྣར་ཐང་། པེ་ཅིན། [↑](#footnote-ref-34)
16. འགྲུབ་པོ། སྣར་ཐང་། པེ་ཅིན། [↑](#footnote-ref-35)
17. འགྲུབ་པ་ཡང་ སྣར་ཐང་། པེ་ཅིན། [↑](#footnote-ref-36)
18. ལྡོག་ སྣར་ཐང་། [↑](#footnote-ref-37)
19. དེ་ཉིད་ཀྱིས་ སྣར་ཐང་། པེ་ཅིན། [↑](#footnote-ref-38)
20. དེར་ སྣར་ཐང་། [↑](#footnote-ref-39)
21. བྱེད་པ་མ་ པེ་ཅིན། [↑](#footnote-ref-40)
22. འགལ་བས་ སྣར་ཐང་། པེ་ཅིན། [↑](#footnote-ref-41)
23. འབྱུང་བ་ སྣར་ཐང་། པེ་ཅིན། [↑](#footnote-ref-42)
24. འབྱུང་བ་ སྣར་ཐང་། པེ་ཅིན། [↑](#footnote-ref-43)
25. རྒྱུ་ སྣར་ཐང་། པེ་ཅིན། [↑](#footnote-ref-44)
26. བྱེ་བྲག་དག་ སྣར་ཐང་། པེ་ཅིན། [↑](#footnote-ref-45)
27. ཡོད་པ་ པེ་ཅིན། [↑](#footnote-ref-46)
28. བཅུ་པོ་ སྣར་ཐང་། པེ་ཅིན། [↑](#footnote-ref-47)
29. དུ་ སྣར་ཐང་། འདུ་བར་ པེ་ཅིན། [↑](#footnote-ref-48)
30. བཅད་པ་ སྣར་ཐང་། པེ་ཅིན། [↑](#footnote-ref-49)
31. རིགས་ སྣར་ཐང་། པེ་ཅིན། [↑](#footnote-ref-50)
32. དཔག་པ་ལ་སོགས་པའི་ སྣར་ཐང་། པེ་ཅིན། [↑](#footnote-ref-51)
33. ཐིགས་པ་ སྣར་ཐང་། པེ་ཅིན། [↑](#footnote-ref-52)
34. དོན་གྱི་ སྣར་ཐང་། པེ་ཅིན། [↑](#footnote-ref-53)
35. གྱུར་ སྣར་ཐང་། [↑](#footnote-ref-54)
36. ནི་ལ་ཡང་ སྣར་ཐང་། པེ་ཅིན། [↑](#footnote-ref-55)
37. བྱེ་བྲག་གི་ སྣར་ཐང་། པེ་ཅིན། [↑](#footnote-ref-56)
38. བྱ་བ་ སྣར་ཐང་། པེ་ཅིན། [↑](#footnote-ref-57)
39. བྱེད་པའི་ སྣར་ཐང་། པེ་ཅིན། [↑](#footnote-ref-58)
40. བྱས་པ་ སྣར་ཐང་། པེ་ཅིན། [↑](#footnote-ref-59)
41. བཙལ་ སྣར་ཐང་། པེ་ཅིན། [↑](#footnote-ref-60)
42. ལྟ་བར་ སྣར་ཐང་། པེ་ཅིན། [↑](#footnote-ref-61)
43. རང་གི་ སྣར་ཐང་། པེ་ཅིན། [↑](#footnote-ref-62)
44. །ད་ པེ་ཅིན། [↑](#footnote-ref-63)
45. ན་ སྣར་ཐང་། པེ་ཅིན། [↑](#footnote-ref-64)
46. ཡོད་ སྣར་ཐང་། པེ་ཅིན། [↑](#footnote-ref-65)
47. མང་ སྣར་ཐང་། པེ་ཅིན། [↑](#footnote-ref-66)
48. འབྲས་བུ་ནི་ སྣར་ཐང་། པེ་ཅིན། [↑](#footnote-ref-67)
49. དམིགས་པར་ སྣར་ཐང་། པེ་ཅིན། [↑](#footnote-ref-68)
50. མིན་ སྣར་ཐང་། [↑](#footnote-ref-69)
51. ན་ སྣར་ཐང་། པེ་ཅིན། [↑](#footnote-ref-70)
52. འབྱུང་བ་ སྣར་ཐང་། པེ་ཅིན། [↑](#footnote-ref-71)
53. བྱ་བ་ལ་ སྣར་ཐང་། པེ་ཅིན། [↑](#footnote-ref-72)
54. ངས་ནི་ སྣར་ཐང་། [↑](#footnote-ref-73)
55. ཚིགས་ སྣར་ཐང་། པེ་ཅིན། [↑](#footnote-ref-74)
56. སྒོ་ནས་ སྣར་ཐང་། པེ་ཅིན། [↑](#footnote-ref-75)
57. གང་ཡོད་པ་ ཅོ་ནེ། [↑](#footnote-ref-76)
58. དེ་ལྟར་ སྣར་ཐང་། པེ་ཅིན། [↑](#footnote-ref-77)
59. གང་མ་ སྣར་ཐང་། པེ་ཅིན། [↑](#footnote-ref-78)
60. བུམ་པ་མ་ སྣར་ཐང་། པེ་ཅིན། [↑](#footnote-ref-79)
61. ཉིད་ པེ་ཅིན། [↑](#footnote-ref-80)
62. བསལ་བས་ སྣར་ཐང་། པེ་ཅིན། [↑](#footnote-ref-81)
63. བྱ་ སྣར་ཐང་། པེ་ཅིན། [↑](#footnote-ref-82)
64. ཁོ་ནར་ སྣར་ཐང་། པེ་ཅིན། [↑](#footnote-ref-83)
65. ཉིད་ སྣར་ཐང་། པེ་ཅིན། [↑](#footnote-ref-84)
66. བསྒྲུབ་པ་ ཅོ་ནེ། [↑](#footnote-ref-85)
67. བ་ སྣར་ཐང་། པེ་ཅིན། [↑](#footnote-ref-86)
68. བྱ་བ་ ཅོ་ནེ། [↑](#footnote-ref-87)
69. མེད་པས་ སྣར་ཐང་། པེ་ཅིན། [↑](#footnote-ref-88)
70. ནི་ སྣར་ཐང་། པེ་ཅིན། [↑](#footnote-ref-89)
71. བྱ་བ་ནི་ སྣར་ཐང་། པེ་ཅིན། [↑](#footnote-ref-90)
72. བཀོད་ སྣར་ཐང་། [↑](#footnote-ref-91)
73. པས། སྣར་ཐང་། པེ་ཅིན། [↑](#footnote-ref-92)
74. ཚིགས་ སྣར་ཐང་། པེ་ཅིན། [↑](#footnote-ref-93)
75. བཞི་ སྣར་ཐང་། པེ་ཅིན། [↑](#footnote-ref-94)
76. གཞན་གྱིས་ པེ་ཅིན། [↑](#footnote-ref-95)
77. བཙལ་བ་ སྣར་ཐང་། པེ་ཅིན། [↑](#footnote-ref-96)
78. དེ་ སྣར་ཐང་། པེ་ཅིན། [↑](#footnote-ref-97)
79. ཡིན་ནོ་ སྣར་ཐང་། པེ་ཅིན། [↑](#footnote-ref-98)
80. གྱི་གསལ་ སྣར་ཐང་། པེ་ཅིན། [↑](#footnote-ref-99)
81. བུམ་པ་མི་ པེ་ཅིན། [↑](#footnote-ref-100)
82. ལྟ། སྣར་ཐང་། པེ་ཅིན། [↑](#footnote-ref-101)
83. འདོད་པ་དང་ སྣར་ཐང་། པེ་ཅིན། [↑](#footnote-ref-102)
84. བྱ་བ་ སྣར་ཐང་། པེ་ཅིན། [↑](#footnote-ref-103)
85. ལ། སྣར་ཐང་། པེ་ཅིན། [↑](#footnote-ref-104)
86. གཉིས་ཀ་ལ་ སྣར་ཐང་། པེ་ཅིན། [↑](#footnote-ref-105)
87. གྲུབ་བམ། སྣར་ཐང་། པེ་ཅིན། [↑](#footnote-ref-106)
88. མི་རྟག་པ་ཉིད་དུ་ སྣར་ཐང་། པེ་ཅིན། [↑](#footnote-ref-107)
89. རྣམས་ སྣར་ཐང་། པེ་ཅིན། [↑](#footnote-ref-108)
90. བཤུས་ན་ སྣར་ཐང་། པེ་ཅིན། [↑](#footnote-ref-109)
91. ཕྱིར་རྒོལ་བ་ སྣར་ཐང་། པེ་ཅིན། [↑](#footnote-ref-110)
92. བསླབས་པ་ སྣར་ཐང་། པེ་ཅིན། [↑](#footnote-ref-111)
93. གྲགས་པའི་ སྣར་ཐང་། པེ་ཅིན། [↑](#footnote-ref-112)
94. ནི་ སྣར་ཐང་། [↑](#footnote-ref-113)
95. གྲགས་པའི་ པེ་ཅིན། [↑](#footnote-ref-114)
96. བསྒྲུབ་པ་ སྣར་ཐང་། པེ་ཅིན། [↑](#footnote-ref-115)
97. །གཞན་ སྣར་ཐང་། པེ་ཅིན། [↑](#footnote-ref-116)
98. མཐུན་པ་ སྣར་ཐང་། པེ་ཅིན། [↑](#footnote-ref-117)
99. ལྡན་པ་ལ་ སྣར་ཐང་། [↑](#footnote-ref-118)
100. བུའོ། །​ སྣར་ཐང་། པེ་ཅིན། [↑](#footnote-ref-119)
101. ཡིན་ནོ་ པེ་ཅིན། [↑](#footnote-ref-120)
102. དེས་ སྣར་ཐང་། པེ་ཅིན། [↑](#footnote-ref-121)
103. ལ་སོགས་པ་ སྣར་ཐང་། པེ་ཅིན། [↑](#footnote-ref-122)
104. གྱུར་པ་ སྣར་ཐང་། པེ་ཅིན། [↑](#footnote-ref-123)
105. ཉིད་ སྣར་ཐང་། པེ་ཅིན། [↑](#footnote-ref-124)
106. མཁྱེན་པ་ཉིད་ པེ་ཅིན། [↑](#footnote-ref-125)
107. སྨྲ་བ་ སྣར་ཐང་། པེ་ཅིན། [↑](#footnote-ref-126)
108. བྱ་བ་ལྡོག་ སྣར་ཐང་། བྱ་བ་ལྡེག་ པེ་ཅིན། [↑](#footnote-ref-127)
109. གྲུབ་ སྣར་ཐང་། པེ་ཅིན། [↑](#footnote-ref-128)
110. ཕྱིར་མི་ སྣར་ཐང་། པེ་ཅིན། [↑](#footnote-ref-129)
111. རྟོགས་ སྣར་ཐང་། པེ་ཅིན། [↑](#footnote-ref-130)
112. ཚིག་ སྣར་ཐང་། པེ་ཅིན། [↑](#footnote-ref-131)
113. ན་ཚིགས་ སྣར་ཐང་། པེ་ཅིན། [↑](#footnote-ref-132)
114. གཉིས་ སྣར་ཐང་། པེ་ཅིན། [↑](#footnote-ref-133)
115. ཡོད་པའོ། སྣར་ཐང་། པེ་ཅིན། [↑](#footnote-ref-134)
116. བསལ་ སྣར་ཐང་། པེ་ཅིན། [↑](#footnote-ref-135)
117. བྱུང་བ་ སྣར་ཐང་། པེ་ཅིན། [↑](#footnote-ref-136)
118. ཉིད་ སྣར་ཐང་། པེ་ཅིན། [↑](#footnote-ref-137)
119. པའི་ སྣར་ཐང་། པེ་ཅིན། [↑](#footnote-ref-138)
120. ནོ། །​ སྣར་ཐང་། པེ་ཅིན། [↑](#footnote-ref-139)
121. གཉིས་ནི་ སྣར་ཐང་། པེ་ཅིན། [↑](#footnote-ref-140)
122. ཡོད་པས་ཕྱིར་ སྣར་ཐང་། པེ་ཅིན། [↑](#footnote-ref-141)
123. བསྒྲུབ་ སྣར་ཐང་། པེ་ཅིན། [↑](#footnote-ref-142)
124. སྒྲུབ་པའི་ སྣར་ཐང་། པེ་ཅིན། [↑](#footnote-ref-143)
125. གསུམ་ཡོད་ སྣར་ཐང་། པེ་ཅིན། [↑](#footnote-ref-144)
126. པ་ སྣར་ཐང་། པེ་ཅིན། [↑](#footnote-ref-145)
127. ཡིན་པའི་ སྣར་ཐང་། པེ་ཅིན། [↑](#footnote-ref-146)
128. ལ་སོགས་སོགས་ སྣར་ཐང་། པེ་ཅིན། [↑](#footnote-ref-147)
129. བྱེད་ སྣར་ཐང་། པེ་ཅིན། [↑](#footnote-ref-148)
130. འདུས་པའི། སྣར་ཐང་། པེ་ཅིན། [↑](#footnote-ref-149)
131. བྱ་བའི་ སྣར་ཐང་། པེ་ཅིན། [↑](#footnote-ref-150)
132. བསྒྲུབ་པས་ ཅོ་ནེ། སྒྲུབ་པས་ སྣར་ཐང་། པེ་ཅིན། [↑](#footnote-ref-151)
133. ན་ སྣར་ཐང་། པེ་ཅིན། [↑](#footnote-ref-152)
134. ཡིན། སྣར་ཐང་། པེ་ཅིན། [↑](#footnote-ref-153)
135. ལྟ། སྣར་ཐང་། པེ་ཅིན། [↑](#footnote-ref-154)
136. ལ་ནི་ སྣར་ཐང་། པེ་ཅིན། [↑](#footnote-ref-155)
137. ལ་ སྣར་ཐང་། པེ་ཅིན། [↑](#footnote-ref-156)
138. བྲལ་བ་དག་ སྣར་ཐང་། པེ་ཅིན། [↑](#footnote-ref-157)
139. མེད་ སྣར་ཐང་། པེ་ཅིན། [↑](#footnote-ref-158)
140. གཉིས་ སྣར་ཐང་། པེ་ཅིན། [↑](#footnote-ref-159)
141. ལྟ། སྣར་ཐང་། པེ་ཅིན། [↑](#footnote-ref-160)
142. ལ་སོགས་པ་ སྣར་ཐང་། པེ་ཅིན། [↑](#footnote-ref-161)
143. ལ་སོགས་ སྣར་ཐང་། [↑](#footnote-ref-162)
144. ཕྱིར། སྣར་ཐང་། པེ་ཅིན། [↑](#footnote-ref-163)
145. སྲོག་པ་ སྣར་ཐང་། པེ་ཅིན། [↑](#footnote-ref-164)
146. བདག་ལ་ སྣར་ཐང་། པེ་ཅིན། [↑](#footnote-ref-165)
147. བདག་མེད་པ་ལས་ སྣར་ཐང་། པེ་ཅིན། [↑](#footnote-ref-166)
148. གཉིས་ སྣར་ཐང་། པེ་ཅིན། [↑](#footnote-ref-167)
149. ངེས་ན་ སྣར་ཐང་། པེ་ཅིན། [↑](#footnote-ref-168)
150. དེ་ལྟར་ སྣར་ཐང་། པེ་ཅིན། [↑](#footnote-ref-169)
151. གསུམ་པོ་ སྣར་ཐང་། པེ་ཅིན། [↑](#footnote-ref-170)
152. སྣང་བ་ སྣར་ཐང་། པེ་ཅིན། [↑](#footnote-ref-171)
153. དང་ སྣར་ཐང་། པེ་ཅིན། [↑](#footnote-ref-172)
154. ལས་ སྣར་ཐང་། པེ་ཅིན། [↑](#footnote-ref-173)
155. མི་ སྣར་ཐང་། པེ་ཅིན། [↑](#footnote-ref-174)
156. རྣམས་ནི་དོན་རྣམས་ པེ་ཅིན། [↑](#footnote-ref-175)
157. ལོགས་ སྣར་ཐང་། པེ་ཅིན། [↑](#footnote-ref-176)
158. ཅིག་ཅར་དུ་ སྣར་ཐང་། པེ་ཅིན། [↑](#footnote-ref-177)
159. ན་ སྣར་ཐང་། པེ་ཅིན། [↑](#footnote-ref-178)
160. ནམ་མཁའ་ སྣར་ཐང་། པེ་ཅིན། [↑](#footnote-ref-179)
161. སྤྱི་དང་ སྣར་ཐང་། པེ་ཅིན། [↑](#footnote-ref-180)
162. ཐམས་ཅད་ན་གནས་ སྣར་ཐང་། པེ་ཅིན། [↑](#footnote-ref-181)
163. ཡུལ་བདག་ཉིད་ཀྱིས་ སྣར་ཐང་། པེ་ཅིན། [↑](#footnote-ref-182)
164. བྱ་བ་ སྣར་ཐང་། པེ་ཅིན། [↑](#footnote-ref-183)
165. གཏན་ཚིགས་ཀྱིས་ སྣར་ཐང་། པེ་ཅིན། [↑](#footnote-ref-184)
166. གཉིས་པ་ སྣར་ཐང་། པེ་ཅིན། [↑](#footnote-ref-185)
167. བསལ་བའི་ སྣར་ཐང་། པེ་ཅིན། [↑](#footnote-ref-186)
168. བྱའོ། སྣར་ཐང་། པེ་ཅིན། [↑](#footnote-ref-187)
169. སྒྲུབ་པ་ སྣར་ཐང་། པེ་ཅིན། [↑](#footnote-ref-188)
170. ཕྱིར། སྣར་ཐང་། པེ་ཅིན། [↑](#footnote-ref-189)
171. ལྡོག་པའི་ སྣར་ཐང་། པེ་ཅིན། [↑](#footnote-ref-190)
172. གཉིས་ནི་ སྣར་ཐང་། པེ་ཅིན། [↑](#footnote-ref-191)
173. བསྟན་པར་ སྣར་ཐང་། པེ་ཅིན། [↑](#footnote-ref-192)
174. མང་ སྣར་ཐང་། པེ་ཅིན། [↑](#footnote-ref-193)
175. གང་ སྣར་ཐང་། པེ་ཅིན། [↑](#footnote-ref-194)
176. ནམ་མཁའ་ སྣར་ཐང་། པེ་ཅིན། [↑](#footnote-ref-195)
177. རྟག་པ་སྟེ་ སྣར་ཐང་། པེ་ཅིན། [↑](#footnote-ref-196)
178. བསྒྲུབ་ སྣར་ཐང་། པེ་ཅིན། [↑](#footnote-ref-197)
179. དང་ སྣར་ཐང་། པེ་ཅིན། [↑](#footnote-ref-198)
180. ཡིན་ པེ་ཅིན། [↑](#footnote-ref-199)
181. ལ་སོ་སོ་བ་ པེ་ཅིན། [↑](#footnote-ref-200)
182. ལྟ་བུའོ། སྣར་ཐང་། པེ་ཅིན། [↑](#footnote-ref-201)
183. ལ་སོ་སོ་བ་ པེ་ཅིན། [↑](#footnote-ref-202)
184. དེ་བཞིན་ སྣར་ཐང་། པེ་ཅིན། [↑](#footnote-ref-203)
185. ལ་སོ་སོ་བ་ པེ་ཅིན། [↑](#footnote-ref-204)
186. སྐར་མ་ སྣར་ཐང་། པེ་ཅིན། [↑](#footnote-ref-205)
187. ལྟ་བུ་སྟེ། སྣར་ཐང་། པེ་ཅིན། [↑](#footnote-ref-206)
188. ལ་ སྣར་ཐང་། པེ་ཅིན། [↑](#footnote-ref-207)
189. མཁྱེན་པ་ སྣར་ཐང་། པེ་ཅིན། [↑](#footnote-ref-208)
190. བྲམ་ཟེ་ སྣར་ཐང་། པེ་ཅིན། [↑](#footnote-ref-209)
191. གཉིས་ཀ་ལ་ སྣར་ཐང་། པེ་ཅིན། [↑](#footnote-ref-210)
192. འབྲལ་བ་ སྣར་ཐང་། པེ་ཅིན། [↑](#footnote-ref-211)
193. སྒྲུབ་པར་ སྣར་ཐང་། པེ་ཅིན། [↑](#footnote-ref-212)
194. བྱེད་པ་ སྣར་ཐང་། པེ་ཅིན། [↑](#footnote-ref-213)
195. བྲལ་བའི་ སྣར་ཐང་། པེ་ཅིན། [↑](#footnote-ref-214)
196. ན་ སྣར་ཐང་། པེ་ཅིན། [↑](#footnote-ref-215)
197. བུའོ། །​ སྣར་ཐང་། པེ་ཅིན། [↑](#footnote-ref-216)
198. བྱས་པའི་ཕྱིར་ སྣར་ཐང་། པེ་ཅིན། [↑](#footnote-ref-217)
199. ཐམས་ཅད་ སྣར་ཐང་། [↑](#footnote-ref-218)
200. སྒྲུབ་པའི་ སྡེ་དགེ། [↑](#footnote-ref-219)
201. སྐྱོན་ སྣར་ཐང་། པེ་ཅིན། [↑](#footnote-ref-220)
202. ཕ་རོལ་པོའི་ སྣར་ཐང་། པེ་ཅིན། [↑](#footnote-ref-221)
203. གཅོད་ སྣར་ཐང་། པེ་ཅིན། [↑](#footnote-ref-222)
204. གཅོད་ སྣར་ཐང་། པེ་ཅིན། [↑](#footnote-ref-223)
205. དོན་ སྣར་ཐང་། པེ་ཅིན། [↑](#footnote-ref-224)
206. རིག་པའི་ སྣར་ཐང་། པེ་ཅིན། [↑](#footnote-ref-225)
207. ཤཱཀྱ་ཐུབ་པས་བདུད་ཀྱི་སྡེ་བོ་ཆེ། །​ཆོས་ཀྱི་གྲགས་པས་མུ་སྟེགས་མ་ལུས་པ། །​ཉི་མས་དམག་རུམ་རིག་པའི་ཐིགས་པ་ཡིས། །​བདག་གི་ལྟ་བ་དྲུངས་ཕྱུང་ངོ་མཚར་ཉིད། །​ སྣར་ཐང་། པེ་ཅིན། [↑](#footnote-ref-226)