༄༅། །​འཇམ་པའི་དབྱངས་དཔའ་བོ་གཅིག་ཏུ་གྲུབ་པའི་སྒྲུབ་ཐབས།༄༅༅། །​རྒྱ་གར་སྐད་དུ། སིད་དྷཻ་[[1]](#footnote-20)ཀ་བཱི་[[2]](#footnote-21)ར་མཉྫུ་གྷོ་ཥ་སཱ་དྷ་[[3]](#footnote-22)ནཾ། བོད་སྐད་དུ།འཇམ་པའི་དབྱངས་དཔའ་བོ་གཅིག་ཏུ་གྲུབ་པའི་སྒྲུབ་[[4]](#footnote-23)ཐབས། འཇམ་པའི་དབྱངས་དཔའ་བོ་གཅིག་ཏུ་གྲུབ་པ་ལ་ཕྱག་འཚལ་ལོ། །​དེ་ལ་དང་པོར་[[5]](#footnote-24)སྔགས་པས་གདོང་བཀྲུ་བ་ལ་སོགས་པ་བྱ་སྟེ་ཡིད་དང་མཐུན་པའི་བསམ་གཏན་གྱི་གནས་གཙང་ཞིང་། མེ་ཏོག་དྲི་ཞིམ་པོས་གཅལ་དུ་བཀྲམ་པར། སྟན་གཙང་ལ་བདེ་བར་སྐྱིལ་མོ་ཀྲུང་[[6]](#footnote-25)[[7]](#footnote-26)གིས་འདུག་སྟེ། འབྱུང་པོ་ཐམས་ཅད་པའི་གཏོར་མའི་སྔགས་ཀྱིས་གཏོར་མ་བྱིན་གྱིས་བརླབས་ལ། ཨོཾ་ཨཱཿབིགྷྣཱནྟ་ཀྲྀཏ་[[8]](#footnote-27)ཧཱུཾ་ཕཊ་ཅེས་བྱ་བའི་སྔགས་ལན་བཅུའི་བར་དུ་བརྗོད་དེ་ཕྱོགས་བཅུ་ན་གནས་པའི་བགེགས་ཐམས་ཅད་བསྐྲད་པར་བྱའོ། །​དེ་ནས་རང་གི་སྙིང་གར་ཨ་ཆོས་ཐམས་ཅད་ཆོས་ཀྱི་དབྱིངས་ཀྱི་རང་བཞིན་སྐྱེ་བ་མེད་པར་[[9]](#footnote-28)སྟོན་པར་བྱེད་པ། སྟོན་ཀའི་ཟླ་བ་ལྟར་དཀར་བ། འོད་ཟེར་དཀར་པོ་འཕྲོས་པས་[[10]](#footnote-29)རང་གི་ལུས་གསལ་བར་བྱེད་པ་ཤིན་ཏུ་ཕྲ་བ་བསམས་ལ། དེ་ཡོངས་སུ་གྱུར་པས་འོད་ཟེར་དཀར་པོའི་ཐིག་ལེ་ཤེལ་སྒོང་དག་པ་ལྟ་བུ། དེ་རིམ་གྱིས་འཕེལ་བར་གྱུར་པས་ཟླ་བའི་དཀྱིལ་འཁོར་གྱི་གཟུགས་སུ་བསམ་ཞིང་། དེའི་སྟེང་དུ་ཡི་གེ་དྷཱིཿདེའི་[[11]](#footnote-30)འོད་ཟེར་གྱི་ཚོགས་འཕྲོ་བ་རིན་པོ་ཆེའི་སྒྲོན་མ་ལྟར་དཀར་བ་རྣམ་པར་བསམ་མོ། །​དེ་ནས་ཡི་གེ་དྷཱིཿདེའི་[[12]](#footnote-31)འོད་ཟེར་ཤིན་ཏུ་དཀར་བའི་ཚོགས་ཀྱིས་[[13]](#footnote-32)འཇིག་རྟེན་གྱི་ཁམས་ཐམས་ཅད་གསལ་བར་བྱས་པ་སྔོན་དུ་འགྲོ་བས་འཕགས་པ་འཇམ་དཔལ་ལ་སོགས་པ་སངས་རྒྱས་དང་བྱང་ཆུབ་སེམས་དཔའ་དང་། བླ་མ་རྣམས་བསྐུལ་ཏེ་སྤྱན་དྲངས་ལ་མདུན་གྱི་ནམ་མཁའི་ཕྱོགས་ལ་རྣམ་པར་བསམས་ལ་ཕྱག་བྱའོ། །​དེའི་འོག་ཏུ་ཡིད་ཀྱིས་[[14]](#footnote-33)རང་བཞིན་གྱི་མཆོད་པས་མཆོད་པར་བྱ་བ་ཡིན་ལ། དེ་ལ་མཆོད་པའི་ཆོ་གའི་རིམ་པ་ནི་འདི་ཡིན་ཏེ། ཨོཾ་བཛྲ་པུཥྤེ་ཧཱུཾ་ཞེས་བྱ་བའི་སྔགས་བརྗོད་ལ། ཡི་གེ་དྷཱིཿལས་[[15]](#footnote-34)བྱུང་བའི་མེ་ཏོག་གི་མཆོད་པའི་ཚོགས་ཀྱིས་མཆོད་པར་བྱའོ། །​དེ་ནས་ཨོཾ་བཛྲ་དྷཱུ་[[16]](#footnote-35)པེ་ཧཱུཾ་ཞེས་བྱ་བའི་སྔགས་བརྗོད་ལ། ཡི་གེ་དྷཱིཿདེ་ཉིད་[[17]](#footnote-36)ལས་ཡང་དག་པར་སྤྲོས་པའི་བདུག་པའི་མཆོད་པའི་ཚོགས་ཀྱིས་མཆོད་པར་བྱའོ། །​དེའི་འོག་ཏུ་ཨོཾ་བཛྲ་དཱི་པེ་ཧཱུཾ་ཞེས་བྱ་བའི་སྔགས་བརྗོད་ལ། ཡི་གེ་དྷཱིཿདེ་[[18]](#footnote-37)ཉིད་ལས་རིན་པོ་ཆེའི་སྒྲོན་མ་སྤྲོས་ལ་མཆོད་པར་བྱའོ། །​དེ་ནས་ཨོཾ་བཛྲ་གནྡྷེ་ཧཱུཾ་ཞེས་བྱ་བའི་སྔགས་བརྗོད་ལ། ཡི་གེ་དྷིཿདེ་[[19]](#footnote-38)ཉིད་ལས་བྱུང་བའི་དྲིའི་མཆོད་པའི་སྤྲིན་ཡང་དག་པར་སྤྲོས་པས་མཆོད་པར་བྱའོ། །​དེ་ནས་ཨོཾ་བཛྲ་ནཻ་བི་དྱེ་[[20]](#footnote-39)ཧཱུཾ་ཞེས་བྱ་བའི་སྔགས་བརྗོད་པས།[[21]](#footnote-40) ཡི་གེ་དྷཱིཿདེ་[[22]](#footnote-41)ཉིད་ལས་རིན་པོ་ཆེ་སྣ་ཚོགས་ཀྱི་སྣོད་དུ་བཅུག་པའི་ཞལ་ཟས་རོ་མཆོག་དང་ལྡན་པའི་མཆོད་པའི་[[23]](#footnote-42)སྤྲིན་རྣམ་པ་སྣ་ཚོགས་ཡང་དག་པར་སྤྲོས་པས་མཆོད་པར་བྱའོ། །​དེ་ནས་ཨོཾ་སརྦ་[[24]](#footnote-43)བི་ཤིཥྚ་[[25]](#footnote-44)པཱུ་ཛ་མེ་གྷ་པྲ་ས་ར་ས་མུ་དྲ་ཨཱཿཧཱུཾ་[[26]](#footnote-45)ཞེས་བྱ་བའི་སྔགས་བརྗོད་ལ། དེ་ཉིད་ལས་རིན་པོ་ཆེ་སྣ་ཚོགས་ཀྱི་གདུགས་དང་། རྒྱལ་མཚན་དང་། དྲིལ་བུ་དང་། བ་དན་དང་། བླ་རེ་ལ་སོགས་པ་དང་། འཁོར་ལོས་སྒྱུར་བའི་[[27]](#footnote-46)རིན་པོ་ཆེ་སྣ་བདུན་གྱིས་མཆོད་པར་བྱའོ། །​དེ་ལྟར་མཆོད་པ་བྱས་ནས་དེ་དག་གི་སྤྱན་སྔར་སྡིག་པ་བཤགས་པ་དང་། བསོད་ནམས་ལ་[[28]](#footnote-47)རྗེས་སུ་ཡི་རང་བ་དང་གསོལ་བ་གདབ་པ་དང་། བསྐུལ་བ་དང་། བསོད་ནམས་ཡོངས་སུ་བསྔོ་བ་དང་། གསུམ་ལ་སྐྱབས་སུ་འགྲོ་བ་བྱས་ལ། བྱམས་པ་དང་། སྙིང་རྗེ་དང་། དགའ་བ་དང་། བཏང་སྙོམས་ཏེ་ཚངས་པའི་གནས་བཞི་བསྒོམས་[[29]](#footnote-48)ནས་བྱང་ཆུབ་ཀྱི་སེམས་བརྟན་པར་བྱའོ། །​དེ་ནས་ཨོཾ་སྭ་བྷཱ་བ་བི་ཤུདྡྷཿསརྦ་དྷརྨཱཿསྭ་བྷཱ་ཝ་བི་ཤུདྡྷོ྅[[30]](#footnote-49)ཧཾ་ཞེས་བྱ་བའི་སྔགས་ལན་བདུན་བརྗོད་ལ། འགྲོ་བ་ཐམས་ཅད་སྒྱུ་མ་དང་། རྨི་ལམ་དང་སྨིག་རྒྱུ་[[31]](#footnote-50)ལྟ་བུར་སྟོང་པ་ཉིད་ཀྱི་རང་བཞིན་དུ་དམིགས་པར་བྱའོ། །​དེ་ནས་རང་གི་སྙིང་གར་ཆུད་པའི་ཡི་གེ་དྷཱིཿདེའི་[[32]](#footnote-51)འོད་ཟེར་གྱི་ཚོགས་སྤྲོས་པས་རང་གི་ལུས་སྟོང་པར་བལྟ་ཞིང་། དེ་ནས་བདག་ཉིད་འཇམ་དཔལ་ཡེ་ཤེས་ཀྱི་སྐུའི་བདག་ཉིད་ཅན་ཡི་གེ་དྷཱིཿཙམ་[[33]](#footnote-52)དུ་གནས་པར་བྱའོ། །​ཕྱིས་ཡི་གེ་དྷཱེཿདེ་[[34]](#footnote-53)ཡོངས་སུ་གྱུར་པའི་ཨུཏྤལ་སྔོན་པོ་བསྒོམས་པ་[[35]](#footnote-54)ལ་དེའི་དབུས་སུ་ཡང་[[36]](#footnote-55)ཡི་གེ་དྷཱིཿགནས་[[37]](#footnote-56)པར་བསམ་མོ། །​འོད་ཟེར་དེ་ཡིས་འགྲོ་བ་ཀུན། །​ཀུན་ནས་ཡོངས་སུ་སྦྱངས་ནས་ནི། །​རང་གི་འདོད་ལྷའི་གཟུགས་དག་ཏུ། །​གྱུར་པ་ཨུཏྤལ་ལ་[[38]](#footnote-57)བསྟིམ་མོ། །​དེ་ནས་དེ་ཡོངས་སུ་གྱུར་པ་ལས་ཤེལ་སྒོང་དག་པ་དང་འདྲ་བ། དབུ་གཅིག་པ་དང་ཕྱག་གཉིས་པ། །​ཟླ་བའི་གདན་བཞུགས་ཟླ་བ་འདྲའོ། །​ཟུར་ཕུད་ལྔ་པོ་དག་གི་ཐོད། །​ཞི་བ་རིན་ཆེན་ཅོད་པན་འཆང་། །​རྒྱན་ཀུན་རྣམ་པར་འཛིན་འགྱུར་དང་། །​གཡས་ཀྱིས་མཆོག་[[39]](#footnote-58)སྦྱིན་གཡོན་དག་གིས།[[40]](#footnote-59) །​ཨུཏྤལ་སྔོན་པོ་འཛིན་འགྱུར་པ། །​ཨུཏྤལའི་སྟེང་དུ་ཤེས་རབ་ཀྱི་ཕ་རོལ་ཏུ་ཕྱིན་པའི་གླེགས་བམ་ཡང་དག་པར་འཛིན་པའོ། །​འཇམ་པའི་དབྱངས་སུ་བདག་ཉིད་བསྒོམས་ལ། རང་གི་ལུས་ལས་འོད་ཟེར་འཕྲོས་པས་ནམ་མཁའི་ཁམས་མ་ལུས་པ་[[41]](#footnote-60)ཁྱབ་པར་བྱའོ། །​དེའི་འོག་ཏུ་ཉིད་ཀྱི་ཐུགས་ཀའི་ཟླ་བའི་དཀྱིལ་འཁོར་ལ་ཡི་གེ་དྷཱིཿདཀར་[[42]](#footnote-61)པོ་འབར་བའི་ཕྲེང་བ་གཏམས་པར་བསམས་[[43]](#footnote-62)ལ། དེ་ནས་རང་གི་སྙིང་ག་ལ་གནས་པའི་ཡི་གེ་དྷཱིཿལས་[[44]](#footnote-63)འོད་ཟེར་གྱི་ཚོགས་ཀྱི་སྤྲིན་ཀུན་ཏུ་སྤྲོས་པ་དེས། དམ་ཚིག་སེམས་དཔའ་དང་འདྲ་བའི་ཡེ་ཤེས་སེམས་དཔའ་བསྐུལ་ནས། སྤྱན་དྲངས་པ་མདུན་གྱི་ནམ་མཁའ་ལ་རྣམ་པར་བསམས་ལ། སྔ་མ་བཞིན་ཡང་དག་པར་མཆོད་དེ། ཛཿཧཱུཾ་བཾ་ཧོཿཞེས་བྱ་བའི་ཡི་གེ་བཞིས་སྤྱན་[[45]](#footnote-64)དྲངས་ནས། དམ་ཚིག་སེམས་དཔའ་བདག་ཉིད་ལ་དགུག་པ་དང་། གཞུག་པ་དང་། [[46]](#footnote-65)བཅིང་བ་དང་། དགྱེས་པ་བྱས་ལ། ཨོཾ་དྷརྨ་[[47]](#footnote-66)དྷཱ་ཏུ་བཱ་གཱི་[[48]](#footnote-67)ཤྭ་རི་[[49]](#footnote-68)སྭ་བྷཱ་བ་ཨཱཏྨ་ཀོ྅ཧཾ།[[50]](#footnote-69) ཞེས་ང་རྒྱལ་བྱའོ། །​དེའི་རྗེས་ལ་ཡི་གེ་དྷཱིཿལས་[[51]](#footnote-70)འོད་ཟེར་སྤྲོ་བ་བྱས་ལ་དེ་བཞིན་གཤེགས་པ་མདུན་གྱི་ནམ་མཁའ་ལ་རྣམ་པར་བསམས་ལ། དབང་བསྐུར་བའི་ཚིགས་སུ་བཅད་པ་འདིས་དོན་དུ་མཉེས་པར་[[52]](#footnote-71)བྱ་སྟེ། བྱང་ཆུབ་རྡོ་རྗེ་སངས་རྒྱས་ལ། །​ཇི་ལྟར་མཆོད་ཆེན་སྩོལ་[[53]](#footnote-72)མཛད་པ། །​བདག་ལའང་བསྲུང་བའི་དོན་གྱི་ཕྱིར། །​ནམ་མཁའི་[[54]](#footnote-73)རྡོ་རྗེ་དེང་[[55]](#footnote-74)བདག་སྩོལ།[[56]](#footnote-75) །​དེ་ནས་དེ་བཞིན་གཤེགས་པ་དེ་དག་གི་སྐུ་ལས་བྱུང་བའི་ལོ་ཙ་[[57]](#footnote-76)ན་དང་། མཱ་མ་ཀཱི་དང་། གོས་དཀར་མོ་དང་། ཏཱ་རས་[[58]](#footnote-77)རིན་པོ་ཆེའི་བུམ་པ་ཡེ་ཤེས་ཀྱི་བདུད་རྩིས་བཀང་བ་ཕྱག་ན་བསྣམས་པས། རྡོ་རྗེ་ཆེན་པོའི་དབང་བསྐུར་བ། །​ཁམས་གསུམ་པོ་ཡིས་ཕྱག་བྱས་པ། །​གསང་བ་གསུམ་གྱི་གནས་ལས་བྱུང་། །​སངས་རྒྱས་ཀུན་གྱིས་སྦྱིན་པར་བྱ། །​ཞེས་བྱ་བ་འདོན་ཅིང་དབང་བསྐུར་བར་བསམ་མོ། །​དབང་བསྐུར་བ་[[59]](#footnote-78)རྫོགས་མ་ཐག་རིན་པོ་ཆེའི་ཅོད་པན་གྱི་སྟེང་དུ། དེ་བཞིན་གཤེགས་པ་མི་བསྐྱོད་པ་[[60]](#footnote-79)བསམས་ལ། ལུས་དང་ངག་དང་ཡིད་གསུམ་བྱིན་གྱིས་[[61]](#footnote-80)བརླབ་པའི་ཕྱིར། སྤྱི་བོ་ལ་ཡི་གེ་[[62]](#footnote-81)ཨོཾ་དཀར་པོ་ཟླ་བའི་དཀྱིལ་འཁོར་ལ་གནས་པ་དང་། ལྐོག་མར་ཡི་གེ་ཨཱཿདམར་[[63]](#footnote-82)པོ་ཟླ་བའི་དཀྱིལ་འཁོར་ལ་གནས་པ་དང་། སྙིང་གར་ཡི་གེ་ཧཱུཾ་ནག་པོ་ཟླ་བའི་དཀྱིལ་འཁོར་ལ་གནས་པ་རྣམ་པར་བཀོད་པ་ལ། སྤྲོ་བ་དང་བསྡུ་[[64]](#footnote-83)བའི་སྦྱོར་བས་ཇི་སྲིད་མངོན་སུམ་དང་འདྲ་བར་སྣང་བ་དེ་སྲིད་དུ་བསྒོམ་པར་བྱ་ཞིང་། བསྒོམས་[[65]](#footnote-84)པས་སྐྱོ་བར་གྱུར་ན་སྔགས་བཟླ་བར་བྱའོ། །​སྔགས་ཇི་ཙམ་འོས་བ་[[66]](#footnote-85)བཟླས་པ་བྱས་ནས། ཆོ་ག་ཉམས་པ་བསྐང་བར་བྱ་བའི་ཕྱིར་རྡོ་རྗེ་སེམས་དཔའི་སྙིང་པོ་ཡི་གེ་བརྒྱ་པ་ཞེས་བྱ་བའི་སྔགས་བཟླས་ནས། ཡེ་ཤེས་སེམས་དཔའ་ཡང་དག་པར་མཆོད་དེ་བསོད་ནམས་སུ་བསྔོས་[[67]](#footnote-86)ལ་གཤེགས་སུ་གསོལ་ལོ། །​དེ་ལ་ཡེ་ཤེས་སེམས་དཔའ་གཤེགས་སུ་[[68]](#footnote-87)གསོལ་བའི་ཚིགས་སུ་བཅད་པ་ནི། ཨོཾ་ཁྱོད་ཀྱིས་[[69]](#footnote-88)སེམས་ཅན་དོན་[[70]](#footnote-89)ཀུན་མཛད། །​རྗེས་སུ་མཐུན་པའི་དངོས་གྲུབ་སྩོལ། །​སངས་རྒྱས་ཡུལ་དུ་གཤེགས་ནས་ཀྱང་། །​སླར་ཡང་འབྱོན་པར་[[71]](#footnote-90)མཛད་དུ་གསོལ། །​མུཿཞེས་བྱ་བ་འདི་ཡིན་ནོ། །​དེ་ལ་རྡོ་རྗེ་སེམས་དཔའི་སྙིང་པོའི་ཡི་གེ་བརྒྱ་པའི་སྔགས་ནི། ཨོཾ་བཛྲ་སཏྭ་ས་མ་ཡ། མ་ནུ་པཱ་ལ་ཡ། བཛྲ་སཏྭ་ཏྭེ་[[72]](#footnote-91)ནོ་པ། ཏིཥྛ་དྲྀ་[[73]](#footnote-92)ཌྷོ་མེ་བྷ་བ། སོུ་ཏོ་ཥྱོ་མེ་བྷ་བ། ཨ་ནུ་རཀྟོ་མེ་བྷ་བ། སུ་པོ་ཥྱོ་[[74]](#footnote-93)མེ་བྷ་[[75]](#footnote-94)བ། སརྦ་སིདྡྷིམྨེ་[[76]](#footnote-95)པྲ་ཡཙྪ། སརྦ་ཀརྨ་སུ་ཙ་མེ་ཙིཏྟཾ་ཤྲི་[[77]](#footnote-96)ཡཿཀུ་རུ་ཧཱུཾ། ཧ་ཧ་ཧ་ཧ་ཧོཿ བྷ་ག་བཱན་སརྦ་ཏ་ཐཱ་ག་ཏ་བཛྲ་མཱ་[[78]](#footnote-97)མེ་མུཉྩ་བཛྲཱི་བྷ་[[79]](#footnote-98)བ་མ་ཧཱ་ས་མ་ཡ་སཏྭ་ཨཱཿཞེས་[[80]](#footnote-99)བྱ་བ་འདི་ཡིན་ནོ། །​དེ་ལ་བཟླས་པའི་སྔགས་ནི། ཨོཾ་ཨཱཿདྷཱིཿཧཱུཾ་[[81]](#footnote-100)ཞེས་བྱ་བ་འདི་ཡིན་ནོ། །​ཡང་[[82]](#footnote-101)ཨོཾ་བཛྲ་ཏཱིཀྵྞ་དུཿཁཙྪེ་ད་པྲ་ཛྙཱ་ཛྙཱ་ན་མཱུརྟ་[[83]](#footnote-102)ཡེ། ཛྙཱ་ན་ཀཱ་ཡ་བཱ་གཱི་[[84]](#footnote-103)ཤྭ་ར།ཨ་ར་པ་ཙ་ནཱ་[[85]](#footnote-104)ཡ་ཏེ་ན་མཿཞེས་བྱ་བ་ནི་བཟླས་པའི་སྔགས་སོ། །​འཇམ་པའི་དབྱངས་དཔའ་བོ་གཅིག་ཏུ་གྲུབ་པ་ཞེས་བྱ་བའི་[[86]](#footnote-105)སྒྲུབ་ཐབས། སློན་[[87]](#footnote-106)དཔོན་ཆེན་པོ་དཔལ་མར་མེ་མཛད་ཡེ་ཤེས་ཀྱིས་མཛད་པ་རྫོགས་སོ།། །​།རྒྱ་གར་གྱི་མཁན་པོ་དཱི་པཾ་ཀར་[[88]](#footnote-107)ཤྲཱི་ཛྙཱ་ན་དང་། བོད་ཀྱི་ལོ་ཙཱ་བ་[[89]](#footnote-108)དགེ་བའི་བློ་གྲོས་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ། །​

1. དྷི་ པེ་ཅིན། [↑](#footnote-ref-20)
2. བི་ པེ་ཅིན། [↑](#footnote-ref-21)
3. མཉྫུ་ཤྲཱིཿསཱ་དྷ་ནཾ་ སྣར་ཐང་། མཉྫུ་ཤྲཱི་སཱ་དྷ་ན་ པེ་ཅིན། [↑](#footnote-ref-22)
4. སྒྲུབ་པའི་ སྣར་ཐང་། [↑](#footnote-ref-23)
5. དང་པོ་ པེ་ཅིན། [↑](#footnote-ref-24)
6. དཀྱིལ་མོ་ཀྲུང་ པེ་ཅིན། [↑](#footnote-ref-25)
7. དཀྲུང་ པེ་ཅིན། [↑](#footnote-ref-26)
8. ཨ་བི་གྷྣཱཾ་ཏ་ཀྲྀཏ་ སྣར་ཐང་། ཨ་བིགྷ་ནཱན་ཏ་ཀྲིད་ པེ་ཅིན། [↑](#footnote-ref-27)
9. མེད་པ་ སྣར་ཐང་། པེ་ཅིན། [↑](#footnote-ref-28)
10. འཕྲོ་བས་ སྣར་ཐང་། པེ་ཅིན། [↑](#footnote-ref-29)
11. དྷི་དེའི་ སྣར་ཐང་། པེ་ཅིན། [↑](#footnote-ref-30)
12. དྷི་དེའི་ པེ་ཅིན། [↑](#footnote-ref-31)
13. ཚོགས་ཀྱི་ པེ་ཅིན། [↑](#footnote-ref-32)
14. ཡིད་ཀྱི་ སྣར་ཐང་། པེ་ཅིན། [↑](#footnote-ref-33)
15. དྷིཿ་ལས་ སྣར་ཐང་། དྷི་ལས་ པེ་ཅིན། [↑](#footnote-ref-34)
16. དྷཱུཾ་ སྣར་ཐང་། དྷུ་ པེ་ཅིན། [↑](#footnote-ref-35)
17. དྷི་དེ་ཉིད་ལས་ པེ་ཅིན། [↑](#footnote-ref-36)
18. དྷི་དེ་ པེ་ཅིན། [↑](#footnote-ref-37)
19. དྷི་དེ་ པེ་ཅིན། [↑](#footnote-ref-38)
20. དྱཻ་ སྣར་ཐང་། ཏྱེ་ པེ་ཅིན། [↑](#footnote-ref-39)
21. ལ། པེ་ཅིན། [↑](#footnote-ref-40)
22. དྷི་དེ་ པེ་ཅིན། [↑](#footnote-ref-41)
23. ལྡན་པའི་ པེ་ཅིན། [↑](#footnote-ref-42)
24. བཛྲ་ པེ་ཅིན། [↑](#footnote-ref-43)
25. ཤིཤྛ་ པེ་ཅིན། [↑](#footnote-ref-44)
26. ཏྲ་ཨ་ཧཱུཾ་ པེ་ཅིན། [↑](#footnote-ref-45)
27. བསྒྱུར་བའི་ པེ་ཅིན། [↑](#footnote-ref-46)
28. བསོད་ནམས་ཀྱི་ སྣར་ཐང་། པེ་ཅིན། [↑](#footnote-ref-47)
29. སྒོམས་ སྣར་ཐང་། [↑](#footnote-ref-48)
30. བྷཱ་བི་ཤུ་དདྷཿསརྦ་དྷརྨཱཿསྭ་བྷཱ་བ་ཤུདྡྷོ་ སྣར་ཐང་། བྷ་བ་ཤུདྷཿསརྦ་དྷརྨྨཱ་སྭཱ་བྷཱ་བ་ཤུདྡྷོ་ པེ་ཅིན། [↑](#footnote-ref-49)
31. མིག་སྒྱུ་ པེ་ཅིན། [↑](#footnote-ref-50)
32. དྷི་དེའི་ པེ་ཅིན། [↑](#footnote-ref-51)
33. དྷི་ཙམ་ པེ་ཅིན། [↑](#footnote-ref-52)
34. དྷི་དེ་ པེ་ཅིན། [↑](#footnote-ref-53)
35. བསྒོམས་ པེ་ཅིན། [↑](#footnote-ref-54)
36. སུ་ པེ་ཅིན། [↑](#footnote-ref-55)
37. དྷི་གནས་ པེ་ཅིན། [↑](#footnote-ref-56)
38. ལར་ སྣར་ཐང་། [↑](#footnote-ref-57)
39. ཀྱིས་མཆོད་ སྣར་ཐང་། ཀྱི་མཆོད་ པེ་ཅིན། [↑](#footnote-ref-58)
40. དག་གི། པེ་ཅིན། [↑](#footnote-ref-59)
41. ལུས་པར་ པེ་ཅིན། [↑](#footnote-ref-60)
42. དྷི་དཀར་ པེ་ཅིན། [↑](#footnote-ref-61)
43. གཏིབས་པར་བསམ་ སྣར་ཐང་། གཏིབས་པ་བསམས་ པེ་ཅིན། [↑](#footnote-ref-62)
44. དྷི་ལས་ པེ་ཅིན། [↑](#footnote-ref-63)
45. བཞིས་ སྣར་ཐང་། པེ་ཅིན། [↑](#footnote-ref-64)
46. ། སྣར་ཐང་། [↑](#footnote-ref-65)
47. དྷརྨཱ་ སྣར་ཐང་། དྷརྨྨ་ པེ་ཅིན། [↑](#footnote-ref-66)
48. ཏུ་བ་གི་ པེ་ཅིན། [↑](#footnote-ref-67)
49. ར་ པེ་ཅིན། [↑](#footnote-ref-68)
50. ཨཏྨ་ཀོཉཧཾ ཅོ་ནེ། ཨཱད་མ་ཀོ་ཧཾ། པེ་ཅིན། [↑](#footnote-ref-69)
51. དྷིཿ་ལས་ པེ་ཅིན། [↑](#footnote-ref-70)
52. གཉེར་བར་ པེ་ཅིན། [↑](#footnote-ref-71)
53. གསོལ་ སྣར་ཐང་། པེ་ཅིན། [↑](#footnote-ref-72)
54. ནམ་མཁའ་ སྣར་ཐང་། [↑](#footnote-ref-73)
55. དང་ སྣར་ཐང་། [↑](#footnote-ref-74)
56. གསོལ། སྣར་ཐང་། པེ་ཅིན། [↑](#footnote-ref-75)
57. ཙཱ་ ཅོ་ནེ། [↑](#footnote-ref-76)
58. ཏཱ་ར་ སྣར་ཐང་། པེ་ཅིན། [↑](#footnote-ref-77)
59. བསྐུར་ སྣར་ཐང་། [↑](#footnote-ref-78)
60. སྐྱོད་པ་ པེ་ཅིན། [↑](#footnote-ref-79)
61. བྱིན་གྱི་ པེ་ཅིན། [↑](#footnote-ref-80)
62. ཡེ་ཤེག་ སྣར་ཐང་། [↑](#footnote-ref-81)
63. ཨ་དམར་ པེ་ཅིན། [↑](#footnote-ref-82)
64. སྡུ་ པེ་ཅིན། [↑](#footnote-ref-83)
65. །སྒོམ་ སྣར་ཐང་། །བསྒོམ་ པེ་ཅིན། [↑](#footnote-ref-84)
66. འདོད་བ་ སྣར་ཐང་། པེ་ཅིན། [↑](#footnote-ref-85)
67. སྔོས་ པེ་ཅིན། [↑](#footnote-ref-86)
68. གཤེགས་ སྣར་ཐང་། [↑](#footnote-ref-87)
69. ཁྱེད་ཀྱི་ པེ་ཅིན། [↑](#footnote-ref-88)
70. དོན་དུ་ སྣར་ཐང་། [↑](#footnote-ref-89)
71. བྱོན་པར་ པེ་ཅིན། [↑](#footnote-ref-90)
72. སཏྭ་ཏེ་ པེ་ཅིན། [↑](#footnote-ref-91)
73. ཏྲི་ པེ་ཅིན། [↑](#footnote-ref-92)
74. བྷཱ།སུ་པོཥྱོ་མེ་བྷཱ་བ། ཨ་ནུ་རཀ་ཏོ་ པེ་ཅིན། [↑](#footnote-ref-93)
75. བྷཱ་ པེ་ཅིན། [↑](#footnote-ref-94)
76. སིདྷི་མེ་ པེ་ཅིན། [↑](#footnote-ref-95)
77. ཤྲེ་ སྡེ་དགེ། [↑](#footnote-ref-96)
78. བཛྲ་མ་ པེ་ཅིན། [↑](#footnote-ref-97)
79. མེ་མུཉྩཿབཛྲ་བྷཱ་ པེ་ཅིན། [↑](#footnote-ref-98)
80. སཏྭོ་ཨཱཿ་ཞེས་ སྣར་ཐང་། སཏྭ་ཨཿ་ཞེས་ པེ་ཅིན། [↑](#footnote-ref-99)
81. ཨཱཿདྷི་ཧཱུཾ་ སྣར་ཐང་། ཨཿདྷི་ཧཱུཾ་ པེ་ཅིན། [↑](#footnote-ref-100)
82. [↑](#footnote-ref-101)
83. མུ་དྷ་ པེ་ཅིན། [↑](#footnote-ref-102)
84. ཡ་བ་གི་ པེ་ཅིན། [↑](#footnote-ref-103)
85. ཙ་ན་ སྣར་ཐང་། པེ་ཅིན། [↑](#footnote-ref-104)
86. ཞེས་པའི་ སྣར་ཐང་། [↑](#footnote-ref-105)
87. །སློབ་ སྣར་ཐང་། པེ་ཅིན། [↑](#footnote-ref-106)
88. ཀ་རི་ར་ པེ་ཅིན། [↑](#footnote-ref-107)
89. ཙ་བ་ སྣར་ཐང་། པེ་ཅིན། [↑](#footnote-ref-108)