༄༅། །​དཔལ་གསང་བ་འདུས་པའི་དཀྱིལ་འཁོར་གྱི་ཆོ་ག།༄༅༅། །​རྒྱ་གར་སྐད་དུ། ཤྲཱི་གུ་ཧྱ་ས་མཱ་[[1]](#footnote-20)ཛ་མཎྜལ་བི་དྷི་ནཱ་མ། བོད་སྐད་དུ། དཔལ་གསང་བ་འདུས་པའི་དཀྱིལ་འཁོར་གྱི་ཆོ་ག་ཞེས་བྱ་བ། བཅོམ་ལྡན་འདས་འཇམ་དཔལ་ཡེ་ཤེས་སེམས་དཔའ་ལ་ཕྱག་འཚལ་ལོ། །​ཤེས་བྱ་སོགས་སྒྲིབ་ལས་ངེས་གྲོལ། །​མེ་ལོང་ཡེ་ཤེས་ལ་སོགས་ལྡན། །​འཇམ་དཔལ་གསང་བའི་འཁོར་ལོ་མཆོག །​བཏུད་དེ་བདག་དྲན་ཕྱིར་དེ་བཤད། །​དཔལ་ལྡན་འདུས་པའི་གཞུང་དམ་པ། །​འཁོར་ལོའི་མན་ངག་རིམ་པ་འདིས། །​ཆུ་ཐོག་རྗེས་གནང་ཐ་མ་ཡིས། །​གང་ཞིག་དབང་བསྐུར་དེ་ནས་བླང་། །​གསང་བའི་འཁོར་འདིར་དེ་ཉིད་ཐོབ། །​གསང་དང་ཤེས་རབ་དབང་བསྐུར་བས། །​གསང་ཤེས་རྣལ་འབྱོར་དེ་ཉིད་ཤེས། །​ཐེག་གསུམ་དགོངས་པའི་དེ་ཉིད་ཤེས། །​རིགས་[[2]](#footnote-21)དང་སྙིང་པོ་སྔགས་ཕྱག་རྒྱ། །​ཏིང་ངེ་འཛིན་ནི་གསུམ་དག་དང་། །​ཐུན་མོང་ཅིག་ཤོས་དངོས་གྲུབ་དང་། །​རྒྱུད་གཞུང་གི་ནི་རྣམ་[[3]](#footnote-22)དབྱེ་ཤེས། །​དམ་ཚིག་ལྡན་ཞིང་སྡོམ་ལ་[[4]](#footnote-23)གནས། །​ཤེས་རབ་རྣལ་འབྱོར་ལ་རབ་བརྩོན། །​སྔགས་དང་རྒྱུད་ཀྱི་སྦྱོར་བ་མཁས། །​སེམས་ཅན་དོན་སྒྲུབ་འོས་པ་ཡིན། །​གཏོང་བརྟན་ལ་སོགས་ལྡན་གྱུར་ཀྱང་། །​སྔར་བཤད་ཡོན་ཏན་མི་ལྡན་ན། །​འདི་ནི་འགྲོ་དོན་འོས་མིན་ཏེ། །​དེ་ཡི་ཡོན་ཏན་འདི་མཆོག་ཡིན། །​བརྩེར་ལྡན་བརྟུལ་ཞུགས་བཟང་བློས་[[5]](#footnote-24)ལྡན། །​དད་ལྡན་ཟབ་མོ་དེ་ཉིད་ཤེས། །​རང་གི་འཁོར་གནས་སྔོན་བསྙེན་པ།[[6]](#footnote-25) །​བྱས་ནས་དཀྱིལ་འཁོར་བྲི་བར་བྱ། །​ཡིད་དང་རྗེས་མཐུན་གནས་ལ་ལར། །​ཙནྡན་མཆོག་ལ་སོགས་པས་བྱུག །​མེ་ཏོག་དྲི་བཟང་གཅལ་[[7]](#footnote-26)བཀྲམ་པར། །​ནང་པར་དང་པོར་འདུག་ནས་ནི། །​རྣམ་ཐར་སྒོ་ནི་ལེགས་དག་ཕྱིར། །​སྙིང་གར་མཾ་ནི་འོད་འབར་བ། །​བསམས་ནས་དགེ་བ་མངོན་འཕེལ་ཕྱིར། །​བཤགས་ལ་སོགས་པ་རབ་ཏུ་བྱ། །​ཕྱོགས་བཅུར་དུས་གསུམ་བྱུང་བ་ཡི། །​སངས་རྒྱས་རྣམས་ཀྱི་མདུན་གནས་ཏེ། །​སྙིང་པོའི་འོད་བྱུང་གཟུགས་ལ་སོགས། །​མཆོད་པ་ཆོ་ག་བཞིན་དུ་བྱ། །​རང་གི་ལོག་རྟོག་[[8]](#footnote-27)ཙམ་ལས་བྱུང་། །​ཉེས་བྱས་དུས་གསུམ་བྱས་པ་རྣམས། །​རྨི་ལམ་རྨི་ལམ་སོགས་བཞིན་ཀུན། །​ལན་གསུམ་དག་ནི་འཆགས་པར་བགྱིད། །​རྫོགས་སངས་སྲས་མཆོག་འཕགས་རྣམས་དང་། །​གཞན་གྱི་དགེ་བ་དམ་པ་གང་། །​མ་ལུས་ལ་བདག་ཡི་རང་ཞིང་། །​རྫོགས་བྱང་ཆུབ་ཏུ་རྗེས་བསྔོ་བགྱི། །​ཀུན་འདོད་དབུགས་འབྱིན་སྩོལ་མཛད་པའི། །​སངས་རྒྱས་ཀུན་ལ་བདག་བསྐུལ་བ། །​བསྟན་པ་ནམ་མཁའི་མཐའ་མཉམ་པ། །​འཇིག་རྟེན་ཀུན་སྡིག་མེད་སྣང་མཛོད། །​ཀུན་རྟོག་མ་ལུས་དག་གྱུར་ཅིང་། །​[[9]](#footnote-28)རང་རིག་དགའ་བ་ཐུགས་ཆུད་ལ། །​རང་གཞན་དོན་གྱི་འབྲས་བུ་སྩོལ། །​རྫོགས་སངས་རྒྱས་ལ་སྐྱབས་སུ་མཆི། །​སེམས་མཆོག་དམ་ཆོས་མ་ལུས་པ། །​ལུང་དང་རྟོགས་པའི་བདག་ཉིད་ཅན། །​དམ་པའི་ཕུན་ཚོགས་གནས་བསམ་ཡས། །​བདག་ནི་ཡང་དག་སྐྱབས་སུ་མཆི། །​མི་ལྡོག་དབུགས་འབྱིན་འཐོབ་གྱུར་ཅིང་། །​རྒྱུ་མཐུན་ལ་སོགས་འབྲས་བུར་ལྡན། །​གསང་བའི་དབང་བསྐུར་ལས་བྱུང་ཉིད། །​ཚོགས་ལའང་བདག་ཉིད་སྐྱབས་སུ་མཆི། །​ཐུབ་དབང་སྲས་ཀྱི་ལམ་གྱི་མཆོག །​སྤྱོད་པ་ཐོག་མཐའ་མེད་རྟོགས་བྱེད། །​ཀུན་སངས་རྒྱས་བདག་བློ་མཆོག་གིས། །​དེ་བས་ད་ནི་གནས་པར་བགྱི། །​སྒྲིབ་པ་ཐམས་ཅད་ཡང་དག་སེལ།[[10]](#footnote-29) །​ཡེ་ཤེས་མཐའ་ཡས་བདུད་རྩིའི་གནས། །​འཁྲུལ་པའི་ལྟ་བ་རབ་རྟོགས་ཕྱིར། །​རྣམ་ཀུན་བྱང་ཆུབ་སེམས་བསྐྱེད་དོ། །​བྱང་ཆུབ་སེམས་དང་སངས་རྒྱས་ཉིད། །​རྒྱུ་དང་འབྲས་བུར་མ་ཆགས་ཉིད། །​སོ་སོ་རང་རིག་ཆོས་ཡིན་ཕྱིར། །​སྟོང་པའི་ཡེ་ཤེས་བདག་ཅན་བདག །​ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅[[11]](#footnote-30)ཧཾ། ཧཱུཾ་མཛད་ཡང་ན་གཙུག་ཏོར་རམ། །​རྣམ་པར་སྣང་མཛད་ལ་སོགས་ཉིད། །​ཁྲོ་བོའི་འཁོར་ལོར་གནས་སྲུང་ཕྱིར། །​བསམས་ལ་བགེགས་ནི་རབ་ཏུ་གཞོམ།[[12]](#footnote-31) །​དེ་ནས་ཆོས་ཀྱི་དབྱིངས་བསམས་ཏེ། །​ཟུར་གསུམ་དཀར་ཞིང་གྱེན་དཀར་གནས། །​ཕྱོགས་ཀྱི་འཁོར་ལོར་སྣ་ཚོགས་འོད། །​མཁའ་ནང་འོག་པད་རྡོ་རྗེ་གནས། །​དེར་བྷྲཱུཾ་[[13]](#footnote-32)འཁོར་ལོ་ལས་བྱུང་བའི། །​རིག་བཅས་རྣམ་སྣང་ལས་བྱུང་བ། །​སངས་རྒྱས་སྤྲོས་ཚོགས་མཁའ་ཁྱབ་པ། །​ཟུར་བཞི་ལ་སོགས་ཡང་དག་ལྡན། །​སྣ་ཚོགས་པདྨ་ལྷ་ཡི་གདན། །​ཟླ་བ་ཉི་མས་ལེགས་མནན་པ། །​རིན་ཆེན་དམ་པ་ཀུན་གྱིས་བརྒྱན། །​གཞལ་ཡས་ཁང་པ་རབ་བསམ་བྱ། །​དབྱངས་ཡིག་མཚན་དང་ཡང་དག་ལྡན། །​ཀ་སོགས་དཔེ་བྱད་འོད་ཟེར་ཅན། །​དབུས་མའི་ཟླ་བའི་[[14]](#footnote-33)གདན་ལ་སེམས། །​ཡེ་ཤེས་ཟླ་བ་རྣམ་[[15]](#footnote-34)བསྒོམས་དེང་།[[16]](#footnote-35) །​དང་པོའི་སྙིང་ལས་བྱུང་རྡོ་རྗེ། །​དམར་ཞིང་དང་པོའི་སྙིང་པོར་ལྡན། །​སྤྲུལ་པས་འགྲོ་བའི་དོན་བྱས་ནས། །​བདག་ཉིད་དེ་ཡི་ང་རྒྱལ་ལྡན། །​སྐུ་དང་ཞལ་མཆོག་ཤེལ་[[17]](#footnote-36)ཟླ་འདྲ། །​གཡས་པ་སྔོ་[[18]](#footnote-37)ལ་ཅིག་ཤོས་དམར། །​རྣམ་པ་ཀུན་མཆོག་རྒྱ་ཆེ་ཞིང་། །​ཡོན་ཏན་ན་བཟའ་རྒྱན་[[19]](#footnote-38)མཆོག་ལྡན། །​རྡོ་རྗེ་སྐྱིལ་ཀྲུང་ལེགས་པར་བཞུགས། །​ཕྱག་གཉིས་ཤེས་རབ་མཆོག་ལ་འཁྱུད། །​ཕྱག་གཡས་རྡོ་རྗེ་རལ་གྲི་སྟེ། །​གཡོན་ན་རིན་ཆེན་པདྨར་ལྡན། །​དཔལ་ལྡན་ཤེས་རབ་ཐབས་བདག་ཉིད། །​འགྲོ་བའི་ཕུན་ཚོགས་རྣམས་ཀྱི་གནས། །​ཀུན་དུ་བཟང་པོ་འོད་འཕྲོ་བར། །​བདག་ཉིད་རྣམ་པར་བསྒོམ་པར་བྱ། །​དེ་ནས་འདོད་ཆགས་ཆེས་འདུལ་བའི། །​སྣོད་ཀྱི་[[20]](#footnote-39)འཇིག་རྟེན་མཐོང་བ་དང་། །​དགའ་བའི་སྒྲ་ཡིས་རང་ནང་དུ། །​རྒྱལ་བའི་ཚོགས་རྣམས་གཞུག་[[21]](#footnote-40)པར་བྱ། །​དེར་ནི་སྤྱན་སོགས་རིགས་[[22]](#footnote-41)མཆོག་དང་། །​གཟུགས་སོགས་ཡུལ་གྱི་བདག་ཉིད་ཀྱི། །​ལྷ་མོ་དགུ་རུ་ཕྱུང་ནས་ནི། །​རང་གི་རིག་པའི་ནང་དུ་གཞུག །​རང་རིག་པདྨའི་ལྟེ་བ་རུ། །​རབ་དགའ་ལས་བྱུང་དཀྱིལ་འཁོར་ནི། །​སྤྲུལ་ནས་འདིར་ནི་འགྲོ་བ་ཀུན། །​དབུགས་དབྱུང་[[23]](#footnote-42)ཕྱིར་ནི་གཞུག་པར་བྱ། །​མཁའ་ཁྱབ་སངས་རྒྱས་བཤེས་གཉེན་མཆོག །​རང་རྡོ་རྗེ་ནང་ཞུ་ལས་བྱུང་། །​མི་ལྡོག་ཕྱིར་དང་དེ་ཉིད་ཀྱི། །​ཡེ་ཤེས་འབྲས་ཐོབ་[[24]](#footnote-43)ཕྱིར་དབང་བསྐུར། །​དབུགས་ཕྱིར་[[25]](#footnote-44)འགྲོ་བ་དེ་མཐོང་ནས། །​དེ་ཡི་དངོས་དབྱུང་ས་བོན་གྱིས། །​སེམས་ཅན་ཐམས་ཅད་ཕྱུང་ནས་ནི། །​འགྲོ་བ་སེམས་བདག་དངོས་ལས་བྱུང་། །​ས་ཡི་སྙིང་པོ་ལ་སོགས་དྲུག །​མིག་སོགས་རང་གི་ངོ་བོར་བྱུང་། །​ཀྵིཾ་ཛྲཱྀཾ་[[26]](#footnote-45)ཁཾ་གཾ་ཥྐཾ་གཞན་ཡང་། །​སཾ་ནི་རིམ་བཞིན་ས་བོན་ཡིན། །​གཟུགས་ཀྱི་རྡོ་རྗེ་ལ་སོགས་དྲུག །​ཕྱི་ནང་བདག་ཉིད་ངོ་བོར་བྱུང་། །​ཛཿཧཱུཾ་བཾ་ཧོཿཁཾ་འདི་དང་། །​རིམ་གྱིས་[[27]](#footnote-46)ས་བོན་ཕྱི་རོལ་གནས། །​སྤྱན་ལ་སོགས་པའི་རིག་པ་[[28]](#footnote-47)དེ། །​ས་ལ་སོགས་པའི་ངོ་བོར་བྱུང་། །​ལཾ་མཱཾ་པཾ་ཏཱཾ་འདི་དག་གིས། །​འགྲོ་ཆོས་བདག་ཉིད་དེ་ཉིད་སྐྱེས། །​རྟག་པ་ལ་སོགས་རྫོགས་སངས་རྒྱས། །​གཟུགས་སོགས་ཕུང་པོའི་ངོ་བོར་བྱུང་། །​བྷྲཱུཾ་ཨཱཾ་ཛྲཱིཾ་[[29]](#footnote-48)ཁཾ་ཧཱུཾ་རྣམས་ཀྱིས། །​ཆོས་རྣམས་ཐམས་ཅད་ཡང་དག་དབྱུང་། །​དེ་ནས་ཨོཾ་ཨཱཿཧཱུཾ་[[30]](#footnote-49)ཞེས་བྱའི། །​སེམས་ནི་འོད་ལྡན་ཧོཿགཉིས་[[31]](#footnote-50)སྤེལ། །​གསང་བའི་ཆུ་སྐྱེས་ཁོང་ནང་གནས། །​རྒྱུ་མཐུན་ཆུང་ངུ་དག་ཕྱིར་རོ། །​འདོད་ཆགས་མེ་དེ་འབར་བ་ཡིས། །​སྐུ་གཉིས་དག་ནི་ཞུ་བར་བྱས། །​བཤེས་མཆོག་ལྟར་སྣང་ཕྱོགས་ལྷ་མོ། །​གླུ་ཡི་གསོལ་བས་ལེགས་པར་བསྐུལ། །​སེམས་ཅན་ཁམས་ན་གནས་ཀྱི་དབང་ཕྱུག་[[32]](#footnote-51)ཁྱོད་ནི་[[33]](#footnote-52)རྡོ་རྗེའི་ཐུགས། །​དགའ་བ་[[34]](#footnote-53)ཡིད་འོང་དོན་ཆེན་འདོད་པས་བདག་ལ་བསྐྱབ་[[35]](#footnote-54)ཏུ་གསོལ། །​མགོན་པོ་གལ་ཏེ་དེ་རིང་བདག་ནི་གསོན་པར་མཆིས་བཞེད་ན། །​སེམས་ཅན་ཡབ་ཆེན་གཉེན་མཆོག་བདག་ལ་དགྱེས་པར་མཛད་དུ་གསོལ། །​རྡོ་རྗེའི་[[36]](#footnote-55)སྐུ་ཁྱོད་བཀའ་ཡི་འཁོར་ལོ་སེམས་ཅན་ཀུན་ལ་ཕན། །​སངས་རྒྱས་དོན་དུ་བྱང་ཆུབ་མཆོག་དོན་རབ་ཏུ་ཕན་པར་གཟིགས། །​མགོན་པོ་གལ་ཏེ་དེ་རིང་བདག་ནི་གསོན་པར་མཆིས་བཞེད་ན། །​འདོད་ཆགས་དམ་ཚིག་ཆགས་པས་བདག་ལ་དགྱེས་པར་མཛད་དུ་གསོལ། །​ཁྱོད་ནི་རྡོ་རྗེའི་[[37]](#footnote-56)གསུང་སྟེ་ཀུན་ལ་ཕན་ཞིང་ཐུགས་བརྩེ་བ། །​འཇིག་རྟེན་དག་གི་[[38]](#footnote-57)དགོས་པའི་དོན་མཛད་པ་ལ་རྟག་ཏུ་བརྩོན། །​མགོན་པོ་གལ་ཏེ་དེ་རིང་བདག་ནི་གསོན་པར་མཆིས་བཞེད་ན། །​སྤྱོད་པ་དྲི་མེད་ཀུན་དུ་བཟང་པོས་བདག་ལ་དགྱེས་པར་མཛོད། །​ཁྱོད་ནི་རྡོ་རྗེའི་[[39]](#footnote-58)འདོད་པ་དམ་ཚིག་མཆོག་གི་ཕན་དོན་ཆེ། །​ཡང་དག་རྫོགས་སངས་རྒྱས་ཀྱི་གདུང་མཆོག་མཉམ་ཉིད་གཟིགས། །​མགོན་པོ་གལ་ཏེ་དེ་རིང་བདག་ནི་གསོན་པར་མཆིས་བཞེད་ན། །​ཡོན་ཏན་རིན་ཆེན་མང་པོའི་གཏེར་གྱུར་བདག་ལ་དགྱེས་པར་མཛོད། །​སློང་བར་བྱེད་པའི་ངོར་བྱས་པས། །​ཞུ་བ་རྒུད་པ་ལྟར་མཐོང་སྟེ། །​དངོས་རྣམས་སྒྱུ་མ་ལྟར་རིག་ནས། །​རང་སྔགས་དོན་དུ་སླར་ཡང་གྱུར། །​ཞལ་མཆོག་གུར་ཀུམ་ལྟ་བུ་སྟེ། །​གཡས་པ་སྔོ་ལ་ཅིག་ཤོས་དཀར། །​རྒྱན་དང་ཆ་ལུགས་གཞོན་ནུ་འདྲ། །​ཤེས་རབ་དགའ་བས་ཅིག་ཅར་[[40]](#footnote-59)མཛེས། །​རང་[[41]](#footnote-60)སྣང་ཤེས་རབ་ལྡན་གྱུར་ཅིང་། །​ཕྱག་གཉིས་ཤེས་རབ་དམ་པ་འཁྱུད། །​རལ་གྲི་འོད་ལྡན་མདའ་ཡི་མཆོག །​ཨུཏྤལ་སྔོན་གཞུ་ཕྱག་ན་བསྣམས། །​སངས་རྒྱས་སྤྲིན་གྱི་སྤྲུལ་འཕྲོ་བས། །​འགྲོ་བ་གསུམ་གྱི་དོན་རྫོགས་པ། །​རང་གི་ས་བོན་མཚན་ལས་བྱུང་། །​འཇམ་པའི་རྡོ་རྗེ་[[42]](#footnote-61)རང་ཉིད་འགྱུར།[[43]](#footnote-62) །​སྲིད་པར་ཆགས་པས་མཐའ་ཡས་ཤིང་། །​ཞི་བར་ཆགས་ན་འབྱོར་ཉམས་འགྱུར། །​སྒྱུ་མས་བསྙེན་པ་ཡང་དག་བྱས། །​ཆོས་དབྱིངས་བདག་ཉིད་ཅན་དུ་འགྱུར། །​ཨོཾ་དྷརྨ་དྷཱ་ཏུ་སྭཱ་བྷཱ་བ་ཨཱཏྨ་ཀོ྅[[44]](#footnote-63)ཧཾ། བཤེས་གཉེན་དམ་པས་རྒྱུ་མཐུན་བྱས། །​སྨིན་ལས་ཐམས་ཅད་མཁྱེན་ཉིད་འགྱུར། །​དེ་ནི་མིག་སོགས་བྱིན་བརླབ་པ། །​ཉེ་བར་བསྒྲུབ་པ་ཡིན་པར་འདོད། །​ས་སྙིང་རྡོ་རྗེ་ཅན་མཁའ་སྙིང་། །​འཇིག་དབང་སྒྲིབ་སེལ་ཀུན་དུ་བཟང་། །​དེ་ནི་ས་བོན་རྣམས་ཀྱིས་ནི། །​མིག་ལ་སོགས་པ་ཡང་དག་དགང་། །​སྐྱེས་བུ་བསྐྱེད་པ་ཆོས་ལོངས་སྤྱོད། །​སྤྲུལ་པ་ལས་བྱུང་འགྲོ་དོན་ཉིད། །​ཐུགས་ཀྱི་གསང་སོགས་བྱིན་གྱིས་བརླབ། །​དེ་བས་སྒྲུབ་པའི་དོན་དུ་འགྱུར། །​རང་ཉིད་ལྐོག་མ་སྤྱི་བོའི་ཟླར། །​ཧཱུྃ་ཨཱཿཨོཾ་ལས་བྱུང་བའི་གཙོ། །​རྡོ་རྗེ་ཆུ་སྐྱེས་འཁོར་ལོ་ཡི། །​དབུས་གནས་ཐུགས་སོགས་གསང་བ་བསྒོམ། །​དེ་ཐུགས་ཤེས་རབ་ཡན་ལག་འདུས། །​འོད་ཀྱི་གཟུགས་ནི་རྡོ་རྗེ་སོགས། །​འོད་ཀྱིས་ཕྱོགས་དུས་ཀུན་མཆོད་ཅིང་། །​མ་ལུས་གཙོ་ལ་ཁྱབ་པར་གྱུར། །​གང་ཞིག་སྙིང་ལྐོག་སྤྱི་བོར་ཞུགས། །​དེ་ཡི་མཛད་དོན་རྫོགས་པར་བྱས། །​དེ་ནི་ཐུགས་ཀྱི་རྡོ་རྗེ་སོགས། །​བྱིན་བརླབས་[[45]](#footnote-64)དེ་ནི་རབ་ཏུ་བསྒྲུབ། །​དཔལ་ལྡན་རྡོ་རྗེའི་ཐུགས་འཆང་བ། །​རྡོ་རྗེ་མི་ཕྱེད་གསུམ་བསྒོམས་པས། །​དེང་བདག་བྱིན་གྱིས་བརླབས་ནས་[[46]](#footnote-65)སུ། །​རྡོ་རྗེ་ཐུགས་ཀྱིས་མཛད་དུ་གསོལ། །​ཕྱོགས་བཅུར་བཞུགས་པའི་སངས་རྒྱས་རྣམས། །​རྡོ་རྗེ་མི་ཕྱེད་གསུམ་བསྒོམས་པས། །​དེང་བདག་བྱིན་གྱིས་བརླབས་ནས་[[47]](#footnote-66)སུ། །​རྡོ་རྗེ་ཐུགས་ཀྱིས་མཛད་དུ་གསོལ། །​ཨོཾ་སརྦ་ཏ་ཐཱ་ག་ཏ་ཙིཏྟ་བཛྲ་སྭ་བྷཱ་བ་ཨཱཏྨ་ཀོ྅[[48]](#footnote-67)ཧཾ། ཆོས་ཀྱི་གསུང་ལམ་དཔལ་དང་ལྡན། །​རྡོ་རྗེ་མི་ཕྱེད་གསུམ་བསྒོམས་པས། །​དེང་བདག་བྱིན་གྱིས་བརླབས་ནས་[[49]](#footnote-68)སུ། །​རྡོ་རྗེ་གསུང་གིས་མཛད་དུ་གསོལ། །​ཕྱོགས་བཅུར་གཞུགས་པའི་[[50]](#footnote-69)སངས་རྒྱས་རྣམས། །​རྡོ་རྗེ་མི་ཕྱེད་གསུམ་བསྒོམས་ནས། །​དེང་བདག་བྱིན་གྱིས་བརླབས་ནས་[[51]](#footnote-70)སུ། །​རྡོ་རྗེ་གསུང་གིས་མཛད་དུ་གསོལ། །​ཨོཾ་སརྦ་ཏ་ཐཱ་ག་ཏ་བཱག་[[52]](#footnote-71)བཛྲ་སྭཱ་བྷཱ་བ་[[53]](#footnote-72)ཨཱཏྨ་ཀོ྅[[54]](#footnote-73)ཧཾ། དཔལ་ལྡན་སངས་རྒྱས་སྐུ་འཆང་བ། །​རྡོ་རྗེ་མི་ཕྱེད་གསུམ་བསྒོམས་པས། །​དེང་བདག་བྱིན་གྱིས་བརླབས་ནས་[[55]](#footnote-74)སུ། །​རྡོ་རྗེ་སྐུས་ནི་མཛད་དུ་གསོལ། །​ཕྱོགས་བཅུར་བཞུགས་པའི་སངས་རྒྱས་རྣམས། །​རྡོ་རྗེ་མི་ཕྱེད་གསུམ་བསྒོམས་པས། །​དེང་བདག་བྱིན་གྱིས་བརླབས་ནས་[[56]](#footnote-75)སུ། །​རྡོ་རྗེ་སྐུས་ནི་མཛད་དུ་གསོལ། །​ཨོཾ་སརྦ་ཏ་ཐཱ་ག་ཏ་ཀཱ་ཡ་བཛྲ་སྭ་བྷཱ་བ་ཨཱཏྨ་ཀོ྅[[57]](#footnote-76)ཧཾ། རྗེས་[[58]](#footnote-77)དྲན་བཅུ་དྲུག་དག་པས་ནི། །​བྱེད་པ་ཡིན་ཞེས་ངེས་གསུངས་པས། །​དེ་ནི་ཐུགས་སོགས་བྱིན་བརླབ་པའི།[[59]](#footnote-78) །​གནས་སྐབས་མིན་ཕྱིར་མ་བཤད་དོ། །​སྒྱུ་མའི་ཤེས་རབ་ཡང་དག་འདུས། །​གསང་བ་གསུམ་གྱི་མཚན་ཉིད་བལྟ། །​དབང་འབྲས་ཆུང་ངུ་རྣམ་དག་ཕྱིར། །​སྒྲུབ་པ་ཆེན་པོ་ཡིན་པར་འདོད། །​ཡེ་ཤེས་སེམས་ཐུགས་སྙིང་འོད་ཀྱི། །​ཕྱོགས་བཅུའི་མགོན་པོ་ཡང་དག་བསྐུལ། །​དེ་འོད་ལས་བྱུང་རིག་པ་རྣམས། །​བདུད་རྩིའི་[[60]](#footnote-79)ཆུས་བཀང་བུམ་བསྣམས་པས། །​གཙོ་བོ་དཔལ་ལྡན་རང་དབང་བསྐུར། །​རིགས་དབང་ཅོད་པན་དམ་པ་ཡིན། །​དེ་བཞིན་རྒྱུ་མཐུན་སོགས་བར་མས། །​རང་རིག་ཤེས་རབ་རྣམ་པར་སྦྱོང་།[[61]](#footnote-80) །​སྤྱི་བོ་སྙིང་ག་ལྟེ་བ་གསང་། །​རྐང་མཐར་ཐུག་པའི་ཆ་རེ་ལ། །​ཨོཾ་ཧཱུཾ་སྭཱ་ཨཱཿཧཱ་[[62]](#footnote-81)སྙིང་པོ། །​རྟགས་སོགས་རིགས་ཀྱི་བདག་ཉིད་ཅན། །​རྫོགས་སངས་རྒྱས་ལྔས་དགང་བར་བྱ། །​ཧཱུཾ་ཨ་ཆུ་སྐྱེས་འདབ་བརྒྱད་པ། །​ཡང་དག་སྦྱངས་དེས་སངས་རྒྱས་རྣམས། །​ཧཱུཾ་གི་རྡོ་རྗེ་མཆོག་མཉེས་བྱ། །​ཨོཾ་སརྦ་ཏ་ཐཱ་ག་ཏ་ཨ་ནུ་རཱ་ག་ན་བཛྲ་སྭ་བྷཱ་ཝ་ཨཱཏྨ་ཀོ྅ཧཾ།[[63]](#footnote-82) སྙིང་ཟླའི་རལ་གྲི་སྙིང་པོའི་འོད། །​སངས་རྒྱས་དཀྱིལ་འཁོར་མཁའ་ཁྱབ་པ། །​བདག་ཉིད་ལ་བཞུགས་སེམས་མཆོག་གི། །​གཟུགས་སུ་རྡོ་རྗེའི་པད་ལེགས་གནས། །​རྒྱལ་བའི་འཁོར་ལོ་ས་བོན་གྱིས། །​དེར་བསྐྱེད་ནས་ནི་བརྟན་བྱས་ལ། །​འགྲོ་བའི་མི་ཤེས་དག་བྱའི་ཕྱིར། །​རང་གི་ཆོ་གས་དབྱུང་བར་བྱ། །​ཞེ་སྡང་ཆེན་པོའི་དོན་མཛད་[[64]](#footnote-83)རྒྱལ། །​བདག་པོ་མི་བསྐྱོད་ཡང་དག་བསྐུལ། །​བཛྲ་དྷྲྀཀ་ཅེས་བྱ་བས་དབྱུང་། །​ནོར་བུ་ཨིནྡྲ་ནཱི་ལའི་མདོག །​གཡས་པ་དཀར་ལ་ཅིག་ཤོས་དམར། །​དཔལ་མཆོག་དང་པོའི་ཕྱག་དང་ལྡན། །​དཔལ་ལྡན་ལེགས་བསྡུས་བདག་ཉིད་ཀྱི། །​དངོས་པོ་ཀུན་གྱིས་གཞུག་པར་བྱ། །​ཛི་ན་ཛིག་གིས་དང་པོ་འདྲ། །​གཏི་མུག་ཆེན་པོས་དོན་མཛད་གཙོ། །​འཁོར་ལོ་བཟང་སོགས་དཔལ་དེ་བཞིན། །​ཤར་གྱི་ཟླ་དཀྱིལ་དག་ལ་བསྒོམ། །​རཏྣ་དྷྲྀཀ་[[65]](#footnote-84)གིས་རིན་ཆེན་དབང་། །​གསེར་མདོག་མཉམ་ཉིད་བརྩོན་འགྲུས་ཅན། །​མགོན་པོ་རིན་ཆེན་མཆོག་སོགས་བསྣམས། །​གཞོན་ནུའི་ཞལ་འདྲ་ལྷོ་ཕྱོགས་སུའོ། །​ཨཱ་རོ་ལྀཀ་[[66]](#footnote-85)གིས་གསུང་དབང་པོ། །​འདོད་ཆགས་ཆེན་པོས་དོན་མཛད་གཙོ། །​པདྨ་རཱ་གའི་མདོག་པད་སོགས། །​གཞོན་ནུའི་ཞལ་འདྲ་ནུབ་ཕྱོགས་སུའོ། །​པྲཛྙཱ་དྷྲྀཀ་[[67]](#footnote-86)གིས་དོན་ཡོད་དབང་། །​གཏུམ་ཆེན་ཕྲག་དོག་དོན་མཛད་པ། །​བཻ་ཌཱུརྱ་སྣང་གཞོན་ནུའི་ཞལ། །​རལ་གྲི་སོགས་བསྣམས་བྱང་དུ་བསམ། །​ཀུན་ཀྱང་རལ་པ་ཅོད་པན་བཅས། །​རང་རིག་གཉིས་སུ་མེད་པར་སྦྱོར། །​རྒྱན་དང་ན་བཟའ་མཆོག་ཀུན་ལྡན། །​པདྨ་ཉི་དཀྱིལ་དག་ལ་བསམ། །​མོ་ཧ་ར་ཏཱིས་[[68]](#footnote-87)ཤར་ལྷོ་རུ། །​སྙིང་རྗེ་ཐབས་ཀྱིས་འགྲོ་དོན་སྩོལ། །​རང་གི་ངོ་བོ་སྐུ་དབང་འདྲ། །​སྤྱན་ནི་ཟླ་དཀྱིལ་དག་ལ་བསམ། །​དྭེ་ཥ་ར་ཏཱིས་[[69]](#footnote-88)ལྷོ་ནུབ་ཏུ། །​བྱམས་དང་སྨོན་ལམ་འདོད་སྩོལ་བ། །​དགའ་[[70]](#footnote-89)ལྡན་ཐུགས་ཀྱི་དབང་པོ་འདྲ། །​མཱ་མ་ཀཱི་ནི་ཟླ་དཀྱིལ་བསམ། །​རཱ་ག་ར་ཏིས་ནུབ་བྱང་དུ། །​དགའ་དང་སྟོབས་དང་ཏིང་འཛིན་སྩོལ། །​གསུང་གི་དབང་འདྲ་དོན་དག་བསམ། །​གོས་དཀར་མོ་ནི་ཟླ་དཀྱིལ་བསམ། །​བཛྲ་ར་ཏཱིས་[[71]](#footnote-90)བྱང་ཤར་དུ། །​བཏང་སྙོམས་ཡེ་ཤེས་ཏིང་འཛིན་སྩོལ། །​རང་གི་ངོ་བོར་རིན་དབང་འདྲ། །​ཡིད་འོང་སྒྲོལ་མ་ཟླ་དཀྱིལ་བསམ། །​འདི་རྣམས་མཚན་མ་རིམ་བཞིན་དུ། །​འཁོར་ལོ་ཨུཏྤལ་དམར་པོ་མཆོག །​པདྨ་ཨུཏྤལ་སེར་པོ་སྟེ། །​ལྷག་མ་རང་བདག་ལྟ་བུར་བསྟན། །​མེ་ལ་སོགས་པའི་མཚམས་བཞི་དང་། །​ཤར་སྒོ་ཡི་ནི་ངོས་གཉིས་སུ། །​དེ་ཉིད་གསུམ་གྱི་གཟུགས་སོགས་པ། །​མེ་ལོང་སོགས་བསྣམས་སྐུ་སོགས་འདྲ། །​ཡ་མཱནྟ་ཀྲྀཏ་ཀྱིས་ཡམས་འཇོམས། །​ཕུང་པོ་ཞེས་བྱ་རྣམ་འཇིག་པ། །​ཐུགས་ཀྱི་དབང་འདྲ་ལྟ་རབ་འབར། །​ཤར་སྒོར་ཁྲོ་བོའི་སྐྱིལ་[[72]](#footnote-91)མོས་གནས། །​པྲཛྙཱནྟ་ཀྲྀཏ་ཀྱིས་སྲིད་འཇོམས། །​ཉོན་མོངས་བདག་ལྟ་འཇིག་བྱེད་པ། །​གཏུམ་ཞིང་འཇིགས་ལ་ཀུན་དང་[[73]](#footnote-92)འདྲ། །​གཞན་གྱིས་མི་ཐུབ་ལྷོ་སྒོར་རོ། །​པདྨཱནྟ་[[74]](#footnote-93)ཀྲྀཏ་ཀྱིས་འདོད་འཇོམས། །​འཆི་བདག་སྐྱེས་པའི་ཚོགས་འཇིག་པ། །​གཏུམ་ཞིང་སྒྲ་ཟབ་གསུང་[[75]](#footnote-94)དབང་འདྲ། །​རྟ་མགྲིན་ནུབ་ཀྱི་སྒོ་རུ་བསམ། །​བིགྷྣཱནྟ་ཀྲྀཏ་ཀྱིས་བགེགས་འཇོམས། །​བྱ་བ་ལྷ་ཡི་བདུད་དག་ཉིད། །​གཏུམ་ལ་མི་བསྐྱོད་མདོག་འདྲ་བ། །​བདུད་རྩི་འཁྱིལ་པ་བྱང་སྒོར་བསམ། །​སྨིན་འདེགས་དབུ་སྐྲ་གྱེན་དུ་འབར། །​སྨ་ར་སྨིན་མ་སྤྱན་དམར་སེར། །​ཞལ་གདངས་[[76]](#footnote-95)ལྗགས་ནི་རྣམ་པར་བསྐྱོད། །​མཆེ་བར་བཅས་ཤིང་རྟག་ཏུ་བཞད། །​འདི་རྣམས་ཕྱག་ན་ཐོ་བ་དྲག །​དབྱིག་པ་[[77]](#footnote-96)པདྨ་རྡོ་རྗེ་ཐོགས། །​ཁྲོས་པའི་སྦྲུལ་གྱིས་སྐུ་ལ་བརྒྱན། །​རང་རིག་ཤེས་རབ་ཡན་ལག་ལུས། །​རྫོགས་པའི་འཁོར་ལོ་ལ་བལྟས་ནས། །​ཀུན་ནས་[[78]](#footnote-97)རང་གི་དངོས་པོ་ཡིས། །​སྙིང་པོའི་ས་བོན་འོད་ལྕགས་ཀྱུས། །​སངས་རྒྱས་འཁོར་ལོ་འདྲ་བ་བསྡུ། །​མཐོང་བར་གྱུར་ནས་བགེགས་རྣམས་ནི། །​ཀུན་ཏུ་བསྐྲད་དེ་མངོན་པར་བསྲུང་། །​ཟླ་སོགས་མེ་ཏོག་ལྡན་པ་ཡི། །​གསང་སྔགས་མཆོག་བཟླས་མཆོད་ཡོན་དབུལ། །​འཁོར་ལོ་དེ་འཁོར་ལོ་ལ་གཞུག །[[79]](#footnote-98)​མིག་དང་སྐུ་སོགས་བྱིན་གྱིས་བརླབ། །​སྔོན་བཞིན་དབང་བསྐུར་དེ་ལ་བསམ། །​རྒྱུ་མཐུན་ལ་སོགས་ཆེན་པོ་ཉིད། །​སངས་རྒྱས་ཅོད་པན་མི་བསྐྱོད་པ། །​ལྷག་མ་རང་བདག་དབང་བསྐུར་བ། །​སྐུ་དབང་མི་བསྐྱོད་གསུང་དབང་[[80]](#footnote-99)པོ། །​ཐུགས་དབང་སྒོ་བ་རྣམས་ལ་འདོད། །​དེ་ལྟར་དབང་བསྐུར་རང་སྙིང་པོའོ།[[81]](#footnote-100) །​འོད་ཀྱིས་ཤེས་རབ་པད་དེར་གཞུག །​གཟུགས་སོགས་སྤུ་ཁུང་ལས་བྱུང་བའི། །​གཟུགས་ཀྱི་རྡོ་རྗེ་སོགས་འོད་ནི། །​གཞལ་ཡས་ཁང་འོད་ལས་འདས་ནས། །​ནམ་མཁའི་མཐའ་ནི་རབ་ཁྱབ་པས། །​ཐུབ་དབང་རང་ནི་ལེགས་མཆོད་པའི། །​མཆོད་དང་མཆོད་པའི་བདག་ཅན་གྱུར། །​ཨོཾ་སརྦ་ཏ་ཐཱ་ག་ཏ་པཱུ་ཛ་བཛྲ་སྭ་བྷཱ་ཝ་ཨཱཏྨ་ཀོ྅[[82]](#footnote-101)ཧཾ། ཆོས་རྣམས་ཀུན་གྱི་འཁོར་ལོ་བསྟོད། །​རང་གི་བདག་ཉིད་རྫོགས་སངས་སྐུས། །​ཡེ་ཤེས་ལྔ་དང་ཕྱག་རྒྱ་དང་། །​རིགས་བརྒྱ་ལྔ་དང་གསུམ་གྱིས་སོ། །​མི་བསྐྱོད་རྡོ་རྗེ་ཡེ་ཤེས་ཆེ། །​རྡོ་རྗེ་དབྱིངས་ནི་མཁའ་[[83]](#footnote-102)ཆེན་པོ། །​དཀྱིལ་མཆོག་གསུམ་པ་ཡི་གེ་གསུམ། །​རྡོ་རྗེ་དབྱངས་ལ་ཕྱག་འཚལ་ལོ། །​རྣམ་པར་སྣང་མཛད་དག་པ་ཆེ། །​རྡོ་རྗེ་ཞི་བ་དགའ་ཆེན་པོ། །​རང་བཞིན་འོད་གསལ་མཆོག་གི་མཆོག །​སྟོན་པ་རྡོ་རྗེ་ཕྱག་འཚལ་ལོ། །​རིན་ཆེན་རྒྱལ་པོ་རབ་ཏུ་ཟབ། །​རྡོ་རྗེ་ནམ་མཁའ་དྲི་མ་མེད། །​རང་བཞིན་དག་པས་གོས་པ་མེད། །​རྡོ་རྗེའི་སྐུ་ལ་ཕྱག་འཚལ་ལོ། །​རྡོ་རྗེ་མི་འཆི་རྒྱལ་པོ་ཆེ། །​མི་རྟོག་ནམ་མཁའ་རྡོ་རྗེ་འཛིན། །​འདོད་ཆགས་ཕ་རོལ་ཕྱིན་པ་བརྙེས། །​རྡོ་རྗེའི་གསུང་ལ་ཕྱག་འཚལ་ལོ། །​དོན་ཡོད་རྡོ་རྗེ་རྫོགས་སངས་རྒྱས། །​བསམ་པ་ཐམས་ཅད་རྫོགས་མཛད་པ། །​རང་བཞིན་དག་པ་ཉིད་ལས་བྱུང་། །​རྡོ་རྗེ་སེམས་དཔའ་ཕྱག་འཚལ་ལོ། །​ཟླ་བ་ཉི་མ་ཆུ་དང་སྨན། །​དྲི་ནི་རླུང་མའི་[[84]](#footnote-103)འཁོར་ལོར་གནས། །​ཨོཾ་གྱིས་བྱིན་བརླབས་འོད་བཅས་པ། །​དེ་ཉིད་གསུམ་གྱིས་མངོན་པར་བཟླས། །​རྡོ་རྗེའི་ལྕེ་མཆོག་ཧཱུཾ་བཀོད་པ། །​བསམས་ནས་ཡེ་ཤེས་བདུད་རྩི་བླང་། །​སྙིང་གའི་ཟླར་ཆུད་མ་ལུས་པའི། །​འཁོར་ལོ་དེས་ནི་ཚིམ་པར་བྱ། །​སྙིང་པོའི་འོད་ཀྱིས་སྤྲུལ་མགོན་པོས། །​རང་གི་ལོག་རྟོག་རྣམ་སྤངས་ཏེ། །​འགྲོ་བ་སངས་རྒྱས་བདག་ཉིད་བྱས། །​སྙིང་པོའི་ས་བོན་ནང་དུ་གཞུག །​སྙིང་གར་མཚན་མའི་ལྟེ་ནང་གནས། །​ཟླ་སྙིང་ཐིག་ལེའི་གཟུགས་ཅན་དུ། །​རང་ཡིད་འོད་ལྡན་བསྒོམས་ནས་ནི། །​ཡེ་ཤེས་སེམས་དཔའ་རབ་ཏུ་བསྒོམ། །​ཐུགས་གསུང་སྐུ་ཡི་རྡོ་རྗེ་ཡང་། །​འོད་ཀྱི་ཕྲེང་བས་རབ་སད་བྱ། །​དེ་ནི་སྙིང་གར་ཞུགས་བསམ་པ། །​རང་གི་ཡེ་ཤེས་བདུད་རྩི་འབབ། །​དེ་ནས་ནང་གི་ལུས་ཐམས་ཅད། །​བ་སྤུ་ལས་བྱུང་འོད་ཟེར་ཚོགས། །​དེ་ཡིས་ཀུན་ནས་སྣང་བྱས་ལ། །​འགྲོ་བའི་དོན་ནི་རབ་རྫོགས་བྱ། །​ཡང་ན་རང་རྟགས་ཕྲ་བསྒོམ་པ། །​རིག་པའི་སྣ་ཡི་རྩེ་མོར་གནས། །​ཐུབ་པའི་[[85]](#footnote-104)འཁོར་ལོ་རང་རིག་པ། །​ཤེས་རབ་དམ་པ་འདུས་འོད་ལྡན། །​བརྟན་པའི་མཚན་མ་མཐོང་བ་དང་། །​དེར་རྟོགས་འོད་ཟེར་སྤྲོ་བྱ་ཞིང་། །​སྣ་ཚོགས་མཚན་མ་སངས་རྒྱས་ནི། །​ཡང་དང་ཡང་དུ་སྤྲོ་བར་བྱ། །​སྐུ་གསུང་ཐུགས་ཀྱི་རྡོ་རྗེ་མཆོག །​ཡེ་ཤེས་ལྔ་ཡི་འོད་ཟེར་ཅན། །​སྤྲོས་ཏེ་སྔགས་ནི་བཟླ་[[86]](#footnote-105)བྱ་བ། །​ཅིག་ཅར་ཡང་ན་རིམ་གྱིས་སོ། །​རྡོ་རྗེ་གསལ་ཆོས་འཁོར་ལོ་སྟེ། །​སྐུ་གསུང་ཐུགས་ཀྱི་རྡོ་རྗེར་གཏོགས། །​གནས་སུ་དེ་ནི་བརྟན་བྱས་ལ། །​ཡེ་ཤེས་སྐུ་ནི་སྤྲོ་ཞིང་བཟླ། །​བརྗོད་ཅིང་སྲོག་གིས་སྤྲོ་བྱ་ཞིང་། །​སྔགས་ནི་རྩོལ་བས་བསྡུ་བར་བྱ། །​སྐུ་སོགས་སྤྲོ་དང་བསྡུས་པ་ཡིས། །​རིམ་[[87]](#footnote-106)བཞིན་རིམ་[[88]](#footnote-107)བཞིན་བཟླས་བརྗོད་བྱ། །​དེ་ལྟར་བརྗོད་དེ་མཁའ་ཁྱབ་པའི། །​སྐུ་ལ་སོགས་ཏེ་རང་འོད་ཀྱིས། །​སྔོན་བཞིན་[[89]](#footnote-108)སྣ་ཚོགས་མཆོད་མཆོག་འོས། །​སྲོག་ལས་རིག་པའི་ཚོགས་རྣམས་སྤྲོ། །​རིག་པ་སྒེག་[[90]](#footnote-109)པས་ཡོངས་འཁྱུད་པའི། །​བདེ་བ་བབས་པས་དབང་བྱས་པའི།[[91]](#footnote-110) །​རྩོལ་བས་ཡེ་ཤེས་སངས་རྒྱས་ཚོགས། །​མཐར་ནི་རང་གི་ནང་ལ་གཞུག །​ཐིག་ལེ་ཕྲ་མོ་གསང་གསུམ་དབྱུང་། །​ལྷག་མར་མོས་པ་རྒྱུ་མཐུན་སོགས། །​ཆུང་ངུ་ལ་སོགས་ཀྱིས་ཕྱེ་ལྟར། །​རྣལ་འབྱོར་བསྙེན་སོགས་དེ་བཞིན་བསྒོམ། །​རང་སྙིང་དེ་ཉིད་མཆོག་བརྟགས་པས། །​སེམས་ཀྱི་འཇུག་པ་ཞུམ་གྱུར་ན། །​སྤྱན་སོགས་ཚོགས་ཀྱི་གླུ་ཡིས་ནི། །​འཁོར་ལོ་གསོལ་བཏབ་[[92]](#footnote-111)མཆོད་པར་བྱ། །​སྤྱི་བོར་ཟླ་བ་ཨོཾ་རླན་ཅན། །​དམ་པའི་སེམས་ཀྱི་[[93]](#footnote-112)ཆུ་འཛག་པས། །​སྐུ་གསུང་ཐུགས་ནི་ཚིམ་བྱེད་པ། །​ཆོ་ག་བཞིན་དུ་དབབ་པར་བྱ། །​དེ་ལྟར་ངལ་བསོ་[[94]](#footnote-113)བཟླས་བྱས་ཤིང་། །​མཁས་པས་མཆོད་ལ་སོགས་བྱས་ནས། །​དེ་[[95]](#footnote-114)ཉིད་གསུམ་བསྡུས་སངས་རྒྱས་རྣམས། །​བཞུད་པའི་སྐབས་སུ་གཤེགས་སུ་གསོལ། །​འདི་ནི་དེ་ཉིད་མཐོང་བར་བཤད། །​འགྲོ་བ་མ་ལུས་བལྟས་ནས་ཀྱང་། །​སྙིང་རྗེས་[[96]](#footnote-115)དེ་ལ་ཕན་པའི་ཕྱིར། །​སྨོན་ལམ་རྣམས་ནི་མངོན་དུ་བྱ། །​ཏིང་ངེ་འཛིན་ལས་ལངས་ནས་ཀྱང་། །​བདག་པོའི་ང་རྒྱལ་མངོན་དུ་བྱ། །​འཇུག་པར་རྟོགས་ཚེ་[[97]](#footnote-116)རྫོགས་སངས་རྒྱས། །​ཡུལ་གྱིས་[[98]](#footnote-117)ཡང་དག་མཆོད་པར་བྱ། །​འཇམ་དཔལ་རྡོ་རྗེ་ཀུན་བདག་ཉིད། །​ངོ་བོ་ཉིད་ཀྱིས་ཡུལ་རྗེས་འགྲོ། །​དེ་ལྟར་ཡུལ་རྣམས་བསྒོམ་པ་ནི། །​རང་རང་དག་པར་རྣམ་པར་གནས། །​རྟག་པ་ལ་སོགས་ངོ་བོ་དེ། །​རང་རིག་ཆོས་སུ་ཡང་དག་གནས། །​དཔལ་ལྡན་རྡོ་རྗེ་འཆང་འདྲ་བར། །​དག་པའི་སེམས་དཔར་ཡང་དག་ལྡན། །​རང་གི་ལོག་རྟོག་རྣམ་སྤངས་པས། །​བྱ་བ་ཐམས་ཅད་རྫོགས་པར་བྱ། །​རྟག་ཏུ་ཚད་མེད་རབ་སྦྱོར་བས། །​འཁོར་ལོ་མཆོག་འདི་མཐའ་ཡས་མཆོད། །​རང་སྙིང་ཟླ་བར་རང་འཁོར་གཙོ། །​རང་གི་ས་བོན་རང་ཟས་ལ། །​ལེགས་དམིགས་རང་སྙིང་དེ་ཉིད་ཀྱིས། །​བདུད་རྩིས་སངས་རྒྱས་ཀུན་ཚིམ་བྱ། །​ཆོས་ཉིད་ཀུན་གྱིས་དག་པ་དང་། །​དེ་ཉིད་གསུམ་གྱིས་མངོན་བཟླས་ལ། །​རང་གི་ལྷ་ཡི་འཁོར་ལོ་མཆོག །​ཚིམ་བྱ་དེས་ནི་མཆོད་པར་བྱ། །​ཕྱི་ཡི་སྦྱིན་སྲེག་དགེ་ཚུལ་གྱི།[[99]](#footnote-118) །​སེམས་ཙམ་གྱིས་ནི་ཡིད་ཀྱིས་བྱ། །​ཡེ་ཤེས་མེ་ཡིས་[[100]](#footnote-119)ཕུང་པོའི་ཤིང་། །​བསྲེགས་པས་[[101]](#footnote-120)འདི་ནི་བླ་མེད་ཡིན། །​དེ་ལྟར་འདོད་པ་མ་ལུས་པས། །​བདག་ཉིད་རང་ལྷའི་དངོས་གྱུར་དང་། །​གཞན་ཡང་དེ་མཆོད་བྱ་བ་ཡིན། །​དམ་ཚིག་བདེ་གཤེགས་བཞེད་པ་ཡིན། །​ལུས་སོགས་ལས་གང་དེ་དང་དེས། །​སངས་རྒྱས་ཐམས་ཅད་མཆོད་པ་དང་། །​རྗེས་མཐུན་འགྲོ་བའི་བྱ་བ་རྣམས། །​རྟག་ཏུ་མཉམ་པར་གཞག་པས་[[102]](#footnote-121)བྱ། །​ལུས་ངག་ལས་ཀྱི་རང་བཞིན་གང་། །​ཕྱག་རྒྱ་སྔགས་ཀྱི་བདག་ཉིད་ཆེ། །​དེ་དང་དེ་ཡི་ལས་སྒྲུབ་པས། །​སངས་རྒྱས་ཐམས་ཅད་མཆོད་པར་བྱ། །​དངོས་གཅིག་ལ་ཡང་ཀུན་རྟོག་པ། །​རྣམ་པ་སྣ་ཚོགས་སྣང་གྱུར་ཏེ། །​གྲོལ་དང་སྡུག་བསྔལ་བདེ་བསྐྱེད་པའི། །​ལས་ནི་མ་ལུས་འབྱུང་བར་འགྱུར། །​དེ་བས་ལུས་ལ་སོགས་པའི་ལས། །​དགེ་དང་མི་དགེ་རྟོག་ལས་བྱུང་། །​རྟོག་པ་ཀུན་ལས་ངེས་གྲོལ་བ། །​ཡེ་ཤེས་ལས་ནི་རྟོག་དེ་ཅི། །​དམ་ཚིག་དག་ལས་བསླང་བ་ནི། །​དོན་ཡོད་རྡོ་རྗེའི་འཁོར་ལོ་བཟང་། །​སྙིང་གར་ལས་ཀྱི་རྡོ་རྗེ་ཁ།[[103]](#footnote-122) །​བསམས་ནས་ཐམས་ཅད་བདག་དབང་བསྐུར། །​བླ་མ་བརྙས་ལ་སོགས་ཉེས་པ། །​སྦྱིན་དང་བཅས་པའི་མཆོད་སྟོན་བྱ། །​ཕྱི་ཁྲུས་རང་གི་འཁོར་ལོར་གནས། །​དབང་བསྐུར་བ་ཡི་ཆོ་གས་བྱ། །​ཐུན་མཚམས་སུ་ཡང་མཆོད་[[104]](#footnote-123)ལ་སོགས། །​བཟླས་པ་སྔ་མ་བཞིན་དུ་[[105]](#footnote-124)བྱ། །​སྙིང་གར་འཁོར་ལོ་མཆོག་[[106]](#footnote-125)ཆུད་བྱས། །​ཤེས་རབ་སྙིང་རྗེར་ལྡན་པས་ཉལ། །​ལྡང་ཚེ་དཔལ་ལྡན་ལྷ་མོ་ཡིས།[[107]](#footnote-126) །​གླུ་བླངས་པས་ནི་བསྐུལ་བར་བྱ། །​ནང་པར་ལངས་ནས་སྔར་བཞིན་ནི། །​ལེགས་ཟློས་[[108]](#footnote-127)དང་པོའི་ལས་ཅན་ཡིན། །​ཡེ་ཤེས་ཅུང་ཟད་བབས་གྱུར་པས། །​སྔགས་ཀྱི་ཚུལ་ཁྲིམས་བརྟུལ་ཞུགས་ལྡན། །​མིག་དང་སྐུ་སོགས་བྱིན་གྱིས་བརླབ། །​ཐུན་མཚམས་སུ་ནི་རབ་བསྒྲིམས་བཟླས། །​རྣམ་པ་ཀུན་དུ་རབ་རྫོགས་པར། །​སྤྲོ་དང་བསྡུ་བ་བྱེད་པ་པོ། །​ཡེ་ཤེས་དབང་བ་ཅུང་ཟད་འཐོབ། །​ཉིན་མཚན་རྣལ་འབྱོར་ཡང་དག་བསྟེན། །​ཡང་དག་ཡེ་ཤེས་དབང་ཐོབ་བསྒོམ། །​ཁམས་ཀྱི་རྡུལ་ནང་ཁམས་གསུམ་མཆོག །​གཟུགས་བརྙན་བདག་ཉིད་སྐུ་ཅན་གྱི། །​འགྲོ་བའི་དོན་གྱི་[[109]](#footnote-128)བྱ་བ་བྱེད། །​རྣལ་འབྱོར་མཚན་མ་དགེ་བ་ཡང་། །​དུ་མ་ཐོབ་ཅིང་ཡང་དག་འགྲུབ། །​དེ་ཉིད་གསུམ་ནི་ཆོ་ག་བཞིན། །​མཆོད་བྱས་དཀྱིལ་འཁོར་བྲི་བར་བྱ། །​རང་ངམ་གཞན་གྱིས་[[110]](#footnote-129)གསོལ་བཏབ་བམ། །​གཞན་དོན་འབད་པར་བྱེད་པས་ཀྱང་། །​འཁོར་ལོ་ལ་གནས་ཚུལ་བཞིན་བཟླས། །​མཚན་མ་ཐོབ་ནས་ཡང་དག་བྲི། །​འཁོར་ལོ་ཅན་སྔགས་འབུམ་བཟླས་སམ། །​ཡང་ན་རང་གི་ལྷ་ཡི་འབུམ། །​གཞན་གྱི་ཁྲི་སྟེ་ཡང་ན་ནི། །​འཁོར་ལོ་ཅན་གྱི་བཀས་གནང་བྲི། །​འབྱིན་པ་དེ་ཉིད་གསུམ་དང་སྤེལ། །​གཞན་དག་སྙིང་པོའི་ས་བོན་སྤེལ། །​མིང་གི་ཡི་གེ་དང་པོ་ནི། །​ཀླད་ཀོར་བཅས་པས་སྔགས་རྣམས་བཏུ། །​སྐུ་དང་གསུང་ཐུགས་རྡོ་རྗེར་བཤད། །​ལས་ཆོས་[[111]](#footnote-130)ཆེན་པོའི་བདག་ཉིད་ཅན། །​གསང་གསུམ་དམ་[[112]](#footnote-131)ཚིག་ཕྱག་རྒྱ་ཡིན། །​ས་བོན་སྙིང་པོ་ཡིན་པར་བཤད། །​ཞི་ལ་སོགས་པ་རབ་བསྐུལ་བས། །​ལས་རྣམས་བྱེད་པ་རིག་པར་བཤད། །​ཕྲེང་བའི་སྔགས་ཀྱང་རིག་[[113]](#footnote-132)བཤད་དེ། །​མཁས་པས་དེ་རྣམས་ཀུན་དུ་བཟླ། །​ཅི་རིགས་པར་ནི་བཟླས་བྱས་དང་། །​རང་བདག་ལ་སོགས་བཀའ་ཐོབ་བམ། །​འགོག་པའི་འཁོར་ལོ་གོམས་པ་ཡིས། །​རང་སེམས་དག་ནས་བྲི་བར་བྱ། །​ཏིང་འཛིན་གསུམ་པོ་བྱས་ནས་ནི། །​སངས་རྒྱས་ལ་སོགས་ལྷག་གནས་བྱ། །​བགེགས་རྣམས་བསལ་ཏེ་ཕུར་བུས་གདབ། །​བསང་བྱུགས་ས་ལ་གསོལ་བ་གདབ། །​མཆོད་ཡོན་མཆོད་དང་གཏོར་སྦྱིན་ནས། །​སྦྱིན་སྲེག་ཚིམ་བྱས་མཁའ་ལ་དགོད། །​བགེགས་མེད་ས་ནི་བརྐོས་ནས་སུ། །​ཁུང་བུ་དགང་བའང་རིམ་འདི་ཡིན། །​འཇམ་རྡོ་རྗེ་བདག་རྣལ་འབྱོར་ལྡན། །​སྔོན་དུ་བསྙེན་པ་རྫོགས་བྱས་ལ། །​གྲོགས་དང་མཆོད་པ་དང་ལྡན་པར། །​དཀྱིལ་འཁོར་གནས་ནི་ཡང་དག་སྦྱང་། །​བགེགས་དགྲའི་འཁོར་ལོའི་སྦྱོར་ལ་གནས། །​རང་གི་དབང་བསྐུར་ཡང་དག་བླང་། །​དེ་ལྟར་གདུག་པ་ཚར་གཅད་པ།[[114]](#footnote-133) །​ཡང་ན་རང་ལྷའི་སྦྱོར་བས་བྱ། །​ཨོཾ་བྷུ་ཁཾ་གི་སྔགས་ཀྱིས་ནི། །​ས་ནི་ནམ་མཁར་[[115]](#footnote-134)གྱུར་པར་བྱ། །​ཧཱུཾ་ལཾ་ཧཱུཾ་གིས་རྡོ་རྗེའི་བདག །​ས་བྱས་དེ་ནི་བྱིན་གྱིས་བརླབ། །​ཨོཾ་མེ་དི་ནཱི་བཛྲཱི་[[116]](#footnote-135)བྷ་བ་བཛྲ་བནྡྷ་ཧཱུཾ། སྔར་བཞིན་བགེགས་གཞོམ་སྦྱོར་བའི་བདག །​བསྙེན་སོགས་རྗེས་ཆགས་མཐར་ཐུག་པའི། །​དང་པོའི་སྦྱོར་ལྡན་རང་འཁོར་ལོ་འང་། །​རང་བྱུང་བདུད་རྩིའི་[[117]](#footnote-136)མཐར་ཐུག་དེ། །​འཁོར་ལོའི་རྒྱལ་མཆོག་སྦྱོར་བའི་བདག །​འཁོར་ལོའི་ལས་ནི་ལས་མཆོག་བྱེད། །​ལས་རྒྱལ་མཆོག་གི་སྦྱོར་ལྡན་པས། །​ཏིང་འཛིན་གསུམ་པོ་དམ་པ་ཡིན། །​དེ་ལྟའི་སྦྱོར་གནས་སློབ་དཔོན་ནི། །​སངས་རྒྱས་ཀུན་བདག་ལུས་ཅན་ཏེ། །​ངོ་བོ་ཉིད་བདག་རྡོ་རྗེའི་བདག །​འཁོར་ལོའི་ས་གཞི་དབུས་ལེགས་གནས། །​རྡོ་རྗེ་དྲིལ་འཛིན་དཔའ་བོ་ལ། །​རྡོ་རྗེ་དྲིལ་མཆོག་འཛིན་པའི་གྲོགས། །​རྟག་སོགས་བདག་ཉིད་གཟུགས་ཅན་གྱིས། །​འཁོར་གསུམ་སྤྲུལ་ལ་གསོལ་བ་གདབ། །​དེ་བཞིན་གཤེགས་པ་ཀུན་ཞི་བ། །​དེ་བཞིན་གཤེགས་པ་ཀུན་གྱི་གནས། །​ཆོས་ཀུན་བདག་མེད་མེད་པའི་མཆོག །​དཀྱིལ་འཁོར་དམ་པ་བཤད་དུ་གསོལ། །​མཚན་རྣམས་ཐམས་ཅད་ཡང་དག་རྫོགས། །​མཚན་མིན་ཐམས་ཅད་རྣམ་སྤངས་ལ། །​ཀུན་དུ་བཟང་པོ་[[118]](#footnote-137)སྐུ་ཡི་མཆོག །​དཀྱིལ་འཁོར་དམ་པ་བཤད་དུ་གསོལ། །​ཞི་བའི་ཆོས་ནི་མཆོག་ལས་བྱུང་། །​ཡེ་ཤེས་སྤྱོད་པ་རྣམ་སྦྱོང་བ། །​ཀུན་དུ་བཟང་པོ་གསུང་གི་མཆོག །​དཀྱིལ་འཁོར་དམ་པ་བཤད་དུ་གསོལ། །​སེམས་ཅན་ཀུན་གྱི་སེམས་ཆེན་པོ། །​རང་བཞིན་དམ་པ་དྲི་མ་མེད། །​ཀུན་བཟང་ཐུགས་མཆོག་འཁོར་ལོས་[[119]](#footnote-138)སྒྱུར། །​དཀྱིལ་འཁོར་དམ་པ་བཤད་དུ་གསོལ། །​དེ་ནས་འགྲོ་ཁམས་མུན་ནག་བསྟེན། །​འཇམ་རྒྱལ་ཁྲོས་པས་བལྟས་པ་ནི། །​ཧཱུཾ་བརྗོད་[[120]](#footnote-139)ཏིཥྛས་རང་མིག་དང་། །​སྤྲུལ་པའི་འཁོར་ལོ་འདེགས་པར་[[121]](#footnote-140)བྱ། །​ཡི་གེ་མ་ཊས་ཉི་ཟླའི་མིག །​ཕྱོགས་དུས་ཐམས་ཅད་སྦར་བ་དང་། །​བློ་ལྡན་འགྲོ་ལ་བལྟས་ནས་ནི། །​འཁོར་ལོའི་ས་ནི་ཡོངས་སུ་བསྐོར། །​རྐང་འོག་རྡོ་རྗེ་འབར་བ་དང་། །​རྡོ་རྗེ་གསོར་བར་[[122]](#footnote-141)ཤིན་ཏུ་བརྩོན། །​རོལ་པའི་རྡོ་རྗེ་འགྲོས་ཀྱི་གར། །​མཆེ་བ་གཙིགས་བཅས་ཧཱུཾ་སྒྲོགས་ཤིང་། །​ལྷ་སོགས་བགེགས་ཀྱི་དཀྱིལ་འཁོར་རྣམས། །​རབ་གདུག་བགེགས་སོགས་བསྐྲད་པར་བྱ། །​ལུས་ངག་སེམས་ལ་གནས་པ་ཡི། །​བགེགས་ཀྱི་ཚོགས་ནི་ཐམས་ཅད་ཉོན། །​ང་ནི་དཔལ་ལྡན་འཇམ་དབྱངས་ཏེ། །​སྲུང་བའི་[[123]](#footnote-142)འཁོར་ལོ་རབ་སྦྱོར་བས། །​གལ་ཏེ་བདག་བསྒོམ་[[124]](#footnote-143)ལས་འདས་ན། །​རྡོ་རྗེ་འབར་བའི་གཟུགས་ལྡན་པས། །​སྐུ་གསུམ་འབྱུང་བས་དགས་བྱ་སྟེ། །​འཇིག་[[125]](#footnote-144)པར་འགྱུར་བར་གདོན་མི་ཟ། །​ས་ནི་ཡོངས་སུ་གཟུང་[[126]](#footnote-145)བྱས་ནས། །​བགེགས་མེད་ཕྱིར་ནི་ཕུར་བུ་གདབ། །​སྔགས་[[127]](#footnote-146)ལ། ཨོཾ་གྷ་གྷ། གྷཱ་ཏ་ཡ་གྷཱ་ཏ་ཡ། སརྦ་དུཥྚཱན་[[128]](#footnote-147)ཕཊ། ཀཱི་ལ་[[129]](#footnote-148)ཡ་ཀཱི་ལ་ཡ་སརྦ་པཱ་བཾ་ཕཊ་ཕཊ་ཧཱུཾ་ཧཱུཾ་ཧཱུཾ་བཛྲ་ཀཱི་ལ་ཡ་བཛྲ་དྷ་རོ་ཨཱཛྙཱ་པ་ཡ་ཏི། ཀཱ་ཡ་བཱཀ་ཙིཏྟ་བཛྲ་ཀཱི་[[130]](#footnote-149)ལ་ཡ་ཧཱུཾ་ཕཊ། སྨད་དུ་རྩེ་གཅིག་སྟོད་བགེགས་དགྲ། །​བསམས་ནས་དབུས་སུ་ཕུར་བུས་གདབ། །​ཕྱོགས་བཅུ་ཀུན་དུ་གནས་པ་ཡི། །​བགེགས་ཚོགས་ཐམས་ཅད་གཞོམ་པར་བྱ། །​ས་ནི་ཀུན་དུ་བགེགས་བྲལ་ཞིང་། །​འབར་བའི་ཟེར་[[131]](#footnote-150)རྣོས་ཁྱབ་བསམས་ལ། །​མཚམས་དང་ར་བ་ཕྱོགས་བཅིང་བ། །​བློས་བྱས་ནས་ནི་ལྷག་གནས་བྱ། །​སྐྱོབ་པ་སངས་རྒྱས་ཐམས་ཅད་ཀྱི། །​སྤྱོད་པའི་ཚུལ་གྱི་ཁྱད་པར་དང་། །​ས་དང་ཕ་རོལ་ཕྱིན་པ་ལ། །​ལྷ་མོ་ཁྱོད་ནི་དཔང་དུ་གྱུར། །​ཤཱཀྱ་སེང་གེ་སྐྱོབ་པ་ཡིས། །​ཇི་ལྟར་བདུད་ཀྱི་སྡེ་བཅོམ་པ། །​དེ་བཞིན་བདག་གིས་[[132]](#footnote-151)བདུད་ཀྱི་སྡེ། །​ཕམ་པར་བྱས་ཏེ་དཀྱིལ་འཁོར་བྲི། །​ས་གཞི་[[133]](#footnote-152)དྲི་ཞིམ་སོགས་བྱུགས་ཤིང་། །​མེ་ཏོག་སྣ་ཚོགས་སིལ་མ་དགྲམ། །​ཟླ་སོགས་འཁོར་ལོ་ཅན་གནས་སུ། །​མཁས་པས་དཀྱིལ་འཁོར་རབ་ཏུ་བྱ། །​དེ་ལ་འཁོར་ལོ་སྤྱན་དྲང་བ། །​བྱས་ནས་མཚམས་ལ་སོགས་བཅིངས་ཏེ། །​མཆོད་བསྟོད་བདུད་རྩི་མྱང་བྱས་ནས། །​བུམ་པ་ལྷག་པར་གནས་པར་བྱ། །​མགྲིན་པ་གོས་མཆོག་གིས་དཀྲིས་ལ། །​ཨ་སྨྲ་[[134]](#footnote-153)སོགས་འདབ་ཀྱིས་ཁ་དགབ། །​དཀྱིལ་འཁོར་པ་ཡི་བུམ་པ་ནི། །​དེ་ཡི་སྔགས་ཀྱིས་[[135]](#footnote-154)ལྷག་གནས་བྱ། །​འབྲུ་སྨན་རིན་ཆན་ལྔ་རྣམས་དང་། །​དྲི་བཟངས་[[136]](#footnote-155)ཆུ་དང་འཁོར་ལོའི་ཚོགས། །​མེ་ཏོག་ཕྲེང་བཏགས་རྡོ་རྗེ་ནི། །​སྟེང་བཞག་འཁོར་ལོའི་གཙོ་རྒྱལ་ལ། །​མཆོད་ཡོན་ཕུལ་ཏེ་ཡང་དག་མཆོད། །​མེ་ཏོག་དཀར་པོ་གཞུག་པར་བྱ། །​དེར་ནི་སྤོས་སོགས་དྲིས་[[137]](#footnote-156)བསྒོས་པའི། །​པད་སྣོད་དྲི་བཟངས་[[138]](#footnote-157)སོགས་ལྡན་བྱ། །​ཉིན་རེ་བཞིན་དུ་ཐུན་གསུམ་དུ། །​གཏོར་མ་བྱིན་ལ་དེ་བཞིན་བཟླ།[[139]](#footnote-158) །​དེ་ཡང་འཁོར་ལོའི་ཕྱི་མཚམས་སུ། །​རྣམ་རྒྱལ་འཁོར་གཙོའི་གཡས་སུའོ། །​དེ་ལས་མཆོད་ཡོན་སྣོད་དུ་ཆུ། །​བཅུག་ནས་དེ་ཡིས་དབང་བསྐུར་ན། །​བདག་དང་སློབ་མ་ཐམས་ཅད་ནི། །​ཆུ་ཡི་དབང་གིས་བསྐུར་བར་འགྱུར། །​སླར་ཡང་འཁོར་ལོ་མཆོད་བྱས་ལ། །​ལག་པར་བདུག་སྤོས་ཐོགས་ནས་ནི། །​བློ་ལྡན་པུས་བཙུགས་འཁོར་ལོའི་གཙོ། །​བདེ་གཤེགས་རྣམས་ལ་གསོལ་བ་གདབ། །​བཅོམ་ལྡན་འཇམ་པའི་རྡོ་རྗེ་མཆོག །​རིག་སྔགས་རྒྱལ་ལ་ཕྱག་འཚལ་ལོ། །​སློབ་མ་རྣམས་ལ་བརྩེ་བ་དང་། །​ཁྱེད་ཅག་རྣམས་ལ་མཆོད་པའི་ཕྱིར། །​ཐུགས་རྗེའི་བདག་ཉིད་ཅན་རྣམས་ཀྱི། །​དཀྱིལ་འཁོར་བདག་ནི་འདྲི་བར་འཚལ། །​བཅོམ་ལྡན་བདག་ནི་གུས་པ་ལ། །​དེ་ནི་གནང་བ་མཛད་པའི་རིགས། །​སངས་རྒྱས་འགྲོ་འཁོར་བྱ་དོན་སྩོལ། །​བྱང་ཆུབ་སེམས་དཔའ་འབྲས་གནས་དང་། །​གང་གཞན་གསང་སྔགས་ལྷ་རྣམས་དང་། །​འཇིག་རྟེན་སྐྱོང་བའི་ལྷ་རྣམས་དང་། །​གང་ཡང་འབྱུང་པོ་མཐུ་ཆེན་དང་། །​གང་ཡང་ལྷ་ཡི་སྤྱན་མངའ་བའི། །​སེམས་ཅན་བསྟན་ལ་དགའ་བ་རྣམས། །​བདག་ལ་དགོངས་པར་མཛད་དུ་གསོལ། །​བདག་མིང་འདི་ཞེས་བགྱི་བ་ཡིས། །​དཀྱིལ་འཁོར་འཇམ་དཔལ་འབྱུང་བ་ནི། །​འགྲོ་བ་དག་པར་བྱ་བའི་ཕྱིར། །​ཡོ་བྱད་ཅི་འབྱོར་པས་འདྲི་ན། །​དེང་བདག་སློབ་མར་བཅས་པ་ལ། །​ཐུགས་ནི་བརྩེ་བར་དགོངས་ནས་སུ། །​ཚོགས་པ་ཐམས་ཅད་དཀྱིལ་འཁོར་དུ། །​བྱིན་གྱིས་བརླབ་པ་མཛད་དུ་གསོལ། །​དེ་ལྟར་ལན་གསུམ་དེ་གསོལ་གདབ། །​གཙོ་བོ་མཆོད་ལ་སོགས་བྱས་ཏེ། །​ཡང་དག་བསྲུངས་ལ་ཕྱིར་ཕྱུང་ནས། །​མེ་ཏོག་ཕྲེང་ཐོགས་རང་སློབ་མ། །​ཡིད་གཞུངས་སྤྲོ་བ་ཆེ་བ་དང་། །​བྱས་པ་གཟོ་ཞིང་ང་རྒྱལ་མེད། །​རིགས་མཐོ་ཡོན་ཏན་ལྡན་ཞིང་དང་། །​གཟུགས་དང་ཁ་དོག་ལང་ཚོར་ལྡན། །​བདེ་བར་གཤེགས་པའི་གསང་བ་ནི། །​བསྒྲུབ་ལ་དོན་གཉེར་མངོན་བརྩོན་ན། །​གཟུགས་ངན་ཡོན་ཏན་མེད་པའམ། །​དམན་པའང་ལྷག་པར་གནས་པར་བྱ། །​དཀྱིལ་འཁོར་གྱི་ནི་ཆོ་ག་ལས། །​འཁོར་བཞི་ཆར་ཡང་རྗེས་སུ་གནང་། །​རང་གི་བསླབ་དང་ཤིན་ཏུ་ལྡན། །​ཐེག་ཆེན་ལ་དགའི་བདག་ཉིད་ཅན། །​ལ་ལ་གསང་སྔགས་སྒྲུབ་དོན་གཉེར། །​འདི་ནི་དཀྱིལ་འཁོར་འཇུག་པར་བྱེད། །​བསོད་ནམས་འདོད་པས་དེ་ལས་གཞན། །​གཞན་དག་འཇིག་རྟེན་གཞན་དོན་གཉེར། །​འཇིག་རྟེན་ཕ་རོལ་དོན་གཉེར་བའི། །​དད་པ་མང་དུ་བྱེད་པ་ཡིས། །​བློ་ལྡན་དཀྱིལ་འཁོར་འཇུག་བྱ་ཡི། །​ཚེ་འདིའི་འབྲས་བུ་འདོད་མི་བྱ། །​ཚེ་འདི་འདོད་པར་གྱུར་པ་ལ། །​འཇིག་རྟེན་ཕ་རོལ་དོན་མི་འགྱུར། །​འཇིག་རྟེན་ཕ་རོལ་དོན་གཉེར་སྐྱེས། །​འཇིག་རྟེན་འདི་ཡི་[[140]](#footnote-159)འབྲས་བུ་རྒྱས། །​དེ་སྐད་བརྗོད་ནས་སློབ་མ་དེ། །​བློ་ཡིས་རང་གི་ནང་དུ་གཞུག །​སྔོན་བཞིན་རྡོ་རྗེ་ཆུ་སྐྱེས་ཀྱིས། །​དག་[[141]](#footnote-160)བྱས་ཁྱིམ་སྒོར་གསོལ་བ་འདེབས།[[142]](#footnote-161) །​དགའ་ཆེན་ཁྱོད་བདག་སྟོན་པ་བས། །​སློབ་དཔོན་ཁྱོད་ནི་དགོངས་སུ་གསོལ། །​བྱང་ཆུབ་ཆེན་པོའི་ཚུལ་བསྟན་པ།[[143]](#footnote-162) །​མགོན་པོ་ཆེན་པོ་བདག་འཚལ་ལོ། །​དམ་ཚིག་དེ་ཉིད་སྩལ་དུ་གསོལ། །​སངས་རྒྱས་ཆོས་དང་དགེ་འདུན་ཏེ། །​སྐྱབས་གསུམ་དག་ནི་བདག་ལ་སྩོལ། །​ཐར་པ་ཆེན་པོའི་[[144]](#footnote-163)གྲོང་མཆོག་ཏུ། །​མགོན་པོ་བདག་ནི་འཇུག་པར་འཚལ། །​སློབ་མ་དེས་ནི་ལན་གསུམ་བརྗོད། །​རབ་གུས་བཤེས་གཉེན་ཤེས་ནས་ནི། །​སློབ་མ་གཙོ་བོ་གཅིག་ལ་ནི། །​དམིགས་བཅས་ཚིག་འདི་བརྗོད་པར་བྱ། །​ཁྱོད་ནི་ཚུལ་ཆེན་སྣོད་ཡིན་ཏེ། །​བུ་ཚུར་ཐེག་པ་ཆེན་པོ་ཡི། །​གསང་སྔགས་སྤྱོད་ཚུལ་ཆོ་ག་འདི། །​ཁྱེད་ལ་ཡང་དག་བསྟན་པར་བྱ། །​རྫོགས་པའི་སངས་རྒྱས་གང་འདས་དང་། །​དེ་བཞིན་གང་དག་མ་བྱོན་དང་། །​ད་ལྟར་བྱུང་བའི་མགོན་པོ་རྣམས། །​འགྲོ་ལ་ཕན་ཕྱིར་བཞུགས་པ་དག །​དེ་དག་ཀུན་གྱིས་[[145]](#footnote-164)གསང་སྔགས་ཀྱི། །​ཆོ་ག་མཆོག་བཟང་འདི་མཁྱེན་ནས། །​དཔའ་བོས་བྱང་ཆུབ་ཤིང་དྲུང་དུ། །​ཐམས་ཅད་མཁྱེན་པ་མཚན་མེད་བརྙེས། །​གསང་སྔགས་སྦྱོར་བ་མཉམ་མེད་དེ། །​ཤཱཀྱ་སེང་གེ་སྐྱོབ་པ་ཡིས། །​བདུད་སྡེ་ཤིན་ཏུ་མི་བཟད་པ། །​དཔུང་ཆེན་དག་ཀྱང་དེ་ཡིས་བཅོམ། །​དེ་བས་ཀུན་མཁྱེན་ཐོབ་བྱའི་ཕྱིར། །​བུ་ཡིས་བློ་གྲོས་འདི་གྱིས་ཤིག །​བཤགས་སོགས་ལན་གསུམ་བརྗོད་ནས་ནི། །​དེ་ནས་བླ་མས་བྱང་ཆུབ་སེམས། །​མ་བསྐྱེད་པ་ནི་བསྐྱེད་པར་བྱ། །​བསྐྱེད་པ་སླར་ཡང་དྲན་དུ་གཞུག །​ལས་ཀུན་བྱེད་པས་བསྲུངས་ནས་ནི། །​སྙིང་ག་ལྐོག་མ་སྤྱི་བོ་རུ། །​རྡོ་རྗེ་པདྨ་འཁོར་ལོ་དག །​ཧཱུཾ་ཨཱཿཨོཾ་ལས་དེ་རུ་དགོད། །​རྡོ་རྗེ་སྤོས་ཆུ་ཁུ་ཚུར་མཆོག །​སྙིང་ག་སྤྱི་བོ་ལྐོག་མར་གཏུགས། །​[[146]](#footnote-165)དེ་བཞིན་ཧཱུཾ་ཨོཾ་ཨཱཿབརྗོད་བྱ། །​མེ་ཏོག་ལ་སོགས་རིམ་བཞིན་སྦྱིན། །​སྤྱི་བོར་མེ་ཏོག་མདུན་དུ་སྤོས། །​མར་མེ་དྲི་ཡང་ཐུགས་ཀ་རུ། །​ཀུན་བྱེད་བཟླས་ནས་གུས་པ་ཡིས།[[147]](#footnote-166) །​སློབ་མ་རྣམས་ལ་སྦྱིན་པར་བྱ། །​ཨ་ཤྭད་ཨུ་དུམྺཱ་[[148]](#footnote-167)ར་ཡི། །​སོ་ཤིང་སོར་ནི་བཅུ་གཉིས་པ། །​མ་ཡོ་མ་གས་སྲོག་ཆགས་མེད། །​རྩེ་མོར་མེ་ཏོག་བཅས་པ་སྦྱིན། །​ཤར་རམ་བྱང་དུ་ཁ་བལྟས་བཞག །​བཅས་ནས་ལྟོས་པ་[[149]](#footnote-168)མེད་པར་ནི། །​བ་ཀོ་ཙམ་ནི་བྱུག་པར་དོར། །​ཞི་ལ་སོགས་པའི་དངོས་གྲུབ་བསྟན།[[150]](#footnote-169) །​འཐོར་འཐུང་སྐྱོར་ཆུ་ལན་གསུམ་བླུད། །​ཕྱི་རོལ་དུ་ནི་ངེས་བཞག་སྟེ། །​སྟན་དང་སྔས་ཕྱིར་ཀུ་ཤ་སྦྱིན། །​དཔུང་པར་སྐུད་པས་བསྲུང་བར་བྱ། །​སྐྱོར་ཆུ་ལན་གསུམ་བླུད་པའི་སྔགས། །​ཨོཾ་ཧྲཱིཿབི་[[151]](#footnote-170)ཤུདྡྷ་དྷརྨྨཱ་[[152]](#footnote-171)སརྦ་པཱ་པ་ནིཤྩ་[[153]](#footnote-172)སྱ་ཤོ་དྷ་ཡ་སརྦ་[[154]](#footnote-173)བི་ཀལྤཾ་ཨ་པ་ན་ཡ་ཧཱུཾ། འཇིག་རྟེན་དུ་ནི་ཀུན་མཁྱེན་རྣམས།[[155]](#footnote-174) །​ཨུ་དུམྺཱ་[[156]](#footnote-175)རའི་མེ་ཏོག་བཞིན། །​བརྒྱ་ལམ་ན་ནི་རེས་འགའ་ཞིག །​འབྱུང་འགྱུར་ཡང་ན་མི་འབྱུང་ངོ། །​གསང་སྔགས་སྤྱོད་པའི་ཚུལ་བྱུང་བ། །​དེ་བས་ཀྱང་ནི་དཀོན་པ་སྟེ། །​གང་གིས་མཉམ་མེད་སེམས་ཅན་དོན། །​མྱ་ངན་མི་འདའ་བྱེད་པར་ནུས། །​བསྐལ་པ་[[157]](#footnote-176)བྱེ་བ་དུ་མ་རུ། །​སྡིག་པ་བགྱིས་པར་གྱུར་པ་གང་། །​དེ་ཀུན་དཀྱིལ་འཁོར་འདི་འདྲ་བ། །​མཐོང་བས་འབྱང་བར་འགྱུར་ལགས་ན། །​གྲགས་པ་མཐའ་ཡས་སྔགས་སྤྱོད་[[158]](#footnote-177)པའི། །​ཚུལ་ལ་གནས་པ་སྨོས་ཅི་འཚལ། །​སྐྱོབ་པའི་གསང་སྔགས་བཟླས་ནས་ནི། །​གོ་འཕང་བླ་ན་མེད་པར་འགྱུར། །​གང་དག་སྤྱོད་པ་མཆོག་འདི་ལ། །​བློ་གྲོས་ཤིན་ཏུ་མི་གཡོ་བ། །​དེ་དག་གིས་ནི་ངན་འགྲོའི་རྒྱུན། །​སྡུག་བསྔལ་ཀུན་འབྱུང་རབ་ཏུ་བཅད།[[159]](#footnote-178) །​བདག་ཉིད་ཆེན་པོ་ཁྱེད་རྣམས་ཀྱིས། །​རྙེད་པ་མཉམ་མེད་དེ་རིང་རྙེད། །​གང་ཕྱིར་རྒྱལ་བ་སྲས་བཅས་པ། །​བདག་ཉིད་ཆེན་པོ་ཀུན་གྱིས་ནི། །​བསྟན་པ་འདི་ལ་ཁྱེད་རྣམས་ཀུན། །​ཡོངས་སུ་བཟུང་[[160]](#footnote-179)སྟེ་སྐྱེ་བཞིན་པ། །​དེ་ཕྱིར་ཁྱེད་རྣམས་ཐེག་ཆེན་ལ། །​སང་ནི་རབ་ཏུ་སྐྱེ་བར་འགྱུར། །​ཐེག་པ་ཆེན་པོ་ཆེར་འབྱུང་བའི། །​ལམ་མཆོག་འདི་ནི་དཔལ་དང་ལྡན། །​ཁྱེད་རྣམས་དེ་རིང་དོང་བས་ན། །​རབ་བྱུང་སྐལ་བ་ཆེན་པོ་པ། །​འཇིག་རྟེན་ཐམས་ཅད་མཁྱེན་པ་ཡི། །​དེ་བཞིན་གཤེགས་པ་རྣམས་སུ་འགྱུར། །​དོན་བཤད་བསྲུང་བ་བྱས་ནས་ནི། །​ཀུ་ཤའི་སྟན་ལ་ཉལ་དུ་གཞུག །​རྨི་ལམ་གང་དག་ཅི་མཐོང་བ། །​དེ་ཀུན་ནང་པར་ང་ལ་ཟློས། །​སྲུང་དང་བྱིན་རླབས་སོགས་གང་དག །​དེར་ནི་ལས་ཀུན་བྱེད་པ་བཟླ། །​རིགས་ལྔ་འཁོར་ལོ་གསུམ་གྱི་ནི། །​ལས་ཀུན་བྱེད་པ་ཐབས་[[161]](#footnote-180)སྦྱོར་ཡིན། །​རྨི་ལམ་བཟང་ངན་དྲིས་ནས་ནི། །​མི་དགེ་ཐབས་[[162]](#footnote-181)སྦྱོར་དག་གིས་གཞོམ།[[163]](#footnote-182) །​སློབ་མ་ལེགས་བསྲུངས་སྐལ་ལྡན་པ། །​དེ་ནས་སྡོམ་པ་འཛིན་དུ་གཞུག །​མི་ལྡོག་འཁོར་ལོའི་དབང་བསྐུར་བ། །​སྩལ་[[164]](#footnote-183)ནས་མགོན་པོ་བདག་ལ་ནི། །​འཁོར་ལོ་ལྷ་ཡི་དེ་ཉིད་དང་། །​སློབ་དཔོན་གྱི་ནི་ལས་རྣམས་དང་། །​སངས་རྒྱས་ཀུན་གྱི་དམ་ཚིག་དང་། །​སྡོམ་[[165]](#footnote-184)དང་གསང་བ་དམ་པ་དང་། །​སེམས་ཅན་ཀུན་གྱི་དོན་གྱི་ཕྱིར། །​རྟག་ཏུ་སློབ་དཔོན་བདག་འགྱུར་གསུངས། །​སློབ་མ་སློབ་དཔོན་ཉིད་དོན་གཉེར། །​སྡོམ་པ་རྣམས་ཀྱང་འཛིན་དུ་གཞུག །​རྣལ་འབྱོར་མཉམ་གཞག་འཁོར་ལོ་མཆོག །​ལེགས་མཆོག་བློ་ཡིས་མཁའ་ལ་བཞག །​རྟག་པ་ལ་སོགས་དངོས་འདྲ་ཞིང་། །​དེ་མདོག་ས་བོན་ལས་བྱུང་བ། །​ཡེ་ཤེས་ལྔ་ལྡན་སྲད་བུ་ནི། །​ཉི་ཤུ་རྩ་ལྔར་རྣམ་ཕྱེ་བ། །​ཛཿལས་ཉི་མ་ཟླ་བའི་མིག །​འཇམ་པའི་རྡོ་རྗེ་བདག་གཟུགས་ཀྱིས། །​འབར་བའི་བལྟ་བའི་[[166]](#footnote-185)ལྕགས་ཀྱུས་དགུག །​རང་གི་མདོག་ནི་ནང་དུ་གཞུག །​རྣམ་སྣང་ལ་སོགས་ཐུགས་ཡེ་ཤེས། །​སྲད་བུ་ཐམས་ཅད་བྱེད་དང་བཅས། །​རང་གི་འཁོར་ལོ་ཐིག་གདབ་ཕྱིར། །​རྟག་པའི་ཐིག་ནི་སྩལ་དུ་གསོལ། །​ཇི་སྲིད་མི་བསྐྱོད་མཐར་ཐུག་པ། །​འདི་དག་དེ་ཉིད་གསུམ་དང་སྤེལ། །​ཨ་ནྱོ་ནྱཱ་ནུ་[[167]](#footnote-186)ག་ཏ་སརྦ་དྷརྨཱ་[[168]](#footnote-187)ཞེས་བྱ་སོགས་དྲན་བྱ། །​ཆུར་ནི་འཁོར་ལོའི་ཉིས་འགྱུར་ལ། །​སྦོམས་སུ་སྒོ་ཡི་ཉི་ཤུའི་ཆ། །​མི་འཆི་བཅུ་ཕྱེད་[[169]](#footnote-188)དྲི་བཟངས་ཀྱིས།[[170]](#footnote-189) །​སྤངས་ནས་ཀྱང་ནི་བསྲུང་བར་བྱ། །​ཡིག་[[171]](#footnote-190)གསུམ་ཆུད་པར་རྣལ་འབྱོར་པས། །​ཐིག་འཛིན་པ་དང་བསྒྲིལ་བར་བྱ། །​ཛྫ་གསུམ་གྱིས་ནི་དེ་བཏང་[[172]](#footnote-191)ཞིང་། །​རང་ཡང་ཛྫ་ཛྫ་ཛྫ་ཞེས་ཟློས། །​ཁུ་ཚུར་གཡོན་པས་ལྟེ་བར་ནི། །​བཟུང་སྟེ་[[173]](#footnote-192)ནུབ་དང་ལྷོ་ཕྱོགས་གནས། །​བློ་ལྡན་ནམ་མཁའི་ཐིག་གདབ་སྟེ། །​དེ་བཞིན་འོག་ཏུ་ཐིག་རབ་གདབ། །​ཨོཾ་བཛྲ་ས་མ་ཡ་སཱུ་ཏྲ་མཱ་ཏི་ཀྲ་མ་ཧཱུཾ། ནམ་མཁའ་གང་བའི་བདེ་གཤེགས་རྣམས། །​ཁྱོད་ཀྱི་འགྲོ་དོན་མཛད་དུས་ལགས། །​ཐིག་གི་སྒྲ་ཡིས་བསྐུལ་ནས་ནི། །​དེ་རྣམས་འདིར་[[174]](#footnote-193)ནི་གཤེགས་སུ་གསོལ། །​གནོད་སྦྱིན་ཡི་དགས་དབང་པོ་ཀླུ། །​ཕྱོགས་བལྟས་མེ་དང་རླུང་ལ་བརྟེན། །​དང་པོ་ཤར་དང་ནུབ་བྱང་ལྷོར། །​ཕྱོགས་ཀྱི་ཕྱི་རོལ་སྲད་བུ་གདབ། །​མེ་དང་བདེན་བྲལ་ཕྱོགས་གནས་ཏེ། །​མཚམས་ཀྱི་སྲད་བུའང་ཡང་དག་གདབ། །​ཤར་ལྷོ་ནུབ་བྱང་དེ་བཞིན་དུ། །​བྱས་པས་དཀྱིལ་འཁོར་བརྒྱད་[[175]](#footnote-194)དུ་འགྱུར། །​ཐིག་དེ་ཉིས་རིམ་བྱས་ནས་ནི། །​འཁོར་ལོའི་དབུས་སུ་བཞག་[[176]](#footnote-195)ནས་སུ། །​འཁོར་ལོའི་[[177]](#footnote-196)རྣམ་པ་[[178]](#footnote-197)དེ་རྒྱབ་ཏུ། །​རྡོ་རྗེའི་སྲད་བུ་གཉིས་[[179]](#footnote-198)ཀྱང་གདབ། །​དབང་ལྡན་ལས་ནི་ལྕགས་རི་དག །​རང་དང་རྗེས་མཐུན་གཡས་ནས་བསྐོར། །​མཁས་པས་ཐིག་གིས་ཐིག་བཏབ་ནས། །​ཕྱོགས་ཀུན་མཉམ་པ་ཉིད་དུ་བྱ། །​ལྟས་ངན་བྱུང་ན་དངོས་མི་འགྲུབ། །​སྲད་བུ་ཆད་ན་བླ་མ་འཆི། །​རིང་ཐུང་ཁྱེར་ན་ན་བར་འགྱུར། །​ཕྱོགས་འཁྲུལ་སློབ་མ་མྱོས་པར་[[180]](#footnote-199)འགྱུར། །​ཟུར་བཞི་པ་ལ་སྒོ་བཞི་པ། །​རྟ་བབས་བཞིས་ནི་རྣམ་པར་མཛེས། །​ཐིག་བཞི་དང་ནི་ཡང་དག་ལྡན། །​དར་དང་མེ་ཏོག་ཕྲེང་བས་བརྒྱན། །​གྲྭ་ཡི་ཕྱོགས་རྣམས་ཐམས་ཅད་དང་། །​སྒོ་ཁྱུད་ཀྱི་ནི་མཚམས་རྣམས་སུ། །​རྡོ་རྗེ་རིན་ཆེན་སྤྲས་པར་ནི། །​དཀྱིལ་འཁོར་ཕྱི་རིམ་ཐིག་གདབ་བོ། །​དེ་ཡི་ནང་གི་འཁོར་ལོ་ནི། །​དཀྱིལ་འཁོར་བརྒྱད་པ་འདྲ་བ་ལ། །​ཕྱི་ཡི་འཁོར་ལོའི་ཕྱེད་ཀྱི་ཚད། །​ཀུན་ནས་ཡོངས་སུ་ཟླུམ་པོར་བྱ། །​ཀ་བ་འཁོར་ལོ་ལ་སོགས་སྤྲས། །​རྡོ་རྗེ་ཕྲེང་བ་བཟང་པོས་བསྐོར། །​དེ་ནས་ཧཱི་ལས་ཁྲོ་བོ་ཡི། །​བལྟ་བས་སྒོ་ནི་རྣམ་པར་དབྱེ། །​སྒོ་ནི་འཁོར་ལོའི་བརྒྱད་ཆ་སྟེ། །​ཁ་ཁྱེར་མེད་པ་ཉིད་དུ་འདོད། །​སྒོ་ཁྱུད་སྒོ་ཡི་ཚད་ཡིན་ཏེ། །​ལྷ་ཡི་སྣམ་[[181]](#footnote-200)བུའང་དེ་ཡི་ཚད། །​དེ་ཕྱེད་ཁ་ཁྱེར་ཀུན་ནས་བསྐོར། །​ལོགས་[[182]](#footnote-201)དང་འགྲམ་ནི་དེ་བཞིན་ཏེ། །​དྲ་བ་དྲ་ཕྱེད་ཉི་ཟླ་དང་། །​དར་སོགས་སྣམ་བུ་ཚད་དེ་བཞིན། །​ཚོན་གྱི་ས་ནི་དེ་ཡི་ཕྱེད། །​རྩ་བའི་ཐིག་སའི་ཕྱི་རོལ་དུའོ། །​འཁོར་ལོ་ལ་སོགས་ཀ་བའི་ཐིག །​ཚོན་གྱི་ས་དང་ས་གཞི་མཉམ། །​རྟ་བབས་སྒོ་ཡི་སུམ་འགྱུར་ཏེ། །​བ་དན་ཕྲེང་བ་རྣམས་དང་ལྡན། །​དྲིལ་བུ་མཆོག་ནི་རླུང་གིས་བསྐྱོད། །​བ་དན་ཕྱི་ཡི་མཚམས་སུ་བྱ། །​གཞན་དག་འཁོར་ལོའི་རྗེས་མཐུན་པར། །​ཇི་ལྟར་མཛེས་པར་རྣམ་པར་བརྟགས། །​རྫོགས་སངས་ཡེ་ཤེས་སྐུ་ཡིན་ཕྱིར། །​ཆོས་སྐུའི་བདག་ཉིད་ཤིན་ཏུ་དག །​གསུང་དབང་རྡོ་རྗེའི་རིགས་སུ་བཤད། །​འདི་ནི་ཐུགས་ཀྱི་འཁོར་ལོ་ཡིན། །​སེམས་ཅན་བསམ་པ་[[183]](#footnote-202)ལ་བརྟེན་ནས། །​ཚད་ལ་སོགས་པ་ངེས་མཛད་ཀྱི། །​ཐབས་ཤེས་ལས་བྱུང་དངོས་གྲུབ་ལ། །​ཚད་སོགས་ངེས་པས་ཅི་ཞིག་བྱ། །​དེ་ནི་ཁྲུ་གཅིག་ནས་བརྩམས་ཏེ། །​ཇི་སྲིད་ཁྲུ་སྟོང་བར་དུའོ། །​དེ་ལྟར་འཁོར་ལོ་[[184]](#footnote-203)དེ་ཐིག་གདབ། །​ཚོན་ལ་འབར་བའི་བལྟ་བས་[[185]](#footnote-204)ཀྱང་། །​སྔ་མའི་རིམ་གྱིས་ཡེ་ཤེས་སྦར། །​ཡང་དག་གཟི་བསྐྱེད་གསང་སྔགས་བཟླ། །​ཨོཾ་བཛྲ་ཙི་ཏྲ་ས་མ་ཡ་ཧཱུཾ། །​འདི་ནི་ཆོས་དབྱིངས་དག་པ་སྟེ། །​སེམས་ཅན་ཁམས་ནི་གྲོལ་བྱེད་པ། །​འཇམ་དབྱངས་རྒྱལ་པོ་རང་ཉིད་ནི། །​དེ་བཞིན་གཤེགས་པ་ཀུན་གྱི་གནས། །​ཉེས་པ་ཀུན་ལས་རབ་གྲོལ་བའོ། །​འཁོར་ལོའི་ནང་ན་ཡང་དག་གནས། །​བླ་མས་གཡོན་པའི་ཁུ་ཚུར་གྱིས། །​དབང་ལྡན་ཕྱོགས་ནས་བརྩམས་ནས་ནི། །​དཀར་དང་སེར་དང་དེ་བཞིན་དམར། །​ལྗང་གུ་དང་ནི་ནག་པོ་ཉིད། །​མཉམ་ཞིང་གཡས་སྐོར་[[186]](#footnote-205)རྒྱུན་མ་ཆད། །​མ་ཡོ་བར་ནི་ཚོན་རྩི་དགྱེ། །​སྒོ་ཡི་ཉི་ཤུ་ཆ་རུ་ནི། །​རི་མོ་མཉམ་པར་དགྱེ་བར་བྱ། །​སྦོམ་པོར་བཀྱེ་བས་ནད་ཀྱིས་འདེབས། །​ཕྲ་མོས་ནོར་ནི་རྣམ་པར་འཇིག །​ཡོན་པོས་[[187]](#footnote-206)རྣམ་འགྲས་ཆད་པ་[[188]](#footnote-207)ཡིས། །​བླ་མ་དང་ནི་སློབ་མ་འཆི། །​གཡས་སྐོར་[[189]](#footnote-208)མིན་པར་བཀྱེ་བ་ཡིས། །​ཚོན་རྩི་ཕུར་བུས་བཏབ་པར་འགྱུར། །​དཀར་པོ་རྡོ་རྗེ་རྩེ་རང་བཞིན། །​གཉིས་པ་གསེར་ལ་དམིགས་པ་སྟེ། །​པདྨ་རཱ་གའི་རང་བཞིན་ཏེ། །​དེ་བཞིན་གཞན་དག་མརྒད་ཡིན། །​ནག་པོ་ནང་དུ་ཤེས་བྱ་སྟེ། །​འདི་ནི་ཚོན་གྱི་རིམ་པར་བཤད། །​དཀར་པོ་ཆེན་པོ་ཤར་ཕྱོགས་སུ། །​ལྷོ་རུ་སེར་དང་ཡང་དག་ལྡན། །​ནུབ་ཀྱི་ཆ་ནི་དམར་པོ་སྟེ། །​བྱང་ནི་ལྗང་དང་ཡང་དག་ལྡན། །​དབུས་ཀྱི་ས་གཞིའི་ཆ་དག་ནི། །​ཨིནྡྲ་ནཱི་ལའི་འོད་གསལ་འབར། །​རྟག་པར་ཤེས་རབ་ཐབས་བདག་ཉིད། །​ཤིན་ཏུ་མཉམ་གཞག་[[190]](#footnote-209)ལེགས་པར་བྲི། །​རི་མོ་ཕན་ཚུན་ནས་གང་གིས། །​མ་རེག་པར་ནི་བྲི་བར་བྱ། །​བདུད་རྩི་ཐབ་[[191]](#footnote-210)སྦྱོར་རྡོ་རྗེ་ཡིས། །​གདུག་པ་ཐམས་ཅད་རྣམ་པར་གཞོམ། །​འདི་ནི་རྒྱ་ཆེན་ཆེ་བར་བཤད། །​གདུག་པའི་དགྲ་སྟེ་གསང་སྔགས་རྒྱལ། །​ན་མཿས་[[192]](#footnote-211)མནྟ་ཀཱ་ཡ་བཱ་ཀ་ཙིཏྟ་བཛྲཱ་ཎཱཾ། ན་མོ་བཛྲ་ཀྲོ་དྷཱ་ཡ་མ་ཧཱ་དཾཥྚྲོཏྐ་[[193]](#footnote-212)ཊ་བྷཻ་ར་བ་ཡ། ཨ་སི་མུ་ས་ལ་པར་[[194]](#footnote-213)ཤུ་པཱ་ཤ་ཧསྟ་ཡ། ཨོཾ་[[195]](#footnote-214)ཨ་མྲྀ་ཏ་ཀུཎྜ་ལི། ཁ་ཁ་ཁཱ་ཧི་ཁཱ་ཧི། ཏིཥྛ་ཏིཥྛ། བནྡྷ་བནྡྷ། ཧ་ན་ཧ་ན། ད་ཧ་ད་ཧ། གརྫྫ་གརྫྫ། བི་སྥོ་ཊ་ཡ་བི་སྥོ་ཊ་ཡ། སརྦ་བིགྷྣཱན་བི་ནཱ་ཡ་ཀཱ་ན་མ་ཧཱ་ག་ཎ་པ་[[196]](#footnote-215)ཏི་ཛཱི་བི་ཏཱནྟ་[[197]](#footnote-216)ཀ་ར་ཡ་ཧཱུཾ་ཕཊ། དེ་ལྟར་དཀྱིལ་འཁོར་ཀུན་བྲིས་ནས། །​ཟླ་བ་ཉི་མའི་གདན་བྱས་ཏེ། །​རལ་གྲི་སྔོ་བསངས་དབུས་བྲི་བ། །​ཤིན་ཏུ་རྣམ་དག་སོགས་འོད་ལྡན། །​ཤར་དུ་འཁོར་ལོ་རྩིབས་[[198]](#footnote-217)བརྒྱད་མཆོག །​མེ་ལོང་ལ་སོགས་ཡང་དག་འབར། །​ལྷོ་རུ་རིན་ཆེན་སྔོ་བསངས་འོད། །​ཆ་དགུ་པ་མཐོ་[[199]](#footnote-218)མཉམ་པ་ཉིད། །​ནུབ་ཏུ་པདྨ་འདབ་བརྒྱད་པ། །​སོ་སོར་རྟོག་ལ་སོགས་ལྡན་དམར། །​བྱང་དུ་རལ་གྲི་དམ་པ་ནི། །​བྱ་བ་ལ་སོགས་ཀྱིས་རབ་བརྒྱན། །​ཤར་ལྷོར་སྤྱན་དེ་ཐབས་ཡིན་ལ། །​ལྷོ་ནུབ་རྡོ་རྗེ་སྨོན་ལམ་སྟེ། །​ནུབ་བྱང་ཁ་ནི་བྱེ་བ་ཡི། །​པདྨ་སྡོང་བུ་བཅས་པ་སྟོབས། །​བྱང་ཤར་ཨུཏྤལ་ཡེ་ཤེས་ཏེ། །​སེར་དང་སྤྲིན་སྔོན་ལྟ་བུར་མཛེས། །​མེ་ལ་སོགས་པའི་མཚམས་བཞི་དང་། །​ཤར་སྒོ་ཡི་ནི་ངོས་གཉིས་སུ། །​མེ་ལོང་དེ་བཞིན་པི་ཝང་དང་། །​དྲི་ཡི་དུང་དང་བཅུད་ལེན་སྣོད། །​གོས་དང་ཆོས་འབྱུང་ཉིད་དག་སྟེ། །​སྦྱིན་དང་ཚུལ་ཁྲིམས་སོགས་པས་བརྒྱན། །​དད་སོགས་ཐོ་བ་དབྱིག་པ་དང་། །​པདྨ་རྡོ་རྗེ་བཞི་པ་ཡིན། །​རྣམ་གསལ་ཀུནྡར་ཤེས་བྱས་ལ། །​རང་གི་འཁོར་ལོ་རབ་གསལ་བསྒོམ། །​སྔར་བཞིན་ཤེས་རབ་ཡང་དག་འདུག །​སངས་རྒྱས་རྣམས་ནི་རང་ནང་གཞུག །​སེམས་བཟང་ནམ་མཁའ་ཁྱབ་བྱས་པའི། །​འཁོར་ལོའི་ངོས་སུ་གནས་བྱའོ། །​དེ་དང་ལྷན་ཅིག་འོངས་པའི་བགེགས། །​དེ་ནི་ཀུན་བསྐྲད་མངོན་པར་བསྲུང་། །​གཤིན་རྗེའི་དགྲ་སོགས་ཀྱིས་བཀུག་ལ། །​བཅུག་སྟེ་བཅིངས་ནས་དབང་དུ་བྱ། །​མིག་དང་སྐུ་སོགས་བྱིན་བརླབས་ལ། །​མཆོད་ཡོན་དབང་བསྐུར་མངོན་མཆོད་པ། །​བྱས་ནས་བསྟོད་དེ་ཚིམ་བྱ་ཞིང་། །​རྣམ་བསྒོམས་བཟླས་པས་མཉེས་པར་བྱ། །​སྔོན་བཞིན་པད་སྣོད་དམ་པར་ཡང་། །​བདུད་རྩི་ཡེ་ཤེས་བདུད་རྩིར་བྱ། །​ཕྱོགས་སྐྱོང་རང་རང་སྦྱོར་ལ་གནས། །​རབ་ཏུ་མཆོད་དེ་དཀྱིལ་འཁོར་འཇུག །​འཇིག་རྟེན་གསུམ་ལས་རྒྱལ་གྱུར་པས། །​གོས་དང་རྒྱན་ནི་ཇི་སྙེད་དང་། །​འཁོར་ལོ་བསྐོར་བ་བྱས་ནས་ནི། །​ཕྱག་བྱས་སྦྱིན་སྲེག་དག་གིས་མཆོད། །​ཀུན་ནས་སོར་བཞི་དོར་བར་དུ། །​ཁ་ཁྱེར་དེའི་ཚད་པད་ཁ་བྱེ། །​ཁྲུ་ཕྱེད་པ་དང་ཁྲུ་གང་པ། །​འཁོར་ལོ་ལྟ་བུ་ལས་ཀུན་བྱེད། །​རལ་གྲི་ཆུ་དང་དཔངས་སུ་ནི། །​སོར་བརྒྱད་སོར་གཅིག་པ་ཡི་ཚད། །​ཐབ་ནང་འཁོར་ལོ་རིན་ཆེན་དང་། །​པདྨ་རལ་གྲི་དབུས་ཆུད་བྲི། །​ཕྱི་རོལ་རྡོ་རྗེ་ཕྲེང་བས་བསྐོར། །​སྔགས་པ་ཤར་དུ་ཁ་བལྟས་ཏེ། །​ཀུན་བྱེད་བཟླས་པས་ཀུན་དུ་བསྲུང་། །​མཆོད་ཡོན་སོགས་གཡོན་དེ་ལས་གཞན། །​ཡོ་བྱད་[[200]](#footnote-219)གཡས་བཞག་བསངས་ནས་ནི། །​འཇམ་པའི་རྡོ་རྗེའི་འབྱོར་[[201]](#footnote-220)བདག་ལྡན། །​འོ་མ་ཅན་ཤིང་གིས་སྦར་བའི། །​མེ་ནི་ཡི་གེ་གསུམ་གྱིས་བསང་།[[202]](#footnote-221) །​རླུང་ཡབ་གཡབས་པས་རབ་སྦར་ལ། །​གཡས་ནས་བསྐོར་ཞིང་ཀུ་ཤ་དགྲམ། །​དང་པོའི་སྙིང་བྱུང་རཾ་[[203]](#footnote-222)གྲུ་གསུམ། །​པད་གནས་ས་བོན་རཾ་ལས་བྱུང་། །​སེར་ཞིང་ཞལ་སེར་གསུམ་པ་ལ། །​ཤེས་རབ་ཡན་ལག་རྒྱས་[[204]](#footnote-223)དང་ལྡན། །​སྤྱི་བླུགས་མི་འཇིགས་དབྱིག་པ་[[205]](#footnote-224)ཕྲེང་། །​ཕྱག་ན་བསྣམས་པ་འདིར་མེ་བསམ། །​སྔར་བཞིན་དེ་ཉིད་གསུམ་འདོན་པས། །​ཡེ་ཤེས་དམ་པའི་མེ་སྤྱན་དྲངས།[[206]](#footnote-225) །​དེ་ལ་བསང་གཏོར་ལ་སོགས་པ། །​བྱས་ནས་གདན་ལ་བཞུགས་སུ་གསོལ། །​དགང་གཟར་བླུགས་གཟར་ཡུ་བ་ཁྲུ། །​འོག་ཏུ་རྡོ་རྗེ་རིན་ཆེན་བྱ། །​དེ་སྟེང་དགང་གཟར་རྒྱར་[[207]](#footnote-226)སོར་བཞི། །​ཟབས་སུ་སོར་གཉིས་ནང་རྡོ་རྗེ། །​སོར་བཞིའི་མཐར་ནི་རྡོ་རྗེ་སྟེ། །​བར་དུ་པདྨའི་འདབ་མའི་དབྱིབས། །​བླུགས་གཟར་པདྨའི་དབྱིབས་སོར་གཉིས། །​ཟབས་སུ་སོར་གཅིག་ནང་རྡོ་རྗེ། །​དགང་གཟར་བླུགས་གཟར་ཁར་[[208]](#footnote-227)རང་གི །​ལྷ་ཡི་ས་བོན་རབ་འབར་བསམ། །​དེའི་ཁར་ཡི་གེ་རཾ་བཀོད་ལ། །​དེ་ལ་དགང་བླུགས་སྦྱིན་པར་བྱ། །​མེ་ལྷ་འབྱོར་ལྡན་ཡམ་ཤིང་སྟེ། །​ཡམ་ཤིང་མེ་ལ་མར་དང་ཏིལ། །​མ་གྲུགས་དཱུར་བ་[[209]](#footnote-228)འབྲས་ཆན་ཞོ། །​ཀུ་ཤ་ཆོ་གའི་རིམ་པ་ཡིན། །​དེ་ཉིད་ཡེ་ཤེས་དམ་པའི་མེ། །​ཐུགས་ཟླར་མཾ་སྐྱེས་བདག་པོ་ནི། །​འཁོར་ལོ་མཆོག་བསམས་ཕྱི་མཆོད་སོགས། །​སྔོན་དུ་འགྲོ་བས་སྦྱིན་སྲེག་བྱ། །​ཨོཾ་ཨགྣ་ཡེ་སྭཱ་ཧཱ། མར་གྱིའོ། །​ཨོཾ་སརྦ་པཱ་པཾ་[[210]](#footnote-229)ད་ཧ་ན་བཛྲ་ཡེ་སརྦ་པཱ་པཾ་ད་ཧ་སྭཱ་ཧཱ། །​ཏིལ་གྱིའོ། །​བཛྲ་པུཥྚ་ཡེ་སྭཱ་ཧཱ། འབྲས་མ་གྲུགས་པའིའོ། །​ཨོཾ་སརྦ་[[211]](#footnote-230)ཨཱ་ཡུ་ཥེ་སྭཱ་ཧཱ། དཱུར་[[212]](#footnote-231)བའི་འོ། །​ཨོཾ་སརྦ་སཾ་པ་དེ་སྭཱ་ཧཱ། ཞོ་དང་འབྲས་ཆན་གྱིའོ། །​ཨོཾ་ཨ་པྲ་ཏི་ཧ་ཏ་བཛྲཱ་[[213]](#footnote-232)ཡ་སྭཱ་ཧཱ། ཀུ་ཤའིའོ། །​རྒྱས་དང་ཞི་དང་དབང་དགུག་བཅིང་། །​སྡང་དང་བསྐྲད་དང་མངོན་སྤྱོད་ལ། །​ཨོཾ་སྭཱ་ཧཱ་ཧོཿཛཿཧཱུཾ་[[214]](#footnote-233)ཧཱུཾ་ཕཊ། སྔགས་ཀྱི་མཐར་ནི་བསྐུལ་བའང་བྱ། །​རང་བདག་སྙིང་གའི་སེམས་དཔའ་ཡི། །​ལྷ་ཀུན་ཚིམ་པ་ཉིད་དུ་བྱ། །​ཟླ་སོགས་དེ་ལས་གཞན་པའི་རྫས། །​སྙིང་ཟླའི་འཁོར་ལོའི་ལྗགས་ཀྱི་མཆོག །​བསྒོམས་ནས་སྔོན་བཞིན་ཚིམ་པར་བྱ། །​མཐར་ནི་དེ་བཞིན་དགང་བླུགས་དབུལ། །​བསང་དང་འཐོར་འཐུང་མཆོད་ཡོན་དག །​ཕུལ་ནས་མཆོད་དེ་གཤེགས་སུ་གསོལ། །​རྣལ་འབྱོར་པ་ཡི་རྫས་ལྷག་མ། །​མེ་ལ་ཕུལ་ལ་དེ་བཞིན་དུ། །​ཆོ་ག་སྔ་མས་གཤེགས་གསོལ་ལ། །​འཁོར་ལོ་མཆོད་དེ་ཡང་དག་གཞུག །​སློབ་མ་འཇུག་པའི་ཆོ་ག་ཡིས། །​དང་པོར་ཞུགས་ལ་རང་གི་ནི། །​དབང་བསྐུར་བྱ་བ་རྫོགས་བྱས་ཤིང་། །​རིགས་བདག་རྗེས་གནང་ཐོབ་པ་དང་། །​འདོད་ཆགས་ཆེ་ལས་བྱུང་དེ་ཉིད། །​འཁོར་ལོའང་གཟུགས་བརྙན་ལྟ་བུ་ཡི། །​གྲོང་དུ་སློབ་མ་འཇུག་བྱའི་ཕྱིར། །​བདེན་པ་འདི་ནི་བསྒྲག་པར་བྱ། །​ནམ་མཁའ་ལས་བྱུང་མཚན་ལྡན་ཕྱིར། །​ཐོག་མ་ཐ་མ་མེད་པའི་མཆོག །​སེམས་དཔའ་རྡོ་རྗེ་ཆེ་རང་བཞིན། །​འཇམ་པའི་རྡོ་རྗེར་དེང་གྲུབ་མཛོད། །​ཀུན་མཆོག་དངོས་གྲུབ་[[215]](#footnote-234)ཆེན་པོ་སྟེ། །​དབང་ཕྱུག་[[216]](#footnote-235)ཆེན་པོ་ལྷག་པའི་ལྷ། །​རྡོ་རྗེ་འཛིན་པ་ཀུན་གྱི་རྒྱལ། །​མི་འགྱུར་མཆོག་ཏུ་བདག་གྲུབ་མཛོད། །​ཉེས་པ་མི་མངའ་རྟག་པའང་ཁྱོད། །​འདོད་ཆགས་ཀུན་གྱི་རྗེས་ཆགས་པ། །​འདོད་ཆགས་ཆེན་པོ་དགའ་བ་ཆེ། །​བཅོམ་ལྡན་དེ་ཉིད་ཀྱིས་[[217]](#footnote-236)གྲུབ་མཛོད། །​ཤིན་ཏུ་དག་པ་ཀུན་གྱི་མཆོག །​གདོད་ནས་གྲོལ་བ་དེ་བཞིན་གཤེགས། །​ཀུན་དུ་བཟང་པོ་ཀུན་བདག་ཉིད། །​བྱང་ཆུབ་སེམས་དཔར་བདག་གྲུབ་མཛོད། །​དངོས་གྲུབ་ཆེན་པོ་ཀུན་གྱི་མཆོག །​དབང་ཕྱུག་ཆེན་པོ་རྒྱལ་[[218]](#footnote-237)མཆོག་གིས། །​གྲུབ་པའི་རྡོ་རྗེ་ཆེར་བསྟོད་པ། །​རྡོ་རྗེ་བསྙེམས་བདག་བདག་མཛོད་ཅིག །​སེམས་ཅན་ཀུན་གྱི་སྙིང་[[219]](#footnote-238)ཁྱབ་ཅིང་། །​སེམས་ཅན་ཀུན་གྱི་སྙིང་ལ་བཞུགས། །​སེམས་ཅན་ཀུན་གྱི་ཡབ་གྱུར་ཉིད། །​འདོད་མཆོག་དམ་ཚིག་མཆོག་གྱུར་པའོ། །​བདེན་པ་གང་གིས་ཡེ་ཤེས་མཆོག །​ཤེས་རབ་ཐབས་དག་[[220]](#footnote-239)དཀྱིལ་འཁོར་ཡིན། །​བདེན་པ་དེ་ཡིས་མགོན་བདག་ལ། །​ཁྱེད་ཀྱི་འདོད་པ་རབ་རྫོགས་མཛོད། །​ཆོས་རྣམས་གཟུགས་བརྙན་ལྟ་བུ་སྟེ། །​དག་ཅིང་གསལ་ལ་རྙོག་པ་མེད། །​གཟུང་དུ་མེད་ཅིང་བརྗོད་དུ་མེད། །​རྒྱུ་དང་ལས་ལས་ཀུན་དུ་འབྱུང་། །​དེ་བཞིན་ཉིད་ལས་ངེས་པར་སྐྱེས། །​བདེན་པ་འདི་ཡིས་དཀྱིལ་འཁོར་དུ། །​གཟུགས་བརྙན་གསལ་བར་སློབ་མ་ནི། །​ཀུན་གྱིས་དྲི་མ་མེད་མཐོང་ཤོག །​སློབ་མ་སྤྱི་[[221]](#footnote-240)ཡི་སྡོམ་པ་དང་། །​སྔོན་བཞིན་སྐུ་སོགས་འོད་གསལ་བྱ། །​ཀུན་བྱེད་བུམ་པའི་ཆུ་ཡིས་ནི། །​ཡོལ་བའི་མཐར་ནི་བསང་གཏོར་བྱ། །​དེ་ནས་གོས་དམར་གྱིས་གདོང་གཡོགས། །​[[222]](#footnote-241)སྡུག་པ་ཁྱོད་ནི་སུ་ཞེས་དྲི། །​དེ་ནས་སློབ་མས་ཚིག་ཏུ་ནི། །​བདག་ནི་སྐལ་བ་བཟང་ཞེས་བརྗོད། །​སྒོར་ནི་ཕྲེང་ཐོགས་[[223]](#footnote-242)ཡང་དག་མཆོད། །​དེ་བཞིན་ཡོན་ནི་ཕུལ་བ་དང་། །​རྣལ་འབྱོར་སེམས་ནི་ཡང་དག་བསྐྱེད། །​སྙིང་གར་རྡོ་རྗེ་སྙིང་པོ་བསམ། །​སྔགས་ལ་ཨོཾ་སརྦ་ཡོ་ག་ཙིཏྟ་ཨུཏྤཱ་ད་ཡཱ་[[224]](#footnote-243)མི་སུ་ར་ཏ་ས་མ་ཡ་སྟྭཾ་ཧོ་སིདྡྷི་བཛྲ་ཡ་ཐཱ་སུ་ཁཾ། དེང་ཁྱོད་དེ་བཞིན་གཤེགས་པ་ཐམས་ཅད་ཀྱིས་བྱིན་གྱིས་བརླབས་ཀྱིས། དེ་བཞིན་གཤེགས་པ་ཐམས་ཅད་ཀྱི་མཆོག་ཏུ་གསང་བ་འདི་ཁྱོད་ཀྱིས་དཀྱིལ་འཁོར་མ་མཐོང་བ་རྣམས་ལ་སྨྲ་བར་མ་བྱེད་ཅིག །​དད་པ་དང་མི་ལྡན་པ་རྣམས་ལ་ཡང་མ་ཡིན་ནོ་ཞེས་བརྗོད་པར་བྱའོ། །​གཤིན་རྗེ་གཤེད་སོགས་རང་སྔགས་ནི། །​དམ་པས་དགུག་དང་གཞུག་པར་བྱ། །​ཡི་གེ་ལྔ་དང་དེ་བཞིན་དུ། །​བརྗོད་དེ་དམ་ཚིག་འཛིན་དུ་གཞུག །​དེང་ཁྱོད་དེ་བཞིན་གཤེགས་པ་ཐམས་ཅད་ཀྱི་རིགས་སུ་ཞུགས་ཀྱིས། ངས་ཁྱོད་ལ་ཡེ་ཤེས་གང་གིས་དེ་བཞིན་གཤེགས་པ་ཐམས་ཅད་ཀྱི་དངོས་གྲུབ་ཀྱང་ཐོབ་ན། དངོས་གྲུབ་གཞན་ལྟ་སྨོས་ཀྱང་ཅི་དགོས་ཏེ། དེ་ལྟ་བུའི་རྡོ་རྗེ་[[225]](#footnote-244)ཡེ་ཤེས་བསྐྱེད་པར་བྱ་ཡིས། ཁྱོད་ཀྱིས་[[226]](#footnote-245)དཀྱིལ་འཁོར་ཆེན་པོ་མ་མཐོང་བ་རྣམས་ལ་མ་སྨྲ་ཤིག །​དམ་ཚིག་ཉམས་[[227]](#footnote-246)པར་གྱུར་ཏ་རེ། དེའི་སྙིང་གར་རྡོ་རྗེ་བཞག་ལ། ཨོཾ་རྡོ་རྗེ་སེམས་དཔའ་དེང་ཁྱོད་ཀྱི། །​སྙིང་ལ་ཡང་དག་ཞུགས་པར་གྱུར། །​གལ་ཏེ་ཚུལ་འདི་སྨྲས་ན་ནི། །​དེ་མ་ཐག་ཏུ་དྲལ་[[228]](#footnote-247)ནས་གཤེགས། །​པད་གནས་[[229]](#footnote-248)ཡི་གེ་གསུམ་གྱིས་སྦར། །​མི་འཆི་ལྡང་འཐུང་དུ་གཞུག །​འདི་ནི་དམ་ཚིག་[[230]](#footnote-249)དམྱལ་བའི་ཆུ། །​དམ་ཚིག་འདས་ན་སྲེག་པར་བྱེད། །​དམ་ཚིག་བསྲུངས་[[231]](#footnote-250)ན་དངོས་གྲུབ་སྟེར། །​རྡོ་རྗེ་བདུད་རྩིའི་ཆུ་འཐུང་ཤིག །​ཨོཾ་བཛྲོད་[[232]](#footnote-251)ཀ་ཋ་ཋ་ཋ། དམ་བཅའ་བ་བརྟན་པར་འདི་སྐད་ཅེས་བརྗོད་དོ། །​དེང་ཕྱིན་ཆད་ཁྱོད་ཀྱི་[[233]](#footnote-252)ཕྱག་ན་རྡོ་རྗེ་ནི་ང་ཡིན་གྱིས། ངས་འདི་བྱོས་ཤིག་ཅེས་བསྒོ་བ་གང་ཡིན་པ་དེ་ཡང་བྱ་དགོས་སོ། །​ཁྱོད་ཀྱིས་ང་ལ་བརྙས་པར་མ་བྱེད་ཅིག །​མི་བདེ་བ་མ་སྤངས་པར་ཁྱོད་དུས་བྱས་ནས་དམྱལ་བར་ལྟུང་བར་གྱུར་ཏ་རེ་ཞེས་སྨྲས་ལ། དེ་ནས་སློབ་མ་ལ་འདི་སྐད་དུ། དེ་བཞིན་གཤེགས་པ་ཐམས་ཅད་ཀྱིས་བྱིན་གྱིས་རློབས་ལ་རྡོ་རྗེ་སེམས་དཔའ་བདག་ལ་འབབ་པར་གྱུར་ཅིག་ཅེས་སྨྲོས་ཤིག་པར་བསྒོའོ། །​དེ་སྐད་བརྗོད་ནས་དེའི་སྙིང་གར། །​དབང་ཆེན་དཀྱིལ་འཁོར་མཚམས་སུ་ནི། །​རྡོ་རྗེས་མཚན་པ་ཁ་དོག་སེར། །​ལཾ་ལས་བྱུང་བའི་ཧཱུཾ་བསྒོམ་བྱ། །​བཾ་བྱུང་ཆུ་ནི་ཁ་དོག་དཀར། །​བུམ་པས་མཚན་ཅིང་[[234]](#footnote-253)ཡོངས་སུ་ཟླུམ། །​ཡཾ་ལས་བྱུང་བའི་གཡོ་བའི་རླུང་། །​བ་དན་དངོས་མཚན་གཞུ་ཡི་དབྱིབས། །​དེ་ལ་སྐུ་གསུང་ཧ་ཨ་བསྒོམ།[[235]](#footnote-254) །​རྐང་འོག་ཛྷཻཾ་[[236]](#footnote-255)ནི་རབ་འབར་བ། །​རླུང་ལས་[[237]](#footnote-256)རཾ་བྱུང་གྲུ་གསུམ་པར། །​གནས་པས་སྦར་ལ་སློབ་མ་དབབ། །​ཨཱ་[[238]](#footnote-257)བེ་ཤ་ཡ་སྟཾ་བྷ་[[239]](#footnote-258)ཡ་ར་ར་ར་ར་ཙཱ་ལ་ཡ་ཙཱ་ལ་ཡ། ཧཱུཾ་ཧ་ཨ་ཛྷཻཾ།[[240]](#footnote-259) ལྕེ་ལ་ཨ་ནི་དམར་པོ་ཞིག །​བསམས་ཏེ་བབས་ལ་སླར་ཡང་བསྒོ། །​འདོད་ཆགས་རྡོ་རྗེ་དེ་གནས་པ། །​སྨྲོས་ཤིག་རྡོ་རྗེ་དགེ་མི་དགེ །​བབས་པ་དེ་ནི་བརྟན་བྱ་བ། །​དེ་ལ་ཏིཥྛ་བཛྲ་བརྗོད། །​མེ་ཏོག་ཕྲེང་བ་འཁོར་ལོར་དོར། །​པྲ་ཏཱིཙྪ་[[241]](#footnote-260)བཛྲ་ཧོ་ཞེས་བརྗོད། །​དེ་ནི་སྤྱི་བོར་བཅིང་བར་བྱ། །​པྲ་ཏི་[[242]](#footnote-261)གྲྀཧྞ་ཏྭ་མི་མཾ་སཏྭ་མ་ཧཱ་བ་ལ། བླངས་པའམ་མ་བླངས་པ་གཉིས་ནི། །​མཚན་མའམ་[[243]](#footnote-262)མཚན་མ་ཉེ་བ་རུ།[[244]](#footnote-263) །​བབས་སམ་དད་ཀྱང་དེའི་སྦྱོར་བ། །​སྐལ་ཅན་ཉིད་ལ་སྦྱིན་པར་བྱ། །​མིག་ཏུ་འབར་བཅས་ཨོཾ་བསམས་ལ། །​རྡོ་རྗེ་སེམས་དཔའ་དེང་ཁྱོད་ཀྱི། །​མིག་འབྱེད་པར་ནི་བརྩོན་པར་མཛད། །​མིག་ནི་ཐམས་ཅད་འབྱེད་པར་མཛད། །​རྡོ་རྗེའི་མིག་ནི་བླ་ན་མེད། །​དེ་ནས་འཁོར་ལོ་བསྟན་པར་བྱ། །​འཁོར་ལོའི་བདག་པོ་ནས་བརྩམས་[[245]](#footnote-264)ཏེ། །​བདུད་རྩི་ཐབ་སྦྱོར་བར་དུའོ། །​བཛྲ་ཨ་བྷི་ཥིཉྩ་ཞེས། །​བརྗོད་དེ་སྤྱི་བོར་ཆུས་དབང་བསྐུར། །​སྔོན་བཞིན་ཅོད་པན་གྱིས་རང་བདག །​ལྷ་ཡི་དབང་བསྐུར་སྦྱིན་པར་བྱ། །​སྙིང་གར་རྡོ་རྗེ་དེ་འཛིན་ལ།[[246]](#footnote-265) །​རྡོ་རྗེ་ཡིས་ཀྱང་དབང་བསྐུར་བྱ། །​སངས་རྒྱས་ཀུན་གྱི་རྡོ་རྗེའི་དབང་། །​དེ་རིང་ཁྱོད་ནི་བསྐུར་བར་[[247]](#footnote-266)འགྱུར།[[248]](#footnote-267) །​སངས་རྒྱས་ཀུན་དུ་རབ་གྲུབ་པའི། །​རྡོ་རྗེ་འདི་ནི་ཁྱོད་ཀྱིས་ལོང་། །​རྡོ་རྗེ་དྲིལ་བུས་འཁྱུད་ནས་ནི། །​རང་གི་བདག་པོས་དབང་བསྐུར་སྦྱིན། །​ཨོཾ་བཛྲ་ཨ་དྷི་པ་ཏི་ཏྭཾ་ཨ་བྷི་ཥིཉྩཱ་[[249]](#footnote-268)མི་ཏིཥྛ་བཛྲ་ས་མ་ཡ་སྟྭཾ། སྤྱི་བོར་མིང་གི་སྟེ། ཨོཾ་བཛྲ་སཏྭ་སྟྭཾ་[[250]](#footnote-269)ཨ་བྷི་ཥིཉྩཱ་[[251]](#footnote-270)མི་བཛྲ་ནཱ་མ་ཨ་བྷི་ཥེ་ཀ་ཏ། ཀྱེ་ཆེ་གེ་མོ་རྡོ་རྗེ། །​རང་གི་དངོས་པོ་གང་གང་སྣང་། །​གཙོ་ཆེར་དེར་ནི་འཇམ་རྒྱལ་རང་། །​ཆོས་རྣམས་རང་བཞིན་གྱིས་དག་པས། །​སངས་རྒྱས་ཡེ་ཤེས་གང་ཡིན་དེར།[[252]](#footnote-271) །​རང་ཉིད་འཁོར་ལོས་[[253]](#footnote-272)སྒྱུར་ཉིད་པས། །​མཚན་གྱི་[[254]](#footnote-273)ཐོག་མར་དཔལ་གྱི་སྒྲ། །​ཀུན་ལའང་བདག་པོ་ཐམས་ཅད་ལས། །​ཀྱེ་དང་རྡོ་རྗེ་མཐའ་མར་སྦྱར། །​ཆུ་ཁམས་དག་པ་མི་བསྐྱོད་པ། །​ཅོད་པན་མཉམ་པའི་བདག་ཉིད་ཅན། །​རྡོ་རྗེ་སོ་སོར་རྟོག་མཆོག་བདག །​བདག་པོ་བྱ་སྒྲུབ་དོན་སྩོལ་བ། །​ཡེ་ཤེས་རིགས་[[255]](#footnote-274)ཡིན་འདིར་རྡོ་རྗེ། །​རྒྱུ་དང་རིགས་ཀྱི་དབང་[[256]](#footnote-275)བྱས་པ། །​བརྟུལ་ཞུགས་ལུང་བསྟན་དབུགས་འབྱིན་པ། །​རིགས་དབང་[[257]](#footnote-276)བསྐུར་ལའང་འདི་མིང་ཡིན། །​འདི་དེ་སངས་རྒྱས་ཐམས་ཅད་དེ། །​རྡོ་རྗེ་སེམས་དཔའི་ལག་ན་གནས། །​ཁྱོད་ཀྱིས་ཀྱང་ནི་རྟག་ཏུ་བཅང་། །​རྡོ་རྗེ་སེམས་དཔའི་བརྟུལ་ཞུགས་བརྟན། ཨོཾ་སརྦ་ཏ་ཐཱ་ག་ཏ་སིདྡྷི་བཛྲ་ས་མ་ཡ་ཏིཥྛ་ཨེ་ཥ་[[258]](#footnote-277)ཏྭཾ་དྷ་ར་ཡཱ་མི་[[259]](#footnote-278)ཧི་ཧི་ཧི་ཧི་ཧཱུཾ། རྡོ་རྗེ་བརྟུལ་ཞུགས་ཀུན་བྱིན་[[260]](#footnote-279)ནས། །​རྡོ་རྗེ་དེ་ཉིད་ཀྱིས་འཛིན་གཞུག །​ཐོག་མཐའ་མེད་པའི་སེམས་དཔའ་ནི། །​རྡོ་རྗེ་སེམས་དཔའ་དགའ་བ་ཆེ། །​ཀུན་དུ་བཟང་པོ་ཀུན་བདག་ཉིད། །​རྡོ་རྗེ་བསྙེམས་ཚུལ་བདག་པོའི་བདག །​དྲིལ་བུ་དེ་ཉིད་ཀྱིས་བཟུང་བ།[[261]](#footnote-280) །​ཆོས་ཀྱི་སྒྲ་ཡིས་[[262]](#footnote-281)དཀྲོལ་དུ་གཞུག །​འདི་དེ་སངས་རྒྱས་ཐམས་ཅད་ཀྱི། །​ཤེས་རབ་སྒྲ་ཡི་རྗེས་འགྲོར་བཤད། །​ཁྱོད་ཀྱིས་ཀྱང་ནི་རྟག་[[263]](#footnote-282)ཏུ་བཅང་། །​བྱང་ཆུབ་མཆོག་ཏུ་རྒྱལ་བས་[[264]](#footnote-283)བཞེད། །​དེ་ཆོས་ཀྱིས་དཀྲོལ་[[265]](#footnote-284)དུ་གཞུག་སྟེ། །​སྲིད་པ་ངོ་བོ་ཉིད་ཀྱིས་དག །[[266]](#footnote-285)​ངོ་བོ་ཉིད་ཀྱིས་འགལ་སྲིད་བྱས། །​རང་བཞིན་གྱིས་དག་སེམས་དཔའ་མཆོག །​སྲིད་པ་མཆོག་ཏུ་བྱེད་པར་འགྱུར། །​བསྙེན་སོགས་སྙིང་པོར་བཤད་པ་ཡིས། །​ཕྱག་རྒྱ་ཆེན་པོར་བྱིན་བརླབས་ལ། །​གཟུགས་སོགས་འདོད་པའི་དམ་ཚིག་གིས། །​གསང་སྔགས་མ་ཚང་[[267]](#footnote-286)མེད་པར་བཟླ། །​རང་གི་རིག་པའི་ངོ་བོ་དེ། །​ཕྱོགས་བཅུར་དུས་གསུམ་བཞུགས་པ་དེ། །​རང་གི་ལྷ་ཡི་སྦྱོར་བ་ཡི། །​བདག་དང་གཞན་ལ་མཆོད་པར་བྱ། །​དཀའ་ཐུབ་སྡོམ་པ་མི་ཟད་པ།[[268]](#footnote-287) །​བསྟེན་ན་མི་སྣང་མངོན་ཤེས་དང་། །​མཁའ་ལ་རྒྱུ་དང་ལུས་ངག་ཡིད། །​ལས་བྱུང་དངོས་གྲུབ་འགྲུབ་མི་འགྱུར། །​དེ་བས་སངས་རྒྱས་སེམས་དཔའ་མཆོག །​སྔགས་ཀྱི་སྤྱོད་མཆོག་སྤྱོད་པ་རྣམས། །​འདོད་པ་ཐམས་ཅད་བསྟེན་པ་ཡིས། །​ཆོས་ཀྱི་ཡི་གེ་མཆོག་བརྙེས་སོ། །​བད་དང་སྡུག་བསྔལ་དེ་བདག་མིན། །​འདོད་པའི་ཡོན་ཏན་ལྔ་རྣམས་བསྟེན། །​ཡེ་ཤེས་དོན་གཉེར་འདོད་ཆགས་ཅན། །​སྦྱོར་བས་བསྒྲུབས་ན་མྱུར་དུ་འགྲུབ། །​སྐུ་གསུང་ཐུགས་ནི་ཡང་དག་འགྲུབ། །​གང་གཞན་སྨན་པར་བཤད་པ་ནི། །​སྔགས་ཀྱི་[[269]](#footnote-288)བཟླས་པས་འགྲུབ་འགྱུར་བ། །​སྐུ་གསུང་ཐུགས་ནི་བསྒོམས་པས་སོ། །​དེ་ཉིད་ཀྱིས་ནི་རྡོ་རྗེ་གཟུང་།[[270]](#footnote-289) །​ཆོས་ཀྱི་དྲིལ་བུ་དཀྲོལ་བར་བྱ། །​དམ་ཚིག་གི་ནི་ཕྱག་རྒྱ་ཆེར། །​བྱིན་གྱིས་བརླབས་ནས་སྙིང་པོ་བཟླ། །​ཞེས་གང་བཤད་པ་དེ་ཡི་ཕྱིར། །​དེ་སྐད་ཅེས་བཤད་པ་ཡིན་ནོ། །​སློབ་མ་སྡོམ་པ་གཟུང་བ་[[271]](#footnote-290)དང་། །​དེ་བཞིན་ཡོན་ནི་ཕུལ་བ་ཡིས། །​དབང་བསྐུར་ཕྱིར་ནི་གསོལ་འདེབས་ཤིང་། །​ཚིགས་བཅད་འདིས་ཀྱང་ཕྱག་བྱའོ། །​བྱང་ཆུབ་རྡོ་རྗེ་སངས་རྒྱས་ཀྱིས། །​མཆོད་ཆེན་ཇི་ལྟར་གསོལ་བ་བཞིན། །​བདག་ཀྱང་རབ་ཏུ་བསྐྱབ་[[272]](#footnote-291)པའི་ཕྱིར། །​ནམ་མཁའི་རྡོ་རྗེ་བདག་ལ་སྩོལ། །​འཇུག་སྒོར་པདྨ་འདབ་བརྒྱད་པར། །​རང་ལྷའི་སྦྱོར་བས་ཁྲི་ལ་གནས། །​དུས་གསུམ་ཕྱོགས་ཀུན་ནམ་མཁའ་ཁྱབ། །​སངས་རྒྱས་འཁོར་ལོ་རང་སྙིང་བྱུང་། །​རོལ་མོ་དྲི་ལ་སོགས་ལྡན་ཞེས། །​སྔ་མ་བཞིན་དུ་རིག་དབང་བསྐུར། །​རྡོ་རྗེ་ཆེན་པོའི་དབང་བསྐུར་བ། །​ཚིགས་བཅད་འདིས་ནི་དབང་བསྐུར་རོ། །​རྡོ་རྗེ་ཆེན་པོའི་དབང་བསྐུར་བ། །​ཁམས་གསུམ་གྱིས་ནི་ཕྱག་བྱས་པ། །​གསང་བ་གསུམ་གྱི་གནས་ལས་བྱུང་། །​སངས་རྒྱས་ཀུན་གྱིས་སྦྱིན་པར་བྱ། །​མི་ལྡོག་དབང་བསྐུར་བྱིན་ནས་ནི། །​འཁོར་ལོ་དེ་ཉིད་སྦྱིན་པར་བྱ། །​མི་མཉམ་མེད་པ་ཟུར་བཞི་པ། །​སངས་རྒྱས་སངས་རྒྱས་མི་མཉམ་ཉིད། །​ལུས་ཚོར་སེམས་དང་ཆོས་རྣམས་ཀྱིས། །​གཅིག་དང་སྣ་ཚོགས་སྦྱོར་བྲལ་ཉིད། །​དེ་དྲན་དེ་ལ་དད་པ་གང་། །​ཤར་སྒོར་བྱང་ཆུབ་ཕྱིར་འདོད་དོ། །​དེ་ནས་བྱུང་དང་འབྱུང་འགྱུར་བའི། །​ཕྱིན་ཅི་ལོག་སྤང་མ་སྐྱེས་བྱ། །​མ་སྐྱེས་སྐྱེས་པའི་ཡང་དག་ཀྱང་། །​བསྐྱེད་པ་དང་ནི་གནས་བྱ་བ། །​བརྩོན་འགྲུས་རྣམ་བཞི་ལྷོ་ཡི་སྒོ། །​མདུན་[[273]](#footnote-292)དང་སྤྲོ་དང་གནས་དང་བློ། །​རྫུ་འཕྲུལ་རྐང་དང་དྲན་པ་འདིར། །​ནུབ་ཀྱི་སྒོ་ནི་ཡིན་པར་བཤད། །​དད་དང་བརྩོན་འགྲུས་དྲན་བསམ་གཏན། །​ཤེས་རབ་དབང་སྟོབས་མཉམ་མེད་དེ། །​ཏིང་ངེ་འཛིན་ཡང་བྱང་དེ་ལྟར། །​དྲན་ནས་དབང་པོ་སྒོ་བཞི་ཡིན། །​དང་པོ་ལ་སོགས་བསམ་གཏན་བཞི། །​རྟ་བབས་བཞིར་ནི་བྱུང་བ་ཡིན། །​དཔའ་བར་འགྲོ་དང་མཁའ་མཛོད་སོགས། །​ཏིང་འཛིན་ཁ་ཁྱེར་ཡིན་པར་བཤད། །​ལག་ན་མཆོད་ཐོགས་གཡེན་[[274]](#footnote-293)སྤྱོ་རྣམས། །​ཚིག་[[275]](#footnote-294)ལ་སོགས་པའི་གཟུངས་[[276]](#footnote-295)སོགས་ཡིན། །​གང་ཕྱིར་སྣ་ཚོགས་རྒྱན་ལྡན་པ། །​བསམ་པ་ཐམས་ཅད་རྫོགས་བྱེད་པའོ། །​གདུལ་བྱ་བསྐྱོད་པའི་དམ་པའི་ཆོས། །​ཡན་ལག་དགུ་སྒྲ་ཀུན་དུ་སྒྲོགས། །​བ་དན་སྣ་ཚོགས་རླུང་གིས་བསྐྱོད། །​རྩེ་མོར་དྲིལ་བཏགས་སྒྲ་སྒྲོགས་ཡིན། །​ཡེ་ཤེས་མེ་ལོང་བྱང་ཡན་ལག །​ཕྱོགས་ཀུན་དུ་ནི་འོད་རབ་གསལ། །​དྲ་བ་དྲ་ཕྱེད་ཉི་ཟླ་དང་། །​རྔ་ཡབ་མེ་ལོང་མེ་ཏོག་ཕྲེང་། །​འཁོར་ལོ་རིན་ཆེན་སོགས་ཀ་བ། །​རྣམ་ཐར་བརྒྱད་ཀྱིས་སྦྱངས་པ་ཡིན། །​དེ་ཡི་ནང་གི་འཁོར་ལོ་དེ། །​དཀྱིལ་འཁོར་བརྒྱད་པ་ལྟ་བུ་ཡིན། །​ཕྱོགས་ཀུན་དུས་གསུམ་རྫོགས་སངས་རྒྱས། །​རྡོ་རྗེ་ཐེག་པ་རབ་སྟོན་པས། །​ཀུན་ནས་ཡོངས་སུ་ཟླུམ་པོར་ནི། །​རྡོ་རྗེའི་ཐིག་གིས་བསྐོར་བ་ཡིན། །​ཡེ་ཤེས་ཀྱིས་འགྲོ་ལ་ཞེན་པས། །​ཚོན་ནི་རྫོགས་སངས་རྒྱས་ལྔ་ཡིན། །​དབང་པོ་དོན་སོགས་རྣམ་དག་པ། །​རང་གི་མཚན་ཉིད་དབེན་པ་ཉིད། །​ཤེས་རབ་ཡེ་ཤེས་བདུད་རྩི་ནི། །​རྡོ་རྗེ་ཅན་གསོལ་བུམ་པའང་དེ། །​ཚོགས་རྫོགས་པ་ཡི་རྒྱུ་མཐུན་པ། །​ཐུགས་རྗེས་བརླན་[[277]](#footnote-296)ཞིང་བུམ་པ་གང་། །​དཀྱིལ་འཁོར་གང་དུ་མེ་ཏོག་སྤོས། །​མར་མེ་ཆེ་དང་དྲིར་བཤད་པ། །​བྱང་ཆུབ་ཡན་ལག་ཡིད་རབ་ཚིམ། །​ཆོས་ཀྱི་སྣང་བ་གྲགས་བསྡུས་ཡིན། །​ཆོས་ཀྱི་ཟས་ནི་ལྷ་བཤོས་ཡིན། །​ངོ་ཚ་ཁྲེལ་ཡོད་པ་ཡི་གོས། །​གླུ་སྙན་གར་དང་རོལ་མོ་རྣམས། །​བདེ་བ་ཆེན་པོ་རྣམས་[[278]](#footnote-297)འཕེལ་བའོ། །​གྲོང་ཁྱེར་ཐར་པའི་གྲོང་ཁྱེར་བས། །​དཀྱིལ་འཁོར་སྙིང་པོ་བསྡུས་པ་ཡིན། །​འཁོར་ལོའི་དེ་ཉིད་ལེགས་བསྟན་ནས། །​ལྷ་ཡི་དེ་ཉིད་བསྟན་པར་བྱ། །​དད་དང་བརྩོན་འགྲུས་དྲན་བསམ་གཏན། །​རྣམ་དག་སྒོ་སྲུང་[[279]](#footnote-298)མཆོག་གི་གཟུགས། །​སྐུ་སོགས་རྣལ་འབྱོར་འཛིན་པའི་སེམས། །​ཤེས་རབ་དག་པས་རབ་དྲི་མེད། །​སྦྱིན་སོགས་དྲུག་པོས་ཕྱི་རོལ་དག །​གཟུགས་རྡོ་རྗེ་སོགས་རང་བཞིན་ཅན། །​ས་ཐབས་ལ་སོགས་མཚན་མེད་ཕྱིར། །​སྤྱན་ལ་སོགས་པའི་ངོ་བོ་ཉིད། །​དོན་དང་སེམས་ཅན་བདག་ཀུན་རྟོག །​[[280]](#footnote-299)འཇུག་པའི་ཤེས་པ་རྣམ་དག་པ། །​མེ་ལོང་ལ་སོགས་ཡེ་ཤེས་ནི། །​སངས་རྒྱས་ཀུན་གྱི་ངོ་བོ་ཡིན། །​མ་སྐྱེས་ཡེ་ཤེས་སྦྱོར་བ་ཡིས། །​འཁོར་ལོའི་གཙོ་བོ་ལྟ་བུར་སྣང་། །​གཟུགས་སོགས་འཁྲུལ་པ་ལེགས་དག་པ། །​ཕུང་པོ་སྐྱེ་མཆེད་ཁམས་རྣམས་སོ། །​སེར་སྣ་ལ་སོགས་གནས་གྱུར་པ། །​མཆོག་དང་སར་ནི་ཤིན་ཏུ་བསྟན། །​རང་གི་རྣམ་རྟོག་གནས་གྱུར་པ། །​སྟོབས་སོགས་ཚང་ཞིང་དྲི་མ་མེད། །​རྣམ་པར་མི་རྟོག་ཟབ་པ་དང་། །​རྒྱ་ཆེ་བ་ནི་རང་གཞན་འབྱུང་། །​ཟབ་དང་རྒྱ་ཆེན་འདི་དག་ཉིད། །​ཤེས་རབ་ཐབས་བདག་ཉིད་གང་སྟེ། །​སོ་སོ་རང་རིག་ཆོས་ཡིན་ཕྱིར། །​དབྱེ་ཡོད་དབྱེ་མེད་སོགས་མི་གནས། །​དེ་ལྟར་སྤྲོས་པར་གྱུར་པ་ནི། །​ཕ་རོལ་ཕྱིན་སོགས་འབྲས་བུར་སྣང་། །​དེ་ནས་རྣལ་འབྱོར་དམ་ཚིག་མཆོག །​གཟུགས་དང་ལང་ཚོ་[[281]](#footnote-300)ཡོན་ཏན་ལྡན། །​སྦྱོར་བྱས་སློབ་དཔོན་དེ་འདུག་ལ། །​ཡེ་ཤེས་དབབ་པ་རབ་ཏུ་བརྟག །​རྡོ་རྗེ་ཆུ་སྐྱེས་ཁ་ཕྱེ་ལ། །​སངས་རྒྱས་རང་སྣང་གཞུག་པར་བྱ། །​པདྨ་ལ་གནས་བརྟན་བྱས་ཏེ། །​རིགས་བདག་སྣང་བ་ཐོབ་པ་དང་། །​རྡོ་རྗེའི་བདག་ཉིད་རང་མིང་བརྗོད། །​འཁོར་ལོའི་སྦྱོར་བས་སྤྲོ་བར་བྱ། །​རྡོ་རྗེ་ཆུ་སྐྱེས་སྒྲས་སངས་རྒྱས། །​སྤྱན་དྲངས་འཁོར་ལོའི་ཕྱོགས་ལོགས་སུ། །​བགེགས་རྣམས་བསམས་[[282]](#footnote-301)ལ་ཡང་དག་བསྲུང་། །​མཆོད་ཡོན་ཕུལ་ལ་རབ་ཏུའང་མཆོད། །​ཡང་དག་བསྟོད་དེ་སྒོ་བས་སྒོར། །​ལས་རྣམས་བྱས་ནས་བསྒྲུབ་པར་བྱ། །​མིག་དང་སྐུ་སོགས་བྱིན་བརླབས་ལ། །​དབང་བསྐུར་མཆོད་པ་ལ་སོགས་བརྟག །​དངོས་གྲུབ་ཀུན་ཕྱིར་སེམས་ཅན་དོན། །​མཛོད་ཅིག་ཅེས་ནི་གསོལ་བ་གདབ། །​འཁོར་ལོ་ཡང་དག་བྲིས་ནས་ནི། །​དང་པོ་རབ་གནས་ཆོ་ག་འདི། །​སྐུ་གཟུགས་གླེགས་བམ་ལ་སོགས་ལ། །​སྐྱེས་བུའི་མཐར་ཐུག་[[283]](#footnote-302)པས་དབང་བསྐུར། །​བུམ་པ་མཆོད་ཡོན་བླ་རེ་སོགས། །​བསྲུངས་ནས་སྦྱིན་སྲེག་སོགས་བཤད་གང་། །​ཡི་གེ་སྔགས་གསུམ་སྔགས་མཆོག་གམ། །​སྔར་བཏུས་པ་ཡི་སྔགས་ཀྱིས་བྱ། །​ཕྱི་ཡི་ཁྲུས་ནི་བྱས་པ་དག །​འཁོར་ལོས་སྒྱུར་འདྲ་དེ་རང་ཉིད། །​ཤེས་རབ་ཐབས་ཀྱི་བདག་ཉིད་གང་། །​བདག་ཉིད་[[284]](#footnote-303)མཆོག་ནི་དེ་ཉིད་ཡིན། །​རྒྱུ་མཐུན་ཆུ་དང་ཕྲེང་བ་སྟེ། །​རྣམ་སྨིན་རྡོ་རྗེའི་བདག་པོར་བཤད། །​སྐྱེས་འབྲས་རྫོགས་སངས་རྒྱས་[[285]](#footnote-304)དབང་བསྐུར། །​དབང་འབྲས་གསང་བའི་སྦྱོར་བ་ཉིད། །​དེ་ནས་གཟུགས་སོགས་ཡོན་ཏན་ལྡན། །​འཁོར་ལོའི་[[286]](#footnote-305)རྣལ་འབྱོར་ཤིན་ཏུ་གོམས། །​དམ་ཚིག་སྡོམ་ལ་གནས་པ་ཉིད། །​འཁོར་ལོའི་ཕྱག་རྒྱའང་བྱིན་གྱིས་བརླབ། །​ཐུབ་པའི་དབང་ཚོགས་རྡོ་རྗེའི་མཐར། །​ཡང་དག་དབབ་སྟེ་བདེ་མཆོག་སྟེ། །​ཐུ་པོ་ཐ་མ་མིན་པར་བསྡམ། །​སྣོད་གྱུར་སྒོར་ནི་ངེས་པར་དབབ། །​བརྟན་པའི་བློ་ལྡན་སྣོད་ཀྱིས་ཀུན། །​རྣམ་སྣང་བདག་ཉིད་ཅན་འཐུངས་ལ། །​སྣ་ཚོགས་བཞིན་ཏེ་སྣ་ཚོགས་གྱུར། །​ཀྱེ་མ་ཤིན་ཏུ་བདེན་ཚིག་བརྗོད། །​ཤེས་རབ་ཡན་ལག་འདུས་དཔལ་ལྡན། །​དེ་ཉིད་ཉེ་བར་ཤེས་པར་བྱ། །​གཟུངས་འདི་ཤིན་ཏུ་ཡིད་འོང་སྟེ། །​བསྟེན་བྱར་སངས་རྒྱས་རྣམས་ཀྱིས་བརྟགས། །​འཁོར་ལོའི་རིམ་གྱིས་རབ་སྦྱོར་བས། །​བདེ་བ་དམ་པ་ཡང་དག་སྤྱོད། །​རྡོ་རྗེའི་སྐྱིལ་ཀྲུང་ཉིད་དང་སེམས། །​ནོར་ལྡན་ཁོངས་སུ་གཏོགས་པར་བསམ། །​དཀྱིལ་འཁོར་ལྷ་ཡི་དེ་ཉིད་དང་། །​སློབ་དཔོན་གྱི་[[287]](#footnote-306)ནི་ལས་རྣམས་དག །​རབ་གསང་ཤེས་རབ་མཆོག་གི་ནི། །​དབང་བསྐུར་དེ་ཉིད་ཡང་དག་བཤད། །​དབང་བསྐུར་འདི་ནི་ཇི་ལྟ་བར། །​བྱང་ཆུབ་སྤྱོད་གཞན་དེ་བཞིན་དུ། །​དགེ་བའི་ཚུལ་ནི་གཞན་གསུངས་པ། །​སངས་རྒྱས་ཀུན་སོགས་འཐོབ་མི་འགྱུར། །​དམ་ཚིག་དང་ནི་བསྲུང་བ་དང་། །​རྟག་ཏུ་སྡོམ་པ་བསྐྱང་བར་[[288]](#footnote-307)བྱ། །​བཅུ་[[289]](#footnote-308)ཕྱེད་སྒྲོན་མ་[[290]](#footnote-309)མི་འཆི་སྤྱད། །​དམ་ཚིག་གཞན་ཡང་བསྲུང་བ་ནི། །​དཀོན་མཆོག་གནོད་གཞོམ་བུད་མེད་ཀུན། །​མཆོག་མྱང་ལོག་པའི་ངག་མ་ཡིན། །​འདི་དག་ཆོ་ག་བཞིན་བསྲུང་བ། །​རྣལ་འབྱོར་རྒྱུད་དུ་གང་བཤད་པའོ། །​དེ་ནས་དེ་བཞིན་གཤེགས་གྱུར་ལ། །​གཟེངས་བསྟོད་འདི་དང་ལུང་བསྟན་ཏེ། །​གཡོན་པ་སྙིང་གར་ཁུ་ཚུར་དང་། །​ཆོས་གོས་འཛིན་ཚུལ་གཡས་མཆོག་སྦྱིན། །​ཨོཾ་ང་ཡིས་འདི་ལྟར་ལུང་བསྟན་ཏེ། །​རྡོ་རྗེ་སེམས་དཔའ་དེ་བཞིན་གཤེགས། །​སྲིད་པའི་མཐའ་ནི་གྲུབ་པའི་ཕྱིར། །​སྲིད་པའི་ངན་འགྲོ་ཉིད་ལས་བཏོན།[[291]](#footnote-310) །​ཀྱེ་དེ་བཞིན་གཤེགས་པ་རྡོ་རྗེ་ཆེ་གེ་མོ་ཞེས་བྱ་བ་སིདྡྷི་བྷུར་བྷུ་བ་སྭཿ། །​འདི་ཡིས་དབང་བསྐུར་གྱུར་པ་ཡི། །​སྔགས་པ་འགྲོ་བ་ཀུན་གྱི་བདག །​བླ་ན་མེད་པའི་བྱང་ཆུབ་ཏུ། །​བདེ་གཤེགས་ཀྱིས་ཀྱང་ལུང་བསྟན་མཛད། །​ངོ་བོ་ཉིད་ཀྱི་[[292]](#footnote-311)སེམས་ཅན་རྣམས། །​ཇི་ལྟ་ཇི་ལྟར་འདུལ་འགྱུར་བ། །​དེ་ལྟ་དེ་ལྟར་ཆགས་ལ་སོགས། །​གཙང་བས་སེམས་ཅན་དོན་བྱའོ། །​ཉིན་རེ་བཞིན་དུ་ཐུན་བཞི་རུ། །​ཏིང་འཛིན་གསུམ་གྱི་སྦྱོར་ལྡན་པར། །​གྱུར་པས་ཐུན་མོང་ཅིག་ཤོས་ཀྱི། །​དངོས་གྲུབ་ཐོབ་པ་བསྒྲུབ་པར་[[293]](#footnote-312)བྱ། །​མི་སྣང་བ་ནི་སྟོང་ཡིན་ཏེ། །​མངོན་ཤེས་ལྡན་པ་ཉིས་[[294]](#footnote-313)སྟོང་ཡིན། །​རིག་པ་འཛིན་པ་སུམ་སྟོང་གིས།[[295]](#footnote-314) །​རྡོ་རྗེ་ཅན་ནི་འགྲོ་ཀུན་བདག །​ཞི་དང་རྒྱས་སོགས་ལས་གང་དང་། །​དེ་ལས་གཞན་པ་ཅི་འདོད་པ། །​འཁོར་ལོ་རྗེས་མཉེས་སྦྱོར་བ་ཡིས། །​བསྒྲུབས་ན་མྱུར་དུ་འགྲུབ་པར་འགྱུར། །​ད་ཡང་། རྡོ་རྗེ་བདག་པོ་ཐམས་ཅད་ནི། །​འདོད་ཆགས་དེ་ཉིད་དོན་སེམས་པ། །​སེམས་ཅན་ཀུན་ལ་ཕན་བཞེད་པ། །​འདོད་ཆགས་ལས་བྱུང་བྱང་ཆུབ་བྱེད། །​དེ་བས་བྱང་ཆུབ་འདོད་ཆགས་པས། །​ལུས་ངག་ཡིད་ཀྱི་སྤྱོད་པ་རྣམས། །​ཐམས་ཅད་བྱང་ཆུབ་པར་འདོད་པས། །​ཆོ་ག་བཞིན་དུ་ལས་རྣམས་བྱ། །​ཞེས་གསུངས་པ་ཡིན་ནོ། །​དེ་ནས་དབུགས་དབྱུང་བ་དཔལ་མཆོག་དང་པོ་ལས་བྱུང་བ། །​[[296]](#footnote-315)ཇི་བཞིན་ཞུགས་པའི་སློབ་མ་དང་། །​ཕན་དོན་གཉེར་བ་རྣམས་ལ་ཡང་། །​གང་ཕྱིར་དབུགས་འབྱིན་དམ་ཚིག་གསུམ། །​ཆོ་ག་བཞིན་དུ་སྦྱིན་པར་བྱ། །​མཆོག་གསང་དཀྱིལ་འཁོར་དམ་པ་འདི། །​མཐོང་བ་དང་ནི་ཞུགས་གྱུར་པས། །​སྡིག་པ་ཀུན་ལས་ངེས་གྲོལ་བར། །​ཁྱེད་རྣམས་དེ་ཉིད་ལེགས་པར་གནས། །​བདེ་ཆེན་ཐེག་པ་འདི་ལས་ནི། །​སླར་ཁྱོད་འཆི་བ་ཡོད་མིན་ཏེ། །​མི་ཚུགས་པ་དང་མི་གསོད་[[297]](#footnote-316)པས། །​ཅིས་ཀྱང་མི་ཚུགས་དགའ་བར་གྱིས། །​སྲིད་པ་ཤིན་ཏུ་དག་པའི་ཕྱིར། །​སྲིད་པའི་སྡུག་བསྔལ་ལས་ཁྱོད་འདས། །​སྲིད་པ་ཤིན་ཏུ་གྲུབ་པའི་ཕྱིར། །​སྟོན་པའི་མཆོག་ཏུ་གྱུར་པ་ཡིན། །​དམ་ཚིག་སྡོམ་པ་གྲུབ་པ་འདི། །​རྟག་ཏུ་ཁྱོད་ཀྱིས་བསྲུང་བར་[[298]](#footnote-317)བྱ། །​སངས་རྒྱས་ཀུན་གྱིས་མཐུན་པར་གསུངས། །​དམ་པ་རྟག་པའི་བཀའ་ཡིན་ནོ། །​གང་ཞིག་བསྐྱེད་པ་ཙམ་གྱིས་ནི། །​སངས་རྒྱས་ཉིད་དུ་དོགས་[[299]](#footnote-318)མེད་པའི། །​བྱང་ཆུབ་སེམས་ནི་གཏང་[[300]](#footnote-319)མི་བྱ། །​ཕྱག་རྒྱ་རྡོ་རྗེ་གང་ཡིན་པའོ། །​དམ་པའི་ཆོས་ནི་མི་སྤང་ཞིང་། །​ནམ་ཡང་དོར་བར་མི་བྱའོ། །​མི་ཤེས་པའམ་རྨོངས་པ་ཡིས། །​ཚུལ་ཆེན་བསྟན་པར་མི་བྱའོ། །​བདག་ཉིད་ཡོངས་སུ་སྤངས་ནས་སུ། །​དཀའ་ཐུབ་ཀྱིས་ནི་མ་གདུངས་ཤིང་། །​ཅི་བདེ་བར་ནི་བདེ་བར་གཟུང་། །​འདི་ནི་མ་བྱོན་རྫོགས་སངས་རྒྱས། །​རྡོ་རྗེ་དྲིལ་བུའི་ཕྱག་རྒྱ་རྣམས། །​ནམ་ཡང་ཡོངས་སུ་མི་འདོར་ཞིང་། །​སློབ་དཔོན་སྤང་བར་མི་བྱ་སྟེ། །​འདི་ནི་སངས་རྒྱས་ཀུན་དང་འདྲ། །​སངས་རྒྱས་ཚུལ་མཚུངས་བླ་མ་ཡིས། །​སློབ་དཔོན་ལ་ནི་གང་སྨོད་པ། །​དེས་[[301]](#footnote-320)ནི་སངས་རྒྱས་ཀུན་སྨད་པས། །​རྟག་ཏུ་སྡུག་བསྔལ་འཐོབ་འགྱུར་ཏེ། །​རིམས་དང་དུག་དང་དབྱིག་དུག་དང་། །​མཁའ་འགྲོ་རྣམས་ཀྱིས་གཙེས་པ་དང་། །​གདོན་དང་ལོག་འདྲེན་གཏུམ་པོ་ཡིས། །​བསད་ནས་སེམས་ཅན་དམྱལ་བར་འགྱུར། །​དེ་བས་ནན་ཏན་ཐམས་ཅད་ཀྱིས། །​རྡོ་རྗེ་སློབ་དཔོན་བློ་གྲོས་ཆེ། །​དགེ་བ་རབ་ཏུ་མི་སྤྱོམས་པ། །​ནམ་ཡང་སྨད་པར་མི་བྱའོ། །​བླ་མ་ལ་ནི་གུས་བཅས་ཡོན། །​རྗེས་མཐུན་ཁྱོད་ཀྱིས་སྦྱིན་པར་བྱ། །​དེས་ནི་[[302]](#footnote-321)རིམས་སོགས་གནོད་པ་རྣམས། །​ཕྱིར་[[303]](#footnote-322)ཞིང་འབྱུང་བར་མི་འགྱུར་རོ། །​རྟག་ཏུ་རང་གི་དམ་ཚིག་བསྲུང་། །​རྟག་ཏུ་དེ་བཞིན་གཤེགས་པ་མཆོད། །​རྟག་ཏུ་བླ་མ་ལ་ཡང་དབུལ། །​འདི་ནི་སངས་རྒྱས་ཀུན་དང་མཉམ། །​དེ་བྱིན་སངས་རྒྱས་ཐམས་ཅད་ལ། །​རྟག་ཏུ་བྱིན་པ་ཉིད་དུ་འགྱུར། །​དེ་བྱིན་བསོད་ནམས་ཚོགས་ཡིན་ཏེ། །​ཚོགས་ལས་དངོས་གྲུབ་མཆོག་ཏུ་གྱུར།[[304]](#footnote-323) །​གང་ཕྱིར་འདིར་ནི་ལེགས་གནས་པས། །​དེང་ཁྱོད་སྐྱེ་བ་འབྲས་བུར་བཅས། །​དམ་ཚིག་ལྷ་རྣམས་ཀུན་མཉམ་པར། །​དེང་ཁྱོད་གྱུར་པར་ཐེ་ཚོམ་མེད། །​སངས་རྒྱས་རྡོ་རྗེ་འཛིན་བཅས་པ།[[305]](#footnote-324) །​ཀུན་གྱིས་དེང་ཁྱོད་དབང་བསྐུར་བས། །​ཁམས་གསུམ་གྱི་ནི་རྒྱལ་པོ་ཆེ། །​རྒྱལ་པོའི་བདག་པོར་བསྟན་པ་ཡིས།[[306]](#footnote-325) །​དེང་ནི་བདུད་ལས་རྣམ་རྒྱལ་ཏེ། །​རྒྱལ་པོའི་བདག་པོར་བསྟན་པ་ཡིན།[[307]](#footnote-326) །​གྲོང་ཁྱེར་མཆོག་ཏུ་རབ་ཏུ་ཞུགས། །​ཁྱེད་རྣམས་ཀྱིས་ནི་སངས་རྒྱས་ཉིད། །​དེང་ཉིད་ཐོབ་པར་ཐེ་ཚོམ་མེད། །​དེ་ལྟར་ཡིད་ནི་རབ་དང་རྡོ་རྗེ་ཉིད་དུ་གྱིས། །​རང་གི་དམ་ཚིག་མི་ཟད་[[308]](#footnote-327)བདེ་བསྐྱེད་[[309]](#footnote-328)བསྟེན་པར་གྱིས། །​དེར་ནི་འགྲོ་ལ་མྱུར་བདེ་རྡོ་རྗེ་སེམས་དཔའ་དང་། །​རབ་ཏུ་མཉམ་ཞིང་རྟག་པ་ཉིད་དུ་རྟོགས་པར་[[310]](#footnote-329)འགྱུར། །​སློབ་མ་རབ་དང་མཉེས་གཤིན་པས། །​བླ་མའི་ཞབས་ལ་ཕྱག་བྱས་ཏེ། །​གཙོ་བོས་ཇི་སྐད་བཀའ་སྩལ་པའི། །​གསུང་ནི་དེ་བཞིན་བདག་[[311]](#footnote-330)བགྱིད་དོ། །​གལ་ཏེ་འབྱོར་ན་དེ་རྣམས་ཀྱིས།[[312]](#footnote-331) །​མཐེ་བོ་གཡས་པ་ལག་གཡོན་གྱིས། །​ལེགས་པར་བཟུང་སྟེ་རེ་རེ་ནས། །​ཞི་བ་ཆོ་ག་བཞིན་དུ་བྱ། །​དེ་ནས་རྒྱལ་པོའམ་ས་བདག་ཕྱིར། །​སྦྱིན་བླུགས་གསུམ་མམ་བདུན་གཅིག་བྱའོ། །​ཕྱོགས་སྐྱོང་བདག་ཉིད་ཞི་བྱའི་ཕྱིར། །​སྲེག་བླུགས་ཕུལ་ལ་ཡོན་བླང་[[313]](#footnote-332)ངོ། །​ཉན་པ་ལ་སོགས་རེ་རེ་ཞིང་། །​སེམས་ཅན་ཀུན་གྱི་དོན་བྱའོ། །​ས་གཞི་རྒྱལ་སྲིད་གསེར་ལ་སོགས། །​ཡང་ན་རང་གྲུབ་ཕྱིར་གྲོགས་ཉིད། །​གང་དེ་བཏང་ནས་ལེགས་བླངས་པའི། །​ཡོན་ཕུལ་བས་ནི་མགུ་བར་བྱ། །​ཁ་ཟས་དང་ནི་སྤྱོད་ཀུན་གྱིས། །​རང་གཞན་འཁོར་ལོ་མཆོད་པར་བྱ། །​ལེགས་བཟུང་སྣོད་གྱུར་སློབ་མ་མཆོག །​སྣ་ཚོགས་ཆེ་མཆོག་རྣམས་ཀྱིས་ནི། །​ཚིམ་བྱས་མུ་ཡི་མཐའ་ཅན་གྱི། །​ཡི་གེ་གསུམ་གྱིས་ཡང་དག་བསྡུ། །​ཨ་ཀཱ་རོ་སོགས་སྔགས་ཀྱིས་ནི། །​དཀྱིལ་འཁོར་དམ་པ་དབྱི་བར་བྱ། །​སློང་ལ་ཚོན་རྩི་ཅུང་ཟད་སྦྱིན། །​ཚོན་རྣམས་ཆུ་བོ་ཆེན་པོར་དོར། །​ཁུང་བུ་འགེངས་དང་རབ་གནས་དང་། །​སྦྱིན་སྲེག་དཀྱིལ་འཁོར་ནོར་གང་ཡིན། །​དེ་ཀུན་སློབ་དཔོན་ཉིད་དབང་ཞེས། །​རྡོ་རྗེ་མཆོག་ནི་འཛིན་པས་གསུངས།[[314]](#footnote-333) །​དེ་ལྟར་དང་པོའི་ལས་ཅན་གྱི།[[315]](#footnote-334) །​དཀྱིལ་འཁོར་ཆོ་ག་གསལ་བར་བཤད། །​ཡེ་ཤེས་དབབ་པ་ལེགས་ཐོབ་པ། །​སེམས་དཔའ་དབབ་པ་ཉིད་བཤད་དེ། །​ལོ་བཅུ་གཉིས་ལོན་བྱིས་པ་དང་། །​བུ་མོ་དབབ་བྱས་ཡང་དག་མཆོད། །​དེ་ཉིད་ཀྱིས་བྲིས་འཁོར་ལོ་གང་། །​ཐུགས་ལ་མི་བསྐྱོད་མཱ་མ་ཀཱི། །​དབབ་ཡིན་པར་ནི་ཡང་དག་བཤད། །​གསུང་ལ་དཔག་མེད་གོས་དཀར་མོ།[[316]](#footnote-335) །​སྐུ་ལ་རྣམ་སྣང་མཛད་དང་སྤྱན། །​ཐུགས་གསུང་སྐུ་ནི་ལེགས་དབབ་པས། །​བྲིས་པ་འདི་ནི་རྨད་བྱུང་ཡིན། །​ཐུགས་བབས་པས་ནི་ཡོངས་ཤེས་པ། །​གསུང་བབས་གསང་སྔགས་སྨྲ་བའོ། །​སྐུ་ཡི་བབས་པས་མཁའ་ལ་གནས། །​དབབ་དང་གཡོ་བའི་ཆོ་ག་འདིའོ། །​སློབ་དཔོན་སློབ་མ་དབང་བསྐུར་འདིར། །​སྔ་མའི་ཚུལ་ནི་ཉིད་ཀྱིས་གནས། །​ཡེ་ཤེས་དབང་ཐོབ་པ་ཡི་སེམས། །​ཉིད་ཀྱིས་[[317]](#footnote-336)འཁོར་ལོ་གསུམ་པོ་བྱ། །​བྱིན་བརླབས་[[318]](#footnote-337)དེས་ནི་འཁོར་ལོ་དེ། །​གང་ཕྱིར་རང་བཞིན་དག་ལ་སྣང་། །​འདིར་ནི་འཇུག་དང་རྗེས་གནང་བས། །​རྨི་ལམ་གསལ་བ་བཞིན་དུ་སྣང་། །​གང་ཕྱིར་སེམས་ཀྱི་ཚུལ་བསྟན་པས། །​དེ་ནི་མཆོག་ཏུ་ཤེས་པར་བྱ། །​རྣལ་འབྱོར་པ་གསུམ་ཆར་གྱིས་ཀྱང་། །​གསུང་སྐུའི་གསང་བ་དག་བྱའི་ཕྱིར། །​གསུང་སྐུའི་འཁོར་ལོའི་ཆོ་ག་ནི། །​སྔོན་བཞིན་གནས་དེར་མི་བསྐྱོད་མཚན། །​ཡེ་ཤེས་ལས་དང་པོ་ཅུང་ཟད། །​ཐོབ་དང་ཡང་དག་འཐོབ་པས་ཀྱང་། །​ཡིད་ཀྱི་ཆོ་ག་ཀུན་བྱ་སྟེ། །​དེ་མེད་པར་ནི་འགྲུབ་མི་འགྱུར། །​རྡོ་རྗེ་སློབ་དཔོན་སློབ་མ་མཆོག །​རྒྱུ་མཐུན་ལ་སོགས་དགའ་བའི་བདག །​ཡིད་བཤད་ཆོ་ག་མཆོག་ཡིན་གྱིས། །​ཚིག་ཙམ་གྱིས་འདིར་ཅི་ཞིག་འགྱུར། །​འཇུག་པ་ཙམ་གྱིས་འཚང་མི་རྒྱ། །​ཐོས་ཙམ་གྱིས་ཀྱང་མི་འགྱུར་རོ། །​ཇི་སྲིད་བསམས་པར་གྱུར་པ་དང་། །​བསྒོམས་པ་ཉིད་ཀྱིས་འགག་པར་འགྱུར། །​ཇི་སྐད་དུ། གསང་[[319]](#footnote-338)སྔགས་སྨྲ་རྣམས་མང་དུ་ནི། །​སྤྲོས་ཏེ་སྨྲས་པས་ཅི་ཞིག་བྱ། །​ཁྱད་པར་དུ་ནི་སེམས་བསྒྲུབས་ཏེ། །​སེམས་ལས་རྫོགས་པའི་བྱང་ཆུབ་འབྱུང་། །​ཞེས་གསུངས་པ་དང་། ཇི་སྐད་དུ། བྱང་ཆུབ་སེམས་ཀྱི་འབྲས་བུ་གང་། །​དེ་ནི་སངས་རྒྱས་ཡེ་ཤེས་མཆོག །​རྡོ་རྗེ་སེམས་དཔའི་རང་བཞིན་དེ། །​ཆོས་དང་ལོངས་སྤྱོད་སྤྲུལ་པ་ཡིན། །​ཞེས་གསུངས་པ་ཡིན་ནོ། །​ཐ་མ་རྣམ་རྟོག་མ་གཏོགས་པར། །​སྲིད་སོགས་སྡུག་བསྔལ་གཞན་མེད་དེ། །​དེ་ལྟར་འདི་ནི་སྔོན་འགའ་[[320]](#footnote-339)འདི། །​ཤེས་རབ་ཐབས་ཀྱི་བདག་ཉིད་ཡིད། །​དུས་ཆོས་ཕྱོགས་ཀུན་ཁྱབ་པ་ཡིས། །​མ་ཆགས་འཁོར་ལོར་སྣང་བ་ན། །​རྟོག་སྟེ་སྣང་བར་མི་འགྱུར་ན། །​ལགས་པར་གོམས་པས་དེ་ལྡོག་འགྱུར། །​འདི་ནི་གང་གི་ལན་འགའ་ཡང་། །​མི་མཐུན་གྱུར་ཏེ་རྟག་པ་ཡིན། །​གང་གི་རྒྱུན་ནི་གོམས་གྱུར་[[321]](#footnote-340)ལས། །​དེ་ནི་ཤིན་ཏུ་ལྡོག་པར་འགྱུར། །​གཞན་དག་ཐ་མལ་གཞོམ་པ་ནི། །​འཁོར་ལོ་མཆོག་ལ་དེ་ཡོད་དེ། །​ཆོས་ཀུན་བདག་ཉིད་འཁོར་ལོ་མཆོག །​འགྲོ་བ་ཡོངས་དག་མངོན་གྱུར་ལས། །​མངོན་སུམ་རྒྱུ་ལས་བྱང་ཆུབ་འབྱུང་། །​བསྐལ་པར་[[322]](#footnote-341)རྟོག་འདི་འབྲས་བུ་མེད། །​རིམ་གྱིས་སྦྱིན་སོགས་བླང་བྱ་དང་། །​ཁྲིམས་སོགས་མ་ཆགས་ལས་ཟབ་ཡིན། །​ཐ་མལ་མ་སྤངས་རྒྱ་ཆེན་མིན།[[323]](#footnote-342) །​དུས་ཀྱི་ཚད་ཀྱིས་འདིར་བྱང་ཆུབ། །​རང་གི་ཡུལ་དུ་བདག་ཉིད་ཅན། །​མཁས་པས་ཐ་མལ་པ་རུ་བཤད། །​འགྲོ་བ་རྫོགས་བྱང་འཁོར་ལོའི་བདག །​སྐད་ཅིག་གིས་འདིར་བྱང་ཆུབ་སྣོད། །​སྦྱིན་བྱ་ལ་སོགས་མི་དམིགས་ཀྱང་། །​སྦྱིན་སོགས་ཐ་མལ་བདག་ཉིད་ཅན། །​བདག་མེད་ཐ་མལ་མི་འཇོམས་ཀྱི། །​འཁོར་ལོ་མཆོག་ལ་དེ་ཡོད་མིན། །​དེ་བས་ཀུན་རྟོག་རྣམ་བསལ་ཅིང་། །​ཀུན་ནས་འོད་ཟེར་རྣམ་འཕྲོ་བར། །​བདག་ཉིད་ཀུན་དུ་བཟང་པོར་ནི། །​བསྒོམས་པ་ཉིད་ཀྱིས་བྱང་ཆུབ་འཐོབ། །​དེ་བས་འཁོར་ལོ་གསུམ་བསྟན་པ། །​ཆོས་དང་ལོངས་སྤྱོད་སྤྲུལ་པའོ། །​ཐུགས་དང་གསུང་དང་སྐུའི་གསང་བ། །​སྐུ་གསུམ་རིམ་པ་དག་པ་ཉིད། །​ཡེ་ཤེས་ལྔ་དང་སྐུ་གསུམ་ནི། །​འཁོར་ལོའི་སྦྱོར་བདག་ཉིད་ཀྱིས་འགྲུབ། །​རྣམ་པ་ཐམས་ཅད་མཁྱེན་གྲུབ་ན། །​མི་འགྲུབ་དེ་ལས་གཞན་ཅི་ཡོད། །​གང་ཕྱིར་བྱང་ཆུབ་ཕ་རོལ་ཕྱིན། །​གཟུངས་དང་ས་རྣམས་གྲུབ་པ་དག །​བདེ་ཆེན་རྣལ་འབྱོར་འདི་ལས་ནི། །​རང་ཉིད་རྗེས་སུ་གྲུབ་པར་འགྱུར། །​དེ་ལྟར་རྟོགས་པའི་[[324]](#footnote-343)དཔལ་ལྡན་དེ། །​འཕགས་ཆོས་མཆོག་ཀུན་བསྡུས་པ་ཡིན། །​ཕྲ་རབ་ཀུན་ནའང་འཁོར་གསུམ་མཆོག །​རང་གི་ཡིད་ནི་སུ་མི་བསྒོམ། །​དམ་ཆོས་རོ་མཆོག་མྱོང་གྱུར་དང་། །​ཐོས་པ་མང་པོ་གནས་བྱས་པས།[[325]](#footnote-344) །​སྐྱེས་[[326]](#footnote-345)མཆོག་ཚད་མར་འདི་འགྱུར་ཕྱིར། །​རང་སེམས་ཀྱིས་འདིར་ནན་གྱིས་བྱས། །​བླ་མ་དམ་པའི་གཞུང་བཟུང་བ།[[327]](#footnote-346) །​དད་པ་ཡིས་ནི་གསལ་བར་བྱས། །​དད་སོགས་ནོར་ནི་བསྟེན་བྱ་ཡིན། །​བསྟེན་འོས་སྐལ་ལྡན་སྨད་བྱ་མིན། །​བདག་ལས་དམན་པ་འམ་མཚུངས་དོན་ཡོད། །​སེམས་ཅན་དམ་པས་ལེགས་བཤད་ནི། །​བྱིས་པ་ལས་ཀྱང་བླང་བྱ་ཡིན། །​དེ་ལྟར་རང་སེམས་ཉིད་ཀྱིས་བརྟགས། །​རིམ་པས་བརྒྱུད་ཅིང་ཡང་དག་རྫོགས། །​འཁོར་ལོ་བྲིས་པའི་དགེ་བ་གང་། །​འདིས་འགྲོ་འཇམ་དཔལ་རྡོ་རྗེར་ཤོག །​བདག་ཀྱང་རྒྱལ་བ་ཉིད་གྱུར་ཅིག །​[[328]](#footnote-347)སྡེབ་སྦྱོར་བྱས་པའི་ཚིགས་བཅད་ནི། །​བཞི་བརྒྱ་ལྔ་བཅུ་པ་ཉིད་དུ། །​རབ་བྱེད་འཇིག་རྟེན་ལེགས་དྲན་ཕྱིར། །​དཀྱིལ་འཁོར་ཆོ་ག་འདི་བྱས་སོ། །​དཔལ་གསང་བ་འདུས་པའི་དཀྱིལ་འཁོར་གྱི་ཆོ་ག །​སློབ་དཔོན་མར་མེ་མཛད་བཟང་པོའི་ཞལ་སྔ་ནས་མཛད་པ་རྫོགས་སོ།། །​།རྒྱ་གར་གྱི་མཁན་པོ་པདྨ་ཀ་ར་ཝརྨ་དང་། །​ཞུ་ཆེན་གྱི་ལོ་ཙཱ་བ་[[329]](#footnote-348)དགེ་སློང་རིན་ཆེན་བཟང་པོས་བསྒྱུར་[[330]](#footnote-349)ཅིང་ཞུས་ཏེ་གཏན་ལ་ཕབ་པའོ། །​

1. ས་མ་ སྣར་ཐང་། པེ་ཅིན། [↑](#footnote-ref-20)
2. རིག་ སྣར་ཐང་། པེ་ཅིན། [↑](#footnote-ref-21)
3. རྣམས་ སྣར་ཐང་། [↑](#footnote-ref-22)
4. སྡོམ་པ་ སྣར་ཐང་། པེ་ཅིན། [↑](#footnote-ref-23)
5. ཟློས་ སྣར་ཐང་། པེ་ཅིན། [↑](#footnote-ref-24)
6. སྙེན་པ། སྣར་ཐང་། [↑](#footnote-ref-25)
7. བཅལ་ སྣར་ཐང་། པེ་ཅིན། [↑](#footnote-ref-26)
8. ལོ་ཏོག་ སྣར་ཐང་། [↑](#footnote-ref-27)
9. ཅིག །​ སྣར་ཐང་། པེ་ཅིན། [↑](#footnote-ref-28)
10. གསལ། སྣར་ཐང་། [↑](#footnote-ref-29)
11. ཨཱཏྨ་ སྣར་ཐང་། པེ་ཅིན། [↑](#footnote-ref-30)
12. གཞོལ། སྣར་ཐང་། པེ་ཅིན། [↑](#footnote-ref-31)
13. བྲུཾ་ སྣར་ཐང་། པེ་ཅིན། [↑](#footnote-ref-32)
14. ཟླ་བ་ སྣར་ཐང་། པེ་ཅིན། [↑](#footnote-ref-33)
15. རྣམས་ སྣར་ཐང་། [↑](#footnote-ref-34)
16. དང་ ཅོ་ནེ། དེར། སྣར་ཐང་། པེ་ཅིན། [↑](#footnote-ref-35)
17. མཆོག་ཤེས་ སྣར་ཐང་། [↑](#footnote-ref-36)
18. བསྔོ་ སྣར་ཐང་། [↑](#footnote-ref-37)
19. བརྒྱན་ སྣར་ཐང་། [↑](#footnote-ref-38)
20. སྣོད་ཀྱིས་ སྣར་ཐང་། [↑](#footnote-ref-39)
21. གཞུགས་ སྣར་ཐང་། [↑](#footnote-ref-40)
22. རིག་ སྣར་ཐང་། པེ་ཅིན། [↑](#footnote-ref-41)
23. དབུགས་ཕྱུང་ སྣར་ཐང་། པེ་ཅིན། [↑](#footnote-ref-42)
24. འབྲས་ སྣར་ཐང་། པེ་ཅིན། [↑](#footnote-ref-43)
25. ཕྱིན་ སྣར་ཐང་། པེ་ཅིན། [↑](#footnote-ref-44)
26. ཛྲི་ སྣར་ཐང་། ཛྲིཾ་ པེ་ཅིན། [↑](#footnote-ref-45)
27. རཾ་གྱི་ སྣར་ཐང་། པེ་ཅིན། [↑](#footnote-ref-46)
28. རིགས་པ་ སྣར་ཐང་། [↑](#footnote-ref-47)
29. བྲུཾ་ཨོཾ་ཛྲ་ སྣར་ཐང་། པེ་ཅིན། [↑](#footnote-ref-48)
30. ཨཿ་ཧཱུཾ་ སྣར་ཐང་། [↑](#footnote-ref-49)
31. གཉིས་ སྣར་ཐང་། པེ་ཅིན། [↑](#footnote-ref-50)
32. གནས་ཀྱི་ སྣར་ཐང་། པེ་ཅིན། [↑](#footnote-ref-51)
33. ནི་དབང་ཕྱུག་ སྣར་ཐང་། པེ་ཅིན། [↑](#footnote-ref-52)
34. དགའ་བས་ སྣར་ཐང་། པེ་ཅིན། [↑](#footnote-ref-53)
35. སྐྱབ་ སྣར་ཐང་། པེ་ཅིན། [↑](#footnote-ref-54)
36. རྡོ་རྗེ་ སྣར་ཐང་། པེ་ཅིན། [↑](#footnote-ref-55)
37. རྡོ་རྗེ་ སྣར་ཐང་། པེ་ཅིན། [↑](#footnote-ref-56)
38. དག་གིས་ སྣར་ཐང་། [↑](#footnote-ref-57)
39. རྡོ་རྗེ་ སྣར་ཐང་། པེ་ཅིན། [↑](#footnote-ref-58)
40. རཾ་ སྣར་ཐང་། པེ་ཅིན། [↑](#footnote-ref-59)
41. རབ་ སྣར་ཐང་། པེ་ཅིན། [↑](#footnote-ref-60)
42. རྡོ་རྗེར་ སྣར་ཐང་། པེ་ཅིན། [↑](#footnote-ref-61)
43. གྱུར། སྣར་ཐང་། པེ་ཅིན། [↑](#footnote-ref-62)
44. ཨཱཏྨ་ སྣར་ཐང་། པེ་ཅིན། [↑](#footnote-ref-63)
45. བརླབ་ སྣར་ཐང་། པེ་ཅིན། [↑](#footnote-ref-64)
46. བརླབ་གནས་ སྣར་ཐང་། པེ་ཅིན། [↑](#footnote-ref-65)
47. བརླབས་གནས་ སྣར་ཐང་། བརླབ་གནས་ པེ་ཅིན། [↑](#footnote-ref-66)
48. ཨཱཏྨ་ སྣར་ཐང་། པེ་ཅིན། [↑](#footnote-ref-67)
49. བརླབ་གནས་ སྣར་ཐང་། པེ་ཅིན། [↑](#footnote-ref-68)
50. བཞུགས་པའི་ སྣར་ཐང་། པེ་ཅིན། [↑](#footnote-ref-69)
51. བརླབ་གནས་ སྣར་ཐང་། པེ་ཅིན། [↑](#footnote-ref-70)
52. བཱཀ་ སྣར་ཐང་། པེ་ཅིན། [↑](#footnote-ref-71)
53. བྷ་བ་ སྣར་ཐང་། [↑](#footnote-ref-72)
54. ཨཱཏྨ་ སྣར་ཐང་། པེ་ཅིན། [↑](#footnote-ref-73)
55. བརླབ་གནས་ སྣར་ཐང་། པེ་ཅིན། [↑](#footnote-ref-74)
56. བརླབ་གནས་ སྣར་ཐང་། པེ་ཅིན། [↑](#footnote-ref-75)
57. ཨཱཏྨ་ སྣར་ཐང་། པེ་ཅིན། [↑](#footnote-ref-76)
58. །རྗེ་ སྣར་ཐང་། [↑](#footnote-ref-77)
59. བརླབས་པའི སྣར་ཐང་། བྱིན་རླབས་། པེ་ཅིན། [↑](#footnote-ref-78)
60. རྩི་ སྣར་ཐང་། པེ་ཅིན། [↑](#footnote-ref-79)
61. སྦྱོང་སྦྱང་། སྣར་ཐང་། པེ་ཅིན། [↑](#footnote-ref-80)
62. ཨཿ་ཧཱ་ པེ་ཅིན། [↑](#footnote-ref-81)
63. བྷ་བ་ཨཏྨ་ཀོཧཾ སྣར་ཐང་། བྷཱ་བ་ཨཱཏྨཀོ་ཧཾ། པེ་ཅིན། [↑](#footnote-ref-82)
64. བརྒྱད་ སྣར་ཐང་། པེ་ཅིན། [↑](#footnote-ref-83)
65. དྷྲིཀ་ སྣར་ཐང་། པེ་ཅིན། [↑](#footnote-ref-84)
66. ལིཀ་ སྣར་ཐང་། པེ་ཅིན། [↑](#footnote-ref-85)
67. དཱིཀ་ སྣར་ཐང་། དྷྲིཀ་ པེ་ཅིན། [↑](#footnote-ref-86)
68. ཏིས་ སྣར་ཐང་། པེ་ཅིན། [↑](#footnote-ref-87)
69. ཏིས་ སྣར་ཐང་། པེ་ཅིན། [↑](#footnote-ref-88)
70. དགར་ སྣར་ཐང་། པེ་ཅིན། [↑](#footnote-ref-89)
71. ཏིས་ སྣར་ཐང་། པེ་ཅིན། [↑](#footnote-ref-90)
72. དཀྱིལ་ སྣར་ཐང་། པེ་ཅིན། [↑](#footnote-ref-91)
73. དབང་ སྣར་ཐང་། པེ་ཅིན། [↑](#footnote-ref-92)
74. པདྨནྟ་ སྣར་ཐང་། པེ་ཅིན། [↑](#footnote-ref-93)
75. གསུམ་ སྣར་ཐང་། པེ་ཅིན། [↑](#footnote-ref-94)
76. གདང་ སྣར་ཐང་། [↑](#footnote-ref-95)
77. དབྱུག་པ་ སྣར་ཐང་། པེ་ཅིན། [↑](#footnote-ref-96)
78. ཀུན་ན་ སྣར་ཐང་། པེ་ཅིན། [↑](#footnote-ref-97)
79. བཞུག ། པེ་ཅིན། [↑](#footnote-ref-98)
80. བ་ སྣར་ཐང་། པེ་ཅིན། [↑](#footnote-ref-99)
81. སྙིང་པའི། སྣར་ཐང་། པེ་ཅིན། [↑](#footnote-ref-100)
82. ཨཱཏྨ་ སྣར་ཐང་། པེ་ཅིན། [↑](#footnote-ref-101)
83. མཁས་ སྣར་ཐང་། པེ་ཅིན། [↑](#footnote-ref-102)
84. རླུང་མེའི་ སྣར་ཐང་། པེ་ཅིན། [↑](#footnote-ref-103)
85. ཐུག་པའི་ སྣར་ཐང་། པེ་ཅིན། [↑](#footnote-ref-104)
86. ཟླ་ སྣར་ཐང་། [↑](#footnote-ref-105)
87. རིམས་ སྣར་ཐང་། པེ་ཅིན། [↑](#footnote-ref-106)
88. རིམས་ སྣར་ཐང་། པེ་ཅིན། [↑](#footnote-ref-107)
89. སྔོ་ཞིང་ སྣར་ཐང་། པེ་ཅིན། [↑](#footnote-ref-108)
90. སྒེགས་ སྣར་ཐང་། [↑](#footnote-ref-109)
91. ལ། སྣར་ཐང་། པེ་ཅིན། [↑](#footnote-ref-110)
92. གཏབ་ སྣར་ཐང་། པེ་ཅིན། [↑](#footnote-ref-111)
93. སེམས་ཀྱིས་ སྣར་ཐང་། པེ་ཅིན། [↑](#footnote-ref-112)
94. ངལ་གསོ་ སྣར་ཐང་། པེ་ཅིན། [↑](#footnote-ref-113)
95. དེང་ སྣར་ཐང་། པེ་ཅིན། [↑](#footnote-ref-114)
96. སྙིང་རྗེ་ སྣར་ཐང་། [↑](#footnote-ref-115)
97. གཏོགས་ཆེ་ སྣར་ཐང་། པེ་ཅིན། [↑](#footnote-ref-116)
98. ཡུལ་གྱི་ སྣར་ཐང་། [↑](#footnote-ref-117)
99. དགེ་ཚུལ་གྱིས། སྣར་ཐང་། [↑](#footnote-ref-118)
100. མེ་ཡི་ སྣར་ཐང་། པེ་ཅིན། [↑](#footnote-ref-119)
101. བསྲེག་པས་ སྣར་ཐང་། པེ་ཅིན། [↑](#footnote-ref-120)
102. བཞག་པས་ སྣར་ཐང་། པེ་ཅིན། [↑](#footnote-ref-121)
103. ཁཾ ཅོ་ནེ། ཁམས སྣར་ཐང་། ཁམ། པེ་ཅིན། [↑](#footnote-ref-122)
104. ཆོས་ སྣར་ཐང་། [↑](#footnote-ref-123)
105. བཞིན་དུས་ སྣར་ཐང་། [↑](#footnote-ref-124)
106. འཁོར་ལོ་མཆོད་ སྣར་ཐང་། པེ་ཅིན། [↑](#footnote-ref-125)
107. ལྷ་མོ་ཡི། སྣར་ཐང་། པེ་ཅིན། [↑](#footnote-ref-126)
108. འདོད་ སྣར་ཐང་། [↑](#footnote-ref-127)
109. དོན་གྱིས་ སྣར་ཐང་། པེ་ཅིན། [↑](#footnote-ref-128)
110. གཞན་གྱི་ སྣར་ཐང་། པེ་ཅིན། [↑](#footnote-ref-129)
111. ལས་ཆོད་ སྣར་ཐང་། [↑](#footnote-ref-130)
112. གསུམ་ཕྱག་ སྣར་ཐང་། པེ་ཅིན། [↑](#footnote-ref-131)
113. རིག་པར་ སྣར་ཐང་། པེ་ཅིན། [↑](#footnote-ref-132)
114. བཅད་པ། སྣར་ཐང་། པེ་ཅིན། [↑](#footnote-ref-133)
115. ནམ་མཁའ་ སྣར་ཐང་། [↑](#footnote-ref-134)
116. མེ་ནི་བཛྲི་ སྣར་ཐང་། པེ་ཅིན། [↑](#footnote-ref-135)
117. བདུད་རྩི་ སྣར་ཐང་། [↑](#footnote-ref-136)
118. བཟང་པོའི་ སྣར་ཐང་། པེ་ཅིན། [↑](#footnote-ref-137)
119. འཁོར་ལོ་ སྣར་ཐང་། པེ་ཅིན། [↑](#footnote-ref-138)
120. བཛྲོཏ་ སྣར་ཐང་། པེ་ཅིན། [↑](#footnote-ref-139)
121. བརྡེག་པར་ སྣར་ཐང་། པེ་ཅིན། [↑](#footnote-ref-140)
122. གསོར་བས་ སྣར་ཐང་། པེ་ཅིན། [↑](#footnote-ref-141)
123. བསྲུང་བའི་ སྣར་ཐང་། པེ་ཅིན། [↑](#footnote-ref-142)
124. བསྒོ་ སྣར་ཐང་། པེ་ཅིན། [↑](#footnote-ref-143)
125. འཇིགས་ སྣར་ཐང་། པེ་ཅིན། [↑](#footnote-ref-144)
126. བཟུང་ སྣར་ཐང་། པེ་ཅིན། [↑](#footnote-ref-145)
127. བསྔགས་ སྣར་ཐང་། [↑](#footnote-ref-146)
128. དུཥྞན་ སྣར་ཐང་། པེ་ཅིན། [↑](#footnote-ref-147)
129. །ཀི་ལཱ་ སྣར་ཐང་། པེ་ཅིན། [↑](#footnote-ref-148)
130. ཀི་ སྣར་ཐང་། [↑](#footnote-ref-149)
131. གཟེར་ སྣར་ཐང་། པེ་ཅིན། [↑](#footnote-ref-150)
132. བདག་གི་ སྣར་ཐང་། [↑](#footnote-ref-151)
133. བཞི་ སྣར་ཐང་། [↑](#footnote-ref-152)
134. ཨ་མྲ་ སྣར་ཐང་། པེ་ཅིན། [↑](#footnote-ref-153)
135. སྔགས་ཀྱི་ སྣར་ཐང་། པེ་ཅིན། [↑](#footnote-ref-154)
136. བཟང་ སྣར་ཐང་། པེ་ཅིན། [↑](#footnote-ref-155)
137. དྲི་ སྣར་ཐང་། པེ་ཅིན། [↑](#footnote-ref-156)
138. དྲི་བཟང་ སྣར་ཐང་། པེ་ཅིན། [↑](#footnote-ref-157)
139. ཟླ། སྣར་ཐང་། [↑](#footnote-ref-158)
140. འདི་ཡིས་ སྣར་ཐང་། [↑](#footnote-ref-159)
141. བདག་ སྣར་ཐང་། [↑](#footnote-ref-160)
142. འདེབ། སྣར་ཐང་། [↑](#footnote-ref-161)
143. བརྟན་པ། སྣར་ཐང་། པེ་ཅིན། [↑](#footnote-ref-162)
144. ཆེན་པོ་ སྣར་ཐང་། པེ་ཅིན། [↑](#footnote-ref-163)
145. ཀུན་གྱི་ སྣར་ཐང་། པེ་ཅིན། [↑](#footnote-ref-164)
146. གཏུག །​ སྣར་ཐང་། པེ་ཅིན། [↑](#footnote-ref-165)
147. གུས་པ་ཡི། སྣར་ཐང་། པེ་ཅིན། [↑](#footnote-ref-166)
148. དུཾ་བ་ སྣར་ཐང་། པེ་ཅིན། [↑](#footnote-ref-167)
149. བལྟོས་པ་ སྣར་ཐང་། པེ་ཅིན། [↑](#footnote-ref-168)
150. བརྟན། སྣར་ཐང་། པེ་ཅིན། [↑](#footnote-ref-169)
151. ཧྲི་བི་ སྣར་ཐང་། པེ་ཅིན། [↑](#footnote-ref-170)
152. དྷརྨ་ སྣར་ཐང་། པེ་ཅིན། [↑](#footnote-ref-171)
153. ནི་ཙ་ སྣར་ཐང་། པེ་ཅིན། [↑](#footnote-ref-172)
154. ཡ་ སྣར་ཐང་། པེ་ཅིན། [↑](#footnote-ref-173)
155. ཀུན་མཁྱེན་ནས། སྣར་ཐང་། [↑](#footnote-ref-174)
156. དུཾ་བ་ སྣར་ཐང་། པེ་ཅིན། [↑](#footnote-ref-175)
157. སྐལ་བ་ སྣར་ཐང་། [↑](#footnote-ref-176)
158. བསྔགས་སྤྱད་ སྣར་ཐང་། སྔགས་སྤྱད་ པེ་ཅིན། [↑](#footnote-ref-177)
159. བཅས། སྣར་ཐང་། པེ་ཅིན། [↑](#footnote-ref-178)
160. གཟུང་ སྣར་ཐང་། [↑](#footnote-ref-179)
161. ཐབ་ སྣར་ཐང་། པེ་ཅིན། [↑](#footnote-ref-180)
162. ཐབ་ སྣར་ཐང་། པེ་ཅིན། [↑](#footnote-ref-181)
163. གཞོལ། སྣར་ཐང་། པེ་ཅིན། [↑](#footnote-ref-182)
164. རྩལ་ སྣར་ཐང་། པེ་ཅིན། [↑](#footnote-ref-183)
165. སྡོམ་པ་ སྣར་ཐང་། [↑](#footnote-ref-184)
166. ལྟ་བའི་ སྣར་ཐང་། པེ་ཅིན། [↑](#footnote-ref-185)
167. ཨ་ནུ་ སྣར་ཐང་། པེ་ཅིན། [↑](#footnote-ref-186)
168. དྷརྨ་ སྣར་ཐང་། པེ་ཅིན། [↑](#footnote-ref-187)
169. བྱེད་ སྣར་ཐང་། པེ་ཅིན། [↑](#footnote-ref-188)
170. བཟང་གིས། སྣར་ཐང་། པེ་ཅིན། [↑](#footnote-ref-189)
171. །​ཡིས་ སྣར་ཐང་། [↑](#footnote-ref-190)
172. གཏང་ སྣར་ཐང་། པེ་ཅིན། [↑](#footnote-ref-191)
173. བཟུང་དང་ སྣར་ཐང་། པེ་ཅིན། [↑](#footnote-ref-192)
174. འདི་ སྣར་ཐང་། པེ་ཅིན། [↑](#footnote-ref-193)
175. རྒྱད་ སྣར་ཐང་། [↑](#footnote-ref-194)
176. གཞག་ སྣར་ཐང་། [↑](#footnote-ref-195)
177. འཁོར་ལོ་ སྣར་ཐང་། [↑](#footnote-ref-196)
178. པར་ སྣར་ཐང་། པེ་ཅིན། [↑](#footnote-ref-197)
179. ཉིས་ སྣར་ཐང་། པེ་ཅིན། [↑](#footnote-ref-198)
180. མྱང་བར་ སྣར་ཐང་། མྱོང་བར་ པེ་ཅིན། [↑](#footnote-ref-199)
181. རྣམ་ སྣར་ཐང་། པེ་ཅིན། [↑](#footnote-ref-200)
182. ལོག་ སྣར་ཐང་། [↑](#footnote-ref-201)
183. བསམས་པ་ སྣར་ཐང་། [↑](#footnote-ref-202)
184. འཁོར་ལོའི་ སྣར་ཐང་། པེ་ཅིན། [↑](#footnote-ref-203)
185. ལྟ་བས་ སྣར་ཐང་། པེ་ཅིན། [↑](#footnote-ref-204)
186. བསྐོར་ སྣར་ཐང་། པེ་ཅིན། [↑](#footnote-ref-205)
187. ཡོན་པས་ སྣར་ཐང་། པེ་ཅིན། [↑](#footnote-ref-206)
188. འཆད་པ་ སྣར་ཐང་། [↑](#footnote-ref-207)
189. བསྐོར་ སྣར་ཐང་། པེ་ཅིན། [↑](#footnote-ref-208)
190. མཉམ་བཞག་ པེ་ཅིན། [↑](#footnote-ref-209)
191. ཐབས་ སྣར་ཐང་། པེ་ཅིན། [↑](#footnote-ref-210)
192. ས་ སྣར་ཐང་། པེ་ཅིན། [↑](#footnote-ref-211)
193. དྷཾ་ཤྚོ་ཧ་ཀ་ སྣར་ཐང་། པེ་ཅིན། [↑](#footnote-ref-212)
194. རི་ སྣར་ཐང་། པེ་ཅིན། [↑](#footnote-ref-213)
195. །ཨཾ་ སྣར་ཐང་། པེ་ཅིན། [↑](#footnote-ref-214)
196. ན་པ་ སྣར་ཐང་། པེ་ཅིན། [↑](#footnote-ref-215)
197. ཏ་ཨནྟ་ སྣར་ཐང་། པེ་ཅིན། [↑](#footnote-ref-216)
198. བརྩིབས་ སྣར་ཐང་། [↑](#footnote-ref-217)
199. མཐོང་ སྣར་ཐང་། པེ་ཅིན། [↑](#footnote-ref-218)
200. ཤེས་བྱས་ལབྱས་ སྣར་ཐང་། [↑](#footnote-ref-219)
201. འབྱོར་བ་ སྣར་ཐང་། [↑](#footnote-ref-220)
202. གྱི་གསང་། སྣར་ཐང་། [↑](#footnote-ref-221)
203. ར་ སྣར་ཐང་། པེ་ཅིན། [↑](#footnote-ref-222)
204. བརྒྱད་ སྣར་ཐང་། [↑](#footnote-ref-223)
205. དབྱུག་པ་ སྣར་ཐང་། པེ་ཅིན། [↑](#footnote-ref-224)
206. དྲང་། སྣར་ཐང་། པེ་ཅིན། [↑](#footnote-ref-225)
207. བརྒྱར་ སྣར་ཐང་། པེ་ཅིན། [↑](#footnote-ref-226)
208. ཁ་ སྣར་ཐང་། པེ་ཅིན། [↑](#footnote-ref-227)
209. དུར་བ་ སྣར་ཐང་། པེ་ཅིན། [↑](#footnote-ref-228)
210. པཱ་པ་ སྣར་ཐང་། པེ་ཅིན། [↑](#footnote-ref-229)
211. བཛྲ་ སྣར་ཐང་། པེ་ཅིན། [↑](#footnote-ref-230)
212. །དུར་ སྣར་ཐང་། པེ་ཅིན། [↑](#footnote-ref-231)
213. བཛྲ་ སྣར་ཐང་། པེ་ཅིན། [↑](#footnote-ref-232)
214. ཧཱ།ཧོ་ཛ་ཧཱུཾ་ སྣར་ཐང་། ཧ་ཧོ་ཛ་ཧཱུཾ་ པེ་ཅིན། [↑](#footnote-ref-233)
215. འགྲུབ་ སྣར་ཐང་། [↑](#footnote-ref-234)
216. ཕྱུགས་ སྣར་ཐང་། [↑](#footnote-ref-235)
217. དེ་ཉིད་ཀྱི་ སྣར་ཐང་། པེ་ཅིན། [↑](#footnote-ref-236)
218. རྒྱ་ སྣར་ཐང་། པེ་ཅིན། [↑](#footnote-ref-237)
219. ཡིད་ སྣར་ཐང་། པེ་ཅིན། [↑](#footnote-ref-238)
220. བདག་ སྣར་ཐང་། པེ་ཅིན། [↑](#footnote-ref-239)
221. ཅི་ སྣར་ཐང་། [↑](#footnote-ref-240)
222. གཡོག །​ སྣར་ཐང་། པེ་ཅིན། [↑](#footnote-ref-241)
223. ཐོག་ སྣར་ཐང་། [↑](#footnote-ref-242)
224. ཙིཏ་ཨུཏྨ་ཏ་ཡ་ སྣར་ཐང་། པེ་ཅིན། [↑](#footnote-ref-243)
225. དེ་ལྟ་བུའི་ སྣར་ཐང་། པེ་ཅིན། [↑](#footnote-ref-244)
226. ཁྱོད་ཀྱི་ སྣར་ཐང་། [↑](#footnote-ref-245)
227. ཉམ་ སྣར་ཐང་། [↑](#footnote-ref-246)
228. བྲལ་ པེ་ཅིན། [↑](#footnote-ref-247)
229. པད་ནས་ སྣར་ཐང་། [↑](#footnote-ref-248)
230. ཁྱོད་ཀྱི་ སྣར་ཐང་། པེ་ཅིན། [↑](#footnote-ref-249)
231. བསྲུང་ སྣར་ཐང་། པེ་ཅིན། [↑](#footnote-ref-250)
232. བཛྲོ་ པེ་ཅིན། [↑](#footnote-ref-251)
233. ཁྱོད་ཀྱིས་ སྣར་ཐང་། [↑](#footnote-ref-252)
234. མཚན་ཅིག་ སྣར་ཐང་། པེ་ཅིན། [↑](#footnote-ref-253)
235. བསྒོ། སྣར་ཐང་། པེ་ཅིན། [↑](#footnote-ref-254)
236. ཛྷཻ་ སྣར་ཐང་། པེ་ཅིན། [↑](#footnote-ref-255)
237. ལཾ་ སྣར་ཐང་། [↑](#footnote-ref-256)
238. ཨ་ སྣར་ཐང་། པེ་ཅིན། [↑](#footnote-ref-257)
239. སྟཾ་པ་ སྣར་ཐང་། པེ་ཅིན། [↑](#footnote-ref-258)
240. ཛྷཻ། སྣར་ཐང་། པེ་ཅིན། [↑](#footnote-ref-259)
241. ཏིཙྪ་ སྣར་ཐང་། པེ་ཅིན། [↑](#footnote-ref-260)
242. ནི་ སྣར་ཐང་། པེ་ཅིན། [↑](#footnote-ref-261)
243. མཚན་འམ་ སྣར་ཐང་། [↑](#footnote-ref-262)
244. ཉེ་བ་རུང་། སྣར་ཐང་། པེ་ཅིན། [↑](#footnote-ref-263)
245. བརྩས་ པེ་ཅིན། [↑](#footnote-ref-264)
246. འཛིན་པ། སྣར་ཐང་། [↑](#footnote-ref-265)
247. སྐུར་བར་ སྣར་ཐང་། པེ་ཅིན། [↑](#footnote-ref-266)
248. གྱུར། སྣར་ཐང་། པེ་ཅིན། [↑](#footnote-ref-267)
249. ཥིཉྩ་ སྣར་ཐང་། པེ་ཅིན། [↑](#footnote-ref-268)
250. སྟཾ་ སྣར་ཐང་། པེ་ཅིན། [↑](#footnote-ref-269)
251. ཥིཉྩ་ སྣར་ཐང་། པེ་ཅིན། [↑](#footnote-ref-270)
252. དེ། སྣར་ཐང་། པེ་ཅིན། [↑](#footnote-ref-271)
253. འཁོར་ལོ་ སྣར་ཐང་། པེ་ཅིན། [↑](#footnote-ref-272)
254. མཚན་གྱིས་ སྣར་ཐང་། [↑](#footnote-ref-273)
255. ཡེ་ཤེས་རིག་ སྣར་ཐང་། པེ་ཅིན། [↑](#footnote-ref-274)
256. ཀྱིས་བང་ སྣར་ཐང་། [↑](#footnote-ref-275)
257. རིགས་མང་ སྣར་ཐང་། པེ་ཅིན། [↑](#footnote-ref-276)
258. ཏིཥྛ་ཨེ་ པེ་ཅིན། [↑](#footnote-ref-277)
259. ཡཱ་མ་ པེ་ཅིན། [↑](#footnote-ref-278)
260. འབྱིན་ སྣར་ཐང་། པེ་ཅིན། [↑](#footnote-ref-279)
261. ལ། སྣར་ཐང་། པེ་ཅིན། [↑](#footnote-ref-280)
262. སྒྲ་ཡི་ སྣར་ཐང་། པེ་ཅིན། [↑](#footnote-ref-281)
263. བརྟག་ སྣར་ཐང་། [↑](#footnote-ref-282)
264. རྒྱལ་བ་ སྣར་ཐང་། པེ་ཅིན། [↑](#footnote-ref-283)
265. བཀྲོལ་ སྣར་ཐང་། [↑](#footnote-ref-284)
266. ཀྱི་བདག ། སྣར་ཐང་། [↑](#footnote-ref-285)
267. མཚང་ སྣར་ཐང་། [↑](#footnote-ref-286)
268. བཟད་པ། སྣར་ཐང་། པེ་ཅིན། [↑](#footnote-ref-287)
269. སྔགས་ཀྱིས་ སྣར་ཐང་། པེ་ཅིན། [↑](#footnote-ref-288)
270. གཟུང་གཟུངས། པེ་ཅིན། [↑](#footnote-ref-289)
271. བཟུང་བ་ སྣར་ཐང་། པེ་ཅིན། [↑](#footnote-ref-290)
272. སྐྱབ་ སྣར་ཐང་། [↑](#footnote-ref-291)
273. འདུན་ སྣར་ཐང་། པེ་ཅིན། [↑](#footnote-ref-292)
274. གཡཾ་ ཅོ་ནེ། གཡོན་ སྣར་ཐང་། [↑](#footnote-ref-293)
275. ཚིགས་ སྣར་ཐང་། [↑](#footnote-ref-294)
276. གཟུང་ སྣར་ཐང་། པེ་ཅིན། [↑](#footnote-ref-295)
277. རླན་ སྣར་ཐང་། པེ་ཅིན། [↑](#footnote-ref-296)
278. རྣཾ་ སྣར་ཐང་། རྣམ་ པེ་ཅིན། [↑](#footnote-ref-297)
279. སྲུངས་ སྣར་ཐང་། པེ་ཅིན། [↑](#footnote-ref-298)
280. རྟོགས། །​ པེ་ཅིན། [↑](#footnote-ref-299)
281. མཚོ་ སྣར་ཐང་། [↑](#footnote-ref-300)
282. བསམ་ སྣར་ཐང་། པེ་ཅིན། [↑](#footnote-ref-301)
283. ཐུགས་ སྣར་ཐང་། [↑](#footnote-ref-302)
284. དེ་ཉིད་ སྣར་ཐང་། པེ་ཅིན། [↑](#footnote-ref-303)
285. སངས་ཀྱིས་ སྣར་ཐང་། པེ་ཅིན། [↑](#footnote-ref-304)
286. འཁོར་ལོས་ སྣར་ཐང་། [↑](#footnote-ref-305)
287. སློབ་དཔོན་གྱིས་ སྣར་ཐང་། [↑](#footnote-ref-306)
288. བརྐྱང་བར་ སྣར་ཐང་། པེ་ཅིན། [↑](#footnote-ref-307)
289. བཅུད་ སྣར་ཐང་། པེ་ཅིན། [↑](#footnote-ref-308)
290. སྒྲོལ་མ་ སྣར་ཐང་། པེ་ཅིན། [↑](#footnote-ref-309)
291. གཏོན། སྣར་ཐང་། [↑](#footnote-ref-310)
292. ཉིད་ཀྱིས་ སྣར་ཐང་། པེ་ཅིན། [↑](#footnote-ref-311)
293. སྒྲུབ་པར་ སྣར་ཐང་། [↑](#footnote-ref-312)
294. གཉིས་ སྣར་ཐང་། པེ་ཅིན། [↑](#footnote-ref-313)
295. ཡིན། སྣར་ཐང་། པེ་ཅིན། [↑](#footnote-ref-314)
296. [↑](#footnote-ref-315)
297. སོད་ སྣར་ཐང་། པེ་ཅིན། [↑](#footnote-ref-316)
298. སྲུང་བར་ སྣར་ཐང་། པེ་ཅིན། [↑](#footnote-ref-317)
299. དོག་ སྣར་ཐང་། [↑](#footnote-ref-318)
300. བཏང་ སྣར་ཐང་། པེ་ཅིན། [↑](#footnote-ref-319)
301. དེ་ སྣར་ཐང་། [↑](#footnote-ref-320)
302. དེ་ནས་ སྣར་ཐང་། པེ་ཅིན། [↑](#footnote-ref-321)
303. ཕྱི་ སྣར་ཐང་། [↑](#footnote-ref-322)
304. འགྱུར། སྣར་ཐང་། པེ་ཅིན། [↑](#footnote-ref-323)
305. ལ། སྣར་ཐང་། པེ་ཅིན། [↑](#footnote-ref-324)
306. བསྟན་པ་ཡིན། སྣར་ཐང་། པེ་ཅིན། [↑](#footnote-ref-325)
307. རྣམ་རྒྱལ་ཏེ། སྣར་ཐང་། པེ་ཅིན། [↑](#footnote-ref-326)
308. བཟད་ སྣར་ཐང་། པེ་ཅིན། [↑](#footnote-ref-327)
309. སྐྱེད་ སྣར་ཐང་། པེ་ཅིན། [↑](#footnote-ref-328)
310. གཏོགས་པར་ སྣར་ཐང་། པེ་ཅིན། [↑](#footnote-ref-329)
311. བཀའ་ སྣར་ཐང་། པེ་ཅིན། [↑](#footnote-ref-330)
312. རྣམས་ཀྱི། སྣར་ཐང་། པེ་ཅིན། [↑](#footnote-ref-331)
313. བསླང་ སྣར་ཐང་། པེ་ཅིན། [↑](#footnote-ref-332)
314. གསུངས།སོ། སྣར་ཐང་། [↑](#footnote-ref-333)
315. ལས་ཅན་གྱིས། སྡེ་དགེ། [↑](#footnote-ref-334)
316. དམར་མོ། སྣར་ཐང་། པེ་ཅིན། [↑](#footnote-ref-335)
317. ཉིད་ཀྱི་ སྣར་ཐང་། པེ་ཅིན། [↑](#footnote-ref-336)
318. བྱིན་རླབས་ སྣར་ཐང་། པེ་ཅིན། [↑](#footnote-ref-337)
319. །སང་ སྣར་ཐང་། [↑](#footnote-ref-338)
320. འགག་ སྣར་ཐང་། པེ་ཅིན། [↑](#footnote-ref-339)
321. གོམས་འགྱུར་ སྣར་ཐང་། གོམ་འགྱུར་ པེ་ཅིན། [↑](#footnote-ref-340)
322. སྐལ་བར་ སྣར་ཐང་། པེ་ཅིན། [↑](#footnote-ref-341)
323. ཡིན། སྣར་ཐང་། པེ་ཅིན། [↑](#footnote-ref-342)
324. རྟོག་པའི་ སྣར་ཐང་། [↑](#footnote-ref-343)
325. བྱས་པའི། སྣར་ཐང་། པེ་ཅིན། [↑](#footnote-ref-344)
326. སྐྱེ་ སྣར་ཐང་། པེ་ཅིན། [↑](#footnote-ref-345)
327. གཟུང་བ། སྣར་ཐང་། [↑](#footnote-ref-346)
328. [↑](#footnote-ref-347)
329. ཙ་བ་ སྣར་ཐང་། པེ་ཅིན། [↑](#footnote-ref-348)
330. སྒྱུར་ སྣར་ཐང་། [↑](#footnote-ref-349)