༄༅། །​དཔལ་རྡོ་རྗེ་རྣམ་པར་འཇོམས་པ་ལ་ཕྱག་འཚལ་ལོ། །​རྒྱུ་སྐར་ངན་པ་བཟློག་པར་[[1]](#footnote-20)འདོད་པའི་སྒྲུབ་པ་པོ་དམ་ཚིག་དང་ལྡན་པས། གནས་ཁང་ཡིད་དང་མཐུན་པར་དཀྱིལ་འཁོར་སྔ་མ་ལྟར་བཞེངས་ལ། རྒྱུ་སྐར་རྣམས་ཐང་ལ་དབབ་པའི་ཆོ་ག་ནི། གཏོར་མ་བཏང་།[[2]](#footnote-21) མཆོད་པའི་བྱེ་བྲག་ལྷའི་གྲངས་དང་མཉམ་པར་བཤམ་པར་བྱའོ། །​དཀྱིལ་འཁོར་གྱི་གྲུ་བཞིར་[[3]](#footnote-22)དར་དམར་པོའི་གདུགས་དབུབ། དེའི་ནང་དུ་གཟའ་བརྒྱད་ཀྱི་གཟུགས་གཉིས་གཉིས་གཞག །​བག་ཟན་ལས་[[4]](#footnote-23)རྒྱུ་སྐར་རྣམས་ཀྱི་གཟུགས་བྱས་[[5]](#footnote-24)ཏེ། སོ་སོའི་སྐུ་མདོག་དང་མཐུན་པའི་ཚོན་གྱིས་བསྒྱུར།[[6]](#footnote-25) རྒྱུ་སྐར་རེ་རེ་ལ་ངར་གླུད་མཐེབ་[[7]](#footnote-26)གང་བ་བཅུ་གསུམ་བཅུ་གསུམ་གྱིས་བསྐོར། དེ་དག་[[8]](#footnote-27)ཀྱང་ཚོན་སྣ་ཚོགས་པས་བསྒྱུར་རོ། །​གཏོར་མ་རེའི་[[9]](#footnote-28)ནང་དུ་ལྷ་བཤོས་རེ་བྱའོ། །​དེ་ལྟར་བྱས་ལ་དཀྱིལ་འཁོར་གྱི་ལྷ་རྣམས་སྔགས་དང་ཕྱག་རྒྱས་གོང་ལྟར་སྤྱན་དྲངས་ལ་ཡེ་ཤེས་སེམས་དཔའ་དང་གཉིས་སུ་མེད་པར་བསྟིམས་ལ། གཙོ་བོ་ལ་མཆོད་བསྟོད་ཅི་རིགས་པར་བྱས་ལ་དེ་ནས་གཟའ་རྣམས་ལ་བསྟོད། །​མཆོད་པ་ལྔ་དབུལ། དེ་ནས་རྒྱུ་སྐར་རྣམས་རི་རབ་ཀྱི་ངོས་ལ་སྤྱན་དྲངས་ཏེ། ཧཱུཾ་རི་རབ་ཆེན་པོའི་ངོས་དག་ནས། །​དུས་ཚོད་ཀུན་ལ་དབང་བསྒྱུར་བའི།[[10]](#footnote-29) །​རྒྱུ་སྐར་ཚོགས་དང་དམག་དཔུང་བཅས། །​བཙུན་མོ་གཡོག་འཁོར་བཅས་པ་རྣམས། །​སྤྱན་འདྲེན་མཆོད་ཀྱིས་འདིར་གཤེགས་ཤིག །​ཨ་པྲ་ཏི་ཧ་ཏ་ཧཱུཾ། དེ་ནས་རྒྱུ་སྐར་རེ་རེ་ལ་མཆོད་པ་ལྔ་ལྔ་ཕུལ་ལ། བརྟན་པར་བཞུགས་[[11]](#footnote-30)པར་བྱའོ། །​དེ་ནས་རྒྱུ་སྐར་གྱི་ཚོགས་ལ་བསྟོད་དེ། གཏོར་མ་དབུལ་ལོ། །​འདིར་སྔགས་ཅི་རིགས་པར་བཟླས་སོ། །​དེ་ནས་བསྟོད་པ་ནི། ཧཱུཾ་ཤར་ཕྱོགས་སྐར་མ་སྨིན་དྲུག་ནི། །​ཞལ་གཅིག་པ་ལ་སྤྱན་ཡང་དྲུག །​ཕྱག་སྟོང་འོད་ཟེར་མཐའ་ཡས་པ། །​སྐུ་མདོག་དཀར་ལ་རིན་ཆེན་བརྒྱན། །​ཕྱག་སྟོང་ཕྱག་ན་མདུང་དམར་བསྣམས།[[12]](#footnote-31) །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་ཁྱི་དཀར་མཛེས་པ་བཅིབས།[[13]](#footnote-32) །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​སྣར་མ་ལས་ཀྱི་ལྷ་སྐར་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་ལྗང་སེར་འོད་ཟེར་འཁྲུག །​ཕྱག་སྟོང་ཕྱག་ན་མདའ་མོ་ཆེ། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་ཉ་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​ཆུ་བདག་རྒྱུ་སྐར་མགོ་བོ་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་དཀར་སྨུག་འོད་ཟེར་འཁྲུག །​ཕྱག་སྟོང་ཕྱག་ན་འཁོར་ལོ་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་སྲེ་མོ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​ལག་པ་ཀུན་དུ་རྒྱུ་བ་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་ལྗང་སྐྱ་འོད་ཟེར་འཁྲུག །​ཕྱག་སྟོང་ཕྱག་ན་གཏུན་ཤིང་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་སྲམ་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​བྲ་ཉེ་སྐར་མ་ནབ་སོ་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་དཀར་ལ་འོད་ཟེར་འཁྲུག །​ཕྱག་སྟོང་ཕྱག་ན་ཕུབ་བསྣམས་པ། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་བ་ལང་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​ཉེས་པ་སྤངས་པའི་བཀྲ་ཤིས་རྒྱལ། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་དཀར་སེར་འོད་ཟེར་འཁྲུག །​ཕྱག་སྟོང་ཕྱག་ན་རལ་གྲི་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་ཁྱུང་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​ཤར་སྨད་རྒྱུ་སྐར་སྐག་ཅེས་པ། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་སྔོ་ལ་འོད་ཟེར་འཁྲུག །​ཕྱག་སྟོང་ཕྱག་ན་རྔ་ཡབ་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་རྟ་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​ལྷོ་སྟོད་ངོས་ཀྱི་སྐར་མ་མཆུ། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་སེར་ལ་འོད་ཟེར་འཁྲུག །​ཕྱག་སྟོང་ཕྱག་ན་མེ་དཔུང་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་བྱ་དཀར་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​གྲེ་[[14]](#footnote-33)ནི་མ་རུངས་ལས་སྟོན་པ། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་སྔོ་སྐྱ་འོད་ཟེར་འཁྲུག །​ཕྱག་སྟོང་ཕྱག་ན་ཆུ་རྒྱུན་འབེབས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་གླང་པོ་ཆེ་ལ་བཅིབས། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​དབོ་[[15]](#footnote-34)ནི་མི་སྡུག་ཆོ་འཕྲུལ་ཅན། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་དམར་སྐྱ་འོད་ཟེར་འཁྲུག །​ཕྱག་སྟོང་ཕྱག་ན་ས་དཀྱིལ་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་སྟག་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​ཚ་བ་ལས་སྤྱོད་མེ་བཞི་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་དཀར་ལ་འོད་ཟེར་འཁྲུག །​ཕྱག་སྟོང་ཕྱག་ན་རླུང་འཛིན་པ། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​རིན་ཆེན་ཁྲི་སྟེང་[[16]](#footnote-35)བཞུགས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​འཇིགས་[[17]](#footnote-36)ཆེན་པོ་ཡི་ནག་པ་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་གནག་ལ་འོད་ཟེར་འཁྲུག །​ཕྱག་སྟོང་ཕྱག་ན་རྒྱལ་མཚན་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་གཡག་རོག་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​དྲེགས་ཆེན་འཇོམས་པའི་ས་རི་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་སེར་ལ་འོད་ཟེར་འཁྲུག །​ཕྱག་སྟོང་ཕྱག་ན་སྦུད་པ་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​གསེར་གྱི་གདན་ལ་བཞུགས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​ཀུན་དུ་ཉུལ་བའི་ས་ག་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་དུད་ཀ་འོད་ཟེར་འཁྲུག །​ཕྱག་སྟོང་ཕྱག་ན་རྡོ་རྗེ་[[18]](#footnote-37)བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་སྦྲུལ་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​ནུབ་སྟོད་ལྷ་མཚམས་གཟི་བརྗིད་འབར། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་དམར་ལ་འོད་ཟེར་འཁྲུག །​ཕྱག་སྟོང་ཕྱག་ན་རིན་ཆེན་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་གློག་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​ས་འོག་དབང་བ་ཁྲོན་སྐྱེས་[[19]](#footnote-38)ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་དམར་སྐྱ་འོད་ཟེར་འཁྲུག །​ཕྱག་སྟོང་ཕྱག་ན་བསེའི་གའུ་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་དྲེད་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​ཕོ་ཉའི་ལས་ཚོགས་བསྲུངས་ཆེན་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་དམར་སེར་འོད་ཟེར་འཁྲུག །​ཕྱག་སྟོང་ཕྱག་ན་དངུལ་ཕྲན་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་རླུང་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​སྐྱོབ་པ་ཆེན་མོའི་ཆུ་སྟོད་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་སྔོན་པོ་འོད་ཟེར་འཁྲུག །​ཕྱག་སྟོང་ཕྱག་ན་ཞགས་པ་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་འབྲུག་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​ཆུ་སྨད་ཁྱབ་པ་ཆེན་མོ་[[20]](#footnote-39)ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་ལྗང་སྔོན་འོད་ཟེར་འཁྲུག །​ཕྱག་སྟོང་ཕྱག་ན་བ་དན་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་ཅེ་སྤྱང་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​གྲོ་བཞིན་ས་ཡི་ཁམས་[[21]](#footnote-40)པ་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་སྨུག་པོ་འོད་ཟེར་འཁྲུག །​ཕྱག་སྟོང་ཕྱག་ན་ལྕགས་ཀྱུ་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་སེང་གེ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​སྲོད་ལ་རྐུ་མཁས་བྱི་བཞིན་[[22]](#footnote-41)ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་དམར་ལྗང་འོད་ཟེར་འཁྲུག །​ཕྱག་སྟོང་ཕྱག་ན་ཡོལ་བ་འཛིན། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་ཝ་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​བྱང་སྟོད་དབང་བ་མོན་གྲུ་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་ལྗང་གུ་འོད་ཟེར་འཁྲུག །​[[23]](#footnote-42)ཕྱག་སྟོང་ཕྱག་ན་སེང་གེ་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་དོམ་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​སྟོང་འཇོམས་པ་སྟེ་མོན་གྲེ་[[24]](#footnote-43)ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་མཐིང་ག་འོད་ཟེར་འཁྲུག །​ཕྱག་སྟོང་ཕྱག་ན་ཝ་སེང་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་སྤྲིན་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​འཇིགས་པའི་ལས་མཁན་ཁྲུམས་སྟོད་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་ལྗང་སེར་འོད་ཟེར་འཁྲུག །​ཕྱག་སྟོང་ཕྱག་ན་བྱི་ལ་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་ངང་པ་དག་ལ་བཅིབས། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​བརྟན་པའི་[[25]](#footnote-44)ལས་བྱེད་ཁྲུམས་སྨད་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་ལྗང་སྔོན་འོད་ཟེར་འཁྲུག །​ཕྱག་སྟོང་ཕྱག་ན་གླང་སྔོན་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་ར་ལ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​བར་སྣང་དབང་བའི་ནམ་གྲུ་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་མཐིང་སྐྱ་འོད་ཟེར་འཁྲུག །​ཕྱག་སྟོང་ཕྱག་ན་བྱ་རྒོད་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་བུམ་པ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​དཔུང་ལྡན་རགས་པ་ཐ་སྐར་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་ལྗང་དམར་འོད་ཟེར་འཁྲུག །​ཕྱག་སྟོང་ཕྱག་ན་རི་སྐེགས་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་རྔ་མོ་བཅིབས་པ་ལ། །​དེ་ལ་བསྟོད་ཅིང་གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​ཉེས་པ་སྟོན་པའི་བྲ་ཉེ་ནི། །​ཞལ་གཅིག་པ་ལ་ཕྱག་སྟོང་པ། །​སྐུ་མདོག་དུད་སེར་འོད་ཟེར་འཁྲུག །​ཕྱག་སྟོང་ཕྱག་ན་རྨ་བྱ་བསྣམས། །​རིན་ཆེན་སྣ་ཚོགས་རྒྱན་གྱིས་བརྒྱན། །​ཞལ་ནས་བདུད་རྩིའི་རྒྱུན་འབབ་པ། །​ཆིབས་སུ་སྦལ་པ་ཁྲ་བོ་བཅིབས། །​དེ་ལ་བསྟོད་ཅིང་[[26]](#footnote-45)གཏོར་མ་འབུལ། །​སྐར་ངན་བྱོལ་པོ་བཟློག་པར་མཛོད། །​[[27]](#footnote-46)ཕྱོགས་དང་མཚམས་སུ་འགྲོ་བ་ལ། །​འོད་དང་ཁ་དོག་ཡང་དག་ལྡན། །​འགྲོ་བའི་འཕེལ་འགྲིབ་བྱེད་པ་སྟེ། །​རྒྱུ་སྐར་རིན་[[28]](#footnote-47)པོ་དཔལ་ལྡན་འཇིགས། །​སོ་སོའི་གཡོག་འཁོར་བཅས་པ་ལ། །​གཏོར་མ་ཕུལ་བ་འདི་དག་བཞེས། །​ལས་ཀྱི་འབྲས་བུ་མཆིས་པར་མཛོད། །​ཅེས་གཏོར་མ་བྱིན་གྱིས་བརླབས་ལ། གཟུགས་དང་བཅས་པ་[[29]](#footnote-48)རི་རྩེ་ལ་བསྐྱལ་ལོ། །​བསོད་ནམས་ཀྱི་ཚོགས་ཇི་ལྟར་འབྱོར་པ་བསགས།[[30]](#footnote-49) དཀྱིལ་འཁོར་བསྡུ་ཞིང་ཡོན་བདག་བཀྲ་ཤིས་པར་བྱ་བའི་ཕྱིར། ལྷ་མོ་བརྒྱད་ཀྱི་བཀྲ་ཤིས་དང་།[[31]](#footnote-50) རིགས་ལྔའི་འམ། ལྷ་མོ་བཞིའི་བཀྲ་ཤིས་སམ། གསུམ་གྱི་བཀྲ་ཤིས་གང་མོས་པས་བཀྲ་ཤིས་གསོལ། བགེགས་དང་ཕྱོགས་སྐྱོང་གི་གཏོར་མ་བཏང་ལ། བགེགས་དང་དབྲལ་བའི་ཆོ་ག་བྱའོ། །​ལས་དང་ལས་ཀྱི་བྱེ་བྲག་གང་འདོད་པའི་དབྱེ་བར་བྱའོ། །​དེ་ནས་ཡི་གེ་བརྒྱ་པས་བཤགས་སོ། །​རྣལ་འབྱོར་པའི་ཚེ་དང་ལོངས་སྤྱོད་འཕེལ་བའི་ཆོ་ག །​བདུད་རྩིའི་སྤྲིན་ཞེས་བྱ་བ་རྒྱས་བསྡུས་གང་མོས་ལ་བྱའོ། །​དེ་ནས་ཡོན་བདག་རྣམས་ཁྲུས་ནས་གདོན་ནོ། །​རྒྱུ་སྐར་ངན་པ་ཟློག་[[32]](#footnote-51)པར་བྱེད་པའི་ཆོ་ག །​དཔལ་མར་མེ་མཛད་བཟང་པོས་མཛད་པ་རྫོགས་སོ། །​

1. ཟློག་པར་ སྣར་ཐང་། པེ་ཅིན། [↑](#footnote-ref-20)
2. དང་། སྣར་ཐང་། པེ་ཅིན། [↑](#footnote-ref-21)
3. གྲུ་བཞི་ སྣར་ཐང་། [↑](#footnote-ref-22)
4. ལ་ སྣར་ཐང་། པེ་ཅིན། [↑](#footnote-ref-23)
5. རྣམས་ཀྱིས་གཟུགས་ སྣར་ཐང་། རྣམས་ཀྱི་གཟུགས་ པེ་ཅིན། [↑](#footnote-ref-24)
6. སྒྱུར། སྣར་ཐང་། པེ་ཅིན། [↑](#footnote-ref-25)
7. བླུད་འཐེབ་ སྣར་ཐང་། པེ་ཅིན། [↑](#footnote-ref-26)
8. དེ་ནས་ སྣར་ཐང་། པེ་ཅིན། [↑](#footnote-ref-27)
9. རེ་རེའི་ སྣར་ཐང་། པེ་ཅིན། [↑](#footnote-ref-28)
10. སྒྱུར་བའི། སྣར་ཐང་། པེ་ཅིན། [↑](#footnote-ref-29)
11. བཞུག་ སྣར་ཐང་། པེ་ཅིན། [↑](#footnote-ref-30)
12. རྣམས། སྣར་ཐང་། པེ་ཅིན། [↑](#footnote-ref-31)
13. ཆིབས། སྣར་ཐང་། པེ་ཅིན། [↑](#footnote-ref-32)
14. དྲེ་ སྣར་ཐང་། པེ་ཅིན། [↑](#footnote-ref-33)
15. སྦོ་ སྣར་ཐང་། པེ་ཅིན། [↑](#footnote-ref-34)
16. སྟེངས་ སྣར་ཐང་། པེ་ཅིན། [↑](#footnote-ref-35)
17. འཇིགས་པ་ སྣར་ཐང་། པེ་ཅིན། [↑](#footnote-ref-36)
18. ལྗོང་ སྣར་ཐང་། པེ་ཅིན། [↑](#footnote-ref-37)
19. ས་བོག་དབང་པོ་ སྣར་ཐང་། [↑](#footnote-ref-38)
20. ཆེན་པོ་ སྣར་ཐང་། པེ་ཅིན། [↑](#footnote-ref-39)
21. ས་འོག་དབང་བ་ཁྲོན་སྐྱེས་ སྣར་ཐང་། པེ་ཅིན། [↑](#footnote-ref-40)
22. ཞུན་ སྣར་ཐང་། པེ་ཅིན། [↑](#footnote-ref-41)
23. ལྗང་གུ་ལ། །​ སྣར་ཐང་། པེ་ཅིན། [↑](#footnote-ref-42)
24. དྲེ་ སྣར་ཐང་། པེ་ཅིན། [↑](#footnote-ref-43)
25. བསྟན་པའི་ སྣར་ཐང་། པེ་ཅིན། [↑](#footnote-ref-44)
26. བསྟོད་དེ་ སྣར་ཐང་། པེ་ཅིན། [↑](#footnote-ref-45)
27. ། །​ །། སྣར་ཐང་། པེ་ཅིན། [↑](#footnote-ref-46)
28. ཆེན་ སྣར་ཐང་། པེ་ཅིན། [↑](#footnote-ref-47)
29. བཅས་པའི་ སྣར་ཐང་། པེ་ཅིན། [↑](#footnote-ref-48)
30. བསག། སྣར་ཐང་། [↑](#footnote-ref-49)
31. བཀྲ་ཤིས་སམ། སྣར་ཐང་། པེ་ཅིན། [↑](#footnote-ref-50)
32. བཟློག་ སྣར་ཐང་། པེ་ཅིན། [↑](#footnote-ref-51)