༄༅། །​སངས་རྒྱས་ལ་ཕྱག་འཚལ་ལོ། །​རྣམ་རྟོག་འཇིག་པའི་ཆོམ་རྐུན་འཇིགས་ཤེས་ན། །​ཚུལ་ཁྲིམས་ནོར་ཆེན་[[1]](#footnote-20)བསྲུང་ཕྱིར་མེལ་ཚེ་གྱིས། །​ཀྱེ་སྙོམ་[[2]](#footnote-21)ལས་མ་བྱེད་སེམས་ཀྱི་མེལ་ཚེ་གྱིས། །​གཏི་མུག་གཉིད་ཀྱིས་འཁོར་བའི་མཚན་མོ་རིང་། །​ཀྱེ་སྙོམ་[[3]](#footnote-22)ལས་མ་བྱེད་སེམས་ཀྱི་མེལ་ཚེ་གྱིས། །​གཉིད་ལོག་ན་ནི་ཁྱིམ་ནང་[[4]](#footnote-23)ཆོམ་རྐུན་འགྲོ། །​ཁྱོད་ཀྱི་ཚུལ་ཁྲིམས་ནོར་ཆེན་འཕྲོག་པར་འགྱུར། །​ཚུལ་ཁྲིམས་ནོར་དེ་མེད་ན་ཏིང་འཛིན་མེད། །​དེ་མེད་ན་ནི་ཉི་མ་འཆར་བ་མེད། །​དེ་ཉིད་ཉི་མ་བསྒོམ་པས་མེལ་ཚེ་གྱིས། །​སྐད་ཅིག་གཅིག་ཀྱང་ནོར་ཆུང་གཞན་མ་བྱེད། །​དེ་ཡི་དུས་ན་དེ་ཉིད་ཉི་མ་འཆར། །​འདི་ལྟར་དེ་ཚེ་འཁོར་བའི་ནམ་ལངས་འགྱུར། ཀྱེ་སྙོམ་[[5]](#footnote-24)ལས་མ་བྱེད་སེམས་ཀྱི་མེལ་ཚེ་གྱིས། །​དཱི་པཾ་ཀཱ་[[6]](#footnote-25)ར་ཤྲཱི་ཛྙཱ་ནའི་ཆོས་ཀྱི་གླུ་རྫོགས་སོ། །​

1. ནོར་ཅན་ སྣར་ཐང་། [↑](#footnote-ref-20)
2. སྙོམས་ སྣར་ཐང་། པེ་ཅིན། [↑](#footnote-ref-21)
3. སྙོམས་ སྣར་ཐང་། པེ་ཅིན། [↑](#footnote-ref-22)
4. དང་ སྣར་ཐང་། [↑](#footnote-ref-23)
5. སྙོམས་ སྣར་ཐང་། པེ་ཅིན། [↑](#footnote-ref-24)
6. པི་ཀ་ སྣར་ཐང་། པམ་ཀ་ པེ་ཅིན། [↑](#footnote-ref-25)