༄༅། །​གཤིན་རྗེ་གཤེད་ནག་པོའི་སྒྲུབ་ཐབས།༄༅༅། །​རྒྱ་གར་སྐད་དུ། ཀྲྀཥྞ་ཡ་མཱ་རི་སཱ་[[1]](#footnote-20)དྷ་ནཾ་ནཱ་མ། བོད་སྐད་དུ། གཤིན་རྗེ་གཤེད་ནག་པོའི་སྒྲུབ་ཐབས་ཞེས་བྱ་བ། དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ། །​རྗེ་བཙུན་རྡོ་རྗེ་སེམས་བདག་སྔགས། །​འཇིགས་བྱེད་དཔའ་བོ་དགྲ་ནག་ལ། །​བཏུད་དེ་བརྒྱུད་རིམ་ལས་རྙེད་པ། །​དངོས་གྲུབ་འབྱུང་ཕྱིར་བཤད་པར་བྱ། །​རང་གཟུགས་རྫོགས་པའི་སྙིང་ག་རུ། །​ཡ་ཡིག་ལས་ནི་འགྲོ་བར་[[2]](#footnote-21)སྦྱང་། །​བདུན་པོ་ཡིས་[[3]](#footnote-22)ཀྱང་སྦྱང་བྱས་ནས། །​ཚངས་པའི་གནས་ལ་གཞག་པར་བྱ། །​སྟོང་པའི་སྙིང་པོ་གསལ་བར་བསམ། །​བསྲུང་བ་པདྨར་ལྡན་པའི་ནང་། །​ཆུ་སྐྱེས་རི་བོང་ཅན་རྣོན་པོ། །​བྱང་ཆུབ་རྒྱུ་ཡི་གཤིན་རྗེ་གཤེད། །​རྩ་བའི་ཞལ་གྱི་ཁྱད་པར་ཅན། །​ཞུ་བའི་ཐིག་ལེ་བྱང་ཆུབ་སེམས། །​ཡ་ལས་མཚན་མ་བསྡུ་བར་བྱ། །​དེ་ལས་འཇམ་དཔལ་གཤིན་རྗེ་གཤེད། །​ཨིནྡྲ་ནཱི་ལ་ལྟ་བུ་སྟེ། །​གཡས་དང་གཡོན་པ་དཀར་དང་དམར། །​ཕག་མོ་དེ་མཚུངས་དམ་འཁྱུད་པ། །​གྲི་གུག་ཐོད་པ་རྩ་བའི་ཕྱག །​རྡོ་རྗེ་བར་དང་ཐ་མ་གྲི། །​གཞན་ན་འཁོར་ལོ་པདྨ་འཛིན། །​ཐོད་པ་ལྔ་ཡི་དབུ་རྒྱན་ཅན། །​སེར་བརྫེས་སྤྱན་དགུ་བཟློག་ཅིང་འགྱུར། །​ལྔ་བཅུའི་དོ་ཤལ་མཉམ་དུ་དཔྱངས། །​གདུག་པ་བརྒྱད་ཀྱིས་སྐུ་བརྒྱན་ཅིང་། །​རུས་པས་བརྒྱན་ཅིང་དུམ་བུས་སྒེག །​[[4]](#footnote-23)མཚོན་ཆ་བཅུ་གཉིས་འཁྲུག་པར་བསམ། །​མ་ཧེ་ལ་བཞུགས་སྲིད་རྩེར་འབར། །​སྐུ་གསུང་ཐུགས་དང་སྐྱེ་མཆེད་དང་། །​དབང་དང་བྱིན་རླབས་[[5]](#footnote-24)མཆོད་དང་བསྟོད། །​བདུད་རྩི་མྱོང་དང་སྤྲོ་བསྡུ་དང་། །​བཟླས་པའི་རིམ་པའི་མན་ངག་ལས། །​ཤེས་པས་དངོས་གྲུབ་འགྲུབ་པར་འགྱུར། །​ཨོཾ་ཀཱ་ལ་རཱུ་པ་ཧཱུྃ། ཨོཾ་ཡ་མ་རཱ་ཛ། ས་དོ་མེ་ཡ། ཡ་མེ་དོ་རུ། ཎ་ཡོ་ད་ཡ། ཡ་ད་ཡོ་ནི། ར་ཡཀྵེ་ཡ། ཡཀྵེ་ཡཙྪ། ནི་རཱ་མ་ཡ། ཧཱུཾ་ཧཱུྃ་ཕཊ་ཕཊ་སྭཱ་ཧཱ། ཨོཾ་ཧྲཱིཿཥྚྲྀཿཝི་ཀྲྀ་ཏཱ་ན་ན་ཧཱུྃ་ཧཱུྃ་ཕཊ་ཕཊ་སྭཱ་ཧཱ། དྲུག་པས་གཏོར་མ་[[6]](#footnote-25)བསྙེན་པར་[[7]](#footnote-26)བྱ། །​སུམ་ཅུ་བརྒྱད་པས་ཉེ་བར་བསྙེན། །​བཅོ་ལྔ་པས་ནི་ཐམས་ཅད་བསྒྲུབ། །​ལས་ཀྱི་འཁོར་ལོ་བསྐོར་བར་བྱ། །​གཤེད་ནག་རྒྱུད་དང་འབྱུང་བ་ལས། །​རྙེད་དེ་སྒྲུབ་ཐབས་འདི་བྲིས་པས། །​བློ་ནི་རབ་དག་གྱུར་ནས་ཀྱང་། །​གཤིན་རྗེ་གཤེད་དུ་[[8]](#footnote-27)འགྱུར་བར་ཤོག །​གཤིན་རྗེ་གཤེད་ནག་པོའི་སྒྲུབ་ཐབས། སློབ་དཔོན་མཁས་པ་ཆེན་པོ་དཔལ་མར་མེ་མཛད་[[9]](#footnote-28)ཀྱིས་མཛད་པ་རྫོགས་སོ།། །​།རྣལ་འབྱོར་པ་པྲཛྙཱ་ཤྲཱི་ཛྙཱ་ན་ཀཱིརྟིས་[[10]](#footnote-29)རང་འགྱུར་དུ་མཛད་པའོ། །​

1. ར་སཱི་ སྣར་ཐང་། པེ་ཅིན། [↑](#footnote-ref-20)
2. འགྲོ་བ་ སྣར་ཐང་། པེ་ཅིན། [↑](#footnote-ref-21)
3. བདུན་པོ་ཡིད་ སྣར་ཐང་། པེ་ཅིན། [↑](#footnote-ref-22)
4. བསྒེགས། །​ སྣར་ཐང་། པེ་ཅིན། [↑](#footnote-ref-23)
5. བརླབས་ སྣར་ཐང་། པེ་ཅིན། [↑](#footnote-ref-24)
6. གཏོར་མའི་ སྣར་ཐང་། པེ་ཅིན། [↑](#footnote-ref-25)
7. པ་ སྣར་ཐང་། པེ་ཅིན། [↑](#footnote-ref-26)
8. དུ་ས་ སྣར་ཐང་། [↑](#footnote-ref-27)
9. མཛད་ཡེ་ཤེས་ སྣར་ཐང་། པེ་ཅིན། [↑](#footnote-ref-28)
10. ཀིརྟིས་ སྣར་ཐང་། པེ་ཅིན། [↑](#footnote-ref-29)