༄༅། །​བདུད་རྩི་འབྱུང་བ་ཞེས་བྱ་བའི་གཏོར་མའི་ཆོ་ག།༄༅༅། །​རྒྱ་གར་སྐད་དུ། ཨ་མྲྀ་ཏོ་[[1]](#footnote-20)དཱ་ཡ་བི་དྷིཿབ་ལིཾ་ཏ་ནཱ་[[2]](#footnote-21)མ། བོད་སྐད་དུ། བདུད་རྩི་འབྱུང་བ་ཞེས་བྱ་བའི་གཏོར་མའི་ཆོ་ག །​བཅོམ་ལྡན་འདས་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །​རྟོག་པའི་དྲི་མ་ཀུན་བཅོམ་ཡུལ་ཅན་དཔལ་ལྡན་བསོད་ནམས་ཉག་གཅིག་སྤྱོད་[[3]](#footnote-22)ཡུལ་དང་། དེ་ཡི་དབང་[[4]](#footnote-23)ལས་བྱུང་ཞིང་དང་པོའི་[[5]](#footnote-24)འཁོར་རྣམས་རྒྱ་ཆེན་ཡོངས་དག་མི་གཡོ་ལ་སོགས་[[6]](#footnote-25)རབ་གནས་སྤྱོད་ཡུལ་དང་། །​མཉམ་ཉིད་ཀློང་ལས་རྨི་ལམ་ཐུགས་རྗེ་སྨོན་ལམ་དབང་གིས་ཆུ་ཡི་[[7]](#footnote-26)ཟླ་བ་ལྟ་བུར་སྐལ་ལྡན་རྣམས་ལ་སྟོན་པ་ཡི། །​མཐུ་བརྙེས་[[8]](#footnote-27)རབ་ཏུ་[[9]](#footnote-28)འབད་དེ་དེ་ལ་བདག་གིས་དོན་མཐོང་བདུད་རྩི་འབྱུང་བའི་ཆོ་ག་གསལ་བར་བཤད་པར་བྱ། དེ་ལ་རེ་ཞིག་སྒྲུབ་པ་པོ་རྣམ་པ་གཉིས་ཏེ། ཟབ་པ་ལ་མོས་པ་དང་རྒྱ་ཆེ་བ་ལ་མོས་པའོ། །​དེ་ཡང་། སྤྱོད་པ་གཉིས་ལ་གནས་པ་ནི།ཐེག་པ་མཆོག་ལ་ཞུགས་པ་ཡིན། །​ཞེས་གསུངས་སོ། །​ཟབ་མོ་ལ་མོས་པ་རྣམས་ནི་ཇི་ལྟ་བུ་[[10]](#footnote-29)ཞེ་ན། བདག་ཉིད་ཟབ་པ་འབའ་ཞིག་ལ་མོས་པ་སྤྱོད་པས་འབྲས་བུ་སྒྲུབ་པར་བྱེད་དོ། །​སྟོང་པ་ཉིད་ལ་གཞོལ་བའི་བསམ་པས་བསྒྲུབ་པར་བྱའོ་ཞེས་སོ། །​རྒྱ་ཆེ་བ་ལ་མོས་པ་གཉིས་ཏེ། བསམ་པ་རྒྱ་ཆེ་བ་ལ་མོས་པ་དང་སྤྱོད་པ་རྒྱ་ཆེ་བ་ལ་མོས་པའོ། །​བསམ་པ་རྒྱ་ཆེ་བ་ལ་མོས་པ་ཇི་ལྟ་བུ་ཞེ་ན། སྔོན་དུ་འགྲོ་བའི་སེམས་ཀྱིས་ཁམས་གསུམ་མ་ལུས་པའི་སེམས་ཅན་ཉོན་མོངས་པའི་ཆུ་བོ་ལས་བསྒྲལ་བར་བྱའོ་སྙམ་པ་ནི་དངོས་སུ་སྨོན་པ་བྱང་ཆུབ་ཀྱི་སེམས་སོ། །​སྤྱོད་པ་རྒྱ་ཆེ་བ་ལ་མོས་པ་ཇི་ལྟ་བུ་ཞེ་ན། དེའི་དོན་དུ་སྤྱོད་པ་དྲི་མ་མེད་པའི་སྤྱོད་པ་སྣ་ཚོགས་ལ་འཇུག་པ་སྟེ། དངོས་སུ་འཇུག་པ་བྱང་ཆུབ་ཀྱི་སེམས་སོ། །​དེ་ཡང་། བྱང་ཆུབ་སེམས་ནི་མདོར་བསྡུ་ན། །​རྣམ་པ་གཉིས་སུ་ཤེས་བྱ་སྟེ། །​སྨོན་པའི་བྱང་ཆུབ་སེམས་དང་ནི། །​འཇུག་པའི་བྱང་ཆུབ་སེམས་ཡིན་ནོ། །​ཞེས་པ་དང་།དང་པོར་སེམས་བསྐྱེད་པ་[[11]](#footnote-30)མི་བསྒུལ་བར་[[12]](#footnote-31)གནས་པར་བྱ་སྟེ། དེ་ཡང་ཇི་སྐད་དུ། ཐམས་ཅད་མཁྱེན་པའི་རྒྱུ་ནི་བྱང་ཆུབ་སེམས་ཡིན་ནོ། །​ཞེས་གསུངས་སོ། །​དེའི་འོག་ཏུ་དེ་བསྟན་[[13]](#footnote-32)ཞིང་རླན་པར་[[14]](#footnote-33)བྱེད་པ་སྟེ་སྙིང་རྗེ་ལ་གནས་པར་བྱའོ། །​དེ་ཡང་སྙིང་རྗེའི་རྩ་བ་ལས་བྱུང་བ་ཡིན་ནོ་ཞེས་གསུངས་སོ། །​དེའི་འོག་ཏུ་ཟིལ་གྱིས་གནོན་པའི་ལམ་ལ་གནས་པར་བྱ་སྟེ། དེ་ཡང་ཐབས་ཀྱིས་མཐར་ཕྱིན་པ་ཡིན་ཞེས་གསུངས་སོ། །​ཟིལ་གྱིས་གནོན་པའི་ལམ་ནི་མང་བ་ཉིད་ཐེག་པ་ཆེན་པོའི་སྤྱོད་པ་མཐའ་ཡས་པའི་ཕྱིར་རོ། །​འོན་ཀྱང་མདོར་བསྡུ་[[15]](#footnote-34)ན་རྣམ་པ་གཉིས་ཏེ་བསོད་ནམས་དང་ཡེ་ཤེས་ཀྱི་ཚོགས་གཉིས་ཡིན་ཏེ། དེ་ཡང་ཇི་སྐད་དུ། བྱང་ཆུབ་སེམས་དཔའི་ལམ་མཐའ་ཡས་པ་ཡིན་ཏེ་བསོད་ནམས་དང་ཡེ་ཤེས་ཀྱི་ཚོགས་ཞེས་གསུངས་སོ། །​དེ་ལ་བསོད་ནམས་ཀྱི་ཚོགས་ནི་རྣམ་པ་གསུམ་སྟེ། སྦྱིན་པ་དང་ཚུལ་ཁྲིམས་དང་བཟོད་པ་དང་གསུམ་མོ། །​ཡེ་ཤེས་ཀྱི་ཚོགས་ནི་རྣམ་པ་གཉིས་ཡིན་ཏེ། བསམ་གཏན་དང་ཤེས་རབ་གཉིས་སོ། །​བརྩོན་འགྲུས་ནི་གཉིས་ཀའི་གྲོགས་ཡིན་ནོ། །​དེ་ཡང་ཇི་སྐད་དུ། བསོད་ནམས་རྒྱུ་ནི་རྣམ་པ་གསུམ་ཡིན་ཏེ། ཚིམ་བྱེད་དང་ནི་སྤོང་ཤེས་དང་། །​རྩེ་གཅིག་བློ་ནི་ཡེ་ཤེས་རྒྱུ། །​སྨྲ་བའི་སེང་གེ་འདི་[[16]](#footnote-35)སྐད་གསུངས། །​ཞེས་པའོ། །​དེ་ལ་འདི་ནི་རྒྱུའི་ཕྱོགས་གཅིག་སྟེ་སྦྱིན་པའི་ཕྱོགས་གཅིག་གི་ཡན་ལག་གོ། །​བློས་རྣམ་པར་དཔྱད་[[17]](#footnote-36)ན་ནི་ཚུལ་ཁྲིམས་དང་ཏིང་ངེ་འཛིན་ལ་སོགས་པ་ནི་མ་ཡིན་ནོ། །​དེ་ལྟ་བས་ན་ལམ་ཐམས་ཅད་ཀྱི་སྔོན་དུ་[[18]](#footnote-37)འགྲོ་བ་སྟེ་དགོངས་པ་དང་བཅས་པ་ཁོ་ནའོ། །​འོ་ན་དེ་ལྟ་བུའི་སྦྱིན་པ་ལ་སོགས་པ་ཉམས་སུ་ལེན་པའི་སྦྱོང་བས་ཅི་ཞིག་བྱ་[[19]](#footnote-38)སྟེ་དོན་ཡོད་པ་མ་ཡིན་ནོ་ཞེས་ཇི་སྐད་དུ། རིགས་ཀྱི་བུ་གང་ལ་གནས་ན་སེམས་ཅན་ཐམས་ཅད་རྗེས་སུ་འབྲང་བར་འགྱུར་བ་དང་། འོད་འདོམ་གང་བ་ཞེས་བྱ་བ་ལ་སོགས་པ་རྒྱ་ཆེར་གསུངས་པ་ལས་དོན་ཡོད་པ་ཁོ་ན་ཡིན་པས་ངེས་པར་སོམ་ཉི་ཟ་[[20]](#footnote-39)བ་བཟློག་པར་བྱའོ་ཞེས་པའི་དོན་ཏོ། །​གཞན་དུ་ན་ཤིང་ཏཱ་ལ་[[21]](#footnote-40)མགོ་བོ་བཅད་པ་དང་འདྲའོ་ཞེས་བྱ་བ་ནི། སྒྲུབ་[[22]](#footnote-41)པ་ལ་གདམས་པ་སྟེ་ཚོགས་ལ་འབད་པར་བྱ་བའི་དོན་ཏོ། །​དེ་ལྟར་རེ་ཞིག་སྤྱི་དོན་ཡིན་ནོ། །​ད་ནི་ཡན་ལག་གི་དོན་བརྗོད་པར་བྱ་སྟེ། རྣལ་འབྱོར་པ་སྐལ་བ་ཅན་གང་ཞིག་ཉེ་བར་སྤྱོད་པར་འདོད་པ་དེ་ལ་ཕན་གདགས་པར་བྱ་བའི་ཕྱིར་མཆོད་སྦྱིན་གྱི་གཏོར་མ་ནར་མ་ཞེས་པ་ནས་ཞལ་ནས་གསུངས་པ་ཡང་གདོན་ནོ་ཞེས་པ་ལ་སོགས་པ་སྨྲས་པ་ཡིན་ཏེ། རྣལ་འབྱོར་པས་ཉམས་སུ་བླང་བར་བྱ་བ་ཁོ་ན་ཡིན་པར་ཤེས་པར་བྱའོ། །​དེ་ལ་མཆོད་སྦྱིན་གྱི་གཏོར་མ་ནར་མ་བྱེད་པར་འདོད་པས་ཞེས་བྱ་བ་ལ་སོགས་པ་ནི་རྣལ་འབྱོར་པ་ཁྱད་པར་ཅན་བསྟན་ཏེ་ཐམས་ཅད་ནི་མ་ཡིན་ནོ་ཞེས་བྱ་བར་སྙེགས་སོ། །​མཆོད་སྦྱིན་ཞེས་པ་ནི་མཆོད་པ་[[23]](#footnote-42)ནི་འཕགས་པ་ལ་གུས་པས་དབུལ་བར་[[24]](#footnote-43)བྱ་སྟེ་དེ་ཡང་མངོན་སུམ་དུ་དམིགས་ལ་མཆོད་པར་བྱའོ་ཞེས་པའི་[[25]](#footnote-44)ཐ་ཚིག་གོ། །​སྦྱིན་པ་ཞེས་པ་ནི་སེམས་ཅན་ལ་དམིགས་ཏེ་གཏང་བའོ།[[26]](#footnote-45) །​དེ་ཡང་འཁོར་གསུམ་ཡོངས་སུ་དག་པར་བྱའོ་ཞེས་[[27]](#footnote-46)པའི་དོན་ཏོ། །​དེ་ཡང་། མཆོད་པའི་ལས་ཀྱང་ཅི་ནུས་བགྱི། །​སེམས་ཅན་ཀུན་གྱི་དོན་ཀྱང་བགྱི། །​ཞེས་གསུངས་སོ། །​དེ་སྐད་[[28]](#footnote-47)སྟོན་པ་ཡིན་ཏེ་ཕ་རོལ་ཏུ་ཕྱིན་པ་ཐམས་ཅད་ཀྱི་ཐོག་མར་སྦྱིན་པའི་ཕ་རོལ་ཏུ་ཕྱིན་པ་འགྲོ་བ་ཡིན་ལ། གསང་སྔགས་ཀྱི་སྒོའི་སྤྱོད་པ་ལ་སྤྱད་པ་རྣམས་ཀྱི་དམ་ཚིག་ཡིན་ཏེ་དེའི་ཕྱིར་དགོངས་པའོ། །​གཏོར་མ་ཞེས་[[29]](#footnote-48)པ་ནི་ཐབས་ཤེས་རབ་ཏུ་ཐམས་ཅད་ལ་ཁྱབ་པའི་ཕྱིར་རོ། །​དེ་ཡང་མ་ཚང་བ་མེད་པས་ཐབས་ཡིན་ཏེ། འཁོར་གསུམ་ཡོངས་སུ་དག་པས་ཤེས་རབ་བོ། །​ཞེས་གསུངས་སོ། །​དེས་ན་རྒྱུ་བསྟན་པ་དང་བྱིན་གྱིས་བརླབ་པ་[[30]](#footnote-49)དང་། བདེན་པའི་སྟོབས་བརྗོད་པ་རྣམས་ནི་ཐབས་ཡིན་ལ། འཁོར་གསུམ་ཡོངས་སུ་དག་པ་ནི་ཤེས་རབ་ཡིན་ཞེས་སྟོན་པར་འགྱུར་གྱི་ཞེས་པ་ནི་ཐ་དད་པ་མ་ཡིན་པར་སྦྱོར་བའོ། །​ནར་མ་བྱེད་པར་འདོད་པས་ཞེས་པ་ནི་འབད་རྩོལ་དང་བཅས་པས་[[31]](#footnote-50)རྒྱུན་དུ་བྱའོ་ཞེས་པའི་ཐ་ཚིག་གོ། །​དེ་ཅིའི་ཕྱིར་ཞེ་ན། འབྲས་བུ་རྒྱ་ཆེ་བ་ལ་དམིགས་པ་སྟེ་གོང་དུ་བཤད་པ་ཡིན་ནོ། །​དེ་ཡང་། རྒྱུན་དུ་སྦྱོར་བྱེད་རྣལ་འབྱོར་ཡིན། །​ཞེས་པའོ། །​དེ་ནས་རང་གི་ལྷག་པའི་ལྷ་རྗེས་སུ་དྲན་ཞིང་བསྲུང་བར་བྱ་བའི་ཕྱིར། དང་པོར་བདག་ཉིད་ལྷའི་རྣལ་འབྱོར་དུ་འཇུག་པའམ་ཞེས་བྱ་སྟེ། དང་པོ་ཞེས་པ་ནི་ཉེ་བར་སྦྱོར་བའི་དུས་གང་ཡང་རུང་སྟེ་ཐོག་མའོ། །​བདག་ཉིད་ཅེས་པ་ནི་གཞན་མ་ཡིན་པ་སྟེ་[[32]](#footnote-51)མདུན་ལ་སོགས་པ་ནི་མ་ཡིན་ནོ་ཞེས་པའི་དོན་ཏོ། །​ལྷའི་རྣལ་འབྱོར་དུ་ཞེས་པ་ནི་དེ་ཡང་མི་གཉིས་སྙོམས་པར་འཇུག་པའོ། །​འཇུག་པའམ་ཞེས་པ་ནི་འཇུག་པ་སྟེ་སྒོ་ཡིན་ནོ། །​དེ་ཡང་[[33]](#footnote-52)གང་ཞེ་ན་དང་པོ་བདག་ཉིད་མངོན་དུ་བྱས་ལ་བསྲུང་བར་བྱའོ། །​ཇི་སྐད་དུ། རང་དག་པར་ནི་ཤེས་པ་ལ། །​འཚེ་བ་མེད་ཀྱིས་མ་འཇིགས་ཤིག །​མཆོད་སྡོང་ལས་བྱུང་དགེ་བ་བཞིན། །​འཚེ་བ་རང་གི་སེམས་ལས་བྱུང་། །​ཞེས་པའོ། །​གཞན་ཡང་། བདག་ཉིད་སྲུང་བ་[[34]](#footnote-53)བྱས་པ་ཡིས། །​ལྷ་ཡི་[[35]](#footnote-54)རྣལ་འབྱོར་རབ་ཏུ་འགྲུབ། །​ཅེས་གསུངས་སོ། །​དེའི་འོག་ཏུ་ཡུད་ཙམ་གྱིས་འཕགས་པ་རྣམས་མངོན་སུམ་[[36]](#footnote-55)དུ་བྱ་སྟེ་སྡིག་པ་བཤགས་པ་ལ་སོགས་པ་བདུན་པོ་[[37]](#footnote-56)བྱ་སྟེ། དེ་ཡང་བདུན་པོ་འདི་དག་ནི་ཚོགས་ཀྱི་ཡན་ལག་ཡིན་ནོ་ཞེས་གསུངས་སོ། །​དེའི་འོག་ཏུ་ཡང་དག་པའི་སྙིང་པོ་མངོན་དུ་བྱས་ཏེ་སྟོང་པ་ཉིད་དུ་[[38]](#footnote-57)བསམ་མོ། །​དེ་ནས་ཇི་ལྟར་གཟུང་བའི་[[39]](#footnote-58)ལྷའི་རྣལ་འབྱོར་བྱས་ཏེ་རིམ་པ་ཇི་ལྟ་བར་བླ་མའི་ཞལ་ལས་ཤེས་པར་བྱའོ། །​ཡང་དམ་ཚིག་ཐེབ་པར་གྱུར་པ་[[40]](#footnote-59)རྣམས་ཀྱི་དབང་དུ་བྱས་ཏེ་ཆོས་བདག་མེད་པར་བསྒོམས་ཏེ་ཞེས་པ་སྟེ། ཆོས་ཞེས་[[41]](#footnote-60)པ་ཕུང་པོ་ལ་སོགས་པ་རྣམས་ལ་[[42]](#footnote-61)མཚན་ཉིད་འཛིན་པ་རྣམས་སུ་འདོད་དེ། བདག་ཅེས་པ་ནི་གང་ཟག་དང་ཆོས་ལ་རང་བཞིན་མེད་པར་ཤེས་པ་ནི་ཕུང་པོ་ལ་སོགས་པ་དུ་མའི་རང་བཞིན་དང་། སྐད་ཅིག་མའི་རང་བཞིན་ཡིན་ལ་དེ་ལ་རྟག་པ་དང་གཅིག་པུར་འཛིན་པ་ནི་ཕྱི་རོལ་གྱི་ལམ་ལ་གནས་པ་རྣམས་སོ། །​དེ་ལ་སོགས་པ་ལས་བཟློག་པ་ནི་གང་ཟག་ལ་བདག་མེད་པར་ཤེས་པར་བྱའོ། །​ཆོས་ལ་བདག་མེད་པར་ཡང་དེ་ཉིད་ལ་གཉིས་སུ་ཞེན་པ་དང་བྲལ་བ་སྟེ་དངོས་པོའི་མཐའ་ཡིད་ལ་མི་བྱེད་པའོ། །​བསྒོམས་ཏེ་ཞེས་པ་ནི་དེ་ལ་རྩེ་གཅིག་ཏུ་བྱེད་པ་དང་སྦྱར་རོ། །​འདི་ཡང་བསྲུང་ཞིང་བདག་བྱིན་གྱིས་བརླབ་པ་[[43]](#footnote-62)ཡིན་ཏེ། དེ་ཡང་ཇི་སྐད་དུ་སྟོང་པ་ཉིད་ཀྱིས་སྟོང་པ་ཉིད་ལ་གླགས་མི་རྙེད་ཅེས་པ་ལ་སོགས་པ་གསུངས་སོ། །​འདི་སྐད་སྟོན་པ་ཡིན་ཏེ། བདག་མེད་པ་སྔོན་དུ་བྱས་ནས་མཆོད་སྦྱིན་[[44]](#footnote-63)ལ་སྦྱར་བར་བྱས་ན་ཁྱད་པར་དུ་འགྲུབ་པར་[[45]](#footnote-64)འགྱུར་རོ་ཞེས་པའི་དོན་ཏོ། །​དེ་ནས་ཡང་དེའི་རྒྱུ་ཉེ་བར་བསྟན་པའི་ཕྱིར་ཆུ་གཏོར་གྱི་སྣོད་ཆེ་ཆུང་ཅི་འབྱོར་པའི་ནང་དུ་ཕྱེ་སྩལ་ཏེ་ཞེས་བྱ་བ་སྨོས་ཏེ། དེ་ལ་ཆུ་ཞེས་པ་ནི་རླན་པར་[[46]](#footnote-65)བྱེད་པའི་ཕྱིར་རོ། །​དངོས་སུ་ནི་བྱམས་པའམ་སྙིང་རྗེའི་བདག་ཉིད་དེ་སྒྲུབ་པ་[[47]](#footnote-66)པོ་དེ་དང་ལྡན་པར་བྱའོ་ཞེས་པའི་དོན་ཏོ། །​གཏོར་ཞེས་པ་ནི་གོང་དུ་བཤད་པའི་དོན་ཏོ། །​སྣོད་ཆེ་ཞེས་པ་ནི་ཡངས་པའོ། །​ཆུང་བ་ནི་དེའི་དོན་ལས་བཟློག་པ་སྟེ་རིན་པོ་ཆེའི་སྣོད་དོ། །​ཅི་འབྱོར་ཞེས་པ་ནི་ངེས་པར་གཟུང་[[48]](#footnote-67)དུ་ཡོད་པ་མ་ཡིན་ཏེ་ཚད་མ་བཟུང་[[49]](#footnote-68)བའི་ཕྱིར་རོ། །​ནང་དུ་ཞེས་པ་ནི་བརྡ་ཕྲད་པར་ཟད་དོ། །​ཕྱེ་སྩལ་ཏེ་ཞེས་པ་ནི་ཉམས་པ་མ་ཡིན་པ་དང་། ཡོངས་སུ་བརྟགས་པའི་ཕྱེ་བླུགས་པ་སྟེ་སེམས་ཅན་ཐམས་ཅད་ཀྱི་ཉེ་བར་འཚོ་བ་ཡིན་པའི་ཕྱིར་རོ། །​དེ་ཡང་ཇི་སྐད་དུ། ཤིན་ཏུ་མཛེས་པའི་གཏོར་སྣོད་དུ། །​དྲི་མེད་ཆུ་གཙང་ལ་སོགས་པ། །​གསང་སྔགས་[[50]](#footnote-69)རྣམས་ཀྱིས་རབ་སྦྱངས་[[51]](#footnote-70)ཏེ། །​ཡོངས་སུ་བསྔོ་བྱ་དོན་ཆེན་ཕྱིར། །​ཞེས་བྱ་བ་ལ་སོགས་པ་གསུངས་སོ། །​འདི་སྐད་བསྟན་ཏེ། རྒྱུ་རྐྱེན་གང་ལ་བརྟེན་ནས་དོན་གཉིས་ལ་འཇུག་པར་བྱེད་པ་ནི་ཐབས་དམ་པ་སྟེ་དེ་ལ་འཇུག་པར་བྱ་ཞེས་པའི་དོན་ཏོ། །​དེ་ནས་ཡང་ཡོངས་སུ་སྦྱོང་བའི་ཐབས་བསྟན་པའི་ཕྱིར་གཏོར་མའི་ནང་དུ་ཟླ་བའི་དཀྱིལ་འཁོར་གྱི་སྟེང་དུ་ཡི་གེ་རཾ་[[52]](#footnote-71)དཀར་པོ་བསམས་ཏེ་ཞེས་པ་ལ་སོགས་པ་སྨོས་སོ། །​གཏོར་མའི་ནང་ཞེས་པ་ནི་དེ་ཉིད་ཀྱི་ནང་གི་ནམ་མཁའ་ལའོ། །​ཟླ་བའི་དཀྱིལ་འཁོར་ཞེས་པ་ནི་ཨ་ལས་གྱུར་པ་སྟེ་བྱང་ཆུབ་ཀྱི་སེམས་མཚོན་པར་བྱེད་པའོ། །​དེ་[[53]](#footnote-72)ཡང་ཇི་སྐད་དུ། ཟླ་བའི་དཀྱིལ་འཁོར་གཉིས་པ་ནི། །​བྱང་ཆུབ་སེམས་ནི་རབ་རྫོགས་པ། །​ཞེས་གསུངས་སོ།[[54]](#footnote-73) །​སྟེང་དུ་ཟླ་བ་གོ་སླའོ། །​ཡི་གེ་རཾ་[[55]](#footnote-74)ཞེས་པ་ནི་བདུན་པའི་[[56]](#footnote-75)གཉིས་པ་ལ་སྟོང་པའི་ལྷས་མནན་པའོ། །​དཀར་པོ་ཞེས་པ་ནི་དྲི་མ་དང་བྲལ་བའོ། །​བསམས་ཏེ་[[57]](#footnote-76)ཞེས་པ་ནི་ཡི་གེ་དེ་ལ་དམིགས་པའོ། །​དེ་ཉིད་ཀྱིས་ཅིར་འགྱུར་ཞེ་ན། སྐྱོན་རྣམས་སྤོང་བ་སྟེ་འོག་ནས་སྟོན་པ་ལ་འཇུག་པའོ། །​དེ་ཡང་ཇི་སྐད་དུ། ར་ཞེས་བྱ་བ་ནི་རྡུལ་དང་བྲལ་བའི་ཕྱིར་ཆོས་ཐམས་ཅད་ཀྱི་སྒོ་ཡིན་ནོ་ཞེས་གསུངས་སོ། །​འདི་སྐད་སྟོན་ཏེ་དེས་གཏོར་མའི་དྲི་ང་བ་[[58]](#footnote-77)ལ་སོགས་པ་སྟོང་སྟེ་དེ་ལ་རྩེ་གཅིག་ཏུ་བྱའོ་ཞེས་པའི་དོན་ཏོ། །​དེ་ནས་སྦྱང་བའི་[[59]](#footnote-78)ཐབས་ཉིད་བསྟན་པའི་ཕྱིར་ཡི་གེ་དེ་ལ་ཞེས་པ་ལ་སོགས་པ་[[60]](#footnote-79)སྨོས་ཏེ། ཡི་གེ་དེ་ལས་ཞེས་པ་ནི་རྃ་ལས་སོ། །​ཆོས་ཐམས་ཅད་ཅེས་པ་ནི་ཆོས་ནི་གོང་དུ་བཤད་ཟིན་ཏོ། །​ཐམས་ཅད་ཅེས་པ་ནི་ཆོས་ཀྱི་ཁམས་དུ་མས་འདུས་པ་ལ་སོགས་པ་སྟེ། རྡུལ་དང་བྲལ་ལོ་ཞེས་པ་ནི་གཟུང་[[61]](#footnote-80)འཛིན་ལ་སོགས་པ་དེ་ཉིད་དེ་དང་བྲལ་བའོ་ཞེས་པའི་སྒྲ་འབྱུང་བས་[[62]](#footnote-81)ཞེས་པ་ནི་དོན་དེ་ཉིད་སྟོང་པ་སྟེ་བདག་མེད་པར་བསྒོམ་པའོ། །​གཏོར་མའི་དྲི་མ་ཞེས་པ་ནི་མི་གཙང་བའི་སྒྲའོ། །​ལྷག་མར་[[63]](#footnote-82)གྱུར་པ་ནི་མ་གནང་བའི་ཡོ་བྱད་དེ་རྣམས་སོ། །​དེ་ཉིད་ནི་སྐྱོན་རྣམས་ཡིན་ནོ། །​དེས་ཞེས་པ་དེ་[[64]](#footnote-83)ནི་ཡི་གེ་རྃ་[[65]](#footnote-84)བསྒོམས་པའི་སྟོབས་སོ། །​དག་པར་བྱ་ཞེས་པ་ནི་མཆོད་སྦྱིན་ནོ། །​དེ་ལ་ཇི་སྐད་དུ། མི་གཉིས་པའི་ཡེ་ཤེས་མེ་ལྟ་བུ་དེའི་ས་བོན་ལས་བསྐྱེད་པའི་མེའི་ས་བོན་དུ་གསུངས་པ་སྟེ་འདི་སྐད་དུ་སྟོན་པ་ཡིན་ཏེ། གོང་གི་ཡོངས་སུ་སྦྱོང་བའི་ཡི་གེའི་སྦྱོར་བའི་རྗེས་ཐོགས་ལ་འོག་ནས་འབྱུང་བའི་ཕྱག་རྒྱ་དང་སྔགས་ཀྱིས་བཏབ་ལ་དེ་ཉིད་ཡོངས་སུ་དག་པར་བསམ་མོ་ཞེས་ལན་སྟོན་ཏོ། །​དེའི་འོག་ཏུ་དེ་[[66]](#footnote-85)རྙེད་པ་ལ་ཡང་བདུད་རྩིར་འགྱུར་རོ། །​དེའི་ཐབས་སྟོན་པའི་ཕྱིར་དེ་ནས་ཞེས་པ་ལ་སོགས་པ་སྨོས་སོ། །​དེ་ནས་ཞེས་པ་ནི་ཡོངས་སུ་སྦྱང་བའི་[[67]](#footnote-86)རྗེས་ཐོགས་སོ། །​ཟླ་བའི་དཀྱིལ་འཁོར་དེ་ལ་ཞེས་པ་ནི་སྔ་མའི་ཟླ་བའི་དཀྱིལ་འཁོར་དེ་ཉིད་ལའོ། །​ཡི་གེ་ཨ་ཞེས་པ་ནི་མ་སྐྱེས་པར་སྟོན་པའི་ཡི་གེ་སྟེ་དེ་ཡང་། ཨ་ནི་ཡིག་འབྲུ་ཀུན་གྱི་མཆོག །​ཅེས་པ་ནས། ཁོང་ནས་འབྱུང་བ་སྐྱེ་བ་མེད། །​ཅེས་པ་ལ་སོགས་པ་གསུངས་ཏེ། དེ་ཉིད་ནི་བདུད་རྩིའོ། །​དཀར་པོ་ཞེས་བྱ་བ་ནི་དྲི་མ་དང་བྲལ་བའོ། །​བསམས་ཏེ་ཞེས་པ་ནི་[[68]](#footnote-87)རྣལ་འབྱོར་པ་སྟེ་གོང་དུ་སྨོས་པ་བཞིན་ནོ། །​གཏོར་མ་ཞེས་པ་ནི་ཡོངས་སུ་སྦྱང་བ་བྱས་པའི་གཏོར་མ་དེའོ། །​ལྷའི་བདུད་རྩི་སྣ་ཚོགས་པ་དང་ཞེས་པ་ནི་ལྷ་ལ་ཡོད་པ་སྟེ་དེ་དང་རྗེས་སུ་མཐུན་[[69]](#footnote-88)པར་སྤྲོ་བར་བྱའོ་ཞེས་བྱ་བ་དང་སྦྱར་རོ། །​ལོངས་སྤྱོད་ཅེས་པ་ནི་ཉེ་བར་སྤྱོད་པའོ། །​རྣམ་པ་སྣ་ཚོགས་པ་ཡང་བསམ། །​ཞེས་པ་ནི་ཟས་དང་སྐོམ་ལ་སོགས་པའོ། །​ཡང་ཞེས་པ་ནི་བདུད་རྩི་ལ་ལྟོས་པའོ། །​ཡི་གེ་དེ་ལས་ཞེས་པ་ནི་ཨ་ལས་སོ། །​ཕྱོགས་བཅུ་ཞེས་པ་ནི་ཤར་ལ་སོགས་པའོ། །​སེམས་ཅན་གྱི་ཁམས་ཞེས་པ་ནི་[[70]](#footnote-89)འགྲོ་བ་ལྔས་བསྡུས་པ་རྣམས་ལ་ཁྱབ་པར་གྱུར་ཞེས་པ་ནི་ཐམས་ཅད་ལའོ། །​གང་གིས་ཁྱབ་ཅེ་ན། བདུད་རྩིའི་རྒྱུན་ལ་སོགས་པ་སྟེ་དེས་ཁྱབ་པའོ། །​བསམ་ཞེས་པ་ནི་འོད་ཟེར་སྤྲོ་བའོ་ཞེས་བྱ་བར་སྦྱར་རོ། །​དེ་ཡང་ཇི་སྐད་དུ་སྟོན་ཞེ་ན། ཨ་ལས་སྤྲོས་པའི་འོད་ཟེར་གྱི་རྣམ་པ་དེ་བདུད་རྩིར་བསམ་པ་ནི་འོག་ནས་འབྱུང་བའི་སྔགས་བརྗོད་དེ་ཨ་དེ་ཉིད་ལས་སྤྲོ་བར་བྱའོ་ཞེས་པའི་དོན་ཏོ། །​དེའི་འོག་ཏུ་བདུད་རྩི་ཉིད་ནམ་མཁའ་དང་མཉམ་པར་བྱ་བའི་ཕྱིར་དེ་ནས་ཞེས་བྱ་བ་ལ་སོགས་པ་སྨོས་སོ། །​དེ་ནས་ཞེས་པ་ནི་བདུད་རྩིར་གྱུར་པའི་རྗེས་ཐོགས་ལའོ། །​ཟླ་བའི་དཀྱིལ་འཁོར་དེ་ལ་ཞེས་པ་[[71]](#footnote-90)སྔ་མ་དང་སྦྱར་རོ། །​ཡི་གེ་ཨོཾ་སེར་པོ་ཞེས་པ་ནི་ཨོཾ་ནི་སྙིང་པོའི་དོན་ཏེ་སེར་པོ་ནི་རྒྱས་པའི་དོན་སྟོན་པའོ། །​བསམ་ཞེས་པ་ནི་ཡིད་ཀྱིས་ཏེ་འོག་གི་སྔགས་བརྗོད་པར་བྱའོ་ཞེས་པའི་དོན་ཏོ། །​དེ་ཡང་ཨོཾ་ནི་སྙིང་པོ་སྟེ་ཐམས་ཅད་ཀྱི་འབྱུང་གནས་སུ་ངས་དགོངས་ཞེས་གསུངས་སོ། །​དེས་ཅིར་འགྱུར་ཞེ་ན་འཕགས་པ་དང་ཞེས་སྨོས་སོ། །​འཕགས་པ་ཞེས་པ་ནི་འདུས་མ་བྱས་ཀྱི་ཁམས་ལ་གནས་པ་སྟེ། དེ་ཡང་འདུས་མ་བྱས་ལ་གནས་པ་ནི་འཕགས་པའི་གང་ཟག་གོ་ཞེས་གསུངས་སོ། །​དེ་ཡང་རྣམ་པ་གཉིས་ཏེ་སློབ་པའི་རྣམ་པ་དང་མི་སློབ་པའི་བྱེ་བྲག་གིས་རྣམ་པ་གཉིས་སོ། །​སློབ་པའི་ལམ་ལ་གནས་པ་ལ་གསུམ་སྟེ། ཉན་ཐོས་དང་རང་སངས་རྒྱས་དང་བྱང་ཆུབ་སེམས་དཔའོ། །​མི་སློབ་བའི་ལམ་ལ་གནས་པ་ནི་དེ་བཞིན་གཤེགས་པ་རྣམས་ཏེ་དེ་དག་ནི་[[72]](#footnote-91)མཆོད་པའི་གནས་ཡིན་པ་དང་སྦྱར་རོ། །​དེ་དག་ཀྱང་གང་ལས་ཤེ་ན་མདོ་སྡེ་ལས་འབྱུང་བ་[[73]](#footnote-92)བཞིན་ནོ། །​སེམས་ཅན་ཞེས་པ་ནི་འགྲོ་བ་ལྔ་ལ་གནས་པ་སྟེ་དེ་ཡང་གཟུགས་ཅན་དང་དེ་ལས་བཟློག་པའོ། །​དེ་ཡང་སེམས་ཅན་གྱི་ཁམས་ནི་མཐའ་ཡས་པ་ཉིད་དེ་མདོར་བསྡུ་ན་རྣམ་པ་གཉིས་ཏེ། གཟུགས་ཅན་དང་གཟུགས་ཅན་མ་ཡིན་པའོ་ཞེས་གསུངས་སོ། །​དེ་ལ་ཞེས་པ་ནི་གནས་ཀྱི་[[74]](#footnote-93)དོན་ནོ། །​ཕུལ་[[75]](#footnote-94)ཞེས་པ་ནི་འཕགས་པའོ། །​བསྔོས་ཤིང་ཞེས་པ་ནི་སེམས་ཅན་ལའོ། །​བཞིན་དུ་ཞེས་པ་ནི་དེ་དང་མཐུན་པའོ། །​སོ་སོར་ཞེས་པ་ནི་གོ་སླའོ། །​རྣམ་པར་རིག་པ་ཞེས་པ་ནས། མངོན་སུམ་ལས་[[76]](#footnote-95)སྐྱེ་སེམས་ཀྱི་སྤྱོད་ཡུལ་གནས།[[77]](#footnote-96) །​ཞེས་པ་ནི་བཞུགས་པའི་གནས་ཏེ་[[78]](#footnote-97)འཕགས་པ་རྣམས་ཀྱིའོ། །​སྣང་ཞིང་འབྱུང་བར་བསམ་[[79]](#footnote-98)ཞེས་པ་ནི་དེ་དག་གི་དབང་པོའི་སྤྱོད་ཡུལ་ཏེ་དེ་བསྒོམ་པའོ།[[80]](#footnote-99) །​དེ་ཡང་ཇི་སྐད་དུ། མཆོད་གནས་བླ་མ་ཁྱེད་ཀྱི་ཕོ་བྲང་དུ། །​མཆོད་པའི་སྤྲིན་གྱི་[[81]](#footnote-100)གཏིབས་པར་བསྔོ།[[82]](#footnote-101) །​སེམས་ཅན་ཐམས་ཅད་བདེ་གྱུར་ཅིག །​ཀུན་ཀྱང་གནོད་པ་རྣམས་དང་བྲལ། །​ཞེས་བྱ་བ་ལ་སོགས་པ་གསུངས་སོ། །​དེ་འདི་སྐད་དུ་སྟོན་ཏེ། རྣལ་འབྱོར་པས་ཨོཾ་སེར་པོ་བསམ་སྟེ་[[83]](#footnote-102)འོག་ནས་འབྱུང་བའི་སྔགས་བརྗོད་དེ་སྤྲོ་བར་བྱའོ་ཞེས་པའི་དོན་ཏོ། །​དེ་ནས་ཡོངས་སུ་སྦྱང་བ་ལ་སོགས་པའི་ཕྱག་རྒྱ་བསྟན་པའི་ཕྱིར་དེ་ནས་ཞེས་བྱ་བ་ལ་སོགས་པའི་སྦྱོར་བའི་རྗེས་ཐོགས་ལ་ལག་པ་གཡས་པའི་ཞེས་པ་རྣལ་འབྱོར་པ་སྟེ་ཐབས་ཀྱི་རང་བཞིན་ཡིན་པའི་ཕྱིར། མཐེའུ་[[84]](#footnote-103)ཆུང་མཐེ་བོས་མནན་ཏོ་ཞེས་པ་ནི་བླ་འོག་ཏུ་བྱས་པའོ། །​སོར་མོ་གསུམ་ཞེས་པ་ནི་གུང་མོ་དང་སྲིན་ལག་དང་མཛུབ་མོ་རྣམས་སོ། །​ཕྲལ་ནས་ཞེས་པ་ནི་ཕན་ཚུན་མ་རེག་པས་[[85]](#footnote-104)ཕྲལ་ཏེ་ཡངས་པའོ། །​རྡོ་རྗེ་ལྟར་བྱས་པ་ནི་རྡོ་རྗེ་རྩེ་གསུམ་པ་ལྟར་བྱས་པ་སྟེ་ཁས་ཕུབ་[[86]](#footnote-105)ལ་ཞེས་པ་ནི་གོ་སླའོ། །​གཏོར་མའི་སྣོད་ལ་ཞེས་པ་ནི་རིན་པོ་ཆེ་[[87]](#footnote-106)ལ་སོགས་པའི་སྣོད་དུ་དངོས་ཀྱི་བྱང་ཆུབ་ཀྱི་སེམས་སོ། །​རེག་པར་བྱས་ནས་ཞེས་པ་ནི་དེ་ཉིད་ལ་རེག་པར་བྱ་བ་སྟེ་རྡོ་རྗེ་རྩེ་གསུམ་པའི་ཕྱག་རྒྱའོ། །​དེ་ཡང་། རྡོ་རྗེ་[[88]](#footnote-107)ཕྱག་རྒྱ་རབ་སྦྱར་ལ། །​ཡོངས་སུ་སྦྱར་བ་[[89]](#footnote-108)ལ་སོགས་བྱ། །​ཞེས་གསུངས་སོ། །​འདི་སྐད་ཀྱང་སྟོན་ཏེ།[[90]](#footnote-109) སྣོད་ནི་རྟེན་བྱེད་པའི་ཕྱིར་བྱང་སེམས་དེ་ཐབས་ཡིན་ལ། རྡོ་རྗེའི་ཕྱག་རྒྱ་ནི་ཤེས་རབ་ཡིན་པས་ན་[[91]](#footnote-110)ཐབས་དང་ཤེས་རབ་[[92]](#footnote-111)འབྲེལ་པར་བྱའོ་ཞེས་པའི་དོན་ཏོ། །​དེ་ནས་ཡོངས་སུ་སྦྱང་བ་ལ་སོགས་པའི་སྔགས་བསྟན་པའི་ཕྱིར་སྔགས་འདི་ཞེས་པ་ལ་སོགས་པ་སྨོས་སོ། །​དེ་རྣམས་ལས་ཀྱང་ཡོངས་སུ་སྦྱང་བའི་སྔགས་ཐོག་མར་བསྟན་པའི་ཕྱིར་སྔགས་འདི་ཞེས་པ་ནི་གྲུབ་པར་བྱེད་པའི་ཕྱིར་རོ། །​ལན་གསུམ་ཞེས་པ་ནི་ཤིས་པའི་[[93]](#footnote-112)ཕྱིར་རོ། །​བརྗོད་པས་ཞེས་པ་ནི་རྡོ་རྗེའི་ཚུལ་དུའོ། །​རྣམ་པར་དག་པར་བསམ་ཞེས་པ་ནི་གཏོར་མ་སྟེ་[[94]](#footnote-113)ལྷག་པར་གྱུར་པའི་སྐྱོན་དེ་ཉིད་གང་ཞེ་ན།ཨོཾ་སརྦ་དྷ་རྨཱ་[[95]](#footnote-114)བཛྲ་སི་ཏི་[[96]](#footnote-115)ཧཱུཾ་ཞེས་པ་སྟེ་ཆོས་རྣམས་རང་བཞིན་གྱིས་རྣམ་པར་དག་པར་སྟོན་པའོ། །​དེ་ནས་བདུད་རྩིར་བསྒྱུར་བའི་སྔགས་བསྟན་[[97]](#footnote-116)པའི་ཕྱིར་དེ་ལ་སྔགས་འདི་ཞེས་བྱ་བ་ལ་སོགས་པ་སྨོས་ཏེ། སྔགས་ནི་འདི་ཞེས་པ་གོང་མ་བཞིན་ནོ། །​བཏབ་སྟེ་ཞེས་པ་ནི་བརྗོད་པའོ། །​བདུད་རྩིར་གྱུར་པར་བསམ་ཞེས་པ་ནི་བདུད་རྩིས་ཉེ་བར་མཚོན་པ་སྟེ་དེ་ལྟར་བསམ་པའོ། །​དེ་ཉིད་གང་ཞེ་ན། ཨོཾ་ཨ་མྲྀ་ཏེ་ཧཱུཾ་ཕཊ་ཅེས་པ་སྟེ་བདུད་རྩི་[[98]](#footnote-117)འབྱུང་བའོ། །​དེ་ནས་ཞེས་པ་ནི་སྤྲོ་བའི་སྔགས་ཡིན་པའི་ཕྱིར་དེ་ནས་ཞེས་པ་ལ་སོགས་པ་སྨོས་ཏེ། དེ་ནས་ཞེས་པ་བདུད་རྩི་འབྱུང་བའི་རྗེས་ཐོགས་ལའོ། །​སྔགས་འདི་བཏབ་སྟེ་ཞེས་པ་ནི་སྤེལ་བའི་སྔགས་ཀྱིས་ཏེ་གོང་མ་བཞིན་ནོ། །​སྤེལ་བར་བསམ་ཞེས་པ་ནི་ནམ་མཁའི་དབྱིངས་ཐམས་ཅད་དུའོ། །​དེ་གང་གིས་སྤྲོ་ཞིང་སྤེལ་ཞེ་ན། ནམཿསརྦ་ཏ་ཐཱ་ག་ཏེ་བྷྱོ་བི་ཤྭ་མུ་ཁེ་བྷྱཿ སརྦ་ཏད་ཁཾ་ཨུངྒ་ཏེ་སྥ་ར་ཎ་ཧི་མཾ་ག་ག་ན་ཁཾ་སྭཱ་ཧཱ་ཞེས་པ་སྟེ་སྤྲོས་པ་དེས་འཇིག་རྟེན་དང་འཇིག་རྟེན་ལས་འདས་པའི་བདེ་བས་ཁྱབ་པར་བྱེད་པའི་སྔགས་བསྟན་པའི་ཕྱིར་སྔགས་འདི་བཏབ་སྟེ་ཞེས་པ་ནི་ཁྱབ་པར་བྱེད་པའི་སྔགས་སོ། །​དེ་ཉིད་ཀྱང་གང་ཡིན་ཞེ་ན། ཨོཾ་ན་མཿསརྦ་ཏ་ཐཱ་ག་ཏ་ཨ་བ་ལོ་ཀི་ཏེ་སམྦྷ་ར་སམྦྷ་ར་ཧཱུཾ་ཞེས་པའོ། །​དེ་ནས་ཞི་བར་བྱེད་པའི་སྔགས་བསྟན་པའི་ཕྱིར་སྔགས་འདི་ཞེས་བྱ་བ་ལ་སོགས་པ་སྨོས་སོ། །​མ་ནོར་བར་གྲུབ་པར་བྱེད་པའི་ཕྱིར་ན་བཏབ་སྟེ་ཞེས་པ་ནི་ཞི་བར་བྱེད་པའི་སྔགས་སོ། །​མཉམ་པར་ཐོབ་པར་བྱེད་ཅེས་པ་ནི་མཉམ་པར་ཐོབ་པར་བྱེད་པ་སྟེ་སེམས་ཅན་གྱིས་སོ། །​དེ་ཉིད་གང་ཞེ་ན། ཨོཾ་རུ་རུ་སྥུ་རུ་ཛྭ་ལ་ཏིཥྛ་སིདྡྷ་ལོ་ཙཱ་[[99]](#footnote-118)ནི་སརྦ་ཨརྠ་སཱ་དྷ་[[100]](#footnote-119)ནི་སྭཱ་ཧཱ་ཞེས་པའོ། །​དེས་ཅིར་འགྱུར་ཞེ་ན། ཐམས་ཅད་ཀྱིས་གཉམ་པར་[[101]](#footnote-120)ཐོབ་ཅིང་མི་མཐུན་པ་མེད་ཅིང་ཐོབ་པ་སྟེ་དེ་ཉིད་ཀྱི་ཕྱིར་དོན་ཐམས་ཅད་གྲུབ་པར་བྱེད་པ་ཡིན་ནོ། །​དེ་ཡང་ཇི་སྐད་དུ། གསང་སྔགས་རྣམས་ནི་བརྗོད་པ་དང་། །​རྡོ་རྗེའི་ཕྱག་རྒྱར་རབ་ལྡན་པས། །​དངོས་པོ་གང་ལ་བཏབ་པ་ནི། །​དག་པ་ལ་སོགས་རིམ་བཞིན་འགྲུབ། །​ཅེས་གསུངས་སོ། །​དེ་ནས་བྱིན་གྱིས་བརླབས་པའི་གཏོར་མ་དེ་ཡང་ཡོངས་སུ་བསྔོ་བ་བསྟན་པའི་ཕྱིར་ན་སྔགས་འདི་རྣམས་ཞེས་[[102]](#footnote-121)བྱ་བ་ལ་སོགས་པ་སྨོས་སོ། །​སྔགས་འདི་རྣམས་ཞེས་བྱ་བ་ནི་གོང་དུ་གསུངས་པ་རྣམས་སོ། །​ལན་གསུམ་ཞེས་པ་ནི་ཐམས་ཅད་ལ་སྦྱར་བར་བྱའོ་ཞེས་སོ། །​དེའི་འོག་ཏུ་འདི་སྐད་བརྗོད་དོ་ཞེས་བྱ་བ་དང་སྦྱར་རོ། །​ཇི་སྐད་བརྗོད་ཅེ་ན། སངས་རྒྱས་དང་ཞེས་པ་ལ་སོགས་པ་སྨོས་སོ། །​སངས་རྒྱས་ཞེས་པ་ནི་གང་གི་རྒྱུད་ལ་སྤངས་པ་དང་སྦྱངས་པ་དང་བྱ་བ་དང་ཡེ་ཤེས་ཕུན་སུམ་ཚོགས་པ་ཡོད་པའོ། །​དེ་སྐད་དུ་ཡང་། མ་རིག་གཉིད་ལས་སངས་པ་དང་། །​ཤེས་བྱ་རྣམས་ལ་ཡེ་ཤེས་རྒྱས། །​ཞེས་གསུངས་སོ། །​བྱང་ཆུབ་ཅེས་བྱ་བ་ནི་གང་ནམ་མཁའ་ལྟ་བུའི་ཆོས་ཉིད་ཁོང་དུ་ཆུད་པར་འདོད་ཅིང་སྤྱོད་པ་ནི་སྦྱིན་པ་ལ་སོགས་པའི་ལམ་ལ་ཡོངས་སུ་ཞུགས་པའོ། །​ཇི་སྐད་དུ། བྱང་ཆུབ་ནམ་མཁའི་མཚན་ཉིད་དེ། །​ཀུན་དུ་རྟོག་པ་ཐམས་ཅད་སྤངས།[[103]](#footnote-122) །​གང་ཞིག་དེ་ཐོབ་འདོད་པ་ནི། །​བྱང་ཆུབ་སེམས་དཔའ་ཞེས་བྱའོ། །​ཞེས་གསུངས་སོ། །​ཐམས་ཅད་ཅེས་པ་མ་ལུས་པ་སྟེ་སེམས་དང་པོ་བསྐྱེད་པ་ནས་བཟུང་སྟེ་མི་སློབ་པའི་ས་ལ་གནས་པ་ཐམས་ཅད་དོ། །​མཐུ་ཞེས་པ་ནི་ལྷག་པའི་སྟོབས་ཏེ་དེ་རྣམས་ཀྱིའོ། །​དེ་ནི་ཐུགས་རྗེ་ཕྱི་ནང་གི་དབང་གིས་སོ། །​ཆོས་ཀྱི་དབྱིངས་ཀྱི་ཞེས་པ་ནི་དོན་དམ་པའི་ཆོས་ཏེ་བསྟན་པ་ཐ་དད་པ་རྣམས་རེངས་པར་[[104]](#footnote-123)བྱེད་པའི་རྒྱུ་ཡིན་པའི་ཕྱིར་རོ། །​བྱིན་གྱིས་བརླབས་དང་ཞེས་པ་[[105]](#footnote-124)ནི་སྟོང་པ་ཉིད་ཀྱིས་གཟུང་བ་[[106]](#footnote-125)སྟེ་དེ་ཉིད་ཀྱིས་[[107]](#footnote-126)བྱིན་གྱིས་བརླབས་སོ། །​དེ་སྐད་དུ་བྱིན་གྱི་རླབས་[[108]](#footnote-127)མེད་པའི་ཚུལ་ཁྲིམས་དེ་བྱིན་གྱིས་བརླབས་སོ་ཞེས་གསུངས་སོ། །​དེ་ཉིད་ནི་མཐུ་ཡང་ཡིན་ནོ། །​བདག་གི་བསམ་པ་ཞེས་པ་ནི་བདག་གི་བསམ་པ་སྟེ་སེམས་ཅན་ཐམས་ཅད་ཀྱི་དོན་དུ་ཆོས་ལ་ཞུགས་པའོ། །​དེ་ཉིད་ནི་རྣམ་པར་དག་པ་སྟེ་བྱང་ཆུབ་ཆེན་པོ་ལ་ཡོངས་སུ་གཞོལ་བར་གྱུར་པའི་སྟོབས་ཀྱིས་སོ། །​དེ་རྣམས་ཀྱིས་ཇི་ལྟར་གྱུར་པར་བསམ་ཞེ་ན་འཕགས་པ་ཐམས་ཅད་ཅེས་པ་ལ་སོགས་པའོ། །​འཕགས་པ་ཞེས་པ་ནི་སྔ་མ་བཞིན་དུ་སྦྱར་རོ། །​ཐམས་ཅད་ཅེས་པ་ནི་སྔོན་དུ་ཞུགས་པ་ལ་སོགས་པ་ཡང་བསྡུའོ། །​ཕོ་བྲང་ཞེས་པ་ནི་བཞུགས་པའི་གནས་ཏེ་འོག་མིན་ཆེན་པོའི་གནས་ལ་སོགས་པའོ། །​སེམས་ཅན་ཐམས་ཅད་ནི་སྔ་མ་དང་འདྲའོ། །​གནས་དང་ཞེས་པ་ནི་ལྕགས་ཁང་ལ་སོགས་པའོ། །​སེམས་ཀྱི་རྒྱུད་ཅེས་པ་ནི་ནང་འདུ་བྱེད་ཀྱི་ཕུང་པོ་སྟེ་ཟག་པ་དང་བཅས་པ་རྣམས་སོ། །​ལ་ནི་གནས་ཀྱི་དོན་ཏོ། །​དེ་རྣམ་པ་དུ་[[109]](#footnote-128)འབྱུང་ཞེ་ན་ཆོས་དང་ཞེས་པ་ལ་སོགས་པ་སྨོས་སོ། །​ཆོས་དང་ཞེས་པ་ནི་ཆོས་ཀྱི་སྦྱིན་པ་སྟེ་དེ་ཡང་རྣམ་པ་གཉིས་སོ། །​དེ་ཡང་གང་ཞེ་ན་འཇིག་རྟེན་པ་དང་[[110]](#footnote-129)འདས་པའི་ཆོས་ཀྱི་སྦྱིན་པའོ། །​འཇིག་རྟེན་པའི་ཆོས་ནི་བསམ་གཏན་དང་ཚད་མེད་པ་དང་སྙོམས་པར་འཇུག་པ་དང་དགེ་བཅུ་ལ་སོགས་པ་སྟེ། དེ་གང་ལ་སྟོན་པ་ནི་འཇིག་རྟེན་པའི་ཆོས་ཀྱི་སྦྱིན་པའོ། །​འཇིག་རྟེན་ལས་འདས་པ་ནི་འཕགས་པའི་ལམ་ཡན་ལག་བརྒྱད་དང་། དེ་བཞིན་གཤེགས་པའི་སྟོབས་བཅུ་དང་། མ་འདྲེས་པའི་ཆོས་ལ་སོགས་པ་སྟེ་དེ་གང་ལ་སྟོན་པ་ནི་ཆོས་ཀྱི་སྦྱིན་པ་སྟེ་ཟས་དང་སྐོམ་དང་གསེར་དང་མུ་ཏིག་ལ་སོགས་པའོ། །​དེ་ཡང་ཇི་སྐད་དུ་སྦྱིན་པ་ནི་རྣམ་པ་གཉིས་ཏེ་ཆོས་ཀྱི་སྦྱིན་པ་དང་ཟང་ཟིང་གི་སྦྱིན་པའོ། །​ཆོས་ཀྱི་སྦྱིན་པ་གང་ཞེ་ན། འཇིག་རྟེན་དང་འཇིག་རྟེན་ལས་འདས་པའི་ཆོས་ཀྱི་སྦྱིན་པའོ་ཞེས་རྒྱས་པར་གསུངས་སོ། །​ལོངས་སྤྱོད་ཅེས་བྱ་བ་[[111]](#footnote-130)ནི་གོང་མ་ཉིད་རྣམས་ཏེ་སེམས་ཀྱི་རྒྱུད་ཚིམ་པར་བྱེད་པའི་ཕྱིར་རོ། །​དཔག་ཏུ་མེད་པ་ཞེས་བྱ་བ་དང་བསམ་གྱིས་མི་ཁྱབ་ཅེས་བྱ་བ་དང་། བརྗོད་ཀྱིས་མི་ལང་བ་ཞེས་བྱ་བ་དང་། གོ་རིམས་བཞིན་དུ་ལུས་དང་ངག་དང་ཡིད་ཀྱི་སྤྱོད་ཡུལ་ལས་འདས་པ་ཞེས་བྱ་བའི་ཐ་ཚིག་གོ། །​འབྱུང་ཞིང་རྒྱས་པར་གྱུར་ཅིག་ཅེས་བྱ་བ་ནི་འཕགས་པ་ལ་ནི་ཆོས་ཀྱི་ལོངས་སྤྱོད་མཐའ་ཡས་པ་འབྱུང་བ་དང་། སེམས་ཅན་རྣམས་ལ་ནི་ཟང་ཟིང་གི་སྦྱིན་པའི་ལོངས་སྤྱོད་མཐའ་ཡས་པར་གྱུར་ཅིག་ཅེས་པའོ། །​དེ་སྐད་དུ་འཕགས་པ་རྣམས་ཆོས་ལ་ལོངས་སྤྱོད་པའོ། །​སེམས་ཅན་རྣམས་[[112]](#footnote-131)ཟང་ཟིང་ལ་ཉེ་བར་ལོངས་སྤྱོད་པའོ་ཞེས་གསུངས་སོ། །​འདི་སྐད་སྟོན་ཏེ། བསྔོ་བའི་གནས་ནི་གཉིས་ཡིན་པའི་ཕྱིར་ཚིག་དེ་སྐད་ཅེས་[[113]](#footnote-132)བརྗོད་དེ། བསྔོ་བའི་འབྲས་བུ་རྣམ་པ་ཡོངས་སུ་གཟུང་[[114]](#footnote-133)ཞིང་ཐབས་དམ་པ་ལ་འཇུག་གོ་ཞེས་པའི་དོན་ཏོ། །​གོང་གི་སྤེལ་བའི་སྔགས་ལན་གསུམ་བརྗོད་པ་ནི་ནམ་མཁའ་མཛོད་ཀྱི་སྔགས་གྲུབ་པར་བྱེད་པའི་ཡན་ལག་གོ། །​དེ་ནས་ཡོངས་སུ་བསྔོ་བ་བྱས་པའི་རྗེས་ཐོགས་ལ་བདེན་པའི་སྟོབས་བརྗོད་པའི་ཕྱིར། [[115]](#footnote-134)དེ་ནས་བདེན་པ་བདར་ཏེ་ཞེས་པ་ལ་སོགས་པ་སྨོས་སོ། །​དེ་ནས་ཞེས་པ་ནི་ཡོངས་སུ་བསྔོ་བ་བྱས་པའི་རྗེས་ཐོགས་ལ་བདེན་པ་བདར་ཏེ་ཞེས་པ་ནི་འོག་ནས་འབྱུང་བ་རྣམས་སོ། །​དེ་ཡང་གང་ཞེ་ན། སངས་རྒྱས་ཀྱི་བདེན་པ་དང་ཞེས་སྨོས་ཏེ། སངས་རྒྱས་ཞེས་པ་ནི་གང་ལས་སྤངས་པ་དང་ཡེ་ཤེས་ཕུན་སུམ་ཚོགས་པ་ཡོད་པ་སྟེ་གོང་དུ་བཤད་པ་བཞིན་ནོ། །​དེ་ཡང་སྐུ་རྣམ་གཉིས་ཀྱི་བདག་ཉིད་ཡིན་ཏེ་དེ་ཉིད་གང་ཞེ་ན། ཆོས་ཀྱི་སྐུ་དང་། གཟུགས་ཀྱི་སྐུ་ཡིན་ཏེ། དེ་སྐད་དུ། བདག་དང་གཞན་དོན་གྲུབ་པའི་ཕྱིར། །​རྣམ་པ་གཉིས་སུ་སྐུ་བསྟན་ཏོ། །​ཞེས་གསུངས་སོ། །​ཆོས་ཞེས་པ་ནི་འདུས་བྱས་དང་འདུས་མ་བྱས་ཀྱི་[[116]](#footnote-135)ཁམས་ཀྱིས་བསྡུས་པའོ། །​དེ་ཡང་རྣམ་པ་གསུམ་སྟེ་བསྟན་པ་དང་། སྒྲུབ་པ་དང་། དོན་དམ་པའོ། །​དེ་སྐད་དུ། བསྟན་པ་ལ་སོགས་རྣམ་[[117]](#footnote-136)གསུམ་སྟེ།[[118]](#footnote-137) འབྲེལ་མེད་ཕྱིར་ན་འཆོས་པས་ཆོས། །​ཞེས་གསུངས་སོ། །​དགེ་འདུན་ཞེས་པ་ནི་དགེ་བ་ལ་སྲེད་པའི་[[119]](#footnote-138)ཐ་ཚིག་གོ། །​མཐོང་བའི་ལམ་དང་སྒོམ་པའི་[[120]](#footnote-139)ལམ་ལ་གནས་པ་རྣམས་སོ། །​དེ་ཡང་རྒྱུན་དུ་ཞུགས་པ་རྒྱུ་ལ་ཞུགས་པ་དང་འབྲས་བུ་ལ་ཞུགས་པ་རྣམས་དང་གནས་པའི་བྱེ་བྲག་གིས་བརྒྱད་དོ། །​དེ་སྐད་དུ། ཟག་པ་མེད་པ་ལས་རིམ་བཞིན་དུ་བསྐྱེད་པའི་ཕྱིར་ན་བཞིར་བཤད་དོ། །​འཇུག་པ་དང་གནས་པའི་བྱེ་བྲག་གོ། །​གང་ཟག་བརྒྱད་དུ་རྣམ་པར་གྲགས། །​ཞེས་གསུངས་སོ། །​བདེན་པ་ཞེས་པ་[[121]](#footnote-140)ནི་དེ་རྣམས་ཀྱི་ཆེ་བའི་ཡོན་ཏན་རྣམས་ཕྱིན་ཅི་མ་ལོག་པའི་དེ་ཁོ་ན་ཉིད་དེ། དེའི་བྱིན་གྱི་རླབས་[[122]](#footnote-141)ཀྱིས་ཞེས་པ་དང་སྦྱར་རོ། །​གསང་སྔགས་དང་[[123]](#footnote-142)ཞེས་པ་ལ་གསང་བ་ནི་མི་འདྲ་བ་སྟེ་ཐབས་སོ། །​སྔགས་ནི་དེའི་རྒྱུ་སྟེ་ཡང་ཡང་དུ་བཟླས་ཤིང་འདའ་བར་མི་བྱའོ། །​ཅིར་འགྱུར་ཞེ་ན། ཡིད་སྐྱོབ་པའི་ཕྱིར་ན་སྔགས་ཡིན་ཏེ་ཐུན་མོང་མིན་ཕྱིར་གསང་བ་ཞེས་གསུངས་སོ། །​རིག་སྔགས་ཞེས་པ་ནི་ཡེ་ཤེས། །​སྔགས་ནི་དེ་གྲུབ་པར་བྱེད་པའི་རྒྱུ་སྟེ་[[124]](#footnote-143)གོང་དུ་བཤད་པ་བཞིན་ནོ། །​ཕྱག་རྒྱ་ཞེས་པ་ནི་རྒྱས་འདེབས་པའི་དོན་གྱིས་[[125]](#footnote-144)ཕྱག་རྒྱ་སྟེ་ཐབས་དང་ཤེས་རབ་གཅིག་ཏུ་སྦྱོར་ཞིང་མི་ཤིགས་པ་[[126]](#footnote-145)སྟེ། །​ཉན་ཐོས་ལ་སོགས་མི་ལྡན་པས། །​རྡོ་རྗེ་ལ་སོགས་མཚོན་པའོ། །​དེ་སྐད་དུ། ཐབས་ཤེས་རབ་འབྱོར་པས་རྒྱས་འདེབས་པའི་ཕྱིར་ན་ཕྱག་རྒྱའོ་ཞེས་གསུངས་སོ། །​ཏིང་ངེ་འཛིན་ཞེས་པ་ནི་ཡུལ་ལ་སེམས་རྩེ་གཅིག་ཏུ་གནས་པ་གང་ཡིན་པ་དེ་ལ་འདི་སྐད་ཅེས་བྱ་སྟེ།གང་ལ་ཞེ་ན་ཐབས་དང་ཤེས་རབ་ལ་ཐ་མི་དད་པར་རྒྱས་བཏབ་པ་དེ་ལའོ། །​དེ་སྐད་དུ། གསང་སྔགས་ཐབས་སུ་ཤེས་པར་བྱ། །​རིག་སྔགས་ལ་ནི་ཡེ་ཤེས་བརྗོད། །​དེ་སྦྱོར་རྒྱས་འདེབས་ཕྱག་རྒྱ་སྟེ། །​དེ་ལ་རྩེ་གཅིག་ཏིང་འཛིན་འདོད། །​ཅེས་གསུངས་སོ། །​འདི་སྐད་སྟོན་ཏེ་ཐབས་དང་ཤེས་རབ་འབྲེལ་པས་རྒྱས་བཏབ་ལ་དེ་ལ་རྣལ་འབྱོར་པས་སེམས་རྩེ་གཅིག་ཏུ་བྱའོ་ཞེས་པའི་དོན་ཏོ། །​བྱིན་གྱིས་བརླབས་པ་ནི་དེ་ལས་བྱུང་བའི་ནུས་མཐུའོ། །​བདེན་པ་ཞེས་པ་ནི་དེ་ཕྱིན་ཅི་མ་ལོག་པ་སྟེ་གྱུར་ཅིག་ཅེས་པ་དང་སྦྱར་རོ། །​དམ་ཚིག་ཅན་གྱི་མཐུ་དང་ཞེས་པ་ནི་མི་འདའ་བའི་དམ་ཚིག་ཐོབ་པ་སྟེ་དཔལ་ཚངས་པ་ལ་སོགས་པའོ། །​དེ་རྣམས་ཀྱི་སྟོབས་ཀྱི་མཐུའོ། །​བདེན་པ་ཉིད་དུ་ཐོབ་པ་ནི་བདེན་པའོ། །​བྱིན་གྱི་རླབས་[[127]](#footnote-146)ཀྱིས་ཞེས་པ་ནི་དེ་བཞིན་འབྱུང་བ་ནི་བྱིན་གྱི་རླབས་[[128]](#footnote-147)སོ། །​དེ་ཅི་ཞིག་འབྱུང་ཞེ་ན། ཆོས་དང་ཟང་ཟིང་ཞེས་པ་ལ་སོགས་པ་སྨོས་ཏེ་ཆོས་ཀྱི་ལོངས་སྤྱོད་ནི་འོག་ནས་བྱུང་བ་རྣམས་སོ། །​ཟང་ཟིང་གི་[[129]](#footnote-148)ལོངས་སྤྱོད་ནི་འདོད་པའི་ཡོན་ཏན་ལྔའོ།[[130]](#footnote-149) །​འདི་ཞེས་བྱ་བ་ནི་སྙིང་ག་འདི་སྟེ་གཏོར་མ་ཡིན་ནོ་ཞེས་པའོ། །​སྣོད་རིན་པོ་ཆེ་སྣ་ཚོགས་ལས་གྲུབ་པ་ཞེས་པ་ནི་གསེར་དང་པདྨ་རཱ་ག་ལས་མཛེས་པར་བྱས་པའོ། །​བཅུད་ལྷ་དང་མིའི་ལོངས་སྤྱོད་ཅེས་པ་ནི་ལྷ་རྣམས་དང་མི་རྣམས་ལ་ཡོད་པ་སྟེ་བཟའ་བ་དང་བགོ་བ་ལ་སོགས་པ་སྟེ་ལོངས་སྤྱོད་ཅེས་པ་ནི་ཚངས་པ་རིག་པ་[[131]](#footnote-150)གཞན་དུ་མེད་པའོ། །​བཟའ་ཡིས་མི་ཟད་[[132]](#footnote-151)ཅེས་པ་ནི་ཟས་རྣམས་སོ། །​བགོ་ཡིས་མི་དེངས་ཞེས་པ་ནི་གོས་རྣམས་སོ། །​གཞན་ཡང་དབང་པོ་ལྔ་ཚིམ་པར་བྱེད་པ་སྨོས་པ་རྣམས་[[133]](#footnote-152)གཟུང་ངོ། །​དེ་དག་རྒྱུ་ཅི་ལས་ཤེ་ན་ཕྱེ་དང་སྨན་ལ་སོགས་པ་རྣམས་ལས་སོ། །​སྨན་ལ་སོགས་པ་ཇི་ལྟར་ཅིའི་ཕྱིར་འགྱུར་ཞེ་ན་སངས་རྒྱས་ལ་སོགས་པའི་བདེན་པའི་བྱིན་གྱི་རླབས་ཀྱིས་ཏེ།[[134]](#footnote-153) རྣལ་འབྱོར་པའི་ཏིང་ངེ་འཛིན་གྱི་སྟོབས་ཀྱིས་སོ། །​གང་ལས་འབྱུང་ཞེ་ན། སེམས་ཅན་དང་འཕགས་པ་རྣམས་ལའོ། །​དེས་ཅིར་འགྱུར་ན་ལུས་དང་སེམས་ཚིམ་པར་བྱེད་པ་ལ་སོགས་པ་སྨོས་ཏེ། ལུས་ཚིམ་པ་ནི་འབྱུང་བ་རྒྱས་པ་སྟེ་རེག་བྱའི་ཁྱད་པར་རྙེད་པའོ། །​སེམས་ཚིམ་པར་བྱེད་པ་ནི་ཉོན་མོངས་པའི་དབང་དུ་མི་འགྱུར་བ་སྟེ་ཚོར་བ་བདེ་བ་དང་ལྡན་པའོ། །​རྒྱུ་དང་[[135]](#footnote-154)ཞེས་པ་ནི་གོང་དུ་གཞི་མེད་པར་ཚིམ་པར་གྲུབ་པའོ། །​རྐྱེན་ཞེས་པ་ནི་སྟོབས་ཉམས་པ་ལས་ལྷག་པའི་སྟོབས་རྙེད་པའོ། །​གྱུར་ཅིག་ཅེས་པ་ལ་སོགས་པ་ནི་སངས་རྒྱས་ལ་སོགས་པའི་བདེན་པ་དང་མཐུན་པ་ཡིན་ཞེས་བྱ་བར་སྙེག་གོ། །​དེ་ནི་འདི་སྐད་སྟོན། རྒྱུ་རྐྱེན་གང་ལ་བརྟེན་ནས་འཕགས་པ་རྣམས་དང་སེམས་ཅན་རྣམས་ལ་ཏིང་ངེ་འཛིན་ལ་སོགས་པའི་ཡན་ལག་རྣམས་ཀྱིས་ཆོས་དང་ཟང་ཟིང་ཡོངས་སུ་འབྱུང་བར་གྱུར་ཅིག་པའོ། །​ཟང་ཟིང་ནི་གོང་དུ་སྨོས་པ་རྣམས་ཡིན་ནོ། །​ད་ནི་ཆོས་ཀྱི་ལོངས་སྤྱོད་བསྟན་པའི་ཕྱིར་གཞན་[[136]](#footnote-155)ཡང་ཞེས་བྱ་བ་ལ་སོགས་པ་[[137]](#footnote-156)སྨོས་ཏེ། གཞན་ཞེས་བྱ་བ་ནི་ཟང་ཟིང་ལས་གཞན་པའོ། །​དེ་གང་ཡིན་ཞེ་ན།ཆོས་ཀྱི་ལོངས་སྤྱོད་ཅེས་བྱ་སྟེ་ཆོས་ནི་རྣམ་པར་དཀར་བའི་ཕྱིར་རོ། །​ལོངས་སྤྱོད་ཅེས་པ་ནི་འཕགས་པའི་ནོར་བདུན་དང་ལྡན་པའི་ཕྱིར་རོ། །​དེ་ཉིད་བསྟན་པའི་ཕྱིར་བྱང་ཆུབ་ཀྱི་ཕྱོགས་དང་ཞེས་པ་སྟེ་བྱང་ཆུབ་ནི་སྟོང་པ་ཉིད་དོ། །​ཕྱོགས་ནི་དེ་དང་རྗེས་སུ་མཐུན་པའི་རྒྱུ་རྣམས་ཏེ་དྲན་པ་ཉེ་བར་གཞག་པ་ལ་སོགས་པ་སྟེ་དེ་སྐད་དུ་ཡང་། བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་དང་ལམ་བཞི་དག་གིས་བསྡུས་པ་ཡིན་ཞེས་སོ། །​ཕ་རོལ་ཏུ་ཕྱིན་པ་སྟེ་སྦྱིན་པ་ལ་སོགས་པ་བཅུ་ཡིན་ནོ། །​དེ་སྐད་དུ། སྦྱིན་པ་ནས་བརྩམས་ཡེ་ཤེས་ལ། །​ལམ་བཞི་དག་གིས་བསྡུས་པ་ཡིན། །​ཞེས་པས་སོ། །​ལ་སོགས་པའི་སྒྲ་ནི་བསྡུ་བའི་དངོས་པོ་རྣམས་དང་ཚད་མེད་པ་ལ་སོགས་པ་རྣམ་པར་དག་པ་སྟེ། ལམ་དྲི་མ་མེད་པ་ལ་སྨོས་པ་རྣམས་བསྡུས་པའོ། །​དེ་དག་གིས་ཅི་ཞིག་འགྲུབ་ཅེ་ན། སེམས་རྒྱུད་རྣམ་པར་སྦྱོང་ཞིང་ཞེས་བྱ་བ་སྨོས་ཏེ། སེམས་ཀྱི་རྒྱུད་ནི་ཕུང་པོ་དང་ཁམས་དང་སྐྱེ་མཆེད་དག་གིས་བསྡུས་པ་སྟེ། དེ་ནི་ཀུན་ནས་ཉོན་མོངས་པ་དང་རྣམ་པར་སྦྱོང་བའི་རྒྱུ་དང་རྟེན་དུ་གྱུར་པའི་རྒྱུད་དོ། །​རྣམ་པར་སྦྱོང་ཞེས་པ་ནི་ཉོན་མོངས་པ་ལ་སོགས་པ་སྒྲིབ་པ་རྣམས་སོ། །​གང་གིས་སྦྱང་ཞེ་ན་དྲན་པ་ཉེ་བར་གཞག་པ་[[138]](#footnote-157)ལ་སོགས་པ་[[139]](#footnote-158)གོང་དུ་སྨོས་པ་རྣམས་ཀྱིས་སོ། །​ཚུལ་ཇི་ལྟར་སྦྱང་ཞེ་ན། དེ་རྣམས་ལ་[[140]](#footnote-159)གོམས་པར་བྱས་ཤིང་གོང་ནས་གོང་དུ་རྣམ་པར་ཐར་པས་སོ། །​སྦྱང་བར་བྱ་བ་དེ་ཉིད་བསྡུས་ནས་བསྟན་པའི་ཕྱིར་མདོར་ན་ཞེས་པའོ། །​དེ་གང་ལ་རྣམ་པར་བསྟན་པ་[[141]](#footnote-160)ནི། འཕགས་པ་དང་སེམས་ཅན་གྱི་རྒྱུད་ཅེས་སྨོས་ཏེ། །​འཕགས་པ་ཞེས་པ་ནི་ཁམས་གསུམ་ལས་རིང་དུ་འཕགས་པར་སོང་བ་སྟེ་མཐོང་བ་དང་སྒོམ་པའི་[[142]](#footnote-161)ལམ་ལ་གནས་པའི་ཕྱིར་རོ། །​རྒྱུད་ནི་གོང་དུ་སྨོས་ཤིང་བཤད་པ་བཞིན་ནོ། །​ལ་ཞེས་པ་ནི་བདུན་པའི་དོན་ཏོ། །​སྦྱངས་པའི་དངོས་པོ་དེ་ཉིད་བསྟན་པ་ནི་ཉོན་མོངས་པ་ཤེས་བྱའི་སྒྲིབ་པ་ཐམས་ཅད་ཅེས་པ་[[143]](#footnote-162)སྨོས་ཏེ། ཉོན་མོངས་པ་རྣམས་ནི་འདོད་ཆགས་ལ་སོགས་པ་རྣམས་སོ། །​སྒྲིབ་པ་ཞེས་པ་ནི་ཐར་པ་ལ་བར་དུ་གཅོད་པའོ། །​ཤེས་བྱའི་སྒྲིབ་པ་ནི་སྤྱིའི་མཚན་ཉིད་དེ་སངས་རྒྱས་ཀྱི་སྤྱོད་ཡུལ་ལོ། །​སྒྲིབ་པ་ཐམས་ཅད་མཁྱེན་པ་ཉིད་ལའོ། །​དེ་སྐད་དུ་འདོད་ཆགས་ལ་སོགས་པ་མངོན་དུ་གྱུར་པ་དང་བག་ལ་ཉལ་གྱི་[[144]](#footnote-163)ཉོན་མོངས་པ་ཅན་མེད། གཉིས་སུ་སྣང་བ་སྟེ་ཐར་པ་དང་ཐམས་ཅད་མཁྱེན་པ་གོ་རིམས་བཞིན་ནོ་ཞེས་གསུངས་སོ། །​རྣམ་པར་བྱང་ཞིང་དག་པར་ཞེས་པ་ནི་རྡུལ་ཙམ་ཡང་མི་གནས་པ་སྟེ་སྤངས་པའོ། །​དེ་ནས་འབྲས་བུའི་ཁྱད་པར་གཞན་བསྟན་པ་ནི་དེ་བཞིན་གཤེགས་པ་ཞེས་བྱ་བ་ལ་སོགས་པ་སྨོས་ཏེ། དེ་བཞིན་དུ་སོང་བ་ནི་དེ་བཞིན་གཤེགས་པའོ། །​ཐམས་ཅད་ཅེས་བྱ་བ་ནི་མ་ལུས་པར་གཟུང་བ་[[145]](#footnote-164)སྟེ་རྣམ་པར་སྣང་མཛད་ལ་སོགས་པའོ། །​སྐུ་དང་ཞེས་པ་ནི་དེ་རྣམས་ཀྱི་ཕྱག་རྒྱ་ཆེན་པོར་གསུངས་པ་སྟེ་ཆོས་ཀྱི་ཕྱག་རྒྱའོ། །​ཐུགས་ནི་དེ་རྣམས་ཀྱི་ཐུགས་ཏེ་དམ་ཚིག་གི་ཕྱག་རྒྱའོ། །​ཡང་ན་སྐུ་ནི་སྤྲུལ་པ་ལ་སོགས་པ་གསུམ་མོ། །​གསུང་ནི་བསྟན་པའི་ཆོས་ཏེ་མདོའི་སྡེ་ལ་སོགས་པའོ། །​ཐུགས་ནི་མེ་ལོང་ལྟ་བུའི་ཡེ་ཤེས་སོ། །​དེ་ཡང་ཇི་སྐད་དུ། སྐུ་ལ་སོགས་པ་ཕྱག་རྒྱ་སྟེ། །​རྣམ་གསུམ་གྱིས་ནི་འབྱེད་པའོ། །​སྤྲུལ་པ་ལ་སོགས་དབྱེ་བ་ཡིས། །​རྣམ་པ་གཞན་དུ་འང་འདོད་པ་ཡིན། །​ཞེས་གསུངས་སོ། །​རྡོ་རྗེ་ལྟ་བུའི་ཞེས་པ་ནི་སྐུ་གསུང་ཐུགས་དབྱེར་མེད་པའི་རྡོ་རྗེ་ལྟ་བུ་སྟེ་སྟོང་པ་ཉིད་དུའོ། །​དམ་ཚིག་ཅེས་པ་ནི་འདའ་བར་བྱ་བ་མ་ཡིན་ཏེ། སྟོང་པ་ཉིད་ལས་སོ། །​གང་གིས་མི་[[146]](#footnote-165)འདའ་ཞེ་ན། སྐུ་གསུང་ཐུགས་རྡོ་རྗེ་དང་ལྡན་པ་དེས་སོ། །​ལྡན་ཏེ་ཞེས་པ་ནི་འཕགས་པ་རྣམས་དང་སེམས་ཅན་རྣམས་ཀྱི་ཚོགས་ཏེ་གོང་དུ་བཤད་པའི་ཆོ་གའི་རིམ་གྱིས་[[147]](#footnote-166)ལྡན་ནོ། །​དེ་ནས་དེའི་འབྲས་བུ་བསྟན་པའི་ཕྱིར་སྡུག་བསྔལ་ཞེས་པ་ལ་སོགས་པ་སྨོས་ཏེ། སྡུག་བསྔལ་ཞེས་པ་ནི་བྱུང་ནས་བྲལ་བར་འདོད་པའི་མཚན་ཉིད་ཀྱིས་[[148]](#footnote-167)ཚོར་བ་སྟེ་ཁམས་གསུམ་གྱི་མི་འདོད་པ་རྣམས་སོ། །​གསུམ་ཞེས་པ་ནི་འདུ་བྱེད་ཀྱི་སྡུག་བསྔལ་ལ་སོགས་པའོ། །​བརྒྱད་ཅེས་པ་ནི་འདོད་པའི་དངོས་པོ་མི་རྙེད་པ་ལ་སོགས་པའོ། །​ཡང་ན་རབ་ཏུ་ཚ་བ་ལ་སོགས་པ་དང་ཆུ་བུར་ཅན་ལ་སོགས་པ་དེ་དག་ཉིད་སྤངས་ཏེ་གང་ལ་མི་གནས་པ་དེ་ནི་བྲལ་བའོ། །​མཐར་ཞེས་པ་ནི་ཐབས་ཀྱི་ཆོ་ག་བརྒྱུད་པའི་རིམ་པ་ནི་མཐའ་སྟེ་མི་སློབ་པའི་ལམ་མོ། །​དེ་ཉིད་དུ་སྨོས་པ་ནི་བླ་ན་མེད་པའི་སངས་རྒྱས་སུ་ཞེས་བྱ་བ་སྨོས་ཏེ། བླ་ན་མེད་པ་ཞེས་པ་ནི་ཉན་ཐོས་དང་རང་སངས་རྒྱས་རྣམས་ལས་མཆོག་ཏུ་གྱུར་པའི་བླ་ན་མེད་པའོ། །​དེ་ཉིད་ནི་མཐོང་བ་དང་བསྒོམ་པས་སྤང་བར་བྱ་བའི་ཉོན་མོངས་པ་སྤངས་ཤིང་[[149]](#footnote-168)ཡེ་ཤེས་བཞི་དང་ལྡན་པའི་ཕྱིར་སངས་རྒྱས་སོ། །​གྲུབ་པར་གྱུར་ཅིག་ཅེས་པ་ནི་སངས་རྒྱས་ཀྱི་གོ་འཕང་[[150]](#footnote-169)དེ་ཐོབ་ཅིང་དེ་དང་ལྡན་པར་གྱུར་ཅིག་པའོ། །​བརྗོད་དོ་ཞེས་པ་ནི་རྣལ་འབྱོར་པས་བདེན་པའི་སྟོབས་ཀྱིས་སྨོས་པ་བརྗོད་པའོ། །​དེ་ནི་འདི་སྐད་དུ། ཐབས་གང་གིས་སོ་སོའི་སྐྱེ་བོའི་ས་ལ་གནས་པ་རྣམས་ནི་ཟང་ཟིང་གི་སྦྱིན་པ་འབྱུང་བ་དང་། ཉོན་མོངས་པའི་གཉེན་པོར་འགྱུར་བ་དང་། ཆོས་ཀྱི་ལོངས་སྤྱོད་ཀྱི་ཕྱོགས་སུ་འགྱུར་བ་དང་། འཕགས་པའི་ས་ལ་གནས་པ་རྣམས་ལ་ཤེས་བྱའི་སྒྲིབ་པའི་གཉེན་པོའི་ཕྱོགས་ཆོས་ཀྱི་ལོངས་སྤྱོད་འབྱུང་ཞིང་རྣམ་པར་གྱུར་པ་དེའི་ལམ་དམ་པ་སྟེ་དེ་ལ་ངེས་པར་འཇུག་པར་བྱའོ་ཞེས་སྟོན་པ་ཡིན་ནོ། །​ཡང་དེ་རྣམས་ལ་[[151]](#footnote-170)ཆོས་ཀྱི་སྦྱིན་པས་ཤེས་པའི་རྒྱུད་བརླན་པར་བྱས་པའི་ཕྱིར་རོ། །​ཞལ་ནས་གསུངས་པའི་མདོ་གདོན་ནོ་ཞེས་སྨོས་ཏེ།[[152]](#footnote-171) ཞལ་ནས་གསུངས་པ་ཞེས་པ་ནི་བདེ་བར་གཤེགས་པའི་བར་དུའོ། །​དེ་ཉིད་ནི། ཆོས་རྣམས་ཐམས་ཅད་རྒྱུ་ལས་བྱུང་། །​དེ་རྒྱུ་དེ་བཞིན་གཤེགས་པས་གསུངས། །​དེ་ལ་འགོག་པ་གང་ཡིན་པ། །​དགེ་སྦྱོང་ཆེན་པོས་འདི་སྐད་གསུངས། །​ཞེས་པ་ལ་སོགས་པ་གཅིག་དང་གཉིས་ལ་སོགས་པ་བསྟན་པའོ། །​སིངྒ་ལ་ཡི་ཡུལ་དུ་སྐྱེས་པ་དེ་ཡི་མཚན། །​འགྲོ་བ་སྐལ་ངན་རྣམས་ལ་མར་མེ་[[153]](#footnote-172)ལྟར་སྣང་མཛད།[[154]](#footnote-173) །​ཆོས་རྣམས་རྫོགས་པར་འགྲོ་བ་ཀུན་དཔལ་འབྱུང་། །​[[155]](#footnote-174)ཤེས་བྱ་རྣམས་ལ་[[156]](#footnote-175)ཐོགས་མེད་ཡེ་ཤེས་མཚན། །​དེ་ཡི་ཀུན་བཟང་སྙིང་རྗེས་བསྐྱེད་པའི་རླབས།[[157]](#footnote-176) །​བོད་ཡུལ་མཐིལ་དུ་[[158]](#footnote-177)ལོག་པར་སྤྱོད་པ་མཐོང་། །​དེ་ཡི་དོན་དུ་བདག་ཉིད་[[159]](#footnote-178)རབ་འབད་དེ། །​འགྲོ་ཀུན་འཆི་མེད་བདུད་རྩིའི་[[160]](#footnote-179)ཆུ་འདི་[[161]](#footnote-180)རབ་གཏོར་བས། །​ལོངས་སྤྱོད་དབང་གིས་སྐྱེ་[[162]](#footnote-181)ཤིང་གདུངས་པ་རྣམས། །​ཡང་དག་ལྟ་རྣམས་སྐྱེ་ཤི་རྒྱུན་ཆད་[[163]](#footnote-182)དེ། །​ཐེག་ཆེན་རྡོ་རྗེ་ཐེག་པའི་ལམ་བགྲོད་ནས། །​འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག །​བདུད་རྩི་འབྱུང་བ་ཞེས་བྱ་བའི་གཏོར་མའི་[[164]](#footnote-183)ཆོ་ག་རྫོགས་སོ།། །​།རྒྱ་གར་གྱི་མཁན་པོ་དཱི་པཾ་ཀ་ར་ཤྲཱི་ཛྙཱ་[[165]](#footnote-184)ནས་མཛད་ཅིང་[[166]](#footnote-185)བསྒྱུར་བ་སྟེ་ལོ་ཙཱ་བ་[[167]](#footnote-186)ཁུ་དངོས་གྲུབ་ཀྱིས་གཏན་ལ་ཕབ་པའོ། །​

1. མྲྀ་ཏ་ སྣར་ཐང་། པེ་ཅིན། [↑](#footnote-ref-20)
2. ཏ་དྷི་བ་ལིཾ་ནཱ་ སྣར་ཐང་། ཏ་དྷི་བ་ལིཾ་ན་ པེ་ཅིན། [↑](#footnote-ref-21)
3. མུན་ སྣར་ཐང་། པེ་ཅིན། [↑](#footnote-ref-22)
4. ཤང་དེའི་ཤ་ སྣར་ཐང་། པེ་ཅིན། [↑](#footnote-ref-23)
5. དང་བའི་ སྣར་ཐང་། པེ་ཅིན། [↑](#footnote-ref-24)
6. ལ་སོགས་པ་ སྣར་ཐང་། པེ་ཅིན། [↑](#footnote-ref-25)
7. ཆུ་ཡིས་ སྣར་ཐང་། པེ་ཅིན། [↑](#footnote-ref-26)
8. སྙེམས་ སྣར་ཐང་། པེ་ཅིན། [↑](#footnote-ref-27)
9. བཏུད་ སྣར་ཐང་། པེ་ཅིན། [↑](#footnote-ref-28)
10. ཇི་ལྟ་ སྣར་ཐང་། པེ་ཅིན། [↑](#footnote-ref-29)
11. སེམས་བསྐྱེད་པར་ སྣར་ཐང་། པེ་ཅིན། [↑](#footnote-ref-30)
12. སྒུལ་བར་ སྣར་ཐང་། པེ་ཅིན། [↑](#footnote-ref-31)
13. བརྟན་ སྣར་ཐང་། པེ་ཅིན། [↑](#footnote-ref-32)
14. བརྙན་པར་ སྣར་ཐང་། པེ་ཅིན། [↑](#footnote-ref-33)
15. སྡུ་ སྣར་ཐང་། པེ་ཅིན། [↑](#footnote-ref-34)
16. སྨྲ་བའི་སེངྒེས་དེ་ སྣར་ཐང་། པེ་ཅིན། [↑](#footnote-ref-35)
17. སྤྱད་ སྣར་ཐང་། [↑](#footnote-ref-36)
18. མངོན་དུ་ སྣར་ཐང་། པེ་ཅིན། [↑](#footnote-ref-37)
19. ཅི་ཞིག་པ་ སྣར་ཐང་། པེ་ཅིན། [↑](#footnote-ref-38)
20. ཟླ་ སྣར་ཐང་། པེ་ཅིན། [↑](#footnote-ref-39)
21. ཏ་ལ་ སྣར་ཐང་། པེ་ཅིན། [↑](#footnote-ref-40)
22. །བསྒྲུབ་ སྣར་ཐང་། པེ་ཅིན། [↑](#footnote-ref-41)
23. ཞེས་བྱ་བ་ སྣར་ཐང་། པེ་ཅིན། [↑](#footnote-ref-42)
24. འབུལ་བར་ སྣར་ཐང་། [↑](#footnote-ref-43)
25. བྱ་བའི་ སྣར་ཐང་། པེ་ཅིན། [↑](#footnote-ref-44)
26. བཏང་བའོ། སྣར་ཐང་། པེ་ཅིན། [↑](#footnote-ref-45)
27. བྱ་བའི་ སྣར་ཐང་། པེ་ཅིན། [↑](#footnote-ref-46)
28. འདི་སྐད་ སྣར་ཐང་། པེ་ཅིན། [↑](#footnote-ref-47)
29. གཏོར་མ་བྱ་བ་ སྣར་ཐང་། པེ་ཅིན། [↑](#footnote-ref-48)
30. བརླབས་པ་ སྣར་ཐང་། པེ་ཅིན། [↑](#footnote-ref-49)
31. བཅས་པ་ སྣར་ཐང་། པེ་ཅིན། [↑](#footnote-ref-50)
32. ཡིན་པ་ཏེ་ སྣར་ཐང་། པེ་ཅིན། [↑](#footnote-ref-51)
33. དེ་ སྣར་ཐང་། པེ་ཅིན། [↑](#footnote-ref-52)
34. བསྲུང་བ་ སྣར་ཐང་། པེ་ཅིན། [↑](#footnote-ref-53)
35. ལྷ་ཡིས་ སྣར་ཐང་། པེ་ཅིན། [↑](#footnote-ref-54)
36. མངོན་ སྣར་ཐང་། པེ་ཅིན། [↑](#footnote-ref-55)
37. བདུན་པོ་དེ་ སྣར་ཐང་། པེ་ཅིན། [↑](#footnote-ref-56)
38. ཉིད་ པེ་ཅིན། [↑](#footnote-ref-57)
39. བཟུང་བའི་ སྣར་ཐང་། པེ་ཅིན། [↑](#footnote-ref-58)
40. འགྱུར་བ་ སྣར་ཐང་། པེ་ཅིན། [↑](#footnote-ref-59)
41. ཆོས་ལ་སོགས་པ་ སྣར་ཐང་། པེ་ཅིན། [↑](#footnote-ref-60)
42. ནི་ སྣར་ཐང་། པེ་ཅིན། [↑](#footnote-ref-61)
43. བརླབས་པ་ སྣར་ཐང་། པེ་ཅིན། [↑](#footnote-ref-62)
44. མཆོག་སྦྱིན་ སྣར་ཐང་། པེ་ཅིན། [↑](#footnote-ref-63)
45. བསྒྲུབ་པར་ སྣར་ཐང་། པེ་ཅིན། [↑](#footnote-ref-64)
46. བརླན་པར་ སྣར་ཐང་། པེ་ཅིན། [↑](#footnote-ref-65)
47. བསྒྲུབ་པ་ སྣར་ཐང་། པེ་ཅིན། [↑](#footnote-ref-66)
48. བཟུང་ སྣར་ཐང་། [↑](#footnote-ref-67)
49. གསུངས་ སྣར་ཐང་། པེ་ཅིན། [↑](#footnote-ref-68)
50. གསང་སྔགས་པ་ སྣར་ཐང་། [↑](#footnote-ref-69)
51. སྦྱར་ སྣར་ཐང་། པེ་ཅིན། [↑](#footnote-ref-70)
52. རྃ་ སྡེ་དགེ། [↑](#footnote-ref-71)
53. ཇི་ སྣར་ཐང་། པེ་ཅིན། [↑](#footnote-ref-72)
54. གསུངས་པའོ། སྣར་ཐང་། པེ་ཅིན། [↑](#footnote-ref-73)
55. རྃ་ སྡེ་དགེ། [↑](#footnote-ref-74)
56. བདུན་པ་ སྣར་ཐང་། པེ་ཅིན། [↑](#footnote-ref-75)
57. བསམ་སྟེ་ སྣར་ཐང་། པེ་ཅིན། [↑](#footnote-ref-76)
58. ང་ པེ་ཅིན། [↑](#footnote-ref-77)
59. སྦྱོང་བའི་ སྡེ་དགེ། [↑](#footnote-ref-78)
60. ལ་ པེ་ཅིན། [↑](#footnote-ref-79)
61. བཟུང་ སྣར་ཐང་། པེ་ཅིན། [↑](#footnote-ref-80)
62. བྱུང་བས་ སྣར་ཐང་། པེ་ཅིན། [↑](#footnote-ref-81)
63. ལྷག་པར་ སྣར་ཐང་། པེ་ཅིན། [↑](#footnote-ref-82)
64. ཞེས་པ་ སྣར་ཐང་། པེ་ཅིན། [↑](#footnote-ref-83)
65. རམ་ སྣར་ཐང་། རཾ་ པེ་ཅིན། [↑](#footnote-ref-84)
66. འོག་ཏུ་ སྣར་ཐང་། པེ་ཅིན། [↑](#footnote-ref-85)
67. སྦྱངས་པའི་ སྣར་ཐང་། པེ་ཅིན། [↑](#footnote-ref-86)
68. ཞེས་པ་སྟེ་ སྣར་ཐང་། པེ་ཅིན། [↑](#footnote-ref-87)
69. འཐུན་ སྣར་ཐང་། པེ་ཅིན། [↑](#footnote-ref-88)
70. ཞེས་པ་འགྲོ་བ་ སྣར་ཐང་། ཞེས་པ་འགྲོ་བ་ནི་ པེ་ཅིན། [↑](#footnote-ref-89)
71. ཞེས་པ་ནི་ སྣར་ཐང་། པེ་ཅིན། [↑](#footnote-ref-90)
72. དེ་དག་གི་ སྣར་ཐང་། པེ་ཅིན། [↑](#footnote-ref-91)
73. བྱུང་བ་ སྣར་ཐང་། པེ་ཅིན། [↑](#footnote-ref-92)
74. གནས་ཀྱིས་ སྣར་ཐང་། པེ་ཅིན། [↑](#footnote-ref-93)
75. ཕྲུལ་ སྣར་ཐང་། [↑](#footnote-ref-94)
76. ལ་ སྣར་ཐང་། པེ་ཅིན། [↑](#footnote-ref-95)
77. སུ། སྣར་ཐང་། པེ་ཅིན། [↑](#footnote-ref-96)
78. གནས་དེ་ སྣར་ཐང་། པེ་ཅིན། [↑](#footnote-ref-97)
79. བསམ་པ་ སྣར་ཐང་། པེ་ཅིན། [↑](#footnote-ref-98)
80. སྒོམ་པའོ། སྣར་ཐང་། པེ་ཅིན། [↑](#footnote-ref-99)
81. སྤྲིན་གྱིས་ སྣར་ཐང་། པེ་ཅིན། [↑](#footnote-ref-100)
82. སྔོ། སྣར་ཐང་། པེ་ཅིན། [↑](#footnote-ref-101)
83. བསམས་ཏེ་ སྣར་ཐང་། པེ་ཅིན། [↑](#footnote-ref-102)
84. །མཐེ་ སྣར་ཐང་། པེ་ཅིན། [↑](#footnote-ref-103)
85. རེག་པས་ཏེ་ སྣར་ཐང་། པེ་ཅིན། [↑](#footnote-ref-104)
86. ཕུལ་ སྣར་ཐང་། པེ་ཅིན། [↑](#footnote-ref-105)
87. རིན་པོ་ པེ་ཅིན། [↑](#footnote-ref-106)
88. རྡོ་རྗེའི་ སྣར་ཐང་། པེ་ཅིན། [↑](#footnote-ref-107)
89. སྦྱར་ སྣར་ཐང་། པེ་ཅིན། [↑](#footnote-ref-108)
90. སྟོན་ཏོ། སྣར་ཐང་། པེ་ཅིན། [↑](#footnote-ref-109)
91. ཡིན་པ་ནི་ སྣར་ཐང་། པེ་ཅིན། [↑](#footnote-ref-110)
92. ཤེས་ སྣར་ཐང་། པེ་ཅིན། [↑](#footnote-ref-111)
93. ཤེས་པའི་ སྣར་ཐང་། པེ་ཅིན། [↑](#footnote-ref-112)
94. གཏོར་མ་ཏེ་ སྣར་ཐང་། པེ་ཅིན། [↑](#footnote-ref-113)
95. དྷརྨ་ སྣར་ཐང་། པེ་ཅིན། [↑](#footnote-ref-114)
96. ཏ་ སྣར་ཐང་། པེ་ཅིན། [↑](#footnote-ref-115)
97. བསྟན་པའི་ཕྱིར་དེ་ལ་སྔགས་བསྟན་ པེ་ཅིན། [↑](#footnote-ref-116)
98. བདུད་རྩིར་ སྣར་ཐང་། པེ་ཅིན། [↑](#footnote-ref-117)
99. ཙ་ སྣར་ཐང་། པེ་ཅིན། [↑](#footnote-ref-118)
100. དྷཱ་ སྣར་ཐང་། པེ་ཅིན། [↑](#footnote-ref-119)
101. མཉམ་པར་ སྣར་ཐང་། པེ་ཅིན། [↑](#footnote-ref-120)
102. རྣམས་ སྣར་ཐང་། པེ་ཅིན། [↑](#footnote-ref-121)
103. སྤང་། སྣར་ཐང་། པེ་ཅིན། [↑](#footnote-ref-122)
104. རེང་བར་ སྣར་ཐང་། པེ་ཅིན། [↑](#footnote-ref-123)
105. པས་ སྣར་ཐང་། པེ་ཅིན། [↑](#footnote-ref-124)
106. བཟུང་བ་ སྣར་ཐང་། པེ་ཅིན། [↑](#footnote-ref-125)
107. དེ་ཉིད་ཀྱི་ སྣར་ཐང་། པེ་ཅིན། [↑](#footnote-ref-126)
108. གྱིས་བརླབས་ སྣར་ཐང་། པེ་ཅིན། [↑](#footnote-ref-127)
109. དེ་རྣམས་ སྣར་ཐང་། པེ་ཅིན། [↑](#footnote-ref-128)
110. དང་འཇིག་རྟེན་ལས་ སྣར་ཐང་། [↑](#footnote-ref-129)
111. ལོངས་སྤྱོད་ཅེས་པ་ སྣར་ཐང་། པེ་ཅིན། [↑](#footnote-ref-130)
112. རྣམས་ལ་ སྣར་ཐང་། པེ་ཅིན། [↑](#footnote-ref-131)
113. དེ་སྐད་ སྣར་ཐང་། [↑](#footnote-ref-132)
114. བཟུང་ སྣར་ཐང་། པེ་ཅིན། [↑](#footnote-ref-133)
115. །རོ། སྣར་ཐང་། པེ་ཅིན། [↑](#footnote-ref-134)
116. བྱས་ཀྱིས་ སྣར་ཐང་། པེ་ཅིན། [↑](#footnote-ref-135)
117. རྣམས་ སྣར་ཐང་། པེ་ཅིན། [↑](#footnote-ref-136)
118. ཏེ། སྣར་ཐང་། པེ་ཅིན། [↑](#footnote-ref-137)
119. སྲིད་པའི་ སྣར་ཐང་། པེ་ཅིན། [↑](#footnote-ref-138)
120. བསྒོམ་པའི་ སྣར་ཐང་། པེ་ཅིན། [↑](#footnote-ref-139)
121. བྱ་ སྣར་ཐང་། པེ་ཅིན། [↑](#footnote-ref-140)
122. བརླབས་ སྣར་ཐང་། པེ་ཅིན། [↑](#footnote-ref-141)
123. དང་ཞེས་བྱ་བ་དང་སྦྱར་རོ། །​གསང་སྔགས་དང་ སྣར་ཐང་། པེ་ཅིན། [↑](#footnote-ref-142)
124. རྒྱུ་དེ་ སྣར་ཐང་། པེ་ཅིན། [↑](#footnote-ref-143)
125. དོན་གྱི་ སྣར་ཐང་། པེ་ཅིན། [↑](#footnote-ref-144)
126. བཤིགས་པ་ སྣར་ཐང་། [↑](#footnote-ref-145)
127. གྱིས་བརླབས་ སྣར་ཐང་། པེ་ཅིན། [↑](#footnote-ref-146)
128. གྱིས་བརླབས་ སྣར་ཐང་། པེ་ཅིན། [↑](#footnote-ref-147)
129. ཟང་ཟིང་ པེ་ཅིན། [↑](#footnote-ref-148)
130. ལྟའོ། སྣར་ཐང་། [↑](#footnote-ref-149)
131. རིགས་པ་ སྣར་ཐང་། པེ་ཅིན། [↑](#footnote-ref-150)
132. ཟས་ སྣར་ཐང་། པེ་ཅིན། [↑](#footnote-ref-151)
133. རྣམས་དང་ སྣར་ཐང་། པེ་ཅིན། [↑](#footnote-ref-152)
134. བྱིན་གྱིས་བརླབས། སྣར་ཐང་། པེ་ཅིན། [↑](#footnote-ref-153)
135. གང་ སྣར་ཐང་། པེ་ཅིན། [↑](#footnote-ref-154)
136. བཞན་ པེ་ཅིན། [↑](#footnote-ref-155)
137. བྱ་བ་སོགས་ སྣར་ཐང་། པེ་ཅིན། [↑](#footnote-ref-156)
138. གཞག་པ་རྣམས་ སྣར་ཐང་། པེ་ཅིན། [↑](#footnote-ref-157)
139. པའི་ སྣར་ཐང་། པེ་ཅིན། [↑](#footnote-ref-158)
140. ཉིད་ སྣར་ཐང་། པེ་ཅིན། [↑](#footnote-ref-159)
141. བརྟན་པ་ སྣར་ཐང་། [↑](#footnote-ref-160)
142. བསྒོམ་པའི་ སྣར་ཐང་། པེ་ཅིན། [↑](#footnote-ref-161)
143. ཅེས་པས་ སྣར་ཐང་། པེ་ཅིན། [↑](#footnote-ref-162)
144. གྱུར་བག་ལ་ཉལ་ སྣར་ཐང་། གྱུར་བག་ལ་ པེ་ཅིན། [↑](#footnote-ref-163)
145. བཟུང་བ་ སྣར་ཐང་། པེ་ཅིན། [↑](#footnote-ref-164)
146. མིང་གི་ སྣར་ཐང་། པེ་ཅིན། [↑](#footnote-ref-165)
147. རིམས་ཀྱིས་ སྣར་ཐང་། པེ་ཅིན། [↑](#footnote-ref-166)
148. མཚན་ཉིད་ཀྱི་ སྣར་ཐང་། པེ་ཅིན། [↑](#footnote-ref-167)
149. སྤངས་ སྣར་ཐང་། པེ་ཅིན། [↑](#footnote-ref-168)
150. འཕངས་ སྣར་ཐང་། པེ་ཅིན། [↑](#footnote-ref-169)
151. རྣམས་ སྣར་ཐང་། པེ་ཅིན། [↑](#footnote-ref-170)
152. སྨོས་པ། སྣར་ཐང་། པེ་ཅིན། [↑](#footnote-ref-171)
153. ལ་མར་མེ་མཛད་ སྣར་ཐང་། པེ་ཅིན། [↑](#footnote-ref-172)
154. མཛད།པ། སྣར་ཐང་། པེ་ཅིན། [↑](#footnote-ref-173)
155. ཡེ་ སྣར་ཐང་། པེ་ཅིན། [↑](#footnote-ref-174)
156. རྣམས་ སྣར་ཐང་། པེ་ཅིན། [↑](#footnote-ref-175)
157. དབང་རླབས་ནས་རླབས།བསྐྱེད་པས སྣར་ཐང་། དབའ་རླབས་ནས་རླབས།བསྐྱེད་པས། པེ་ཅིན། [↑](#footnote-ref-176)
158. དུ་དྲན་ནས་ སྣར་ཐང་། པེ་ཅིན། [↑](#footnote-ref-177)
159. ! སྣར་ཐང་། པེ་ཅིན། [↑](#footnote-ref-178)
160. རྩི་ སྣར་ཐང་། པེ་ཅིན། [↑](#footnote-ref-179)
161. འདིས་ སྣར་ཐང་། པེ་ཅིན། [↑](#footnote-ref-180)
162. སྐྱེས་ སྣར་ཐང་། པེ་ཅིན། [↑](#footnote-ref-181)
163. བཅད་ སྣར་ཐང་། པེ་ཅིན། [↑](#footnote-ref-182)
164. བྱ་བའི་ སྣར་ཐང་། པེ་ཅིན། [↑](#footnote-ref-183)
165. ཛྙ་ སྣར་ཐང་། པེ་ཅིན། [↑](#footnote-ref-184)
166. ནས་མཛད་ནས་ སྣར་ཐང་། ནས་ པེ་ཅིན། [↑](#footnote-ref-185)
167. ཙ་བ་ སྣར་ཐང་། པེ་ཅིན། [↑](#footnote-ref-186)