༄། །​ཁ་ཏོན་དང་གླེགས་བམ་ཀླག་པའི་སྔོན་དུ་བྱ་བའི་ཆོ་ག་བཞུགས། ༄༅༅། །​ཁ་ཏོན་དང་གླེགས་བམ་ཀླག་[[1]](#footnote-20)པའི་སྔོན་དུ་བྱ་བའི་ཆོ་ག །​སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །​དང་པོ་རེ་ཞིག་བྱང་ཆུབ་སེམས་དཔའ་ཆོས་ཁ་ཏོན་དུ་བྱ་བར་འདོད་པ་དང་གླེགས་བམ་དུ་བྱ་བ་ཀློག་པར་འདོད་པས་ཕྱོགས་བཅུའི་འཇིག་རྟེན་གྱི་ཁམས་ཀྱི་[[2]](#footnote-21)སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་གསོལ་བ་བཏབ་སྟེ། ཡིད་ཀྱིས་ཀུན་དུ་དམིགས་ལ། བྱང་ཆུབ་སེམས་དཔའ་སེམས་དཔའ་ཆེན་པོ་ཀུན་དུ་བཟང་པོའི་སྤྱོད་པའི་སྨོན་ལམ་གྱི་ཆོ་གས།[[3]](#footnote-22) ཕྱག་འཚལ་བ་ལ་སོགས་པ་ཡན་ལག་བདུན་གྱི་ཚུལ་དུ་མཆོད་པ་རྣམས་ཀྱིས་ཡང་དག་པར་མཆོད་དོ། །​དེའི་རྗེས་ལ་སེམས་ཅན་ཐམས་ཅད་ལ་བྱམས་པའི་སེམས་ཉེ་བར་གཞག་[[4]](#footnote-23)སྟེ། ཡང་དག་པའི་ལྷག་པའི་བསམ་པས་དེ་ལྟར་བསམས་པའི་རྗེས་ལ། ཚིག་ལན་གསུམ་བརྗོད་པར་བྱ་བ་ནི། བཅོམ་ལྡན་འདས་ཀྱིས་གསུངས་པའི་ཆོས་ཀྱི་ཚིག་གཅིག་གི་དོན་གང་ཡིན་པ་དེ་ནི་ཆོས་ཐམས་ཅད་ཀྱི་ཡང་ཡིན་ན། འོན་ཀྱང་བདག་ནི་རང་གི་ལས་ཀྱི་[[5]](#footnote-24)ཉེས་པས་ཤེས་རབ་ཆུང་ཞིང་བློ་ཞེན་ཏེ།[[6]](#footnote-25) དེ་ལྟ་ཡིན་དུ་ཟིན་ཀྱང་། གང་བཅོམ་ལྡན་འདས་ཀྱི་གསུང་རབ་བཟུང་ནས་དེས་བདག་གི་ཁ་ཏོན་བྱས་ཏེ། ཆོས་ཀྱི་སྒྲ་དེ་སེམས་ཅན་གང་གི་རྣ་ལམ་དུ་གྲག་པ་[[7]](#footnote-26)དེ། དེ་བཞིན་གཤེགས་པའི་སྤོབས་པ་ཐོབ་པར་གྱུར་ཅིག །​བཅོམ་ལྡན་འདས་ཀྱིས་[[8]](#footnote-27)གསུངས་པའི་ཆོས་ཚིག་གཅིག་གི་དོན་གང་ཡིན་པ་དེ་ནི། ཆོས་ཐམས་ཅད་ཀྱི་ཡང་ཡིན་ན། འོན་ཀྱང་བདག་ནི་རང་གི་ལས་ཀྱི་[[9]](#footnote-28)ཉེས་པས་ཤེས་རབ་ཆུང་ཞིང་བློ་ཞེན་ཏེ།[[10]](#footnote-29) དེ་ལྟར་ཡིན་དུ་ཟིན་ཀྱང་། གང་བདག་གིས་གླེགས་བམ་དུ་བྱས་པའི་ཆོས་ཀླག་[[11]](#footnote-30)པར་བྱ་སྟེ། ཆོས་ཀྱི་སྒྲ་དེ་སེམས་ཅན་གང་རྣམས་ཀྱི་རྣ་ལམ་དུ་གྲག་པ་[[12]](#footnote-31)དེ་དག །​དེ་བཞིན་གཤེགས་པའི་སྤོབས་པ་ཐོབ་པར་གྱུར་ཅིག །​ཅེས་ལན་གསུམ་དུ་བརྗོད་པར་བྱའོ། །​ཁ་ཏོན་དང་གླེགས་བམ་ཀླག་[[13]](#footnote-32)པའི་ཆོ་ག །​སློབ་དཔོན་མཁས་པ་ཆེན་པོ་དཔལ་མར་མེ་མཛད་ཡེ་ཤེས་ཀྱི་ཞལ་སྔ་ནས་མཛད་པ་རྫོགས་སོ།། །​།

1. བཀླག་ སྣར་ཐང་། པེ་ཅིན། [↑](#footnote-ref-20)
2. ཁམས་ སྣར་ཐང་། [↑](#footnote-ref-21)
3. ཆོ་ག། སྣར་ཐང་། པེ་ཅིན། [↑](#footnote-ref-22)
4. བཞག་ སྣར་ཐང་། [↑](#footnote-ref-23)
5. ལས་ཀྱིས་ སྣར་ཐང་། པེ་ཅིན། [↑](#footnote-ref-24)
6. བློ་ཞན། སྣར་ཐང་། པེ་ཅིན། [↑](#footnote-ref-25)
7. གྲགས་པ་ སྣར་ཐང་། པེ་ཅིན། [↑](#footnote-ref-26)
8. འདས་ཀྱི་ པེ་ཅིན། [↑](#footnote-ref-27)
9. ལས་ཀྱིས་ སྣར་ཐང་། པེ་ཅིན། [↑](#footnote-ref-28)
10. བློ་ཞན་ཏེ སྣར་ཐང་། བློ་ཞན། པེ་ཅིན། [↑](#footnote-ref-29)
11. བཀླག་ སྣར་ཐང་། པེ་ཅིན། [↑](#footnote-ref-30)
12. གྲགས་པ་ སྣར་ཐང་། པེ་ཅིན། [↑](#footnote-ref-31)
13. བཀླག་ སྣར་ཐང་། པེ་ཅིན། [↑](#footnote-ref-32)