༄༅། ཚོགས་ཀྱི་བདག་པོའི་གསང་བའི་སྒྲུབ་ཐབས་ཞེས་བྱ་བ། ༄༅། །​རྒྱ་གར་སྐད་དུ། གྷ་ན་པ་ཏི་ཧྥུ་ཧ་ས་དྷ་ན་མ། བོད་སྐད་དུ། ཚོགས་ཀྱི་བདག་པོའིགསང་བའི་སྒྲུབ་ཐབས་ཞེས་བྱ་བ། གཤིན་རྗེའི་གཤེད་ལ་ཕྱག་འཚལ་ལོ། །​ །​བྱང་ཆུབ་སེམས་དཔའ་འགྲོ་དོན་སྤྱོད་པ་སྦྱོང་བ་ལ་མཛད། །​བསོད་ནམས་ཚོགས་ཚད་མེད་པ་སོགས་དགོས་པའི་ཕྱིར། །​ ཚོགས་ཀྱི་བདག་པོ་བསྒྲུབ་པར་བྱ། །​མི་སྐད་ཁྱི་སྐད་མི་ཐོས་པའི། །​གནས་ནི་གངས་རི་མཐོ་བའི་རྩེར། །​ ལྷ་ཆེན་གནས་པའིས་ཡིན་ཏེ། །​ཚོགས་ཀྱི་བདག་པོ་སྒྲུབ་པར་བྱ། །​ཡང་ན་མཎྜལ་དམར་པོར་བྱ་ཟངས་མའི་མཎྜལ་གྲུ་བཞི་ལ། །​དམར་པོ་བྲི་བྱིའི་རིག་དཀར་པོ་བྱ་བུམ་པ་ལྟ་བུའི་དཀྱིལ་འཁོར་བྲི། །​དེ་སྟེངས་རིན་པོ་ཆེའི་ཐོག་ཏུ་གཟུགས་བཞག་རིན་ཆེན་ལྔ་དང་བུམ་རྫས་ཀུན་ཀ་ར་བུམ་པ་ཡིན་ཝི་ཏི་བཞག །​ནང་དུ་ཆུ་དང་འོ་མ་བླུག །​སྐྱེས་སྐྱེད་ཟེར་པའི་ས་བོན་ཤེལ་མདོག་གཞུག །​ག་བུར་ཛ་ཏི་སྔུན་སོགས་དྲི་བཟང་རྣམས་གདབ། །​དེ་སྟེངས་ཚོགས་ཀྱི་བདག་པོའི་རྟེན་ནི།ལུང་པ་བྱང་ཤར་ཁ་ལྟས་ས་དང་ཆུ་སྲེས་པ་ལ། །​སྐར་མ་རྒྱལ་ལ་ཚོགས་ཀྱི་བདག་པོའི་སྐུ་བཞེངས་ཏེ། །​སྤྲེའུ་ཞལ་གཅིག་ཕྱག་བཞི་སྐུ་མདོག་དམར། །​གཡས་པ་ཕོ་རྟགས་སྣང་སྲིད་མེས་པོ་འཛིན། །​གཡོན་ན་ར་ནུའི་མོ་མཚན་མ་བསྣམས། །​ཕྱགགཉིས་ཐལ་སྦྱར་སྤོས་གདོང་འཛིན། །​ཞབས་གཉིས་སྐྱིལ་ཀྲུང་ཕྱེད་པས་བཞུགས། །​ཁོང་པར་སྤྲེའུའི་སྙིང་དུ་མ་གཅིག་གཞུག་པར་བྱ། །​སྙིང་དུ་གཞུག་པར་བྱ། །​ གསང་སྔགས་འབྲུ་བཅུ་མཐིང་ཤོག་ལ་རིན་པོ་ཆེས་བྲིས་ལ་སྙིང་ཁར་དྲིལ་ལ་གཞུག །​སྐུ་གཟུགསལེགས་པར་ཚར་བ་དང་། །​བུམ་པའི་སྟེང་དུ་བཞུགས་སུ་གསོལ། །​ །​མཆོད་པ་གཏོར་མ་མདུན་དུ་བཤམས། །​དེ་ནས་རང་གི་ཡི་དམ་བསྒོམ། །​སྟོང་པའི་ངང་ལས་མདུན་དུ་ཡི་གེ་གྷ། །​དེ་གྱུར་སྤྲེའུ་ཕྱག་བཞི་པ། །​ཡེ་ཤེས་པ་སུམ་ཅུ་རྩ་གསུམགནས་ནས་ནི། །​ཚོགས་ཀྱི་བདག་པོ་སྤྱན་དྲངས་བསྟིམ། །​རང་བཞིན་དག་པ་ལྷའི་ཡུལ། །​ ལྷ་ཆེན་ཡབ་ཡུམ་སྤྲུལ་པའི་སྲས། །​ །​ནོར་བུ་དྲི་མ་མེད་པ་ནི། །​གཞོན་ནུ་སྟོབས་ལྡན་གཅིག་གིས་སྲས། །​ཕྱག་བཞིས་གླིང་བཞི་ཁྱབ་པར་ཉུལ། །​ལྷ་དམག་དཀར་པོའི་ཁ་ལོ་སྒྱུར། །​གང་གིས་ཁྱོད་ཀྱི་མཚན་འཛིན་པ། །​དེ་ལ་ནོར་གྱི་ཆར་པ་འབེབས། །​ཐུགས་དམ་རྒྱུད་བསྐུལ་སྤྱན་འདྲེན་ན། །​ཐུགསརྗེས་དགོངས་ནས་གཤེགས་སུ་གསོལ། །​ ཨོཾ་གྷ་ན་པ་ཏི་ཨ་ཀར་ཡ་ཛ་ཛ། སྐུགསུང་ཐུགས་ཀྱི་བྱིན་བརླབས་བྱ། །​མཆོད་པས་མཆོད་ཅིང་གསང་སྔགས་བཟླ། །​ཚོགས་ཀྱི་བདག་པོའི་ཐུགས་ཁ་ཡི། །​ཟླ་བར་སྟེང་དུ་གྷ་ཡིག་དམར་པོ་རྩ་བའི་སྔགསགཟུངས་སྔགས་ཀྱིས་བསྐོར། །​ཨོ་རྩ་གྷ་ན་མ་གྷ་ན་སྭཱ་ཧཱ། །​ ཨོ་གཟུངས་སྔགས་རད་ན་རད་ན༑རོད་ན་རོད་ན། གྷ་ན་བ་ཏི། གྷ་གྷ་གྷ་གྷ་གྷ་གྷ་གྷ་གྷ་གྷ་པ་ཏི་སྭཱ་ཧཱ།ཨོཾ་ཙུ་རུ་ཙུ་རུ་མ་ནུ་མ་ཏྲ། ཏུ་རུ་ཏུ་རུ་གྷ་གྷ་ཏ་མ་གྷ་ན་པ་ཏི་ཡེ་སྭཱ་ཧཱ། རྩསྔགས་ལ་ཞག་བདུན་གཟུངས་སྔགས་དང་སྦྲེལ་བ་ཞག་བདུན་བཅས་པ། །​ཞག་བདུན་སྨྲ་བ་བཅད་ལ་བཟླས། །​ ཚོགས་བདག་ཐུགས་དཀྱིལ་ཡི་གེ་ལ། །​འོད་འཕྲོས་ཁམས་གསུམ་ནོར་བཅུད་བསྡུས། །​ལྷ་ཆེན་ཞལ་ནས་སྙིང་ཁར་ཞུགས། །​གསང་བནས་བྱུང་ནས་ནི་བུམ་པ་བདུད་རྩིའི་རྣམ་པར་འཁྱིལ། །​དངོས་གྲུབ་ཚུལ་དུ་བུམ་ཆུ་དེ་བཏུངབར་བྱ། །​དེ་ནས་ལས་ལ་སྦྱར་བ་ནི། །​གང་འདོད་ཕོ་མོའི་རྟེན་ནི་ཕྱར་ཞིང་མཐོངས་ནས་གཡབ། །​འཁོར་ལོ་བསམ་གཏན་བཞིན་དུ་ལས་ལ་སྦྱར་བར་བྱ། །​ཕོ་རྟགས་སྲིད་པའིམེས་པོ་ཟངས་ལ་བྱ། ནང་དུ་གང་འདོད་ཕོ་མོ་དབང་དུ་བྱ་བ་མཚན་མ་ས་དེའི་གཞུག །​རྩ་བའི་སྔགས་ལ་ཆེ་གེ་མོ་བཱ་ཤཾ་ཀུ་རུ་སྭཱ་ཧཱ། ལས་སྔགས་བཟླས། །​སྤེལ་ཚིག་མིང་དང་དབང་ནིཤམ་བུ་བསྐྱུར་བར་བྱ། །​ཞག་བདུན་ལས་ལ་སྦྱར་བྱས་ན། །​སྲིད་པའི་རྒྱལ་པོ་ཉེར་གཅིག་ཚར་ནས་རྨི་ལམ་དུ་འབྱུང་བ་དང་དར་སྣས་བརྒྱན། །​ཡུལ་མིས་མ་མཐོང་བར་འཁོར་མཐོང་བའི་འཕྱར་ཞིང་གཡབ། །​ལྷ་དང་མིའི་བུ་མོ་བདུད། །​ཡང་ན་ར་ནུམཚན་མ་ལ། །​ ཞག་བདུན་ལས་ལ་སྦྱར་བྱས་ནས། །​དར་རམ་འཕན་ཤིང་རྩེལ་འཕྱར་ཡང་ན་མཐོངས་ནས་གཡབ་བོ། །​ལྷ་དང་མིའི་བུ་མོ་འདུད། །​ཡིད་འཕྲོགསྔགས་ཀྱང་འདི་ཉིད་དོ། །​རྩ་སྔགས་ཨོཾ་གྷ་ན་མ་གྷ་ན་ཛ་ཡ་སྭཱ་ཧཱ། ལས་སྦྱོར་སྔགས་ཨོ་བྷ་བྷ་སེང་སེང་། ཁཾ་ཁཾ། ཡེར་ཡེར། ང་རབ་གླུ་མི་ཧ་ས་མཾ་ཁཱི། །​ཆེ་གེ་མོབ་ཤི་ཀུ་རུ་ཡེ་སྭཱ་ཧཱ། དེ་ནས་འཁོར་ལོའི་ལས་སྦྱོར་ནི། །​མཎ་དྷལ་སྟེང་དུམདའ་བཞི་གཟུགས། །​དེ་སྟེང་བཞག་པའི་སྨད་འཚོང་མ་རས་ལ་བྲི་འཁོར་ལོ་བསྲེག་རྩིབས་དྲུག་སྨད་འཚོང་མའི་ཁྱིམ་གྱི་མེས། །​འོད་ཟེར་ལྕགས་ཀྱུ་ལྟར་སྤྲོས་པའི། །​བསྒྲུབ་བྱ་དབང་མེད་དགུག་པར་བྱ། །​དུད་པ་གང་དུ་སོང་ཐ་མར་བསྒྲུབ་བྱ་དྲག་པ་དང་ཟས་བསྲེག་བའི་གནས། །​འོད་ཀྱིས་བཀུག་ཅིང་རང་ལ་བཞུག །​རྣལ་འབྱོར་པས་ཞག་གྲངས་བདུན་གྱིས་འདོད་པ་བྱུང་བའི་མངོན་དུ་གྱུར་པའི་བར་དུ་འགྲུབ། །​དེ་ནས་མཆོད་དང་དཀར་གསུམ་མངར་གསུམ་ལ་དུ་ལ་ཕུག་གཏོར་མ་དང་། །​བསྟོད་པ་དང་ནི་བཟླས་པ་དང་། །​དངོས་གྲུབ་བསླངདང་གསོལ་བ་གདབ། །​ ཡེ་ཤེས་གཤེགས་ཅིང་དམ་ཚིག་བསྡུ། །​རྒྱུན་དུ་མཆོད་ཅིངབསྟེན་ན་ཡེ་ཤེས་པ་གཤེགས་ལ་དབེན་པར་བཞུགས་ལ་གང་འདོད་གསོལ་བ་གདབ་སྐུ་གཟུགས་སྦ་ཞིང་མཆོདཔར་བྱ། །​སྐར་མ་རྒྱལ་ལ་ཟླ་རེ་ཞིང་། །​མཆོད་ནས་གང་འདོད་གསོལ་བགདབ། །​བརྩོན་འགྲུས་ཅན་གྱིས་སྒྲུབ་པ་བརྩམ། །​འདོད་པ་ཐམས་ཅད་འགྲུབཔར་འགྱུར། །​འདི་སྦྱར་བ་ལས་བསོད་ནམས་གང་། །​དེས་ནི་འགྲོ་བ་མ་ལུས་པ། །​འདོད་དགུའི་དཔལ་དང་ལྡན་འགྱུར་ཏེ། །​བླ་མེད་བྱང་ཆུབ་ཐོབ་པར་ཤོག །​ཚོགས་ཀྱི་བདག་པོའི་སྒྲུབ་ཐབས་སློབ་དཔོན་དི་པཾ་ཀ་ར་ཛྙཱ་ནས་མཛདཔའོ། །​རྫོགས་སོ། །​