༄༅། །​དཔལ་རྡོ་རྗེ་རྣམ་པར་འཇོམས་པ་ལ་ཕྱག་འཚལ་ལོ། །​བསྒྲུབ་བྱ་ཀླུ་རྣམས་ཀྱི་བྱད་དུ་གཞུག་པར་འདོད་པའི་སྒྲུབ་པ་པོ་དམ་ཚིག་དང་ལྡན་པས། ཀླུ་གདུག་པ་དང་ལྡན་པའི་ས་གང་ན་གནས་པའི་ས་ནས། ས་དང་རྡོ་དང་ཤིང་དང་ཆུ་ལ་སོགས་པ་བླངས་ལ་སྟེགས་བུ་ཁྲུ་གང་བ་ཅིག་[[1]](#footnote-20)བྱས་ལ། དེ་ལ་སྔ་མ་བཞིན་དུ་ཀླུ་བརྒྱད་ཀྱི་དཀྱིལ་འཁོར་བྲིས་ལ། མཐའ་[[2]](#footnote-21)མ་ཀླུ་ཤིང་སྣ་ཚོགས་པས་བསྐོར་ལ་གཞག་གོ། །​དེའི་བྱང་དུ་དུར་ཁྲོད་ཀྱི་ས་ལས་[[3]](#footnote-22)གྲུ་གསུམ་ནག་པོ་བྱས་ཏེ། དེའི་སྟེང་དུ་མཛེ་ཐོད་ཀྱི་ནང་དུ་བསྒྲུབ་བྱའི་གོས་དུམ་བུའམ་དྲི་ཆེན་དྲི་ཆུ་རྗེས་ས་ལ་སོགས་པ་གང་རྙེད་[[4]](#footnote-23)དང་། བག་ཟན་བསྲེས་ལ་དེའི་ཁོང་དུ་རའི་ཁྲག་གིས་བསྒྲུབ་བྱའི་མིང་དང་རུས་དང་ཡུལ་དང་ས་ཁྱིམ་དང་། ཕ་ཚན་དང་དུར་མིང་བྲིས་ལ་དུར་ཁྲོད་ཀྱི་རས་མ་ལ་སྣ་ཚོགས་རྡོ་རྗེ་དུག་[[5]](#footnote-24)ཁྲག་གིས་བྲིས་པས་དྲིལ་ལ་ཡུགས་ས་མོའི་སྐྲ་སྐུད་ཕྱིན་ཀ་ལོག་གིས་རྒྱ་གྲམ་བསྒྲིལ་[[6]](#footnote-25)ལ་གཞག་གོ། །​དེའི་ནང་དུ་སྤྲེའུའི་ཁྲག་དང་མཛེ་ཁྲག་དང་ར་རོག་པོའི་ཁྲག་གཏིག་གོ། །​[[7]](#footnote-26)ལྕགས་ཕྱེ་དང་དུར་ཁྲོད་ཀྱི་རྡོ་ཕྱེ་དང་། [[8]](#footnote-27)ཡུངས་ཀར་དང་། ཡུངས་[[9]](#footnote-28)ནག་དང་། དུག་སྣ་ཚོགས་ལ་ཀླུ་བརྒྱད་ཀྱི་སྙིང་པོ་འབུམ་ཕྲག་བདུན་བཟླས་ཤིང་བྲུབ། སྐབས་སུ་ཀླུ་རྣམས་ལ་བསྟོད་ཅིང་གཏོར་མ་སྦྱིན། འདོད་པའི་དོན་ལ་གསོལ་བ་གདབ་བོ།[[10]](#footnote-29) །​ཀླུའི་སྙིང་པོའི་གཞུག་ལ་ཨ་མུ་ཀཾ་མཱ་ར་ཡ་ཕཊ་ཅེས་གདགས་སོ། །​དེ་ནས་རྒྱུད་རྫོགས་པ་བརྒྱ་བཀླགས་ལ། མཆོད་པ་དང་བསྟོད་པ་བྱས་ལ་ཀླུའི་ཕོ་བྲང་དུ་མནན་པ་བྱས་ན་བསྒྲུབ་བྱ་དེ་ཟླ་བ་ལྔ་ནས་གདོན་མི་ཟ་བར་བརླག་པར་ངེས་སོ། །​དེ་ཡང་རྒྱལ་རིགས་ལ་གཏད་ན་མཛེ་ཐོད་ཀྱིས་བྱ། རྗེའུ་རིགས་ལ་གླང་དམར་པོའི་རྭ་གཡས་པ། བྲམ་ཟེ་ལ་རབས་ཆད་ཀྱི་ཐོད་པ། དམངས་[[11]](#footnote-30)རིགས་ལ་སྦལ་པའི་ལུས་པོར་བྱ། གདོལ་[[12]](#footnote-31)པ་ལ་ཕག་ནག་པོའི་ཐོད་པར་བྱ། གླུད་[[13]](#footnote-32)དང་ཆུ་གཏོར་ཅི་མང་དུ་གཏོང་[[14]](#footnote-33)ངོ། །​བསྒྲུབ་བྱ་ཀླུ་[[15]](#footnote-34)རྣམས་ཀྱི་བྱད་དུ་གཞུག་པའི་ཆོ་ག་སྲོག་གཅོད་ཀྱི་སྤུ་གྲི་ཞེས་བྱ་བ། དཔལ་མར་མེ་མཛད་བཟང་པོས་མཛད་པ་རྫོགས་སོ། །​

1. གང་བ་གཅིག་ སྣར་ཐང་། པེ་ཅིན། [↑](#footnote-ref-20)
2. །ཐ་ སྣར་ཐང་། པེ་ཅིན། [↑](#footnote-ref-21)
3. ལ་ སྣར་ཐང་། པེ་ཅིན། [↑](#footnote-ref-22)
4. རྙེད་པ་ སྣར་ཐང་། པེ་ཅིན། [↑](#footnote-ref-23)
5. དུར་ སྣར་ཐང་། པེ་ཅིན། [↑](#footnote-ref-24)
6. སྒྲིལ་ སྣར་ཐང་། པེ་ཅིན། [↑](#footnote-ref-25)
7. བཏིག །​ སྣར་ཐང་། པེ་ཅིན། [↑](#footnote-ref-26)
8. ། སྣར་ཐང་། པེ་ཅིན། [↑](#footnote-ref-27)
9. ཡུངས་ སྣར་ཐང་། པེ་ཅིན། [↑](#footnote-ref-28)
10. བཏབ་བོ། སྣར་ཐང་། པེ་ཅིན། [↑](#footnote-ref-29)
11. །རྨང་ སྣར་ཐང་། པེ་ཅིན། [↑](#footnote-ref-30)
12. །རྡོལ་ སྣར་ཐང་། པེ་ཅིན། [↑](#footnote-ref-31)
13. །བླུད་ སྣར་ཐང་། པེ་ཅིན། [↑](#footnote-ref-32)
14. བཏང་ སྣར་ཐང་། པེ་ཅིན། [↑](#footnote-ref-33)
15. བསྒྲུབ་བྱ་ སྣར་ཐང་། པེ་ཅིན། [↑](#footnote-ref-34)