༄༅། །​དཔལ་རྡོ་རྗེ་རྣམ་པར་འཇོམས་པ་ལ་ཕྱག་འཚལ་ལོ། །​བསྒྲུབ་བྱ་སྐྲག་པའི་ལས་འགལ་བའི་ལོ་ཐོག་མ་རུངས་པར་བྱ་བའི་ལས་ཀྱི་དྲག་ཤུལ་སྤྱོད་པར་འདོད་པའི་སྒྲུབ་པ་པོ་དམ་ཚིག་དང་ལྡན་པས། གནས་ཁང་ཡིད་དང་མཐུན་པར་གཟའ་ཆེན་པོ་རོ་ལངས་ཀྱི་དཀྱིལ་འཁོར་བཞེངས་ཏེ་དབུས་དྲག་པོ་བསྣོལ་མ་དམར་ནག་ཐ་མ་གཟའི་ཁང་བུ་བརྩེགས་པ་བྲིས་ལ་ཁྲག་སྣ་ཚོགས་པ་དང་། ཤ་སྣའི་གཏོར་མ་དང་། དཀར་གཏོར་དང་། སྔོ་སྣ་ཚོགས་པའི་གཏོར་མ་བཤམས་ཏེ་གཞག་གོ། །​རབས་ཆད་ནག་པོའི་ཐོད་པར་དུར་ཁྲོད་ཀྱི་རས་དང་རུས་པ་བསྲེགས་པའི་ཐལ་བ་དང་། དམེ་[[1]](#footnote-20)ཁྲག་སྣ་ཚོགས་པའི་ཐོད་[[2]](#footnote-21)པའི་སྤྱི་བོར་བསྒྲུབ་བྱའི་མིང་དང་གཟུགས་བྲིས་ལ་ཡུལ་ལྷ་དང་ཡུལ་མིའི་མིང་ཡང་བྲི། ཐོད་པའི་ནང་དུ་རིན་པོ་ཆེའི་ཕྱེ་མ་དང་། མི་རྟ་ཁྱིའི་ཁྲག་དང་། མཛོ་རོག་དང་། གཡག་རོག་གི་ཁྲག་དང་། མངལ་ཁྲག་ལ་སོགས་པའི་ཁྲག་སྣ་ཚོགས་བླུགས་ལ། ཡུངས་ཀར་དང་ཡུངས་ནག་ལ་བཟླས་ཤིང་བླུགས་སོ།[[3]](#footnote-22) །​གཙོ་བོའི་ང་རྒྱལ་དང་ལྡན་པས་མཆོད་པ་དང་བསྟོད་པ་དང་བསྙེན་པ་ཅི་རིགས་པར་བྱའོ། །​དེ་ནས་གཟའ་སོ་སོའི་བསྙེན་པ་འབུམ་ཕྲག་རེ་བཟླས། དེ་ནས་ལས་ཀྱི་སྔགས་འདི་ལ་བསྙེན་པ་འབུམ་ཕྲག་བདུན་[[4]](#footnote-23)བཟླས་སོ། །​ཨོཾ་མ་ཡ་སྙིང་ཡ་མ་ཁྲག་རཱ་[[5]](#footnote-24)ཧུ་ལ་རཱ་ཧུ་[[6]](#footnote-25)ཧྲིལ་ཤག་ཤག་སེན་སེན་བྷྱོ་བྷྱོ། །​རང་རང་ཧྲིལ་པ་ཤ་མི་ཀི་ཧཱུཾ་ཕཊ་ཅེས་ཡུངས་ཀར་དང་ཡུངས་ནག་ལ་བཟླས་ཏེ་ཐོད་པར་བླུགས་སོ།[[7]](#footnote-26) །​དེ་ནས་ཁྱབ་འཇུག་ལས་ལ་འཇུག་པའི་དུས་སུ་ཐབ་[[8]](#footnote-27)གསུམ་གྱི་ལས་སྦྱར་ན་བསྒྲུབ་བྱའི་ལོ་ཐོག་ངེས་པར་བརླག་པར་འགྱུར་རོ། །​བསྒྲུབ་བྱ་སྐྲག་པའི་ལས་ཆུ་ཐིགས་ཞེས་བྱའོ། །​དཔལ་མར་མེ་མཛད་བཟང་པོས་མཛད་པ་རྫོགས་སོ། །​

1. །རྨེ་ སྣར་ཐང་། པེ་ཅིན། [↑](#footnote-ref-20)
2. པས་ད་ སྣར་ཐང་། པེ་ཅིན། [↑](#footnote-ref-21)
3. བླུག་གོ། སྣར་ཐང་། པེ་ཅིན། [↑](#footnote-ref-22)
4. རེ་ སྣར་ཐང་། པེ་ཅིན། [↑](#footnote-ref-23)
5. ར་ སྣར་ཐང་། པེ་ཅིན། [↑](#footnote-ref-24)
6. ར་ཧཱུ་ སྣར་ཐང་། པེ་ཅིན། [↑](#footnote-ref-25)
7. བླུག་གོ། སྣར་ཐང་། པེ་ཅིན། [↑](#footnote-ref-26)
8. ཐབས་ སྣར་ཐང་། པེ་ཅིན། [↑](#footnote-ref-27)