༄༅། །​དཔལ་མགོན་པོའི་གཏོར་མ།༄༅༅། །​རྒྱ་གར་སྐད་དུ། མ་ཧཱ་ཀཱ་ལ་བ་ལིཾ་ཏེ་[[1]](#footnote-20)སྱ་ནཱ་མ། [[2]](#footnote-21)[[3]](#footnote-22)བོད་སྐད་དུ། དཔལ་མགོན་པོའི་[[4]](#footnote-23)གཏོར་མ་ཞེས་བྱ་བ། དཔལ་ལྕམ་དྲལ་ལ་ཕྱག་འཚལ་ལོ། །​དུར་ཁྲོད་ལ་སོགས་པའི་[[5]](#footnote-24)ཡིད་དུ་འོང་བའི་གནས་སུ། བྱང་ཆུབ་ཀྱི་[[6]](#footnote-25)སེམས་སྔོན་དུ་བཏང་ལ། བམ་བསྒྲུབ་བམ་གཏོར་མ་དབུལ་ཏེ། གཏོར་མ་ལ་གསུམ། བདག་ཁྱད་པར་དུ་བྱ་བ་དང་། གཏོར་མ་ཁྱད་པར་དུ་བྱ་བ་དང་། མགྲོན་ཁྱད་པར་དུ་བྱ་བའོ། །​དང་པོ་ནི་རང་ཉིད་[[7]](#footnote-26)སྐད་ཅིག་ལ་བཅོམ་ལྡན་འདས་མི་གཡོ་བར་བསྒོམས་ལ། སྐུ་གསུང་ཐུགས་ཀྱི་ཡེ་ཤེས་[[8]](#footnote-27)བྱིན་གྱིས་བརླབ་པར་བྱའོ། །​གཉིས་པ་ནི་བནྡྷ་འམ་ཐོད་པའི་ནང་དུ་མིའི་ཤ་ཆེན་ནམ་ཤ་ཁྲག་གིས་བརྒྱན་པའི་མགོན་པོའི་གཏོར་མ་བཟང་པོ་བཤམས།[[9]](#footnote-28) དེ་མེད་ན་སྣོད་གཞན་དུ་མར་གྱིས་བརྒྱན་པ་བཤམ་མོ། །​གཏོར་མ་བཤམས་ཟིན་པ་དང་། ཨོཾ་སྭ་བྷཱ་ཝ་བི་ཤུདྡྷཿ་སརྦ་དྷརྨཱཿ་སྭ་བྷཱ་ཝ་བི་ཤུདྡྷོ྅ཧཾ་ཞེས་བྱ་བ་[[10]](#footnote-29)ལན་གསུམ་བརྗོད་པས་གཏོར་མ་མི་དམིགས་པར་སྟོང་པར་བསྒོམ། སྟོང་པའི་ངང་ལས་ཡཾ་སྔོན་པོ་ཅིག་[[11]](#footnote-30)ཡོངས་སུ་གྱུར་པ་ལས། རླུང་གི་དཀྱིལ་འཁོར་ཁ་དོག་སྔོ་སྐྱར་འདུག་པའི་དབྱིབས་གཞུ་བཞིན་ནར་མོར་འདུག་པ། གཞུ་མཆོག་གཉིས་ནི་མདའ་[[12]](#footnote-31)དར་གྱི་བ་དན་གྱིས་མཚན་པ་ཅིག་བསྒོམ།[[13]](#footnote-32) དེའི་སྟེང་དུ་རཾ་ལས་མེའི་དཀྱིལ་འཁོར་གྲུ་གསུམ་འབར་བ་ཚ་བ་ཅིག་[[14]](#footnote-33)བསྒོམ། དེའི་སྟེང་ན་[[15]](#footnote-34)ཨ་[[16]](#footnote-35)ཡོངས་སུ་གྱུར་པ་ལས་ཐོད་པ་ཤིན་ཏུ་ཡངས་ཤིང་ཆེ་བ་ཅིག་[[17]](#footnote-36)བསམ་མོ། །​དེའི་སྟེང་དུ་ཧྲཱིཿ་དཀར་[[18]](#footnote-37)པོ་དེ་ལས་འོད་ཟེར་འཕྲོས་གཏོར་མ་ལ་མར་[[19]](#footnote-38)འཕྲོས་སོང་བས། གཏོར་མའི་མི་གཙང་བ་དང་། སྣོད་ཀྱི་དྲི་མ་དག་པར་བསམ་མོ།[[20]](#footnote-39) །​དེར་ཧྲཱིཿ་ཡང་བདུད་རྩིར་ཞུ་བར་བསམ། དེ་ནས་གཏོར་མ་བས་ཁྲུ་གང་གིས་མཐོ་བའི་སྟེང་དུ་རཾ་ལས་ཉི་མའི་དཀྱིལ་འཁོར་དེའི་སྟེང་དུ་ཧཱུཾ་[[21]](#footnote-40)མཐིང་ནག་དེ་ཡོངས་སུ་[[22]](#footnote-41)གྱུར་པ་ལས་རྡོ་རྗེ་ནག་པོ་རྩེ་དགུ་པ་ཁོང་སེང་ཅན་ཅིག་[[23]](#footnote-42)བསམ། དེའི་སྟེང་དུ་རཾ་ཡོངས་སུ་གྱུར་པ་ལས་ཉི་མའི་དཀྱིལ་འཁོར། དེའི་སྟེང་དུ་ཧཱུཾ་མཐིང་ནག་ཅིག་བཞེངས་ནས་བཞུགས་པར་བསམ། ཧཱུཾ་ལས་འོད་ཟེར་འཕྲོས་ནས་རྡོ་རྗེ་ཁོང་སེང་ནས་སོང་། རྡོ་རྗེའི་ར་[[24]](#footnote-43)འོག་མ་ནས་གཉིས་སུ་གྱེས་ནས་སོང་བས། གཞུ་མཆོག་གཉིས་ཀྱིས་བ་དན་ལ་བརྒྱབ་པས། བ་དན་གྱིས་རླུང་གཡབ་པས་[[25]](#footnote-44)རླུང་གིས་མེ་སྦར་མེས་[[26]](#footnote-45)ཐོད་པ་ཁོལ། འོད་ཡར་འཕྲོས་ནས་[[27]](#footnote-46)སོང་བས། སངས་རྒྱས་དང་བྱང་ཆུབ་སེམས་དཔའ་དང་དེ་བཞིན་གཤེགས་པའི་ཐུགས་ཀ་ནས་ཡེ་ཤེས་ཀྱི་བདུད་རྩི་རྣམ་པ་ལྔ་[[28]](#footnote-47)ཆར་འབབ་པར་བསམས་ལ། ངག་ཏུ་ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་ཎཱཾ་ཨཱདྱ་ནུ་ཏྤནྣ་ཏྭཱཏ་ཨོཾ་ཨཱཿ་ཧཱུཾ་ཕཊ་སྭཱ་ཧཱ་ཞེས་བྱ་བའི་སྔགས་ལན་ལྔའམ་བདུན་བརྗོད། ཨཱ་[[29]](#footnote-48)ཧཱུཾ་དང་དེ་བཞིན་བརྗོད་རྡོ་རྗེའི་སྟེང་གི་ཉི་མ་དང་། འོག་གི་ཉི་མ་གཉིས་ཧཱུཾ་དང་གསུམ་འཁྱག་པའི་[[30]](#footnote-49)ཟར་བུ་ཞུ་བ་གཙུག་[[31]](#footnote-50)ཏུ་བདུད་རྩིར་ཞུ་བར་བསམས་ལ། དེ་ནས་རང་གི་ལག་པས་རྡོ་རྗེ་བླངས་ནས་ལན་གསུམ་དཀྲུགས་པས་བདུད་རྩི་དཀར་ཆིལ་གྱུར་པར་བསམ་མོ། །​དེ་ནས་རང་གི་ལག་པའི་རྡོ་རྗེ་མི་དམིགས་པར་བསྒོམ་མོ།[[32]](#footnote-51) །​དེ་ནི་གཏོར་མ་ཁྱད་པར་དུ་བྱ་བའོ།[[33]](#footnote-52) །​མགྲོན་ཁྱད་པར་དུ་བྱ་བ་ནི་གཏོར་མའི་མདུན་གྱི་ནམ་མཁའ་ལ་རཾ་ཡོངས་སུ་གྱུར་པ་ལས་ཉི་མའི་དཀྱིལ་འཁོར། དེའི་སྟེང་དུ་[[34]](#footnote-53)ཧཱུཾ་མཐིང་ནག་ཅིག་[[35]](#footnote-54)བསམ། དེ་ལས་འོད་འཕྲོས་སེམས་ཅན་ཐམས་ཅད་ལ་ཕོག །​སྡིག་སྒྲིབ་དག །​ཐམས་ཅད་དཔལ་མགོན་པོའི་སྐུར་གྱུར། དེ་སླར་འདུས་པས་དཔལ་མགོན་པོ་སྐུ་མདོག་མཐིང་ནག་ཞལ་གཅིག་ཕྱག་གཉིས་པ་གཡས་གཡོན་ན་[[36]](#footnote-55)མི་ཤེས་པ་གཅོད་པའི་རལ་གྲི་དང་ཐོད་པ་ཁྲག་གིས་བཀང་བ་བསྣམས་པ། དབུ་སྐྲ་དམར་སེར་གྱེན་དུ་བརྫེས་པ། མཆེ་བ་གཙིགས་པ་མི་མགོ་རློན་པའི་དོ་ཤལ་དང་སྟག་གི་པགས་པའི་ཤམ་ཐབས་ཅན་ཅིག་[[37]](#footnote-56)བསམ། དེའི་ཐུགས་ཀར་རཾ་ཡོངས་སུ་གྱུར་པ་ལས་ཉི་མའི་དཀྱིལ་འཁོར་དེའི་སྟེང་ན་ཧཱུཾ་མཐིང་ནག་ལས་གཡས་སུ་ཕཊ་དམར་ནག་ཅིག་ཆད་སོང་བ་ལས་ཉི་མའི་གདན་ལ་དཔལ་ལེགས་ལྡན་ནག་པོ་སྐུ་མདོག་དམར་ནག་ཞལ་གཅིག་ཕྱག་གཉིས་པ། གཡས་གཡོན་ན་ཙནྡན་གྱི་བེ་ཅོན་དང་ཐོད་པ་ཁྲག་གིས་གང་བ་བསྣམས་པ། ཞབས་གཡོན་པ་ཅུང་ཟད་བརྐྱང་བ། གཡས་པ་ཅུང་ཟད་བསྐུམ་པའི་འགྱིང་བག་ཅན། རུས་པའི་ཟེ་ཕྲོག་ཅན་འཇོལ་བེར་སུམ་བརྩེགས་གཡེལ་[[38]](#footnote-57)བ་གསེར་གྱི་སྐ་རགས་[[39]](#footnote-58)བཅིངས་པ་ཅིག་[[40]](#footnote-59)ཏུ་བསྒོམ་མོ། །​དེ་ནས་རང་གི་[[41]](#footnote-60)ཐུགས་ཀ་ནས་འོད་འཕྲོས་པས། རི་རབ་ཀྱི་བྱང་ཕྱོགས་ཀྱི་བང་རིམ་ནས་མགོན་པོ་དཔོན་གཡོག་[[42]](#footnote-61)སྤྱན་དྲངས་ལ། ཛཿ་ཧཱུཾ་བཾ་ཧོཿ་ས་བསྟིམ་མོ། །​དཔལ་ལེགས་ལྡན་ལ་ཡང་དེ་བཞིན་དུ་བསྟིམ་མོ། །​སྐུ་གསུང་ཐུགས་བྱིན་གྱིས་བརླབ་པོ། །​ཡང་མགོན་པོའི་གཡོན་ཕྱོགས་སུ་ཡཾ་སྔོ་སྐྱ་ཡོངས་སུ་གྱུར་པ་ལས། །​རླུང་གི་དཀྱིལ་འཁོར། དེའི་སྟེང་ན་བྷྱོཿ་སྨུག་ནག་[[43]](#footnote-62)དེ་ལས་འོད་འཕྲོས་སེམས་ཅན་ལ་ཕོག་སྡིག་སྒྲིབ་དག་ཐམས་ཅད་དཔལ་ལྷ་མོའི་སྐུར་སླར་འདུས་པས་དཔལ་ལྷ་མོ་སྐུ་མདོག་སྨུག་ནག་བོང་བུ་ག་དམར་ལ་བཅིབས་པ་ཞལ་གཅིག་[[44]](#footnote-63)ཕྱག་གཉིས་པ།[[45]](#footnote-64) གཡས་གཡོན་ན་རལ་གྲི་དང་ཐོད་པ་ཁྲག་གིས་བཀང་བ་བསྣམས་པ། མཆེ་བ་གཙིགས་པ། དབུ་སྐྲ་དམར་སེར་གྱེན་དུ་བརྫེས་པ། རུས་པའི་རྒྱན་ཆ་ཅན། གོང་སྨེད་གོང་ཐག་སྦྲུལ་ལས་[[46]](#footnote-65)བྱས་པ། སྔ་ཤ་ཕྱི་ཤ་ལ་མི་རོ་བཏགས་[[47]](#footnote-66)པ། ནད་ཀྱི་རྐྱལ་པ་[[48]](#footnote-67)དང་། མཚོན་གྱི་དྲུ་གུ་ཐོགས་པ་ཅིག་[[49]](#footnote-68)བསྒོམ་མོ། །​དེའི་ཐུགས་ཀ་ནས་རཾ་ཡོངས་སུ་གྱུར་པ་ལས་ཉི་མའི་དཀྱིལ་འཁོར། དེའི་སྟེང་ན་བྷྱོཿ་སྨུག་ནག་[[50]](#footnote-69)དེ་ལས་གཡོན་ཕྱོགས་སུ་བྷྱོཿ་ནག་[[51]](#footnote-70)པོ་ཅིག་[[52]](#footnote-71)ཆད་སོང་བ།[[53]](#footnote-72) དཔལ་རེ་མ་ཏི་སྐུ་མདོག་ནག་མོ་རེ་བའི་གོས་གྱོན་པ་དྲེའུ་ནག་པོ་[[54]](#footnote-73)ལ་ཆིབས་པ་[[55]](#footnote-74)ཞལ་གཅིག་ཕྱག་གཉིས་མ་གཡས་གཡོན་ན་རལ་གྲི་དང་ཐོད་པ་ཐོགས་པ། མཆེ་བ་གཙིགས་པ།[[56]](#footnote-75) སྐྲ་གཟིངས་པ། གོང་སྨེད་[[57]](#footnote-76)གོང་ཐག་སྦྲུལ་ལས་[[58]](#footnote-77)བྱས་པ། སྔ་ཤ་ཕྱི་ཤ་ལ་མི་རོ་བཏགས་པ། ནད་ཀྱི་རྐྱལ་བུ་དང་མཚོན་གྱི་དྲུ་གུ་[[59]](#footnote-78)ཐོགས་པ་ཅིག་[[60]](#footnote-79)ཏུ་བསྒོམ་མོ། །​དེ་ནས་རང་གི་ཐུགས་ཀ་[[61]](#footnote-80)ནས་འོད་འཕྲོས་སོང་བས། སུམ་ཅུ་རྩ་གསུམ་གྱི་རྣམ་པར་རྒྱལ་བའི་ཁང་བཟངས་[[62]](#footnote-81)ཀྱི་བྱང་ཤར་མཚམས་ཀྱི་མཚོ་མུ་ལེ་ལྡིངས་[[63]](#footnote-82)ནས་ཡེ་ཤེས་ཀྱི་ལྷ་མོ་འཁོར་བཅས་སྤྱན་དྲངས་ལ། ཛཿ་ཧཱུཾ་བཾ་ཧོཿ་ས་བསྟིམ་མོ། །​ལྷ་མོ་དྲེལ་ཞོན་མ་ལ་ཡང་དེ་བཞིན་དུ་བསྟིམ་མོ། །​དེ་ནས་སྐུ་གསུང་ཐུགས་བྱིན་གྱིས་བརླབ་པོ།[[64]](#footnote-83) །​དེ་ནས་བཟླས་པ་བྱེད་ན། རང་གི་སྙིང་ག་ནས་རཾ་ཡོངས་སུ་གྱུར་པ་ལས་ཉི་མའི་དཀྱིལ་འཁོར་གྱི་སྟེང་ན་ཧཱུཾ་མཐིང་ནག་བཞེངས་ནས་བཞུགས་པ་ལ། ཨོཾ་ཙཎྜ་མ་ཧཱ་ཀཱ་ལ་བཛྲ་དཾ་ཥྚི་ན་ཧཱུཾ་[[65]](#footnote-84)ཧཱུཾ་ཧཱུཾ་[[66]](#footnote-85)ཕཊ་[[67]](#footnote-86)ཅེས་བྱ་བའི་སྔགས་ཀྱིས་གཡས་སྐོར་དུ་བསྐོར་ནས་ཡོད་པར་བསམས་ལ། དེ་རང་གི་ཁ་ནས་ཐོན་[[68]](#footnote-87)མགོན་པོའི་ཞལ་དུ་སོང་། ལྟེ་བ་ནས་ཐོན་རང་གི་ལྟེ་བར་ཡང་རང་གི་ཁ་ནས་ཐོན་མགོན་པོའི་ཞལ་དུ་དེ་བཞིན་དུ་ཁོར་ཡུག་ཏུ་འཁོར་བར་བསམས་ཤིང་[[69]](#footnote-88)བཟླས་པར་བྱའོ། །​དཔལ་ལྷ་མོའི་ཟླས་པ་[[70]](#footnote-89)བྱེད་ན་ཁོར་ཡུག་གི་བཟླས་པ་མི་བྱ་བར་དཔལ་ལྷ་མོ་ལ་དམིགས་ལ། ཨོཾ་རོ་[[71]](#footnote-90)རུ་རོ་རུ་ཏྲི་[[72]](#footnote-91)ཙ་པ་ལ་ཨ་ཤུག་[[73]](#footnote-92)མེ་མ་ཧཱུཾ་བྷྱོཿ་ཛྫཿ་ཛྫཿ་ཞེས་[[74]](#footnote-93)བྱ་བའི་བཟླས་པ་བྱའོ། །​བཟླས་པ་མི་བྱེད་པར་གཏོར་མ་བཏང་[[75]](#footnote-94)ན། བསྐྱེད་པ་བཞི་པོ་ལ་[[76]](#footnote-95)མི་དམིགས་ཏེ་[[77]](#footnote-96)ལྕེའི་སྟེང་དུ་ཧཱུཾ་རེ་ཡང་བཏབ་པོ།[[78]](#footnote-97) །​ཧཱུཾ་བཞི་པོ་དེ་ཡོངས་སུ་གྱུར་པ་ལས། ལྕེ་སྟོད་རྡོ་རྗེ་ལྕེ་སྨད་སྦུ་གུར་[[79]](#footnote-98)ཡོད་པར་བསམས་ལ། མགོན་པོ་ལ་སྟོབས་[[80]](#footnote-99)ན་ཧཱུཾ་ཞེས་བརྗོད་པས། གཏོར་མ་ལ་དར་[[81]](#footnote-100)བཙུགས་ནས་གསོལ་བར་བསམས་ལ། ཧཱུཾ་ཨོཾ་ཙཎྜ་མ་ཧཱ་ཀཱ་ལ་ཁ་ཁ་བ་ལིཾ་ཏ་ཁཱ་ཧི་ཞེས་བྱ་བ་[[82]](#footnote-101)ལན་གསུམ་གྱིས་བསྟབས་སོ།[[83]](#footnote-102) །​ཨོཾ་ཙཎྜ་དེ་བ་མ་ཧཱ་ཀཱ་ལ་བ་ལིཾ་ཁཱ་ཧི་ཁཱ་[[84]](#footnote-103)ཧི་ཞེས་བྱ་བ་ལན་གསུམ་གྱིས་ལྷ་མོ་དཔོན་གཡོག་ལ་བསྟབས་སོ།[[85]](#footnote-104) །​དེ་ནས་འདོད་པའི་དོན་ལ་གསོལ་བ་གདབ་པོ། །​ཨོཾ་ཁྱེད་ཀྱིས་སེམས་ཅན་དོན་ཀུན་མཛད། །​རྗེས་སུ་མཐུན་པའི་དངོས་གྲུབ་སྩོལ། །​སངས་རྒྱས་ཡུལ་དུ་གཤེགས་ནས་ཀྱང་། །​སླར་ཡང་སེམས་ཅན་དོན་ལ་གཤེགས། །​ཨོཾ་ཨཱཿ་ཧཱུཾ་མུཿ་ཞེས་བྱ་བས་ཡེ་ཤེས་སེམས་དཔའ་གཤེགས། བསྐྱེད་པ་བཞི་པོ་མི་དམིགས་པར་བསྒོམ། གཏོར་མ་ས་གཙང་སར་བསྐྱལ་ལོ། །​དཱི་པཾ་ཀ་ར་ཤྲཱི་ཛྙཱ་ནས་མཛད་པ། ལོ་ཙཱ་བ་[[86]](#footnote-105)འབྲོམ་སྟོན་གྱིས་བསྒྱུར་བའོ། །​[[87]](#footnote-106)ཨོཾ་ཤྲཱི་མ་ཧཱ་ཀཱ་ལ་ཏྲི་ཡཾ་ཛ། ཨོཾ་ཏྲག་རག་ཤ་མའི་ཐུན་བྷྱོ་མ་ཧཱ་ཡག་ཤ་ཏྲི་ཎ་ནག་མོ་ཐུན་བྷྱོ། སྙིང་གར་[[88]](#footnote-107)རཀྴ་ཐུན་བྷྱོ། །​

1. ལིཾ་ཏ་ སྣར་ཐང་། པེ་ཅིན། [↑](#footnote-ref-20)
2. ། སྣར་ཐང་། པེ་ཅིན། [↑](#footnote-ref-21)
3. ། སྣར་ཐང་། པེ་ཅིན། [↑](#footnote-ref-22)
4. དཔལ་མགོན་པོ་ནག་པོའི་ སྣར་ཐང་། པེ་ཅིན། [↑](#footnote-ref-23)
5. ལ་སོགས་པ་ སྣར་ཐང་། པེ་ཅིན། [↑](#footnote-ref-24)
6. བྱང་ཆུབ་ཀྱིས་ སྣར་ཐང་། པེ་ཅིན། [↑](#footnote-ref-25)
7. རང་ སྣར་ཐང་། པེ་ཅིན། [↑](#footnote-ref-26)
8. ཡི་གེས་ སྣར་ཐང་། པེ་ཅིན། [↑](#footnote-ref-27)
9. བཤམ། སྣར་ཐང་། པེ་ཅིན། [↑](#footnote-ref-28)
10. བི་ཤུདྡྷཿ་སརྦ་དྷརྨཱཿ་སྭ་བྷཱ་ཝ་བི་ཧཾ་ཞེས་པ་ སྣར་ཐང་། པེ་ཅིན། [↑](#footnote-ref-29)
11. སྔོན་པོ་ཞིག་ སྣར་ཐང་། པེ་ཅིན། [↑](#footnote-ref-30)
12. ན་མར་ སྣར་ཐང་། པེ་ཅིན། [↑](#footnote-ref-31)
13. ཞིག་བསྒོམས། སྣར་ཐང་། པེ་ཅིན། [↑](#footnote-ref-32)
14. ཚ་བ་ཞིག་ སྣར་ཐང་། པེ་ཅིན། [↑](#footnote-ref-33)
15. སྟེང་དུ་ སྣར་ཐང་། པེ་ཅིན། [↑](#footnote-ref-34)
16. ཨ་ལས་ སྣར་ཐང་། པེ་ཅིན། [↑](#footnote-ref-35)
17. ཆེ་བ་གཅིག་ སྣར་ཐང་། པེ་ཅིན། [↑](#footnote-ref-36)
18. ཧྲི་དཀར་ སྣར་ཐང་། པེ་ཅིན། [↑](#footnote-ref-37)
19. མར་ལ་ སྣར་ཐང་། པེ་ཅིན། [↑](#footnote-ref-38)
20. མོས། སྣར་ཐང་། [↑](#footnote-ref-39)
21. ཧཱུཾ་་ སྣར་ཐང་། [↑](#footnote-ref-40)
22. ཡོངས་ པེ་ཅིན། [↑](#footnote-ref-41)
23. ཅན་གཅིག་ སྣར་ཐང་། པེ་ཅིན། [↑](#footnote-ref-42)
24. རྭ་ སྣར་ཐང་། པེ་ཅིན། [↑](#footnote-ref-43)
25. རླུང་གཡབ་ སྣར་ཐང་། པེ་ཅིན། [↑](#footnote-ref-44)
26. འབར་མེས་ སྣར་ཐང་། པེ་ཅིན། [↑](#footnote-ref-45)
27. འཕྲོས་ སྣར་ཐང་། པེ་ཅིན། [↑](#footnote-ref-46)
28. ལྔའི་ སྣར་ཐང་། པེ་ཅིན། [↑](#footnote-ref-47)
29. ཨཱ་་ སྣར་ཐང་། པེ་ཅིན། [↑](#footnote-ref-48)
30. འཁྱགས་པའི་ སྣར་ཐང་། པེ་ཅིན། [↑](#footnote-ref-49)
31. ཙུག་ སྣར་ཐང་། པེ་ཅིན། [↑](#footnote-ref-50)
32. བསྒོམ། སྣར་ཐང་། པེ་ཅིན། [↑](#footnote-ref-51)
33. བྱའོ། སྣར་ཐང་། པེ་ཅིན། [↑](#footnote-ref-52)
34. སྟེང་ན་ སྣར་ཐང་། སྟེང་ལ་ པེ་ཅིན། [↑](#footnote-ref-53)
35. མཐིང་ནག་གཅིག་ སྣར་ཐང་། པེ་ཅིན། [↑](#footnote-ref-54)
36. གཡས་གཡོན་ སྣར་ཐང་། པེ་ཅིན། [↑](#footnote-ref-55)
37. གི་ཤམ་ཐབས་ཅན་ སྣར་ཐང་། གི་ཤམ་སྟབས་ཅན་ པེ་ཅིན། [↑](#footnote-ref-56)
38. རྩེགས་གསོལ་ སྣར་ཐང་། པེ་ཅིན། [↑](#footnote-ref-57)
39. སྐ་རགས་ཅན་ སྣར་ཐང་། པེ་ཅིན། [↑](#footnote-ref-58)
40. ཞིག་ སྣར་ཐང་། པེ་ཅིན། [↑](#footnote-ref-59)
41. རང་གིས་ སྣར་ཐང་། པེ་ཅིན། [↑](#footnote-ref-60)
42. གཡོགས་ པེ་ཅིན། [↑](#footnote-ref-61)
43. བྷྱོ་རྨུག་གནག་ སྣར་ཐང་། པེ་ཅིན། [↑](#footnote-ref-62)
44. ཞལ་ཅིག་ སྣར་ཐང་། པེ་ཅིན། [↑](#footnote-ref-63)
45. གཉིས་མ། སྣར་ཐང་། པེ་ཅིན། [↑](#footnote-ref-64)
46. ལ་ སྣར་ཐང་། པེ་ཅིན། [↑](#footnote-ref-65)
47. བཏག་ པེ་ཅིན། [↑](#footnote-ref-66)
48. རྒྱལ་པ་ སྣར་ཐང་། [↑](#footnote-ref-67)
49. ཐོགས་པ་ཞིག་ སྣར་ཐང་། པེ་ཅིན། [↑](#footnote-ref-68)
50. དུ་བྷྱོ་སྨུག་གནག་ སྣར་ཐང་། པེ་ཅིན། [↑](#footnote-ref-69)
51. ནག་ སྣར་ཐང་། པེ་ཅིན། [↑](#footnote-ref-70)
52. གཅིག་ སྣར་ཐང་། པེ་ཅིན། [↑](#footnote-ref-71)
53. སོང་བས། སྣར་ཐང་། པེ་ཅིན། [↑](#footnote-ref-72)
54. ནག་མོ་ སྣར་ཐང་། པེ་ཅིན། [↑](#footnote-ref-73)
55. བཅིབས་པ་ སྣར་ཐང་། པེ་ཅིན། [↑](#footnote-ref-74)
56. གཙིགས། སྣར་ཐང་། པེ་ཅིན། [↑](#footnote-ref-75)
57. གོང་རྨེད་ སྣར་ཐང་། པེ་ཅིན། [↑](#footnote-ref-76)
58. ལ་ སྣར་ཐང་། པེ་ཅིན། [↑](#footnote-ref-77)
59. དྲུ་བུ་ སྣར་ཐང་། [↑](#footnote-ref-78)
60. ཞིག་ སྣར་ཐང་། པེ་ཅིན། [↑](#footnote-ref-79)
61. ཐུགས་ པེ་ཅིན། [↑](#footnote-ref-80)
62. གཟངས་ སྣར་ཐང་། པེ་ཅིན། [↑](#footnote-ref-81)
63. ལྡིང་ སྣར་ཐང་། པེ་ཅིན། [↑](#footnote-ref-82)
64. བརློབ་པོ། སྣར་ཐང་། པེ་ཅིན། [↑](#footnote-ref-83)
65. དཾ་དཾ་ན་ཧཱུཾ་ སྣར་ཐང་། དཾ་དཾ་ན་ པེ་ཅིན། [↑](#footnote-ref-84)
66. ཕཊ་ སྣར་ཐང་། [↑](#footnote-ref-85)
67. ཕཊ་ཕཊ་ པེ་ཅིན། [↑](#footnote-ref-86)
68. ཁ་ནས་ སྣར་ཐང་། པེ་ཅིན། [↑](#footnote-ref-87)
69. བསམ་ཞིང་ སྣར་ཐང་། པེ་ཅིན། [↑](#footnote-ref-88)
70. བཟླས་པ་ སྣར་ཐང་། པེ་ཅིན། [↑](#footnote-ref-89)
71. ཨོཾ་རུ་ སྣར་ཐང་། པེ་ཅིན། [↑](#footnote-ref-90)
72. རུ་རུ་ སྣར་ཐང་། པེ་ཅིན། [↑](#footnote-ref-91)
73. ཤུད་ སྣར་ཐང་། པེ་ཅིན། [↑](#footnote-ref-92)
74. བྷྱོ་ཛྫ་ཛྫ་་ཛྫཿ་ཞེས་ སྣར་ཐང་། པེ་ཅིན། [↑](#footnote-ref-93)
75. གཏོང་ སྣར་ཐང་། པེ་ཅིན། [↑](#footnote-ref-94)
76. ལ་ལྕེ་ སྣར་ཐང་། པེ་ཅིན། [↑](#footnote-ref-95)
77. དམིགས་ སྣར་ཐང་། པེ་ཅིན། [↑](#footnote-ref-96)
78. ཡོད་པར་བསམས་ལ། སྣར་ཐང་། པེ་ཅིན། [↑](#footnote-ref-97)
79. བུ་གུར་ སྣར་ཐང་། པེ་ཅིན། [↑](#footnote-ref-98)
80. སྟོབ་ སྣར་ཐང་། པེ་ཅིན། [↑](#footnote-ref-99)
81. གཏོར་མ་གཏར་ སྣར་ཐང་། པེ་ཅིན། [↑](#footnote-ref-100)
82. བྱ་བ་ལ་ སྣར་ཐང་། པེ་ཅིན། [↑](#footnote-ref-101)
83. བསྟབ་བོ། སྣར་ཐང་། པེ་ཅིན། [↑](#footnote-ref-102)
84. ཁ་ སྣར་ཐང་། [↑](#footnote-ref-103)
85. བསྟབ་བོ། སྣར་ཐང་། པེ་ཅིན། [↑](#footnote-ref-104)
86. ཙ་བ་ སྣར་ཐང་། པེ་ཅིན། [↑](#footnote-ref-105)
87. །། །​། པེ་ཅིན། [↑](#footnote-ref-106)
88. ཀར་ སྣར་ཐང་། པེ་ཅིན། [↑](#footnote-ref-107)