༄༅། །​དཔལ་རྡོ་རྗེ་རྣམ་པར་འཇོམས་པ་ལ་ཕྱག་འཚལ་ལོ། །​ཀླུ་ཆེན་པོ་རྣམས་ཀྱི་སྤྲིན་དྲལ་བའི་[[1]](#footnote-20)ཆོ་ག་བསྒྲུབ་པར་[[2]](#footnote-21)འདོད་པས་བདག་ཉིད་རྡོ་རྗེ་རྣམ་པར་འཇོམས་པ་དམར་པོར་བསྒྱུར་ལ་སྙིང་པོ་བསྡུས་པའི་སྔགས་བཟླས་ཏེ། ཡུངས་ཀར་ལ་ཀླུ་ཆེན་པོ་རྣམས་ཀྱི་[[3]](#footnote-22)ཡིད་བཞིན་གྱི་[[4]](#footnote-23)ནོར་བུར་[[5]](#footnote-24)དམིགས་ཏེ། ནམ་མཁའ་ལ་གཏོར་བས་ཀླུ་རྣམས་ཀྱི་སྙིང་ག་ནས་ཕུཿ་[[6]](#footnote-25)ཞེས་པའི་ཡི་གེ་གྲངས་མེད་པ་འཕྲོས་པས་སྤྲིན་གྱི་ཚོགས་རྣམ་པར་བཤིགས་ཏེ།[[7]](#footnote-26) ནམ་མཁའ་རང་དངས་[[8]](#footnote-27)སུ་སོང་བར་དམིགས་སོ། །​བདག་ཉིད་རྡོ་རྗེ་ཆེན་པོའི་ང་རྒྱལ་དང་ལྡན་པས་སྡིགས་མཛུབ་བསྒྲེངས་ཏེ། ཁྲོ་བོའི་སྡང་མིག་བཟློག་[[9]](#footnote-28)ལ་སྔགས་ཟློས་[[10]](#footnote-29)ཤིང་མཛུབ་རིས་བྱ། ཁ་ནས་མེའི་འོད་ཟེར་དཔག་ཏུ་མེད་པ་འཕྲོས་པས་བར་སྣང་ཐམས་ཅད་མེ་[[11]](#footnote-30)དཔུང་གིས་ཁེངས་པར་དམིགས་སོ། །​གང་བསྲུང་བའི་ཕྱོགས་སུ་ཕུར་བུ་ལ་ཁྲོ་བོ་བཅུར་དམིགས་ལ་གདབ་བོ། །​སེམས་ཅན་བསྲུང་བའི་ལས་སྤྲིན་དྲལ་བའི་[[12]](#footnote-31)འབྱུང་བ་གཅོད་བྱེད་ཅེས་བྱ་བ། དཔལ་མར་མེ་མཛད་བཟང་པོས་མཛད་པ་རྫོགས་སོ། །​

1. བྲལ་བའི་ སྣར་ཐང་། པེ་ཅིན། [↑](#footnote-ref-20)
2. སྒྲུབ་པར་ སྣར་ཐང་། པེ་ཅིན། [↑](#footnote-ref-21)
3. རྣམས་ཀྱིས་ སྣར་ཐང་། པེ་ཅིན། [↑](#footnote-ref-22)
4. བཞིན་ སྣར་ཐང་། པེ་ཅིན། [↑](#footnote-ref-23)
5. བུ་ སྣར་ཐང་། པེ་ཅིན། [↑](#footnote-ref-24)
6. སྙིང་ག་ནས་ སྣར་ཐང་། པེ་ཅིན། [↑](#footnote-ref-25)
7. བཤིག་སྟེ། སྣར་ཐང་། པེ་ཅིན། [↑](#footnote-ref-26)
8. དེངས་ སྣར་ཐང་། པེ་ཅིན། [↑](#footnote-ref-27)
9. ཟློག་ སྣར་ཐང་། པེ་ཅིན། [↑](#footnote-ref-28)
10. བཟློས་ སྣར་ཐང་། པེ་ཅིན། [↑](#footnote-ref-29)
11. མེའི་ སྣར་ཐང་། པེ་ཅིན། [↑](#footnote-ref-30)
12. བྲལ་བའི་ སྣར་ཐང་། པེ་ཅིན། [↑](#footnote-ref-31)