༄༅། །​རོ་བསྲེག་གི་ཆོ་ག་བཞུགས་སོ། །​༄། རོ་བསྲེག་གི་ཆོ་ག་བཞུགས་སོ། །​ ༄༅༅། །​རྒྱ་གར་སྐད་དུ། ཚེ་འཕོས་པས་བག་ཆགས་ཀྱི་སྒྲིབ་པ་སྦྱོང་བ་དང་ཕུང་པོ་ལྷ་ཚོགས་ལ་དབུལ་བའི་རོ་སྟོན་ཏོ། །​མུ་ལྷ་མ་དེ་ལ། བོད་སྐད་དུ།རོ་བསྲེག་པ། རྗེ་བཙུན་སྒྲོལ་མ་ལ་ཕྱག་འཚལ་ལོ། །​འཇིག་ཚོགས་ཕུང་པོའི་རྒྱུན་གཅད་ཕྱིར་རྩམས་པའི་དགོས་ཕྱེད་སྟན་པ། །​རོ་བསྲེག་ཆོ་ག་བརྩམ་པར་བྱ་དགོས་པ་དེའི་ཕྱིར་ན། །​དང་པོར་རོ་དེའི་ས་[[1]](#footnote-20)བཞི་སྟན་པ་འགྲོ་བ་ལ་གུར་གུམ་གྱིས་ཁྲུས་རྒྱན་རྟགས་པའོ། །​ཐལ་[[2]](#footnote-21)སྦྱར་རོའི་སྙིང་ཀ་རུ། །​འདོད་ལྷ་གང་ཡིན་སྙིང་པོ་བྲི། །​ལས་ཀྱི་སྒྲིབ་པ་རྒྱུན་གཅོད་པའི། །​སྙིང་པོ་སྤྱི་བོ་གཙུག་ཏུ་གདགས། །​གནས་གཙང་མའི་ཁྲི་སྟེངས་[[3]](#footnote-22)ལ། །​ཁ་ནི་ནུབ་ཏུ་བསྟན་ལ་བཞག །​གཉིས་པ་མ་འདལ་བསྟན་པ་མ་འདལ་བཅས་པའི་དེའི་མདུན་དུ་སྟེང་དུ་ནི། །​ཤིང་དང་ཤི་བའི་ཕྱེད་དུའོ། །​བཅས་པའི་མཆོད་པ་དགྲམ། །​གཉིས་པས་སྟེ་མེ་ལྷ་དང་ཏ་ཐཱ་ག་ཏ་ལ་སྦྱིན་སྲེག་བྱ་བ་སྟན་ནོ། །​ད་ཕན་ཆད་ལན་ཆགས་དམིགས་པ་དེ་ལྟར་བྱས་པའི་གཏོར་མ་སྔོན་དུ་བ་ག་བན་ཤཱཀྱ་ཐུབ་པ་ལ་གཏོར་མ་གཏོར་མ་ཞེས་བགྱི་བསྔོ་བའོ། །​གཏང་ནས་ནི། །​གཉིས་པ་སྟེ་རོ་བྱིན་གྱིས་རླབ་པ་[[4]](#footnote-23)སྟན་ངན་སོང་སྦྱོང་བའི་གསང་སྔགས་ཀྱིས་དམིགས་ལ་སྔགས་བཟླས་ཀྱིན་ཚེ་ལས་འདས་པའི་སྒྲིབ་པ་སྦྱོང་བའི་བསམ་པས་ཞག་བདུན་དུ་ཟླས་ན། །​དེ་བཞིན་གཤེགས་པའི་ཐུགས་དམ་སྐུལ། །​ །​ཉེ་བའི་ཚེའདས་གོས་དཀར་པོ་གོན་པ་རྨིས་ན་མཚན་མ་མཐོང་བ་དང་། །​སྔོན་དུ་དེ་ལྟར་བྱས་ནས་དེ་ནས་ཆོ་ག་བྱས་ནས་ནི། །​ཞལ་ནས་གསུངས་པའི་གང་མོས་ཀྱི་དཀྱིལ་འཁོར་བྲི། །​རྩ་བའི་ལྷ་གང་བྱེད་ཀྱང་རྣམས་ཚང་བ་དང་། །​འཇིག་རྟེན་ཕྱོགས་སྐྱོང་ལ་བྷ་ལིང་སྦྱིན་གཙོ་བོ་བྲན་དུ་སྐོལ། །​དབུས་སུ་ཞི་བའི་ཐབ་ཁུང་སྤུར་ཁང་གི་བྲི་བ་དང་། །​ཕྱི་ནང་གི་བར་ཆོད་ཞི་བ་དང་།ཚེ་འདས་ཀྱི་ཚོགས་རྫོགས་པར་བྱ་བའི་ཕྱིར་མེ་ཏོག་གཏོར་བའི་བསྲས་དང་ལའི་ལྷ་རྣམས་ཐབ་ཁུང་དུ་སྦྱངས་[[5]](#footnote-24))པ་ལ་བྱ་གསུང་ཡཾ་[[6]](#footnote-25)ཤིང་བསྲེག་རྫས་འཕྲེང་སྔགས་ཀྱིས་སྐྱེ་མེད་དུའོ། །​བྱིན་རླབས་ལ། །​ཤིང་ནི་མེ་སྦར་བའི་མེའི་ནང་དུ་གཟུགས། །​སྔོན་དག་ལ་བྱ་བ་ཡིན་རོ་ལ་སྔགས་ཀྱིས་གཏབ་ནས་ནི། །ཙན་དན་དྲི་ཡིས་བགེགས་བསང་[[7]](#footnote-26)བྱུགས་པ་ཡིན་གདུག་པ་དང་། །​དྲིས་བྱུགས་ནས་གོས་དང་རྒྱན་གྱིས་མཛེས་པ་ལ། །​སྙིང་ཀ་ཨོག་མ་སྤྱི་བོ་རུ། །​སརྦ་བྱིད་ཀྱིས་བྱིན་གྱིས་རླབ། །​ལུས་རྒྱབ་དང་དཔྲལ་བར་འཕྲེང་སྔགས་དགོད་ཨ་ཨ་སརྦ་ཏ་ཐཱ་གའི་སྔགས་སོ། །​གཞན་དག་ལ་སྔགས་གཞན་དགོད། །​དེ་ནས་ངན་སོང་སྦྱོང་བའི་སྔགས་ཟླས་སམ་གདགས་ངན་སོང་སྦྱོང་བའི་ཕྱིར། །​དམ་ཚིག་གི་མེ་ལྷ་དང་ཡེ་ཤེས་གཞུག་པ་དང་དགང་ལུགས་[[8]](#footnote-27)བདུན་དང་སྲེག་རྫས་གཞན་དང་འཐུན་པ་སྙེད་ཚད་ཀྱང་དབུལ་ལོ་མེ་ལྷའི་སྙིང་གར་ཡེ་ཤེས་པ་སྤྱན་དྲངས་ནས་དགང་ལུགས་ལགས་པ་[[9]](#footnote-28)དབུལ་སྟེང་དུ་བཅས་ཤིང་ཅེར་པའི་ནང་དུ་མེ་ལྷའི་ཐུགས་ཀར་ཡེ་ཤེས་སྤྱན་དྲངས་པུ་ཙ་བྱའོ། །​ཏེ་དབུས་སུ་བཞག །​དེ་བཞིན་གཤེགས་པ་སྤྱན་དྲངས་[[10]](#footnote-29)ལ། །​མེ་ལྷ་མ་བསྐྱེད་པར་ཐབ་དུ་དགང་ལུགས་བདུན་བླུག་གོ། །​སྣ་ཚོགས་མཆོད་པའི་སྤྲིན་གྱིས་མཆོད། །​མཆོད་ལུགས་ཇི་ལྟར་མཆོད་ན་ལྷ་རྣམས་རང་རང་སྔགས་ཀྱིས་སུ། །​ཡེ་ཤེས་གཤེགས་པའི་ཤོལ་དུ་བསྲེག་ལུགས་ཉི་ཤུ་རྩ་རེ་བྱ། །​དེ་ནས་ཕྱག་ན་རྡོ་རྗེ་དང་། །​ཕྱག་ན་པདྨ་ཞགས་པ་བསྣམས། །​ཞབས་ཀྱི་པདྨས་སྡིག་པའི་གཟུགས་མནན་པ་སྡིག་མནན་ཅིང་། །​རྒྱན་རྣམས་ཀུན་གྱིས་རབ་ཏུ་རྫོགས། །​དེ་བཞིན་གཤེགས་པའི་དབུའ་རྒྱན་རྣམ་སྣང་གི་དབུ་རྒྱན་ནོ། །​མཐོས། །​ཏིང་ངེ་འཛིན་དུ་མ་གསལ་དམིགས་པའི་རྟེན་དགང་ལུགས་ནས་པུ་ཙ་སྲེག་པ་ཡམ་ཤིང་གི་བར་དུ་[[11]](#footnote-30)བསམས་སམ་ཡང་ན་བྲིས་ཀྱང་རུང་། །​དང་པོ་སྙིང་པོ་ཨོཾ་བཛྲ་པ་ཎ་ཧཱུྃ་ཕཊ་དེ་བཞིན་དུ། །​བརྒྱ་ཕྲག་དེ་ནས་ལྷ་གཤེགས་པ་མེ་ལྷ་མཆོད། དེས་ཀྱང་དམྱལ་བ་ནས་ཡེ་ཤེས་གཤེགས་པ་དམ་ཚིག་འདུད་ནས་སོ། །​གམ་ནི་སྟོང་དག་གིས། །​སྦྱིན་བསྲེག་ཇི་ཙམ་ནུས་ཚད་བྱ། །​ན་པ་སྟེ་ཡོན་ཏན་བརྗོད་པ་སྟོན་ཏོ། །​སྦྱིན་བསྲེག་ཡོན་ཏན་ངེས་བརྗོད་པ། །​དེ་ལྟར་བྱས་པའི་ཕན་ཡོན་ཏན་ཤི་བའི་མིང་ནས་ཕྱུང་ནས་ནི། །​མཁས་པས་དམིགས་པ་དཔག་ཏུ་འདོད་པ་དང་བྱས་ནས་[[12]](#footnote-31)སྦྱིན་བསྲེག་རབ་འབད་ན། །​མནར་མེད་པ་ལ་སོགས་པར་དམྱལ་བ་ཆེན་པོར་གྱུར་པ་ཡང་། །​དེ་ནས་ཚེ་འཕོས་ནས་སྡུག་བསྔལ་ལས་གྲོལ་ཐེ་ཚོམ་མེད། །​གང་གིས་[[13]](#footnote-32)རྟེན་མེད་ཀྱང་ཡན་དེ་རོ་ནི་མེད་པ་ལ། །​ཟླས་ཤིང་བསྒོམ་པའི་ཚུལ་བསམ་གཏན་པས་གྱིས་ནི། །​ཅུང་ཟད་ངེས་པ་ཡིད་ཚིག་པར་བྱས་ནས་རྙེད་པ་དང་། །​དཀྱིལ་འཁོར་དཀྱིལ་འཁོར་ཞུགས་པ་དང་མཚན་མ་བྲིས་ནས་ནི། །​ཚ་ཚྭ་མང་པོ་མཆོད་རྟེན་ཕྲེང་བ་བྱ་བ་འམ། །​ཡང་ན་སྐུ་གཟུགས་བྱས་ཀྱང་ལུགས་མ་ལགས་པ་རུང་། །​སྦྱིན་བསྲེག་མངོན་པར་དབང་བསྐུར་བས།[[14]](#footnote-33) །​གདོན་མི་ཟ་བར་གྲོལ་བར་ནི་ནུས་གསུང་སུས་གསུངས་ན་རྣམ་པར་རྒྱལ་བ་ལགས་པ་ནས། །​དེ་བཞིན་གཤེགས་པས་ངེས་པར་གསུངས། །​སྡིག་ཅན་རིགས་ཆད་པ་ལེ་ལོར་གྱུར་པ་ལ། །​མ་འོངས་པར་ཚེ་འདིར་བདེ་བ་མཐོང་མི་འགྱུར། །​རྡོ་རྗེར་སྐལ་མེད་དེ་འདྲ་ཡང་བླ་མ་སྟོབས་ལྡན་གྱིས། །​སྲེག་ལུགས་གོང་བཤད་པའི་རིམ་པར་ཐོབ་པ་ནི། །​བར་དེར་རྒྱུ་རྐྱེན་དེ་ལ་རྟེན་ནས་ལངས་ཀྱང་བྱང་ཆུབ་འཐོབ། །​རོ་བསྲེག་པའི་ཆོ་ག་རྫོགས་སོ།། །​།

1. ས་མོ་ པེ་ཅིན། [↑](#footnote-ref-20)
2. བཙའ་ པེ་ཅིན། [↑](#footnote-ref-21)
3. སྟེང་ པེ་ཅིན། [↑](#footnote-ref-22)
4. རླབས་པ་ པེ་ཅིན། [↑](#footnote-ref-23)
5. ཡམས་ པེ་ཅིན། [↑](#footnote-ref-24)
6. སྤྱན་དྲངས། པེ་ཅིན། [↑](#footnote-ref-25)
7. བསད། པེ་ཅིན། [↑](#footnote-ref-26)
8. ལུག་ པེ་ཅིན། [↑](#footnote-ref-27)
9. ལག་པ་ པེ་ཅིན། [↑](#footnote-ref-28)
10. དྲངས་པ།! པེ་ཅིན། [↑](#footnote-ref-29)
11. དུའོ། །​ པེ་ཅིན། [↑](#footnote-ref-30)
12. དང་ པེ་ཅིན། [↑](#footnote-ref-31)
13. གང་གི་ པེ་ཅིན། [↑](#footnote-ref-32)
14. སྐུར་བས། པེ་ཅིན། [↑](#footnote-ref-33)